
Pratarmė 


Knyga „Lyginamoji konstitucinė teisė“ — pirmasis Lietuvoje vadovėlis, 
kuriame valstybių konstitucinė teisė nagrinėjama lyginant svarbiausius 
konstitucinės teisės institutus. Iki šiol kitų valstybių konstitucinė teisė daž- 
niausiai buvo tyrinėjama atskleidžiant bendrąsias atskirų valstybių, pavyz- 
džiui, Jungtinės Karalystės, Prancūzijos, Vokietijos, Jungtinių Amerikos 
Valstijų, konstitucinių sistemų ypatybes'. Studijuojant užsienio valstybių 
konstitucinę teisę yra labai svarbu pažinti skirtingas konstitucines sistemas, 
tad galima teigti, kad lyginamoji teisinė svarbiausių konstitucinių institutų 
analizė leidžia daug giliau ir geriau suvokti jų turinį. 

Vadovėlio naujumą lemia ir tai, kad atskleidžiant atskirų konstituci- 
nių institutų turinį kartu apžvelgiama jų kilmė ir raida. Tai leidžia ge- 
riau suprasti dabartinį konstitucinį reguliavimą. Vadovėlyje pirmą kartą 
pateikiama medžiagos, lyginamuoju aspektu atskleidžiančios tarptautinės 
ir Europos Sąjungos teisės įtaką valstybių konstitucinės teisės institutams. 
Pastarieji nagrinėjami vadovaujantis šiuo metu galiojančių konstitucijų 
nuostatomis, įstatymais ir kitais teisės aktais, teismų sprendimais. Rašant 
vadovėlį remtasi užsienio valstybių ir Lietuvos teisės mokslininkų darbais. 

Lietuvoje mokslo darbų, kuriuose būtų nagrinėjami užsienio valstybių 
konstituciniai institutai, nėra daug. Itin stokojama kompleksinės šios temos 
analizės lyginamuoju aspektu. „Lyginamosios konstitucinės teisės“ vado- 
vėlis turėtų užpildyti tokių mokslinių tyrimų nišą. 

Galima teigti, kad lyginamosios konstitucinės teisės mokykla Lietu- 
voje tik formuojasi. Nors Vakarų valstybėse konstitucinė lyginamoji teisė 
kaip atskira teisės mokslo šaka atsirado XIX a. pabaigoje, Lietuvoje iki 
1990 m., kai buvo atkurta Lietuvos valstybės nepriklausomybė, nebuvo 
galimybės tyrinėti kitų valstybių konstitucinės teisės, išskyrus trumpą Ne- 
priklausomybės laikotarpį 1918—1940 metais. Lyginamosios konstitucinės 
teisės tyrimų, kaip ir Lietuvos konstitucinės teisės mokslo, pradininkas 
Lietuvoje yra profesorius Mykolas Rėmeris — žymiausias prieškario Lietu- 
vos teisės mokslininkas ir praktikas. Siekdamas sukurti Lietuvos konstituci- 
nės teisės pagrindus pagal Vakarų teisinės kultūros principus, M. Rėmeris 
Lietuvos konstitucinės teisės institutus analizavo remdamasis kitų valstybių 


!  MeEsoNIS, G.; VAITIEKIENĖ, E. Lyginamoji konstitucinė teisė. Vilnius: Justitia, 2011; Eu- 


ropos Sąjungos valstybių narių konstitucinės sistemos. Vilnius: Mykolo Romerio univer- 
sitetas, 2012. 

patirtimi“. M. Romerio ir kitų Lietuvos mokslininkų pradėtus konstitu- 
cionalizmo, taip pat ir užsienio valstybių konstitucinės teisės lyginamuo- 
sius tyrimus nutraukė 1940 m. SSRS įvykdyta Lietuvos okupacija ir anek- 
sija. 1990 m. kovo 11 d. atkūrus Lietuvos valstybės nepriklausomybę Lie- 
tuvos teisės sistema ir jos konstituciniai pagrindai buvo pradėti kurti ne tik 
atsižvelgiant į valstybės konstitucinę raidą, bet ir perimant Vakarų demo- 
kratinių teisinių valstybių patirtį. Lietuvos ir kitų valstybių mokslininkų 
susidomėjimą įvairių valstybių konstitucinės teisės lyginamaisiais tyrimais 
labai paskatino XX a. pabaigoje — XXI a. pradžioje įvykusi vadinamųjų so- 
cialistinių valstybių griūtis, kai iš komunistinės sistemos gniaužtų išsiveržė 
nemažai Rytų ir Vidurio Europos valstybių. Buvo rengiamos naujos jų 
konstitucijos, kartu pradėti kitų valstybių konstitucinės raidos, konstitucijų 
ir atskirų konstitucinių institutų tyrimai, taip pat ir lyginamuoju aspek- 
tu. Tokie tyrimai visada buvo ir yra labai naudingi, nes padeda atskleisti 
bendrąsias valstybių konstitucinės raidos tendencijas, įžvelgti skirtumus, 
numatyti ir pagrįsti būsimojo reguliavimo poreikius. 

Lyginamoji konstitucinė teisė spartėjant globalizacijos procesams, kai 
pasaulio valstybes susieja vis glaudesni politiniai, ekonominiai ir teisiniai 
ryšiai, tampa vis reikšmingesnė. Susiformavo keletas viršnacionalinių teisės 
sistemų, tarptautinė ir Europos Sąjungos teisė, tarptautinių teismų spren- 
dimai daro įtaką valstybių nacionalinei konstitucinei teisei. Kita vertus, 
tarptautinė teisė ir Europos Sąjungos teisė grindžiama pagarba valstybių 
konstitucinėms tradicijoms. Tyrinėti įvairių teisės sistemų ryšį, sąveiką ir 
įtaką viena kitai yra būtina, nes tai padeda kurti bendrąją konstitucinę erd- 
vę ir kartu išsaugoti nacionalinių konstitucinių sistemų savitumą. 

Lyginamosios konstitucinės teisės mokslo šakos objektas yra įvairių 
valstybių konstitucinė teisinė tikrovė, kuri suprantama labai plačiai — ji 
apima ir konstitucines idėjas, ir konstitucinį reguliavimą, ir to reguliavimo 
įgyvendinimo praktiką. Vadovėlį „Lyginamoji konstitucinė teisė“ sudaro 
trylika skyrių. Pirmiausia pateikiama pasaulio valstybių konstitucinės teisės 
sampratos ir konstitucinės teisės šaltinių įvairovė, atskleidžiami lyginamo- 
sios konstitucinės teisės kaip teisės mokslo šakos ir studijų dalyko ypatu- 
mai. Analizuojamos konstitucinės teisės mokslo kryptys, aptariant ir mo- 
derniąsias konstitucinės teisės mokslo tendencijas. Daug dėmesio skiriama 
konstitucijos kaip aukščiausiosios teisės sampratai, įvairių konstitucijos 
modelių analizei, konstitucionalizmo raidai. Nagrinėjama tarptautinės ir 
Europos Sąjungos teisės įtaka nacionaliniam konstituciniam reguliavimui, 


2 Mykolas R6meris rašė, kad „<...> moderninės konstitucinės teisės atžvilgiu mes turi- 
me studijuoti konstitucinę ir socialinę Prancūzijos, Anglijos, Sveicarijos ir USA evoliuciją 


<...>“). ROMERIS, M. Valstybė ir jos konstitucinė teisė. T. 1. Vilnius, 1934, p. 329. 

atskleidžiami konstituciniai valstybių narystės Europos Sąjungoje aspektai. 
Tyrinėjama konstitucijų apsauga, konstitucinės kontrolės modelių įvairovė. 
Žmogaus teisės ir jų apsauga — vienas iš svarbiausių konstitucinės teisės 
institutų — analizuojama atskleidžiant konstitucinių žmogaus teisių kata- 
logų įvairovę ir jų turinį. Taip pat tiriami konstituciniai pilietybės insti- 
tuto aspektai, aptariami konstituciniai tiesioginės demokratijos institutai, 
rinkimų sistemų įvairovė, referendumų ypatumai. Nagrinėjamas politinių 
partijų ir visuomeninių (nevyriausybinių) organizacijų, profesinių sąjungų 
teisinis statusas. Daug dėmesio skiriama valstybės formų įvairovei, valsty- 
bę formuojantiems elementams: valstybių valdymo modeliui, teritorinei 
struktūrai, politiniam režimui. Konstitucinis valstybės valdžios institu- 
tas atskleidžiamas tyrinėjant valdžių padalijimo, teisės viršenybės ir kitus 
konstitucinius principus. Plačiai aptariamos valstybės valdžią įsyvendinan- 
čiosios institucijos: parlamentai (įstatymų leidžiamoji valdžia), vyriausy- 
bės ir valstybės vadovo institutai (vykdomoji valdžia), teismai (teisminė 
valdžia). Nagrinėjamos ir įvairių valstybių konstitucijose įtvirtintos vietos 
savivaldos bei savivaldos institucijų ypatybės. 

Vadovėlyje aptariami įvairių pasaulio valstybių konstitucinės teisės 
institutai suteikia galimybę palyginti juos su Lietuvos Respublikos Kons- 
titucijoje įtvirtintaisiais, įžvelgti jų panašumus ir skirtumus. Konstituci- 
nio reguliavimo įvairovės pažinimas lyginamuoju aspektu padeda geriau 
suvokti Lietuvos konstitucionalizmo sąrangą. Vadovėlį parengė Mykolo 
Romerio universiteto Teisės fakulteto Viešosios teisės instituto ir kitų ins- 
titutų, taip pat kitose institucijose dirbantys Lietuvos teisės mokslininkai. 
Jis skirtas visų pirma aukštųjų mokyklų teisės fakultetų studentams, bet 
bus naudingas ir studijuojantiems politologiją, istoriją, kitus visuomenės 
mokslus, taip pat suteiks naudingų žinių visiems, kurie domisi užsienio 
valstybių konstitucijomis, konstitucionalizmo raida pasaulio valstybėse. 


Vadovėlio autorių vardu 

prof. dr. TOMA BIRMONTIENĖ 
prof. dr. VYTAUTAS SINKEVIČIUS 
prof. dr. MILDA VAINIUTĖ 

1. Konstitucinė teisė ir jos šaltiniai pasaulio valstybėse 
1.1. Konstitucinės teisės samprata ir raida? 


Sąvoka „konstitucinė teisė“ vartojama keliomis prasmėmis: 1) kaip nacio- 
nalinės teisės sritis; 2) kaip teisės mokslo sritis; 3) kaip studijų dalykas. 

Konstitucinė teisė kaip teisės sritis — teisės normų ir principų, įtvir- 
tinančių nacionalinio teisinio reguliavimo pagrindus, sistema — taip pat 
gali būti suprantama skirtingai, t. y. aiškinama materialiuoju ir formaliuoju 
požiūriu. M. Rėmeris formaliuoju požiūriu konstitucinę teisę siejo su ra- 
šytinės konstitucijos buvimu, o materialiąja prasme — su pačios valstybės, 
jos valdžios konstrukcija, išreikšta teisėje, kurią turi kiekviena valstybė“. 

Konstitucinė teisė kaip teisės mokslo sritis — tai teorijų, doktrinų, kon- 
cepcijų, hipotezių, mokymų konstitucinės teisės klausimais visuma, su ku- 
ria susipažįstama iš monografijų, studijų, vadovėlių, mokslinių straipsnių, 
komentarų ir konferencijų pranešimų. 

Konstitucinė teisė kaip studijų dalykas — tai aukštosiose mokyklose 
dėstomas konstitucinės teisės kursas. 

Konstitucija kaip aukščiausioji teisinė realybė, nustatanti valdžios įga- 
liojimų ribas ir sauganti asmens teises ir laisves, yra Vakarų teisinės civiliza- 
cijos kūrinys, įkūnijantis nuo konstitucionalizmo sąvokos neatsiejamą val- 
džią saistančios ir asmenį ginančios aukščiausiosios teisės idėją. Ši sąvoka 
vartojama taip pat keliomis prasmėmis: 1) kaip valdžios ribojimo doktrina, 
aukščiausios galios šalies teisės aktas, kuriuo siekiama apsaugoti asmenį ir 
visą visuomenę nuo jų pačių suformuotos valdžios galimų piktnaudžiavi- 
mų; 2) kaip sąjūdis minėtajai doktrinai įgyvendinti; 3) kaip reali teisinė 
tvarka, sukurta ir funkcionuojanti pagal konstitucionalizmo doktriną. 

Konstitucionalizmas yra Vakarų teisinės civilizacijos, kuri „primetė 
savo žaidimo taisykles kitoms civilizacijoms“?, kūrinys, paremtas esmine 
idėja — valdžią riboti teisės priemonėmis (visų pirma konstitucija), siekiant 
apsaugoti piliečių teises. Konstitucionalizmo ištakų analizė neatsiejama 
nuo visos civilizacijos teisės istorijos. Senovės graikų ir romėnų mintys 
ir valstybinio gyvenimo patirtis, Europos ieškojimai viduramžiais, spren- 
dimai dėl Vakarų pasaulio valstybių gyvenimo tvarkos naujaisiais laikais — 
kelrodžiai į konstitucinę santvarką. 


* Šio skyriaus autorė už patarimus jį rengiant dėkoja prof. dr. Egidijui Jarašiūnui. 
* RoMERIS, M. Valstybė. T. 1. Vilnius, 1995, p. 317. 


*  Gubavičius, E. Lietuvos europėjimo keliais. Istorinės studijos. Vilnius: Aidai, 2002, p. 17. 

Kituose pasaulio regionuose taip pat ieškota tinkamiausių valstybės 
organizavimo formų, bet ten vykusios mokslinės teisingiausios santvarkos 
paieškos liko konstitucionalizmo doktrinos formavimosi nuošalyje“. 

Konstitucionalizmas kaip valstybiškai organizuotos bendruomenės 
gyvenimo praktika yra neatsiejamas nuo teisės viešpatavimo". Valdžia vals- 
tybėje veikia paklusdama teisei, o pagarba asmens teisėms — neginčija- 
ma nuostata. Valstybė gali turėti konstituciją, bet jeigu joje neužtikrinama 
demokratinė valdžios organizacija, nėra realaus valdžios ribojimo teisės 
priemonėmis, nefunkcionuoja teisminės asmens teisių ir laisvių apsaugos 
mechanizmas, — jos negalima laikyti valstybe, kurioje įtvirtintas konstitu- 
cionalizmas. Kita vertus, jei minėtieji konstituciniai elementai yra iškrai- 
pomi, pakeičiami kitais ar kai kurių iš jų atsisakoma, valstybės konstitucinė 
sistema tampa nominali ir negali užtikrinti konstitucionalizmo siekių. 

Konstitucinės teisės doktrinos kūrimo pradininkėmis laikytinos Euro- 
pos ir Šiaurės Amerikos valstybės, kurių teisės sistema ir mokslinė doktrina 
tapo dabartinės šios teisės sampratos pagrindu. Europoje, ypač žemyninė- 
je, ilgą laiką (iki XVII a.) vyravo privatinės teisės reikšmingumo doktrina 
ir idealiąja laikomos romėnų privatinės teisės studijos. Nors ir buvo do- 
mimasi Romos valstybės sandaros įvairove, kitų valstybių organizavimo 
pavyzdžiai vertinti kaip nereikšmingi, neatitinkantys tam tikro idealios 
valstybės modelio. Skirtingai nei žemyninėje Europoje, Anglijoje buvo 
aktyviau plėtojama viešoji teisė, tad tam tikra prasme galima šią šalį lai- 
kyti konstitucinės teisės doktrinos pradininke. Anglijos karaliaus valdžios 
ypatumai, karališkųjų teismų veikla skatino viešosios teisės raidą. Didžioji 
laisvių chartija 1215 m. (lot. Magna Carta Libertatum) buvo vienas iš pir- 
mųjų konstitucinių dokumentų, šiuo metu Anglijos teisėje jam teikiamas 
konstitucinės teisės lygmuo. Kitas neilgai galiojęs permainingų istorinių 
Anglijos laikų dokumentas — 1653 m. Instrument of Government — taip pat 
priskirtinas prie pirmųjų konstitucinių aktų. Reikšmingi ir 1679 m. Habeas 
Corpus Act, įtvirtinęs asmens laisvės garantijas, bei 1689 m. Bill of Rights, 
kurie Anglijai suteikė konstitucinius pagrindus. Anglijos teisės doktrina 
buvo itin svarbių konstitucinės teisės principų, kaip antai parlamento kaip 
tautos atstovybės viršenybės, teisės viršenybės (angl. rule of law), lopšys. 


6 


Senovės Kinijoje valstybė egzistavo daug tūkstantmečių, buvo sukurtas ir išplėtotas biu- 
rokratinis valstybės valdymo aparatas, bet teisės viršenybės principas nebuvo pripažįstamas 
ir nelaikytas reikšmingu, o vietoj jo vyravo valdymas taikant (pagal) teisę (angl. rule by law 
rather rule of law). FukuYAMA, E Political Order and Political Decay: from the Industrial 
Revolution to the Globalization of Democracy. New York, 2014, p. 354—369, 357. 


Plačiau apie konstitucionalizmo doktriną ir jos ištakas: JARAšIŪNAS, E. Konstitucionaliz- 
mo priešistorė: ištakos ar pirmavaizdis. Jurisprudencija, 2009, 4(118), p. 21—46. 

Konstitucinė teisė, palyginti su kitomis teisės šakomis, susiformavo 
gana vėlai — XVIII ir XIX a. sandūroje. Šios teisės šakos atsiradimą lėmė 
tam tikri veiksniai, inter alia rašytinių konstitucijų, kaip antai 1787 m. JAV, 
1791 m. Lenkijos ir Lietuvos, 1791 m. Prancūzijos, ir kitų konstituci- 
nių aktų priėmimas. Prancūzijoje 1789 m. priimtoje Žmogaus ir pilie- 
čio teisių deklaracijoje buvo dėstomas konstitucinių žmogaus teisių ka- 
talogas, 1776 m. JAV Nepriklausomybės deklaracijoje pabrėžiama tautos 
kaip valstybės valdžios šaltinio svarba“. Šių ir kitų teisės aktų priėmimas, 
jų teisinė reikšmė revoliucijų epochos laikotarpiu iš esmės keitė valstybių 
valdymo principus ir monarchų įgaliojimus, įtvirtino parlamentų galias, 
suteikė konstitucijai steigiamosios teisės funkciją ir skatino konstitucinės 
teisės raidą. Teisės viršenybės principo pripažinimas, teisinės valstybės idė- 
jos skatino naujų konstitucinių institutų kūrimą. 

Konstitucinė teisė, skirtingai nuo kitų, inter alia civilinės teisės, šakų, 
kūrimosi pradžioje negalėjo remtis istorine teisine patirtimi, — jos tiesiog 
nebuvo. Ilgus šimtmečius nebuvo net valstybės tvarkymo ir valdymo klau- 
simus nusakančios teisės poreikio, nes dominavo monarcho valdžia, kurią 
menkai ribojo kiti valstybės valdžios institutai (luomų parlamentai), be to, 
viešosios teisės raida negalėjo (ir dabar negali) prilygti sąlygiškai apsčios 
privatinės teisės raidai. Besikurianti konstitucinė teisė turėjo iškelti ir at- 
sakyti į daug naujų valstybei svarbių klausimų. Prigimtinių žmogaus teisių 
pripažinimas ir jų teisinis užtikrinimas klojo konstitucinės teisės kaip sava- 
rankiškos teisės šakos pagrindus. Nė viena kita teisės šaka tokių klausimų 
nesprendė. 

Konstitucinės teisės pavadinimas kildinamas iš lotynų kalbos žodžio 
constitutio, kuris senovės Romoje buvo vartojamas keliomis reikšmėmis, 
taip pat ir imperatoriaus dekreto?. Konstitucijos kaip tam tikro rašytinio 
dokumento samprata siejama su XVIII a. pabaigos JAV ir Prancūzijos 
konstitucijomis. 

Konstitucinė teisė kartais yra vadinama valstybine teise. Toks pavadi- 
nimas siejamas su vadinamąja vokiečių teisės tradicija, kurią perėmė kons- 
titucijos neturėjusi carinė Rusija ir kai kurios kitos valstybės. Rusijoje šio 
termino atsisakyta tik XX a. pabaigoje, žlugus sovietinei sistemai. Minėtie- 
ji pavadinimai gali būti tapatinami, bet galima įžvelgti ir tam tikrų jų reikš- 
mės skirtumų. Lietuvoje tarpukariu Kauno Vytauto Didžiojo universitete 
turėjo būti dėstoma valstybinė teisė, bet M. R6meris paskaitose ir mokslo 


* Plačiau apie pirmųjų konstitucijų reikšmę konstitucinės doktrinos plėtrai: JARAšIŪNAS, E. 
Apie pirmąsias konstitucijas ir jų reikšmę. Jurisprudencija, 2010, 2(120), p. 23—52. 

* Plačiau apie konstitucijos sąvokos reikšmes — Lietuvos konstitucinė teisė. Mykolo Rome- 
rio universitetas, 2012, p. 23—27. 

darbuose įtvirtino konstitucinės teisės pavadinimą, sekdamas prancūzų tei- 
sės tradicija ir pabrėždamas sąvokų netapatumą"?. Šiuo metu konstitucinės 
teisės pavadinimas dominuoja daugelio valstybių teisės tradicijose, šis termi- 
nas kartu su valstybinės teisės terminu, jų netapatinant, vartojamas ir Vokie- 
tijoje. Prancūzijoje nuo pat pradžių formavosi konstitucinės, o ne valstybi- 
nės, teisės samprata, — tai turbūt lėmė gausi šios šalies konstitucijų rengimo 
ir priėmimo patirtis, nes kiekvienas reikšmingas valstybės valdymo formos 
pokytis buvo įtvirtinamas konstitucija ar konstitucinio lygmens aktu. 
Konstitucinės teisės raidą skatino ir politologijos mokslo doktrinos, 
kuri tam tikra prasme menkino konstitucinės (ar valstybinės) teisės reikš- 
mingumą, plėtra. Konstitucinę teisę buvo bandoma kitaip įvardyti, suskai- 
dyti. Prancūzijos universitetuose nuo 1954 m. konstitucinės teisės dalykas 
buvo reorganizuotas ir pradėtas vadinti „Konstitucinė teisė ir politiniai ins- 
titutai“. Tokius pokyčius taip pat lėmė didėjanti politologijos mokslo įtaka, 
bet vėliau vis dėlto buvo grįžtama prie konstitucinės teisės kaip bendrojo 
studijų dalyko pavadinimo. Konstitucinės teisės raidai darė įtaką ir vis didė- 
janti viešosios teisės lyginamųjų tyrimų reikšmė, matyt, paskatinusi ir ly- 
einamosios konstitucinės teisės, kaip savarankiškos teisės šakos, atsiradimą. 
Konstitucinė teisė valstybių teisinėse sistemose vertinama skirtingai. 
Kai kur ji laikoma aukščiausiąja teise (pavyzdžiui, Lietuvos teisės doktri- 
noje ir JAV teisės sistemoje), kitur — svarbia, bet lygiaverte kitoms teisės 
šakoms (Lenkijoje, Latvijoje, Čekijoje, Rusijoje ir kt.). Anglijos (Jungtinės 
Karalystės) teisės doktrinoje ji glaudžiai siejama su administracine teise, 
paprastai jos ir studijuojamos kartu. Islamo valstybėse konstitucinė teisė 
susipina su religine doktrina, kuri ten vyrauja ir lemia konstitucinės teisės 
pobūdį (kaip antai Irane), dažniausiai atsispindi ir konstitucijų tekstuose. 
Konstitucinės teisės reikšmingumą valstybių teisės sistemose lemia 
tam tikros aplinkybės, inter alia esminiai valstybės raidos pokyčiai, kurių 
pasekmė būna naujų konstitucijų priėmimas, savo ruožtu sureikšminantis 
konstitucinę teisę ir suteikiantis jai išskirtinumo. Antai Pietų Afrikos Res- 
publikoje pokyčiai — apartheido panaikinimas — lėmė naujų konstitucijų 
(1993, 1996 m.) priėmimą ir demokratinių valstybės valdymo principų 
įtvirtinimą, taip pat ir naujų teisinių priemonių — visuomenės susitaikymo 
(angl. reconciliation) — būtinumą. Pietų Amerikos valstybėse žlugus kari- 
nėms diktatūroms konstitucinė teisė tapo daug svarbesnė, atsirado konsti- 
tucinės kontrolės institucijų. 
Istoriniai pasaulinių karų (Pirmojo, o labiausiai — Antrojo) padariniai 
darė įtaką konstitucinės teisės raidai, pabrėžė jos reikšmingumą. XX a. 


“ M. RoMERIS. Valstybė. T. 1. Vilnius, 1995, p. 316—317. 

antrojoje pusėje konstitucinei teisei buvo skiriama itin daug dėmesio, pa- 
didėjo konstitucijų poreikis, išsiplėtė konstitucinės teisės reguliuojamojo 
dalyko ribos — jos tyrimo objektu tapo ne tik pilietinės ir politinės, bet 
ir socialinės ekonominės teisės, konstitucinių teisių užtikrinimo galimy- 
bės. Steigiami nauji nacionalinės teisės institutai, kaip antai ombudsmeno, 
žmogaus teisės tampa svarbiu tarptautinės teisės objektu (priimami svarbūs 
Jungtinių Tautų Organizacijos dokumentai'', Europos Tarybos 1950 m. 
Žmogaus teisių ir pagrindinių laisvių apsaugos konvencija (Europos žmo- 
gaus teisių konvencija) ir kt. Visi šie veiksniai darė (ir tebedaro) įtaką vals- 
tybių konstitucinės teisės sampratai, didėja šios teisės šakos reikšmė ir ple- 
čiasi jos reguliavimo sfera. 

Šiuolaikiniame pasaulyje, ypač XX a. pabaigoje — XXI a. pradžioje, 
konstitucinės teisės svarbą daugelyje valstybių lemia konstitucinės kont- 
rolės institucijų — konstitucinių teismų — atsiradimas ir veikla, taip pat 
bendrosios kompetencijos teismų atliekama konstitucingumo priežiūra. 
Konstitucinės kontrolės institucijos, interpretuodamos konstitucijų nuos- 
tatas, praturtina ir kuria konstitucinę doktriną, suteikia konstitucijai, taip 
pat ir konstitucinei teisei, išskirtinę steigiamąją reikšmę. 

Konstitucinės teisės terminas mokslinėje literatūroje nebūtinai visais 

atvejais yra siejamas tik su suverenios valstybės teise. Šiuo terminu gali 
būti vadinama ir tam tikra viršnacionalinės teisės dalis'*. Šio termino var- 
tojimą paskatino 2004 m. Europos Sąjungos (toliau — ir ES) sutartis dėl 
konstitucijos Europai (angl. Treaty Establishing a Constitution for Europe), 
kuri neįsigaliojo“, ir ją pakeitė vadinamoji Lisabonos sutartis (iš dalies 
keičianti Europos Sąjungos sutartį ir Europos Bendrijos steigimo sutartį, 
pasirašyta Lisabonoje 2007 m. gruodžio 13 d.). Europos Sąjungos Teisin- 
gumo Teismo (toliau —ir Teisingumo Teismas) jurisprudencijoje vartojami 
terminai, suteikintys ES (toliau — ir ES) sutartims tam tikrą konstitucinį 
pobūdį. 1986 m. Teisingumo Teismas Europos Bendrijos steigimo sutartį 
apibūdino kaip konstitucinę chartiją (angl. constitutional charter), o Euro- 
pos Bendriją — kaip bendruomenę, grindžiamą teisinės valstybės principais 
"Pavyzdžiui, Jungtinių Tautų Organizacijos (JTO) dokumentai: Visuotinė žmogaus teisių 
deklaracija (1948 m.); Tarptautinis pilietinių ir politinių teisių paktas (1966 m.) ir jo papil- 
domieji protokolai; Tarptautinis ekonominių, socialinių ir kultūrinių teisių paktas (1966 m.) 
ir jo papildomieji protokolai; Tarptautinė vaiko teisių apsaugos konvencija (1989 m.) ir kt. 
" Plačiau žr.: Rosas, A.; AMATI, L. EU Constitutional Law. An Introduction. Hart Publi- 
shing, Oxford and Portland, Oregon, 2010. 
5 Lietuva — pirmoji ES valstybė narė, 2004 m. ratifikavusi ES sutartį dėl Konstitucijos 
Europai (Seimas 2004 m. lapkričio 11 d. priėmė įstatymą „Dėl Sutarties dėl Konstitucijos 
Europai ratifikavimo“). Prancūzijos ir Nyderlandų referendumuose ji nebuvo patvirtinta ir 
neįsigaliojo. 

(angl. community based on the rule of law)“. Vėlesnėse bylose Teisingumo 
Teismas pripažino ES teisės principų konstitucinę prasmę, todėl ES teisės 
specialistų parašytuose darbuose konstitucinės teisės terminas neretai var- 
tojamas tam tikrai Europos Sąjungos teisės sričiai apibūdinti. ES konstitu- 
cinė teisė — tai Europos Sąjungos steigiamoji teisė, t. y. sutartys, kuriomis 
grindžiama Europos Sąjunga, jos institucijų formavimas ir kompetencija. 
2000 m. Nicoje priėmus ES Pagrindinių teisių chartiją, kuri, įtraukus ją 
į Lisabonos sutartį, tapo privaloma, Europos Sąjungos teisė pasipildė ir 
žmogaus teisių apsaugos nuostatomis, todėl atsirado prielaidų tam tikrą ES 
teisės dalį vertinti kaip savitą konstitucinę teisę. ES teisės integruotoji dalis 
yra ir valstybių ES narių konstitucinės tradicijos, kuriomis grindžiama ES 
teisė ir bendrieji teisės principai. Taigi akivaizdu, kad Europos Sąjunga 
peržengia įprastines tarptautinės organizacijos apibrėžimo ribas, kita ver- 
tus, nėra pagrindo jos laikyti supervalstybe ar panašaus pobūdžio dariniu“. 


1.2. Konstitucinės teisės reguliavimo objektas ir metodai 


Bet kokių konstitucinių tyrimų dėmesio centre — konstitucinė teisė (kai 
kuriose šalyse ji gali būti vadinama valstybine teise). Nagrinėdami šios 
teisės ypatybes, kai kurie autoriai ją traktuoja kaip vieną iš nacionalinės 
teisės šakų, kuri skiriasi nuo kitų savo reguliavimo objektu ir reguliavimo 
metodais. Kiti autoriai yra linkę ją laikyti aukščiausia nacionalinės teisės 
sritimi, lemiančia visą nacionalinio teisinio reguliavimo sistemą. 

Autoriai, nagrinėjantys konstitucinę teisę kaip teisės šaką, ją įvardija 
pagrindine nacionalinės teisės šaka, kurios reguliavimo objektas — viešosios 
valdžios organizavimo pagrindai ir asmens teisės. Šioje teisės šakoje do- 
minuoja imperatyvusis tyrimo metodas; dispozityvusis metodas taikomas 
daug rečiau. 

Tie, kurie konstitucinę teisę laiko aukščiausiąja nacionaline teise, tei- 
gia, kad ji neturi atskiro reguliavimo dalyko, bet nustato visų socialinių 
santykių teisinio reguliavimo pagrindus. Ši teisė nacionalinėje teisės sis- 
temoje išsiskiria savo aukščiausia teisine galia, steigiamuoju ir pirminiu 
pobūdžiu, visą teisę į vieną sistemą integruojančio branduolio, ordinarinės 
teisės teisiškumo mato funkcija. Tokia konstitucinės teisės samprata siejasi 
su konstitucijos kaip aukščiausios teisės koncepcija. 

Konstitucinės teisės reguliavimo metodai paprastai atitinka tradi- 
cinius viešosios teisės teisinio reguliavimo metodus: tai dispozityvusis 


M ECJ, Judgment of 23 April 1986, 294/83, Parti čcologiste “Les Verts" v European Parlia- 
ment, ECR 1986, 1339, para. 23. 

5  JARAŠIŪNAS, E. Europos Sąjungos teisinio kvalifikavimo problemos. Jurisprudencija, 
2011, 18(4). 

(koordinacinis, autonominis), suteikiantis teisinio santykio subjektams 
teisę pasirinkti elgesio modelį, predisponuojant (preziumuojant) subjek- 
tų lygybę, ir imperatyvusis (administracinis, subordinuojantis), kai teisinio 
santykio dalyviai nėra lygūs, t. y. yra subordinuoti, turi nedidelę nuožiūros 
laisvę ir veikia pagal teisės normoje nustatytus reikalavimus. Konstitucinė- 
je teisėje taikomi teisinio reguliavimo būdai — įpareigojimas, draudimas, 
įgaliojimas, kurie įvairiai pasireiškia priklausomai nuo teisinio santykio po- 
būdžio, konstitucinės teisės instituto. 


1.3. Konstitucinė teisė kaip mokslo sritis 


Konstitucinė teisė kaip viena iš teisės mokslo sričių — tai sistema žinių apie 
konstitucinės teisės objektą, t. y. valstybės valdžios įgyvendinimą, valdžių 
padalijimą ir kt., valstybės valdžios institucijų sudarymo ir jų kompetenci- 
jų klausimus, asmens ir valstybės santykius, konstitucinių žmogaus teisių 
sistemą ir jų garantijas. Svarbiausias konstitucinių tyrinėjimų tikslas — at- 
skleisti ir paaiškinti konstitucinių idėjų, konstitucinės teisės normų, prin- 
cipų, konstitucinės praktikos esmę ir reikšmę, konstitucinės tikrovės raidos 
dėsningumus, ypatumus, tendencijas. Konstitucinės teisės mokslininkų 
tyrinėjimų objektas yra ir konstitucinės idėjos, doktrinos, koncepcijos. 
Kiekvienoje valstybėje konstitucinės teisės mokslas plėtojamas skirtingo- 
mis kryptimis!“, bet paprastai šias kryptis veikia vyraujanti teisės — bendro- 
sios (anglų ir amerikiečių) ar civilinės (kontinentinė, romanų ir germanų) 
tradicija, o teisės doktrinų įvairovę atskirose valstybėse lemia istorinė teisės 
tradicijos raida, tam tikri valstybingumo pokyčiai, valstybės formų kaita. 

Prigimtinės teisės doktrina buvo labai reikšminga formuojantis kons- 
titucinei teisei kaip savarankiškai teisės sričiai. Konstitucinės teisės moks- 
lininkų tyrimai svarbūs analizuojant tarptautinę žmogaus teisių teisę, taip 
pat Europos Sąjungos teisę. Konstitucinės teisės mokslas artimas kitoms 
teisės mokslo šakoms, inter alia administracinei teisei, tarptautinei teisei ir 
kt., taip pat ir kitoms mokslo sritims — filosofijai, politologijai, sociologijai 
(apie konstitucinės teisės mokslo istorinę raidą, kryptis kalbama II skyriuje). 

Pagrindiniai konstitucinės teisės mokslo metodai atitinka tradicinius 
teisės mokslo analizės būdus, — taikomi istorinis, loginis, sisteminis, teleo- 
loginis, lyginamasis ir kt. tyrimo metodai. 

Konstitucinės teisės mokymo disciplina — tai tam tikra susistemin- 
ta konstitucinės teisės mokslo žinių sritis, pasirinkta siekiant pažinti šią 
teisės šaką, dėstoma universitetuose supažindinant studijuojančiuosius su 
svarbiausiais šios teisės srities institutais ne tik teoriniu, bet ir praktiniu 


“ Plačiau apie Lietuvos konstitucinės teisės mokslą ir jo raidą žr.: Lietuvos konstitucinė 


teisė. Vilnius: Mykolo Romerio universitetas, 2012, p. 87—107. 

aspektu aiškinantis, kaip konstitucinė teisė veikia konkrečioje valstybėje, 
kokių kyla jos įgyvendinimo teorinių ir praktinių problemų. Konstituci- 
nės teisės disciplina dėl savo tyrimo srities ir pagrindinio tyrimo objekto 
— konstitucijos — reikšmingumo ir aukščiausios teisinės galios yra viena iš 
pagrindinių ir paprastai privalomųjų teisės studijų. 


1.4. Konstitucinės teisės ir konstitucinės doktrinos sampratos įvairovė 


Konstitucinė teisė reguliuoja esminius visuomeninius santykius, sudaro 
valstybės kaip tam tikros visuomenės organizacijos, individo ir valstybės 
santykių teisinius pagrindus. Paprastai jos reguliavimo sričiai priskiriami 
valstybės valdžios institucijų organizavimo, viešosios valdžios įzyvendini- 
mo, asmens ir valstybės santykiai. Konstitucinės teisės reguliavimo sritis 
įvairiose valstybėse traktuojama įvairiai ir neretai gana plačiai, tai lemia is- 
torinė tradicija, konstitucijos prigimtis, jos reguliuojamų santykių apimtis. 
Šiuolaikinės (XX a. pabaigos — XXI a. pradžios) konstitucijos reglamen- 
tuoja daug įvairių sričių ir konstitucinio reguliavimo laukas yra išplečiamas 
į beveik visas teisės sritis, kaip antai 1999 m. Šveicarijos, 2011 m. Vengri- 
jos, 2000 m. Suomijos, 1996 m. Pietų Afrikos Respublikos ir kai kurių kitų 
valstybių konstitucijos. Konstitucinės teisės skirtingumas nuo kitų teisės 
šakų pasireiškia ne tiek reguliuojamų visuomeninių santykių pobūdžiu, 
bet aukščiausiąja, steigiamąja konstitucinės teisės galia, nes pagrindinis jos 
šaltinis — konstitucija. 

Klausimus, priskirtinus konstitucinei teisei, lemia ir valstybių konsti- 
tucinės tradicijos. Antai Anglijos (Jungtinės Karalystės) konstitucinė 
doktrina turi ypatumų, kuriuos taip pat lemia konstitucinė istorinė tradi- 
cija — kodifikuotos konstitucijos nebuvimas, kitų teisės šaltinių ypatumai, 
darantys įtaką ne tik šios teisės srities šaltinių doktrinai, bet ir pačios kons- 
titucinės teisės sampratai. Vienas iš žymiausių konstitucinės teisės moks- 
lininkų ir šiuolaikinės konstitucinės doktrinos pradininkų A. V. Dicey 
XIX a. pabaigoje Anglijos konstitucinę teisę apibūdino kaip apimančią (be 
kitų dalykų) visas normas, apibrėžiančias suverenios valdžios sudėtį, regla- 
mentuojančias suverenią valdžią įgyvendinančių įstaigų savitarpio ryšius 
arba nustatančias, kokiu būdu ta suvereni valdžia ar jos sudedamosios dalys 
vykdo savo įgaliojimus"". 

Anglijos (taip pat ir JAV) konstitucinė teisė netraktuojama kaip api- 
manti tokį platų visuomeninių santykių ratą, kaip kai kuriose kitose valsty- 
bėse, bet jos reguliuojamų santykių ribos gali plėstis. Ji dažniau apibrėžia- 
ma kaip teisės sistemos dalis, reglamentuojanti viešosios valdžios sistemą 


V" DicEv, A. V. Konstitucinės teisės studijų įvadas (vertė L. Raudienė, R. Petkus). Vilnius: 


Eugrimas, 1998, p. 25. 

bei individo ir valstybės santykius, ar tiesiog reguliuojanti individo ir vals- 
tybės santykius“. Anglijos konstitucinėje mokslinėje doktrinoje pabrėžia- 
ma, kad šios šalies teisėje nėra griežto konstitucinės teisės apibūdinimo, 
taip pat ir griežto atribojimo nuo kitų teisės šakų, tad bet kuris kitos teisės 
srities klausimas gali tapti ir konstitucinės teisės reguliavimo objektu. Be 
to, daugelis konstitucinės teisės nuostatų nereglamentuojamos įstatymo 
forma, todėl norint jas išsiaiškinti ir suprasti reikia žvelgti į kitus šaltinius, 
taip pat ir į istorines valstybingumo tradicijas. 

Anglijos (Jungtinės Karalystės) teisės tradicijoje konstitucinė teisė la- 
bai glaudžiai susijusi su administracine teise — pastaroji taip pat analizuoja 
valstybės valdžios (angl. government) įgyvendinimo ir kontrolės klausimus, 
o pagrindinis jų skirtumas — konstitucinė teisė tiria pirminių valstybės val- 
džios organų (angl. primary organs of government) struktūrą ir veiklą, o 
administracinė teisė — valstybės institucijų (angl. official agencies) veiklą ir 
jų teikiamas paslaugas piliečiams (asmenims), bei reglamentuoja jų veik- 
l4 sprendžiant ginčus, kylančius viešojo administravimo srityje. Anglijos 
universitetuose pagal teisės studijų tradiciją konstitucinė ir administracinė 
teisė vertinamos kaip artimai susijusios. Pabrėžiamas ir konstitucinės, tarp- 
tautinės bei Europos Sąjungos teisės glaudus ryšys““. 

Konstitucinės teisės doktrinoje labai svarbi parlamento, kaip funda- 
mentalaus parlamento suvereniteto, konstitucinio principo analizė. Pri- 
ėmus 1998 m. Žmogaus teisių aktą (angl. Human Rights Act, įsigaliojo 
2000 m.), kuriuo įgyvendinamos Europos žmogaus teisių konvencijos 
(1950 m. Žmogaus teisių ir pagrindinių laisvių apsaugos konvencija) nuos- 
tatos, kinta ir konstitucinės teisės ribos, nors ir anksčiau ši konvencija, 
kurią Jungtinė Karalystė (parlamentas) ratifikavo pirmoji — dar 1951 m., 
darė įtaką šios šalies konstitucinei teisei, todėl minėtasis Aktas naujų teisių 
nesukūrė, tik nustatė jų įgyvendinimo nacionalinėje teisėje mechanizmą. 
1998 m. Žmogaus teisių aktas vertinamas kaip vienas iš reikšmingiausių 
konstitucinių dokumentų, kaip vadinamoji naujoji Britų konstitucija“. 
Nors Anglija laikoma viena iš teismų vykdomos konstitucinės kontrolės 


“ BRADLEY, A.W.; EwING, K.D. Constitutional and Administrative Law. Twelfth ed. Long- 
man, London and New York, 1997, p. 3—11; taip pat: BRADLEY, A.W.; EwiNG, K.D. Consti- 
tutional and Administrative Law. Thirteenth ed. Longman, London and New York, 2003, 
p. 3-11. 


“ BRADLEY, A.W.; EwiNG, K.D. Constitutional and Administrative Law. Sixteenth ed. 


Pearson Education Limited, 2015, p. 10-11. 


* Plačiau apie 1998 m. Žmogaus teisių aktą ir jo reikšmingumą naujosios Britų konstitu- 
cijos doktrinai žr.: BOGDANOR, V. The New British Constitution (The Human Rights Act 


cornestone of the New Constitution). Hart Publishing, 2011, p. 53—88. 

pradininkių, bet šioje šalyje nėra žemyninės Europos valstybėse įprastos 
konstitucinės kontrolės sistemos (specializuotų konstitucinės kontrolės ins- 
titucijų ar tokios kontrolės įgaliojimus turinčių bendrųjų teismų). Aukš- 
čiausiojo Teismo įsteigimas ir Žmogaus teisių akte numatytas teisės akto 
nuostatų neatitikimo konvencijoje įtvirtintoms teisėms pripažinimo (angl. 
Declaration of incompatibility) institutas suteikia teisę aukščiausiesiems teis- 
mams, inter alia Aukščiausiajam Teismui, tais atvejais, kai nusprendžia- 
ma, kad pirminės teisės nuostatos (angl. primary legislation) negali būti 
interpretuojamos kaip suderinamos su konvencijos nuostatomis, pripažinti 
(deklaruoti) tokios teisės neatitiktį. Nors tokiu būdu nepanaikinama teisės 
akto galia, nes teismai nekonkuruoja su parlamento galiomis (parlamento 
suvereniteto doktrina) ir gali panaikinti tik antrinės teisės (angl. secondary 
legislation) galiojimą, bet tokio instituto atsiradimas atveria naujas ir teis- 
minės konstitucinės kontrolės galimybes. 

Jungtinės Karalystės konstitucinės teisės raidą veikia ir devoliucijos 
procesas, — vis daugiau teisių Jungtinės Karalystės parlamentas perleidžia 
Škotijos Parlamentui ir Velso Asamblėjai. 

Jungtinių Amerikos Valstijų (JAV) konstitucinės teisės samprata 
siejama su 1787 m. JAV Konstitucija, kuri traktuojama kaip aukščiausioji 
teisė, jos pataisomis ir jos nuostatas interpretuojančio JAV Aukščiausiojo 
Teismo jurisprudencija (precedentais), kurioje aiškinamos Konstitucijos 
nuostatos. JAV konstitucinė teisė yra tai, ką nustato Konstitucija ir kaip 
Konstitucijos nuostatas interpretuoja JAV Aukščiausiasis Teismas“!. Prece- 
dentai, kuriuos formuoja JAV Aukščiausiasis Teismas, yra svarbus konsti- 
tucinės teisės šaltinis. Nors Aukščiausiojo Teismo formuojama precedento 
doktrina yra griežta, vis dėlto Teismas ne kartą keitė ankstesnius savo su- 
kurtus precedentus??. Šis teismas yra šiuolaikinės konstitucinės kontrolės 
pradininkas“. JAV mokslinė doktrina atskiria konstitucinę ir ordinarinę 
teisę, o konstitucinėje doktrinoje yra suformuluota vadinamoji gyvosios 


*  Hav, P Law of the United States. An Overview. Second edition. C. H. Beck, Munich, 
2005, p. 18. Taip pat: FALLOoN, R. H., JR. The Dynamic Constitution: An introduction to 
American Constitutional Law and Practice. Second Edition. Cambridge University Press, 
2013, p. 10-11. 

Gana ryškus pavyzdys — JAV Aukščiausiojo Teismo bylos Plessy v. Ferguson (1896 m.) ir 
Lochner v. New York (1905 m.), kuriose suformuotos konstitucinės doktrinos vėliau buvo 
iš esmės keičiamos. Šiuo aspektu yra itin svarbus JAV Aukščiausiojo Teismo sprendimas 
Braun v. Board of Education (1955 m.) byloje, kurioje teismas pakeitė Plessy v. Ferguson 
byloje suformuluotą lygiateisiškumo principo (angl. separate but egual) sampratą ir sudarė 
galimybę ją vartoti valstybės švietimo (angl. public education) sistemoje. 

* JAV Aukščiausiojo Teismo sprendimas byloje Marbury v. Madison (1803 m.) sukūrė 
bendrųjų teismų vykdomos konstitucinės kontrolės pagrindus. 

konstitucijos doktrina (angl. living constitution), kuri padarė didelę įtaką 
kitų valstybių (taip pat ir Lietuvos) konstitucinėms doktrinoms. 

JAV konstitucinės teisės objektas apima dvi svarbias visuomeninių 
santykių grupes — valstybės valdžios sąrangą, valstybės valdžios instituci- 
jų įgaliojimus ir asmens teises. Konstitucinės teisės reguliavimo dalykas — 
tai visų pirma pagrindinių žmogaus teisių garantijos, valstybės valdžios 
organizavimo principai, federalizmas, valstybės valdžių ribos, valdžių pa- 
dalijimo principo įgyvendinimas. Konstitucinėje teisėje labai svarbi Kons- 
titucijos (Teisių bilio) 5-osios ir 14-osios pataisų interpretacija, pagal kurią 
nei federalinė, nei valstijų valdžia negali riboti asmens laisvės, nuosavybės 
be tinkamo proceso (angl. due process of law) reikalavimų, griežtai laikantis 
lygiateisiškumo principo (angl. the egual protection of the law). Taip pat 
JAV Aukščiausiojo Teismo jurisprudencijoje labai svarbus Konstitucijos 
1-osios pataisos aiškinimas, joje įtvirtintos žodžio laisvės, tikėjimo išpa- 
žinimo laisvės konstitucinė doktrina“*. Konstitucinės teisės objektas yra ir 
Konstitucijos 6-osios pataisos reglamentuojami baudžiamojo proceso klau- 
simai. Konstitucinėje doktrinoje plačiai aiškinamas lygiateisiškumo prin- 
cipas, daug dėmesio skiriama diskriminacijos draudimui. Norint varžyti 
pagrindines teises ir laisves kiekvieną kartą reikia įrodyti valstybės (viešo- 
jo) intereso būtinumą (angl. compelling state interests), taip pat įrodyti, kad 
pasirinktosios priemonės yra proporcingos siekiamam tikslui ir mažiausiai 
varžančios (angl. least restrictive means). Taigi labai svarbi protingumo ir 
proporcingumo principų doktrina. 

JAV konstitucinėje doktrinoje dominuoja pilietinių (civilinių) po- 
litinių teisių apsauga, mažai dėmesio skirta socialinių ekonominių teisių 
reikšmingumui ir jų apsaugai, tam tikri socialinių teisių elementai JAV 
Aukščiausiojo Teismo jurisprudencijoje interpretuojami pilietinių (civili- 
nių) teisių požiūriu. Tai lemia ir pačios JAV Konstitucijos žmogaus teisių 
katalogo bei jos pataisų (Teisių bilio) nuostatos, skirtos pilietinių (civilinių) 
politinių teisių apsaugai. 

JAV mokslinė konstitucinės teisės doktrina yra paveikta politologijos 
mokslo, kuris itin daug dėmesio skyrė konstitucijų analizei ir praktiniam 
konstitucinių institutų funkcionavimui, todėl lyginamoji konstitucinė tei- 
sė JAV kurį laiką nebuvo plėtojama, — apsiribota tik kai kurių artimiau- 
sių kaimynų (Kanados) ar vadinamosios Vestminsterio sistemos valstybių 


* Apie kai kuriuos žodžio laisvės konstitucinės doktrinos raidos bruožus JAV Aukščiau- 


siojo Teismo jurisprudencijoje žr.: MEsONIS, G. Jungtinių Amerikos Valstijų Konstitucijos 
1-osios pataisos sampratos konstitucinėje jurisprudencijoje raidos pamokos. Konstitucinė 
jurisprudencija. Lietuvos Respublikos Konstitucinio Teismo biuletenis, Nr. 2(26), 2012, 
p. 302—310. 

(kaip antai Australijos, Naujosios Zelandijos) konstitucinės sandaros ana- 
lize. Problemos, kurias paprastai tiria lyginamoji konstitucinė teisė, buvo 
priskirtos politologijos mokslo sričiai. 

JAV teisė atitinka bendrosios teisės tradiciją, jos ištakos — Anglijos tei- 
sėje. Vis dėlto ji yra savita ir tam tikru požiūriu gali būti skiriama ir kaip 
atskira teisės tradicija. JAV konstitucinė doktrina daro įtaką ir kitų vals- 
tybių, inter alia Kanados, konstitucinės teisės sampratai. Kanadoje buvo 
priimta keletas konstitucinių aktų, šiuo metu galioja 1982 m. Konstitucija 
(angl. Constitution Act). Kanados konstitucinė teisė taip pat suprantama 
kaip teisė interpretuoti konstitucijos nuostatas, o svarbiausia funkcija ten- 
ka Kanados Aukščiausiajam Teismui, kurio jurisprudencijoje suformuluoti 
keli fundamentalūs konstituciniai principai — federalizmo, demokratijos, 
konstitucionalizmo (konstitucijos viršenybės) ir teisinės valstybės (angl. 
rule of law), mažumų apsaugos (angl. respect for minorities). Kanados teismai 
gali spręsti dėl įstatymų konstitucingumo. 

Prancūzijoje konstitucinės teisės mokslas XX a. išgyveno didžiu- 
lius pokyčius. Iki Antrojo pasaulinio karo Prancūzijoje konstitucinė teisė 
iš esmės buvo suvokiama kaip valdžios institucijų reguliavimui ir veiklai 
nustatyti skirta viešosios teisės sritis, o nuo XX a. penktojo dešimtmečio 
konstitucinės teisės ir politikos mokslų studijos iš esmės tampa vientisu 
junginiu ir pačioje amžiaus pabaigoje grįžtama prie konstitucinės teisės, 
kuriai rūpi konstitucijos kaip aukščiausiosios galios norminio akto reikšmė, 
kuri pripažįsta pagrindinių teisių ir laisvių institutą kaip būtiną konstituci- 
nės sistemos dalį, kartu nepamirštant ir valdžios institucijų organizavimo 
bei veiklos pagrindų. 

Minėta, kad pirmojoje XX a. pusėje Prancūzijos universitetuose dės- 
tytas konstitucinės teisės kursas iš esmės buvo institucinė teisė, kaip ją su- 
prato A. Esmeinas ir jo sekėjai. Sociologinės krypties autorių L. Duguit ir 
M. Hauriou iškelti socialiniai aspektai tik sudrebino akademinės sistemos 
pamatus, bet nepakeitė vyravusios akademinių konstitucinės teisės studi- 
jų krypties. Konstitucinės teisės studijų struktūra buvo glaudžiai susijusi 
su Prancūzijos Trečiosios Respublikos institucine sistema. Mokslininkai 
konstitucionalistai daugiausia dėmesio skyrė Prancūzijos valdžios instituci- 
jų, parlamento ir vyriausybės praktikai. Dauguma konstitucionalistų laikėsi 
koncepcijos, pagal kurią parlamento priimti įstatymai pripažįstami esminiu 
teisės šaltiniu, kurio teisiškumas neginčytinas. Konstitucinės teisės vadovė- 
liuose buvo aiškinamas teisinio reguliavimo turinys ir institucinė praktika. 

Po Antrojo pasaulinio karo pasikeitus šalies institucinei sistemai, su- 
stiprėjus politikos mokslų įtakai valdžios ir visuomenės fenomeno studi- 
joms, kai kuriuose konstitucionalistinio pobūdžio darbuose imta teigti, 

kad vien teisinio reguliavimo nagrinėjimo nepakanka norint pažinti šalies 
konstitucinę sistemą. Kaip teigė G. Vedelis, iki šiol klasikiniais laikomų 
1949 m. išleistų „Konstitucinės teisės pradmenų“ (Manuel ėlėmentaire de 
droit constitutionnel) autorius, būtina peržengti griežtas juridinių institutų 
ribas, praturtinti juos naujais elementais, pasiskolintais iš faktų ir idėjų is- 
torijos bei politikos mokslo. Politikos mokslų įtaka lėmė požiūrio į konsti- 
tucinės teisės objektą pasikeitimą, — imta teigti, kad reikia nagrinėti ne tik 
norminį reguliavimą, bet ir politikos praktiką, taip pat aiškintis, kaip veikia 
politiniai institutai. 

Tokio posūkio pagrindinis įkvėpėjas — M. Duverger, kuris penktąjį 
savo vadovėlio „Konstitucinė teisė“ leidimą 1948 m., atsižvelgdamas į jo 
naujovišką turinį, pavadino „Konstitucinės teisės ir politikos mokslo“ va- 
dovėliu (Manuel de droit constitutionnel et de la science politigue). Dauguma 
XX a. antrosios pusės Prancūzijoje išleistų konstitucinės teisės vadovėlių ar 
kursų įvardyti kaip „Konstitucinė teisė ir politiniai institutai“ ar net „Po- 
litiniai institutai ir konstitucinė teisė“. Iki posūkio į politologinius tyrimus 
vyravo konstitucinės teisės kaip konstitucinius aktus nagrinėjančios teisės 
mokslo samprata, o konstitucinę teisę papildžius, tiksliau, sujungus su po- 
litikos mokslais, išsiplėtė ir tyrimų sritis (ne tik konstitucinis reguliavimas, 
viešosios valdžios institucijos, bet ir politiniai institutai, kurių konstitucinis 
reguliavimas neapėmė ar beveik neapėmė: politinės partijos, visuomenės 
nuomonė, žiniasklaida, įtakos grupės ir pan.), ir konstitucionalistų požiū- 
ris į patį tyrimą: nutarta institucijas tirti ne tik grynai teisiniu požiūriu, 
bet ir vertinti pagal jų realų funkcionavimą, aiškintis jų tikrojo socialinio 
poveikio reikšmę. Neatsitiktinai G. Burdeau aiškino, kad taip suprantamas 
konstitucinės teisės mokslas yra mokslas apie tai, kaip valdžia įgyjama, įgy- 
vendinama ir perduodama. Konstitucionalistai dėl to domisi ne tik kons- 
tituciniais tekstais, bet (ne mažiau) ir faktų bei idėjų istorija, analizuoja iš 
politikos mokslų pasiskolintus elementus. 

Politologinės koncepcijos įsivyravimas konstitucinėje teisėje sulaukė 
ir oficialaus pripažinimo: 1954 m. vyriausybės aktu reformuojant teisės 
studijas Prancūzijoje mokymo disciplina „konstitucinė teisė“ virto „kons- 
titucine teise ir politiniais institutais“. Toks visuotinis politologijos mokslų 
elementų perėjimas į konstitucinės teisės mokslą kai kurių autorių yra (gali 
būti) laikomas tam tikru nukrypimu į kraštutinumą, atsisakant klasikinio 
požiūrio. Ir tik XX a. paskutinįjį dešimtmetį konstitucionalistinės Ekso 
mokyklos lyderio Louis Favoreu ir jo šalininkų pastangomis Prancūzijos 
akademinė sistema atsisakė visą XX a. antrąją pusę dominavusio į politiką 
orientuotų vadinamųjų „konstitucinės teisės ir politinių institutų“ dėsty- 
mo universitetuose ir grįžo prie konstitucinės teisės studijų. Nuo XX a. 

pabaigos dauguma naujų šios disciplinos vadovėlių ar kursų taip pat buvo 
įvardijami tik kaip konstitucinė teisė (tiesa, dalis autorių laikėsi senųjų pa- 
žiūrų). 

Kas nulėmė šį naują minties posūkį? Kodėl konstitucinė teisė nebe- 
galėjo būti aiškinama taip pat, kaip XX a. pradžioje ar viduryje? Tai sie- 
tina ir su Prancūzijos konstitucinės sistemos raida, kuriai būdingas kons- 
titucijos bei konstitucinės justicijos reikšmės pripažinimas, ir su globaliais 
konstitucinio konteksto pokyčiais, — daugumoje pasaulio šalių konstitu- 
cija tampa tikruoju valstybiškai organizuotos visuomenės norminiu cen- 
tru, įstatymas, kaip įstatymų leidėjo kūrinys, nebelaikomas neliečiamu ir 
turi atitikti konstituciją, konstitucinė justicija tampa pripažintu modernios 
konstitucinės sistemos elementu, žmogaus teisių ideologija paplinta visa- 
me pasaulyje, o jos tematika įgyja esminę vietą konstitucinėje teisėje. XX 
a. pabaigoje konstitucionalizmas išplinta ir triumfuoja pasaulyje, žlunga to- 
talitariniai ir autoritariniai režimai, įsitvirtina teisinės valstybės koncepcija. 
Todėl L. Favoreu pasiūlė pereiti nuo pernelyg į politologinius aspektus 
nukrypusių konstitucinių studijų prie konstitucinės teisės, kuri apimtų ne 
tik valdžios institucijų funkcionavimą, bet ir norminę sistemą, pagrindi- 
nes teises ir laisves (institucijas, normas)“. Jo nuomone, tai būtų visai ne 
grįžimas į praeitį, į „klasikinius“ konstitucinio akto aiškinimo laikus, bet 
perėjimas į naują kokybę pripažįstant lemiamąjį konstitucinės jurispruden- 
cijos vaidmenį, atskleidžiant konstitucinio reguliavimo esmę ir turinį, kai 
pagrindinės teisės ir laisvės tampa konstitucinės teisės studijų kategorija ir 
susietąja konstitucinės sistemos dalimi. 

Dauguma vadovėlių, kad ir kokios turinio modifikacijos jiems būtų 
būdingos, tradiciškai laikosi tokios tyrimo struktūros: 1) bendroji konsti- 
tucinės teisės teorija, 2) užsienio valstybių konstituciniai režimai, 3) Pran- 
cūzijos konstitucinė istorija ir Prancūzijos Penktosios Respublikos konsti- 
tucinis režimas. 

Vokietijos konstitucinės teisės mokslinė doktrina sąvoką „valstybinė 
teisė“ (vok. das Staatsrecht) atriboja nuo vadinamojo bendrojo mokymo 
apie valstybę (vok. die allgemeine Staatslehre). Pastarasis analizuoja filoso- 
fines sėkmingos valstybės prielaidas arba empirinių tyrinėjimų pagrindu 
formuluoja valstybių funkcionavimo teorijas, o valstybinė teisė tiria kon- 
krečios valstybės teisinę konstituciją. Valstybinė teisė ir valstybės praktika 


sudaro bendrojo mokymo apie valstybinę teisę empirinę medžiagą“. 


5 FAvoREU, L. Prėface a la premičre ėdition. Iš: FAVOREU L., et al. Droit constitutionnel, 
7e ėd. Paris: Dalloz, 2004, p. V. 

MūnNcaH, VON I.; MAGER, U. Staatsrecht. Staatsorganisationsrecht unter Bericksichtigung; 
der europarechtliche Beziige. Stuttgart: Verlag W. Kohlhammer, 2009, p. 1. 

Vokiškoji konstitucinės teisės doktrina daugiausia dėmesio skiria 
1949 m. Konstitucijai (Pagrindiniam Įstatymui), konstitucinę teisę su- 
prantant kaip konstituciją ir jos nuostatas interpretuojančią konstitucinio 
teismo formuojamą doktriną. Teisės doktrinoje dominuoja teisinis pozi- 
tyvizmas, teisė griežtai atskiriama nuo moralės kaip racionali taisyklių ir 
normų sistema. Teisė interpretuojama kaip visiškai atskira nuo politikos, 
sociologijos, psichologijos. Vokiškoji teisės doktrina skiriasi nuo amerikie- 
tiškosios teisės sampratos, pagal kurią teisė nėra tai, kas sukurta valstybės 
kaip aukščiausiojo įstatymų leidėjo, bet visų pirma ji kuriama teismų ir 
skirta valstybės galioms riboti. Vokiškosios konstitucinės jurisprudencijos 
pagrindai elūdi Hegelio, Kanto, Fichtės teorijose. Vis dėlto pagrindiniai 
Konstitucijos, arba Pagrindinio Įstatymo, principai skiriasi nuo tradicinės 
vokiškosios teisės tradicijos, — konstitucijoje valstybė nebėra apibrėžiama 
kaip pagrindinių teisių šaltinis, nes pagrindinės teisės ir žmogaus orumas 
yra viršesni nei valstybė. Tokia konstitucinė doktrina keičia ir pozityvisti- 
nę teisės sampratą. Proporcingumo principas, kurį formuluoja Vokietijos 
Federacinis Konstitucinis Teismas ir kuris nėra expressis verbis įtvirtintas 
konstitucijoje, kaip objektyvioji vertybė yra esminis vokiškosios konstitu- 
cinės teisės elementas, teisinės valstybės principo dalis. Jis tiek pat svarbus, 
kaip ir tinkamo proceso principas (angl. due process of law) amerikietiško- 
joje konstitucinės teisės tradicijoje. Į Konstituciją (Pagrindinį Įstatymą) 
žvelgiama kaip į hierarchinę konstitucinių vertybių sistemą“". 

Vengrijos konstitucinėje teisėje vyraujančios pozityvistinės tradici- 
jos požiūriu, konstitucinė teisė vertintina kaip teisės šaka ir nepripažįsta- 
mas teismų kuriamos teisės legitimumas. Tačiau po demokratinės 1989 m. 
valstybės transformacijos Vengrijos Konstitucinio Teismo sprendimai tapo 
teisės šaltiniu, — juose buvo plačiai interpretuojamos konstitucijos nuosta- 
tos, konstitucinio teismo funkcija buvo suprantama kaip pareiga rasti, tin- 
kamai interpretuoti invisible constitution nuostatas ir jas tinkamai taikyti“. 

2010-2011 m. konstituciniai pokyčiai paveikė ir konstitucinės tei- 
sės šaltinių doktriną. Pagrindiniai Vengrijos konstitucinės teisės šaltiniai 
yra Vengrijos naujosios 2011 m. Konstitucijos (angl. Fundamental Law) 
tekstas, nerašytinė istorinė konstitucija (angl. historical constitution), pa- 
grindiniai įstatymai (angl. cardinal laws) ir ordinariniai įstatymai. Nors 
Vengrijos Konstitucinio Teismo aktai ir juose formuluojama konstituci- 


nė doktrina gali būti vertinama kaip konstitucinės teisės šaltinis, vis dėlto 
*“ Plačiau apie Vokietijos konstitucinės teisės doktriną žr.: KommeERS, D. P. The Constitu- 
tional Jurisprudence of the Federal Republic of Germany. 2nd ed. Duke University Press, 
1997, p. 30—57 ir kt. 


* Justice Sėlyom's concurring opinion, Constitutional Court of Hungary, Judgment 


23/1990. 

2011 m. Konstitucijos nuostatos nurodo, kad iki naujosios Konstitucijos 
įsigaliojimo priimti Konstitucinio Teismo sprendimai (juose suformuluota 
doktrina) netenka galios. Priėmus naująją Konstituciją buvo pertvarkomas 
ir Konstitucinis Teismas““. 

Lietuvos mokslinė doktrina“! konstitucinę teisę supranta kaip teisę, 
kuri apima pačią Konstituciją ir Konstitucinio Teismo kuriamos konstituci- 
nės doktrinos nuostatas“. Mokslinėje doktrinoje suformuluota ir jurispru- 
dencinės konstitucijos samprata“*. Šiuolaikinė Lietuvos konstitucinės teisės 
doktrina kuria konstitucinę teisę, neturinčią atskiro reguliavimo dalyko, 
bet nustatančią visų visuomenės santykių teisinio reguliavimo pagrindus, 
tad laikoma, kad bet kuris teisės klausimas gali tapti konstitucinės kontro- 
lės objektu, nes Konstitucijoje nėra spragų ar vidinių prieštaravimų“. 

Lenkijos mokslinė doktrina konstitucinę teisę vertina kaip teisės 
šaką, kurios objektas — svarbiausi valstybės santvarkos klausimai, asmens 
ir valstybės santykiai. Konstitucinės teisės šaltinių doktrina, skirtingai nei 
Lietuvos, apima ir įvairaus lygmens ordinarinės teisės šaltinius, atsižvel- 
giant į tai, kokius klausimus šių teisės aktų nuostatos reglamentuoja. Kons- 
titucinio Tribunolo formuojama konstitucijos nuostatas aiškinanti doktrina 
(kaip ir visi teismų priimami sprendimai) laikoma itin reikšminga, bet jo 
leidžiami aktai tik sąlygiškai gali būti vertinami kaip konstitucinės teisės 
šaltiniai“. 

Latvijos konstitucinės teisės doktrina konstitucinę teisę taip pat ana- 
lizuoja platesniu požiūriu, — kaip teisės šaką, kuri reglamentuoja svarbiau- 
sius valstybės tvarkymo bei žmogaus teisių klausimus ir apima daugiau 
teisės šaltinių. Latvijos Konstitucinio Teismo aktai laikomi itin svarbiu 


* Toru, G. A. Hungary. Iš: Constitutional Law of the EU Member States. Eds. Besselink, 
L.; Bovend'Eert, P; Broeksteeg, H.; de Lange, R.; Voermans, W. Deventer: Kluwer, 2014, 
p. 821—-822. 


“ Plačiau apie Lietuvos konstitucinės teisės doktriną žr: KūRIS, E. Konstitucinė teisė kaip 


jurisprudencinė teisė: konstitucinė justicija ir konstitucinės teisės paradigmos transtorma- 
cija Lietuvoje. Habilitacijos procedūrai teikiamų mokslo darbų apžvalga. Vilnius: Vilniaus 
universiteto Teisės fakultetas, 2008; Lietuvos konstitucinė teisė. Mykolo Romerio univer- 
sitetas, 2012, p. 61—75. 


“ Plačiau apie Lietuvos konstitucinės teisės šaltinius, jų raidą Žr.: BIRMONTIENĖ, T. Kons- 


titucinės teisės šaltinių doktrinos raidos bruožai. Iš: Teisės raida: retrospektyva ir perspek- 
tyva. Liber Amicorum Mindaugui Maksimaičiui. Mokslo studija. Vilnius: Mykolo Romerio 
universitetas, 2013, p. 405—445. 


* Apie konstitucijos prasmes žr.: JARAŠIŪNAS, E. Jurisprudencinė konstitucija. Jurispruden- 


cija, 2006, 12(90), p. 24—33. 
“ Inter alia Lietuvos Respublikos Konstitucinio Teismo 2014 m. sausio 24 d. nutarimas. 

GARLICKI, L. Polskie prawo konstytucyjne (zarys wykladu). Wydanie 7. Warszawa: Liber, 

konstitucijos aiškinimo šaltiniu““. Latvijos konstitucinės teisės raidai pa- 
darė įtaką svarbus konstitucinis sprendimas — 1990 m. atkūrus Latvijos 
nepriklausomybę atnaujinti ir 1922 m. Konstitucijos (Satversme) galioji- 
mą (pradiniame Konstitucijos galiojimo atkūrimo etape, iki 1993 m., kai 
kurios jos nuostatos buvo netaikomos). Tai sudarė sąlygas plačiau remtis 
ir Latvijos tarpukario autorių, tarp jų ir vieno iš žymiausių konstitucinės 
teisės mokslininkų Karlio Dišlerso, kūrusio Latvijos konstitucinę doktriną, 
konstituciniais tyrinėjimais“. 

Kai kuriose valstybėse, išgyvenusiose sudėtingus valstybingumo kai- 
tos procesus, konstitucinės teisės doktrina vis dar formuojasi, bet veikian- 
čios konstitucinės kontrolės institucijos padeda joms vis labiau orientuotis 
konstitucionalizmo linkme. Tai pasakytina ir apie šiuolaikinę Moldovos 
konstitucinės teisės sampratą. 1991 m. rugpjūčio 27 d. Moldovos parla- 
mentas priėmė Deklaraciją apie nepriklausomybę, ir nuo tada Moldovos 
Respublika yra suvereni valstybė. Nors mokslinėje doktrinoje konstitu- 
cinio teismo aktai nėra pripažįstami lygiaverčiais konstitucinės teisės šal- 
tiniais, vis dėlto sutariama, kad jo aktai formuoja tam tikras konstitucinės 
teisės ir visos teisės sistemos raidos kryptis. Šio teismo aktų poveikį inter- 
pretuojant konstitucines nuostatas numato ir 1994 m. Moldovos Respubli- 
kos Konstitucija (135 straipsnis). Konstitucinės jurisdikcijos reikšmingumą 
lemia Konstitucijos nuostatų tiesioginis taikymas“. Konstitucinis Teismas, 
kaip konstitucinės doktrinos kūrimo proceso dalyvis, plačiai interpretuoja 
Konstitucijos principus, Konstituciją vertina kaip aukščiausiąją teisę, ku- 
rios nuostatos yra tarpusavyje susijusios, nes joje nėra ir negali būti spra- 
gų““. Konstitucinio Teismo formuojamoje doktrinoje pripažįstama ne tik 
Konstitucijos teksto, bet ir dvasios svarba“. 

Rusijoje konstitucinės teisės raidai ir vėlyvam jos formavimuisi di- 
delę įtaką darė ilgai trukęs absoliutizmas — tik XX a. pradžioje pasiro- 
dė pirmieji konstitucinio pobūdžio aktai. Užtrukusi konstitucinės teisės 
raida, beveik visą XX a. trukęs totalitarizmas neleido Rusijoje įsitvirtinti 


* Plačiau apie Latvijos konstitucinės teisės sampratą ir raidą, Latvijos Konstitucinio Teis- 


mo aktų reikšmę žr.: RoDiNA, A.; PLE»S, J. Constitutionalism in Latvia: Reality and Deve- 
lopments. Iš: New Millennium Constitutionalism: Paradigms of Reality and Chages. NJAR 
publishes, 2013, p. 431—472. 


“ DišteRS, K. Demokratiskas valsts iekartas pamati |Ievads konstitucionalas tiesibas]. 2. 


izd., caurlūkots un papildinats. Riga: A. Gulbis, 1931; DišrERs, K. Ievads Latvijas valsts- 
tiesibu zinatne. Riga: A. Gulbis, 1930. 


" Ruling of the Constitutional Court of Moldova of 10 of October, 2013. Prieiga per 
internetą: <www.constcourt.md>. 


* Conclusion of the Constitutional Court of Moldova of 22 September, 2014. 
“ Ruling of the Constitutional Court of Moldova of 4 March, 2016. 

konstitucionalizmo idėjoms. Istorinės konstitucinės teisės raidos ypatybės 
daro įtaką ir dabartinei Rusijos konstitucinei doktrinai. Šios srities proble- 
mos dažniausiai tiriamos išskirtinai teoriniu požiūriu, nesiaiškinant prakti- 
nio įgyvendinimo galimybių. Konstitucijos realumas, jos tiesioginio taiky- 
mo klausimai taip pat tėra grynai teorinio pobūdžio. 

Rusijos mokslinė doktrina konstitucinę teisę interpretuoja kaip pagrin- 
dinę teisės sistemos šaką. Konstitucinės teisės pagrindinis teisės šaltinis — 
konstitucija — nustato pagrindus kitoms teisės šakoms. Konstitucinė tei- 
sė tradiciškai reguliuoja svarbiausius valstybės funkcionavimo klausimus, 
valstybės ir žmogaus santykius, o kai kurie autoriai prie jos objekto priski- 
ria ir kai kuriuos papildomus elementus“. Konstitucinės teisės šaltiniams 
priskiriami ne tik konstitucija, konstituciniai įstatymai, įstatymai ir kai ku- 
rie Rusijos Federacijos subjektų aktai, bet ir poįstatyminiai aktai, prezi- 
dento įsakai ir kt. Konstitucinės teisės doktrina ypač vertingu konstitucinės 
teisės šaltiniu laiko Rusijos Federacijos Konstitucinio Teismo nutarimus, 
kuriuose teisės konstitucingumo klausimai sprendžiami atsižvelgiant ir į 
valstybės politinius siekius'!. 

Kad ir kokia funkcija nacionalinėje teisės doktrinoje būtų priskirta 
konstitucinei teisei, ji yra aukščiausiosios galios teisė, kitų teisės sričių 
(šakų) sistemoje turinti reikšmingiausią — steigiamosios teisės — galią. 


1.5. Pasaulio valstybių konstitucinės teisės šaltinių įvairovė. 
Teisės tradicijos įtaka konstitucinės teisės sistemai ir šaltiniams 


Teisės šaltinių sampratos įvairovė. Teisės teorijoje teisės šaltiniai 
skirstomi į materialiuosius ir formaliuosius. Materialiąja prasme teisės šal- 
tiniai gali būti visuomeniniai faktiniai santykiai, materialiosios, socialinės 
ir kitos visuomenės gyvenimo sąlygos, darančios įtaką teisės sistemai, teisės 
normų turiniui“. Konstitucinės teisės šaltinių doktrinoje dominuoja teisi- 
nio pozityvizmo idėjos. 

Teisės šaltiniai formaliąja prasme gali būti suprantami kaip išorinė teisės 
principų ir normų forma. Konstitucinės teisės šaltiniais galima laikyti teisės 
aktus, moralę, tradicijas, papročius, religijos normas ir kt. Pagal teisės normų 
išraiškos būdą galima skirti tris formaliųjų teisės šaltinių formas — norminis 
teisės aktas, teismo precedentas, konstitucinis paprotys. 

“ Plačiau apie Rusijos konstitucinės teisės sampratą, diskusijas dėl jos objekto, šaltinius ir 
kt. žr.: CIRKIN, V. Konstitucionnoe pravo Rosijskoi Federacii. Moskva: Jurist, 2002. 


" Rusijos Federacijos Konstitucinio Teismo 2014 m. kovo 19 d. nutarimas (dėl Krymo 


prijungimo prie Rusijos). 
* Plačiau apie teisės šaltinių sampratą žr.: Teisės teorijos įvadas. 2 leid. Vilnius: Leidykla 
MES, 2012, p. 203-219. 

Konstitucinės teisės šaltiniais formaliąja prasme Vakarų teisės tradicijoje 
galima laikyti konstituciją, bendruosius teisės principus, kurie neretai yra 
formuluojami konstitucijose, statutinę teisę (įstatymai, kodifikuotieji įsta- 
tymai ir kiti teisės aktai), tarptautinės teisės (taip pat ir Europos Sąjungos 
teisės) aktus, teismų praktiką (precedentai), teisinius papročius (konstituci- 
nės konvencijos), teisės doktriną. Vienokia ar kitokia konstitucinės teisės 
samprata lemia ir šalies konstitucinės teisės šaltinių sistemos sampratą: 

1) konstitucinę teisę traktuojant kaip teisės šaką (teisinio reguliavimo 
sritį, išsiskiriančią pagal reguliavimo objektą ir metodą), jos normų 
ir principų reikėtų ieškoti skirtingos galios teisės šaltiniuose: kons- 
titucijoje, įstatymuose, poįstatyminiuose aktuose ir kt. Šiuo atveju 
svarbiausias dalykas identifikuojant konstitucinės teisės šaltinį — jo 
reguliuojami santykiai; 

2) konstitucinę teisę suvokiant kaip aukščiausiąją teisę (iš bendrosios 
teisinio reguliavimo masės išsiskiriančią savo aukščiausia galia ir pa- 
matine reikšme visai teisės sistemai), jos normų ir principų galima 
įžvelgti tiktai konstitucijoje — aukščiausiosios galios teisės akte — ir 
konstitucinio reguliavimo turinį atskleidžiančioje konstitucinėje ju- 
risprudencijoje. 

Konstitucinės teisės reguliavimo sritis ir šaltiniai valstybėse (valstybių 
teisės sistemose) traktuojami įvairiai, dažniausiai gana plačiai. Konstituci- 
nė teisė kai kuriose valstybėse laikoma teisės šaltinių prasme platesne teisės 
sritimi, reguliuojančia įvairius visuomeninius santykius ir apimančia ne tik 
vadinamosios konstitucijos teisės (konstitucija ir ją aiškinanti oficialioji kons- 
titucinė doktrina, kaip yra JAV teisės doktrinoje), bet ir kitų teisės šakų šalti- 
nius, pavyzdžiui, statutinę teisę — įvairius įstatymus (inter alia konstitucinius, 
organinius), ratifikuotas tarptautines sutartis, teismų precedentus, poįstaty- 
minius aktus, netgi vietos valdžios institucijų aktus Nyderlandų konstituci- 
nės teisės tradicijoje — municipalinius), kurie tam tikru aspektu reguliuoja 
konstitucinės teisės objektą. Kai kuriose valstybėse, kaip antai Austrijoje, 
Nyderlanduose, tam tikroms tarptautinėms sutartims, pavyzdžiui, Europos 
žmogaus teisių konvencijai, suteikiamas konstitucijos lygmuo. 

Pagal Lietuvos konstitucinę doktriną, konstitucinės teisės šaltiniais lai- 
koma Konstitucija (ir jos sudėtinės dalys) ir Konstitucinio Teismo jurispru- 
dencija, kurioje aiškinamos Konstitucijos nuostatos — oficiali konstitucinė 
doktrina. Konstitucinės teisės šaltinių sistemoje nėra ordinarinės teisės 
aktų, kurie patys gali tapti konstitucinės kontrolės objektu“. 


“ Plačiau apie Lietuvos konstitucinės teisės šaltinius žr. inter alia: Lietuvos konstitucinė 


teisė. Mykolo Romerio universitetas, 2012, p. 65—78. 

Konstituciniai teisės šaltiniai gali būti klasifikuojami įvairiais pagrin- 
dais, inter alia pagal jų teisinę galią. Konstitucinių teisės šaltinių hierar- 
chijoje konstitucija išsiskiria aukščiausia teisine galia. Kitų konstitucinės 
teisės šaltinių hierarchinė sistema priklauso nuo konkrečios valstybės teisės 
šaltinių sistemos. 

Teisės tradicijos įtaka konstitucinės teisės šaltinių sistemai. 
Konstitucinės teisės šaltinių doktriną lemia teisės tradicija. Teisės tradicijos 
samprata nėra vienareikšmė, ji gali būti vadinama ne tik teisės tradicija, bet 
ir teisine sistema, teisės šeima. Teisės tradiciją galima apibrėžti kaip „tautos, 
visuomenės, valstybės ar valstybių istorijos raidoje susiformavusį bei vei- 
kiantį žmonių tarpusavio santykius reguliuojančių priemonių paveldą, pa- 
sižymintį specifiniu sąvokų aparatu, institutais, tam tikrais elgesio taisyklių 
kūrimo, taikymo, aiškinimo metodais bei ryšiu su tam tikra pasaulėžiūra“**. 
Teisės tradicijos sąvoka gali apimti visumą įvairioms nacionalinėms teisės 
sistemoms bendrų požymių, užtikrinančių tų sistemų kokybines ypatybes, 
stabilumą, išliekamumą ir tęstinumą; teisės forma (teisės šaltinis) — neabe- 
jotinai svarbus, bet ne vienintelis veiksnys, lemiantis teisės sistemos prisky- 
rimą tam tikrai tradicijai; tai, kad tarp teisės šaltinių dominuoja teismo pre- 
cedentas ar įstatymas (norminis aktas) ar paprotys, ar kuris nors kitas teisės 
šaltinis, savaime nelaikytina vieninteliu tradicijos skiriamuoju bruožu“. 

Civilinės ir bendrosios teisės tradicijos, dar vadinamos Vakarų teisės 
tradicija, teisinius institutus griežtai atriboja nuo kitų socialinių institutų — 
religijos, moralės, papročių, politikos, kurie, nors ir daro įtaką teisei, nėra 
su ja tapatinami (tam tikra prasme tik teisiniai papročiai nėra visiškai at- 
skirti). Kai kuriose konstitucijose tiesiogiai deklaruojamas pasaulietinės 
valstybės principas, kaip antai 1958 m. Prancūzijos Konstitucijos 1 straips- 
nyje skelbiama, kad Prancūzija yra pasaulietinė, demokratinė socialinė res- 
publika. Vis dėlto religinė (krikščioniškoji) doktrina daro įtaką kai kurių 
Vakarų teisės tradicijai priskiriamų valstybių konstitucinei teisei, kai kurių 
Europos valstybių, kaip antai Airijos (1937 m., su vėlesniais papildymais ir 
pakeitimais), Lenkijos (1997 m.), Vengrijos (2011 m.), Latvijos (1922 m., 
su 2014 m. pakeitimais) konstitucijų preambulėse pabrėžiama ir krikščio- 
niškosios doktrinos svarba konstitucinėms vertybėms. Vienas iš pagrindi- 
nių Vakarų teisės tradicijos bruožų — konstitucinės vertybės netapatinamos 
su religijos nuostatomis. 


“ BausBLYs, L. Antikinė teisingumo samprata ir jos įtaka Vakarų teisės tradicijai. Monogra- 
fija. Vilnius: Mykolo Romerio universiteto Leidybos centras, 2005, p. 14. 


“ Kūkis, E. Teismo precedentas kaip teisės šaltinis Lietuvoje: oficiali konstitucinė dok- 


trina, teisinio mąstymo stereotipai ir kontrargumentai. Jurisprudencija, 2009, 2(116), 
p. 131—149, 139. 

Kai kuriose kitose teisės tradicijose — hinduizmo, kinų ir japonų, is- 
lamo, Afrikos ir Madagaskaro, — teisei tenka tik papildoma funkcija, ten 
daug svarbiau religija, dorovė, papročiai. Islamo teisės tradicijos valstybėse 
konstitucinė teisė yra tapatinama su religine doktrina. 

Bendrosios teisės tradicija (anglosaksų, anglų ir amerikiečių) su- 
siformavo Anglijoje kaip teismų kuriama precedentų (bylų, o ne įstaty- 
mų) teisė. Klasikinė anglų teisės doktrina statutus (plačiąja prasme — teisės 
aktus, priimtus parlamento ir kt.) laiko antriniais teisės šaltiniais. Tačiau 
konstitucinėje teisėje statutinės normos turi pirmenybę precedento atveju. 
Svarbus konstitucinės teisės šaltinis yra konstitucinės konvencijos, taip pat 
susiklosčiusios parlamento veiklos tradicijos (taisyklės). Bendrosios teisės 
tradicijos šalys yra JAV, Kanada, Naujoji Zelandija, Australija, Pakistanas, 
Indija, Singapūras, Malaizija, Pietų Afrika, kai kurios kitos Afrikos valstybės 
ir kt., kurių dauguma yra Tautų Sandraugos (Commonwealth of Nations) 
narės. Ši teisės tradicija reikšminga buvusioms Britų imperijos kolonijoms. 
Nors minėtosios valstybės priskirtinos vienai teisės tradicijai, bet jų konsti- 
tucinės teisės šaltiniai kartais reikšmingai skiriasi, kaip antai JAV ir Jungtinės 
Karalystės. Kai kurios šiai teisės tradicijai priskiriamos valstybės turi neko- 
difikuotąją konstituciją, kaip Jungtinė Karalystė; Naujosios Zelandijos ne- 
kodifikuotąją konstituciją sudaro 1986 m. konstitucinis aktas, kai kurie par- 
lamento aktai, teismų precedentai, konstitucinės konvencijos. Bendrosios 
teisės tradicijos valstybės, visų pirma Jungtinė Karalystė, Naujoji Zelandija, 
Australija, Kanada, Indija, Pakistanas, Bangladešas, Belizas, Singapūras ir 
kai kurios kitos valstybės Tautų Sandraugos narės, pagal valdymo formą 
ir principus, parlamento ir vyriausybės galių santykį gali būti priskiriamos 
vadinamajai Vestminsterio sistemai (angl. Westminster system). Šiai tradicijai 
priskiriamos Tautų Sandraugos narės pasižymi ir kitu konstitucinės teisės 
šaltinių ypatumu, — kaip antai Australijos konstitucinės teisės šaltiniai yra ne 
tik šios šalies, bet ir (kai kurie) Jungtinės Karalystės (Anglijos). 

Minėtajai teisės tradicijai priskiriamos JAV išsiskiria vadinamąja ame- 
rikietiškąja teisės sistema ir kitais valstybės valdymo formos (prezidentinės) 
ypatumais, tad su tam tikromis išlygomis gali būti laikoma atskira teisės 
tradicija. 

Civilinės teisės (romanų-germanų, kontinentinė) tradicija susifor- 
mavo žemyninėje Europoje perimant romėnų teisės doktriną (pabrėžtina, 
kad romėnų teisė darė įtaką ir bendrosios teisės tradicijos formavimuisi). 
Šios teisės tradicijos raidai būdingas rėmimasis kodifikuotosios teisės šalti- 
niais. Istoriškai buvo reikšminga romėnų rašytinė teisė (lot. ius scriptum) — 
imperatoriaus Justiniano kodifikacija (Digestai), teisės skirstymas į viešąją 
ir privatinę (lot. ius publicum et ius privatum), sistemiškumas, pasaulietinių 
teisės normų atskyrimas nuo sakralinių. Romėnų teisės tradicija atgimė 

Vakarų Europoje. IX-XI a. Bolonijos ir kituose Italijos universitetuose 
pradėtos teisės studijos darė didelę įtaką žemyninės Europos šalių teisės 
raidai. Civilinės teisės tradicijai būdingas normų abstraktumas, sistemini- 
mas, teisės aktų hierarchija. Teisės šaltinių hierarchijos viršūnėje — kons- 
titucija, o konstitucinių papročių svarba mažesnė. Šiuolaikinėje šios teisės 
tradicijoje svarbiais teisės šaltiniais pripažįstami ir kai kurių teismų spren- 
dimai (precedentai) bei doktrina. Šiai teisės tradicijai priskirtinos žemyni- 
nės Europos, Lotynų Amerikos, kai kurios Afrikos, Azijos valstybės. 

Teisės globalizacijos tendencijos lėmė tai, kad civilinės ir bendrosios 
teisės tradicija susipina, suartėja. Tai liudija besikeičianti inter alia kons- 
titucinės teisės šaltinių doktrina, kurią reikšmingai veikia tokie veiksniai 
kaip Europos žmogaus teisių konvencijos, jos nuostatas aiškinančio Eu- 
ropos Žmogaus Teisių Teismo, taip pat Europos Sąjungos teisės ir Euro- 
pos Teisingumo Teismo kuriamos doktrinos įtaka, taip pat ir konstitucinės 
kontrolės institucijų (konstitucinių teismų) veikla, paspartinusi precedento 
kaip svarbaus kontinentinės teisės šaltinio pripažinimą, o bendrosios teisės 
tradicijoje reikšmingesnis nei konstitucinės teisės doktrina tampa statutas 
(parlamento aktai) — tai parodo inter alia 1998 m. Žmogaus teisių akto pri- 
ėmimas Jungtinėje Karalystėje ir padidėjusi jo reikšmė“". 

Konstitucinės teisės sistemoms įtaką daro ir religinės teisės tradicija. 
Religinė doktrina ne tik konkuruoja su teise, bet kartais ją net pakeičia. 
Valstybėse, kuriose vyrauja islamo religija, konstitucinės teisės sistemoms 
ji ir daro didžiausią įtaką. Islamo teisės tradicija, pradėjusi formuotis 
VII a. pradžioje, remiasi šios religijos nuostatomis. Labai reikšmingas Ko- 
ranas ir islamo teisė šariatas (šaria) — sudedamoji religijos dalis". Islamo 
teisei itin svarbi teisininkų-dvasininkų įtaka, be to, joje dominuoja parei- 
gų, o ne teisių doktrina. Islamo teisės šaltiniai yra Koranas ir Suna. Juose 
įtvirtintos normos laikomos dieviškosios prigimties, negali būti keičiamos 
ir turi didžiausią teisinę galią. Valstybės institucijos gali priimti teisės aktus 
tik tais klausimais, kurie nėra reglamentuojami Korane ar Sunoje, ir ne- 
gali joms prieštarauti. Ši teisės tradicija itin reikšminga musulmoniškose 
valstybėse, kurios nėra priėmusios konstitucijos, pavyzdžiui, Jungtiniuose 
Arabų Emyratuose. Tačiau ir tose musulmoniškose valstybėse, kuriose yra 
konstitucija, kaip antai Irane (1979 m. konstitucija), islamo religija yra 
pagrindinis teisės šaltinis, kuriuo grindžiamos ir konstitucijos nuostatos. 


Pavyzdžiui, 1979 m. Irano Konstitucijos preambulėje nurodoma, kad visos 
“ Plačiau apie Jungtinės Karalystės 1998 m. Žmogaus teisių aktą žr.: BOGDANOR, V. 
The New British Constitution. Hart Publishing, 2009, p. 53—88. 

*“ Daugiau apie islamo ir kitas teisės tradicijas žr.: Teisės teorijos įvadas. 2 leidimas. Vil- 


nius, 2012, p. 55—75. 

Irano institucijos vadovaujasi islamo principais, o 4 straipsnyje numatyta, 
kad visos teisės sritys, taip pat ir Konstitucijos normos, turi būti grindžia- 
mos islamo religijos kriterijais. 

Istoriškai galima skirti ir kai kurias kitas teisės tradicijas. Pavyzdžiui, 
hinduizmo (istorinė) teisės tradicija, kuri remiasi hinduizmo (religi- 
ne) pasaulėžiūra (kastos, dharma kaip elgesio normos). Ši teisės tradicija 
daro tam tikrą įtaką Indijos konstitucinės teisės doktrinai, kuri yra priskir- 
tina bendrosios teisės tradicijai, — tokią jos raidą nulėmė Anglijos teisės 
įtaka 1950 m. Indijos Konstitucijos ir jos preambulės nuostatoms. 

Kinų ir japonų istorinė teisės tradicija remiasi konfucianizmo ir 
budizmo (Kinijoje — ir daoizmo) tradicija. Teisės reikšmė čia tik papildo- 
moji, svarbesnėmis laikomos tradicijos ir moralės normos. Kinijos teisei 
praeityje didelę įtaką darė socialistinės teisės tradicija, kurios ryškių pėdsa- 
kų galima įžvelgti ir dabartinėje 1982 m. Kinijos Konstitucijoje. 1947 m. 
Japonijos Konstitucija dėl istorinių aplinkybių atitinka JAV konstitucinę 
tradiciją. Vis dėlto Japonijos formalioji teisė (nuo XIX a. pabaigos) plėto- 
josi veikiama kontinentinės teisės, o akivaizdžiausią įtaką Japonijos civili- 
nei teisei padarė Vokietijos teisė. 

Afrikos ir Madagaskaro teisės tradicijai būdinga didelė tradicijų 
(papročių, pirmykščių tikėjimų) įtaka. Dominuoja krikščioniškoji ar isla- 
miškoji tradicija, bendruomenės valia. Kolonijinė Afrikos valstybių praeitis 
lėmė tai, kad daugumos jų teisė perėmė anglų ar prancūzų formaliosios 
teisės tradicijas. 


1.6. Konstitucinės teisės šaltinių sistema 


Konstitucinės teisės šaltinius pagal jų išraiškos formą galima skirstyti į nor- 
minius aktus, teismo (ir administracinius) precedentus, konstitucines kon- 
vencijas (konstitucinius papročius), taip pat bendruosius teisės principus, 
konstitucinę doktriną, religijos normas. Konkrečią konstitucinės teisės šal- 
tinių sistemą lemia teisės tradicija ir istorinė konstitucinės teisės raida. 

Konstitucija yra pagrindinis konstitucinės teisės šaltinis, jos teisinė 
samprata lemia ir teisės šaltinių sampratą bei raidą. Konstitucijai visada 
būdingas steigiamosios teisės pobūdis, ji pati nustato savo rangą, jos aukš- 
čiausia teisinė galia tam tikrais atvejais gali būti išreiškiama nuostatomis dėl 
konstitucijos kaip aukščiausiosios šalies teisės arba teiginiu, kad negalio- 
ja joks teisės aktas, priešingas konstitucijai; aukščiausia konstitucijos galia 
kyla iš jos esmės ir nuostatų visumos“. 


*“ Apie konstituciją kaip aukščiausios teisinės galios aktą Žr.: JARAšIŪNAS, E. Keletas Lie- 
tuvos Respublikos Konstitucijos vaidmens vertinimo aspektų. Konstitucinė jurisprudencija, 


4(24), 2011, p. 288-307. 

Konstitucijos forma gali būti įvairi — kodifikuotoji ar nekodifikuotoji 
(nerašytinė), sudėtinė. Pagrindinis konstitucinės teisės šaltinis — konstitu- 
cija — ne tik vyrauja norminių teisės aktų ir kitų teisės šaltinių hierarchijos 
sistemoje, bet ir laikoma pagrindine aukščiausiąja teise. Tai yra tiesiogiai 
įtvirtinta kai kuriose konstitucijose, pavyzdžiui, 1997 m. Lenkijos Konsti- 
tucijos (su pakeitimais) 8 straipsnyje nurodoma, kad Konstitucija yra aukš- 
čiausioji Lenkijos teisė. Vis dėlto konstitucijos kaip aukščiausiosios teisės 
galia gali būti ir formali, antai nedemokratinių politinių režimų valstybėse 
konstitucijos, jeigu joms nesuteikiama tiesiogiai taikomo akto galios, pa- 
prastai lieka tik formalūs dokumentai. 

Konstitucijų forma, struktūra, reguliuojamų santykių apimtis ir kt. gali 
reikšmingai skirtis. Ypač sudėtingos būna nekodifikuotosios konstituci- 
jos (kartais teisinėje literatūroje jos vadinamos nerašytinėmis), kaip antai 
Jungtinės Karalystės Konstitucija, kuri gali būti įvardyta ir kaip nekodifi- 
kuotoji (ar nekonsoliduotoji) rašytinė konstitucija. Ją sudaro trys dalys — 
statutinė teisė, bendroji teisė (angl. common law), kurios pagrindinis šaltinis 
yra teismo precedentas, ir konstitucinės konvencijos. Sudėtinė Jungtinės 
Karalystės konstitucijos forma lemia ir skirtingas jos šaltinių klasifikacijas. 
A. V. Dicey konstitucijos šaltinius skirsto į dvi grupes. Pirmajai grupei pri- 
skirtini šaltiniai tiesiogine prasme laikomi teisiniais (angl. laws) konstitu- 
cinės teisės šaltiniais ir yra įtvirtinti statutuose, kyla iš tradicijų ar teismo 
suformuluotų principų ir užtikrinami teismo; antrąją šaltinių grupę sudaro 
konstitucinės konvencijos ir kitos taisyklės, kurios nėra užtikrinamos teismo 
ir gali būti įvardijamos taip pat kaip konstitucinės konvencijos (angl. con- 
ventions of the constitution)". Prie konstitucinių šaltinių gali būti priskiriami 
ir istoriniai šaltiniai, kaip antai 1215 m. Didžioji laisvių chartija ir kt. Pa- 
vyzdžiui, Jungtinės Karalystės konstitucinės teisės šaltiniai lemia ir tai, kad 
pati konstitucija gali būti apibūdinama kaip konstitucinis teisinis junginys“. 

Konstitucija gali būti vadinama ir pagrindiniu įstatymu, kaip an- 
tai 1949 m. Vokietijos Federacinės Respublikos Pagrindinis Įstatymas, 
2011 m. Vengrijos Pagrindinis Įstatymas. Joje paprastai reglamentuoja- 
mi esminiai valstybės santvarkos klausimai ir pagrindinės žmogaus teisės, 
įtvirtinami kai kurie valstybės formos principai (elementai), kurie negali 
būti keičiami. Pavyzdžiui, 1958 m. Prancūzijos Konstitucijos (su pakei- 
timais) nuostatos (89 straipsnis) draudžia keisti konstitucijoje įtvirtintą 
“ Apie Jungtinės Karalystės Konstituciją ir konstitucinius šaltinius žr.: KAVOLIŪNIENĖ, L.; 
VaiNiūTĖ, M. Jungtinės Didžiosios Britanijos ir Siaurės Airijos Karalystės konstitucinė sis- 
tema. Iš: Europos Sąjungos valstybių narių konstitucinės sistemos. Mokslo studija. Vilnius: 
Mykolo Romerio universitetas, 2012, p. 380—392. 


* Ryan, M.; FosTER, S. Unlocking Constitutional and Administrative Law. Publishing by 
Hodder Arnold, 2007, p. 69—70. 

respublikinio valdymo formą. Konstitucijos kartais nulemia ir valstybės 
teisės šaltinių sistemą, kaip antai 1997 m. Lenkijos Konstitucijos (su pakei- 
timais) III skyriuje „Teisės šaltiniai“ smulkiai reglamentuojami įvairūs tei- 
sės šaltiniai, — 87 straipsnyje nurodoma, kad Lenkijoje visuotinai privalomi 
Konstitucija, įstatymai, ratifikuotos tarptautinės sutartys, potvarkiai; visuo- 
tinai privalomi šaltiniai yra ir atitinkamų institucijų veiklos teritorijoje pri- 
imti vietos teisės aktai. 2011 m. Vengrijos Konstitucijos (Pagrindinio Įsta- 
tymo, su pakeitimais) R straipsnyje nurodoma, kad pagrindinis įstatymas 
yra Vengrijos teisės pagrindas, o T straipsnyje — kad visiems galiojančias 
elgesio taisykles priima kompetentinga Konstitucijoje numatyta institucija, 
išleisdama atitinkamą teisės aktą; jokie teisės aktai (angl. legislation) negali 
prieštarauti Konstitucijai. Įvardijamos ir tokių aktų rūšys: Parlamento aktai, 
vyriausybės dekretai, Vengrijos nacionalinio banko pirmininko įsakymai, 
Ministro Pirmininko, ministerijų dekretai (angl. ministerial decrees), atskirų 
reguliavimo institucijų įsakymai, savivaldos institucijų aktai (angl. local or- 
dinances), taip pat Nacionalinės gynybos tarybos, Respublikos Prezidento 
nacionalinės krizės ar nepaprastosios padėties metu priimti įsakymai. 
Konstitucijos kaip pagrindinio konstitucinės ir aukščiausiosios teisės 
(lot. ius supremus) šaltinio samprata suformuota ir atskleista Lietuvos Kons- 
titucinio Teismo jurisprudencijoje: 2004 m. gegužės 25 d. ir kai kuriuose 
kituose nutarimuose?!. Konstitucinis Teismas interpretuoja Konstituciją 
kaip aukščiausiąją teisę; Konstitucijos šaltinis yra pati valstybės bendruo- 
menė-— pilietinė Tauta; Konstitucijoje atsispindi visuomenės sutartis — visų 
Lietuvos Respublikos piliečių demokratiškai prisiimtas įsipareigojimas da- 
bartinei ir būsimosioms kartoms gyventi pagal Konstitucijoje įtvirtintas 
pamatines taisykles ir joms paklusti, idant būtų užtikrintas valdžios legi- 
timumas, jos sprendimų teisėtumas, žmogaus teisės ir laisvės, idant vi- 
suomenėje būtų santarvė; Konstitucija, kaip aukščiausiosios teisinės galios 
aktas ir visuomenės sutartis, yra grindžiama universaliomis, nekvestionuo- 
jamomis vertybėmis — Tautos suverenitetas, demokratija, žmogaus teisių 
ir laisvių pripažinimas ir gerbimas, pagarba teisei ir teisės viešpatavimui, 
valdžios galių ribojimas, valdžios įstaigų priedermė tarnauti žmonėms ir 
atsakomybė visuomenei, pilietiškumas, teisingumas, atviros, teisingos, dar- 
nios pilietinės visuomenės ir teisinės valstybės siekis. Konstitucijos kaip 
aukščiausiosios teisės prigimtį atskleidžia ir jos jurisprudencinė samprata““. 


51 


Lietuvos Respublikos Konstitucinio Teismo 2004 m. gegužės 25 d., 2006 m. rugpjūčio 
19 d., 2009 m. rugsėjo 24 d., 2014 m. sausio 24 d. nutarimai, 2012 m. gruodžio 19 d. 
sprendimas. Prieiga per internetą: <www.lrkt.lt>. 

* Plačiau apie jurisprudencinę konstitucijos prigimtį Žr.: JARAšIŪNAS, E. Jurisprudencinė 
konstitucija. Jurisprudencija, 2006, 12(90), p. 24-33. 

Įstatymas. Norminių aktų sistemoje įstatymas yra vienas iš pagrin- 
dinių konstitucinės teisės šaltinių. Kaip minėta, ne visose nacionalinėse 
konstitucinėse sistemose jis priskiriamas konstitucinės teisės šaltinių gru- 
pei, kaip yra Lietuvos konstitucinėje doktrinoje, taip pat ir JAV (su tam 
tikromis išimtimis). Įstatymas yra ordinarinės teisės šaltinis, jis paprastai 
priimamas paprastąja ar kvalifikuotąja parlamento narių balsų dauguma, 
nuo kurios priklauso būsimojo įstatymo rūšis. 

Įstatymai gali būti skirstomi pagal įvairius kriterijus: pagal jų galioji- 
mo teritoriją — federaliniai ir federacijų subjektų, tam tikrų autonominių 
darinių (Italija, Portugalija, Ispanija, Rusija). Taigi įstatymas gali turėti ir 
teritorinį galiojimo principą — federacijos subjektų parlamentų leidžiami 
įstatymai galioja tų subjektų teritorijose. 

Įstatymai pagal teisinio reguliavimo apimtį gali būti skirstomi į nusta- 
tančiuosius tam tikrus principus, programinius (1958 m Prancūzijos Kons- 
titucijos 34 straipsnis). Pagal teisės normų sisteminimo lygį įstatymai gali 
būti nekodifikuoti ir susisteminti (kodifikuoti), leidžiami kodeksų forma — 
pavyzdžiui, rinkimų teisės kodeksai (Prancūzija, Argentina ir kt.). Pagal įsta- 
tymus leidžiančius subjektus galima skirti parlamento (ar jo dalies, pavyz- 
džiui, Kinijoje) ar referendumu (piliečių balsavimu) priimamus įstatymus. 

Įstatymai pagal teisinę galią, reguliuojamų santykių pobūdį ar priėmi- 
mo ypatumus taip pat gali būti skirstomi į tam tikras rūšis: paprastuosius, 
konstitucinius, organinius, ypatinguosius įstatymus. Didžiojoje Britanijoje 
(Anglijoje) kai kuriems įstatymams (statutams) gali būti teikiama vadina- 
moji konstitucinė galia, o jų priėmimo tvarka skirtinga — įstatymo (statuto) 
projektas svarstomas ne atskirame parlamento komitete, bet parlamento 
bendruomenių rūmų komitete. 

Įstatymas gali būti suprantamas plačiąja ir siaurąja prasme. Įstaty- 
mo (angl. law) samprata gali būti taikoma teisei, kuri gali būti ginčijama 
teismuose. Įstatymas (statutas) kartais tapatinamas su parlamento aktu (Jung- 
tinė Karalystė), o kartais jo samprata (law), kaip yra nurodyta 1950 m. Indi- 
jos Konstitucijos (priimta 1949 m.) 13 straipsnyje, būna labai plati ir apima 
taip pat kitus aktus bei konstitucinius papročius, turinčius įstatymo galią. 

Paprastai įstatymas yra parlamento leidžiamas teisės aktas, nors tam 
tikrose nacionalinėse konstitucinėse sistemose jis gali būti priimtas ir re- 
ferendumu. Kai kurių valstybių konstitucijose tiesiogiai nurodoma, kad 
parlamentas — vienintelė įstatymų leidžiamoji institucija, pavyzdžiui, toks 
principas nustatytas 1947 m. Japonijos Konstitucijos 41 straipsnyje, taip 
pat 1991 m. Rumunijos Konstitucijos 61 straipsnyje. 1974 m. Portugalijos 
Konstitucijos 164 straipsnyje taip pat numatytos sritys, dėl kurių parla- 
mentas turi išimtines teises leisti įstatymus, o Konstitucijos 165 straipsnyje 

nustatyta tik iš dalies išimtinė parlamento teisė leisti įstatymus, jeigu tokia 
teisė nėra deleguojama vyriausybei. Tačiau kai kuriose konstitucinėse sis- 
temose, pavyzdžiui, pagal 1982 m. Kinijos konstitucijos nuostatas, įstaty- 
mus gali leisti ne tik visos sudėties parlamentas, bet ir parlamento (angl. 
National People Congress**) struktūrinė dalis — nuolat veikiantis vykdoma- 
sis komitetas (angl. Standing Committee of the National People's congress) 
(1982 m. Kinijos Konstitucijos 67 straipsnis). Tokią įstatymų leidžiamosios 
valdžios sistemą galima laikyti sovietinės teisės recepcija (pagal sovietinių 
konstitucijų nuostatas, įstatymus galėjo leisti ne tik Aukščiausioji Taryba, 
bet ir jos Prezidiumas įsakų forma). 

Konstitucijoje gali būti neįvardytos konkrečios įstatymų leidybos sri- 
tys, kaip antai Nyderlandų Karalystės Konstitucijoje (1814 m., 2008 m. 
dabartinė redakcija), arba parlamento įstatymų leidybos kompetencija gali 
būti ribota ir galima tik tam tikrose konstitucijos numatytose srityse. Pa- 
vyzdžiui, 1958 m. Prancūzijos Respublikos Konstitucijos 34 straipsnyje 
įvardyta, kokiais klausimais parlamentas gali priimti įstatymus, o kitos sri- 
tys turi būti reglamentuojamos vyriausybės aktais ar reglamentais. Tokią 
sistemą perėmė ir kai kurios kitos valstybės — Alžyras (1989 m. Konstituci- 
ja), Kazachstanas (1995 m. Konstitucija) ir kt. Tokia įstatymo konstitucinė 
samprata sudaro prielaidas diskutuoti dėl įstatymo sampratos ne tik for- 
maliąja, bet ir materialiąja prasme, įstatymas gali būti interpretuojamas 
kaip parlamento priimtas tam tikros srities teisės aktas. Jeigu konstitucijose 
numatytos ir kitos įstatymų rūšys — konstituciniai ar organiniai įstatymai, 
paprastai nurodoma jų priėmimo sritis. 

Išimtinė tam tikrų sričių įstatymų leidybos teisė paprastai suteikiama 
ir federaliniams parlamentams, atribojant federacijos ir jos subjektų insti- 
tucijų įstatymų leidybos įgaliojimus. Austrijos Konstitucijos (1920 m., su 
pakeitimais) 10 straipsnyje numatyta, kokiais klausimais federacija gali pri- 
imti įstatymus. 1949 m. (su pakeitimais) Vokietijos Federacinės Respubli- 
kos Konstitucijos (Pagrindinio Įstatymo) 73 straipsnyje įtvirtintos išimtinės 
federalinių įstatymų leidybos sritys (inter alia užsienio reikalai, pilietybė). 

Islamo teisės tradicijos šalyse (Iranas, Jungtiniai Arabų Emyratai ir kt.) 
įstatymai gali būti leidžiami tik toje srityje, kurios nereguliuoja islamo religi- 
jos normos — Koranas ir Suna. Įstatymai turi atitikti šiuos religinius šaltinius. 

Įstatymo galia gali būti priskirta ir kitų institucijų išleidžiamiems teisės 
aktams. Kai kuriais atvejais įstatymo teisinę galią gali turėti netgi preziden- 
to išleistas teisės aktas. Pagal Italijos 1947 m. Konstitucijos 87 straipsnio 
nuostatas, Respublikos Prezidentas gali leisti dekretus, turinčius įstatymo 


*  Konstitucijų tekstuose minimi institucijų ar teisės šaltinių pavadinimai čia pateikiami 


taip, kaip jie yra rašomi konstitucijų vertimuose į anglų kalbą. 

galą. Tokią galią gali turėti ne tik parlamento, bet ir vyriausybės priim- 
tas teisės aktas, jeigu nacionalinėje konstitucinėje sistemoje yra įteisinta 
perduodamoji įstatymų leidyba. Teisės leisti įstatymo galią turinčius aktus 
perdavimas vyriausybei turi būti grindžiamas konstitucijos nuostatomis. 

Deleguotosios įstatymų leidybos, t. y. kai įstatymų leidybos insti- 
tucija — parlamentas — savo įgaliojimus leisti teisės aktus, turinčius įstatymų 
galią, perduoda vykdomajai valdžiai, instituto atsiradimo pradžia laikytina 
Anglijos įstatymų leidybos praktika. Minėtosios įstatymų leidybos princi- 
pai formuluojami ir 1958 m. Prancūzijos Konstitucijoje, šis institutas yra 
įtvirtintas 1947 m. Italijos Respublikos Konstitucijos nuostatose (inter alia 
72, 76, 77 straipsniai). Pagal šios Konstitucijos 76 straipsnį, parlamentas 
tam tikrais atvejais įstatymų leidybos įgaliojimus gali perduoti vyriausy- 
bei su sąlyga, jeigu yra nustatyti principai, kriterijai, konkretus terminas, 
nurodytas tokio perdavimo tikslas. Tokie vyriausybės priimti dekretai turi 
įstatymo galią. Konstitucijos 77 straipsnyje numatyta ir tai, kad ypatingais 
atvejais vyriausybė gali priimti tokius laikinuosius aktus savo atsakomybe. 

Pagal 1974 m. Portugalijos Konstitucijos nuostatas, vyriausybė taip 
pat turi įgaliojimus vykdyti įstatymų leidybos funkciją (198 straipsnis). 
Vyriausybė leidžia vykdomuosius įstatymus (angl. executive laws) dėl klau- 
simų, kurie nėra priskirti išskirtinei parlamento kompetencijai ir kuriuos 
leisti teisę suteikia (perduoda) parlamentas; tokiuose vykdomuosiuose įsta- 
tymuose turi būti nurodoma, kokiu konkrečiu aktu parlamentas įgaliojo 
vyriausybę išleisti tokį aktą. Tokiais vyriausybės priimtais vykdomaisiais 
įstatymais yra tikslinami bendrieji principai, įtvirtinti įstatymuose. Vyriau- 
sybė turi išimtinę įstatymų leidybos teisę nustatyti savo organizacinę struk- 
tūrą ir veiklos taisykles, procedūras (angl. proceedings). 

Rumunijos konstitucinėje sistemoje taip pat yra numatyta deleguoto- 
sios įstatymų leidybos nuostatų. Pagal 1991 m. Rumunijos Konstitucijos 
108 straipsnį, vyriausybė priima sprendimus ir ordonansus: sprendimai pri- 
imami įgyvendinant įstatymus, o ordonansai — tais atvejais, kai įstatymuose 
numatyta, kad turi būti tam tikroje srityje priimti tokie vyriausybės aktai. 

1978 m. Ispanijos Konstitucijoje taip pat įtvirtintas deleguotosios įsta- 
tymų leidybos institutas: 82 straipsnyje numatyta, kad Generaliniai Rūmai 
(Ispanijos parlamentas) gali perduoti vyriausybei teisę leisti teisės aktus, 
tam tikrose srityse turinčius parlamento aktų galią. Deleguotoji įstatymų 
leidyba galima tose srityse, kuriose reikia tikslinti tam tikrus principus. 
Toks įgaliojimo perdavimas galimas, jeigu Generaliniai Rūmai tiesiogiai tai 
nurodo ir numato tam tikrą terminą, kada toks aktas turi būti išleistas. Šių 
galių vyriausybė negali perleisti (deleguoti), be to, toks perdavimas galimas 
ir tais atvejais, kai siekiama konsoliduoti teisės aktus. Bendrųjų principų 

aktai negali suteikti teisės juos pačius modifikuoti ar nustatyti retroakty- 
vųjį teisinį reguliavimą (Konstitucijos 83 straipsnis). Tokie vyriausybės 
aktai vadinami legislatyvinėmis direktyvomis (angl. legislative directives). 
Pagal Ispanijos Konstitucijos 86 straipsnio nuostatas, išskirtiniais atvejais 
vyriausybė gali leisti laikinąsias teisės nuostatas (angl. legislative provisions), 
kurioms suteikia dekretų-įstatymų (angl. decree-laws) formą. Tokie teisės 
aktai negali būti leidžiami žmogaus teisių, rinkimų ir kai kuriose kitose 
srityse. Jie turi būti nedelsiant (per 30 dienų nuo jų paskelbimo) pateikti 
parlamentui, kuris turi priimti sprendimą dėl tokio teisės akto ratifikavimo. 

Įgaliojimus deleguoti kai kurias įstatymų leidybos funkcijas Vyriau- 
sybei turi ir Vokietijos parlamentas. 1949 m. Vokietijos Konstitucijos (Pa- 
grindinio Įstatymo) 80 straipsnyje nustatyta, kad federacinė vyriausybė gali 
būti įgaliota leisti tam tikrus reglamentavimo nutarimus (angl. statutory 
instruments); įgaliojimo turinys, tikslas ir apimtis turi būti nustatytas įsta- 
tyme, o minėtajame nutarime turi būti nurodytas įstatyminis pagrindas. 

1994 m. Moldovos Konstitucijoje taip pat numatyta parlamento teisė 
priimant atitinkamą įstatymą perduoti vyriausybei, įsyvendinančiai veiklos 
programą, reguliuoti tam tikrus klausimus, kurie nėra organinių įstatymų 
reguliavimo sritis (Konstitucijos 106 straipsnis). Kai kuriose konstitucinėse 
sistemose įstatymo galią turinčių aktų leidimą parlamentas gali deleguoti ir 
prezidentui (Kazachstano Konstitucijos 53 straipsnis). 

Konstituciniai įstatymai įvairiose nacionalinėse konstitucinės tei- 
sės sistemose atlieka skirtingą funkciją. Tokiais įstatymais gali būti priima- 
mos konstitucijos pataisos, jie gali būti skirti reguliuoti tam tikras svarbias 
visuomeninių santykių sritis. Parlamente tokie įstatymai svarstomi ir pri- 
imami sudėtingesne tvarka. Konstituciniai įstatymai teisės šaltinių (įstaty- 
mų) hierarchijoje yra aukščiausi, kai kurie kartais turi net ir konstitucijos 
galią (Austrija). Kaip atskiri konstituciją papildantys įstatymai jie yra žino- 
mi ir kitų valstybių (pavyzdžiui, Čekija, Slovakija) konstitucinių šaltinių 
doktrinoje. 

Portugalijos konstitucinėje doktrinoje konstituciniai įstatymai priima- 
mi kaip aktai, kuriais keičiamos Konstitucijos nuostatos. 1974 m. Portu- 
galijos Konstitucijos 166 straipsnio 1 dalyje nustatyta, kad konstitucinių 
įstatymų forma parlamentas vykdo 161a straipsnyje numatytus įgalio- 
jimus — priima Konstitucijos pataisas. 1991 m. Rumunijos Konstitucijos 
73 straipsnio 2 dalyje numatyta, kad konstituciniais įstatymais yra kei- 
čiamos Konstitucijos nuostatos. 1947 m. Italijos Konstitucijoje numatyti 
konstituciniai įstatymai, taip pat įstatymai, kuriais keičiamos Konstitucijos 
nuostatos, vertinami kaip konstituciniai (Konstitucijos 138 straipsnis). 

Rusijos konstitucinėje doktrinoje parlamentas konstituciniais įsta- 
tymais visų pirma siekia sureguliuoti tam tikras Konstitucijoje nurody- 
tas sritis?!. Tokie įstatymai turi didesnę teisinę galią už kitus įstatymus, 
jų negali vetuoti prezidentas. Konstituciniai įstatymai keičiami tik ki- 
tais konstituciniais įstatymais. 1993 m. Rusijos Federacijos Konstitucijos 
76 straipsnyje numatyta, kad Rusijos Federacijos kompetencijos klausi- 
mais priimami inter alia konstituciniai įstatymai, federaliniai įstatymai ne- 
gali prieštarauti federaliniams konstituciniams įstatymams. Konstitucijos 
108 straipsnyje nustatyta bendroji taisyklė, kad federaliniai konstituci- 
niai įstatymai priimami Konstitucijoje numatytais klausimais; pavyzdžiui, 
Konstitucijos 128 straipsnyje numatyta, kad Rusijos Federalinio Konstitu- 
cinio Teismo ir kai kurių kitų federalinių teismų įgaliojimus, jų sudarymo 
ir veiklos tvarką nustato federalinis konstitucinis įstatymas; Konstitucijos 
135 straipsnyje nurodoma, kad federalinis konstitucinis įstatymas turi nu- 
statyti, kokia tvarka turi būti šaukiamas Konstitucinis Susirinkimas. Kons- 
titucijos 136 straipsnyje numatyta, kad kai kurių jos skirsnių nuostatos yra 
keičiamos ta pačia tvarka, kuria yra priimami federaliniai konstituciniai 
įstatymai, taigi kai kurioms Konstitucijos pataisoms priimti taikomi atitin- 
kami konstitucinių įstatymų priėmimo reikalavimai. 

1992 m. (įsigaliojo 1993 m.) Čekijos Konstitucijos nuostatos keičia- 
mos konstituciniu įstatymu (angl. constitutional act). Čekijos konstitucinių 
šaltinių doktrinoje konstitucinis įstatymas savaime turi tolygią konstitucijai 
galią (Konstitucijos 112 straipsnis). 

1994 m. Moldovos Konstitucijos 72 straipsnyje inter alia nurodoma, 
kad konstituciniais įstatymais keičiamos Konstitucijos nuostatos. 

Austrijos konstitucinio įstatymo doktrina gana sudėtinga. 1920 m. 
Austrijos Konstitucijos 44 straipsnyje pateikiamos tam tikros nuostatos: 
konstituciniai įstatymai turi būti priimami siekiant pakeisti Konstituciją. 
148 straipsnyje minimi ir žemių konstituciniai įstatymai (angl. state cons- 
titutional law), o 149 straipsnyje („Senieji įstatymai“) kai kurie iki Kons- 
titucijos priimti įstatymai įvardijami kaip konstituciniai ir jų teisinė galia 
prilyginama Konstitucijai. Taigi Austrijos konstitucinėje doktrinoje kons- 
titucinis įstatymas gali turėti skirtingas reikšmes. 

Prancūzijos konstitucinės teisės doktrinoje konstitucinis įstatymas turi 
ir savarankišką prasmę. Tokią sampratą suformavo Konstitucinė Taryba, 
konstituciniais įstatymais pripažinusi 1789 m. Žmogaus ir piliečio teisių 
deklaraciją, 1946 m. Prancūzijos konstitucijos preambulę. 


* Kai kurie autoriai Rusijos Federacijos Konstitucijoje numatytus konstitucinius įstatymus 
vertina kaip organinius, žr.: Sravnitelnoje konstitucionnoje pravo. Red. V. Cirkin. Moskva, 


1996, p. 28—29. 

Lietuvos konstitucinės teisės moksle diskutuojama dėl konstitucinių 
įstatymų prigimties ir jų teisinės galios“?. Lietuvos Respublikos Konstitu- 
cijoje gana glaustai formuluojamos konstitucinių įstatymų nuostatos, pa- 
brėžiant jų priėmimo ir keitimo ypatumus, bet detaliai neatskleidžiant jų 
reguliuojamų santykių. Lietuvos konstitucinė doktrina skiria Konstitucijos 
150 straipsnyje nurodytus konstitucinius įstatymus, kurie yra Konstitucijos 
sudėtinė dalis, nuo konstitucinių įstatymų, numatytų Konstitucijos 47, 69 
ir 72 straipsniuose. Konstitucijos 69 ir 72 straipsniuose nurodytos tam tik- 
ros konstitucinių įstatymų priėmimo ir keitimo taisyklės, griežtesnės nei 
kitų įstatymų, bet neatskleidžiami jais reguliuotinų santykių ypatumai. Tik 
padarius Konstitucijos 47 straipsnio pakeitimus numatyta konkreti konsti- 
tucinio įstatymo reguliavimo sritis, taigi Konstitucijos nuostatose gali būti 
tiesiogiai įtvirtintas tokio įstatymo priėmimo būtinumas. Konstitucinio 
Teismo formuluojamoje konstitucinių įstatymų doktrinoje?“ atskleidžiama 
jų prigimtis ir teisinė galia, didesnė nei kitų įstatymų, bet negalinti kon- 
kuruoti su Konstitucija. 

Organiniai įstatymai — tai įstatymai, kurių priėmimą tam tikrose 
srityse numato pati Konstitucija. Jie parlamente priimami kita tvarka, nei 
paprastieji ar konstituciniai įstatymai. Tokių įstatymų priėmimo negalima 
perduoti Vyriausybei. Jų teisinė galia yra didesnė nei paprastųjų įstatymų 
(kita vertus, jie neturi prieštarauti konstituciniams įstatymams, jeigu to- 
kių yra nacionalinėje konstitucinėje sistemoje), jie gali būti keičiami tik 
organiniais įstatymais. Paprastai jais reglamentuojamos tam tikros sritys, 
kaip antai rinkimai, referendumas, politinių partijų steigimas ir veikla, kiti 
svarbūs klausimai. Organinių įstatymų reguliavimo sritis — svarbūs kons- 
tituciniai santykiai, kurie nėra (ir negali būti) smulkiai reglamentuojami 
pačios Konstitucijos nuostatose. Tokie įstatymai paprastai priimami tik par- 
lamento ir taikant ypatingą tvarką — turi būti tam tikra parlamento narių 
dauguma. 

Organinių įstatymų tradicija siejama su Prancūzijos konstitucinės tei- 
sės tradicija. 1958 m. Prancūzijos Konstitucijos (su pakeitimais) 46 straips- 
nyje nustatyta, kad įstatymai, kuriuos Konstitucija pripažįsta esant orga- 
ninio pobūdžio, priimami ir keičiami tam tikromis sąlygomis. Prieš pro- 
mulguojant tokius įstatymus turi būti kreipiamasi į Konstitucinę Tarybą ir 


* Plačiau apie Lietuvos konstitucinius įstatymus kaip Lietuvos konstitucinės teisės šal- 


tinius žr.: Lietuvos konstitucinė teisė. Mykolo Romerio universitetas, 2012, p. 69—71; 
SiNKEvIČIUS, V. Konstitucinių įstatymų samprata: teoriniai aspektai. Jurisprudencija, 2008, 
2(104), p. 28—38. 

* Inter alia Lietuvos Konstitucinio Teismo 2002 m. gruodžio 24 d., 2006 m. kovo 14 d. 
nutarimai. Prieiga per internetą: <www.lrkt.lt>. 

gaunama jos nuomonė apie jų atitiktį Konstitucijai. Organinių įstatymų 
tradiciją perėmė kai kurios buvusiosios Prancūzijos kolonijos, taip pat ir 
kai kurios kitos valstybės. 

Organinių įstatymų konstitucinė doktrina įtvirtinta ir kitų valstybių, 
kaip antai Rumunijos, Portugalijos, Ispanijos, konstitucijose. 1974 m. Por- 
tugalijos Konstitucijos 166 ir 164 straipsniuose numatyta, kad parlamen- 
tas leidžia organinius įstatymus dėl rinkimų, referendumo, Konstitucinio 
Teismo organizavimo ir veiklos, nacionalinės gynybos organizavimo, ypa- 
tingosios padėties, pilietybės įgijimo ir praradimo sąlygų ir kt. 

1991 m. Rumunijos Konstitucijos 73 straipsnyje numatytos sritys, 
kurias turi reglamentuoti organiniai įstatymai: rinkimų sistema, politinių 
partijų organizacija, veikla ir finansavimas, referendumo organizavimas, 
Deputatų ir Senato Rūmų narių reglamentai (statutai), tautinių mažumų 
statusas ir kt. Organiniai įstatymai turi būti priimami parlamento (Depu- 
tatų Rūmai ir Senatas) narių balsų dauguma. 1994 m. Moldovos Konsti- 
tucijos 72 straipsnyje nurodoma inter alia, kad parlamentas priima kons- 
titucinius, organinius ir ordinarinius įstatymus. Minėtajame Konstitucijos 
straipsnyje įvardijamos ir organiniais įstatymais reglamentuojamos sritys, 
kaip antai rinkimų sistema, parlamento ir vyriausybės veikla, Konstitucinio 
Teismo organizacija ir veikla ir kt., bet toks sričių sąrašas nėra galutinis, nes 
parlamentui paliekama spręsti ir dėl kitų klausimų, kurie gali būti regu- 
liuojami organiniais įstatymais. Pastarieji priimami visų parlamento narių 
balsų dauguma. 

1978 m. Ispanijos Konstitucijos 81 straipsnyje numatyta, kad orga- 
niniai įstatymai yra priimami įgyvendinant pagrindines Žmogaus teises ir 
laisves, dėl autonomijų statutų, rinkimų ir kt. Konstitucijoje numatytų 
klausimų; tokie įstatymai priimami parlamento (Generalinių Rūmų) narių 
balsų dauguma. 

2011 m. Vengrijos Konstitucijoje (Pagrindiniame Įstatyme) minima 
pagrindinių įstatymų rūšis, artima organinių įstatymų grupei. Pagrindinio 
Įstatymo T straipsnio 4 dalyje minimi pagrindiniai įstatymai (angl. cardi- 
nal acts), kuriuos parlamentas priima ar keičia dviejų trečdalių visų posė- 
dyje dalyvaujančių parlamento narių dauguma. Konstitucijos nuostatose 
nurodoma, kuriais atvejais visuomeniniai santykiai turi būti sureguliuoti 
būtent Pagrindiniu Įstatymu, be to, šios rūšies įstatymu reglamentuojami 
ir svarbūs su žmogaus teisėmis susiję klausimai, kaip antai VIII straipsnyje 
nurodoma, kad politinių partijų veiklos ir finansavimo taisykles smulkiai 
reglamentuoja Pagrindinis Įstatymas; Konstitucijos XXIII straipsnyje (taip 
pat ir 2 straipsnyje) numatyta, kad kai kurios aktyviosios ir pasyviosios 
rinkimų teisės įsyvendinimo sąlygos taip pat turi būti reglamentuojamos 

Pagrindiniame Įstatyme, be to, jame turi būti detalizuojami ir kai kurių 
svarbių valstybės institucijų, kaip antai Konstitucinio Teismo, kompetenci- 
jos, veiklos ir struktūros klausimai (Konstitucijos 24 straipsnis). 

Kai kuriose konstitucijose yra įvardijama ir konstitucinių organinių 
įstatymų rūšis. Pavyzdžiui, 1980 m. Čilės Konstitucijos 18 straipsnyje nu- 
rodoma, kad rinkimų klausimus reglamentuoja konstitucinis organinis 
įstatymas (angl. a constitutional organic law), organiniams įstatymams pri- 
imti taikomas ir didesnės abejų parlamento rūmų narių daugumos (4/7) 
reikalavimas (Konstitucijos 66 straipsnis). Tokie įstatymai reglamentuoja 
svarbias sritis (pavyzdžiui, rinkimus), paprastai priimami parlamente tai- 
kant sudėtingesnę priėmimo tvarką ir gali būti lyginami su kitose konsti- 
tucijose minimais organiniais įstatymais. 

Kai kuriose konstitucijose nurodomi ir jos nuostatas interpretuojantys 
(detalizuojantys) teisės aktai, kurie skiriami ne pagal tam tikrą rūšį, bet 
pagal reguliuojamųjų santykių turinį. Pavyzdžiui, 1980 m. Čilės Kons- 
titucijos 66 straipsnyje nurodoma, kad teisės normos, interpretuojančios 
Konstitucijos nuostatas, turi būti priimamos 3/5 parlamento (angl. Natio- 
nal Congress) balsų dauguma. 

Ypatingaisiais įstatymais kartais yra vadinami įstatymai, priimami 
siekiant nustatyti ypatingą valdymo režimą, konkuruojantį su konstitucijos 
nuostatomis. Tam tikrais laikotarpiais tokie įstatymai veikė Malaizijoje, kai 
kuriose Šiaurės Afrikos valstybėse, Sirijoje ir kt. Tačiau nereikėtų tokių 
įstatymų painioti su įstatymais, kuriais įvedama nepaprastoji ar karo padėtis. 

Kai kurie kiti ordinarinės teisės — vykdomosios valdžios, poįstatymi- 
niai arba įstatymų įgyvendinamieji — aktai, tam tikrais atvejais reguliuojan- 
tys santykius, priskirtus konstitucinės teisės kompetencijai, nacionalinių 
konstitucinės teisės doktrinų gali būti priskiriami prie konstitucinės teisės 
šaltinių, kaip ir tie, kuriuos vyriausybės priima įsyvendindamos joms de- 
leguotąsias įstatymų leidybos funkcijas. 

Konstitucinės teisės šaltinio reikšmę gali turėti ir prezidento (ar mo- 
narcho) priimtas teisės aktas, ypač prezidentinėse (ar pusiau prezidenti- 
nėse) respublikose, absoliutinėse monarchijose. Rusijos prezidento aktai 
(įsakai) taip pat priskirtini prie tokių?" — jie ne tik pripažįstami atskirais 
konstitucinės teisės šaltiniais, bet savo teisine galia neretai konkuruoja su 
įstatymais, nors tokių galių 1993 m. Rusijos Konstitucija jiems neteikia““. 


"Žr. ČIRKIN, V. Konstitucionnoe pravo Rossijskoi Federacii. Moskva: Jurist, 2002, p. 16. 

Vykdomosios valdžios aktai, leidžiami esant ypatingosios padė- 
ties režimui, turi didesnę juridinę galią už įstatymus ir konkuruoja su 
konstitucijos nuostatomis. 

Kartais prie konstitucinės teisės šaltinių gali būti priskiriami ir centri- 
nių rinkimų komisijų priimti aktai. Kai kurios nacionalinės konstitucinės 
teisės doktrinos (Nyderlandų, Lenkijos ir kt.) konstitucinės teisės šaltinio 
reikšmę gali pripažinti ir tam tikriems vietos valdžios priimamiems aktams. 
Kaip minėta, pagal Lietuvos konstitucinės teisės paradigmą jokie vyriau- 
sybės, prezidento ar kiti ordinarinės teisės aktai nėra konstitucinės teisės 
šaltiniai. 

Tarptautinė teisė kaip konstitucinės teisės šaltinis. Plačiau in- 
terpretuojant konstitucinę teisę (ne kaip konstitucijos teisę, kurios šaltiniai 
yra tik pati konstitucija ir ją interpretuojanti konstitucinės kontrolės ins- 
titucijos ar konstitucinio teismo formuojama konstitucinė doktrina), kaip 
apimančią įvairius teisės šaltinius, manytina, kad tarptautinės teisės šal- 
tiniai yra reikšmingas konstitucinės teisės šaltinis. Tarptautinės viešosios 
teisės ir konstitucinės teisės santykiai sudėtingi, nes tarptautiniai valstybių 
įsipareigojimai turi būti grindžiami konstituciniais pagrindais, kurie tam 
tikru aspektu varžo valstybių tarptautinį bendradarbiavimą formuluodami 
materialiuosius ir procesinius tokio bendradarbiavimo reikalavimus. Tarp- 
tautinės teisės šaltiniai yra įvairūs: visų pirma tarptautinės sutartys, taip 
pat tarptautiniai papročiai, bendrieji teisės principai, tarptautinių teismų ir 
arbitražų sprendimai, tarptautinių organizacijų rezoliucijos. Tarptautinių 
sutarčių, bendrųjų teisės principų kaip tarptautinės teisės šaltinių įvairūs 
aspektai atsispindi konstitucijų nuostatose, nustatančiose ne tik tarptauti- 
nių sutarčių ratifikavimo (prisijungimo prie jų) ypatumus, bet ir jų santykį 
bei hierarchinę padėtį tarp nacionalinių teisės šaltinių, visų pirma greta 
konstitucijos. Tokie bendrieji principai kaip valstybių suvereniteto lygybė, 
nesikišimas į kitos valstybės vidaus reikalus, pagarba žmogaus teisėms bei 
pagrindinėms laisvėms ir jų gynimas, sąžiningas tarptautinių įsipareigoji- 
mų vykdymas (lot. pacta sunt servanda) ne tik atsispindi konstitucijų nuos- 
tatose, bet ir yra plačiai interpretuojami konstitucinės kontrolės instituci- 
jų aktuose. Lietuvos Konstitucinis Teismas ne kartą pabrėžė, kad pagarba 
tarptautinei teisei, visuotinai pripažintiems tarptautinės teisės principams 
(taip pat ir principui pacta sunt servanda) yra svarbi Lietuvos valstybės tei- 
sės tradicija ir konstitucinis principas““. 

Dažniausiai konstitucijų nuostatose aptariamos tarptautinės sutar- 
tys, bet kai kuriose minimi ir principai. Pavyzdžiui, 1974 m. Portugalijos 


* Inter alia Lietuvos Respublikos Konstitucinio Teismo 2012 m. rugsėjo 5 d. nutarimas. 
Prieiga per internetą: <www.lrkt.lt>. 

Konstitucijos (su pakeitimais) 8 straipsnyje numatyta, kad tarptautinės teisės 
taisyklės ir principai yra integruojami į Portugalijos teisę ir sudaro jos dalį. 
1992 m. Lietuvos Respublikos Konstitucijos 135 straipsnyje nurodoma, 
kad Lietuvos valstybė įgyvendindama užsienio politiką vadovaujasi visuo- 
tinai pripažintais tarptautinės teisės principais ir normomis“. Konstitucinės 
kontrolės institucijų aktuose, konstitucinėje doktrinoje taip pat pabrėžiama 
pagarba tarptautinės bendruomenės pripažįstamiems bendriesiems teisės 
principams. Lietuvos Konstitucinio Teismo jurisprudencijoje ne kartą yra 
pabrėžiamas pagarbos žmogaus teisėms bei pagrindinėms laisvėms ir jų gy- 
nimo, pacta sunt servanda ir kitų principų reikšmingumas“!. Kai kurių vals- 
tybių konstitucijose expressis verbis numatyta ir tai, kad valstybė pripažįsta 
tam tikrų tarptautinių teismų jurisdikciją, kaip antai 1974 m. Portugalijos 
Konstitucijos 7 straipsnio 7 dalyje įtvirtinama galimybė pripažinti Tarptau- 
tinio baudžiamojo teismo jurisdikciją. Analogiškos nuostatos yra įtvirtintos 
ir 1980 m. Čilės Konstitucijos 24 straipsnyje. 

Kai kurių valstybių konstitucijose tarptautinių sutarčių ir jų santykių 
su nacionaline teise klausimams aptarti yra skirti atskiri skirsniai. Pavyz- 
džiui, 1958 m. Prancūzijos Konstitucijos VI skirsnyje „Tarptautinės sutar- 
tys ir susitarimai“ reglamentuojami įvairūs tarptautinių sutarčių ratifikavi- 
mo dalykai. 1992 m. Estijos Konstitucijoje (su pakeitimais) yra IX skirsnis 
„Tarptautiniai santykiai ir tarptautinės sutartys“, skirtas tarptautinių sutar- 
čių ratifikavimui, jų taikymo nacionalinėje teisės sistemoje klausimams. 
1999 m. Suomijos Konstitucijoje (su pakeitimais) tarptautiniams santy- 
kiams ir tarptautinėms sutartims skirtas 8 skirsnis „Tarptautiniai santykiai“. 
Lietuvos Konstitucijos XII skirsnyje „Užsienio politika ir valstybės gyni- 
mas“ taip pat reglamentuojami kai kurie tarptautinių sutarčių klausimai, 
formuluojami užsienio politikos principai. 

Neretai tarptautinių sutarčių klausimams konstitucijose numatomi 
tik atskiri straipsniai, kaip antai 1974 m. Portugalijos Konstitucijos 7 ir 
8 straipsniai, 1997 m. Lenkijos Konstitucijos 90 ir 91 straipsniai, 1922 m. 
Latvijos Konstitucijos 68 straipsnis, 1949 m. Vokietijos Konstitucijos (Pa- 
grindinio Įstatymo) 24 ir 25 straipsniai. 

Svarbūs tarptautinio bendradarbiavimo principai deklaruojami ir kai 
kurių konstitucijų preambulėse, pavyzdžiui, 1949 m. Vokietijos Kons- 
titucijos (Pagrindinio Įstatymo) preambulėje, kurios nuostatas neretai 


“ Plačiau apie Lietuvos Respublikos konstitucinės teisės ir tarptautinės viešosios teisės 


santykį žr.: Lietuvos konstitucinė teisė. Vadovėlis. Vilnius: Mykolo Romerio universitetas, 
2012, p. 258—270. 

“ Lietuvos Respublikos Konstitucinio Teismo 2011 m. kovo 15 d., 2012 m. rugsėjo 5 d., 
2014 m. sausio 24 d. ir kovo 18 d. nutarimai ir kt. 

interpretuoja Vokietijos Federalinis Konstitucinis Teismas, spręsdamas 
įvairius tarptautinių sutarčių konstitucingumo klausimus. 2014 m. pakeis- 
toji 1922 m. Latvijos Konstitucija buvo papildyta preambule, kurioje taip 
pat deklaruojama Latvijos lygybė tarptautinėje bendruomenėje, pabrė- 
žiama Latvijos nacionalinių interesų apsauga, siekis skatinti demokratinę 
bendrosios Europos ir viso pasaulio raidą. 

Konstitucijų nuostatos paprastai apima reglamentavimą, kokia parla- 
mento narių dauguma gali būti ratifikuojamos tarptautinės sutartys. Prita- 
rimas joms gali būti pareikštas ir referendumu; tai, pavyzdžiui, numatyta 
1997 m. Lenkijos Konstitucijos 90 straipsnyje, — tarptautinė sutartis gali būti 
ratifikuota ne tik parlamente, tam sutikimas gali būti pareikštas ir referendu- 
mu. Kai kuriose konstitucijose (pavyzdžiui, 2011 m. Vengrijos Konstitucijos 
(Pagrindinio Įstatymo) 8 straipsnyje) numatytas draudimas rengti nacionali- 
nį referendumą dėl įsipareigojimų, kylančių iš tarptautinių sutarčių. 

Valstybių požiūrį į tarptautinės teisės šaltinius kaip į nacionalinės (tai- 
gi ir konstitucinės) teisės šaltinius lemia vadinamosios dualistinė ir mo- 
nistinė nacionalinės teisės ir tarptautinės teisės santykio doktrinos. Pagal 
dualistinę teoriją, tarptautinė ir nacionalinė teisė yra dvi skirtingos sis- 
temos. Tarptautinė teisė gali būti taikoma tik tada, kai yra perkeliama į 
nacionalinę teisės sistemą, kaip antai Jungtinėje Karalystėje ryškiu tokio 
tarptautinės teisės perkėlimo pavyzdžiu galima laikyti 1998 m. Žmogaus 
teisių aktą (angl. Human Rights Act), kuris įsigaliojo 2000 m. ir, kaip mi- 
nėta, yra skirtas Europos žmogaus teisių konvencijos nuostatoms perkelti į 
Jungtinės Karalystės teisę, suteikiant nacionaliniams teismams teisę spręsti 
konvencijos teisės pažeidimo klausimus. 

Lietuvos ir daugelio kitų, ypač žemyninės Europos, valstybių teisės 
sistemos iš esmės grindžiamos monistine nacionalinės teisės ir tarptautinės 
teisės santykio doktrina, pagal kurią, nors teisės sistemos ir vertinamos kaip 
skirtingos, bet tarptautinė teisė gali būti tiesiogiai taikoma nacionalinėje 
teisėje. Vis dėlto monistinis modelis negali būti besąlygiškai taikomas, nes 
įkūnydamas hierarchinį tarptautinės, taip pat ir ES, teisės santykį su nacio- 
naline teise yra skirtas tik žemesnės nei Konstitucija teisinės galios teisės 
šaltiniams ten, kur tarptautinė teisė turi taikymo pirmenybę kitų teisės 
šaltinių atžvilgiu; Konstitucijos santykis su tarptautine ir ES teise labiau 
atitiktų dualistinės nacionalinės ir tarptautinės teisės sistemų atskirumo 
teorijos bruožus““. 


* Plačiau apie tarptautinės ir konstitucinės teisės santykį, tarptautinės teisės daromą įtaką 
konstitucinei doktrinai žr.: ŽALIMAS, D. Tarptautinės ir Europos Sąjungos teisės vaidmuo 
plėtojant oficialią konstitucinę doktriną. Iš: Šiuolaikinės konstitucinės justicijos tendenci- 
jos: nacionalinės ir tarptautinės teisės santykis. Lietuvos Respublikos Konstituciniam Teis- 
mui — 20. Lietuvos Respublikos Konstitucinis Teismas, Vilnius, 2014, p. 295—321. 

Lietuvoje taikoma lygiagrečiojo tarptautinės ir vidaus teisės derinimo 
sistema, kuri grindžiama taisykle, kad tarptautinės sutartys šalies teisinėje 
sistemoje kinta“*. Pagal Konstitucijos 138 straipsnio 3 dalį, tarptautinės 
sutartys, kurias ratifikavo Seimas, yra sudedamoji Lietuvos Respublikos 
teisinės sistemos dalis, turi įstatymo galią ir negali konkuruoti su Kons- 
titucijos nuostatomis““. Lietuvos teisinė sistema grindžiama Konstitucijos 
viršenybės principu, tad vienintelis būdas pašalinti tarptautinės sutarties 
nesuderinamumą su Konstitucija — priimti atitinkamą jos pataisą. Tačiau 
tais atvejais, kai nacionalinės teisės aktas (išskyrus Konstituciją) nustato 
tokį teisinį reguliavimą, kuris konkuruoja su nustatytuoju tarptautinėje su- 
tartyje, turi būti taikoma tarptautinė sutartis“. 

Tarptautinė sutartis suprantama kaip tarptautinės teisės reguliuojamas 
tarptautinis susitarimas“. Kai kurios tarptautinės sutartys yra itin reikš- 
mingos konstitucinei teisei, labiausiai tos, kurios reglamentuoja žmogaus 
teisių apsaugos principus ar lemia valstybių geopolitinę kryptį. Lietuvos 
Respublikos Konstitucinio Teismo jurisprudencijoje“' kai kurie tarptautinės 
ir viršnacionalinės teisės pagrindu prisiimti įsipareigojimai vertinami kaip 
lemiantys Lietuvos valstybės geopolitinę kryptį, suponuojančią Lietuvos 
Respublikos pasirinktą europinę ir transatlantinę integraciją, t. y. Lietuvos 
Respublikos narystę Europos Sąjungoje bei NATO ir būtinumą vykdyti 
atitinkamus su šia naryste susijusius tarptautinius įsipareigojimus, tokią Lie- 
tuvos valstybės geopolitinę kryptį grindžiant pripažįstamomis ir saugomo- 
mis universaliomis demokratinėmis konstitucinėmis vertybėmis, kurios yra 
bendrosios ir kitų Europos bei Šiaurės Amerikos valstybių vertybės. 


“Inter alia Lietuvos Respublikos Konstitucinio Teismo 1995 m. spalio 17 d. nutarimas. 
Prieiga per internetą: <www.lrkt.lt>. 


“ Inter alia Lietuvos Respublikos Konstitucinio Teismo 2012 m. rugsėjo 5 d. nutarimas. 
Prieiga per internetą: <www.lrkt.lt>. 


* Inter alia Lietuvos Respublikos Konstitucinio Teismo 2006 m. kovo 14 d. nutarimas. 


Prieiga per internetą: <www.lrkt.lt>. 
“Tarptautinės sutarties samprata formuluojama 1969 m. Vienos konvencijoje dėl tarp- 
tautinių sutarčių teisės: „Sutartis — tai raštu tarp valstybių sudarytas tarptautinis susitarimas, 
kuriam taikomos tarptautinės teisės normos, įtvirtintas viename ar keliuose susijusiuose 
dokumentuose, kad ir koks būtų to susitarimo pavadinimas.“ 

“ Inter alia Lietuvos Respublikos Konstitucinio Teismo 2014 m. liepos 7 d., 2014 m. 
sausio 24 d. nutarimai. Prieiga per internetą: <www.lrkt.lt>. Konstitucinis Teismas pastara- 
jame (sausio 24 d.) nutarime pabrėžė, kad Konstitucijos tekste Lietuvos valstybės geopoli- 
tinė kryptis išreikšta negatyviuoju ir pozityviuoju požiūriais: negatyvusis Lietuvos valstybės 
geopolitinės krypties aspektas yra išreikštas konstituciniame akte „Dėl Lietuvos Respubli- 
kos nesijungimo į postsovietines Rytų sąjungas“, pozityvusis aspektas — konstituciniame 
akte „Dėl Lietuvos Respublikos narystės Europos Sąjungoje“. Šie konstituciniai aktai yra 
Konstitucijos sudedamoji dalis. 

Antai Moldovos valstybės geopolitinę kryptį ir siekį tapti Europos 
Sąjungos valstybe nare pabrėžė Moldovos Konstitucinis Teismas, kuris 
2014 m. spalio 9 d. nutarime spręsdamas dėl Moldovos Respublikos ir ES 
asociacijos sutarties atitikties Konstitucijai pabrėžė, kad Moldovos Respub- 
likos europinės integracijos procesas visiškai atitinka šios šalies konstituci- 
nes vertybes ir identitetą““. 

Vieni iš reikšmingiausių tarptautinės teisės aktų yra Jungtinių Tautų 
priimami dokumentai (konvencijos) svarbiais žmogaus teisių klausimais, 
kaip antai Visuotinė žmogaus teisių deklaracija, Tarptautinis ekonominių, 
socialinių ir kultūrinių teisių paktas, Tarptautinis pilietinių ir politinių tei- 
sių paktas, Vaiko teisių konvencija ir kt. 

Žymiausias Europos Tarybos aktas — Žmogaus teisių ir pagrindinių 
laisvių apsaugos konvencija — kartu su Europos Žmogaus Teisių Teismo 
jurisprudencija yra ypač svarbus tarptautinės teisės šaltinis, reikšmingai 
lemiantis konstitucinių teisių raidą. Šios konvencijos nustatoma žmogaus 
teisių apsaugos sistema nacionalinių teisės sistemų atžvilgiu yra subsidiari, 
valstybės turi plačią diskreciją pasirinkti Konvencijos (jos protokolų) taiky- 
mo ir įgyvendinimo, inter alia Europos Žmogaus Teisių Teismo sprendi- 
mų vykdymo, būdus ir priemones. Tokią diskreciją riboja valstybių teisės 
sistemų, inter alia jų konstitucijų, ypatumai, susiję su nustatytąja tarptau- 
tinės ir nacionalinės teisės derinimo sistema, taip pat pagal Konvenciją ir 
jos protokolus garantuojamų žmogaus teisių ir laisvių pobūdis. Europos 
žmogaus teisių konvencijos teisė (konvencija ir jos nuostatas interpretuo- 
jančio Europos Žmogaus Teisių Teismo jurisprudencija) daro reikšmingą 
įtaką nacionalinei žmogaus teisių bei konstitucinės jurisprudencijos insti- 
tucijų formuojamajai konstitucinei doktrinai. 

Europos žmogaus teisių konvencija valstybių nacionalinėse teisės sis- 
temose turi skirtingą teisinį statusą. Austrijoje konvencija turi konstitucijos 
galią ir yra perkelta konstituciniu aktu. Nyderlanduose įstatymai gali būti 
vertinami atitikties Konvencijai požiūriu. Jungtinėje Karalystėje 1998 m. 
Žmogaus teisių aktas — tai konvencijos teisės perkėlimas į nacionalinę tei- 
sės sistemą. Italijoje, Prancūzijoje, Lichtenšteine, Slovėnijoje konvencija 
vertinama kaip viršnacionalinė teisė (angl. supra-legislative), o Vokietijoje 
ji turi federalinio įstatymo galią. Kai kuriose Lotynų Amerikos valstybėse, 
kaip antai Kolumbijoje, Venesueloje, Amerikos žmogaus teisių konvencija 
(American Convention on Human Rights) turi labai didelę galią ir konku- 
ruoja su konstitucijų galia. 


“ Moldovos Konstitucinio Teismo 2014 m. spalio 9 d. nutarimas. Prieiga per internetą: 


<www.constcourt.md>. 

Europos Žmogaus Teisių Teismo jurisprudencija, kaip teisės aiškinimo 
šaltinis, aktuali ir Lietuvos teisės aiškinimo bei taikymo srityje. Lietuvos 
Konstitucinis Teismas formuodamas savo jurisprudenciją dažnai atsižvelgia 
į Europos Žmogaus Teisių Teismo doktriną. Skirtingas Lietuvos Konstitu- 
cinio Teismo konstitucijoje įtvirtintų vertybių ir Europos Žmogaus Teisių 
Teismo konvencijos nuostatų aiškinimas lemia diskusijas dėl konstitucijos 
viršenybės užtikrinimo būdų, kelia klausimų, ar konvencijos ir konstitu- 
cijos nuostatų neatitikties atveju visada būtina keisti konstitucijos nuosta- 
tas, ar Lietuvos Konstitucinis Teismas tokiais atvejais gali reinterpretuoti 
konstitucinę doktriną? Šio teismo 2012 m. spalio 5 d. nutarime pabrėžia- 
ma, kad Europos Žmogaus Teisių Teismo sprendimas savaime negali būti 
konstitucinis pagrindas reinterpretuoti (koreguoti) oficialiąją konstitucinę 
doktriną (jos nuostatas), jeigu nesant atitinkamų Konstitucijos pataisų toks 
vertinimas iš esmės pakeistų konstitucinio teisinio reguliavimo visumą, 
pažeistų Konstitucijoje įtvirtintų vertybių sistemą, sumažintų Konstituci- 
jos viršenybės teisės sistemoje apsaugos garantijas. Taigi tais atvejais, kai 
Seimo ratifikuotoje įsigaliojusioje tarptautinėje sutartyje įtvirtintas teisinis 
reguliavimas konkuruoja su nustatytuoju Konstitucijoje, tokios tarptauti- 
nės sutarties nuostatos neturi taikymo pirmumo ir, siekiant išvengti neati- 
tikties, būtina keisti Konstitucijos nuostatas. 

Daugumos kitų valstybių konstitucinės teisės sistemos taip pat lemia, 
kad tarptautinė sutartis negali konkuruoti su konstitucijos nuostatomis ir jos 
taikymo pirmumas galioja tik ordinarinės teisės atžvilgiu. Jeigu ordinarinės 
teisės nuostatos neatitinka tarptautinės (ratifikuotosios) sutarties nuosta- 
tų, nustato konkuruojantį teisinį reguliavimą ir jų negalima atitinkamai 
interpretuoti, turi būti taikoma tarptautinė sutartis. Pavyzdžiui, 1958 m. 
Prancūzijos Konstitucijos 54 straipsnyje pabrėžiamas Konstitucijos priori- 
tetas tarptautinės sutarties atžvilgiu ir nustatyta, kad jeigu Konstitucinė Ta- 
ryba Respublikos Prezidento, ministro pirmininko, vieno ar kito susirin- 
kimo pirmininko, 60 deputatų ar senatorių kreipimusi paskelbė, kad tam 
tikra tarptautinio įsipareigojimo nuostata prieštarauja Konstitucijai, leidi- 
mas jį ratifikuoti ar jam pritarti gali būti duotas tik pakeitus Konstituciją; 
Konstitucijos 55 straipsnyje numatyta, kad ratifikuotos (ar tos, kurioms yra 
tinkamai pritarta) tarptautinės sutartys turi viršesnę galią už įstatymą, jeigu 
tokią sutartį taiko kita šalis. 

1992 m. Estijos Konstitucijos 123 straipsnyje numatyta, kad Estija ne- 
gali sudaryti tarptautinės sutarties, kuri prieštarautų Konstitucijai. Minėto- 
jo straipsnio nuostatose įtvirtintas tarptautinės sutarties taikymo pirmumas 
ordinarinės teisės atžvilgiu: jeigu įstatymai nustato priešingą parlamento 
ratifikuotai tarptautinei sutarčiai reguliavimą, turi būti taikoma tarptautinė 
sutartis. 

Lenkijos konstitucinėje doktrinoje konstitucija taip pat turi aukščiau- 
sią teisinę galią. 1997 m. Lenkijos Konstitucijos 91 straipsnyje suformu- 
luotas principas, pagal kurį ratifikuota tarptautinė sutartis yra šalies teisinės 
sistemos dalis ir yra taikoma tiesiogiai, nebent jos taikymas siejamas su 
įstatymo priėmimu; ratifikuota tarptautinė sutartis turi pirmumą prieš įsta- 
tymą, jeigu šio įstatymo neįmanoma suderinti su sutartimi. 

1999 m. Suomijos Konstitucijos 8 skirsnio 94 straipsnyje formuluo- 
jamas bendrasis principas, pagal kurį tarptautinis įsipareigojimas neturi 
pakenkti Konstitucijos demokratiniams pagrindams; šiame skirsnyje for- 
muluojami ir reikalavimai, kurių privalu paisyti pritariant tarptautiniams 
įsipareigojimams. 

1949 m. Vokietijos Konstitucijos (Pagrindinio Įstatymo) 25 straips- 
nyje „Tarptautinės teisės viršenybė“ įtvirtintas principas, kad bendrosios 
tarptautinės teisės taisyklės yra sudėtinė federalinės teisės dalis ir turi vir- 
šenybę prieš įstatymus. Tarptautinės teisės principai atsispindi ir Konstitu- 
cijos preambulės nuostatose. Tarptautinės ir nacionalinės teisės santykiai 
yra plačiai interpretuojami Vokietijos Federalinio Konstitucinio Teismo. 
Šio teismo 2009 m. birželio 30 d. sprendime“" interpretuojant Konstitu- 
cijos preambulės nuostatas formuluojama inter alia, kad Vokietijos tauta 
Pagrindinio Įstatymo preambulėje pabrėžia ne tik atsakingo apsisprendimo 
moralinį pagrindą, bet ir pasiryžimą prisidėti prie taikos pasaulyje būnant 
suvienytosios Europos lygiateise nare; Pagrindiniame Įstatyme nustatytas 
įpareigojimas palaikyti taiką ir integraciją bei konstitucinį atvirumo tarp- 
tautinei teisei principą, skatinimas dalyvauti tarptautinėse organizacijose 
siekiant, kad tarp valstybių būtų nustatyta savitarpio interesų taikaus sude- 
rinimo tvarka ir Europoje vyktų ją vienijantis bendradarbiavimas. Kons- 
titucinis Teismas pabrėžia valstybės suvereniteto imperatyvą, kad siekiant 
integruoti Vokietiją į taikių ir laisvų valstybių bendruomenę, puoselėjant 
atvirumo tarptautinei teisei siekį neatsisakoma Vokietijos Konstitucijoje 
įtvirtinto suvereniteto. 

Pabrėžtina, kad kai kuriose teisės sistemose tarptautinė sutartis kon- 
kuruoja su pačios konstitucijos galia (Austrija, Nyderlandai ir kt.), neretai 
ji lemia ne tik ordinarinės teisės taikymą. Antai Nyderlandų Konstitucijos 
(1814 m. su vėlesniais, taip pat ir 2008 m. pakeitimais) 93 straipsnio 3 daly- 
je inter alia numatyta, kad jeigu ratifikuojamos tarptautinės teisės nuostatos 
prieštarauja Konstitucijos nuostatoms ar gali sudaryti tam prielaidas, par- 
lamentas tokiai sutarčiai turi pritarti ne mažesne kaip 2/3 balsų dauguma; 


“ Vokietijos Federalinio Konstitucinio Teismo 2009 m. birželio 30 d. sprendimo teksto 
ištraukos yra publikuojamos leidinyje: Konstitucinė jurisprudencija. Lietuvos Respublikos 


Konstitucinio Teismo biuletenis, Nr. 3(15), 2009. 

Konstitucijos 94 straipsnyje numatyta, kad neturi būti taikomos įstaty- 
mų nuostatos (angl. statutory regulations), prieštaraujančios tarptautinėms 
sutartims. Argentinos 1853 m. Konstitucijoje (su 1994 m. pakeitimais) 
kai kurioms sutartims taip pat yra suteikta konstitucinio akto galia (angl. 
constitutional hierarchy) — Konstitucijos 75 straipsnio, skirto parlamento 
(Congreso) kompetencijos klausimams, 22 punkte konkrečiai įvardytos kai 
kurios svarbios žmogaus teisių tarptautinės sutartys, kaip antai Visuotinė 
žmogaus teisių deklaracija, Tarptautinis pilietinių ir politinių teisų paktas, 
Tarptautinis ekonominių, socialinių ir kultūrinių teisių paktas, Amerikos 
žmogaus teisių konvencija, Konvencija genocido uždraudimui, Vaiko teisių 
konvencija ir kt. Šiame straipsnyje (22 punkte) taip pat numatyta, kad jei- 
gu būtų nuspręsta ir kitoms tarptautinėms sutartims suteikti konstitucinio 
akto galią, tokioms sutartims turėtų pritarti abeji parlamento (kongreso) 
rūmai 2/3 visų narių dauguma. Konstitucijos 75 straipsnio 22 punkte taip 
pat formuluojamas bendrasis principas, kad tarptautinės sutartys turi di- 
desnę už įstatymo galią. Ratifikuotos tarptautinės žmogaus teisių sutartys 
prilyginamos Konstitucijos nuostatoms ir Venesuelos teisinėje sistemoje 
(Venesuelos 1999 m. Konstitucijos 23 straipsnis). 

Taigi tarptautinė sutartis kaip tarptautinės teisės šaltinis yra svarbus 
konstitucinės teisės šaltinis, teisine galia kartais konkuruojantis ir su pačios 
konstitucijos nuostatomis, darantis įtaką ne tik asmens konstitucinių teisių, 
bet ir pačios valstybės raidai. 

Europos Sąjungos teisė kaip konstitucinės teisės šaltinis yra regi- 
oninės integracijos teisė, apimanti įvairios kilmės teisines savybes“. Eu- 
ropos Sąjungos teisė yra integruota į valstybių narių teisines sistemas, jos 
savitumą atskleidžia jos pagrindai ir principai, autonomiškumas, išplėtota 
institucinė sistema ir išsami teisės normų visuma. Nuo pat Europos anglių 
ir plieno bendrijos (EAPB) susikūrimo diskutuojama dėl šio Europos in- 
tegracijos modelio teisinės prigimties ir esmės, šie ginčai atsinaujina prasi- 
dedant kiekvienam Europos integracijos raidos etapui. Lisabonos sutartis, 
kuria esmingai pakeista pirminė ES teisė, šiuo požiūriu nėra išimtis, — vėl 
bandoma aiškintis, kas yra ES, ar pakito šios sąjungos bruožai, kur kreipia 
pirminės teisės modifikacijos". 


"V JARAŠIŪNAS, E. Svarbūs Europos Sąjungos Teisingumo Teismo praktikos aspektai (2004— 
2014). Įžanginis žodis. Iš: Leidinys, skirtas Lietuvos įstojimo į Europos Sąjungą dešimtme- 
čiui paminėti. Europos Sąjungos Teisingumo Teismas, 2015, p. 8. 

"" Plačiau apie Europos Sąjungos kaip Europos valstybių bendrijos prigimtį Žr.: JARAŠIŪ- 
NAS, E. Europos Sąjungos teisinio kvalifikavimo problemos. Jurisprudencija, 2011, 18(4), 
p. 1323—1347. 

Europos Sąjungos teisė valstybėms narėms yra svarbus teisės šaltinis, 
darantis reikšmingą įtaką nacionalinei konstitucinei doktrinai. Svarbiausias 
konstitucinės teisės klausimas — kaip konstitucijos viršenybe grindžiamą 
nacionalinę teisę, inter alia konstitucinę teisę, suderinti su Europos Są- 
jungos teisės tiesioginiu taikymu ir prioritetu, kaip užtikrinti šių dviejų 
skirtingos prigimties teisės sistemų, grindžiamų nacionalinių teisinių siste- 
mų įvairove — europietiškos civilizacijos ypatumais ir vertybėmis, — darnų 
funkcionavimą, kokios yra konstitucinės integracijos ribos? 

Viršnacionalinės teisės formavimasis — ilgas procesas, sąlygotas 
svarbių 1951 m. balandžio 18 d. Europos anglių ir plieno bendrijos steigi- 
mo, 1957 m. kovo 25 d. Europos ekonominės bendrijos steigimo sutarčių, 
kurių pagrindu kūrėsi Europos Bendrijos, vėliau — Europos Sąjunga. Mi- 
nėtosios sutartys nuolat atnaujinamos, pasirašomos naujos. Šiuo metu ES 
veikia pagal tris steigimo sutartis — Europos Sąjungos sutartį, Sutartį dėl 
Europos Sąjungos veikimo ir Europos atominės energijos bendrijos stei- 
gimo sutartį, bei remiasi su jomis susijusiomis valstybių stojimo ir kitomis 
sutartimis. Šios sutartys, taip pat bendrieji teisės principai, sudaro ES pir- 
minę teisę, kurios pagrindu priimami kiti teisės aktai, sudarantys antrinę 
ES teisę. ES institucijos — Europos Parlamentas, Taryba, Komisija — turi 
teisę leisti valstybėms narėms privalomus teisės aktus. Europos Sąjungos 
Teisingumo Teismas, prižiūrintis ES institucijų teisės aktų teisėtumą ir in- 
terpretuojantis ES teisę, taip pat kuria privalomas doktrinines nuostatas. 
Europos Sąjungos Teisingumo Teismas yra daugiafunkcis — kartu ir tarp- 
tautinis teismas, kuris skiria sankcijas valstybėms narėms dėl įsipareigojimų 
nevykdymo, ir konstitucinis teismas, kuriam patikėta aiškinti Steigimo su- 
tartis, ir aukščiausiasis bendrosios kompetencijos ar specializuotas teismas, 
kontroliuojantis priimtų sprendimų teisėtumą“. 

ES teisės sistema yra savarankiška, jos šaltiniai turi savo hierarchiją ir 
taikymo ypatumus. Nacionalinės teisės sistemos negali jos keisti. Europos 
Sąjungos teisės šaltiniai yra Steigiamosios sutartys, bendrieji teisės princi- 
pai, ES tarptautiniai susitarimai su trečiosiomis valstybėmis, ES institucijų 
priimami teisės aktai. Šių teisės šaltinių sistemoje labai svarbi Teisingumo 
Teismo jurisprudencija, kurioje aiškinama ES teisė ir kuriama doktrina, 
taip pat svarbi nacionalinės, visų pirma ordinarinės, teisės aiškinimui. 

Tapdama ES nare valstybė išlaiko svarbiausių dalykų kontrolę, kitaip 
tariant, konstitucinį savitumą, suverenitetą. Lisabonos sutartis, įsigaliojusi 


"2 JARAšIŪNAS, E. Svarbūs Europos Sąjungos Teisingumo Teismo praktikos aspektai (2004— 
2014). Įžanginis žodis. Iš: Leidinys, skirtas Lietuvos įstojimo į Europos Sąjungą dešimtme- 
čiui paminėti. Europos Sąjungos Teisingumo Teismas, 2015, p. 8. 

2009 m. gruodžio 1 d.“*, reikšmingai paveikė nacionalinės konstitucinės 
doktrinos raidą, dėl jos ratifikavimo ES valstybėse narėse vyko nemažai 
ginčų, kurie tapo ir konstitucinės kontrolės objektu“. Su Lisabonos sutar- 
timi ar su įstatymais dėl jos ratifikavimo susiję konstituciniai kausimai ne- 
retai buvo sprendžiami konstitucinės kontrolės institucijų, kaip antai Pran- 
cūzijos Konstitucinės Tarybos 2007 m. eruodžio 20 d. sprendimas, Vokie- 
tijos Federalinio Konstitucinio Teismo 2009 m. birželio 30 d. sprendimas 
(taip pat vėlesni sprendimai: inter alia 2011 m. rugsėjo 7 d. dėl su Graiki- 
jos krize susijusių biudžeto klausimų, 2014 m. vasario 26 d. dėl rinkimų 
slenksčio rinkimuose į Europos Parlamentą); Čekijos Konstitucinio Teis- 
mo sprendimai: 2008 m. lapkričio 26 d., 2009 m. lapkričio 3 d.; Latvijos 
Konstitucinio Teismo — 2009 m. balandžio 7 d.; Vengrijos Konstitucinio 
Teismo — 2010 m. liepos 12 d.; Austrijos Konstitucinio Teismo — 2008 m. 
rugsėjo 30 d. ir kt. Konstitucinės kontrolės institucijų formuojamose kons- 
titucinėse doktrinose pabrėžiamas konstitucinės tvarkos atvirumas Europos 
integracijai, konstitucinio tapatumo svarba, valstybės suvereniteto reikšmė. 

Valstybių narystė ES turi būti grindžiama konstitucijos nuostatomis, ji 
gali būti įtvirtinama atskirame konstitucinio lygmens akte, taip pat papil- 
dant konstitucijos nuostatas ar priimant atitinkamas konstitucijos pataisas. 
Lietuvos konstitucinius ES narystės pagrindus nustato konstitucinis ak- 
tas, kuris yra sudedamoji 1992 m. Konstitucijos dalis“. 2004 m. priėmus 
Konstitucinį aktą „Dėl Lietuvos Respublikos narystės Europos Sąjungoje“, 
kuriame inter alia nustatyti konstituciniai Lietuvos Respublikos narystės 
Europos Sąjungoje pagrindai, buvo konstituciškai patvirtinta Lietuvos Res- 
publikos narystė Europos Sąjungoje. Lietuvos Respublikos Konstitucinis 
Teismas visateisį Lietuvos Respublikos, kaip Europos Sąjungos narės, da- 
lyvavimą joje vertina kaip Tautos suverenios valios pareiškimu grindžiamą 
konstitucinį imperatyvą, Lietuvos Respublikos visateisę narystę Europos 
Sąjungoje — kaip konstitucinę vertybę“, atspindinčią valstybės geopolitinę 


"* Lisabonos sutartis, iš dalies keičianti Europos Sąjungos ir Europos Bendrijos steigimo 
sutartį, pasirašyta Lisabonoje 2013 m. gruodžio 13 dieną. Lisabonos sutartis Lietuvoje buvo 
ratifikuota 2008 m. gegužės 8 d., įstatymas dėl ratifikavimo įsigaliojo gegužės 17 dieną. 

" Dėl ES teisės ir konstitucijos nuostatų santykio ir anksčiau ne kartą sprendė Vokietijos 
Federalinis Konstitucinis Teismas, Prancūzijos Konstitucinė Taryba, Airijos Aukščiausiasis 
Teismas, Jungtinės Karalystės Lordų Rūmai, Italijos, Ispanijos konstituciniai teismai, Len- 


kijos konstitucinis tribunolas, Belgijos Valstybės Taryba ir kt. 

“ Plačiau apie Lietuvos Respublikos konstitucinius narystės Europos Sąjungoje klausimus 
Žr.: JARUKAITIS, I. Europos Sąjunga ir Lietuvos Respublika: konstituciniai narystės pagrindai. 
Vilnius: Justicija, 2011. 


"* Inter alia Lietuvos Respublikos Konstitucinio Teismo 2014 m. sausio 24 d. nutarimas. 

kryptį''. Pagal Konstitucijos sudedamosios dalies — Konstitucinio akto 
„Dėl Lietuvos Respublikos narystės Europos Sąjungoje“ — nuostatas, Eu- 
ropos Sąjungos teisės normos yra sudedamoji Lietuvos Respublikos tei- 
sinės sistemos dalis. Nustatyta ir Europos Sąjungos teisės aktų taikymo 
pirmenybė tais atvejais, kai Europos Sąjungos teisės nuostatos, kylančios 
iš sutarčių, kuriomis grindžiama Europos Sąjunga, konkuruoja su teisiniu 
reguliavimu, nustatytuoju Lietuvos nacionaliniuose teisės aktuose, išskyrus 
pačią Konstituciją; Europos Sąjungos Teisingumo Teismo jurisprudenci- 
ja, kaip teisės aiškinimo šaltinis, yra svarbi Lietuvos teisės aiškinimui ir 
taikymui“. 

Prancūzijos 1958 m. Konstitucijoje (su pakeitimais) yra specialus 
XV skirsnis, skirtas Prancūzijos dalyvavimo Europos Sąjungoje klausimams, 
kuris buvo papildytas atsižvelgiant į 2007 m. Lisabonos sutarties nuostatas. 
Konstitucijos nuostatose pabrėžiama subsidiarumo principo svarba. 

Suomijos 1999 m. Konstitucijoje (su pakeitimais) valstybės dalyva- 
vimui ES ir kitiems tarptautinio bendradarbiavimo klausimams skirtas ne 
tik 8 skirsnis „Tarptautiniai santykiai“, bet ir 2011 m. keičiant Konstituci- 
jos nuostatas papildytas Konstitucijos 1 straipsnis, kuriame deklaruojamas 
Suomijos valstybės suverenitetas, taip pat ir tai, kad Suomija yra ES vals- 
tybė narė. 

Kai kurių valstybių konstitucijose, kaip antai 1922 m. Latvijos Kons- 
titucijoje, valstybės dalyvavimo ES sąlygos yra formuluojamos labai lako- 
niškai ir dėstomos kartu su tarptautinių sutarčių ratifikavimo reikalavimais 
(Konstitucijos 68 straipsnis). Tai sudaro prielaidas konstitucinės kontro- 
lės institucijai plačiau interpretuoti Konstitucijos nuostatas formuluojant 
atitinkamą konstitucinę doktriną. Latvijos Konstitucinis Teismas 2009 m. 
balandžio 7 d sprendime aiškino įvairius Latvijos narystės ES aspektus ir 
sprendė dėl būtinumo referendumu patvirtinti Lisabonos sutarties ratifika- 
vimą. Latvijoje Lisabonos sutartis buvo ratifikuota parlamento. 

1949 m. Vokietijos Konstitucijoje (Pagrindiniame Įstatyme) taip pat 
nėra atskiro skirsnio, skirto Vokietijos dalyvavimui ES. Šie klausimai reg- 
lamentuojami Konstitucijos 23 straipsnyje, kuriame inter alia pabrėžiamas 
subsidiarumo principo reikšmingumas. Vokietijos Konstitucijos ir ES tei- 
sės suderinamumo klausimų interpretavimui yra skirtas ne vienas Vokieti- 
jos Federalinio Konstitucinio Teismo sprendimas. Antai 2009 m. birželio 
30 d. nutarime suformuluota plati konstitucinė doktrina, kurioje aiškinami 


" Inter alia Lietuvos Respublikos Konstitucinio Teismo 2011 m. liepos 7 d., 2014 m. 
sausio 24 d. nutarimai. 


“* Lietuvos Respublikos Konstitucinio Teismo 2006 m. kovo 14 d., gruodžio 21 d., 


2007 m. gegužės 15 d. nutarimai, 2007 m. gegužės 8 d. sprendimas ir kt. 

ES ir nacionalinės teisės taikymo klausimai, ypač pabrėžiama konstitucijos 
viršenybė, konstitucinio teismo kompetencija vertinti ES teisę“. Teismas 
pabrėžė, kad Europos teisės taikymo viršenybė netgi įsigaliojus Lisabonos 
sutarčiai išlieka pagal tarptautinę sutartį suteiktu institutu, kuris Vokie- 
tijoje galios tik Lisabonos sutarties patvirtinimo įstatymu nurodžius tai- 
kyti sutartąją teisę; Vokietijos dalyvavimas — ne tik Pagrindinio Įstatymo 
požiūriu — reiškia ne federacinės valstybės modelio perkėlimą į Europos 
lygmenį, bet federalinio modelio išplėtimą pagal konstitucinę teisę, pride- 
dant viršvalstybinio bendradarbiavimo dimensiją; Sąjungos teisės taikymo 
pirmenybė užtikrinama tik dėl veikiančių konstitucinių įgaliojimų ir tik 
jų paisant; Federalinis Konstitucinis Teismas gali atlikti ultra vires ir kons- 
titucinio savitumo kontrolę, kad būtų užtikrinama Vokietijos institucijų 
pareiga tam tikrais atvejais Vokietijoje netaikyti Europos Sąjungos teisės 
aktų, kuriais peržengiamos kompetencijos ribos arba pažeidžiamas kons- 
titucinis savitumas. Taigi Vokietijos Federalinis Konstitucinis Teismas 
2009 m. birželio 30 d. sprendime formulavo ultra vires doktrina paremtą 
principą, kad tam tikrais atvejais Konstitucinis Teismas gali spręsti klausi- 
mus ir dėl ES teisės suderinamumo su konstitucija. 

Konstitucinės ir viršnacionalinės teisės santykis — vienas iš aktualiau- 
sių valstybių konstitucinės teisės klausimų. ES teisė yra sukurta valstybių 
narių, ji yra išvestinė iš valstybių valios. ES sutartyse pabrėžiama pagarba 
valstybių konstitucinėms tradicijoms, teisinės valstybės principui ir kitoms 
vertybėms. Europos Sąjunga konstituciniu požiūriu yra tarptautinės sutar- 
ties pagrindu veikianti Europos valstybių organizacija. Kita vertus, dėl savo 
prigimties ir funkcionavimo pobūdžio ES gali būti suvokiama ir kaip savita 
konstitucinė, o ne tarptautinė ar tarpvyriausybinė, sistema“. 

Valstybių integracija į ES konstituciniu požiūriu gali būti vertinama 
kaip stojimas į ypatingą tarptautinę organizaciją. Antai Prancūzijos Kons- 
titucinės Tarybos dar 1976 m. priimtame sprendime Europos Bendrijos 
buvo įvardytos kaip tarptautinė organizacija — tokios pat prigimties, kaip ir 
kitos tarptautinės organizacijos. Taigi buvo siekiama griežtai atsiriboti nuo 
bet kokio gretinimo su federaline struktūra. 

ES valstybės narės patiki ES institucijų kompetencijai tam tikrus klau- 
simus. Teisingumo Teismas dar 1964 m. liepos 15 d. byloje Costa prieš 
E.N.E.L. konstatavo, kad įsteigdamos Bendriją, turinčią realias galias, 
kilusias iš valstybių kompetencijos apribojimo ar įgaliojimų perdavimo 
“ Šio nutarimo teksto ištraukas galima rasti: Konstitucinė jurisprudencija, 2009, Nr. 3(15). 


*“ Plačiau apie Europos Sąjungos integracijos teorijas žr.: JARUKAITIS, I. Europos Sąjunga ir 


Lietuvos Respublika: konstituciniai narystės pagrindai. Vilnius: Justicija, 2011, p. 24; Lietu- 
vos konstitucinė teisė. Vadovėlis. Vilnius: Mykolo Romerio universitetas, 2012, p. 270—288. 

Bendrijai, šalys tam tikrose srityse apsiribojo suverenias teises; taigi tik 
aiškiai apibrėžtose srityse ES aktai turi pirmenybę nacionalinės teisės at- 
žvilgiu. Teismas taip pat pabrėžė, kad bendrijos teisės veikimas atskirose 
valstybėse negali būti skirtingas. Šiame sprendime Teisingumo Teismas 
suformulavo ir ES teisės pirmenybės principą, kurio tiesiogiai sutarčių 
tekste nebuvo. Sprendime vartojamos ypatingos, originalios Bendrijos 
teisės prigimties, galutinio suverenių teisių apribojimo, Bendrijos idėjos 
nesuderinamumo su vienašališkais aktais ir kt. formuluotės patvirtina ES 
teisės specifikos pripažinimą“!. Taip buvo pradėta plėtoti ES teisės specifi- 
kos koncepcija. 

Konstitucinės teisės požiūriu gali būti skiriami kai kurie svarbūs euro- 
pinės integracijos aspektai: buvimas Europos Sąjungoje lemia viršvalstybi- 
nių institucijų, kurioms suteikiami įgaliojimai tradiciškai priskiriami kons- 
titucinėms valdžios institucijoms, buvimą; nacionalinės institucijos neturi 
galios spręsti jų kompetencijai priskirtų klausimų; Europos Sąjungos teisė 
taikoma tiesiogiai ir yra privaloma, tam tikrose srityse ji įgyja pirmumą 
nacionalinės teisės (išskyrus konstituciją) atžvilgiu. 

Pagrindinių teisių chartija (2000 m.), kuri pagal ES sutarties 6 straips- 
nį turi tokią pat teisinę galią kaip ir sutartys, daro reikšmingą įtaką kons- 
titucinių teisių sampratai. Antai nors Europos žmogaus teisių konvencijai 
Austrijos teisėje suteiktas konstitucinės teisės statusas, bet ES teisė nėra 
Austrijos konstitucinės tvarkos dalis, ir vis tiek Austrijos Konstitucinis 
Teismas pripažįsta ES teisės viršenybę net ir prieš konstitucinius įstaty- 
mus. 2012 m. kovo 14 d. sprendime Austrijos Konstitucinis Teismas inter 
alia konstatavo, kad ES Pagrindinių teisių chartijoje laiduojamos teisės ir 
laisvės gali būti laikomos konstituciškai laiduojamomis ir yra konstitucinės 
kontrolės dalykas““. 


“Costa prieš E.N.E.L. byloje (sprendimas byloje 6/64 Flaminio Costa prieš E.N.E.L. 
[1964] ECR 585) Teisingumo Teismas pabrėžė ir tai, kad EEB sutartis, kitaip nei paprasto- 
sios tarptautinės sutartys, nustato savą teisinę sistemą, kuri Sutarčiai įsigaliojus buvo inte- 
gruota į valstybių narių teisines sistemas ir ją privalo taikyti teismai. 

ES teisės sampratos kūrimui svarbioje byloje Costa v. E.N.E.L. Teisingumo Teismas pabrė- 
žia: a) EEB sutartis nustatė savitą teisinę sistemą, kuri integruota į valstybių narių teisines 
sistemas ir kurią privalo taikyti nacionaliniai teismai; b) ji neribotam laikui įkūrė Bendriją; 
c) Bendrija turi savo institucijas, juridinio asmens teises, veiksnumą, tarptautinio atstovavi- 
mo teises ir, ypač dėl valstybių narių kompetencijos apribojimo ar dalies jų funkcijų perleidi- 
mo Bendrijai, — realią valdžią; d) valstybės tam tikrose srityse apribojo savo suverenias teises 
ir sukūrė teisę; e) ši teisė taikoma nacionaliniams subjektams ir pačioms valstybėms narėms. 
**  BIERLEIN, B. Naujausi Austrijos Konstitucinio Teismo jurisprudencijos pokyčiai. Konsti- 
tucinė jurisprudencija, Vilnius, 2013, Nr. 4(32), p. 213. 

Konstituciniai teismai, spręsdami su ES teise susijusius klausimus, turi 
išsiaiškinti ir ES teisės aktų nuostatas. Skirtingai nuo bendrųjų teismų, 
kurie tiesiogiai taiko ES teisę ir neretai kreipiasi į ES Teisingumo Teismą 
prašydami preliminarios išvados, konstituciniai teismai ne visais atvejais 
sutinka, kad ir jie, kilus poreikiui išsiaiškinti ES teisės nuostatų turinį, turi 
tokius įgaliojimus. ES teisės plėtra ir susipynimas su nacionaline teise ver- 
čia konstitucinius teismus aiškinantis įstatymų, kuriais ES teisė perkeliama 
į nacionalinę teisę, prasmę kreiptis į ES Teisingumo Teismą preliminarios 
išvados. Į minėtąjį Teismą ne kartą to kreipėsi Austrijos Konstitucinis Teis- 
mas ir Belgijos arbitražo teismas (dabar — Konstitucinis Teismas), tokius 
savo įgaliojimus pripažįsta ir Prancūzijos Konstitucinė Taryba, Ispanijos, 
Italijos konstituciniai teismai, Vokietijos Federalinis Konstitucinis Teismas 
bei kai kurie kiti konstituciniai teismai“. Lietuvos Konstitucinio Teismo 
jurisprudencijoje ES teisė tapo ne tik įkvėpimo šaltiniu, bet ir tam tik- 
ru teisiškumo matu. Kai kyla klausimas dėl ES direktyvas įgyvendinan- 
čių teisės aktų atitikties Konstitucijai, Konstitucinis Teismas, negalėdamas 
vertinti Lietuvos teisės aktų atitikties ES teisei, sprendžia dėl kreipimosi 
į ES Teisingumo Teismą preliminariosios išvados (yra kreipęsis 2007 m. 
gegužės 8 d. sprendimu“). 

Kai kurie konstituciniai teismai ES teisę ir vidaus teisę vertina kaip dvi 
skirtingas teisės sistemas, nes konstitucinis teisingumas vykdomas teisės 
srityje, kuri skiriasi nuo ES teisės srities, taigi jie sutarties nuostatų prasme 
neturėtų kreiptis į ES Teisingumo Teismą. 

Valstybių dalyvavimas ES yra valstybės suverenių teisių konstitucinės 
reikšmės dalykas, reglamentuojamas konstituciniu lygiu ir lemiantis Euro- 
pos Sąjungos teisės šaltinių, visų pirma pirminės teisės, sutarčių, bendrųjų 
teisės principų, reikšmingumą konstitucinei teisei. 

Precedentas. Teisės šaltinio samprata valstybių teisės šaltinių doktri- 
noje nulemia, ar teismų precedentas laikytinas teisės šaltiniu, ar tik teisės 
pažinimo šaltiniu. Teismų precedentas, būdamas teisinės sistemos dalimi, 
daro įtaką teisės raidai ir jos plėtojimui. Jo kaip teisės šaltinio reikšmė skir- 
tingose teisės tradicijose, taip pat ir valstybių teisės doktrinose, yra skirtin- 
ga. Teismų precedentas yra vienas iš reikšmingiausių bendrosios (anglų ir 
“Plačiau apie nacionalinių inter alia konstitucinių teismų ir Europos Sąjungos Teisin- 
gumo Teismo bendradarbiavimą žr.: JARAšIŪNAS, E. Keletas nacionalinių teismų ir Euro- 
pos Sąjungos Teisingumo Teismo veiksmingo bendradarbiavimo užtikrinimo aspektų. Iš: 
Šiuolaikinės konstitucinės justicijos tendencijos: nacionalinės ir tarptautinės teisės santykis. 
Lietuvos Respublikos Konstituciniam Teismui — 20 metų. Vilnius: Lietuvos Respublikos 


Konstitucinis Teismas, 2014, p. 153—178. 


* Lietuvos Konstitucinio Teismo 2007 m. gegužės 8 d. sprendimas; 2008 gruodžio 4 d. 


nutarimas. 

amerikiečių) teisės sistemos šaltinių, taip pat ir konstitucinės teisės srityje. 
Bendrosios teisės sistemoje į teisėją žvelgiama kaip į vyresnįjį įstatymų lei- 
dybos (teisėkūros) partnerį“, o konstitucinė kontrolė šios teisės tradicijos 
valstybėse paprastai būna patikėta bendriesiems teismams, tad aukščiausieji 
teismai, aiškindami konstitucines nuostatas, atlieka ypatingą funkciją, jų 
kuriami precedentai yra privalomi žemesniosios grandies teismams. Teis- 
mų precedentas yra svarbus taip pat ir Anglijos teisinės sistemos elementas, 
konkuruojantis su statutine teise (ar netgi jos atžvilgiu dominuojantis), tad 
sprendžiant šių teisės šaltinių santykį reikėtų vertinti ir tai, kad įstatymų 
leidėjas gali pakeisti teismų precedento taikymą. Be JAV Aukščiausiojo 
Teismo jurisprudencijos neįmanoma analizuoti JAV konstitucinės teisės, 
tas pat pasakytina ir apie Kanadą, Australiją ir kt. Kai kurie aukščiausie- 
ji teismai labai plačiai interpretuoja konstitucines nuostatas, antai Indijos 
Aukščiausiasis Teismas savo sprendimais neretai konkuruoja su įstatymų 
leidžiamąja valdžia. 

Precedentas yra ypatingas teisės šaltinis, nes šios rūšies teisės šaltinius 
kuria ne įstatymų leidybos institucijos, bet teismai, kurie formaliai negali 
būti priskiriami teisėkūros institucijoms, leidžiančioms teisės aktus. Vis 
dėlto teismų priimami sprendimai turi tokiems aktams būdingų bruožų 
ir gali būti jiems prilyginami savo teisine galia. H. Kelsenas pabrėžia, kad 
teismų teisėkūros funkcija gerai matoma tada, kai teismui yra suteikiamas 
įgaliojimas sukurti precedentą ir kartu bendrąją normą“", be to, jis teigia, 
teismo sprendimas yra teisėkūros proceso tęsinys, o ne pradžia“. A. Ba- 
rakas teisėjo atliekamą teisėkūros funkciją apibūdino kaip tam tikrą tiltą, 
jungiantį teisę ir gyvenimą“. 

Precedentų teisės doktrinos esminio elemento stare decisis principo 
esmė — žemesniosios instancijos teismai privalo (turi) vadovautis aukš- 
tesniosios instancijos teismų sprendimais. Teismų precedento kaip teisės 
šaltinio struktūrą sudaro du esminiai elementai: ratio decidendi ir obiter 
dictum. Esminis stare decisis principas — ratio decidendi identifikavimas teis- 
mo sprendime ir jo laikymasis vėlesnėse analogiškose bylose. Anglijoje 
susiformavęs precedentas kaip pagrindinis teisės šaltinis lėmė atsiradimą 
precedento teisės, kuri grindžiama XIX a. antrojoje pusėje — XX a. susi- 
formavusiu principu, kad žemesniosios instancijos teismai privalo vado- 
vautis aukštesniosios instancijos teismų sprendimais, o apeliacijų (kasacijų) 


85 


BaRaAK, A. The Judge in a Democracy. Princeton University Press, 2006, p. 15. 
Š  KELSEN, H. Grynoji teisės teorija. Vertė A. Degutis, E. Kūris. Vilnius: Eugrimas, 2002, 
p. 211. 
“ Ibid., p. 214. 


*“ BARAK, A., op. cit., p. 18. 

teismai — ankstesniais savo pačių sprendimais“. Privalomasis teismo pre- 
cedento pobūdis pasireiškia per stare decisis principą, kuriuo remdamiesi 
teisėjai turi laikytis jau sukurtų teisinių taisyklių, vadinamųjų precedentų, 
nustatytų ankstesniuose sprendimuose. Stare decisis doktrina grindžiama 
teisėtų lūkesčių, teismų praktikos nuspėjamumo ir vienodumo, teisės stabi- 
lumo, asmenų lygybės prieš įstatymą bei teisinio tikrumo ir kt. principais. 
Ir bendrosios, ir kontinentinės teisės tradicijos lemia, kad teisėjas yra 
priverstas vadovautis ankstesniais sprendimais ir atsižvelgti į analogiškus 
ankstesnių bylų sprendimus“. Kai kuriose civilinės teisės sistemos valstybėse 
precedentas kaip teisės šaltinis įsitvirtino kaip aukščiausiųjų teismų sprendi- 
mų pasekmė. Antai Argentinos Aukščiausiasis Teismas dar XIX a. pabaigoje, 
sekdamas JAV Aukščiausiojo Teismo sprendimų pavyzdžiu, savo sprendi- 
muose įtvirtino stare decisis doktriną, įpareigodamas žemesniuosius teismus 
panašiose bylose derinti savo praktiką su Aukščiausiojo Teismo sprendimais. 
Kontinentinės (civilinės) teisės tradicijos valstybėse teismo preceden- 
tas paprastai yra suprantamas kaip netiesioginis teisės šaltinis. Pavyzdžiui, 
Vokietijoje, Prancūzijoje, Ispanijoje, Italijoje, Olandijoje ir kt. įtvirtinta 
jurisprudencijos tęstinumo, arba nusistovėjusios jurisprudencijos (angl. 
jurisprudence constante), doktrina, kurios esmė — teismams nustatoma pa- 
reiga bylas spręsti panašiai, numanomai. Taigi nors žemesniosios instancijos 
teismai de iure nėra saistomi aukštesniosios instancijos teismų sprendimų, 
bet de facto jie paprastai vadovaujasi aukščiausiųjų teismų praktika. Prece- 
dento doktrina bendrosios teisės tradicijos valstybėse negali būti prilygi- 
nama civilinės teisės tradicijos valstybių jurisprudence constante principui“! 
Civilinės teisės sistemos šalyse teismo precedentas yra daugiau suvokiamas 
kaip teisės taikymo ir aiškinimo priemonė, teisės normos prasmės suvoki- 
mo ir teisės konkretizavimo metodas. Antai Prancūzijos teisės sistemoje 
teismo precedentas suprantamas ne kaip naujos taisyklės kūrimo priemo- 
nė, o kaip būdas užpildyti teisės spragas, ir yra priskiriamas išvestinių tei- 
sės šaltinių grupei, nes dominuojančiu teisės šaltiniu pripažįstamas įstaty- 
mas. Italijos teisės šaltinių sistemoje, nors de iure teismo precedentas nėra 
įtvirtintas kaip teisės šaltinis, bet teisinėje praktikoje jis labai svarbus (kaip 


“ Plačiau apie teismo precedento susiformavimą Anglijos teisinėje sistemoje žr.: VASILIAUS- 


KAS, V. Teisminio precedento reikšmė jo tėvynėje — Anglijoje. Teisė, 2002, t. 42, p. 152—163. 


*“ VasiLIAUSKAS, V. Teisminio precedento, kaip teisės šaltinio, sąvokos problema: teisminis 


precedentas kaip nauja teisės norma ar kaip teisės aiškinimo (plėtojimo) rezultatas. Teisė, 


2002, t. 42, p. 150. 


*! CIRTAUTIENĖ, S.; AMBRASIENĖ, D. The Role of Judicial Precedent in The Court Practice 
of Lithuania. Jurisprudencija: mokslo darbai. Vilnius: Mykolo Romerio universitetas, 2009, 
Nr. 2(116), p. 62, 68—69, 72. 

ir Vokietijoje). Ispanijoje teismų praktika ir precedentai bei kai kurių aukš- 
tesniųjų teismų pakartotinai nustatyti kriterijai papildo teisinę tvarką. 

Šiuo metu bendrosios ir kontinentinės teisės tradicijų valstybėse ne- 
bėra griežtų teismo precedento kaip teisės šaltinio skirtumų. XX a. pabai- 
goje ir XXI a. prasidėjo ryškus šių tradicijų suartėjimas, teismo precedento 
doktrina tapo aktuali ir kontinentinei teisės tradicijai. Tokiam preceden- 
to kaip teisės, taip pat ir konstitucinės, šaltinio reikšmingumui turi įtakos 
tarptautinių teismų — Europos Žmogaus Teisių Teismo, Europos Sąjungos 
Teisingumo Teismo jurisprudencija, taip pat ir konstitucinės kontrolės ins- 
titucijų aktai. 

Precedentas kaip Lietuvos teisės šaltinis pirmą kartą interpretuojamas 
Lietuvos Konstitucinio Teismo 2006 m. kovo 28 d. nutarime“. Tačiau turint 
omenyje Europos Žmogaus Teisių Teismo, taip pat ir Europos Sąjungos 
Teisingumo Teismo jurisprudencijos reikšmę Lietuvoje, precedentas jau ne 
vienus metus buvo teisės šaltinis. 1995 m. ratifikavus Europos žmogaus 
teisių konvenciją ir pripažinus Europos Žmogaus Teisių Teismo sprendimų 
galią, o 2004 m. tapus Europos Sąjungos valstybe nare ir konstituciškai 
įtvirtinus narystės pagrindus, buvo pripažinta ir Europos Sąjungos Teisin- 
gumo Teismo sprendimų, taigi ir juose formuluojamų precedentų, galia. 

Lietuvos Konstitucinis Teismas 2007 m. spalio 22 d. nutarime nustatė 
teorinius precedento pagrindus ir pabrėžė, kad Konstitucinio Teismo tei- 
sinė pozicija (lot. ratio decidendi) atitinkamose konstitucinės justicijos by- 
lose turi precedento reikšmę. Precedento doktrina remiasi iš konstitucinio 
teisinės valstybės principo išplaukiančio jurisprudencijos tęstinumo būti- 
numu. Lietuvos Konstitucinis Teismas 2007 m. spalio 24 d. nutarime for- 
mulavo precedento kaip teisės šaltinio doktriną, pabrėždamas, kad teismų 
precedentai yra teisės šaltiniai — auctoritate rationis; rėmimasis precedentais 
yra vienodos (nuoseklios, neprieštaringos) teismų praktikos, kartu ir Kons- 
titucijoje įtvirtinto teisingumo principo, įgyvendinimo sąlyga; teismų 
precedentai negali būti nemotyvuotai ignoruojami; kad deramai atliktų 
šią savo funkciją, jie patys turi būti aiškūs ir negali prieštarauti oficialiajai 
konstitucinei doktrinai““. 


** Plačiau apie Lietuvos Konstitucinio Teismo 2006 m. kovo 28 d. nutarime formuluo- 


jamą oficialią konstitucinę doktriną žr.: KūRis, E.Teismo precedentas kaip teisės šaltinis 
Lietuvoje: oficiali konstitucinė doktrina, teisinio mąstymo stereotipai ir kontrargumentai. 


Jurisprudencija, 2009, 2(116), p. 131—149. 


“ Aiškindamas precedento kai teisės šaltinio sampratą Lietuvos Konstitucinis Teismas 


2007 m. spalio 24 d. nutarime pabrėžė, kad teismams sprendžiant bylas precedento galią turi 
tik tokie ankstesni teismų sprendimai, kurie buvo sukurti analogiškose bylose, t. y. preceden- 
tas taikomas tik tose bylose, kurių faktinės aplinkybės yra tapačios arba labai panašios į tos 
bylos, kurioje buvo sukurtas precedentas, faktines aplinkybes ir kurioms turi būti taikoma 

Konstitucinės kontrolės institucijų aktai. Oficialioji konstitu- 
cinė doktrina. Precedento kaip teisės šaltinio svarba bendrosios teisės (an- 
glų ir amerikiečių) tradicijos valstybėse yra neabejotina, todėl ir aukščiau- 
siųjų teismų sprendimai, interpretuojantys konstitucijų nuostatas, yra svar- 
bus ir nediskutuotinas konstitucinės teisės šaltinis. Konstitucinės kontrolės 
institucijų aktai, kuriuose aiškinamos konstitucijos nuostatos, šiuo metu 
tampa vis reikšmingesniu konstitucinės teisės šaltiniu ir kontinentinės tei- 
sės tradicijos valstybėse, nors mokslinėje doktrinoje plačiai diskutuojama 
dėl jų vietos šaltinių sistemoje ir neretai jie yra priskiriami tik papildomų- 
jų, netiesioginių šaltinių grupei. 

Konstitucinės kontrolės institucijos (konstituciniai teismai) jau se- 
niai vadinamos negatyviuoju įstatymų leidėju, nes jų sprendimais galima 
anuliuoti teisės aktų galią (ar padaryti juos netaikomus). Konstitucinės kon- 
trolės idėjos Europoje pradininkas H. Kelsenas, vertindamas konstitucinės 
kontrolės institucijų įgaliojimus panaikinti konstitucijai prieštaraujančias 
nuostatas ir veikti kaip „negatyvusis įstatymų leidėjas“, vis dėlto pabrėžė, 
kad konstitucinis teismas neatlieka įstatymų leidybos funkcijos. 

Europos konstitucinių teismų, kaip antai Vokietijos Federalinio Kons- 
titucinio Teismo, priimamų sprendimų reikšmingumas, jų interpretacinis 
pobūdis nekelia abejonių, kad konstitucinės kontrolės institucijų aktai yra 
svarbus konstitucinės teisės šaltinis, be kurio kai kurių konstitucijos nuos- 
tatų analizė tampa neįmanoma. XX a. pabaigoje — XXI a. pradžioje Rytų ir 
Vidurio Europoje vyko konstitucinės kontrolės plėtra, atsikuriančių valsty- 
bių teisėkūroje atsirado naujų konstitucinės kontrolės institucijų funkcijų 
ir išryškėjo jų veikimo tendencijos, konstituciniai teismai tapo ne tik įsta- 
tymų leidybos institucijų „kritikais“, bet ir partneriais. Šiuo metu vis labiau 
pripažįstama, kad konstituciniai teismai (ar konstitucinės tarybos, tam tik- 
rais atvejais — ir bendrosios kompetencijos teismai) veikia ir kaip „pozity- 


vusis įstatymų leidėjas“““ 


„ypač kai jie priima interpretacinius sprendimus. 
ta pati teisė, kaip toje byloje, kurioje buvo sukurtas precedentas; precedentų konkurencijos 
atveju (t. y. kai yra keli skirtingi analogiškose bylose priimti teismų sprendimai) turi būti 
vadovaujamasi aukštesnės instancijos (aukštesnės grandies) teismo sukurtu precedentu; atsi- 
žvelgtina į precedento sukūrimo laiką ir į kitus turinčius reikšmės veiksnius, kaip antai: į tai, 
ar atitinkamas precedentas atspindi susiformavusią teismų praktiką, ar yra pavienis atvejis; į 
sprendimo argumentacijos įtikinamumą; į sprendimą priėmusio teismo sudėtį (į tai, ar ati- 
tinkamą sprendimą priėmė vienas teisėjas, ar teisėjų kolegija, ar išplėstinė teisėjų kolegija, 
ar visa teismo (jo skyriaus) sudėtis); į tai, ar dėl ankstesnio teismo sprendimo buvo pareikšta 
teisėjų atskirųjų nuomonių; į galimus reikšmingus pokyčius (socialinius, ekonominius ir kt.), 
įvykusius priėmus atitinkamą precedento reikšmę turintį teismo sprendimą, ir kt. 

BREWER-CARIAS, A. R. Constitutional Courts as Positive Legislators. A Comparative 
Law study. Cambridge University Press, 2011; SAFJAN, M. The Constitutional Court as 
a Positive Legislator. New Millenium Constitutionalizm: Paradigms of Reality and Chan- 
ges. Erevan: NJHAR, 2013, p. 409—428. 


65 





I skyrius 


Apibūdindamas Italijos Konstitucinio Teismo veikimą esant teisės spragai, 
L. Favoreu jį vadina „įstatymų leidybos bendraautoriumi““*. 1992 m. Slo- 
vakijos Konstitucijos 128 straipsnyje numatyta, kad konstitucinis teismas 
spręsdamas ginčą pateikia Konstitucijos ar konstitucinių įstatymų nuostatų 
interpretaciją, toks Konstitucinio Teismo interpretacinis sprendimas turi 
būti promulguojamas kaip ir įstatymas, ir nuo jo promulgavimo dienos yra 
visiems privalomas. 

Vis dėlto kai kurios konstitucinės kontrolės institucijos, kaip antai 
Prancūzijos Konstitucinė Taryba, savo įgaliojimus vertina kaip iš konsti- 
tucijos nekylančias galimybes įgyvendinti politinę valdžią — „Konstitucinė 
Taryba — ne tretieji Parlamento rūmai“. Turkijos 1982 m. Konstitucijos 
(su pakeitimais) 153 straipsnyje expressis verbis įtvirtinta, kad jeigu konsti- 
tucinis teismas priima sprendimą, kuriuo panaikina (anuliuoja) įstatymą ar 
kitą teisės aktą (dekretą), turintį įstatymo galią, jis negali veikti kaip įsta- 
tymų leidybos institucija ir negali sprendime nurodyti, kaip konkrečiai jis 
turi būti įgyvendinamas (angl. shall not act as a lawmaker and pass judgment 
leading to new implementation). 

Konstitucinės kontrolės institucijų aktų kaip konstitucinės teisės šalti- 
nių svarba labiausiai išryškėja, kai priimami sprendimai svarbiausiais žmo- 
gaus teisių klausimais, kaip antai dėl žmogaus teisių konstitucinio katalogo. 
Tokiais laikytini Prancūzijos Konstitucinės Tarybos 1970—1973 m. priimti 
sprendimai, kuriais buvo pripažinta Konstitucijos preambulės norminė galia, 
o 1789 m. Žmogaus ir piliečio teisių deklaracija ir panaikintosios 1946 m. 
Konstitucijos preambulė imtos laikyti Prancūzijos konstitucinės teisės sudė- 
tiniais elementais, kuriais galima remtis nagrinėjant įstatymų konstitucin- 
gumą. Šie sprendimai lėmė ir naujos konstitucijos sampratos įsitvirtinimą. 

Reikšmingi ir kitų konstitucinės kontrolės institucijų (konstitucinių teis- 
mų) sprendimai: dėl mirties bausmės uždraudimo (Pietų Afrikos, Vengrijos, 
Lietuvos konstitucinių teismų), šeimos, santuokos (šiuos klausimus spren- 
dė Vokietijos, Prancūzijos, Vengrijos, Čekijos, Slovakijos, Lietuvos ir kt. 
konstitucinės kontrolės institucijos), rinkimų į nacionalinį ar ES parlamentą 
(šį klausimą aiškino Vokietijos Federalinis Konstitucinis Teismas) ir kt. 

Lietuvos Konstitucinio Teismo veikla padarė įtaką Lietuvos konstitu- 
cinės teisės sampratai ir jos šaltinių raidai. Spręsdamas konstitucinės justi- 
cijos bylas, ieškodamas atsakymo, ar ordinarinės teisės normos nepriešta- 
rauja Konstitucijai, Konstitucinis Teismas aiškina ir interpretuoja Konsti- 
tuciją, taip padėdamas jai virsti gyvąja konstitucija. Konstitucinio Teismo 


“ FavoREu, L. Konstituciniai teismai. Iš pranc. k. vertė E. Jarašiūnas. Vilnius: Garnelis, 


2001, p. 77. 
“ Ibid., p. 86. 

jurisprudencija išplečia ir konstitucinės teisės ribas. Lietuvos konstitucinės 
teisės tradicijoje įsitvirtino nauja konstitucinės teisės šaltinių doktrina, pa- 
gal kurią išskiriami konstitucijos teisės šaltiniai, prie jų priskiriama pati 
Konstitucija ir Konstitucinio Teismo formuojama konstitucinė doktrina. 
Konstitucinio Teismo aktai, kuriuose formuojama oficialioji konstitucinė 
doktrina, yra svarbus konstitucinės teisės šaltinis, kuriam iš Konstitucijos 
kyla tam tikri reikalavimai“. Taigi Lietuvos konstitucinės teisės šaltiniais 
laikytini visi Konstitucinio Teismo aktai — nutarimai, išvados, sprendimai, 
kuriuose formuojama konstitucinė doktrina, t. y. aiškinamos Konstitucijos 
nuostatos — normos ir principai“. 

Lietuvos Konstitucinis Teismas savo jurisprudencijoje ne kartą yra kons- 
tatavęs, kad, pagal Konstituciją, visi Konstitucinio Teismo aktai, kuriuose 
aiškinama Konstitucija, formuoja oficialiąją konstitucinę doktriną, savo 
turiniu saisto ir teisę kuriančias, ir teisę taikančias institucijas (pareigūnus). 
Atskleidžiant naujus konstitucinio reguliavimo aspektus oficialiojoje kons- 
titucinėje doktrinoje išryškėja inter alia skirtingų konstitucinių nuostatų 
turinys, jų tarpusavio sąsajos, konstitucinių vertybių sąranga, konstitucinio 
teisinio reguliavimo kaip visumos esmė. Konstitucinis Teismas, oficialiai 
aiškindamas Konstituciją, turi užtikrinti joje įtvirtintą jos vientisumą, nu- 
statytų vertybių apsaugą'"". 


“Lietuvos Konstitucinis Teismas 2004 m. gegužės 25 d. nutarime pabrėžė, kad Konsti- 
tucijos interpretavimo būdus lemia tai, kad ji susideda iš normų ir principų, kurie sudaro 
darnią sistemą; Konstitucijos raidės negalima aiškinti ar taikyti taip, kad būtų paneigta 
Konstitucijos dvasia; aiškinant Konstituciją būtina taikyti įvairius teisės aiškinimo metodus. 
2004 m. gegužės 25 d. nutarime Teismas nurodė tokius Konstitucijos aiškinimo metodus: 
sisteminį, bendrųjų teisės principų, loginį, teleologinį, įstatymų leidėjo ketinimų, prece- 
dentų, istorinį, lyginamąjį. 


* Lietuvos Konstitucinis Teismas 2000 m. sausio 12 d. sprendime pirmą kartą aiškino 


Konstitucinio Teismo akto, kaip konstitucijos teisės šaltinio, ypatumus ir pabrėžė Konstitu- 
cinio Teismo akto (nutarimo) vientisumo doktrinos svarbą: Konstitucinio Teismo akto visos 
sudedamosios dalys — ir motyvuojamoji (konstatuojamoji), ir rezoliucinė — yra reikšmingos, 
jų negalima aiškinti atsietai. Kitas reikšmingas žingsnis formuojant Konstitucinio Teismo 
aktų sampratą — Konstitucinio Teismo 2003 m. gegužės 30 d. nutarime suformuluota 
doktrininė nuostata, kad konstitucinės teisės šaltiniai yra Konstitucija ir Konstitucinio Teis- 
mo baigiamieji aktai, kuriuose formuojama oficialioji konstitucinė doktrina. 


*“ Lietuvos Konstitucinio Teismo 2005 m. rugsėjo 20 d. sprendimas, 2006 m. kovo 28 d. ir 


birželio 6 d. nutarimai, 2008 m. spalio 14 d. sprendimas, 2012 m. rugsėjo 5 d. nutarimas. 


W Plačiau apie Lietuvos Konstitucinio Teismo aktus kaip teisės šaltinius: BIRMONTIENĖ, T. 


Konstitucinio Teismo aktų, kaip teisės šaltinių, konstitucinės doktrinos bruožai. Iš: Šiuo- 
laikinės konstitucinės justicijos tendencijos: nacionalinės ir tarptautinės teisės santykis. Vil- 
nius: Lietuvos Respublikos Konstitucinis Teismas, 2014, p. 180—197. 

Konstitucinės konvencijos (konstituciniai papročiai). Paprotys 
yra seniausias teisės šaltinis. Teisinis paprotys — tai teisės aktais neforma- 
lizuota nerašytinė elgesio taisyklė, kuri atitinka tam tikras sąlygas: ji turi 
būti ilgalaikė, plačiai taikoma tam tikriems santykiams, tęstinio pobūdžio, 
vertinama kaip teisinga ir visuotinai pripažįstama, turinti visuomenės pri- 
tarimą (lot. opinio necessitatis)"'. Svarbi teisinio papročio ypatybė — jo ga- 
liojimo (pripažinimo), nebūtinai — ir taikymo nepertraukiamumas. Teisinis 
paprotys susiformuoja spontaniškai, skirtingai nuo rašytinės teisės, kuriai 
atsirasti būtinas tam tikras formalizuotas teisėkūros procesas. Labai svarbus 
tarptautinės teisės šaltinis yra tarptautiniai papročiai. 

Skirtingų teisės sistemų valstybių konstitucinėje teisėje teisinis pa- 
protys atlieka skirtingą funkciją. Plačiausiai teisinis paprotys — konstituci- 
nės konvencijos — yra paplitusios bendrosios (anglų ir amerikiečių) teisės 
tradicijos valstybių konstitucinėje sistemoje. Konstitucinės konvencijos 
susiformuoja ir yra labai svarbios konstitucinės teisės šaltinių sistemoje 
tose bendrosios teisės tradicijos valstybėse, kurios arba neturi kodifikuo- 
tos konstitucijos, kaip antai Jungtinė Karalystė, Naujoji Zelandija, arba jų 
konstitucinis reguliavimas ir konstitucijos yra stabilios, kaip antai Austra- 
lija, Kanada ar Indija. Konstitucinės konvencijos yra ir JAV konstitucinės 
teisės šaltinis, reguliuojantis kai kuriuos konstitucinius santykius, pavyz- 
džiui, rinkikų sprendimus renkant JAV prezidentą. 

Anglų teisinėje doktrinoje konstitucinės konvencijos, reguliuojančios 
valdžios institucijų santykius, atlieka ypatingą funkciją — norint išsiaiš- 
kinti aukščiausiųjų valdžios institucijų įgaliojimus, vien statutinės teisės 
nepakanka. Žymus anglų konstitucinės teisės mokslininkas ir pradininkas 
A. V. Dicey, įtvirtinęs konstitucinės konvencijos terminą mokslinėje dok- 
trinoje, analizavo konstitucines konvencijas ir pabrėžė jų išskirtinę reikšmę 
siekiant išsiaiškinti konstitucijos sampratą, kurią sudaro dvi dalys: viena — 
tai konstitucinės konvencijos, papročiai ar susitarimai, neužtikrinami teis- 
mine tvarka (nėra įstatymai), kita — tai normos, kurias taiko teismai ir ku- 
rios griežčiausia termino prasme yra įstatymai“. A. V. Dicey konstitucines 
konvencijas interpretuoja kaip susidedančias iš papročių, praktikų, maksi- 
mų ar priesakų, kurių netaiko arba nepripažįsta teismai; konstitucinės kon- 
vencijos — tai normos, skirtos reglamentuoti visą naudojimosi diskretiškais 
“Plačiau apie teisinio papročio sampratą ir teisinius papročius kaip konstitucinės teisės 
šaltinius žr.: MEsONIS, G. Konstitucijos interpretavimo metodologiniai pagrindai: monogra- 


fija. Vilnius: VĮ Registrų centras, 2010, p. 175—204. 

DicEv, A. V. Konstitucinės teisės studijų įvadas. Vilnius: Eugrimas, 1998, p. 309. Pa- 
brėžtina, kad lietuviškame šios knygos vertime vartojamas ne konstitucinės konvencijos, 
bet konstitucinio susitarimo terminas. 

įgaliojimais procesą, nesvarbu, ar tai įgyvendina pati karalienė, ar ministrų 
kabinetas; tai (daugiausia) normos, skirtos apibrėžti naudojimąsi preroga- 
tyva; jų galutinis tikslas — kad parlamentas ir kabinetas, kurį netiesiogiai 
formuoja parlamentas, įgyvendintų tautos valią!“*. 

Taigi Anglijos konstitucinėje teisėje konvencijos yra svarbus ir labai 
paplitęs konstitucinės teisės šaltinis, pasižymintis tam tikromis savybė- 
mis. Konstitucinių konvencijų atsiradimas paprastai yra evoliucinis pro- 
cesas; ilgą laiką netaikomos jos gali išnykti savaime. Konvencinės taisyklės 
reguliuoja viešąją valdžią įgyvendinančių subjektų elgesį!"“. Kaip tokių 
konvencijų pavyzdžiai nurodomi įvairūs parlamento, suvereno (karaliaus), 
teisėjų, valstybės tarnautojų ir kt. elgesio modeliai. Konstitucinės konven- 
cijos yra susiklosčiusios politinės praktikos atspindys, jos gali kisti be for- 
malaus įstatymų leidėjo įsikišimo, paprasčiau pritaikomos prie besikeičian- 
čių viešojo gyvenimo aplinkybių. Konstitucinių konvencijų paisoma, nes 
jų laikymasis užtikrina dominuojančių tam tikro laikotarpio konstitucinių 
vertybių įtvirtinimą, o tai savo ruožtu padeda išvengti sunkumų, kurių 
galėtų kilti dėl konstitucijai priešingo elgesio. 

Konstitucinių konvencijų laikymosi užtikrinimo procedūra skiriasi nuo 
statutinės ar precedentų teisės: jo neužtikrina teismai, bet neigiamas visuo- 
menės, politinių bendruomenių požiūris į asmenis, pažeidžiančius tokių 
konvencijų reikalavimus, verčia vengti joms priešingo elgesio, o susiklosčius 
nepalankiai situacijai verčia juos priimti atitinkamus sprendimus. Paprastai 
tai susiję su atskirų politikų ar kitų viešųjų asmenų pasitraukimu iš parei- 
gų, nebegalėjimu toliau dalyvauti politinėje veikloje, būti reikšmingiems 
viešojo gyvenimo dalyviams. Švelnesni nesuderinamo su konstitucine 
konvencija elgesio padariniai gali būti papeikimas, perspėjimas ateityje ne- 
pažeisti konvencinių nuostatų. Tam tikrais atvejais, siekiant išvengti mi- 
nėtojo pobūdžio pažeidimų, konvencijos reglamentuojami santykiai gali 
būti sureguliuoti teisės aktu. Pavyzdys gali būti atvejis, kai 1909 m. Lordų 
Rūmai atsisakė pritarti liberalios vyriausybės finansiniam biliui (aktui) ir 
kilusi krizė buvo išspręsta tik 1911 m. parlamentui priėmus įstatymą, ku- 
riuo buvo panaikinta Lordų Rūmų teisė vetuoti finansinius bilius. Konven- 
cines normas gali pažeisti ne tik fiziniai asmenys, bet ir institucijos, kaip 
antai Lordų Rūmai. 

Kai kurios konstitucinės konvencijos yra labai plačiai žinomos, pavyz- 
džiui, kad teisėjai neturi dalyvauti politinių partijų veikloje; kad karalienės 


W Ibid., p. 279, 284, 285. 


"* BRaDLEY, A. W.; EwiNG, K. D. Constitutional and Administrative Law. London and 
New York: Longman, 1997, p. 25. 

kalba atidarant parlamento sesiją yra rengiama ministrų. Jau nuo XVIII a. 
ne įstatymų keitimo, bet konstitucinių konvencijų plėtojimo būdu vyko 
suvereno, karaliaus, realių įgaliojimų praradimo ir vyriausybės bei minis- 
tro pirmininko galių stiprėjimo procesas, lėmęs konstitucinių konvencijų 
doktrinos formavimąsi ir raidą. 

Mokslinėje literatūroje nurodomi kai kurie svarbūs tokių konvencijų 
pavyzdžiai!“. Bendrosios teisės nuostatos reikalauja, kad karalius turi pri- 
tarti parlamento abejų rūmų priimtam aktui; teisės aktas reglamentuoja 
ir atvejus, kai tam tikrais atvejais pritarimas tokiam teisės aktui gali būti 
karaliaus vardu pasirašytas ir kito asmens. Taigi kai kurie tokio karališkojo 
pritarimo formos aspektai yra reguliuojami teisės normomis. Yra susifor- 
mavusi konvencinė taisyklė, kad dėl parlamento akto pritarimo karaliui 
turi patarti ministrai. Paskutinį kartą, patarus ministrams, karališkasis prita- 
rimas parlamento aktui (Scottish Militia Bill) nebuvo suteiktas 1708 metais. 

Pagal bendrosios teisės nuostatas, suverenas (karalius) gali skirti mi- 
nistrus savo nuožiūra, teisės aktai reglamentuoja tik kai kuriuos ministrų 
skyrimo klausimus — jų skaičių, atlyginimus. Teisės nuostatose nėra įtvir- 
tinta, kad ministras turi būti skiriamas iš parlamento narių, bet pagal kons- 
titucines konvencines nuostatas visi ministrai turi būti skiriami ministrui 
pirmininkui patarus iš parlamento (Bendruomenių ar Lordų Rūmų) narių, 
taip siekiant užtikrinti parlamentinės atsakomybės principą, o jeigu asmuo, 
nesantis parlamento nariu, yra skiriamas ministru, jam turi būti suteiktas 
pero titulas arba jis turi dalyvauti ir būti išrinktas į Bendruomenių Rūmus 
išankstiniuose rinkimuose. Ši taisyklė turi tam tikrų išimčių. 

Rinkimų klausimai yra plačiai reglamentuojami statutinės teisės, bet 
nėra reglamentuojamas ministro pirmininko elgesys paaiškėjus rinkimų 
rezultatams. Kadangi pagal konvencinę nuostatą ministras pirmininkas tu- 
rėtų gauti daugumos Bendruomenių Rūmų narių pasitikėjimą, karalius 
ministro pirmininko patarimu paleidžia ir skelbia Bendruomenių Rūmų 
rinkimus, o rinkimams įvykus ir ministro pirmininko vadovaujamajai par- 
tijai juos pralaimėjus, ministras pirmininkas turi nedelsiant atsistatydinti, 
nelaukdamas naujai išrinktojo parlamento posėdžio. Jeigu iš rinkimų re- 
zultatų neaišku, kuri partija laimėjo rinkimus ir turi parlamente daugumą, 
ministras pirmininkas gali tęsti savo darbą, kol paaiškės, ar jis gali sufor- 
muoti koaliciją, turėti pakankamą kitų partijų palaikymą. 

Bendruomenių Rūmų pirmininko (spikerio, angl. Speaker of the Hou- 
se of Commons) institutas yra reglamentuojamas statutinės teisės. Jis yra 


W Pateikiami kai kurie konstitucinių konvencijų pavyzdžiai, žr.: BRADLEY, A. W.; EWING, 


K. D., supra note 104, p. 22—24, 

renkamas iš Bendruomenės Rūmų narių ir, be abejo, išrinktas į parlamen- 
tą kaip kurios nors partijos narys. Pagal konvencines nuostatas, išrinktas 
Rūmų pirmininkas ne tik turi nebeatstovauti savo partijai ir būti nešališkas, 
bet ir kituose parlamento (Bendruomenių Rūmų) rinkimuose dalyvauti 
kaip spikeris, o ne kaip kurios nors partijos narys. 

Konvencinės normos reglamentuoja daug valstybės valdžios įgyven- 
dinimo klausimų ne tik Jungtinėje Karalystėje, bet ir kitose Sandraugos 
valstybėse, kaip antai karalienės (karaliaus) konstitucinį statusą, taip pat 
ir kai kuriuos procedūrinius konstitucijų (pavyzdžiui, Kanados) keitimo 
klausimus. Kai kurie teismai, kaip antai Australijos Aukščiausiasis Teismas, 
Indijos Aukščiausiasis Teismas, tam tikromis aplinkybėmis priimdami itin 
svarbų su įstatymų leidyba susijusį sprendimą savo praktikoje atsižvelgia į 
konstitucinių konvencijų nuostatas. 

Anglų konstitucinės teisės šaltinių doktrinoje atskirai nuo konstituci- 
nių konvencijų minima nerašytinė parlamento teisė (angl. law and custom 
of Parliament) — susiklostę teisiniai parlamento rūmų veiklos papročiai, jų 
veiklą reglamentuojantys aktai, kaip antai standing orders of the House of 
Commons (angl.), įvairios rezoliucijos, spikerio nutarimai (angl. rulings), 
neformalizuota parlamento veiklos praktika reglamentuoti partijų tarpu- 
savio santykius ir kt. Bendrieji teismai taip pat, kaip ir konstitucinių kon- 
vencijų atveju, negali užtikrinti jų įgyvendinimo, — ši funkcija tenka par- 
lamento institucijoms. 

Nors konstitucinės konvencijos labiausiai paplitusios bendrosios (anglų 
ir amerikiečių) teisės tradicijos valstybėse, kur yra laikomos svarbiu kons- 
titucinės teisės šaltiniu, jos yra žinomos ir kontinentinės (romanų-germa- 
nų) teisės tradicijai priskiriamose valstybėse, kaip antai Prancūzijoje, nors 
ten jų negalima traktuoti kaip svaraus konstitucinės teisės šaltinio, kurio 
laikymąsi užtikrintų formalioji teisė (teismai). Kai kurie autoriai kons- 
titucines konvencijas, susiformavusias Prancūzijoje įsigaliojus 1958 m. 
konstitucijai, skirsto į tam tikras rūšis: interpretacines, kurios interpretuo- 
ja konstitucijos tekstą, kūrybinio pobūdžio, kurios nustato naujų papil- 
domų taisyklių, ir contra legem konvencijas, kurios paneigia (nulifikuoja) 
konstitucinę taisyklę!““. Interpretacines ir kūrybinio pobūdžio konvencijas 
galima priskirti praeter legem — t. y. atitinkančių konstitucijos principus ir 
nuostatas konstitucinių konvencijų grupei. 

1958 m. Prancūzijos Konstitucijos normos nereguliuoja expressis ver- 
bis kai kurių visuomeninių santykių, todėl atsiranda prielaidos formuo- 
tis konstitucinėms konvencijoms. Pavyzdžiui, aiškinantis ministrų indivi- 


dualiosios parlamentinės atsakomybės klausimus atsakymo konstitucijoje 


W BELL, J. French Constitutional Law. Oxford: Clarendon Press, 1998, p. 58. 

nebus, nes jos 20 straipsnis numato tik ministrų kolektyvinės atsakomybės 
klausimus, o ministro individualią atsakomybę, jo atsistatydinimo klausi- 
mus reglamentuoja konstitucinė konvencija. Kaip ryškiausias konstitucinės 


konvencijos pavyzdys mokslinėje literatūroje!“ 


nurodomas valdžių sugy- 
venimo (angl. cohabitation) laikotarpis 1998 m. kovą — 1998 m. gegužę, kai 
Nacionalinėje Asamblėjoje dominavo centro ir dešiniosios partijų koalici- 
ja, vadovaujama Jacgues'o Chiraco, o prezidentas Francois Mitterrand'as 
buvo socialistų partijos lyderis, kuris paskyrė J. Chiracą ministru pirminin- 
ku. Santykiai tarp prezidento ir ministro pirmininko, jų kompetencijų ri- 
bos buvo nustatytos priėmus interpretacinę konstitucinę konvenciją, įtvir- 
tintą specialiojo susitarimo forma. Tarptautiniuose renginiuose valstybė 
buvo atstovaujama abiejų aukščiausiųjų pareigūnų — ministro pirmininko 
ir prezidento. Kaip kūrybinės konvencijos pavyzdys nurodoma susiforma- 
vusi konstitucinė praktika, kad vyriausybė ne rečiau kaip kartą per savaitę 
turi atsakinėti į klausimus ne tik Nacionalinėje Asamblėjoje, kaip įtvirtina 
Konstitucijos 48 straipsnis, bet ir Senate. Konstitucinė konvencija nusta- 
tė ir tai, kad vyriausybė parlamente atsakinėja į klausimus du kartus per 
savaitę (pagal konstitucines nuostatas, tai turi būti daroma ne rečiau kaip 
kartą per savaitę). 

Kaip contra legem konstitucinės konvencijos pavyzdys nurodomas vy- 
riausybės atsistatydinimas prezidento iniciatyva (reikalavimu), jai praradus 
prezidento pasitikėjimą. To neįtvirtina 1958 m. Prancūzijos Konstitucijos 
8 straipsnio nuostatos, nustatančios, kad prezidentas skiria ministrą pirmi- 
ninką ir ministro pirmininko prašymu priima jo atsistatydinimą siekdamas 
vyriausybės atsistatydinimo. 

Konstitucinės konvencijos kaip teisės šaltinis pripažįstamos ir Latvijos 
konstitucinės teisės doktrinoje, taigi tam tikra prasme Latvijos konstituci- 
nių šaltinių doktrina priartėja prie britų konstitucinės tradicijos'“*. Tokią 
šaltinių doktriną lemia ir susigrąžintos 1922 m. Latvijos Konstitucijos tra- 
dicijų įtaka. 

Lietuvos mokslinėje doktrinoje konstitucinės konvencijos įvardijamos 
konstitucinių papročių terminu ir vertinamos nevienareikšmiškai. Kai ku- 
rie mokslininkai mano, kad vertinant Lietuvos konstitucinių šaltinių dok- 
triną platesniu požiūriu tik hipotetiškai svarstytina ir dėl konstitucinių kon- 
vencijų (konstitucinių papročių, tradicijų) pripažinimo konstitucinės teisės 
šaltiniais. Dėl jų „neapčiuopiamumo“ dabartiniame Lietuvos valstybės 


“ Ibid., p. 59. 


Ww RopiNa, A.; PLzPS, J. Constitutionalism in Latvia: Reality and Developments. New 


Millenium Constitutionalism: Paradigms of Reality and Changes. Erevan: NJHAR, 2013, 
p. 431—472. 

pa 
t= 


raidos etape galima teigti, kad bent kol kas faktiškai tokių konstitucinės 


teisės šaltinių nėra!“?. Vis dėlto kai kurie autoriai įžvelgia tam tikrų konsti- 


tucinių konvencijų formavimosi Lietuvos konstitucinėje teisėje pradžią'!“. 
Prie tokių konvencijų galima būtų priskirti ir pastaruoju metu besiformuo- 
jančią tradiciją Respublikos Prezidentui vykstant Vyriausybės tvirtinimo 
ar ministrų skyrimo procesui pageidauti, kad Ministras Pirmininkas teiktų 
kelias kandidatūras į ministrų postus. 

Konstitucinės teisės mokslinėje doktrinoje kartais vartojamas papro- 
tinės konstitucinės teisės (angl. customary constitutional law) terminas ne- 
turėtų būti tapatinamas su konstitucinės konvencijos, kaip ji suprantama 
pagal britų konstitucinę tradiciją, samprata. Abejotina, ar tokios sąvokos 
vartojimas pagrįstas, nes nėra aiškus jos turinys. Galbūt šiuo atveju turima 
omenyje tam tikrų institucijų, taip pat teismų, praktika ar paprotinė teisė; 
toks terminas galėtų būti tinkamas nebent valstybių, kuriose veikia „seno- 
sios“ konstitucijos, konstitucinės teisės sistemai apibūdinti!!! 

Konstitucinės teisės doktrinoje, skirtoje konstitucinės teisės šaltinių 
analizei, skiriami ir kai kurie papildomi konstitucinės teisės šaltiniai, kaip 
antai bendrieji teisės principai, mokslinė doktrina, žymių konstitucinės 
teisės mokslininkų darbai. Religinės teisės tradicijos valstybėse itin svarbi 
religinė doktrina. 


2. Lyginamosios konstitucinės teisės samprata 


2.1. Lyginamoji konstitucinė teisė kaip teisės mokslo šaka 
ir lyginamosios teisėtyros dalis 


Sąvoka „lyginamoji konstitucinė teisė“ vartojama keliomis prasmėmis: 
kaip teisės mokslo sritis ir kaip studijų dalykas. Lyginamoji konstituci- 
nė teisė kaip teisės mokslo sritis — tai įvairiuose moksliniuose šaltiniuose 
(monografijose, studijose, vadovėliuose, moksliniuose straipsniuose, kon- 
ferencijų pranešimuose ir kt.) analizuojamos valstybių konstitucinės tei- 
sės problemos (įvairios teorijos, doktrinos, koncepcijos, hipotezės ir kt.). 
Lyginamosios konstitucinės teisės mokymo dalykas — tai tam tikra siste- 
minė konstitucinės teisės mokslo žinių sritis, pasirinkta šios teisės pažini- 
mui ir dėstoma universitetuose siekiant supažindinti studijuojančiuosius su 
W“ Kūkis, E. Konstitucinė teisė kaip jurisprudencinė teisė: konstitucinė justicija ir konsti- 
tucinės teisės paradigmos transformacija Lietuvoje. Vilnius, 2008, p. 22—23. 

"W  VAITIEKIENĖ, E.; MEsoNIS, G. Konstituciniai papročiai nacionalinės teisės sistemoje. 
Jurisprudencija, 14(6), 1999, p. 42—48. 

U SMiTH, E. The Constitution between Politics and Law. Eivind Smith (red.) The Cons- 


titution as an Instrument of Change. SNS Forlag, 2003, p. 11—51, 31. 

svarbiausiais šios teisės srities institutais, ne tik teoriniu, bet ir praktiniu 
aspektu parodant, kaip konstitucinė teisė veikia konkrečioje valstybėje, ko- 
kių kyla jos įgyvendinimo teorinių ir praktinių problemų. 

Lyginamųjų konstitucinės teisės tyrimų centre — įvairių valstybių kons- 
titucinė teisė (kai kuriose šalyse ji, kaip minėta, gali būti vadinama vals- 
tybine teise). Lyginamasis metodas teisėje yra žinomas nuo antikos laikų, 
o lyginamosios teisėtyros rezultatu kai kurie autoriai laiko ius gentium, 
kurią senovės Romoje kūrė pretoriai, tyrinėdami Italijoje gyvenusių ben- 
druomenių papročius. Ankstesniųjų epochų filosofų, teisininkų idėjos 
apie valstybės gyvenimo sutvarkymą, valstybės ir teisės, visuomenės ir as- 
mens santykius yra svarbūs ir šiuolaikinei konstitucinei minčiai plėtoti. 
Aristotelis vienas iš pirmųjų ne tik konceptualiai vertino valstybę, bet ir 
palygino senovės Graikijos polių santvarkas, taigi tam tikra prasme jis lai- 
kytinas ir konstitucinės lyginamosios teisės pradininku. XVIII-XIX a. buvo 
itin reikšmingi konstitucinės ir lyginamosios konstitucinės teisės raidai dėl 
Ch. Montesguieu, J. Locke'o, J.-J. Rousseau, taip pat I. Kanto, G. Hege- 
lio darbų, kuriuose valstybės santvarkos klausimams skirta daug dėmesio. 
Renesanso epochos mokslininkų ir mąstytojų filosofinės idėjos vėliau darė 
didelę įtaką formuojantis konstitucinės teisės mokykloms. Pirmosios kons- 
titucijos XVIII a. pabaigoje įtvirtino pirmąsias konstitucionalizmo idėjas vi- 
suomenės gyvenime, bet ši reikšminga doktrina nebūtų atsiradusi be antikos, 
viduramžių ir naujųjų laikų pradžios teisinės ir politinės minties laimėjimų. 
Šiuolaikiniame pasaulyje konstitucionalizmas jau tapo visuotiniu reiškiniu. 

Kaip minėta, konstitucinės teisės mokslas, kaip savarankiška teisinio pa- 
žinimo sritis, susiformavo tik XIX a. viduryje, kai tuometinį mokslinį konsti- 
tucinės tikrovės pažinimą jau buvo galima įvardyti kaip vieną iš teisės moks- 
lų, išsiskiriantį savo tyrinėjimo objektu ir metodais. XIX a. buvo susidomėta 
ir lyginamąja teisėtyra kaip tam tikra teisės mokslo sritimi, pradėti leis- 
ti moksliniai žurnalai, skirti šios srities tyrimams. 1869 m. Paryžiuje buvo 
įsteigta įstatymų lyginamajam tyrimui skirta draugija (pranc. Societė de la 
lėgislation comparėe). Šios draugijos iniciatyva 1900 m. Paryžiuje surengtas 
tarptautinis lyginamosios teisėtyros kongresas, kurio tikslas — nustatyti lygi- 
namosios teisėtyros kaip atskiro teisės dalyko metodus, kuriais turėtų būti 
tiriamos atskiros teisės sritys. Kongreso metu buvo atkreiptas dėmesys, kad 
lyginamoji teisėtyra turėtų ne tik formaliąja prasme lyginti atskirus teisės 
institutus, bet ir analizuoti teisės taikymą, kritiškai vertinti teisės nuostatas. 

Prancūzijoje lyginamajai konstitucinei teisei skirta daug dėmesio, ji 
sparčiai plėtota kaip atskira mokslo sritis. 1895 m. visuose Prancūzijos uni- 
versitetuose įsteigtos lyginamosios konstitucinės teisės katedros. Vis dėlto 
šios svarbios teisės mokslo srities pripažinimas sietinas su XX a. viduriu, 

kai itin padidėjo lyginamųjų tyrimų reikšmė ir iš papildomo nacionalinės 
konstitucinės teisės studijų elemento jie tapo savarankiška teisės tyrimų, 
padedančių suprasti globalią konstitucinę tikrovę, sritimi. 

Lyginamosios konstitucinės teisės mokslo reikšmė dar padidėjo XX a. 
pabaigoje — XXI a. pradžioje, kai savo valstybingumą atkūrė (ar sukūrė) 
daugelis Rytų ir Vidurio Europos tautų. Naujų konstitucijų rengimas ne- 
išvengiamai skatino analizuoti demokratinių valstybių konstitucijų kūrimo 
patirtį. Antai nors Latvijai susigrąžinus 1922 m. Konstituciją ir neteko iš 
naujo permąstyti jos modelio, vis dėlto reikėjo rengti tam tikras pataisas, 
kad Konstitucija atitiktų naujo laikmečio reikalavimus. 

Lyginamosios konstitucinės teisės mokslo plėtrą skatina naujų konsti- 
tucinės kontrolės institutų įsteigimas ir jų bendradarbiavimas. Atitinkamos 
jurisprudencijos analizė — svarbi lyginamosios konstitucinės teisės mokslo 
sritis. Šios krypties mokslo plėtrai talkina ir kai kurios tarptautinės orga- 
nizacijos, kaip antai Europos komisija „Demokratija per teisę“ (Venecijos 
komisija), nuolatinė prie Europos Tarybos veikianti konstitucinės teisės 
ekspertų grupė, skatinanti ne tik Europos, bet ir kitų žemynų konstitucinių 
teismų bendradarbiavimą. 

Lietuvos lyginamosios konstitucinės teisės (ir Lietuvos konstitucinės 
teisės) pradininku laikytinas Mykolas Romeris, kuris aiškindamas konsti- 
tucinės teisės teoriją neretai ją lygino su kitų šalių, inter alia Prancūzijos, 
konstitucine patirtimi!!?. 

Lietuvos lyginamosios konstitucinės teisės mokykla tik formuoja- 
si, didesnės apimties kompleksinių šios srities darbų dar nedaug. Tušto- 
ką lyginamosios konstitucinės teisės aukštosioms mokykloms skirtų va- 
dovėlių lentyną papildė E. Vaitiekienės ir G. Mesonio 2011 m. parengta 
„Lyginamoji konstitucinė teisė“!!“. Prie šios mokslo srities darbų priskir- 
tina ir G. Mesonio „Valstybės valdymo forma konstitucinėje teisėje: Lie- 


«114 


tuvos Respublika Vidurio ir Rytų Europos kontekste“'''. Lyginamosios 


konstitucinės teisės problemos nagrinėjamos monografijose, studijose: 
„Šiuolaikinė konstitucija: studijos apie užsienio šalių konstitucinį 


"* Mykolas Rėmeris rašė, kad „jokia Europos civilizacijos idėja konstitucinės teisės srity 


nėra kilusi iš Rusijos imperijos ir neturi joje šaknų“ (p. 328); „<...> moderninės konstitu- 
cinės teisės atžvilgiu mes turime studijuoti konstitucinę ir socialinę Prancūzijos, Anglijos, 
Šveicarijos ir USA evoliuciją <...>“ (p. 329). Žr.: RoMERIS, M. Valstybė ir jos konstitucinė 
teisė. T. 1.Vilnius: Pradai, 1995. 


US VAITIEKIENĖ, E.; MEsONIS, G. Lyginamoji konstitucinė teisė. Vilnius: Justicija, 2011. 


14 MEsoNiS, G. Valstybės valdymo forma konstitucinėje teisėje: Lietuvos Respublika Vi- 


durio ir Rytų Europos kontekste. Monografija. Vilnius: Lietuvos teisės universiteto Leidy- 
bos centras, 2003. 

reguliavimą“"!?; „Konstitucinio reguliavimo įvairovė“!'“; „Parlamentas ir 


valstybinės valdžios institucijų sąranga“ !!" 


„Lyginamosios konstitucinės tei- 
sės moksliniams tyrimams skirta Mykolo Romerio universiteto moksli- 
ninkų parengta studija „Europos Sąjungos valstybių narių konstitucinės 
sistemos“ !!*. Prie lyginamosios konstitucinės teisės tyrinėjimų prisidedama 
ir įvairių valstybių konstitucijų vertimais: 2004 m. išleistas rinkinys „Už- 
sienio šalių konstitucijos“!!*. Be to, Mykolo Romerio universiteto moks- 
lininkai parengė mokslo studiją „Pasaulio valstybių konstitucijos“, kurioje 
pateikiamos į lietuvių kalbą išverstos 55 pasaulio valstybių konstitucijos ir 
jų komentarai. 

Pažvelgus į konstitucinės teisės klausimais rašančių autorių — Mykolo 
Romerio universiteto, Vilniaus universiteto ar kitų Lietuvos universitetų 
mokslininkų — darbus matyti, kad retas jų, tyrimo objektu pasirinkęs kurį 
nors Lietuvos konstitucinės teisės dalyką, apsieina be lyginimo su analogiš- 
kais kitų valstybių konstitucinės teisės institutais, o analizuojant konstitucinį 
žmogaus teisių institutą paprastai tiriama ir Europos Žmogaus Teisių Teismo 
praktika, kurioje atsispindi Europos valstybių konstitucijų įvairovė. Ateityje 
bus dar svarbesnė ir Europos Sąjungos Teisingumo Teismo praktika, skir- 
ta Europos Sąjungos pagrindinių teisių chartijos analizei. Universitetuose 
rengiamose teisės mokslų daktaro disertacijose taip pat paprastai pateikiami 
kompleksiniai lyginamieji tyrimai konstitucinės teisės klausimais. 


2.2. Lyginamosios konstitucinės teisės mokslo tyrimo objektas ir metodo- 
logija, tikslai, santykis su kitomis teisės mokslo šakomis 


Lyginamosios konstitucinės teisės mokslo objektas — įvairių valstybių kons- 
titucinė teisinė tikrovė — suprantamas plačiausia prasme. Jis apima ir kons- 
titucines idėjas, ir konstitucinį reguliavimą bei to reguliavimo įgyvendini- 
mo praktiką. Šios srities tyrimo šaltiniai yra ir teisės mokslininkų darbai, ir 
konstitucinių aktų, kitų teisinių dokumentų tekstai, ir konstitucinė praktika. 


US BIRMONTIENĖ, T.; BUIšIENĖ, O.; JARAšIŪNAS, E., ef al. Šiuolaikinė konstitucija: studi- 


jos apie užsienio šalių konstitucinį reguliavimą. Kolektyvinė monografija. Vilnius: Mykolo 
Romerio universiteto Leidybos centras, 2005. 


"6 Konstitucinio reguliavimo įvairovė: kolektyvinė monografija. Vilnius: Mykolo Romerio 


universiteto Leidybos centras, 2006. 
"7 Parlamentas ir valstybinės valdžios institucijų sąranga: Liber Amicorum Česlovui Juršė- 
nui. Monografija. Ats. red. G. Mesonis. Vilnius: Mykolo Romerio universiteto Leidybos 


centras, 2008. 

narių konstitucinės sistemos. Mokslo studija. Vilnius: Mykolo Romerio universitetas, 2012. 

2. Lyginamosios konstitucinės teisės samprata 


Lyginamosios konstitucinės teisės tyrinėjimai yra labai įvairūs, studijų 
autoriai tyrimo objektu pasirenka įvairius konstitucinės teisės aspektus, — 
lyginamos konstitucijos, valstybės formos, konstituciniai žmogaus teisių 
katalogai, konstitucinės kontrolės sistemos, svarbių konstitucinių principų, 
kaip antai valdžių padalijimo ar teisinės valstybės, įgyvendinimas skirtin- 
gose konstitucinėse sistemose ir kt. 

Dėl savo tyrimo objekto, visų pirma konstitucijų ir jų steigiamosios 
galios, reikšmingumo lyginamoji konstitucinė teisė tarp kitų lyginamų- 
jų teisės mokslų, tyrinėjančių ordinarinę teisę, atlieka išskirtinę funkci- 
ją. Lyginamosios konstitucinės teisės svarba išryškėjo sparčiai plėtojantis 
tarptautinei žmogaus teisių teisei, Europos žmogaus teisių konvencijos 
teisei ir Europos Sąjungos teisei, kuri inter alia grindžiama pagarba vals- 
tybių ES narių konstitucinėms tradicijoms. Be lyginamosios konstitucinės 
teisės analizės žinių negalima tinkamai tyrinėti kitų teisės sričių. Vis labiau 
įsitvirtinant konstitucijos kaip teisinės vertybės ir aukščiausiosios teisinės 
tikrovės, lemiančios visą nacionalinę teisinę sistemą, taip pat ir ordinarinę 
teisę, sampratai spartėja teisės šakų konstitucionalizacijos procesas. Kons- 
titucionalizmo doktrina ima daryti vis didesnį poveikį kitų teisės sričių 
tyrimams. Lyginamosios konstitucinės teisės doktrinos plėtra, jos reikš- 
mingumas lemia ir konstitucinės teisės globalizavimo procesus. 

Lyginamoji konstitucinė teisė yra susijusi ir su kitų mokslų sritimis, 
kaip antai istorija, filosofija, sociologija, politologija, ekonomika. Kai ku- 
riose valstybėse (JAV) lyginamosios konstitucinės teisės tyrimai visų pirma 
tapo svarbia politologijos mokslo šaka, nes konstitucijų, konstitucinės tik- 
rovės tyrimai buvo itin svarbūs politologijos mokslo raidai. Konstitucinis 
reguliavimas, jo taikymo praktika netrukus tapo ir kitų mokslų specia- 
liuoju tyrimų objektu. Mokslininkai, analizuodami valstybių konstitucinę 
tikrovę, viena vertus, savo pažinimą stiprina kitų mokslų žiniomis, kita 
vertus, sukuria prielaidas praturtinti kitus mokslus. 

Pagrindiniai lyginamosios konstitucinės teisės mokslo metodai, tradi- 
ciniai teisės mokslo analizės būdai, — istorinis, loginis, sisteminis, teleolo- 
ginis, lyginamasis, sociologinis ir kt. Siekiant atskleisti konstitucinių teisi- 
nių reiškinių esmę, būtina lyginti analogiškus įvairių šalių reiškinius. Lygi- 
nimas padeda geriau suvokti konkrečios konstitucinės sistemos ar instituto 
specifiką, kartu išsiaiškinant tai, kas yra bendra ar skirtinga. Lyginamosios 
konstitucinės teisės tyrimai gali būti skirti konstitucinių sistemų, atskirų 
institutų bendrumų ar skirtumų paieškai. Visapusiškas konstitucinių reiš- 
kinių pažinimas turi būti grindžiamas jų lyginimu. Bendrųjų, skirtingų 
ir individualių ypatybių atskleidimas padeda formuluoti siūlymus, skirtus 
veikiantiems konstituciniams modeliams tobulinti. 


1 





I skyrius 


2.3. Lyginamoji konstitucinė teisė kaip studijų dalykas 


Lyginamosios konstitucinės teisės studijų dalykas apima aukštosiose mo- 
kyklose dėstomą konstitucinės teisės kursą. Tai tam tikru požiūriu pasi- 
rinktas įvairių valstybių konstitucijų, atskirų konstitucinių institutų tyri- 
mas. Kadangi valstybių nacionalinė konstitucinė teisė yra labai skirtinga, 
jau minėta, kad kai kurie šią teisės sritį nagrinėjantys autoriai ją traktuoja 
kaip vieną iš nacionalinės teisės šakų, kuri skiriasi nuo kitų savo regulia- 
vimo objektu ir metodais, o kiti autoriai yra linkę ją laikyti aukščiausiąja 
nacionalinės teisės sritimi, lemiančia visą nacionalinio teisinio reguliavimo 
sistemą, todėl būtų sudėtinga ar net neįmanoma tokiems tyrimams taikyti 
bendrą schemą. Įvairiose aukštosiose mokyklose lyginamoji konstitucinė 
teisė kaip studijų dalykas gali turėti skirtingus pavadinimus, ji gali būti 
studijuojama pasirenkant tam tikrus svarbiausius konstitucinius klausimus. 

Pagrindinės konstitucinės teisės mokslo kryptys ir mokyklos 
2.1. Klasikinė (teisinio pozityvizmo) konstitucinės teisės mokykla 
2.2. Sociologinės krypties atstovai 


2.3. Politologinė kryptis 





2.4. Šiuolaikinių mokslininkų konstitucionalistų požiūrių įvairovė 


Lyginamosios konstitucinės teisės krypties moksliniai darbai 

1. Konstitucinės minties raida 


Konstitucinės teisės mokslas, kaip savarankiška teisinio pažinimo sritis, su- 
siformavo tik XIX a. viduryje. Būtent tuometinį mokslinį konstitucinės 
tikrovės pažinimą galima apibūdinti kaip konstitucinės teisės (tiesa, kai ku- 
riose šalyse ji vadinama valstybine teise) mokslą — vieną iš teisės mokslų, 
išsiskiriantį savo tyrinėjimo objektu ir metodais. Tai, ką teisinė mintis aiš- 
kino iki tol, laikytina tik labai reikšmingais žingsniais į konstitucinės teisės 
mokslo formavimą, arba jo priešistore. 

Paprastai konstitucinės teisės mokslas apibūdinamas kaip įvairių idė- 
jų, pažiūrų, koncepcijų ar teorijų, aiškinančių konstitucinę teisinę tikrovę, 
visuma. Šios idėjos, teorijos ar koncepcijos yra dėstomos monografijose, 
studijose ir vadovėliuose, konstitucinių aktų komentaruose, moksliniuo- 
se straipsniuose, mokslinių konferencijų ar seminarų medžiagoje ir t. t. 
Mokslininkai konstitucionalistai siekia suprasti ir paaiškinti konstitucinę 
teisę kaip teisinį reiškinį. Juos domina ne tik konstitucinis teisinis regulia- 
vimas ar jo įgyvendinimo praktika, bet ir konstitucinės teisės reikšmė vals- 
tybiškai organizuotos visuomenės gyvenime, jos atsiradimas, raida, plėtros 
perspektyvos. Konstitucinės tikrovės tyrinėtojų akiratyje yra ir konstituci- 
nių idėjų, doktrinų ar koncepcijų erdvė. 

Konstitucinės teisės mokslo objektas — konstitucinė teisinė tikrovė — 
suprantama plačiausia prasme. Ji apima ir konstitucines idėjas, ir konsti- 
tucinį reguliavimą bei to reguliavimo įgyvendinimo praktiką. Šios srities 
tyrimo šaltiniai yra ir teisės mokslininkų darbai, ir konstitucinių aktų bei 
kitų teisinių dokumentų tekstai, ir konstitucinė praktika. 

Konstitucinės teisės mokslas naudojasi įvairiais teisinio tyrimo me- 
todais — taikomi teisinės analizės, lingvistinis, istorinis, sisteminis, teleo- 
loginis, sociologinis, lyginamasis ir kiti metodai. 

Svarbiausias konstitucinių tyrinėjimų tikslas — atskleisti ir paaiškinti 
konstitucinių idėjų, konstitucinių normų ir principų, konstitucinės prak- 
tikos esmę bei reikšmę, konstitucinės tikrovės dėsningumus ir ypatumus, 
raidos tendencijas. Pabrėžtina, kad įvairių autorių darbuose konstitucinė 
teisinė tikrovė vertinama nevienodai. Konstitucinių idėjų, požiūrių, kon- 
cepcijų ar aiškinimų įvairovė akivaizdžiai patvirtina teisinės tikrovės su- 
vokimo sudėtingumą. Tik susiduriant skirtingiems požiūriams, koncepci- 
joms ar teorijoms gali būti atskleidžiamos naujos teisinės tikrovės ypatybės, 
reikšmingos ir visuminiam jos vertinimui. 

Mokslininkai konstitucionalistai šią teisinės tikrovės sritį analizuoja ne 
vien teisiniu požiūriu. Prireikus jie nevengia atsižvelgti ir į socialinius, 
politinius ar ekonominius teisinės tikrovės aspektus, kurie tik papildo ir 

padeda įžvelgti teisiniam supratimui svarbius metateisinius veiksnius, pa- 
rodo konstitucinės teisės mokslo sąsajas su kitais socialiniais mokslais. Sie- 
kiama išnagrinėti bendrąsias konstitucinės teisės problemas kartu su kon- 
krečios valstybės konstitucine teisine tikrove ir tam tikrus konstitucinius 
institutus (pvz., asmens konstitucinės teisės ir laisvės, valstybės valdžios, 
konstitucinė justicija ir t. t.), atskleisti šių teisinių reiškinių esmę. Moksli- 
ninkams tenka lyginti analogiškus nacionalinius ir užsienio šalių reiškinius. 
Lyginamieji konstitucinių reiškinių tyrimai itin būdingi šiai teisės mokslo 
sričiai. Jų esmė — konstitucinių reiškinių pažinimas juos palyginant, nes šis 
metodas padeda, viena vertus, geriau suvokti konkrečios konstitucinės sis- 
temos ar instituto specifiką, kita vertus, išsiaiškinti, kas tarp jų yra bendra. 
Bendrumo ir individualumo požymių atskleidimas padeda rengti siūlymų 
dėl tinkamiausio ir tam tikromis sąlygomis veiksmingiausio modelio. 

Konstitucinės teisės mokslas, kaip aiškiai apibrėžta teisės mokslo sri- 
tis, atsirado tik XIX amžiuje, bet idėjų, mokymų, koncepcijų, iš esmės 
lėmusių galimybę jam atsirasti ir susiformuoti, reikėtų ieškoti tolimesnėje 
praeityje. Ankstesnių epochų filosofų, teisininkų, socialinių reiškinių ty- 
rinėtojų mintys apie valstybinio gyvenimo sutvarkymą, valstybės ir teisės, 
organizuotos visuomenės ir asmens santykius klojo pamatus šiuolaikinei 
konstitucinei minčiai ir praktikai. Konstitucionalizmo, kurio esminė idėja 
yra valdžios ribojimas teise (visų pirma konstitucija), siekiant apsaugoti pi- 
liečių teises, doktrina yra Vakarų civilizacijos kūrinys. Pirmosios konstitu- 
cijos, priimtos XVIII a. pabaigoje, žymėjo šių idėjų įtvirtinimo visuomenės 
gyvenime pradžią. Ši doktrina nebūtų atsiradusi be antikos, viduramžių ir 
naujųjų laikų pradžios teisinės ir politinės minties laimėjimų. Šiuolaikinia- 
me pasaulyje konstitucionalizmas — globalus reiškinys. 

Konstitucinės teisės mokslą plėtoja įvairų šalių atstovai, todėl galima 
analizuoti atitinkamų tyrimų būklę konkrečioje šalyje, regione ar pasau- 
lyje. Norint suprasti dabartinę konstitucinės minties tikrovę, būtina į ją 
pažvelgti istoriniu aspektu ir įsitikinti, kad didieji šios teisės mokslo srities 
laimėjimai yra susiję su Vakarų teisinės civilizacijos atstovų vardais. Kon- 
krečių mokslininkų darbai įkūnija teisiniame pasaulyje dominuojančias 
doktrinas. 

Analizuojant šios teisės srities mokslinių tyrinėjimų kryptis, neretai 
vartojamos konstitucinės teisės mokyklų ar krypčių kategorijos. Konkre- 
čiai mokyklai ar krypčiai priskiriamiems mokslininkams konstitucionalis- 
tams būdinga panaši tyrimų tematika, metodologija, atitinkamos tyrimų 
išvados. 

Mokslo apie valstybę užuomazgų įprasta ieškoti antikoje. „Dauguma 
moderniųjų politinių idealų — tokių kaip teisingumas, laisvė, konstitucinis 


82 


1. Konstitucinės minties raida 


valdymas, pagarba įstatymams — ar bent jų apibūdinimai atsirado graikų 
filosofams pradėjus mąstyti apie miesto valstybės institucijas.“ Būtent 
antikos laikų graikų bei romėnų mąstytojų idėjos apie valstybės santvarkos 
teisinį reguliavimą, valstybės ir asmens santykius, valstybės ir teisės ryšį, 
teisės reikšmę visuomenės gyvenimo tvarkymui, taip pat šių kraštų teisinė 
praktika padarė didelę įtaką Vakarų teisės raidai. 

Teisingumo, teisingos santvarkos idėjos minimos jau Homero (IX- 
VIII a. pr. Kr.), Hesiodo (VIII-VII a. pr. Kr.) poemose. Didžiojo Atė- 
nų miesto-valstybės santvarkos reformatoriaus Solono (apie 640—560 m. 
p. Kr.) mintimis buvo grindžiamas suvokimas apie sąmoningo visuomenės 
kompromiso svarbą nustatant esminius bendro gyvenimo dalykus. Jis teigė 
valstybės reformas vykdęs remdamasis įstatymo valdžia, jungdamas teisę su 
jėga. Filosofui Heraklitui (apie 530—470 m. pr. Kr.) valstybė ir įstatymas 
atrodė esą vienos prigimties, sofistui Protagorui (apie 481—411 m. pr. Kr.) 
visų dalykų matas buvo žmogus. Prigimtines teises ir prigimtinę žmo- 
nių lygybę gynė sofistas Likofronas (IV a. pr. Kr.), kuris įstatymus laikė 
susitarimais ir žmonių tarpusavio santykių teisingumo garantija. Būtent 
antikos laikų graikų pasaulyje imta skirti aukštesniuosius įstatymus nuo 
paprastųjų. Aukštesniaisiais įstatymais, kuriuos graikai vadino nomoi, buvo 
laikoma visuma seniausiųjų įstatymų, kurių nebuvo galima keisti priimant 
paprastus eklesijos (tautos susirinkimo) aktus. Iš šios praktikos graikų filo- 
sofas Aristotelis išvedė aukštesniųjų, t. y. valstybės pagrindus nustatančių, 
įstatymų, besiskiriančių nuo paprastųjų, idėją. Antikos graikų supratimu, 
žmonių įstatymai turi atitikti aukščiausius idealios (dieviškosios kilmės) 
teisės principus. 

Graikų filosofui Platonui (427—347 m. pr. Kr.) teisingumas buvo 
idealios valstybės valdymo principas. Pagal jį, „valstybė yra teisinga tada, 
kai visi trys skirtingos prigimties luomai kiekvienas dirba savo darbą 
<...>“"!: teisingumas užtikrina valstybės darną, o minėtieji trys luomai — 
valdovų filosofų, sargybinių ir gamintojų — privalo dirbti tai, kas jiems 
pridera. Veikale „Įstatymai“ Platonas išdėstė antrąjį geriausios valstybės 
modelį, kuriame valdovai paskelbiami įstatymų tarnais. Ši koncepcija, su- 
teikianti įstatymams ne tik pavaldinių elgesio reguliavimo, bet ir valdovų 
savivalės ribojimo galią, gali būti vertinama kaip tolimos naujųjų laikų 
teisės viršenybės koncepcijos užuomazgos. 


0 SABINE, G. H. ; THoRsON, T. L. Politinių teorijų istorija. Iš anglų k. vertė Asminavičiūtė, 
R., Baranova, J., Čepliejus, V., Radžvilas, V., Sabonis, A. Vilnius: Pradai, 1995, p. 43. 


V! Pr aTONAS. Valstybė. Iš sen. gr. k. vertė Dumčius, J. Antrasis pataisytas leidimas. Vilnius: 
Pradai, 2000, p. 159. 

Aristotelio (384—322 m. pr. Kr.) tyrinėti tikrieji valstybinio gyvenimo 
santykiai (ir tų tyrinėjimų metodai) studijuojami ir po daugelio amžių. 
Aristotelis iškėlė pagrindinį valstybės mokslo pradą: žmogus yra valstybės 
asmuo (gr. zoon politikon); be valstybės jis yra arba žvėris, arba Dievas (gr. 
thėrion — theos). Valstybės valdžią šis mąstytojas suprato ne kaip valstybės 
funkcijas ar institucijas, bet kaip faktiškus valdžios vykdytojus. Būtent jis 
„pastebėjo tris didžiausias valdžios rūšis: įstatymo leidimo, valdymo ir teis- 
mo, bet ne kaip vieno juridinio asmens trejopas funkcijas, o kaip valstybės 
santvarkos atskiras dalis“!??. Ši įžvalga — pirmoji valdžių padalijimo koncep- 
cijos nuoroda. Aristotelis vadinamas ir lyginamosios teisėtyros pradininku: 
jis lygino tuometinių 158 miestų-valstybių ir valstybių (nuo Atėnų ir Spar- 
tos iki Persijos ir Egipto) santvarkas, nagrinėjo idealios valstybės organi- 
zacijos, valdymo formos, valstybių stiprėjimo ir nuosmukio klausimus. Jo 
manymu, bet kokios valstybės tikslas turi būti bendrojo gėrio — teisingumo 
siekis. Teisingumo sąvoką Aristotelis siejo su valstybe, o tvarką — su įstaty- 
mu, pasisakė už įstatymo, o ne kokio nors žmogaus viešpatavimą. Pagal jį, 
valdžios atstovai turi būti įstatymo saugotojai ir tarnai; įstatymai savaime 
neapsaugo valstybės gerovės, tad būtina teisinga valstybės organizacija, su- 
daranti prielaidas tinkamai tvarkyti bendruosius reikalus. 

Jau Platonas skyrė tris valdymo rūšis — monarchiją, nedaugelio žmo- 
nių valdžią ir daugumos valdžią. Pagal jį, kiekvieną šią valdymo rūšį, su- 
siejus su teisėtumo užtikrinimu, galima suskirstyti į du porūšius: į teisėtą 
monarchiją ir neteisėtą tironiją, į teisėtą aristokratiją ir neteisėtą oligarchiją 
bei į demokratiją laikantis įstatymų ir jų nesilaikant. Aristoteliui geriausia 
valdymo forma atrodė mišraus pobūdžio politeia, kuri užtikrina vidurinių 
sluoksnių dominavimą, neleidžia įsivyrauti kraštutinumams ir lemia vals- 
tybės santvarkos stabilumą. 

Platono, Aristotelio ir kitų antikos laikų mąstytojų mintys apie įvai- 
rius valstybės organus ir jiems tenkančias priedermes buvo tarsi valdžių 
padalijimo doktrinos pamatas (žinoma, nuo funkcijų pasidalijimo tarp 
valstybės organų iki valdžių padalijimo — ilgas kelias). Ksenofontas (apie 
426—354 m. pr. Kr.) pabrėžė individo teisių apsaugos svarbą, parodydamas 
giluminę teisinio reguliavimo prasmę. Romėniškos dvasios sekėjas graikų 
mąstytojas Polibijus (200—125 m. pr. Kr.), analizavęs įvairias valstybių san- 
tvarkas (karaliaus valdžia, tironija, aristokratija, oligarchija, demokratija, 
ochlokratija), jų atsiradimą ir kaitą, pasisakė už mišrųjį, nuosaikų valdymą. 
Jo manymu, tokį modelį geriausiai atitiko Romos valstybė, kurioje valdžią 
vykdė konsulai, senatas ir tauta. 

Senovės Romos valstybės teisinės minties ir praktikos įtaka teisės raidai 
visuotinai pripažįstama. Antai Romos Respublikos laikų valstybinio gyve- 
nimo organizavimo pavyzdys darė įtaką naujųjų laikų mąstytojams, ieškan- 
tiems būdų, kaip organizuoti demokratišką visuomenės reikalų tvarkymą. 

Res publica (lot.) ir prigimtinė teisė — svarbiausi romėnų filosofo, po- 
litiko ir retoriko Cicerono (106—43 m. pr. Kr.) mokymo dalykai. Pagal jį, 
valstybė yra liaudies reikalas (lot. res populi), o prigimtinė teisė (aukščiau- 
siasis, tikrasis įstatymas) atsirado anksčiau nei bet koks rašytinis įstatymas, 
anksčiau nei pati valstybė. Žmonių įstatymų atitiktis gamtos dėsniams (ir 
prigimtinei teisei) — jų teisingumo matas ir kriterijus. Cicerono nuomo- 
ne, valstybės valdžia turi remtis teise; teisė yra ne tik taisyklingo valdžios 
santykio su piliečiais garantija, bet ir apsaugo piliečių lygybę. Įstatymo 
valdžiai privalo paklusti visi. 

Tolesnei teisinių idėjų raidai, taip pat teismų praktikai svarbių teiginių 
galima rasti Romos imperijos laikų teisininko Gajaus (179—110 m. pr. Kr.) 
teisės vadovėlyje „Institucijos“ (Institutiones). 

Kartais nuvertinama viduramžių reikšmė teisės raidai, bet tų laikų 
mąstytojų darbai, 1215 m. Didžiosios laisvių chartijos ar 1222 m. Aukso 
bulės pavyzdžiai, luomų atstovaujamieji susirinkimai, miestų savivalda darė 
įtaką konstitucinių idėjų pradmenims. 

Antai Šv. Augustinas (354—430 m.) skyrė (lot.) lex aeterna — amžinąjį 
įstatymą, lex naturalis — prigimtinę teisę ir lex temporalis — laikinąją teisę 
(taip vadinta pozityvioji teisė). Pastaroji kinta, bet jos ribas nustato lex 
aeterna. Esminė taisyklė: neatitinkantis amžinosios teisės įstatymas yra ne 
teisė ir, kaip priešingas dievo teisei, negali būti privalomas, todėl išmintin- 
gas įstatymų leidėjas visada atsižvelgia į amžinąją teisę. 

Šv. Tomo Akviniečio (1225—1274 m.), garsiojo doctor universalis, pa- 
žiūros išdėstytos veikale „Apie įstatymus. Teologijos suma. I-II, 90-97 
klausimai“ (De legibus. Summa Theologiae I-II, guaestiones XC-XCIL). 
Pasak jo, „egzistuoja penkios įstatymo rūšys: amžinasis, prigimtinis, die- 
viškasis, žmogiškasis ir nuodėmės įstatymas“!**. Žmogiškasis įstatymas turi 
atitikti prigimtinį ir dieviškąjį įstatymus, nes pastarieji kyla iš dieviškosios 
valios, kurios negalima keisti iš žmonių valios kylančiais sprendimais. Toks 
įstatymų rūšių skyrimas — tarsi „valdžių ribojimo“ pretekstas. 

Marsilijaus Paduviečio (1275—1342 m.) veikale „Taikos gynėjas“ 
(Defensor pacis) teigiama, kad žmogiškąją teisę sukuria tauta, kai bendrai 
veikdama nustato taisykles, reguliuojančias jos narių veiksmus; ir atvirkš- 


25 VyšNIAUSKAS, G. Įvadas. Šv. Tomas Akvinietis. Iš Apie įstatymus. Teologijos suma I-II, 
90-97 klausimai. Vilnius: Logos, 2005, p. 15. 

čiai, — valstybė yra organizacija žmonių, paklūstančių esamai teisės sis- 
temai. Šiam mąstytojui teisinis valdžios šaltinis visada yra tauta arba jos 
dominuojanti dalis, net jei veikia per įgaliotinius (arba, imperijos atveju, 
per imperatorių), kuriems ji perleido savo valdžią. 

Renesanso, sujungusio vidurinius amžius su naujaisiais laikais, huma- 
nizmą ir dėmesį antikai atspindėjo ir to meto mokslo darbai apie valstybę 
ir teisę. 

Johnas Fortescue (1394—1476 m.) traktate „Pagyrimas Anglijos įstaty- 
mams“ (De Laudibus Legum Angliae) rašė, kad karalius valdo tautą ne tik 
karališkąja, bet ir politine valdžia, kuri savo ruožtu yra išvestinė iš tautos; 
karalius negali keisti įstatymų be valdinių sutikimo, taip pat nepagrįstai 
valdomai tautai negali prieš jos valią nustatyti naujų mokesčių; karalius 
turi saugoti įstatymus, taip pat valdinių gyvybę ir turtą; karaliaus valdžia 
yra gauta iš tautos, tad jis neturi pretenduoti į jokią kitą valdžią savo tautos 
atžvilgiu. 

Niccolo Machiavellis (1469—1527 m.) veikaluose „Valdovas“ (II prin- 
cipe) ir „Samprotavimai apie pirmąją Tito Livijaus dekadą“ (Discorsi sopra 
la prima deca di Tito Livio) valstybės sąvokai suteikė „tą prasmę, kurią pri- 
skiria valstybei modernioji politinė vartosena“"*'. Laisvę N. Machiavellis 
aiškino priešpriešindamas ją savivalei, — kaip teisės viešpatavimą, užtikri- 
nantį apsaugą nuo savavališkų valstybės organų veiksmų. Pagal jį, laisvė 
žydi ten, kur valstybė vienodai elgiasi su visais piliečiais, t. y. kur visiems 
yra taikoma vienoda teisė. Tokios įžvalgos itin svarbios konstitucinės min- 
ties raidos požiūriu. 

Erazmas Roterdamietis (lot. Erasmus Desiderius Roterodamus, 1469— 
1536 m.) darbe „Krikščioniško valdovo auklėjimas“ (Institutio principis 
Christiani) skiria teisingą ir neteisingą valdymą: tironas veikia savo naudai, 
karalius — visuomenės gerovei. Krikščioniškojo valdymo esmė — tarnauti 
visuomenei, o ne karaliauti. 

Iki šiol cituojama (labiausiai teisininkų tarptautininkų darbuose) pran- 
cūzo Jeano Bodino knyga „Šešios knygos apie valstybę“ (Les six livres de la 
rėpubligue), kurioje išdėstytos nuostatos apie valstybės suvereniteto ištakas, 
kaip teigė autorius, glūdinčias tautą sudarančių protingų ir laisvų būtybių 
visumoje. Šie teiginiai reikšmingi konstitucijos teorijos požiūriu. 

J. Bodinas neribotą valdžią patiki monarchui!“?, o 24-iuose 1588 m. 
monarchomachų lygos pasiūlytuose karalystės pagrindinio įstatymo 


4 SABINE, G. H.; TaoRsON, T. L., supra note 120, p. 371. 
"5 Šią neribotą valdžią tauta gali patikėti vienam asmeniui, kaip tai daro savininkas, 
norėdamas ką nors apdovanoti. J. Bodinui geriausia valstybės forma „be abejonės, yra mo- 


narchija“. 

straipsniuose (pranc. Articles pour proposer aux Ėtats et faire passer en Loi 
fondamentale du Royaume), kurie, lygos manymu, turėtų tapti šalies pa- 
grindiniu įstatymu, numatomas karaliui priklausiusios valdžios perdavimas 
Generaliniams Luomams. 

Škoto George'o Buchanano (1506—1582 m.) dialogų forma parašyta- 
me veikale „Apie karaliaus valdžios įgaliojimus Škotijoje“ (De Jure Regni 
Apud Scotos) rašoma, kad tauta turi daugiau valdžios negu karaliai, o šių 
teisės kyla iš tautos. Taip pripažįstama tautos teisė pasipriešinti monarchui. 
Kitas tų laikų mąstytojas Thomas Smithas (1513—1577 m.) traktate „Apie 
Anglijos valstybę“ (De republica Anglorum) kėlė klausimą, ar gali parla- 
mentas ginčyti karaliaus sprendimą. Atsakymas: ir karalius, ir parlamentas 
savo kompetencijos srityje yra laisvi; taikos metu viršesni yra parlamento 
aktai, karo metu — karaliaus sprendimai. 

Svarbi XVII-XVIII a. mąstytojų funkcija buvo toliau kloti pamatus 
konstitucionalizmui. Ieškodami teisingo visuomenės valdymo modelio, jie 
atmetė feodalinio absoliutizmo doktriną. Jų darbuose regimos prigimtinių 
teisių, visuomenės, valdžių padalijimo ir kitos koncepcijos. 

Hugo Grocijaus (Grotius, 1583—1645 m.) įnašas į konstitucionaliz- 
mą —sukurta sistema elgesio taisyklių, kurių, jo manymu, valstybės privalo 
laikytis spręsdamos tarptautinius reikalus. Veikale „Apie karo ir taikos tei- 
sę“ (De iure belli ac pacis) jis plėtojo ir prigimtinių teisių doktriną, grįstą 
suinteresuotumo principu. 

1610 m. teisėjas Edwardas Coke'as (1552—1634 m.) Anglijoje sufor- 
mulavo bendrosios teisės (Common law) pirmenybės prieš parlamento įsta- 
tymus principą, svarbų ne tik britų teisės raidai. Ši išvada iš esmės pagrįsta 
iš viduramžių paveldėto, per ilgą laiką susiklosčiusio leges fundamentales 
prioriteto pripažinimu. 

Ypač reikšmingas prigimtinės teisės mokyklos atstovų indėlis į kons- 
titucionalizmo formavimo pagrindų kūrybą. Šią teoriją plėtojo ne vienas 
XVII-XVIII a. autorius: nuo Thomaso Hobbeso ar Johno Locke'o iki 
Jeano-Jacgueso Rousseau. Juos vienijo dvi idėjos: tikėjimas prigimtinė- 
mis žmogaus teisėmis ir visuomenės atsiradimo siejimas su visų jos narių 
sutikimu. Jų darbuose pabrėžiamas žmogaus prigimtinis vertingumas, vi- 
suomenės gyvenimas grindžiamas jau nebe pactum subjectionis, bet pactum 
societatis. 

Thomas Hobbesas (1588—1679 m.) 1651 m. išleido kūrinį „Leviata- 
nas“ (Leviathan), kuriame gynė absoliutinių valdovų teises. Šioje knygoje 
išdėstyta doktrina greit prarado reikšmę, bet išliko teorija, pagal kurią pilie- 
čių sandrauga sukuriama paktu. T. Hobbesas teigė, kad „valstybė yra įsteig- 
ta tada, kai daugybė žmonių sutaria ir susitaria kiekvienas su kiekvienu, 

jog kuriam nors žmogui arba žmonių susirinkimui dauguma žmonių su- 
teikė teisę jiems atstovauti <...>“!*?. Pagal šį paktą, valdžia patikima asme- 
niui, kuris visą pakto šalių jėgą ir lėšas naudoja piliečių ramybei ir bendrai 
gynybai. Tas asmuo įgyvendina suverenitetą, o pastarasis reiškia ir galią 
kurti teisę. 

Šiuolaikinio konstitucionalizmo idėjų formavimuisi ypač svarbus Joh- 
no Locke'o (1632—1704 m.) veikalas „Du traktatai apie pilietinę valdžią“ 
(Two Treaties on Government), išleistas 1690 m., kuriame teigiama, kad 
aukščiausioji valdžia priklauso tautai, kad tauta sudaro valstybę, kad pilie- 
čiams priklauso neatimamos teisės. Pagal J. Locke'ą, „žmonės <...> yra iš 
prigimties laisvi, lygūs ir nepriklausomi, nė vienam iš jų negali būti atimta 
ši padėtis ir nė vienas negali būti valdomas kito politinės valdžios be jo 
sutikimo, o tai daroma susitariant su kitais žmonėmis sueiti draugėn ir susi- 
telkti į bendruomenę, kad kiekvienas kartu su kitais galėtų patogiai, saugiai 
ir taikiai gyventi“!“". J. Locke'o manymu, yra prigimtinė teisė, suteikianti 
žmonijai tam tikras teises — laisvę, lygybę, nepriklausomybę ir nuosavybę, 
o bet koks žmonių pajungimas politinei valdžiai, suvaržančiai asmens nau- 
dojimąsi prigimtinėmis teisėmis, kyla iš susitarimo sudaryti bendruomenę 
savo prigimtinėms teisėms ginti. Politinės bendruomenės yra grindžiamos 
bendru sutarimu ginti žmonių teises. Tokios buvo svarbiausios ateities 
konstitucionalizmo premisos. Pagal minėtąjį autorių, valstybės valdymas 
turi būti grindžiamas įstatymu, bet ne jėga. J. Locke'as rašo ir apie valdžios 
dalijimą į įstatymų leidžiamąją, vykdomąją ir federalinę valdžias. Galutinai 
šį principą suformulavo Ch. Montesguieu. 

Prie konstitucijos sampratos plėtros prisidėjo ir šveicaras Jeanas- 
Jacguesas Burlamagui (1694—1748 m.), kuris vieną iš knygos „Politinės 
teisės principai“ (Principes du droit politigue) skyrių pavadino „Apie pagrin- 
dinę valstybių konstituciją, arba būdą, pagal kurį jos susidaro“. Kito šios 
šalies autoriaus Emmericho de Vattelio (1714—1767 m.) knygoje „Tautų 
teisė arba prigimtinės teisės principai“ (Droit des gens ou principes de la 
loi naturelle), išleistoje 1758 m., rašoma, kad konstitucija turi iš karto nu- 
statyti, kas valdo liaudį ir kokios yra teisės ir pareigos tų, kurie valdo. Jis 
pabrėžė, kad karalius negali kėsintis į savo valdinių teises ir laisves. Pasak 
E. de Vattelio, teisė keisti konstituciją priklauso tautai. Šios teisės ginčy- 
ti nevalia, nes konstitucijos sukeliami padariniai labai reikšmingi, todėl 
tauta visados šią teisę pasilieka. Karalius negali priešintis tokiems pakeiti- 
mams, nes savo funkcijas privalo atlikti valstybės interesais ir „visos tautos 
"6 Hosses, Th. Leviatanas. Iš anglų k. vertė K. Rastenis. Vilnius: Pradai, 1999, p. 184. 
“7 Lokas, Dž. Esė apie politinę valdžią. Vertė A. Degutis. Vilnius: Mintis, 1992, p. 85. 

gerovei“. Jis turi sutikti su konstitucijos keitimais, kuriuos tauta nuspren- 
džia esant būtinus. E. de Vattelis atmetė argumentus apie suverenią dinas- 
tijai priklausiančią karaliaus valdžią. Rašydamas apie konstitucijos keitimą 
jis siūlė laikytis saikingumo, nes tai delikati problema: reikia, kad piliečiai 
balsų dauguma pritartų, be to, konstitucijos nuostatos turėtų būti aiškios ir 
tikslios, nes ir valdantieji, ir piliečiai turi tiksliai žinoti savo teises ir parei- 
gas. Jei dėl to kyla ginčų, tik tauta gali juos išspręsti. 

Dar vieno iš Šveicarijos kilusio autoriaus Jeano-Jacgueso Rousseau 
(1712—1778 m.) veikalas „Apie visuomenės sutartį“ (Du contrat social) 
išėjo praėjus ketveriems metams po E. de Vattelio knygos pasirodymo. 
J.-J. Rousseau nuomone, žmogus iš prigimties yra doras, tik gyvenimas su 
kitais visuomenėje jį pagadina. Žemės ūkio, pramonės atsiradimas ir darbo 
pasidalijimas pavertė „gerąjį laukinį“ godžia ir pikta būtybe. Vaistas nuo 
sugedimo — sudaryti visuomenės sutartį tarp visų šalies žmonių. „Surasti 
tokią susivienijimo formą, kuri gintų ir saugotų visa savo bendra jėga kiek- 
vieno susivienijimo nario asmenį ir nuosavybę, kurioje kiekvienas jung- 
damasis su kitais paklustų tik pats sau ir liktų laisvas kaip anksčiau <...> — 
svarbiausia problema, kurią išsprendžia socialinė sutartis“!“*. Ši sutartis su- 
kuria kolektyvinę būtybę, „politinį korpusą“, kuriam visi sutarties dalyviai 
perleidžia savo teises. Visuomenės valia įkuriama valdžia, jos statusą lemia 
suverenios tautos valia. Pirminiam susitarimui, t. y. visuomenes sutarčiai, 
reikia visų susitarimo, o įstatymams priimti pakanka daugumos pritarimo. 

Konstitucionalizmo formavimuisi ypač didelę įtaką padarė prancūzų 
mąstytojo Ch. Montesguieu (1689—1755 m.) valdžios padalijimo idėjos, 
kurios griovė absoliutinės valdžios idėjinius pamatus ir formavo įsitiki- 
nimą, kad būtina nustatyti tikslias valdžios įgyvendinimo ribas, siekiant 
apsaugoti žmogų nuo valdžios savivalės. Ch. Montesguieu atskleidė 
ryšį tarp konstitucijos ir laisvės 1748 m. veikale „Apie įstatymų dvasią“ 
(De Vesprit des lois). Jis apibrėžė laisvę kaip teisę daryti viską, ką leidžia 
įstatymai. Gera konstitucija turėtų šią laisvę užtikrinti. Ch. Montesguieu 
taip aiškino valdžių padalijimo idėją: „Kiekvienoje valstybėje yra trijų rūšių 
valdžia: įstatymus leidžianti valdžia, vykdomoji valdžia, užsiimanti tarp- 
tautinės teisės klausimais, ir vykdomoji valdžia, užsiimanti civilinės teisės 
klausimais.“**? Valdžios skiriamos atsižvelgiant į valstybės funkcijas. Įsta- 
tymų leidžiamoji valdžia leidžia įstatymas, juos keičia, naikina. Vykdomoji 
valdžia turi tikslą užtikrinti įstatymų leidėjo priimtų nuostatų vykdymą, 


"*  RoussEAu, J.-J. Du contrat social. Discours sur Vorigine et les fondements de Vinėga- 
litė. Paris: Booking International, 1996, p. 28. 


Ww MONTESGUIEU, CH. Apie įstatymų dvasią. Iš pranc. k. vertė V. Malinauskienė. Vilnius: 
Mintis, 2004, p. 161. 

be to, jai reikia plėtoti santykius su kitomis valstybėmis. Teisminei valdžiai 
tenka bausti nusikaltusiuosius ir spręsti piliečių tarpusavio ginčus. Norint 
užtikrinti politinę laisvę, išvengti despotizmo, konstitucija turi neleisti, 
kad dvi ar trys valdžios atsidurtų vieno asmens ar vienos socialinės grupės 
(luomo) rankose, nes toks sutelkimas — galimos priespaudos šaltinis. 

Valdžios padalijimas, pasak Ch. Montesguieu, yra konstitucijos pa- 
grindas. Šis autorius geriausiu konstitucinio valdymo pavyzdžiu laikė 
Angliją. Jis siūlė pereiti nuo konstitucijos, kuri suprantama kaip istoriš- 
kai įsteigta politinė organizacija, prie konstitucijos kaip teisingo valdžios 
paskirstymo, užtikrinančio politinę laisvę. 

Anglas Williamas Blackstone'as (1723—1780 m.) „Anglijos įstatymų 
komentaruose“ (Commentaries on the Laws of England) siekė išdėstyti 
visą Anglijos teisę, taip pat pasisakė ir valdymo klausimais. Jis suformu- 
lavo ne vieną konstitucinei teisei svarbų principą. W. Blackstone'o princi- 
pų universalumą aiškino ir juos taikyti siūlė XVIII a. amerikiečių autorius 
George'as Wythe'as (1726—1806 m.) ir jo darbų tęsėjas St. George'as Tuckeris 
(1752-1827 m.). 

Nereikėtų pamiršti ir XVII-XVIII a. viešosios teisės studijų reikšmės 
konstitucinės minties formavimuisi. Viešosios teisės profesorių Jeano Do- 
mato (1625—1686 m.), Nicolaso de La Mare (1639—1723 m.) iš Pran- 
cūzijos, Hermanno Conrigo (1606-1681 m.), Johanno Jakobo Moerio 
(1701—1785 m.), jo mokinio Johanno Stephano Putterio (1725—1807 m.) 
iš Šv. Romos Vokiečių imperijos, Rimono Lazaro de Dou y de Bassolso 
(1742—1832 m.) iš Ispanijos darbuose yra ne vienas teiginys apie tai, kaip 
tiktų tvarkyti valstybės institucijų veiklą pagal visuomenės interesus. 

Naujųjų laikų autoriai aiškiai išdėstė idėjas apie tautos suverenitetą, 
valdžių padalijimą, prigimtines neatimamas žmogaus teises, kurios tapo 
šiuolaikinio konstitucinės teisės mokslo pamatinėmis tiesomis. Šias idėjas 
buvo siekiama įkūnyti pirmuose moderniosios konstitucinės teisės aktuose 
(pvz., JAV 1776 m. Nepriklausomybės deklaracijoje, 1787 m. JAV Konsti- 
tucijoje, Prancūzijos Revoliucijos kūrinyje — 1789 m. Žmogaus ir piliečio 
teisių deklaracijoje, taip pat pirmosiose Europos konstitucijose — 1791 m. 
Lenkijos ir Lietuvos valstybės bei Prancūzijos). XVIII a. pabaigoje jau aiš- 
kiai suprasta, kokia turi būti konstitucija, galinti apibrėžti valdžios ir as- 
mens santykius. 

Pabrėžtinas vadinamojo Naujojo Pasaulio indėlis į konstitucinės min- 
ties ir praktikos raidą. Verta paminėti JAV nepriklausomybės deklaracijos ir 
konstitucijos kūrėjus Thomasą Jeffersoną (1743—1826 m.), Alexandrą Ha- 
miltoną (1755—1804 m.), Thomasą Paine'ą (1737—1809 m). JAV Konstitu- 
cijos kūrimo epochoje A. Hamiltono, J. Madisono ir J. Jay/aus parengtuose 

„Federalisto užrašuose“ (The Federalist Papers) konstitucinė doktrina įgau- 
na ir šiais laikais jai būdingų apybraižų. Konstitucija laikyta ir pusiausvyros 
visuomenėje užtikrinimo priemone. Minėti autoriai pabrėžė, kad federa- 
linė konstitucija kontroliuoja žmonių politinį susiskaldymą, joje įtvirtinti 
stabdžiai ir atsvaros išlygina įvairių grupių galias. 

Panaši reikšmė pripažintina ir Didžiosios Prancūzijos revoliucijos lai- 
kų mąstytojo ir politinio veikėjo Emmanuelio-Josepho Sieyėso (1748— 
1836 m.), išgarsėjusio brošiūra „Kas yra trečiasis luomas?“ (Ou'est-ce gue 
le Tiers-Etat?), idėjoms. Jis pabrėžė žmogaus teisių ir politinio atstovavimo 
idėjas, kurias abi tam tikra prasme sujungia nacionalinės vienybės idėja, — 
tauta suprantama kaip vieninga ir nedaloma visuma, su kuria tapatinasi 
trečiasis luomas. E. J. Sieyėsas skyrė paprastuosius ir konstitucinius įstaty- 
mus ir teigė, kad konstituciniai įstatymai vadinami pagrindiniais ne todėl, 
kad yra nepriklausomi nuo tautos valios, bet todėl, kad organai, sukurti 
ir veikiantys būtent pagal konstitucinius įstatymus, negali jų keisti. Pagal 
E. J. Sieyėsą, konstitucija yra ne įsteigtosios, bet steigiamosios valdžios 
kūrinys, jokia įgaliota valdžia negali keisti įgaliojimo sąlygų. Taigi iškyla 
tautos kaip steigiamosios valdžios subjekto koncepcija. 

Naujo konstitucionalizmo įtvirtinimo etapo pradžią žymi pirmosios 
pasaulyje rašytinės konstitucijos, pirmiausia 1787 m. JAV, 1791 m. — Len- 
kijos ir Lietuvos valstybės, 1791 m. — Prancūzijos konstitucijos, padėju- 
sios įtvirtinti konstitucinį reguliavimą, taip pat kiek vėliau priimtos kelios 
Prancūzijos konstitucijos, 1812 m. Ispanijos, XIX a. pradžios Lotynų Ame- 
rikos valstybių pirmosios konstitucijos (1821 m. Didžiosios Kolumbijos, 
1830 m. ir 1832 m. Naujosios Grenados, 1830 m. Venesuelos, 1823 m. ir 
1528 m. Peru, 1826 m. Argentinos, 1830 m. Urugvajaus, 1828 m. Čilės), 
Belgijos 1830 m. konstitucija ir kt. Pamažu į teisės mokslo akiratį žengė 
nauja teisinė tikrovė. 

Konstitucinis reguliavimas, jo taikymo praktika tapo specialiuoju tei- 
sinių tyrimų objektu. Konstitucinė teisė kaip savarankiškas teisės dalykas 
imta dėstyti universitetuose. Pirmoji konstitucinės teisės katedra Europoje 
buvo įsteigta 1797 m. Feraros universitete (Italija), jai vadovavo Marco 
Giuseppė Compagnonis (1754—1833 m.). 1834 m. Paryžiaus universitete 
įkurtai konstitucinės teisės katedrai vadovavo profesorius Pelegrinas Rossis 
(1787—1848 m.). 1842 m. Ispanijoje karaliaus ordonansu įvestas politi- 
nės konstitucinės teisės, taikomos Ispanijai, studijų kursas. 1856—1857 m. 
tuometinėje Sardinijos karalystėje, Turino universitete, Luigis Amadeo 
Melegaris skaitė konstitucinės teisės paskaitas, 1859—1860 m. Lodovi- 
cas Casanova, Genujos profesorius, taip pat parengė konstitucinės teisės 
paskaitų kursą (Del diritto costituzionale. Lezioni). 

Pirmojoje XIX a. pusėje vokiečių žemėse kilo mokslinės diskusijos dėl 
Rechtsstaat (vok., teisinės valstybės) sąvokos ir dėl tautos atstovavimo. Libe- 
raliosios krypties atstovai pabrėžė tautos atstovybės vaidmenį, nors konser- 
vatyviosios pakraipos autoriai (pvz., Friedrichas Julius Stahlis) bandė ginti 
monarcho reikšmingumą. Liberaliajai doktrinai didelę įtaką darė Karlas 
von Rotteckas (1775—1840 m.), Theodoras Welckeris (1790—1869 m.) ir 
Robertas von Mohlis (1799—1875 m.). Kaip to meto konstitucinės minties 
naujovė paminėtinas Wilhelmo Eduardo Albrechto (1800—1876 m.) pasiū- 
lymas valstybę traktuoti kaip juridinį asmenį. 

Galima teigti, kad jau XIX a. viduryje konstitucinės teisės mokslas 
išsiskyrė iš teisės mokslų visumos kaip atskira teisinės minties, tiriančios 
konstitucinius valstybės valdžios organizacijos ir veiklos bei valstybės ir as- 
mens santykių pagrindus, sritis. Kadangi tolesnė konstitucinio mokslo raida 
susijusi su įvairių teisinių mokyklų suklestėjimo laikotarpiais, toliau bus tik 
bendrai aptarta vėlesnė konstitucinės minties plėtra (konstitucinės minties 
mokyklos ar pakraipos plačiau nagrinėjamos kitoje šio skyriaus dalyje). 

Konstitucionalizmo eros konstitucinės teisės mokslo raida neatsiejama 
nuo vyraujančių doktrinų aptarimo. Kaip atsiranda vienos ar kitos idėjos, 
kaip jų pagrindu susiformuoja teisinės mokyklos, kaip konstitucinės tei- 
sinės idėjos plinta pasaulyje? Tai klausimai, kurie vienu ar kitu požiūriu 
svarbūs globalios teisinės minties plėtrai. Tuo labiau kad konstitucinė min- 
tis — ne kokios nors vienos valstybės, bet daugelio šalių mokslininkų darbo 
išraiška. 

XIX a. antroje pusėje — XX a. pradžioje suklestėjo teisinio pozityviz- 
mo (dar vadinama klasikine) konstitucinės teisės mokykla. Suprantama, 
teisinio pozityvizmo vyravimo laikais valstybė, jos institutai, valstybės ir 
asmens santykiai buvo tiriami teisiniu požiūriu. Nors šios krypties atstovai 
ir pripažino socialinį valstybės pobūdį, bet valstybę, jos institucijas ir veiklą 
tyrė visų pirma kaip teisinį reiškinį. Žymiausi šios mokyklos atstovai — 
Albertas Vennas Dicey, Georgas Jellinekas ir Paulis Labandas, Adhėmaras 
Esmeinas, Raymondas Carrė de Malbergas, Vittorio Emanuellis Orlando 
ir kiti. Šie autoriai suformulavo pagrindines konstitucines sąvokas ir kate- 
gorijas. Jų darbuose dėstomos klasikinėmis laikomos teorijos, tokios kaip 
konstitucinė teisinė valstybė, parlamentarizmas ir t. t. 

XX a. pradžioje ėmė dominuoti kita konstitucinės teisės mokslo kryp- 
tis — sociologinė konstitucinės teisės mokykla. Jos žymiausi atstovai buvo 
Leonas Duguit, Maurice'as Hauriou ir Ludwigas Gumplowiczius. Šios mo- 
kyklos laimėjimais reikėtų laikyti socialinės teisės sampratos ir socialinio 
solidarumo idėjas, teisės viršenybės, teisės prioriteto įstatymų leidėjo at- 
žvilgiu principus. 

Politologinė (kartais vadinama politologine sociologine) kryptis, su- 
klestėjusi po Antrojo pasaulinio karo, yra tarsi sociologinės mokyklos tąsa. 
Šios pakraipos mokslininkai savo konstitucinius teisinius tyrimus siejo su 
politikos mokslų tyrimais. Buvo studijuojamos ne tiek konstitucinės teisės 
normos, kiek realus vieno ar kito valstybės ar visuomenės instituto vaid- 
muo ir įtaka visuomenės gyvenimui. Šios krypties atstovai — Maurice'as 
Duverger, Georgesas Burdeau, Edwardas Samuelis Corwinas, Charlesas 
Hermanas Pritchettas ir kt. 

Žinoma, be šių pagrindinių konstitucinės teisinės minties krypčių, eg- 
zistavo ir kitos (pvz., teologinė mokykla). Pabrėžtina, kad net ir didžiausio 
sociologinės ir politologinės krypčių suklestėjimo metu ne vienas autorius 
laikėsi klasikinei pozityvistinei mokyklai būdingos tyrimų metodikos. Ma- 
tyt, neatsitiktinai XX a. pabaigoje išgarsėjusius konstitucionalistus, kaip 
antai Louis Favoreu ar Konradą Hessę, kai kurie autoriai įvardija kaip at- 
naujintosios teisės mokyklos atstovus. Italų ir ispanų kalba parašytuose dar- 
buose bandoma pagrįsti iškilimą „neokonstitucionalizmo“ krypties, kuriai 
būdinga tai, kad nuo konstitucijos kaip normų sistemos pereinama prie 
konstitucijos kaip vertybės suvokimo. Šio požiūrio besilaikančius autorius 
domina įstatymų konstitucingumo kontrolės, konstitucijos ir moralės są- 
veikos, konstitucinių vertybių pusiausvyros užtikrinimo problemos. Be to, 
XX-XXI a. sandūros konstitucionalistų darbams neretai būdingas siekis 
sujungti ir sintetinti įvairios prigimties konstitucinius elementus. Jų tyri- 
nėjimams darė įtaką įvairios filosofinės ir teisinės mokyklos. Šiuo laikotar- 
piu, ypač sugriuvus totalitarinėms ar autoritarinėms valdymo sistemoms, 
moksliniai naujosios konstitucinės tikrovės aiškinimai — kaip niekada ak- 
tualūs. 

Antrojoje XX a. pusėje lyginamųjų konstitucinių tyrimų reikšmė dar 
padidėjo: iš pradžių buvę tarsi papildomas kokios nors šalies konstitucinės 
teisės studijų elementas, jie tapo atskira teisinių tyrimų, padedančių su- 
prasti globalią konstitucinę tikrovę, sritimi. 


2. Pagrindinės konstitucinės teisės mokslo kryptys ir mokyklos 


Konstitucinė teisė — sudėtingas reiškinys. Nereikėtų stebėtis, kad moksli- 
ninkai nevienodai supranta ir aiškina konstitucinę teisinę tikrovę, pateikia 
skirtingų tų pačių institutų ar nuostatų vertinimų. Konstitucionalistus vei- 
kia filosofinės pažiūros, teisės filosofija, istorinės ir šalies tradicijos. Aiškin- 
dami konstitucinės teisės esmę ir paskirtį, viena vertus, jie savo pažinimą 
stiprina kitų mokslų žiniomis, kita vertus, sudaro prielaidas kitiems moks- 
lams plėtotis. 

Kelią į dabartinį konstitucinio pažinimo lygį grindė įvairios konstituci- 
onalistų mokyklos ir mokslo kryptys. Žinoma, vienoks ar kitoks jų skirsty- 
mas galimas tik pedagogikos požiūriu. Teisinės minties krypčių klasifikacijos 
įvairios: kai kuriuose darbuose kalbama apie etatistinės ir liberaliosios pakrai- 
pos mąstytojų grupes, kiti autoriai skiria pozityviosios ir prigimtinės teisės 
šalininkus, treti bando pabrėžti tam tikru laikotarpiu vyravusias doktrinas. 

Istorinė konstitucinės minties apžvalga siejama su tam tikrų mokyklų 
dominavimu vienu ar kitu laikotarpiu ir jų įtaka dabartiniam konstitucinės 
teisės mokslui. Paprastai skiriamos teisinio pozityvizmo (klasikinė), so- 
ciologinė ir politologinė mokyklos. Pabrėžtina, kad autoriaus priskyrimas 
vienai ar kitai mokyklai gali būti labai sąlyginis, dėl to sprendžiama pagal 
konkretaus autoriaus išsakomas idėjas, taikytą tyrimo metodiką ir temati- 
ką, bet tokiam priskyrimui įtaką daro ir subjektyvus skirstytojo požiūris, 
lemiantis vieno (o ne kito) aspekto reikšmingumo pripažinimą. Antai tik 
praėjus ilgesniam laikui autoriai „sudėliojami“ į daugiau ar mažiau atitin- 
kamas lentynas, o amžininkai įvertinami ne visada teisingai. Dabartį ver- 
tinti sudėtingiausia, tuo labiau kad ir autorių požiūriai kinta, evoliucionuo- 
ja. Tikroji minties reikšmė paprastai išaiškėja tik praėjus tam tikram laikui. 


2.1. Klasikinė (teisinio pozityvizmo) konstitucinės teisės mokykla 


Vadinamosios klasikinės mokyklos atstovai padėjo pamatus teisiniams 
konstitucinės tikrovės tyrimams. Jie suformulavo pagrindines konstituci- 
nės teisės mokslo sąvokas, pasiūlė daug idėjų, kurios, neretai jau moder- 
nizuotos, yra aktualios ir šiuolaikinėms koncepcijoms. Akivaizdi klasikinės 
mokyklos kategorijų, idėjų įtaka įvairių šalių autorių darbams. 

Klasikinės mokyklos laikotarpis yra XIX a. pabaiga — XX a. pradžia. 
Tuo metu tarp teisės mokslų įsivyravo pozityvizmas, kurio keliamas užda- 
vinys buvo tirti galiojantį teisinį reguliavimą. Teisinį pozityvizmą, pasak 
italų teisės filosofo Norberto Bobbio (1909—2004 m.), galima suvokti kaip 
metodą, teoriją ir teisės ideologiją kartu. Pozityvistus, kad ir kokios būtų 
jų pažiūros, vienija dėmesys formaliajam teisiniam reguliavimui, formalie- 
siems teisės šaltiniams, jie labai aiškiai skiria teisę ir moralę. Mokslininkų 
pozityvistų siekis — aprašyti veikiančią teisę, t. y. tokią, kokia ji egzistuoja 
visuomenėje, o ne tokią, kokia turėtų būti. Tai tarsi priešprieša prigimti- 
nės teisės krypčiai. Todėl pozityvistai kėlė uždavinį ištirti galiojančias teisės 
normas, o ne viršpozityviąją teisę (prigimtinę ar dieviškąją), kuri neturi 
teisinės galios (kitaip sakant, nėra teisė). Teisinę reikšmę turi tik pozity- 
vioji teisė (įstatymai, jurisprudencija ir t. t.). Pozityvistiniu požiūriu teisė 
ir įstatymas sutampa, o teisės taikymas yra veikla laikantis nustatyta tvarka 
priimtų įstatymų. Teisės tyrimas — tai galiojančių normų tyrimas. Žinomos 

įvairios teisinio pozityvizmo kryptys (imperatyvistinė, egzegezės mokykla, 
koncepcijų jurisprudencijos, grynosios teisės teorijos, analitinio pozityviz- 
mo ir kt.). 

Minėtojo laikotarpio konstitucinės teisės moksle pozityvizmo įtaka 
buvo lemiamoji, daug tuometinių autorių pabrėždavo nagrinėsią ir aiš- 
kinsią veikiančią teisę. Pozityvistinės paradigmos besilaikantys autoriai 
dažniausiai apibūdinami kaip teisinio pozityvizmo, arba klasikinės, konsti- 
tucinės teisės mokyklos atstovai. Nežiūrint bendrųjų šios krypties teisinių 
tyrimų ypatybių, galima kalbėti ir apie klasikinės mokyklos atstovų įvai- 
riose šalyse atliekamų tyrimų ypatumus, skirtingų dalykų pabrėžimą (pvz., 
analizuojant vokiečių autorių darbus pastebima istorinės teisės mokyklos 
įtaka). 

Jau paminėti žymiausi šios mokyklos atstovai: Vokietijoje dirbę Paulis 
Labandas, Georgas Jellinekas (kilęs iš Austrijos), Prancūzijoje — Adhėma- 
ras Esmeinas, Raymondas Carrė de Malbergas, Didžiojoje Britanijoje — 
Albertas Vennas Dicey, Italijoje — Vittorio Emanuellis Orlando pagrįstai 
laikomi konstitucinės teisės mokslo klasikais. Visi jie buvo tikrai originalūs 
mąstytojai, naujų koncepcijų kūrėjai. Daugelis jų suformuluotų kategorijų 
išliko ir yra plėtojamos toliau. Jų darbai tapo tolesnių tyrinėjimų pagrindu. 

Vienas iš pirmųjų kiekvieno naujo, besiformuojančio mokslo uždavi- 
nių — atsiriboti nuo kitų mokslų. Ta ypatybė būdinga ir teisės mokslams. 
Klasikinės mokyklos laikų mokslininkai konstitucionalistai siekė aiškiai 
konstatuoti, ką ir kaip jie tirs, ir pabrėžė, kad pirmiausia būtina atsiriboti 
nuo to, ko negalima laikyti teise. Konstitucinės teisės mokslas, jų many- 
mu, turi skirtis nuo filosofijos, sociologijos, valstybės istorijos ar politinės 
ekonomijos. 

„Klasikų“ nuomone, būtina sukurti grynai teisinę teoriją, kuri tirtų 
pozityviąją teisę vien teisiniais metodais, vartojant teisines sąvokas ir kate- 
gorijas. Apie naują teisės mokslą galima kalbėti tik jei yra visiškai aišku, kad 
konstitucinės teisės mokslas turi specialųjį tyrimo objektą ir šis objektas 
yra tiriamas būtent teisiniais metodais. Todėl konstitucinės teisės mokslas 
turi tirti konstitucinės teisės normas, nustatyti teisinio reguliavimo turinį, 
jį išaiškinti, parodyti teisės normų sąsajas. Tikslas — mokslinis konstitucinių 
normų sistemos pažinimas, tikrosios prasmės išaiškinimas, teisinių normų 
sugrupavimas į institutus. Todėl klasikinės mokyklos autoriai, taikydami 
formaliuosius teisinio tyrimo metodus, analizavo konstitucines normas, 
socialinį kontekstą palikdami nagrinėti kitų mokslų atstovams. Jie savo ty- 
rimus apibūdino kaip „grynai teisinius“ ir nagrinėjo tik „teisės normas“ 

Klasikinės mokyklos atstovai valstybę suvokė visų pirma kaip teisi- 
nį reiškinį, todėl ir mokslininko konstitucionalisto pažinimo kelias turėjo 

būti išimtinai teisinis. Valstybė buvo traktuojama kaip teisės subjektas (tiek 
vidaus, tiek tarptautinės teisės požiūriu). Ši teisinė kategorija atspindėjo 
teisės reikšmę į vieną visumą jungiant įvairias valstybiškai organizuotos 
bendruomenės struktūras. Valstybės kaip juridinio asmens ar korporacijos 
koncepcija, klasikinės mokyklos atstovų požiūriu, buvo esminė. 

Konstitucionalistų „klasikų“ darbuose vyravo teisinė valstybės sam- 
prata, bet jie pripažino, kad ne mažiau reikšmingi yra socialiniai valstybės 
organizacijos ir veiklos aspektai. Vis dėlto, šių mokslininkų nuomone, mi- 
nėtieji aspektai yra ne konstitucinės teisės, bet sociologijos mokslo tyrimo 
objektas. 

Šios krypties mokslininkai aiškiai suprato, kad konstitucinės teisės 
mokslas negali apsiriboti tik vienos šalies konstitucinio reguliavimo tyri- 
mu, todėl vertinant konstitucinius sprendimus būtina lyginti įvairių šalių 
konstitucinį reguliavimą. Atlikdami tyrimus jie nemažai dėmesio skiria ly- 
ginamiesiems aspektams. 

Vokiečių autoriai Paulis Labandas ir Georgas Jellinekas laikomi labiau- 
siai nusipelniusiais, padėjusiais pamatus valstybinės teisės tyrimams. Vie- 
šosios teisės profesorius Paulis Labandas (1838—1918 m.), dėstęs Breslau, 
Heidelbergo, Berlyno, Strasbūro universitetuose, kėlė konstitucinių tyri- 
mų tikslą: mobilizuoti „grynai teisines idėjas“ siekiant atskleisti valstybinės 
teisės vidinę esmę. Kadangi valstybinė teisė (vok. Staatsrecht) išplaukia iš 
viešosios valios, logiškai kyla uždavinys atskleisti, kam ta valia priklauso. 
Toks subjektas — valstybė kaip juridinis asmuo. 

Konstitucinės teisės mokslo raidai svarbus P. Labando trijų tomų vei- 
kalas „Vokiečių valstybių valstybinė teisė“ (Das Staatsrecht des Deutschen 
Reichs), pasirodęs 1876—1882 metais. Rašydamas apie Vokietijos valstybę 
1871 m. šis autorius ją apibūdina kaip „valstybių valstybę“, t. y. jos nariai 
— ne piliečiai, o sujungtos valstybės. Pagal jį, centrinis federalinis organas 
yra ne reichstagas, vokiečių tautos atstovybė, bet bundesratas — federacijos 
subjektų vykdomosios valdžios (daugiausiai monarchinės valdymo formos) 
atstovybė. Pasak P. Labando, federacijai tenka tarpininkavimo tarp jos sub- 
jektų misija, jam ši federacija — „respublika“, nes imperatorius negali būti 
laikomas monarchu — Vokietija yra „monarchijų respublika“: Tokias išvadas 
jis padarė remdamasis pozityviosios teisės aktų tekstais. P. Labandas tei- 
gė, kad mokslininkui teisininkui tenka uždavinys susisteminti valstybinę 
(t. y. konstitucinę) teisę, parodyti ryšių tarp pagrindinių sąvokų sistemą. 
Teisės sisteminimas turėtų būti loginis. Viešoji teisė — viešosios valios kūri- 
nys. Teisės mokslo grynumas, viešosios teisės autonomiškumas, valingumas 
ir teisinis konceptualizmas (vok. Begriffsjurisprudenz) — P. Labando moky- 
mo apie valstybinę teisę elementai. Jis pabrėžė valstybės, kaip turinčio valią 


96 


2. Pagrindinės konstitucinės teisės mokslo kryptys ir mokyklos 


juridinio asmens, teisės subjekto vaidmenį. 

Šios P. Labando ir jo amžininko viešosios teisės atstovo Carlo Friedri- 
cho Gerberio (1821—1891 m.) idėjos buvo plėtojamos kitų autorių. Iš jų 
žymiausias — Georgas Jellinekas (1851—1911 m.), teisininkas pozityvistas, 
dirbęs Austrijos-Vengrijos, Šveicarijos, Vokietijos universitetuose. Svar- 
biausias jo darbas — 1900 m. pasirodęs veikalas „Bendroji valstybės teorija“ 
(Algemeine Staatslehre). G. Jellinekas — pripažintas daugelio teisinių kate- 
gorijų ir koncepcijų autorius. Su jo vardu siejama vadinamoji viešųjų sub- 
jektyviųjų teisių koncepcija, kuri leido traktuoti žmogų kaip asmenį, bei 
suvereniteto, traktuojamo kaip Kompetenz—Kompetenz (vok., kompetencija 
nustatyti kompetenciją), doktrina. 

G. Jellinekui valstybė — tai tikslinga asmenų bendrija, turinti juridinio 
asmens statusą, savo valią ir teises. Juridinio asmens koncepcija geriausiai 
atskleidžia valstybės vieningumą, leidžia ją traktuoti kaip bendrąją katego- 
riją. Valstybė kaip juridinis asmuo veikia per savo institucijas. G. Jelline- 
kas teigė, kad valstybėje gali būti tik vienas suverenitetas, todėl valstybės, 
sujungtos (ar susijungusios) į federaciją ar prijungtos prie imperijos, nors 
ir išsaugo tam tikras galias, bet nebedisponuoja suverenitetu. Jis pritarė 
idėjai, kad valstybė teise apriboja save. 

G. Jellinekas siūlė tirti valstybę iškart dviem aspektais: a) kaip socialinį 
darinį, b) kaip teisinį reiškinį. Todėl jo teorija tarsi yra dalijama į dvi dalis: 
socialinę ir teisinę. Socialiniu požiūriu pabrėžiama valstybės, kaip visų pi- 
liečių bendrų interesų formalizavimo ir išraiškos būdo, samprata. Gal todėl 
kai kurie autoriai G. Jellineką laiko ne tik teisinio pozityvizmo atstovu, 
pirmiausia siekiančiu tirti valstybę taip, kad ji būtų teisiškai suvokiama, bet 
ir vienu iš sociologinės teisės pradininkų. 

Žymiausias klasikinės konstitucinės teisės mokyklos atstovas Pran- 
cūzijoje — Adhėmaras Esmeinas (1848—1913 m.), išgarsėjęs savo veikalu 
„Konstitucinės teisės principai (prancūzų ir palyginamieji)“ (Ėlėments de 
droit constitutionnel francais et comparė)““, išleistu 1896 metais. Jis teigė, 
kad konstitucinė teisė yra pagrindinė viešosios teisės sritis, be jos ne- 
įmanomos kitos viešosios teisės sritys, taip pat ir rašytinė privatinė teisė. 
A. Esmeino manymu, konstitucinė teisė turi trigubą objektą, t. y. nustato: 
1) valstybės formą, 2) valdžios ir jos organų formą, 3) valstybės teisių ribas. 

A. Esmeinas valstybę suvokia kaip teisinį tautos įasmeninimą. Valstybė 
yra viešosios galios subjektas ir pagrindas. Galia, neturinti aukštesnės už 
save, vadinama suverenitetu. Tai žmonių bendruomenės valia, aukštesnė 


“ EsMEIN, A. Konstitucinės teisės principai (prancūzų ir palyginamieji). I tomas, I dalis. 


Kaunas: Teisininkų draugija, 1932. 

už atskirų asmenų valias. Suverenitetas, pagal A. Esmeiną, yra dvejopas: 
1) vidaus suverenitetas — tai valstybės teisė įsakinėti ne tik piliečiams, bet 
ir visiems, kas gyvena tos valstybės teritorijoje, ir 2) išorinis suverenite- 
tas — teisė atstovauti ir priimti prievoles tautai santykių su kitomis tauto- 
mis srityje. Suverenitetas — esminė valstybės savybė, jis visada turi būti 
vykdomas visų naudai. Taigi A. Esmeinas buvo valstybės kaip juridinio 
asmens koncepcijos šalininkas. Pagal jį, valstybė būtinai turi turėti aiškiai 
apibrėžtą teritoriją, kurioje visi yra jos valdomi ir neleidžiama kištis jokiai 
kitai valdžiai. Formos ir vidaus suvereniteto sutvarkymo požiūriu valsty- 
bės yra, viena vertus, paprastosios ir mišriosios, kita vertus, unitarinės ir 
federacinės. 

A. Esmeino raštai padarė didžiulę įtaką prancūzų teisinės minties rai- 
dai. Ypač ryški jų įtaka A. Esmeino sekėjų Josepho Barthėlemy ir Henry 
Nėzardo darbams. 1933 m. išleistame Josepho Barthėlemy (1874—1945 m.) 
ir Paulio Duezo (1888—1947 m.) „Konstitucinės teisės traktate“ (Traitė de 
droit constitutionnel) buvo išdėstyta tarpukario laikų klasikinio požiūrio į 
konstitucinę teisę esmė. 

Kiek vėlesnių laikų Prancūzijos klasikinės konstitucinės minties atsto- 
vo Raymondo Carrė de Malbergo (1861—1935 m.) veikalas, parašytas dar 
prieš Pirmąjį pasaulinį karą, bet išspausdintas tik 1920 m. — „Įnašas į ben- 
drąją valstybės teoriją“ (Contribution ū une thorie gėnėrale de V'Etat) — iki 
šiol nėra praradęs mokslinio reikšmingumo. Jame daug dėmesio skiriama 
valstybės, kaip teisės kūrėjo, valios klausimui. R. Carrė de Malbergui teko 
dirbti ir sociologinės konstitucinės teisės mokyklos iškilimo laikais, bet jis 
liko ištikimas pozityvistinei metodologijai. 

Pagal R. Carrė de Malbergą, atliekant teisinius tyrimus teisė turi būti 
atskirta nuo moralės, prigimtinių teisių ir politikos. Teisė kyla iš valstybės, 
kuri yra suvereni ir pati save suvaržo teise, o valstybė kyla iš asmenų sutari- 
mo bendrai tvarkyti reikalus. R. Carrė de Malbergas pabrėžė, kad valstybė 
privalo gerbti savo pačios nustatytą teisę, t. y. jos sukurtas ir sankcionuotas 
taisykles. Jis taip pat teigė, kad konstitucinės teisės mokslo tyrimo objektas 
yra galiojančios pozityviosios teisės normos. Tai suponuoja teisinės tvarkos 
vienodumą, formalųjį teisinių taisyklių pobūdį. R. Carrė de Malbergas lai- 
kėsi valstybės kaip juridinio asmens koncepcijos, atmetė Trečiosios Pran- 
cūzijos Respublikos „absoliutųjį parlamentarizmą“ ir pasisakė už stipresnę 
vykdomąją valdžią. 

Oksfordo universiteto profesorius Albertas Vennas Dicey (1835— 
1922 m.) laikomas vienu iš žymiausių konstitucinės teisės teoretikų ne 
tik XIX a., bet ir per visą Didžiosios Britanijos teisinės minties istoriją. 
Konstitucinės minties raidai didelę įtaką padarė ir kiek vyresnio amžiaus 

mokslininkų Erskine'o May (1815—1886 m.) ir Walterio Bagehoto (1826— 
1877 m.) darbai. 

Erskine'as May išgarsėjo 1844 m. išleistu „Traktatu apie parlamento 
teisę, privilegijas, procedūras ir papročius“ (A Treatise upon the Law, Pri- 
vileges, Proceedings and Usage of Parliament), populiariai vadinamu „Parla- 
mento praktika“ (Parliamentary Practice). Šis traktatas laikomas konstitu- 
cinės sistemos dalimi dėl jame išdėstytų išaiškinimų autoritetingumo. Kitas 
ne mažiau žinomas jo darbas — 1861—1866 m. išleista „Anglijos konstitu- 
cinė istorija nuo Georgo III įžengimo į sostą“ (Constitutional History of 
England since the Accession of George III). Walteris Bagehotas 1867 m. kny- 
goje „Anglijos Konstitucija“ (The English Constitution) detaliai išnagrinėjo 
Didžiosios Britanijos valstybės institucijų sistemą. Ši knyga iki šiol laikoma 
pavyzdiniu konstituciniu veikalu. 

Svarbiausi Alberto Venno Dicey kūriniai — pirmąsyk 1885 m. išleista 
teorinė studija apie konstituciją „Konstitucinės teisės studijų įvadas“ (In- 
troduction to the Study of Law of the Constitution) ir „Paskaitos apie teisės ir 
viešosios nuomonės ryšį Anglijoje“ (Lectures on the Relation between Law 
and Public Opinion in England), kurie padėjo pamatus šiuolaikinei anglo- 
saksų šalių konstitucinės teisės doktrinai. „Konstitucinės teisės studijų įva- 
do“ problematika — tikroji konstitucinės teisės prigimtis, parlamento suve- 
reniteto pobūdis, teisės viešpatavimas, konstitucinės teisės ir konstitucinių 
susitarimų sąsaja. 

A. V. Dicey teisės mokslininko konstitucionalisto priedermes apibū- 
dino taip: „Šiuo metu studijuojantieji konstituciją nori ne kritikuoti, ne 
garbinti ją, bet suprasti, o profesorius, kurio pareiga yra dėstyti konstituci- 
nę teisę, privalo įsisąmoninti, kad jam skirta būti ne kritiku, ne apologetu, 
ne panegiriku, o aiškintoju; jo pareiga — ne pulti ar ginti konstituciją, bet 
išaiškinti jos nuostatas.“!*! 

Pagal A. V. Dicey, teisės viešpatavimas yra pagrindinis konstitucinis 
principas, kurio prasmė trejopa. Pirmiausia jis reiškia visišką įstatymo, kaip 
atsvaros despotiškos valdžios įtakai, viršenybę ir pranašumą, atimantį iš to- 
kios valdžios prerogatyvas ar net plačias galias veikti diskretiškai. Be to, 
jis reiškia lygybę įstatymo atžvilgiu ar visų socialinių sluoksnių vienodą 
priklausomybę nuo šalies įstatymų, kuriuos taiko bendrieji teismai; tei- 
sės viešpatavimas atmeta mintį apie pareigūnų ar kitų asmenų atleidimą 
nuo pareigos laikytis įstatymo. Teisės viešpatavimas dar gali būti laikomas 
formule, reiškiančia faktą, kad britų konstituciniai įstatymai ar taisyklės, 
kurios kitose šalyse sudaro tam tikrą dalį konstitucinio kodekso, yra ne 


"t DicEv, A.V. Konstitucinės teisės studijų įvadas. Vilnius: Eugrimas, 1998, p. 14. 

asmens teisių šaltinis, bet jų padarinys, žiūrint kaip juos apibrėžia ir įgy- 
vendina teismai. 

Teisinės (taip pat konstitucinės) minties plėtotei didelę įtaką darė Har- 
vardo universiteto (JAV) profesoriaus Christoferio Columbuso Langdello 
(1826—1906 m.) darbai. Jis siekė aiškinti pozityviąją teisę analizuodamas 
teismų bylas. Iki šiol svarbus jo indėlis į case law nagrinėjimo įtvirtinimą 
JAV teisinėje kultūroje. Jo amžininkai buvo du žymūs JAV konstitucio- 
nalistai Thomas M. Cooley (1824—1898 m.), parašęs veikalą „Bendrieji 
konstitucinės teisės principai Jungtinėse Amerikos Valstijose“ (The General 
Principles of Constitutional Law in the United States of America, 1880 m.), ir 
Christopheris G. Tiedemanas (1857—1903 m.), išgarsėjęs dėl 1890 m. iš- 
leistos knygos „Nerašytinė Jungtinių Valstijų konstitucija“ (The Unwritten 
Constitution of the United States). 

Italų viešosios teisės mokykla, kurios žymiausias atstovas yra teisinin- 
kas ir politikos veikėjas Vittorio Emanuelis Orlando (1860—1952 m.), rė- 
mėsi vokiečių valstybės teisės teorija, kurios pamatus padėjo C. Gerberis, 
P. Labandas ir G. Jellinekas. Konstitucinę teisę V. E. Orlando suvokė kaip 
susijusių principų ansamblį, sukurtą pagal teisinį metodą, kuriam būdinga 
logiška tvarka. Jis siūlė nagrinėti esamą teisę. V. E. Orlando pažiūros darė 
įtaką italų konstitucionalistams, kurie, kaip ir jis, ieškojo gero valdymo mo- 
delio bandydami remtis britų ir prancūzų modeliais bei liberalizmo doktri- 
na. 1889 m. išleistame veikale „Konstitucinės teisės principai“ (Principi di 
diritto costituzionale) jis siekė įrodyti, kad viešoji (ypač — konstitucinė) teisė 
yra tikra mokslinė disciplina, tokia pat kaip ir privatinė teisė, be to, analiza- 
vo valstybės kaip juridinio asmens koncepciją, kabineto valdymo sistemą; 
pagal jį, teisė balsuoti yra ir asmens teisė, ir viešosios funkcijos atlikimas. 
V. E. Orlando darbuose valstybė skiriama nuo visuomenės. 

Kiti tos pačios pozityvistinės pakraipos Europos šalių autoriai (pvz., 
šveicaras Waltheris Burckhardas (1871—1939 m.), olandas Johanas Theo- 
doras Buysas (1828—1893 m.), ispanai Adolfo Posada (1860—1944 m.) ir 
Fernando de los Rios (1879—1949 m.)) rėmėsi vokiškąja klasikine valsty- 
binės teisės mokykla. 

XX a. pradžioje teisinis pozityvizmas sulaukė kritikos dėl jo šalininkų 
teisinio formalizmo, tuo labiau kad kai kurie autoriai laikėsi kraštutinio 
požiūrio. Vienas iš jų — Hansas Kelsenas (1881—1973 m.), nusipelnęs ne tik 
teisės filosofijai ar teisės teorijai, bet ir konstitucinei teisei. Svarbi ir teisės 
kūrimo veikla — jis dalyvavo rengiant 1920 m. Austrijos konstituciją, su 
jo vardu siejamas europietiškojo konstitucinės justicijos modelio atsiradi- 
mas. H. Kelsenas propagavo normatyvinę konstituciją, pasisakė už normi- 
nės metodologijos „purizmą“, labai nuosekliai taikė teisinio pozityvizmo 

metodologiją, atsisakydamas bet kokių metateisinių nagrinėjimų. Kaip la- 
bai reikšmingą teisės sistemos elementą jis vertino konstituciją. 

H. Kelsenas visą laiką buvo nuoseklus parlamentarizmo šalininkas. 
Valstybę laikė grynai teisiniu reiškiniu, iš esmės tapatino ją su teise, todėl 
buvo linkęs valstybę nagrinėti kaip teisinę tvarką, juridinį asmenį, kaip 
veikiantį (t. y. galintį naudotis teisėmis ir vykdyti pareigas) subjektą. Pagal 
jį, „valstybė, kurios esminiai elementai yra gyventojai, teritorija ir valdžia, 
yra apibrėžiama kaip santykinai centralizuota teisinė tvarka, kurios erdvinė 
ir temporalinė galiojimo sritis yra ribota ir kuri yra suvereni arba subordi- 
nuota tik tarptautinei teisei bei daugiau ar mažiau efektyvi“ "**. 

H. Kelsenas teigė, jog teisė pasižymi tuo, kad reguliuoja savo pačios 
kūrimą, ir padarė išvadą, kad teisinė tvarka „yra ne koordinuotų to paties 
lygmens normų sistema, o skirtingų teisės normų lygmenų hierarchija“ !**. 
Daug rašoma apie „kelseniškąjį“ teisės suvokimo pradmenį — kaip pagrin- 
dinę normą, kuri nulemia visos kitos teisės kūrimą. Pozityviosios teisės po- 
žiūriu nacionalinėje teisėje tokia funkcija priskirtina konstitucijai. H. Kel- 
senas skyrė konstituciją materialiąja prasme nuo konstitucijos formaliąja 
prasme, t. y. kaip dokumento, kuris vadinamas konstitucija. 

Minėta, kad H. Kelsenas yra pasiūlęs europietiškąjį konstitucinės justi- 
cijos modelį, pagal kurį įstatymų ir kitų teisės aktų konstitucingumo kon- 
trolė turi būti patikėta specialiajai teisminei institucijai — konstituciniam 
teismui. Teisės doktrinoje iki šiol prisimenama garsioji 1928 m. Hanso 
Kelseno ir vokiečių konstitucionalisto Carlo Schmitto““* (1888—1985 m.) 
diskusija dėl konstitucijos apsaugos: H. Kelsenas pasisakė už konstitucinį 
teismą, o C. Schmittas teigė, kad geriausia jos laikymosi garantija būtų 
tautos tiesiogiai renkamas prezidentas ir ordinariniai teismai. 


2.2. Sociologinės krypties atstovai 


Klasikinės mokyklos klestėjimo laikų autorių darbai buvo kritikuojami 
dėl abstrakčių norminių konstrukcijų, formalių schemų, teisinių išvadų 
spekuliatyvumo, dėl konstitucinės teisės kaip normų sistemos studijavimo 
atsietai nuo socialinės tikrovės. Mokslininkų „klasikų“ darbų kritikai kėlė 
uždavinį peržengti formalaus teisinio tyrimo ribas ir konstitucinę tei- 
sę tirti neatskiriant jos nuo socialinės tikrovės. Mokslininkai teisininkai, 


"* KErsEN, H. Grynoji teisės teorija. Vertė A. Degutis ir E. Kūris. Vilnius: Eugrimas, 
2002, p. 237. 

55 Ibid., p. 191. 

WC. Schmitto veikalas „Konstitucijos teorija“ (Verfassungslehre), pirmąsyk išleistas 
1928 m., iki šiol nėra praradęs mokslinės vertės. Tiesa, pats autorius mokslininko vardą 
sutepė bendradarbiaudamas su nacistiniu režimu Trečiojo reicho laikais. 

kuriems didelę įtaką darė sociologijos mokslo laimėjimai, tyrinėdami kons- 
titucinę teisę ėmė vis daugiau dėmesio skirti socialinei tikrovei. XX a. pra- 
džioje pradėjo formuotis sociologinės pakraipos konstitucinių problemų 
tyrimo mokykla, teisinius reiškinius vertinusi socialinės ir politinės tikro- 
vės kontekste. 

Vienas iš žymiausių sociologinės pakraipos konstitucinės teisės tyrinė- 
tojų — prancūzų mokslininkas Lėonas Duguit (1859—1929 m.), dėstęs Bor- 
do universitete. Apie jį telkėsi kiti vadinamosios Bordo mokyklos atstovai: 
Gastonas Jėze'as, Rogeris Bonnard'as, Andrė de Laubadėre'as. L. Duguit, 
žinomas kaip socialinio solidarumo koncepcijos kūrėjas, kritikavo teisinį 
pozityvizmą ir siūlė taikyti „sociologinio pozityvizmo“ metodą. Konsti- 
tucinės teisės mokslo plėtotei reikšmingi jo darbai — daugiatomis veikalas 
„Konstitucinės teisės traktatas“ (Traitė de droit constitutionnel), „Viešosios 
teisės pokyčiai“ (Les transformations du droit public). Socialinis solidarumas, 
pasak L. Duguit, yra svarbiausias visuomenės ir valstybės organizavimo 
principas. Socialinio solidarumo koncepcija nesuderinama su subjektyvio- 
siomis teisėmis, o visuomenės nariai turi tik pareigas, kurių esmė — tam 
tikrų socialinių funkcijų atlikimas. 

L. Duguit kritikavo teisinę valstybės sampratą kaip metafizinę ir siūlė 
realistinį valstybės suvokimą. Valstybės valdžia — ne kas kita kaip socio- 
loginis faktas, ne kas kita kaip žmonės, kurie valdo. Pasak L. Duguit, iš 
tikrųjų mes matome tik žmones, kuriuos vienija tie patys reikalai; tie patys 
istoriniai veiksniai juos verčia jungtis į tautas, ir vieni iš šių žmonių yra 
valdantieji, kiti — valdomieji. Bet valdantieji valdo tik todėl, kad jie yra 
stipresni materialiniu ir dvasiniu požiūriu ar skaičiumi, valdžia faktiškai 
yra jų rankose; jie nevykdo jokio suvereniteto; nėra tokios tautos valios, 
kuri būtų viršesnė už atskirų individų valią, ir valdančiųjų valia neturi dau- 
giau vertės, negu valdomųjų. Vienintelis principas — teisės taisyklė (pranc. 
rėgle du droit), t. y. kiekvienas dėsnis, kuris atitinka žmonių solidarumą. 
Kiekvienas žmogus, kuris atlieka veiksmą, atitinkantį solidarumo princi- 
pą, sukuria subjektyviąją teisės padėtį, kurią visi turi gerbti. Valdančiųjų 
valia tampa teisėta ir visiems privaloma, jeigu ji atitinka teisės nuostatą. 
L. Duguit pabrėžia, kad socialinio solidarumo pojūtis gali plėstis. Įstaty- 
mai, kuriuos leidžia valdantieji, yra socialinio solidarumo išraiška ir dėl to 
yra privalomi. Kiekvienas įstatymas dar iki jo priėmimo jau egzistuoja tau- 
tos sąmonėje. Valdantieji tik jį paskelbia ir turimomis priemonėmis saugo. 
Taigi ir teisė kildintina iš visuomenės solidarumo. 

Pasak L. Duguit, reikia formuoti tokią politinę sistemą, kuri užtikrintų 
visų visuomenės sluoksnių darną, socialinį solidarumą. Šiam mokslininkui 
yra svarbūs realūs faktai, o ne valstybė kaip juridinis asmuo ar kaip teisinė 

konstrukcija. Jis rašė apie viešosios tarnybos valstybę; jo manymu, viešoji 
tarnyba yra esminė valstybės funkcija. 

Savo darbuose L. Duguit klasikinei mokyklai priešpriešino „realizmą“. 
Jis neigė tautos suvereniteto, lygybės prieš įstatymą, paprastojo visuotinio 
balsavimo principų reikšmę. Atstovaujamasis valdymas esąs paprasčiausia 
fikcija, nes tikra valios reprezentacija negalima. L. Duguit neigiamai verti- 
no referendumą, pasisakė prieš valstybės kaip juridinio asmens koncepciją, 
o sindikalizmą vertino teigiamai dėl pastarojo reikšmės užtikrinant socia- 
linį solidarumą. 

Kitas žymus sociologinės mokyklos atstovas — prancūzas Maurice'as 
Hauriou (1856—1929 m.), dėstęs Tulūzos universitete. Jis siekė sintetinti 
teisinius ir sociologinius aspektus. Paminėtini jo darbai — 1910 m. išleista 
knyga „Viešosios teisės principai“ (Principes de droit public) bei pirmąsyk 
1923 m. išleista „Konstitucinės teisės pagrindų apybraiža“ (Prėcis ėlėmen- 
taire de droit constitutionnel). M. Hauriou nenorėjo griežtai atskirti valstybės 
teisinės ir socialinės sampratų. Jam netiko nei pozityvistų, nei L. Duguit siū- 
lomi pažinimo metodai, todėl bandė sukurti apibrėžimą, kuris sujungtų ir 
teisinius, ir istorinius bei sociologinius aspektus. Valstybę M. Hauriou matė 
kaip tam tikros tautos teisinį įkūnijimą, kurį lemia tautą centralizuojantys 
politiniai, ekonominiai ir teisiniai elementai ir kuriuo siekiama užtikrinti 
bendrą piliečių gyvenimą. Rašydamas apie valdžios struktūras M. Hauriou 
pasisakė už vykdomosios valdžios kompetencijos plėtimą, atmetė funkcijų 
perdavimą kaip atstovaujamosios sistemos veikimo pagrindą. 

Iki šių dienų pripažįstama M. Hauriou suformuluotos institucionaliz- 
mo koncepcijos reikšmė. Ši koncepcija atspindėjo svarbiu tapusį sociali- 
nių ir politinių organizacijų (profesinių sąjungų, verslininkų organizacijų, 
politinių partijų ir sąjūdžių) vaidmenį visuomenės gyvenime. Būtent šios 
organizacijos (taip pat ir kitokie susivienijimai, sąjungos ar žmonių grupės) 
buvo pavadintos institucijomis (institucionalizmo pavadinimas išvestas iš 
institucijų kategorijos). M. Hauriou kritikavo teisinio pozityvizmo atsto- 
vus dėl to, kad šie nekreipė dėmesio į minėtąsias socialines ir politines ins- 
titucijas, analizavo vien valstybę kaip pagrindinį politinės valdžios veikėją. 
Institucionalistiniu požiūriu valstybė yra tik vienas iš daugelio institutų, 
dalyvaujančių įgyvendinant politinę valdžią, todėl ir teisė yra tik viena iš 
daugelio norminių visuomenės sistemų, nes kiekviena institucija turi savas 
taisykles, t. y. savo teisę. M. Hauriou manymu, valstybę suvokiant tik kaip 
vieną iš visuomenės institutų, suvereniteto kategorija nereikalinga. 

Institucionalizmo doktriną Italijoje plėtojo Santis Romano (1875— 
1947 m.), dėstęs konstitucinę ir administracinę teisę Palerme, vėliau — 
La Sapienzos universitete Romoje. 1946 m. išleistuose „Bendrosios kons- 

titucinės teisės principuose“ (Principii di diritto costituzionale generale) iš- 
dėstyta jo konstitucinė vizija: valstybė — vienas iš daugelio institutų, ne 
kas kita, kaip institucionalizuota teisės forma. Valstybės realumas regimas 
dėl teisinės tvarkos pozityvumo. Tačiau, S. Romano nuomone, valstybės 
negalima tapatinti su normų sistema, ji iškyla kaip institucijų ir įstaigų, 
sudarančių tą teisinę tvarką, sistema. 

Dar vienas italų autorius — Constantino Mortari (1891—1980 m.), 
1940 m. išleidęs veikalą „Konstitucija materialine prasme“ (La costituzione 
in senso materiale), — teigė, kad valstybės režimui įvertinti svarbu tirti poli- 
tinių santykių, kurie yra sureguliuoti konstitucijos, praktiką. 

Prancūzijos ir Italijos sociologinės ir klasikinės mokyklų atstovai daug 
diskutavo institucijų klausimais, bet Vokietijoje sociologinės pakraipos au- 
toriai klasikinės mokyklos atstovus kritikavo remdamiesi integracijos ar 
„nacionalinių vokiečių valstybinės teisės pradų“ koncepcijomis. 

Rudolfas Smendas (1882—1975 m.) — integracijos teorijos koncepcijos 
kūrėjas, pabrėžęs tęstinį valstybės gyvenimo pobūdį. Iš pradžių R. Smen- 
das tyrinėjo teisės istoriją, o vėlesni jo darbai buvo skirti dviem didelėms 
temoms — valstybei ir bažnyčiai. Iki 1945 m. jo dėmesys buvo sutelktas į 
valstybės ir konstitucinę teisę. Paminėtinas jo 1928 m. pasirodęs darbas 
„Konstitucija ir konstitucinė teisė“ (Verfassung und Verfassungsrecht). Jame 
R. Smendas iš esmės suformulavo savo integracijos doktriną. Jis norėjo 
pagrįsti valstybės teoriją ne normatyvine dedukcija, o sociologinėmis ir 
humanitarinėmis žiniomis, todėl plėtojo sociologinę teoriją, pagal kurią 
valstybė suvokiama kaip intelektualinė tikrovė, kuriama įgyvendinant in- 
dividualių gyvenimo patirčių sąveiką. Taip jis bandė naujai įvertinti konsti- 
tucinės teisės pagrindus ir pabrėžti dinamišką, dialektinį valstybės gyveni- 
mo procesų pobūdį. Pagal R. Smendo integracijos doktriną, konstitucijos 
funkcija yra valstybės vienybės užtikrinimas. Valstybės organai ir valdžios 
suvokiami ne kaip statiški subjektai, o kaip nuolatinė dinamiška galia. 

Valstybė, pasak R. Smendo, vien savo egzistavimu atlieka integravimo 
misiją. Integracinis valstybės poveikis reiškiamas trimis formomis: 1) as- 
menine organine integracija (valstybės organai, kaip antai prezidentas ar 
politinių partijų lyderiai, telkia piliečius ir taip atlieka integravimo funk- 
ciją); 2) funkcine integracija (integracinis rinkimų, plebiscitų, parlamenti- 
nių debatų poveikis); 3) dalykine integracija (pirmiausia per integruojančią 
valstybės teritoriją). R. Smendas, atsižvelgdamas į integracijos kriterijų, 
nagrinėjo konstitucinės teisės institutus, kaip antai valstybės formą, valdžių 
padalijimą, federalizmą. 

R. Smendo doktriną teisinio pozityvizmo atstovai kritikavo dėl tei- 
sės reikšmės sumenkinimo, fragmentiškumo, nekonkrečių terminų ir pan. 
Nepaisant kritikos, didesniais ar mažesniais R. Smendo teorijos sekėjais 

tapo ne vienas vokiečių autorius, kaip antai Ulrichas Scheuneris, Horstas 
Ehmkė, Konradas Hessė ir Peteris Hdberlė. 

R. Smendas savo ruožtu kritikavo teisinį pozityvizmą pasitelkęs inte- 
gracijos teoriją, o Otto von Gierkė (1841—1921 m.) savo koncepciją grindė 
istoriniais vokiečių valstybinio gyvenimo pradais. Jis kritikavo P. Labandą 
ir jo sekėjus už grynai dogmatinį-teisinį valstybinės teisės institutų aiški- 
nimą. 1868—1913 m. išleistame keturių tomų veikale „Vokietijos bendrijų 
teisė“ (Das deutsche Genossenschaftsrecht) šis istorinės mokyklos atstovas 
nagrinėjo susivienijimų veiklą. Pasak jo, Vokietijos valstybės organizacijos 
pagrindas — įvairaus pobūdžio tarpusavyje susijusių sąjungų ar bendrijų 
(žmonių susivienijimų) sistema. Toks požiūris labai artimas instituciona- 
lizmui; tiesa, savo modelį O. von Gierkė sudarė feodalinių laikų struktūrų 
(cechų, gildijų, bažnytinių bendrijų) pavyzdžiu. 

Greta minėtųjų autorių verta paminėti ir Ludwigą Gumplowiczių 
(1838—1909 m.) — iš Lenkijos kilusį teisininką ir sociologą, dėsčiusį Graco 
universitete tuometinėje Austrijoje-Vengrijoje. Jis domėjosi socialinėmis 
grupėmis, koniliktų sociologija, rašė apie rasių kovą (vok. der Rassenkampf). 
L. Gumplowiczius buvo socialinio darvinizmo šalininkas. 1877 m. pasiro- 
džiusiame darbe „Bendroji valstybės teisė“ (Das allgemeine Staatsrecht) jis 
nagrinėjo reikšmingas valstybinės teisės problemas ir teigė, kad valstybė 
gimsta iš veiklos grupių, kurios susiorganizuoja siekdamos pajungti kitas 
grupes. Grupės intelektinė viršenybė ir karinė drausmė lemia jos sėkmę. 
Teisę L. Gumplowiczius sieja su mažesnės už pajungtąsias grupės siekiu 
užtikrinti pusiausvyros nebuvimą, t. y. jėgų nelygybę, tam tikslui panaudo- 
jant teisės sistemą. Teisė gimsta iš priešiškų veiksmų ir įvairiarūšių sociali- 
nių veikėjų bei nelygių jėgų sąveikos. Moralė funkcionuoja grupės viduje, 
o teisė atsiranda dėl sąveikos tarp grupių. Jo darbuose aptariama teisinės 
valstybės, etninių mažumų tematika. 

Sociologinės teorijos darė įtaką ir gerokai vėlesniems konstitucinės tik- 
rovės tyrimams. Antai 1980 m. išleistoje R. Zippeliuso knygoje „Visuomenė 
ir teisė: pagrindinės valstybės ir valstybės sociologijos sąvokos“ (Gesellschaft 
und Recht: Grundbegriffe des Rechts-und Staatssoziologie) pateikė būtiną in- 
formaciją tyrėjui, norinčiam taikyti sociologinį teisės tyrimo metodą. Jis pa- 
brėžė, kad teisės normų efektyvumas (t. y. tam tikrų teisinės politikos tikslų 
pasiekimas) priklauso nuo socialinės aplinkos ir socialinių veiksnių. 

Britų sociologinei mokyklai atstovavo Williamas Ivaras Jenningsas 
(1903—1965 m.), Londono ekonomikos mokyklos (School of Economics) 
profesorius, kuris teigė, kad teisės mokslas yra socialinis, o konstitucinė 
teisė turi būti suprantama ir aiškinama atsižvelgiant į socialinį, ekonomi- 
nį ir politinį kontekstą. Jis kritikavo griežtą A. V. Dicey teisės sampratą. 

1933 m. parašyto veikalo „Teisė ir konstitucija“ (The Law and the Consti- 
tution) pratarmėje jis aiškino, kad reikia žvelgti toliau žodžių ir formuluo- 
čių, nustatyti principus, kurie fiksuoja įvairių politinių valdžių santykius 
ir funkcijas. Jo manymu, teisininkas negali suprasti jokios teisės dalies, jei 
nežino socialinių sąlygų ir padarinių, kurių vadovaudamiesi ta teise sukelia 
žmonės. Tai svarbu ir norint suvokti šalies konstitucinę teisę. 

Sociologinės krypties tyrinėjimai JAV apibūdinami kaip „realistų“ 
reakcija ir vadinamoji sociologinė jurisprudencija. „Realistinės“ reak- 
cijos į teisinio dogmatinio nagrinėjimo atstovų darbus reiškėju laikomas 
JAV Aukščiausiojo Teismo teisėjas Oliveris Wendellis Holmesas (1841— 
1935 m.), realistinį požiūrį labai aiškiai išreiškęs straipsnyje „Teisės takas“ 
(The Path of the Law), kuriame teisę apibrėžė kaip pranašysčių, ką darys 
teismai, visumą. Realistinės krypties laikėsi ir sociologinės jurisprudenci- 
jos pakraipos atstovai Roscoe'as Poundas (1870—1964 m.) bei Benjaminas 
Cardozo (1870—1938 m.). Teisinis realizmas padarė didžiulę įtaką konsti- 
tucinės teisės problemas nagrinėjusiems autoriams E. Corwinui, Ch. Hai- 
nesui, R. Cushmanui. Antai 1925 m. pirmąsyk išleistame darbe „Svar- 
biausieji konstituciniai sprendimai“ (Leading Constitutional Decisions) 
R. Cushmanas rašė, kad JAV Aukščiausiasis Teismas dirba ne vakuume, jo 
sprendimus dėl svarbių konstitucinių klausimų galima suprasti tik žinant 
istorijos, politikos, ekonomikos kontekstą, o konkretūs teisminiai ginčai 
esą ne kas kita, kaip konkuruojančių politinių jėgų — prezidento, kongreso, 
valstijų ir federalinės valdžios, politinių partijų ir suinteresuotų grupių — 
kovos dėl valdžios išraiška. 


2.3. Politologinė kryptis 


Atkuriant ar įtvirtinant demokratines valdžios struktūras po Antrojo pa- 
saulinio karo reikėjo grįžti prie klasikinių konstitucinių koncepcijų, kaip 
antai valdžių padalijimo, teisinės valstybės, prigimtinių teisių. Diskusijos 
dėl valstybės valdymo modelio, asmens ir valdžios santykių skatino pradėti 
įvairiapusius konstitucinius tyrimus. Vieni konstitucionalistai aiškindami 
teisinę tikrovę tenkinosi teisinio reguliavimo analize, kiti bandė žvelgti į 
problemas plačiau, ypač pasinaudodami politikos mokslų laimėjimais. 
Pokario konstituciniams tyrimams didelę įtaką darė politikos mokslų 
suklestėjimas Amerikoje, pradėjo vyrauti politologiniai aspektai. Pabrėžti- 
na, kad politikos mokslams būdingas itin plačios apimties tyrimo objektas: 
nuo vidaus politikos, įskaitant valdžios institucijų veiklą, iki tarptautinių 
santykių. Taigi šis tyrimų laukas apėmė ir konstitucinius klausimus, poli- 
tikos mokslų atstovai nevengė nagrinėti konstitucinių problemų (ne tiek 
paties konstitucinio reguliavimo, kiek jo reikšmės politiniams procesams). 

Politologai iš pradžių ypač pabrėžė empirinį mokslo pobūdį ir buvo lin- 
kę priešpriešinti savo tyrimus teisiniams tyrimams. Tik vėliau, išryškėjus 
teorijos poreikiui, regima ne tiek priešprieša, kiek bandymai koordinuoti 
politologinius ir teisinius tyrimus. Neatsitiktinai Prancūzijos universite- 
tuose po 1954 m. imta dėstyti konstitucinės teisės ir politikos institutų 
kursą, kurį reiktų laikyti savotišku konstitucinės teisės ir politikos mokslų 
junginiu. 

Kai kurie konstitucionalistai teigė, kad teisės mokslas turi ne tik ana- 
lizuoti teisės normas ir konstruoti institutus, bet ir atsižvelgti į faktinius 
santykius, susiklostančius priimant valdingus sprendimus, taip pat vertinti 
politinių veiksnių įtaką. Jie pabrėžė, kad iš tikrųjų kartais konstitucinis 
tekstas ir konstitucinė praktika nesutampa, todėl vien nagrinėti teisinius 
tekstus būtų pernelyg vienpusiška. Taigi būtina plačiau žvelgti į valstybines 
ir politines struktūras. Susiduriama su konstitucinės teisės „politizacijos“ 
poreikiu. Politologinės krypties atstovai pabrėžė socialinės tikrovės įtaką 
teisei, o konstitucinius reiškinius tyrė juos siedami su politiniais veiksniais. 

Daug knygų konstitucinės teisės ir politikos mokslų klausimais pa- 
rašęs Maurice'as Duverger (1917-2014 m.) pirmasis iškėlė konstitucinės 
teisės tyrimo objekto išplėtimo klausimą. 1948 m. pasirodė jo „Konstitu- 
cinės teisės ir politikos mokslo vadovėlis“ (Manuel de droit constitutionnel 
et de la science politigue), kuriame siekta atskleisti ir politinius konstituci- 
nių problemų aspektus. M. Duvergeris išgarsėjo 1951 m. išleidęs veikalą 
„Politinės partijos“ (Partis politigues), kuriame nagrinėjo politinių partijų 
struktūros ir organizacijos pagrindus, jų kūrimąsi ir raidą. Šiame darbe 
jis atskleidė rinkimų sistemų įtaką partinių sistemų formavimuisi. Pagal 
jį, proporcinė balsavimo sistema skatina daugelio stabilių ir savarankiškų 
partijų sistemą: mažoritarinė dviejų ratų balsavimo sistema — daugiapartinę 
sistemą, kuriai būdingos lanksčiai organizuotos, tarpusavyje savo veiksmus 
derinančios partijų koalicijos, o mažoritarinė vieno rato balsavimo sistema 
palanki dvipartinei sistemai susiformuoti. Balsavimo sistemų poveikį jis 
prilygino stabdžio ir akseleratoriaus poveikiui, nes vienokia sistema skatina 
partijų kūrimąsi, o kitokia — stabdo. Tačiau vien balsavimo sistema nepaaiš- 
kina partijų sistemos atsiradimo, reikia analizuoti daug daugiau veiksnių. 

1955 m. pirmajame knygos „Konstitucinės teisės ir politinės instituci- 
jos“ (Droit constitutionnel et les institutions politigues) leidime konstitucinę 
tikrovę M. Duverger nagrinėjo politinių veiksnių kontekste ir pasiūlė naują 
valdžių padalijimo sampratą. Jis aiškino, kad paprastai valdžių padalijimas 
siejamas su parlamento ir vyriausybės santykiais, bet toks supratimas ri- 
botas, nes ignoruojamos politinės realijos, partijų įtaka. Jeigu parlamento 
dauguma ir vyriausybė yra tos pačios politinės pakraipos, vyriausybė tėra 

tik parlamento daugumos įrankis, todėl, pasak M. Duverger, kalbėti apie 
valdžių padalijimą tokiomis aplinkybėmis būtų absurdiška. Tikrąjį padali- 
jimą rodo santykiai tarp daugumos ir mažumos (nesvarbu, ar jos koalicijos, 
ar ne). Atstovaujamosiose institucijose (parlamente, vietos savivaldos tary- 
bose) dauguma siekia priimti sprendimus, o mažuma bando juos blokuoti. 
Partijos, veikiančios visais lygmenimis, tą pačią politiką įgyvendina visose 
grandyse. 

M. Duverger — pusiau prezidentinio valdymo modelio koncepcijos 
kūrėjas. Vietoj įprastų prezidentinio ir parlamentinio valdymo formų jis 
siūlė trinarę sistemą ir skyrė prezidentinio, pusiau prezidentinio ir parla- 
mentinio valdymo sistemas. Pusiau prezidentinė valdymo sistema, jun- 
gianti prezidentinę (prezidentas renkamas visuotiniais rinkimais ir yra 
valstybės vadovas) ir parlamentinę (prezidento patvirtinta vyriausybė turi 
turėti parlamento pasitikėjimą) sistemas, turi užtikrinti stabilų valdymą. 
Ne visi konstitucionalistai pritarė tokiam požiūriui (šią konstrukciją kriti- 
kavo prancūzų konstitucionalistai Jeanas Gicguelis, Olivieris Duhamelis ir 
Jeanas Louis Guermonne'as). 

M. Duverger idealas — politinė sistema, kurioje atstovaujamosios de- 
mokratijos privalumai derinami su veiksmingu valdymu. Taip įveikiamas 
valdžios nuasmeninimas, valdžios ir tautos susvetimėjimas. Šis autorius 
išsiskiria ir savo darbų stilistika, nes būdamas politinės eseistikos žanro 
šalininkas siekdavo populiariai išdėstyti originalias ir moksliškai pagrįstas 
idėjas. M. Duverger idėjos padarė didžiulę įtaką XX a. antrosios pusės po- 
litikos ir konstitucinės teisės mokslams. 

Georges'as Vedelis (1910—2002 m.) 1949 m. išleido „Konstitucinės 
teisės pagrindų vadovėlį“ (Manuel ėlėmentaire de droit constitutionnel), ku- 
riame pabrėžė savo tyrimo uždavinį — peržengti vien teisinių tyrimų ribas 
ir, pasinaudojus politikos mokslų bei istorijos elementais, praturtinti teisinį 
pažinimą. 

Kitas konstitucinės teisės politizacijos šalininkas buvo Georges'as Bur- 
deau (1905—1988 m.). Geriausiai žinomas jo dešimties tomų politikos 
mokslų traktatas. 1953 m. leidžiant šeštąjį „Konstitucinės teisės“ (Droit 


constitutionnel) leidimą!“* 


G. Burdeau pabrėžė, kad politinio gyvenimo 
analizė negali apsiriboti vien konstitucinių aktų tekstais ar politine prakti- 
ka, susijusia su konstitucijos taikymu, nes nuošalyje lieka visas filosofinis 
antstatas ir psichologiniai veiksniai. Politinių institutų negalima nagrinėti 
atsietai nuo to, kas lemia jų originalumą ir reikšmingumą. 


5 Vėlesnis jo vadovėlis buvo išleistas „Konstitucinės teisės ir politinių institucijų“ 
(Droit constitutionnel et institutions politigues) pavadinimu. Pastebėtina, kad savo parašytus 


vadovėlius taip pavadino dauguma XX a. antrosios pusės prancūzų autorių. 

M. Duverger ir G. Burdeau nubrėžtų gairių iki šiol laikosi Bernard'as 
Chanteboutas, kuris net savo knygos „Konstitucinė teisė ir politikos moks- 
las“ (Droit constitutionnel et science politigue) pavadinimu pabrėžia konstitu- 
cinių ir politologinių tyrimų sąjungą. 

JAV politologinei teisinių tyrimų krypčiai atstovauja vadinamosios po- 
litinės jurisprudencijos (Political Jurisprudence) mokykla, kurios atstovai 
konstitucinius klausimus nagrinėja atsižvelgdami į politinius veiksnius. Jie 
kritiškai vertina vien tradicinę juridinę analizę ir siūlo stebėti, aprašinėti 
teisinį gyvenimą. Politinės jurisprudencijos krypties autorių manymu, tei- 
siniai tyrimai be sistemų teorijos, kiekybinių tyrimo metodų, statistinės 
analizės ar empirinės teisinės veiklos tyrimų būtų vienpusiški ir neatskleis- 
tų viso teisinės tikrovės vaizdo. Politinės jurisprudencijos tyrimų srityje 
konstitucinė teisė — pirmiausia socialinės politinės kontrolės priemonė. 

Minėtosios krypties autoriai itin pabrėžia teismų (labiausiai JAV Aukš- 
čiausiojo Teismo) funkciją valdžių sistemoje, įtaką kitoms valdžioms. Pagal 
šią teoriją, tam tikrų teismo bylų sprendimus daugiau lemia politiniai mo- 
tyvai, o ne teisinė bylos aplinkybių analizė. Pasak Kalifornijos universiteto 
profesoriaus Martino Shapiro, pagal šią teoriją teismai vertinami kaip poli- 
tinės įstaigos, o teisėjai — kaip politikos veikėjai. Vadinasi, norint suprasti, 
kas lemia bylos sprendimą, svarbiau vertinti patį teisėją, o ne bylos spren- 
dimo motyvus. 

Politinės jurisprudencijos šalininkai pabrėžia, kad teisėjams daro įtaką 
politinė sistema, jie turi savų įsitikinimų, kas yra teisė ir kaip ją taikyti. 
Žinoma, tai nereiškia, kad teismų sprendimai priimami savavališkai, ne- 
kreipiant dėmesio į ankstesnę jurisprudenciją, bet teisėjų politinių, teisinių 
ir asmeninių įsitikinimų reikšmė tikrai didelė. Ši teorija teismų sprendimus 
susieja su politikos procesais. 

Politiniai aspektai dominavo Prinstono universiteto profesoriaus 
Edwardo Samuelio Corwino (1878—1963 m.) knygose apie JAV Konstitu- 
ciją. Mokslinio nagrinėjimo kryptis buvo pasirinkta jau 1920 m. išleistame 
veikale „Konstitucija ir jos reikšmė šiandien“ (The Constitution and What 
It Means Today). Šios tyrimų krypties E. Samuelis laikėsi ir vėlesniuose 
savo darbuose, kuriuose nagrinėjo JAV prezidento instituciją, konstituciją 
ir pasaulio organizaciją. Šis autorius prisimenamas ir dėl reikšmingos jo pa- 
rengtos 1952 m. išėjusios knygos „Jungtinių Amerikos Valstijų Konstituci- 
ja: analizė ir aiškinimas“ (The Constitution of the United States of America: 
Analysis and Interpretation). 

Politikos mokslų profesorius Charlesas Hermanas Pritchettas (1907— 
1995 m.) irgi žinomas kaip konstitucinės teisės tyrėjas. 1959 m. išleistoje 
knygoje „Amerikos Konstitucija“ (The American Constitution) bei 1963 m. 

pasirodžiusiame veikale „Amerikos konstitucinė sistema“ (The American 
Constitutional System) jis pabrėžė politinių aspektų tyrimo svarbą JAV 
konstitucinės sistemos funkcionavimo suvokimui. Šiai krypčiai priskirti- 
nas ir Gilbert'as Schubert'as, kuris 1975 m. išleistame darbe „Žmogiškoji 
jurisprudencija“ (Human Jurisprudence) teigė, kad tik įsigilinus į politikos 
sritį galima diskutuoti apie konstituciją kaip politinės evoliucijos elementą. 
Alecas Stone'as Sweetas (Jeilio universitetas), nagrinėdamas „politinės 
jurisprudencijos“ teorijos įtaką XX a. antrosios pusės JAV konstitucinės 
teisės autorių darbams, ją sieja su politikos „juridizacija“ (t. y. vis dažniau 
kreipiamasi į teisminę valdžią siekiant spręsti kilusius valdymo ginčus). 
Politologiniai aspektai vyravo ir britų autorių konstitucinei proble- 
matikai skirtuose darbuose. Antai A. H. Birchas 1964 m. išleistoje knygoje 
„Atstovaujamasis ir atsakingasis valdymas: apybraiža apie britų konstituci- 
ją“ (Representative and Responsible Government: an Essey on British Cons- 
titution) teigė, kad būtina atsisakyti formalaus konstitucijos vertinimo, nes 
jis labai ribotas ir apima tik parlamento ir vyriausybės santykius (parlamen- 
tas dominuoja, o vyriausybė yra jam atskaitinga). Jo manymu, toks požiūris 
pasenęs, neatitinka tikrovės ir realių politinių santykių. Antai M. Vile'as 
knygoje „Konstitucionalizmas ir valdžių padalijimas“ (Constitutionalism 
and Separation of Powers), pasirodžiusioje 1967 m., bandė sukurti naują 
konstitucinę valdžių padalijimo teoriją, kuri apimtų ne tik tris tradicines 
valdžias (įstatymų leidžiamąją, vykdomąją ir teisminę), bet ir jų realų vei- 
kimą, įvairių politikos srityje veikiančių jėgų, kaip antai politinių partijų 
ir grupuočių, žiniasklaidos priemonių, ypač radijo ir televizijos, poveikį 
valdžios sprendimams. G. Marshallas veikale „Konstitucinė teorija“ (Cons- 
titutional Theory, 1971 m.) politologo požiūriu tyrė konstitucinius klausi- 
mus. J. Mackintoshas 1977 m. išleistoje knygoje „Vyriausybė ir politika 
Britanijoje“ (The Government and Politics in Britain) rašė, kad XX a. įvykę 
didžiuliai teisinių, politinių ir socialinių visuomenės struktūrų pokyčiai 
verčia iš naujo įvertinti pasikeitusią valdymo sistemos tikrovę. Jo manymu, 
senosios teorinės pažiūros, nesant įtikinamos politinės filosofijos, kliudo 
įvykdyti būtinas valdymo sistemos reformas. 


2.4. Šiuolaikinių mokslininkų konstitucionalistų požiūrių įvairovė 


XX a. pabaigoje įvykęs proveržis konstitucionalizmo įtvirtinimo srityje, 
naujų valstybių prisijungimas prie „konstitucinės orbitos“, Vakarų kons- 
titucinės santvarkos, grindžiamos demokratijos, valdžių padalijimo ir 
asmens teisių apsaugos prioritetu, modelio triumfas susijęs ir su konstitu- 
cinės teisės mokslo poslinkiais. 

Konstitucijos vis labiau įsitvirtina kaip aukščiausiosios galios normų ir 
principų sistemos, lemiančios visą nacionalinę teisinę sistemą; pripažįsta- 
ma esminė konstitucinės justicijos instituto reikšmė užtikrinant konstitu- 
cinių normų laikymąsi, konstitucijai suteikiamas teisinės vertybės statusas. 
Konstitucionalistams parūpo nauji tyrimo objektai: teisės šakų konstitu- 
cionalizacija, konstitucijos ir teisinių sistemų santykiai (čia aktualiausia 
— konstitucinės teisės europėjimas ir globalizacija), konstitucinių teisių ir 
laisvių teisinis užtikrinimas. Konstitucionalizmo doktrina ima daryti vis 
didesnį poveikį kitų teisės sričių tyrimams. 

Pabrėžtinas visuotinis konstitucinės justicijos instituto įtvirtinimas, 
pakeitęs ne tik konstitucinę aplinką, bet ir pačius konstitucinius tyrimus. 
Konstitucionalistai daugiausia dėmesio pradėjo skirti konstitucinės jurispru- 
dencijos analizei, atskleidžiančiai konstitucinio reguliavimo esmę ir turinį. 
Būtent konstitucinė justicija konstitucinę teisę pavertė tikrai veikiančia. 

Su konstitucinės justicijos visuotiniu pripažinimu siejamas ir kitas 
naujas reiškinys — teisės konstitucionalizacija. XX a. pabaigoje tyrinėto- 
jai pastebėjo, kad įvairios nacionalinės teisės šakos (baudžiamoji, civilinė, 
administracinė ir t. t.), taip pat teisės normų taikymo praktika ir net teisės 
mokslas patiria vis didesnį konstitucijos bei jos vertybių poveikį. Konsti- 
tucija vis labiau persmelkia visą teisinį gyvenimą. L. Favoreu šį reiškinį 
įvardijo kaip teisės konstitucionalizaciją'““. 

Konstitucinis pagrindinių asmens teisių ir laisvių įtvirtinimas, tiesiogi- 
nis konstitucijos taikymas, konstitucinės kontrolės institucijų atsiradimas ir 
aktyvi jų veikla, galimybė ginti savo teises remiantis konstitucija daro pa- 
grindinį šalies įstatymą tikruoju teisinio gyvenimo centru. „Šiandien į visą 
nacionalinę teisę žvelgiama per jos konstitucingumo prizmę. Tai — viena iš 
teisės konstitucionalizacijos, kaip universalios tendencijos, prielaidų, kartu 
ir apraiškų. Ordinarinė (visų pirma statutinė) teisė turi būti konstituciškai 
pagrindžiama, jos legitimumą ir galiojimą turi būti įmanoma verifikuoti 
remiantis konstitucija.“!*" 

Minėtieji pokyčiai susiję su tolesne konstitucinės teisės mokslo raida. 
Nežiūrint pažiūrų ir koncepcijų įvairovės, matyti bandymų naujai įvertinti 
W6 FAVOREU, L. La constitutionalisation du droit. L'unitė du droit. Mėlanges en hommage 
a Roland Drago. Paris, 1996, p. 25—35; FavoREuU, L. La constitutionalisation du droit pėnal 
et de la procėdure pėnale. Droit pėnal contemporain. Mėlanges en honneur d'Andrė Vitu. 
Paris: Editions Cujas, 1989, p. 169—203; FavoREu, L. Uinfluence de la jurisprudence du 
Conseil constitutionnel sur les diverses branches du droit. Itinėraires. Etudes en Vhonneur 
de Lėo Hamon. Paris: Economica, 1982, p. 235—244, 

“ KūRis, E. Konstitucija, konstitucinė doktrina ir Konstitucinio Teismo diskrecija. Iš: 
Konstitucijos aiškinimas ir tiesioginis taikymas. Baltijos ir Skandinavijos šalių konferencijos 
medžiaga. Vilnius, 2002, p. 10. 

ar atnaujinti požiūrį į dabarties konstitucinę tikrovę. Į mokslinę apyvar- 
tą grįžta vadinamasis Kelseno normatyvizmas, realistinės interpretavimo 
teorijos, atnaujinamos institucionalistinės teorijos. Pozityvistinis požiūris 
konstitucinės teisės moksle įgyja „jurisprudencinio“ ar naujojo pozityviz- 
mo pavidalą. Italijoje ir Ispanijoje pozityviųjų ir vertybinių konstitucijos 
aspektų siejimą imta vadinti neokonstitucionalizmu, anglosaksų šalyse ir 
toliau pabrėžiama konstitucinių teisių apsaugos svarba. Neatsisakoma ir 
jungties su sociologiniais ir politologiniais tyrimais, tik atliekant konstitu- 
cinius tyrimus jiems nebeteikiama pirmoji vieta. 

Pastebimas ir siekis jungti įvairius požiūrius, pirmiausia — prigimtinių 
teisių koncepciją su pozityvizmu. Konstitucija yra ne tik normos, ne tik 
svarbiausios bendro gyvenimo taisyklės, bet ir teisės, visų pirma asmens, 
kurios apibrėžia valdžios kišimosi ribas. Žmogaus prigimtis yra pirminis 
prigimtinių žmogaus teisių ir laisvių šaltinis. Konstitucijoje ar konstituci- 
nėje jurisprudencijoje įtvirtinus žmogaus teisių ir laisvių prigimtinę esmę, 
bet koks jų aiškinimas galimas tik pripažįstant jų prigimtinį pobūdį, t. y. 
prigimtinė teisė tapo pozityviosios teisės dalimi. Atsiranda konstitucinis 
pagrindas žmogaus teises ir laisves traktuoti kaip pirminį ir svarbiausiąjį 
pradą, esantį aukščiausioje teisinių vertybių skalės pozicijoje. Toks pagrin- 
dinių žmogaus teisių prigimties pripažinimas reikšmingas ir konstitucinių 
normų bei principų interpretavimui. Konstitucijos interpretacija negali 
tapti pagrindu paneigti prigimtines žmogaus teises ir laisves. Tai — princi- 
pinė konstitucinės justicijos nuostata. Pagrindinių teisių apsauga, darnaus 
valstybės valdžios institucijų funkcionavimo užtikrinimas yra konstitucinio 
teismo funkcijos, kurias įgyvendinant skatinama teisės sistemos „konstitu- 
cionalizacija“. 

Daug diskutuojama dėl konstitucinės justicijos ir demokratijos santy- 
kių. Atmesdami vadinamąją teisėjų valdymo doktriną, nūdienos konstitu- 
cionalistai konstitucinę justiciją traktuoja kaip antimažoritarinę kontrolę, 
kuria siekiama užtikrinti, kad dauguma nepiktnaudžiautų ir gerbtų asmens 
ir mažumos teises. Tai atitinka konstitucinės demokratijos, t. y. demokra- 
tinės valdžios, kurios sprendimai priimami daugumos valia, bet gerbiant 
asmens ir mažumos teises, koncepciją. Konstitucionalistų darbuose dažnos 
tokios kategorijos kaip konstitucinė demokratija, svarstymų (deliberatyvi- 
nė) demokratija, pliuralistinė demokratija ir pan. 

Minėta, kad mokslinių pažiūrų klasifikavimas — itin rizikingas daly- 
kas. Todėl vertinant dabartinių autorių įnašą kiek įmanoma vengiama juos 
priskirti prie kokių nors grupių. Pateikiama tik teisinių požiūrių apžvalga, 
nebandant prie ko nors priskirti vieno ar kito autoriaus ar apibrėžti jų 
grupės ribų. 

Reikėtų pripažinti esminį Louis Favoreu (1936 —2004 m.) indėlį amžių 
sandūroje Prancūzijoje plėtojant konstitucinės teisės tyrimus. Jis komentavo 
Konstitucinės tarybos sprendimus, konstitucinę jurisprudenciją taikė aiškin- 
damas šalies konstitucinį reguliavimą. Plačiai žinomi jo darbai „Konstituci- 
niai teismai“ ( Cours constitutionnelles), „Teisės valdoma politika“ (La politigue 
saisie par le droit), jo vadovaujamo kolektyvo parengti vadovėliai „Konstituci- 
nė teisė“ (Droit constitutionnel), „Pagrindinių laisvių teisė“ (Droit des libertės 
fondamentales) ir kt. Būtent dėl L. Favoreu darbų įtakos M. Duverger siūlyti 
politologiniai tyrimai nagrinėjant konstitucinę teisę buvo pastumti gerokai 
į šoną, nors ir neišnyko iš konstitucinių tyrimų lauko. 1997 m. Prancūzijos 
teisės fakultetų programos buvo pakeistos: vietoj konstitucinės teisės ir po- 
litinių institutų pradėta dėstyti vien konstitucinę teisę. Teisiniai metodai, 
ypač konstitucinės jurisprudencijos analizė, tapo pagrindiniai, tai sietina 
ir su konstitucinės teisės mokslo autonomiškumo pabrėžimu. L. Favoreu 
suformuotos Ekso mokykos atstovai pradėjo analizuoti Prancūzijos Kons- 
titucinės Tarybos sprendimus, įvairių nacionalinės teisės sričių konstituci- 
onalizacijos problemas. Prancūzijoje konstitucinės teisės atsinaujinimas"“* 
siejamas su Dominigue'o Chagnollaud, Olivierio Jounjano ir Constance'os 
Grewe, Ferdinando Mėlin-Soucramanien'o, Dominigue'o Rousseau 
darbais. 

Vokietijoje nuo 1980 m. pripažįstamas konstitucinės jurisprudencijos 
pozityvizmas (Bundesverfassungsgerichtspositivismus). Pabrėžtina, kad Vo- 
kietijos federalinis konstitucinis teismas laikomas pripažintu oficialiosios 
konstitucinės doktrinos kūrėju, todėl konstitucinė jurisprudencija tapo ne 
tik mokslinių tyrimų objektu, bet ir teisinės minties reiškimo priemone. 
Šio teismo jurisprudencija domisi ne vien vokiečių autoriai: paminėtinas 
Donaldo P Kommerso ir Russelo A. Millerio darbas „Vokietijos Federaci- 
nės Respublikos konstitucinė jurisprudencija“ (The Constitutional Jurispru- 
dence of the Federal Republic of Germany). 

1969 m. išleistų ir dvidešimt kartų perleistų „Vokietijos Federacinės 
Respublikos konstitucinės teisės pagrindų“ (Grundziige des Verfassungsrechts 
der Bundesrepublik Deutschland) autorius, federalinio konstitucinio teismo 
teisėjas (1975—1987 m.) Konradas Hessė (1910—2005 m.) pabrėžė, kad 
konstitucija yra pagrindinė visuomenės teisinė tvarka, nustato valstybės 
politinę vienybę formuojančius uždavinius ir pagrindinius principus, re- 
guliuoja visuomenės konfliktų įveikimą, nubrėžia valstybės organizacijos 
ir funkcionavimo pagrindus. 


8 Nederėtų pamiršti ir antrojoje XX a. pusėje besidarbavusių prancūzų konstitucionalistų 
Fr. Luchaire'o, M. Prėlot, P Pactet, Ph. Ardanto ir kt. indėlio. 

Žinoma, jurisprudencinis pozityvizmas — ne vienintelis požiūris, esa- 
ma ir kitokių teorinių pažiūrų ar tam tikrų įprastų pozityvistinio tyrimo 
aspektų kritikos. Antai Peteris Haberlė pabrėžia konstitucinės teisės kaip 
kultūros mokslo sampratą ir siūlo pliuralistinės konstitucijos koncepciją. 
Robertas Alexy, kurio žinomiausi darbai yra „Teisinio argumentavimo 
teorija“ Lo der juristischen Argumentation, 1983 m.) ir „Pagrindinių 
teisių teorija“ (Theorie der Grundrechte, 1985 m.), savąją teisės sampra- 
tą grindžia Kelseno normatyvizmu ir Radbrucho teisiniu natūralizmu. O 
Friedrichas Milleris siūlo remtis teisės struktūrų teorija. Verti dėmesio ir 
Dieterio Grimmo | Bal universitetas, Berlynas) darbai „Vokietijos 
konstitucinė istorija“ (Deutsche Verfassungsgeschichte, 1995 m. 3 leidimas) 
ir „Suverenitetas“ (Souverūnitūt), išleistas 2009 m.““, taip pat lyginamosios 
konstitucinės teisės specialisto ir teisės filosofo Gūnterio Frankenbergo 
darbai — 2004 m. „Pagrindinis įstatymas“ (Grundgesetz) ir 2010 m. „Vals- 
tybės technologijos“ (Staatstechnik). 

Naujajam pozityvizmui Italijoje atstovauja Gustavas Zagrebelsky'is, 
kuris 1988 m. išleistoje knygoje „Konstitucinė justicija“ (La giustizia cos- 
tituzionale) nagrinėjo konstitucingumo kontrolės institutą, o 1992 m. pasi- 
rodžiusiame darbe „Švelni teisė“ (II diritto mitte) bandė naujai įvertinti patį 
teisinį reguliavimą. Riccardas Guastinis 2001 m. išleistose „Konstitucijos 
teorijos paskaitose“ (Lezioni di teoria costituzionale) pasiūlė analitinę konsti- 
tucinę teoriją, „teisės kaip kalbos“ tyrimus. Jis aptarė, be kita ko, norminės 
hierarchijos, konstitucinės interpretacijos, teisinės sistemos konstituciona- 
lizavimo problemas. 

Reikšmingi italų Allessandro Pizzorusso, Giuseppės de Vergottinio, 
ispano Manuelio Garcia-Pelayo, aktyviai dirbusio XX a. antrojoje pusėje, 
darbai, prisidedantys prie konstitucinės teisės mokslo plėtotės. Su dideliu 
susidomėjimu buvo sutiktos ir kitos mokslinės studijos: argentiniečių Se- 
gundo Linareso Guintanos „Naujosios pasaulio konstitucijos“ (Las nuevas 
constitucionnes del mundo, 1979 m.), Carloso Santiago Nino „Konstitucinės 
teisės pagrindai“ (Fundamentos de derecho constitutional) 1992 m., kiek vė- 
liau pasirodžiusi „Deliberatyvinės demokratijos'*? 
titution de la democratica deliberativa). 

Apžvelgiant šių dienų JAV konstitucinės minties laimėjimus negali- 
ma nepaminėti dar dviejų vardų — L. H. Tribe'o ir R. Dworkino. Abu jie 


konstitucija“ (La Cons- 


W XX a. antrosios pusės Vokietijoje rašiusių valstybinės teisės tyrėjų sąrašą galima pratęsti: 
tai K. Sternas, Th. Maunzas, K. Doeringas ir kt. 


Ww Demokratijos modelis, kuriam būdinga tai, kad priimant valstybinius sprendimus 


viešam klausimų svarstymui teikiama didžiulė reikšmė; šio modelio funkcionavimas sieja- 
mas su informaciniu visuomenės atvirumu. 

išsiskiria pažiūrų originalumu, teiginių pagrindimu. Harvardo universite- 
to profesorių Laurence'ą H. Tribe'ą, fundamentalaus veikalo „Amerikos 
konstitucinė teisė“ (American Constitutional Law), kurio pirmasis leidimas 
išėjo 1979 m., autorių, pirmiausia domina pati Konstitucija, ir tik po to — 
JAV Aukščiausiojo Teismo aiškinimai. L. H. Tribe'as teigia konstitucijos 
teksto prioritetą, o Aukščiausiojo Teismo interpretacijos esančios išves- 
tinės. Kartu jis pripažįsta gyvosios konstitucijos koncepciją, pagal kurią 
galimos įvairios galinčios keistis interpretacijos, nes konstitucijos gyvybės 
šaltinis — pačioje konstitucijoje. Kiti L. H. Tribe'o darbai skirti Aukščiau- 
siojo Teismo ir JAV prezidento institucijai nagrinėti. 

Mauro Barberis (vadinamosios Genujos mokyklos teisės teoretikas) 
neokonstitucionalizmo koncepciją pirmiausia sieja su teisės filosofo Ronaldo 
Dworkino (1913-2013 m.), nagrinėjusio ir konstitucines problemas, vardu. 
Būtent šio autoriaus darbuose išryškėjo tokia konstitucijos samprata: konsti- 
tucija traktuojama ne tik kaip normų sistema, bet ir kaip vertybė; konstituciją 
sudaro ne tik normos, bet ir principai, kurie persmelkia visą teisinę sistemą; 
aiškinant konstituciją būtina užtikrinti principų ir jų išraiškų pusiausvyrą. 
R. Dworkinas gynė teisės ir moralės ryšį. Teisiniame pasaulyje gerai žino- 
mas R. Dworkino ir H. Harto dialogas, be to, rašant apie nūdienos teisinį 
pozityvizmą nuolatos prisimenama R. Dworkino pareikšta pozityvizmo kri- 
tika. Konstitucinės doktrinos plėtojimui ypač reikšmingi jo veikalai „Rim- 
tas požiūris į teises“ (Taking Rigts Seriously, 1977 m.), „Principo reikalas“ 
(A Mater of Principle, 1935 m.), „Teisės imperija“ (Law's Empire, 1986 m.). 

Minėtieji autoriai neturėtų užgožti kitų dabartinės JAV konstitucinės 
teisės tyrėjų — Vicki C. Jackson, Michelo Rosenfeldo, Marko Tushneto ir 
kt. — darbų, išreiškiančių amerikietišką požiūrį į konstituciją. 

Be jau minėtųjų britų autorių, reikėtų prisiminti Patricką Daltoną, 
Robiną Dexterį, Peterį Bromheadą ar Jeremy Waldroną, taip pat plėtojusių 
konstitucinę mintį. Beje, paminėtinos trys knygos vienodu pavadinimu — 
„Konstitucinė ir administracinė teisė“ (Constitutional and Administrative 
Law), iš kurių dažniausiai mokomasi pažinti britų konstitucinę ir admi- 
nistracinę tikrovę. Vienos iš jų autorius yra Johnas Alderis (9-asis knygos 
leidimas išleistas 2013 m.), kitos — Anthony'is Wilfriedas Bradley'is ir Keth 
D. Ewing (2010 m. pasirodė 15-asis leidimas), o trečios — Hilaire Barnett 
(2013 m. — 10 leidimas). 

Verta atkreipti dėmesį į Melburno universiteto (Australija) profesorės 
Cheryl Saunders darbus, ypač 2011 m. išleistą veikalą „Australijos Kons- 
titucija: kontekstinė analizė“ (The Constitution of Australia: a Contextu- 
al Analysis). Labai vertinamos ir Aharono Barako (pagarsėjusio teisminio 
aktyvizmo koncepcijos taikymu ir plėtojimu pirmininkaujant Izraelio 

Aukščiausiajam Teismui 1995—2006 m.) knygos „Teismų diskrecija“ (Ju- 
dicial Discretion, 1989 m.) ir „Teisėjas ir demokratija“ (The Judge in De- 
mocracy, 2006 m.), kuriose itin pabrėžiami teismų teikiamos konstitucijos 
ir demokratijos apsaugos klausimai. Konstitucinių idėjų perėmimo daly- 
kai nagrinėti Sujito Choudhry redaguotoje knygoje „Konstitucinių idėjų 
migracija“ (The Migration of Constitutional Ideas), išleistoje 2006 metais. 
Zachary'us Elkinsas kartu su kitais autoriais tyrė konstitucinio reguliavimo 
trukmės klausimus veikale „Nacionalinių konstitucijų ištvermingumas“ 
(The endurance of National Constitutions, 2009 m.). Nacionalines tyrimų 
reikšmingumo ribas yra peržengę Eivindo Smitho'*! (Norvegija), Walterio 
Ganshofo van der Meercho (1900—1993 m.) ir Franciso Delpėrėe (Belgi- 
ja), Andraso Sajo (Vengrija), Lecho Garlickio (Lenkija) darbai. 

Tik nedidelė šiuolaikinių autorių knygų dalis yra išversta į lietuvių 
kalbą. Trijų R. Dworkino knygų vertimai į lietuvių kalbą — išimtis, leidusi 
plačiau susipažinti su šio autoriaus koncepcijomis. 


3. Lyginamosios konstitucinės teisės krypties moksliniai darbai 
ir jų reikšmė 


Jau antikinių laikų autorių, nagrinėjusių valdžios organizavimo problemas, 
darbuose galima rasti lyginamųjų tyrimų užuomazgų. Herodotas, Plato- 
nas ar Aristotelis, ieškodami geriausio valdymo modelio, lygino įvairių 
valstybių valdymo sistemas. Vėlesniųjų laikų teisės tyrinėtojai taip pat ne- 
vengė lyginamųjų aspektų, kurie padėjo padaryti apibendrinamąsias iš- 
vadas. XVIII a. dirbęs Ch. Montesguieu ne be pagrindo vadinamas „visų 
konstitucionalistų komparatyvistų tėvu“. Knygoje „Apie įstatymų dvasią“ 
jis nagrinėjo įvairias teisines sistemas, tyrė teisinio reguliavimo įvairovę 
lemiančius veiksnius. Šioje knygoje lyginamasis metodas taikomas kaip pa- 
grindinė teisinio pažinimo priemonė. 

Autorių, rašiusių pirmosios konstitucionalizmo bangos laikais, dar- 
buose lyginamieji aspektai buvo papildomieji ir padėjo geriau suprasti vie- 
nos ar kitos sistemos ypatumus. Gana greitai suvokta, kad šie tyrimai kaip 
konstitucinės teisinės tikrovės suvokimo būdas gali būti reikšmingi, padėti 
daryti apibendrinamąsias išvadas, skirti bendrybes ir individualybes. 

Tokį požiūrio pasikeitimą lėmė keletas aplinkybių: XVIII a. pabaigo- 
je konstitucinis reguliavimas buvo retas reiškinys, o XX a. konstitucio- 
nalizmas įsitvirtino visame pasaulyje. Konstitucinių sistemų įtvirtinimas 
skirtinguose žemynuose skatino konstitucinius reiškinius vertinti išsamiau, 
ieškoti jų raidos dėsningumų. Trys konstitucionalizmo plėtros bangos 


4 Paminėtinas 2012 m. išleistas E. Smitho veikalas „Konstitucinė demokratija“ (Konsti- 


tusjonelt demokrati). 

XX a. (po Pirmojo ir Antrojo pasaulinių karų bei XX a. pabaigoje), lėmu- 
sios naujų konstitucinių sistemų įtvirtinimą ar buvusiųjų modifikavimą, 
privertė imtis lyginamųjų konstitucinės minties, konstitucinio reguliavimo 
ir konstitucinės praktikos tyrimų. 

XX a. buvo sparčios konstitucinės teisės mokslo plėtros laikotarpis. 
XIX a. pirmosios pusės konstitucionalistų darbai buvo daugiau aprašomojo 
pobūdžio, o klasikinės konstitucinės teisės mokyklos padėti teoriniai pa- 
grindai leido giliau suvokti konstitucinę tikrovę, ją analizuoti pagal institu- 
tus ar tam tikras reguliavimo sritis. Konstitucinis reguliavimas, jo institutai 
ir taikymo praktika tapo mokslininkų dėmesio objektu. Remiantis aptiktais 
dėsningumais ar ypatumais buvo daromos išvados. 

Pabrėžtina, kad XX a. būdingas lyginamųjų studijų reikšmės visoms 
teisės sritims pripažinimas. Lyginamoji teisėtyra (visų pirma atskleista pri- 
vatinės teisės tyrinėtojų Ernsto Rabelio (1874—1955 m.), Konrado Zwei- 
gerto ir Heino Kėtzo, teisinių sistemų tyrinėtojo Renė Davido (1906— 
1990 m.) darbuose) tapo pripažintu teisės pažinimo būdu. Todėl nenuos- 
tabu, kad lyginamieji tyrimai taikomi ir teisinių sistemų, kurioms būdinga 
tam tikra struktūra, pagrindiniam elementui — konstitucijai — pažinti. 

Naujų konstitucinės teisės institutų (pvz., konstitucinės justicijos, om- 
budsmeno) atsiradimas ir vis platesnis įtvirtinimas taip pat susijęs su lygi- 
namaisiais teisiniais tyrimais. Jau ir teismų praktikoje vis plačiau remtasi 
užsienio ar tarptautinių teismų jurisprudencija. 

Tartu universiteto profesoriaus Taavio Annuso nuomone, lyginamo- 
sios konstitucinės teisės literatūrą iki XXI a. pradžios galima skirstyti į 
penketą sričių ar atšakų“““. Pirmosios srities darbuose užsienio šalių kons- 
titucinė teisė nagrinėjama vertinant ją iš šalies, arba konstitucinės sistemos 
vertinamos bendriausiąja prasme (kelių šalių konstitucinio lyginimo pavyz- 
dys — Fr. Venterio „Konstitucinis lyginimas: Japonija, Vokietija, Kanada 
ir Pietų Afrika kaip konstitucinės valstybės“ (Constitutional Comparison: 
Japan, Germany, Canada and South Africa as Constitutional States, 2000 m.); 
vienos užsienio šalies bendrajam nagrinėjimui skirta Johno S. Bello „Pran- 
cūzijos konstitucinė teisė“ (French Constitutional Law, 1992 m.), Davido 
P. Currie „Vokietijos Federacinės Respublikos Konstitucija“ (The Cons- 
titution of the Federal Republic of Germany, 1994 m.). Šios grupės auto- 
rių darbuose ne visada nuosekliai taikomas lyginamasis metodas, kartais 
pasitenkinama bendru konstitucinės sistemos aptarimu. Antrosios gru- 
pės darbuose daugiausia dėmesio skiriama konstitucinei teorijai, teisinei 


42 ANNuS, T. Comparative Constitutional Reasoning: the Law and Strategy of Selecting 
the Right Arguments. Duke Journal of Comparative and International Law, 2004, vol. 14, 


p. 304-307. 

valstybei ar konstitucinei kontrolei (pvz., M. J. C. Vile'io „Konstitucio- 
nalizmas ir valdžių padalijimas“ (Constitutionalism and the Separation of 
Powers, 2-asis leidimas 1998 m.) aprašoma valdžių padalijimo sampratos 
istorija). Trečiosios krypties darbų autoriai susikaupia ties esminėmis kons- 
titucinės teisės problemomis, lygina įvairiose šalyse vyraujantį požiūrį į jų 
sprendimą (pvz., Kento Greenawalto straipsnis „Žodžio laisvė Jungtinėse 
Valstijose ir Kanadoje“ (Free Speech in United States and Canada, Law and 
Contemporary Problems, vol. 55, n? 5, 1992). Ketvirtosios grupės autorių 
straipsniuose ar moksliniuose pranešimuose remiantis palyginimais siūloma 
taikyti tam tikrą konstitucinį institutą ar tam tikru būdu spręsti konkrečią 
konstitucinę problemą (tokių darbų labai daug pasirodė XX a. pabaigoje, 
kai žlugus komunistinei sistemai prasidėjo konstituciniai šalių pertvarky- 
mai; pavyzdys galėtų būti 2000—2001 m. išspausdinti Bruce'o Akermano ir 
Steweno G. Calabresio straipsniai, kuriuose diskutuota apie prezidentinės 
sistemos privalumus ir ydas). Penktos autorių grupės darbuose lyginamoji 
konstitucinė teisė suvokiama kaip procesas ar disciplina, šiuose darbuose 
siekiama atskleisti jos vertingumą, tikslus ir metodus. 

Minėtoji klasifikacija — viena iš galimų. Antai pagal lyginimo objektą 
galima skirti: 1) konstitucinių sistemų lyginamuosius tyrimus, 2) konstitu- 
cinių institutų ar klausimų lyginamuosius tyrimus; pagal lyginimų apimtį 
galima skirstyti pasaulio, regiono ar kelių valstybių konstitucinių sistemų 
ar institutų lyginamuosius tyrimus; taip pat galima skirti darbus, kuriuose 
lyginamieji tyrimai dominuoja, ir darbus, kuriuose tokiems tyrimams pri- 
skiriama pagalbinė funkcija ir t. t. Prasmingas būtų ir istorinis požiūris į 
lyginamąją konstitucinę teisėtyrą. 

Minėta, kad lyginamieji konstituciniai tyrimai pamažu vis labiau pli- 
to, bet „grynieji“ tokio pobūdžio tyrimai buvo atliekami tik po Antrojo 
pasaulinio karo. Tiesa, jau 1384 m. pasirodė Williamo W. Crane'o ir Ber- 
nardo Moseso „Politika. Įvadas į lyginamosios konstitucinės teisės studiją“ 
(Politics. An Introduction to the Study of Comparative Constitutional Law), 
o 1893 m. buvo išleistas Kolumbijos universiteto (JAV) profesoriaus Johno 
Williamo Burgesso veikalas „Politikos mokslas ir lyginamoji konstitucinė 
teisė“ (Political Science and Comparative Constitutional Law), kuriame ly- 
gintos JAV, Vokietijos, Jungtinės Karalystės ir Prancūzijos valdžios orga- 
nizacijos sistemos. J. W. Burgessas nurodė savo knygos ypatumą — tai yra 
lyginamoji studija. Abiem šioms konstitucinėms lyginamosioms studijoms 
būdingas politologinių aspektų dominavimas. 

Prieš pat Antrąjį pasaulinį karą pasirodžiusiame JAV teisininko 
W. Clarko straipsnyje „Lyginamoji konstitucinė teisė“ (Comparative Cons- 
titutional Law) teigiama, kad anglų, prancūzų, vokiečių ir ispanų kalbomis 

yra parašytos tik kelios knygos, skirtos lyginamosios konstitucinės tei- 
sės klausimams. Tai tiesa, jeigu kalbama apie lyginamajai konstitucinei 
teisėtyrai skirtus darbus. Iš tų darbų paminėtini keli ir šiandien įdomūs: 
straipsnių rinkinys „Federalistinė Europa“ (L'Europe fėdėraliste, 1927 m.) 
ar B. Mirkine-Guetzėwitch (1892—1955 m.) knyga „Naujosios Europos 
konstitucijos“ (Les Constitutions de V" Europe nouvelle, 1929 m.). 

Tik 1963 m. pasirodė Harry E. Groveso, tuo metu dėsčiusio Singapū- 
ro universitete (Australija), knyga „Lyginamoji konstitucinė teisė: bylos ir 
medžiaga“ (Comparative Constitutional Law: Cases and Materials), kurioje 
lyginamosios konstitucinės teisės problematika pateikta kaip bylų rinkinys 
(angl. casebook) su paaiškinimais. Autorius savo darbe taikė XIX a. Har- 
vardo universiteto profesoriaus Ch. C. Langdello pasiūlytą teisės mokymo 
atliekant bylų analizę metodą (pagal šį metodą teisės mokomasi studijuo- 
jant bylų sprendimus; studentai analizuodami teismų bylas ne tik geriau 
supranta teisės principus, bet kartu mokosi kritiškai vertinti teisinę me- 
džiagą). Knygą sudaro penki skyriai, kuriuose nagrinėjami šie klausimai: 
konstitucijos interpretavimo principai, teisių gynybos lygiateisiškumas, 
nepaprastieji įgaliojimai, užsieniečiai ir piliečiai, valstybės tarnyba. Ana- 
lizės objektas — Australijos, Birmos, Kanados, Ceilono, Anglijos, Indi- 
jos, Airijos, Pakistano, Singapūro, JAV aukščiausiųjų teisminių institucijų 
sprendimai. Knygos struktūra specifinė: skyriaus pradžioje pateikiama ben- 
droji apžvalga, po to — pastabos ir problemos, teismo sprendimų (ar teisėjo 
atskirosios nuomonės) teksto ištraukos. 

1978 m. pasirodė originaliai parengta Henco van Maarseveeno ir Ge- 
rio van der Tango knyga „Rašytinės konstitucijos: kompiuterizuota lygina- 
moji studija“ (Written Constitutions: a Computerised Comparative Study). 
Netrukus (1979 m.) išleista Mauro Cappelletti ir Williamso Coheno mo- 
nografija „Lyginamoji konstitucinė teisė: bylos ir medžiaga“ (Comparative 
Constitutional Law: Cases and Materials). Šioje knygoje, kaip matyti iš jos 
paantraštės, daugiausia dėmesio autoriai skyrė aukščiausiųjų teisminių ins- 
titucijų sprendimams, kuriuose aiškinamos konstitucinės normos. Tiesa, 
knygoje nagrinėjamų valstybių atranka ribota, dominuoja JAV konstitu- 
cinė medžiaga. H. E. Groveso, M. Cappelletti ir W. Coheno knygoms 
būdinga specifinė struktūra ir vienpusiškas teisinės medžiagos atrinkimas. 

Samuelis Edwardas Fineris 1979 m. išleido knygą „Penkios konstitu- 
cijos“ (Five Constitutions), vėliau kartu su Vernonu Bogdanoru ir Bernardu 
Ruddenu parengė knygą „Konstitucijų palyginimai“ (Comparing Constitu- 
tions), išleistą 1995 m., kurioje nagrinėjami konstitucijų reikšmės, įvairo- 
vės klausimai, pateikiama įvairių konstitucinių dokumentų. 

Sulaukė dėmesio ir Bolonijos universiteto (Italija) profesoriaus Giu- 
seppės de Vergottinio 1981 m. pasirodžiusi „Lyginamoji konstitucinė 
teisė“ (Diritto costituzionale comparato), kuri vėliau išleista kaip dvitomis 
visus valstybės organizacijos konstitucinius klausimus apimantis darbas. 
Ispaniškai kalbančiose šalyse gerai žinoma ispanų konstitucionalisto Ma- 
nuelio Garcios-Pelayo „Lyginamoji konstitucinė teisė“ (Derecho consti- 
tucional comparado), išleista 1984 metais. Prancūzijoje 1995 m. pasirodė 
Constance'os Grewe ir Hėlėne'os Ruiz-Fabri „Europos šalių konstitucinė 
teisė“ (Droits constitutionnels europėens) — išskirtinio teorinio lygio darbas, 
pasižymintis konstitucinės medžiagos dėstymo aiškumu. Autorės savo ty- 
rimų svarbą paremia teiginiu, kad „Europos šalių konstitucinė teisė daro 
esminę įtaką pasauliui, ką savaime patvirtina teisinės valstybės, pagrindinių 
teisių ar parlamentarizmo sąvokos“ !**. 

Daug lyginamųjų konstitucinių aspektų pabrėžiama ir politikos moks- 
lo atstovų Arendo Lijphardo, Donaldo Horowitzo, Juano Linzo, Giovan- 
nio Sartorio, Guillermo O'Donnellio, Philippe'o Lauvaux, Yveso Meny ir 
Yveso Surel'io darbuose. 

1999 m. išleista Vicki Jackson ir Marko Tushneto knyga „Lyginamoji 
konstitucinė teisė“ (Comparative Constitutional Law) siejama su konstitu- 
ciniais pokyčiais Vidurio ir Rytų Europoje, Pietų Afrikoje, ir konstitucinių 
teismų išplitimu. Pateikiama daug JAV, Kanados, Vakarų ir Rytų Europos, 
Kinijos, Indijos, Izraelio, Japonijos konstitucinės medžiagos. Šios knygos 
antrasis leidimas pasirodė 2006 metais. 

Didelio akademinės visuomenės dėmesio sulaukė 2003 m. (antrasis 
leidimas — 2010 m.) pasirodžiusi Normano Dorseto, Michelo Rosenfel- 
do, Andraso Sajo ir Susanne'os Baer parengta knyga „Lyginamasis kons- 
titucionalizmas. Bylos ir medžiaga“ (Comparative Constitutionalism. Cases 
and Materials). Knyga skirta klasikinei konstitucinei tematikai (konstitucija, 
konstitucionalizmas, konstitucionalizmas ir teisinė valstybė, konstitucijų 
modeliai, konstitucijų gimimas, pataisos, konstitucinės kontrolės modeliai, 
konstitucinė interpretacija, valdžios šakų pusiausvyra, federalizmas, asmens 
orumas, privatumas ir autonomija, lygybė, mažumos, grupių teisės, išraiš- 
kos, religijos laisvė, konstitucinės demokratijos garantijos ir kt.), jai būdinga 
koliažo technika: skyrius sudaro autorių tekstas, jurisprudencijos pavyzdžiai, 
mokslo darbų ištraukos; išskirtinis informatyvumas, aiški struktūra. 

Austrijoje 2005 m. išleista Berndo Wieserio „Lyginamoji konstitucinė 
teisė“ (Vergleichendes Verfassungsrecht) — kompaktiškas vadovėlis, kuriame 
nagrinėjama daugiau kaip trisdešimties dabartinių valstybių konstitucinė 


Ww GREwE, C.; Ruiz FABRI, H. Droits constitutionnels europėens. Paris: PUF, 1995, p. 9. 

teisė. 2007 m. pasirodė olandų autorių Aalto Willemo Heringos ir Philipo 
Kiiverio „Palygintosios konstitucijos: įvadas į lyginamąją konstitucinę tei- 
sę“ (Constitutions Compared: An Introduction to Comparative Constitutional 
Law). Šioje knygoje iš esmės lyginamos JAV, Jungtinės Karalystės, VFR, 
Prancūzijos ir Olandijos konstitucijos (3-iasis leidimas — 2012 m.). 

Aukštesnį lyginamųjų konstitucinių tyrimų lygį įrodo keletas pasta- 
raisiais metais išleistų darbų. Pavyzdžiui, 2011 m. pasirodžiusioje Čikagos 
universiteto profesorių Tomo Ginsburgo ir Rosalindos Dixon redaguotoje 
„Lyginamojoje konstitucinėje teisėje“ (Comparative Constitutional Law) 
dominuoja anglosaksų šalių autoriai, tarp jų — Cheryl Saunders (Australi- 
ja), Janet L. Hiebert ir Ranas Hirschlas (Kanada), Vicki C. Jackson (JAV). 
Nagrinėjamieji klausimai suskirstyti į penkias temų grupes: konstitucinių 
aktų kūrimas ir taisymas, konstitucinis tapatumas, konstitucinė struktūra, 
asmens teisės ir valstybės pareigos, teismai ir konstitucijos aiškinimas. Kita 
panašios reikšmės knyga — 2012 m. išleistas didelės apimties Michelo Ro- 
senfeldo ir Andraso Sajo redaguotas „Oksfordo lyginamosios konstitucinės 
teisės vadovas“ (The Oxford Handbook of Comparative Constitutional Law), 
kuriame žinomi autoriai (tarp jų — Robertas Alexy, Dietteris Grimmas, 
Stephenas Holmesas ir kt.) nagrinėja lyginamosios konstitucinės teisės 
istorijos, metodologijos ir tipologijos problemas, konstitucijos, konstitu- 
cionalizmo, demokratijos, teisinės valstybės, konstitucijos priėmimo pro- 
ceso, federalizmo, prezidentinės sistemos, parlamentarizmo, konstitucinės 
interpretacijos, konstitucinio identiteto, institucijų, teisių apsaugos, raidos 
krypčių ir daug kitų klausimų. 

Su pastarosiomis knygomis galėtų būti susijęs ir 2012 m. išėjęs Tomo 
Ginsburgo redaguotas „Lyginamasis konstitucinis dizainas“ (Comparati- 
ve Constitutional Design), — įvairių sričių (teisės, filosofijos, politologijos, 
ekonomikos) autoriai analizuoja konstitucijos kūrimo proceso, institucinės 
sąrangos, konstitucinių pataisų, federalizmo, konstitucinės kontrolės ir ki- 
tus dalykus. 

2010 m. Prancūzijoje išleidžiamos dvi lyginamosios konstitucinės tei- 
sės pažinimo knygos: Stėphane'o Pierrė-Capso „Užsienio šalių konstitu- 
cinė teisė“ (Droits constitutionnels etrangers), kurioje pateikiama užsienio 
šalių konstitucinės teisės lyginamoji studija atsižvelgiant į istorinį kon- 
tekstą ir politinį foną, ir pliuralistinės komparatyvistikos atstovės Marie- 
Claire Ponthoreau „Konstitucinė(s) lyginamoji(-sios) teisė(s)“ (Droi((s) 
constitutionnel(s) comparė(s)). Pastaroji autorė lyginamąjį metodą taiko kaip 
vieną iš daugelio būdų analizuoti konstitucinę teisę kritiniu požiūriu. 

Išsamiau supažindinant su lyginamaisiais konstituciniais tyrimais, rei- 
kėtų paminėti ir 1987 m. išleistą Lecho Garlickio monografiją „Konsti- 

tucinė justicija Vakarų Europoje“ (Sądownictwo konstytucyjne w Europie 
Zachodniej) bei Boguslawo Banaszako darbą „Šiuolaikinių demokratinių 
valstybių lyginamoji konstitucinė teisė“ (Porownawcze prawo konstytucyjne 
wspolczesnych panstw demokratycznych), kurio trečiasis leidimas pasirodė 
2012 metais. Verta dėmesio ir V. Čirkino (Rusija) redaguota „Lyginamoji 
konstitucinė teisė“ (Sravnitelnoje konstitucionnoje pravo), pirmąsyk išleista 
1996 m., ar D. D. Basu (Indija) darbai Indijos konstitucionalizmo ir lygi- 
namosios konstitucinės teisės tematika. 

Besidomintieji konstitucionalizmo įtvirtinimu Vidurio ir Rytų Eu- 
ropos regione turėtų atkreipti dėmesį į 1999 m. išleistą Jeano-Pierre'o 
Massiaso knygą „Rytų Europos valstybių konstitucinė teisė“ (Droit cons- 
titutionnel des Etats d'Europe de VEst), 2001 m. išleistą Caroline'os Taube 
monografiją „Konstitucionalizmas Estijoje, Latvijoje ir Lietuvoje. Lygina- 
mosios konstitucinės teisės studija“ (Constitutionalism in Estonia, Latvia 
and Lithuania. A Study in Comparative Constitutional Law), 2003 m. pa- 
sirodžiusią Eivindo Smitho redaguotą knygą „Konstitucija kaip permainų 
priemonė“ (The Constitution as an Instrument of Change) ar 2005 m. išleistą 
A. Albi darbą „ES plėtra ir Vidurio bei Rytų Europos konstitucijos“ (EU 
Enlargement and the Constitutions of Central and Eastern Europe). 

Aptartosios studijos yra tarsi lyginamosios konstitucinės teisės tyrimų 
gairės. Lyginamoji konstitucinė teisėtyra įgyja vis didesnį autoritetą, suda- 
ro reikšmingą konstitucinių studijų dalį. Šioje teisėtyros srityje vis aktyviau 
dalyvauja ir Lietuvos konstitucionalistai, vis dažniau pasirodo jų parengtų 
lyginamojo pobūdžio veikalų. 

1. Konstitucionalizmo esmė ir raida 


Konstitucionalizmo terminas mokslinėje literatūroje vartojamas kalbant 
apie įvairius teisinius dalykus: idėjas, reiškinius, procesus, praktiką. Vienur 
juo įvardijama teisinė ideologija, iš konstitucijos kylantys principai ir dva- 
sia, kitur — konstitucinė valstybės valdymo sistema, konstituciniais metodais 
grindžiama politinė teisinė santvarka. Konstitucionalizmo sąvoka neretai 
siejama ir su valstybingumo raida, teisiniu politiniu vyksmu. Šiuo terminu 
kartais siekiama perteikti ir teisinės tikrovės atitiktį konstitucinio valdymo 
principams, įvertinti konstitucinių idėjų veikimą ir raišką gyvenime. 

Bet kurio reiškinio tyrinėjimai, visavertis pažinimas, siekis suvokti jo 
esmę (ypač kai tam tikra sąvoka vartojama kalbant apie skirtingus dalykus) 
skatina sutelkti dėmesį į tiriamojo reiškinio formavimąsi, raidą, turinį ir 
pavadinimo kilmę. 

Žodis „konstitucionalizmas“ — tarptautinis terminas. Tarptautinių žo- 
džių žodyne ši sąvoka apibūdinama kaip politinė sistema, pagrįsta rašyti- 
ne konstitucija ir konstituciniais valdymo metodais. Nagrinėjant žodžio 
„konstitucionalizmas“ sandarą išryškėja du esminiai jo elementai. Priesaga 
-izmas dažniausiai žymi tam tikrą veiksmo ar reiškinio pobūdį, raidą, raiš- 
kos būdą ir pavidalą. Pagrindinė šio žodžio dalis išreiškia konstitucijos ir 
konstitucingumo kategorijas. Todėl kaip parlamentarizmas neįmanomas 
be parlamento, federalizmas — be federacijos, taip konstitucionalizmas ne- 
įsivaizduojamas be konstitucijos. Galima teigti, kad konstitucionalizmas — 
tai valstybinio gyvenimo forma pagal konstitucinį standartą, valstybinio 
sambūvio teisinis režimas. Šį teisinį etaloną diktuoja žmonijos laimėjimai 
ir visuomenės evoliucija. Juk ir konstitucija yra žmonijos evoliucijos, ju- 
dėjimo į tobulesnį būvį ir pažangos aktas. Akivaizdu, kad visuomenė iki 
konstitucijos kaip reiškinio atsiradimo ir jau turinti konstituciją visuomenė 
yra skirtingos. Negana to, konstituciją turinti visuomenė skirtingais savo 
raidos etapais yra vis kitokia, pažangesnė. 

Moksliniuose šaltiniuose vartojami įvairūs terminai: antikinis konsti- 
tucionalizmas, ankstyvasis konstitucionalizmas, viduramžių konstituciona- 
lizmas, modernusis konstitucionalizmas ir kitokios su konstitucionalizmu 
siejamos sąvokos, kuriomis siekiama įvardyti tam tikrus konstitucionaliz- 
mo raidos etapus, perteikti jų ypatumus ir savitumą. Nors skirtingiems 
laikotarpiams ar epochoms nusakyti vartojamos skirtingos sąvokos, kons- 
titucionalizmo sampratos susiformavimas ir konstitucionalizmo eros pra- 
džia sietini su pirmųjų rašytinių konstitucijų atsiradimu: 1787 m. priimta 
Jungtinių Amerikos Valstijų Konstitucija, 1791 m. Europoje priimtomis 
Lenkijos ir Lietuvos valstybės, taip pat Prancūzijos konstitucijomis. Galima 

teigti, kad pirmosios rašytinės konstitucijos nubrėžia ribą tarp ikikonstitu- 
cionalizmo ir konstitucionalizmo epochų, žymi vieno laikotarpio pabaigą 
ir kito pradžią. Konstitucionalizmo eros pradžios veiksniai ir šaltiniai — 
tai XVIII a. valstybės santvarkos konstitucinės idėjos, šių idėjų inspiruo- 
tas visuomeninis judėjimas ir visa tai įprasminančios, materializuojančios 
pirmosios valstybių rašytinės konstitucijos. Kad konstitucionalizmas atsi- 
rado kartu su pirmosiomis rašytinėmis konstitucijomis rodo ir tas faktas, 
kad sąvoka „konstitucionalizmas“ pradėta vartoti XVIII-XIX a. sandūroje. 
H. J. Bermano nuomone, ši sąvoka atsirado Amerikos revoliucijos laikme- 
tyje. Oksfordo žodyne (angl. Oxford English Dictionary) nurodoma, kad 
žodis „konstitucionalizmas“ pirmą kartą pavartotas 1832 m. 

Konstitucionalizmo laikotarpiu išsigrynino pagrindinės šios sąvokos 
prasmės. Pirmiausia konstitucionalizmas suprantamas kaip politinės val- 
džios galių ribojimu ir konstitucijos viršenybe grindžiama ideologija. Pagal 
šią politinę teisinę doktriną, konstitucija pripažįstama valstybinės bendruo- 
menės sutartimi, kuri apibrėžia šiuo aktu įsteigiamos valstybės valdžios 
galias, kad žmogus ir visuomenė būtų apsaugoti nuo valdžios savivalės, 
savanaudiškumo, piktnaudžiavimo ir būtų užtikrintos asmens teisės ir lais- 
vės. Vienas iš esminių šios doktrinos principų — besąlygiška konstitucijos, 
kaip teisės akto, viršenybė teisinėje sistemoje, aukščiausioji jos nuostatų 
teisinė galia. Neatsitiktinai 1787 m. JAV Konstitucijos preambulėje skel- 
biama: „Mes, Jungtinių Valstijų Tauta, siekdami sukurti tobulesnę sąjungą, 
įtvirtinti teisingumą, užtikrinti šalyje rimtį, organizuoti bendrą gynybą, 
rūpintis visuotine gerove, apsaugoti mums ir mūsų palikuonims laisvės tei- 
kiamus gėrius, nustatome ir priimame šią Jungtinių Valstijų Konstituciją“. 
Tai pirmoji konstitucija pasaulyje, priimta tautos vardu (We the People of 
the United States, |...| do ordain and establish this Constitution for the United 
States of America). Joje taip pat nustatyta, kad konstitucija yra aukščiausioji 
šalies teisė (This Constitution |...| shall be the supreme Law of the Land). 

Kita konstitucionalizmo prasmė — sąjūdis, kad konstitucionalizmo idė- 
jos taptų būtimi, objektyvios tikrovės teisiniu reiškiniu. Sutelktas visuome- 
ninis judėjimas, siekiantis konstitucija apriboti valstybės valdžią, apsaugoti 
žmogaus teises ir ja remiantis sukurti teisinę valstybę, yra varomoji konsti- 
tucionalizmo tapsmo tikrove jėga. 

Be to, konstitucionalizmas reiškia realią valstybės ir gyvenimo joje 
sanklodą, valstybės teisinės būties turinį ir formą. Kitaip tariant, tai tikra, 
pagal konstitucionalizmo doktrinos principus sukurta ir praktiškai veikian- 
ti teisinė valstybės tvarka. Ne veltui jau Didžiosios Prancūzijos revoliuci- 
jos laikotarpiu priimtoje Žmogaus ir piliečio teisių deklaracijoje (1789 m.) 
buvo skelbiama, kad visuomenė, kurioje teisės nėra garantuotos ir kurioje 

nėra nustatytas valdžių padalijimas, konstitucijos neturi (Toute Sociėtė dans 
laguelle la garantie des Droits n'est pas assurėe, ni la sėparation des Pouvoirs 
dėterminėe, n'a point de Constitution). 

Kokia konstitucionalizmo esmė? Ko gero galima teigti, kad konstituci- 
onalizmo esmė per visą jo raidą išliko nepakitusi. Esminė konstitucionaliz- 
mo savybė buvo ir yra teisinis valdžios ribojimas. Nesvarbu, koks konstitu- 
cionalizmo raidos tarpsnis būtų tiriamas, nesvarbu, kokio laikmečio kons- 
titucija būtų nagrinėjama, jie vis tiek atspindėtų konstitucinio valstybės 
valdžios ribojimo idėją kaip esminį valstybės teisinės tvarkos principą. Tai 
tarsi konstitucionalizmo konstanta. Todėl konstitucionalizmo priešaušryje 
T. Paine'o veikale „Žmogaus teisės“ (The Rights of Man) užrašyta mintis, 
kad valdžia be konstitucijos — tai galia be teisės, iki šiol neprarado savo 
aktualumo. Visa tai leidžia teigti, kad konstitucionalizmas yra teisės, o ne 
valstybės valdžios viešpatavimas. 

Valdžios ribojimas teise turi aiškų tikslą — neribotą galią paversti ribo- 
ta, pavojaus žmogui nekeliančia galia. Riboti reiškia nustatyti teisines ribas, 
juridiškai apibrėžti, kas yra galima, leistina, privaloma, būtina. Valstybės 
valdžios galių ribų nustatymu, jos veikimo teisinių galimybių apibrėžimu, 
valdžios pareigų ir priedermių įtvirtinimu konstitucijoje siekiama apsaugo- 
ti žmogaus teises ir laisves. Tai yra konstitucionalizmo paskirtis ir prasmė. 
Konstitucionalizmo įrankiu šiam tikslui pasiekti yra konstitucija. 

Valstybės valdžios galių ribos tiesiogiai koreliuoja su žmogaus teisė- 
mis. Ši tarpusavio priklausomybė lemia tai, kad plėtojantis žmogaus tei- 
sėms ir laisvėms valdžios galios siaurėja, o valstybės valdžiai atsiranda vis 
daugiau pareigų, skirtų užtikrinti šias konstitucines vertybes. 

Nors, kaip minėta, konstitucionalizmo esmė laikui bėgant nekito, ta- 
čiau šios doktrinos konkrečios idėjos, principai, jų turinys ir raiška patyrė 
įvairių pokyčių. Tai rodo, kad turininguoju požiūriu konstitucionalizmas 
nėra statiškas reiškinys. Galima pagrįstai sakyti, kad XIX a. konstituciona- 
lizmas nėra toks pat kaip XVIII a. pabaigos konstitucionalizmas, o XXI a. 
konstitucionalizmas nebus identiškas nė vieno prieš jį buvusio amžiaus 
konstitucionalizmui. Ir nebūtinai konstitucionalizmo pokyčiams konsta- 
tuoti reikia šimtmečio, tam kartais pakanka gerokai trumpesnio laiko. Tai- 
gi konstitucionalizmo turinys yra dinamiškas, laipsniškai besiplėtojantis, 
progresyviai kintantis. 

Tačiau dinamiškumas būdingas ne tik konstitucionalizmo turiniui. 
Konstitucionalizmo gyvybingumas ypač reiškiasi per pasaulinę sklaidą: jo 
idėjos peržengia pirmąsias rašytines konstitucijas pasaulyje priėmusių vals- 
tybių sienas ir sklinda į kitas šalis. Konstitucionalizmas ilgainiui tapo gl0- 
baliu fenomenu. Gimęs XVIII a. pabaigoje kartu su revoliucijų pasiektomis 

pergalėmis Didžiosios Britanijos kolonijose Šiaurės Amerikoje, o netrukus 
ir Prancūzijoje, konstitucionalizmas pamažu įgijo pasaulinio vyksmo pa- 
vidalą. Konstitucionalizmo sklaidą kitose pasaulio valstybėse skatino su- 
vokimas, kad konstitucionalizmas yra tinkamiausias politinės valdžios or- 
ganizacijos ir legitimacijos modelis, o konstitucija, kaip šio modelio bran- 
duolys, — veiksmingiausia priemonė minėtiesiems tikslams pasiekti. Todėl 
neatsitiktinai šiandieniniame pasaulyje rašytinės konstitucijos neturinčios 
šalys yra retenybė. 

Konstitucijų plitimą pasaulyje pradėjusios 1787 m. JAV ir 1791 m. 
Prancūzijos konstitucijos pateikė skirtingas valstybės valdymo formos kon- 
cepcijas. JAV Konstitucija įtvirtino respublikinę konstitucinę valstybę, ku- 
riai būdinga politinių valdžių sistemoje aiškiai dominuojanti prezidento 
institucija, o Prancūzijos Konstitucija — konstitucinės monarchijos modelį. 
Pastarasis tapo pavyzdžiu daugeliui pasaulio valstybių, turėjusių monarchi- 
nį valdymą: monarcho valdžios konstituciniai apribojimai buvo įtvirtinti 
1809 m. Švedijos, 1812 m. Ispanijos, 1814 m. Norvegijos, 1822 m. Portu- 
galijos, 1524 m. Brazilijos ir kitų šalių konstitucijose. 

JAV Konstitucija kitų valstybių konstitucijų kūrėjams padarė didžiulę 
įtaką, ypač rašytinės konstitucijos, kaip ypatingo valstybės teisės akto, idė- 
ja. Dėl įtvirtinto valdymo modelio, tam tikrų asmens konstitucinių teisių, 
valdžių padalijimo sistemos, federalizmo, JAV Konstitucija XIX a. tapo 
pavyzdžiu Lotynų Amerikos valstybėms. Kai kuriose šių valstybių konsti- 
tucijose, pavyzdžiui, 1853 m. Argentinos, 1891 m. Brazilijos, nemažai JAV 
Konstitucijos nuostatų buvo nukopijuotos beveik pažodžiui. Verta pami- 
nėti, kad apskritai Lotynų Amerikos šalyse gana dažnai buvo priimamos 
naujos konstitucijos. Skaičiuojama, kad per šimtą aštuoniasdešimt metų 
nuo nepriklausomybės pradžios (1811 m.) Lotynų Amerikos šalys iš viso 
sukūrė daugiau nei 250 konstitucijų. Pagrindinė tokios konstitucijų kai- 
tos priežastis buvo politinis šių šalių nestabilumas, pasireiškęs dažnais per- 
versmais ir nepaprastosios padėties įvedimu. 

JAV Konstitucijos pasiūlytas respublikinio valdymo modelis su kons- 
tituciškai stipria prezidento valdžia tapo populiarus ir kituose žemynuose. 
Po Antrojo pasaulinio karo žlugus kolonijoms ir susikūrus valstybėms Af- 
rikoje bei Azijoje jis tapo kelrodžiu kuriant ne vienos šalies konstitucinę 
valdžios sistemą. Europoje prezidento institucijos ir jos galių stiprinimas 
aiškiai atsispindėjo 1919 m. Suomijos, 1928 m. Lietuvos, 1934 m. Esti- 
jos, 1935 m. Lenkijos, 1958 m. Prancūzijos ir kitų šalių konstitucijose bei 
konstitucinėje praktikoje. 

XIX a. konstitucijose atsirado parlamentinės respublikos valdymo mo- 
delis. Pirmoji parlamentinė respublika buvo įtvirtinta 1875 m. Prancūzijos 

konstituciniuose aktuose, vadinamuose Trečiosios Prancūzijos Respublikos 
Konstitucija. Jais įstatymų leidybos valdžia buvo suteikta dvejų rūmų par- 
lamentui, sudarytam iš tiesiogiai renkamų Deputatų Rūmų ir netiesiogiai 
renkamo Senato. Vykdomoji valdžia priklausė respublikos prezidentui, 
kurį septynerių metų kadencijai rinko abeji parlamento rūmai, ir vyriau- 
sybei (Ministrų tarybai). Vyriausybė pagal šią konstituciją buvo atskaitinga 
parlamentui. 

Parlamentarizmo modelis, kaip atsvara prezidentinio valdymo mode- 
liui ir būdas parlamentui, kaip tautos atstovybei, suteikti deramą vietą vals- 
tybės valdžios institucijų sistemoje bei tinkamai nustatyti įstatymų leidžia- 
mosios ir vykdomosios valdžių konstitucinius santykius, atkreipė daugelio 
valstybių dėmesį. Tai būdinga ne tik respublikoms, bet ir monarchinio 
valdymo modelį pasirinkusioms pasaulio šalims. Parlamentinės respubli- 
kos valdymo forma buvo nustatyta 1919 m. Vokietijos Konstitucijoje (dar 
žinomoje kaip Veimaro Konstitucija), 1920 m. Austrijos Konstitucijoje, 
1921 m. Lenkijos Konstitucijoje, 1920 m. Čekoslovakijos Konstitucijoje, 
1920—1922 m. priimtose Estijos, Latvijos, Lietuvos konstitucijose. Per- 
tvarkant anksčiau veikusį konstitucinės monarchijos valdymo modelį par- 
lamentinės monarchijos valdymo sistema buvo įgyvendinta Norvegijoje, 
Švedijoje, Danijoje ir kt. 

Nors pasaulio šalių konstitucinė patirtis ką tik buvo aptarta tik valsty- 
bės valdymo formos aspektu ir apsiribojant keletu pavyzdžių, nesunku nu- 
manyti, kad pasaulinę konstitucionalizmo raidą nuo pat pirmųjų rašytinių 
konstitucijų atsiradimo žymi didelė buvusių ir esamų valstybių, anksčiau 
galiojusių ar šiuo metu galiojančių jų konstitucinių aktų gausa. Apie tai 
daug ką sako jau vien toks teisinėje literatūroje pateikiamas faktas, kad 
daugiau nei pusė iš šiuo metu pasaulyje galiojančių konstitucijų yra pri- 
imtos po 1974 m. Tačiau būtina prisiminti, kad ir iki tada dauguma šių 
pasaulio šalių turėjo kitas konstitucijas. 

Suskaičiuoti visas buvusias ir esamas konstitucijas — nelengva užduo- 
tis. Juolab, kad kai kurios valstybės savo istorijoje turėjo ne vieną ir net ne 
dvi, o netgi keliolika konstitucijų ar kitais pavadinimais vadinamų konsti- 
tucinių aktų. Kita vertus, kai kuriais konstitucionalizmo epochos laikotar- 
piais konstitucijas vienu metu priimdavo daug pasaulio šalių. Atsižvelgiant 
į tai mokslinėje literatūroje išskiriamos vadinamosios konstitucijų raidos 
pasaulyje bangos, etapai. Ypač dažnai nauji konstituciniai aktai priimami 
po didžiųjų socialinių pasaulio sukrėtimų: revoliucijų ir karų. Vis dėlto 
suskaičiuoti visas galiojusias ar galiojančias konstitucijas nėra svarbiausias 
tikslas. Daug svarbiau ne priimtų konstitucijų skaičius, o tai, kokia pa- 
žanga buvo pasiekta pasaulyje suvokus konstitucionalizmo esmę ir tikrąją 

konstitucijos paskirtį. Juk konstitucijos — tai konkrečios visuomenės evo- 
liucijos, žmonių raidos rezultatas, netgi galima sakyti, kad kiekviena kons- 
titucijos nuostata atspindi tam tikrą visuomenės raidos lygį. 

Daugiau nei du šimtmečius besitęsianti konstitucionalizmo epocha 
turtinga visokios patirties. Reikia pripažinti, kad konstitucijų priėmimas — 
tai ne tik konstitucionalizmo idėjų triumfas. Istorijoje būta ir nelegitimaus, 
nedemokratiško konstitucijų priėmimo, bandymų konstitucijos priėmimu 
nedemokratinį režimą įvilkti į konstitucingumo rūbą, taip pat nei su kons- 
titucijos prasme, nei su tikslu nesuderinamų konstitucijų galiojimo, fikty- 
vių konstitucijų, žmogaus teisių konstitucinio nepripažinimo ir pan. 

Kaip minėta, konstitucionalizmo idėjos, principai, raiška ir turinys 
nuolat patiria pokyčių, kuriuos lemia nuolat kintantis žmonijos gyvenimas. 
Laikui bėgant kinta žmonių įsitikinimai, pažiūros, nuomonės, vertinimai. 
Tai, kas vakar buvo įprasta, normalu, teisėta, kas laikyta gyvenimo nor- 
ma, šiandien tampa peiktinu, netoleruotinu, teisei prieštaraujančiu elgesiu, 
ir atvirkščiai. Kaip antai tam tikrame konstitucionalizmo raidos etape net 
vergovė, segregacija ir teisinė lyčių nelygybė nelaikytos prieštaraujančio- 
mis konstitucijai. Vis dėlto pakito ne tik žmonių įsitikinimai ir moralinės 
vertybės, bet ir teisė. O. W. Holmesas teigia, kad „teisė yra mūsų morali- 
nio gyvenimo liudytojas, jo išorinis depozitas. Todėl teisės istorija — tau- 
tos moralinės raidos istorija“. Būtent todėl, pavyzdžiui, vergovės ar mirties 
bausmės panaikinimas — akivaizdus teisėje atsispindinčios moralinės pažan- 
gos padarinys. 

Neginčytina, kad vergovės, segregacijos ar lyčių nelygybės teisinis 
panaikinimas nenuskurdino teisės. Priešingai. „Teisės“ turėti žmogų kaip 
daiktą, „teisės“ vienus žmones atskirti nuo kitų žmonių dėl jų rasės ar „tei- 
sės“ diskriminuoti žmones dėl lyties panaikinimas leido atsirasti naujoms 
teisėms. Todėl pagrįstai sakoma, kad žmonijos raida liudija kovos už žmo- 
gaus teises ir laisves istoriją. 

Šiandien tokios žmogaus teisės kaip teisė į gyvybę, orumą, laisvę, pri- 
vatumą, nuosavybę, teisminę pažeistų teisių gynybą, visuotinė rinkimų 
teisė, mokslo, religijos laisvė, teisė į mokslą, laisvė pasirinkti užsiėmimą, 
teisė į socialinę ir sveikatos apsaugą, sveiką aplinką ir daugelis kitų teisių 
bei laisvių yra tapusios savaime suprantamu, įprastu dalyku, nors kova už 
jas ir šių teisių bei laisvių konstitucines garantijas tęsėsi dešimtmečius ar 
net šimtmečius. Šių teisių konstitucinis pripažinimas ir teisinės apsaugos 
įtvirtinimas buvo laipsniškas, jis neįvyko staiga, neatsirado iš karto. Derė- 
tų pabrėžti, kad žmogaus teisių plėtotė, kaip vienas iš konstitucionalizmo 
principų, buvo aiškiai įtvirtinta jau ne kartą minėtoje pirmojoje pasau- 
lio rašytinėje valstybės konstitucijoje. Vienoje iš Teisių biliu vadinamų 

pirmųjų dešimties JAV Konstitucijos pataisų, priimtų 1791 m., yra nusta- 
tyta, kad tam tikrų teisių išvardijimas konstitucijoje negali būti vertinamas 
kaip kitų teisių nepripažinimas ar paneigimas (IX pataisa). Tai nuostata, 
įteisinanti atvirą žmogaus teisių sąrašą, kuris plečiasi ir nuolat papildomas 
naujomis teisėmis sulig sociumo evoliucija. 

Teisė kinta, nes ji neatsiejamai susijusi su gyvenimu. Kalbant apie teisės 
kaitą reikia pripažinti, kad turbūt didžiausią, nors ne visada aiškiai pastebi- 
mą, žmonijos gyvenimo pokyčių įtaką teisinėje sistemoje patiria konstitu- 
cija. Tai lemia jos, kaip teisinės sistemos fundamento, jos branduolio raison 
d'ėtre. Konstitucija, kaip konkrečios visuomenės raidos veidrodis, reflek- 
tuoja valstybinę bendruomenę vienijančias konstitucines vertybes ir aiškiai 
parodo, koks joje civilizacijos lygis yra pasiektas. Taigi konstitucija yra viena 
iš visuomenės socialinės, politinės, teisinės kultūros raiškos formų. 

Šiais laikais konstitucionalizmas, konstitucija ir konstitucinės verty- 
bės — būtini valstybinio gyvenimo atributai. Demokratinėse teisinėse vals- 
tybėse konstitucija įkūnija tam tikrus pamatinius teisinius principus (žmo- 
gaus teises, tautos suverenitetą, demokratiją, valdžių padalijimą, konstitu- 
cinę justiciją, asmenų lygiateisiškumą, teismo nepriklausomumą, konstitu- 
cijos viršenybę ir kt.), kurie susiformavo vystantis konstitucionalizmui. Tie 
esminiai konstitucijos principai — tai tarsi jos genetinis kodas, konstitucijos 
DNR. Jie išreiškia visos konstitucijos esmę. Be jų konstitucija nustotų būti 
konstitucija, prarastų savo prasmę. Minėtieji fundamentalūs konstituciniai 
principai — tai konstitucijos pamatas ir atskirų jos nuostatų rišamoji me- 
džiaga. Ši rišamoji medžiaga konstitucijos nuostatas sujungia į vieną darnią 
visumą, konsoliduoja ir įtvirtina žmonijos ilgalaikės raidos pasiekimus. Šie 
principai diktuoja konstitucionalizmo standartą, bet jis pasaulio valstybėse 
nėra pritaikytas visapusiškai ir universaliai. 

Kiekvienos valstybės konstitucionalizmo raida yra savita, išsiskirian- 
ti iš kitų. Tą unikalumą lemia skirtinga valstybių konstitucinė istorija, 
konstitucinė patirtis, nevienodas konstitucionalizmo suvokimas, netolygi 
konstitucionalizmo raida ir kaita, taip pat įvairios politinės, religinės, so- 
cialinės bei kultūrinės priežastys. Dėl to moksliniuose šaltiniuose kalbant 
apie konstitucionalizmo daugialypiškumą vartojami, pavyzdžiui, amerikie- 
tiškojo konstitucionalizmo, prancūziškojo konstitucionalizmo, vokiškojo 
konstitucionalizmo vardai. Be to, vartojamos ir labiau apibendrinančio 
pobūdžio konstitucionalizmo sąvokos: Vakarų konstitucionalizmas, islamo 
konstitucionalizmas ir kt. 

Akivaizdu, kad pasaulis vystosi skirtingai, todėl, lyginant su aukščiausiu 
konstitucionalizmo standartu, kai kurių pasaulio valstybių konstituciniuose 
aktuose ar konstitucinėje praktikoje aiškiai matomas konstitucionalizmo 

deficitas. Todėl kartais sakoma, kad turėti konstituciją nelygu turėti kons- 
titucionalizmą. Taigi konstitucionalizmo gravitacija egzistuoja ne visur, ar 
bent jau ne visur ji yra vienodai stipri. 

Pasaulio valstybės skiriasi ne tik savo konstitucine praktika. Skirtingas 
ir jų nacionalinio konstitucionalizmo indėlis į bendrąjį pasaulinio konsti- 
tucionalizmo palikimą. Vienos valstybės yra konstitucionalizmo idėjų ir 
principų kūrėjos, jų turinio plėtotojos, pavyzdinės konstitucinės praktikos 
formuotojos, kitos — nepalikusios ryškesnio pėdsako globalinio konstitu- 
cionalizmo istorijoje. Todėl vienoms valstybėms konstitucionalizmas yra 
ideologinis kelrodis, siekiamybė, o kitoms — pagrindas žengti į aukštesnę 
konstitucionalizmo pažangos pakopą. 


2. Pagrindiniai konstitucionalizmo raidos etapai 


Visuotinai pripažįstama, kad Šiaurės Amerikoje kilo pirmoji konstituci- 
onalizmo banga, kuri atitinkamu lygiu lėmė ir vėlesnį pasaulinį konsti- 
tucinį procesą. Nors Britų karūnos valdomos pirmosios kolonijos skyrėsi 
karaliaus aktais nustatytais statutais, tačiau visose veikė gyventojų renkamos 
įstatymų leidimo institucijos. Vis labiau reiškiantis nepriklausomybės sie- 
kiams 1775 m. prasidėjo ginkluota kova, stiprėjo kolonijų konfederaciniai 
saitai. Visa tai atspindėjo valstijų konstitucijos; pirmoji iš jų buvo 1776 m. 
Virdžinijos Konstitucija. Vėliau konstitucijas priėmė visos valstijos. Jose 
įtvirtintas valdžių padalijimo principas, kuriam būdingas parlamento prio- 
ritetas. 1776 m. liepos 4 d. Antrasis kontinentinis kongresas priėmė Nepri- 
klausomybės deklaraciją, kurioje proklamuotos tokios socialinio gyvenimo 
vertybės kaip žmonių lygybė ir prigimtinės teisės, apimančios gyvenimą, 
laisvę ir laimės siekimą. Postuluojant tai, kad valdžia gali funkcionuoti tik 
žmonėms pritarus, išreikšta visuomenės sutarties esmė, kurios filosofinę 
sampratą buvo pagrindęs J. J. Ruso. Deklaracijoje paskelbta tautos teisė 
sukilti, pakeisti vyriausybę ir įsteigti naują, jeigu nevykdomi susitarimai ir 
ignoruojamos žmonių laisvės. 

Kelią į šiuolaikinę JAV Konstituciją žymėjo 1777 m. lapkričio 15 d. 
Kongrese patvirtinti Konfederacijos ir amžinosios sąjungos straipsniai. Re- 
miantis šiais straipsniais buvo steigiamas valstijas vienijantis politinis da- 
rinys — konfederacija. Pats dokumentas buvo ne kas kita, o tikrąja pra- 
sme konstitucija. 1787 m. sušauktas valstijų delegatų Konventas, kuris 
sprendė konfederacijos likimo, o kartu — JAV būsimosios konstitucijos 
klausimą. Pasiekus kompromisą buvo priimta 1787 m. Jungtinių Amerikos 
Valstijų Konstitucija. Jos įsigaliojimą taip pat lydėjo sudėtingi politiniai 
procesai, nes dauguma valstijų ją ratifikavo tik su sąlyga, kad Konstitucija 
bus papildyta nuostatomis dėl piliečių teisių ir laisvių. Pagal Konstituciją 

funkcionuojantis JAV Kongresas 1789 m. parengė ir patvirtino dešimt pir- 
mųjų Konstitucijos pataisų. Šių konstitucinių pataisų visuma apibūdinama 
kaip Teisių bilis, ir toks pavadinimas vartojamas lyginamojoje konstituci- 
nėje teisėje. Esminis Teisių bilio ypatumas yra tas, kad juo suformuluota 
įgimtų žmogaus teisių ir laisvių, kurių valstybė nesteigia ir tik užtikrina jų 
įgyvendinimą, samprata. Teisių bilis kartu su Nepriklausomybės deklara- 
cija yra reikšmingiausi teisės paminklai, žymintys daugiau kaip 200 metų 
pasaulio šalių konstitucijų istoriją. 

Šiuolaikinės Europos konstitucinė kultūra neatsiejama nuo Prancūzi- 
jos istorinės konstitucinės raidos. Didžioji Prancūzijos revoliucija, jos idė- 
jos, lozungai, Šiaurės Amerikos konstituciniai reiškiniai ugdė Europos ir 
kitų pasaulio tautų ir valstybių konstitucinę kultūrą. Revoliucijos siekiai 
apibendrintai išreikšti 1789 m. rugpjūčio 26 d. Steigiamajame susirinkime 
priimtoje Žmogaus ir piliečių teisių deklaracijoje. Šis dokumentas rėmėsi 
Apšvietos epochos filosofijoje vyravusia žmogaus prigimtinių teisių sam- 
prata, kurios esmė — žmonės gimsta ir lieka laisvi bei lygiateisiai. 1791 m. 
rugsėjo 3 d. priimta Prancūzijos Konstitucija, kurioje atspindint Deklara- 
cijos dvasią postuluotos žmogaus teisės ir laisvės. Paskelbta, kad vienintelis 
tikrasis suverenas ir valdžios šaltinis yra tauta. Suvereno galių negali savin- 
tis jokia žmonių grupė ar asmuo. Beje, analitinėse konstitucingumo raidos 
apžvalgose apie 1791 m. Prancūzijos Konstituciją tradiciškai rašoma kaip 
apie pirmąją Europoje ir antrąją pasaulyje, tačiau negalima nepasakyti, kad 
dar prieš ją, t. y. 1791 m. gegužės 3 d., buvo priimta Lenkijos ir Lietuvos 
valstybės Konstitucija. Joje skelbti laisvės šūkiai, siekta reformuoti politinę 
santvarką, apibrėžti piliečių santykį su valstybe. Konstitucija buvo naujos 
epochos vaisius, kuris subrendo ir Rytų Europoje. Nors Konstitucija ne- 
buvo įgyvendinta, nes prasidėjo Lenkijos ir Lietuvos valstybės padalijimai, 
tačiau ir ji gali būti vertinama kaip vienas iš reikšmingiausių Europos po- 
litinės teisinės kultūros paminklų. 

Pirmosios konstitucijos daugelį pasaulio tautų įkvėpė pradėti esmines 
politinės sistemos reformas. 1798 m. pradėjo veikti Šveicarijos Konstituci- 
ja. 1812 m. Ispanijoje priimta vadinamoji Kadžio Konstitucija, pagal kurią 
buvo kuriama vieninga Ispanijos Karalystė. 1814 m. Norvegijos Karalystės 
Konstituciją priėmė Eidsvalyje sušauktas Steigiamasis susirinkimas. Joje 
apibendrintai išreikšti Norvegijos tautos siekiai išsivaduoti iš Danijos ir 
Švedijos pavaldumo, riboti karaliaus galias. 1814 m. Konstitucijos pagrin- 
du funkcionavo Nyderlandų Karalystė. Kaip sudėtingų istorinių peripeti- 
jų rezultatas atsirado 1831 m. Belgijos Karalystės Konstitucija. Portugali- 
jos konstitucinė raida taip pat sietina su XIX a. pradžia, kai Steigiamasis 
susirinkimas 1821 m. kovo 4 d. Lisabonoje priėmė dekretą dėl Portugalijos 

konstitucinių pagrindų, o 1822 m. — Portugalijos Konstituciją. Prancūzijos 
ir Belgijos konstitucijų dvasia buvo paremta 1822 m. ir vėlesnė — 1844 m. 
nepriklausomos Graikijos Konstitucija; 1848 m. Italijoje pradėjo veikti 
Alberto Statutas, o tikrąja prasme — Konstitucija, įsteigusi vientisą Ita- 
lijos valstybę. 1849 m. priimta Vokietijos Reicho Konstitucija; 1849 m. 
Danijos nacionalinė konstitucinė asamblėja paskelbė Danijos Karalystės 
Konstituciją. 

Konstitucijos idėja plito ir kitose pasaulio šalyse: 1876 m. paskelbta 
Turkijos Konstitucija. Joje deklaruota visų otomanų teisių lygybė. Sul- 
tonas liko kalifu, visų, pripažįstančiųjų islamą, vadovu. Įstatymų leidyba 
priklausė dvejų rūmų (Atstovų Rūmų ir Senato) parlamentui, o vykdomoji 
valdžia — vyriausybei, kurios vadovas buvo Didysis viziris. Išskirtinės galios 
buvo suteiktos Sultonui. 

Japonija buvo konstitucijų pradininkė Azijoje. 1889 m. vadinamoji 
Meidži Konstitucija perėmė Vokietijos Reicho konstitucinio reguliavimo 
patirtį ir ja grindė savąjį konstitucinį reguliavimą. Dar prieš Pirmąjį pasau- 
linį karą, t. y. 1912 m., Konstitucija buvo priimta Kinijoje. Šioje Konsti- 
tucijoje siekta perimti Europos teisinę kultūrą, tačiau Azijos sąlygomis ji 
nebuvo tvari. 

Kalbant apie Australijos konstitucionalizmo ištakas derėtų paminėti 
Australijos Sandraugos Konstitucinį Aktą, kurį priėmė Britanijos parla- 
mentas ir kuris įsigaliojo 1901 m. sausio 1 d. Nors pagal šį aktą buvo skel- 
biama nepriklausoma valstybe, tačiau Sandrauga buvo susieta su Britanija, 
nes užsienio politikoje Sandraugai atstovavo Jungtinė Karalystė. 

Visiškai natūralu, kad JAV konstituciniai procesai darė tiesioginę įta- 
ką Pietų Amerikoje atsirandančių valstybių politinei istorijai. Vienas iš 
ryškiausių konstitucinių idėjų plitimo pavyzdžių yra Venesuela. XVIII a. 
pabaigoje ir XIX a. pradžioje Ispanijos valdomose kolonijose kilus pilieti- 
niam pasipriešinimui, 1811 m. buvo paskelbta Venesuelos Konstitucija ir 
nepriklausomybė. 

Sudėtinga ir Brazilijos konstitucinė raida. XIX a. pradžioje buvo įkurta 
Brazilijos Karalystė, o 1889 m. — respublika: Jungtinės Brazilijos Valstijos. 
1891 m. priimta pirmoji Konstitucija, kurioje buvo įtvirtinta federacinė 
santvarka ir prezidentinė respublika. 

Iki Pirmojo pasaulinio karo priimtos pasaulio šalių konstitucijos ne- 
retai apibūdinamos kaip senosios konstitucijos. Analizuojant šių konstitucijų 
turinį atkreiptinas dėmesys mažiausiai į du joms būdingus ypatumus. Jų 
kūrėjai ir leidėjai buvo užsibrėžę pagrindinį uždavinį — teisiškai ir politiškai 
nustatyti valdžios galių ribas, t. y. atskleisti valdžių padalijimo filosofinę ir 
teisinę sampratą. Šiuo atžvilgiu konstitucijos, nustatydamos respublikinę 

valdymo formą, o kai kur derindamos ją su karališkosios valdžios preroga- 
tyvomis, brėžė parlamentinės demokratijos raidos kryptis, fiksavo esminę 
idėją, kad valdžia kyla iš tautos kaip žmonių visumos galių. Senųjų kons- 
titucijų turinio antrasis aspektas yra tas, kad jose apibūdintos pagrindinės 
politinės, pilietinės žmogaus, asmens teisės ir laisvės, suformuluotos kons- 
titucinės jų garantijos. Kartais pirmosios kartos konstitucijos apibūdinamos 
kaip sustingusios konstitucijos. Iš tikrųjų jos tartum užkonservuotos laike 
su jį lemiančiomis politinėmis, socialinėmis, teisinėmis aplinkybėmis bei 
sąlygomis. 

Antrasis konstitucionalizmo laikotarpis prasidėjo po Pirmojo 
pasaulinio karo ir baigėsi sulis Antruoju pasauliniu karu. Jo svarbiausias 
ypatumas — iki tol egzistavusių carinės Rusijos, Austrijos-Vengrijos, Oto- 
manų monarchinių imperijų ir kolonijų sistemos griūtis. Šį etapą taip pat 
apibūdina naujos konstitucijos. Po 1918 m. Vokietijoje kilusios revoliu- 
cijos buvo išrinktas Tautos susirinkimas, kuris 1919 m. rugpjūčio 11 d. 
priėmė Vokietijos Reicho Konstituciją. Atsižvelgiant į tai, kad buvo pri- 
imta ne Berlyne, o Veimare, tradiciškai ši konstitucija vadinama Veimaro 
Konstitucija. Lyginamojoje konstitucinėje teisėje ir politikos moksluose 
Veimaro Konstitucija vertinama kaip to laikotarpio konstitucinio regulia- 
vimo etalonas, kuriuo remiantis buvo organizuojama valstybės valdžios 
struktūra, įtvirtintos naujo turinio asmens teisės ir laisvės, tarp jų — soci- 
alinės ir ekonominės. Pirmą kartą suformuluota socialinės valstybės idėja. 
Šios konstitucijos likimas buvo dramatiškas, nes nuo 1933 m. Vokietijoje 
įsigalint nacionalsocializmui ją pakeitė įstatymai, įtvirtinę totalitarizmą ir 
fašistų diktatūrą. 

1917 m. gruodžio 6 d. Suomijos parlamentas paskelbė Suomijos ne- 
priklausomybės deklaraciją. Pagal 1919 m. Suomijos Konstituciją buvo 
kuriama respublika vadovaujantis prezidentinės demokratijos modeliu. 
1920 m. Čekoslovakijos Konstitucija iki šiol vertinama kaip vienas iš pa- 
žangiausių reiškinių įtvirtinant demokratinį valdymą. 1921 m. priimta 
Serbų, Kroatų ir Slovėnų Karalystės Konstitucija. Po dramatiškų kovų šią 
konstituciją priėmė serbų, kroatų ir slovėnų Steigiamoji Skupščina, o jos 
daugelis nuostatų buvo perimtos iš Veimaro Konstitucijos, ypač žmonių 
socialinių ir ekonominių teisių klausimais, taip pat iš ankstesnės Serbijos 
Konstitucijos. Lenkijos valstybės atkūrimą apibendrintai išreiškė 1921 m. 
Konstitucija, kuri veikė iki 1935 m. Konstitucijos, įtvirtinusios autoritarinį 
politinį režimą. Austrijos Respublikos Konstituciją — Federalinį konstitu- 
cinį įstatymą — 1920 m. spalio 1 d. priėmė Nacionalinis Konstitucinis Su- 
sirinkimas. 

XIX a. patyrusi daugybę reformų Ispanijoje buvo priimta liberali 
1931 m. Konstitucija. Deja, joje įtvirtintos demokratinės santvarkos pa- 
grindus netrukus pakeitė generolo EF Franko diktatūra. Panašiai atsitiko 
ir Portugalijoje, čia 1911 m. Konstituciją po 1926 m. karinio perversmo 
pakeitė diktatoriaus O. Salazaro iniciatyva parengta ir paskelbta 1933 m. 
Konstitucija. Savarankiškos Airijos valstybės kilmė sietina su 1921 m. An- 
glijos ir Airijos sutartimi, 1922 m. gruodžio 5 d. Vestminsterio parlamento 
patvirtintu Airijos Laisvos Valstybės Konstituciniu Aktu. Airijos nepri- 
klausomybės siekiai įgyvendinti 1937 m. Airijos Konstitucijoje, kurioje 
paskelbta apie suverenios, nepriklausomos demokratinės respublikos įkū- 
rimą. 1922 m. išrinktas Rumunijos Steigiamasis Seimas, sudarytas iš dvejų 
rūmų, parengė ir paskelbė 1923 m. Rumunijos Karalystės Konstituciją. 
XIX a. pabaigoje ir XX a. pradžioje žlungant Otomanų imperijai 1923 m. 
Lozanos taikos sutartyje buvo apibrėžta Turkijos tarptautinė padėtis. Pa- 
galiau 1924 m. Didysis Tautos Susirinkimas (Medžlisas) Ankaroje priėmė 
Turkijos Respublikos Konstituciją. 

Vatikano valstybės miesto konstitucinės istorijos pagrindas — 1929 m. 
birželio 7 d. konstituciniai aktai: Vatikano valstybės miesto Pagrindinis įsta- 
tymas; Įstatymas dėl teisės šaltinių; Įstatymas dėl pilietybės teisės ir buvimo 
Vatikano teritorijoje; Įstatymas dėl administracinės sandaros; Įstatymas dėl 
ekonominio, prekybinio ir profesinio organizavimo; Visuomenės saugu- 
mo įstatymas. Šiuolaikinę Vatikano konstitucinę sistemą sudaro 2000 m. 
lapkričio 26 d. Popiežiaus promulguotas Vatikano valstybės Pagrindinis 
įstatymas, taip pat Apaštališkosios konstitucijos, kuriose įtvirtinti Romos 
kurijos — Romos katalikų bažnyčios vadovaujančiojo centro — organizavi- 
mo pagrindai. 

Žlugus carinės Rusijos imperijai XX a. pradžioje radosi prielaidos at- 
gyti valstybingumui Baltijos šalyse. Jau 1920 m. birželio 15 d. Estijoje stei- 
giamasis susirinkimas priėmė Estijos Respublikos Konstituciją. 1922 m. 
rugpjūčio 1 d. Steigiamasis Seimas priėmė Lietuvos Respublikos Konsti- 
tuciją. 1922 m. vasario 15 d. Konstitucinė Asamblėja patvirtino Latvijos 
Respublikos Konstituciją. 

Visiškai priešinga kryptimi pasuko buvusi carinė Rusija. Nors po 
1917 m. vasario revoliucijos buvo steigiama demokratinė respublika, ne- 
trukus įvyko bolševikų organizuotas karinis perversmas, buvo sudaryta Ru- 
sijos Sovietinė Socialistinė Respublika, kurios santvarką apibrėžė 1918 m. 
liepos 10 d. Konstitucija. Politinė sistema buvo paremta bolševikų karinio 
komunizmo ideologija ir praktika. Nors tautos, kurių teritorijas buvo už- 
grobusi carinės Rusijos imperija, siekė sukurti nepriklausomas valstybes, 
daugeliui iš jų Rusija primetė politinę karinę sutartį. 1924 m. sausio 31 d. 

priimta Sovietinių Socialistinių Respublikų Sąjungos Konstitucija. Į SSRS 
įtraukus Rytų Europos, Užkaukazės bei Vidurinės Azijos tautų teritorijas, 
ši konstitucija galiojo milžiniškoje Europos ir Azijos teritorijoje. Šis valsty- 
binis darinys buvo ne kas kita, o Rusijos imperijos agresyvios ekspansinės 
politikos, dangstomos tautų savanoriško apsisprendimo teise, tęsinys nau- 
jomis istorinėmis sąlygomis. SSRS Konstitucija ir vadinamųjų Sąjungos 
respublikų konstitucijos buvo tik formalusis valstybės įvaizdis, nes visuo- 
menės funkcionavimo esmė buvo komunistų partijos ir administracinio 
aparato diktatūra. Visa tai neturėjo nieko bendro su konstitucionalizmu 
kaip reiškiniu, kurio ištakos ir pagrindas — demokratinė konstitucija. 

Apibendrinant konstitucijų raidos antrosios bangos politinę teisinę 
specifiką atkreipiamas dėmesys į būdingus ypatumus, nusakančius to meto 
konstitucinės raidos turinį. Pirmiausia reikėtų pabrėžti tai, kad iš esmės ne- 
nutolstant nuo XIX a. konstitucijų ištakų kartu plėtota liberalioji koncep- 
cija, kuria buvo grindžiamas konstitucinis reguliavimas. Tai buvo išreikšta 
įtvirtinant valstybės valdžios sistemą, institucijų sąveiką ir kompetenciją. 
Teisinės valstybės samprata buvo itin svarbi nustatant valstybės ir asmens 
santykių pobūdį. Naujas konstitucinio reguliavimo ypatumas buvo tas, kad 
konstitucijų kūrėjai ir leidėjai plėtė žmogaus teisių ir laisvių ribas, formu- 
lavo universalias, bendražmogiškąsias vertybes. Išplėtus politinių, pilietinių 
teisių sąrašą, kuris buvo numatytas senosiose konstitucijose ir kituose po- 
litiniuose dokumentuose, paskelbtos naujos socialinės, ekonominės teisės, 
išreikšti socialinės valstybės sampratos pradmenys, parodę, kad valstybė 
išties svarbi reguliuojant socialinę ekonominę visuomenės raidą. 

Šio laikotarpio kai kurių valstybių konstitucijose suformuluotas įsta- 
tymų teisėtumo, t. y. jų atitikties konstitucijai, principas, siekta įtvirtinti 
konstitucijų apsaugos teisinę tvarką. Austrijos ir Čekoslovakijos konstituci- 
jose buvo numatyti ir vėliau pradėjo veikti konstituciniai teismai. 1931 m. 
Ispanijos Karalystės Konstitucijoje buvo numatyta įsteigti Konstitucinį tri- 
bunolą. Po Pirmojo pasaulinio karo pokarinės Europos ir kitų pasaulio 
valstybių konstitucijose buvo įtvirtintas taikios užsienio politikos principas, 
kai kur konstitucinį statusą įgijo politinės partijos, profesinės sąjungos. 

Trečiąjį konstitucijų raidos etapą paskatino politiniai socialiniai 
veiksniai, susiję su Antrojo pasaulinio karo pabaiga ir jo rezultatais, tarp 
kurių — galutinis kolonijinės sistemos suirimas, naujų valstybių Afrikoje, 
Azijoje, Lotynų Amerikoje, Okeanijoje susikūrimas. Turint omenyje ir 
tai, kad po Antrojo pasaulinio karo susikūrė apie 130 naujų valstybių, ku- 
rios priėmė savo konstitucijas, yra pagrindo teigti, jog prasidėjo pasaulinis 
konstitucinis procesas, kuriam vykstant reiškėsi ne tik tradicinės demokra- 
tinės vertybės, bet ir naujos konstitucinio reguliavimo idėjos. Šiuo aspektu 

reikėtų paminėti 1949 m. Vokietijos Federacinės Respublikos Pagrindi- 
nį Įstatymą, 1946 m. ir 1958 m. Prancūzijos Respublikos konstitucijas, 
1947 m. Ispanijos Karalystės Konstituciją, 1976 m. Portugalijos Respub- 
likos Konstituciją, 1975 m. Graikijos Respublikos Konstituciją, pagaliau 
ir 1947 m. Japonijos Konstituciją. Vienas iš pagrindinių šių konstitucijų 
ypatumų buvo tas, kad toliau buvo plėtojama teisinės, socialinės valstybės 
samprata, kuri buvo formuluojama ankstesnėse šių valstybių konstitucijo- 
se. Konstitucinis reguliavimas apėmė ne tik valstybės politinio organiza- 
vimo, bet ir visuomenės funkcionavimo pagrindus. Šiose konstitucijose 
įtvirtintos valstybės prielaidos reguliuoti ekonominius, socialinius, kultū- 
rinius visuomeninius santykius, nustatyti valstybės, visuomenės ir individo 
sąveikos teisinius aspektus. Stiprinant visuomenės funkcionavimo demok- 
ratinius pradus, žmogaus teisių ir laisvių apsaugą taip buvo atsiribojama 
nuo prieš tai gyvavusių autoritarinių fašistinių režimų. Šiose konstitucijose 
akivaizdžiau atskleidžiami valstybių užsienio politikos principai, dalyvavi- 
mas tarptautinėse organizacijose, siekiančiose taikaus tautų sambūvio. Vė- 
lesnėje raidoje buvo įtvirtintos nuostatos apie valstybės institucijų dalies 
kompetencijos perdavimą tarptautinėms organizacijoms ir Europos Sąjun- 
gai kaip naujam politiniam dariniui. Atsisakyta karo kaip vidaus ir užsienio 
politikos įgyvendinimo priemonės. 

Reikia paminėti ir tai, kad vienas iš svarbiausių tikslų buvo užtikrinti 
ilgą konstitucijų galiojimą ir jų teisinę saugą. Buvo įsteigti konstituciniai 
teismai kaip valstybės mechanizmo grandis, kontroliuojanti teisės aktų 
konstitucingumą. Vertėtų atkreipti dėmesį ir į tai, kad į šias konstitucinio 
reguliavimo naujas tendencijas neatsiliepė arba tik iš dalies sureagavo se- 
nųjų konstitucijų valstybės (Norvegijos Karalystė, Švedijos Karalystė, Bel- 
gijos Karalystė, Šveicarija, Suomija, Kanada). Konstitucinio reguliavimo 
pokyčiai šiose šalyse daugiau palietė ne socialines, ekonomines, o politines 
žmogaus teises ir laisves. 

Po Antrojo pasaulinio karo įsikūrė daug naujų valstybių, tarp jų — Iz- 
raelis. Šiuolaikinės Izraelio valstybės konstitucinę sistemą apibūdina tai, 
kad nėra kodifikuotos konstitucijos. Ją atstoja atskiri įstatymai: „Dėl kne- 
seto“ (1958 m.); „Apie Izraelio žemes“ (1960 m.); „Apie valstybės prezi- 
dentą“ (1964 m.); „Apie valstybės ekonomiką“ (1975 m.); „Apie armiją“ 
(1976 m.); „Apie Izraelio sostinę Jeruzalę“ (1980 m.); „Apie teisingumą“ 
(1984 m.); „Apie žmogaus orumą ir laisvę“ (1992 m.); „Apie vyriausybę“ 
(2001 m.) ir kiti (Žr. išsamiau 148 psl.). 

Europos valstybių pokarinių konstitucijų modelis buvo paveikus ša- 
lyse, kurios kūrėsi žlugus kolonijinei sistemai. Metropolijų konstitucinės 
tradicijos darė poveikį Didžiosios Britanijos ir kitų valstybių kolonijoms. 

Vienas iš reikšmingiausių įvykių po Antrojo pasaulinio karo — Indijos vals- 
tybės sukūrimas. Jis gražiai užbaigė ilgametę Indijos tautų kovą dėl laisvės. 
Didžiosios Britanijos Indijos provincijoje buvo surengti atstovaujamosios 
institucijos rinkimai ir 1947 m. rugpjūčio 15 d. paskelbta Indijos nepri- 
klausomybė. Pradėjo veikti Konstitucinė Asamblėja, kuri 1949 m. lapkri- 
čio 26 d. priėmė Indijos Konstituciją. Pasaulio valstybių konstitucijų istori- 
joje tai bene visapusiškiausias konstitucinis aktas, apimantis ne tik valstybės 
valdžią, bet ir įvairius kitus visuomeninius santykius. 

Vakarų demokratijų konstitucinės kultūros priešingybė buvo socialisti- 
nės konstitucijos, kurių šaltinis — Sovietų Socialistinių Respublikų Sąjungos 
1936 m. Konstitucija. Jos koncepciją buvo priverstos kuriam laikui perimti 
Rytų ir Vidurio Europos pokario valstybės, sudariusios vadinamąją socia- 
listinę stovyklą. Čia veikė SSRS pavyzdžio totalitarinė komunistinė siste- 
ma, o konstitucijos buvo tik ideologinė priedanga, tam tikra prasme mas- 
kuojanti tikrovę. Šiai konstitucijų grupei priskirtinos 1947 m. Bulgarijos 
Liaudies Demokratinės Respublikos Konstitucija, 1948 m. Čekoslovakijos 
Liaudies Demokratinės Respublikos Konstitucija, 1952 m. Lenkijos Liau- 
dies Respublikos Konstitucija, 1948 m. Rumunijos Liaudies Respublikos 
Konstitucija, 1949 m. Vengrijos Liaudies Respublikos Konstitucija. 

Po Antrojo pasaulinio karo buvusios Vokietijos teritorijos vakarinėje 
dalyje buvo įsteigta Vokietijos Federacinė Respublika, o rytuose — Vo- 
kietijos Demokratinė Respublika. 1948 m. vadinamieji Liaudies Rūmai 
paskelbė VDR Konstituciją. Šią konstituciją pakeitė 1968 m. Konstitucija. 

SSRS Konstitucijos modeliu buvo grindžiama tuometinės Kinijos, 
Mongolijos, Šiaurės Korėjos, Kubos, Pietų Jemeno, Šiaurės Vietnamo 
konstitucijos, taip pat vadinamosios socialistinės orientacijos šalių konsti- 
tucijos: Alžyro (1976 m.), Benino (1977 m.), Kongo (1979 m.), Mozam- 
biko (1975 m.), Etiopijos (1987 m.). Šių konstitucijų, kurios iš tikrųjų 
nebuvo tokios, esmė — kad vienintelė vadovaujanti politinė struktūra yra 
komunistų partija, visuomeninė nuosavybė yra svarbesnė nei privatinė, 
politinės ir pilietinės teisės turi būti ribojamos, o politinėje sistemoje tai- 
komas vadinamasis demokratinio centralizmo principas. Be kita ko, orien- 
tuotasi ir į etatizmą bei individo pajungimą valstybei. 

Lyginamojoje konstitucinėje teisėje pripažįstama, kad XX a. devinta- 
jame dešimtmetyje prasidėjo konstitucinės raidos ketvirtasis etapas. 
Ji apibūdina totalitarinių režimų žlugimas Vidurio ir Rytų Europoje. Rei- 
kėtų turėti galvoje tai, kad šį politinį socialinį virsmą lėmė tautų politinių 
siekių proveržis, prieš tai vykęs pasipriešinimas jėga primestai sistemai, 
SSRS politiniam diktatui. 

1989 m. lapkritį griuvo vadinamoji Berlyno siena, skirianti Vakarų ir 
Rytų Berlyną. Tai reiškė ne ką kita, o Vokietijos Demokratinės Respublikos 
pabaigos pradžią. Nugalėjo Vokietijos suvienijimo idėjos. Visą šį procesą 
užbaigė VDR prijungimas prie VFR. Vokietijos Federacinės Respublikos 
1949 m. Pagrindinis Įstatymas pradėjo veikti ir buvusios VDR teritorijoje. 

Lenkijoje įsikūrus visuomeniniam politiniam judėjimui Solidarumas 
(Solidarnosė), oficialioji valdžia buvo priversta ieškoti politinių kompromi- 
sų, sudarytas Apskritasis stalas, surengti pirmalaikiai parlamento rinkimai. 
1989—1992 m. buvusios Konstitucijos peržiūrėjimas iš esmės pakeitė kons- 
titucinę sistemą ir paklojo demokratinės sistemos pagrindus. 1992 m. pri- 
imta vadinamoji Mažoji Konstitucija, o 1952 m. Konstitucija neteko galios. 
1997 m. balandžio 2 d. Nacionalinis susirinkimas priėmė Lenkijos Respu- 
blikos Konstituciją, kuri patvirtinta 1997 m. gegužės 25 d. referendume. 

1989—1992 m. Čekoslovakijoje įvykusi Aksominė revoliucija taip pat 
paskatino ryžtingos konstitucinės reformos idėjas, kurios tapo būsimosios 
konstitucijos pagrindu. Čia laipsniškai buvo atkuriama demokratinė po- 
litinė sistema. Kartu aiškėjo Čekijos ir Slovakijos savarankiškų valstybių 
sukūrimo prielaidos. Pirmasis žingsnis žengtas 1990 m. pakeitus valstybės 
pavadinimą ir pabrėžus, kad tai yra Čekijos ir Slovakijos Federacinė Res- 
publika. Nuo 1992 m. gruodžio 31 d. šis politinis darinys nustojo egzis- 
tuoti, nes čekų ir slovakų tautos pasirinko būti nepriklausomos. Dar prieš 
tai, t. y. 1992 m. gruodžio 16 d., Čekijos Nacionalinis susirinkimas priėmė 
Čekijos Respublikos Konstituciją. Slovakijos Nacionalinė taryba 1992 m. 
liepos 17 d. paskelbė Nepriklausomybės deklaraciją, o 1992 m. rugsėjo 
1 d. — Slovakijos Respublikos Konstituciją. 

Žlugus Jugoslavijos Socialistinei Federacinei Respublikai susikūrė su- 
verenios valstybės Bosnija ir Hercegovina, Kroatija, Makedonija, Serbija, 
Slovėnija. Visos priėmė naujas konstitucijas. Šiek tiek kitaip susiklostė Ven- 
grijos likimas. XX a. devintajame dešimtmetyje vykstant demokratiniams 
pokyčiams ir stiprėjant siekiams išsivaduoti iš SSRS primesto totalitarinio 
režimo, pradėta diskutuoti dėl naujos konstitucijos. Tačiau politinėms jė- 
goms nesutariant dėl konstitucijos sampratos buvo pasirinkta peržiūrėti ir 
atnaujinti anksčiau galiojusią Konstituciją. Nacionalinė Asamblėja 1989 m. 
spalio 23 d. priėmė teisės aktą, kuriuo iš esmės pakeitė 1949 m. Konstituci- 
jos turinį. Vėliau atlikti kiti Konstitucijos pakeitimai. Tik 2011 m. priimta 
nauja Vengrijos Konstitucija. Naujos konstitucijos taip pat buvo priimtos 
Bulgarijoje ir Rumunijoje. 

1991 m. gruodį liovėsi egzistuoti sovietinė imperija — Sovietų Soci- 
alistinių Respublikų Sąjunga kaip politinis valstybinis darinys Europos ir 
Azijos teritorijoje, o buvusi SSRS Konstitucija neteko galios. Šią griūtį 


140 


2. Pagrindiniai konstitucionalizmo raidos etapai 


lėmė į Sovietų Sąjungą jėga sujungtų tautų politinio savarankiškumo sie- 
kiai, kurie vis valingiau buvo reiškiami devintajame dešimtmetyje vykstant 
pertvarkai (vadinamajai perestroikai). Baltijos šalyse politinio savarankiš- 
kumo tikslai greitai peraugo į taikią, parlamentinę kovą dėl valstybingu- 
mo atkūrimo. 1990 m. kovo 11-ąją Lietuvos Respublikos Aukščiausioji 
Taryba paskelbė nepriklausomos valstybės atkūrimą. Latvija ir Estija pri- 
ėmė dokumentus, kuriuose deklaravo vadinamąjį pereinamąjį laikotarpį, 
kuris turėjo baigtis nepriklausomybės atgavimu. Pagaliau 1992 m. spalio 
25 d. referendume buvo priimta Lietuvos Respublikos Konstitucija. Estijos 
Respublikos Konstitucija, kurią rengė Konstitucinė Asamblėja ir pritarė 
Aukščiausioji Taryba, buvo taip pat priimta referendume 1992 m. birželio 
28 d. atkurtos nepriklausomos Latvijos Respublikos konstituciniai pagrin- 
dai grindžiami 1922 m. vasario 15 d. Latvijos Respublikos Konstitucija, 
kuri vėliau buvo pakeista ir papildyta skirsniu apie žmonių teises ir laisves. 
Buvusios SSRS teritorijos kitoje dalyje taip pat vyko istoriniai pokyčiai. 
1990 m. birželio 12 d. Rusijoje priimta deklaracija dėl valstybinio suve- 
reniteto, o 1993 m. gruodžio 12 d. įvykusiame referendume paskelbta 
Rusijos Federacijos Konstitucija. Panašūs procesai vyko ir kituose buvusios 
SSRS vadinamosiose Sąjungos respublikose. 1994 m. priimta Baltarusijos 
Respublikos Konstitucija. 1992 m. lapkričio 6 d. Gruzijoje priimtas kons- 
titucinės reikšmės įstatymas „Apie valstybės valdžią“, o 1994 m. paskelb- 
ta naujos redakcijos 1921 m. Gruzijos Konstitucija. 1993 m. sausio 28 d. 
priimta Kazachstano Respublikos Konstitucija, 1993 m. gegužės 5 d. — 
Kirgizijos Respublikos Konstitucija, 1992 m. gegužės 18 d. — Turkmėnijos 
Konstitucija, 1991 m. gruodžio 8 d. — Uzbekijos Respublikos Konstitucija. 
Konstitucijos buvo priimtos ir kitose buvusiose SSRS respublikose: Armė- 
nijoje, Azerbaidžane, Ukrainoje, Moldovoje, Tadžikijoje. 

Ketvirtąjį konstitucionalizmo raidos etapą žymi socialistinių konstitu- 
cijų sistemų egzistavimo pabaiga ne tik Europoje, bet ir kituose pasaulio 
kraštuose. Vykusių konstitucinių reformų metu siekta vadovautis konstitu- 
cinėmis vertybėmis, kurios brendo ilgaamžėje tautų kovoje dėl demokrati- 
jos, laisvės, taip pat žmonių lūkesčiais dėl teisingesnio pasaulio ir savo šalių 
ateities. Naujos konstitucijos buvo grindžiamos demokratinio konstitucio- 
nalizmo raidos patirtimi, o tose valstybėse, kuriose jau buvo konstitucinio 
reguliavimo tradicijos, — ir nacionaliniu teisiniu paveldu. 

Konstitucijų kūrėjai ir leidėjai, atsižvelgdami į dramatišką istori- 
nę patirtį, siekė sukurti tokią valstybės valdžios struktūrą, kuri neleistų 
uzurpuoti valdžios ne tik autoritarams, bet ir politinėms jėgoms, kurių 
lozungai kvietė kurti nedemokratinę visuomenę. Laikantis kertinio valdžių 
padalijimo principo ieškota teisinių mechanizmų, kurie padėtų suderinti 


141 








III skyrius 


atstovaujamosios institucijos, t. y. parlamento, ir vykdomosios valdžios ga- 
lias ir jų kompetencijų pusiausvyrą. Turint omenyje tai, kad beveik visur 
buvo steigiama prezidento institucija, įtemptai polemizuota apie valstybės 
vadovo reikšmę politinėje sistemoje. Visur vyko teisminės valdžios refor- 
ma, kuria siekta užtikrinti politines ir teisines sąlygas veikti nepriklauso- 
mam teismui. Vidurio ir Rytų Europoje bei kitų žemynų šalyse sukur- 
ti konstituciniai teismai, kurių pagrindinė priedermė buvo pasiekti, kad 
konstitucinės normos būtų ne politinės abstrakcijos, bet realus veiksnys, 
padedantis organizuoti valstybės ir visuomenės funkcionavimą. Šiuo at- 
žvilgiu teisinės valstybės principui kaip demokratijos pradmeniui buvo su- 
teikta ypatinga reikšmė, sukurtos atitinkamos teisinės priemonės. 

Reikia pabrėžti ir tai, kad daugumoje naujųjų konstitucijų išraiškin- 
giau suformuluotos žmogaus asmeninės, politinės, ekonominės, socialinės 
ir kultūrinės teisės bei laisvės. Šiuo atžvilgiu konstitucinių teisių samprata 
remiasi universaliomis teisių ir laisvių vertybėmis, kurios įtvirtintos pa- 
grindiniuose tarptautinės teisės dokumentuose. Konstitucijose numatytos 
teisių ir laisvių garantijos, tarp jų — visapusiška teisminė gynyba. Pastaruoju 
metu perimant socialinės valstybės vakarietiškąją doktriną konstitucijose 
plačiai atskleistos socialinės, ekonominės ir kultūrinės teisės. Ši tendencija 
atspindi prieš tai vykusio konstitucinio proceso orientyrus ir jo būdingiau- 
sius ypatumus. Kitaip tariant, tęsėsi konstitucinės teisės socializavimas. 


3. Konstitucijų klasifikavimas. 
Konstitucijų forma, struktūra ir turinys 


Konstitucijų „dvynių“, t. y. sutampančių tiek savo forma, struktūra, tiek 
savo turiniu, pasaulyje nerastume. Kiekviena jų vienais ar kitais bruožais 
skirtinga. Kiekvienos konstitucijos savitumas, įsiprasminantis jos indivi- 
dualume, rodo skirtingas pasaulio valstybių konstitucionalizmo patirtis, 
konstitucijų kūrėjų siekius, vizijas, požiūrius. Tačiau konstitucijų įvairo- 
vėje galima įžvelgti ir tam tikrų šių aktų panašumų, bendrų jas vienijančių 
dalykų. Konstitucijas skiriantys ar vienijantys bruožai, ypatybės leidžia jas 
klasifikuoti (tipologizuoti). Konstitucijų skirstymas į tam tikras grupes ir 
tipus padeda jas palyginti, išryškinti konstitucijų bendrybes ir originalumą, 
nubrėžti paraleles, įžvelgti tam tikrus dėsningumus, pastebėti vienų ar kitų 
konstitucijų charakteringumus. 

Prieš nagrinėjant konkrečias konstitucijų tipologijas reikia pasakyti, 
kad bet koks jų klasifikavimas yra sąlyginis, nes nėra konstitucijų, kurios 
sutaptų pagal visus požymius. 

Konstitucijų tipologijos kriterijų gali būti įvairių: konstitucijos forma, 
struktūra, priėmimo būdas, keitimo tvarka, galiojimo laikotarpis, valdymo 

ir sandaros forma valstybėje, politinis režimas, konstitucijos priėmimo 
laikmetis ir kt. 

Pagal formą konstitucijos skirstomos į rašytines ir nerašytines 
(pastarasis pavadinimas nėra visiškai tikslus, nes vien tik nerašytine forma 
konstitucija neegzistuoja; alternatyviai tokio tipo konstitucijas yra siūloma 
vadinti neformalizuotomis arba joms apibūdinti vartoti pavadinimą konsti- 
tuciniai teisiniai junginiai). Konstitucijos priskyrimą atitinkamam tipui 1e- 
mia atsakymai į klausimus: koks konkrečioje šalyje yra konstitucinių prin- 
cipų bei normų įtvirtinimo būdas? Ar valstybėje egzistuoja rašytinis teisės 
aktas (arba keli rašytiniai teisės aktai), kuriame konsoliduojami konstituci- 
nės teisės normos ir principai? Rašytinėse konstitucijose teisės normos ir 
principai išreiškiami raštu viename ar keliuose konstituciją sudarančiuose 
dokumentuose. Esant nerašytinei konstitucijai kai kurios konstitucinės tai- 
syklės išreikštos nerašytiniuose teisės šaltiniuose (papročiuose, tradicijose, 
prerogatyvose ir pan.) ir nėra vieno ar kelių teisės aktų, konsoliduojančių 
konstituciją sudarančias normas bei principus. Kitaip tariant, neformaliąją 
konstituciją sudaro konstitucinio turinio teisinės normos, įtvirtintos skir- 
tingos formos teisės šaltiniuose. 

Pagal priėmimo būdą mokslinėje literatūroje išskiriamos dovanoto- 
sios (dar vadinamos oktrojuotomis), tautos arba tautos atstovų (steigia- 
mojo susirinkimo, konvento ar parlamento su tam tikslui suteiktais ypatin- 
gaisiais įgaliojimais) priimtos konstitucijos. Pirmuoju atveju konstituciją 
tautai dovanoja valstybės vadovas (paprastai monarchas), antruoju konsti- 
tuciją tiesiogiai priima pati tauta, trečiuoju — konstituciją priima atstovau- 
jamoji institucija, kurią sudaro įgaliotieji tautos atstovai. Pasaulio praktiko- 
je yra buvę atvejų, kai konstitucijos buvo priimtos derinant du priėmimo 
būdus. Pavyzdžiui, pirmiausia konstitucija priimama steigiamajame susi- 
rinkime arba parlamente, tada perduodama tvirtinti tautai referendume. 
Taip, pavyzdžiui, buvo priimtos 1946 m. Prancūzijos, 1978 m. Ispanijos, 
1991 m. Bulgarijos, 2000 m. Šveicarijos konstitucijos. 

Pagal poveikį visuomeniniams santykiams konstitucijos skirstomos į 
realias ir fiktyvias. Realios konstitucijos yra tokios, kurios iš tiesų veikia 
ir daro apčiuopiamą įtaką visuomenės bei valstybės gyvenimui. Konstituci- 
jos realumui ypač svarbus jos, kaip tiesiogiai taikomo teisės akto, juridinis 
pripažinimas ir šio principo laikymosi užtikrinimas. Fiktyvios konstituci- 
jos būdingos nedemokratiniams (autoritariniams ir totalitariniams) reži- 
mams. Šiose konstitucijose deklaruojamas demokratines nuostatas panei- 
gia valstybės valdžios institucijų praktika, t. y. konstitucijos imperatyvai 
nėra vykdomi, tikroji padėtis valstybėje nedera su konstitucijos turiniu. 
Galima sakyti, kad valstybėse, turinčiose fiktyvią konstituciją, greta de iure 
konstitucijos egzistuoja kita — de facto konstitucija. 

Pagal galiojimo laiką konstitucijos skirstomos į laikinąsias ir nuolati- 
nes. Laikinosiomis įvardijamos konstitucijos, kurių galiojimo terminas iš 
anksto yra apibrėžtas tam tikru laikotarpiu arba siejamas su tam tikru įvy- 
kiu (pavyzdžiui, iki bus priimta nauja nuolatinė konstitucija). Konstitucijų 
laikinumą dažniausiai lemia tai, kad atsiradus naujai valstybei ar pasikeitus 
jos politiniam režimui valstybė negali gyvuoti be nustatytų valdžios orga- 
nizavimo ir funkcionavimo, asmens padėties teisinių pagrindų, o iš karto 
priimti kokybišką, gerai apgalvotą, pilietinės visuomenės interesus atitin- 
kančią konstituciją — pakankamai sudėtinga. Todėl dažnai pereinamajam 
laikotarpiui yra priimamas svarbiausius konstitucinius klausimus reguliuo- 
jantis laikinas pagrindinis valstybės teisės aktas. Nuolatinėmis konstituci- 
jomis vadinamos tokios, kurių galiojimo trukmė nėra nustatyta. Natūra- 
lu, kad apibūdinimas „nuolatinė konstitucija“ nereiškia, kad konstitucija 
yra amžina. Tiesiog priimant tokią konstituciją jos galiojimo laikas nėra 
iš anksto apibrėžiamas ir siekiama, kad konstitucija galiotų ilgai. Nuola- 
tinio pobūdžio konstitucijų galiojimo trukmės aspektu pasaulio konstitu- 
cionalizmo istorija taip pat labai įvairi. Pavyzdžiui, pirmoji pasaulyje pri- 
imta JAV Konstitucija (1787 m.) tebegalioja iki šiol, o pirmoji Prancūzijos 
Konstitucija (1791 m.) negaliojo nė metų. 

Kitas konstitucijų skirstymo į tipus kriterijus — konstitucijos pataisų pro- 
ceso sudėtingumas. Pagal tai konstitucijos skirstomos į lanksčias ir griežtas. 
Lanksčios konstitucijos yra tos, kurias parlamentas gali lengvai pakeisti. Šiuo 
atveju konstitucijos pataisos priimamos tokia pačia tvarka kaip paprasti įstaty- 
mai (klasikinis pavyzdys — Didžiosios Britanijos Konstitucija) arba jos patai- 
soms priimti būtina absoliuti ar santykinai nedidelė kvalifikuota balsų daugu- 
ma. Griežtos konstitucijos keičiamos taikant sudėtingą procedūrą, apimančią 
įvairius konstitucijos keitimo procesą pasunkinančius teisinius instrumentus. 
Griežtos konstitucijos pavyzdys — 1787 m. JAV Konstitucija. Jos V straips- 
nyje nustatyta, kad Konstitucijos pataisos priimamos, jeigu šioms pritaria 
2/3 abejų Kongreso Rūmų narių ir vėliau pataisas ratifikuoja 3/4 valstijų 
įstatymų leidžiamieji susirinkimai ar konventai. JAV Konstitucijos gyvavimo 
istorija patvirtina jos keitimo sudėtingumą. Nors daugiau kaip per du šimtus 
JAV Konstitucijos galiojimo metų buvo pateikta tūkstančiai pasiūlymų ją 
keisti, iki šiol tėra priimtos tik 27 šios konstitucijos pataisos. Griežtų konsti- 
tucijų pavyzdžiais mokslinėje literatūroje taip pat laikomi Airijos, Graikijos, 
Italijos, Japonijos, Prancūzijos, Vokietijos konstituciniai aktai. 

Pagal konstitucija nustatomą valstybės valdymo formą konstituci- 
jos skirstomos į monarchijų ir respublikų konstitucijas; pagal konstitu- 
cijoje įtvirtintą valstybės sandarą — į federacinių ir unitarinių valstybių 
konstitucijas; pagal konstitucija nustatytą politinį režimą — į demokratines 

ir nedemokratines konstitucijas. Federacinėse valstybėse konstitucijos dar 
gali būti skirstomos į nacionalinę konstituciją (t. y. visos valstybės konsti- 
tuciją) ir federacijos subjektų (kaip antai JAV — valstijų, Vokietijoje — fe- 
deralinių žemių) konstitucijas. Pavyzdžiui, Šveicarijoje galioja Šveicarijos 
Konstitucija, o Konfederaciją sudarantys kantonai turi ir savo atskiras kan- 
tonų konstitucijas. 

Konstitucijos klasifikuojamos ir pagal tai, kokiu laikmečiu jos yra pri- 
imtos. Tai susiję su konstitucionalizmo tėkmėje išryškėjusiais konstitucijų 
raidos etapais, konstitucijų kartomis. Pristatant konstitucijų kartas dažniau- 
siai išskiriami keturi pasaulio konstitucijų raidos etapai. Pirmasis iš jų apima 
laikotarpį nuo pirmųjų konstitucijų priėmimo iki Pirmojo pasaulinio karo. 
Antrasis — tarpukarį, t. y. laikotarpį tarp Pirmojo ir Antrojo pasaulinių karų. 
Trečiasis konstitucijų raidos etapas žymi laikotarpį nuo Antrojo pasaulinio 
karo iki XX a. aštuntojo ir devintojo dešimtmečio. Ketvirtasis — nuo XX 
a. devintojo dešimtmečio iki dabar. Todėl ir konstitucijos šiuo pagrindu 
atitinkamai skirstomos į pirmojo, antrojo, trečiojo ir ketvirtojo pasaulio 
konstitucijų raidos etapo konstitucijas, arba pirmosios, antrosios, trečiosios 
ir ketvirtosios kartos konstitucijas. Pirmajai grupei priskiriamos, pavyz- 
džiui, 1787 m. JAV, 1791 m. Lenkijos-Lietuvos, 1791 m. Prancūzijos, 
1814 m. Norvegijos, 1831 m. Belgijos, 1868 m. Liuksemburgo, 1874 m. 
Šveicarijos, 1887 m. Nyderlandų, 1871 m. Vokietijos, 1889 m. Japonijos 
konstitucijos, antrajai — 1919 m. Vokietijos (vadinamoji Veimaro) Konsti- 
tucija, 1920 m. Austrijos, Čekoslovakijos, Estijos konstitucijos, 1922 m. 
Latvijos ir Lietuvos konstitucijos. Trečiosios grupės ryškiausi pavyzdžiai 
— 1946 m. ir 1958 m. Prancūzijos konstitucijos, 1947 m. Italijos Konstitu- 
cija, 1947 m. Japonijos Konstitucija, 1949 m. VFR Pagrindinis Įstatymas, 
1975 m. Graikijos, 1976 m. Portugalijos, 1978 m. Ispanijos konstitucijos. 
Į ketvirtąją grupę patenka: 1991 m. Bulgarijos ir Rumunijos, 1992 m. Lie- 
tuvos, Estijos, Čekijos, Slovakijos konstitucijos, 1997 m. Lenkijos Konsti- 
tucija, 2004 m. Afganistano, 2011 m. Vengrijos, 2014 m. Egipto, 2015 m. 
Nepalo ir kitos šiuo laikotarpiu priimtos konstitucijos. 

Prieš aptariant konstitucijų formos, struktūros ir turinio klausimus 
pirmiausia derėtų priminti, kad pagal formą konstitucijos gali būti rašy- 
tinės ir nerašytinės. Be abejonės, dauguma pasaulio valstybių turi rašy- 
tines konstitucijas. Nerašytinės formos konstitucijų pasitaiko labai retai. 
Atkreiptinas dėmesys, kad nerašytinės konstitucijos terminas nėra visiš- 
kai tikslus, nes pasaulyje nėra valstybės, kurios visos konstitucinės teisinės 
nuostatos būtų nerašytinės. Dėl šios priežasties valstybėmis, neturinčiomis 
rašytinės konstitucijos, laikomos tokios šalys, kurių kai kurios konstitucinės 
taisyklės nėra įtvirtintos rašytiniuose teisės šaltiniuose arba kurių konstitucija 

nėra formalizuota. Kaip tokių valstybių pavyzdžiai minimi Didžioji Brita- 
nija, Naujoji Zelandija (iki 1986 m.), Izraelis ir San Marinas. Klasikiniu 
nerašytinės konstitucijos pavyzdžiu laikoma Didžiosios Britanijos Kons- 
titucija. Šiandieninėje Didžiojoje Britanijoje konstitucijos sąvoka apima 
visumą įstatymų (statutų), teismų precedentų ir konstitucinių susitarimų 
(konvencijų), kurie nustato, kaip formuojamos valstybės institucijos ir ko- 
kius jos turi įgaliojimus, kokie yra valstybės institucijų tarpusavio santykių 
principai, taip pat valstybės ir piliečių santykių teisiniai pagrindai. Galima 
sakyti, kad britų konstituciją sudaro trys sudėtinės dalys: statutinė teisė 
(angl. Statute Law), bendroji teisė (angl. Common Law) ir konstituciniai 
susitarimai (angl. Constitutional Conventions). Taigi Didžiojoje Britanijoje 
nėra formalaus konstitucinio akto, o įvairios konstitucinės taisyklės skir- 
tinguose teisės šaltiniuose įtvirtinamos tiek rašytine, tiek nerašytine forma. 
Izraelis taip pat neturi rašytinės konstitucijos formaliąja prasme. Nors 
šios šalies konstitucionalistai vartoja terminą „pagrindinis įstatymas“, jis 
apima daugelį parlamento įprasta tvarka priimtų įstatymų. Į šią sąvoką pa- 
tenka įstatymai, nustatantys valstybės valdžios institucijų sistemą, parla- 
mento, prezidento, vyriausybės įgaliojimus, teismų teisinę padėtį, taip pat 
įstatymai, reguliuojantys kariuomenės, valstybės finansų santykius, sostinės 
statusą. Šiuo metu pagrindiniais įstatymais laikomi šie Kneseto priimti ak- 
tai: 1958 m. Kneseto įstatymas, 1960 m. Izraelio žemių įstatymas, 1964 m. 
Valstybės prezidento įstatymas, 1975 m. Valstybės ūkio įstatymas, 1976 m. 
Kariuomenės įstatymas, 1980 m. Įstatymas dėl Jeruzalės, Izraelio sostinės, 
1984 m. Teismų įstatymas, 1988 m. Valstybės kontrolieriaus įstatymas, 
1992 m. Žmogaus orumo ir laisvės įstatymas, 1994 m. Verslo laisvės įsta- 
tymas, 2001 m. Vyriausybės įstatymas. Be šių įstatymų, konstitucinės teisės 
šaltiniu laikoma ir Izraelio Aukščiausiojo Teismo jurisprudencija, kurio- 
je atskleidžiami šios šalies konstitucinės teisės principai. Pavyzdžiui, nors 
formaliai „pagrindinį įstatymą“ sudarančių teisės aktų normos neturi įsta- 
tymais nustatytos aukštesnės teisinės galios, palyginti su kitais įstatymais, 
toks teisinis principas buvo pripažintas garsioje 1995 m. Bank Mizrahi v. 
Migdal Cooperative Village byloje. Joje Izraelio Aukščiausiasis Teismas su- 
formulavo ne tik vadinamojo pagrindinio įstatymo viršenybės, bet ir kons- 
titucinės kontrolės — Aukščiausiojo Teismo galios tikrinti Kneseto priimtų 
įstatymų konstitucingumą — doktriną. Minėtosios bylos sprendimu pirmą 
kartą Izraelio valstybės istorijoje Kneseto priimtas įstatymas buvo pripažin- 
tas prieštaraujančiu „pagrindiniam įstatymui“, t. y. antikonstituciniu. 
Kalbant apie rašytines konstitucijas reikia paminėti, kad jos taip pat 
gali būti klasifikuojamos į: kodifikuotas, nekodifikuotas ir sudėtines kodi- 
fikuotas. Tokį rašytinių konstitucijų klasifikavimą lemia konstitucijos, kaip 

teisinio akto, vientisumo aspektas, ir tai, ar konstitucija turi ją papildančių 
aktų, t. y. konstitucijos sudedamųjų dalių. 

Kodifikuota konstitucija — tai vientisas aukščiausiosios teisinės ga- 
lios aktas. Tokia yra 1787 m. JAV Konstitucija, 1949 m. Vokietijos Fede- 
racinės Respublikos Pagrindinis Įstatymas, 1992 m. Estijos Respublikos 
Konstitucija, 1997 m. Lenkijos Respublikos Konstitucija, ir kt. 

Nekodifikuota konstitucija yra sudaryta iš kelių teisės aktų, turin- 
čių aukščiausiąją juridinę galią. Pavyzdžiui, Švedijos Konstituciją sudaro 
keturi teisiniai aktai: 1974 m. Valdymo formos aktas, 1810 m. Sosto pa- 
veldėjimo aktas, 1949 m. Spaudos laisvės aktas ir 1991 m. Išraiškos laisvės 
pagrindinis įstatymas. Kitas pavyzdys — Kanados Konstitucija. Ją sudaro ne 
tik 1982 m. Konstitucinis aktas, pakeitęs 1867 m. Britų Šiaurės Amerikos 
aktą, bet ir aktai, išvardyti jo priedėlyje. Nekodifikuota konstitucija galioja 
ir Austrijos Respublikoje, o, pavyzdžiui, Suomija nekodifikuotą konstitu- 
ciją turėjo iki 2000 m. kovo 1 d., kai įsigaliojus naujai šios šalies kodifi- 
kuotai konstitucijai buvo panaikintas ilgą laiką galiojusių keturių atskirų 
konstitucinių aktų veikimas. 

Kai kurie autoriai išskiria trečią rašytinės konstitucijos formą — sudė- 
tinę kodifikuotą konstituciją. Tokią konstituciją sudaro aktas, oficialiai 
vadinamas konstitucija, ir jį papildantys teisiniai aktai (konstitucijos sude- 
damosios dalys). Pavyzdžiui, 1992 m. Čekijos Konstituciją sudaro aktas, 
oficialiai vadinamas Čekijos Respublikos Konstitucija, taip pat Pagrindinių 
teisių ir laisvių chartija, kiti konstitucijoje nurodyti aktai (Čekijos Konsti- 
tucijos 3 str., 112 str.). Kitas sudėtinės kodifikuotos konstitucijos pavyzdys 
yra 1958 m. Prancūzijos Konstitucija, kuri savo sudėtinėmis dalimis pripa- 
žįsta 1789 m. Žmogaus ir piliečio teisių deklaraciją, 1946 m. Prancūzijos 
Konstitucijos preambulę ir 2004 m. Aplinkos apsaugos chartiją. 

Struktūros požiūriu skirtingų valstybių konstitucijos gali turėti savi- 
tumų, tačiau įprastai šį teisės aktą sudaro: preambulė (įvadinė dalis); pa- 
grindinė dalis; baigiamosios, pereinamosios ar papildomosios nuostatos; 
kartais — priedai. 

Konstitucijos preambulėje dažniausiai išvardijami konstitucinio 
reguliavimo tikslai, nurodomos istorinės konstitucijos priėmimo aplinky- 
bės. Kartais preambulėse išreiškiami valstybės politikos principai ar įtvir- 
tinamos pagrindinės žmogaus teisės ir laisvės. Kaip minėta, kad 1787 m. 
JAV Konstitucijos preambulėje skelbiama, jog konstitucija priimama sie- 
kiant sukurti tobulesnę sąjungą, įtvirtinti teisingumą, užtikrinti šalyje rim- 
ti, organizuoti bendrą gynybą, rūpintis visuotine gerove, apsaugoti laisvės 
teikiamus gėrius. Tad tobulesnė valstijų sąjunga, teisingumas, rimtis šalyje, 
piliečių gerovė yra pripažįstamos esminėmis JAV konstitucinės santvarkos 

vertybėmis, kurias turi užtikrinti viešoji valdžia. 1946 m. Prancūzijos Res- 
publikos Konstitucijos preambulėje daugiausia dėmesio skiriama žmogaus 
teisėms ir laisvėms, jų politiniams, ekonominiams ir socialiniams princi- 
pams. 1992 m. Lietuvos Respublikos Konstitucijos preambulėje įtvirtinti 
svarbiausi Lietuvos valstybingumo ir teisinės raidos aspektai, lietuvių tau- 
tos vertybinės nuostatos ir siekiai. 

Kai kurių šalių konstitucijose preambulės nėra. Šios konstitucijos da- 
lies nėra Belgijos, Graikijos, Italijos, Norvegijos, Nyderlandų konstituci- 
jose. O, pavyzdžiui, Latvijos Respublikos Konstitucija, ilgą laiką neturėjusi 
preambulės, 2014 m. priėmus jos pataisas buvo papildyta šia dalimi. 

Teisės moksle diskutuojama dėl konstitucijos preambulės teisinės 
reikšmės. Kai kurių autorių nuomone, preambulės nuostatos nėra tei- 
sė, jos nenustato teisinių imperatyvų, todėl įstatymų leidėjui gali daryti 
tik moralinį poveikį. Tokia pozicija grindžiama tuo, kad, kitaip nei kitų 
konstitucijos dalių normų ar principų, preambulės nuostatų teismai nega- 
li taikyti tiesiogiai. Teigiama, kad jos nuostatos yra pernelyg abstrakčios, 
neretai išreiškiamos kaip siekiai, todėl šiose nuostatose įtvirtintų principų 
negalima vertinti kaip tikrų teisinių taisyklių. Kiti autoriai laikosi požiū- 
rio, kad preambulės nuostatos turi tokią pat reikšmę, kaip ir bet kurios 
kitos konstitucijos nuostatos. Pavyzdžiui, Prancūzijoje taip pat ilgą laiką 
buvo diskutuojama dėl 1958 m. Prancūzijos Konstitucijos preambulės tei- 
siškumo. Šios konstitucijos preambulėje deklaruojama, kad prancūzų tauta 
iškilmingai skelbia savo pagarbą žmogaus teisėms ir nacionalinio suvere- 
numo principams, apibrėžtiems 1789 m. Deklaracijoje, dar kartą patvirtin- 
tiems ir papildytiems 1946 m. Prancūzijos Konstitucijos preambule. Šiuo 
metu Prancūzijos Konstitucijos preambulė papildyta ir dar vienu prancūzų 
tautos įsipareigojimu — gerbti teises ir pareigas, įtvirtintas 2004 m. Aplin- 
kos apsaugos chartijoje. Mokslinius debatus dėl Konstitucijos preambulės 
reikšmės išsprendė Prancūzijos Konstitucinė Taryba, 1971 m. liepos 16 d. 
sprendimu (Dėcision n? 71-44 DC du 16 juillet 1971) pripažinusi pream- 
bulės teisinę reikšmę. 

Pagrindinė konstitucijos dalis paprastai skirstoma į skyrius, skirs- 
nius, straipsnius ir paragrafus, išdėstomus pagal tam tikrą numeraciją. Pa- 
prastai kiekvienas konstitucijos skyrius yra susijęs su konkrečia visuome- 
ninių santykių sritimi. Neretai pirmame skyriuje išdėstomos normos ir 
principai, įtvirtinantys konstitucinės santvarkos pagrindus: tautos suvereni- 
tetą, demokratiją, pagarbą žmogaus teisėms ir laisvėms, valdžių padalijimą, 
jų galių ribojimą ir pan. Kai kurių konstitucijų pagrindinė dalis pradeda- 
ma žmogaus teisių ir laisvių katalogu. Taip parodoma šio konstitucinio 
instituto svarba. Kiti konstitucijos skyriai dažniausiai būna skirti valstybės 

valdžios organizacijai, jos sistemai, valdžios institucijų tarpusavio santy- 
kiams. Paprastai kiekvieną valdžią apibrėžiančios teisinės nuostatos išdės- 
tomos atitinkamais skyriais: parlamentas, valstybės vadovas, vyriausybė, 
teismai. Atskiruose konstitucijos skyriuose gali būti įtvirtinami federacijos 
ir jos subjektų kompetencijos atribojimo, vietinio valdymo ir savivaldos, 
užsienio politikos, kariuomenės, valstybės saugumo ir gynybos, kontrolės 
institucijų, tarptautinių ir kitų santykių konstituciniai pagrindai. 

Baigiamųjų, pereinamųjų ar papildomųjų nuostatų dalyje 
įtvirtinamos normos, kurios reguliuoja konstitucijos įsigaliojimą, joje nu- 
matytų valdžios institucijų sudarymo terminus ir jos keitimo taisykles, jei- 
gu šis klausimas nėra sureguliuotas pagrindinėje dalyje. Be to, joje gali būti 
nustatomas atskirų konstitucijos nuostatų įsigaliojimo laikas, aiškinamos 
pagrindinės konstitucijos dalies normos, įtvirtinamos išimtys ir pan. 

Kai kuriose konstitucijose pateikiami priedai. Pavyzdžiui, 1949 m. In- 
dijos Konstitucija turi daugiau nei dešimt priedų, kuriuose apibrėžiamos 
valstijų teritorijos, valstybės pareigūnų atlyginimo dydžiai, vietų Valstijų 
taryboje paskirstymas, pateikiami priesaikų tekstai, aptariami tam tikrų te- 
ritorijų administravimo ir kontrolės klausimai, oficialios kalbos, išaiškina- 
mos kai kurios konstitucijoje vartojamos sąvokos ir kt. 

Rašytinės kodifikuotos konstitucijos skiriasi ne tik savo struktūra, bet 
ir apimtimi. Šiandieninės konstitucijos dažniausiai turi 100—150 straips- 
nių. Vis dėlto yra ir tokių, kurias sudaro gerokai daugiau straipsnių. Kaip 
tokie „konstitucinės grafomanijos“ pavyzdžiai neretai pateikiami: 1949 m. 
Indijos Konstitucija, sudaryta iš 395 straipsnių (neskaitant prieduose įtvir- 
tintų nuostatų); 1976 m. Portugalijos Konstitucija — beveik 300 straipsnių, 
1988 m. Brazilijos Konstitucija — 250 straipsnių. Kaip priešingybę galima 
paminėti, kad 1787 m. JAV Konstituciją tesudaro 7 straipsniai ir 27 iki 
dabar priimtos pataisos. Beje, JAV Konstitucija buvo viena iš trumpiausių. 
Skaičiuojama, kad pradiniame jos tekste tebuvo apie keturi tūkstančiai trys 
šimtai žodžių, o dabar, kartu su priimtų pataisų nuostatomis, šis skaičius 
išaugo iki devynių tūkstančių. Taigi per šios konstitucijos galiojimo laiką 
įvykę valstybinio gyvenimo pokyčiai, atsispindėję pataisose, ją praplėtė be- 
veik dvigubai. 

Reikia pasakyti, kad mokslinėje doktrinoje išsakoma nuomonė, jog; 
konstitucija turi būti trumpa ir glausta. Jos trumpumas — esminė idealios 
konstitucijos formos ypatybė. Konstitucijoje turėtų tilpti tik pats minimu- 
mas, kokį gali turėti teisinių normų sistema. Panašios pozicijos laikomasi 
ir teismų praktikoje. JAV Aukščiausiasis Teismas jau 1819 m. M'Culloch v. 
State of Maryland byloje pabrėžė, kad „konstitucija, kurioje labai tiksliai, 
detaliai bus formuluojamos visos taisyklės bei jų įgyvendinimo prasmės, 

įgis teisiniam kodeksui būdingą ištęstumą ir taps sunkiai suvokiama žmo- 
gaus protui. Visuomenė tokios konstitucijos tikriausiai niekada nesuprastų. 
Konstitucijos prigimtis lemia, kad turi būti pažymėti tik esminiai jos kon- 
tūrai, svarbiausi dalykai, o kitkas išvedama iš minėtų dalykų esmės.“ 

Tyrinėjant konstitucijų raidą pasaulyje tenka konstatuoti, kad konsti- 
tucijų turinys ir jo apimtis nuolat kinta. Pirmosios pasaulio valstybių kons- 
titucijos buvo labiau orientuotos į valstybės valdymo sistemos įtvirtinimą, 
valdžių įgaliojimų apibrėžimą, atskirų valdžios šakų santykių nustatymą. 
Ilgainiui konstitucijų turinys pradėtas plėsti. Į jį buvo įtraukiama naujų 
klausimų, plačiau ir išsamiau reglamentuoti konstitucijose jau įtvirtinti 
dalykai. Pavyzdžiui, pirmajai konstitucijų kartai atstovaujančioje 1787 m. 
JAV Konstitucijoje žmogaus teisėms iš pradžių buvo skirta menkai dėme- 
sio. Pradiniame šios konstitucijos tekste apsiribota tik kelių asmens teisių 
pažodiniu įtvirtinimu. Vėliau žmogaus teisių katalogas joje pradėtas plėsti. 
Konstitucijos pataisomis įtvirtintos naujos teisės ir nauji asmens teisinio 
statuso aspektai. Keičiantis konstitucijų kartoms ši tendencija ypač ryški. 
Šiandieninių konstitucijų tekstuose žmogaus teisių skyriai neretai užima 
gana didelę konstitucijos turinio dalį. 

Žmogaus teisių raida pasaulyje buvo ir yra viena iš svarbiausių kons- 
titucijų turinio kaitos priežasčių. Žmogaus teisių evoliucija, jų teisinių ga- 
rantijų sistemos vystymasis labai dažnai tampa konstitucinio reguliavimo 
plėtojimosi dingstimi. Didelę įtaką konstitucijų turiniui daro pasaulinės 
konstitucionalizmo aktualijos: naujos idėjos, srovės, patirtys. Pavyzdžiui, 
XX a. konstitucijose imtas stiprinti valstybės vaidmuo socialinėje ir ekono- 
minėje srityse, tuo tikslu fiksuojant atitinkamus valstybės įsipareigojimus, 
stiprinant socialinės ir ekonominės sistemos institutus. Beveik visuotine 
tendencija šiuo laikotarpiu tapo europietiškojo konstitucinės justicijos 
modelio įtvirtinimas valstybių konstitucinėse sistemose. Pastaroji naujovė 
ne tik institucionalizavo konstitucinio teisingumo vykdymo mechanizmą, 
nustatė naują asmens teisių ir laisvių apsaugos kokybę, bet ir lėmė pačios 
konstitucijos esmės transformacijas. 

Konstitucijos turinio pokyčius gali lemti ir kiti išoriniai bei vidiniai 
veiksniai: negatyvios patirtys, teritorinės pertvarkos, valstybės geopolitinė 
orientacija, tarptautiniai santykiai ir iš jų kylantys įsipareigojimai, vals- 
tybės narystė viršnacionalinėje teisinėje sistemoje (pavyzdžiui, Europos 
Sąjungoje), konstitucinės jurisprudencijos plėtotė, tarptautinių Žmogaus 
teisių teismų praktika ir kt. Sprendimą keisti konstituciją taip pat gali lemti 
globalizacijos vyksmas, religinis fundamentalizmas, terorizmo grėsmė, de- 
mografiniai pokyčiai ir migracija, valstybėje vykstantys politiniai procesai, 
ryškėjantys konstitucijos trūkumai, didėjantis atotrūkis tarp materialiosios 
ir formaliosios konstitucijų. 

Konstitucijos aiškinimas — esminė jos taikymo sąlyga, šio teisės akto veiks- 
mingumo ir gyvybingumo prielaida. Interpretuojama konstitucija tampa 
visavertė, pasiekiama konstitucinio reguliavimo pilnatvė. Poreikis aiškinti 
šį aukščiausiosios teisinės galios aktą yra užkoduotas pačioje konstitucijos 
esmėje. Visiškai nėra svarbu, kada konstitucija parengta ir priimta: ar prieš 
200 metų, ar tik vakar. Būtinybę interpretuoti konstituciją lemia ne tiek 
jos amžius, kiek jos, kaip tiesiogiai taikomo teisės akto, prigimtis, taip pat 
ir konstitucijos universalumas, išreiškiantis jos, kaip atsakymų į visus kons- 
titucingumo klausimus šaltinio, prasmę. 

Taikyti konstituciją — tai suvokti ir atskleisti jos vidinį loginį turinį. 
Konstitucijos prasmė atskleidžiama ją aiškinant (interpretuojant). Konsti- 
tucijos aiškinimas nėra paprastas procesas. Jo savitumą ir išskirtinumą pir- 
miausia lemia ne kokių nors specialiųjų konstitucijos aiškinimo principų 
taikymas, bet tai, kad įprasti interpretavimo principai taikomi ypatingam 
teisės aktui. 

Konstitucijos taikymui, kaip procesui, reikalingas subjektas, kuris aiš- 
kins ir taikys ją spręsdamas konkrečias visuomenės gyvenimo situacijas. 
Siekiant išvengti konstitucijos sampratų įvairovės ir teisinės suirutės, turi 
būti tik vienas subjektas, kurio pozicija dėl konstitucijos prasmės bus ga- 
lutinė, visus teisiškai saistanti ir privaloma. Toks principinis nusistatymas 
pagrįstas tuo, kad subjektyvų konstitucijos nuostatų daugiaprasmiškumą 
galima įveikti tik oficialaus jos aiškinimo dėka. 

Pasaulio valstybių konstitucinė praktika liudija, kad oficialaus kons- 
titucijos aiškintojo statusas suteikiamas konstitucinės justicijos instituci- 
joms, t. y. tik joms pavedama formuluoti vienareikšmę konstitucijos sam- 
pratą — oficialią konstitucinę doktriną, kuri suteikia konstitucijai tą turinį, 
kuris tampa teisėtumo etalonu ir priemone, užtikrinančia teisės normų 
sistemiškumą. Siekiant išvengti teisės sistemos vidinio neveiksmingumo, 
konstitucijose nustatoma (įgaliojimai aiškinti konstituciją gali būti įtvirti- 
nami ir tiesiogiai, ir netiesiogiai), kokia institucija bus atsakinga už kons- 
titucijos viršenybės užtikrinimą, o kartu ir konstitucijos interpretavimą. 
Taigi būtent konstituciniame valstybės akte yra nurodoma institucija, 
kurios pateikiamas konstitucijos aiškinimas teisine prasme yra galutinis 
ir neskundžiamas. Daugumoje Europos valstybių šios funkcijos patikėtos 
konstituciniams teismams (kai kuriose šalyse vadinamiems konstituciniais 
tribunolais), JAV bei Šiaurės Europoje (Estijoje, Danijoje, Norvegijoje) 
— aukščiausiesiems teismams, Prancūzijoje — Konstitucinei Tarybai. Ne 
veltui, pavyzdžiui, kalbant apie JAV konstitucinę sistemą sakoma, kad 

galutiniu konstitucijos prasmės aiškinimo arbitru Aukščiausiąjį Teismą pa- 
darė konstitucijos kūrėjai ir istorija. 

Žinoti konstitucijos tekstą nelygu ją pažinti. Pažinimą sunkina įvairūs 
veiksniai: teksto elaustumas, dažnai pasitaikantis nuostatų dviprasmišku- 
mas, abstraktumas, tam tikrų dalykų nutylėjimai, sisteminis konstitucijos 
pobūdis ir kt. 

Konstitucijos prigimtis lemia, kad šio teisės akto tekstas (lot. expressis 
verbis) tarsi fiksuoja tik jo kontūrus, suvokimo orientyrus. Sakoma, kad 
konstitucija — tai gairė, kuri nustato rėmus ir suteikia galimybę identifi- 
kuoti teisinį konfliktą, dilemą ar iššūkį, tačiau paprastai nepasiūlo tiesaus 
atsakymo į visuomenei rūpimą klausimą. Tad konstitucijos teksto prasmė 
eventualiai užpildoma konstitucine jurisprudencija. Netgi iš pirmo žvilgs- 
nio aiškios konstitucijos normos gali turėti gilesnę, ne iš karto pastebimą 
teisinę prasmę. Kitaip tariant, jeigu konkreti konstitucinė nuostata nėra 
pritaikyta teisminėje praktikoje, darytina išvada, kad šios nuostatos juridinė 
prasmė nėra iki galo aiški. Ir tuomet, kai oficialus konstitucijos aiškintojas 
vienoje ar kitoje byloje „praskleidžia“ vienos ar kitos konstitucijos normos 
arba principo turinį negalima teigti, kad jų esmės pažinimas yra užbaigtas, 
galutinai materializuotas. Konstitucijos, kaip sisteminio akto, teisinio paži- 
nimo procesas yra fragmentiškas, tačiau nenutrūkstamas ir nuolat besiplė- 
tojantis. Tai dėsningas socialinės tikrovės dinamiškumo padarinys. 

Sąlygiškai galima teigti, kad konstitucija kinta sulig kiekviena išnag- 
rinėta konstitucine byla. Kaskart, kai byloje priimamas konstitucinės jus- 
ticijos institucijos sprendimas, konstitucija tampa aiškesnė, konkretesnė, 
platesnė. Taigi interpretacijoje inter alia reiškiasi nuolatinis konstitucijos 
prasmės kūrimas. Oficialaus konstitucijos aiškintojo vaidmenį vaizdingai 
yra apibūdinęs JAV prezidentas W. Wilsonas: „Aukščiausiasis Teismas yra 
tarsi konstitucinis konventas nenutrūkstamai besitęsiančioje sesijoje“. 

Aiškinant konstituciją taikomi įvairūs teisės aiškinimo metodai: siste- 
minis, bendrųjų teisės principų, loginis, teleologinis, įstatymų leidėjo keti- 
nimų, precedentų, istorinis, lyginamasis ir kt. Šių metodų viseto taikymas 
aiškinant konstituciją suteikia galimybę įgyvendinti jos, kaip visuomenės 
sutarties ir aukščiausios teisinės galios akto, paskirtį, užtikrinti tas vertybes, 
kuriomis konstitucija yra grindžiama. 

Aiškinant konstitucija ne tik plėtojama, bet ir tampa dinamiška, „gyva“ 
teise. Gyvosios konstitucijos idėja įprasmina konstitucijos dinamizmą, evo- 
liuciją, konstitucijos galėjimą prisitaikyti prie nuolatinės socialinio kon- 
teksto kaitos. Požiūris į konstituciją kaip į gyvą teisinį aktą remiasi nuos- 
tata, jog tam, kad būtų veiksminga, konstitucija neturi būti statiška; prie- 
šingai: ji turi gebėti prisitaikyti prie besikeičiančių vertybių ir aplinkybių, 

nes būtis nuolat kinta. Todėl konstitucijos normų ir principų vidinis logi- 
nis turinys aiškinamas atsižvelgiant į kiekvieno laikotarpio, kuriuo spren- 
džiami konkretūs konstituciniai ginčai, kontekstą. 

Gyvosios konstitucijos idėja nėra vien tik konstitucinės teisės te- 
orijos dalykas. Ji įvairiais aspektais atsispindi konstitucinėje praktikoje. 
1910 m. Weems v. U.S. byloje JAV Aukščiausiasis Teismas pabrėžė, kad 
tiek konstitucinės, tiek statutinės teisės turinys yra nulemtas blogos patir- 
ties, tačiau tai nereiškia, jog dėl šios priežasties bendrinė teisės kalba ir jos 
prasmė turi apsiriboti tik tomis blogio formomis, su kuriomis tuo metu 
buvo susiduriama. Laikas lemia pokyčius, sukuria naujas sąlygas ir tikslus. 
Siekiant, kad principas būtų gyvybingas, jis privalo pasiduoti platesniam 
pritaikomumui, o ne tik tai blogybei, kuri jį pagimdė. 

Australijos Aukščiausiojo Teismo jurisprudencijoje (1926 m. Com- 
monwealth v Kreglinger £ Fernau Ltd byla) apie konstitucijos aiškinimą 
pasakyta, kad konstitucijos yra sukurtos ne dėl pavienio atvejo, o dėl tęsti- 
nio bendruomenės gyvenimo ir pažangos, ir tai neabejotinai daro įtaką jų 
bendrai prasmei ir veikimui. 

Vokietijos Federalinis Konstitucinis Teismas vadinamojoje Life Inpri- 
sonment Case (1977 m.) byloje nurodė, kad nei tikra istorija, nei kūrėjų 
idėjos ar intencijos neturi lemiamos reikšmės interpretuojant Pagrindinio 
Įstatymo nuostatas, nes nuo šio įstatymo priėmimo laikmečio supratimas 
apie žmogaus teisių turinį, jų tikslą ir funkciją yra tapęs gilesniu. 

Norris v. Attorney General bylos (1984 m.) sprendime Airijos Aukš- 
čiausiasis Teismas pabrėžė, kad aiškinant konstituciją nelogiška taikyti 
1937 m. mąstymą 1983 metų poreikiams. Juk šiandien neįmanoma tiksliai 
identifikuoti 1937 metų Airijos tautos standartų ir papročių. Tad pakanka 
pasakyti, kad konstitucija yra gyvas dokumentas. Jos gyvybė priklauso ne 
nuo jos pačios, bet nuo žmonių, iš kurių ji atėjo, ir žmonių, kuriems ji 
suteikia teises ir nustato pareigas. 

Kanados Aukščiausiasis Teismas, Re B.C. Motor Vehicle Act (1985 m.) 
byloje pasisakydamas dėl Kanados teisių ir laisvių chartijos (šis 1982 m. 
priimtas aktas yra sudedamoji Kanados Konstitucijos dalis) aiškinimo, nu- 
rodė, kad jei Chartijos prasmės būtų ieškoma šio akto svarstymo metu 
išsakytose nuomonėse, argumentuose ar intencijose, joje įtvirtintų teisių, 
laisvių ir vertybių turinys būtų įšaldytas jos priėmimo laikmetyje. Tai lem- 
tų, kad beveik nebūtų jokios arba būtų labai menka galimybė Chartijoje 
įtvirtintoms teisėms, laisvėms ir vertybėms augti, plėtotis ir prisitaikyti prie 
kintančių visuomenės poreikių. Todėl siekiant, kad Chartija, kaip naujai 
pasodintas gyvasis medis, turėtų galimybę augti ir prisitaikyti besikeičiant 
laikui, būtina pasirūpinti, kad istoriniai dalykai nestabdytų jos augimo. 

Nagrinėdamas A. v. Governor of Arbour Hill Primon (2006 m.) bylą 
Airijos Aukščiausiasis Teismas konstatavo, kad konstitucija turi dinamiš- 
kumo savybę, ji turi būti aiškinama atsižvelgiant į šiandienos sąlygas. Dėl 
to visiškai įmanoma, kad tas pats įstatymas, kuris XXI a. yra pripažintas 
antikonstituciniu, 1940 ar 1950 metais galėjo būti laikomas ją atitinkančiu. 

Konstitucijos aiškinimas tiesiogiai susijęs su konstitucinių preceden- 
tų keitimosi klausimu. Su šia problema neabejotinai susiduria kiekvienas 
oficialus konstitucijos aiškintojas, nes išsami, visada ir visiems laikams tin- 
kanti konstitucijos interpretacija konceptualiai negalima, kadangi konsti- 
tucijos samprata yra dinaminė, o ne statinė. Airijos Aukščiausiasis Teis- 
mas McGee v. Attorney General (1974 m.) byloje yra nurodęs, kad joks 
konstitucijos nuostatų aiškinimas negali būti galutinis visiems laikams. JAV 
Aukščiausiojo Teismo praktikoje (1992 m. Planned Parenthood of South- 
eastern Pennsylvania v. Casey byla) taip pat pabrėžta, kad stare decisis taisy- 
klė nėra neatšaukiamas įsakas, kas ir kokia tai būtų konstitucinė byla. 

Konstitucijos aiškinimo reinterpretacija — tai galimybė atnaujinti, ak- 
tualizuoti konstitucijos prasmę ir jos suvokimą. Juk ir pats terminas „rein- 
terpretacija“ reiškia aiškinimo atnaujinimą, interpretacijos pakeitimą. Ži- 
noma, konstitucijos reinterpretacija nėra universali priemonė, galinti visiš- 


“ 


kai įveikti formaliųjų konstitucijos pataisų poreikį ir konstitucijos keitimo 
procedūrą apibrėžiantį jos skirsnį padaryti de facto neveikiantį. Reinterpre- 
tacijos galimybei turi būti pribręsta. Ji negali būti nesavalaikė, atsitiktinė, 
neturėti deramo pagrindo. 

Taigi gyvoji konstitucija išgyvena ir patiria ne tik oficialios doktrinos 
nuoseklų vystymąsi, plėtotę, bet kartais — ir daugiau ar mažiau ryškią ofi- 
cialios konstitucinės doktrinos deviaciją. Šiame kontekste verta prisiminti, 
kad konstitucionalizmo istorijoje įvairios konstitucinės vertybės (kaip antai 
lygiateisiškumas, tinkamas teisinis procesas, žodžio laisvė, asmens privataus 
gyvenimo neliečiamumas ir kt.) buvo interpretuotos visiškai skirtingai. 

Pakeitus precedentą ankstesnis nėra ištrinamas iš teismo praktikos is- 
torijos, tačiau nustoja savo teisinės galios, nes pasikeitęs teismo požiūris į 
tapačią teisinę problemą jį įveikia. Naujas precedentas sukuria naują tei- 
sinę taisyklę. Todėl kartais sakoma, kad oficialaus konstitucijos aiškintojo 
sprendimai daug aiškiau atskleidžia visuomenės istorinės ir socialinės rai- 
dos vaizdą negu pati konstitucija (jos tekstas). 

Demokratinėse teisinėse valstybėse konstitucija suprantama kaip svarbiau- 
sias, aukščiausiosios teisinės galios aktas, pagrindinis valstybės įstatymas. 
Konstitucija — tai valstybės aukščiausioji teisė. Ji nubrėžia gaires visai teisės 
sistemai, ją pagrindžia. Ji nustato valstybės, jos valdžios organizacijos ir 
veiklos principus, įtvirtina žmogaus teises ir laisves, jų konstitucines garan- 
tijas, apibrėžia asmens ir valstybės teisinių santykių pagrindus. Konstitucija 
yra vientisas, tiesiogiai taikomas steigiamojo pobūdžio aktas. Ji priimama 
ir keičiama ypatinga tvarka. Konstitucijos viršenybę teisinėje sistemoje ir 
konstitucinį teisingumą užtikrina konstitucinės kontrolės mechanizmas. 
Pagal šiuolaikinę konstitucijos sampratą, konstitucija nėra vien tik forma- 
laus teisės akto tekstas. Konstitucijos tekstas — tai tik viena jos pusė. Ne- 
atsiejamas konstitucijos turinio, jos esmės elementas yra konstitucinė ju- 
risprudencija (oficialioji konstitucinė doktrina). Šiandieninė konstitucija — 
jurisprudencinė teisė, kurią įprasmina formalios konstitucijos teksto ir ofi- 
cialaus jo aiškinimo vienovė. 

Išskirtinę konstitucijos padėtį valstybės teisinėje sistemoje lemia jos 
prigimtis, t. y. ypatingas konstituciją suteikusios galios autoritetas. Demo- 
kratinėse valstybėse konstitucija suprantama kaip politiškai organizuotos 
bendruomenės (tautos) sutartis, kuria steigiama valstybės valdžia ir institu- 
cionalizuojama pati valstybė. Šiame akte materializuojasi tautos suvereni- 
tetas, nes konstitucija nustatoma sąmoningu, laisvu tautos (kaip visumos) 
sprendimu, kuriame suprema potestas reiškiasi steigiamosios galios pavida- 
lu. Jau 1789 m. Žmogaus ir piliečio teisių deklaracijoje buvo skelbiama, 
kad viso suvereniteto šaltinis yra tauta; jokia grupė, joks individas negali 
įgyvendinti valdžios, kuri aiškiai nekyla iš šio šaltinio. Taigi per konsti- 
tuciją steigiamoji galia legitimuoja valstybės valdžią ir fiksuoja jos teisėto 
veikimo ribas. Visa tai liudija, kad rašytinės konstitucijos atsiradimas — 
ypatingas, neordinarinis procesas. 

Naujos konstitucijos „gimimą“ dažniausiai lemia trys veiksniai: valsty- 
bės atsiradimas, politinės santvarkos valstybėje pasikeitimas, įvykę esminiai 
socialinio, politinio, ekonominio valstybės gyvenimo pokyčiai. 

Pirmuoju atveju konstitucija įtvirtina naujos valstybės atsiradimą, t. y. 
konstituoja valstybę ir jos valdžią. Pavyzdžiui, 1787 m. priėmus pirmąją 
pasaulio rašytinę konstituciją buvo sukurtos Jungtinės Amerikos Valstijos. 
Per du šimtmečius šiuo aspektu nedaug kas pakito, nes jauniausia Europos 
valstybė — Kosovas, 2008 m. vasario 17 d. paskelbusi nepriklausomybės de- 
klaraciją, netrukus priėmė Kosovo Respublikos Konstituciją, kuri suteikė 
teisinį pagrindą naujai atsiradusios valstybės egzistavimui. 

Pasikeitus politinei santvarkai konstitucijos dažniausiai priimamos po 
visuomeninių politinių sąjūdžių, socialinių revoliucijų arba karinių per- 
versmų atkūrus civilinę valdžią. Įvykus esminėms valstybės socialinio, po- 
litinio ar ekonominio gyvenimo permainoms būtinybę priimti naują kons- 
tituciją lemia tai, kad de facto atsiradusios kardinalios valstybinio gyvenimo 
permainos nebegali būti teisiškai įtvirtintos vien senosios konstitucijos pa- 
taisomis, nes įvykę pokyčiai nesuderinami su senąja konstitucine sistema. 

Konstitucionalizmo istorijoje būta ir esama skirtingų konstitucijos pri- 
ėmimo būdų. Ne visi iš jų atitinka šiandieninę konstitucijų kilmės doktri- 
ną, pripažįstamą demokratinių valstybių pasaulyje. Konstitucijos priėmimo 
būdai mokslinėje literatūroje skiriami pagal tai, kas įgyvendina steigiamąją, 
t. y. konstitucijos kūrimo, galią. Šiuo požiūriu konstitucijos gali būti do- 
vanotos (oktrojuotos), priimtos tiesiogiai tautos arba specialius įgaliojimus 
turinčios, tautai atstovaujančios institucijos. 

Dovanotoji (oktrojuota) konstitucija — pereinamuoju laikotarpiu iš ab- 
soliutinės į apribotąją monarchiją paplitęs konstitucijos priėmimo būdas. 
Tai monarchinei valdymo formai būdinga konstitucijos priėmimo tvarka. 
Tokią konstituciją monarchas vienašališkai, nedalyvaujant tautai ar tautos 
atstovams, dovanodavo savo valdiniams, kartu įsipareigodamas laikytis kons- 
titucijoje nustatytų jo galių ribojimų. Dažnai tokios konstitucijos vadintos 
chartijomis (pavyzdžiui, Prancūzijos karaliaus Liudviko XVIII 1814 m. bir- 
želio 4 d. Konstitucinė chartija). Apie tai, kad konstitucija yra oktrojuota, 
dažnai galima spręsti iš jos preambulės turinio. Pavyzdžiui, 1962 m. Mo- 
nako kunigaikštystės preambulėje buvo nurodyta: „Mes, [princas Renjė 
III], nusprendėme dovanoti Valstybei naują konstituciją <...>“ Šiuo būdu 
priimti ir 1952 m. Jordanijos, 1962 m. Kataro, 1992 m. Saudo Arabijos, 
1996 m. Omano konstituciniai aktai. Dabartiniais laikais toks konstitucijų 
priėmimo būdas beveik nebetaikomas, nes konstitucijos dovanojimas nie- 
kaip nedera su demokratiniais valstybės valdymo principais. 

Monarchijų konstitucinėje praktikoje egzistavo ir kitoks konstitucijų 
priėmimo būdas: konstitucija buvo priimama kaip monarcho ir renkamos 
kolegialios visai liaudžiai atstovaujančios institucijos sudaromas susitari- 
mas. Esant tokiai valstybinio gyvenimo sanklodai monarchas nebeturė- 
jo išimtinių galių laisva valia dovanoti konstitucijos savo valdiniams, nes 
liaudžiai atstovaujanti institucija veikdavo kaip atsvara monarcho valdžiai 
ir sukurdavo politinių jėgų pusiausvyrą. Taip, pavyzdžiui, buvo priimta 
1819 m. Viurtembergo Konstitucija. 

Dėl susiklosčiusių istorinių aplinkybių unikalus valstybės konstituci- 
nio akto priėmimo procesas vyko Vokietijoje. Po Antrojo pasaulinio karo 
Vokietija buvo suskirstyta į keturias okupacines zonas, kuriose valdžią 

perėmė keturių valstybių (Jungtinių Amerikos Valstijų, Didžiosios Brita- 
nijos, Prancūzijos ir Sovietų Sąjungos) suformuotos karinės vyriausybės. 
1948 m. JAV, Didžioji Britanija ir Prancūzija pavedė jų valdomų zonų 
vadovybėms parengti šių trijų Vakarų Vokietijos dalių konstituciją. Galiau- 
siai buvo susitarta, kad tokį konstitucinį aktą parengs Parlamentinė taryba, 
kurią sudarys 65 delegatai iš vienuolikos federacinių žemių. Jo parengimo 
darbą Parlamentinė taryba užbaigė 1949 m. gegužės 8 d. balsų dauguma 
pritarusi Pagrindinio Įstatymo projektui. Gavus okupacinių zonų karinių 
valdytojų ir Pagrindiniame Įstatyme numatyto dviejų trečdalių Vokieti- 
jos federacinių žemių parlamentų pritarimą, Vokietijos Federacinės Res- 
publikos Pagrindinis Įstatymas buvo pasirašytas, paskelbtas ir įsigaliojo 
1949 m. gegužės 24 d. Priimtas konstitucinis dokumentas buvo pavadintas 
Vokietijos Federacinės Respublikos Pagrindiniu Įstatymu, o ne konstitu- 
cija, nes tikėtasi, kad netrukus visa Vokietija bus suvienyta ir tada bus 
parengta nauja valstybės konstitucija. Kitaip tariant, Pagrindinis Įstatymas 
buvo projektuojamas kaip laikinas konstitucinis aktas, neturintis trukdyti 
suvienyti Vokietiją. Šį faktą liudijo tiek jo preambulės turinys, tiek, pa- 
vyzdžiui, nuostata, kad Pagrindinis Įstatymas neteks galios, kai įsigalios 
laisvu vokiečių tautos sprendimu priimta konstitucija. Tačiau Vokietijos 
suvienijimo teko laukti daugiau nei 40 metų. 1990 m. rugpjūčio 31 d. Vo- 
kietijos Federacinės Respublikos ir Vokietijos Demokratinės Respublikos 
vyriausybių sudaryta Vokietijos suvienijimo sutartimi, be kita ko, buvo 
susitarta, kad vieninga Vokietija bus atkurta pagal Pagrindinio Įstatymo 
23 straipsnį, numatantį kitų Vokietijos dalių prisijungimą prie teritorijos, 
kurioje taikomas Vokietijos Federacinės Respublikos Pagrindinis Įstaty- 
mas. Priimtomis Pagrindinio Įstatymo pataisomis buvo pakoreguota jo 
preambulė ir 146 straipsnis, įtvirtinant, kad vokiečiai pasiekė Vokietijos 
laisvę ir vienybę, todėl Pagrindinis Įstatymas yra taikomas visai vokiečių 
tautai. Šios pataisos įsigaliojo 1990 m. spalio 3-iąją. Nuo tada ši diena yra 
valstybinė šventė — Vokietijos vienybės diena. 

Šiandien demokratiniame pasaulyje konstitucijas priima arba pati tau- 
ta, arba specialiuosius įgaliojimus turinčios, tautai atstovaujančios institu- 
cijos. Tokia institucija, kuriai pavedama priimti valstybės konstitucinį aktą, 
gali būti: konstitucinis konventas, steigiamasis susirinkimas, steigiamasis 
kongresas, konstitucinis susirinkimas ir pan. Įgyvendindama jai suteiktus 
ypatinguosius įgaliojimus ši institucija parengia ir priima konstituciją. Se- 
niausias tokios institucijos pavyzdys — JAV Konstituciją priėmęs Filadelfi- 
jos konventas. Taip pat paminėtinas Bulgarijos Respublikos Nacionalinis 
Susirinkimas, kuris 1991 m. priėmė šios šalies konstituciją. Dažniausiai 
priėmus konstituciją steigiamasis susirinkimas nustoja veikęs, pavyzdžiui, 

priėmus 1947 m. Italijos Konstituciją, 1976 m. Portugalijos Konstituciją, 
1978 m. Ispanijos Konstituciją. Tada vadovaujantis priimtoje naujoje kons- 
titucijoje nustatyta tvarka renkamas parlamentas, vykdysiantis jam šioje 
konstitucijoje nustatytus įgaliojimus. Tiesa, konstitucijos taikymo prakti- 
koje pasitaiko retų atvejų, kai priėmus konstituciją tos pačios sudėties stei- 
giamasis susirinkimas tampa parlamentu ir vykdo parlamento funkcijas, 
pavyzdžiui, 1975 m. priėmus Graikijos Konstituciją Steigiamasis susirinki- 
mas tapo naujoje konstitucijoje numatytu vienų rūmų parlamentu. 

Kartais naują konstituciją parengia ir priima valstybės parlamentas. 
Taip buvo priimta 1991 m. Slovėnijos Konstitucija, 1992 m. Čekijos Kons- 
titucija, 1992 m. Slovakijos Konstitucija. 

Po Antrojo pasaulinio karo į konstitucijos priėmimo procesą vis daž- 
niau pradėta tiesiogiai įtraukti pačią tautą. Nuo tada tapo įprasta konstitu- 
cijas priimti referendumu. Taip buvo priimtos 1944 m. Islandijos, 1946 m. 
ir 1958 m. Prancūzijos, 1946 m. Brazilijos, 1947 m. Italijos ir Venesuelos, 
1975 m. Graikijos, 1976 m. Portugalijos, 1978 m. Ispanijos, 1988 m. Bra- 
zilijos, 1991 m. Rumunijos, 1992 m. Lietuvos, 1997 m. Lenkijos ir kitų ša- 
lių konstitucijos. Nors turi kai kurių trūkumų, šis konstitucijos priėmimo 
būdas yra demokratiškiausias ir geriausiai atspindi konstitucijos kaip tautos 
sutarties, kuria piliečiai įsipareigoja gyventi pagal joje įtvirtintas pamatinės 
taisykles, idėją. 

Viena iš svarbiausių konstitucijos priėmimo proceso stadijų — konsti- 
tucijos projekto parengimas. Konstitucijos tekstą pagal pasaulinę kons- 
titucinę praktiką įprastai rengia steigiamasis susirinkimas arba parlamentas, 
tačiau kartais ši užduotis paskiriama vykdomajai valdžiai. Pavyzdžiui, pa- 
rengti 1958 m. Prancūzijos Konstitucijos projektą konstituciniu įstatymu 
buvo pavesta Ch. De Gaulle'o vadovaujamai vyriausybei. Kita vertus, šiuo 
atveju įgaliojimus vyriausybei suteikiančiame konstituciniame įstatyme 
taip pat buvo nustatyti ir esminiai principai, kurių rengdama naujos kons- 
titucijos projektą vyriausybė privalėjo paisyti. 

Prieš pradedant nagrinėti konstitucijų keitimo (pataisų) klausimą rei- 
kėtų pabrėžti, kad konstitucija valstybėje kuria teisinę tvarką. Tvarką, kuri 
yra grindžiama suvereno valia, jo siekiais, valstybės politinio organizavi- 
mo vizija. Konsoliduodama tautos vertybes ir interesus konstitucija tampa 
ne tik politinės valstybės struktūros, bet ir visuomenės socialinių santykių 
turinio teisiniu pamatu. Konstitucijos tikslai yra ilgalaikiai, nes konstitu- 
cija — nevienadienis teisės aktas, ne keleriems ar keliolikai metų kuriamas 
valstybinės bendruomenės gyvenimo teisinis pamatas. Tokia konstitucijos 
paskirtis ir prasmė suponuoja joje įtvirtinto teisinio reguliavimo stabilumo 
poreikį. Nekyla abejonių, kad konstitucijos stabilumas — svarbi valstybės 

stabilumo prielaida. Juk konstitucija yra politinio gyvenimo teisinis me- 
chanizmas, valstybės teisinių būsenų ir vyksmų visuma, todėl tradicinė 
konstitucijos paskirtis — stabilizuoti politinį gyvenimą. Nestabili konstitu- 
cija valstybėje sukeltų įvairių nesklandumų: teisinių, politinių, socialinių, 
ekonominių, kultūrinių ir kt. 

Taigi konstitucijos stabilumas — dėsningas šio teisės akto ypatu- 
mas, nes tik stabili konstitucija gali lemti nuoseklią valstybės raidą, būti 
politinio stabilumo, individualių laisvių, taip pat ekonominės raidos, so- 
cialinės pažangos ir taikaus dialogo visuomenėje pagrindu. Būtent todėl 
pagrįstai teigiama, kad stabilumas — būtina konstitucijos savybė. 

Konstitucijos stabilumo, kaip teisinės vertybės, esmė suponuoja porei- 
kį pasirūpinti jos apsauga nuo neapgalvotų ketinimų ją keisti. Dėl to kons- 
titucija turi specialiai apsaugotą teisinį statusą. Ji keičiama pagal ypatingas, 
sudėtingesnes, palyginti su ordinarinių įstatymų leidyba, procedūras. 

Konstitucijų keitimo suvaržymai gali būti substantyvinio arba proce- 
dūrinio pobūdžio. Šiuolaikinėse konstitucijose jie įtvirtinami ir eksplicitiš- 
kai, ir implicitiškai. Substantyviniai ribojimai nustato reikalavimus kons- 
titucijos pataisų turiniui, o procedūriniai — konstitucijos pataisoms priimti 
reikalingą įstatymų leidimo procesą paverčia išskirtiniu. 

Konstitucijos pataisų turinį determinuojančiais teisiniais imperaty- 
vais sukuriamos vadinamosios amžinosios konstitucinės nuostatos. Toks 
nuolatinis teisinis galiojimas skirtingų valstybių konstitucijose dažniau- 
siai būdingas šiems konstitucinės sistemos principams: teisės viešpatavi- 
mui, demokratijai, žmogaus teisių ir laisvių apsaugai, taip pat konstitucijos 
nuostatoms, įtvirtinančioms valstybės valdymo ir sandaros formą, valstybės 
suverenitetą, nepriklausomybę, teritorijos integralumą ir kt. 

Pavyzdžiui, šiuo metu galiojančioje Prancūzijos Konstitucijoje nusta- 
tyta, kad jokia pataisa negali pakeisti respublikos valdymo formos (89 str.). 
Valstybės valdymo forma negali būti konstitucijos pataisų objektu ir pa- 
gal Italijos Konstituciją. Jos 139 straipsnyje nurodoma, kad valdymo for- 
ma — respublika — nekeičiama. Portugalijos Konstitucijos 288 straipsnyje 
išvardyta keturiolika konstitucinių principų, kuriuos ją keičiant privalo- 
ma gerbti. Tai minėtoji valdymo forma — respublika, taip pat šalies ne- 
priklausomybė ir valstybės teritorijos vientisumas, bažnyčios ir valstybės 
atskyrimas, piliečių teisės, laisvės ir jų garantijos, aukščiausiosios valdžios 
institucijų atskyrimas ir tarpusavio priklausomybė, visuotinė, tiesioginė, 
slapta ir periodinė rinkimų teisė formuojant aukščiausiosios valdžios, auto- 
nominių regionų ir vietos valdžios institucijas, teismų nepriklausomumas, 
politinė ir administracinė Azorų ir Madeiros salų autonomija ir kt. Čekijos 
Konstitucijoje draudžiama priimti tokias konstitucijos pataisas, kuriomis 

būtų keičiami esminiai demokratiškumu ir teisės viešpatavimu grindžia- 
mos valstybės principai (9 str.). Vadovaujantis 1949 m. Vokietijos Federa- 
cinės Respublikos Pagrindiniu Įstatymu, jo keitimas, susijęs su Federaci- 
jos padalijimu į federalines žemes, esminiu federalinių žemių dalyvavimu 
leidžiant įstatymus arba su Pagrindinio Įstatymo 1 straipsnyje („Žmogaus 
orumas, žmogaus teisės, pagrindinių teisių privalomumas“) ir 20 straips- 
nyje („Konstitucijos principai, teisė pasipriešinti“) įtvirtintais principais, 
yra negalimas (79 str.). 1814 m. Norvegijos Konstitucijoje skelbiama, 
kad pataisos negali paneigti joje įtvirtintų principų ar pakeisti konstituci- 
jos dvasios (112 str.). Armėnijos Konstitucijos 114 straipsnyje draudžiama 
keisti 1 straipsnį („Armėnijos Respublika yra suvereni, demokratinė, soci- 
alinė valstybė, grindžiama teisės viršenybė“), 2 straipsnį (jame skelbiama, 
kad suverenitetas priklauso tautai ir yra įgyvendinamas tiesiogiai arba per 
atstovus) ir 114 straipsnį (jame nustatytas draudimas keisti Konstitucijos 
1 ir 2 str.). Pagal Kambodžos Karalystės Konstituciją, negali būti priima- 
mos tokios jos pataisos, kurios darytų įtaką liberalios ir pliuralistinės de- 
mokratijos sistemai arba konstitucinės monarchijos santvarkai (153 str.). 
Substantyviniai konstitucijos pataisų ribojimai įtvirtinti ir 1996 m. Ukrai- 
nos Konstitucijoje. Šios konstitucijos 157 straipsnyje nurodyta, kad ji ne- 
gali būti keičiama, jeigu pataisomis panaikinamos arba ribojamos žmo- 
gaus ir piliečio teisės ar laisvės arba jei jomis siekiama panaikinti Ukrainos 
nepriklausomybę, taip pat pažeisti valstybės teritorinį nedalomumą. Gana 
platus nekeičiamų konstitucinių nuostatų sąrašas įtvirtintas Rumunijos 
Konstitucijoje. Jos 152 straipsnyje išvardijama, kad negali būti keičiamos 
konstitucijos nuostatos, kuriomis įtvirtinama nacionalinė, nepriklausoma, 
unitarinė ir nedaloma Rumunijos valstybė, taip pat valdymo forma — res- 
publika, teritorinis vientisumas, teismų nepriklausomumas, politinis pliu- 
ralizmas ir oficialioji valstybės kalba. Be to, šiame straipsnyje nustatyta, 
kad negali būti priimamos konstitucijos pataisos, kuriomis būtų paneigtos 
pagrindinės žmogaus teisės ir laisvės arba jų garantijos. Dar vienas kons- 
titucijos pataisų turinį lemiančio teisinio reguliavimo pavyzdys — Azerbai- 
džano Konstitucijos 156 straipsnio nuostata, kad konstituciniai įstatymai, 
kuriais keičiama konstitucija, negali prieštarauti pagrindiniam jos tekstui. 
1990 m. Nepalo Konstitucijoje buvo įtvirtinta konstitucinė taisyklė, kad 
konstitucijos pataisos negali pažeisti jos preambulės dvasios. 

Pasaulio šalių konstitucijų tekstuose pasitaiko ir tokių konstitucinių 
nuostatų, kurių nekintamumas yra santykinis, o ne absoliutus. Interven- 
cija į konstitucijos nuostatas tokiais atvejais būna suvaržyta tam tikrų im- 
peratyvių, sunkiai įsyvendinamų sąlygų. Pavyzdžiui, JAV Konstitucijos 
V straipsnis numato, kad nė viena valstija be savo sutikimo negali netekti 

lygaus atstovavimo Senate. Galima teigti, kad ši konstitucinė nuostata 
de facto pašalina galimybę pakeisti JAV Konstitucijos I straipsnio 3 skyriu- 
je įtvirtintą normą, nustatančią paritetinį visų valstijų atstovavimą aukštes- 
niuosiuose Kongreso Rūmuose. Žinoma, pagal Konstitucijos V straipsnį 
de iure egzistuoja teorinė galimybė pakeisti lygaus valstijų atstovavimo Se- 
nate principą, tačiau praktiškai priimti tokią pataisą sunkiai įmanoma pir- 
miausia dėl to, kad nukrypimas nuo minėtojo principo keltų grėsmę JAV 
federalizmui. Konstitucijos nuostatų apsaugos požiūriu dėmesio verta ir 
kita JAV Konstitucijos V straipsnyje nustatyta taisyklė, kuri iki 1808 metų 
draudė priimti bet kokią pataisą, susijusią su Konstitucijos I straipsnio 
9 skyriaus 1 (dėl asmenų imigracijos arba įvežimo uždraudimo negalimumo) 
ir 4 (dėl pagalvės mokesčio arba kitų tiesioginių mokesčių nustatymo ribo- 
jimo) punktais. Pagal tokį JAV Konstitucijoje įtvirtintą teisinį reguliavimą 
I straipsnio 9 skyriaus 1 ir 4 punktų nuostatų absoliuti nekeičiamumo apsau- 
ga buvo apribota laiku, todėl suėjus nurodytam terminui šios nuostatos jau 
galėjo būti koreguojamos pagal Konstitucijoje nustatytą jos keitimo tvarką. 
JAV Konstitucijos nuostatai dėl lygaus valstijų atstovavimo Senate 
turinio požiūriu yra artima 1900 m. Australijos Konstitucinio Akto 128 
straipsnio norma, numatanti, kad Konstitucijos pakeitimai, koreguojantys 
proporcinį valstijų atstovavimą bet kuriuose parlamento rūmuose, minima- 
lų valstijos atstovų skaičių Atstovų Rūmuose, didinantys, mažinantys arba 
kitaip keičiantys valstijos teritoriją, arba bet kokiu būdu veikiantys minė- 
tąsias Konstitucijos nuostatas, negali tapti teise, išskyrus atvejį, kai tokiam 
pasiūlymui pritaria dauguma konkrečioje valstijoje balsavusių jos rinkėjų. 
Kaip minėta, konstitucijos keitimo suvaržymai gali būti ne tik substan- 
tyvinio pobūdžio. Konstitucijos koregavimo siekius riboja ir įvairūs proce- 
dūriniai reikalavimai. Sudėtingas pataisų priėmimo procesas padeda išveng- 
ti spontaniškų, nemotyvuotų, pernelyg greitai įgyvendinamų arba valstybės 
konstitucinę sistemą griaunančių konstitucinio reguliavimo pokyčių. 
Svarbiausiojo valstybės teisės akto keitimo procesas gali būti apsun- 
kintas panaudojant įvairias teisines priemones. Dažniausiai konstitucijoje 
nustatoma ne viena, o kelios priemonės, kurios jos taisymo tvarką padaro 
sudėtingą. Šių priemonių derinys sukuria procedūrinę teisinės apsaugos 
sistemą, kuri trukdo greitai ir nesudėtingai priimti konstitucijos pataisas. 
Viena iš konstitucijose įtvirtintų kliūčių, neleidžiančių pradėti arba tęsti 
jos pataisų priėmimo proceso, yra draudimas taisyti konstituciją esant tam 
tikroms joje nurodytoms aplinkybėms. Intervencijos į konstituciją riboji- 
mo apimties aspektu šie keitimo suvaržymai gali būti taikomi arba visoms 
konstitucijos nuostatoms, arba tik kai kurioms iš jų. Reikia pabrėžti, kad 
taikymo trukmės požiūriu minėtieji draudimai yra laikini, jų galiojimas 

apibrėžiamas tam tikru terminu arba siejamas su konstitucijoje nurodytų 
aplinkybių buvimo laikotarpiu. 

Pasaulio valstybių konstitucijose įtvirtinamos įvairios aplinkybės arba 
situacijos, kurioms esant konstitucijos keisti negalima. Nemažai konsti- 
tucijų tokiomis kliūtimis pripažįsta karo ir nepaprastąją padėtį (1995 m. 
Gruzijos Konstitucijos 103 str., 2006 m. Serbijos Konstitucijos 204 str., 
1998 m. Albanijos Konstitucijos 177 str., 1976 m. Portugalijos Konstituci- 
jos 289 str., 1992 m. Lietuvos Respublikos Konstitucijos 147 str., 1996 m. 
Ukrainos Konstitucijos 157 str., 1994 m. Moldovos Konstitucijos 142 str.). 
Tokiu atveju galimybė inicijuoti konstitucijos taisymą arba tęsti jau pradėtą 
konstitucijos pataisos priėmimo procesą suspenduojama, iki išnyks minė- 
tosios aplinkybės. 

Neretai konstitucijose įtvirtinamas draudimas tam tikrą laiką pakar- 
totinai siūlyti tas konstitucijos pataisas, kurioms anksčiau nebuvo pritarta. 
Pavyzdžiui, Albanijos Konstitucijos 177 straipsnyje numatyta, kad ta pati 
konstitucijos pataisa gali būti teikiama pakartotinai ne anksčiau nei po metų 
nuo tokio įstatymo projekto atmetimo Asamblėjoje arba ne anksčiau nei po 
trejų metų, jei pataisa buvo atmesta referendume. 1992 m. Estijos Konsti- 
tucijoje nurodoma, kad jos pataisa dėl to paties klausimo gali būti inicijuota 
ne anksčiau kaip po metų nuo atitinkamo pasiūlymo atmetimo referendu- 
me arba Rygikoge (est. Riigikog) (168 str.). Toks pats ribojimas nustatytas 
1992 m. Lietuvos Respublikos Konstitucijoje (148 str.), taip pat 1997 m. 
Juodkalnijos (155 str.) ir 1962 m. Kuveito (174 str.) konstitucijose. 

Kai kurios konstitucijos saugomos nuo pataisų draudžiant nustatytą 
laikotarpį po konstitucijų įsigaliojimo siūlyti bet kokias jų pataisas. Mi- 
nėtosios Kuveito Konstitucijos 174 straipsnyje, inter alia, buvo nustatyta, 
kad jokia pataisa negali būti pasiūlyta anksčiau nei po penkerių metų nuo 
konstitucijos įsigaliojimo. Kitose šalyse konstitucijos nekeičiamumo laiko- 
tarpiai siejami ne su konstitucijos įsigaliojimo momentu, o su vėliausiu jos 
keitimu, kurio metu buvo priimtos pataisos. Pastaruoju konstitucijos tai- 
symo suvaržymu tarsi nustatomas konstitucijos keitimo dažnis. Pavyzdžiui, 
1975 m. Graikijos Konstitucijoje numatyta, kad negalima peržiūrėti pen- 
kerius metus po ankstesnės peržiūros užbaigimo (110 str.). Panašią kons- 
titucinę taisyklę įtvirtina ir dabartinė Portugalijos Konstitucija. Vadovau- 
jantis jos 284 straipsnio 1 dalimi Asamblėja (parlamentas) gali peržiūrėti 
konstituciją praėjus penkeriems metams nuo paskutiniojo jos ordinarinio 
keitimo įstatymo paskelbimo. Tačiau kartu konstitucija numato ir ekstra- 
ordinarinio jos keitimo galimybę nesilaikant penkerių metų termino. Šia 
teise gali būti pasinaudota bet kuriuo metu, jeigu tam pritaria 4/5 visų 
Asamblėjos narių (284 str. 2 d.). 

Aplinkybių, suvaržančių konstitucijos keitimo galių įgyvendinimą, 
sąrašas gali būti pratęstas dar keliais skirtingų valstybių konstitucinio re- 
guliavimo pavyzdžiais. 1958 m. Prancūzijos Konstitucijos 89 straipsnis 
nustato, kad jos pataisų procedūra negali būti pradėta arba tęsiama, jeigu 
kyla grėsmė teritorijos vientisumui. Pagal galiojančią Belgijos Karalystės 
Konstituciją, draudžiama pradėti ar tęsti jos peržiūrą karo metu arba tada, 
kai parlamento rūmams kliudoma laisvai susirinkti federacinėje teritori- 
joje (196 str.). Šis pagrindinio šalies teisės akto pataisų ribojimas Belgi- 
jos Konstitucijoje nėra vienintelis. Esant regentystei konstitucija neleidžia 
taisyti nuostatų, įtvirtinančių karaliaus konstitucines galias, teisinį statusą, 
taip pat draudžia keisti šiuos ribojimus įtvirtinančią konstitucijos normą 
(197 str.). Panašius laikinus monarcho galių ir jo statuso pakeitimo su- 
varžymus numato ir 1868 m. Liuksemburgo Konstitucija. Joje nustatyta, 
kad regentystės laikotarpiu negali būti priimamos konstitucijos pataisos, 
susijusios su Didžiojo kunigaikščio prerogatyvomis, jo statusu arba įpėdi- 
nystės tvarka (115 str.). Vadovaujantis 1994 m. Baltarusijos Konstitucijoje 
įtvirtinta jos keitimo teisine tvarka parlamentas neturi teisės keisti arba 
pildyti konstitucijos esant nepaprastajai padėčiai, taip pat per paskutinius 
šešis Atstovų Rūmų kadencijos mėnesius (139 str. ). 

Reikia pasakyti, kad viena iš labiausiai paplitusių konstitucijos pataisų 
priėmimo sąlygų yra kvalifikuotos balsų daugumos vienerių rūmų parla- 
mente arba abejuose bikameralinio parlamento rūmuose reikalavimas. Šis 
imperatyvas įstatymo dėl konstitucijos keitimo priėmimą padaro sudėtin- 
gesnį, labiau komplikuotą, nes priimant paprastus įstatymus kvalifikuotos 
balsų daugumos įprastai nereikalaujama, jie priimami paprasta palamento 
narių balsų dauguma. Konstitucijose įtvirtinta kvalifikuota dauguma daž- 
niausiai išreiškiama 2/3, rečiau 3/4, 3/5 ar 4/5 balsų. Itin kvalifikuotos 
balsų daugumos taisyklė gali būti taikoma kaip alternatyva dviem balsavi- 
mams dėl konstitucijos pataisų. 

Vokietijos Federacinės Respublikos Pagrindinio Įstatymo pataisų pri- 
ėmimui turi pritarti 2/3 Bundestago ir 2/3 Bundesrato narių. Ne mažesne 
nei 2/3 visų parlamento narių balsų dauguma priimami Lietuvos, Gruzijos, 
taip pat Slovėnijos konstitucijų pakeitimai. Dabartinės Latvijos Konstituci- 
jos pataisos priimamos, jeigu už jas balsuoja ne mažiau kaip 2/3 posėdyje 
dalyvaujančių Seimo narių. Tačiau kartu Konstitucija nustato ir privalomą- 
jį 2/3 visų Seimo narių kvorumą, kad jos pataisos Seimo posėdyje galėtų 
būti svarstomos. 3/4 visų Nacionalinės Asamblėjos narių balsų dauguma 
gali būti priimamos Bulgarijos Konstitucijos pataisos. Ispanijos Karalystės 
Konstitucijos keitimui turi pritarti ne mažiau kaip 3/5 abejų parlamento 
rūmų narių. 4/5 kvalifikuotos balsų daugumos reikalavimas paprastai nėra 

susijęs su balsų skaičiumi, kuris būtinas konstitucijos pataisoms galutinai 
priimti. Tokia balsų dauguma dažniausiai priimamas sprendimas pasinau- 
doti konstitucijoje numatyta paprastesne, greitesne konstitucijos keitimo 
tvarka. Pavyzdžiui, Estijos Konstitucijos 166 straipsnis nustato, kad spren- 
dimas svarstyti įstatymą dėl konstitucijos keitimo skubos tvarka priimamas 
4/5 parlamento narių balsais. Tada konstituciją keičiančiam įstatymui pri- 
imti užtenka vieno svarstymo, kurio metu jam turi pritarti 2/3 parlamento 
narių. Pagal Portugalijos Konstituciją, 4/5 Asamblėjos narių balsų dauguma 
gali būti įveiktas joje įtvirtintas draudimas keisti ją anksčiau nei po penkerių 
metų nuo paskutinio konstituciją keičiančio įstatymo paskelbimo. 

Kai kuriose šalyse pakeisti valstybės konstitucinį aktą sunku, nes dėl 
jo pataisos priėmimo reikalaujama du kartus balsuoti parlamente. Dvigu- 
bo votumo taisyklė turi du tipus: paprastąjį dvigubą votumą ir sudėtingą- 
jį dvigubą votumą. Paprastasis dvigubas votumas — tai galimybė priimti 
konstitucijos pataisas dėl jų balsuojant du kartus su nustatyto laikotarpio 
tarp balsavimų pertrauka tos pačios kadencijos parlamente. Sudėtingojo 
dvigubo votumo reikalavimas susijęs su būtinybe antrą kartą balsuoti dėl 
konstitucijos pataisų priėmimo jau naujos sudėties parlamente. Paprastasis 
dvigubas votumas yra įtvirtintas Italijos, Lietuvos, Baltarusijos konstituci- 
jose. Dėl konstitucijos pataisų parlamentas šiose šalyse balsuoja du kartus 
su ne mažesne kaip trijų mėnesių pertrauka. Sudėtingojo dvigubo votu- 
mo taisyklė taikoma Belgijoje, Švedijoje, Suomijoje, Islandijoje, Liuksem- 
burge, Norvegijoje, Nyderlanduose. Pagal šių šalių konstitucijas galutinį 
sprendimą dėl konstitucijos nuostatų pakeitimo priima po rinkimų susi- 
rinkęs naujos sudėties parlamentas. Tokia konstitucijos keitimo formulė 
(balsavimas — rinkimai — balsavimas) prasminga tuo, kad tarp balsavimų dėl 
konstitucijos pataisų įsiterpiantys parlamento rinkimai (tiksliau — rinkimų 
kampanija) tampa diskusijų forumu, kuriame rinkimuose dalyvaujančios 
politinės jėgos išreiškia savo poziciją dėl konkrečių konstitucijos pataisų, o 
galutinio sprendimo teisė šiuo klausimu netiesiogiai suteikiama rinkėjams, 
išrenkantiems pataisoms pritariančias arba nepritariančias politines partijas. 

Neretai pasaulio konstitucijų arba atskirų jų nuostatų stabilumas sau- 
gomas pasitelkiant referendumo institutą. Vienų valstybių konstitucijose 
esama nuostatų, kurios gali būti keičiamos tik referendumu (Lietuva, Lat- 
vija, Estija, Islandija, Baltarusija, Juodkalnija). Kitose šalyse referendumas 
yra privalomas dėl kiekvienos konstitucijos pataisos (Danija, Japonija, Airi- 
ja, Šveicarija). Galima paminėti, kad Azerbaidžano Konstitucijoje nustatyta 
skirtinga jos keitimo tvarka atsižvelgiant į tai, ar galiojančios konstitucijos 
tekstas pataisomis yra keičiamas, ar papildomas naujomis nuostatomis. Šio- 
je konstitucijoje numatyta, kad jos teksto pakeitimai gali būti daromi tik 

referendumu, o papildymai priimami Azerbaidžano parlamente dėl jų bal- 
suojant du kartus su šešių mėnesių pertrauka. 

Kai kuriose valstybėse referendumas dėl konstitucijos keitimo tampa 
privalomas, jeigu to pareikalauja joje nurodyti subjektai. Teisė reikalauti 
konstitucijos pataisos patvirtinimo referendume šiuo požiūriu tampa reikš- 
minga priemone, galinčia užkardyti pilietinei tautai nepriimtinus valstybės 
konstitucinės sistemos pokyčius. Pagal šiuo metu galiojančią Slovėnijos 
Konstituciją, tokią teisę turi ne mažesnė kaip 30 Nacionalinės Asamblė- 
jos narių grupė. Estijos Konstitucijoje tokia teisė yra suteikta 3/5 Rygi- 
kogo narių. Ispanijoje šia teise gali pasinaudoti 1/10 abejų parlamento 
rūmų narių. Lenkijos Respublikos Konstitucija tokią teisę suteikia dides- 
niam skaičiui subjektų. Jeigu yra keičiami Lenkijos Konstitucijos I, II arba 
XII skyriai, referendumo konstitucijos pataisoms patvirtinti gali pareika- 
lauti 1/5 Seimo narių, Senatas arba prezidentas. 

Tiriant pasaulio šalių konstitucines sistemas galima įžvelgti dar vieną 
konstitucijų stabilumo teisinės apsaugos mechanizmo elementą — konstitu- 
cinį teismą. Keleto valstybių konstitucijos nustato jų keitimo teisinę tvarką 
ir konstituciniam teismui suteikia svarbius įgaliojimus priimant lex funda- 
mentalis pataisas. Ex ante kontroliuodamas svarstomų konstitucijos pataisų 
ir paties proceso konstitucinį teisėtumą, konstitucinis teismas tampa kons- 
titucinės sistemos dermės ir stabilumo garantu. Pavyzdžiui, Azerbaidžano 
Respublikos Konstitucija skelbia, kad jei siūlymus dėl konstitucijos teks- 
to keitimo pateikia parlamentas arba prezidentas, Konstitucinis Teismas 
iš anksto dėl jų turi pateikti savo išvadą (153 str.). Tiesa, Konstitucija taip 
pat numato, kad Konstitucinis Teismas negali spręsti dėl tų konstituci- 
jos teksto pakeitimų, kurie buvo priimti referendume (154 str.). Priimant 
Konstitucijos pataisas, konstituciniai teismai taip pat dalyvauja Moldovoje, 
Ukrainoje ir Kirgizijoje. 

Moldovos Konstitucijos 141 straipsnyje įtvirtinta, kad jos pataisų pro- 
jektai parlamentui gali būti pateikti tik jeigu Konstitucinis Teismas pateikia 
pritariančią rekomendaciją, palaikomą ne mažiau kaip 4 teisėjų. 

Pagal Ukrainos Konstituciją, jos keitimo įstatymo projektas parla- 
mente (ukr. Bepxosna Pada) svarstomas turint Konstitucinio Teismo išvadą 
dėl įstatymo projekto atitikties Konstitucijos 157 ir 158 straipsnių reika- 
lavimams (159 str.). Minėtuosiuose straipsniuose numatyta, kad Ukrainos 
Konstitucija negali būti keičiama, jeigu pataisos panaikina ar riboja žmo- 
gaus ir piliečio teises ar laisves arba jei jos yra orientuotos į Ukrainos ne- 
priklausomybės panaikinimą, taip pat valstybės teritorinio nedalomumo 
pažeidimą (157 str. 1 d.). Ukrainos Konstitucija negali būti pakeista karo 
arba nepaprastosios padėties metu (157 str. 2 d.). Ukrainos Konstitucija 

negali būti pakeista karo arba nepaprastosios padėties metu (157 str. 2 d.). 
Ukrainos Aukščiausiojoje Radoje svarstytas, tačiau nepriimtas įstatymo dėl 
konstitucijos keitimo projektas gali būti iš naujo teikiamas parlamentui 
ne anksčiau kaip po metų nuo tokio sprendimo priėmimo (158 str. 1 d.). 
Aukščiausioji Rada savo kadencijos laikotarpiu negali keisti tų pačių Ukrai- 
nos Konstitucijos nuostatų du kartus (158 str. 2 d.). Būtina paminėti, kad 
Ukrainos Konstitucinis Teismas 1998 m. birželio 9 d. sprendime pateikė 
oficialųjį Konstitucijos 158 ir 159 straipsnių nuostatų aiškinimą, kuriame 
pabrėžė, kad Ukrainos Konstitucinis Teismas yra vienintelė konstitucinės 
jurisdikcijos institucija valstybėje. Dėl to tik Konstitucinis Teismas turi 
išimtinę kompetenciją spręsti dėl teisės aktų, o Konstitucijoje numatytais 
atvejais — ir dėl teisės aktų projektų atitikties Konstitucijai. Konstitucinis 
Teismas vienais atvejais vykdo vėlesniąją (paskesnę) konstitucinę kontro- 
lę (dėl įstatymų ir kitų Aukščiausiosios Rados priimtų aktų, prezidento, 
Ministrų kabineto aktų, Krymo Autonominės Respublikos parlamento tei- 
sės aktų ir kt.), kitais — išankstinę (prevencinę). Vykdydamas prevencinę 
kontrolę, Konstitucinis Teismas neriboja Aukščiausiosios Rados įgaliojimų 
keisti pagrindinį įstatymą, tik užtikrina jų įgyvendinimo konstitucingumą. 
Tai yra viena iš esminių Ukrainos Konstitucijos stabilumo garantijų. Šiame 
sprendime Konstitucinis Teismas taip pat pabrėžė, jog tai, kad išankstinė 
ir paskesnioji konstitucinė kontrolė skiriasi teismo priimamų aktų formo- 
mis (pirmuoju atveju teismas pateikia išvadą, antruoju — priima sprendimą), 
nereiškia, kad šie aktai yra skirtingo privalomumo. Vadovaujantis nagrinė- 
jamoje byloje suformuota oficialia konstitucine doktrina, ir Ukrainos Kons- 
titucinio Teismo sprendimai, ir šio teismo išvados yra privalomi. Konstitu- 
cinio Teismo išvada dėl inicijuojamų Konstitucijos pataisų Aukščiausiajai 
Radai turi būti pateikta iki atitinkamo įstatymo projekto svarstymo plenari- 
niame posėdyje. Nesant tokios išvados įstatymo projekto dėl Konstitucijos 
keitimo svarstymas negali būti pradėtas. 

2007 m. spalio 21 d. referendume priimta Kirgizijos Respublikos 
Konstitucija numato, kad jos pataisos ir papildymai, kurie pagal Konstitu- 
ciją priimami parlamente, gali būti svarstomi turint Konstitucinio Teismo 
išvadą (98 str.). Išvadą dėl siūlomų Konstitucijos pataisų arba papildymų 
Konstitucinis Teismas privalo pateikti ne vėliau kaip per tris mėnesius, 
kai iš parlamento gaunamas įstatymo dėl konstitucijos keitimo projektas. 
Konstituciniam Teismui pateikus neigiamą išvadą, parlamentas įstatymo 
dėl Konstitucijos pataisų projektą grąžina jo iniciatoriui. 

Konstitucijos keitimo tvarkai įtakos gali turėti ir valstybės sandaros 
forma. Federacinėse valstybėse, palyginti su unitarinėmis, ši tvarka daž- 
niausiai būna sudėtingesnė, nes konstitucijos pataisai priimti reikalingas ne 

tik federalinio parlamento, bet ir tam tikro skaičiaus federacijos subjektų 
pritarimas. Pavyzdžiui, minėtajame JAV Konstitucijos V straipsnyje numa- 
tyta, jog tam, kad pataisos įsigaliotų, joms turi pritarti trijų ketvirtadalių 
valstijų įstatymų leidžiamieji susirinkimai arba tokio pat skaičiaus valstijų 
konventai — priklausomai nuo to, kokią ratifikavimo formą pasiūlys Kon- 
gresas. Vadovaujantis Indijos Konstitucija, jei keičiami jos 368 straipsnyje 
nurodyti skyriai, straipsniai ar tam tikros nuostatos, būtina, kad tas pataisas 
ratifikuotų ne mažiau kaip pusės valstijų įstatymų leidybos institucijos. Pa- 
gal Rusijos Federacijos Konstituciją, jos 3—8 skirsnių pataisos priimamos 
tokia pačia tvarka kaip ir federaliniai konstituciniai įstatymai ir įsigalioja po 
to, kai joms pritaria ne mažiau kaip du trečdaliai Rusijos Federacijos sub- 
jektų įstatymų leidžiamosios valdžios institucijų (136 str.). Pateikti valsty- 
bių konstitucinio reguliavimo pavyzdžiai atskleidžia dar vieną konstitucijos 
stabilumo užtikrinimo priemonę, būdingą federacinės sandaros šalių kons- 
titucinei teisei. Pataisų patvirtinimo federacijos subjektuose konstitucinis 
imperatyvas ne tik komplikuoja konstitucijos pataisų priėmimo procesą, 
bet ir sukuria papildomą demokratinio svarbiausių valstybės sprendimų 
priėmimo proceso garantiją. 

Išnagrinėjus skirtingų pasaulio šalių konstitucijų keitimo tvarką nesun- 
ku pamatyti, kad konstitucijos stabilumą taip pat saugo ją keičiant taikomi 
įvairūs terminai. Konstitucijos keitimo sumanymų įgyvendinimą suvaržant 
tam tikrais terminais siekiama sulėtinti ir ištęsti konstitucijos pataisų pri- 
ėmimo trukmę, „atvėsinti“ siekius spontaniškas ir nepagrįstas iniciatyvas 
paversti konstitucine teisine tikrove. Konstitucijų keitimo tvarkos tyrimas 
atskleidžia, kad joje nustatytais terminais gali būti apskritai draudžiama 
taisyti konstituciją arba neleidžiama tam tikrą laiką koreguoti konkrečių jos 
nuostatų. Terminai gali apibrėžti ir konstitucijos keitimo veiksmų atlikimo 
laikotarpį, nustatyti „apmąstymo pertraukos“ tarp balsavimų arba pataisų 
svarstymų trukmę, taip pat suteikti laiko pasiruošti konstitucijos pataisų 
įsigaliojimui. 

Labiausiai paplitęs priimtų konstitucijos pataisų inkorporavimo į 
konstitucijos tekstą būdas — senųjų konstitucijos nuostatų pakeitimas vietoj 
jų įrašant naujai priimtas konstitucines taisykles. Konstitucija papildoma 
naujomis nuostatomis, kurios pagal savo pobūdį įrašomos į atitinkamus 
konstitucijos skyrius, skirsnius ar paragrafus. Tačiau taikant konstitucijas 
susiduriama ir su kitokia pataisų įtraukimo į konstituciją tvarka. Pavyz- 
džiui, JAV Konstitucijos pataisos pridedamos jos pabaigoje, jų priėmimo 
chronologine tvarka, o pradinis Konstitucijos tekstas nėra keičiamas. 

Apibendrinant reikia konstatuoti, kad procedūrinius konstitucijų 
keitimo suvaržymus dažniausiai sukuria šios konstitucijoje įtvirtinamos 

teisinės priemonės: 1) tam tikros aplinkybės, kurioms esant konstitucija ne- 
gali būti taisoma; 2) pataisų priėmimo būdas; 3) kvalifikuotos balsų daugu- 
mos reikalavimas; 4) dvigubo votumo (paprastojo arba sudėtingojo) taisyklė; 
5) konstitucijoje nurodytų subjektų teisė dėl jos pataisų inicijuoti refe- 
rendumą; 6) konstitucinės justicijos institucijos dalyvavimas konstitucijos 
pataisų procese; 7) federacijos subjektų pritarimas federalinės konstitucijos 
pataisoms; 8) terminai. Nustatant keitimo tvarką į konstituciją integruoja- 
mas vienoks arba kitoks išvardytų teisinių instrumentų derinys. 

1. Teisinė konstitucijos apsauga. Konstitucinės justicijos 
(kontrolės) instituto samprata. Konstitucinės justicijos 
(kontrolės) funkcijos 


Konstitucijai būdingas steigiamosios teisės pobūdis, joje nustatomi es- 
miniai valstybės sąrangos klausimai, deklaruojamos pagrindinės žmogaus 
teisės, įtvirtinami kai kurie pagrindiniai valstybės formos principai. Ji, 
kaip aukščiausiosios teisinės galios aktas, yra grindžiama universaliomis, 
nekvestionuojamomis vertybėmis. Konstitucijos apsauga būtina siekiant 
užtikrinti joje įtvirtintas vertybes, konstitucinių garantijų realumą, konsti- 
tucijos, kaip aukščiausiosios teisės, viršenybę nacionalinės teisės sistemoje, 
jos tiesioginį taikymą. Konstitucijos viršenybė gali būti užtikrinama įvai- 
riomis priemonėmis. 

Konstitucijos, jeigu jos nėra laikinosios, priimamos daugeliui dešimt- 
mečių, o kartais galioja net šimtmečius. Tokios konstitucijų gyvavimo sėk- 
mės priežastys yra inter alia jų atvirumas pokyčiams, galimybė interpre- 
tuoti konstitucines nuostatas, taip pat ir jas keisti atsižvelgiant į būtinybę 
pritaikyti konstitucijas prie socialinio gyvenimo pokyčių, nuolat kintančių 
visuomenės ir valstybės gyvenimo sąlygų ir kartu nepaneigti jų esminių 
vertybių. Keisti konstituciją galima įvairiomis konstitucinėmis priemonė- 
mis: įtraukiant pataisas, interpretuojant konstitucijos nuostatas. 

Konstitucijos kūrėjai taip pat siekia apsaugoti konstitucijos nuostatas. 
Jie nustato sudėtingą konstitucijos keitimo tvarką, o kai kurie svarbiausi 
konstituciniai principai pripažįstami nekeičiamais'““. Kartais juos tokiais 
laiko konstitucinės kontrolės institucijos, turinčios įgaliojimus interpre- 
tuoti konstitucijos nuostatas!“. 

Mokslinėje teisinėje doktrinoje skiriama bendroji ir specialioji teisi- 

nė konstitucijos apsauga; bendroji konstitucinė apsauga suprantama kaip 
visiems piliečiams, pareigūnams, valstybės valdžios institucijoms tenkanti 
užduotis; specialioji teisinė apsauga vykdoma įgyvendinant konstitucinę 
"4 Pavyzdžiui, 1958 m. Prancūzijos Konstitucijos (su pakeitimais) nuostatos (89 str.) drau- 
džia keisti Konstitucijoje įtvirtintą respublikinę valdymo formą. 
M Lietuvos Respublikos Konstitucinis Teismas 2014 m. liepos 11 d. nutarime kai ku- 
rias Konstitucijos nuostatas, įtvirtinančias svarbiausias konstitucines vertybes, pripažino 
nekeičiamomis ir pabrėžė, kad prigimtinis žmogaus teisių ir laisvių pobūdis, demokratija 
ir valstybės nepriklausomybė yra tokios konstitucinės vertybės, kurios sudaro Konstituci- 
jos, kaip visuomenės sutarties, ir ja grindžiamo tautos bendro gyvenimo, pačios Lietuvos 
valstybės pamatą; niekas negali paneigti Konstitucijos nuostatų, įtvirtinančių šias pama- 
tines konstitucines vertybes, nes tai reikštų pačios Konstitucijos esmės paneigimą; todėl 
net paisant minėtųjų iš pačios Konstitucijos kylančių jos keitimo apribojimų negali būti 
priimamos Konstitucijos pataisos, naikinančios prigimtinį žmogaus teisių ir laisvių pobūdį, 
demokratiją ar valstybės nepriklausomybę. 

justiciją, kurios pagrindinis tikslas — laiduoti konstitucijos viršenybę teisės 


sistemoje !“* 


.„ Konstitucinė justicija (arba konstitucinė kontrolė), įgyvendi- 
nanti konstitucijos teisinę apsaugą, vykdoma suteikiant konstitucinės justi- 
cijos institucijai — specialiam konstituciniam ar bendrosios kompetencijos 
teismui — įgaliojimus vertinti ordinarinės teisės aktus ir valstybės pareigūnų 
veiksmus atitikties konstitucijai požiūriu, taip pat suteikiant įgaliojimus 
aiškinti konstitucijos nuostatas. 

Teisinės konstitucijos apsaugos priemonių gali būti įvairių. Konstituci- 
jos apsaugos institutų įvairovę lemia valstybės konstitucinės teisės tradicija, 
jos šaltinių sistema. Demokratinėse valstybėse, kurių pagrindas — valstybės 
valdžių padalijimas ir teisinės valstybės principai, paprastai tai atlieka kons- 
titucinės justicijos (kontrolės) institucija — konstitucinis teismas arba ben- 
drosios kompetencijos teismai, turintys įgaliojimus vertinti teisės aktų kons- 
titucingumą. Teismų vykdoma konstitucijos apsauga yra veiksmingiausia. 

Nedemokratinėse valstybėse kaip konstitucijos teisinės apsaugos prie- 
monė gali būti įvardijama tam tikra valstybės vadovo — prezidento ar mo- 
narcho — veikla, taip pat įvairių teisėsaugos institucijų veikla ir kt.“ Ribota 
konstitucijos apsauga gali būti patikėta ir įstatymų leidžiamosios valdžios, 
parlamento vidinei struktūrai, kaip antai 1982 m. Kinijos konstitucijos (su 
pakeitimais) 67 straipsnyje — parlamento struktūriniam padaliniui, vykdo- 
majam komitetui (angl. Standing Commitee of the National People's Con- 
gress), kurio kompetencijai priskiriama teisė interpretuoti konstitucijos 
nuostatas ir prižiūrėti konstitucijos įgyvendinimą. Religinės teisės tradici- 
jos valstybių teisės sistemose, kuriose dominuoja islamo religinė doktrina, 
parlamento priimamų teisės aktų kontrolė vykdoma ne konstitucijos, bet 
religinės doktrinos atžvilgiu. Tokios kontrolės įgaliojimai gali būti sutei- 
kiami specialiosioms konstitucinėms institucijoms, sudaromoms iš dvasi- 
ninkų ir teisininkų. Pagal 1979 m. Irano Konstitucijos 91 straipsnį, turi 
būti sudaroma specialioji taryba (angl. Guardian Council), kurios nariai 
yra dvasininkai ir teisininkai, o jos tikslas yra prižiūrėti, kad Irano parla- 
mento (angl. Islamic Consultative Assembly) išleidžiami aktai atitiktų islamo 
religijos nuostatas (šiai tarybai, pagal Konstitucijos 99 straipsnio nuostatas, 


MS JARAŠIŪNAS, E. Valstybės valdžios institucijų santykiai ir Konstitucinis Teismas. Vilnius: 


VĮ Teisinės informacijos centras, 2003, p. 33. 
4 Socialistinių (totalitarinių) valstybių teisės doktrina, ilgą laiką neigusi būtinybę 
konstituciją taikyti tiesiogiai ir konstitucinės kontrolės institucijų reikalingumą bei jų 
reikšmingumą, konstitucijos apsaugos priemonėms priskyrė ne tik valstybės vadovo, parla- 
mento ir kitų valstybės institucijų, bet ir teisėsaugos institucijų veiklą. Toks požiūris būdin- 
gas ir šiuolaikinei Rusijos mokslinei konstitucinei doktrinai. 

1. Teisinė konstitucijos apsauga. Konstitucinės justicijos (kontrolės) instituto samprata. 

Konstitucinės justicijos (kontrolės) funkcijos 

priskiriama ir rinkimų inter alia į parlamentą, taip pat Respublikos Prezi- 
dento rinkimų priežiūra). 

Konstitucinės justicijos (kontrolės) institutas, grindžiamas konstituci- 
nių teismų (tribunolų, tarybų) ar bendrosios kompetencijos teismų vyk- 
doma konstitucine kontrole, kurios tikslas — valstybės valdžios institucijų 
aktų konstitucingumo patikra, yra efektyviausia demokratinės konstitu- 
cijos teisinė apsauga, skirta užtikrinti konstitucines vertybes ir žmogaus 
teises. Konstitucinės kontrolės institutas, grindžiamas teisinės valstybės 
principais, šiuo metu visuotinai pripažįstamas kaip būtinasis demokrati- 
nės konstitucinės struktūros elementas, o jo pagrindinis tikslas — užtikrinti 
konstitucijos viršenybę teisės sistemoje. 

Konstitucinė justicija (kontrolė) suprantama kaip teismų valdžios 
institucijos įgaliojimai nagrinėti teisės akto, visų pirma įstatymo, atitik- 
ti konstitucijai, o nustačius prieštaravimą — pripažinti jį netekusiu galios 
(arba netaikytinu), nes „nesilaikant konstitucijos nuostatų, galiojančios 
teisės normos neatsiranda, o šiuo būdu sukurtos normos yra niekinės arba 
nuginčijamos“!“*. 

Konstitucinės justicijos institutas gali būti įvardijamas ir kaip 
konstitucinės kontrolės!“? ar konstitucinės priežiūros konstitucinis institu- 
tas. Lietuvos mokslinėje literatūroje labiau paplitęs konstitucinės kontrolės 
terminas!*", be to, vartojamas ir konstitucinės jurisdikcijos (angl. constitu- 
tional jurisdiction) terminas, kuriuo apibūdinamos teisminės institucijos ir 
procedūros, skirtos užtikrinti konstitucinę tvarką. Konstitucinio teisėtumo 
terminas įvardija vieną iš pagrindinių konstitucinių teismų tikslų — už- 
tikrinti konstitucinį teisėtumą. Konstitucinis teisėtumas suprantamas kaip 
konstitucinės kontrolės institucijų ir teismų vykdoma veikla užtikrinant 
konstitucijos viršenybę, asmens konstitucinių teisių garantijas, valstybės 
valdžių padalijimo principą, valstybės valdžios institucijų (visų pirma įsta- 
tymų leidžiamosios valdžios) išleidžiamų aktų ir aukščiausiųjų valstybės 
pareigūnų veiksmų konstitucingumą ir kt. Lietuvos Respublikos Konsti- 
tucinio Teismo įstatymo 1 straipsnyje“?! nurodomi Konstitucinio Teismo 
tikslai — garantuoti Lietuvos Respublikos Konstitucijos viršenybę teisės 
sistemoje ir konstitucinį teisėtumą; šiuos tikslus Konstitucinis Teismas 
"š KELsEN, H. Grynoji teisės teorija. Iš anglų k. vertė A. Degutis ir E. Kūris. Vilnius: 
Eugrimas, 2002, p. 77. 

W Šiame skyriuje konstitucinės kontrolės institucija bus vadinama ir konstituciniu teismu. 


“0 Konstitucinės kontrolės terminas į anglų k. gali būti verčiamas kaip constitutional control 
arba constitutional review. 
5 1993 m. Lietuvos Respublikos Konstitucinio Teismo įstatymas (2015 m. rugsėjo 1 d. 


suvestinė redakcija). 

įgyvendina nustatyta tvarka spręsdamas, ar įstatymai ir kiti Seimo priimti 
aktai neprieštarauja Konstitucijai, taip pat ar Respublikos Prezidento bei 
Vyriausybės aktai neprieštarauja Konstitucijai arba įstatymams. 

Kai konstitucinę kontrolę vykdo bendrosios kompetencijos teismai 
(tai dažniausiai būdinga bendrosios (anglų ir amerikiečių) teisės tradici- 
jos valstybėms), klausimo, kokiai valstybės valdžios grandžiai jie priskir- 
tini, nekyla. Tokia tradicija būdinga ir Skandinavijos valstybėms (Danijai, 
Švedijai, Norvegijai), kurios pasirinko amerikietiškajam modeliui artimą 
konstitucinės kontrolės sistemą. Graikijoje konstitucinė kontrolė taip pat 
patikėta bendrosios kompetencijos teismams. Estijoje aktų konstitucingu- 
mo patikrą atlieka specialioji Aukščiausiojo Teismo kolegija. Kita vertus, 
tais atvejais, kai tokie įgaliojimai priskiriami konstituciniam teismui arba 
konstitucinei tarybai“? (tai labiau būdinga kontinentinės (civilinės) teisės 
tradicijos valstybėms), mokslinėje doktrinoje diskutuojama, ar konstitu- 


ciniai teismai yra teismų sistemos dalis ir ar konstitucingumo klausimus 


sprendžianti institucija nepriklauso teismų sistemai“. Ši problema buvo 


sprendžiama ir Lietuvos Respublikos Konstituciniame Teisme. 2006 m. 
birželio 6 d. nutarime Teismas konstatavo, kad pagal Konstituciją Konstitu- 
cinis Teismas yra konstitucinės justicijos institucija, vykdanti konstitucinę 
teisminę kontrolę; <...> savarankiškas ir nepriklausomas teismas, vykdantis 
konstitucinį teisingumą, garantuojantis Konstitucijos viršenybę teisės siste- 
moje ir konstitucinį teisėtumą“?“. 

“2 Konstitucinės tarybos gali būti įvardijamos ir kaip kvaziteisminės institucijos (angl. 
guasi-judicial body). Zr.: VAITIEKIENĖ, E.; MeEsoNIS, G. Lyginamoji konstitucinė teisė. 
Vilnius: Justitia, 2011, p. 144—146. Vis dėlto Prancūzijos Konstitucinė Taryba, ypač po 
2008 m. reformos, kai į ją gali kreiptis ir aukščiausieji teismai, dėl savo funkcijų vadintina 
konstituciniu teismu, nes atlieka teismų funkcijas. 

55 L. Favoreu pabrėžia, kad daugelyje šalių, pasirinkusių H. Kelseno modelį, manoma, 
kad konstituciniai teismai nepriklauso nė vienai iš trijų valdžių ir jiems pavesta kontroliuoti, 
kaip tos valdžios laikosi joms priskirtų įgaliojimų. Žr.: FAvoREU, L. Konstituciniai teismai. 
Iš pranc. k. vertė E. Jarašiūnas. Vilnius: Garnelis, 2001, p. 25. 


54 Lietuvos Respublikos Konstitucinis Teismas 2006 m. birželio 6 d. nutarime išaiški- 


no, kad teismai, pagal Konstituciją vykdantys teisminę valdžią Lietuvoje, yra priskirtini ne 
vienai, bet dviem arba (jeigu tai, atsižvelgiant į Konstituciją, yra nustatyta atitinkamuose 
įstatymuose) daugiau teismų sistemų. Šiuo metu pagal Konstituciją ir įstatymus Lietuvoje 
yra trys teismų sistemos: 1) Konstitucinis Teismas vykdo konstitucinę teisminę kontrolę; 
2) Konstitucijos 111 straipsnio 1 dalyje nurodyti Lietuvos Aukščiausiasis Teismas, Lietuvos 
apeliacinis teismas, apygardų ir apylinkių teismai sudaro bendrosios kompetencijos teismų 
sistemą; 3) pagal Konstitucijos 111 straipsnio 2 dalį, administracinių, darbo, šeimos ir kitų 
kategorijų byloms nagrinėti gali būti įsteigti specializuoti teismai (šiuo metu įstatymais yra 
įsteigta ir veikia viena specializuotų teismų, būtent administracinių, sistema, kurią sudaro 
Lietuvos vyriausiasis administracinis teismas ir apygardų administraciniai teismai). Taip pat 
inter alia žr.: Lietuvos Konstitucinio Teismo 2004 m. gruodžio 13 d., 2006 m. sausio 16 d., 
2006 m. kovo 28 d., 2006 m. gegužės 9 d. nutarimai. 

1. Teisinė konstitucijos apsauga. Konstitucinės justicijos (kontrolės) instituto samprata. 
Konstitucinės justicijos (kontrolės) funkcijos 

Svarbios konstitucinių teismų funkcijos — ne tik konstitucijos viršeny- 
bės teisės šaltinių sistemoje užtikrinimas, konstitucinių vertybių, žmogaus 
teisių įtvirtinimas, bet ir taikaus socialinio gyvenimo laidavimas, teisinis 
politinių konfliktų sprendimas. Nors konstituciniai teismai sprendžia teisės 
klausimus, kai kurie klausimai iš tikrųjų yra politiniai, įgavę teisės formą. 
Konstituciniai teismai užtikrina ir teismų praktikos tarptautinių standartų 
sklaidą, dalyvauja demokratinės kultūros ugdymo veikloje ir konstitucijos 
evoliucijoje!?*. 

Esminis konstitucinę justiciją vykdančios institucijos bruožas — jos ne- 
priklausomumas. „Institucijos, kurios įgaliojimus, veiklą ar net egzistenciją 
gali iš naujo svarstyti įstatymų leidėjas arba vyriausybė, negalima laikyti 
konstituciniu teismu ar apskritai konstitucinės justicijos institucija.“ !** 

Šiuolaikinėse konstitucijose konstitucinės justicijos (kontrolės) ins- 
titutas paprastai yra įtvirtinamas tam skirtose nuostatose: šiam institutui 
skiriamas atskiras straipsnis (ar net keli), kartais — atskiras skirsnis arba sky- 
rius. Atskiras straipsnis konstituciniam teismui yra skirtas 1922 m. Latvijos 
Konstitucijoje (su pakeitimais) (85 straipsnis), taip pat 2011 m. Vengrijos 
Konstitucijoje (su pakeitimais) (Pagrindinio Įstatymo 24 straipsnis), be to, 
atskiri konstitucinio teismo kompetencijos elementai minimi ir kituose 
Konstitucijos straipsniuose. 1949 m. Vokietijos Konstitucijoje (Pagrin- 
diniame Įstatyme; su pakeitimais) konstituciniam teismui skirti IX sky- 
riaus „Teisingumas“ 93 ir 94 straipsniai; 1977 m. Lenkijos Konstitucijos 
(su pakeitimais) VIII skyriaus „Teismai ir tribunolai“ 188—197 straipsniai. 
1996 m. Pietų Afrikos Respublikos Konstitucijos (su pakeitimais) 8 skyrius 
skirtas teismams ir teisingumo vykdymui, o konstituciniam teismui skirtas 
167 straipsnis. Kituose šio skyriaus straipsniuose kai kurie konstitucinio 
teismo klausimai reglamentuojami kartu su kitiems teismams skirtomis 
nuostatomis. Neretai konstitucinės kontrolės institutas aptariamas atskira- 
me konstitucijos skirsnyje, kaip antai 1958 m. Prancūzijos Konstitucijoje 
(su pakeitimais) — VII skirsnyje; 1992 m. Čekijos Konstitucijos (su pakei- 
timais) skirsnyje „Konstitucinis Teismas“; 1947 m. Italijos Konstitucijos 
(su pakeitimais) VI skyriaus „Konstitucinės garantijos“ I skirsnis skirtas 
konstituciniam teismui, o II skirsnis — konstitucijos pataisoms; 1976 m. 
Portugalijos Konstitucijoje (su pakeitimais) konstituciniam teismui skirtas 
VI skyrius; 1978 m. Ispanijos Konstitucijoje (su pakeitimais) konstitucinis 


55 JARAŠIŪNAS, E. Apie konstitucinės justicijos funkcijas. Iš: Konstitucija, žmogus, tei- 
sinė valstybė. Konferencijos medžiaga. Vilnius: Lietuvos žmogaus teisių centras, 1998, 
p. 139—156. 

56 FAvOREU, L. Konstituciniai teismai. Iš pranc. k. vertė E. Jarašiūnas. Vilnius: Garnelis, 


2001, p. 27. 

teismas reglamentuojamas IX skyriuje. 1992 m. Lietuvos Respublikos 
Konstitucijoje (su pakeitimais) konstituciniam teismui skirtas VII skirsnis. 

Taigi konstitucijose paprastai yra įtvirtinami konstitucinės kontrolės 
pagrindai, bet šiuolaikinė konstitucinė kontrolė susiformavo JAV ne kaip 
expressis verbis 1787 m. JAV Konstitucijoje įtvirtintas institutas, bet kaip 
teismų precedentas, kai Aukščiausiasis Teismas 1803 m. Marbury v. Ma- 
dison byloje“' suformulavo savo įgaliojimus spręsti dėl teisės akto konsti- 
tucingumo. 

Nors konstitucinės kontrolės institutas paprastai yra siejamas su kodi- 
fikuotosios (rašytinės) konstitucijos buvimu, bet ir Jungtinėje Karalystėje, 
kurioje nėra kodifikuotos konstitucijos, konstitucinės kontrolės institutas 
(tam tikra jo forma) egzistuoja. Jį įgyvendinti daug sudėtingiau, nes par- 
lamento suvereniteto principas varžo teismų teisę tirti įstatymų konstitu- 
cingumą. Jau minėta, kad 1998 m. Jungtinės Karalystės Pagrindinių Teisių 
Aktas, įsigaliojęs 2000 m., vertinamas kaip itin reikšmingas vadinamosios 
naujosios Britų Konstitucijos konstitucinis dokumentas. Ir nors Anglija 
vadinama viena iš teismų vykdomos konstitucinės kontrolės pradininkių, 
konstitucinės kontrolės instituto atsiradimo prielaidos siejamos su Didžio- 
sios Britanijos Slaptosios tarybos (angl. Privy Council) veikla: XVIII a. ji 
turėjo įgaliojimus panaikinti kolonijų įstatymus, kurie prieštaravo toms 
kolonijoms skirtiems Britų parlamento aktams arba bendrajai teisei. Aiš- 
kinantis istorines konstitucinės kontrolės prielaidas nereikėtų pamiršti ir 
žymaus 1610 m. Bendrojo Anglijos teismo (angl. Court of Common Pleas) 
sprendimo Bonham byloje (Thomas Bonham v. College of Physicians). Jame 
šio teismo vyriausiasis teisėjas seras Edwardas Coke'as suformulavo princi- 
pą, kad bendroji teisė turi kontroliuoti parlamento aktus; parlamento aktas 
yra niekinis, jeigu jis prieštarauja bendrajai teisei ir logikai. Vis dėlto minė- 
tasis sprendimas nesukūrė precedento, parlamento aktai nebuvo pripažįs- 
tami niekiniais, nes Anglijoje įsigalėjo parlamento suvereniteto doktrina, 
kuri trukdė plėtotis konstitucinei kontrolei. Taigi Jungtinėje Karalystėje 
nėra žemyninės Europos valstybėms įprastos konstitucinės kontrolės sis- 
temos, specialiųjų konstitucinės kontrolės institucijų, ir tokio pobūdžio 
kompetencija nėra tiesiogiai priskirta bendrosios kompetencijos teismams. 
Kita vertus, Aukščiausiojo Teismo įsteigimas ir Pagrindinių Teisių Akte 
numatytas (įstatymo) neatitikties deklaravimo (angl. declaration of incom- 
patibility) institutas, suteikiantis teisę aukščiausiesiems teismams, inter alia 
Aukščiausiajam Teismui, tais atvejais, kai nusprendžiama, kad pirminės 


5 Jungtinių Amerikos Valstijų Aukščiausiojo Teismo byla Marbury prieš Madisoną, 
žr.: Konstitucinė jurisprudencija. Lietuvos Respublikos Konstitucinio Teismo biuletenis, 


2008, Nr. 4(12), p. 182—200. 

1. Teisinė konstitucijos apsauga. Konstitucinės justicijos (kontrolės) instituto samprata. 
Konstitucinės justicijos (kontrolės) funkcijos 
teisės nuostatos (angl. primary legislation) negali būti suderinamos su kon- 
vencijos nuostatomis, paskelbti apie tokios teisės neatitiktį, nors ir nepa- 
naikindamas teisės akto galios (nes teismai nekonkuruoja su parlamento 
galiomis (parlamento suvereniteto doktrina) jis gali panaikinti tik antrinės 
teisės (angl. secondary legislation) galiojimą), vis dėlto atveria naujas teismi- 
nės konstitucinės kontrolės galimybes. Reikia pabrėžti ir tai, kad Jungtinės 
Karalystės teismai turi įgaliojimus pripažinti teisės aktus prieštaraujančiais 
Europos Sąjungos teisei ir jų netaikyti. Europos Sąjungos teisės aktai yra 
priskiriami konstitucinių šaltinių grupei. 

Kai kurie konstituciniai teismai, pavyzdžiui, Korėjos Konstitucinis 
Teismas, savo bylose remiasi ne tik rašytinės konstitucijos nuostatomis, bet 
ir nerašytomis taisyklėmis, konstituciniais papročiais (konvencijomis)'?*. 

Rašytinė konstitucija demokratinėje valstybėje ne visada nulemia 
konstitucinės kontrolės buvimą. Antai 1814 m. Nyderlandų Konstitucija 
(2008 m. redakcijos) teismams ne tik nenumato konstitucinės kontrolės 
teisių, bet ir draudžia vertinti įstatymų konstitucingumą ir pripažinti juos 
prieštaraujančiais konstitucijai. Išskirtinis Nyderlandų konstitucinės struk- 
tūros bruožas yra tas, kad konstitucija nenumato konstitucinės kontrolės 
tvarkos, neįsteigta konstitucinės kontrolės institucija, teismams nesuteikta 
teisė pripažinti parlamento aktus prieštaraujančiais konstitucijai, niekam 
nesuteikta ir konstitucijos oficialaus interpretavimo teisė. Tai daro reikš- 
mingą įtaką konstitucinės doktrinos raidai. Nei teismai, nei kuri kita ins- 
titucija neturi įgaliojimų spręsti parlamento aktų konstitucingumo klausi- 
mo. Konstitucijos 120 straipsnyje nustatyta, kad teismai negali spręsti dėl 
parlamento aktų ir tarptautinių sutarčių atitikties konstitucijai. Ši taisyklė 
buvo įtvirtinta dar Nyderlandų Konstitucijos 1848 m. redakcijoje. Nors 
mokslinėje doktrinoje ne kartą siūlyta ją keisti, vis dėlto ji lieka nepakitusi. 
Parlamentas pats turi teisę spręsti, ar parlamento aktas neprieštarauja kons- 
titucijai turinio, formos, priėmimo procedūrų požiūriu"“*. Taigi parlamen- 
tas ir vyriausybė interpretuoja konstituciją, inter alia formuoja konstitucinę 
tradiciją. Šis principas taikomas ir kitam konstituciniam aktui — Nyder- 
landų Karalystės Chartijai. Teismams pripažinus, kad įstatymas nesuderi- 
namas su tarptautine sutartimi, pagal Konstitucijos 94 straipsnį, tokios su 
tarptautinėmis sutartimis nesuderinamos įstatymų nuostatos (angl. statuto- 
ry regulations) netaikomos. 


5š Korean Constitutional Court Case No. 2004, Hun-Ma554-566 of 21.10.2004. 


5 Aukščiausiojo Teismo 1989 m. balandžio 14 d. sprendimu (NJ 469) ši konstitucinė 
nuostata buvo interpretuota plačiau — kad parlamento aktai negali būti vertinami atitikties 
ne tik Konstitucijai, bet ir Nyderlandų Karalystės Chartijai, kuri yra aukštesnės teisinės 
galios nei Konstitucija, požiūriu. Teismas pabrėžė ir tai, kad įstatymų leidėjas gali pakeisti 
Konstitucijos 120 straipsnyje įtvirtintas nuostatas. 

2. Konstitucinės kontrolės raida. Istorinės konstitucinės 
kontrolės atsiradimo prielaidos. Konstitucinės justicijos 
(kontrolės) modeliai 


Įstatymų teisėtumo, atitikties demokratijos principams užuomazgų teikia 
antikos demokratijos. Senovės Graikijos respublikose naujų įstatymų ini- 
ciatoriai turėdavo įrodyti, kad jų siūlomi projektai negrės demokratijai. 
Senovės Romos pretorių veikla taip pat gali būti vertinama kaip siekis 
taikyti teisingą teisę. 

Konstitucinės kontrolės instituto atsiradimas, kaip minėta, yra sieja- 
mas ir su Didžiosios Britanijos XVIII a. Slaptosios tarybos (angl. Privy 
Council) sprendimais, ir su 1610 m. Bonham bylos sprendimu, kuriame su- 
formuluotas principas, kad parlamento aktas yra niekinis, jeigu prieštarauja 
bendrajai teisei ir logikai. Prancūzijoje konstitucinės kontrolės ištakoms 
priskiriama parlamento, kuris nuo XIV a. (iki XVIII a.) registravo karaliaus 
aktus, funkcija. Tokia veikla laikytina ir tam tikra išankstinės teisės aktų 
teisiškumo kontrolės forma!“ 

Taigi nors pirmieji žingsniai konstitucinės kontrolės link buvo žengti 
Europos žemyne, vis dėlto konstitucinė kontrolė kaip teisės konstitucingu- 
mo patikros sistema čia susiklostė vėliau nei JAV, kur šio proceso pradžia 
paprastai tapatinama su 1803 m. JAV Aukščiausiojo Teismo sprendimu 
Marbury v. Madison byloje. Joje teismui pripažinta teisė ne tik abejoti par- 
lamento įstatymo konstitucingumu, bet ir pripažinti jį nekonstituciniu!“!. 
JAV konstitucinės kontrolės ištakos taip pat siekia ankstesnius laikus negu 
minėtasis reikšmingas Aukščiausiojo Teismo sprendimas. 1780 m. Hay- 
burn byloje JAV federaliniai teisėjai pirmą kartą suabejojo Kongreso (par- 


162 


lamento) akto konstitucingumu"* . Pirmoji JAV konstitucinės kontrolės 


byla buvo nulemta ne tik teisinių, bet ir tam tikrų politinių aplinkybių ““. 


Galbūt todėl ilgą laiką JAV Aukščiausiasis Teismas netaikė savo sukurto 


W0 JARAŠIŪNAS, E. Valstybės valdžios institucijų santykiai ir Konstitucinis Teismas. Vilnius: 
VĮ Teisinės informacijos centras, 2003, p. 36. Beje, Prancūzijoje parlamentais XIII-XVIII 
a. vadintos teismų administracinės įstaigos. 


“| Mokslinėje doktrinoje kaip viena iš reikšmingų šio laikotarpio konstitucinės teisės 


doktrinos raidai bylų minima ir JAV Aukščiausiojo Teismo byla McCulloch v. Maryland 
(1819 m.), kurioje Teismas konstitucijos nuostatas interpretavo aiškindamas federalinės 
valdžios (Kongreso) galias. Šioje, kaip ir Marbury v. Madison byloje, sprendimą rengė žy- 
mus JAV Aukščiausiojo Teismo vyriausiasis teisėjas Johnas Marshallas, šias pareigas ėjęs 
1801—1835 m. 

KRAMER, L. D. The People Themselves: Popular Constitutionalizm and Judicial Review. 
Oxford University Press, 2004, p. 95. 


Ww FALLON, R. H. JR. The Dynamic Constitution: an Introduction to American Consti- 


tutional Law and Practice. Second Edition. Cambridge University Press, 2013, p. 12—17. 

2. Konstitucinės kontrolės raida. Istorinės konstitucinės kontrolės atsiradimo prielaidos. 

Konstitucinės justicijos (kontrolės) modeliai 

precedento ir tik 1857 m. buvo priimtas kitas sprendimas!“*, kuriame teisės 

aktas pripažintas prieštaraujančiu konstitucijai. Jis padarė neigiamą poveikį 

valstybės istorinei raidai, paskatino Šiaurės ir Pietų valstijų priešpriešą ver- 
gijos panaikinimo klausimu. 


2.1. Konstitucinės justicijos (kontrolės) modeliai 


Šiuolaikinės konstitucinės kontrolės (ir vadinamojo amerikietiškojo kons- 
titucinės kontrolės modelio) pradžia laikytinas 1803 m. JAV Aukščiausiojo 
Teismo sprendimas Marbury v. Madison byloje. Šis konstitucinės kontrolės 
modelis paplito (buvo perimtas) ir kitose bendrosios teisės tradicijos, inter 
alia Tautų Sandraugos (angl. Commonwealth of Nations), valstybėse, taip 
pat Kanadoje, Australijoje, Naujojoje Zelandijoje, Indijoje ir kai kuriose 
Lotynų Amerikos valstybėse. 

Amerikietiškajam konstitucinės kontrolės modeliui būdinga tai, kad jį 
vykdo vientisa bendrųjų teismų sistema; tokie įgaliojimai gali būti patikėti 
ir išskirtinai aukščiausiesiems teismams. Abejonių dėl teisės aktų konsti- 
tucingumo gali kilti esant bet kuriai teisminio ginčo stadijai. Tai univer- 
salaus pobūdžio kontrolė, nes apima ne tik įstatymus, bet ir kitų valdžios 
institucijų aktus, veiksmus. Išskaidytą (difuzinę) konstitucinę kontrolę gali 
įgyvendinti bet kurios grandies teismas; kauzatyvinė kontrolė vyksta teis- 
mui nagrinėjant konkretų ginčą; subsidiarioji konstitucinė kontrolė — tik 
viena iš daugelio teismo sprendžiamų problemų. Kauzatyvinė konstitu- 
cinė kontrolė vadinama inter partes (tarp šalių). Teismo sprendimas teisės 
akto galios nepanaikina, jis netaikomas tik konkrečioje byloje, bet iš esmės 
vis tiek turi erga omnes padarinių. Minėtoji konstitucinė kontrolė yra a 
posteriori (paskesnioji). Tokios konstitucinės kontrolės efektyvumą lemia 
ir precedento, kaip svarbaus teisės šaltinio, pripažinimas. Amerikietiškasis 
konstitucinės kontrolės modelis būdingas bendrosios (anglų ir amerikie- 
čių) teisės tradicijos valstybėms. 

Konstitucinės kontrolės raida Europoje buvo daug vėlyvesnė ir sky- 
rėsi nuo JAV ne tik dėl skirtingos teisės doktrinos, teisės tradicijos, bet ir 
vyravusio požiūrio į konstituciją: XIX a. ir XX a. pradžioje konstitucijos 
Europos valstybėse buvo vien tik simboliniai institutai, teismuose nebuvo 
galima tiesiogiai remtis konstitucijų nuostatomis. Ne visos Europos vals- 
tybės buvo priėmusios konstitucijas, vyravo monarchinė valdymo forma, 
monarcho valdžia buvo menkai ribojama atstovaujamųjų institucijų. Nors 
Prancūzijoje ir kai kuriose kitose Europos valstybėse vyko dideli valstybės 
valdymo pokyčiai, daug kur buvo priimamos konstitucijos, bet vyravusi 


Ww“ US Supreme Court Decision Scott v. Sandford, 60 US, 393( 1857). 

legalizmo doktrina, įstatymams, kaip parlamento aktams, teikianti sakrali- 
nę reikšmę, ypač sureikšmino ir patį parlamentą, neleido abejoti jo spren- 
dimų teisingumu ir nesukūrė prielaidų konstitucinei kontrolei. Legalizmo 
doktrinai įsigalėti įtakos turėjo J.-J. Rousseau idėjos apie įstatymo neklai- 
dingumą. Tuo metu Jungtinėse Amerikos Valstijose šventa buvo laikoma 
konstitucija, o Europoje — įstatymas!“". Skyrėsi ir teisėjų statusas bei teis- 
mų sistema, neturėjusi vientisumo, būdingo teismų sistemoms bendrosios 
teisės tradicijos valstybėse. Taigi minėtuoju istoriniu laikotarpiu Europos 
valstybėse įsitvirtino nusistatymas prieš konstitucinę kontrolę. 

Vis dėlto būta ir išimčių. XIX a. rengiant 1814 m. Norvegijos Kons- 
tituciją buvo atsižvelgta į JAV konstitucinę patirtį ir įtvirtintas amerikietiš- 
kasis konstitucinės kontrolės modelis. Norvegijos Aukščiausiasis Teismas 
1866 m. deklaravo esąs kompetentingas kontroliuoti įstatymų konstitucin- 
gumą. Kaip minėta, bendrųjų teismų vykdomos konstitucinės kontrolės 
sistema būdinga ir Švedijai, Danijai, kai kurioms kitoms valstybėms. 

1849 m. Vokietijos Konstitucijoje buvo numatyta individualaus kons- 
titucinio skundo teisė, bet ji niekada neįsigaliojo. Austrijos 1867 m. Kons- 
titucijoje įtvirtinta galimybė ginčyti teisės normų konstitucingumą. Belgi- 
joje, Prancūzijoje, Šveicarijoje šiuo klausimu taip pat diskutuota. Rumuni- 
jos kasacinio teismo (angl. High Court of Cassation and Justice) veikla taip 
pat turėjo tam tikrų konstitucinės kontrolės elementų; antai 1912 m. šis 
teismas priėmė sprendimą, kuriame nurodė turintis įgaliojimus tirti įstaty- 
mų konstitucingumą. Vis dėlto tokie atskiri konstitucinės kontrolės užuo- 
mazgų elementai Europos valstybėse sistemos nesudarė. 

Europos valstybių konstitucinės kontrolės sistemos (modelio) pradi- 
ninku laikytinas H. Kelsenas. Jo idėjos XX a. pradžioje lėmė europietiškojo 
konstitucinės kontrolės modelio!““, kuris įsivyravo Europos valstybėse XX 
a. ir XXI a. pradžioje, atsiradimą. H. Kelseno konstitucinės kontrolės mo- 
delio, pagal kurį tokia kontrolė turi būti priskiriama vienam specialiajam 
teisminiam organui, idėjos buvo ypač reikšmingos ir lėmė konstitucinių 
teismų, kaip specialiųjų teisinio pobūdžio institucijų, įsteigimą Europos 
valstybėse. H. Kelsenas, aiškindamas, kam turi būti patikėta teisė vertin- 
ti įstatymų konstitucingumą ir panaikinti antikonstituciniu pripažintus 
įstatymus, pabrėžia, kad tokią teisę galima suteikti arba specialiajam, arba 
aukščiausiajam teismui, arba visiems teismams; jeigu nagrinėti įstatymo 

FavoREu, L. Konstituciniai teismai. Iš pranc. k. vertė E. Jarašiūnas. Vilnius: Garnelis, 
2001, p. 21. 


“6 Plačiau apie europietiškojo konstitucinės kontrolės modelio susikūrimą ir jo raidą bei 
H. Kelseno indėlį į europietiškojo konstitucinės kontrolės modelio atsiradimą žr.: FAVOREU, 


L. Konstituciniai teismai. Iš pranc. k. vertė E. Jarašiūnas. Vilnius: Garnelis, 2001. 

2. Konstitucinės kontrolės raida. Istorinės konstitucinės kontrolės atsiradimo prielaidos. 
Konstitucinės justicijos (kontrolės) modeliai 

konstitucingumą bus įgaliotas kiekvienas teismas, tai jis šią problemą spręs 
konkrečioje byloje ir sustabdys įstatymo galiojimą, o jeigu nagrinėti įsta- 
tymų konstitucingumą bus patikėta vienam specialiajam teismui, pastarasis 
galės būti įvaliotas ne tik sustabdyti įstatymo galiojimą konkrečioje byloje, 


“7. H. Kelseno sukurta konstitucinės kontrolės dok- 


bet ir visai jį panaikinti 
trina remiasi nuostata, kad konstitucinė kontrolė turi būti patikėta speci- 
aliajai teisminio pobūdžio institucijai, t. y. vienam tam tikram teisminiam 
organui. Taip vykdant konstitucinę kontrolę nebūtų iškreipiamas nei val- 
džių padalijimo principas, nei valdžių pusiausvyra. 

Kontinentinės (civilinės) teisės tradicijos valstybėse konstitucinė kon- 
trolė paprastai sutelkiama specializuotuose teismuose. Europietiškasis (kar- 
tais vadinamas Kelseno, ar austriškuoju, konstitucinės kontrolės modeliu) 
konstitucingumo tyrimo modelis yra kompleksinio pobūdžio: jam būdinga 
ne tik įstatymų ar kitų teisės aktų konstitucingumo patikra, bet ir rinkimų, 
federacijos subjektų ginčai, individualūs skundai; vyrauja abstrakti kons- 
titucinė kontrolė — teisės akto konstitucingumo, o ne šalių ginčo tyrimas. 
Konstitucinė kontrolė yra absoliutaus pobūdžio, sprendimai galioja erga 
omnes. Nors vyrauja a posteriori (paskesnioji), bet pripažįstama ir a priori 
(išankstinė) teisės aktų konstitucingumo kontrolė. Konstitucinė kontrolė 
sutelkiama vienoje teisminėje institucijoje — konstituciniame teisme (kons- 
tituciniame tribunole, konstitucinėje taryboje). Federacinėje valstybėje, 
kaip kad Vokietijoje, gali būti steigiami ne tik federalinis, bet ir federacijos 
subjektų (žemių) konstituciniai teismai. 

Kaip savarankiškas konstitucinės kontrolės modelio variantas teisinėje 
literatūroje buvo aptariamas ir vadinamasis prancūziškasis modelis, sieti- 
nas su Prancūzijos Konstitucinės Tarybos veiklos modeliu, kuriam buvo 
būdinga išimtinai a priori (išankstinė) konstitucinė kontrolė, bet 2008 m. 
įvykdžius konstitucinę reformą, pakeitus 1958 m. Prancūzijos Konstituci- 
jos nuostatas ir įtvirtinus Konstitucinės Tarybos tam tikrą a posteriori (pas- 
kesniąją) kompetenciją, šis modelis prarado savo išskirtinumą. Tai patvirti- 
na ir pertvarkos procesai, vykstantys kai kuriose Šiaurės Afrikos valstybėse, 
kurios perėmė Prancūzijos konstitucinę tradiciją, grindžiamą išimtinė a 
priori konstitucine kontrole. Po Arabų pavasario įvykių buvo keičiamos 
konstitucijos ir reformuojamos konstitucinės kontrolės institucijos. Pagal 
1996 m. Maroko Konstituciją funkcionavo konstitucinė taryba, bet vyk- 
dant konstitucinę reformą priėmus 2011 m. Maroko Konstituciją vietoj 
buvusios konstitucinės tarybos įkurtas konstitucinis teismas, kuris turi ir 


“' KELSEN, H. Grynoji teisės teorija. Iš angl. k. vertė A. Degutis ir E. Kūris. Vilnius: 


Eugrimas, 2002, p. 226. 

tam tikrą a posteriori kompetenciją. Panašus procesas vyksta ir Tunise. Pagal 
naująją 2014 m. Tuniso Konstituciją vietoj ankstesnės (1987 m. įsteig- 
tos ir iki 2011 m. veikusios) konstitucinės tarybos įkuriamas konstitucinis 
teismas, kuris taip pat turės ne tik a priori (išankstinės), bet ir tam tikrą 
a posteriori (paskesniosios) kontrolės kompetenciją. 

Teisinėje literatūroje kartais idealizuojami (neretai — ir priešpriešina- 
mi) du konstitucinės kontrolės modeliai: amerikietiškasis ir europietiškasis. 
Šiuolaikinė konstitucinė kontrolė neretai sujungia abiejų tradicinių mode- 
lių elementus. Tai gerai matyti kai kuriose Lotynų Amerikos valstybėse, 
kuriose konstitucinę kontrolę vykdo ir bendrieji, ir specialiai įsteigti kons- 
tituciniai teismai (angl. constitutional tribunals). Toks (mišriosios) konstitu- 
cinės kontrolės modelis būdingas ir Pietų Afrikos Respublikai, kurioje tei- 
sės aktų konstitucingumo klausimus sprendžia ir bendrosios kompetencijos 
teismai (1996 m. Pietų Afrikos Respublikos Konstitucijos 172 straipsnis), 
ir Konstitucinis Teismas, kuris yra teismų sistemos dalis ir aukščiausiasis 
teismas konstitucingumo klausimais (1996 m. Pietų Afrikos Respublikos 
Konstitucijos 167 straipsnis). 

Tokia tendencija atsispindi ir kai kurių Europos valstybių konstituci- 
nės kontrolės sistemose (pavyzdžiui, Portugalijoje konstitucinę kontrolę 
vykdo ne tik Konstitucinis Teismas (konstitucinis tribunolas), bet ir ordi- 
nariniai (įprasti) teismai). Tokia konstitucinės kontrolės sistema paprastai 
įvardijama kaip mišrioji konstitucinė kontrolė, jungianti amerikietiškąjį ir 
H. Kelseno (europietiškąjį) konstitucinius modelius. Šiuo atveju konkre- 
čią konstitucinę kontrolę atlieka visi teismai, bet konstitucinis teismas yra 
galutinė apeliacijų dėl tokios kontrolės instancija, o abstrakti konstitucinė 
kontrolė priskiriama išimtinai konstituciniam teismui. 

Amerikietiškasis ir europietiškasis konstitucinės kontrolės modeliai se- 
niai peržengė savo geografines ribas ir yra paplitę pasaulyje. Kuris modelis 
įsivyraus, neretai lemia valstybės teisės tradicija. Amerikietiškasis modelis, 
kaip minėta, būdingas bendrosios teisės tradicijos valstybėms, o europietiš- 
kasis — civilinės (kontinentinės) teisės tradicijai. Lotynų Amerikos valsty- 
bių konstitucinės kontrolės sistemas labai paveikė JAV konstitucinės kon- 
trolės tradicijos: Brazilijoje ir Meksikoje!“* išskirtinai svarbūs yra aukščiau- 
sieji teismai, o kai kuriose kitose Lotynų Amerikos valstybėse, kaip antai 


Peru, Kolumbijoje, Čilėje!“" ir kt., buvo įsteigti ir konstituciniai teismai. 
JOJ J Įste1g 


Ww Plačiau apie Meksikos teismų sistemą Žr.: VAITIEKIENĖ, E.; MESONIS, G. Lyginamoji 
konstitucinė teisė. Vilnius: Justitia, 2011, p. 401—404. 


“Plačiau apie Čilės konstitucinę kontrolę žr.: EGaNA, J. L. C. Čilės konstitucinės juris- 


prudencijos poveikis visuomenei ir žmogaus teisių plėtimui. Iš: Konstitucinė jurispruden- 
cija. Lietuvos Respublikos Konstitucinio Teismo biuletenis, 2009, Nr. 2(14), p. 259—266; 

2.2. Konstitucinės justicijos (kontrolės) istorinės raidos etapai 


Istorinės raidos aspektu galima skirti tam tikrus konstitucinės kontrolės 
raidos etapus''“. Istorinė konstitucinės justicijos plėtra gali būti tapatinama 
ir su dažniausiai mokslinėje lyginamosios konstitucinės teisės doktrinoje 
nurodomais konstitucijų raidos etapais, nes konstitucinė kontrolė — tai ins- 
titutas, kurio atsiradimą dažniausiai tiesiogiai įtvirtina pati konstitucija ir 
kuris visų pirma yra skirtas jai apsaugoti. 

Vertinant amerikietiškojo ir europietiškojo konstitucinės justicijos 
modelių raidą galima įžvelgti penkis istorinius etapus. Pirmasis etapas, ku- 
rio pradžia yra XIX a., skirtas amerikietiškajai konstitucinei kontrolei. Šį 
modelį jo istorinės raidos aspektu, atsižvelgiant į JAV Aukščiausiojo Teis- 
mo praktiką bei jos pokyčius per kelis amerikietiškosios konstitucinės kon- 
trolės gyvavimo amžius, taip pat galima skirstyti į tam tikrus laikotarpius. 

Prie amerikietiškojo (pirmojo) konstitucinės justicijos istori- 
nio raidos etapo galima priskirti ir Norvegijos konstitucinę kontrolę!'!, 
kuri, kaip minėta, veikia pagal amerikietiškąjį modelį. Tam įtakos turi ir 
1814 m. Norvegijos Konstitucija; jos pradžia sietina su Aukščiausiojo Teis- 
mo 1866 m. sprendimu, kuriame suformuoti šio teismo įgaliojimai kontro- 
liuoti įstatymų konstitucingumą. 

Europietiškojo modelio raidą turėtų apibrėžti kiti keturi siūlomos 
klasifikacijos etapai. Toks skirstymas yra sąlyginis ir remiasi konstituci- 
nės kontrolės istorine raida Europos valstybėse. Konstitucinės kontrolės 
sklaidai Europos valstybėse įvardyti L. Favoreu pasiūlė bangų metaforą“. 
Taigi galima skirti keturis atskirus europietiškosios konstitucinės kontrolės 
raidos etapus (bangas). 


CkoruERS, Ch. S. Čilės konstitucinė teisė, demokratija ir pagrindinės teisės. Iš: Konstitucinė 
jurisprudencija. Lietuvos Respublikos Konstitucinio Teismo biuletenis, 2011, Nr. 3(23), 
p. 227—247. 


"0 Plačiau apie konstitucinės justicijos raidos etapus žr.: FAvoREU, L. Konstituciniai teis- 


mai. Iš pranc. k. vertė E. Jarašiūnas. Vilnius: Garnelis, 2001, p. 18—26; JARAšIŪNAS, E. 
Valstybės valdžios institucijų santykiai ir Konstitucinis Teismas. Vilnius: VĮ Teisinės infor- 
macijos centras, 2003, p. 33—43. Apie konstitucinės justicijos ir konstitucijų raidos eta- 
pus plačiau žr.: Žiys, J. Konstitucinis Teismas — teisinės ir istorinės prielaidos. Vilnius: 
VĮ Teisinės informacijos centras, 2001, p. 12—20. 

"! Plačiau apie konstitucinę kontrolę Norvegijoje žr.:SMiTH, E. The Constitution between 
Politics and Law. Iš: SmiTH, R. (red.). The Constitution as an Instrument of Change. SNS 
Forlag, 2003, p. 11-51. 


V2 JARAšIŪNAS, E. Konstitucinės justicijos studijų įvadas, arba L. Favoreu „Konstituciniai 
Teismai“. Iš: FAvoREU, L. Konstituciniai teismai. Iš pranc. k. vertė E. Jarašiūnas. Vilnius: 


Garnelis, 2001, p. 9—11. 


183 








IV skyrius 


Pirmasis europietiškosios konstitucinės kontrolės raidos (aus- 
triškasis) etapas (vertinant kartu su amerikietiškuoju būtų antrasis) siejamas 
su pirmųjų konstitucinių teismų įsteigimu XX a. pradžioje Čekoslovaki- 
joje ir Austrijoje. 1920 m. Čekoslovakijos Konstitucija pirmoji Europo- 
je įtvirtino konstitucinį teismą. Pagal šios konstitucijos nuostatas (angl. 
Constitutional Charter of the Czechoslovak Republic of 29 February) buvo 
suformuotas konstitucinis teismas ir paskirti septyni teisėjai '* (teismas pra- 
dėjo veikti 1921 m., keli mėnesiai po Austrijos Konstitucinio Teismo vei- 
klos pradžios). Čekoslovakijos Konstitucinis Teismas savo reikšmingumu ir 
veikla neprilygo Austrijos Konstituciniam Teismui. Pastarasis buvo įsteig- 
tas pagal 1920 m. spalio 1 d. konstituciją (angl. The Federal Constitutional 
Law of 1 October), tapo reikšmingu konstituciniu institutu ir pavyzdžiu 
kitiems konstituciniams teismams. Šio teismo teisėju buvo ir pats konstitu- 
cinės justicijos kūrėjas H. Kelsenas. Dėl nepalankiai susiklosčiusių istori- 
nių aplinkybių (susijusių ir su Antruoju pasauliniu karu) šio teismo veikla 
buvo pertraukta ir atkurta 1945 metais. Pirmajame konstitucinės justici- 
jos raidos etape 1931 m. buvo įsteigtas ir Ispanijos Konstitucinis Teismas 
(Konstitucinių garantijų tribunolas, veikęs iki 1936 m. E Franko režimo, 
vėliau atkurtas pagal 1978 m. Ispanijos Konstitucijos nuostatas ir vėl pra- 
dėjęs veikti 1980 m.). XX a. pradžioje konstitucinės kontrolės institutas 
formavosi Lichtenšteine ir Airijoje. 

Nors XX a. pradžioje Europos valstybėse buvo įkurti tik keli konsti- 
tuciniai teismai, bet europinės konstitucinės kontrolės idėjos buvo plačiai 
diskutuojamos. Jos sudomino ir Lietuvos mokslininkus bei politikus. Lie- 
tuvos konstitucinės teisės pradininkas M. Romeris specialųjį konstitucinį 
teismą vertino kaip realiausią konstitucijos garantiją". 

1918—1940 m. Lietuvos konstitucinėje sistemoje buvo oficialiai de- 
klaruotas įstatymų atitikties konstitucijai principas, bet nebuvo nustatyta 

šio principo įgyvendinimo tvarka''*. Vertinant Lietuvos konstitucinės kon- 


trolės ištakas itin svarbi 1928 m. įsteigtos Valstybės Tarybos, kuri aiškino 


ne tik įstatymų, bet ir konstitucijos turinį, veikla"'“. Išskirtinai reikšmingas 


"š Keturis Čekoslovakijos Konstitucinio Teismo teisėjus, iš jų ir pirmininką, paskyrė res- 
publikos prezidentas, du teisėjus — Aukščiausiasis Teismas, dar du teisėjus — Aukščiausiasis 
administracinis teismas. 

"4 Plačiau apie konstitucinio teismo reikšmingumą žr.: ROMERIS, M. Konstitucinės ir teis- 
mo teisės pasieniuose. Vilnius: Pozicija, 1994. 


"5 BIRMONTIENĖ, T.; BuBNYS, A.; BUIŠIENĖ, O., et al. Lietuvos konstitucinė teisė. Vadovėlis. 
Vilnius: Mykolo Romerio universitetas, 2012, p. 720. 


V“ Plačiau apie Valstybės Tarybos veiklos reikšmingumą konstitucinei kontrolei Žr.: 


Žuuys, J. Konstitucinis Teismas — teisinės ir istorinės prielaidos. Vilnius: VĮ Teisinės infor- 
macijos centras, 2001, p. 61-69. 

buvo ir pagal 1935 m. Statutinio teismo įstatymą įsteigtas Statutinis Teis- 
mas — Vyriausiojo Tribunolo organizacinės struktūros padalinys, kurio 
paskirtis buvo tikrinti Lietuvos Respublikos įstatymų ir administracinių 
teisės aktų teisėtumą, t. y. kiek šie aktai atitinka Klaipėdos krašto statutą, 
ar Klaipėdos krašto institucijų aktai yra teisėti, suderinti su Statutu. Klai- 
pėdos krašto Statutinio teismo teisinis statusas priartėjo prie konstitucinės 
kontrolės doktrinos". Paminėtinos ir pastangos konstitucijoje įtvirtinti 
konstitucinės kontrolės institutą. 1936 m. Lietuvos Vyriausybės sudaryta 
Lietuvos Valstybės Tarybos komisija naujos konstitucijos projektui pareng- 
ti svarstė ir galimybę įsteigti konstitucinį teismą; buvo numatyta jam leisti 
tikrinti konstitucingumą tik tokio įstatymo ar atskirų jo nuostatų, nuo kurio 
įsigaliojimo dar nebuvo praėję treji metai arba kurių jis nustatytąja tvarka dar 
nebuvo tikrinęs; konstitucinis teismas turėjo būti įpareigotas sprendime nu- 
statyti tvarką ir laiką, kaip ir nuo kada antikonstituciniu pripažintas įstatymas 
ar jo nuostatos nustos veikti!'*. Vis dėlto šie sumanymai nebuvo įgyvendinti. 
Antrasis europietiškosios konstitucinės kontrolės raidos eta- 
pas — XX a. vidurys (po Antrojo pasaulinio karo). Antrojo pasaulinio 
karo įvykiai paskatino valstybes rūpintis konstitucijos ir žmogaus teisių 
apsauga. Europos tautos įsitikino, kad ir teisėtai į valdžią patekusios po- 
litinės jėgos — Italijos fašistai, Vokietijos naciai — gali nepaisyti konstitu- 
cijos, neigti žmogaus teises, todėl būtina numatyti tinkamų konstitucijos 
apsaugos priemonių. Juo daugelyje valstybių tapo konstitucinis teismas. 
Šiuo laikotarpiu susikūrė ir veiksmingos tarptautinės žmogaus teisių ap- 
saugos sistemos kaip Jungtinių Tautų ir Europos Tarybos organizacijų da- 
lis. Tai leido stiprinti ir konstitucinę žmogaus teisių apsaugą. Konstituci- 
nė justicija tampa svarbiu konstituciniu institutu, konstitucijų pagrindu 
įsteigiami konstituciniai teismai, kurių vienas iš pagrindinių tikslų — as- 
mens konstitucinių teisių apsauga. Pagal 1949 m. Vokietijos Konstitu- 
cijos (Pagrindinio Įstatymo) nuostatas 1951 m. buvo įsteigtas Federali- 
nis Konstitucinis Teismas. 1948 m. Italijos Konstitucija taip pat numatė 
konstitucinio teismo įsteigimą. Jis buvo sudarytas 1955-aisiais. 1945 m. 
atkurtas Austrijos Konstitucinis Teismas, 1958 m. remiantis Prancūzi- 
jos Konstitucijos nuostatomis įkurta Konstitucinė Taryba. 1947 m. pri- 
imtoje ir 1948 m. įsigaliojusioje Italijos Konstitucijoje taip pat buvo nu- 
matyta steigti konstitucinį teismą, kuris pradėjo veikti 1956 metais. Pa- 
gal 1961 m. Turkijos Konstitucijos nuostatas 1962 m. įsteigtas Turkijos 


V" Ibid., p. 80. Plačiau apie Statutinį Teismą: p. 69—80. 
Us MaksiMaiTIs, M. Įstatymų konstitucingumas Lietuvos tarpukario konstitucijose ir jo 
kontrolės forma. Konstitucinė jurisprudencija. Lietuvos Respublikos Konstitucinio Teismo 


biuletenis, 2012, Nr. 2(26), p. 277—287. 

Konstitucinis Teismas, 1963 m. Konstitucinis Teismas įkurtas ir Jugosla- 
vijoje. Taigi šiuo konstitucinės kontrolės raidos laikotarpiu išryškėjo su- 
pratimas, kad konstitucinės kontrolės institucija būtina siekiant užtikrinti 
konstitucijos veiksmingumą ir žmogaus teisių apsaugą. 

Trečiasis konstitucinių teismų raidos Europos valstybėse eta- 
pas — septintasis ir aštuntasis XX a. dešimtmetis. Šiuo laikotarpiu ne tik 
stiprėjo konstitucinių teismų autoritetas, plėtėsi jų įgaliojimai, toliau vyko 
konstitucinės justicijos plėtra, bet ir stiprėjo tarptautinis konstitucinių teis- 
mų bendradarbiavimas, susikūrė Europos konstitucinių teismų konferen- 
cija. Pirmoji konferencija įvyko 1972-aisiais!“?. Įstatymų konstitucingumo 
kontrolės institutas įtvirtintas 1975 m. Graikijos Konstitucijoje, o 1976 m. — 
ir Portugalijos Konstitucijoje. Pagal 1978 m. Ispanijos Konstitucijos nuos- 
tatas Ispanijoje atkurtas Konstitucinis Teismas. Konstitucinės kontrolės 
institucijas bandyta kurti Vengrijoje ir Lenkijoje: 1982 m. Lenkijos Kons- 
titucijos pataisose numatyta steigti konstitucinės kontrolės instituciją, kuri 
pradėjo savo veiklą tik 1986 m. Šiuo laikotarpiu padidėjo konstitucinės 
kontrolės, kaip reikšmingo valstybės konstitucinio instituto, kuriančio 
konstitucinę doktriną, svarba, suintensyvėjo ir konstitucinių teismų ben- 
dradarbiavimas. 1972 m. Dubrovnike Vokietijos, Austrijos, Italijos ir Ju- 
goslavijos Federacinės Respublikos konstitucinių teismų iniciatyva buvo 
įkurta Europos konstitucinių teismų konferencija (Europos konstitucinių 
teismų ir konstitucinę kontrolę vykdančių institucijų asociacija). 

Ketvirtasis konstitucinės justicijos Europoje plėtros etapas — 
XX a. devintojo dešimtmečio pabaigos ir XXI a. sandūra, kai sugriuvus 
nedemokratinei socialistinei sistemai atsikūrė demokratinės valstybės ar 
jų demokratiniai režimai. Buvo priimtos naujos konstitucijos, konstitu- 
cinės kontrolės institutas tapo būtinu Rytų ir Vidurio Europos valstybių 
konstitucinės struktūros elementu. Įsteigti konstituciniai teismai Veng- 
rijoje (1990 m.), Bulgarijoje (1991 m.), Rumunijoje (1992), Kroatijoje 


"“ 1971 m. Jugoslavijos Konstitucinio Teismo pirmininkas pateikė pasiūlymą įkurti Euro- 


pos konstitucinių teismų konferenciją, kuri vienytų Vokietiją, Italiją, Jugoslaviją, Austriją 
ir Turkiją (Turkija tapo Konferencijos nare tik 1987 m.). 1971 ir 1972 m. buvo rengiami 
Jugoslavijos, Austrijos, Italijos ir Vokietijos konstitucinių teismų atstovų pasitarimai, ku- 
rių metu buvo parengta Konferencijos struktūra. Pirmoji Europos konstitucinių teismų 
konferencija įvyko Dubrovnike 1972 m. spalio 17—20 d. Joje dalyvavo Vokietijos, Italijos, 
Jugoslavijos, Austrijos konstitucinių teismų atstovai. Lietuva Europos konstitucinių teismų 
konferencijos nare tapo 1996 m. Reikia pabrėžti, kad 2008 m. Europos konstitucinių teis- 
mų konferencija vyko Vilniuje, be to, jai trejus metus pirmininkavo Lietuvos Respublikos 
Konstitucinis Teismas. Šiuo metu visateisiai Konferencijos dalyviai yra 40 Europos vals- 
tybių konstituciniai teismai (Baltarusijos Konstitucinis Teismas — asocijuotasis narys nuo 


1994 m.). 


186 


2. Konstitucinės kontrolės raida. Istorinės konstitucinės kontrolės atsiradimo prielaidos. 
Konstitucinės justicijos (kontrolės) modeliai 
(1991 m.), Čekijoje (1992 m.), Slovakijoje (1992 m.), Slovėnijoje 
(1994 m.), Rusijoje (1991 m.), Armėnijoje (1996 m.), Latvijoje (1996 m.), 
Lenkijoje (1986 m.) ir kitose šalyse. Estijoje pagal 1992 m. Konstitucijos 
nuostatas konstitucinę kontrolę patikėta vykdyti Aukščiausiajam Teismui, 
tiksliau, jo sudėtyje esančiai Konstitucinės kontrolės kolegijai (angl. Cons- 
titutional Review Chamber). 

Šiuo laikotarpiu buvo įsteigtas ir Lietuvos Respublikos Konstituci- 
nis Teismas — 1993 m. pagal 1992 m. Lietuvos Respublikos Konstitucijos 
nuostatas'*", 

Konstituciniai teismai įkuriami ne tik Europos, bet ir kitų žemynų 
valstybėse. Pagal 1993 m. laikinosios konstitucijos nuostatas įsteigtas Pie- 
tų Afrikos Respublikos Konstitucinis Teismas, kuris savo veiklą pradėjo 
1995 m. Jo statusą reglamentuoja ir dabar galiojanti 1996 m. nuolatinė 
Pietų Afrikos Respublikos Konstitucija. Dėl išplėtotos jurisprudencijos šis 
Konstitucinis Teismas yra vienas iš žymiausių konstitucinių teismų Afrikos 
žemyne. Azijoje itin svarbus Pietų Korėjos Konstitucinis Teismas, įkurtas 
pagal 1988 m. Konstitucijos nuostatas, nors ir iki šio teismo įkūrimo Pietų 
Korėjos teisinėje sistemoje buvo įtvirtinti kai kurie konstitucinės kontrolės 
elementai. Konstitucinės kontrolės doktrina išplėtota ir Indijos Aukščiau- 
siojo Teismo jurisprudencijoje. 

XXI a. pradžioje ypač reikšmingas tapo ne tik tarptautinis Europos 
konstitucinių teismų bendradarbiavimas: 2011 m. įkurta Pasaulio konsti- 
tucinės justicijos konferencija (angl. World Conference on Constitutional 
Justice), kurios nariai yra daugelio pasaulio valstybių konstituciniai teis- 
mai. Šios konferencijos narys yra ir Lietuvos Respublikos Konstitucinis 
Teismas'*!. Kuriasi ir naujos konstitucinės justicijos regioninio bendradar- 
biavimo institucijos. 2015 m. spalio 28 d. Vilniuje Lietuvos ir Moldovos 
konstitucinių teismų iniciatyva įkurta Baltijos ir Juodosios jūros regionų 
valstybių konstitucinės justicijos asociacija, kurios nariais tapo ir Ukrainos 
bei Gruzijos konstituciniai teismai"“*. 


“Plačiau apie Lietuvos Respublikos Konstitucinio Teismo įkūrimą taip pat žr.: ŽiLYS, 


J. Konstitucinis Teismas — teisinės ir istorinės prielaidos. Vilnius: Teisinės informacijos 
centras, 2001. 


“2017 m. Lietuvos Respublikos Konstitucinis Teismas Vilniuje turėtų surengti Pasaulio 


konstitucinės justicijos konferencijos kongresą. 


“2 Prie šios asociacijos gali prisijungti ir kitos konstitucinės kontrolės institucijos. Asoci- 


acija įkurta siekiant skatinti ir stiprinti konstitucinių teismų regioninį bendradarbiavimą. 
Naujasis konstitucinių teismų regioninis bendradarbiavimas turėtų atverti galimybes dar 
aktyviau prisidėti prie demokratijos, teisės viršenybės ir pagarbos žmogaus teisėms stiprini- 
mo Rytų partnerystės valstybėse. 

3. Konstitucinės justicijos (kontrolės) institucijos, jų sudarymas 
ir jurisdikcija 


3.1. Konstitucinės justicijos (kontrolės) institucijų kūrimas 


Konstitucinės justicijos (kontrolės) institucijos gali skirtis kūrimo ir veik- 
los pobūdžiu. Konstitucinės justicijos funkciją atliekančių teismų kūrimo 
ypatumus visų pirma lemia konstitucinės kontrolės institucijų pobūdis: 
tokie įgaliojimai gali būti skirti konstituciniams teismams (vadinamiems 
ir tribunolais), konstitucinėms taryboms arba bendrosios kompetencijos 
teismams. 

Jeigu konstitucinė kontrolė patikėta bendrosios jurisdikcijos (ben- 
driesiems) teismams, jų kūrimas reglamentuojamas konstitucijoje ir (arba) 
įstatymuose, paprastai organiniuose ar konstituciniuose, įtvirtinant teismų 
valdžios skyrimo ar netgi rinkimo, kaip kai kuriose JAV valstijose, tvarką. 
Tokių teismų kūrimui mažiau įtakos turi politiniai procesai. Bendrosios 
kompetencijos teismui konstitucinė kontrolė yra tik viena iš daugelio kitų 
jo funkcijų. Jei konstitucinė kontrolė yra patikėta bendrosios jurisdikcijos 
teismams, šią funkciją atlieka karjeros teisėjai. 

Vienas iš reikšmingiausių konstitucinės justicijos funkcijas įgyven- 
dinančių bendrosios kompetencijos teismų sistemai priskiriamų teismų — 
JAV Aukščiausiasis Teismas (aukščiausiasis apeliacijų teismas, turintis 
ir tam tikrą atskirą kompetenciją), įsteigtas 1789 m. pagal 1787 m. JAV 
Konstitucijos nuostatas. Šis teismas išgyveno įvairių pokyčių, ne kartą savo 
istorijoje patyrė ir politikų spaudimą"““, kito jo sudėtis. Pagal 1787 m. JAV 
Konstitucijos nuostatas, JAV Kongresas turi įgaliojimus įstatymu nustatyti 
Aukščiausiojo Teismo teisėjų skaičių — nuo 6 iki 10. Nuo 1869 m. Aukš- 
čiausiojo Teismo teisėjų yra 9, jie bylas sprendžia en banc — visos sudėties. 
JAV Aukščiausiojo Teismo teisėjus skiria Prezidentas Senato pritarimu. 
Vienas iš žymiausių JAV Aukščiausiojo Teismo vyriausiųjų teisėjų (angl. 
Chief Justice)'“* Johnas Marshallas buvo paskirtas 1801 m. ir ėjo savo parei- 
gas iki pat 1835-ųjų. Jo rengtuose sprendimuose suformuluotos konstitu- 
cinės kontrolės nuostatos, kurios, kaip minėta, tapo svarbiu konstituciniu 
precedentu. Nors dažniausiai JAV Aukščiausiojo Teismo teisėjais skiriami 


“5 JAV prezidentas Franklinas Ruzveltas buvo ypač nepatenkintas Aukščiausiojo Teismo 
veikla ir grasino pakeisti jo sudėtį, nustatyti didesnį teisėjų skaičių, paskirti sau palankius 
teisėjus, nes Teismas panaikino kai kuriuos vadinamojo Naujojo Plano (angl. New Deal), 
priimto XX a. pradžioje Didžiosios depresijos metu, teisės aktus. 


4 Šiuo metu JAV Aukščiausiojo Teismo vyriausiasis teisėjas yra Johnas Robertsas, paskir- 


tas 2010 m. 

federalinių apeliacijų teismų teisėjai, gali būti skiriami ir kiti karjeros tei- 
sininkai, taip pat ir ne teisininkai. Taip jau ne kartą nutiko per ilgus šio 
teismo gyvavimo metus!““, 

Tam tikrais atvejais konstitucinės kontrolės funkcija gali būti priskir- 
ta atskiram Aukščiausiojo Teismo padaliniui, konstitucinei kolegijai. Taip 
yra Estijoje. 1992 m. Estijos Konstitucijos (su pakeitimais) 149 straipsnyje 
inter alia nustatyta, kad Estijos Aukščiausiasis Teismas vykdo ir konsti- 
tucinę kontrolę, Aukščiausiojo Teismo teisėjus skiria parlamentas Res- 
publikos Prezidento teikimu (Konstitucijos 150 str.). Pagal Konstitucijos 
152 straipsnį, Aukščiausiasis Teismas vykdydamas konstitucinę kontrolę 
įstatymus ir kitus teisės aktus, prieštaraujančius Konstitucijos nuostatoms 
ar jos dvasiai (angl. Spirit of the Constitution), turi paskelbti negaliojančiais. 
Tokią funkciją atlieka Estijos Aukščiausiojo Teismo konstitucinė kolegija, 
kurią sudaro devyni teisėjai, į šią kolegiją paskiriami Aukščiausiojo Teis- 
mo en banc, dalyvaujant visiems teisėjams (19). Šios kolegijos pirmininkas 
yra Aukščiausiojo Teismo pirmininkas. Konstitucinėje kolegijoje paprastai 
bylas nagrinėja penki teisėjai, trys teisėjai sprendžia kai kuriuos rinkimų 
ginčus. Konstitucinė kolegija en banc (visos sudėties) teismui gali perduoti 
spręsti ir teisės aktų konstitucingumo klausimus. 

Kuriant konstitucinius teismus (tribunolus) ar konstitucines tarybas 
ypač svarbios politinės institucijos: prezidentas, monarchas, parlamentas, 

vyriausybė!“". Jų nariais dažnai skiriami ne karjeros teisėjai, bet univer- 
sitetų profesoriai, advokatai, valstybės tarnautojai teisininkai ar net ir ne 
teisininkai. Galimybė tapti konstitucinio teismo teisėju yra numatyta ir 
Armėnijoje. Prancūzijos Konstitucinės Tarybos nariais tampa ir respubli- 
kos prezidentai, kurių kadencija yra pasibaigusi. Tai numatyta 1958 m. 
Prancūzijos Konstitucijos (su pakeitimais) 56 straipsnio 1 dalies nuostatose. 

Paprastai kandidatui į konstitucinio teismo teisėjus keliami dideli rei- 
kalavimai: tam tikra teisės srities darbo patirtis, paprastai — ne trumpesnė 
kaip 10 metų, o kartais ir ilgesnė; antai kandidatas į Italijos Konstitucinio 
Teismo teisėjus turi turėti ne mažesnę kaip 20 metų teisininko praktiką, o 
į Ispanijos Konstitucinį Teismą — ne mažiau kaip 15 metų teisinio darbo 


5 Vienas iš ryškiausių ir paskutiniųjų JAV Aukščiausiojo Teismo istorijoje teisėjų ne tei- 
sininkų buvo Robertas Houghwoutas Jacksonas 1941—1954 m. Jis neturėjo teisinio išsilavi- 
nimo, prieš tapdamas šio teismo teisėju ėjo aukštas prokuroro pareigas (angl. United States 
Atorney General). 


““ Plačiau apie Europos valstybių konstitucinių teismų kūrimą žr.: Europos Sąjungos vals- 


tybių narių konstitucinės sistemos. Mokslo studija. Vilnius: Mykolo Romerio universitetas, 
2012; FAvoREuU, L. Konstituciniai teismai. Iš pranc. k. vertė E. Jarašiūnas. Vilnius: Garnelis, 
2001; Constitutional Law of the EU Member States. Wolters Kluwer, 2014; DE VissER, M. 
Constitutional Review in Europe. A Comparative Analysis. HART Publishing, 2014. 


189 








IV skyrius 


praktikos. Gali būti nustatomas ir tam tikras amžius (pvz., Vokietijoje — ne 
jaunesnis kaip 40 metų), nepriekaištinga reputacija ir kt. Konstitucinio teis- 
mo teisėjo pareigos paprastai nederinamos su jokiomis kitomis pareigomis, 
nebent su pedagogine veikla (dėstymu universitetuose, pvz., Vokietijoje ir 
kt.). Konstitucinio teismo teisėjai paprastai skiriami 9—12 metų kadencijai. 
Daugelio šalių (pvz., Rumunijos, Italijos, Lietuvos) konstitucinių teismų 
teisėjams nustatyta 9 metų kadencija; Vokietijos, Vengrijos konstitucinių 
teismų teisėjų kadencija — 12 metų. Beveik visais atvejais teisėjai skiriami 
tik vienai kadencijai. Negalima eiti tas pačias pareigas iš naujo. Skiriant 
asmenis tam tikrų konstitucinių teismų teisėjais kadencijos trukmė gali 
būti neapibrėžiama, teisėjai gali būti skiriami neribotam laikui, iki sulauks 
tam tikro amžiaus (pavyzdžiui, Austrijoje, Rusijoje — 70 m.). Išimtiniais 
atvejais, pavyzdžiui, skiriant 6 metams Rusijos Federacijos Konstitucinio 
Teismo pirmininką, netaikomas net ir amžiaus ribojimas. Šio teismo pir- 
mininku teisėjas gali būti skiriamas ir pakartotinai. Kai kurių konstitucinių 
teismų teisėjams nustatoma ir kadencija, ir amžiaus ribojimas. Vokietijos 
Federalinio Konstitucinio Teismo teisėjo kadencija yra 12 metų, bet nusta- 
tyta ir maksimali amžiaus riba eiti pareigas — 68 metai. 

Konstitucinio teismo teisėjų skaičius paprastai yra 9—16 (16 — Vokie- 
tijoje; 15 — Vengrijoje, Čekijoje, Lenkijoje, Italijoje; 9 — Rumunijoje, Lie- 
tuvoje), nors gali būti ir mažesnis: Latvijos Konstitucinį Teismą sudaro 
7 teisėjai. Vienas iš konstitucinio teismo teisėjų skiriamas ar teisėjų ren- 
kamas pirmininku arba prezidentu. Taip yra Italijos, Portugalijos ar Lat- 
vijos konstituciniuose teismuose. Paprastai skiriamas arba renkamas ir jo 
pavaduotojas (Vokietijos Federaliniame Konstituciniame Teisme skiriamas 
vienas pirmininko pavaduotojas), kartais keli pavaduotojai. Antai Čeki- 
jos Konstituciniame Teisme yra du pirmininko pavaduotojai. Kai kuriuose 
konstituciniuose teismuose pirmininko pavaduotojo pareigų gali nebūti 
(Lietuvos Konstituciniame Teisme nėra pirmininko pavaduotojo pareigy- 
bės). Konstituciniuose teismuose gali būti sudaromos kolegijos (senatai), 
bylos gali būti sprendžiamos en banc (visos sudėties). 

Minėtieji bendrieji konstitucinių teismų kūrimo kriterijai skirtingai 
taikomi sudarant konkrečius konstitucinius teismus. Neretai konstituciniai 
teismai patiria sudėtingus konstitucinių krizių ir reformų laikotarpius, kei- 
čiasi teisėjų skyrimo į pareigas tvarka, jų įgaliojimų trukmė, teismų kom- 
petencija. 

Pirmasis Europoje ir ilgiausiai veikiantis yra Austrijos Konstitu- 
cinis Teismas, įkurtas 1919 metais. Jis savo veiklą pradėjo 1920 m. ir 
funkcionavo iki 1934-ųjų. Konstitucinio Teismo steigimą numatė ir dabar 
galiojanti 1920 m. Austrijos Konstitucija, kurią rengė H. Kelsenas. XX a. 

pradžioje konstitucinė justicija sunkiai skynėsi kelią Europoje. Po kelių 
Austrijos Konstitucinio Teismo sprendimų, kurie itin nepatiko to meto 
politikams, buvo priverstas atsistatydinti ir Austrijos Konstitucinio Teis- 
mo teisėjas, žymus mokslininkas prof. H. Kelsenas. Galų gale Austrijos 
parlamentas formaliu pagrindu 1934 m. panaikino Konstitucinį Teismą, 
sujungęs jį ir administracinį teismą į vieną Federalinį teismą'“'. 1945 m. 
vėl įsigaliojo 1920 m. Konstitucija, buvo atkurtas ir savo veiklą 1946 m. 
pradėjo Konstitucinis Teismas. Jį sudaro 14 teisėjų ir šeši atsarginiai. Juos 
skiria Federacijos prezidentas, tam tikrą kandidatūrų skaičių teikia Vyriau- 
sybė, Nacionalinė Taryba, Federacijos Taryba. Konstitucinio Teismo pir- 
mininką skiria Federacijos prezidentas Vyriausybės teikimu. Teisėjai eina 
pareigas iki 70 metų. 

Čekijos Konstitucinio Teismo istorinės ištakos siekia XX a. pra- 
džią: 1921 m. (pagal 1920 m. Konstitucinį Aktą) pradėjo veikti Cekoslo- 
vakijos Konstitucinis Teismas. Čekų ir slovakų tautos pagrįstai didžiuojasi, 
kad Čekoslovakijos Konstitucinis Teismas, kaip ir Austrijos Konstitucinis 
Teismas, buvo įkurtas XX a. pradžioje, po Pirmojo pasaulinio karo, ir vei- 
kė iki pat Čekoslovakijos valstybės žlugimo 1938 m., taigi keleriais metais 
ilgiau nei Austrijos Konstitucinis Teismas. Čekoslovakijos Konstitucinio 
Teismo sėkmę lėmė ir tai, kad tuo metu Čekoslovakijos Respublikos Pre- 
zidentu buvo žymus filosofas, humanistinės demokratinės pasaulėžiūros 
atstovas prof. T. G. Masarykas!““. 

1991-1992 m. veikė Čekijos ir Slovakijos Federacinės Respublikos 
Konstitucinis Teismas (angl. Constitutional Court of the Czech and Slo- 
vak Federal Republic). Iširus federacijai buvo įsteigti konstituciniai teismai 
Čekijoje ir Slovakijoje. Čekijos Konstitucinis Teismas pradėjo savo veiklą 
1993 m. liepos 15 d., kai respublikos prezidentas V. Havelas paskyrė 12 iš 
15 teisėjų. Konstitucinį Teismą sudaro 15 teisėjų, kuriuos skiria respub- 
likos prezidentas Senatui pritarus 10 metų kadencijai. Teisėjai gali būti 
skiriami pakartotinai. 

Vokietijos Federalinis Konstitucinis Teismas įkurtas įzyvendi- 
nant 1949 m. Vokietijos Konstitucijos (Pagrindinio Įstatymo) nuostatas. Jį 
sudaro 16 teisėjų, pasiskirsčiusių į du senatus. 1949 m. Vokietijos Konsti- 
tucijos (su pakeitimais) 94 straipsnyje nustatyta, kad po pusę Federalinio 
Konstitucinio Teismo narių renka Bundestagas ir Bundesratas. Šeši teisėjai 
turi būti renkami iš aukščiausiųjų federalinių teismų teisėjų. Teisėjai skiria- 
“ KūRis, E. Grynoji teisės teorija, teisės sistema ir vertybės: normatyvizmo paradigmos 
iššūkis? Iš: KELSEN, H. Grynoji teisės teorija. Vilnius: Eugrimas, 2002, p. 18—19. 


85 MEsoONIS, G. T. G. Masaryko idealios valstybės vizija: Tarpukario Čekoslovakijos pasau- 
lėžiūros pamokos. Logos, 2013, Nr. 74, p. 99—104. 

mi tik vienai 12 metų kadencijai, nustatyta ir 68 metų amžiaus riba. Teisėjų 
paskyrimui turi įtakos didžiosios politinės partijos. Konstitucinio Teismo 
pirmininką paeiliui renka Bundestagas ir Bundesratas. 

Italijos Konstitucinio Teismo steigimą numatė 1947 m. Italijos 
Konstitucija (VI skyriaus I skirsnis), įsigaliojusi 1948 metais. Italijos Kons- 
titucinis Teismas buvo sukurtas tik 1955 m. ir 1956 m. surengė pirmąjį 
posėdį. Jį sudaro 15 teisėjų, bylos nagrinėjamos en banc — visos sudėties. 
Konstitucijos 135 straipsnyje numatyta, kad po penkis teisėjus skiria Parla- 
mentas, Respublikos Prezidentas ir aukščiausieji bendrosios kompetencijos 
ir administraciniai teismai. Konstitucinio Teismo teisėjais skiriami aukš- 
čiausiųjų (administracinės ir bendrosios jurisdikcijos) teismų teisėjai, uni- 
versitetų profesoriai, advokatai ir kt. Teismas iš savo narių renka Konstitu- 
cinio Teismo pirmininką. Teisėjų kadencijos trukmė kito: iš pradžių buvo 
12 metų, 1967 m. sutrumpinta iki devynerių. 

Ispanijos Konstitucinis Teismas (Konstitucinis Tribunolas) įsteig- 
tas pagal 1978 m. Ispanijos Konstitucijos nuostatas ir pradėjo savo veiklą 
1980 metais. Kaip minėta, 1931—1936 m. Ispanijoje veikė Konstitucinių 
Garantijų Tribunolas. Konstitucijos 159 straipsnyje nustatyta, kad Konstitu- 
cinį Teismą sudaro 12 teisėjų. Teisėjus į pareigas skiria karalius, kandidatus 
teikia Deputatų kongresas (Kongresas), Senatas, vyriausybė ir Teismų val- 
džios generalinė taryba. Teisėjai skiriami vienai kadencijai, kurios trukmė — 
devyneri metai. Konstitucinio Teismo pirmininką skiria karalius Konstitu- 
cinio Teismo teikimu. 

Prancūzijos Konstitucinė Taryba įsteigta pagal 1958 m. Pran- 
cūzijos Konstitucijos nuostatas (VII skirsnis). Ją sudaro devyni paskirtieji 
nariai ir ex officio nariai — buvę respublikos prezidentai, bet jie konstitu- 
cinės tarybos posėdžiuose dalyvauja (dalyvavo) labai retai. Konstitucinės 
Tarybos nariai skiriami devyneriems metams. Tris Konstitucinės Tarybos 
narius skiria respublikos prezidentas, tris — Senato pirmininkas, dar tris — 
Nacionalinio Susirinkimo pirmininkas. Konstitucinės Tarybos pirmininką 
iš Konstitucinės Tarybos narių skiria respublikos prezidentas. 2008-aisiais 
pakeitus 1958 m. Prancūzijos Konstitucijos nuostatas, Konstitucinės Ta- 
rybos kompetencija išsiplėtė, jai suteikti įgaliojimai spręsti dėl inter alia 
įstatymų konstitucingumo ne tik a priori (jiems dar neįsigaliojus), bet ir 
a posteriori. 

Portugalijos Konstitucinis Teismas (Konstitucinis Tribunolas) 
buvo įkurtas 1983 m., 1982 m. priėmus 1976 m. Portugalijos Konstituci- 
jos pataisas. Šios pataisos nepanaikino bendrųjų teismų teisės vertinti teisės 
aktų konstitucingumą. Tai lėmė, kad Portugalijoje susiformavo vadina- 
moji mišrioji konstitucinės kontrolės sistema. Konstitucinį Teismą sudaro 

13 teisėjų, 10 teisėjų renka parlamentas (Respublikos Susirinkimas), o trys 
turi būti kooptuoti paskirtųjų 10 teisėjų; šeši iš skiriamųjų teisėjų priva- 
lomai turi būti pasirinkti iš kitų teismų teisėjų, o visi kiti — iš teisininkų. 

Vengrijos Konstitucinis Teismas buvo įkurtas 1989 m., iš esmės 
pakeitus 1949 m. Vengrijos Konstituciją. Konstitucinis Teismas savo veik- 
lą pradėjo 1990 metais. Nors pradinės Konstitucinės nuostatos numatė, 
kad parlamentas turi paskirti 15 teisėjų, politikams nesutarus dėl kai ku- 
rių kandidatūrų buvo paskirti 10 teisėjų, o vėliau, pakeitus Konstituciją, 
Konstitucinio Teismo teisėjų skaičius buvo nustatytas 11. Teisėjų kadencija 
buvo apribota devyneriais metais, nustatyta ir 70 metų amžiaus riba. Dėl 
sudėtingos politikų vienaip ar kitaip paveikiamos teisėjų rinkimų proce- 
dūros teisėjus ne visada pavykdavo paskirti. Buvo laikotarpių, kai dirbo tik 
aštuoni teisėjai, kurie sudarė kvorumą. Vengrijos Konstitucinis Teismas 
buvo labai aktyvus, XX ir XXI amžių sandūroje priėmė nemažai labai svar- 
bių sprendimų. Jis buvo vertinamas kaip vienas iš reikšmingiausių Rytų ir 
Vidurio Europos konstitucinių teismų. Po 2010 m. Vengrijos parlamen- 
to rinkimų susidariusi parlamentinė dauguma bandė riboti Konstitucinio 
Teismo įgaliojimus ir kompetenciją. 2011 m. pataisius Konstituciją, dar 
prieš įsigaliojant 2011 m. Vengrijos Konstitucijai (Pagrindinis Įstatymas, 
angl. Fundamental Law), Konstitucinio Teismo teisėjų skaičius buvo pa- 
keistas: nustatyta, kad jų turi būti 15. Iš pradžių buvo išrinkti keturi nauji 
teisėjai, o vėliau, pasibaigus teisėjų kadencijai, — dar trys. Buvo keičiama 
ir Konstitucinio Teismo teisėjų rinkimų tvarka. Konstitucinio Teismo pir- 
mininką jau renka ne teisėjai, o skiria parlamentas. 2011 m. Vengrijos 
Konstitucijos (Pagrindinio Įstatymo) 24 straipsnyje nustatytas Konstitu- 
cinio Teismo teisėjų skaičius — 15, jų kadencija — 12 metų. Konstitucijoje 
naujai apibrėžta Teismo kompetencija, tam tikrais klausimais (inter alia 
valstybės biudžeto) ji suvaržyta. 

Lietuvos Konstitucinis Teismas pradėjo veikti 1993 metais. Jo 
steigimą numatė 1992 m. Lietuvos Respublikos Konstitucijos nuostatos 
(VIII skirsnis). 1993 m. buvo priimtas Konstitucinio Teismo įstatymas. 
Konstitucinį Teismą sudaro devyni teisėjai, skiriami vienai devynerių metų 


kadencijai!““. 


“Plačiau apie Lietuvos Konstitucinio Teismo sudarymą ir veiklą žr.: Lietuvos konstituci- 
nė teisė. Vadovėlis. Vilnius: Mykolo Romerio universitetas, 2012; Europos Sąjungos vals- 
tybių narių konstitucinės sistemos. Mokslo studija. Vilnius: Mykolo Romerio universitetas, 
2012; ŽiLYS, J. Konstitucinis Teismas — teisinės ir istorinės prielaidos. Vilnius: VĮ Teisinės 
informacijos centras, 2001; JARAšIŪNAS, E. Valstybės valdžios institucijų santykiai ir Kons- 
titucinis Teismas. Vilnius: VĮ Teisinės informacijos centras, 2003; Lietuvos Respublikos 
Konstitucinis Teismas 1993—2013. Vilnius: Lietuvos Respublikos Konstitucinis Teismas, 
2013; ir kt. 

Lenkijos Konstitucinis Teismas (Konstitucinis Tribunolas) buvo 
steigiamas dar galiojant 1952 m. Konstitucijai. 1982 m. buvo priimta Kons- 
titucijos pataisa, pagal kurią turėjo būti steigiamas Konstitucinis Teismas 
(Konstitucinis Tribunolas). Konstitucinio Tribunolo įstatymas priimtas 
1985-aisiais, jo kompetencija buvo ribota. Pagal minėtąją 1982 m. Kons- 
titucijos pataisą, kuriai buvo pritarta padarius didelį politinį kompromisą, 
parlamentas turėjo teisę vetuoti Konstitucinio Tribunolo sprendimus. Tik 
kai kurie Konstitucinio Tribunolo sprendimai buvo galutiniai. Parlamentas 
(2/3 balsų dauguma) turėjo teisę spręsti dėl Konstitucinio Tribunolo akto, 
kuriuo buvo pripažintas įstatymo prieštaravimas Konstitucijai, sprendimo 
galiojimo. Lenkijos Konstitucijos kaitos laikotarpis prasidėjo 1989 me- 
tais". 1992 m. buvo priimtas Konstitucinis įstatymas, vadinamas mažąja 
konstitucija. Priėmus šį įstatymą 1952 m. Konstitucija neteko galios, liko 
galioti tik kai kurios jos nuostatos. Priėmus 1997 m. Lenkijos Konstituci- 
ją tais pačiais metais buvo priimtas ir Konstitucinio Tribunolo įstatymas, 
kuris naujai reglamentavo Konstitucinio Tribunolo įgaliojimus, panaikino 
parlamento teisę kvestionuoti jo sprendimus. 

1997 m. Lenkijos Konstitucijos VIII skyriaus „Teismai ir Tribunolai“ 
188—197 straipsniai skirti Konstitucinio Teismo (Konstitucinio Tribuno- 
10) sudarymui ir jo įgaliojimams. Konstitucinį Teismą sudaro 15 teisėjų, 
kuriuos renka parlamentas (Seimas) tik vienai devynerių metų kadencijai. 
Konstitucinio Teismo pirmininką ir vicepirmininką iš Konstitucinio Teis- 
mo teisėjų bendro susirinkimo pasiūlytų kandidatų skiria respublikos pre- 
zidentas. Konstitucinio Teismo įgaliojimai, palyginti su kai kuriais kitais 
Rytų ir Vidurio Europos konstituciniais teismais, yra labai platūs. 

1994 m. Latvijos parlamentas (Saeima) priėmė teismų įstatymo 
pataisas, pagal kurias turėjo būti steigiamas konstitucinis teismas, buvo pa- 
rengta ir Konstitucijos pataisa. 1996 m. birželio 5 d. pakeitus 1922 m. Lat- 
vijos Konstitucijos 85 straipsnį buvo sukurti konstituciniai pagrindai kons- 
tituciniam teismui įkurti ir 1996 m. gruodžio 9 d. keturiems pirmiesiems 
teisėjams prisiekus parlamente (Saeimoje) Latvijos Konstitucinis Teismas 
pradėjo veiklą. Konstitucijos 85 straipsnyje nustatyta, kad Latvijoje turi 
būti Konstitucinis Teismas, kurio narius skiria parlamentas; Konstitucinis 
Teismas inter alia sprendžia dėl įstatymų atitikties Konstitucijai. Konstitu- 
cijoje nei teisėjų skaičius, nei jų kadencijos trukmė nenustatyta, tai regla- 
mentuojama įstatymu. Latvijos Konstitucinį Teismą pagal įstatymą sudaro 
septyni teisėjai, juos skiria Parlamentas (Saeima) vienai 10 metų kadencijai. 


“Plačiau apie Lenkijos Konstitucijos kitimo laikotarpį žr: KALINAUSKAS, G. Lenkijos Res- 
publikos konstitucinė sistema. Iš: Europos Sąjungos valstybių narių konstitucinės sistemos. 


Mokslo studija. Vilnius: Mykolo Romerio universitetas, 2012, p. 495—529, 495—498. 

Konstitucinio Teismo įstatymas buvo ne kartą keičiamas, inter alia plečiami 
Teismo įgaliojimai. 

Moldovos Respublikos Konstitucinis Teismas įkurtas 1995 m., 
jo įsteigimą numatė 1994 m. priimta Moldovos Respublikos Konstitucija, 
kurioje Konstituciniam Teismui yra skirtas atskiras skirsnis. Konstitucijos 
136 straipsnyje numatyta, kad Konstitucinį Teismą sudaro šeši teisėjai, ski- 
riami šešerių metų kadencijai. Konstitucijoje nenumatytas ribojimas pakar- 
totinai skirti asmenį Konstitucinio Teismo teisėju. Konstitucinio Teismo 
įstatyme numatyta, kad asmuo gali būti skiriamas dviem kadencijoms, t. y. 
12 metų. Po du teisėjus skiria parlamentas, vyriausybė ir Aukščiausioji ma- 
gistratūros taryba. Konstitucijos 135 straipsnyje numatyta plati Konstituci- 
nio Teismo kompetencija, inter alia Konstitucijos nuostatų interpretacija, 
įvairių teisės aktų konstitucingumo patikra, politinių partijų konstitucin- 
gumas ir kt. Iki 2016 m. vasario 9 d. Moldovos Konstitucinio Teismo reikš- 
mingo nutarimo, kuriame išaiškinta bendrosios kompetencijos teismų teisė 
kreiptis į Konstitucinį Teismą, teismų teisė kreiptis į Konstitucinį Teismą 
buvo ribota, jie galėjo ja pasinaudoti tik per Aukščiausiąjį Teismą. Asmuo į 
Moldovos Konstitucinį Teismą gali kreiptis tik netiesiogiai, per teismus. Iki 
2016 m. į Konstitucinį Teismą daugiausia kreipėsi politinės institucijos ir 
parlamento nariai. Konstitucinės jurisdikcijos kodekso 38 straipsnyje nu- 
matyta, kad į Konstitucinį Teismą gali kreiptis ir vienas parlamento narys. 
Pastaraisiais metais Moldovos Konstitucinis Teismas priima svarbius spren- 
dimus, antai 2016 m. kovo 4 d. nutarime pripažino Konstitucijos pataisą 
nekonstitucine"“!. 

Rusijos Federacijos Konstitucinis Teismas buvo įsteigtas 
1991 m., priėmus specialų įstatymą. Jį sudarė 13 teisėjų, kuriuos paskyrė 
Rusijos Federacijos Valstybės Dūma. Rusijoje vykusi 1993 m. konstitucinė 
krizė privertė sustabdyti Konstitucinio Teismo veiklą. 1993 m. Rusijos Fe- 
deracijos Konstitucija apibrėžė Konstitucinio Teismo įsteigimą ir jo kom- 
petenciją, 1994 m. buvo priimtas konstitucinis Rusijos Federacijos Konsti- 
tucinio Teismo įstatymas ir jo pakeitimai, kurie ne tik susiaurino Konstitu- 
cinio Teismo įgaliojimus, bet ir padarė jį labiau priklausomą nuo politikų, 
ypač prezidento. Konstitucinis Teismas pradėjo savo veiklą 1995-aisiais. 
Konstitucinis 1994 m. Rusijos Federacijos Konstitucinio Teismo įstatymas 
buvo ne kartą keistas ir šiuo metu galioja su 2014 m. padarytais pakeiti- 
mais. Konstituciniame įstatyme numatyta daugiau teisėjų (19), pakeista ir 
Konstitucinio Teismo kompetencija (inter alia Teismas prarado teisę savo 


“ Ruling of the Constitutional Court of Moldova of 4 March, 2016. Prieiga per internetą: 
<www.constcourt.md>. 

iniciatyva (proprio motu) pradėti bylą). Minėtojo konstitucinio įstatymo 
4 straipsnyje (inter alia sa 2014 m. pakeitimais) nustatyta, kad Konstitucinį 
Teismą sudaro 19 teisėjų, kuriuos prezidento teikimu skiria Rusijos Fede- 
racijos Taryba; šio įstatymo 12 straipsnyje (su inter alia 2010 m. pakeiti- 
mais) Konstitucinio Teismo teisėjų įgaliojimų trukmė ribojama nustatant 
70 metų amžiaus ribą. Konstitucinio Teismo pirmininkui, kurį prezidento 
teikimu šešeriems metams skiria Rusijos Federacinė Taryba, šis apribo- 
jimas netaikomas, jis gali būti skiriamas Konstitucinio Teismo pirminin- 
ku ir pakartotinai. Pagal anksčiau galiojusį teisinį reguliavimą Konstituci- 
nio Teismo pirmininkas buvo renkamas iš teisėjų, kurių kadencija buvo 
12 metų, Teismas buvo suskirstytas į dvi kolegijas, o dabar visi klausimai 
sprendžiami en banc — visos teismo sudėties. Sprendimui priimti reikalin- 
gas 2/3 Konstitucinio Teismo teisėjų kvorumas. 

Turkijos Konstitucinis Teismas įkurtas pagal 1961 m. Turkijos 
Konstitucijos ir atitinkamo 1962 m. įstatymo nuostatas. Jį sudarė 15 narių. 
1982 m. Turkijos Konstitucija taip pat numato Konstitucinį Teismą, kurį 
sudaro 11 teisėjų ir 4 teisėjų pavaduotojai. Juos skiria tam tikros valstybės 
valdžios institucijos. 2010 m. pakeitus Konstituciją buvo išplėsta Konsti- 
tucinio Teismo kompetencija, jam suteikti įgaliojimai spręsti individualius 
skundus, be to, teisėjų skaičius buvo padidintas iki 17. 

Korėjos Konstitucinio Teismo įkūrimo ištakos siejamos su 1948 m. 
Pietų Korėjos Konstitucijos nuostatomis, kad dėl įstatymų konstitucingu- 
mo turi spręsti konstitucinis komitetas, kuris turėjo būti (ir buvo) sudaro- 
mas iš penkių Aukščiausiojo Teismo teisėjų ir penkių Parlamento narių. 
1960 m. buvo keičiamos Konstitucijos nuostatos, jose buvo numatytas 
Konstitucinio Teismo steigimas. Teismą turėjo sudaryti šešerių metų ka- 
dencijai skiriami devyni teisėjai, bet šios konstitucinės nuostatos nebuvo 
įgyvendintos (dėl nedemokratinių politinių pokyčių (pranc. coup d'ėtat) 
Konstitucinis Teismas nebuvo sukurtas). Korėjos Konstitucinis Teismas 
buvo sukurtas tik 1988 m., po to, kai 1987 m. buvo padarytos 1948 m. 
Pietų Korėjos Konstitucijos (su pakeitimais) pataisos ir parlamentas priėmė 
Konstitucinio Teismo įstatymą. Šios šalies Konstitucinis Teismas įkurtas 
remiantis europietiškuoju konstitucinės kontrolės modeliu, jį sudaro de- 
vyni teisėjai, kuriuos šešerių metų kadencijai į pareigas skiria respublikos 
prezidentas. Teisėjai gali būti skiriami pakartotinai. Iš jų tris kandidatūras 
siūlo parlamentas, tris — Aukščiausiojo Teismo pirmininkas). Jie pareigas 
gali eiti iki 65 metų, o Konstitucinio Teismo pirmininkas — iki 70 metų 
amžiaus. Tai vienas iš reikšmingiausių Azijos konstitucinių teismų, kuriam 
būdinga išplėtota jurisprudencija. 

Afrikos žemyne reikšmingiausias yra Pietų Afrikos Konstitucinis 
Teismas, įsteigtas pagal 1993 m. laikinosios Konstitucijos nuostatas. Da- 
bartinį jo statusą reglamentuoja 1996 m. Pietų Afrikos Konstitucija (su pa- 
keitimais). Konstitucinį Teismą sudaro 11 teisėjų, kuriems įgaliojimai su- 
teikiami 12-kai metų, vėliau juos galima pratęsti. Yra nustatyta sudėtinga 
šio Konstitucinio Teismo kūrimo tvarka. Pietų Afrikos Konstitucinis Teis- 
mas yra priėmęs daug svarbių žmogaus teisių apsaugai skirtų sprendimų. 

Lotynų Amerikoje konstituciniai teismai neretai derina europietišką- 
jį ir amerikietiškąjį modelius. Konstituciniai teismai įsteigti Čilėje, Peru, 
Kolumbijoje. 


3.2. Konstitucinės justicijos (kontrolės) institucijų jurisdikcija 


Pagrindinis konstitucinės kontrolės tikslas — užtikrinti konstitucijos virše- 
nybę nacionalinės teisės šaltinių sistemoje ir žmogaus teisių apsaugą. Šis 
tikslas įgyvendinamas konstitucinės kontrolės institucijoms suteikiant pla- 
čius įgaliojimus. 

Konstitucinės kontrolės institucijų (konstitucinių teismų, konstituci- 
nių tarybų, bendrosios kompetencijos teismų) įgaliojimai konstitucijose 
ir specialiuosiuose (organiniuose, konstituciniuose) įstatymuose gali būti 
formuluojami gana plačiai ir apimti konstitucijos nuostatų interpretavimo, 
įstatymų ir kitų teisės aktų, taip pat ir tarptautinių sutarčių, konstitucingu- 
mo patikrą, referendumų, rinkimų, valstybės valdžios institucijų įgaliojimų 
klausimus (valdžių padalijimo, federacijos subjektų ginčus), sprendimus 
dėl aukščiausiųjų valstybės pareigūnų (prezidentų) gebėjimo eiti parei- 
gas dėl sveikatos, konstitucinės atsakomybės (apkaltos), kylančios ne tik 
aukščiausiesiems pareigūnams, bet ir politinėms partijoms, klausimus ir 
kt. Vienas iš svarbiausių konstitucinės kontrolės objektų — žmogaus teisių 
užtikrinimas infer alia pateikiant individualų skundą. 

Konstitucinės kontrolės institucijų įgaliojimai ir jų kompetencija įtvir- 
tinami konstitucijose. Ypač plati konstitucinio teismo jurisdikcija yra įtvir- 
tinta 1997 m. Portugalijos Konstitucijoje (su pakeitimais). Joje aptariama ir 
konstitucinio teismo sprendimų galia (Konstitucijos 223, 277—283 ir kt. str.). 

1949 m. Vokietijos Konstitucijos (Pagrindinio Įstatymo) 93 straipsny- 
je numatyta inter alia Vokietijos Federalinio Konstitucinio Teismo kompe- 
tencija spręsti formaliosios arba materialiosios federalinės teisės arba fede- 
racinės ir žemės teisės suderinamumo su Konstitucija klausimus. 

1997 m. Lenkijos Konstitucijos 188 straipsnyje minimos šios Konsti- 
tucinio Teismo (Konstitucinio Tribunolo) kompetencijos sritys: įstatymų ir 
tarptautinių sutarčių atitiktis Konstitucijai; įstatymų atitiktis ratifikuotoms 
tarptautinėms sutartims, kurioms ratifikuoti reikia išankstinio įstatyme 

išreikšto sutikimo; svarbiausių valstybės institucijų leidžiamų teisės aktų 
atitiktis Konstitucijai, ratifikuotoms tarptautinėms sutartims ir įstatymams; 
politinių partijų tikslų ir veiklos atitiktis Konstitucijai; konstitucinių skun- 
dų tyrimas. 

2011 m. Vengrijos Konstitucijos (Pagrindinio Įstatymo) 24 straipsnyje 
numatyta gana plati Konstitucinio Teismo kompetencija: inter alia spręsti 
parlamento priimtų, bet dar nepaskelbtų (neįsigaliojusių) aktų atitikties 
Konstitucijai klausimus; dėl bet kurio teisės akto (angl. any legal regulation) 
atitikties Konstitucijai, taip pat ir tarptautinei sutarčiai; gavus konstitucinį 
skundą tikrinti Teismo sprendimo atitiktį Konstitucijai; taip pat tikrinti 
konkrečioje byloje taikytino įstatymo atitiktį Konstitucijai, Konstitucijos 
pataisų atitiktį Konstitucijoje numatytiems tokių pataisų priėmimui taiko- 
miems procedūriniams reikalavimams ir kt. 

Konstituciniai teismai tikrina teisės aktų, visų pirma įstatymų, konsti- 
tucingumą tiek juos priimant taikomų formaliųjų reikalavimų, tiek turinio 
požiūriu. Kai kurie konstituciniai teismai, pavyzdžiui, Portugalijos, Aust- 
rijos, Lietuvos ir kt., turi įgaliojimus spręsti ir dėl teisės spragų, legislaty- 
vinės omisijos konstitucingumo“. 

Konstituciniai teismai vertindami inter alia teisės aktų atitiktį konsti- 
tucijai interpretuoja ne tik ordinarinės teisės, bet pirmiausia konstitucijos 
nuostatas. Taigi ypač svarbūs konstitucinių teismų įgaliojimai oficialiai aiš- 
kinti konstitucijos nuostatas. Kai kuriose konstitucijose tokie konstitucinio 
teismo įgaliojimai formuluojami expressis verbis, kaip antai 1949 m. Vokie- 
tijos Pagrindinio Įstatymo (su pakeitimais) 93 straipsnyje inter alia numa- 
tyta, kad Federalinis Konstitucinis Teismas tam tikrais atvejais sprendžia 
dėl Pagrindinio Įstatymo interpretavimo. 1994 m. Moldovos Konstitucijos 
(su pakeitimais) 135 straipsnyje inter alia numatyta, kad Konstitucinis Teis- 
mas gali pateikti Konstitucijos (nuostatų) aiškinimą. 1992 m. Slovakijos 
Konstitucijos (su pakeitimais) 128 straipsnyje numatyta, kad Konstituci- 
nis Teismas pateikia Konstitucijos ar konstitucinių įstatymų interpretaci- 
ją, jeigu dėl aiškinimo yra kilęs ginčas. Toks Konstitucinio Teismo in- 
terpretacinis sprendimas turi būti promulguojamas kaip įstatymas ir nuo 
jo promulgavimo dienos yra visiems privalomas. Kai kurie konstituciniai 
teismai, kaip antai Lietuvos Konstitucinis Teismas, tokius savo įgaliojimus 
oficialiai aiškinti Konstituciją interpretuoja kaip implicitiškai kylančius iš 
Konstitucijos nuostatų. Šis Teismas ne kartą aiškino, kad iš pačios Kons- 
"2 Plačiau apie legislatyvinę omisiją kaip konstitucinės kontrolės objektą žr.: BIRMONTIENĖ, 
T.; JARAŠIŪNAS, E.; SPRUOGIS, E. Legislatyvinės omisijos problemos konstitucinėje jurispru- 


dencijoje. Iš: Konstitucinė jurisprudencija. Lietuvos Respublikos Konstitucinio Teismo biu- 


letenis, 2008, Nr. 2(10), p. 171—270. 

titucijos kyla ir Konstitucinio Teismo išimtiniai įvaliojimai oficialiai aiš- 
kinti Konstituciją, savo jurisprudencijoje pateikti oficialią Konstitucijos 
nuostatų sampratą, kitaip tariant, kurti oficialiąją konstitucinę doktriną; 
pagal Konstituciją, konstitucinių nuostatų samprata ir argumentai, išdėstyti 
Konstitucinio Teismo nutarimuose, taip pat kituose Konstitucinio Teismo 
aktuose — išvadose ir sprendimuose, saisto ir teisę kuriančias, ir ją taikan- 
čias institucijas (pareigūnus), neišskiriami nė bendrosios kompetencijos ir 
pagal Konstitucijos 111 straipsnio 2 dalį įsteigti specializuoti teismai““. 
Konstitucinio Teismo aktuose aiškinamas ne tik konstitucinio reguliavimo 
turinys, konstituciniai principai, bet ir tokios svarbios konstitucinės kate- 
gorijos kaip teisinė valstybė, žmogaus teisės. 

Kai kurie konstituciniai teismai turi expressis verbis konstitucijose nu- 
matytus įgaliojimus spręsti ir konstitucijos pataisų atitikties konstitucijos 
nuostatoms klausimą (Pietų Afrikos Konstitucinis Teismas, konstitucijos 
pataisų priėmimui taikomų reikalavimų aspektu — Vengrijos Konstitucinis 
Teismas). Moldovos Konstitucinis Teismas taip pat gali vertinti teikiamas 
Konstitucijos pataisas (1994 m. Konstitucijos 135 str.). Kai kurie kons- 
tituciniai teismai, kaip antai Lietuvos!“*, Čekijos, tokius savo įgaliojimus 
interpretuoja kaip implicitiškai kylančius iš konstitucijos nuostatų. 

Daugelis konstitucinių teismų (Čekijos, taip pat ir Lietuvos) turi įga- 
liojimus tikrinti tarptautinių sutarčių atitiktį konstitucijai tiek prieš ją rati- 
fikuojant, tiek ratifikavus'“". Lenkijos Konstitucinis Teismas (Konstitucinis 
Tribunolas) sprendžia ir įstatymų atitikties ratifikuotoms tarptautinėms su- 
tartims (1997 m. Lenkijos Konstitucijos (su pakeitimais) 188 str.) klausimą. 

Konstituciniai teismai tiesiogiai, kai tokie įgaliojimai expressis verbis 
įtvirtinami konstitucijų nuostatose, arba netiesiogiai, tikrindami teisės 
aktų konstitucingumą, pavyzdžiui, Lietuvos Konstitucinis Teismas!““, ver- 
tina ir pasisako dėl aukščiausiųjų valstybės valdžios institucijų įgaliojimų, 
kompetencijos, jų tarpusavio santykių (Vokietijos, Čekijos, Rumunijos ir 
kt. konstituciniai teismai). Federacinių respublikų konstituciniai teismai 


"5 Inter alia Lietuvos Respublikos Konstitucinio Teismo 2005 m. rugsėjo 20 d. sprendi- 
mas, 2006 m. kovo 28 d., gegužės 9 d., birželio 6 d., 2007 m. spalio 22 d., 2013 m. liepos 
1 d., 2014 m. liepos 11 d. nutarimai. 


"4 Lietuvos Respublikos Konstitucinio Teismo 2014 m. sausio 24 d. nutarime pasisakyta 


dėl įstatymo, kuriuo buvo keičiama Konstitucijos nuostata, konstitucingumo. 


"5 Plačiau apie konstitucinių teismų įgaliojimus vertinti tarptautinių sutarčių nuostatas žr. 
šio vadovėlio I skyrių. 

W Antai Lietuvos Respublikos Konstitucinio Teismo 1998 m. sausio 10 d. nutarime buvo 
interpretuojami kai kurie Respublikos Prezidento, Seimo, Vyriausybės įgaliojimai, aiškina- 
mi valstybės valdymo formos ypatumai. 

paprastai turi įgaliojimus spręsti ir federacijos, ir jos subjektų ginčus (Vo- 
kietijos ir kt.). Kai kurie konstituciniai teismai, kaip antai Ispanijos Kons- 
titucinis Teismas, sprendžia kai kuriuos centrinės valdžios institucijų ir 
savavaldžių bendruomenių (angl. Autonomous communities) ginčus (konf- 
liktus). Jis gali spręsti ir tokių institucijų priimtų aktų galiojimo (1978 m. 
Ispanijos Konstitucijos (su pakeitimais) 161 str.) klausimus. Panašūs įgalio- 
jimai suteikti ir Italijos Konstituciniam Teismui (1947 m. Italijos Konstitu- 
cijos (su pakeitimais) 134 str.). 

Kai kurie konstituciniai teismai turi įgaliojimus priimti sprendimus 
dėl politinių partijų veiklos konstitucingumo ir jų veiklos uždraudimo (pa- 
vyzdžiui, Vokietijos, Čekijos, Lenkijos, Portugalijos, Turkijos ir kt.). 

Konstituciniai teismai gali nagrinėti bylas ir dėl respublikos preziden- 
to ar kitų aukščiausiųjų valstybės pareigūnų konstitucinės atsakomybės, 
apkaltos, kurios pagrindas gali būti veika, susijusi su valstybės išdavimu, 
šiurkščiu konstitucijos pažeidimu, priesaikos sulaužymu, sunkaus nusikal- 
timo padarymu (Lietuvos, Korėjos, Vokietijos, Čekijos, Pietų Afrikos ir 
kt. konstituciniai teismai). Rumunijos Konstitucinis Teismas sprendžia tik 
dėl respublikos prezidento, kuris kaltinamas šiurkščiai pažeidęs Konstitu- 
ciją, įgaliojimų suspendavimo (1991 m. Rumunijos Konstitucijos (su pa- 
keitimais) 95 str.), o apkaltos procedūra patikėta kitai institucijai (1991 m. 
Rumunijos Konstitucijos (su pakeitimais) 96 str.). Italijos Konstitucinis 
Teismas gali priimti sprendimus dėl kaltinimų, pateiktų ne tik respubli- 
kos prezidentui, bet ir ministrams. Kai kurie konstituciniai teismai, kaip 
antai Čekijos Konstitucinis Teismas, sprendžia ir dėl parlamento narių 
įgaliojimų praradimo. Portugalijos Konstitucinis Teismas turi įgaliojimus 
patikrinti teismo nuosprendį, dėl kurio respublikos prezidentas praranda 
pareigas ir teisę būti perrinktas. Lietuvos!“ ir Korėjos!** 
mai nagrinėjo prezidentų apkaltos bylas. Lietuvos Konstitucinis Teismas 


konstituciniai teis- 


sprendė ir dėl parlamento narių konstitucinės atsakomybės. 

Konstituciniai teismai dalyvauja sprendžiant ginčus dėl respublikos 
prezidento, parlamento narių rinkimų. Tokius įgaliojimus turi Prancūzijos 
Konstitucinė Taryba, Lietuvos Konstitucinis Teismas. Portugalijos Kons- 
titucinis Teismas taip pat turi tam tikrų įgaliojimų spręsti rinkimų ginčus. 

Konstituciniai teismai gali spręsti ir referendumo skelbimo ir vykdymo 
klausimus. Portugalijos Konstitucinis Teismas prieš rengiant referendumą 


“Lietuvos Respublikos Konstitucinis Teismas sprendė ne vieną apkaltos bylą dėl Res- 
publikos Prezidento, Seimo narių apkaltos: žr. Konstitucinio Teismo 2004 m. kovo 31 d., 
2010 m. spalio 27 d., 2014 m. birželio 3 d. išvadas. 


W 2004 m. Korėjos Konstitucinis Teismas nepatvirtino parlamento priimto apkaltos 


sprendimo ir Pietų Korėjos Prezidentas Roh Moo Hyunas neprarado savo pareigų. 

turi patikrinti jo teisėtumą (1976 m. Portugalijos Konstitucijos (su pakeiti- 
mais) 223 str.). Prancūzijos Konstitucinė Taryba priima sprendimus dėl re- 
ferendumo vykdymo, skelbia referendumo rezultatus (1958 m. Prancūzi- 
jos Konstitucijos (su pakeitimais, inter alia 2008 m.) 60 str.), taip pat tikrina 
kai kurių referendumui pateikiamų aktų konstitucingumą (Konstitucijos 
61, 11 str.). Konstituciniai teismai formuluoja referendumo konstitucinius 
reikalavimus ir vertindami jų organizavimą bei vykdymą reguliuojančių 
įstatymų konstitucingumą. Antai Lietuvos Konstitucinis Teismas 2014 m. 
liepos 11 d. nutarime aiškino inter alia konstitucinius reikalavimus refe- 
rendumams skelbti. 

Kai kurie konstituciniai teismai, kaip antai Portugalijos ir Lietuvos, 
turi įgaliojimus spręsti ir dėl Respublikos Prezidento sveikatos būklės, bū- 
tent, ar jo sveikatos būklė neleidžia jam eiti pareigų. 

Vienas iš svarbiausių konstitucinės kontrolės tikslų — užtikrinti žmo- 
gaus teises. Šį tikslą konstituciniai teismai įgyvendina įvairiomis prie- 
monėmis inter alia spręsdami asmenų (fizinių ar juridinių) individualius 
konstitucinius skundus. Šis institutas yra efektyvi konstitucinių teisių 
apsaugos priemonė““. Individualaus konstitucinio skundo Europoje išta- 
kos — 1849 m. Vokietijos Konstitucija, kurioje buvo numatyta individua- 
laus konstitucinio skundo teisė, bet šios Konstitucijos nuostatos niekada 
neįsigaliojo. Belgijoje, Prancūzijoje, Šveicarijoje taip pat buvo diskutuoja 
ma šiuo klausimu. 1867 m. Austrijos ir Vengrijos Konstitucijos nuostatose 
taip pat buvo įtvirtinta galimybė ginčyti teisės normų konstitucingumą. 
Tiesioginio asmens kreipimosi į konstitucinės justicijos institucijas, vienos 
jo formos — konstitucinio skundo — istorinė raida siekia anglų teisėje įtvir- 
tinto habeas corpus instituto ištakas XII-XIII a. ir jo raidą“". Individualaus 
skundo institutą įtvirtina Vokietijos, daugelio kitų Rytų ir Vidurio Euro- 
pos konstitucinių teismų kompetenciją reglamentuojantys teisiniai aktai, 
atspindintys austrų konstitucinės priežiūros, abstrakčios normų kontrolės 
ir anglosaksų teisės tradicijoje paplitusio individualios konstitucinių teisių 
apsaugos modelių susipynimą. 

Paprastai asmenys (įskaitant juridinius) dėl pažeidžiamų konstitucinių 
teisių turi teisę tiesiogiai kreiptis į konstitucinį teismą. Ši teisė gali būti 
įgyvendinama ir netiesiogiai. Daugelis valstybių turi tiesioginį ir netiesio- 
ginį individualaus kreipimosi institutus. 


“Plačiau apie konstitucinio skundo institutą žr.: BIELIŪNIENĖ, L. Žmogaus teisių apsaugos 
stiprinimas konstitucinio skundo institute. Monografija. Vilnius: Justitia, 2014. 


0 Ibid., p. 50-58. 

Netiesioginis kreipimasis į konstitucinį teismą — tai ordinarinio teismo 
ar kitos įgaliotosios institucijos (ombudsmeno) kreipimasis į konstitucinį 
teismą dėl asmeniui taikytino galbūt nekonstitucinio teisės akto, kuriuo 
gali būti pažeidžiamos asmens teisės. Su tokiais prašymais į konstitucinį 
teismą dažniausiai kreipiasi ordinariniai teismai, nagrinėjantys konkrečią 
bylą ir gavę asmens prašymą, taip pat savo iniciatyva. Netiesiogiai, daž- 
niausiai per teismus, asmenys gali kreiptis į konstitucinius teismus dauge- 
lyje valstybių (pavyzdžiui, Čekijoje, Lenkijoje, Vokietijoje ir kt.). Netie- 
sioginio kreipimosi į konstitucinį teismą teisė gali būti įgyvendinama ir 
per ombudsmenus (Armėnijoje, Austrijoje, Kroatijoje, Čekijoje, Rusijoje, 
Portugalijoje, Ispanijoje, Moldovoje ir kt.). 

Kai kuriose valstybėse, pavyzdžiui, Lietuvoje, Prancūzijoje, Italijoje, 
Moldovoje, įtvirtintas tik netiesioginio asmens kreipimosi institutas, pagal 
kurį pirmiausia asmuo kreipiasi į ordinarinį teismą, o šis dėl asmeniui kilu- 
sios konstitucinės problemos kreipiasi į konstitucinį teismą. 

Asmens tiesioginio kreipimosi į konstitucinės justicijos instituciją for- 
mų labai daug. Toks kreipimasis (skundas) gali būti tiesiogiai susijęs su 
konkrečia asmens teise ir jos pažeidimu, o gali būti ir asmens kreipimasis, 
susijęs su abstrakčia abejone dėl norminio akto konstitucingumo“"!. 

Individualūs kreipimaisi į konstitucinį teismą dėl abstrakčios teisės 
normų kontrolės (abstrakčios konstitucinės kontrolės) gali būti įvairių for- 
mų: actio popularis — asmuo gali kreiptis į konstitucinį teismą dėl bet kurio 
norminio akto konstitucingumo ir nesieti tokio kreipimosi su tuo, kaip 
jis konkrečiai paveikia jo teises; individual suggestion — asmuo gali siūlyti 
konstitucinės justicijos institucijai tirti kokio nors akto konstitucingumą; 
guasi actio popularis — nors teisės aktas tiesiogiai nepaveikė asmens inte- 
resų, bet teisės norma gali paveikti jo teises (asmuo tokią hipotezę turi 
pagrįsti). Actio popularis — dabar retai sutinkama individualaus kreipimosi 
forma - galima kreipiantis į Kroatijos Konstitucinį Teismą, taip pat Pietų 
Afrikos Konstitucinį Teismą (dėl viešojo intereso), iš dalies į Čilės ir Peru 
konstitucinius teismus ir kt. 

Konstitucinis skundas (konkreti konstitucinė kontrolė) taip pat gali 
būti įvairų formų: norminis konstitucinis skundas (angl. normative constitu- 
tional complaint), — kai asmens kreipimasis susijęs su konkrečia byla, jis gali 
skųstis dėl jo subjektyvių teisių pažeidimo individualiu aktu, pagrįstu nor- 
miniu aktu; konstitucinė peticija (angl. constitutional petition), — asmuo gali 
kreiptis į konstitucinį teismą prašydamas pateikti oficialų norminio akto 


*! Plačiau apie asmens teisę kreiptis į konstitucinės justicijos instituciją žr.: Study On 
Individual Access to Constitutional Justice. Adopted by the Venice Commission at its 85th 


Plenary Session (Venice, 17—18 December, 2010). 

aiškinimą, jeigu teisės aktas, kuriuo grindžiamas teisės taikymas, galbūt 
pažeidžia jo teises; visos apimties konstitucinis skundas (angl. full constitu- 
tional complaint) — asmuo gali kreiptis į konstitucinės justicijos instituciją 
ir dėl norminių bei individualiųjų teisės aktų, teismų sprendimų, kuriais, 
jo nuomone, pažeidžiamos jo konstitucinės teisės. Visos apimties konsti- 
tucinis skundas plačiausiai atspindi asmens teises ginti galbūt pažeidžiamas 
konstitucines teises. Tai yra labai paplitusi individualaus kreipimosi į dau- 
gelį konstitucinių teismų forma, kuriai būdingi tam tikri ypatumai (kaip 
antai Vokietijos, Lenkijos, Serbijos, Čekijos, Austrijos, Latvijos, Ispanijos, 
Pietų Afrikos ir kt.). Viena iš kreipimosi formų yra vadinamoji konstitu- 
cinė revizija, būdinga Portugalijai, Maltai, Čilei ir kt. 2015 m. Austrijoje 
įsigaliojus teisės aktų pakeitimams, ne tik visi teismai, bet ir asmenys turi 
daug daugiau galimybių tiesiogiai kreiptis į Austrijos Konstitucinį Teismą. 

Visos minėtosios tiesioginio asmens kreipimosi į konstitucinės justici- 
jos institucijas formos skirtingų valstybių teisėje skiriasi. 


3.3. Konstitucinės kontrolės būdai ir formos 


Konstitucinės justicijos institucijos savo įgaliojimus saugoti konstitucijos 
viršenybę ir užtikrinti žmogaus teises gyvendina įvairias būdais (arba for- 
momis). Mokslinė doktrina įvardija šiuos konstitucinės kontrolės būdus: 
decentralizuota (angl. diffuse) ir centralizuota (koncentruota, angl. concen- 
trated); išankstinė (lot. a priori) ir paskesnioji (lot. a posteriori); abstrakti ir 
konkreti; formalioji ir materialioji; privalomoji ir fakultatyvioji (papildo- 
moji) konstitucinė kontrolė. Gali būti ir kitų konstitucinės kontrolės būdų. 

Decentralizuota ir centralizuota konstitucinė kontrolė. A pri- 
ori ir a posteriori konstitucinė patikra. Konkrečios (angl. incidental consti- 
tutional review system) ir išsklaidytosios (angl. diffuse constitutional review) 
konstitucinės kontrolės metodas atsirado kaip JAV Aukščiausiojo Teismo 
veiklos rezultatas. Šio teismo 1803 m. sprendimas Marbury v. Madison bylo- 
je tapo precedentu, kuris lėmė atsiradimą konkrečios decentralizuotos kons- 
titucinės kontrolės metodo, pagal kurį teisės konstitucingumu konkrečioje 
byloje gali suabejoti bet kuris teismas. Toks konstitucinės kontrolės būdas 
sudaro galimybes asmeniui tiesiogiai kreiptis į teismus ir abejoti taikytinos 
teisės konstitucingumu. Teismas, nustatęs teisės akto prieštaravimą konsti- 
tucijai, nepanaikina jo galiojimo, tokia teisė tampa netaikytina konkrečioje 
byloje (inter partes sprendimas), bet precedento galia tampa netaikytina ir 
kitiems santykiams, tad iš esmės tampa erga omnes (visuotiniu) sprendimu. 
Mokslinė doktrina tokios konstitucinės kontrolės trūkumu paprastai laiko 
tai, kad toks konstitucinės kontrolės būdas vis dėlto sudaro galimybes at- 
sirasti skirtingai teismų praktikai. Decentralizuota konstitucinė kontrolė 

paprastai yra a posteriori (paskesnioji), teisės akto konstitucingumo klausi- 
mas sprendžiamas dėl jo taikymo konkrečioje byloje, jam įsigaliojus. De- 
centralizuotos konstitucinės kontrolės sistema yra paplitusi ir kai kuriose 
Europos valstybėse, pavyzdžiui, Islandijoje, Norvegijoje, Švedijoje, Dani- 
joje ir kt., kuriose nėra atskiro konstitucinio teismo. 

Dėl H. Kelseno idėjų populiarumo Europoje XX a. pradžioje kūrėsi, 
o po Antrojo pasaulinio karo ne tik Europoje paplito centralizuotos (kon- 
centruotos) abstrakčios (ar konkrečios) konstitucinės kontrolės (angl. concen- 
trated constitutional review) modelis, pagal kurį teisės akto konstitucingumo 
klausimą sprendžia specialusis teismas: konstitucinis teismas, konstituci- 
nis tribunolas, konstitucinė taryba. Bendrosios kompetencijos teismai to- 
kių įgaliojimų neturi. Jie abejodami dėl teisės akto konstitucingumo gali 
kreiptis į konstitucinį teismą, kuris turi įgaliojimus vertinti tokio teisės 
akto konstitucingumą ir abstrakčiosios kontrolės būdu pripažinti jį priešta- 
raujančiu Konstitucijai. Kartais konstitucinis teismas gali spręsti ir konkre- 
tų ginčą. Tokiu atveju jis vykdo konkrečią konstitucinę kontrolę, o kartais, 
nesiedamas su konkrečiu teisminiu ginču, vertina teisės akto konstitucin- 
gumą apskritai ir atlieka abstrakčią konstitucinę kontrolę. Tokią kontrolės 
formą gali taikyti ir bendrosios kompetencijos teismas, pavyzdžiui, Estijos 
Aukščiausiojo Teismo konstitucinė kolegija (ar visos sudėties Aukščiausia- 
sis Teismas). 

Centralizuota (koncentruota) konstitucinė kontrolė gali būti ir a priori 
(išankstinė), kai į konstitucinį teismą kreipiamasi dėl dar neįsigaliojusio 
teisės akto, ir a posteriori (paskesnioji), kai sprendžiama dėl jau įsigaliojusio 
teisės akto konstitucingumo. Labiau paplitusi yra a posteriori konstitucinė 
kontrolė, kurią paprastai atlieka visi konstituciniai teismai (ir kai kurios, 
pavyzdžiui, Prancūzijos, konstitucinės tarybos). 

A priori (išankstinę) konstitucinę kontrolę paprastai įgyvendina kons- 
titucinės tarybos. Tokią kontrolę dažnai atlieka Prancūzijos Konstitucinė 
Taryba. Kita vertus, ir konstituciniai teismai (pavyzdžiui,Vengrijos, Pie- 
tų Afrikos ir kt.) turi tokius įgaliojimus, dažniausiai spręsdami priimtų, 
bet dar neįsigaliojusių įstatymų atitikties konstitucijai klausimus. Kai kurie 
konstituciniai teismai (Lietuvos ir kai kurie kiti) turi tik tarptautinių sutar- 
čių konstitucingumo išankstinės kontrolės įgaliojimų. Išankstinę ratifikuo- 
tinų tarptautinių sutarčių patikrą gali atlikti Čekijos Konstitucinis Teismas. 
Tai numatyta 1992 m. Čekijos Konstitucijos (su pakeitimais) 87 straipsnio 
nuostatose. A priori konstitucinę kontrolę gali inicijuoti tik specialūs kons- 
titucijoje ar įstatyme numatyti subjektai. Paprastai tokia teisė suteikiama ir 
respublikos prezidentui (Prancūzija, Pietų Afrika). 

A posteriori (paskesnioji) konstitucinės kontrolės forma, kai teisės akto 
konstitucingumo patikra vykdoma jam įsigaliojus, būdinga konstitucinių 
ir, be abejo, bendrosios kompetencijos teismų veiklai. Ši kontrolės forma 
gali būti ir abstrakti, kai teisės akto konstitucingumas vertinamas atsietai 
nuo konkrečios jo taikymo situacijos, ir konkreti, kai tai susiję su teisės 
akto taikymu, pavyzdžiui, konkrečioje teismo, kuris kreipėsi į konstitucinį 
teismą, byloje ar sprendžiant individualaus konstitucinio skundo klausimą. 

Išankstinė (a priori) konstitucinė kontrolė gali būti vertinama kaip 
prevencinė, kai siekiama išvengti priskiriamo teisės akto ydingumo. Ji 
yra abstrakti ir teisės akto patikra nesietina su konkrečiomis jo taikymo 
aplinkybėmis, nes vykdoma dar jam neįsigaliojus. Kai kuriuose konsti- 
tuciniuose teismuose, kaip antai Prancūzijos Konstitucinėje Taryboje, ši 
konstitucinės kontrolės forma vyrauja ir, kaip minėta, tik po 2008-aisiais 
atliktų 1958 m. Prancūzijos Konstitucijos pakeitimų Konstitucinei Tarybai 
buvo suteikti įgaliojimai vykdyti teisės aktų konstitucingumo paskesniąją 
kontrolę (Konstitucijos 61-1 str.). 

Valstybės konstitucinės kontrolės sistemoje gali būti derinami kon- 
centruotos ir išsklaidytosios konstitucinės kontrolės būdai (vadinamoji 
mišrioji konstitucinės kontrolės sistema). Portugalijoje, kur konstitucinę 
kontrolę atlieka ne tik konstitucinis teismas (konstitucinis tribunolas), bet 
ir ordinariniai teismai, įgyvendinantys konkrečią išsklaidytąją konstituci- 
nę kontrolę, konstitucinis teismas tokios kontrolės požiūriu yra galutinė 
apeliacijų instancija, o abstrakti konstitucinė kontrolė priskiriama išimtinai 
konstituciniam teismui (centralizuota kontrolė). Koncentruotos ir išsklai- 
dytosios konstitucinės kontrolės būdų susipynimas būdingas ir Pietų Afri- 
kos Respublikos, ir kai kurioms kitoms konstitucinės kontrolės sistemoms. 

Formalioji ir materialioji konstitucinė kontrolė. Formalioji 
konstitucinė kontrolė suprantama kaip teisės akto konstitucingumo patikra 
jo priėmimo ir įsigaliojimo aspektu. Neretai taikant tokią konstitucinės 
kontrolės formą vertinamos konstitucijos pataisos. Kai kuriose konstituci- 
jose nustatyta, kad konstituciniai teismai turi tikrinti konstitucijos patai- 
sų priėmimą formaliuoju aspektu. Tokio pobūdžio kompetencija būdinga 
Vengrijos Konstituciniam Teismui. Materialioji konstitucinė kontrolė — tai 
teisės akte įtvirtinto konkretaus teisinio reguliavimo konstitucingumo ver- 
tinimas. Gali būti vertinamas visos apimties teisės akto konstitucingumas 
arba tik tam tikros jo dalies. 

Taip pat skiriama privalomoji ir fakultatyvioji konstitucinė 
kontrolė. Privalomoji konstitucinė kontrolė suponuoja konstitucinio teis- 
mo pareigą ištirti teisės akto konstitucingumą. Paprastai tokie konstitucinių 
teismų įgaliojimai numatyti konstitucijose; pavyzdžiui, 1958 m. Prancū- 

zijos Konstitucijoje (su pakeitimais) numatyta, kad organiniai įstatymai 
(angl. constitutional acts; pranc. les lois organigues), taip pat parlamento rūmų 
statutai (angl. rules of procedures; pranc. les rėglements des assemblėes parle- 
mentaires) ir kai kurie referendumui pateikiami aktai prieš juos paskelbiant 
turi būti patikrinti Konstitucinės Tarybos jų atitikties konstitucijai požiūriu. 


3.4. Kai kurie bylų nagrinėjimo konstituciniame teisme ypatumai 


Kai konstitucinę kontrolę vykdo bendrosios kompetencijos teismas, ku- 
riam, kaip minėta, ši funkcija yra tik viena iš daugelio kitų jo sprendžiamų 
klausimų, teismo procesas paprastai vyksta vadovaujantis bendraisiais pro- 
ceso principais, nors gali būti ir tam tikrų ypatumų. Konstitucinių teis- 
mų procesas grindžiamas ir bendraisiais, ir tik tokiam procesui būdingais 
principais. Ne visose valstybėse konstitucinės kontrolės procese įtvirtintas 
proceso rungtyniškumo reikalavimas. Gali būti taikomi viešas žodinis pro- 
cesas, rašytinis procesas (šios proceso formos būdingos ir Lietuvos konsti- 
tucinės kontrolės procesui). 

Į konstitucinį teismą paprastai gali kreiptis gana nemažai subjektų: res- 
publikos prezidentas, parlamentas ar tam tikra parlamento narių grupė, 
vyriausybė (o kai kada ir ministras pirmininkas), teismai (kartais tik aukš- 
čiausieji, pavyzdžiui, į Prancūzijos Konstitucinę Tarybą), ombudsmenas, 
generalinis prokuroras, asmuo (fizinis ir juridinis), bendruomenės ar ben- 
druomenių susivienijimai ir kt. 

Konstituciniuose teismuose gali būti tiriami įvairūs teisės aktai: tarptau- 
tinės sutartys, individualūs norminiai aktai, norminiai aktai, teisės taikymo 
aktai, administraciniai aktai, teismų sprendimai. Koncentruotos konstituci- 
nės kontrolės sistemose dažniausiai tiriami įstatymai ir kai kurie kiti valsty- 
bės valdžios institucijų teisės aktai (vyriausybės, respublikos prezidento ir 
kt.). Išsklaidytoje (difuzinėje) konstitucinės kontrolės sistemoje — bet kuris 
ir norminis, ir individualus teisės aktas, taip pat teismų sprendimas. Pietų 
Afrikoje ordinarinis teismas gali pripažinti teisės aktą nekonstituciniu, ta- 
čiau tik Konstituciniam Teismui pritarus toks sprendimas įsigalioja. Kaip 
jau minėta, kai kuriuose konstituciniuose teismuose, t. y. Lietuvos, Lenki- 
jos, Vokietijos, Austrijos, Portugalijos, Ispanijos, Slovėnijos, Pietų Afrikos 
ir kt. tiriamas ir legislatyvinės omisijos konstitucingumas. 

Konstitucinės kontrolės tyrimo objektai yra ne tik teisės aktai, bet ir pa- 
reigūnų, politinių partijų veikla, rinkimų, referendumų vykdymo procesas. 

Konstituciniams teismams gali būti nustatomos tam tikros tyrimo ri- 
bos. Teisės aktų konstitucingumo tyrimas neperžengiant peticijos ribų bū- 
dingas Čekijos, Prancūzijos, Belgijos, Lenkijos ir kitų konstitucinių teismų 
procesams. Nesant nustatyto ribojimo konstituciniai teismai gali tirti ir 

kitus su tyrimu susijusius aktus (lot. ultra petita). Norminių aktų konstitu- 
cinės kontrolės atveju daugelio valstybių konstituciniai teismai gali tirti ir 
tiria taip pat ir aktus, susijusius su skundžiamu teisės aktu: Austrijos, Vo- 
kietijos, Kroatijos, Slovėnijos, Pietų Afrikos, Lietuvos ir kiti konstituciniai 
teismai. 

Gali būti nustatytas kreipimosi į konstitucinį teismą tam tikro termino 
reikalavimas, kurį praleidęs pareiškėjas negalėtų kreiptis su individualiu 
skundu, taip pat gali būti nustatytas reikalavimas, kad asmuo prieš pateik- 
damas individualų skundą konstituciniam teismui būtų išnaudojęs kitas 
savo teisių gynimo priemones. Jeigu atvejis ypatingas ir gali būti padaryta 
didelė žala asmens teisėms, tokio reikalavimo gali būti nepaisoma (Čekijos, 
Vokietijos, Latvijos, Slovėnijos, Pietų Afrikos ir kituose konstituciniuose 
teismuose). Kartais įstatymuose numatomas reikalavimas, kad asmeniui, 
dėl kurio teisių kreipiamasi į konstitucinį teismą, turi būti padaryta didelė 
žala. Jeigu konstitucinė kontrolė iš esmės negali pakeisti asmens padėties 
ir neturės įtakos sprendžiant pareiškėjo klausimą, kai kurie konstituciniai 
teismai gali atsisakyti nagrinėti tokį prašymą. 

Įstatyme gali būti nustatytas reikalavimas, kad kreipdamasis indivi- 
dualiai asmuo būtų teisiškai (teisininko) atstovaujamas. Tokį reikalavimą 
numato Portugalijos, Ispanijos ir kitų šalių konstituciniai teismai. Tokio 
reikalavimo nekelia Latvijos, Slovėnijos, Pietų Afrikos Respublikos ir kitų 
šalių konstituciniai teismai. Paprastai asmuo, kurio teisės pažeistos, turi 
tiesiogiai kreiptis į konstitucinį teismą, tačiau yra ir išimčių, kada galima 
kreiptis ir per atstovą. 

Konstituciniai teismai gavę prašymą atlieka išankstinį tyrimą ir spren- 
džia kreipimosi (peticijos) priimtinumo klausimą. Įstatymuose numatomas 
tam tikras terminas, per kurį teismas turi išnagrinėti prašymą, tačiau pa- 
prastai konstituciniai teismai turi teisę jį pratęsti. 


3.5. Konstitucinės justicijos (kontrolės) institucijų sprendimai 

ir jų teisiniai padariniai 

Konstitucinės justicijos (kontrolės) funkciją vykdančių teismų įgaliojimai 
skirtingi, skirtinga ir jų priimamų sprendimų galia. Jeigu konstitucinė kon- 
trolė patikėta bendrosios jurisdikcijos teismams, tai jų sprendimai dažniau- 
siai turi inter partes poveikį, t. y. ginčo šalims, ir teisės aktas, pripažintas 
neatitinkančiu konstitucijos nuostatų, netaikomas konkrečioje byloje. Vis 
dėlto ir toks sprendimas yra erga omnes pobūdžio, nes remiantis precedento 
galia nebetaikomas ir kitose atitinkamose bylose, kuriose kyla tokio teisės 
akto taikymo klausimas. Tokia yra ir JAV Aukščiausiojo Teismo sprendimo 
galia. Šio teismo sprendimai yra inter partes, ir precedento galia daro labai 

didelę įtaką visai JAV teisinei sistemai. Argentinos, Danijos, Norvegijos, 
Švedijos, Suomijos, Japonijos ir kai kurių kitų šalių aukščiausieji teismai 
turi įgaliojimus pripažinti Konstitucijai prieštaraujantį teisės aktą netaiky- 
tinu konkrečioje byloje. 

Jeigu konstitucinė kontrolė patikėta konstituciniams teismams, jų 
sprendimų galia gali būti skirtinga, o sprendimai taip pat gali daryti įvairų 
poveikį. Konstitucinis teismas konstitucijai prieštaraujantį teisės aktą gali 
pripažinti negaliojančiu (niekiniu) arba netaikytinu. Pripažintas netaikytinu 
teisės aktas lieka galioti, bet jis negali būti taikomas, ir šiuo atveju kitos vals- 
tybės institucijos sprendimu turi būti pašalintas iš teisės sistemos. Kai kurie 
konstituciniai teismai turi įgaliojimus pripažinti konstitucijai prieštaraujan- 
tį teisės aktą netaikytinu tik konkrečioje byloje (pvz., Čilės Konstitucinis 
Teismas). Kai kurie konstituciniai teismai, pavyzdžiui, Portugalijos, norė- 
dami pripažinti teisės aktą negaliojančiu (niekiniu) dėl jo neatitikties kons- 
titucijai, kurią teismas jau konstatavo vykdydamas konkrečią konstitucinę 
kontrolę, tai gali padaryti tik atskiro abstrakčios kontrolės proceso metu. 

Esant formaliajai ar materialiajai konstitucinei kontrolei konstitucinis 
teismas tam tikrais atvejais gali išaiškinti teisės aktą palankiai konstitucijos 
nuostatoms, ir suteikęs jam tokią palankią konstitucijos nuostatų požiū- 
riu interpretaciją palikti jį galioti teisės sistemoje. Tokius interpretuotus 
sprendimus neretai priima Vokietijos, Čekijos, Slovėnijos, Italijos, Ispani- 
jos ir kiti konstituciniai teismai. Lietuvos Konstitucinis Teismas taip pat kai 
kuriose konstitucinės justicijos bylose interpretuoja teisės aktų nuostatas ir 
aiškina, kaip jos turėtų būti suprantamos, kad būtų suderinamos su kons- 
titucijos reikalavimais““. 

Konstitucinio teismo sprendimas gali būti taikomas konkretiems sub- 
jektams, ginčo šalims (esant konkrečiai konstitucinei kontrolei), arba veikti 
erga omnes (esant abstrakčiai konstitucinei kontrolei). Jis gali sukelti skirtin- 
gų padarinių. Jau minėta, kad konstitucinis teismas gali pripažinti teisės aktą 
negaliojančiu ar netaikytinu. Priimtas konstitucinio teismo sprendimas gali 
įsigalioti nedelsiant jį oficialiai paskelbus arba vėliau, suėjus konstitucinio 
teismo nustatytam vėlesniam jo oficialaus paskelbimo laikui. Taigi teisės 
akto netaikymas ar negaliojimas gali būti susiejamas su jau priimto spren- 
dimo vėlesniu oficialiu paskelbimu, ir šiuo atveju kurį laiką konstitucijai 


*2 Pavyzdžiui, Konstitucinio Teismo 2012 m. vasario 6 d. nutarimas (dėl pensijų 


perskaičiavimo ir mokėjimo valstybėje susidarius itin sunkiai ekonominei, finansinei 
padėčiai), 2011 m. gruodžio 22 d. nutarimas (dėl mokslo ir studijų įstatymo), iš dalies ir 
2007 m. gruodžio 7 d. nutarimas (dėl papildomų kasmetinių atostogų), 2006 m. lapkričio 
13 d. nutarimas (dėl Lietuvos Respublikos pilietybės), 2006 m. birželio 15 d. nutarimas (dėl 
prokuroro įgaliojimų pradėti ikiteisminį tyrimą). 

prieštaraujantis teisės aktas lieka galioti. Jis leidžia valstybės valdžios 
institucijai nedelsiant parengti atitinkamą teisinį reguliavimą ir užpildyti 
galbūt atsirandančią spragą, kurios konstitucinis teismas tokiu savo sprendi- 
mu siekia išvengti. Konstitucinio teismo sprendimas, pripažįstantis konsti- 
tucijai prieštaraujančiu teisės aktą, kuriuo buvo pakeistas anksčiau galiojęs 
reguliavimas, gali paskatinti atsirasti ordinarinės teisės spragą, atkurti anks- 
tesnį teisinį reguliavimą, kaip tai nutiko Austrijoje ir Portugalijoje““* kons- 
tituciniams teismams priėmus kai kuriuos sprendimus“. 

Paprastai konstitucinių teismų sprendimai galioja į ateitį ir teisės aktas, 
pripažintas prieštaraujančiu konstitucijai, praranda savo galią nuo konstitu- 
cinio teismo sprendimo oficialaus paskelbimo (ex nunc). Pavyzdžiui, Ru- 
munijos Konstituciniam Teismui priėmus sprendimą, toks teisės aktas pra- 
randa savo teisinę galią po 45 dienų nuo Rumunijos Konstitucinio Teismo 
sprendimo dėl teisės akto (angl. laws and ordinances) pripažinimo priešta- 
raujančiu konstitucijai viešo oficialaus paskelbimo, jeigu per šį laikotarpį 
įgaliota valstybės valdžios institucija atitinkamai nepakoreguoja prieštarau- 
jančiu konstitucijai pripažinto teisinio reguliavimo. Šiuo laikotarpiu tokio 
teisės akto galia yra suspenduojama: prieštaraujančiomis Konstitucijai pri- 
pažintos teisės normos negali būti taikomos (1991 m. Rumunijos Konsti- 
tucijos (su pakeitimais) 147 str. 1 d.). Konstitucijos 147 straipsnio 4 dalyje 
numatyta ir tai, kad Konstitucinio Teismo sprendimai galioja tik į ateitį. 

Tam tikrais atvejais konstitucinio teismo sprendimas gali netgi veik- 
ti retroaktyviai (į praeitį). Tada konstitucijai prieštaraujantis teisės aktas 
gali būti pripažintas negaliojančiu vos įsigaliojęs (ex tunc). Tik nedaugelis 
konstitucinių teismų, kaip antai Belgijos, Portugalijos, Italijos, Ispanijos, 
Slovėnijos, Latvijos, turi įgaliojimus pripažinti teisės aktą negaliojančiu ir 
ex tunc (nuo įsigaliojimo). Tokį sprendimą paprastai lemia tam tikros aplin- 
kybės. Kai kurie teismai turi įgaliojimus spręsti dėl sprendimo galiojimo ex 
tunc arba ex nunc (nuo sprendimo paskelbimo), kaip Vokietijos Federalinis 
Konstitucinis Teismas. Pietų Afrikos Konstitucinis Teismas pripažindamas 
teisės aktą prieštaraujančiu konstitucijai gali nurodyti, ir nuo kurio laiko tas 
aktas negalioja. Lietuvos Konstitucinis Teismas taip pat interpretuoja savo 


* 1976 m. Portugalijos Konstitucijos (su pakeitimais) 282 straipsnio 1 dalyje numaty- 
ta, kad įsigaliojus Konstitucinio Teismo sprendimui dėl teisės normos prieštaravimo 
Konstitucijai atgyja ankstesnis teisinis reguliavimas, kuris buvo pakeistas nekonstituciniu 


teisiniu reguliavimu. 


** Plačiau apie teisės normų atgijimo problemą žr.: STAUGAITYTĖ, V. Teisės normų atgijimo 
įsigaliojus konstitucinio teismo nutarimui problema. Konstitucinė jurisprudencija. Lietuvos 
Respublikos Konstitucinio Teismo biuletenis, Nr. 2, 2006, p. 287—308. 

įgaliojimus tam tikrais atvejais pripažinti antikonstitucinius aktus negalio- 
jančiais nuo jų priėmimo (įsigaliojimo) momento“. 

Ex tunc principas plačiai taikomas konstitucinių teismų sprendimams, 
kuriuose baudžiamosios teisės nuostatos pripažįstamos prieštaraujančiomis 
konstitucijai. Tokiais atvejais byla bendrosios jurisdikcijos teisme turi būti 
nagrinėjama iš naujo. 

Paprastai konstituciniai teismai nesprendžia klausimų, susijusių su tai- 
kant nekonstitucinį teisės aktą patirtos asmeniui padarytos žalos atlygini- 
mu. Šie klausimai paliekami spręsti bendrosios jurisdikcijos teismams. Vis 
dėlto kai kurie konstituciniai teismai, pavyzdžiui, Pietų Afrikos, Kroatijos, 
turi tokius įgaliojimus ir tam tikrais atvejais priima sprendimus dėl kom- 
pensacijos. 

Konstituciniai teismai priima skirtingus aktus, kurių poveikis teisės 
sistemai gali skirtis. Lietuvos Konstitucinio Teismo sprendimu pripažintas 
teisės aktas negali būti taikomas nuo tos dienos, kai oficialiai paskelbia- 
mas (Konstitucijos 107 str.). Konstitucinis Teismas gali nustatyti ir vėles- 
nę tokio akto, kuriuo jis pripažintas prieštaraujančiu, oficialaus skelbimo 
datą“"". Konstituciniam Teismui priėmus išvadą Konstitucijoje numatytais 

Lietuvos Respublikos Konstitucinis Teismas 2012 m. gruodžio 19 d. sprendime 
išskyrė ypatingus atvejus: kai pažeidžiamos pamatinės konstitucinės vertybės, kai įveikiama 
Konstitucinio Teismo sprendimo galia, kai jo sprendimas gali turėti retroaktyvią 
(grįžtamąją) galią (ex func) ir teisės aktas bus pripažįstamas prieštaraujančiu nuo jo 
priėmimo (įsigaliojimo). Konstitucinis Teismas inter alia pabrėžė, kad teisės aktai (jų dalys), 
kuriais iš esmės būtų paneigta Lietuvos valstybės nepriklausomybė, demokratija, respublika 
ar prigimtinis žmogaus teisių ir laisvių pobūdis, negali galioti nuo pat jų priėmimo ir tokių 
teisės aktų (jų dalių) taikymo padariniai turi būti laikomi antikonstituciniais; konstitucinės 
justicijos byloje nustačius, kad ginčijamas teisės aktas (jo dalis) ne tik prieštarauja Kon- 
stitucijai, bet ir iš esmės paneigia pamatines konstitucines vertybes — Lietuvos valstybės 
nepriklausomybę, demokratiją, respubliką ar prigimtinį žmogaus teisių ir laisvių pobūdį, 
pripažinti antikonstituciniais ir šio teisės akto (jo dalies) taikymo padarinius; teisės aktas (jo 
dalis), kuriuo mėginama panaikinti Konstitucinio Teismo baigiamojo akto galią, neturėtų 
būti laikomas teisiniu pagrindu įgyti teisėtus lūkesčius, atitinkamas teises ar teisinį statusą, 
t. y. antikonstituciniais galėtų būti laikomi tokio teisės akto (jo dalies) taikymo padariniai, 
inter alia padariniai, atsiradę iki Konstituciniam Teismui priimant sprendimą, kad šis teisės 
aktas (jo dalis) prieštarauja Konstitucijai. 


** Plačiau apie Lietuvos Respublikos Konstitucinio Teismo aktus kaip teisės šaltinius žr.: 


BiRMONTIENĖ, T. Konstitucinio Teismo aktų kaip teisės šaltinių konstitucinės doktrinos 
bruožai. Iš: Šiuolaikinės konstitucinės justicijos tendencijos: nacionalinės ir tarptautinės 
teisės santykis. Lietuvos Konstituciniam Teismui — 20 metų. Vilnius: Lietuvos Respublikos 
Konstitucinis Teismas, 2014, p. 180—197. 

klausimais ji įsigalioja oficialiai paskelbus, bet klausimą atsižvelgdamas į 
Konstitucinio Teismo sprendimą galutinai sprendžia Seimas“"". 

Jeigu konstitucinis teismas, turintis įgaliojimus dėl prieštaravimo 
konstitucijai pripažinti negaliojančiais (anuliuoti) baigiamuosius bendro- 
sios jurisdikcijos teismo aktus, priima tokį sprendimą, atitinkama byla turi 
būti bendrosios jurisdikcijos teisme sprendžiama iš naujo. Taip yra Čekijo- 
je, Vokietijoje, Kroatijoje, Portugalijoje. 

Konstitucinės justicijos institucijų sprendimai yra galutiniai ir neskun- 
džiami. Taigi konstitucinės justicijos institucijų įgaliojimai yra labai reikš- 
mingi, jų sprendimai dėl teisės aktų ir kitų klausimų konstitucingumo ne 
tik daro poveikį valstybių teisės sistemai, bet ir lemia veiksmingą pačios 
konstitucijos, jos nuostatų numatomą valstybės valdžios sistemos, taip pat 
ir žmogaus teisių, apsaugą. 


** Lietuvos Respublikos Konstitucinis Teismas, 2014 m. gegužės 27 d. nutarime aiškin- 


damas Konstitucijos 107 straipsnio 3 dalies nuostatas, pagal kurias remdamasis Konstituci- 
nio Teismo išvadomis Konstitucijos 105 straipsnio 3 dalyje nurodytus klausimus galutinai 
sprendžia Seimas, pabrėžė inter alia, kad Seimas turi įgaliojimus dėl Seimo rinkimų rezul- 
tatų galutinai spręsti tiek, kiek tie rezultatai susiję su Konstitucinio Teismo išvadoje konsta- 
tuotais rinkimų įstatymo pažeidimais. 


211 





| skyrius 





Asmens teisių ir laisvių 
konstitucinis įtvirtinimas 





prof. dr. ToMA BIRMONTIENĖ 
prof. dr. VYTAUTAS SINKEVIČIUS 
doc. dr. EDITA ŽIOBIENĖ 


V SKYRIAUS TURINYS 


1. Konstitucinių asmens teisių samprata... aaa aaa aaaa aka kaka 215 


2. Zmogaus teisių istorinė raida. Konstitucinis žmogaus teisių 


ĮEVAKTINMUEKIAS iii iii i i i i i i i is 220 
3. Konstitucinis žmogaus teisių katalogas... aaa aka 225 
4. Konstitucinių teisių klasifikavimo įvairovė......Laaa aaa 234 
4.1. Teisių skirstymas pagal turinį... aaa a kaka a kaikas 237 
42, Teisių diedaliMAS sisstiuieina ai sikna dai a adis a ik i t al i t 243 
5. Asmens konstitucinių teisių ribojimas.........Lakkaaaaaaa kaka 244 
6. Žmogaus teises ginančios institucijos „Lia aaa aaaaaaaa saaa 250 


7. Pilietybės konstitucinis institutas valstybių konstitucinėje teisėje 259 


214 


1. Konstitucinių asmens teisių samprata 


Šiuolaikiniame pasaulyje žmogaus teisės ir jų apsauga yra viena iš di- 
džiausių vertybių. Žmogaus teises reglamentuoja teisės ir kitos socialinės 
normos. Vienas iš pagrindinių žmogaus teisių bruožų — jų visuotinumas, 
universalumas, nedalumas, jos yra viena su kita susijusios, pagrįstos lygia- 
teisiškumo ir kitais principais. Žmogaus teisės pripažįstamos visiems asme- 
nims neatsižvelgiant į jų individualias savybes. 

Žmogaus teisių sąvoka susijusi su žmogaus orumo samprata. Žmogaus 
teisių doktrina grindžiama nuostata, kad visi žmonės (ir jų orumas) yra ly- 
gūs, o žmogaus teisių apsaugos tikslas — apginti žmogaus orumą. Žmogaus 
teises galima apibrėžti ir kaip visuomenines vertybes, moralės normas, ku- 
rių tikslas — apsaugoti žmogaus orumą. 

Nors žmogaus teisių sąvoka dažnai susipina su asmens konstitucinių 
teisių sąvoka ir asmens konstitucinės teisės dažnai suprantamos kaip žmo- 
gaus teisės, tačiau nereikėtų šių sąvokų sutapatinti“"*. Terminas „Žmogaus 
teisės“ paprastai siejamas su tarptautinės bendruomenės pripažintais žmo- 
gaus teisių standartais, suformuluotais pagrindinėse tarptautinėse sutarty- 
se. Šitoks žmogaus teisių vertinimas būdingas tarptautinei žmogaus teisių 
teisės doktrinai. Tarptautiniuose visuotinai pripažįstamuose žmogaus tei- 
sėms skirtuose dokumentuose formuluojami žmogaus teisių principai daro 
įtaką nacionalinei konstitucinei teisei, tačiau jų formali konstitucinė raiška 
gali būti įvairi, svarbu, kad ji nepaneigia ar neiškreipia teisių turinio. Kons- 
titucinės teisės nuo kitų ordinarinės teisės aktuose nustatomų teisių skiriasi 
savo aukščiausiąja teisine galia. 

Konstitucijose deklaruojamos žmogaus teisės yra universalios visuo- 
tinės vertybės. Joms didelę įtaką daro konstitucinės teisės globalizacijos 
tendencijos, kurias inter alia lemia tarptautinės ir viršnacionalinės, Euro- 
pos Sąjungos, teisės, inter alia 2000 m. Pagrindinių teisių chartijos, taip 
pat ir Europos žmogaus teisių konvencijos (nuo 1950 m. — Žmogaus teisių 
ir pagrindinių laisvių apsaugos konvencijos), Europos Sąjungos Teisingu- 
mo Teismo, tarptautinių teismų inter alia Europos Žmogaus Teisių teismo 
konstitucinei teisei daroma įtaka. Valstybių konstitucinė žmogaus teisių 
doktrina taip pat veikia tarptautinę žmogaus teisių teisę. Konstitucinių tei- 
sių visuotinumo tendencija atsiskleidžia ir nacionaliniams konstituciniams 


** Plačiau apie žmogaus teisių ir konstitucinių teisių santykį, taip pat apie Lietuvos Respu- 


blikos 1992 m. Konstitucijoje įtvirtintą žmogaus teisių institutą Žr.: BIRMONTIENĖ, T. Žmo- 
gaus teisės ir laisvės. Iš: Lietuvos konstitucinė teisė. Vadovėlis. Vilnius: Mykolo Romerio 
universitetas, 2012, p. 347—397. 

teismams aiškinant konstitucines teises, nes teismai neretai atsižvelgia ir į 
kitų konstitucinių teismų kuriamą jurisprudenciją“"". 

Konstitucijose deklaruojant žmogaus teises ir laisves neretai vartoja- 
mi asmens, individo, kiekvieno (angl. everyone, everybody, nobody) piliečio 
terminai. Vartojamas piliečio terminas ne visais atvejais siejamas su asmens 
pilietybe. Antai 1992 m. Čekijos Respublikos Pagrindinių teisių ir laisvių 
chartijos 42 straipsnio 3 dalyje nustatyta, kad teisės aktuose vartojamas 
piliečio (angl. citizen) terminas turi būti taikomas kiekvienam individui, 
jeigu tai siejama su pagrindinėmis teisėmis ir laisvėmis, kurias Chartija 
garantuoja kiekvienam, neatsižvelgiant į pilietybę“!". 

Konstitucinių teisių terminas neretai taikomas ne tik fizinio asmens, 
t. y. piliečio, teisėms apibūdinti. Šis institutas apima ir kai kuriuos juridi- 
niam asmeniui taikomus konstitucinius principus, kaip antai lygiateisišku- 
mo. 1949 m. Vokietijos Konstitucijos (Pagrindinio Įstatymo) 19 straipsnyje 
inter alia nustatyta, kad pagrindinės teisės taip pat galioja juridiniams asme- 
nims, jeigu jiems galima pritaikyti jų esmę. Toks principas formuluojamas 
ir 1976 m. Portugalijos Konstitucijos (2005 m. redakcijos, su pakeitimais) 
12 straipsnyje. 1992 m. Estijos Konstitucijos 9 straipsnyje nustatyta, kad 
Konstitucijoje išvardytas teises, laisves ir pareigas turi ir juridiniai asmenys, 
tiek, kiek tai atitinka juridinio asmens tikslus, teisių, laisvių ir pareigų esmę. 
2011 m. Vengrijos Konstitucijoje (Pagrindiniame Įstatyme) žmogaus tei- 
sėms skirto skirsnio 1 straipsnio 4 dalyje nustatyta, kad juridiniai asmenys 
taip pat turi pagrindines teises ir pareigas, pagal savo pobūdį taikomas ne tik 
fiziniams asmenims. Juridinio asmens konstitucinės teisės deklaruojamos ir 
1996 m. Pietų Afrikos bei kai kurių kitų šalių konstitucijose. 

Konstitucinių teisių doktrinoje formuluojama nemažai konstituci- 
nių teisių teorijų. Iš jų galima paminėti istorinę, kuri aiškina šių teisių 
** Pavyzdžiui, Lietuvos Respublikos Konstitucinis Teismas 2011 m. rugsėjo 28 d. nu- 
tarime aiškindamas Konstitucijoje įtvirtintą šeimos sampratą atkreipė dėmesį ir į tai, kad 
šeimos samprata buvo ne kartą analizuojama ir kitų valstybių konstitucinių teismų prakti- 
koje, ir aptarė kai kuriuos Cekijos Respublikos Konstitucinio Teismo 2007 m. vasario 20 d. 
nutarime, Slovėnijos Respublikos Konstitucinio Teismo 1998 m. gegužės 28 d. sprendime, 
Kroatijos Respublikos Konstitucinio Teismo 2007 m. balandžio 18 d. sprendime, Vengrijos 
Konstitucinio Teismo 1990 m. vasario 26 d. nutarime, Prancūzijos Konstitucinės Tarybos 
2011 m. liepos 29 d. nutarime, Vokietijos Federalinio Konstitucinio Teismo 2003 m. ba- 


landžio 9 d. nutarime pateiktus argumentus. 


*0 Lietuvos Respublikos Konstitucinis Teismas 1995 m. sausio 24 d. išvadoje Konstituci- 
joje vartojamą piliečio terminą (inter alia Konstitucijos 32 str.) taip pat aiškino plačiau ir 
pabrėžė, kad pagrindinės žmogaus teisės, laisvės ir jų garantijos, vienokia ar kitokia žodine 
forma suformuluotos Konstitucijoje, dar neleidžia teigti, jog šios formuluotės visais atvejais 
yra absoliučios jų taikymo prasme; vien tik pažodinis žmogaus teisių aiškinimas yra nepri- 
imtinas žmogaus teisių apsaugos prigimčiai. 

atsiradimą; filosofinę, kuri aiškina teisių pagrįstumą, teises per se; sociolo- 
ginę, kuri aiškina konstitucinių žmogaus teisių funkcionavimą socialinėje 
sistemoje ir kt. Aiškinantis konstitucinių teisių esmę ypač svarbi prigimti- 
nių teisių teorija. Daug dėmesio sulaukė R. Alexy bendroji konstitucinių 
teisių teorija, kuri grindžiama teisių kaip vertybėmis grindžiamų principų 
samprata“!!. Formuluojamos ir kitos konstitucinių teisių teorijos, taip pat 
ir globaliųjų konstitucinių teisių teorija (angl. Global Model of Constitutio- 
nal Rights)“, kuri grindžiama prielaida, kad teisės gina plačius interesus, 
bet tuo pat metu yra ribotinos taikant proporcingumo arba pusiausvyros 
principą. Ši teorija grindžiama aktualia konstitucinių teisių įgyvendinimo 
pasaulio valstybėse praktika ir yra bendrojo pobūdžio, nes nesiekia aiškinti 
specifinių teisių bruožų. Ji skirta nustatyti bendruosius konstitucinių teisių 
moralinės struktūros bruožus, kurie būdingi daugeliui konstitucinių teisių. 

Konstitucinės teisės pripažįstamos vienu iš svarbiausių demokratinių 
valstybių konstitucinės teisės institutų. Formali konstitucinių teisių sam- 
prata išreiškia pagrindinę konstitucinių teisių problemą demokratinėje 
valstybėje: konstitucijoje išreikštos teisių normos, saistančios įstatymų lei- 
dėją, atskleidžia, ką demokratiškai suformuota įstatymų leidybos institucija 
gali ir ko negali spręsti; įstatymų leidėjo požiūriu jos nustato jo laisvę ribo- 
jančius draudimus ir paliepimus ir gali būti įvardijamos kaip negatyviosios 
kompetencijos normos?". 

Žmogaus teisių konstitucinis pripažinimas — tai tik pirmas žingsnis 
siekiant jas efektyviai įgyvendinti. Konstitucinių garantijų būtinybė ir šių 
garantijų tinkamas interpretavimas — neabejotina sąlyga užtikrinti šias tei- 
ses. Konstitucinės kontrolės reikšmė žmogaus teisių apsaugos srityje yra 
išskirtinė. Konstitucines teises formaliai (verbaliai) sutapatinti su konkre- 
čiu konstitucijos tekstu ir taip jas aiškinti nėra teisinga, nes žmogaus teisių 
pripažinimas konstitucinėmis siejamas ir su oficialiu konstitucijos nuostatų 
interpretavimu. Konstitucinės justicijos (kontrolės) institucijos — konstitu- 


ciniai ir bendrosios kompetencijos teismai — nuolatos aiškina konstitucijoje 
2! R. Alexy siūlo vadinamąją bendrąją teisinę konstitucinių teisių teoriją, kuri suprantama 
kaip konstitucinių teisių filosofija, neatsieta nuo pozityviosios teisės, nėra nei sociologinė, 
nei istorinė, nei politinė konstitucinių teisių teorija ir yra formuluojama remiantis konkre- 
čios valstybės konstitucija. Šis autorius kuria bendrąją Vokietijos Konstitucijoje įtvirtintų 
konstitucinių teisių teoriją, kurią pirmiausia interpretuoja kaip neatsiejamą nuo konstituci- 
nės jurisprudencijos. Plačiau apie šią teoriją: ALExv, R. A Theory of Constitutional Rights. 
Translated by J. Rivers. Oxford University Press, 2002. 


*0  MėriER, K. The Global Model of Constitutional Rights. Oxford University Press, 
2015. 


** Plačiau: ArExy, R. A Theory of Constitutional Rights. Translated by J. Rivers. Oxford 
University Press, 2002, p. 297. 

įtvirtintas asmens teises ir laisves, taigi galutinės teisės ribas brėžia konsti- 
tucinė jurisprudencija. Jeigu konstitucinė kontrolė yra patikėta teismams, 
pirmiausia konstituciniams, atsakymo į klausimą, kokios yra konstitucinės 
teisės, reikia ieškoti teismų, turinčių įgaliojimus oficialiai aiškinti konstitu- 
ciją, jurisprudencijoje. Kai kuriose konstitucijose, kaip antai 1996 m. Pietų 
Afrikos Respublikos Konstitucijos (su vėlesniais pakeitimais) nuostatose, 
expressis verbis įtvirtinta teismo teisė interpretuoti konstitucines teises at- 
sižvelgiant į tam tikrus principus (Konstitucijos 39 str. „Teisių bilio inter- 
pretacija“). 

Svarbus konstitucinių teisių principas yra jų tiesioginis taikymas ir 
pareiga valstybės valdžios institucijoms jų nepažeisti. 1949 m. Vokietijos 
Konstitucijos (Pagrindinio Įstatymo) (su pakeitimais) 1 straipsnyje inter 
alia įtvirtinta, kad pagrindinės teisės yra privalomos įstatymų leidžiamajai, 
vykdomajai ir teisminei valdžioms kaip tiesiogiai taikoma teisė. 

Žmogaus teisių doktrinoje, taip pat ir konstitucijose, neretai vartoja- 
mas ne tik teisės, bet ir laisvės terminas. Šios sąvokos iš esmės nesiskiria. 
Teisės požiūriu žmogaus teisės ir laisvės ne itin skiriasi, nes laisvės — taip 
pat teisės, tik kitos srities, į kurią valstybė negali kištis, pvz., minties laisvė. 
Konstitucijose paprastai įvardijami abu terminai. 

Šiuolaikinė žmogaus teisių doktrina konstitucines žmogaus teises ver- 
tina ne tik vertikaliuoju požiūriu, t. y. žmogus — valstybė, bet ir horizonta- 
liuoju (ar trečiosios šalies) — kaip valstybės pareigą užtikrinti, kad žmogaus 
teisės būtų saugomos ir nebūtų pažeidžiamos lygiaverčių subjektų. Asmens 
teisės įstatymų leidėjo požiūriu apima ir tai, kad asmuo turi teisę, kad jo 
teisės būtų saugomos ir nuo neteisėto kitų subjektų kėsinimosi į jas, ir nuo 
pažeidimo, taigi konstitucinės teisės daro įtaką ir asmenų tarpusavio santy- 
kiams*"“. Toks platesnis požiūris į žmogaus teises, kurios veikia ne tik verti- 
kaliu, bet ir horizontaliu lygmeniu, sukuria ir tam tikras pareigas įstatymų 
leidėjui. Vienas iš pirmųjų Vokietijos Federacijos Konstitucinis Teismas, 
(dar 1953 m. Luth bylos sprendime) pripažino, kad konstitucinės teisės 
ginamos ir horizontaliuoju požiūriu, t. y. ne tik nuo valstybės institucijų, 
bet ir nuo kitų asmenų neteisėtų veiksmų. Konstitucinių teisių horizonta- 
liojo taikymo principas įtvirtintas ir 1996 m. Pietų Afrikos Konstitucijos 
(su pakeitimais) 8 straipsnio 2 dalyje, formuluojant imperatyvią nuostatą, 
kad Teisių bilis saisto fizinius ir juridinius asmenis, atsižvelgiant į teisės 
prigimtį ir pareigas, kurias teisė nustato. 

Šiuo metu galima kalbėti ir apie konstitucinių teisių teisę kaip savaran- 
kišką konstitucinės teisės sritį, kurios pagrindiniai kūrėjai yra konstitucinės 


** R. Alexy taip pat pripažįsta horizontalųjį konstitucinių žmogaus teisių veikimą. Plačiau 
apie tai: Ibid., p. 351—365. 

kontrolės institucijos, savo jurisprudencijoje plačiai interpretuojančios 
konstitucines teises. 

Teisės ir pareigos. Aiškinantis konstitucines teises tenka įvertinti ir 
teisės bei pareigos santykį. Daugelis autorių pabrėžia, kad tradicinis požiū- 
ris, esą teisės ir pareigos yra du skirtingi teisinio pažinimo objektai ir pir- 
mosios esančios netgi viršesnės už antrąsias, veikiausiai kyla iš prigimtinės 
teisės doktrinos““. Teisėmis ir pareigomis pagrįstos teorijos iškelia individą 
ir jo sprendimą, o jo elgesį laiko itin svarbiu, tačiau vertina skirtingai. 

Demokratinių valstybių konstitucijose paprastai pabrėžiamos asmens 
teisės ir nurodomos tik kelios pareigos: gerbti savo valstybės suverenitetą, 
ginti valstybės nepriklausomybę, prisidėti prie viešųjų išlaidų mokant mo- 
kesčius, nepažeisti kitų asmenų teisių ir kt. 

Kai kuriose konstitucijose asmens pareigos formuluojamos kaip ben- 
drasis principas kartu su teisių ribojimui skirtomis nuostatomis. Čeki- 
jos Respublikos Pagrindinių teisių ir laisvių chartijoje, kuri yra sudėtinė 
1992 m. Čekijos Konstitucijos dalis, 4 straipsnio 1 dalyje nurodoma, kad 
pareigos gali būti nustatomos tik remiantis įstatymu (angl. law) ir tik ne- 
peržengiant įstatymo ribų, laikantis pagarbos pagrindinėms teisėms ir lais- 
vėms. Pareigų aspektu svarbios ir Čekijos Konstitucijos 2 straipsnio 4 da- 
lies nuostatos, kuriose formuluojamas bendrasis principas, kad visi piliečiai 
gali daryti tai, kas nėra draudžiama įstatymu (angl. law), ir niekas negali 
būti verčiamas daryti tai, ko įstatymas nenustato. 

Paprastai konstitucijose pareigos nėra skiriamos į atskirą skirsnį. Jos 
minimos kartu su konstitucinėmis teisėmis. Antai 1992 m. Estijos Konsti- 
tucijos 54 straipsnio 1 dalyje nustatyta, kad Estijos pilietis turi būti lojalus 
konstitucinei tvarkai ir ginti Estijos nepriklausomybę; lojalumo valstybei 
principas taikomas ir Estijoje gyvenantiems užsieniečiams bei pilietybės 
neturintiems asmenims (54 str. 2 d.). 2011 m. Vengrijos Konstitucijos (Pa- 
grindinio Įstatymo) XXXI straipsnyje nurodoma, kad visi piliečiai privalo 
ginti savo šalį. Pareiga prisidėti prie viešųjų išlaidų, mokėti mokesčius nu- 
statyta ir 1978 m. Ispanijos Konstitucijos 31 straipsnyje. Neretai konstitu- 
cijose nustatoma pareiga gerbti ir nepažeisti kitų asmenų teisių. 1999 m. 
Suomijos Konstitucijos 20 straipsnyje „Atsakomybė už aplinką“ nustatyta 
kiekvieno pareiga saugoti gamtą, jos įvairovę, aplinką ir nacionalinį paveldą. 

Vis dėlto kai kuriose konstitucijose, pavyzdžiui, 1997 m. Lenkijos 
Konstitucijoje, pareigos skiriamos į atskirą II skyrių „Žmogaus ir piliečio 
laisvė, teisės ir pareigos“. Šiame skyriuje nurodomos, pavyzdžiui, Lenkijos 
piliečio pareiga būti ištikimam Lenkijos Respublikai ir rūpintis bendrąja 

Plačiau: KELsEN, H. Grynoji teisės teorija. Vilnius: Eugrimas, p. 131. 

gerove; laikytis teisės; prisiimti įstatymo numatytas pareigas ir prievoles, 
įskaitant prievolę mokėti mokesčius; rūpintis aplinka. Šio Konstitucijos 
skyriaus 85 straipsnyje formuluojamos ir piliečio pareigos ginti Tėvynę. 

Konstitucinės justicijos institucijos interpretuodamos konstitucijos 
nuostatas taip pat kuria konstitucinių pareigų doktriną. Lietuvos Konsti- 
tucinis Teismas savo jurisprudencijoje suformulavo principą, kad pareiga 
mokėti mokesčius yra konstitucinė“"“ ir 2013 m. vasario 15 d. nutarime pa- 
brėžė, kad įstatymuose nustatant tokią pareigą būtina paisyti Konstitucijos 
inter alia konstitucinių teisingumo, proporcingumo, teisinio tikrumo, tei- 
sinio aiškumo, asmenų teisėtų lūkesčių apsaugos principų. Reikia pabrėžti, 
kad 1992 m. Lietuvos Respublikos Konstitucijos nuostatose expressis verbis 
įtvirtintos tik kelios pareigos, inter alia, kad įgyvendindamas savo teises ir 
naudodamasis savo laisvėmis žmogus privalo laikytis Konstitucijos ir įstaty- 
mų, nevaržyti kitų žmonių teisių ir laisvių (Konstitucijos 29 str.). 


2. Zmogaus teisių istorinė raida. Konstitucinis žmogaus teisių 
įtvirtinimas 


Žmogaus teisių istorinė raida siekia seniausius laikus — senovės Graikijos ir 
Romos humanistines idėjas, judėjų, krikščionių etiką. Žmogaus teisių sam- 
prata istoriškai kito ir plėtėsi. Žmogaus teisės gali būti suprantamos kaip 
asmens laisvės visuomenėje ir galimybės jas įgyvendinti. Žmogaus teisių 
kaip svarbių visuomenės moralinių vertybių teisinio pripažinimo procese la- 
bai svarbi Konstitucija, derinanti teisinius ir moralinius dalykus, įtvirtinanti 
žmogaus teisių prigimtinį pobūdį, nustatanti valdžių padalijimo principą, 
kurio viena iš paskirčių yra užtikrinti žmogaus teisių apsaugą. 

Šiuolaikinė žmogaus teisių ir laisvių samprata susiformavo vykstant 
filosofijos ir dviejų teisės — prigimtinės ir pozityviosios — doktrinų rai- 
dai. Prigimtinės teisės doktrina vertina žmogaus teises kaip nuo individo 
neatskiriamas teises, kurių ištakos — protas, Dievo valia, žmogaus prigim- 
tis. Ši doktrina pripažįsta, kad esama prigimtinių, žmogui įgimtų teisių, 
buvusių dar iki atsirandant kokiai nors pozityviai teisinei tvarkai“. Pozi- 
tyviosios teisės doktrina žvelgia į žmogaus teises kaip į valstybės nustatytas 
įstatymuose ar kituose teisės aktuose. Nesant šių teisių konstitucinio ar tei- 
sinio pagrindo, jas kaip teises galėtų nustatyti prigimtinės teisės doktrina, 
bet ne pozityviosios, pagal kurią individai teisių turi tiek, kiek sukūrė poli- 
tinė ar socialinė praktika. Teisinis pozityvizmas gali būti suprantamas kaip 


"6 Lietuvos Respublikos Konstitucinio Teismo 1997 m. liepos 10 d., 2006 m. sausio 24 d., 
2013 m. vasario 15 d. nutarimai. 

“7 Plačiau žr.: KELSEN, H. Grynoji teisės teorija. Vertė A. Degutis, E. Kūris. Vilnius: 
Eugrimas, 2002, p. 131. 

teorija, skelbianti, kad individai juridinių teisių turi tik tiek, kiek sukūrė 
eksplicitiniai politiniai sprendimai ar socialinė praktika“!“. 

Abi šios doktrinos neretai laikomos vienpusiškomis ir todėl nepakan- 
kamomis. Šiuo metu retai pasitaiko grynųjų prigimtinės teisės ar pozity- 
viosios teisės teorijų, kuriamos įvairios vadinamosios sintetinės teorijos, 
kurios neneigia tam tikrų vienos ir kitos teisės teorijos elementų. 

Prie pirmųjų žmogaus teises įtvirtinančių konstitucinių dokumentų?!" 
galima priskirti 1215 m. Anglijos Didžiąją laisvių chartiją (lot. Magna Car- 
ta Libertatum), taip pat ir 1776 m. Amerikos nepriklausomybės deklaraciją, 
grindžiamą prigimtinių teisių sampratos nuostatomis. 1776 m. Amerikos 
nepriklausomybės deklaracijoje teigiama, kad „visi žmonės gimė lygūs ir 
visus juos Kūrėjas yra apdovanojęs kai kuriomis neatimamomis teisėmis, 
kurioms priskiriama gyvybė, laisvė ir laimės siekimas“; 1789 m. Prancū- 
zijos Žmogaus ir piliečio teisių deklaracijoje nurodoma, kad „visi žmonės 
gimsta laisvi ir lygiateisiai“, joje suformuluotos žmogaus teisės, skelbiama 
visų lygybė, panaikinami luomų skirtumai. Prie šių dokumentų priskir- 
tinos ir 1787 m. JAV Konstitucijos pirmosios 10 pataisų (1789 m. Teisių 
bilis) ir kt. 

Prancūzijos Nacionalinio Susirinkimo 1789 m. rugpjūčio 26 d. priim- 
ta Žmogaus ir piliečių teisių deklaracija tapo 1791 m. Prancūzijos Konsti- 
tucijos**! įvadu. Deklaracija įtvirtino prigimtines žmogaus teises ir laisves, 
piliečio ir valstybės santykius, konstitucinės santvarkos principus bei tautos 
suvereniteto idėją. Pirmajame straipsnyje nustatytas vienas iš reikšmingiau- 
sių — asmenų lygiateisiškumo principas: „Žmonės gimsta ir yra laisvi bei 
lygiateisiai. Socialiniai skirtumai gali būti grindžiami tik visuotine nauda“. 

Deklaracijoje skelbiamas klasikiniu pavyzdžiu tapęs konstitucinių tei- 
sių katalogas: nuo asmens laisvės iki nuosavybės teisės. Tokios šios dekla- 
racijos nuostatos, kaip kiekvieno žmogaus prigimtinių teisių įgyvendinimo 
ribojimas tik tiek, kiek būtina užtikrinti kitų visuomenės narių naudojimąsi 
tomis pačiomis teisėmis, kad šios ribos gali būti nustatytos tik įstaty- 
mu arba kad nuosavybė gali būti paimta tik įstatymo nustatytais atvejais 


25 Žr.: DWORKIN, R. Rimtas požiūris į teises. Iš anglų k. vertė K. Klimka. Vilnius: Lietuvos 
rašytojų sąjungos leidykla, 2004, p. 14. 


** Plačiau apie pirmąsias konstitucijas ir konstitucionalizmo ištakas Žr.: JARAŠIŪNAS, E. 


Konstitucionalizmo priešistorė: ištakos ar pirmavaizdis? Jurisprudencija, 2009, Nr. 4(118), 
p. 21—46; JARAšIŪNAS, E. Apie pirmąsias konstitucijas ir jų reikšmę. Jurisprudencija, 2010, 
Nr. 2(120), p. 23—52. 

20 Plačiau apie 1791 m. Prancūzijos Konstituciją žr.: JARAŠIŪNAS, E. Įstatymų leidžiamosios 
ir vykdomosios valdžių konstrukcija 1791 m. Prancūzijos Konstitucijoje. Iš: Teisės raida: 
retrospektyva ir perspektyva. Liber Amicorum Mindaugui Maksimaičiui. Mokslo studija. 
Vilnius: Mykolo Romerio universitetas, 2013, p. 446—473. 

aiškiai siekiant visuomenės naudos ir su sąlyga, kad bus teisingai ir iš anks- 
to atlyginta, svarbios ir šiandien. Prancūzijos 1791 m. Konstitucijos kūrė- 
jai netapatino Deklaracijos nuostatų su konstitucinių teisių garantijomis““!. 
Jos buvo skelbiamos I skirsnyje „Pagrindinės nuostatos, kurias garantuoja 
Konstitucija“. Tai buvo piliečių teisė eiti pareigas, teisingas mokesčių pa- 
skirstymas, lygybė baudžiamajam įstatymui. Konstitucija kaip prigimtines 
ir pilietines teises garantavo kilnojimosi, žodžio ir spaudos, susirinkimų, 
peticijų teises, buvo skelbiama nuosavybės neliečiamumo garantija. Svarbi 
garantija buvo I skirsnio „Pagrindinės nuostatos, kurias garantuoja Kons- 
titucija“ 3 pastraipoje išdėstyta nuostata: „Įstatymų leidžiamoji valdžia ne- 
gali priimti įstatymų, kurie kėsintųsi ar kliudytų įgyvendinti prigimtines 
ir pilietines teises, įtvirtintas šiame skirsnyje ir garantuotas Konstitucijos.“ 
Deklaracijos nuostata, kad visuomenė, kurioje teisės nėra garantuotos 
ir kurioje nėra nustatytas valdžių padalijimas, neturi konstitucijos, įtvirti- 
nama konstitucijos, kaip visų pirma įtvirtinančios žmogaus teises, samprata. 
1789 m. Prancūzijos Žmogaus ir piliečio teisių deklaracija išlieka vie- 
nu iš svarbiausių žmogaus teises skelbiančiu aktu. Jos reikšmė nemažėja ir 
modernioje Prancūzijos konstitucinės teisės doktrinoje, jos nuostatomis 
(taip pat ir 1946 m. Konstitucijos preambulės nuostatomis) savo sprendi- 
mus grindžia Prancūzijos Konstitucinė Taryba“??. Šios deklaracijos nuos- 
tatos atsispindėjo daugelyje vėliau priimtų įvairių pasaulio valstybių kons- 
titucijų ir tapo svarbiu žmogaus teisių konstitucinio reguliavimo etalonu. 
Konstitucinių teisių katalogas buvo įtvirtintas ir 1791 m. Lenkijos ir 
Lietuvos Konstitucijoje, kuris, kaip ir to meto valstybių visuomenė, buvo 
grindžiamas luominės visuomenės principais. 1791 m. Lenkijos ir Lietuvos 
valstybės konstitucijoje Žmogaus teisių apsaugos klausimai“??? — išvestinis 

JARAšIŪNAS, E. Apie pirmąsias konstitucijas ir jų reikšmę. Jurisprudencija, 2010, 
Nr. 2(120), p. 43. 

Pavyzdžiui, Prancūzijos Respublikos Konstitucinės Tarybos 2012 m. vasario 28 d. 
sprendimas (angl. Decision of the Constitutional Council of the French Republic no 2012-647 
Dc oj 28 February 2012 (Law on the Punishment of Denials of the Existence of Genocides Reco- 
gnized by Law), kuriame Konstitucinė Taryba grindė savo sprendimo argumentus inter alia 
1789 m. Žmogaus ir piliečio teisių deklaracijos nuostatomis — 6 ir 11 straipsniais. 

25 1791 m. Lenkijos ir Lietuvos Konstitucijos I straipsnyje skelbiama ir viešpataujanti re- 
ligija, ir kartu suteikiama tikėjimo ramybė bei valdymo globa visiems žmonėms, kad ir 
kokio tikėjimo jie būtų, garantuojama visų apeigų ir tikėjimo laisvė. Bajorų luomui patvir- 
tinamos visos teisės, laisvės ir pirmenybės teisė tiek privačiame, tiek viešajame gyvenime, 
visi bajorai pripažįstami lygiaverčiais, vienodai naudojasi bajorų luomui skirtomis teisėmis 
ir privilegijomis, „o pirmiausia asmens saugumo, asmens laisvės ir žemės bei kilnojamojo 
turo nuosavybės teisėmis taip, kaip jos nuo amžių kiekvienam tarnavo <...>.“ Bajorų asmens 
saugumas ir bet kokia teisėtai priklausanti nuosavybė gerbiama, tausojama ir stiprinama. 
Pripažinus įstatymą „Mūsų karališkieji laisvieji miestai Respublikos valstybėse“ Konstitucijos 

dalykas ir galima kalbėti tik apie jų įtvirtinimo pradinę stadiją: viena ver- 
tus, skelbiamos reikšmingos asmens teisės, kita vertus, tai daroma padrikai, 
tekstas prieštaringas, jo nuostatos atspindi luominį požiūrį??“. 

Žmogaus teisės tapo svarbiu XX a. pradžios konstitucijų institutu. 
1919 m. Vokietijos Konstitucijoje, vadinamojoje Veimaro konstitucijoje“, 
buvo įtvirtintas platus ne tik politinių civilinių, bet ir socialinių teisių katalo- 
gas. 1922 m. Lietuvos Valstybės Konstitucijoje taip pat buvo įtvirtintas platus 
šių teisių katalogas“??. Jos, kaip ir kai kurių kitų to meto Europos valstybių 
konstitucijų, žmogaus teisių nuostatoms įtaką padarė ir minėtoji Vokietijos 
Konstitucija. XX a. antrojoje pusėje po Antrojo pasaulinio karo priimtos 
konstitucijos įtvirtino plačius žmogaus teisių katalogus. Pagarba ir dėmesys 
žmogaus teisėms tapo esmine demokratinių valstybių konstitucijų nuostata. 

Žmogaus teisių kaip prigimtinių teisių nuostata dominuoja ir pirmuo- 
siuose tarptautiniuose žmogaus teisėms skirtuose dokumentuose. 1948 m. 
JTO Visuotinės žmogaus teisių deklaracijos 1 straipsnyje suformuluota pri- 
gimtinė žmogaus teisių samprata: „Visi žmonės savo orumo ir teisių po- 
žiūriu gimsta laisvi ir lygūs. Jiems suteiktas protas ir sąžinė ir jie turi elgtis 
vienas su kitu kaip broliai.“ 

Pagal žmogaus teisių susiformavimo istorinį laikotarpį konstitucinės 
žmogaus teisės neretai skirstomos į tris kartas: pirmoji karta — civilinės ir 
politinės teisės (pirmą kartą konstitucijose įtvirtintos XVIII a., o jų išta- 
kos siekia dar senesnius laikus); antroji karta — socialinės, ekonominės ir 
kultūrinės teisės (arba socialinės teisės), pradėtos įtvirtinti valstybių kons- 
titucijose (ir Tarptautinės darbo organizacijos konvencijose) po Pirmojo 
pasaulinio karo XX a. pradžioje; trečioji karta, apimanti tokias teises kaip 
teisė į taiką, teisė į apsisprendimą, teisė į vystymąsi, teisė į sveiką ir švarią 
aplinką ir kt., kurios įgauna vis didesnį pripažinimą XX a. antrojoje pusėje; 
dalimi, miestiečiams pripažįstama laisvė, paveldima nuosavybė, teisė rinkti ir būti išrinktiems 
miestuose į tam tikras pareigas, asmens neliečiamumas, teisė į teisingumą, numatytos plačios 
galimybės nobilituotis ir t. t. Pagal IV straipsnį, valstiečiai buvo paimti įstatymo ir krašto 
globon. Sis straipsnis numatė asmens laisvę, bet tik tiems valstiečiams, kurie norėjo įsikurti 
šalyje, arba pasitraukusiems iš šalies ir ketinantiems į ją grįžti. Zr.: JARAŠIŪNAS, E. Apie 
pirmąsias konstitucijas ir jų reikšmę. Jurisprudencija, 2010, Nr. 2(120), p. 44. 


24 Ibid., p. 49-43. 

Plačiau apie 1919 m. Veimaro konstituciją žr.: VaiNIUTĖ, M. 1919 m. rugpjūčio 11 d. 
Vokietijos (Veimaro) Konstitucija: keletas aspektų. Iš: Teisės raida: retrospektyva ir perspek- 
tyva. Liber Amicorum Mindaugui Maksimaičiui. Mokslo studija. Vilnius: Mykolo Romerio 
universitetas, 2013, p. 474—508. 

Plačiau apie 1922 m. Lietuvos Respublikos Konstitucijos žmogaus teisių katalogą žr.: 
BiRMONTIENĖ, T. Žmogaus teisių ir laisvių koncepcija 1922 m. Lietuvos Valstybės Konsti- 
tucijoje. Iš: Mūsų konstitucionalizmo raida. Straipsnių rinkinys. Vilnius: Valstybės žinios, 


2003, p. 124—133. 

kai kurias iš jų, kaip antai teisę į sveiką ir švarią aplinką, atspindi ir konsti- 
tucinis reguliavimas. 

Žmogaus teisių skirstymas į kartas neretai sutampa su jų klasifikavimu 
pagal turinį. Toks jų suskirstymas atsispindi ir konstituciniuose žmogaus 
teisių kataloguose. 

Galima įvardyti ir ketvirtosios kartos — moderniųjų teisių laikotarpį. 
Jos susiformavo XX a. pabaigoje — XXI amžiaus pradžioje. Šis laikotar- 
pis galėtų būti siejamas su nauju požiūriu į žmogaus teises: pripažįstamas 
visų žmogaus teisių vienodas svarbumas, jų nedalumas. Konstitucijose 
įtvirtinto lygiateisiškumo principo reikšmė pripažįstama įtvirtinant ir šei- 
mos santykius““". Šiuo laikotarpiu tampa svarbi naujųjų medicinos moks- 
lo ir biotechnologijų įtaka žmogaus teisėms. Pripažįstama asmens teisė 
spręsti dėl savo tapatybės, kaip svarbus asmens privataus gyvenimo aspek- 
tas pripažinimą įgauna ne tik teisė į asmens tapatybę, bet ir teisė reika- 
lauti ją pakeisti““, kiti svarbūs privataus gyvenimo aspektai, kurie ypač 
ryškūs Europos Žmogaus Teisių Teismo jurisprudencijoje?". Naujosios 
biomedicinos technologijos padeda atsirasti ir naujoms teisėms ar kitokiam 
platesniam požiūriui į žmogaus teises. Dėl to kai kurios naujai besiformuo- 
jančios asmens teisės pripažįstamos svarbiomis žmogaus teisėmis“?. Kai 


** Kai kuriose demokratinėse valstybėse lygiateisiškumo principas vis plačiau taikomas 
reglamentuojant konstitucinį šeimos teisės institutą, pripažįstant ir tos pačios lyties asmenų 
santuoką. Pavyzdžiui, JAV Aukščiausiasis Teismas 2015 m. birželio 26 d. sprendime kaip 
pagrindinių teisių garantiją pripažino teisę tos pačios lyties asmenims sudaryti santuoką. 
Teismas savo sprendimą grindė 1787 m. JAV Konstitucijos 14 pataisos nuostatomis (June 
26 2015 Supreme Court Decision in Obergefell v. Hodges, 576US (2015). Be to, 2014 m. 
gegužės 22 d. Airijoje vykusiu referendumu buvo pritarta 34-ajai Airijos 1937 m. Konstitu- 
cijos (su pakeitimais) pataisai, kuri įtvirtino tos pačios lyties asmenų teisę sudaryti santuoką. 

Europos Žmogaus Teisių Teismas 2007 m. rugsėjo 11 d. priėmė sprendimą L prieš 
Lietuvą byloje, kuriame pripažino, kad Konvencijos 8 straipsnyje saugomos asmens teisės 
buvo pažeistos, nes dėl tam tikros įstatymų leidybos spragos, susijusios su lyties pakeitimo 
operacija, asmuo atsidūrė „kankinančioje nežinioje dėl savo asmeninio gyvenimo ir dėl 
tikrosios jo tapatybės pripažinimo“. Christine Goodwin v. United Kingdom ir I. v. United 
Kingdom bylose Teismas nusprendė, kad Jungtinė Karalystė pažeidė žmogaus teisę į privatų 
gyvenimą ir teisę susituokti, nepripažinusi asmens, kuriam buvo atlikta lyties keitimo ope- 
racija, kitos lyties asmeniu. 


** Europos Žmogaus Teisių Teismo Didžiosios kolegijos 2008 m. birželio 4 d. sprendime S. 
and Marper v. The United Kingdom formuluojama plati asmens privataus gyvenimo samprata, 
kuri apima įvairius asmens psichinio ir psichologinio integralumo aspektus, taip pat ir in- 
formaciją apie asmens sveikatą, įvairias asmens tapatybę nustatančias aplinkybes ir kt. 


*0 Teisė susilaukti vaikų taikant dirbtinį apvaisinimą, kontroversiškai vertinama religi- 


nės moralės požiūriu, Europos Žmogaus Teisių Teismo jurisprudencijoje interpretuojama 
kaip svarbus žmogaus privataus gyvenimo neliečiamumo elementas. Tokie klausimai buvo 
nagrinėjami ir šio teismo sprendime Evans v. The United Kingdom (Application no. 6339/05) 
Judgment of 10 April, 2007. 

kurios iš šių teisių tiesiogiai susijusios su klasikinėmis žmogaus teisėmis, 
tokiomis kaip teisė į privataus gyvenimo neliečiamumą ar teisė į gyvybę. 
Šiuo metu daug diskutuojama ir dėl eutanazijos, arba teisės savarankiškai 
spręsti dėl savo mirties esant tam tikrai sveikatos būklei, taip pat ir dėl teisės 
mirti oriai. Kai kurių valstybių teisės sistema pripažįsta asmens autonomijos 


sampratą, kuri apima ir asmens sprendimą dėl savo gyvybės užbaigimo““!. 


3. Konstitucinis žmogaus teisių katalogas 


Konstitucija ir jos žmogaus teisių katalogas yra sukurti tam, kad apsaugotų 
individualius piliečius ir grupes nuo tam tikrų sprendimų, kuriuos gali 
priimti dauguma piliečių, net jeigu ta dauguma veikia, kaip ji pati mano, 
bendro ar visuotinio intereso labui, nes konstitucinė teorija, grindžian- 
ti valdžios sistemą, nėra paprasta mažoritarinė teorija?“?. Žmogaus teisių 
konstitucinis pripažinimas visų pirma siejamas su jų formaliuoju įtvirtini- 
mu konstitucijų tekste. Tačiau pagrindinis žmogaus teisių katalogo tikslas — 
ne formaliai išdėstyti teises, bet įgyvendinti jas iš tikrųjų, jas interpretuoti. 

Konstitucinių teisių katalogą analizuojant formaliuoju aspektu svarbus 
jo konstitucinis išdėstymas. Konstitucinės teisės dažniausiai yra pagrindi- 
nio konstitucijos teksto dalis ir neretai įtvirtinamos pirmuosiuose konstitu- 
cijos skyriuose. Konstitucinės teisės ne tik įtvirtinamos specialiuose konsti- 
tucijos skyriuose, bet ir reglamentuojamos kitose konstitucijos nuostatose. 
Žmogaus teisių konstitucinis katalogas formuluojamas: 1949 m. Vokietijos 
Konstitucijos (su vėlesniais pakeitimais) I skyriuje „Pagrindinės teisės“; 
1947 m. Italijos Konstitucijos I skyriuje „Piliečių teisės ir pareigos“; 
1978 m. Ispanijos Konstitucijos I skyriuje „Pagrindinės teisės ir pareigos“; 
2008 m. redakcijos Nyderlandų Konstitucijos (1814 m.) I skyriuje „Pa- 
grindinės teisės“; 1997 m. Lenkijos Konstitucijos II skyriuje „Žmogaus ir 
piliečio laisvės, teisės ir pareigos“; 1999 m. Šveicarijos (angl. Federal Cons- 
titution of the Swiss Confederation) Konstitucijos I skyriuje „Pagrindinės 
teisės, pilietybė ir socialiniai tikslai“ ir kt. 

Konstitucijų ypatumai lemia ir tai, kad žmogaus teisės dėstomos kons- 
titucijų baigiamuosiuose skyriuose, kaip kad 1953 m. Danijos Konstitu- 
cijos VIII skyriuje („Individualios teisės“). Konstitucinių teisių katalogas 
1922 m. Latvijos Konstitucijoje taip pat formuluojamas baigiamajame 
VIII skyriuje „Pagrindinės žmogaus teisės“. Šiuo skyriumi Konstitucija 


*! Nyderlandų Karalystės, Belgijos Karalystės, JAV Oregono valstijos ir kiti teisės aktai įvairiu 
lygiu pripažįsta eutanazijos teisę ir dekriminalizuoja atsakomybę, esant griežtai apibrėžtoms 
sąlygoms kylančią už padėjimą tam tikros būklės asmeniui pasitraukti iš gyvenimo. 

*2  DwoRKIN, R. Rimtas požiūris į teises. Vilnius: Lietuvos rašytojų sąjungos leidykla, 
2004, p. 195. 

buvo papildyta 1998 metais Latvijai atkūrus nepriklausomybę ir susigrąži- 
nus 1922 m. Konstituciją, kurioje nebuvo atskiro žmogaus teisėms skirto 
skyriaus, 1991 m. gruodžio 10 d. Latvijos Respublikos Aukščiausioji Ta- 
ryba priėmė konstitucinį įstatymą „Dėl žmogaus teisių ir pareigų“, kuriuo 
susistemino demokratinėje pasaulio bendrijoje visuotinai pripažintas ci- 
vilines (pilietines), politines, socialines, ekonomines, kultūrines teises bei 
laisves, tačiau Konstitucijos nuostatos, skirtos žmogaus teisių katalogui, 
buvo įtvirtintos tik 1998 m. padarius atitinkamas jos pataisas. 

Tai, kad asmens konstitucinių teisių katalogas įtvirtinamas konstitu- 
cijos pradiniuose ar paskutiniuose skyriuose, nelemia jo reikšmingumo, 
ne visada tokią konstitucijos struktūrą lemia ir jos amžius, istorinis priė- 
mimo kontekstas. Kitaip nei Latvijos 1922 m. Konstitucija, kurioje, kaip 
minėta, nebuvo pagrindinėms žmogaus teisėms ir laisvėms skirto skyriaus, 
1922 m. Lietuvos Valstybės Konstitucijoje konstitucinių teisių katalogas 
buvo įtvirtintas pradiniame II skyriuje „Lietuvos piliečiai ir jų teisės“. 

Ne visais atvejais asmens konstitucinės teisės yra ir pagrindinio kons- 
titucijos teksto dalis. Vienoje iš seniausių galiojančių ir reikšmingiausių 
konstitucijų, 1787 m. JAV Konstitucijoje““, nebuvo konstitucinių teisių 
katalogo, nes buvo pasirinktas konstitucijos kaip tik valdžios organizaciją 
apibrėžiančio akto modelis. 1789 m. buvo parengtos ir Kongresui pateiktos 
pirmosios Konstitucijos pataisos; dešimt pirmųjų pataisų: t. y. garsusis Tei- 
sių bilis (angl. Bill of Rights), tapo Jungtinių Valstijų Konstitucijos dalimi 
ir įsigaliojo 1791 m. Jame formuluojamas klasikinių žmogaus teisių katalo- 
gas, kurio reikšmingumas išliko, nes įtvirtino prioritetinį asmens santykį su 
valstybe ir tapo tolesniu asmens konstitucinių teisių apsaugos pagrindu“““. 
Teisių bilyje įtvirtintas konstitucines asmens teises plėtė vėlesnės Konstitu- 
cijos pataisos. Šiuo metu yra priimtos 27 Konstitucijos pataisos, kai kurios jų 
skirtos pagrindinėms žmogaus teisėms. Interpretuodamas Konstitucijos pa- 
taisas JAV Aukščiausiasis Teismas kuria konstitucinę doktriną ir atskleidžia 
įvairius žmogaus teisių aspektus. Konstitucinėms teisėms pažinti itin svarbi 


JAV Aukščiausiojo Teismo jurisprudencija?“*. 


** Plačiau apie 1787 m. JAV Konstitucijos bruožus žr.: MEsoNIS, G. Konstitucinio regu- 
liavimo ypatumai Jungtinėse Amerikos Valstijose. Iš: VAITIEKIENĖ, E.; MEsONIS, G. Lygina- 
moji konstitucinė teisė. Vilnius: Justitia, 2011, p. 205—237. 


** Plačiau apie JAV konstitucinių teisių doktriną žr.: FALLON, Jr. R. H. The Dynamic Con- 
stitution: An Introduction to American Constitutional Law and Practice. Second Edition. 
Cambridge University Press, 2013, p. 41—226. 

*5 Plačiau apie kai kuriuos JAV Aukščiausiojo Teismo kuriamos konstitucinės doktrinos 
bruožus žr.: MEsoNIS, G. Jungtinių Amerikos Valstijų Konstitucijos I pataisos sampratos 
konstitucinėje jurisprudencijoje raidos pamokos. Konstitucinė jurisprudencija. Lietuvos Res- 
publikos Konstitucinio Teismo biuletenis, 2012, Nr. 2(26), p. 302—310. 

JAV Aukščiausiojo Teismo formuluojama konstitucinių teisių teori- 
ja skiriasi nuo Europos valstybėse vyraujančios doktrinos ne tik skirtingu 
pagrindinių teisių interpretavimu, pavyzdžiui, ginklų kontrolės, žodžio 
laisvės, kuri pateisina laisvę skleisti neapykantos kupinas kalbas, samprata, 
bet ir tuo, kad JAV Aukščiausiasis Teismas remiasi skirtinga konstitucinių 
teisių interpretavimo doktrina, teisių katalogas neplečiamas, plačiau aiški- 
nama laisvių samprata. Konstitucinės teisės interpretuojamos kaip verti- 
kalaus santykio asmuo-valstybė dalis, neformuluojama horizontaliųjų tei- 
sių teorija; neformuluojama nei valstybės pozityvių pareigų doktrina, nei 
konstitucinių socialinių teisių teorija, nes šios teisės Teisių bilyje nemini- 
mos. Sprendžiant teisių ribojimo konstitucingumą teisių ribojimo propor- 
cingumo doktrina netaikoma, vadovaujamasi kitais standartais (angl. strict 
scrutiny test), tiriama, ar teisė ribojant konstitucinę teisę atitinka būtinojo 
valstybės intereso kriterijų ir tinkamai jį įgyvendina. 

Konstitucinės teisės gali būti įtvirtinamos ir kaip atskiras konstituci- 
jos lygio aktas. Štai Čekijos konstitucinėje doktrinoje konstitucinės teisės 
įtvirtintos konstituciniame akte — Pagrindinių teisių ir laisvių chartijoje, 
kurią 1992 m. paskelbė Čekijos Nacionalinės Tarybos prezidiumas. Ji yra 
Čekijos Konstitucijos sudėtinė dalis. Čekijos Konstitucijos 112 straipsnyje 
inter alia nustatyta, kad Čekijos konstitucinę tvarką (angl. constitutional 
order) sudaro Konstitucija, Pagrindinių teisių ir laisvių chartija ir kai kurie 
kiti konstitucinio lygmens dokumentai. 

1958 m. Prancūzijos Konstitucijos tekste expressis verbis įtvirtintos 
tik kelios teisės: Konstitucijos 1 straipsnyje įtvirtintas visų piliečių lygybės 
įstatymui principas, pagarba visoms religijoms; 4 straipsnyje — partijų ir 
politinių grupuočių sudarymo ir veiklos laisvė, 66 straipsnyje — asmens 
laisvė, 66—1 straipsnyje įtvirtintas mirties bausmės draudimas. 1958 m. (su 
pakeitimais) Prancūzijos Konstitucijos preambulėje deklaruojama pagarba 
1789 m. Deklaracijos (Žmogaus ir Piliečio teisių deklaracijos), 1946 m. 
Konstitucijos preambulės principams, taip pat 2004 m. Aplinkos apsaugos 
chartijoje įtvirtintoms teisėms ir pareigoms. Prancūzijos Konstitucinės Ta- 
rybos sprendimais sukurta konstitucinė žmogaus teisių doktrina grindžia- 
ma ir minėtųjų aktų nuostatomis. Prancūzijos konstitucinių teisių apsaugos 
doktrina patvirtina neabejotiną konstitucinės kontrolės institucijų reikšmę 
sudarant ir interpretuojant konstitucinį asmens teisių katalogą. 

Jungtinės Karalystės, kaip ir kai kurių kitų Tautų Sandraugos vals- 
tybių, žmogaus teisių įtvirtinimas konstitucijoje iš esmės skiriasi ne tik 
nuo europinės konstitucinės tradicijos, bet ir nuo JAV. Kitaip nei JAV, 
Jungtinėje Karalystėje nėra tam tikro konstitucijoje apibrėžto teisių bilio, 
asmens teisės ir laisvės nėra skirstomos į konstitucijos garantuojamas ir 

kitas. Jos visos vienodai vertinamos ir ginamos. Asmens teisės nėra klasi- 
fikuojamos į civilines, politines, socialines ar kt., dažnai yra interpretuoja- 
mos teismų precedentuose ir kitur. Jungtinės Karalystės teisės aktai (statu- 
tai) nėra skirti žmogaus teisių turiniui apibrėžti. Vyrauja negatyvaus teisių 
ir laisvių formulavimo principas. Teisės aktais paprastai brėžiamos teisių 
ribos, įgyvendinimo garantijos. Dominuoja prigimtinės teorijos doktrina, 
pagal kurią žmogaus teisės neturi būti apibrėžiamos įstatymais. Įstatymo 
paskirtis — garantuoti jų gynybą. Pagrindinės teisės — tai asmens laisvė, 
asmens neliečiamumas, asmeninio gyvenimo slaptumas, sąžinės laisvė, žo- 
džio laisvė ir kt.?** 

Išskirtinę reikšmę Jungtinės Karalystės žmogaus teisių srityje turi 
1998 m. priimtas (2000 m. įsigaliojęs) Žmogaus teisių aktas, skirtas įgy- 
vendinti Europos žmogaus teisių konvencijos (1950 m. — Žmogaus teisių 
ir pagrindinių laisvių apsaugos konvencija) nuostatas. Jį priėmus kinta ir 
konstitucinės teisės ribos, nors ir anksčiau ši konvencija, kurią Jungtinė 
Karalystė ratifikavo pirmoji, dar 1951 m., darė įtaką valstybės konstitucinei 
teisei. Todėl ir šis aktas naujų teisių nesukūrė, tik suformulavo jų įgyven- 
dinimo tvarką nacionalinėje teisėje. Jau minėta, kad 1998 m. Žmogaus tei- 
sių aktas vertinamas kaip vienas iš reikšmingiausių vadinamosios naujosios 
Britų konstitucijos konstitucinių dokumentų?“". 

Neatsižvelgiant į konstitucinių teisių katalogo įtvirtinimo konstitucijo- 
je būdą, jo formalų išdėstymą konstitucijos struktūroje, teisių apimtį, žmo- 
gaus teisės svarbios kiekvienoje demokratinėje valstybėje ir yra imanentinė 
jos demokratinės sistemos dalis. Nedemokratinių (totalitarinių ar autori- 
tarinių) režimų valstybių konstitucijose taip pat numatyti žmogaus teisių 
katalogai, tačiau visais atvejais reikia vertinti realią galimybę pasinaudoti 
deklaruojamomis teisėmis, kitaip konstitucijoje skelbiamos teisės ir laisvės 
išlieka fiktyvios. Žmogaus teisės yra viena iš opiausių Kinijos konstitucinės 
sistemos problemų. 1982 m. Kinijos Konstitucijos II ir kai kuriuose kituo- 
se skyriuose deklaruojamas platus, visų pirma socialinių, teisių ir pareigų 
katalogas““. Konstitucijoje pabrėžiamos asmens pareigos, įtvirtintas ir gana 

Plačiau apie Jungtinės Karalystės pagrindines teises žr.: BRADLEY, A. W.; EwixG, K. D. 
CJS Knight. Constitutional and Administrative Law. Sixteenth Edition. Pearson Education 
Limited, 2015, p. 355—566. 

*7 Plačiau apie 1998 m. Žmogaus teisių aktą ir jo reikšmingumą naujosios Konstitucijos 
doktrinai žr.: BoGDANOR, V. The New British Constitution (The Human Rights Act Cor- 
nestone of the New Constitution, p. 53—88). Hart Publishing, 2011. 

** Plačiau apie Kinijos konstitucinę sandarą ir konstitucinį žmogaus teisių katalogą 
žr.: BIRMONTIENĖ, T. Kinijos konstitucinė santvarka. Konstitucinio reguliavimo įvairovė. 
Kolektyvinė monografija. Vilnius: Mykolo Romerio universitetas, 2006, p. 420—445. 


228 


3. Konstitucinis žmogaus teisių katalogas 


platus jų sąrašas. Tai lemia, kad žmogus tampa priklausomas nuo valstybės 
ir kolektyvo interesų, kurie dominuoja žmogaus teisių atžvilgiu; ne vals- 
tybė turi nepažeisti žmogaus teisių, bet asmuo turi paklusti valstybės inte- 
resams. Kinijos konstituciniam žmogaus teisių reglamentavimui būdingas 
deklaratyvumas ir garantijų stoka. Asmuo negali tiesiogiai kreiptis į teismą 
dėl konstitucinių teisių gynimo, išskyrus retas išimtis. Nesant teisminės 
konstitucinės kontrolės sistemos, nesudaromos ir palankios sąlygos plėtoti 
konstitucinių teisių katalogas, formuoti realias teisių garantijas. 

Islamo religijos valstybėse, kaip antai Irane, konstitucinės žmogaus 
teisės yra interpretuojamos visų pirma islamo religijos aspektu. Konsti- 
tucinis teisių katalogas, kaip ir kitos konstitucijos nuostatos, yra pavaldus 
religijos doktrinai (1979 m. Irano Konstitucijos 4 str.). 

Žmogaus teisės ir laisvės konstitucijose reglamentuojamos gana glaus- 
tai. Jų turinys atskleidžiamas konstitucinės justicijos institucijos jurispru- 
dencijoje ir taip sukonkretinamas, kartais plečiamas jų turinys, nes konsti- 
tucija — tai ne tik pagrindinio įstatymo tekstas, bet ir konstitucinė jurispru- 
dencija, kuri konstituciją aiškina ir plėtoja?““. 

Kai kuriose, ypač naujosiose, demokratinių valstybių konstitucijo- 
se yra ypač išsamūs konstitucinių teisių katalogai“". Tai pasakytina apie 
1992 m. Estijos Konstitucijos II skyrių „Pagrindinės teisės, laisvės ir pa- 
reigos“ ir 1996 m. Pietų Afrikos Konstitucijos II skyrių „Teisių bilis“, kurio 
7—39 straipsniai skirti žmogaus teisėms ir laisvėms. Išsamus ir 1993 m. 
Čekijos Pagrindinių teisių chartijoje, kurią sudaro preambulė ir 44 straips- 
niai. Platus konstitucinių teisių katalogas įtvirtintas ir 1997 m. Lenkijos 
Konstitucijoje. 

Istorinės valstybės raidos aplinkybės lėmė, kad Ispanijos 1978 m. Kons- 
titucijoje daug dėmesio skiriama žmogaus teisėms. Įtvirtintas platus teisių 
ir laisvių sąrašas grindžiamas prigimtinės teisės, lygiateisiškumo (lygybės) ir 
asmens laisvės principais. Konstitucijos 10 straipsnio 1 dalyje deklaruojama, 
kad žmogaus orumas ir neatimamos jo teisės, laisvas asmenybės ugdymas, 


** Negalima absoliutinti tik lingvistinio (verbalinio) aiškinimo metodo. Konstitucija yra 


ne tik tekstas, todėl neteisinga būtų manyti, kad jeigu kas nors joje „neparašyta“; to ir nėra, 
o jeigu „parašyta“, tai turi būti skaitoma pažodžiui, nesuvokiant teksto prasmės, matant tik 
atskiras nuostatas, bet ne visumą, kitaip tariant, matant konstitucijos raidę, bet ne dvasią. 
Žr.: KoRIS, E. Konstitucija kaip teisė be spragų. Jurisprudencija, 2006, t. 12(90), p. 7—14. 
*0 Europos Sąjungos valstybių narių ir kitų valstybių konstitucinių teisių katalogus anali- 
zuoja inter alia: Europos Sąjungos valstybių narių konstitucinės sistemos. Mokslo studija. 
Vilnius: Mykolo Romerio universitetas, 2012; Konstitucinio reguliavimo įvairovė. Kolek- 
tyvinė monografija. Vilnius: Mykolo Romerio universitetas, 2006; Šiuolaikinė konstituci- 
ja: studijos apie užsienio šalių konstitucinį reguliavimą. Kolektyvinė monografija. Vilnius: 
Mykolo Romerio universitetas, 2005, ir kt. 


229 








V skyrius 


pagarba įstatymui ir kitų žmonių teisėms yra politinės santvarkos ir san- 
tarvės visuomenėje pagrindas. Tai pasakytina ir apie 1976 m. Portugalijos 
konstitucinių teisių katalogą. Konstitucijos (2005 m. redakcijos) I skyrius 
„Pagrindinės teisės ir pareigos“ suskirstytas į tris skirsnius, kuriuose išdės- 
tyti 67 straipsniai yra skirti įvairiems konstitucinių teisių aspektams. 

Platus konstitucinių teisių katalogas įtvirtintas ir 1999 m. Šveicarijos 
Konstitucijoje. Vis dėlto kai kuriose demokratinių valstybių konstitucijose, 
kaip antai 1953 m. Danijos Konstitucijoje, nėra pateikiamas platus konsti- 
tucinių teisių sąrašas. 

Konstitucinių teisių sąrašo apimtį neretai lemia istorinės konstitucijų 
priėmimo aplinkybės ir valstybės konstitucinė tradicija. Platus deklaruo- 
jamų konstitucinių teisių sąrašas nebūtinai lemia jų tinkamą įgyvendinimą 
(tai patvirtina ir kai kurių nedemokratinių valstybių konstitucijose dekla- 
ruotų teisių apsauga), o siauresnė jo apimtis pati savaime neliudija demo- 
kratijos ir pagarbos Žmogaus teisėms valstybėje stokos. 

Konstitucinių teisių katalogui daro įtaką ir konstitucinės kontrolės ins- 
titucijų veikla. 2011 m. Vengrijos naujojoje Konstitucijoje (Pagrindiniame 
Įstatyme) įtvirtintas platus konstitucinių teisių sąrašas, kodifikuota pastarų- 
jų dviejų dešimtmečių Vengrijos Konstitucinio Teismo jurisprudencija?*!. 
Vis dėlto įtvirtinant platų teisių, laisvių ir pareigų sąrašą neišvengta ir ne- 
tolygumų. 

Svarbus yra ne tik konstitucinių teisių išdėstymas, bet ir jų tiesiogi- 
nis taikymas. Kai kuriose konstitucijose ne tik deklaruojamas konstituci- 
jos, kaip tiesiogiai taikomos aukščiausiosios teisės, principas, pavyzdžiui, 
1992 m. Lietuvos Konstitucijos 6 straipsnyje, 1997 m. Lenkijos Konsti- 
tucijos 8 straipsnyje, bet ir pabrėžiamas tiesioginis konstitucinių teisių ir 
laisvių taikymo principas. Pavyzdžiui, 1949 m. Vokietijos Konstitucijos 
(Pagrindinio Įstatymo) 1 straipsnyje ne tik pabrėžiamas inter alia žmogaus 
orumo neliečiamumas, žmogaus teisių prigimtinis pobūdis, tai, kad žmo- 
gaus teisės yra taikos ir teisingumo pasaulyje pagrindas, bet ir, kaip minėta, 
šio straipsnio 3 dalyje nurodoma, kad Konstitucijoje išdėstytos pagrindi- 
nės teisės yra privalomos įstatymų leidžiamajai, vykdomajai, teisminei val- 
džioms ir yra tiesiogiai taikoma teisė. 

Dažniausiai demokratinių valstybių konstituciniai žmogaus teisių ka- 
talogai konstitucijose formuluojami kaip atviri, nebaigtiniai. Toks teisių 
sąrašo atvirumas pabrėžiamas deklaruojant žmogaus teisių prigimtinį po- 
būdį. Kai kuriose konstitucijose atviro konstitucinių teisių sąrašo principas 


*! BaLoGH, Z.; Hajas, B. Rights and Freedoms. Iš: The Basic Law of Hungary. A First 
Commentary, 2012, p. 80. 

gali būti expressis verbis įtvirtintas pačios konstitucijos tekste, kaip kad inter 
alia 1996 m. Pietų Afrikos Konstitucijoje ir 1992 m. Estijos Konstitucijoje. 
Konstitucinės kontrolės institucijų jurisprudencijoje jis interpretuojamas 
kaip implicitinis konstitucinis principas. Tokio konstitucinio principo pri- 
pažinimas lemia ir tai, kad teisių ir laisvių sąrašui išplėsti nebūtina keisti 
pačios Konstitucijos. Konstitucinių teisių plėtotė gali būti užtikrinama per 
oficialiąją konstitucinę doktriną, nes iš visuminio konstitucinio reguliavi- 
mo konstitucinės justicijos (kontrolės) institucija, konstitucinis ar bend- 
rosios kompetencijos teismas gali sukurti ir naujas Žmogaus teises, inter 
alia formuluodamas pirminių ir išvestinių konstitucinių teisių konstitucinę 
doktriną“““. Atviro konstitucinių teisių sąrašo principas gali būti taikomas 
ir tarptautinėms sutartims, kaip tai įtvirtinta 1976 m. Portugalijos Konsti- 
tucijos 16 straipsnio 1 dalies nuostatose. 

1992 m. Estijos Konstitucijos 10 straipsnyje nurodoma, kad II skyriuje 
įtvirtintos teisės, laisvės ir pareigos nepaneigia kitų teisių, laisvių ir parei- 
gų, kylančių iš Konstitucijos dvasios ar ją atitinkančios. Be to, jos dera su 
žmogaus orumo, socialinio teisingumo, demokratijos ir teisinės valstybės 
principais. Ši konstitucinė nuostata įprasmina atviro žmogaus teisių sąrašo 
konstitucinį pripažinimą. Žmogaus teisių katalogas, įtvirtintas konstituci- 
jos nuostatose, vertintinas kaip nebaigtinis, besiplėtojantis atsižvelgiant į 
visuomenės pažangą ir socialinių santykių pokyčius“““. 

Konstituciniams žmogaus teisių katalogams didelę įtaką padarė tarp- 
tautiniai žmogaus teisių aktai, JTO, Europos Tarybos, taip pat ir ES teisė, 
inter alia 2000 m. priimta Pagrindinių teisių chartija, nors ji pirmiausia 
skirta ES teisę taikančioms ES institucijoms“. Tarptautinės sutartys, vals- 
tybių prisiimti tarptautiniai įsipareigojimai, sutarčių priežiūra (įvairūs ko- 
mitetai, komisijos, tarptautiniai teismai) daro įtaką konstituciniams žmo- 
gaus teisių katalogams, plečia žmogaus teisių turinį ir ribas, atskleidžia 
naujus aspektus. Didelę 1978 m. Ispanijos Konstitucijos dalį, maždaug 
trečdalį jos nuostatų, sudaro 46 straipsniai, reglamentuojantys asmens 
konstitucinį statusą. Rengiant konstitucijos projektą buvo svarstoma ir 


** Apie Lietuvos Konstitucinio Teismo pirminių ir išvestinių teisių doktriną žr.: BIRMON- 
TIENĖ, T. Žmogaus teisės ir laisvės. Iš: Lietuvos konstitucinė teisė. Vadovėlis. Vilnius: My- 
kolo Romerio universitetas, 2012, p. 360—363; BIRMONTIENĖ, T. Šiuolaikinės žmogaus tei- 
sių konstitucinės doktrinos tendencijos. Konstitucinė jurisprudencija. Lietuvos Respublikos 
Konstitucinio Teismo biuletenis, 2007, Nr. 1(5), p. 202—240. 


*“ Plačiau apie konstitucines teises 1992 m. Estijos Konstitucijoje žr.: BUTVILAVIČIUS, D. 


Estijos Respublikos konstitucinė sistema. Iš: Europos Sąjungos valstybių narių konstituci- 
nės sistemos. Mokslo studija. Vilnius: Mykolo Romerio universitetas, 2012, p. 230—223. 


** Plačiau apie tarptautinę teisę ir ES teisę kaip konstitucinį teisės šaltinį žr. šio vadovėlio 


I skyrių. 

galimybė nevardyti visų teisių, tik nurodyti, kad konstitucinis žmogaus 
teisių katalogas grindžiamas Visuotinės žmogaus teisių deklaracijos ir kitų 


tarptautinių dokumentų nuostatomis“ 


„ Nors tokiam pasiūlymui nebu- 
vo pritarta, vis dėlto toks požiūris atsispindi Konstitucijos 10 straipsnio 2 
dalyje, kurioje nurodoma, kad pagrindinių teisių ir laisvių konstitucinės 
nuostatos turi būti interpretuojamos atsižvelgiant į šią deklaraciją ir kitas 
ratifikuotas tarptautines sutartis. Taigi tarptautiniai žmogaus teisių impera- 
tyvai yra konstitucinio lygmens. Kurdamas oficialią konstitucinę doktriną 
į tai atsižvelgia Ispanijos Konstitucinis Teismas. Atitinkama nuostata įtvir- 
tinta ir 1976 m. Portugalijos Konstitucijos 16 straipsnio 2 dalyje. 1996 m. 
Pietų Afrikos Konstitucijos 39 straipsnio nuostatose taip pat nurodoma, 
kad inter alia teismas interpretuodamas konstitucines teises turi ne tik ska- 
tinti atviros demokratinės visuomenės vertybes, bet ir atsižvelgti į tarptau- 
tinę teisę. 

Europos valstybių konstitucinių teisių plėtrai ypač reikšminga Euro- 
pos žmogaus teisių konvencija“““ ir jos nuostatas interpretuojančio Europos 
Žmogaus Teisių Teismo jurisprudencija?“ 

Europos žmogaus teisių konvencija kuria europinę žmogaus teisių 
apsaugos doktriną ir neabejotinai daro didelį poveikį kiekvienos valsty- 
bės Konvencijos dalyvės, tarp jų ir Lietuvos, konstitucinei teisei, žmogaus 
teisių doktrinai. Konvencija ir Europos Žmogaus Teisių Teismo jurispru- 
dencija ypač svarbūs plėtojant konstitucinės justicijos (kontrolės) instituci- 
jų kuriamą žmogaus teisių doktriną. Konvencija svarbi aiškinant žmogaus 
teises kaip prigimtines, grindžiamas Europos demokratinės kultūros verty- 


“5 PRAKKE, L. Updated by C. Schutte. The Kingdom of Spain. Iš: Constitutional Law of 
the EU Member States. Walters Kluwer, 2014, p. 1523—1587. 


** Europos Tarybos priimta 1950 m. Žmogaus teisių ir pagrindinių laisvių apsaugos kon- 


vencija (Europos žmogaus teisių konvencija) įsigaliojo 1953 m. Šiuo metu ji galioja iš 
dalies pakeista protokolais Nr. 11 ir 14. Galioja ir konvencijos Nr. 1, 4, 6, 7, 12, 13. Priimti 
konvencijos 15 ir 16 protokolai dar neįsigaliojo. Europos žmogaus teisių konvencijos teisę 
sudaro ne tik konkrečios konvencijos nuostatos, bet ir Europos Žmogaus Teisių Teismo 
jurisprudencija, šio teismo kuriami precedentai. 

*7 Plačiau apie Europos Žmogaus Teisių Teismo doktrinos įtaką žmogaus teisių raidai žr.: 
Jočienė, D. Europos Žmogaus Teisių Teismas — tarptautinė regioninė Žmogaus teisių gy- 
nybos institucija: istorija, jurisprudencija, ateities perspektyvos. Iš: Asmens teisių gynimas: 
problemos ir sprendimai. Mokslo studija. Vilnius: Mykolo Romerio universitetas, 2014, 
p. 139—176; ir kt. Apie Europos žmogaus teisių konvencijos ir kitų Europos Tarybos teisės 
aktų įtaką žr.: BIRMONTIENĖ, T. Europos Tarybos aktų įtaka Lietuvos konstitucinės doktrinos 
raidai. Iš: Lietuva Europos Taryboje: dvidešimt narystės metų. Lithuania in the Council of 
Europe: Twenty Years of Membership. Edited Collection of Articles and Presentations. 
Sudarė I. Isokaitė, D. Žalimas. Vilnius, 2014, p. 159—192. 

bėmis?““. Tarptautiniai valstybės įsipareigojimai, kylantys prisijungus prie 
tarptautinių sutarčių, įtvirtinančių žmogaus teisių apsaugą, lemia ne tik or- 
dinarinės, bet ir konstitucinės teisės pokyčius. Europos žmogaus teisių kon- 
vencija yra tarptautinė sutartis ir neretai interpretuojama kaip priklausanti 
ne tik tarptautinės, bet ir konstitucinės teisės sričiai. Konvencijai ir Europos 
Žmogaus Teisių Teismo sprendimams būdinga konstitucinės teisės dimen- 
sija, nors paprastai daugelio valstybių konstitucinėse sistemose konvencijos 
teisė vertinama kaip savo teisine galia pavaldi konstitucinei teisei. Europos 
žmogaus teisių konvencijos teisė yra netiesioginis konstitucinės teisės šalti- 
nis ir daro nemažą įtaką žmogaus teisių konstitucinei sampratai. Ji iš esmės 
nulemia teisių interpretavimo principus, o kartais ir turinį. 

Austrijoje ši konvencija turi konstitucijos galią, ji įtvirtinta kaip 
konstitucinis aktas. Nyderlanduose įstatymai gali būti vertinami atitikties 
Konvencijai aspektu. Italijoje tarptautinės sutartys taip pat prilyginamos 
konstitucijos galiai. Jungtinėje Karalystėje 1998 m. Zmogaus teisių ak- 
tas konvencijos teisę perkelia į nacionalinės teisės sistemą. Toks požiūris 
į tarptautines žmogaus teisių sutartis ir jų prilyginimas konstitucijai bū- 
dingas ir kitų valstybių konstitucinei doktrinai, inter alia Argentinos ir 
Čilės. Kai kuriose Lotynų Amerikos valstybėse, pavyzdžiui, Kolumbijoje, 
Venesueloje, Amerikos žmogaus teisių konvencija turi ypač didelę galią ir 
varžosi su konstitucijos galia. 

Konvencijos ir jos nuostatas interpretuojančio Europos Zmogaus Tei- 

sių Teismo jurisprudencijos įtaka konstitucinių teisių doktrinai neabejotina, 
neatsižvelgiant į tai, ar ji bus prilyginta konstitucinei teisei (tam tikru požiū- 
riu — ir konstitucijos teisei). Konvencijos, kaip teisės šaltinio, pripažinimas 
lemia ir konstitucinio žmogaus teisių katalogo interpretavimo ypatumus. 
Konstitucijos, kaip living instrument, samprata suteikia galimybę teismams 
valstybių konstitucijose rasti atsakymą į daugelį su žmogaus teisėmis susiju- 
sių klausimų ir nesupriešinti konstitucijos ir Konvencijos principų. 
** Ilgametis Europos Žmogaus Teisių Teismo pirmininkas Luzius Wildhaberis teigia (Wip- 
HABER, L. The European Court of Human Rights 1998—2006: History, Achievements, Re- 
form. N. P. Engel, Publisher, p. 113—125), kad Europos Zmogaus Teisių Teismą galima 
vadinti konstituciniu teismu arba kvazikonstituciniu teismu sui generis. Kad ir kaip šis teismas 
būtų vadinamas, jis turi spręsti konstitucines problemas, susijusias su Europos pagrindinėmis 
teisėmis; Europos lygmens konstitucinė kontrolė reikalinga, kad „sugriebtų“ tuos pažeidimus, 
kurie išsprūsta iš nacionalinių konstitucinės priežiūros institucijų griežtos kontrolės. Supran- 
tama, kyla klausimas, koks yra pagrindinis Konvencijos tikslas: ar išspręsti individo problemą, 
ar kurti viešąją politiką. Manant, kad Konvencijos misija yra būtent tokia, atskiras skundas gali 
būti interpretuojamas kaip priemonė aptikti nacionalinėje sistemoje žmogaus teisių apsaugos 
spragas, norint jas ne tik ištaisyti, bet ir prisidėti prie geresnės žmogaus teisių apsaugos siste- 
mos sukūrimo. Dėl šios dichotomijos Europos Žmogaus Teisių Teismas turėtų apsiriboti tik 
tokiais „konstituciniais“ esminiais sprendimais, kurie padėtų sukurti viešąją žmogaus teisėmis 
ir teisinės valstybės principais grindžiamą tvarką Europos lygmeniu. 

Konstituciniams žmogaus teisių katalogams įtaką daro ne tik tarp- 
tautinės žmogaus teisėms ginti skirtos sutartys, bet ir kitų valstybių teisė. 
1996 m. Pietų Afrikos Konstitucijos 39 straipsnyje numatyta inter alia, kad 
teismas interpretuodamas konstitucines teises gali atsižvelgti ir į užsienio 
valstybių teisę. Konstitucijos antrame skyriuje formuluojamas Teisių bilis 
(angl. Bill of Rights) yra modernus dokumentas, plačiai ir išsamiai regla- 
mentuojantis žmogaus teisių klausimus. Atviras konstitucinių teisių sąrašas 
leidžia konstitucijai prisitaikyti prie visuomenės pokyčių. Kaip nurodoma 
Konstitucijos 7 straipsnyje, Teisių bilis yra Pietų Afrikos demokratijos pa- 
grindas (angl. corestone of democracy). Pietų Afrikos konstitucinis žmogaus 
teisių katalogas atspindi valstybės siekius ir sudėtingą praeitį. 

Konstitucinis pagrindinių asmens teisių ir laisvių įtvirtinimas, kuris 
reiškia šių teisių vertės pripažinimą, o kartu suponuoja ir pareigą valstybei 
užtikrinti jų apsaugą, tiesioginis konstitucijos taikymas, galimybė ginti savo 
teises remiantis konstitucija, konstitucinės justicijos (kontrolės) institucijų 
veikla sudaro prielaidas laiduoti žmogaus teisių apsaugą, kurti teisinės vals- 
tybės principais grindžiamą visuomenę, kurioje gerbiamos ir puoselėjamos 
žmogaus teisės. Asmens konstitucinio statuso įtvirtinimas aukščiausiosios 
teisinės galios aktuose užtikrina, kad jo ribų paisys valstybės įstaigos ir 
pareigūnai, kad asmuo pirmiausia bus apsaugotas nuo valdžios savivalės. 


4. Konstitucinių teisių klasifikavimo įvairovė 


Teisių skirstymo įvairovė atsispindi konstituciniuose asmens teisių katalo- 
guose. Žmogaus teisės yra labai įvairios, todėl siekiant pažinti ir analizuoti 
jų ypatumus jos paprastai pagal tam tikrus kriterijus suskirstomos į grupes. 
Nors konstitucijose dažniausiai jos nėra tiesiogiai atskiriamos, kartais jos 
grupuojamos į vadinamąsias klasikines teises: civilines politines ir sociali- 
nes (socialines, ekonomines ir kultūrines). Mokslinėje literatūroje patei- 
kiama daug teorinių žmogaus teisių klasifikacijų, sudarytų pagal įvairius jų 
požymius ir įgyvendinimo galimybes. Kartais jos skirstomos ir vadovaujan- 
tis skirtingu požiūriu į žmogaus teisių esmę. Teisės gali būti grupuojamos 
pagal žmogaus santykį su valstybe; į pirmines ir išvestines; universaliąsias 
ir specialiąsias; reliatyviai absoliučias ir sąlyginės galimybes (vertybes); in- 
dividualias ir kolektyvines (grupines). 

Konstitucines žmogaus teises galima skirstyti pagal istorinį atsiradimo 
laikotarpį — į tam tikrų kartų teises; pagal formuluojamos teisės turinį — į 
sričių teises, pavyzdžiui, civilines, politines, socialines; pagal teisių įgy- 
vendinimo formą — į individualias ir vadinamąsias kolektyvines; pagal tei- 
sių ribojimo galimybes — į absoliučiąsias, arba neribojamas, ir santykines, 
arba ribojamas; pagal subjektus, kuriems jos skiriamos, — į bendrąsias ir 

specialiųjų subjektų, pavyzdžiui, vaikų; pagal garantijų pobūdį — į teises, 
kurios ginamos nacionaliniuose teismuose, ir teises, kurioms garantuojama 
ir tarptautinių teismų gynyba; pagal teisinio įtvirtinimo pobūdį — į for- 
maliai įtvirtintas konstituciniame akte, formuluojamas konstitucinėje ju- 
risprudencijoje, tarptautinėse sutartyse įtvirtintas teises; pagal teisės tie- 
sioginį „tekstinį“ įtvirtinimo pobūdį — į pirmines ir išvestines ir kt. Kie- 
kviena atskira konstitucinė teisė, pavyzdžiui, teisė į gyvybę, teisė į orumą 
ar privataus gyvenimo neliečiamumą, gali būti analizuojama pagal įvairius 
kriterijus ir vertinama įvairiais požiūriais. 

Žmogaus teisių doktrinoje formuojasi ir naujos žmogaus teisės, tiks- 
liau — kiek kitoks požiūris į žmogaus teises. Jos grupuojamos kitais pagrin- 
dais, t. y. tam tikrose srityse. Pavyzdžiui, žmogaus teisės sveikatos priežiū- 
ros srityje vadinamos paciento teisėmis*““. 

Žmogaus teisių nedalumo ir jų skirstymo kitais, nei pagrindiniuose 
tarptautiniuose dokumentuose numatytieji, pagrindais principas atsispindi 
ir 2000 m. Europos Sąjungos pagrindinių teisių chartijoje. 

Žmogaus teisės yra prigimtinės ir neturi būti siejamos su pilietybe. 
Vis dėlto kai kurios konstitucinės teisės, pavyzdžiui, teisė dalyvauti valdant 
savo šalį tiesiogiai arba per išrinktus atstovus, rinkimų teisė, valstybės tar- 
nyba, yra sietinos su pilietybe““". Atkreiptinas dėmesys, kad net kai kurios 
itin svarbios politinės teisės, pavyzdžiui, rinkimų į savivaldos institucijas, 
kai kuriais atvejais gali būti garantuojama ne tik piliečiams, bet ir kitiems 
asmenims. Daugeliu atvejų tai susiję su Europos Sąjungos piliečių aktyvią- 


*“ Pacientų teisės gali būti interpretuojamos kaip socialinės (programinio pobūdžio) ir 
kaip individo teisės. Šiuo metu paciento teisėms (tiek individualioms, tiek socialinėms), 
kurios suprantamos kaip labai svarbi šiuolaikinių technologijų veikiama žmogaus teisių 
sritis, yra skirta 1997 m. Europos Tarybos konvencija dėl žmogaus teisių ir orumo apsaugos 
biologijos ir medicinos taikymo srityje — Žmogaus teisių ir biomedicinos konvencija ir jos 
papildomieji protokolai. Vis dėlto konstitucinėje jurisprudencijoje asmens teisė į sveika- 
tos priežiūrą dažniausiai interpretuojama ne kaip individuali, o kaip socialinė teisė, kuri 
įpareigoja valstybę rūpintis visos visuomenės sveikata. Lietuvos Respublikos Konstitucinis 
Teismas 2013 m. gegužės 16 d. nutarime (ir 2014 m. vasario 18 d. sprendime) formu- 
lavo konstitucinės teisės į sveikatos priežiūrą visų pirma kaip socialinės teisės doktriną, bet 
aiškino ją ir individualios teisės aspektu. 

“0 H. Kelsenas pabrėžia, kad „politinės teisės“ — atskira kategorija. Jos paprastai yra api- 
brėžiamos kaip galia (teisinė galia) daryti įtaką valstybės valios formavimuisi — tiesiogiai ar 
netiesiogiai dalyvauti formuojant „valstybės valią“ išreiškiančią teisinę tvarką, t. y. daryti įtaką 
įstatymams; tų, kurie šioms normoms yra pavaldūs, dalyvavimas įstatymų leidyboje, t. y. ku- 
riant bendrąsias normas, yra esminis demokratinės valdymo formos bruožas, skiriantis ją nuo 
autokratinės valdymo formos, kai formuojant valstybės valią piliečiai nedalyvauja, tad ir netu- 
ri politinių teisių. Politinėms teisėms H. Kelsenas priskiria ir vadinamąsias pagrindines teises 
arba laisves, numatytas daugelyje šiuolaikinių konstitucijų: jos garantuoja lygybę įstatymui, 
nuosavybės ir asmens laisves, t. y. neliečiamumą, žodžio, ypač spaudos, sąžinės, ypač religijos, 
susirinkimų ir kitas laisves. Žr.: KrLsEN, H. Grynoji teisės teorija. Vilnius, 2002, p. 138. 

ja ir pasyviąja rinkimų teise. Pavyzdžiui, Prancūzijos 1958 m. Konstitucijos 
88—3 straipsnyje nustatyta, kad pagal Europos Sąjungos sutartį, pasirašytą 
1992 m. vasario 7 d., balsavimo teisė ir teisė būti išrinktam municipalinių 
rinkimų metu gali būti suteikta tik Europos Sąjungos piliečiams, gyvenan- 
tiems Prancūzijoje; šie piliečiai negali eiti mero ar jo padėjėjo pareigų, da- 
lyvauti skiriant senatorių rinkikus ar senatorių rinkimuose; organinis įsta- 
tymas, priimtas abejų rūmų, nustato šio straipsnio taikymo sąlygas. Pagal 
1992 m. Lietuvos Respublikos Konstitucijos 119 straipsnio 2 dalies nuos- 
tatas, savivaldybių tarybų nariais Lietuvos Respublikos piliečius ir kitus 
nuolatinius administracinio vieneto gyventojus pagal įstatymą ketveriems 
metams renka Lietuvos Respublikos piliečiai ir kiti nuolatiniai administra- 
cinio vieneto gyventojai, remdamiesi visuotine, lygia ir tiesiogine rinkimų 
teise, slaptu balsavimu. 

Paprastai žmogaus teisės yra skirtos atskiriems individams, tačiau kai 
kuriais atvejais skiriamos kolektyvinės teisės, pavyzdžiui, tautinių mažumų. 
Reikia pabrėžti, kad žmogaus teisės lieka individualios, tik kartais jomis gali 
būti naudojamasi kartu su kitais“! (išskyrus tautų apsisprendimo teisę)“““. 

Pagal teisių įgyvendinimo pobūdį konstitucinės teisės gali būti skirs- 
tomos į individualiąsias ir kolektyvines teises, kurias asmuo gali įsyven- 
dinti tik kartu su kitais, būdamas tam tikros grupės nariu (pvz., nustačius, 
kad tam tikro skaičiaus piliečių grupė turi įstatymo iniciatyvos teisę, teisę 
rengti referendumą ir t. t.). 

Konstitucijose gali būti išskiriamos tam tikrų subjektų, pavyzdžiui, 
vaikų, teisės. 1999 m. Suomijos Konstitucijos (su pakeitimais) 2 straipsnio 
trečioje dalyje nurodoma, kad vaikai turi būti vertinami vienodai ir turėti 
galimybę daryti įtaką dalykams, kurie su jais susiję, tiek, kiek tai atitinka jų 
gebėjimus ir išsivystymą. 

Žmogaus teisių skyrimą pagal subjektus, kuriems jos išskirtinai yra 
taikomos, diktuoja ir tarptautinės sutartys, pavyzdžiui, Jungtinių Tautų 
vaiko teisių konvencija (1989 m.), skirta vaiko teisėms užtikrinti, taip pat 


*! Valstybės privalo užtikrinti tautinių mažumų teises savo piliečiams ir jos jurisdikci- 
jai priklausantiems asmenims, tradiciškai gyvenantiems bendruomenėse. Naudojimasis kai 
kuriomis teisėmis (pavyzdžiui, teise į švietimą, į topografinių ženklų naudojimą ir kt.) 
priklauso nuo bendruomenės gausumo ir poreikio. Plačiau žr.: Tautinių mažumų apsauga: 
tarptautinės teisės aspektai. Mokslo studija. Vilnius: Mykolo Romerio universitetas, 2003. 

Kolektyvinės teisės kartais vadinamos solidarumo teisėmis ir priskiriamos prie vadina- 
mųjų trečiosios kartos, t. y. istoriškai vėliausiai susiformavusių, teisių. Prie tokių teisių pri- 
skiriama teisė į taiką, vystymąsi, sveiką aplinką, tautų apsisprendimo teisė ir kt. Jos kartais 
vadinamos ir tautų (angl. peoples) teisėmis. Šiuo metu nėra bendros nuomonės dėl tautų 
apibrėžimo, bet šis terminas vartojamas kai kuriuose tarptautiniuose dokumentuose, regla- 
mentuojančiuose žmogaus teises. 

Jungtinių Tautų neįgaliųjų konvencija, Visų formų rasinės diskriminacijos 
uždraudimo konvencija ir kitos, kuriose, be bendrųjų visiems asmenims 
pripažįstamų Žmogaus teisių, skiriamos ir specialiosios teisės bei papildo- 
mos teisių įgyvendinimo garantijos tam tikriems subjektams. 


4.1. Teisių skirstymas pagal turinį 


Pagal turinį žmogaus teisės paprastai yra grupuojamos į civilines (asme- 
nines)““, politines ir ekonomines, socialines ir kultūrines. Žmogaus teisių 
doktrinoje civilinės ir politinės teisės yra vadinamos individualiomis teisė- 
mis ir dažnai suprantamos kaip teisės, įvardytos Jungtinių Tautų dokumen- 
tuose. Nors Visuotinėje žmogaus teisių deklaracijoje pabrėžiamas civilinių 
ir politinių, ekonominių, socialinių ir kultūrinių žmogaus teisių univer- 
salumas, jos dėstomos kartu, yra kiti du svarbūs Jungtinių Tautų priimtą 
Tarptautinę žmogaus teisių chartiją sudarantys dokumentai: Tarptautinis 
pilietinių ir politinių teisių paktas (1966 m.) bei Tarptautinis ekonominių, 
socialinių ir kultūrinių teisių paktas (1966 m.). Jie šias teises atskiria. Toks 
požiūris atsispindi ir žmogaus teisėms skirtuose pagrindiniuose Europos 
Tarybos dokumentuose: Žmogaus teisių ir pagrindinių laisvių apsaugos 
konvencijoje (Europos žmogaus teisių konvencijoje) ir Europos sociali- 
nėje chartijoje. Toks teisių atskirumas neretai dominuoja ir jas reglamen- 
tuojant konstitucijose. Vis dėlto 2000 m. Europos Sąjungos pagrindinių 
teisių chartijoje pateikiama kitokia klasifikacija, atspindinti moderniąsias 
žmogaus teisių vystymosi tendencijas. Šioje chartijoje pateikiamas asmens 
teisių katalogas. Teisių grupavimo pagrindai veikia ir valstybių ES narių 
konstitucinių teisių doktriną. 

Civilinių ir politinių teisių katalogą galima rasti Tarptautiniame pilieti- 
nių ir politinių teisių pakte, Europos žmogaus teisių konvencijoje ir kituose 


tarptautiniuose dokumentuose. Šios teisės gali būti įvairiai išdėstytos““. 


3 Civilinių teisių (angl. civil rights) terminas, tikėtina, geriausiai atspindi šių teisių turinį, 
be to, šios teisės nurodomos ir Zmogaus teisių ir pagrindinių laisvių apsaugos konvencijos 
(Europos žmogaus teisių konvencijos) vertime į lietuvių kalbą. Kartais vartojamas ir pilie- 
tinių teisių terminas, bet ir šiuo atveju tokios teisės nėra tapatinamos su pilietybe. taip pat 
vartojami ir asmeninių, ar individualiųjų, teisių terminai. 

** Prie civilinių teisių galėtų būti priskirtos šios teisės: teisė į gyvybę, kankinimų ir ne- 
žmoniško bei orumą žeminančio elgesio ar baudimo draudimas, vergijos ir priverstinio dar- 
bo draudimas, teisė į asmens laisvę ir neliečiamybę, lygiateisiškumas, habeas corpus teisės, 
teisė į teisingą teismą, tinkamo proceso teisė, teisė į gynybą, viešą bylos nagrinėjimą, viešą 
nuosprendžio skelbimą, nekaltumo prezumpcija, teismo nešališkumas ir nepriklausomumas, 
priemonių lygybė, įrodymų taisyklės, nullum crimen sine lege, nullum poena sine lege, lex 
retro non agit, non bis in idem, saviraiškos, žodžio, spaudos laisvė, teisė į informaciją, sąžinės, 
tikėjimo, susirinkimų laisvė, teisė jungtis į asociacijas, teisė į privataus gyvenimo neliečia- 

Civilinių (asmeninių) ir politinių teisių katalogai daugelio valstybių 
konstitucijose yra gana išsamūs. Civilinės (asmeninės) teisės neretai įvar- 
dijamos kaip pagrindinės teisės (angl. Fundamental Rights), pavyzdžiui, 
1999 m. Šveicarijos Konstitucijoje. Šioje Konstitucijoje pateikiamas platus 
pagrindinių teisių ir ne itin gausus politinių teisių sąrašas. 1947 m. Italijos 
Konstitucijoje politinių teisių katalogas yra išsamesnis ir pateikiamas po 
civilinių, socialinių ekonominių teisių sąrašo. 1999 m. Suomijos Konstitu- 
cijos 2 skyriuje „Pagrindinės teisės ir laisvės“ kartu yra įvardijamos civili- 
nėms, pilietinėms ir socialinėms teisėms priskiriamos teisės. Taigi įvairių 
šalių konstitucinė doktrina skirtingai vertina konstitucinių teisių grupavi- 
mą į atskiras sritis ir jų išdėstymą. 

Konstitucijos priėmimo laikas neretai nulemia tai, kad konstitucinių 
teisių katalogai gali būti lakoniški arba, priešingai, labai išsamūs ir platūs. 
XX a. pabaigoje ir XXI a. pradžioje priimtose konstitucijose (ar jų pa- 
taisose) paprastai pateikiamas platesnis šių teisių sąrašas. Pavyzdžiui, se- 
nesnėse konstitucijose randama tik teisės į privatų gyvenimą garantija, o 
naujausiose — ir teisė į asmens tapatybę, vardą, atvaizdą, asmens duomenų 
apsaugą ir kt. 1992 m. Estijos Konstitucijos 44 straipsnyje įtvirtinta teisė 
gauti viešąją informaciją. Asmuo (Estijos pilietis) turi teisę gauti apie save 
viešosiose valdymo institucijose esančią informaciją. Dar plačiau ši tei- 
sė reglamentuojama 1976 m. Portugalijos Konstitucijos (su pakeitimais, 
2005 m. redakcijos) 35 straipsnyje, kuriame inter alia nustatyta asmens tei- 
sė susipažinti su apie jį surinktais kompiuterizuotais duomenimis ir reika- 
lauti juos koreguoti; įstatymas turi nustatyti, kokie asmens duomenys gali 
būti renkami ir tvarkomi kompiuterinėse laikmenose; kiekvienam turi būti 
garantuojama galimybė naudotis viešaisiais kompiuteriniais ryšiais (angl. 
computer networks). 

Kai kurios konstitucinės teisės, pavyzdžiui, nuosavybės teisės apsauga, 
gali būti priskiriamos skirtingoms teisių grupėms. Antai 1999 m. Šveicari- 
jos Konstitucijoje nuosavybės teisės apsauga (26 str.) ir ekonominės veiklos 
laisvė (27 str.). priskiriamos pagrindinėms (civilinėms, asmeninėms) tei- 
sėms, o 1947 m. Italijos Konstitucijoje šios teisės (Konstitucijos 41, 42 str.) 
priskiriamos socialinių teisių grupei. 

Naujosiose konstitucijose pagrindinėms teisėms gali būti priskiriamos 
ir teisės, kurios anksčiau galėjo būti vertinamos kaip socialiniai valsty- 
bės įsipareigojimai. 1999 m. Šveicarijos Konstitucijoje pagrindinių teisų 
grupei priskiriama asmens teisė esant būtinybei gauti paramą, kuri turėtų 
mumą, lygiateisiškumas ir kt. Prie politinių teisių galima priskirti teisę dalyvauti valdant 


savo šalį tiesiogiai arba per išrinktus atstovus, teisę dalyvauti rinkimuose — rinkti ir būti 
išrinktam (kai kuriais atvejais ir teisę jungtis į asociacijas bei žodžio laisvę). 

užtik-rinti tinkamą gyvenimo lygį (Konstitucijos 12 str.). Plačiau formu- 
luojami ir kai kurie klasikiniai konstituciniai principai, kaip antai lygia- 
teisiškumo principas. 1999 m. Suomijos Konstitucijos 6 straipsnyje (angl. 
Eguality) inter alia formuluojamas atviras galimos diskriminacijos drau- 
dimo sąrašas ir nurodoma, kad niekas be tinkamos priežasties negali būti 
vertinamas skirtingai dėl lyties, amžiaus, kilmės, kalbos, religijos, tikėjimo, 
nuomonės, sveikatos, neįgalumo ir kitų su asmeniu susijusių priežasčių. 
Šveicarijos Konstitucijos 8 straipsnyje įtvirtinamas lygybės prieš įstatymą 
principas ir nurodomi asmens diskriminacijos draudimo pagrindai, įvardi- 
jami ir tokie diskriminacijos draudimo pagrindai, kaip gyvenimo būdas, 
draudimas asmenį diskriminuoti dėl jo fizinės, proto ar psichinės negalios. 
Šioje Konstitucijoje formuluojamos plačios valstybės pareigos sveikatos 
priežiūros srityje. Jos apima tokius klausimus, kaip pagalbinė medicina, bi- 
omedicinos tyrimai, pagalbinė reprodukcija, transplantacija, genų techno- 
logija ir kt. Taigi 1999 m. Šveicarijos Konstitucijoje plačiai formuluojami 
asmens moderniųjų teisių apsaugos principai. 

Dėl laisvo asmenų judėjimo Europos Sąjungos ribose principo pripa- 
žinimo jai priklausančių valstybių konstitucijose kai kurios politinės teisės, 
inter alia vietos savivaldos institucijų, Europos Sąjungos Parlamento rinki- 
mų teisės, sietinos ne tik su savos valstybės, bet ir kitų ES šalių pilietybe. 

Be to, konstitucijose nustatomi valstybės ir bažnyčios santykiai. 
1958 m. Prancūzijos Konstitucijos 1 straipsnyje deklaruojamas pasaulie- 
tinės valstybės principas. Kai kurių konstitucijų preambulėse, pavyzdžiui, 
2011 m. Vengrijos, 1997 m. Lenkijos, 1922 m. Latvijos, deklaruoja- 
ma pagarba krikščioniškosioms vertybėms. Be to, naujose konstituci- 
jose numatomi ir tam tikri draudimai, susiję su religijos laisve: 1999 m. 
Šveicarijos Konstitucijos 72 straipsnio 3 dalyje įtvirtintas draudimas statyti 
minaretus. 

Socialinės teisės ir jų apsauga — svarbi asmens konstitucinių teisių, taip 
pat ir tarptautinių sutarčių, sritis. Tarptautinėse sutartyse suformuluotos 
socialinės teisės daro įtaką nacionalinės teisės doktrinai ir formuoja požiūrį 
į šių teisių garantijas. Jos tarptautiniu lygiu buvo pripažintos netgi anks- 
čiau nei kitos teisės“?. Socialinių konstitucinių teisių katalogas gali būti 


5 AsBjoRN, E. Economic, Social and Cultural Rights as Human Rights. Iš: Economic, 
Social and Cultural Rights. Ed. by Asbjorn, E.; Krause, C. and Rosas, A. The Hague: Mar- 
tinus Nijhoff Publishers, 1995, p. 27—28. Jau XIX a. pabaigoje suprasta, kad nacionalinėms 
darbo sąlygoms pagerinti reikalingas tarptautinis bendradarbiavimas ir koordinavimas. Pir- 
moji konferencija tarptautiniams susitarimams minėtoje srityje priimti buvo surengta Vo- 
kietijoje 1890 m., bet šis procesas nebuvo toliau plėtojamas. Socialinių teisių raidai didelę 
reikšmę turėjo Tarptautinės darbo organizacijos (TDO) susikūrimas 1919 metais. Lietuva 
įstojo į šią organizaciją 1921 m., o 1991 m. pabaigoje atnaujino savo narystę. 

skirtingas. Šių teisių konstituciniam pripažinimui didelę įtaką taip pat daro 


56 


tarptautinės teisės dokumentai““. 1996 m. Europos socialinė chartija su- 


teikia tarptautiniu mastu privalomas teisines garantijas net 31 pagrindinei 
socialinei teisei“". Europos Sąjungos pagrindinių teisių chartijoje regla- 
mentuotos ir kai kurios socialinės teisės. 

Asmens socialinių teisių terminas dažnai taikomas apibūdinant vadi- 
namąsias ekonomines, kultūrines teises. Socialinės teisės kaip konstitucinės 
teisės buvo pripažintos ne iš karto, daug vėliau negu politinės, pilietinės 
teisės, nes jos susijusios su valstybės įsipareigojimais užtikrinti jų įgyven- 
dinimą. Viena iš priežasčių, lėtinusių šį procesą, — konstitucijos tiesioginio 
taikymo klausimas, šių teisių tiesioginio gynimo teisme galimybės“. 

Prie kultūrinių teisių priskirtinos: teisė į mokslą, teisė pasirinkti savo 
vaikams mokyklas ir religinį bei dorovinį auklėjimą, teisė dalyvauti kultū- 
riniame gyvenime, naudotis mokslo pažangos laimėjimais, autoriaus teisių 
apsauga, mokslinių tyrimų ir kūrybinės veiklos laisvė ir kt. 

Socialinės konstitucinės teisės gali būti skirstomos įvairiai. Galima 
skirti vadinamąsias minimaliąsias socialines konstitucines teises: teisę į eg- 
zistencinį minimumą, apsigyvenimą (angl. basic accomodation), išsilavinimą 

Socialinių, ekonominių, kultūrinių teisių katalogas išdėstytas Jungtinių Tautų tarptauti- 
niame ekonominių, socialinių ir kultūrinių teisių pakte, taip pat Europos Tarybos priimtose 
tarptautinėse sutartyse — Europos socialinėje chartijoje (1961 m.) ir Pataisytojoje Europos 
socialinėje chartijoje (1996 m.). Europos socialinė chartija, skirta užtikrinti pagrindines so- 
cialines ir ekonomines teises, papildo Europos žmogaus teisių konvenciją, skirtą pilietinėms 
ir politinėms teisėms užtikrinti. 

“7 Europos socialinėje chartijoje (pataisytojoje) galima rasti šias teises: teisę į darbą (gali- 
mybę užsidirbti laisvai pasirenkamu darbu), teisę į tinkamas darbo sąlygas, teisę į saugias ir 
sveikas darbo sąlygas, teisę į tinkamą atlyginimą, teisę jungtis į organizacijas, teisę sudaryti 
kolektyvines sutartis (į kolektyvines derybas), vaikų ir paauglių teisę į apsaugą, dirbančių 
moterų teisę į motinystės apsaugą, teisę į profesinę orientaciją, teisę į profesinį mokymą, 
teisę į sveikatos apsaugą, neįgalių žmonių teisę į nepriklausomybę, socialinę integraciją ir 
dalyvavimą visuomenės gyvenime, šeimos teisę į socialinę, teisinę ir ekonominę apsaugą, 
vaikų ir jaunuolių teisę į socialinę, teisinę ir ekonominę apsaugą, teisę verstis pelno siekian- 
čia veikla kitų šalių teritorijoje, darbuotojų migrantų ir jų šeimų teisę į apsaugą ir paramą, 
teisę į vienodą padėtį ir vienodas galimybes į darbą ir profesiją nediskriminuojant dėl lyties, 
teisę į informavimą ir konsultavimą, teisę dalyvauti nustatant ir gerinant darbo sąlygas ir 
darbo aplinką, senyvo amžiaus žmonių teisę į socialinę apsaugą, teisę į apsaugą darbo sutar- 
ties nutraukimo atvejais, darbuotojų teisę į jų reikalavimų gynimą darbdaviui bankrutavus, 
teisę į orumą darbe, darbuotojų, turinčių pareigų šeimai, teisę į lygias galimybes ir vienodą 
elgesį, darbuotojų atstovų teisę į apsaugą įmonėje ir jiems palankių sąlygų sudarymą, teisę 
į informavimą ir konsultavimą kolektyvinio darbo vietų mažinimo atveju, teisę į apsaugą 
nuo skurdo ir socialinės atskirties, teisę į būstą (plačiau apie Europos socialinę chartiją ir jos 
kontrolę žr.: Europos socialinė chartija. Vadovas. Vilnius, 2002). 

Žiuxs, J. Socialinė valstybė konstitucinėje teisėje. Jurisprudencija, 2006, t. 12(90), 
p. 15—23. 

(mokymąsi mokykloje), profesinį mokymąsi, būtinąją sveikatos priežiū- 
rą““. Konstitucinės socialinės teisės gali būti vertinamos ir kaip prima-facie 
teisės. Jos yra įpareigojančios ir individas gali reikalauti, kad būtų įgyven- 
dintos, taigi negali būti vertinamos tiesiog kaip tam tikro programinio po- 
būdžio valstybės siekiai. Akivaizdu, kad šios teisės gali būti įgyvendinamos 
tam tikru lygiu, jų, kaip ir kitų teisių, ribojimas remiasi proporcingumo 
ir teisių pusiausvyros principais bei visuomenės galimybėmis jas asmeniui 
garantuoti. 

Socialinių teisių katalogai konstitucijose yra labai skirtingi: kai kuriose 
šalyse jie apima labai daug Žmogaus teisių. 1947 m. Italijos Respublikos 
Konstitucijos 3 straipsnio 2 dalyje nustatyta, kad Respublikos užduotis — 
pašalinti ekonomines ir socialines kliūtis, kurios iš tikrųjų riboja piliečių 
laisvę ir lygybę ir trukdo visapusiškai tobulėti asmenybei, visiems darbuo- 
tojams veiksmingai įsitraukti į politinį, ekonominį ir socialinį šalies tvarky- 
mą. Socialinių ekonominių teisių sąrašas, įtvirtintas 1996 m. Pietų Afrikos 
Konstitucijoje, atspindi Konstitucijos kūrėjų siekį konsoliduoti visuomenę, 
mažinti socialinę atskirtį, integruoti pažeidžiamiausias visuomenės grupes. 
Be įprastų teisių, pripažįstamos prekybos, darbo ir veiklos laisvės, teisė į 
sveikatos apsaugą (įskaitant reprodukcinę sveikatą), teisė į mokslą, kultūrą, 
kalbą, teisė jungtis į kultūrines, religines ar lingvistines bendruomenes ir kt. 

1999 m. Šveicarijos Konstitucijos 41 straipsnyje „Socialiniai tikslai“ 
formuluojami bendrieji socialinių teisių principai. Šveicarijos Konstitu- 
cijoje plačiai deklaruojamos ir kultūrinės teisės: muzikinio lavinimo (67 a 
str.), kino (71 str.), sporto (68 str.) ir kt. 

2011 m. naujojoje Vengrijos Konstitucijoje (Pagrindiniame Įstatyme) 
įtvirtintas platus socialinių teisių katalogas ir socialinės atsakomybės nu- 
statymas rodo ne tik valstybės socialinę prigimtį, bet ir atskleidžia, kad 
konstitucija buvo priimta valstybei ir visuomenei išgyvenant sunkų lai- 
kotarpį, siekiant visuomenės solidarumo, susitelkimo, ekonominės naštos 
pasidalijimo. Konstitucijos XIX straipsnyje įtvirtinta garantija, kad valsty- 
bė stengsis užtikrinti socialinę apsaugą visiems Vengrijos piliečiams. Šios 
Konstitucijos XXX straipsnyje nustatyta pareiga kiekvienam prisidėti prie 
bendrųjų poreikių finansavimo ir valstybės ekonomikos gerinimo. 

Valstybių konstitucijose įtvirtintos socialinės teisės ir socialinės apsaugos 
priemonės išreiškia visuomenės solidarumo idėją, sudaro asmeniui teisines 
prielaidas apsisaugoti nuo galimos socialinės rizikos. Kita vertus, pilietinė- 
je visuomenėje solidarumo principas nepaneigia asmeninės atsakomybės už 


** Arzxv, R. A Theory of Constitutional Rights. Translated by J. Rivers. Oxford Univer- 
sity Press, 2002, p. 344. 

savo likimą. Vis labiau įsitvirtina ir požiūris į žmogaus socialines teises. Šios 
teisės vertinamos ir kaip individualios, joms suteikiamas tiesiogiai įsyvendi- 
namų konstitucinių teisių statusas ir gynybos teisme priemonės. 

Žmogaus teisių bilyje (JAV) nėra nė užuominos apie socialines teises. 
Tačiau JAV Aukščiausiasis Teismas, interpretuodamas 1787 m. JAV Kons- 
titucijos pataisas, skirtas pagrindinėms žmogaus teisėms, gina ir kai kurias 
itin svarbias socialines teises, pavyzdžiui, sveikatos draudimo principus 
(pareigą pirkti sveikatos draudimą; tai JAV Aukščiausiasis Teismas inter- 
pretuoja kaip Kongreso teisę nustatyti mokesčius), todėl kai kurie sociali- 
nių teisių aspektai, nors ir netiesiogiai, įgauna konstitucinį pripažinimą““". 
Šiuo metu socialinės teisės, ypač dėl konstitucinių teismų priimamų spren- 
dimų, vis dažniau apginamos kaip individualios teisės, tad priskirtinos ir 
šiai grupei“ 
jurisprudencijoj 


!. Tokia tendencija vyrauja ir Europos Žmogaus Teisių Teismo 

Tai, kad socialinės konstitucinės teisės ir jų įgyvendinimo procedūros 
turi būti interpretuojamos kaip ordinarinės teisės, nėra išskirtinis jų bruo- 
žas. Kitų konstitucinių teisių tam tikri aspektai taip pat reglamentuojami 
ordinarinės teisės lygiu. 


*0 JAV Aukščiausiojo Teismo sprendimas National Federation of Independent Business v. 
Sebelius byloje 567 U. S.-(2012), 132 S. Ct 2566. 


*! Konstitucinės justicijos institucijos, interpretuodamos konstitucijas ir pabrėždamos 


teisės į sveikatos priežiūrą svarbą, dažnai šios teisės neišskiria tik kaip socialinės (progra- 
minio pobūdžio) ar tik kaip individualios socialinės teisės ir mini abu šios teisės aspektus. 
Vis dėlto ta aplinkybė, kad teisė į sveikatos priežiūrą kai kurių valstybių, taip pat ir Lietu- 
vos, konstitucinių teisių kataloge įrašyta į Konstitucijos skirsnį, skirtą inter alia socialinių 
teisių apsaugai, yra dažnai interpretuojama visų pirma kaip socialinė, programinio 
pobūdžio teisė, o ne kaip individuali teisė ir šiuo aspektu yra pareiškėjų ginčijama, lemia 
tai, kad konstitucinėje jurisprudencijoje dažniausiai ji interpretuojama ne kaip individuali, 
o kaip socialinė teisė, kuri įpareigoja valstybę rūpintis visos visuomenės sveikata. Lietuvos 
Respublikos Konstitucinis Teismas 2013 m. gegužės 16 d. nutarime (ir 2014 m. vasario 
18 d. sprendime) taip pat formulavo konstitucinės teisės į sveikatos priežiūrą doktriną. 

Pagal Europos Žmogaus Teisių Teismo jurisprudenciją, socialinės teisės, nors tiesio- 
giai, išskyrus kai kurias išimtis, pavyzdžiui, Žmogaus teisių ir pagrindinių laisvių apsaugos 
konvencijos 1 protokolo 2 straipsnyje reglamentuojama teisė į mokslą, neįvardytos Europos 
žmogaus teisių konvencijos tekste, gali būti ginamos įvairios apimties, remiantis Žmogaus 
teisių ir pagrindinių laisvių apsaugos konvencijos inter alia 2, 6, 8, 14 straipsnių, jos pro- 
tokolo Nr. 1 1-ojo straipsnio nuostatomis. Teismas formuluoja tokių socialinių teisių, kaip 
teisės į kai kurias socialines išmokas, sveikatos priežiūrą, sveiką aplinką ir pan., garantijas. 
Pavyzdžiui, Europos Žmogaus Teisių Teismas 2003 m. liepos 8 d. Didžiosios kolegijos 
sprendime Hatton and others vu. the United Kingdom byloje aiškino 8 Konvencijos straipsnį 
kaip apimantį ir asmens teisę nebūti tiesiogiai ir stipriai veikiamam triukšmo ir taršos. Šioje 
byloje teismas taip pat rėmėsi ir ankstesne 8 straipsnio aiškinimo doktrina, pagal kurią tam 
tikri socialinių teisių aspektai yra ir teisės į privatų gyvenimą elementai. 

Gali būti pasirinktas ir kitas žmogaus teisių skirstymo kriterijus, at- 
spindintis jų nedalumo principą. Europos Sąjungos pagrindinių teisių 
chartijoje asmens teisės grupuojamos pagal tam tikras sritis: orumas, lais- 
vės, lygybė, solidarumas, piliečių teisės, teisingumas. Civilinės, politinės 
ar socialinės teisės atskirai neskiriamos. Toks teisių grupavimas Chartijoje 
grindžiamas teisių universalumo ir nedalumo, žmogaus orumo, laisvės, ly- 
gybės ir solidarumo vertybėmis, demokratijos principais. 


4.2. Teisių nedalumas 


Teisių nedalumo principas, kuris grindžiamas visų žmogaus teisių svarbu- 
mu ir integralumu, yra esminis modernios konstitucinės žmogaus teisių 
doktrinos principas. Konstitucinio integralumo principas yra taikomas ir 
konstitucinėms teisėms griežtąja prasme, ir konstituciniams principams. 
Vienas iš tokių dažniausiai konstitucinių teismų interpretuojamų principų 
yra lygiateisiškumo principas, kuris neretai ne tik neatsiejamas nuo kitų 
konstitucinių principų, bet yra ir integralus konkrečios asmens konstituci- 
nės teisės elementas. Teisių nedalumo principas aktualus ne tik aiškinant 
konkrečių, vienai kokiai nors rūšiai priskiriamų žmogaus konstitucinių tei- 
sių santykį, bet ir analizuojant tam tikrų skirtingo turinio teisių grupių, t. y. 
civilinių ir politinių bei socialinių ekonominių kultūrinių teisių, santykį. 

Paprastai konstitucinės justicijos institucijos Konstitucijoje įtvirtintas 
žmogaus teises ir laisves vertina kaip sudarančias vientisą ir darnią sistemą, 
t. y. yra įtvirtinta tokia žmogaus teisių samprata, kai vienų žmonių teisės ir 
laisvės „sugyvena“ su kitų teisėmis ir laisvėmis, o asmuo, įgyvendindamas 
vieną konstitucinę teisę, nepraranda galimybės įgyvendinti kitą. 

Daugelio konstitucinės justicijos institucijų jurisprudencijoje galima 
rasti pavyzdžių, kai atskleidžiant vienos konstitucinės teisės turinį remiamasi 
kitomis teisėmis arba neapsieinama be tų teisių savitarpio santykio analizės. 
Dažnai šios teisės gali būti visiškai skirtingos prigimties, pavyzdžiui, Latvi- 
jos Konstitucinis Teismas atskleisdamas teisės gyventi saugioje aplinkoje 
turinį rėmėsi teise gauti informaciją“““, Vengrijos Konstitucinis Teismas re- 
ligijos laisvę siejo su asmens orumu ir saviraiškos laisve ir pabrėžė, kad vals- 
tybė neturi kištis į asmens religijos pasirinkimą ir praktikavimą, o valstybės 
pareiga — užtikrinti religijos ir įsitikinimų laisvę nevertinant religinių ver- 
tybių ir taip garantuojant savo neutralumą“"!. Analizuodamas konstitucinę 
teisę į privatų gyvenimą Lietuvos Konstitucinis Teismas asmens sveikatą, 


*“ Plačiau žr.: BuTVILAvIČIUS, D. Latvijos Respublikos konstitucinė sistema. Iš: Europos 
Sąjungos valstybių narių konstitucinės sistemos. Mokslo studija. Vilnius: Mykolo Romerio 
universitetas, 2012, p. 406. 


** Vengrijos Konstitucinio Teismo nutarimas Nr. 4/1993. 

kaip ir jo fizinę bei psichinę būklę, įvardijo kaip esminius privataus gyve- 
nimo elementus*“*, o interpretuodamas teisę į sveikatos priežiūrą pabrėžė 
glaudžius šios konstitucinės socialinės teisės ryšius ne tik su kitomis so- 
cialinėmis, bet ir civilinėmis teisėmis““". Taigi Konstitucijos garantuojamos 
teisės įvairiose konstitucinėse sistemose nebūtinai gali būti vienodos. 

Konstitucijoje įtvirtintos žmogaus teisės ir laisvės sudaro vientisą ir 
darnią sistemą. Šis principas suponuoja, kad visos žmogaus teisės ir laisvės 
yra vienodai svarbios ir valstybė bei jos institucijos privalo užtikrinti visų 
konstitucinių teisių apsaugą. Vertinant konstitucijose įtvirtintus žmogaus 
teisių katalogus svarbus yra esminis demokratinių valstybių konstitucinis 
principas, lemiantis atvirą konstitucinių teisių sąrašą, grindžiamą prigim- 
tinių teisių doktrina. 


5. Asmens konstitucinių teisių ribojimas 


Viena iš svarbių žmogaus teisių ypatybių yra galimybės jas riboti pripažini- 
mas. Pagal galimybes riboti teises galima suskirstyti į visiškai neribojamas 
ir ribojamas. Pripažįstama, kad draudimas kankinti žmogų ir taikyti žiaurias 
bausmes, vergijos draudimas priskirtini absoliučioms teisėms. Tačiau tokios 
teisės, kaip asmens laisvė, teisė į informaciją, nuosavybės teisė ir kai kurios 
kitos, tam tikromis sąlygomis gali būti daugiau arba mažiau ribojamos. 
Konstitucinėje žmogaus teisių doktrinoje ir kai kurioms kitoms tei- 
sėms gali būti suteiktas absoliučios teisės statusas, pavyzdžiui, teisei į 
gyvybę. Kai kurių valstybių konstituciniai teismai (pavyzdžiui, Vengrijos, 
Lietuvos, Pietų Afrikos) konstatavo, kad mirties bausmė yra negalima, nes 
pažeidžia asmens teisę į gyvybę, tačiau, kaip žinoma, pasaulyje dar nema- 
žai valstybių, įskaitant demokratines, taiko mirties bausmę. Kitų valstybių 
*5 Inter alia Lietuvos Respublikos Konstitucinio Teismo 2003 m. kovo 24 d. nutarimas. 

Lietuvos Respublikos Konstitucinis Teismas 2013 m. gegužės 16 d. nutarime pabrė- 
žė, kad akivaizdu, jog žmogaus orumas, teisė į gyvybę ir teisė į kuo geresnę sveikatą yra 
taip glaudžiai susiję, kad, viena vertus, neužtikrinus deramos sveikatos apsaugos žmogaus 
teisės į gyvybę ir jo orumo apsauga taip pat nebūtų visavertė; kita vertus, teisė į gyvybės 
išsaugojimą ir gelbėjimą, kai jai kyla pavojus, yra neatsiejama, pamatinė prigimtinės 
žmogaus teisės į kuo geresnę sveikatą dalis; taigi aiškinant Konstitucijos 53 straipsnio 1 da- 
lies nuostatas turi būti atsižvelgiama inter alia į jų sąsajas su Konstitucijos 18 straipsniu, 
kuriame įtvirtintas žmogaus teisių ir laisvių prigimtinio pobūdžio pripažinimo principas, ir 
jos 19 bei 21 straipsnių nuostatas, kuriomis užtikrinama ypatingų konstitucinių vertybių — 
žmogaus gyvybės ir orumo — apsauga; žmogaus teisė į kuo geresnę sveikatą ir teisė į sveika- 
tos priežiūrą turi būti aiškinamos atsižvelgiant ir į kitose Konstitucijos nuostatose įtvirtintas 
įvairių konstitucinių vertybių apsaugos garantijas, inter alia į jos 22 straipsnyje užtikrintą 
žmogaus privataus gyvenimo, apimančio ir sveikatą, neliečiamumą, 46 straipsnyje įtvirtintus 
tautos ūkio pagrindus ir jų garantijas, 48 straipsnio 1 dalyje įtvirtintą teisę turėti tinkamas, 
saugias ir sveikas darbo sąlygas, 53 straipsnio 3 dalyje nustatytą valstybės ir asmens pareigą 
saugoti aplinką nuo kenksmingo poveikio. 

konstitucijose expressis verbis įtvirtintas mirties bausmės draudimas, kaip 
antai 1999 m. Suomijos Konstitucijos 7 straipsnyje („Teisė į gyvybę, as- 
mens laisvė ir integralumas“) inter alia nustatyta, kad niekas negali būti 
nuteistas mirties bausme. 

Teisių priskyrimas prie absoliučiųjų neribojamų yra santykinis, todėl 
konstitucinėje doktrinoje tokiomis gali būti pripažįstamos ir teisės, kurios 
tarptautinėje Žmogaus teisių doktrinoje tokiomis nėra laikomos, pavyz- 
džiui, teisė į gynybą teisme, nes šios teisės negalima apriboti ar paneig- 
ti, asmeniui turi būti garantuojama teisė turėti nepriklausomą ir nešališ- 
ką ginčo arbitrą, kuris remdamasis konstitucijos ir įstatymų nuostatomis 
iš esmės išspręstų kilusį teisinį ginčą. Pavyzdžiui, 1814 m. Nyderlandų 
Konstitucijos (2008 m. redakcijos su pakeitimais) 17 straipsnyje nusta- 
tyta, kad jokiam asmeniui prieš jo valią negali būti trukdoma kreiptis į 
teismą, į kurį jis turėtų teisę kreiptis. 1949 m. Vokietijos Konstitucijos 
(Pagrindinio Įstatymo) 19 straipsnio 4 dalyje teigiama, kad asmuo, kurio 
teises pažeidžia viešoji valdžia, turi teisę kreiptis į teismą. Be to, 1999 m. 
Šveicarijos Konstitucijos 29 a straipsnyje nurodoma, kad kiekvienas as- 
muo turi teisę, kad jo teisinį ginčą spręstų teisminės valdžios instituci- 
ja. Taigi galima teigti, kad teisė į gynybą teisme irgi pretenduoja tapti 
absoliučia. Tokia ji gali būti pripažįstama ir konstitucinėje doktrino- 
je, jeigu konstitucinės justicijos institucija taip interpretuos atitinkamas 
konstitucijos nuostatas. Lietuvos Respublikos Konstitucinis Teismas, in- 
terpretuodamas 1992 m. Konstitucijos 30 straipsnio 1 dalies nuostatas, 
kad asmuo, kurio konstitucinės teisės ar laisvės pažeidžiamos, turi teisę 
kreiptis į teismą, suformulavo gana griežtą oficialią konstitucinę doktriną, 
kad teisė kreiptis į teismą yra absoliuti“". Asmens teisių ir laisvių gynimo 
teisme garantiją Konstitucinis Teismas aiškina kaip procesinio pobūdžio 
garantiją, esminę asmens teisių ir laisvių konstitucinio instituto dalį, bū- 
tiną teisingumo įgyvendinimo sąlygą, neatskiriamą konstitucinio teisinės 


“7 Inter alia Lietuvos Respublikos Konstitucinio Teismo 2000 m. birželio 30 d., 2004 m. 
rugpjūčio 17 d., 2004 m. gruodžio 29 d., 2005 m. vasario 7 d., 2006 m. sausio 16 d., 2006 m. 
gegužės 9 d., 2011 m. birželio 9 d. nutarimai. Konstitucinis Teismas pabrėžia, kad teisės dėl 
pažeistų teisių kreiptis į teismą negalima apriboti ar paneigti. Asmeniui turi būti garantuoja- 
ma teisė turėti nepriklausomą ir nešališką ginčo arbitrą, kuris pagal Konstituciją ir įstatymus 
iš esmės išspręstų kilusį teisinį ginčą; šią teisę turi kiekvienas asmuo; asmeniui jo pažeistų 
teisių gynyba teisme garantuojama neatsižvelgiant į jo teisinį statusą; pažeistos asmenų teisės 
ir teisėti interesai teisme turi būti ginami neatsižvelgiant į tai, ar jie yra tiesiogiai įtvirtinti 
Konstitucijoje, ar ne (inter alia Lietuvos Respublikos Konstitucinio Teismo 2000 m. birželio 
30 d., 2004 m. rugpjūčio 17 d., 2004 m. gruodžio 13 d. nutarimai, 2006 m. rugpjūčio 8 d. 
sprendimas, 2010 m. gegužės 13 d. nutarimas). 

valstybės principo turinio elementą?“* 
ybės p P ą 


„Lietuvos Konstitucinis Teismas prie 
absoliučių konstitucinių teisių priskiria ir Konstitucijos 31 straipsnio 6 da- 
lyje įtvirtintą asmens teisę į gynybą, taip pat teisę turėti advokatą““". 

Teisė į teisinę pagalbą konstitucijose neretai yra reglamentuojama pa- 
liekant įstatymų leidėjui teisę spręsti šios teisės turinio, naudojimosi ir ri- 
bojimo tvarką, pavyzdžiui, 1814 m. Nyderlandų Konstitucijos (2008 m. 
redakcijos su pakeitimais) 18 straipsnyje įtvirtinta teisė: „Kiekvienas gali 
būti teisėtai atstovaujamas teisiniuose ir administraciniuose procesuose.“ 
Vis dėlto straipsnio 2 dalyje diskrecijos teisė suteikiama įstatymų leidėjui: 
taisyklės, susijusios su teisinės pagalbos teikimu ribotų išteklių turintiems 
asmenims, nustatomos Parlamento įstatymu. 

Konstitucijose žmogaus teisių ribojimai gali būti formuluojami regla- 
mentuojant konkrečią teisę arba bendruosius konstitucinių teisių ribojimo 
principus. Sprendžiant, ar konstitucinės teisės gali būti ribojamos, svarbu 
išsiaiškinti, ar tai darant neperžengiamos konstitucijoje nustatytos ribojimo 
galimybės*"". 

Konstitucijose dažniausiai formuluojami bendrieji teisių ribojimų pa- 
grindai, taip pat atskirai aptariama galimybė laikinai riboti asmens teises 
kilus karui ar susidarius nepaprastajai padėčiai. 

1996 m. Pietų Afrikos Konstitucijoje, kurioje ypač daug dėmesio ski- 
riama konstitucinių teisių apsaugai, daug kalbama ir apie konstitucinius 
teisių ribojimo pagrindus. Konstitucijos 36 straipsnyje „Teisių ribojimai“ 
(Limitation of Rights) yra nustatyti bendrieji, visuotinai pripažįstami kons- 

Lietuvos Respublikos Konstitucinio Teismo 2000 m. birželio 30 d., 2004 m. rugpjūčio 
17 d., 2004 m. gruodžio 29 d., 2006 m. sausio 16 d., 2011 m. birželio 9 d. nutarimai. 


** Lietuvos Respublikos Konstitucinis Teismas 2001 m. vasario 12 d. nutarime aiškinda- 


mas Konstitucijos 31 straipsnio 6 dalį, kurioje nustatyta, kad asmeniui, kuris padarė nusi- 
kaltimą, ir kaltinamajam nuo jų sulaikymo arba pirmosios apklausos momento garantuo- 
jama teisė į gynybą, taip pat teisė turėti advokatą, pripažino šioje Konstitucijos straipsnio 
dalyje įtvirtintą asmens teisę į gynybą, taip pat teisę turėti advokatą, esant absoliučia teise: 
„Ji negali būti paneigta ar suvaržyta jokiais pagrindais ir jokiomis sąlygomis.“ 

"0 R. Dworkinas kelia svarbų klausimą — ar teisės, netgi konstitucinės, daro moralinį 
poveikį valdžiai? Jo nuomone, tos konstitucinės teisės, kurios gali būti vertinamos kaip 
pamatinės, t. y. tokios kaip žodžio laisvė (laisvo žodžio teisė), įkūnija teises valdžios atžvilgiu 
griežtąja prasme: jeigu piliečiai turi moralinę laisvo žodžio teisę, valdžia pasielgtų netei- 
singai panaikinusi konstitucijos nuostatą, kuri ją garantuoja, net jeigu būtų įsitikinusi, kad 
daugumai bus geriau, jeigu žodžio laisvė bus apribota; valdžios iniciatyva pati savaime teisės 
apribojimo negali padaryti teisingo. R. Dworkinas asmens teises valdžios atžvilgiu sieja ir su 
žmogaus teise (griežtąja prasme) nepaklusti teisei, kurią vertina ne kaip atskirą teisę, susijusią 
su sąžine ir papildančią kitas teises valdžios atžvilgiu: „Tai tiesiog šių teisių valdžios atžvilgiu 
bruožas, ir jis iš principo negali būti paneigtas, nepaneigiant, kad apskritai egzistuoja kokios 
nors tokio pobūdžio teisės“ (DWORKIN, R. supra note 232, p. 272—273). 

titucinių teisių ribojimo pagrindai ir inter alia nurodoma, kad teisių bilyje 
įtvirtintos teisės gali būti ribojamos tik bendrojo pobūdžio įstatymu (teise) 
(angl. law of general application), ir tik tiek, kiek toks ribojimas yra pagrįs- 
tas ir teisėtas atviroje demokratinėje visuomenėje, grindžiamoje pagarba 
žmogaus orumui, lygybei ir laisvei. Ribojant teises turi būti atsižvelgiama 
į teisės pobūdį, ribojimo svarbą ir būtinumą, ribojimo pobūdį ir laipsnį, 
ryšį su tikslu; teisės ribojimo tikslas turi būti pasiekiamas kuo mažiau var- 
žančiomis priemonėmis. 

1999 m. Šveicarijos Konstitucijos 36 straipsnyje „Pagrindinių teisių 
ribojimai“ (Restrictions of Fundamental Rights) inter alia nustatyta, kad pa- 
grindinių teisių ribojimai turi būti grindžiami teise, o reikšmingus ribo- 
jimus reglamentuoja federacijos įstatymai; ribojimai turi būti grindžiami 
viešuoju interesu ar kitų asmenų pagrindinių teisių apsauga; pagrindinių 
teisių ribojimas turi būti proporcingas; teisės esmė yra neliečiama. 

1949 m. Vokietijos Konstitucijos (Pagrindinio Įstatymo) 19 straipsny- 
je nustatyta, kad „jei <...> pagrindinė teisė gali būti apribota įstatymu arba 
įstatymo pagrindu, toks įstatymas privalo galioti (būti taikomas) visiems, 
o ne atskiru atveju. Be to, įstatyme turi būti įvardyta pagrindinė teisė, nu- 
rodytas straipsnis“ ir „jokiu atveju negali būti pažeistas pagrindinės teisės 
esminis turinys.“ 

1922 m. Latvijos Konstitucijos 116 straipsnyje nurodomos teisės, ku- 
rios gali būti ribojamos, ir bendrieji teisių ribojimo pagrindai: straipsnyje 
nurodytos teisės gali būti ribojamos siekiant apginti teisėtus kitų asmenų 
interesus, valstybės demokratinį valdymą, tautos saugumą, gerovę, moralę. 

Kai kuriose konstitucijose labiau pabrėžiami konkrečios teisės riboji- 
mo pagrindai, o bendrieji konstitucinių teisių ribojimo principai neformu- 
luojami atskirai, pavyzdžiui, 1999 m. Suomijos Konstitucijoje ar 1953 m. 
Danijos Konstitucijoje. Pastarosios 71 straipsnyje deklaruojamas asmens 
laisvės neliečiamumo principas ir nurodomi tam tikri pagrindai ir tvarka, 
kuria asmens laisvė gali būti ribojama. 

Daugelyje pasaulio valstybių konstitucijų pabrėžiamas principas, kad 
asmuo naudodamasis savo teisėmis negali pažeisti kito asmens teisių, taip 
pat nustatyta, kad žmogus negali piktnaudžiauti savo teisėmis. Pavyz- 
džiui, 1949 m. Vokietijos Konstitucijos (Pagrindinio Įstatymo) 18 straips- 
nyje įtvirtinta nuostata, kad „kiekvienas, kuris piktnaudžiauja nuomonės 
reiškimo laisve, ypač spaudos laisve (5 str. 1 d.), mokymo laisve (5 str. 3 d.), 
susirinkimų laisve (8 str.), susivienijimų laisve (9 str.), susirašinėjimo, pašto 
bei ryšių slaptumu (10 str.), nuosavybės teise (14 str.) arba prieglobsčio teise 
(16a str.), kovai prieš laisvą demokratinę santvarką, netenka šių pagrindinių 
teisių. Jų atėmimą ir jo apimtį skelbia Federacinis Konstitucinis Teismas.“ 

Įstatymų leidėjas ordinarinėje teisėje apibrėždamas žmogaus tei- 
sių įgyvendinimo ribas privalo atsižvelgti į atitinkamos teisės paskirtį ir 
prasmę bei konstitucijos nuostatose nustatytas jos ribojimo galimybes ir 
sąlygas. Sprendžiant, ar konkretus ribojimas yra būtinai reikalingas de- 
mokratinėje visuomenėje, reikia išsiaiškinti ribojimo tikslus ir paskirtį bei 
nustatyti, ar ribojimo priemonės proporcingos siekiamam teisėtam tikslui. 
Proporcingumo arba pusiausvyros principą kaip žmogaus teisių derinimo 
būdą savo jurisprudencijoje pirmiausia suformulavo Vokietijos Konstitu- 
cinis Teismas, savo jurisprudencijoje taikantis tam tikrus kitus kriterijus, 
pavyzdžiui, kad riboti konstitucines teises galima tik siekiant teisėto tiks- 
lo, ribojimo būdas turi atitikti siekiamą tikslą ir būti būtinas, mažiausiai 
varžantis, nenustatantis (teisės turėtojui) neproporcingos naštos. Propor- 
cingumo principą labai išplėtojo Europos Žmogaus Teisių Teismas, kurio 
jurisprudencijoje šis principas aktualus beveik visų Europos žmogaus tei- 
sių konvencijos teisių aiškinimui“'!, kai sprendžiama, ar valstybė nepažeidė 
iš Konvencijos kylančių negatyviųjų ir pozityviųjų pareigų. Pabrėžiant pro- 
porcingumo principo svarbą bendrieji pagrindinių teisių ribojimai numa- 
tomi ir 2000 m. Europos Sąjungos pagrindinių teisių chartijos 52 straips- 
nyje „Teisių ir principų taikymo sritis ir aiškinimas“ formuluojant prin- 
cipą, kad bet koks Chartijos pripažintų teisių ir laisvių ribojimas turi būti 
nustatytas įstatymo ir nekeisti šių teisių bei laisvių esmės; remiantis pro- 
porcingumo principu apribojimai galimi tik kai yra būtini ir tikrai atitinka 
Europos Sąjungos pripažintus bendruosius interesus arba reikalingi kitų 
teisėms ir laisvėms apsaugoti. Proporcingumo principas tapo esmine šiuo- 
laikinės konstitucinių teisių teisės nuostata ir yra taikomas daugelio Euro- 
pos valstybių konstitucinių teismų jurisprudencijoje. 

Konstitucinės justicijos institucijos teisių ribojimo doktriną kuria 
spręsdamos teisėkūros subjekto nustatytoje teisėje įtvirtinto teisių ribo- 
jimo konstitucingumą. Konstitucinės justicijos institucijų ir konstitucinių 
teismų reikšmė aiškinant konstitucijose įtvirtintus žmogaus teisių riboji- 
mo kriterijus ir formuluojant konstitucinių teisių ribojimo konstitucinę 
doktriną yra labai didelė. Lietuvos Konstitucinis Teismas 2004 m. gruo- 
džio 29 d. nutarime apibendrindamas ankstesnę doktriną formuluoja ben- 
drąją konstitucinių teisių ribojimo doktriną ir atkreipia dėmesį į tai, kad 


*! Europos Žmogaus Teisių Teismo Didžiosios kolegijos sprendimai bylose: 2014 m. lie- 


pos 1 d. S.A.S. prieš Prancūziją, peticijos Nr. 43835/11; 2012 m. vasario 7 d. Axel Springer 
AG prieš Vokietiją, peticijos Nr. 39954/08; 2015 m. birželio 16 d. Delfi As prieš Estiją, 
peticijos Nr. 64569/09; 2013 m. balandžio 22 d. Animal Defenders International prieš Jung- 
tinę Karalystę, peticijos Nr. 48876/08; 2012 m. gegužės 22 d. Scoppola prieš Italiją (Nr. 3), 
peticijos Nr. 126/05. 

prigimtinio žmogaus teisių ir laisvių pobūdžio pripažinimo principas ne- 
paneigia to, kad žmogaus teisių ir laisvių įgyvendinimas gali būti riboja- 
mas; paaiškėjus, kad teises būtina riboti, Teismas formuluoja reikalavimą, 
kad neturi būti ribojama labiau, nei to reikia konstitucija pagrįstiems tiks- 
lams pasiekti, nes priešingu atveju „galėtų būti pažeistos asmens teisės ir 
laisvės“. Lietuvos Konstitucinio Teismo jurisprudencijoje toliau plėtojami 
konstitucinių teisių ribojimo pagrindai, inter alia 2011 m. liepos 7 d. nu- 
tarime pabrėžiama, kad pagal Konstituciją riboti žmogaus teises ir laisves 
galima, jeigu laikomasi šių sąlygų: tai daroma remiantis įstatymu; apriboji- 
mai yra būtini demokratinėje visuomenėje siekiant apsaugoti kitų asmenų 
teises ir laisves, Konstitucijoje įtvirtintas vertybes bei konstituciškai svar- 
bius tikslus; apribojimais nepaneigiama nei teisių ir laisvių prigimtis, nei 
jų esmė; laikomasi konstitucinio proporcingumo principo. Konstitucinis 
proporcingumo principas reiškia ir tai, kad įstatyme numatytos priemonės 
turi atitikti teisėtus ir visuomenei svarbius tikslus, kad šios priemonės turi 
būti būtinos minėtiems tikslams pasiekti ir neturi varžyti asmens teisių ir 
laisvių akivaizdžiai labiau, negu reikia šiems tikslams pasiekti“?. Lietuvos 
Respublikos Konstitucinio Teismo kuriama konstitucinių teisių ribojimo 
doktrina remiasi visuotinai pripažintais principais. Aiškindamas konstituci- 
nio proporcingumo principą Konstitucinis Teismas pabrėžia konstitucinio 
proporcingumo principo reikalavimo svarbą ir teigia, kad šis reikalavimas 
asmens teisių ir laisvių įstatymu neriboti labiau, negu reikia teisėtiems ir 
visuomenei svarbiems tikslams pasiekti, inter alia suponuoja reikalavimą 
įstatymų leidėjui nustatyti tokį teisinį reguliavimą, kuris sudarytų prie- 
laidas pakankamai individualizuoti asmens teisių ir laisvių ribojimus, t. y. 
ribojantis asmens teises ir laisves įstatymo nustatytas teisinis reguliavimas 
turi būti toks, kad sudarytų prielaidas kiek įmanoma tiksliau įvertinti in- 
dividualią kiekvieno asmens padėtį ir, atsižvelgiant į visas svarbias aplin- 
kybes, atitinkamai individualizuoti konkrečias tam asmeniui taikytinas jo 
teises ribojančias priemones. 

Konstitucinės justicijos institucijų kuriama žmogaus teisių ribojimo 
doktrina remiasi konstituciniais imperatyvais, kurie grindžiami visuotinai 
pripažintais žmogaus teisių apsaugos doktrinos, inter alia Europos žmogaus 
teisių konvencijos jurisprudencijos, kriterijais. Lietuvos, kaip ir kitų valsty- 
bių konstitucinės justicijos institucijų, kuriamą asmens teisių ribojimo dok- 
triną veikia Europos Sąjungos Teisingumo Teismo, ypač Europos Žmogaus 
Teisių Teismo, pateikiamas konvencijos ginamų teisių aiškinimas. 

Šios nuostatos pateikiamos ir Lietuvos Konstitucinio Teismo 2009 m. gruodžio 11 d. 
nutarime, 2010 m. balandžio 20 d. sprendime, 2010 m. birželio 29 d. nutarimuose. 

Minėta, kad kai kurios teisės ir laisvės gali būti laikinai ribojamos įve- 
dus karo ar nepaprastąją padėtį. Skirtingose konstitucijose tokiai padėčiai 
apibūdinti vartojami skirtingi terminai: apsiaustis, valstybės kritinė padėtis, 
aiški grėsmė respublikos nepriklausomybei ir vienybei, gresianti užsienio 
šalių agresija, rimta grėsmė, konstitucinės demokratinės tvarkos sutrikdy- 
mas, visuotinė katastrofa ar stichinė nelaimė. Daugeliu atvejų pabrėžiama, 
kad ribojimai privalo atitikti grėsmės pobūdį ir negali nulemti piliečių ne- 
lygybės dėl jų rasės, spalvos, lyties, religijos, tautinės ar socialinės kilmės“. 

Be to, labai aiškiai nustatoma, kad net kilus akivaizdžiai grėsmei vals- 
tybės gyvavimui negali būti varžomos Konstitucijoje įtvirtintos absoliučios 
teisės (teisė į gyvybę), panaikinti draudimai kankinti, žiauriai ir neįpras- 
tai elgtis ar bausti, asmens neliečiamybė, pilietinės pareigos ir pilietybė, 
nuostatos, susijusios su teisiniu nusikalstamų veikų ir bausmės apibrėžimu, 
baudžiamosios teisės grįžtamojo poveikio netaikymu, minties, sąžinės ir 
religijos laisve. Konstitucijose nurodomas ir ribojamų teisių sąrašas, kuris 
gali skirtis, pavyzdžiui, 1975 m. Graikijos Konstitucijoje (su pakeitimais, 
2008 m. redakcija) nustatyta, kad įvedus karo padėtį gali būti ribojamos 
kai kurios konstitucinės teisės: judėjimo laisvė, asmens laisvė, būsto nelie- 
čiamumas, teisė rinktis į taikius susirinkimus, teisė laisvai vienytis į asocia- 
cijas, laisvė reikšti įsitikinimus, spaudos laisvė, susirašinėjimo ir kitokio 
susižinojimo neliečiamumas; be to, gali būti taikomas priverstinis darbas, 
leidžiama nutraukti asociacijų veiklą. 

Kai kuriose konstitucijose, kaip antai 1996 m. Pietų Afrikos Kons- 
titucijos 37 straipsnyje „Nepaprastoji padėtis“ (angl. State of Emergency), 
nepaprastoji padėtis reglamentuojama labai išsamiai, pateikiamas ir neribo- 
jamų teisių sąrašas, nurodomos riboti leidžiamos teisių ribojimo apimtys. 

Konstitucinių teisių ribojimo galimybės ir sąlygos, kurioms esant tai 
gali būti daroma, bei tokio ribojimo būtinybė ir apimtis yra itin svarbūs 
konstitucijos ir konstitucinės justicijos institucijų kuriamos konstitucinės 
doktrinos klausimai. 


6. Zmogaus teises ginančios institucijos 


Žmogaus teisių užtikrinimą valstybėje lemia joje veikianti garantijų sis- 
tema. Tradiciškai nacionalinės žmogaus teisių institucijos sąvoka supran- 
tama dvejopai: arba kaip skandinaviškoji ombudsmeno institucija, kurios 
paskirtis — ginti teises tų žmonių, kurie mano, kad jų teises pažeidė viešojo 
administravimo institucijos, arba kaip nacionalinė žmogaus teisių institu- 
cija. Priešingai nei ombudsmenui, kuris įprastai vertinamas kaip individo 


** Pavyzdžiui, 2010 m. Kroatijos Konstitucijos 17 straipsnis, 1976 m. Portugalijos Konsti- 
tucijos 19 straipsnis, 1991 m. Slovėnijos Konstitucijos 16 straipsnis ir kt. 

ir valstybės institucijos tarpininkas, nacionalinėms žmogaus teisių institu- 
cijoms suteikiama kur kas daugiau teisių siekiant užtikrinti žmogaus teisių 
apsaugą. Derėtų pabrėžti, kad nėra bendro nacionalinės žmogaus teisių 
institucijos apibrėžimo. Atskirose šalyse šių institucijų funkcijos, sudėtis 
ir kompetencijos ribos skiriasi, tačiau jos daugiau ar mažiau atitinka ben- 
druosius tarptautinius standartus. 

1946 m. Jungtinių Tautų ekonominės ir socialinės tarybos sesijos 
metu valstybėms narėms buvo pasiūlyta įkurti „nacionalines informacines 
institucijas ar žmogaus teisių komitetus, kurie bendradarbiautų su Jungti- 
nių Tautų žmogaus teisių komisija“*“. 1947 m. kovą Prancūzijos užsienio 
reikalų ministras įsteigė pirmąją pasaulyje nacionalinę žmogaus teisių ins- 
titueiją“". 

Jungtinių Tautų iniciatyvai aktyviai pritarė ir regionų organizacijos. 
Europos Tarybos Ministrų komitetas paragino valstybes nares išplėsti 
ombudsmeno institucijų mandatą, suteikti joms kuo daugiau galių: tirti 
skundus, reikšti nuomonę žmogaus teisių klausimais, užtikrinti gerą valsty- 
bės institucijų administravimą“. 1981 m. priimtos Afrikos žmogaus teisių 
chartijos 26 straipsnis įpareigoja valstybes „leisti steigti ir tobulinti nacio- 
nalines institucijas, ginančias žmogaus teises“, o 45 straipsnyje numatytas 
Afrikos žmogaus teisių komisijos bendradarbiavimas su nacionalinėmis ins- 
titucijomis siekiant užtikrinti kuo tinkamesnę žmogaus teisių apsaugą. Afri- 
kos žmogaus teisių komisijos veiklą“"" aktyviai rėmė Jungtinių Tautų žmo- 
gaus teisių centras, teikęs visokeriopą pagalbą įvairiais žmogaus teisių, ypač 
nacionalinių institucijų steigimo ir kompetencijos, klausimais. Reikia 
pabrėžti, kad 1990 m. pasaulyje buvo įkurtos tik aštuonios nacionalinės 
žmogaus teisių institucijos, iš jų — tik dvi Europoje“. 1991 m. Paryžiuje 
buvo nustatyti pagrindiniai nacionalinės žmogaus teisių institucijos princi- 
pai, dar vadinami Paryžiaus principais, kuriuos vėliau priėmė ir paskelbė ir 


1 ECOSOC Res. 2/9, 21 June 1946. 
*5 1946 m. ji vadinosi Konsultacine komisija tarptautinėms sutartims kodifikuoti, valsty- 
bės teisėms ir pareigoms bei žmogaus teisėms nustatyti (pranc. Commission consultative pour 
la codification du droit international et la definition des droits et devoirs des Etats et des droits 
de Yhomme), 1984 m. pavadinta Žmogaus teisių konsultacine komisija (pranc. Commission 
consultative des droits de V homme), o 1989 m. — Prancūzijos nacionaline patariamąja žmogaus 
teisių komisija (pranc. Commission nationale consultative des droits de Vhomme). 

"* Rec. No. R(85)13 of the Committee of Ministers of the Council of Europe to Member 
States on the Institution of Ombudsman, 23 September 1985. 

“" Pirmoji sesija vyko 1987 m. lapkritį. 

"* Prancūzijoje (1947 m.), Kanadoje (1962 m.), Naujojoje Zelandijoje (1978 m.), Aust- 
ralijoje (1981 m.), Gvatemaloje (1984 m.), Danijoje (1987 m.), Filipinuose (1987 m.), 
Meksikoje (1990 m.). 

Žmogaus teisių komisija“"?. Paryžiaus principai siūlo valstybėms įkurti ne- 
priklausomas, tik parlamentui kaip tautos atstovybei atskaitingas naciona- 
lines žmogaus teisių institucijas ir nustato, kad nacionalinė žmogaus teisių 
institucija turi būti įsteigta vadovaujantis konstitucijos ar įstatymo nuosta- 
tomis, kuriose būtų aiškiai apibrėžta jos kompetencija ir pakankamai pla- 
čios teisės: vykdyti žmogaus teisių stebėseną, konsultuoti įstatymų leidėją, 
vykdomąją ir teismų valdžią bei kitas valstybės institucijas, o kartu ir kri- 
tikuoti priimamus sprendimus, šviesti visuomenę žmogaus teisių srityje, 
organizuoti viešuosius debatus, didinti žmogaus teisių turinio žinomumą, 
bendradarbiauti su Jungtinių Tautų sutarčių komitetais ir kitomis tarptau- 
tinėmis ir regionų organizacijomis, bei galia įgyvendinti žmogaus teisių 
standartus nacionaliniu lygmeniu. Suprantama, kad institucijos steigimo ir 
funkcijų reglamentavimas Konstitucijoje yra didesnis stabilumo ir pagarbos 
valstybėje garantas“, tačiau yra labai svarbu, kad įstatymų leidėjas išsamiai 
nustatytų institucijos statusą, steigimą, funkcijas, finansavimo šaltinius ir kt. 

Paskelbus Paryžiaus principus, per 1991—2002 metus, nacionalinių 
žmogaus teisių institucijų pasaulyje padaugėjo iki 55 ir daugėja iki šiol. 
Suprantama, kad tam įtakos turėjo ne tik Paryžiaus principai, bet ir istori- 
nės aplinkybės. Po šaltojo karo vien per 1990—1996 metus 60 Vidurio ir 
Rytų Europos, Afrikos ir Azijos valstybių pasirinko demokratiją, suvokė 
žmogaus teisių užtikrinimo svarbą. Šaltojo karo metu žmogaus teisių po- 
litika buvo sudėtinė Vakarų Europos valstybių užsienio politikos dalis, o 
po 1990 m. Europos valstybės labiau pabrėžė žmogaus teisių svarbą vidaus 
teisėje ir ėmėsi aktyviai steigti nacionalines žmogaus teisių institucijas. 
Šiandien penkiolikoje Europos Sąjungos valstybių narių yra įkurtos nacio- 
nalinės žmogaus teisių institucijos““!. 

Ombudsmeno institucija“? 
sąlygas parlamentui prižiūrėti, ar teisėjai, valstybės tarnautojai ir kariškiai 


Švedijoje įkurta 1809 m. siekiant sudaryti 


laikosi įstatymų. Terminas „ombudsmenas“ švedų kalboje turi keletą reikš- 
mių: atstovas, agentas, delegatas, teisininkas, kuratorius ar kitas asmuo, 
kitų asmenų įpareigotas veikti jų vardu ir tarnauti jų interesams. Siandien 


*“* Comm. Res. 1992/54, 3 March 1992, E/CN.4/RES/1992/54; and GA Res. 48/134, 
20 December 1993, A/RES/48/134. (Paris Principles'). 


* Nacionalinės žmogaus teisių institucijos įsteigtos ir jų funkcijos įtvirtintos Filipinuose, 
Ganoje, Gruzijoje, Pietų Afrikos Respublikoje, Malavyje, Ugandoje, Zambijoje ir kitose 
valstybėse. 

*! Airijoje, Belgijoje, Čekijoje, Danijoje, Graikijoje, Ispanijoje, Kipre, Latvijoje, Lenki- 
joje, Liuksemburge, Portugalijoje, Prancūzijoje, Suomijoje, Švedijoje, Vokietijoje. 

*2 Plačiau žr.: Žmogaus teisių apsaugos institucijos. Kolektyvinė monografija. Vilnius: 
Mykolo Romerio universitetas, 2009. 

Švedijoje nemažai pareigūnų, tarnaujančių valdymo institucijose ir pri- 
vačiose agentūrose, bankuose, kompanijose, profesinėse sąjungose arba 
panašiose organizacijose, vadinami ombudsmenais. Parlamentas skiria ne 
tik parlamento, bet ir specialiuosius ombudsmenus: spaudos ombudsmeną, 
antimonopolijos ombudsmeną, vaiko teisių apsaugos ombudsmeną, lygių 
galimybių ombudsmeną, vartotojų teisių ombudsmeną ir kt. 

Parlamento ombudsmeno institucija buvo sukurta Europos žemyne 
ir ilgainiui paplito šio žemyno valstybėse. Daugelyje Europos valstybių 
ombudsmeno institucijos steigimas ir kompetencijos ribos yra nustatytos 
konstitucijose““. Europos Tarybos Parlamentinės Asamblėjos rekomenda- 


cijose „Dėl ombudsmeno institucijos“?** 


nustatyta, kad siekiant, jog om- 
budsmeno institucijos veikla būtų efektyvi, ši institucija turi būti įtvirtinta 
valstybės konstitucijoje. Institucija turėtų būti atskaitinga tik parlamentui, 
o vykdomosios valdžios institucijos bei kitos tiek valstybės, tiek privataus 
sektoriaus institucijos, valstybės tarnautojai ar politikai neturi teisės tiesio- 
giai ar netiesiogiai daryti įtaką ombudsmeno institucijos darbui. 

Kiekviena valstybė, atsižvelgdama į nacionalinių žmogaus teisių gy- 
nimo institucijų sistemos tobulinimo poreikį ar tarptautinių organizacijų 
rekomendacijas, kūrė savitas parlamento ombudsmeno, taip pat ir specia- 
liojo ombudsmeno (vaiko teisių apsaugos, lygių galimybių ir kt.) institu- 
cijas arba jų modelį pritaikė pagal kitose valstybėse veikiančias tradicijas. 
XX amžiuje ombudsmeno institucija išpopuliarėjo įvairiose pasaulio šaly- 
se. Šiandien ombudsmeno institucijos yra įsteigtos 125 valstybėse. Nepri- 
klausoma, kiekvienam lengvai prieinama ir „švelni“ viešojo administravi- 
mo kontrolė yra tiesiogiai susijusi su teisinės valstybės principu, užtikrina 
geresnę žmogaus teisių gintį ir kokybiškesnį, atsakingesnį viešąjį admi- 
nistravimą. 

Reikia nepamiršti, kad šios institucijos dirba skirtingose teisinėse sis- 
temose, be to, jų įgaliojimų ribos irgi skiriasi. Gana dažnai klasikinė om- 
budsmeno institucija vadinama skandinaviška, tačiau lyginant net ir šio 
regiono šalių ombudsmeno institucijas matyti, kad įgaliojimai skiriasi. 
Švedijos ir Suomijos ombudsmenai yra įgalioti ne tik atlikti vykdomo- 
sios ir teismų valdžios administravimo kontrolę, bet ir inicijuoti kaltini- 
mus valstybės tarnautojams ir teisėjams. Norvegijos ir Danijos ombuds- 


*“* Albanijoje, Armėnijoje, Austrijoje, Azerbaidžane, Bulgarijoje, Danijoje, Estijoje, Grai- 
kijoje, Gruzijoje, Ispanijoje, Izraelyje, Juodkalnijoje, Kirgizijoje, Kroatijoje, Lenkijoje, Lie- 
tuvoje, Makedonijoje, Maltoje, Nyderlanduose, Norvegijoje, Portugalijoje, Rusijoje, Ser- 
bijoje, Slovakijoje, Slovėnijoje, Suomijoje, Švedijoje, Ukrainoje, Uzbekijoje, Vengrijoje. 
*1 The Recommendation of the Parliamentary Assembly of the Council of Europe 
1615 (2003). The Institution of Ombudsman. 

menų įgaliojimai yra siauresni ir jie gali taikyti vadinamuosius švelnes- 
nius sprendimus — rekomendacijas. Švelniųjų sprendimų tikslas — padėti 
žmogui greitu, lanksčiu ir ekonomišku sprendimu išvengti biurokratinio 
paralyžiaus. Derėtų priminti, kad nemažai Pietų, Vidurio ir Rytų Europos 
valstybių nusprendė ombudsmeno institucijai suteikti daug daugiau teisių 
ir laikyti ją nacionaline žmogaus teisių institucija. 

Atsižvelgiant į įgaliojimų ir sprendimų galią skiriasi ir ombudsmeno 
institucijų pavadinimai. Terminas „ombudsmenas“ vartojamas Švedijoje, 
Suomijoje, Danijoje, Norvegijoje, Jungtinėje Karalystėje, Airijoje, Nyder- 
landuose, Maltoje, Belgijoje, Izraelyje. Kitose valstybėse ši institucija vadi- 
nama žmogaus teisių gynėju, arba mediatoriumi (pvz., Slovakijoje, Čeki- 
joje — Public Defender of Rights, Ispanijoje — El Defensor del Pueblo, Armė- 
nijoje — Human Rights Defender, Belgijoje, Prancūzijoje, Liuksemburge — 
Mediateur), arba tiesiog parlamentiniu kontrolieriumi (pvz., Uzbekista- 
ne — Authorized Person of the Oliy Majlis for Human Rights, Lietuvoje — 
Seimo kontrolieriai). 

Europos Tarybos Parlamentinės Asamblėjos rekomendacijose „Dėl 
ombudsmeno institucijos““** ombudsmenui siūloma baigus dėl skundo ar 
savo iniciatyva pradėtą tyrimą, pasirinkti vieną iš trijų sprendimo būdų: 
rekomendaciją, ataskaitą arba viešinimą. Pagrindinis ombudsmeno veiklos 
tikslas yra išspręsti valstybės institucijos arba viešojo administravimo funk- 
cijas atliekančios institucijos ir asmens, kurio teisės yra pažeistos, ginčą. 

Kai kuriose valstybėse, pavyzdžiui, Albanijoje, Latvijoje, įstatymuose 
yra įtvirtinta, kad ombudsmenas tiria viešojo administravimo institucijų 
ir jų darbuotojų veiklą, kitose, pavyzdžiui, Bulgarijoje, Ispanijoje, Ny- 
derlanduose, ombudsmeno kompetencijai priskirta tik vyriausybinių ins- 
titucijų ir jų tarnautojų ar valstybės valdžios institucijų administravimo 
kontrolė, dar kitose valstybėse, pavyzdžiui, Danijoje, Gruzijoje, Graiki- 
joje, įstatymas ombudsmenui suteikia teisę tirti ne tik valdžios arba vie- 
šojo administravimo institucijų, bet ir savivaldybių bei jų tarnautojų vei- 
klą. Federacinėse Europos valstybėse, pavyzdžiui, Austrijoje, Belgijoje, 
Jungtinėje Karalystėje, yra įsteigtos regiono ombudsmeno institucijos, ku- 
rioms kartu pavesta ir savivaldybių administravimo kontrolė. 

Gana dažnai ombudsmenas stengiasi taikiai išspręsti ginčą: taiko medi- 
aciją, ieško abiem šalims priimtino sprendimo. Baigęs tyrimą ombudsme- 
nas priima rekomendacinio pobūdžio sprendimą, kuris laikytinas „švelnaus 
teisinio pobūdžio“ teisės aktu ir įgyvendinamas ne imperatyviai, o om- 
budsmeno motyvacija, jo autoriteto įtaka, kompetencija ir visuomenės pa- 


5 Ibid., T ii p. 

garba pačiai ombudsmeno institucijai“““. Rekomendacijose atskleidžiama 
netinkama institucijos ar pareigūno veikla, patariama, kaip išspręsti kon- 
krečią situaciją ir galbūt išvengti panašių problemų ateityje, pasmerkiamas 
netinkamas elgesys, rekomenduojama kaltus asmenis patraukti atsakomy- 
bėn, pateikiama įtikinamų argumentų. Kai kurių autorių teigimu, nepri- 
imdamas teisiškai privalomų sprendimų ombudsmenas išvengia nereika- 
lingo bylinėjimosi teismuose, be to, švelnesniu, įtikinamu ir autoritetingu 
rekomendacinio pobūdžio sprendimu gali daug daugiau pasiekti“. Iš visų 
Europos valstybių parlamento ombudsmenų tik Jungtinės Karalystės om- 
budsmenų sprendimai gali būti skundžiami teismui. 

Įstatymai suteikia ombudsmenui teisę inicijuoti tyrimą, dažniausiai re- 
miantis žiniasklaidos ar trečiųjų asmenų suteikta informacija. Kai kuriose 
valstybėse reikalingas pagrindas tyrimui pradėti: gauta žodinė informacija, 
įtarimas dėl konkrečių pareigūnų veiksmų. Tik Moldovoje ir Rusijoje įsta- 
tymas nustato, kad ombudsmenas gali inicijuoti tyrimą, kai manoma, jog 
smarkiai pažeidžiamos žmogaus teisės ir tyrimo rezultatai galėtų apsaugoti 
daugelio žmonių teises. Danijoje ombudsmenas pasirinktinai tiria, kaip 
valstybės institucijos užtikrina gerą administravimą ir gerbia asmenų teises. 
Vis dėlto daugelio ombudsmenų institucijų ataskaitose pabrėžiama, kad ex 
officio teise ombudsmenai naudojasi tirdami vadinamąsias žmogaus teisių 
klausimams jautrias institucijas: vaikų globos įstaigas, kalėjimus, nepilna- 
mečių laisvės atėmimo vietas, psichiatrijos ligonines, pabėgėlių sulaikymo 
centrus. 

Specialiosios ombudsmeno institucijos. Kiekviena valstybė, siekdama 
užtikrinti kuo efektyvesnę žmogaus teisių įgyvendinimo apsaugą, steigia 
vis daugiau žmogaus teises ginančių institucijų. Jau minėta, kad įvairiose 
valstybėse veikia atskiros specialiųjų ombudsmenų institucijos: lygių ga- 
limybių, vaiko teisių, žiniasklaidos, verslo, akademinės etikos ir kt. Vi- 
soms joms taikomi tie patys jau minėti reikalavimai kaip ir parlamento 
ombudsmenams: kad institucija būtų įsteigta vadovaujantis konstitucija ar 
įstatymu, nepriklausoma ir atskaitinga parlamentui kaip Tautos atstovybei, 
turėtų konkrečias teises, galias, priimamų sprendimų įgyvendinimo garan- 
tijas ir t. t. 

Reikia pabrėžti, kad Europoje specialiųjų ombudsmenų institucijos 
gana aktyviai bendradarbiauja tarpusavyje, jungiasi į bendrus forumus 
(pvz., vaiko teisių ombudsmenus vienija ENOC tinklas, lygių galimybių 


* RerF, L. C. The International Ombudsman Anthology. The Hague: Kluwer Law Inter- 
national, 1999, p. 52. 


7 GoTTEKHRER, D. M.; HosTiNA, M. The Classical Ombudsman Model. Iš: GREGORY, R.; 
Gipnixos, P. (Ed.) Righting Wrongs. Amsterdam: IOS Press, 2000, p. 410. 

ombudsmenus — EGUINET ir pan.), dalijasi patirtimi, aktyviai bendra- 
darbiauja su tarptautinėmis organizacijomis ir jų sutarčių komitetais, netgi 
teikia vadinamąsias „šešėlines“ ataskaitas apie žmogaus teisių padėtį. Jeigu 
ombudsmenas nepritaria savo vyriausybės pateiktai ataskaitai apie tarptau- 
tinės sutarties įgyvendinimą valstybėje, jis savo nuožiūra tos sutarties ko- 
mitetui gali savarankiškai teikti kritišką ataskaitą, kuri vadinama šešėline. 
Tokios ataskaitos pateikimas dažniausiai simbolizuoja pareigūno ir jo ins- 
titucijos savarankiškumą, aukštą kvalifikaciją ir, suprantama, prisideda prie 
sėkmingesnio ir efektyvesnio tarptautinės sutarties užtikrinamų žmogaus 
teisių įgyvendinimo valstybėje. 

Atkreiptinas dėmesys, kad specialieji ombudsmenai, kaip ir parlamen- 
to ombudsmenai, savo valstybėse turi skirtingus įgaliojimus, jų priimami 
sprendimai skirtingai vertinami ir turi skirtingą galią. Pavyzdžiui, daugelio 
Vidurio ir Rytų Europos valstybių vaiko teisių ombudsmenai (Lietuvoje — 
vaiko teisių apsaugos kontrolierius) nagrinėja skundus, atlieka tyrimus savo 
iniciatyva (pvz., Lenkijos, Estijos, Latvijos, Lietuvos), o Skandinavijos šalyse 
vaiko teisių ombudsmenai nenagrinėja skundų, netiria atskirų situacijų. 
Kita vertus, vaiko teisių apsaugos ombudsmenų institucijų veiklos ribos 
yra gana plačios, nes siekiama užtikrinti sėkmingą Jungtinių Tautų vaiko 
teisių konvencijos įgyvendinimą ir ginti pažeistas vaikų teises, įtvirtintas 
nacionaliniuose teisės aktuose: tiek Konstitucijoje, tiek ordinarinėje teisėje. 

Lygių galimybių ombudsmenų įgaliojimai valstybėse irgi labai skiriasi. 
Daugelis ne tik pozityviomis priemonėmis (švietimo ir prevecinėmis) sie- 
kia skatinti lygių galimybių pricipo įgyvendinimą, nagrinėja skundus, pri- 
ima sprendimus; antai Lietuvoje lygių galimybių kontrolieriui dar suteikta 
teisė taikyti sankcijas. Tiesa, pabrėžtina, kad kai kurios Europos Sąjungos 
šalys įgyvendindamos įvairias lygias galimybes užtikrinančias ES direktyvas 
nusprendė institucinės priežiūros funkcijas pavesti ne ombudsmenams, o 
kitoms institucijoms (pvz., Danijoje — Žmogaus teisių apsaugos institutui), 
arba steigti specialias komisijas ir institucijas (pvz., Rumunijoje, Airijoje ir 
kt.). Tokiais atvejais išvengta nesusipratimo: kaip ombudsmenas gali skirti 
baudas? Kyla ir dar sudėtingesnis klausimas: ar ombudsmeno sprendimas 
skundžiamas teismui? Iš esmės, sprendimas, sukeliantis teisinių padarinių, 
turėtų būti skundžiamas. Kita vertus, primintina, kad ombudsmeno insti- 
tucija atsirado būtent tam, kad padėtų žmogui apginti savo teises nemokant 
mokesčių, daug greičiau ir paprasčiau. Ombudsmeno sprendimo kokybę 
užtikrina aukšta kompetencija ir autoritetas. 

Teisminės valdžios svarba užtikrinant žmogaus teisių ir laisvių apsaugą 
bei gynybą yra išskirtinė ir ypatinga. Tik efektyvi teisminė valdžia gali būti 
laikoma žmogaus teisių ir laisvių apsaugos garantu, bet kada pasiruošusiu 


256 


6. Zmogaus teises ginančios institucijos 


apginti pažeistas žmogaus teises ir laisves. Visų demokratinių valstybių 
konstitucijos įtvirtina teisę kreiptis į teismą, jei žmogus mano, kad jo tei- 
sės pažeistos, be to, konstitucija užtikrina teismo nepriklausomumą, t. y. 
kad teisėjas priimdamas sprendimą remiasi tik įstatymu, o kilus abejonių 
dėl įstatymo konstitucingumo kreipiasi į konstitucinės justicijos instituci- 
ją. Be to, demokratinėje valstybėje teismo sprendimą gali panaikinti tik 
aukštesnės instancijos teismas. Joks valstybės pareigūnas (valstybės vado- 
vas, vyriausybės vadovas ar ombudsmenas), jokia institucija negali kištis 
į teisingumo vykdymą, visada privalo gerbti teismų sprendimus ir juos 
besąlygiškai vykdyti. 

Konstitucinis Teismas — savarankiškas ir nepriklausomas teismas, pa- 
gal savo kompetenciją spręsdamas žemesnės galios teisės aktų (jų dalių) 
atitikties aukštesnės galios teisės aktams klausimą, inter alia Konstitucijai, 
bei vykdydamas kitus konstitucinius įgaliojimus vykdo konstitucinį teisin- 
gumą, garantuoja Konstitucijos viršenybę teisės sistemoje ir konstitucinį 
teisėtumą. Todėl jis vertintinas kaip žmogaus teisių apsaugos institucija, 
nes interpretuodamas Konstitucijos nuostatas, kartu ir žmogaus teises reg- 
lamentuojančias Konstitucijos nuostatas atskleidžia žmogaus teisių turinį, 
jų ribas, tarpusavio derinimo būdus. 

Be kita ko, Konstitucinis Teismas yra saistomas savo ankstesnių in- 
terpretacijų. Suprantama, kad teisinėje valstybėje panašios bylos turi būti 
sprendžiamos panašiai. Todėl Konstitucijos išaiškinimais (oficialiąja doktri- 
na) vadovaujamasi kitose konstitucinės justicijos bylose. Palaipsniui lako- 
niška Konstitucijos nuostata įgauna turinį. Taip daugėja oficialių Konstitu- 
cijos nuostatų išaiškinimų ir dėl konstitucinės jurisprudencijos konstituci- 
nio akto tekstas, neretai su neaiškumais ar vidinėmis priešpriešomis, įgau- 
na nuoseklios, darnios aukščiausiųjų normų ir principų sistemos pavidalą, 
virsta neginčijamu įstatymų ir kitų teisės aktų teisiškumo tikrinimo matu. 
Praėjus tam tikram laikui apie konstitucinį tekstą susidaro jurisprudencijos 
masyvas, turintis aiškių bruožų ir ypatumų“““. 

Tarptautinė žmogaus teisių apsauga. Tarptautiniai valstybės įsipareigo- 
jimai lemia ne tik ordinarinės, bet ir konstitucinės teisės pokyčius. Negin- 
čijama tarptautinių sutarčių ir jų priežiūros tvarkos, ypač Europos žmogaus 
teisių konvencijos ir Europos Žmogaus Teisių Teismo jurisprudencijos, 
įtaka konstituciniams žmogaus teisių standartams. Nepriklausomai nuo 
Konvencijos vietos teisės aktų hierarchijoje (kai kuriose valstybėse, pvz., 


** Plačiau: JARAŠIŪNAS, E. Jurisprudencinė konstitucija. Jurisprudencija, 2006, Nr. 12(90), 
p. 24—33; MEsoNiS, G. Kai kurie Konstitucijos interpretavimo aspektai: expressis verbis ri- 
bose. Jurisprudencija, 2008, Nr. 5(107), p. 19—27; SixkEvIčIuS, V. Lietuvos Respublikos 
Konstitucinio Teismo jurisdikcijos ribos. Jurisprudencija, 2002, Nr. 30(22), p. 132—147. 

Austrijoje, Konvencija yra Konstitucijos dalis, kitose valstybėse Konvenci- 
ja, kaip ir kitos tarptautinės sutartys viršija įstatymus arba yra jiems lygia- 
vertės, o, pvz., Norvegijoje Konvencija nėra taikoma tiesiogiai), Europos 
Žmogaus Teisių Teismo jurisprudencija yra konstitucinės teisės šaltinis, 
kuriuo remiasi ir konstitucinę priežiūrą atliekantys teismai, ir visi kiti teis- 
mai. Reikia pabrėžti, kad ilgalaikė Europos Žmogaus Teisių Teismo ju- 
risprudencija šiandien lemia ne tik žmogaus teisių interpretavimo, bet ir 
žmogaus teisių turinio bei ribojimo aspektus. 

Primintina, kad Jungtinėse Tautose, kaip ir Europos Taryboje, tarp- 
tautinių sutarčių įgyvendinimui prižiūrėti yra įsteigti komitetai, kurie, be 
valstybių ataskaitų nagrinėjimo, dar teikia įvairius apibendrinimus, nuo- 
mones ir kitokio pobūdžio dokumentus, kuriuose atskleidžia tarptautinės 
sutarties nuostatų turinį, teikia komentarus dėl žmogaus teisių įgyvendi- 
nimo ir siūlo tam tikrų priemonių. Atkreiptinas dėmesys, kad Jungtinėse 
Tautose 2006 m. įsteigtos Jungtinių Tautų žmogaus teisių tarybos svarbiau- 
sias tikslas — skatinti žmogaus teisių ir pagrindinių laisvių apsaugą lygiais 
pagrindais, nedarant jokių skirtumų, atskleisti žmogaus teisių pažeidimus, 
tarp jų sistemingus ir šiurkščius, ir pateikti rekomendacijas dėl jų. Minėtoji 
Taryba neapsiriboja tik valstybių ataskaitų svarstymu, tiriami ir skundai. 
Kitaip nei priimtinumo sąlygos, taikomos atskiriems pranešimams, kuriuos 
numato įvairios žmogaus teisių sutartys, skundų procedūra nėra apribo- 
ta viename dokumente įtvirtintomis žmogaus teisėmis ir laisvėmis, t. y. 
pranešimus galima pateikti dėl visų sistemingų ir šiurkščių žmogaus teisių 
bei laisvių pažeidimų, išskyrus atvejus, kada pranešimai yra akivaizdžiai 
politinio pobūdžio ir nesuderinami su Jungtinių Tautų Chartija, Visuotine 
žmogaus teisių deklaracija ir kitomis žmogaus teisių sutartimis. Pranešimai 
gali būti paduodami prieš bet kurią valstybę, net jei ji nėra Jungtinių Tautų 
narė. Palyginti su kitomis procedūromis pagal atskiras žmogaus teisių su- 
tartis, ši sąlyga išplečia galimybes apskųsti visas valstybes ir neapsiriboti tik 
valstybėmis dalyvėmis“““. 

Beje, po truputį gali kisti ir Jungtinių Tautų sutarčių komitetų kompe- 
tencija. Pavyzdžiui, Vaiko teisių konvencijos Trečiasis protokolas suteikia 
teisę asmenims individualiai ar kolektyviai kreiptis į Vaiko teisių komite- 
tą dėl Vaiko teisių konvencijos ir jos fakultatyviųjų protokolų pažeidimo, 
tiesa, jei valstybė, kuri kaltinama pažeidimu, yra ratifikavusi šį protoko- 
lą. Šiandien panašios inidividualių ir kolektyvinių skundų procedūros yra 


9 Plačiau: GaiLiūTĖ, D. Tarptautinės žmogaus teisių apsaugos institucijos. Iš: Žmogaus 


teisių apsaugos institucijos. Kolektyvinė monografija. Vilnius: Mykolo Romerio universi- 


tetas, 2009, p. 253—351. 

įkurtos aštuoniuose Jungtinių Tautų sutarčių komitetuose““?. Vaiko teisių 
komitetas teigia nagrinėsiantis visų asmenų, taip pat ir vaikų, kreipimusis. 
Sudėtinga vertinti, ar tokio pobūdžio institucinė žmogaus teisių apsauga 
gali būti veiksminga. Suprantama, kad tarptautinės institucinės garantijos 
sustiprina pagarbą žmogaus teisėms, verčia labiau pasitempti nacionalines 
institucijas, tačiau akivaizdu, kad svarbiausia ir efektyviausia žmogaus tei- 
sių gynyba demokratinėje valstybėje yra galimybė ginti pažeistas teises na- 
cionaliniuose teismuose. 


7. Pilietybės konstitucinis institutas valstybių konstitucinėje teisėje 


Teisės literatūroje pateikiama įvairių pilietybės apibrėžimų. Dažniausiai pi- 
lietybė suprantama kaip asmens ir valstybės nuolatinis teisinis ryšys, suke- 


liantis tam tikrų abipusių teisių ir pareigų. 1997 m. Europos konvencijoje 
dėl pilietybės“! pilietybė apibūdinama kaip „teisinis ryšys tarp asmens ir 
valstybės, kuris nenurodo asmens etninės kilmės“ (2 str. a). Asmens ir 
valstybės teisinis ryšys reiškia, kad asmuo įgyja (turi) specifinių šios valsty- 
bės piliečio savybių, specifinę būseną, leidžiančią jam turėti visumą teisių, 
laisvių ir pareigų, kurias turi tik piliečiai. Pilietybė neegzistuoja be valsty- 
bės, yra neatskiriama valstybės suvereniteto savybė, jo atributas. Pilietybė 
yra asmens teisinė narystė valstybėje, jo teisinė priklausomybė valstybės 


tautai““, nuolatinis, nepertraukiamas asmens ir valstybės teisinis ryšys. Pi- 

Žmogaus teisių komitetas (CCPR) nagrinėja skundus dėl Pilietinių ir politinių teisių 
pakto bei jo pirmojo protokolo teisių pažeidimo, Komitetas dėl moterų diskriminacijos pa- 
naikinimo (CEDAW) — dėl Visų formų diskriminacijos prieš moteris panaikinimo konven- 
cijos ir jos fakultatyviojo protokolo, Komitetas prieš kankinimus (CAT) — dėl Konvencijos 
prieš kankinimus ir kitokį žeminantį elgesį bei baudimą (jei valstybė narė yra pripažinusi šią 
kompetenciją pagal Konvencijos 22 straipsnį), Komitetas dėl rasinės diskriminacijos panai- 
kinimo (CERD) - dėl Konvencijos dėl visų formų rasinės diskriminacijos panaikinimo (jei 
valstybė narė yra pripažinusi šią kompetenciją pagal Konvencijos 14 straipsnį), Neįgaliųjų 
teisių komitetas (CRPD) — dėl Neįgaliųjų teisių konvencijos ir jos papildomojo protokolo, 
Ekonominių, socialinių ir kultūrinių teisių komitetas (CESCR) — dėl Ekonominių sociali- 
nių ir kultūrinių teisių pakto bei papildomojo protokolo, Vaiko teisių komitetas (CRC) — 
dėl Vaiko teisių konvencijos ir (arba) dviejų protokolų: fakultatyviojo protokolo dėl vaikų 
pardavimo, vaikų prostitucijos ir vaikų pornografijos bei fakultatyviojo protokolo dėl vaikų 
dalyvavimo ginkluotuosiuose konfliktuose. Atskirų skundų dėl migrantų darbuotojų teisių 
užtikrinimo procedūra Darbuotojų migrantų ir jų šeimos narių teisių apsaugos komitete 
(CMW) pradės savo veiklą, kai šią procedūrą pripažins dešimt valstybių narių. Išsamesnės in- 
formacijos žr. Jungtinių Tautų interneto svetainėje: <http://www.ohchr.org/EN/HRBodies/ 
TBPetitions/ Pages/HRT BPetitions.aspx >. 


291 


European Convention on Nationality. Strasbourg, 6.XI.1997. Council of Europe. Eu- 
ropean Treaties, ETS No. 166. 

lietybės pastovumas reiškia, kad ji išsaugoma nuo jos įgijimo iki netekimo, 
egzistuoja nuolat, jos savaime neveikia jokie išoriniai veiksniai. Paprastai 
nurodomas pilietybės pastovumas erdvės ir laiko požiūriu. Pilietybės pasto- 
vumas erdvės požiūriu reiškia, kad asmuo lieka pilietis, kad ir kur jis yra: 
savo valstybėje ar už jos ribų, t. y. bet kurioje kitoje valstybėje. Kai asmuo 
būna kitos valstybės teritorijoje, jo teisinis ryšys su valstybe, kurios pilietis 
jis yra, išlieka; asmuo išlieka pavaldus valstybės, kurios pilietis jis yra, juris- 
dikcijai, išsaugo visas teises ir laisves, kurios jam priklauso savo valstybėje, 
ir turi vykdyti visas piliečio pareigas. Pilietybės pastovumas laiko požiūriu 
reiškia, kad pilietybė yra nepertraukiama: ji atsiranda tada, kai asmuo tam- 
pa valstybės piliečiu, ir tęsiasi tol, kol asmuo miršta arba netenka pilietybės 
pagal tos valstybės įstatymus. Pilietybei neturi įtakos, ar pilietis iš tikrųjų 
naudojasi piliečio teisėmis ir laisvėmis, ar vykdo piliečio pareigas. Asmuo 
lieka pilietis net jei atsisako naudotis piliečio teisėmis arba vykdyti piliečio 
pareigas. Pilietybės pastovumas erdvės ir laiko požiūriu yra labai susiję. 
Būtent pilietybės pastovumas yra tas teisinis kriterijus, kuris skiria ją nuo 
teisinio ryšio, susidarančio tarp valstybės ir joje nuolat ar laikinai gyvenan- 
čio užsieniečio ar pilietybės neturinčio asmens. Kai užsienietis ar pilietybės 
neturintis asmuo išvyksta iš valstybės, jų teisinis ryšys su valstybe nutrūks- 
ta. Kai į kitą valstybę išvyksta pilietis, jo teisinis ryšys su savo valstybe iš- 
lieka. Pilietybė yra ne bet koks asmens ir valstybės ryšys, o būtent teisinis, 
t. y. tam tikras teisinis būvis (būsena). Ji atspindi asmens teisinę priklauso- 
mybę atitinkamos valstybės pilietinei tautai — valstybinei bendruomenei. 
Atitinkamos valstybės pilietinė tauta — valstybinė bendruomenė — jungia 
jos piliečius, o piliečių visuma sudaro valstybės pilietinę tautą, kuriai pri- 
klauso visi piliečiai ir nesvarbu, ar jie priklauso tos valstybės tautai, ar 
tautinėms mažumoms. Visi piliečiai, kad ir kokia būtų jų etninė kilmė ar 
tautybė, yra lygūs; jų negalima diskriminuoti arba teikti jiems privilegijų 
dėl jų etninės kilmės, tautybės ir kitų požymių. 

Pilietybė lemia asmens teisinį statusą. Pilietybės turėjimas — tai prielaida 
turėti visas teises ir laisves, įtvirtintas konstitucijoje ir įstatymuose, taip pat 
vykdyti nustatytas pareigas. Suprantama, kad asmuo, net ir nebūdamas pilie- 
tis, turi visas tas teises ir laisves, kurios yra prigimtinės, neatsižvelgiant į tai, 
ar jos yra įtvirtintos konstitucijoje ir įstatymuose, ar nėra įtvirtintos, tačiau 
kai kurias teises ir laisves turi tik piliečiai: teisę rinkti ir būti renkamiems į 
valstybės parlamentą, teisę rinkti valstybės vadovą (prezidentą), teisę balsuoti 
referendume, teisę stoti į valstybės tarnybą ir kt. Valstybių konstitucijose ir 
įstatymuose numatomos ir kai kurios kitos teisės ir laisvės, kurias turi tik tų 
valstybių piliečiai. Neretai numatoma ir tai, kad pilietis negali būti išduotas 
kitai valstybei, negali būti išsiųstas iš valstybės, jam negali būti draudžiama 

grįžti į valstybę. Iš pilietybės santykių valstybei kyla pareiga globoti ir ginti 
savo valstybės piliečius tiek valstybės viduje, tiek užsienio valstybėse. 
Pilietybė nėra vien formali teisės kategorija. Ji visada neatsiejamai su- 
sijusi su suvereniteto, nacionalinio identiteto, politinės santvarkos, asmens 
teisių ir laisvių klausimais““. Nors tarptautinėje teisėje įtvirtintas principas, 
kad kiekviena valstybė gali pati apibrėžti, kas yra jos piliečiai“““, vis dėlto 
valstybės nėra visiškai laisvos savo nacionaliniais įstatymais ar sudaryto- 
mis tarptautinėmis sutartimis nustatyti bet kokio pilietybės teisinio regu- 
liavimo. Šis teisinis reguliavimas turi užtikrinti žmogaus teisės į pilietybę 
įgyvendinimą, atitiktį tarptautinėms konvencijoms, paprotinę tarptautinę 
teisę ir visuotinai pripažįstamus su pilietybe susijusius teisės principus“. 
Pagal 1948 m. Visuotinę žmogaus teisių deklaraciją“"", kiekvienas žmogus 
turi teisę į pilietybę (15 str. 1 d.). 1989 m. Vaiko teisių konvencijoje“" 
nustatyta, kad „valstybės dalyvės įsipareigoja gerbti vaiko teisę išsaugoti 
savo identiškumą, įskaitant pilietybę, <...>“ (8 str. 1 d.). Pagal 1961 m. 


5. kiekviena 


konvenciją dėl asmenų be pilietybės skaičiaus sumažinimo 
susitariančioji valstybė privalo suteikti savo pilietybę kiekvienam jos teri- 
torijoje gimusiam asmeniui, kuris priešingu atveju būtų asmuo, neturin- 
tis pilietybės (1 str. 1 d.). Europos konvencijoje dėl pilietybės (1997 m.) 
nustatyta, kad valstybės, kuri yra šios Konvencijos šalis, teisės aktuose turi 
būti numatyta, jog „kiekvienas asmuo turi teisę į pilietybę“ (4 str. a p.). 
Europos konvencijoje dėl pilietybės (4 str.) įtvirtinta nuostata, kad 
„kiekvienos valstybės, kuri yra šios Konvencijos šalis, teritorijoje pilietybei 
taikomos teisės normos grindžiamos šiais principais: a) kiekvienas asmuo 
turi teisę į pilietybę; b) būtina vengti „be pilietybės“ atvejų; c) negalima 
savavališkai atimti pilietybės iš bet kurio asmens; d) valstybės, kuri yra šios 
Konvencijos šalis, piliečio ar pilietės santuokos sudarymas su užsieniečiu ar 
** BauBocK, R. Introductions to Part Three Dual and Supranational Citizenship: Limits 
to Transnationalism. From Migrants to Citizens: Membership in a Changing World. Ed. 
Aleinikoff, T. A.; Klusmeyer, D. Washington: Brookings Institution Press, 2000, p. 7. 


** 1930 m. Hagos konvencija dėl tam tikrų su pilietybe susijusių klausimų. Žr.: Convention 


on Certain Ruestions Relating to the Conflict of Nationality Laws. The Hague, 12 April 1930. 


*5 Europos konvencijos dėl pilietybės 3 straipsnio 2 dalis. Iš: European Convention on 


Nationality. Strasbourg, 6.XI.1997. Council of Europe. European Treaties, ETS No. 166. 


6 Visuotinė žmogaus teisių deklaracija. Žmogaus teisės. Tarptautinių dokument 
g ų J g P ų ų 


rinkinys. Vilnius: Mintis, 1991, p. 12. 


7 Vaiko teisių konvencija. Žmogaus teisės. Jungtinių Tautų dokumentai. Vilnius: Lietu- 
ų J g gunių ų 


vos žmogaus teisių centras, 2000, p. 116. 
** Convention on the Reduction of Statelessness (1961 m. Jungtinių Tautų Organiza- 
cija) interaktyvus: žiūrėta 2015-03-23]. Prieiga per internetą: <http://Awww.unhcr.org/ 
3bbb286d8.html >. 

užsieniete arba tokios santuokos nutraukimas, taip pat vieno iš sutuoktinių 
pilietybės pakeitimas santuokos metu savaime nekeičia kito sutuoktinio 
pilietybės“??. Europos konvencijoje dėl pilietybės taip pat yra įtvirtintas 
nediskriminavimo principas, pagal kurį „Valstybės, kuri yra šios Konvenci- 
jos šalis, teisės normos negali nustatyti jokių skirtumų arba praktikos, kuri 
prilygtų lyčių, religinei ir rasinei diskriminacijai, taip pat su odos spalva, 
nacionaline arba etnine kilme susijusiai diskriminacijai“ (5 str. 1 d.). Kon- 
vencija numato ir tai, kad „kiekviena valstybė, kuri yra šios Konvencijos 
šalis, vadovaujasi diskriminacijos netaikymo savo piliečiams principu, ne- 
svarbu, ar jie turi pilietybę pagal kilmę, ar įgijo ją vėliau“ (5 str. 2 d.). 

Mokslinėje literatūroje pastaruoju metu skelbiami kai kurie pilietybės 
tyrimų rezultatai liudija, kad „valstybės vis dažniau naudojasi pilietybės 
institutu kaip priemone kontroliuoti imigraciją, pavyzdžiui, kad būtų su- 
trukdyta šeimai susijungti, kad būtų paskatintos pastangos integruotis į 
visuomenę ir kad būtų pritrauktas žmogiškasis kapitalas arba finansinės 
investicijos, už tai suteikiant pilietybę ypač svarbiems kandidatams, niekaip 
nesusijusiems arba menkai tesusijusiems ryšiais su pilietybės valstybe“*"". 

Pilietybės santykiai yra labai svarbūs, todėl juos reguliuojančios tei- 
sės normos dažnai yra įtvirtinamos valstybių konstitucijose. Konstitucijų 
normos paprastai įtvirtina tik pagrindines pilietybės nuostatas, o pilietybės 
įgijimo ir netekimo pagrindus bei pilietybės klausimų sprendimo tvarką 
nustato pilietybės ar kiti įstatymai (pvz., Estijos Respublikos Konstitucijoje 
nustatyta, kad „Estijos pilietybės įgijimo, netekimo ir atkūrimo sąlygas ir 
tvarką nustato pilietybės įstatymas“ (8 str. 5 d.); Belgijos Karalystės Kons- 
titucijoje: „Belgijos pilietybė įgyjama, išsaugoma ir prarandama pagal civi- 
linio įstatymo nuostatas“ (8 str. 1 d.). Visuma teisės normų, reguliuojančių 
pilietybės santykius, sudaro pilietybės institutą. Pilietybė neretai apibūdi- 
nama skirtingomis sąvokomis, pvz., citizenship (pilietybė), nationality (pri- 
klausymas valstybei). Nepaisant skirtingų sąvokų, jos atspindi asmens ir 
valstybės nuolatinį teisinį ryšį, o tai yra pilietybės esmė. 

Pagrindinis pilietybės įgijimo būdas yra pilietybės įgijimas gimstant 
(filiacija). Dauguma asmenų yra piliečiai ne todėl, kad pareiškė norą būti 
tos valstybės piliečiai, bet todėl, kad yra susiję su ta valstybe tam tikru 
*“ European Convention on Nationality. Strasbourg, 6.XI.1997. Council of Europe. Eu- 
ropean Treaties, ETS No. 166. 


“0 Tyrėjai nurodo Austriją, kuri pilietybę teikia atsižvelgdama į asmens laimėjimus, taip 


pat Maltą ir Kiprą, kurios spartina pilietybės suteikimo užsieniečiams procesą atsilygin- 
damos už jų finansines investicijas. Daugiau žr.: DZANKIC, J. The Pros and Cons of Ius 
Pecuniae: Investor Citizenship in Comparative Perspective. EUI Working Paper RSCAS 
2012/14, 2012 m. Florence, Italy. Arba žr.: BAUBOCK, R. £ SHACHAR, A. (Eds.). Should 
Citizenship be for Sale? EUI Working Paper RSCAS 2014/01, 2014 m. Florence, Italy. 

objektyviu ryšiu: tos valstybės piliečiai buvo jų tėvai (ar bent vienas iš 
tėvų). Pilietybė, įgyjama gimstant, užtikrina pilietybės, kartu ir atitinka- 
mos valstybinės bendruomenės — pilietinės tautos — tęstinumą. 

Gimstant pilietybę galima įgyti pagal ius sanguinis (kraujo teisės) prin- 
cipą arba pagal ius soli (žemės teisės) principą. Daugumoje valstybių taiko- 
mas ius sanguinis principas, pagal kurį gimdamas vaikas įgyja savo tėvų ar 
vieno iš tėvų pilietybę, nesvarbu, kurioje valstybėje, — tėvų pilietybės ar 
kokioje nors kitoje, — jis gimė. Antai Lenkijos Respublikos Konstitucijoje 
nustatyta, kad „Lenkijos pilietybė įgyjama gimstant, jeigu tėvai yra Len- 
kijos piliečiai. Kitus Lenkijos pilietybės įgijimo atvejus nustato įstatymas“ 
(34 str. 1 d.); Estijos Respublikos Konstitucijoje numatyta, kad „kiekvienas 
vaikas, kurio vienas iš tėvų yra Estijos pilietis, turi teisę į Estijos pilietybę“ 
(8 str. 1 d.); Vengrijos Respublikos Konstitucijoje įtvirtinta, kad „Vengrijos 
piliečiui gimęs vaikas įsyja Vengrijos pilietybę pagal kilmę. Kiti Vengrijos 
pilietybės atsiradimo ar įgijimo pagrindai gali būti nustatyti pagrindinia- 
me įstatyme“ (G str. 1 d.); Švedijos Karalystės Konstitucijoje nustatyta, kad 
„jaunesniems nei aštuoniolikos metų vaikams suteikiama tėvų arba vieno iš 
tėvų pilietybė“ (2 sk. 7 $). Pilietybės įgijimas pagal ius soli principą taiko- 
mas rečiau, daugiausia Lotynų Amerikos šalyse (pvz., Brazilijoje). Šis prin- 
cipas taip pat taikomas Jungtinėse Amerikos Valstijose: JAV Konstitucijos 
XIV pataisoje įtvirtinta nuostata, kad „visi asmenys, gimę arba natūralizuoti 
Jungtinėse Valstijose ir priklausantys jų jurisdikcijai, yra Jungtinių Valsti- 
jų ir jų gyvenamosios valstijos piliečiai“. Airijos Respublikos Konstitucijoje 
įtvirtinta bendroji taisyklė, kad „kiekvienas Airijos saloje (ir užjūryje) gimęs 
asmuo tampa Airijos piliečiu“ (3 str.), tačiau numatoma svarbi išlyga: „<...> 
neatsižvelgiant į bet kurią kitą Konstitucijos nuostatą, asmuo, gimęs Airijos 
saloje, taip pat Airijai priklausančiose salose ir užjūrio teritorijose, kurio 
bent vienas iš tėvų nėra Airijos pilietis arba kuris neturi teisės juo tapti, 
neįgyja Airijos pilietybės, nebent kitaip nustato įstatymai“ (9 str. 2.1. p.). 

Nustatydamos, kad pilietybė įgyjama gimstant, valstybės paprastai de- 
rina ius sanguinis ir ius soli principus, todėl daugumoje valstybių taikomas 
vadinamasis mišrusis pilietybės įgijimo principas. Europos konvencijoje 
dėl pilietybės nustatyta, kad „kiekviena valstybė, kuri yra Konvencijos ša- 
lis, užtikrina, kad pagal jos nacionalinę teisę įgyti pilietybę ex lege galėtų 
šie asmenys: a) vaikai, kurių tėvai jų gimimo metu buvo valstybės, kuri 
yra šios Konvencijos šalis, piliečiai, išskyrus vidaus teisės numatytus vaikų, 
gimusių už šios valstybės ribų, atvejus. Vaikų, kurių tėvai nustatomi pri- 
pažinimo būdu, teismo sprendimu ar panašia tvarka, atžvilgiu kiekviena 
valstybė, kuri yra šios Konvencijos šalis, gali nustatyti, kad vaikas įgyja 
pilietybę vidaus teisės nustatyta tvarka; b) šios valstybės teritorijoje rasti 

vaikai, kurie priešingu atveju būtų asmenimis be pilietybės“ (6 str. 1 d.). 
Konvencijoje numatyta ir tai, kad „kiekviena valstybė, kuri yra Konvenci- 
jos šalis, užtikrina, kad jos teritorijoje gimę vaikai, kurie gimimu neįgyja 
kitos pilietybės, įgytų šios valstybės pilietybę pagal jos vidaus teisę“ (6 str. 
2 d.). Moksliniai tyrimai rodo, kad ilgainiui nyksta supratimas, jog vieno- 
je šeimoje gyvenantys asmenys turi vieną pilietybę, t. y. vaikų motina ir 
vaikai turi tą pačią pilietybę kaip vyras (tėvas). Ryškėja tokia tendencija: 
pilietybės turėjimo aspektu kiekvienas šeimos narys tampa nepriklausomas 
nuo to, ar jo tėvas (motina) praranda turėtą pilietybę, ar ne“"!. 

Pilietybę galima įgyti ir natūralizacijos būdu, t. y. pilietybė suteikiama 
asmeniui, kuris atitinka įstatymo nustatytas sąlygas. Europos konvencijoje 
dėl pilietybės nustatyta, kad „kiekviena valstybė, kuri yra Konvencijos šalis, 
užtikrina, kad jos teritorijoje teisėtai ir nuolat gyvenantys asmenys galėtų 
natūralizacijos būdu įgyti pilietybę“ (6 str. 3 d.). Valstybių įstatymuose nu- 
statomos sąlygos, kurias turi atitikti asmenys, siekiantys įgyti pilietybę natū- 
ralizacijos būdu. Paprastai yra reikalaujama nuolat gyventi valstybėje tam tikrą 
įstatyme nustatytą laiką ir mokėti valstybinę kalbą. Šie reikalavimai grindžia- 
mi nuostata, kad įgyti pilietybę siekiantį asmenį ir valstybę dar iki piliety- 
bės suteikimo turi sieti nuolatinis faktinis ryšys, kad nuolatinis gyvenimas 
valstybėje tam tikrą įstatyme nustatytą laiką bei valstybinės kalbos mokėji- 
mas yra būtinos prielaidos užsieniečiui ar pilietybės neturinčiam asmeniui 
integruotis į visuomenę, suvokti tautos mentalitetą ir jos siekius, valstybės 
konstitucinę santvarką, susipažinti su tautos ir valstybės istorija, kultūra, 
papročiais ir tradicijomis. Europos konvencijoje dėl pilietybės įtvirtinta 
nuostata, kad „nustatant natūralizacijos sąlygas, laikotarpis, kurį asmuo pri- 
valo nuolat gyventi šios valstybės teritorijoje iki prašymo pateikimo dienos, 
negali būti ilgesnis kaip dešimt metų“ (6 str. 3 d.). Suteikus pilietybę asme- 
niui, kuris nuolat gyvena valstybėje tam tikrą įstatyme nustatytą laiką, šio 
asmens faktinis ryšys su valstybe tampa asmens ir valstybės teisiniu ryšiu. 

Antai Estijos Respublikos pilietybės įstatyme nustatyta, kad Estijos 
pilietybė gali būti suteikta užsieniečiui, kuris atitinka šias sąlygas: yra ne 
jaunesnis kaip 15 m.; turi teisę nuolat gyventi valstybėje arba leidimą 
joje gyventi ilgą laikotarpį; iki pilietybės prašymo pateikimo turėjo lei- 
dimą gyventi Estijoje mažiausiai aštuonerius metus, iš kurių mažiausiai 
penkerius leidimas buvo nuolatinis; nuo prašymo pateikimo dienos bent 
šešis mėnesius legaliai ir nuolat gyveno Estijoje; registravo savo gyvena- 
mąją vietą; moka estų kalbą; susipažinęs su Estijos Respublikos Konsti- 


“: DE GRooT, G. R. Survey On Rules On Loss Of Nationality in International Treaties 


and Case Law (2013 m.). CEPS Paper in Liberty and Security in Europe, 57, rugpjūčio 
30 d., Briuselis. 

tucija ir Pilietybės įstatymu; turi nuolatinių teisėtų pajamų, laiduojan- 
čių jo paties ir jo išlaikytinių pragyvenimą; yra lojalus Estijos valstybei; 
įgydamas Estijos Respublikos pilietybę prisiekia būti ištikimas Estijos 
konstitucinei santvarkai (6 str. 1—7 p.)““". 

Pagal Čekijos Respublikos pilietybės įstatymą, Čekijos pilietybė gali 
būti suteikta asmeniui, kuris: gyvena Čekijoje ne mažiau kaip penkerius 
metus (ES piliečiai — trejus metus), turi nuolatinį leidimą gyventi Čekijoje 
arba teisėtai joje gyvena ne mažiau kaip 10 metų; nėra pripažintas kaltu 
padaręs sunkų tyčinį nusikaltimą; moka čekų kalbą (pateikia čekų kalbos 
mokėjimo sertifikatą); išlaiko žinių apie Čekijos Respubliką testą (jį sudaro 
klausimai apie valstybės konstitucinę sistemą, kultūrą, istoriją ir kt.); įrodo, 
kad geba pats save išlaikyti ir nebus našta Čekijos Respublikos socialinės 
apsaugos sistemai. Sprendžiant pilietybės suteikimo klausimą taip pat ver- 
tinama, ar asmuo yra integravęsis į Čekijos visuomenę“““. 

Vengrijos Respublikos pilietybės įstatyme (2011 m. redakcija) nusta- 
tyta, kad Vengrijos Respublikos pilietybė gali būti suteikta asmeniui, ku- 
ris: nepertraukiamai gyvena Vengrijoje ne mažiau kaip aštuonerius metus; 
nėra padaręs nusikaltimo; turi nuolatinį pragyvenimo šaltinį; yra neprie- 
kaištingos reputacijos; yra išlaikęs konstitucijos egzaminą (4 str.)“"!. 

Vokietijos Federacinės Respublikos pilietybės įstatyme nustatyti keli 
natūralizacijos būdai (8—14 str.)“"*. Vadinamoji diskrecinė natūralizacija 
reiškia, kad nuolatinis teisėtai Vokietijoje gyvenantis asmuo, siekiantis 
įgyti pilietybę natūralizacijos būdu, privalo turėti Gyvenamosios vietos 
įstatyme numatytą teisinį statusą arba teisinį savo atstovą, negali būti teis- 
tas už neteisėtus veiksmus ir prašymo pateikimo metu atlikinėti teismo 
sprendimu skirtos pataisos arba prevencinės priemonės; turi savo gyve- 
namąjį būstą ar vietą gyventi; gali išlaikyti save ir savo išlaikytinius (tam 
tikrais viešojo intereso atvejais kai kurie iš šių reikalavimų jam netaikomi). 
Kitokia natūralizacijos tvarka taikoma Vokietijos piliečių sutuoktiniams 
arba gyvenimo partneriams: jie turi atsisakyti turimos pilietybės, nebent 
yra iš valstybės, su kuria Vokietija yra pasirašiusi pilietybės išsaugojimo su- 
tartis (ES ir Šveicarija); turi laiduoti, kad jo gyvenimas atitiks vokiečio gy- 


“2 Citizenship Act (priimtas 1995 m. sausio 19 d.) Įinteraktyvus: žiūrėta 2015-03-09]. 
Prieiga per internetą: <hftps://wwuw.riigiteataja.ee/en/tolge/pdf/530102013074>. 


** Daugybinės pilietybės, natūralizacijos ir pilietybės netekimo ypatumai ES valstybėse, 


JAV ir Izraelyje. Lietuvos Respublikos Seimas. Parlamentinių tyrimų departamentas. 
Analitinė apžvalga 15/35. Vilnius, 2015 m. gegužės 8 d., p. 7. 

“* Ibid., p. 30. 

“5 Nationality Act interaktyvus: žiūrėta 2015-03-10] Prieiga per internetą: <http:// 
www.bmi.bund.de/ SharedDocs/ Gesetzestexte/ EN/ Staatsangehoerigkeitsgesetz englisch.pdf?. 
blob=publicationFile>. 


265 








V skyrius 


venimo būdą (tokia natūralizacija leidžiama ne vėliau kaip praėjus metams 
po sutuoktinio (Vokietijos piliečio) mirties arba po sprendimo dėl santuo- 
kos nutraukimo įsiteisėjimo, kai pareiškėjas yra tapęs santuokoje gimusio ir 
Vokietijos pilietybę turinčio vaiko globėju). Vokietijos pilietybės įstatyme 
nustatyta tam tikra tvarka, taikoma visiems kitiems atvejams ir vadinama 
įgaliojimu naudotis natūralizacija: asmuo turi teisinį statusą Vokietijoje (iš 
jo neturinčio asmens nėra reikalaujama išmanyti Vokietijos teisės sistemą, 
visuomenės ir gyvenimo šalyje sąlygas), moka vokiečių kalbą; gyvena ša- 
lyje aštuonerius metus; išlaiko save ir savo išlaikytinius be socialinių išmo- 
kų; patvirtina savo lojalumą Konstitucijoje įtvirtintai laisvai demokratinei 
konstitucinei sistemai; deklaruoja, kad nesiekia ir niekada nesiekė veiklos, 
kuri kelia grėsmę konstitucinei sistemai, federacinės žemės ar Vokietijos 
Federacijos egzistavimui bei saugumui, nesiima jokios smurtu grindžiamos 
veiklos, prieštaraujančios Vokietijos užsienio politikai. 

Pagal Latvijos Respublikos pilietybės įstatymą (2013 m. gegužės 9 d. 
redakcija), Latvijos pilietybė natūralizacijos būdu gali būti suteikta as- 
meniui, kuris atitinka šias sąlygas: ne trumpiau kaip penkerius metus iki 
prašymo pateikimo turėjo Latvijoje nuolatinę gyvenamąją vietą; puikiai 
kalba latviškai; žino pagrindinius Konstitucijos principus; moka nacionali- 
nio himno tekstą ir turi Latvijos istorijos bei kultūros pagrindus; pateikia 
pranešimą apie jo turėtos kitos valstybės pilietybės atsisakymą; nėra nė 
vienos iš šiame įstatyme numatytų sąlygų, dėl kurių asmens natūralizacija 
Latvijoje neleidžiama (12 str.)?V?, 

Tam tikrų kategorijų asmenims paprastai nustatomos lengvesnės pi- 
lietybės įgijimo natūralizacijos būdu sąlygos. Europos konvencijoje dėl pi- 
lietybės nustatyta, kad valstybės Konvencijos šalys turi leisti lengviau įgyti 
pilietybę „šios valstybės piliečių sutuoktiniams“, „vaikams, kurių vienas iš 
tėvų pateikė prašymą įgyti šios valstybės pilietybę arba ją įgijo“, „asme- 
nims be pilietybės ir oficialų pabėgėlio statusą turintiems asmenims, kurie 
teisėtai ir nuolat gyvena šios valstybės teritorijoje“ (7 str.). Konvencijoje 
numatyti ir kitų kategorijų asmenys, kuriems pilietybė gali būti suteikta 
lengvesne tvarka. Konkrečias tokių asmenų kategorijas nustato valstybių 
įstatymai. Suomijos pilietybės įstatyme numatytas pilietybės įgijimo būdas 
ją deklaruojant. Deklaruoti ją gali, pavyzdžiui, buvę Suomijos piliečiai, 
taip pat asmenys, ilgą laiką gyvenę Suomijoje ar kitoje Šiaurės valstybėje 
(26—31 str.)“"". Pagal Vengrijos Respublikos pilietybės įstatymą, veng- 
“6 Citizenship Law [interaktyvus: žiūrėta 2015-03-05]. Prieiga per internetą: <http:// 
www.vvc.gov.lv/export/sites/default/docs/LRTA/ Likumi/ Citizenship. Law.doc>. 


*“* Nationality Act [interaktyvus: žiūrėta 2015-03-02]. Prieiga per internetą: <https://Avww. 


finlex.fi/fi/laki/kaannokset/2003/en20030359.pdf>. 

rų kilmės asmenys gali įgyti Vengrijos pilietybę supaprastinta tvarka. Ši 
tvarka taikoma asmenims, kurie yra asmenų, turėjusių Vengrijos pilietybę 
Austrijos-Vengrijos imperijoje, palikuonys, taip pat palikuonys asmenų, 
kurie turėjo Vengrijos pilietybę iki 1945 m. Suteikiant Vengrijos Respub- 
likos pilietybę tokiam asmeniui nereikalaujama, kad jis gyventų Vengrijo- 
je: pakanka įrodyti vengrų kilmę ir mokėti vengrų kalbą (5/A str.)““. 

Valstybių įstatymuose numatoma, kad asmenims, ypač nusipelniu- 
siems valstybei, pilietybė gali būti suteikta netaikant bendrųjų natūrali- 
zacijos sąlygų. Pavyzdžiui, Latvijos Respublikos pilietybės įstatyme nusta- 
tyta, kad asmeniui, kuris yra ypač nusipelnęs Latvijai, pilietybė gali būti 
suteikta Saeimos sprendimu, netaikant sėslumo cenzo ir kitų reikalavimų. 
Toks asmuo turi prisiekti būti ištikimas Latvijos Respublikai. Jis išsaugo iki 
tol turėtą kitos valstybės pilietybę (13 str. ). 

Pastaraisiais metais kai kurios valstybės pilietybės institutą pradėjo 
naudoti siekdamos skatinti kitų valstybių piliečius investuoti į jas. Pavyz- 
džiui, pagal Maltos pilietybės įstatymą Maltos pilietybė lengvesne tvarka 
gali būti suteikta asmeniui, kuris sumoka valstybei 1 mln. eurų, įgyja ne 
mažiau kaip 350 tūkst. eurų vertės turto ir investuoja į nurodomas akcijas 
ar obligacijas ne mažiau kaip 150 tūkst. eurų. Prieš kreipdamasis dėl Mal- 
tos pilietybės suteikimo toks asmuo turi faktiškai (angl. effective residence) 
gyventi Maltoje ne trumpiau kaip 12 mėnesių (Pilietybės įstatymo 10 str. 
84. Kp., 23-25,.25 A. 25 Bstr.)*. 

Dviguba pilietybė. Terminas „dviguba pilietybė“ atspindi tokią tei- 
sinę situaciją, kai asmuo tuo pat metu yra ir kokios nors kitos valstybės 
pilietis. Asmuo gali turėti ne tik kokios nors vienos kitos valstybės pilie- 
tybę, bet ir daugiau pilietybių. Tokia teisinė padėtis vadinama daugybine 
pilietybe. Europos konvencijoje dėl pilietybės vartojama formuluotė „kelių 
valstybių pilietybė“ reiškia, kad „asmuo vienu metu turi dvi ar daugiau 
pilietybių“ (2 str. b p.). Asmuo gali tapti kelių valstybių piliečiu dėl įvai- 
rių priežasčių, dažniausiai dėl valstybių pilietybės įstatymų kolizijos, kai 
vienos valstybės piliečio vaikas gimsta kitoje valstybėje, kurioje dominuoja 
ius soli principas, t. y. vaikas, gimęs tos valstybės teritorijoje, yra laikomas 
tos valstybės piliečiu. Taip gali atsitikti ir kai vaiko tėvai yra skirtingų vals- 
tybių piliečiai, o pagal vienos iš valstybių įstatymus jos piliečių vaikas įgy- 
ja tos valstybės pilietybę gimdamas. Dviguba pilietybė gali atsirasti ir kai 


*“* Daugybinės pilietybės, natūralizacijos ir pilietybės netekimo ypatumai ES valstybėse, 
JAV ir Izraelyje. Lietuvos Respublikos Seimas. Parlamentinių tyrimų departamentas. 
Analitinė apžvalga 15/35. Vilnius, 2015 m. gegužės 8 d., p. 30-31. 

“Maltese Citizenship Act [interaktyvus: žiūrėta 2015-03-24]. Prieiga per internetą: 
<http://www.justiceservices.gov.mt/ DownloadDocument.aspx?app=lomkitemid=870241=1 >. 

valstybės įstatymai numato, kad moteris, ištekėdama už asmens, turinčio 
tos valstybės pilietybę, kartu įgyja vyro valstybės pilietybę. Vis elaudesnė 
valstybių integracija, globalizacijos procesai, didėjanti gyventojų migraci- 
ja, daugėjantis mišrių santuokų, t. y. kai tuokiasi skirtingų valstybių pilie- 
tybes turintys asmenys, ir tokiose šeimose gimusių vaikų skaičius, taip pat 
kitos aplinkybės sudaro prielaidas daugėti ir dvigubos pilietybės atvejų. 
Tarptautinėje teisėje požiūris į dvigubą pilietybę taip pat tampa vis 
liberalesnis: 1963 m. konvencijoje dėl dvigubos pilietybės atvejų mažini- 
mo ir karo prievolės dvigubos pilietybės atveju?!" buvo įtvirtintas aiškiai 
neigiamas požiūris į dvigubą pilietybę, o 1997 m. Europos konvencijoje 
dėl pilietybės požiūris į dvigubą pilietybę yra visiškai neutralus, dvigubos 
pilietybės leistinumo klausimas iš esmės paliktas valstybių nuožiūrai. Kon- 
vencijoje nurodoma, kad valstybės savo vidaus teisėje gali „nustatyti, ar: 
a) piliečiai, kurie įgyja arba turi kitos valstybės pilietybę, išlaiko savo pi- 
lietybę ar jos netenka; b) pilietybės įgijimas arba išlaikymas priklauso nuo 
kitos pilietybės atsisakymo ar netekimo“ (15 str.). Daugumoje Europos 
Sąjungos valstybių dviguba pilietybė arba atvirai leidžiama, arba toleruoja- 
ma. Lietuva, ko gero, yra viena iš nedaugelio Europos Sąjungos valstybių, 
kurioje dviguba pilietybė griežtai ribojama. Net tos valstybės, kurios ilgą 
laiką gana griežtai draudė dvigubą pilietybę, pastaraisiais metais į tai žiūri 
daug liberaliau. Taip yra Švedijoje, Suomijoje, Danijoje, Lenkijoje, Latvi- 
joje ir kai kuriose kitose valstybėse. Švedijos pilietybės įstatyme nėra atski- 
rų nuostatų, reglamentuojančių dvigubą pilietybę, taigi dviguba pilietybė 
iš esmės nėra draudžiama. Pagal Suomijos pilietybės įstatymą, Suomijos 
pilietis, įgijęs kitos valstybės pilietybę, lieka Suomijos pilietis, jeigu „išlaiko 
pakankamą ryšį“ su Suomija. Tokį ryšį įrodo bent viena iš šių aplinkybių: 
„2) asmuo yra gimęs Suomijoje ir sulaukęs 22 metų kaip savo gyvenamąją 
vietą nurodo vieną iš Suomijos savivaldybių; b) bent 7 metus nepertraukia- 
mai (iki 22 metų) jis gyveno vienoje iš Suomijos savivaldybių arba Islan- 
dijoje, Norvegijoje, Švedijoje arba Danijoje kaip nuolatinis jų gyventojas; 
c) sulaukęs 18, bet dar nesulaukęs 22 metų kreipėsi į užsienyje esančią 
Suomijos diplomatinę atstovybę prašydamas išsaugoti pilietybę, gavo pasą 
arba atliko karinę ar civilinę tarnybą Suomijoje“ (34 str.). Latvijos Res- 
publikos pilietybės įstatyme nustatyta, kad Latvijos pilietis nepraranda 
Latvijos pilietybės, jeigu įgyja Europos Sąjungos valstybės narės pilietybę, 
Europos laisvosios prekybos asociacijai priklausančios valstybės pilietybę, 
NATO valstybės narės pilietybę, Australijos Sandraugos, Brazilijos Fede- 
racinės Respublikos arba Naujosios Zelandijos pilietybę, arba pilietybę tos 


“0 Convention on the Reduction of Cases of Multiple Nationality and on Military Obli- 
gations in Cases of Multiple Nationality. Strasbourg, 6.V.1963. ETS-N0o.43. 


268 


7. Pilietybės konstitucinis institutas valstybių konstitucinėje teisėje 


valstybės, su kuria Latvijos Respublika yra pasirašiusi susitarimą dėl dvi- 
gubos pilietybės (12 str. 2 d.). Pagal Vokietijos Federacinės Respublikos 
pilietybės įstatymą, Vokietijos pilietybė neprarandama, jeigu asmuo įgijo 
kitos Europos Sąjungos valstybės narės ar Šveicarijos, arba valstybės, su 
kuria Vokietija pasirašė atitinkamą sutartį, pilietybę (25 str. 1 d.). Pilietybės 
įstatyme numatyta ir tai, kad Vokietijos pilietybės nepraranda toks asmuo, 
kuris prieš įgydamas kitos valstybės pilietybę gauna Vokietijos kompeten- 
tingos institucijos leidimą. Prieš suteikiant tokį leidimą įvertinami viešieji 
ir privatūs interesai, o jeigu asmuo gyvena užsienio valstybėje — ar pakan- 
ka įrodymų, kad pareiškėjas ir ateityje sugebės išlaikyti ryšį su Vokietija 
(25 str. 2 d.). Ispanijos Konstitucijoje numatyta, kad „valstybė gali sudaryti 
sutartis dėl dvigubos pilietybės su Iberoamerikos šalimis arba su šalimis, 
turėjusiomis ar turinčiomis ypatingų ryšių su Ispanija. Tokiose valstybėse, 
net jei jos savo piliečiams nesuteikia tokios teisės, ispanai gali būti natūra- 
lizuojami ir kartu neprarasti Ispanijos pilietybės“ (11 str. 3 d.) 

Atkreiptinas dėmesys į tai, kad pasaulio valstybių konstitucijos dvigu- 
bos pilietybės santykius paprastai reguliuoja tik pačiais bendriausiais bruo- 
žais arba visiškai nereguliuoja, todėl jose dvigubos pilietybės atvejai gali 
būti plečiami nekeičiant konstitucijų, tik koreguojant pilietybės įstatymus. 

Pilietybės netekimas. Asmuo gali netekti pilietybės įstatymų nu- 
matytais atvejais. Pagal Europos konvenciją dėl pilietybės, valstybės gali 
numatyti, kad pilietybės netenkama, kai asmuo ją įgyja apgaule, pateikęs 
melagingą informaciją arba nuslėpęs kokius nors svarbius duomenis; sa- 
vanoriškai įgyja kitos valstybės pilietybę; nutraukus faktinius valstybės ir 
nuolat užsienyje gyvenančio jos piliečio ryšius; įvaikinus, jeigu vaikas įgyja 
arba turi vieno arba abiejų įtėvių kitos valstybės pilietybę (7 str.). Konven- 
cijoje numatyti ir kiti atvejai, kada asmuo gali netekti pilietybės. 

Įvairių valstybių įstatymuose dažniausiai nurodomi šie pilietybės ne- 
tekimo pagrindai: 1) grėsmė visuomenės saugumui; 2) piliečio pareigų 
nesilaikymas; 3) nepagrįstas arba neteisėtas būdas, kuriuo pilietybė įgyta; 
4) jos praradimas kaip kito juridiškai reikšmingo fakto išvestinė pasekmė; 
5) tikrojo ryšio (angl. genuine link) su valstybe praradimas*!“. 

Valstybių įstatymai numato įvairius pagrindus, kada asmuo netenka 
atitinkamos valstybės pilietybės. Pavyzdžiui, Vokietijos Federacinės Res- 
publikos pilietybės įstatyme nustatyta, kad Vokietijos pilietybė prarandama: 


*! Constitution of Spain, 1978 m. [interaktyvus: žiūrėta 2015-03-23]. 


“2 Taip savo komparatyvistinės studijos santraukoje teigia Raineris Baubėckas ir Vesco Pa- 


skalevas. Žr.: BAUBOCK, R.; PASKALEV, V. Citizenship Deprivation. A Normatyve Analysis. 
2015 m. Briuselis |interaktyvus: žiūrėta 2015-05-08]. Prieiga per internetą: <http://www. 
ceps.eu/publications/citizenship-deprivation-normative-analysis >. 

a) patenkinus atitinkamą piliečio prašymą; b) įgijus kitos valstybės pilietybę; 
c) paskelbus apie Vokietijos pilietybės atsisakymą (kai turimos kelios piliety- 
bės); d) kai Vokietijos pilietį įvaikina užsienio pilietis; e) kai įstojama į kitos 
valstybės ginkluotąsias pajėgas; £) deklaravus atsisakymą, kai asmuo sulaukia 
23 metų ir turi teisę į Vokietijos ir kitos valstybės pilietybes (17 str.). Pa- 
gal Estijos Respublikos pilietybės įstatymą, pilietybės netenkama: 1) asmuo 
jo prašymu atleidžiamas nuo Estijos pilietybės (angl. release from Estonian 
citizenship); 2) įstatymo numatytais atvejais (pvz., tapus kitos šalies piliečiu, 
bet nepaprašius būti atleistam nuo Estijos pilietybės; įstojus į kitos valstybės 
ginkluotąsias pajėgas ar žvalgybą; smurtu siekiant pakeisti Estijos konsti- 
tucinę santvarką ir kt.); 3) įgijus kitos valstybės pilietybę (22 str.). Latvijos 
Respublikos pilietybės įstatyme numatyta, kad Latvijos pilietybės netenka- 
ma: 1) jos atsisakius; 2) ją atšaukus (revokacija) (22—27 str.). 

Kai kurių valstybių konstitucijose įtvirtintos nuostatos, kad asmuo, 
kuris pilietybę įgijo gimdamas, negali jos netekti. Ispanijos Karalystės 
Konstitucijoje nustatyta, kad „niekas, kas yra gimęs ispanu, negali prarasti 
savo pilietybės“ (11 str. 2 d.)?"?. Jungtinėse Amerikos Valstijose JAV Aukš- 
čiausiajam Teismui priėmus sprendimus Afroyim prieš Rusk“" (1967 m.) 
ir Rogers prieš Bellei'“ (1971 m.) bylose susiformavo teismų doktrina, kad 
asmuo gali netekti JAV pilietybės vieninteliu atveju: kai aiškiai ir formaliai 
pats atsisako JAV pilietybės. Tai reiškia, kad JAV piliečio teisė išsaugoti turi- 
mą pilietybę yra absoliuti konstitucinė teisė, kurios valdžia negali atimti“!". 
Lenkijos Respublikos Konstitucijoje numatyta, kad „Lenkijos pilietis ne- 
gali netekti Lenkijos pilietybės, nebent jis pats jos atsisako“ (34 str. 2 d.). 

Pilietybės netekimą reikia skirti nuo pilietybės atėmimo. Šios są- 
vokos netapačios, skiriasi jų turinys. Pagal Europos konvenciją dėl piliety- 
bės, „iš jokio asmens negalima savavališkai atimti pilietybės“ (4 str. c p.). 
Pilietybės netekimas susijęs su tokia teisine situacija, kada asmuo atlie- 
ka įstatyme numatytus veiksmus, dėl kurių gali netekti pilietybės (pvz., 
suklastoja savo asmens duomenis, stoja kitos valstybės karinėn tarnybon 


313 








Prieiga perinternetą:<https://www.google.lt/url?sa=tkrct=jką=kesrc=sksource=webkcd 
11kcad=rjakuact=84ved=0CFOOFJAKKurl=httpsV63A052F462Fwww.constituteproject. 

org?62Fconstitution?62FSpain. 2011.pdfkei=7. 4PVayaHOvdyOO7hwIkusg=-AFO/CNHu 

I90AGF8yFuX5uaMYjTH91bGc2wkbum=6v.88526373,d.bGO>. 


“4 Prieiga per internetą: <http://www.law.cornell.edu/supremecourt/text/387/253>. 








*5 Prieiga per internetą: <http://caselaw.lp.findlaw.com/scripts/getcase.pl ?court= US kvol=4 
O1kinvol=815>. 


“6 Žr., pvz., SPIRO, P. J. Afroyim: Vaunting Citizenship, Presaging Trans-nationality. Iš: 


MARTIN, D. A.; ScHucK, P. H. Immigration Stories. New York, N.Y: Foundation Press, 
2005, p.147—168. 

be savo pilietybės valstybės atitinkamos institucijos leidimo, įgyja kitos 
valstybės pilietybę ir pan.). Pilietybės atėmimas susijęs su kitokia teisi- 
ne situacija — valstybė savavališkai atima iš asmens pilietybę. Dažniausiai 
tai daroma siekiant nubausti asmenį už jo politinę ir visuomeninę veiklą, 
neleisti jam grįžti į valstybę, kurios pilietis jis yra, ir pan. Tokia praktika 
buvo taikoma vadinamosiose socialistinėse valstybėse. Tarptautiniai teisės 
aktai, demokratinių teisinių valstybių konstitucijos draudžia atimti piliety- 
bę. Pavyzdžiui, Švedijos Karalystės Konstitucijoje numatyta, kad „nė vie- 
nam Švedijos piliečiui, kuris gyvena ar gyveno šalyje, negali būti atimta jo 
pilietybė“ (II sk. 7 $. 2 d.)*"'; Estijos Respublikos Konstitucijoje nustatyta, 
kad „niekas negali atimti Estijos pilietybės, įgytos gimstant. Estijos pilie- 
tybė negali būti atimta dėl asmens įsitikinimų“ (8 str. 3—4 d.)'"*; Vengrijos 
Respublikos Konstitucijoje įtvirtinta nuostata, kad „iš nieko negali būti 
atimta Vengrijos pilietybė, įgyta pagal kilmę ar kitu teisėtu būdu“ (G str. 
3 p.)*; Vokietijos Federacinės Respublikos Konstitucijoje nustatyta, kad 
„Vokietijos pilietybė negali būti atimama. Pilietybės netenkama tik įstaty- 
mo pagrindu, prieš asmens valią ji gali būti atimama tik tuo atveju, jei jis 
dėl to netampa asmeniu be pilietybės“ (16 str. 1 d.)“*", 

Pilietybės klausimų sprendimas. Pilietybės klausimus sprendžian- 
čios institucijos numatomos atitinkamų valstybių įstatymuose. Danijoje pi- 
lietybės klausimus sprendžia Danijos teisingumo ministerija; Vengrijoje — 
Nacionalinis imigracijos ir pilietybės direktoratas; Švedijoje — Švedijos 
migracijos valdyba, išskyrus pilietybės suteikimą specialiąja tvarka Šiaurės 
šalių (Suomijos ir Skandinavijos) piliečiams (tai sprendžia jų gyvenamosios 
vietos savivaldos administracinė valdyba). Jungtinėse Amerikos Valstijose 
iki 1991 m. pilietybės suteikimo natūralizacijos būdu klausimus spren- 
dė teismai, o nuo 1991 m. Kongresas šią teisę išimtinai perdavė teisingu- 
mo ministrui (angl. Attorney-General), tačiau asmuo gali pasirinkti duoti 
piliečio priesaiką savo gyvenamosios vietos jurisdikcijos teisme. Latvijos 
Respublikos pilietybės įstatyme yra numatyta, kad Latvijos Respublikos 
Vyriausybė nustato instituciją, atsakingą už pilietybės klausimų sprendimą, 


“7 Švedijos Konstitucija, 1975 m. [interaktyvus: žiūrėta 2015-03-23]. Prieiga per internetą: 
<https://www.google.lt/ 2gws rd=cr,sslkei=304PVZG4HgvlywPDi4DYBgžt>. 

*š Estijos Konstitucija, 1992 m. [interaktyvus: žiūrėta 2015-03-23]. Prieiga per internetą: 
<https://wwu.riigiteataja.ee/en/eli/530102013003/consolide>. 

*V Vengrijos Konstitucija, 2011 m. [interaktyvus: žiūrėta 2015-03-23]. Prieiga per internetą: 
<http://www.kormany.hu/download/e/02/00000/ The9620New*620Fundamental420Law?6 
200f0620Hungary.pdf>. 

“0 Vokietijos Konstitucija, 1949 m. (2013 m. spalio 8 d. redakcija) [interaktyvus: žiūrėta 
2015-03-23]. Prieiga per internetą: <hftp://www.servat.unibe.ch/icl/gm00000 „html>. 

pvz., pilietybės nustatymo fakto (2 str. 4 d.), pilietybės netekimo klausi- 
mais (24 str. 5 d.) ir pan., o Pilietybės ir migracijos klausimų tarnyba prii- 
ma prašymus gauti pilietybę iš jokios pilietybės neturinčių asmenų, gimu- 
sių Latvijoje po 1991 m., bei iš pilietybės neturintiems asmenims Latvijoje 
gimusių vaikų““'. Vokietijos Federacinės Respublikos pilietybės įstatymas 
numato, kad pilietybės klausimų sprendimą reguliuoja Federalinė vidaus 
reikalų ministerija (10 str. 7 d.). 


*! Pilietybės įstatymo Laikinojo galiojimo nuostatų 5 punktas. 

1. Rinkimų teisės institutas pasaulio valstybių konstitucinėje 
teisėje, rinkimų teisės principai ir rinkimų rūšys 


Rinkimų institutas yra vienas iš seniausių visuomenės institutų. Daugelyje 
šiuolaikinių valstybių rinkimai yra neatskiriama visuomeninio ir politinio 
gyvenimo dalis. Nuo rinkimų labai priklauso politinio režimo demokra- 


tiškumo lygis. Demokratinėse valstybėse rinkimai“ 


yra pagrindinė tau- 
tos valios išraiškos forma, tautos suvereniteto, kaip vieno iš pagrindinių 
konstitucinių principų, įgyvendinimo forma; per rinkimus įgyvendinamos 
svarbios politinės teisės: teisė rinkti, teisė būti renkamam, teisė dalyvauti 
valdant savo šalį. Dalyvavimas rinkimuose yra svarbiausia priemonė, kurią 
taikydami rinkėjai turi teisę ir galimybę kontroliuoti renkamų valdžios ins- 
titucijų sudarymą ir veiklą (parlamento, valstybės vadovo, vietos valdžios). 
Demokratinėse valstybėse rinkimai yra pagrindinė forma ir priemonė tai- 
kiai kovoti dėl valdžios įgijimo arba kontroliuoti, kaip ji yra įgyvendina- 
ma. Rinkimai yra politinis procesas, kurio metu sudaromos politinės atsto- 
vaujamosios institucijos, kurių priimami sprendimai turi lemiamą reikšmę 
valstybės ir visuomenės gyvenimui. 

Rinkimų teisė yra vienas iš svarbiausių pasaulio valstybių konstitu- 
cinės teisės institutų. Pagrindinis ir svarbiausias rinkimų teisės šaltinis 
pasaulio valstybėse yra jų konstitucijos. Skirtingų valstybių konstitucijo- 
se reguliuojamų rinkimų teisės klausimų apimtis skiriasi. Vienų valsty- 
bių konstitucijose apsiribojama kelių atskirų gana deklaratyvaus pobūdžio 
straipsnių įtvirtinimu (pvz., Japonijos Imperijos Konstitucija), kitose gali 
būti įtvirtinti atskiri skyriai, skyrių poskyriai, skirti rinkimų teisei, o pačio- 
je konstitucijoje gana išsamiai reguliuojama rinkimų teisė (pavyzdžiui, Či- 
lės Respublikos Konstitucija, Maltos Respublikos Konstitucija). Japonijos 
Imperijos Konstitucijoje keliuose straipsniuose įtvirtinta keletas gana dek- 
laratyvių rinkimų teisės nuostatų, kuriose reglamentuota: rinkimų teisės 
principai“**; subjektas, turintis teisę skelbti visuotinius Japonijos parlamen- 


to“*' rinkimus**; terminas, per kurį turi būti paskelbiami Atstovų Rūmų 


“2 Teisės literatūroje pabrėžiama, kad rinkimų teisės ištakos glūdi „dar antikos laikų Grai- 
kijos miestų-valstybių praktikoje“, bet „šiuolaikinės rinkimų teisės formavimuisi turėjo 
lemiamos įtakos XVIII a. pabaigos Didžioji Prancūzijos revoliucija bei XIX a. vidurio de- 
mokratinės revoliucijos Vakarų Europoje“. Žr.: NoRMANTAS, A. Rinkimai ir referendumai. 
Iš: Lietuvos konstitucinė teisė. Vilnius: Lietuvos teisės universitetas, 2002, p. 620. 

** Visuotinė, lygi rinkimų teisė, slaptas balsavimas, draudimas daryti poveikį asmeniui dėl 
jo pasirinkimo balsuojant (Japonijos Imperijos Konstitucijos 14, 15, 44 str.). 

** Japonijos parlamentą sudaro dveji rūmai: Atstovų ir Senatorių; abejus rūmus sudaro 
visai tautai atstovaujantys renkamieji nariai. 


“5 Imperatorius Vyriausybės patarimu ir pritarimu (Japonijos Imperijos Konstitucijos 7 str.). 

rinkimai juos paleidus““"; abejų parlamento rūmų įgaliojimų trukmės ter- 


minas (Konstitucijos 45, 46 str.). Konstitucijoje parlamento rinkimai nėra 
smulkiai reglamentuoti, tiesiog nurodyta, kad kiekvienų parlamento rūmų 
narių skaičius, reikalavimai renkamiems parlamento rūmų nariams ir jų 
rinkėjams, rinkimų teritoriniai vienetai, balsavimo būdai ir kiti klausimai, 
susiję su abejų parlamento rūmų narių rinkimų tvarka, nustatomi įstatymu 
(Konstitucijos 43—47 str.); taip pat nurodyta, kad pagrindiniai vietos savi- 
valdos institucijų pareigūnai, tarybų nariai ir kiti įstatyme numatyti tarnau- 
tojai turi būti renkami tiesioginiuose visuotiniuose rinkimuose iš vietos 
bendruomenių (Japonijos Imperijos Konstitucijos 93 str.). Čilės Respubli- 
kos Konstitucijoje, palyginti su Japonijos Imperijos Konstitucija, yra daug 
daugiau nuostatų, skirtų rinkimų teisei, reglamentuojančių išsamiau ir 
daug daugiau rinkimų klausimų; joje įtvirtinta: rinkimų teisės principai“, 
aktyviosios rinkimų teisės ribojimai (Konstitucijos 16 str.), nustatyta, kas 
turi pasyviąją rinkimų teisę Čilės prezidento rinkimuose, gana smulkiai re- 
glamentuotas prezidento rinkimų rezultatų nustatymas (Konstitucijos 25— 
27 str.); nustatyti reikalavimai pasyviajai rinkimų teisei Čilės Nacionali- 
nio Kongreso, sudaryto iš Atstovų Rūmų ir Senato, kiekvienų parlamento 
rūmų narių rinkimuose, reglamentuota, kaip užpildomos atsilaisvinusios 
deputatų ar senatorių vietos (Konstitucijos 47—51 str.); Konstitucijoje yra 
skyrius „Rinkimų teisingumas“, kuriame nustatyta, kad specialusis teismas — 
Rinkimų tribunolas — prižiūri bendrąją balsavimo organizavimo tvarką ir 
užtikrina Respublikos Prezidento, deputatų ir senatorių rinkimų regulia- 
rumą, nagrinėja dėl rinkimų kylančius skundus ir skelbia rinkimų laimė- 
tojus. Be to, numatyti regionų rinkimų tribunolai, kurie prižiūri bendrąją 
balsavimo vykdymo tvarką ir kvalifikaciją rinkimų, kurie įstatymu priskirti 
šių tribunolų kompetencijai, taip pat sprendžia iš tokių rinkimų kylančias 
pretenzijas (Konstitucijos 95—97 str.). 

Sąvoka „rinkimų teisė“ suprantama dviem prasmėmis: objektyviąja ir 
subjektyviąja. Rinkimų teisė objektyviąja prasme — tai visuma konstitucinės 
teisės normų, reguliuojančių visuomeninius santykius, atsirandančius su- 
darant viešosios valdžios renkamas institucijas““*; tai valstybių konstitucinės 
teisės institutas, kurio normos reguliuoja rinkimų organizavimo ir vykdymo 
tvarką, inter alia rinkimų skyrimą, rinkėjų sąrašų sudarymą, kandidatų iš- 
kėlimą, agitaciją už juos, balsavimą, rinkimų rezultatų nustatymą. 


** Keturiasdešimt dienų (Japonijos Imperijos Konstitucijos 54 str.). 
327 


Čilės Respublikos Konstitucijos 15 straipsnis, kuriame nustatyta, kad rinkimuose visi 
balsuotojai lygūs, balsuoja slaptai ir asmeniškai. 


*5  NORMANTAS, A. Rinkimai ir referendumai. Iš: Lietuvos konstitucinė teisė. Vilnius: Lie- 
tuvos teisės universitetas, 2002, p. 621. 

1. Rinkimų teisės institutas pasaulio valstybių konstitucinėje teisėje, 
rinkimų teisės principai ir rinkimų rūšys 


Rinkimų teisė subjektyviąja prasme — tai asmens teisė dalyvauti rin- 
kimuose. Ji skirstoma į aktyviąją rinkimų teisę ir pasyviąją rinkimų teisę. 
Aktyvioji rinkimų teisė — tai asmenų galimybė dalyvauti atitinkamų viešosios 
valdžios institucijų rinkimuose ir laisvai rinktis, už kurį iš iškeltųjų kandi- 
datų (ar vieną iš jų) balsuoti, t. y. teisė balsuoti, teisė rinkti. Pasyvioji rinki- 
mų teisė —tai galimybė asmeniui konstitucijos ir rinkimų įstatymų nustatyta 
tvarka kandidatuoti į atitinkamos renkamosios viešosios valdžios instituci- 
jos narius, taigi siekti būti išrinktam, teisė būti rinkimuose registruojamu 
kandidatu, t. y. teisė būti renkamam. 

Valstybių konstitucijose ir (arba) įstatymuose paprastai nustatomi rei- 
kalavimai (rinkimų cenzai), kuriuos turi atitikti asmuo, kad turėtų ir galėtų 
toje valstybėje gyvendinti aktyviąją arba pasyviąją rinkimų teisę““, t. y. bal- 
suoti arba būti renkamas nacionalinio parlamento nariu, prezidentu, vietos 
savivaldos institucijos nariu, Europos Parlamento nariu. Pasidomėjus skir- 
tingų valstybių konstitucijomis matyti, kad teisei rinkti ir teisei būti renka- 
mam paprastai nustatomi: pilietybės cenzas (reikalavimas turėti tos valsty- 
bės pilietybę)““", sėslumo cenzas (reikalavimas išgyventi valstybėje arba tam 

Pavyzdžiui, Maltos Respublikos Konstitucijos 54 straipsnyje nustatyti pasyviosios rin- 
kimų teisės ribojimai: joks asmuo negali būti laikomas išrinktu nariu į Atstovų Rūmus, 
jeigu: (a) jis yra kitos valstybės pilietis, kitos valstybės piliečiu tapo savanoriškai arba pagal 
kitos šalies įstatymus; (b) eina pareigas viešajame sektoriuje arba yra Maltos Vyriausybės 
ginkluotųjų pajėgų narys, jeigu parlamentas nenustato kitaip; (c) jis yra šalis, neribotos 
atsakomybės partnerystės partneris arba įmonės direktorius ar vadovas, kuris taip pat yra 
šalis sandorio su Maltos Vyriausybe dėl darbų atlikimo arba prekių tiekimo visuomenės 
aptarnavimo srityje ir kuris nebuvo per vieną mėnesį prieš rinkimus paviešintas Vyriau- 
sybės biuletenyje, paskelbiant jame tokios sutarties pobūdį, savo, partnerystės ar įmonės 
interesus; (d) jam yra iškeltas ir dar nepasibaigęs bankrotas, buvo nustatytas arba kitaip 
paskelbtas bankrotas pagal kokius nors Maltoje galiojančius įstatymus; (e) jis yra suvaržytas 
arba neveiksnus dėl kokios nors protinės negalios arba Maltos teismui nusprendus, arba yra 
Maltoje kitaip įvardytas kaip psichiškai neįgalus; (f) jis kokio nors Maltos teismo yra nu- 
teistas kalėti iki gyvos galvos arba atlieka įkalinimo bausmę (kad ir kaip ji būtų vadinama), 
teismo nustatytą ir viršijančią dvylika mėnesių arba pakeistą kompetentingos institucijos į 
kokią nors kitą tokio teismo jam skiriamą bausmę; (g) jis vadovauja arba atlieka funkcijas 
bet kokiame kabinete, o tos funkcijos yra bet kokio pobūdžio atsakomybė arba yra susiju- 
sios su bet kokiu rinkimų į Atstovų Rūmus organizavimu arba rinkėjų registravimu; (h) jis 
yra pašalintas iš Atstovų Rūmų narių pagal bet kokį tuo metu Maltoje galiojusį įstatymą, už 
padarymą bet kokio nusižengimo, susijusio su rinkimais į Atstovų Rūmus. 


“0 Pavyzdžiui, Norvegijos Karalystės Konstitucijos 50 straipsnyje nustatyta, kad balsuoti 


gali tie Norvegijos piliečiai, vyrai ir moterys, kuriems rinkimų metais buvo suėję 18 metų. 
Latvijos Respublikos Konstitucijos 9 straipsnyje nustatyta, kad kiekvienas Latvijos pilietis, 
kuris turi visas pilietybės teises ir rinkimų pirmąją dieną yra ne jaunesnis kaip 21 metų, 
gali būti renkamas Latvijos Parlamento (Saeimos) nariu. Maltos Respublikos Konstitucijos 
54 straipsnyje nustatyta, kad asmuo negali būti laikomas išrinktu į Atstovų Rūmus, jeigu 
inter alia jis yra kitos valstybės nei Malta pilietis, tapęs tokiu piliečiu savanoriškai arba pagal 
kitos šalies įstatymus. Suomijos Respublikos Konstitucijos 14 straipsnyje nustatyta, kad 

tikroje jos dalyje tam tikrą laiką arba būti nuolatiniu valstybės arba tam 


tikro jos teritorinio vieneto, kuriame vykdomi rinkimai, gyventoju)“!, 


)2ž 


amžiaus cenzas (reikalavimas būti sulaukusiam tam tikro amžiaus)““*, veiks- 


numo cenzas (nustatoma, kad rinkimuose negali dalyvauti neveiksniais 


pripažinti asmenys)“, pareigų nesuderinamumo cenzas (taikomas pasy- 


viajai rinkimų teisei, kai asmuo, išrinktas parlamento nariu, prezidentu, 
kartu negali eiti kitų pareigų, nurodytų Konstitucijoje ir įstatymuose)“““. 
Pasaulio valstybių konstitucijose nustatyti ir kitokie aktyviosios bei pa- 
syviosios rinkimų teisės ribojimai, pavyzdžiui: draudimas balsuoti ir būti 
renkamam asmeniui, kuriam teismo nuosprendžiu paskirta laisvės atėmimo 


kiekvienas Suomijos pilietis ir kiekvienas Europos Sąjungos pilietis, gyvenantis Suomijoje, 
sulaukęs 18 metų, turi teisę balsuoti Europos Parlamento rinkimuose, kaip numatyta įsta- 
tymuose. 


“Čilės Respublikos Konstitucijos 48 straipsnyje nustatyta, kad asmuo gali būti renkamas 


Čilės Respublikos parlamento žemųjų rūmų (Atstovų Rūmų) nariu, jei jis turi teisę bal- 
suoti, yra 21 metų sulaukęs Čilės pilietis, įgijęs vidurinį arba jam prilyginamą išsilavinimą, 
kandidatuoja rinkimų apygardoje, kurioje iki rinkimų yra išgyvenęs ne trumpiau nei dve- 
jus metus. Slovakijos Respublikos Konstitucijos 30 straipsnyje nustatyta, kad užsieniečiai, 
turintys leidimą nuolat gyventi Slovakijos Respublikoje, turi teisę balsuoti ir būti išrinkti į 
savivaldybės bei aukštesniųjų teritorinių vienetų savivaldos institucijas. Suomijos Respub- 
likos Konstitucijos 14 straipsnyje nustatyta, kad kiekvienas Suomijos pilietis ir kiekvienas 
užsienietis, nuolat gyvenantis Suomijoje, sulaukęs 18 metų, turi teisę balsuoti vietos savi- 
valdos rinkimuose ir vietos referendumuose, kaip tai numatyta įstatyme. Rusijos Federa- 
cijos Konstitucijos 81 straipsnyje nustatyta, kad Rusijos Federacijos Prezidentu gali būti 
išrinktas ne jaunesnis kaip 35 metų Rusijos Federacijos pilietis, ne mažiau kaip 10 metų 
nuolat gyvenantis Rusijos Federacijoje. 

** Slovakijos Respublikos Konstitucijos 74 straipsnyje nustatyta, kad kiekvienas teisę bal- 
suoti turintis pilietis, kuriam yra suėję 21 metai ir kuris turi nuolatinę gyvenamąją vietą 
Slovakijos Respublikoje, gali būti išrinktas į Slovakijos Respublikos Nacionalinę Tarybą. 
Turkijos Respublikos Konstitucijos 67 straipsnyje nustatyta, kad visiems 18 metų sulauku- 
siems Turkijos piliečiams leidžiama balsuoti rinkimuose. 

** Pavyzdžiui, Bulgarijos Respublikos Konstitucijos 42 straipsnyje nustatyta, kad 18 metų 
sulaukę Bulgarijos piliečiai turi teisę rinkti valstybinius ir vietos organus bei dalyvauti 
referendumuose, jeigu jie nėra pripažinti neveiksniais. Maltos Respublikos Konstitucijos 
54 straipsnyje nustatyta, kad joks asmuo negali būti laikomas išrinktu nariu į Atstovų Rū- 
mus, jeigu infer alia jis yra suvaržytas arba neveiksnus dėl bet kokios protinės negalios arba 
Maltos teismui nustačius, arba yra kaip nors kitaip Maltoje įvardytas kaip psichiškai neį- 
galus. Lenkijos Respublikos Konstitucijos 62 straipsnyje nustatyta, kad teisės rinkti neturi 
asmenys, kurie įsiteisėjusiu teismo sprendimu yra pripažinti neveiksniais. 

*“* Lietuvos Respublikos Konstitucijos 141 straipsnyje nustatyta, kad asmenys, atliekantys 
tikrąją karo arba alternatyviąją tarnybą, taip pat neišėję į atsargą krašto apsaugos sistemos, 
policijos ir vidaus tarnybos karininkai, puskarininkiai ir liktiniai, kitų sukarintų ir saugu- 
mo tarnybų apmokami pareigūnai negali būti Seimo nariais ir savivaldybių tarybų nariais. 
Maltos Respublikos Konstitucijos 54 straipsnyje nustatyta, kad asmuo negali būti laikomas 
išrinktu nariu į Atstovų Rūmus, jeigu inter alia jis eina pareigas viešajame sektoriuje arba 
yra Maltos Vyriausybės ginkluotųjų pajėgų narys, jeigu Parlamentas nenustato kitaip. 

bausmė““, atimtos viešosios arba rinkimų teisės“, iškelta bankroto byla***; 


keliamas išsilavinimo cenzas““*, reikalavimas būti nepriekaištingos reputa- 


cijos““", būti atlikusiam privalomąją karo tarnybą““? ir kt.?*! 
*5 Armėnijos Respublikos Konstitucijos 30 straipsnyje nustatyta, kad negali rinkti ir negali 
būti išrinkti piliečiai, pagal įsiteisėjusį teismo nuosprendį nuteisti laisvės atėmimo bausme ir at- 
liekantys bausmę. Maltos Respublikos Konstitucijos 54 straipsnyje nustatyta, kad asmuo negali 
būti laikomas išrinktu nariu į Atstovų Rūmus, jeigu jis inter alia kokio nors Maltos teismo yra 
nuteistas kalėti iki gyvos galvos arba atlieka įkalinimo bausmę (kad ir kaip ji būtų vadinama), 
teismo nustatytą ir viršijančią 12 mėnesių arba pakeistą kompetentingos institucijos į kokią 
nors kitą tokio teismo jam skiriamą bausmę. Turkijos Respublikos Konstitucijos 67 straipsnyje 
nustatyta, kad nuteistieji bausmių vykdymo įstaigose, išskyrus asmenis, nuteistus už dėl neat- 
sargumo padarytus nusikaltimus, nebalsuoja. Nyderlandų Karalystės Konstitucijos 54 straips- 
nyje nustatyta, kad parlamento rinkimuose balsavimo teisės neturi asmuo, padaręs Parlamento 
įstatyme numatytą nusikaltimą ir dėl to nuteistas galutiniu įsiteisėjusiu teismo sprendimu ne 
mažiau kaip vienų metų laisvės atėmimo bausme ir tuo pat metu netekęs teisės balsuoti. Tur- 
kijos Respublikos Konstitucijos 76 straipsnyje nustatyta, kad net suteikus amnestiją Turkijos 
parlamento nariu negali būti renkami asmenys, nuteisti vienų metų ar didesne laisvės atėmimo 
bausme, išskyrus netyčinius nusikaltimus; taip pat asmenys, nuteisti atlikti bausmę griežto re- 
žimo kalėjime; asmenys, nuteisti už negarbingus nusikaltimus: išeikvojimą, korupciją, kyšinin- 
kavimą, vagystę, sukčiavimą, padirbinėjimą, pasitikėjimo pažeidimą, tyčinį bankrotą; asmenys, 
nuteisti už kontrabandą, susitarimus dėl viešųjų pirkimų ar aukcionų, už nusikaltimus, susiju- 
sius su valstybės paslapčių atskleidimu, su teroro aktais arba kurstymu ir raginimu juos atlikti. 
*“* Lenkijos Respublikos Konstitucijos 62 straipsnyje nustatyta, kad teisės rinkti neturi 
asmenys, kuriems atimtos viešosios arba rinkimo teisės. 

*" Maltos Respublikos Konstitucijos 54 straipsnyje nustatyta, kad asmuo negali būti lai- 
komas išrinktu nariu į Atstovų Rūmus, jeigu inter alia jam yra iškeltas ir dar nepasibaigęs 
bankrotas, buvo nustatytas arba kitaip paskelbtas bankrotas pagal kokius nors Maltoje ga- 
liojančius įstatymus. 

*“* Čilės Respublikos Nacionalinis Kongresas yra sudarytas iš Atstovų Rūmų ir Senato; 
Čilės Respublikos Konstitucijoje nustatyta: kad asmuo galėtų būti išrinktas Atstovų Rūmų 
deputatu arba senatoriumi, turi būti įgijęs vidurinį arba jam prilygintą išsilavinimą. Turki- 
jos Respublikos Konstitucijos 101 straipsnyje nustatyta, kad Respublikos Prezidentą renka 
tauta iš Turkijos Didžiosios Nacionalinės Asamblėjos narių, kuriems yra sukakę 40 metų 
ir kurie turi baigtą aukštąjį išsilavinimą, arba iš Turkijos piliečių, kurie atitinka minėtuo- 
sius reikalavimus ir gali būti renkami į Asamblėją. Turkijos Respublikos Konstitucijos 
76 straipsnyje nustatyta, kad Turkijos parlamento nariu negali būti renkami asmenys, netu- 
rintys pradinio išsilavinimo. 

** Islandijos Respublikos Konstitucijos 34 straipsnyje nustatyta, kad kiekvienas pilietis, 
turintis teisę balsuoti rinkimuose į parlamentą (Altingą) ir esantis nepriekaištingos reputa- 


*0 Turkijos Respublikos Konstitucijos 76 straipsnyje nustatyta, kad Turkijos parlamento 


nariu negali būti renkami asmenys, neatlikę privalomosios karo tarnybos. 


*“! Turkijos Respublikos Konstitucijos 67 straipsnyje nustatyta, kad kariai ir karo samdiniai 


nebalsuoja. Maltos Respublikos Konstitucijos 54 straipsnyje nustatyta, kad asmuo negali 
būti laikomas išrinktu nariu į Atstovų Rūmus, jeigu inter alia yra pašalintas iš Atstovų 
Rūmų narių pagal bet kokį tuo metu Maltoje galiojusį įstatymą, už bet kokio nusižengi- 
mo, susijusio su rinkimais į Atstovų Rūmus, padarymą. Turkijos Respublikos Konstitucijos 
76 straipsnyje nustatyta, kad Turkijos parlamento nariu negali būti renkami asmenys, nete- 





kę teisės į valstybės tarnybą. 

Paprastai pasyviajai rinkimų teisei (teisei būti renkamam) nustatomi 
griežtesni reikalavimai nei aktyviajai rinkimų teisei (teisei rinkti). 

Daugelyje pasaulio valstybių balsavimas rinkimuose yra teisė, tačiau 
kai kuriose valstybėse tai yra pareiga. Pavyzdžiui, Italijos Respublikos 
Konstitucijos 48 straipsnyje nustatyta, kad balsuoti yra pilietinė pareiga; 
Belgijos Karalystės Konstitucijos 62 straipsnyje nurodyta, kad balsuo- 
ti Atstovų Rūmų narių, kuriuos tiesiogiai renka piliečiai, rinkimuose yra 
privaloma; Čilės Respublikos Konstitucijos 15 straipsnyje nustatyta, kad 
valstybės piliečiai privalo dalyvauti balsuojant Konstitucijoje numatytuose 
rinkimuose. Pavyzdžiui, Turkijos Respublikos Konstitucijos 175 straipsny- 
je nustatyta, kad siekiant užtikrinti dalyvavimą visuotiniuose rinkimuose, 
papildomuose rinkimuose į parlamentą, taip pat vietos savivaldos rinki- 
muose imamasi visų būtinų priemonių, įskaitant baudas. 

Derėtų pabrėžti, kad teisės literatūroje nurodoma, jog žmogaus teisių 
srityje vyksta nuolatinis internacionalizavimo procesas; vis daugiau taisyk- 
lių, principų ir standartų įtraukiama į tarptautinės teisės dokumentus ir 
tampa visuotinai saistančiais visame pasaulyje“““. Rinkimų teisės nėra išim- 
tis. Pasauliniu lygmeniu pagrindiniai tarptautiniai rinkimų teisės standar- 
tai yra įtvirtinti Jungtinių Tautų sutartyse, Europos lygmeniu — Žmogaus 
teisių ir pagrindinių laisvių apsaugos konvencijos Pirmajame protokole***. 

Pagrindiniai tarptautiniai rinkimų teisės standartai yra įtvirtinti šiuose 
Jungtinių Tautų dokumentuose: 1948 m. Visuotinės žmogaus teisių dekla- 
racijos““* 21 straipsnyje“, 1966 m. Tarptautinio pilietinių ir politinių teisių 
“2 GARLICKI, L. Cooperation of Courts: the Role of Supranational Jurisdiction in Europe. 


International Journal of Constitutional Law, 2008, Vol. 6(3—4), p. 510. 


“5 Žr.: TANCHEV, E. International and European Legal Standards Concerning Principles 


of Democratic Elections. European Standards of Electoral Law in Contemporary Constitutio- 
nalism. Science and Technigue of Democracy, No. 39. Strasbourg, 2005, Council of Europe 
Publishing, p. 23—24; PaczoLAv, P. The Impact of International Standards on Electoral 
Law. The VIlth World Congress of LACL, Athens 11—15 June 2007, p. 2. 


*4 Reikia pabrėžti, kad Visuotinė žmogaus teisių deklaracija „nėra tarptautinė sutartis, ku- 
rios straipsniai yra juridiškai privalomi kiekvienai sutartį pasirašiusiai šaliai. Joje labiau nu- 
brėžti tikslai, kuriuos, kaip buvo tikimasi, valstybės įgyvendins savanoriškai, t. y. valstybėms 
buvo palikta plati veiksmų laisvė, užtikrinant savo piliečių teises. Nepaisant to, bendrai su- 
tinkama, kad ši deklaracija turi paprotinės tarptautinės teisės statusą, atsižvelgiant į tai, kad 
valstybės jaučia, kad turi paisyti joje nustatytų normų“ (žr.: MARCINKUTĖ, L. Žmogaus teisių 
ir valstybės suvereniteto dermė Lietuvos nacionalinėje žmogaus teisių politikoje. Daktaro 
disertacija. Kaunas: Vytauto Didžiojo universitetas, 2012, p. 20). 


*“* Visuotinės žmogaus teisių deklaracijos 21 straipsnyje nustatyta: „1. Kiekvienas turi tei- 


sę dalyvauti valdant savo šalį tiesiogiai arba per laisvai išrinktus atstovus. 2. Kiekvienam 
lygiomis sąlygomis turi būti prieinama jo šalies valstybės tarnyba. 3. Liaudies valia yra 
valstybės valdžios pagrindas; ši valia išreiškiama teisinguose rinkimuose, kurie vyksta pe- 
riodiškai, kai yra visuotinė ir lygi rinkimų teisė ir slaptas balsavimas arba kitos lygiavertės 
procedūros, garantuojančios balsavimo laisvę“. 

1. Rinkimų teisės institutas pasaulio valstybių konstitucinėje teisėje, 
rinkimų teisės principai ir rinkimų rūšys 


pakto 25 straipsnio b punkte““", 1952 m. Konvencijos dėl moterų politinių 


teisių““" 1 ir 2 straipsniuose““*, 1965 m. Tarptautinės konvencijos dėl visų 


formų rasinės diskriminacijos panaikinimo 5 straipsnio c ir d punktuose““, 


1979 m. Konvencijos dėl visų formų diskriminacijos panaikinimo mote- 
rims 7 straipsnyje““", 2006 m. priimtos Jungtinių Tautų neįgaliųjų teisių 
konvencijos 29 straipsnyje“?!. 

“* Tarptautinio pilietinių ir politinių teisių pakto 25 straipsnyje nustatyta: „Kiekvienas 
pilietis be jokios diskriminacijos, minimos 2 straipsnyje, ir be nepagrįstų ribojimų turi teisę 
ir galimybę: a) dalyvauti valdant valstybę tiek tiesiogiai, tiek per laisvai išrinktus atstovus; 
b) balsuoti ir būti išrinktas periodiškai rengiamuose teisinguose rinkimuose, remiantis vi- 
suotine ir lygia rinkimų teise, slaptu balsavimu, kurie garantuoja laisvą rinkėjų valios iš- 
reiškimą <...>.“ 


*“ Convention on the Political Rights of Women (concluded at New York, 31 March 
1953, entered into force 7 July 1954). 193 UNTS 135. 


** Konvencijos dėl moterų politinių teisių 1 straipsnyje nustatyta: „Moterys turi teisę 


balsuoti rinkimuose lygiomis sąlygomis su vyrais, be jokios diskriminacijos“, 2 straipsnyje: 
„Moterys turi teisę būti renkamos į visas nacionaliniais įstatymais įsteigtas viešai renkamas 
institucijas, lygiomis sąlygomis su vyrais, be jokios diskriminacijos.“ 


** Tarptautinės konvencijos dėl visų formų rasinės diskriminacijos panaikinimo 5 straips- 


nyje nustatyta: „Atsižvelgdamos į šios Konvencijos 2 straipsnyje išdėstytus pagrindinius 
įsipareigojimus, valstybės dalyvės įsipareigoja uždrausti ir panaikinti visų formų rasinę dis- 
kriminaciją ir garantuoti kiekvieno žmogaus lygiateisiškumą prieš įstatymą nepriklauso- 
mai nuo rasės, odos spalvos, tautybės ar etninės kilmės, ypač realizuojant šias teises: <...> 
c) politines teises, ypač teisę dalyvauti rinkimuose — balsuoti ir iškelti savo kandidatūrą — 
remiantis visuotine ir vienoda balsavimo teise, teisę dalyvauti valdant šalį, taip pat tvarkant 
bet kokio lygio valstybės reikalus ir vienodą teisę dirbti valstybinėse įstaigose; d) kitas pilie- 
tines teises: i) teisę laisvai kilnotis ir gyventi savo valstybėje; <...> viii) teisę į įsitikinimų ir 
jų reiškimo laisvę; ix) teisę į taikių susirinkimų ir asociacijos laisvę <...>.“ 


“V Konvencijos dėl visų formų diskriminacijos panaikinimo moterims 7 straipsnyje nu- 


statyta: „Valstybės dalyvės imasi visų reikiamų priemonių, kad būtų panaikinta moterų 
diskriminacija šalies politiniame ir visuomeniniame gyvenime, ir užtikrina moterims ly- 
giomis su vyrais sąlygomis teisę: a) balsuoti visuose rinkimuose ir viešuose referendumuose 
ir būti renkamoms į visus viešai renkamus organus; b) dalyvauti nustatant ir įgyvendinant 
vyriausybės politiką ir užimti valstybinius postus, taip pat vykdyti visas valstybines funk- 
cijas visuose valstybinio valdymo lygmenyse; c) dalyvauti nevyriausybinių organizacijų ir 
asociacijų, užsiimančių visuomeninio ir politinio šalies gyvenimo problemomis, veikloje.“ 


“*! Jungtinių Tautų neįgaliųjų teisių konvencijos 29 straipsnyje „Dalyvavimas politiniame 


ir visuomenės gyvenime“ nustatyta: „Valstybės šios Konvencijos Salys užtikrina neįgalie- 
siems politines teises ir galimybę jas įgyvendinti lygiai su kitais asmenimis ir įsipareigoja: 
a) užtikrinti, kad neįgalieji galėtų veiksmingai ir visapusiškai dalyvauti politiniame ir vi- 
suomenės gyvenime lygiai su kitais asmenimis tiesiogiai ar per laisvai pasirinktus atstovus, 
įskaitant neįgaliųjų teisę ir galimybę balsuoti ir būti išrinktiems inter alia: i) užtikrinant, 
kad balsavimo procedūros, patalpos ir medžiaga būtų atitinkamos, prieinamos ir jas būtų 
galima lengvai suprasti ir naudoti; ii) apsaugant neįgaliųjų teisę rinkimuose ir viešuose re- 
ferendumuose balsuoti slaptai be įbauginimo, taip pat kandidatuoti rinkimuose, faktiškai 
eiti pareigas ir atlikti visas viešąsias funkcijas visais valdymo lygmenimis, prireikus suda- 
rant jiems sąlygas naudotis pagalbinėmis ir naujausiomis technologijomis; iii) užtikrinant 
neįgaliųjų, kaip rinkėjų, galimybę laisvai pareikšti savo valią ir šiuo tikslu prireikus jų prašymu 

Europos Tarybos lygmeniu tarptautiniai rinkimų teisės standartai yra 
įtvirtinti Žmogaus teisių ir pagrindinių laisvių apsaugos konvencijos Pir- 
mojo protokolo 3 straipsnyje??? (kartu su Europos Žmogaus Teisių Teismo 
jurisprudencija, kurioje aiškinamos Žmogaus teisių ir pagrindinių laisvių 
apsaugos konvencijos Pirmojo protokolo 3 straipsnio nuostatos). 

Rinkimų teisės principai. Teisės mokslinėje literatūroje nu- 
rodomi skirtingi, taip pat nevienodas skaičius, rinkimų teisės princi- 
pai, tačiau iš jų skiriami penki pagrindiniai, įtvirtinti pasaulio valstybių 
konstitucijose: visuotinė, lygi, tiesioginė, laisva rinkimų teisė ir slaptas 

balsavimas““. Šiame kontekste derėtų pabrėžti, kad daugelio valstybių 


konstitucijose expressis verbis nustatytas terminas (kadencijos trukmė), 


kuriam išrenkami nacionalinis parlamentas““ ir respublikos prezidentas“““. 


Kai kuriose konstitucijose nurodyta, kad toks terminas turi būti nustatytas 


leidžiant kitam neįgaliojo pasirinktam asmeniui padėti neįgaliajam balsuoti; b) aktyviai ska- 
tinti sudaryti sąlygas, kuriomis neįgalieji galėtų veiksmingai ir visapusiškai dalyvauti vals- 
tybės valdyme nediskriminuojami ir lygiai su kitais asmenimis, ir skatinti juos dalyvauti 
valstybės gyvenime, įskaitant: i) dalyvavimą nevyriausybinėse organizacijose ir asociacijose, 
kurių veikla susijusi su valstybės viešuoju ir politiniu gyvenimu, ir politinių partijų veik- 
loje ir valdyme; ii) neįgaliųjų organizacijų sukūrimą ir dalyvavimą jose, siekiant atstovauti 
neįgaliesiems tarptautiniu, nacionaliniu, regionų ir vietos lygmenimis.“ Konvencijos 
1 straipsnyje nustatyta, kad prie neįgaliųjų priskiriami asmenys, turintys ilgalaikių fizinių, psi- 
chikos, intelekto ar jutimo sutrikimų, kurie sąveikaudami su įvairiomis kliūtimis gali trukdyti 
šiems asmenims visapusiškai ir veiksmingai dalyvauti visuomenėje lygiai su kitais asmenimis. 


“2 Konvencijos Pirmojo protokolo 3 straipsnyje „Teisė į laisvus rinkimus“ nustatyta: 


„Aukštosios Susitariančios Šalys įsipareigoja pagrįstais terminais organizuoti laisvus rinki- 
mus, slaptai balsuojant, sudarydamos tokias sąlygas, kurios garantuotų žmonių nuomonės 
išraiškos laisvę renkant įstatymų leidybos institucijas.“ 

** Pavyzdžiui, Portugalijos Respublikos Konstitucijos 10 straipsnyje nustatyta, kad tauta 
turi vykdyti politinę valdžią remdamasi visuotine, lygia, tiesiogine, slapta ir periodine rin- 
kimų teise, referendumu ir kitomis šioje Konstitucijoje numatytomis formomis. Čekijos 
Respublikos Konstitucijos 18 straipsnyje nustatyta, kad Čekijos Respublikos abeji parla- 
mento rūmai (Deputatų Rūmai ir Senatas) renkami remiantis slapta, visuotine, lygia ir 
tiesiogine rinkimų teise. Vokietijos Federacinės Respublikos Konstitucijos 38 straipsnyje 
nustatyta, kad Vokietijos Bundestago deputatai yra renkami visuotiniais, tiesioginiais, lais- 
vais, lygiais rinkimais slaptu balsavimu. Vengrijos Respublikos Konstitucijoje nustatyta, kad 
įgyvendindami visuotinę ir lygią rinkimų teisę Parlamento narius tiesioginiu ir slaptu balsa- 
vimu renka rinkėjai, kuriems pagrindinio įstatymo nustatyta tvarka laiduojama teisė laisvai 
reikšti savo valią. Rusijos Federacijos Konstitucijos 81 straipsnyje nustatyta, kad Rusijos 
Federacijos Prezidentą renka Rusijos Federacijos piliečiai šešeriems metams remdamiesi 
visuotine, lygia ir tiesiogine rinkimų teise, slaptuoju balsavimu. 


** Pavyzdžiui, Kroatijos Konstitucijos 73 straipsnyje nustatyta, kad deputatai į Kroatijos 


Parlamentą renkami ketverių metų kadencijai. Latvijos Konstitucijos 10 straipsnyje nusta- 
tyta, kad Latvijos Parlamentas — Saeima — renkamas ketveriems metams. 

“5 Prancūzijos Konstitucijos 6 straipsnyje nustatyta, kad Prancūzijos Respublikos prezi- 
dentas renkamas penkeriems metams. 

1. Rinkimų teisės institutas pasaulio valstybių konstitucinėje teisėje, 
rinkimų teisės principai ir rinkimų rūšys 


įstatyme. Pasibaigus minėtajam išrinkimo terminui turi būti organizuoja- 
mi nauji rinkimai. Vadinasi, yra įtvirtintas renkamųjų institucijų rinkimų 
periodiškumas. 

Dabartiniai rinkimų konstituciniai principai šiuolaikinėje demokra- 
tinėje valstybėje atsirado kaip laipsniško laisvės ir demokratijos vertybių 
plitimo ir rinkimų teises ribojančių nuostatų panaikinimo padarinys. Šių 
dienų rinkimų teisės principai atsirado kaip evoliucijos rezultatas, pir- 
miausia kaip jų priešingybė: nuo ribotos iki visuotinės rinkimų teisės, nuo 
nelygybės rinkimuose iki lygios rinkimų teisės, nuo nelaisvų iki laisvųjų 
rinkimų, nuo netiesioginių iki tiesioginių rinkimų, nuo atviro iki slapto 
balsavimo““". E. Tanchevas“'' smulkiau atskleidžia šį rinkimų teisės princi- 
pų evoliucijos procesą: 

1) visos rinkimų sistemos nuo antikos laikų iki Antrojo pasaulinio 
karo pabaigos buvo paremtos ribota rinkimų teise. Pirminis princi- 
pas buvo ribota rinkimų teisė. Vėliau daugelio reformų metu rin- 
kimų teisės apribojimai buvo naikinami ir rinkėjų daugėjo. Pirmie- 
ji rinkimų teisės ribojimai, kurie buvo naikinami, — turto cenzai, 
t. y. reikalavimai turėti pajamų arba kilnojamojo ar nekilnojamojo 
turto. Vėliau buvo naikinami lyties““*, rasės, raštingumo cenzai, per 
didelis amžiaus ribojimas. Dabar visuotinė rinkimų teisė demokra- 
tinėse valstybėse nėra absoliuti, nes jai taikomi protingi ribojimai, 
susiję su pilietybe, amžiumi, gyvenamąja vieta, psichine sveikata, 
laisvės atėmimo bausmės už sunkius nusikaltimus atlikimu. Tačiau 
tokie apribojimai yra pagrįsti; 

2) daugelį konstitucionalizmo istorijos amžių rinkimų įstatymuose 
buvo nustatytos nelygios rinkimų teisės ir nelygybė buvo įprastas 
reiškinys. Rinkimų metu pasireikšdavo įvairių formų nelygybė, 
pavyzdžiui: 1) dalijant rinkėjus į tam tikras grupes, kurias suda- 
rė nevienodas rinkėjų skaičius, tačiau kiekviena rinkėjų grupė 
rinkdavo vienodą atstovų skaičių; 2) balsavimas turint daugiau nei 
vieną balsą Didžiojoje Britanijoje gyvavo iki 1948 m.; visą amžių 
iki 1921 m. Belgijoje 25 metų sulaukę vyrai turėjo vieną balsą, 


“6 TANCHEv, E. International and European Legal Standards Concerning Principles of 


Democratic Elections. European Standards of Electoral Law in Contemporary Constitutio- 
nalism. Science and Technigue of Democracy, No. 39. Strasbourg, 2005, Council of Europe 
Publishing, p. 17—22. 

“" Ibid., p. 18-22. 

“* Ilgą laiką rinkimų teises turėjo tik vyrai; net iki 1917 m. moterys aktyviąją rinkimų 
teisę turėjo tik keliose valstybėse: Danijoje, Islandijoje, Norvegijoje, Naujojoje Zelandijoje, 
Australijoje. 

3) 


4) 


5) 


o vyrai, sulaukę 35 metų ir mokantys didelius mokesčius, — du bal- 
sus, svarbiausi valstybės pareigūnai — tris balsus; 3) šališkai sudary- 
tos daugumos atstovavimo rinkimų sistemos; 4) per dideli rinki- 
mų barjerai, reikalaujantys daugiau nei 10 procentų rinkėjų balsų; 
5) nelygybė finansuojant rinkimų kampanijas, kai rinkimų įstatymai 
ir rinkimų finansavimo tvarka nenumatė pajamų ribų ir šaltinių skai- 
drumo rinkimuose. Vis dėlto laipsniškai buvo šalinamos nuostatos, 
sudariusios sąlygas nelygybei atsirasti. Šiuolaikinė lygių rinkimų tei- 
sė suvokiama kaip kiekvieno rinkėjo turimas vienodas balsų skaičius, 
vienoda balsų svarba, lygios galimybės partijoms ir nepriklauso- 
miems kandidatams, sudarymas sąlygų atstovauti mažumoms ir kt.; 

rinkimų teisės funkcionuoja tam tikrame politiniame kontekste, 
kuriame žmogaus teisės ir demokratinė konstitucinė santvarka su- 
daro esminį pagrindą, o dėl jo turinio skirtumų rinkimų teisės gali 
įgyti skirtingą reikšmę: nuo priemonės, įteisinančios nevaržomą 
valdžią, iki būdo žmonėms tiesiogiai dalyvauti rinkimuose, kai ats- 
tovaujamųjų institucijų sudarymas atspindi rinkėjų laisvai išreikštą 
valią. Dabartinė lygių rinkimų teisė atsirado panaikinus ankstes- 
nę cenzūrą ir saviraiškos laisvės formų apribojimus. Informacijos 
sklaida ir valdžios skaidrumas lemia rinkėjų valios išraiškos laisvę. 
Politinio pliuralizmo, grindžiamo asociacijų laisve, politine tole- 
rancija, taikia konkurencija ir demokratiniu valdžios ir opozicijos 
politinių partijų pasikeitimu, plėtra buvo esminė galimybė laisvų 
rinkimų teisei atsirasti. Valstybėse, kuriose vyrauja vienos partijos 
režimas, vienintelė piliečio pasirinkimo teisė — balsuoti arba nebal- 
suoti. Šiuolaikinis laisvų rinkimų principas pasireiškia: laisvu valios 
formavimu, laisvu rinkėjų valios išreiškimu, galimybe pasirinkti 
vieną iš kelių rinkimuose dalyvaujančių kandidatų; 

netiesioginiai rinkimai ilgai gyvavo iki atsirandant tiesioginiams 
rinkimams. Netiesioginių rinkimų įtaka rinkimų rezultatams ir 
institucijų sudarymui buvo tokia: tarpiniai rinkimų organai atito- 
lindavo nuo rinkimų rezultatų, rinkėjų balsai potencialiai iškreip- 
davo visuomenės nuomonę, sukurdavo tariamą daugumą; 

dabar beveik visur slaptas balsavimas yra priemonė apsaugoti rinkė- 
jus nuo spaudimo renkantis, už ką balsuoti. Vis dėlto atviras balsa- 
vimas buvo principas, taikytas rinkimuose nuo senovės iki XIX am- 
žiaus pabaigos. Iki Pirmojo pasaulinio karo atvirą balsavimą gana 
dažnai gynė Europos mokslininkai, kurie buvo linkę manyti, kad 
politinė dorybė leisti rinkėjams laisvai atiduoti pirmenybę, ypač 
įstatymuose įtvirtinus privalomą balsavimą. 


1. Rinkimų teisės institutas pasaulio valstybių konstitucinėje teisėje, 
rinkimų teisės principai ir rinkimų rūšys 


Rinkimų teisės principai yra vienodai svarbūs įgyvendinant tiek akty- 
viąją, tiek pasyviąją rinkimų teises. Vertinant pažodžiui visuotinė rinki- 
mų teisė reikštų, kad kiekvienam turi būti suteiktos politinės teisės — ak- 
tyvioji ir pasyvioji rinkimų teisės, tačiau visuotinė rinkimų teisė nereiškia, 
kad kiekvienas asmuo tokias teises turi bet kurios valstybės teritorijoje arba 
kad jam tokios teisės turi būti suteiktos. Teisė rinkti ir teisė būti renkamam 
nėra absoliučios teisės, joms gali būti taikomi pagrįsti apribojimai. Rinki- 
mų teisės ribojamos nustatant tam tikrus rinkimų cenzus. Rinkimų cen- 
zai — tai konstitucijos, įstatymų nustatytos privalomos sąlygos, kurias turi 
atitikti asmuo, kad įgytų ir galėtų įgyvendinti savo aktyviąją ir pasyviąją 
rinkimų teises, pavyzdžiui, būti tos šalies piliečiu (pilietybės cenzas), būti 
sulaukęs tam tikro amžiaus (amžiaus cenzas), išgyventi šalyje ar jos admi- 
nistraciniame vienete tam tikrą laiką (sėslumo cenzas) ir kt. Visuotinės 
rinkimų teisės principas reiškia, kad visiems asmenims, atitinkantiems iš 
Konstitucijos ir įstatymų kylančius reikalavimus (sąlygas), turi būti užtik- 
rinta teisė dalyvauti atitinkamuose rinkimuose. Pasyviosios rinkimų teisės 
įgyvendinimas gali būti siejamas ne tik su reikalavimais (rinkimų cenzais) 
fiziniams asmenims, bet ir su reikalavimais kolektyviniams subjektams (pa- 
prastai juridiniams asmenims), kuriuos pastarieji turi atitikti, kad galėtų 
kelti kandidatų sąrašus rinkimuose (pavyzdžiui, minimalus kolektyvinio 
subjekto narių skaičius, teisės steigti kolektyvinius subjektus suteikimas as- 
menims, turintiems aktyviąją rinkimų į konkrečią instituciją teisę, kolekty- 
vinio subjekto veiklos teritorija). Be to, reikalavimai gali būti nustatyti ne 
tik kolektyviniams subjektams, bet ir jų sudaromiems kandidatų sąrašams 
(pavyzdžiui, kiek asmenų turi būti įrašyta į tokį sąrašą). Pasyviosios rinki- 
mų teisės įgyvendinimas gali būti ribojamas ir nustatant tam tikrus speci- 
alius (procedūrinius) reikalavimus, kurie turi būti įsyvendinti, kad atskiri 
asmenys ar jų sąrašai būtų registruojami kandidatais rinkimuose: surinkti 
tam tikrą rinkėjų (palaikančių kandidatą) parašų kiekį, sumokėti tam tikro 
dydžio rinkimų užstatą. Aktyviajai ir pasyviajai rinkimų teisėms nustatytos 
sąlygos turi atspindėti interesą apsaugoti rinkimų proceso, kuriuo siekiama 
nustatyti žmonių valią, tam pasinaudojant visuotine rinkimų teise, vienti- 
sumą ir veiksmingumą, o ne būti priešingos tam interesui. 

Lygios rinkimų teisės principas reiškia, kad visi asmenys, įgyvendinantys 
savo teisę rinkti ir teisę būti renkami, turi būti vertinami vienodai. Lygios 
rinkimų teisės principas negali būti suprantamas ir nereiškia absoliučios rin- 
kėjų ir kandidatų lygybės per rinkimus, nes ne visi balsai neišvengiamai turi 
būti vienodai svarbūs rinkimų rezultatų požiūriu, ne visi kandidatai turi 
turėti vienodas galimybes laimėti. Svarbu, kad visi kandidatai galėtų da- 
lyvauti rinkimuose, turėti lygias, vienodas galimybes, o visiems piliečiams 
(rinkėjams) bet kurioje rinkimų sistemoje turi būti sudarytos lygios, vienodos 

galimybės atiduoti savo balsą; organizuojant ir vykdant rinkimus kiekvie- 
no rinkėjo balsas turi būti lygiavertis bet kurio kito rinkėjo balsui ir turėti 
vienodą reikšmę nustatant balsavimo rezultatus. Turi būti sudarytos lygios 
galimybės rinkimuose dalyvauti politinėms partijoms, kandidatams, valsty- 
bė turi būti nešališka, objektyvi ir tą patį įstatymą visiems taikyti vienodai. 
Lygios rinkimų teisės principas nepašalina galimybės nustatyti pagrįstus ak- 
tyviosios ir pasyviosios rinkimų teisių ribojimus. 

Tiesioginė rinkimų teisė reiškia, kad atstovai renkami be tarpininkų, 
tarp rinkėjo ir kandidato nėra jokių tarpinių institucijų, rinkėjas balsuoja 
pats asmeniškai už kandidatą ar kandidatų sąrašą į renkamą instituciją. 

Slapto balsavimo principas reikalauja sudaryti tokias sąlygas rinkėjo va- 
liai balsavimo metu pareikšti, kad niekas negalėtų jo kontroliuoti, daryti 
įtakos jo pasirinkimui ar kitaip kliudyti. Slaptas balsavimas neatsiejamai 
susijęs su balsavimu asmeniškai, kai draudžiama bet kokia forma kontro- 
liuoti, kaip rinkėjas balsuoja. Reikia pabrėžti, kad balsuoti slaptai gali būti 
neįmanoma dėl objektyvių, pateisinamų priežasčių — jeigu rinkėjas dėl 
sveikatos būklės negali užpildyti rinkimų biuletenio. Valstybėse galiojantis 
teisinis reguliavimas gali numatyti, kad tokiam rinkėjui užpildyti rinkimų 
biuletenį gali padėti kitas asmuo. Šiuo atveju rinkėjo valia tampa žinoma 
kitam asmeniui, tačiau jis negali jos atskleisti kitiems. 

Laisvos rinkimų teisės principas įgyvendinant aktyviąją rinkimų teisę 
apima tokius aspektus kaip rinkėjo galimybė laisvai susidaryti nuomonę, 
jo teisė laisvai pareikšti savo valią rinkimuose, pasirinkti vieną iš kelių rin- 
kimuose dalyvaujančių kandidatų. Rinkimuose negali būti naudojama jo- 
kia prievartos forma siekiant paveikti rinkėjus jiems renkantis kandidatus 
ar partijas. Laisvos rinkimų teisės principas įgyvendinant pasyviąją rinkimų 
teisę inter alia reiškia tai, kad rinkimuose dėl mandato varžomasi laisvai, kad 
politinės partijos ir atskiri kandidatai turi turėti teisę laisvai ir veiksmingai 
dalyvauti rinkimuose; skirtingoms politinėms partijoms turi būti garantuo- 
jama priderama galimybė siūlyti savo kandidatus. 

Rinkimų rūšys. Rinkimų organizavimo valstybėje ypatumai iš dalies 
priklauso ir nuo to, kokios rūšies rinkimai šalyje vyksta. 

Atsižvelgiant į rinkimų organizavimo terminus rinkimai gali būti ei- 
liniai ir neeiliniai (pirmalaikiai). Eiliniai rinkimai vyksta konkrečiai nusta- 
tytais terminais arba pasibaigus renkamos institucijos kadencijai, išrinkimo 
terminui. Pavyzdžiui, Estijos Respublikos Konstitucijos 60 straipsnyje nu- 
statyta, kad eiliniai rinkimai į Parlamentą rengiami praėjus ketveriems me- 
tams po ankstesnių Parlamento rinkimų, pirmąjį kovo sekmadienį. Jung 
tinių Amerikos Valstijų Prezidentas renkamas ketverių metų kadencijai; 
rinkimai vyksta kiekvienais kelintiniais metais, lapkričio pirmąjį antradienį, 


286 


1. Rinkimų teisės institutas pasaulio valstybių konstitucinėje teisėje, 
rinkimų teisės principai ir rinkimų rūšys 


einantį po pirmojo pirmadienio. Kaip matyti, šiais atvejais yra nustatytas 
tikslus terminas, kada turi būti suorganizuoti eiliniai Estijos Respublikos 
Parlamento rinkimai ir eiliniai Jungtinių Amerikos Valstijų Prezidento 
rinkimai. Estijos Konstitucijos 80 straipsnyje nustatyta, kad Respublikos 
Prezidentas renkamas penkeriems metams ir kad eiliniai Respublikos Pre- 
zidento rinkimai vyksta ne anksčiau kaip likus 60 dienų ir ne vėliau kaip li- 
kus 10 dienų iki Respublikos Prezidento kadencijos pabaigos. Prancūzijos 
Respublikos Konstitucijos 6 straipsnyje nustatyta, kad Prancūzijos Respub- 
likos prezidentas renkamas penkeriems metams, o 7 straipsnyje nurodyta, 
kad naujo prezidento rinkimai vyksta ne vėliau kaip likus 20 dienų ir ne 
anksčiau kaip likus 35 dienoms iki pareigas einančio prezidento įgaliojimų 
pabaigos. Kaip matyti, šiuo atveju nurodyta ne konkreti data, kada turi 
būti organizuojami eiliniai rinkimai (Respublikos Prezidento), bet laiko 
intervalas, per kurį rinkimai turi būti suorganizuoti pasibaigus Respublikos 
Prezidento penkerių metų kadencijai. 

Neeilinių (pirmalaikių) rinkimų organizavimas siejamas su tam tikrais 
Konstitucijoje konkrečiai nurodytais įvykiais, kuriems įvykus ne laukia- 
ma, kada baigsis išrinktos institucijos kadencija ar laikas, kuriam ji buvo 
išrinkta, o skelbiami pirmalaikiai rinkimai. Pavyzdžiui, Estijos Respublikos 
Konstitucijos 60 straipsnyje nustatyta, kad pirmalaikiai rinkimai į Parla- 
mentą rengiami inter alia 105 ir 119 Konstitucijos straipsniuose nustatytais 
atvejais, ne anksčiau kaip prieš 20 dienų ir ne vėliau kaip prieš 40 dienų po 
sprendimo dėl pirmalaikių rinkimų į Parlamentą paskelbimo; Estijos Res- 
publikos Konstitucijos 105 straipsnyje nurodyta, kad Parlamentas turi teisę 
teikti įstatymo projektą ar kitą svarbų valstybei klausimą svarstyti referen- 
dume; jei įstatymo projektas, kuris buvo pateiktas referendumui, negauna 
daugumos pritariamųjų balsų, Respublikos Prezidentas skelbia neeilinius 
rinkimus į Parlamentą; Estijos Respublikos Konstitucijos 119 straipsny- 
je nustatyta, kad jei Parlamentas per du mėnesius nuo biudžetinių metų 
pradžios nepatvirtina naujojo valstybės biudžeto, Respublikos Prezidentas 
skelbia neeilinius Parlamento rinkimus. Japonijos Imperijos Konstitucijos 
54 straipsnyje nustatyta, kad paleidus Atstovų Rūmus nauji rinkimai turi 
būti paskelbiami per 40 dienų. 

Daliniai (papildomieji) rinkimai gali būti vykdomi tada, kai atsiranda 
laisva parlamento nario vieta (pavyzdžiui, jam mirus, atsistatydinus) arba 
kai renkama institucija atnaujinama iš dalies. Šiuo atveju galima aptarti 
Lietuvos pavyzdį: daliniai (papildomi) rinkimai gali būti vykdomi tada, 
kai Seime atsiranda laisva Seimo nario vieta, nes Seimo nario (išrinkto 
vienmandatėje, bet ne daugiamandatėje rinkimų apygardoje) įgalioji- 
mai nutrūko Konstitucijos 63 straipsnyje nustatytais atvejais: 1) jis mirė; 

2) atsistatydino; 3) teismas pripažino jį neveiksniu; 4) Seimas panaikino 
jo mandatą apkaltos proceso tvarka; 5) asmuo perėjo dirbti arba neatsisakė 
darbo, nesuderinamo su Seimo nario pareigomis; 6) asmuo neteko Lietu- 
vos Respublikos pilietybės. 

Tiesioginiai ir netiesioginiai rinkimai. Teisės literatūroje“*? nurodoma, 
kad pagal rinkėjų valios išreiškimo būdą rinkimai yra tiesioginiai ir netie- 
sioginiai: tiesioginių rinkimų metu tarp rinkėjo ir renkamojo nėra jokios 
tarpinės grandies, šiuo atveju rinkėjas balsuoja už kandidatą asmeniškai, 
tiesiogiai. Netiesioginių rinkimų metu rinkėjas pats tiesiogiai už kandida- 
tus nebalsuoja, jų nerenka; šiuo atveju rinkėjai renka rinkikus arba specialų 
organą, o šie vėliau balsuoja už kandidatą į renkamą instituciją. Tiesiogi- 
niai rinkimai dažnai taikomi renkant valstybės, kurios parlamentą sudaro 
dveji rūmai, žemuosius parlamento rūmus. Netiesioginiai rinkimai neretai 
taikomi renkant valstybės, kurioje parlamentą sudaro dveji rūmai, aukš- 
tuosius parlamento rūmus (Senatą), pavyzdžiui, Prancūzijos Konstituci- 
jos 24 straipsnyje nustatyta, kad Parlamentą sudaro Senatas ir Nacionalinė 
Asamblėja. Senatas, kurio narių skaičius negali viršyti trijų šimtų keturias- 
dešimt aštuonių, renkamas netiesioginiais rinkimais. Tai garantuoja atsto- 
vavimą Prancūzijos Respublikos teritorinėms bendruomenėms. Jungtinių 
Amerikos Valstijų Prezidentas renkamas netiesioginiais rinkimais. Pagal 
šios valstybės Konstituciją, šalies piliečiai renka rinkikų kolegiją, kuri vė- 
liau renka Jungtinių Amerikos Valstijų Prezidentą; kiekvienoje valstijo- 
je renkama tiek rinkikų kolegijos narių, kiek valstija turi narių Senate ir 
Atstovų Rūmuose. 

Pagal renkamą instituciją rinkimai skirstomi į parlamento rinkimus, 
prezidento rinkimus, vietos savivaldos institucijų rinkimus ir rinkimus į 
Europos Parlamentą. 


2. Rinkimų organizavimo ypatumai pasaulio valstybėse 


Rinkimai kiekvienoje visuomenėje skirti atstovavimo organams (parlamen- 
tams, savivaldybių taryboms) ir vykdomosios valdžios atstovams (preziden- 
tams) išrinkti. Kiekvienoje pasaulio valstybėje kiekvienais metais, o kartais 
net ir keletą kartų per metus vyksta įvairūs rinkimai, kurių metu šalies gy- 
ventojai išreiškia savo valią palaikydami konkrečias partijas ir kandidatus. 

Rinkimų organizavimo ypatumai pasaulio valstybėse turėtų būti ana- 
lizuojami atsižvelgiant į šias keturias rinkimų rūšis: prezidento rinkimus, 
parlamento rinkimus, vietos savivaldos institucijų rinkimus ir rinkimus į 
Europos Parlamentą. 


** NORMANTAS, A. Rinkimai ir referendumai. Iš: Lietuvos konstitucinė teisė. Vilnius: Lie- 
tuvos teisės universitetas, 2002, p. 620. 


288 


2. Rinkimų organizavimo ypatumai pasaulio valstybėse 


2.1. Prezidento rinkimai 


Kiekvienai valstybei reikalingas konstitucinę tvarką, valstybinės valdžios 
tęstinumą ir stabilumą garantuojantis asmuo — valstybės vadovas. Valstybės 
vadovo institutas būna įvairių valstybės valdymo formų. Pavyzdžiui, mo- 
narchinėse valstybėse valstybės vadovas yra monarchas (karalius, šeichas ir 
pan.), o respublikose — prezidentas. 

Rinkimai, kurių metu renkamas valstybės vadovas, vadinami prezi- 
dento rinkimais. Atsižvelgiant į valstybės tradicijas, papročius, teisinę sis- 
temą prezidento rinkimų organizavimas ir rinkimų procesas labai skiriasi. 
Skiriasi ir valstybės vadovą renkančių asmenų elektoratas, kadencijų truk- 
mė ir skaičius, dalyvavimo politinėje kampanijoje ir kitos sąlygos. 

Kai kuriose valstybėse valstybių vadovai renkami tiesiogiai, — tiesiogi- 
nių rinkimų metu leidžiama rinkėjams patiems tiesiogiai užpildyti balsa- 
vimo biuletenį ir taip išreikšti savo valią. Tiesioginiai prezidento rinkimai 
vyksta tokiose valstybėse kaip Lietuva, Austrija, Azerbaidžanas, Baltaru- 
sija, Bulgarija, Čekija, Suomija, Prancūzija, Gruzija, Airija, Kazachsta- 
nas. Yra valstybių, kuriose rinkėjams nėra suteikiama galimybė tiesiogiai 
pasirinkti kandidatą. Rinkėjai išrenka organą, kuris sprendžia kandida- 
tų išrinkimo klausimą. Tai viena iš seniausių rinkimų formų, kuri šian- 
dien taikoma prezidentų rinkimuose. Netiesiogiai renkamas, pavyzdžiui, 
JAV prezidentas: rinkėjai renka rinkikų kolegijas, renkančias prezidentą. 
Taip pat renkamas Vokietijos prezidentas, kurį renka Federalinė Asamb- 
lėja. Kai kuriose valstybėse, pavyzdžiui, Indijoje, Albanijoje, Kinijos Liau- 
dies Respublikoje, Kuboje, Dominikoje, Graikijoje, Vengrijoje, Italijoje, 
Izraelyje, Korėjos Demokratinėje Liaudies Respublikoje, Latvijoje, Mol- 
dovoje, valstybių vadovus renka parlamentas. Yra valstybių, kuriose il- 
gainiui netiesioginė rinkimų teisė buvo pakeista į tiesioginę. Pavyzdžiui, 
Turkijoje ilgą laiką prezidento rinkimų sistema buvo netiesioginė, ir tik 
2007 m. vykusiu konstituciniu referendumu buvo pakeista į tiesioginę pre- 
zidento rinkimų sistemą. 

Daugumoje valstybių respublikos prezidentą renka piliečiai remdamie- 
si visuotine, lygia ir tiesiogine rinkimų teise, slaptu balsavimu. Nors dauge- 
lis valstybių kelia panašius reikalavimus rinkimuose dalyvaujantiems asme- 
nims, tačiau tie reikalavimai nėra vienodi. Skiriasi ir kadencijų trukmė bei 
skaičius. Pavyzdžiui, Latvijos valstybės vadovas renkamas ketverių metų ka- 
dencijai absoliučia balsų dauguma 100 Saeimos narių. Lenkijoje““", Ukrai- 
noje, Turkijoje, Kazachstane ir Uzbekistane prezidento kadencija ilgesnė: 


*“ OSCE/ODIHR Needs Assessment Mission Report, Republic of Poland Presidential 
and Parliamentary Elections, 2015, 1. 

prezidentas renkamas visuotiniuose tiesioginiuose rinkimuose penkerių 
metų kadencijai. Pagal Airijos Konstitucijos 12 straipsnį, Airijos preziden- 
tas, kaip, pavyzdžiui, ir Italijoje, renkamas kartą per septynerius metus““!. 

Eiliniai Lietuvos Respublikos Prezidento rinkimai vyksta paskutinį 
sekmadienį likus dviem mėnesiams iki Respublikos Prezidento kadencijos 
pabaigos. Kitose valstybėse rinkimai vyksta skirtingai. Pavyzdžiui, pagal 
Lenkijos Konstitucijos 28 straipsnį, rinkimai vyksta sekmadienį ne anks- 
čiau kaip likus 100 ir ne vėliau kaip 75 dieną iki oficialios prezidento 
kadencijos pabaigos“““. Pagal Airijos Konstituciją, eiliniai Respublikos Pre- 
zidento rinkimai turi vykti ne anksčiau kaip iki jo kadencijos pabaigos 
likus 60 dienų“““. Ukrainoje pirmasis prezidento rinkimų turas tradiciškai 
vyksta spalį, o pagal Ukrainos Konstituciją prezidento rinkimai rengiami 
paskutinį sekmadienį pasibaigus penkerių metų prezidento kadencijai““*. 

Teisę rinkti Lietuvos Respublikos Prezidentą turi Lietuvos Respub- 
likos piliečiai, kurie rinkimų dieną yra ne jaunesni kaip 18 metų. Rinki- 
muose negali dalyvauti asmenys, teismo pripažinti neveiksniais. Uzbekis- 
tano Konstitucija taip pat garantuoja teisę balsuoti kiekvienam 18 metų 
sulaukusiam rinkėjui, išskyrus tuos, kurie atlieka teismo paskirtą bausmę. 
Į padaryto nusikaltimo sunkumą neatsižvelgiama““?. 

Kiekvienoje valstybėje keliami skirtingi reikalavimai ir rinkimuose ke- 
tinantiems dalyvauti kandidatams. Pavyzdžiui, Lietuvos Respublikos Pre- 
zidentu gali būti renkamas Lietuvos pilietis pagal kilmę, ne trumpiau kaip 
pastaruosius trejus metus gyvenęs Lietuvoje, jeigu jam iki rinkimų dienos 
yra suėję ne mažiau kaip keturiasdešimt metų ir jis gali būti renkamas Seimo 
nariu. Kita vertus, pavyzdžiui, Ukrainos prezidento rinkimuose siekiantis 
dalyvauti asmuo turi būti sulaukęs trisdešimties metų teisę balsuoti turintis 
Ukrainos pilietis, Ukrainoje gyvenęs pastaruosius dešimt metų ir mokantis 


valstybinę kalbą, kaip to reikalauja Ukrainos Konstitucijos 103 straipsnis“*". 


*! Airijos Respublikos Konstitucija, IrishStatuteBook Įinteraktyvus, žiūrėta 2015-06-20]. 
Prieiga per internetą: <http://www.irishstatutebook.ie/en/ constitution >. 

** Lenkijos Respublikos Konstitucija [interaktyvus, žiūrėta 2015-06-12]. Prieiga per in- 
ternetą: <http://www.sejm.gov.pl/prawo/konst/angielski/kon1.htm>. 

** Airijos Respublikos Konstitucija, IrishStatuteBook Įinteraktyvus, žiūrėta 2015-06-20]. 
Prieiga per internetą: <http://www.irishstatutebook.ie/en/constitution/ >. 


** Early Presidential Elections Ukraine, Office for Democratic Institutions and Human 


Rights, 2014, 6. 
“5 Statement of Preliminary Findings and Conclusions Republic of Uzbekistan — Presi- 
dential Elections, Office for Democratic Institutions and Human Rights, 2015, 6. 


“6 Yushchenko appeals Parliament's Decision to call Presidential Election for Oct. 25, 


UNIAN (April 8, 2009). 

Kandidatai, siekiantys dalyvauti Ukrainos prezidento rinkimuose, turi su- 
mokėti 2 500 000 grivinų rinkimų užstatą, kuris grąžinamas tik dviem į 
antrąjį rinkimų turą patekusiems kandidatams. Kad galėtų dalyvauti Lenki- 
jos Respublikos prezidento rinkimuose, kandidatas turi būti Lenkijos pilie- 
tis, ne jaunesnis nei 35 metų ir surinkti ne mažiau kaip 100 000 rinkėjų pa- 
rašų““". Kad asmuo galėtų kandidatuoti į Airijos prezidentus, reikalaujama 
būti Airijos piliečiu, rinkimų dieną ne jaunesniu kaip 35 metų, iškeltam 
20 iš 226 Airijos parlamento (angl. Houses of the Oireachtas) narių arba 4 iš 
31 miesto tarybų““*. Uzbekistane teisę būti kandidatais taip pat turi asmenys, 
ne jaunesni kaip 35 metų, puikiai mokantys Uzbekistano valstybinę kalbą 
ir pastaruosius dešimt metų gyvenę šalyje“. Asmenys, teisti už tyčinius 
nusikaltimus, nėra laikomi tinkamais kandidatais į Uzbekistano preziden- 
tus. Kitose valstybėse kandidatuoti į prezidentus gali kiek vyresni asmenys. 
Pavyzdžiui, kandidatu į Kazachstano prezidentus gali būti Kazachstano pi- 
lietis pagal kilmę, vyresnis nei 40 metų, labai gerai mokantis Kazachsta- 
no valstybinę kalbą ir oficialiai šalyje gyvenantis pastaruosius 15 metų“““. 
Asmenims, atliekantiems teismo skirtą bausmę už padarytas nusikalstamas 
veikas, Kazachstano prezidento rinkimuose neleidžiama kandidatuoti. Kan- 
didatai gali kelti save patys arba būti keliami visuomeninės organizacijos, 
įskaitant politines partijas. Kad būtų įregistruoti Kazachstano preziden- 
to rinkimuose, kandidatai turi būti atlikę kalbos testą, surinkę atitinkamą 
skaičių rinkėjų parašų, pateikę mokesčių deklaracijas ir sumokėję rinki- 
mų užstatą“'!. Turkijoje prezidento rinkimuose taip pat gali dalyvauti tik 
vyresnis nei 40 metų asmuo, kuris privalo turėti aukštąjį išsilavinimą ir 
teisę būti parlamento nariu. Tačiau kandidatus turi remti ne mažiau kaip 
20 veikiančio parlamento narių (vienas parlamento narys gali paremti tik 
vieną kandidatūrą), o tai riboja galimybę nepriklausomiems kandidatams 
dalyvauti rinkimuose. Į Latvijos valstybės vadovus taip pat gali kandida- 
tuoti tik vyresni nei 40 metų piliečiai. Pagal Latvijos Respublikos Konsti- 
tucijos 37 straipsnį, dvigubą pilietybę turintis asmuo negali būti išrinktas 


*“* OSCE/ODIHR Needs Assessment Mission Report, Republic of Poland Presidential 
and Parliamentary Elections, 2015, 2. 


*“* Airijos parlamentas |interaktyvus, žiūrėta 2015-06-14]. Prieiga per internetą: <http:// 


www.parleu2013.ie/houses-of-the-oireachtas-irish-parliament/ f. VZGiAj8w9jo >. 


*“* Prezidento rinkimai Airijoje, CitizensInformation.ie, |interaktyvus, žiūrėta 2015-06- 


26]. Prieiga per internetą: <http://www.citizensinformation.ie/en/government. in ireland/ 
elections and referenda/national. elections/presidential election.html>. 

“V Statement of Preliminary Findings and Conclusions Republic of Kazakhstan — Presi- 
dential Elections, Office for Democratic Institutions and Human Rights, 2015, 7. 


"I Ibid. 

prezidentu““. Pagal Italijos Konstitucijos 84 straipsnį, išrinktas prezidentu 
gali būti bet kuris pilietis, kuris rinkimų dieną yra sulaukęs 50 metų arba 
vyresnis ir turi pilietines ir politines teises“““. 

Asmuo Lietuvos Respublikos prezidentu gali būti renkamas ne dau- 
giau kaip du kartus iš eilės. Tai reiškia, kad tas pats asmuo negali ilgiau kaip 
dešimt metų valdyti šalį*“. Panašūs reikalavimai keliami daugelyje pasaulio 
valstybių. Tačiau yra ir išimčių. Pavyzdžiui, šiuo metu galiojanti Kazach- 
stano Respublikos Konstitucija numato, kad prezidentas visuotiniuose rin- 
kimuose renkamas penkeriems metams, o prezidento kadencijų skaičius 
ribojamas, tačiau šias pareigas šiuo metu einančiam pirmajam Kazachstano 
prezidentui (nuo 1990 m.), pagal Kazachstano Konstitucijoje padarytą iš- 
imtį, netaikomas kadencijų skaičiaus ribojimas. 

Lietuvos Respublikos Konstitucijoje numatyta, kad pretendentus būti 
kandidatais į Lietuvos Respublikos Prezidentus iškelti ir (arba) remti gali 
politinės partijos ir politinės organizacijos. Be to, savo kandidatūras gali 
iškelti ir patys kandidatai. Daugumoje valstybių kandidatus kelia partijos. 
Pavyzdžiui, Uzbekistane teisę dalyvauti rinkimuose turi tie kandidatai, ku- 
riuos pasiūlo partijos. Partija gali siūlyti vieną kandidatą ne vėliau kaip iki 
rinkimų dienos likus šešiems mėnesiams. Turkijoje po vieną kandidatą į 
prezidento postą gali pasiūlyti parlamentinės partijos arba partijos, kurios 
per paskutiniuosius rinkimus gavo ne mažiau kaip 10 proc. rinkėjų balsų. 
Uzbekistane kandidatus kelia irgi politinės partijos, tačiau kad galėtų už- 
registruoti savo kandidatą į prezidentus, jos turi surinkti ne mažiau kaip 
5 proc. visų rinkėjų balsų šalyje, t. y. maždaug apie milijoną parašų“"“. 

Lietuvos Respublikos Prezidento rinkimų įstatyme““? numatyta, kad 
išrinktu į Respublikos Prezidento postą laikomas tas kandidatas, kuris pir- 
mą kartą balsuojant ir dalyvaujant ne mažiau kaip pusei visų rinkėjų gavo 
daugiau kaip pusę visų rinkimuose dalyvavusių rinkėjų balsų. Jeigu rinki- 
muose dalyvavo mažiau nei pusė visų rinkėjų, išrinktu laikomas tas kan- 
didatas, kuris gavo daugiausia, bet ne mažiau kaip trečdalį, rinkėjų balsų. 
“2 Latvijos Respublikos Konstitucija, Saeima.lv Įinteraktyvus, žiūrėta 2015-06-20]. Priei- 
ga per internetą: <http://www.saeima.lv/Likumdosana/likumdosana satversme.html>. 


“5 Italijos Respublikos Konstitucija, Senato.lt [interaktyvus, žiūrėta 2015-06-20]. Prieiga 
per internetą: <https://www.senato.it/documenti/repository/ istituzione/costituzione inglese.pdf>. 


** Lietuvos Respublikos Konstitucija, Seimas.lt Įinteraktyvus, žiūrėta 2015-06-21]. Priei- 
ga per internetą: <http://www3.lrs.lt/home/Konstitucija/Konstitucija.htm >. 

“5 Statement of Preliminary Findings and Conclusions Republic of Uzbekistan — Presi- 
dential Elections, Office for Democratic Institutions and Human Rights, 2015, 7. 

*“ė Lietuvos Respublikos prezidento rinkimų įstatymas [interaktyvus, žiūrėta 2015-06-20]. 
Prieiga per internetą: <http://www3.lrs.lt/pls/inter3/dokpaieska.showdoc. 1?p id=487308>. 

Jeigu pirmajame balsavimo ture nė vienas kandidatas nesurenka reikiamos 
balsų daugumos, po dviejų savaičių rengiamas pakartotinis balsavimas dėl 
dviejų daugiausia rinkėjų balsų gavusių kandidatų. Išrinktu laikomas dau- 
giausia balsų surinkęs kandidatas. Panaši sistema taikoma ir Lenkijos pre- 
zidento rinkimuose: prezidentas turi būti išrinktas absoliučia galiojančių 
balsų dauguma pirmojo rinkimų turo metu, o jeigu nė vienam kandidatui 
nepavyksta surinkti tiek rinkėjų balsų, rengiamas antrasis dviejų daugiausia 
rinkėjų balsų surinkusių kandidatų rinkimų turas“. Kazachstane ir Uzbe- 
kistane galioja ta pati rinkimų rezultatų nustatymo taisyklė, tik Kazachsta- 
ne antrasis rinkimų turas tarp dviejų daugiausia rinkėjų balsų surinkusių 
kandidatų rengiamas per du mėnesius“"“, o Uzbekistane — po mėnesio“"“. 
Jeigu nė vienas kandidatas į Latvijos prezidentus nesurenka 51 balso, pagal 
Latvijos Respublikos Konstitucijos 36 straipsnį, po dviejų savaičių“*", kaip 
ir Turkijoje, rengiamas antrasis dviejų daugiausia rinkėjų balsų surinkusių 
kandidatų rinkimų turas. 


2.2. Parlamento rinkimai 


Parlamento rinkimai — tai rinkimai, kuriuose išrenkami visi arba daugu- 
ma tam tikro politinio darinio — parlamento — narių. Kai kuriose pasaulio 
valstybėse parlamentas piliečių renkamas tiesiogiai, o kai kur— netiesiogiai. 
Pavyzdžiui, Albanijoje, Bulgarijoje, Kroatijoje, Danijoje, Estijoje, Suomi- 
joje, Graikijoje, Latvijoje, Slovakijoje, Švedijoje, Ukrainoje parlamentas 
tiesiogiai renkamas piliečių. Netiesiogiai parlamentas renkamas Kinijos 
Liaudies Respublikoje. 

Nemažai pasaulio valstybių (Lietuva, Andora, Kroatija, Estija, Gru- 
zija, Graikija, Latvija, Norvegija) turi vienus parlamento rūmus, tačiau 
daugumoje valstybių parlamentus sudaro žemesnieji ir aukštesnieji rūmai. 
Vienur vieni rūmai renkami tiesiogiai, kitur — netiesiogiai. Pavyzdžiui, 
Alžyre žemesniųjų rūmų nariai renkami tiesiogiai, o aukštesniųjų rūmų 
nariai — netiesiogiai. Ta pati taisyklė galioja Austrijos, Belgijos, Bosnijos 
ir Hercegovinos, Prancūzijos, Kazachstano, Indijos, Pietų Afrikos, Uz- 
bekistano valstybėse organizuojamiems parlamento rinkimams. Tokiose 


“7 OSCE / ODIHR Needs Assessment Mission Report, Republic of Poland Presidential 
and Parliamentary Elections, 2015, 4. 

"š Statement of Preliminary Findings and Conclusions Republic of Kazakhstan — Early 
Presidential Elections, Office for Democratic Institutions and Human Rights, 2015, 3. 

“V Statement of Preliminary Findings and Conclusions Republic of Uzbekistan — Presi- 
dential Elections, Office for Democratic Institutions and Human Rights, 2015, 3. 


* Latvijos Respublikos Konstitucija, Saeima.lv |interaktyvus, žiūrėta 2015-06-20]. Priei- 
ga per internetą: <http://www.saeima.lv/Likumdosana/likumdosana satversme.html>. 

valstybėse kaip Australija, Argentina, Bolivija, Čilė, Dominikos Respu- 
blika, Italija, Meksika, Lenkija, Šveicarija abejų parlamento rūmų nariai 
renkami tiesiogiai. 

Skirtingose valstybėse yra taikomos skirtingos parlamentų rinkimų 
sistemos. Pavyzdžiui, Lietuvos Respublikos Seimo, kaip ir Ispanijos Par- 
lamento, rinkimams taikoma mišrioji rinkimų sistema“*!: rinkėjai rinkimų 
apygardose balsuoja už partijų sąrašus, o vienmandatėse rinkimų apygar- 
dose rinkimų rezultatus nulemia paprastoji balsų dauguma. Mišrioji pa- 
prastoji parlamento sistema įtvirtinta ir 1956 m. Vokietijos federaliniame 
rinkimų įstatyme““*, numatančiame, kad pusė Vokietijos Bundestago narių 
tiesiogiai renkami rinkėjų 328 rinkimų apygardose, o visi kiti į Vokieti- 
jos Bundestagą renkami per kandidatų sąrašus pagal proporcinę rinkimų 
sistemą. Estijos ir Lenkijos parlamento nariai renkami pagal proporcinę 
sistemą. 

Kiekvienoje valstybėje parlamento rinkimų procesai vyksta skirtingai, 
rinkimų proceso dalyviams taikomi saviti reikalavimai. Pavyzdžiui, Turki- 
joje parlamento nariai renkami ketveriems metams pagal proporcinę siste- 
mą 85 rinkimų apygardose, sudarant uždarus partinius sąrašus ir iškeliant 
nepriklausomus kandidatus“**. Latvijos, Estijos ir Ispanijos parlamentų na- 
riai renkami visuotiniuose rinkimuose taip pat ketveriems metams pagal 
proporcinę rinkimų sistemą. Kazachstane renkamas Senatas, kurio nariai — 
senatoriai — renkami kas šešerius metus. Pusė renkamų senatorių perren- 
kami kas trejus metus. Uzbekistano parlamento ir Ukrainos Aukščiausio- 
sios Rados rinkimai vyksta kas penkerius metus“. Pavyzdžiui, Prancūzijo- 
je, kur parlamentas turi dvejus rūmus, Nacionalinę Asamblėją penkeriems 
metams vienmandatėse rinkimų apygardose renka rinkėjai, o Senatą šeše- 
riems metams renka rinkikų kolegija. Australijos Konstitucijoje nustatyta, 
kad parlamento rinkimai vyksta kas trejus metus. 

Atsižvelgiant į šalies dydį renkamas ir atitinkamos sudėties parla- 
mentas. Lietuvos Respublikos Konstitucijoje numatyta, kad Seimą sudaro 


*! Lietuvos Respublikos Seimo rinkimų įstatymas, Seimas.lt |interaktyvus, žiūrėta 2015- 


06-20]. Prieiga per internetą: <http://Awww3.lrs.lt/pls/inter3/dokpaieska.showdoc 1?p. id= 
478866>. 


“2 Vokietijos federalinis rinkimų įstatymas, Vokietijos teisingumo ministerija [interak- 


tyvus, žiūrėta 2015-06-20]. Prieiga per internetą: <http://www.gesetze-im-internet.de/ 
englisch. gę/englisch gg.htmlžp0182>. 


** Interim Report Republic of Turkey Parliamentary Elections, Office for Democratic 
Institutions and Human Rights, 2015, 1. 


*“* Early Parliamentary Elections Ukraine, Office for Democratic Institutions and Human 
Rights, 2014, 8. 

141 Seimo narys. Jie renkami ketveriems metams remiantis visuotine, ly- 
gia, tiesiogine rinkimų teise ir slaptu balsavimu. Estijoje, kaip ir Lietu- 
voje, parlamentą sudaro vieni rūmai, vadinami Estijos Parlamentu, arba 
Rygikogu (est. Riigikogu), kurį sudaro 101 narys““. Latvijos Konstitucijoje 
numatyta, kad į Latvijos parlamentą renkama 100 narių. Ispanijos parla- 
mentą sudaro 350 narių Deputatų Rūmai (isp. Congreso de los Diputados). 
Kazachstane, kitaip nei kitose valstybėse, renkamas tik Senatas, sudarytas 
iš 47 narių. Uzbekistano parlamentą sudaro 100 senatorių ir 150 žemų- 
jų rūmų narių“** 
Ukrainos Aukščiausiojoje Radoje: 460 narių Seimą ir 100 narių aukštes- 
387 


. Lenkijoje parlamentą sudaro beveik tiek pat narių, kaip 
niuosius rūmus — Senatą““'. Prancūzijoje parlamentą taip pat sudaro dveji 
rūmai: Nacionalinė Asamblėja (577 nariai) ir Senatas (348 nariai). 
Lietuvos Respublikos Seimo rinkimuose balsuojama rinkimų dieną 
(sekmadienį) nuo 7 iki 20 valandos apylinkės rinkimų komisijos nurody- 
tose patalpose ir iš anksto nuo 8 iki 20 valandos paskutinį trečiadienį ir 
ketvirtadienį iki rinkimų dienos iš anksto parengtose ir balsavimui tinka- 
mose patalpose. Rinkėjai balsuoja tose rinkimų apylinkėse, į kurių rinkėjų 
sąrašus yra įrašyti. Į Latvijos Saeimą balsuojama tik rinkimų dieną, t. y. iš 
anksto nebalsuojama. Latvijoje apylinkėse balsuojama nuo 7 iki 20 val. Yra 
keletas apylinkių, kuriose galima balsuoti iki 22 val. Priešingai nei Lietu- 
voje, Latvijoje rinkimų diena yra šeštadienis, rinkimų į Saeimą rinkėjų 
sąrašai, priešingai nei Lietuvoje ar kitose valstybėse, nesudaromi. Rinkėjai, 
kaip ir per Lietuvoje vykstančius rinkimus, gali balsuoti bet kurioje rinki- 
mų apygardoje, bet kurioje rinkimų apylinkėje. Norėdamas atiduoti savo 
balsą rinkėjas turi turėti galiojantį pasą, kuriame dedama žyma apie daly- 
vavimą rinkimuose ir rinkėjas įrašomas į balsavusiųjų sąrašus. 
Prancūzijoje, kaip ir Lietuvoje, rinkimai visada vyksta sekmadieniais“. 
Balsavimo apylinkės atidaromos 8 val. ir uždaromos 18 val. mažuose mies- 
teliuose arba 20 val. dideliuose miestuose. Pirmieji rinkimų rezultatai skel- 
biami sekmadienį 20 valandą. Rinkimuose dalyvauja užsiregistravę vyres- 
ni nei 18 metų asmenys. Registruotis neprivaloma, bet neužsiregistravus 


*5 Estijos Respublikos Konstitucija [interaktyvus, žiūrėta 2015-06-17]. Prieiga per inter- 


netą: <https://president.ee/en/republic-of-estonia/the-constitution/index.html>. 

* OSCE/ODIHR Limited Election Observation Mission Final Report, Parlamentary 
Elections Republic of Uzbekistan, Office for Democratic Institutions and Human Rights, 
2014, 3. 


** Early Parliamentary Elections Ukraine, Office for Democratic Institutions and Human 


Rights, 2014, 8. 


** Prancūzijos rinkimų kodeksas [interaktyvus, žiūrėta 2015-06-20]. Prieiga per internetą: 
<http://aceproject.org/ero-en/regions/europe/FR/france-code-electoral-francais-201 1 /view>. 

galimybė balsuoti ribojama. Piliečiai gali registruotis pagal savo gyvenamą- 
ją vietą arba gyvenamojoje vietoje, kurioje pastaruosius penkerius metus 
mokėjo mokesčius. Piliečiai negali būti užregistruoti daugiau nei vienoje 
vietoje. Jeigu pilietis dėl svarbių priežasčių (sveikatos problemų, atostogų, 
atliekamos laisvės atėmimo bausmės ir pan.) negali atvykti balsuoti, jis savo 
balsą pagal įgaliojimą gali perduoti kitam asmeniui. Didžiojoje Britanijoje 
parlamento rinkimai vyksta ketvirtadieniais. Rinkimų dieną rinkėjai gali 
balsuoti tik savo rinkimų apylinkėse. Didžiojoje Britanijoje rinkėjai gali 
pasirinkti balsuoti ir pagal įgaliojimą“", bet gali persigalvoti ir rinkimų 
dieną balsuoti patys. Kiekvienu atveju rinkėjas turi nurodyti priežastį, dėl 
kurios negali asmeniškai balsuoti. Priešingai nei kitose valstybėse, Didžio- 
joje Britanijoje balsavimo biuleteniai nėra skaičiuojami rinkimų apylinkė- 
se, kaip, pavyzdžiui, yra Lietuvoje, bet vežami į balsų skaičiavimo punktus 
ir ten suskaičiuojami. 

Seimo rinkimų įstatymas numato, kad rinkimų teisę turi Lietuvos 
Respublikos piliečiai, kuriems rinkimų dieną yra suėję 18 metų. Rinki- 
muose nedalyvauja teismo neveiksniais pripažinti piliečiai. Latvijoje, Es- 
tijoje, Lenkijoje ir Turkijoje teisę balsuoti parlamento rinkimuose taip pat 
turi vyresni nei 18 metų piliečiai““". Uzbekistano parlamento rinkimuose 
gali dalyvauti vyresni nei 18 metų asmenys, jeigu jiems teismo sprendimu 


nebuvo sustabdyta teisė balsuoti“"! 


. Vokietijoje rinkimuose gali dalyvauti 
vyresni nei 18 metų rinkėjai, turintys Vokietijos pilietybę ir šalyje gyvenę 
ne mažiau kaip tris mėnesius. Kiekvienas Vokietijos pilietis, neatsižvelgiant 
į religiją, rasę, išsilavinimą, lytį, turtą ar sumokėtus mokesčius, turi teisę 
dalyvauti rinkimuose. Didžiojoje Britanijoje vykstančiuose parlamento 
rinkimuose dalyvauja britai ir vyresni nei 18 metų Britanijos Sandraugos 
piliečiai. 1924 m. įvedus privalomą balsavimą Australija tapo viena iš šalių, 
kuriose visi vyresni nei 18 metų piliečiai privalo dalyvauti rinkimuose“““. 
Seimo rinkimų įstatyme numatyta, kad Seimo nariu gali būti ren- 
kamas Lietuvos Respublikos pilietis, nesusijęs priesaika ar pasižadėjimu 
su užsienio valstybe, kuris rinkimų dieną yra ne jaunesnis kaip 25 metų 


** Didžiosios Britanijos Vyriausybė [interaktyvus, žiūrėta 2015-06-22]. Prieiga per inter- 


netą: <https://www.gov.uk/apply-vote-proxy>. 


“V Interim Report Republic of Turkey Parliamentary Elections, Office for Democratic 


Institutions and Human Rights, 2015, 4. 

*! OSCE/ODIHR Limited Election Observation Mission Final Report, Parlamentary 
Elections Republic of Uzbekistan, Office for Democratic Institutions and Human Rights, 
2014, 9. 

“2 Australijos rinkimų komisija |interaktyvus, žiūrėta 2015-06-11]. Prieiga per internetą: 
<http://www.aec.gov.au/fags/voting australia.htm >. 

ir nuolat gyvena Lietuvoje““. Toks amžiaus cenzas taikomas ir Turkijoje: 
vyresni nei 25 metų, teisnūs ir pradinį išsilavinimą turintys piliečiai turi tei- 
sę dalyvauti rinkimuose. Kita vertus, rinkimuose negali dalyvauti asmenys, 
kurie nėra atlikę privalomosios karo tarnybos, pašalinti iš valstybės tarnybos, 
nuteisti už nusikaltimus. Teisė kandidatuoti parlamento rinkimuose Uzbe- 
kistane taip pat suteikiama vyresniems nei 25 metų asmenims, turintiems 
teisę balsuoti, ir iki rinkimų dienos šalyje išgyvenusiems ne mažiau kaip 
penkerius metus. Asmenys, teismo sprendimu pripažinti neveiksniais arba 
dėl kurių yra priimti apkaltinamieji nuosprendžiai dėl sunkių nusikaltimų, 
negali būti kandidatais Uzbekistano parlamento rinkimuose. Kita vertus, 
Kazachstano Senato nariu gali būti Kazachstano pilietis, sulaukęs 30 metų, 
turintis aukštąjį išsilavinimą, 5 metų darbo patirtį, 10 metų gyvenantis šalies 
teritorijoje ir ne mažiau kaip trejus metus gyvenantis srities, kurioje ren- 
kamas, teritorijoje. Į Latvijos Saeimą gali būti išrinktas kiekvienas Latvijos 
Respublikos pilietis, sulaukęs vos 21 metų, jeigu jam netaikomi įstatymų 
nustatyti apribojimai. Lenkijos Seimo rinkimuose taip pat gali dalyvauti 
Lenkijos piliečiai, kuriems rinkimų dieną yra suėję 21 metai. 

Lietuvoje kandidatus į Seimo narius gali kelti politinės partijos, o 
vienmandatėje apygardoje savo kandidatūrą gali kelti kiekvienas Lietuvos 
Respublikos pilietis, kuris gali būti renkamas Seimo nariu, jeigu jį para- 
šais paremia ne mažiau kaip tūkstantis tos apygardos rinkėjų. Uzbekis- 
tane rinkimuose gali dalyvauti tik partijų iškelti kandidatai, kuriuos gali 
siūlyti tik įregistruotos partijos, ir ne vėliau kaip iki rinkimų likus ketu- 
riems mėnesiams. Be to, šios partijos turi būti surinkusios ne mažiau kaip 
40 000 rinkėjų parašų“““. Kandidatus į Kazachstano Senato narius gali iš- 
kelti maslikhatai, be to, jie savo kandidatūras gali iškelti patys. Partijos savo 
kandidatus gali kelti per savo atstovus maslikhatuose. 

Lietuvoje vienmandatėje rinkimų apygardoje kandidatas laikomas iš- 
rinktu, jeigu rinkimuose dalyvavo ne mažiau kaip 40 proc. į tos rinkimų 
apygardos rinkėjų sąrašus įrašytų rinkėjų ir tas kandidatas gavo daugiau 
kaip pusę rinkimuose dalyvavusių rinkėjų balsų. Jeigu rinkimuose daly- 
vavo mažiau kaip 40 proc. į tos rinkimų apygardos rinkėjų sąrašus įra- 
šytų rinkėjų, išrinktu laikomas tas kandidatas, kuris savo daugiausia, bet 
ne mažiau kaip penktadalį visų į tos rinkimų apygardos rinkėjų sąrašus 
įrašytų rinkėjų balsų. Jeigu rinkimuose dalyvavo daugiau kaip du kandidatai 


** Lietuvos Respublikos Seimo rinkimų įstatymas, Seimas.lt |interaktyvus, žiūrėta 2015-06- 
20]. Prieiga per internetą: <http://www3.lrs.lt/pls/inter3/dokpaieska.showdoc 1?p id=478866>. 


** OSCE/ODIHR Limited Election Observation Mission Final Report, Parlamentary 
Elections Republic of Uzbekistan. Office for Democratic Institutions and Human Rights, 
2014, 10. 

ir Seimo narys nebuvo išrinktas, po dviejų savaičių nuo rinkimų dienos 
rengiamas pakartotinis balsavimas, kuriame dalyvauja du kandidatai, gavę 
daugiausia balsų. Išrinktu Kazachstano Senato nariu laikomas kandidatas, 
surinkęs daugiau kaip 50 proc. rinkimuose dalyvavusių rinkėjų balsų. Jeigu 
pirmajame ture kandidatas neišrenkamas, tą pačią dieną vyksta antrasis tu- 
ras, kuriame dalyvauja du daugiausia balsų susirinkę kandidatai. Antrajame 
ture laimėjusiu laikomas tas kandidatas, kuris surinko daugiau rinkimuose 
dalyvavusių rinkikų balsų. Priešingai nei Kazachstane, Australijoje taikoma 
preferencinio balsavimo sistema, pagal kurią kiekvienas rinkėjas paskirsto 
kandidatams savo preferencijas. Jeigu nė vienas kandidatas nesurenka rei- 
kiamos balsų daugumos, pašalinamas mažiausiai rinkėjų preferencijų gavęs 
kandidatas ir procesas vėl kartojamas, kol gaunama už vieną kandidatą ati- 
duotų balsų dauguma. 


2.3. Savivaldos institucijų rinkimai 


Demokratinės valstybės valdymas negali būti sutelktas vienai ar kelioms 
aukščiausiąją galią turinčioms institucijoms ir vykdomas centralizuotai, to- 
dėl sudaromos atskiros vietos bendruomenių interesams atstovaujančios 
institucijos — savivaldybės. Kaip kiekviena institucija, vietos savivaldos ins- 
titucijos tiek Lietuvoje, tiek užsienio valstybėse renkamos vadovaujantis 
nacionaliniais teisės aktais. 

Kadencijos trukmė. Įvairiose valstybėse renkamų vietos savivaldos 
pareigūnų kadencijų trukmė yra skirtinga. Viena iš trumpiausių kadencijų 
yra Maltos savivaldybių tarybų narių, kurie nuo 1993 m. renkami kas trejus 
metus. Daugumoje Europos valstybių savivaldybės tarybos narių kadencija 
yra ketveri metai. Pavyzdžiui, Lietuvoje savivaldybių tarybų nariai ir merai 
remiantis visuotine ir lygia rinkimų teise bei slaptu balsavimu tiesiogi- 
niuose rinkimuose renkami ketveriems metams“. Latvijoje miestų tary- 
bos ir savivaldybių tarybos taip pat renkamos ketveriems metams remiantis 
lygia, demokratine, tiesiogine rinkimų teise, slaptu balsavimu“““. Estijos 
savivaldybėse ir miestuose veikiančios vietos valdžios pagrindinis organas 
taryba renkama laisvuose rinkimuose ketverių metų kadencijai. Danijoje 
savivaldybių tarybos ir rajonų tarybos renkamos irgi kas ketverius metus. 
Slovėnijoje vietos savivaldos rinkimai taip pat vyksta kas ketverius metus. 
Vis dėlto yra nemažai valstybių, kuriose vietos savivaldos organų kadenci- 


“5 Lietuvos Respublikos savivaldybių tarybų rinkimų įstatymas [interaktyvus, žiūrėta 
2016-03-20]. Prieiga per internetą: <http://www3.lrs.lt/pls/inter3/dokpaieska.showdoc 1?p 
id=493965>. 


““ Latvijos Respublikos miesto tarybos ir savivaldybės tarybos rinkimų įstatymas |interakty- 


vus, žiūrėta 2016-03-19]. Prieiga per internetą: <http://www.cvuk.lv/pub/public/29842.html>. 

jos trukmė ilgesnė. Pavyzdžiui, Airijoje vietos savivaldos rinkimai vyksta 
kas penkerius metus. Prancūzijos regionuose, jauniausiuose Prancūzijos 
administraciniuose vienetuose, sukurtuose 1986 m. pasibaigus Prancūzijos 
decentralizacijai, regiono taryba renkama penkerių metų kadencijai tiesio- 
giniuose rinkimuose. Kiek ilgesnės trukmės kadencija yra viename iš se- 
niausių Prancūzijos administracinių vienetų — komunose, kuriose 1884 m. 
buvo įtvirtinta savivaldybių autonomija ir savivaldybių tarybų nariai bei 
merai renkami kas šešerius metus. Atitinkamos trukmės yra ir Liuksem- 
burgo savivaldybių tarybos narių kadencija. 

Rinkimų sistema. Skirtingose valstybėse galioja skirtingi teisės 
aktai, reguliuojantys vietos savivaldos rinkimus. Vienose valstybėse vie- 
tos tarybų rinkimai rengiami remiantis proporcine rinkimų sistema, ki- 
tur — daugumos arba mišriąja rinkimų sistema. Vis dėlto Europoje vy- 
rauja proporcinė vietos savivaldos rinkimų sistema. Pavyzdžiui, gretimoje 
Latvijoje, remiantis Latvijos Respublikos miesto tarybos ir savivaldybės 
tarybos rinkimų įstatymo 1 straipsniu, miesto tarybos ir savivaldybių 
tarybos renkamos pagal proporcinę rinkimų sistemą“. Lenkijos gmi- 
nų, pavietų ir vaivadijų tarybos ir seimeliai renkami irgi pagal propor- 
cinę rinkimų sistemą: atitinkamo darinio teritorija paprastai suskirstoma 
į kelias daugiamandates apygardas. Vaivadijose, pavietuose ir gminose, ku- 
riose gyvena daugiau kaip 20 000 gyventojų, rinkėjas gali pasirinkti tik 
vienos partijos sąrašą. Tai reiškia, kad pažymėdamas vieną sąrašo kandidatą 
jis atiduoda balsą jam ir visam sąrašui. Lenkijoje, kaip ir Lietuvoje, merai 
renkami pagal dviejų turų mažoritarinę rinkimų sistemą, t. y. pirmajame 
ture laimi kandidatas, surinkęs daugiau kaip 50 proc. rinkėjų balsų. Jeigu 
pirmajame rinkimų ture nė vienas kandidatas nesurenka reikiamo balsų 
skaičiaus, rengiamas antrasis rinkimų turas, kuriame varžosi du daugiausia 
rinkėjų balsų surinkę kandidatai, o laimėtoju pripažįstamas daugiau rinkė- 
jų balsų gavęs kandidatas. 

Kroatijoje vietos ir regionų atstovai miestuose ir miesteliuose irgi ren- 
kami pagal proporcinio atstovavimo sistemą. Taikomas 5 procentų rinki- 
mų barjeras. Švedijoje kiekvienoje iš 21 provincijos vyksta rinkimai pagal 
proporcinio atstovavimo sistemą; taip renkamos apskričių tarybos. Airijoje 
rinkimų sistema irgi grindžiama proporciniu atstovavimu. Be to, kandi- 
datas, išrinktas daugiau nei vienoje rinkimų apygardoje, per tris dienas 


turi raštu deklaruoti, kurios apygardos rinkėjams pageidauja atstovauti“. 


“" Ibid. 
“* Vietos rinkimai Airijoje [interaktyvus, žiūrėta 2016-03-20]. Prieiga per internetą: 
<http://www.citizensinformation.ie/en/government. in ireland/elections and referenda/local 
elections/local elections.html>. 

Maltoje rinkimai į savivaldybių tarybas vyksta taip pat pagal proporcinio 
atstovavimo sistemą. Portugalijoje savivaldybės ir bendruomenės, repre- 
zentaciniai savivaldybių organai irgi renkami pagal proporcinio atstovavi- 
mo sistemas. Ispanijoje savivaldybių tarybos renkamos taip pat pagal šią 
sistemą. Ne išimtis ir Prancūzija, kurioje regionų rinkimai vyksta pagal 
proporcinę rinkimų sistemą (partijų sąrašus be galimybės reitinguoti), tai- 
kant 5 procentų balsų ribą. 

Reikia pasakyti, kad kai kuriose valstybėse skirtingose savivaldybėse 
vykstančiuose savivaldos rinkimuose gali būti taikomos skirtingos rinkimų 
sistemos. Vienas iš pavyzdžių — Liuksemburgas, kur savivaldybėse, turin- 
čiose daugiau nei 3 500 gyventojų, rinkimai vyksta pagal proporcingumo 
principą ir partijų sąrašus, o rinkėjų balsai gali būti padalyti skirtingiems 
kandidatams. Mažesnėse savivaldybėse rinkimai vyksta pagal daugumos 
sistemą dviem turais. Skirtingų rinkimų sistemų taikymo analogiškiems 
rinkimams pavyzdžių galima rasti ir Vokietijoje, kur vietos savivaldos atsto- 
vaujamieji organai taip pat iš esmės visur renkami pagal proporcinio atsto- 
vavimo rinkimų sistemą arba mišriąją sistemą (nustatytas mandatų skaičius 
paskirstomas pagal vieną iš mažoritarinių sistemų balsuojant „už pavardes“, 
o kiti mandatai paskirstomi pagal vieną iš proporcinių sistemų balsuojant 
už partijų sąrašus). Ne išimtis ir Lietuva, kurioje pagal proporcinę rinki- 
mų sistemą savivaldybėje (daugiamandatėje apygardoje) renkami šios sa- 
vivaldybės tarybos nariai (išskyrus savivaldybės tarybos narį — merą), o 
pagal absoliučios daugumos rinkimų sistemą vienmandatėje rinkimų apy- 
gardoje, kurią sudaro visa savivaldybė, renkamas šios savivaldybės tarybos 
narys — meras. 

Kai kuriose valstybėse vietos savivaldos rinkimuose taikoma daugu- 
mos rinkimų sistema. Vienas iš tokių pavyzdžių — Slovėnija, kur regionuo- 
se, turinčiuose iki 3 000 gyventojų (mažiau kaip 12 savivaldybių tarybų 
narių), miestų tarybos renkamos pagal daugumos principą. 

Narių skaičius. Kiekvienoje savivaldybėje renkamas meras ir tarybos 
nariai, kurių skaičius neretai priklauso nuo savivaldybės gyventojų skai- 
čiaus. Tokia praktika taikoma, pavyzdžiui, Liuksemburge, kur savivaldybių 
tarybų narių skaičius priklauso nuo gyventojų skaičiaus, tačiau jis visa- 
da yra nelyginis. Latvijoje savivaldybės tarybos deputatų skaičius taip pat 
nustatomas atsižvelgiant į atitinkamos savivaldybės teritorijoje registruotų 
gyventojų skaičių. Pavyzdžiui, savivaldybėse iki 5 000 gyventojų renkami 
devyni tarybos nariai, nuo 5 001 iki 20 000 — 15 tarybos narių, nuo 20 001 
iki 50 000 — 17 tarybos narių, daugiau nei 50 000 — 19 tarybos narių. Iš- 
imtis pagal Latvijos Respublikos miesto tarybos ir savivaldybės tarybos rin- 
kimų įstatymo 2 straipsnį taikoma tik Rygos miesto tarybai, kurią sudaro 

60 narių. Lietuvoje vietos savivaldos organų sudėtis taip pat yra tiesiogiai 
priklausoma nuo gyventojų skaičiaus. Pavyzdžiui, savivaldybėse, kurios 
turi daugiau nei 500 000 gyventojų, renkamas 51 savivaldybės tarybos 
narys, savivaldybėse, kuriose gyvena nuo 100 000 iki 300 000 gyventojų, 
renkamas 31 savivaldybės tarybos narys, o savivaldybėse, kuriose gyvena 
nuo 20 000 iki 50 000 gyventojų, renkami tik 25 savivaldybės tarybos na- 
riai. Savivaldybės tarybos narių skaičius yra proporcingas gyventojų skai- 
čiui ir Graikijoje, kuri yra padalyta į 900 miestelių ir 133 savivaldybes, o 
kiekvienas miestas turi savo tarybą, sudarytą iš 11—41 nario. 


2.4. Europos Parlamento rinkimai 


Rinkimai į Europos Parlamentą — tai Europos Parlamento narių rinkimai 
visose Europos Sąjungos valstybėse narėse. Pirmieji tiesioginiai rinkimai 
į Europos Parlamentą įvyko 1979 m. Anksčiau, 1958—1974 m., Europos 
Parlamento narius skyrė nacionaliniai valstybių narių parlamentai ir visi 
Europos Parlamento nariai turėjo dvigubą mandatą. Sprendimas ir Aktas 
dėl Europos Parlamento narių rinkimų remiantis tiesiogine visuotine rin- 
kimų teise buvo pasirašyti 1976 m. rugsėjo 20 d. Briuselyje. Sprendimą ir 
Aktą ratifikavus visoms valstybėms narėms pirmieji rinkimai, per kuriuos 
buvo išrinkta 410 narių, įvyko 1979 m. birželio 7 ir 10 dienomis. 

Rinkimai rengiami ne tik valstybėse narėse, bet ir naujose valstybėse 
narėse, pastarosioms įstojus į Europos Sąjungą, kad jos galėtų išsirinkti 
savo atstovus į Europos Parlamentą ir tai galėtų padaryti net kadencijos 
viduryje. Tokie rinkimai 1981 m. įvyko Graikijoje, 1987 m. Portugalijoje 
ir Ispanijoje, 1995 m. Švedijoje, 1996 m. Austrijoje ir Suomijoje, 2007 m. 
Bulgarijoje ir Rumunijoje. 2013 m. balandį rinkimai buvo surengti Kro- 
atijoje, kad tos šalies Europos Parlamento nariai galėtų pradėti eiti savo 
pareigas Kroatijai 2013 m. liepos 1 d. įstojus į Europos Sąjungą. 

Narių skaičius. Kiekviena valstybė narė turi teisę rinkti nustaty- 
tą skaičių Europos Parlamento narių. Vietų paskirstymas numatytas Eu- 
ropos sutartyse, remiantis mažėjančio proporcingumo principu: daugiau 
gyventojų turinčios šalys turi daugiau vietų negu mažesnės šalys, tačiau 
pastarosios turi daugiau vietų, negu priklausytų griežtai laikantis šio pro- 
porcingumo principo. Pavyzdžiui, 2014 m. vykusiuose rinkimuose Euro- 
pos Parlamento narių skaičius svyravo nuo šešių Maltoje, Liuksemburge, 
Kipre ir Estijoje iki 96 Vokietijoje. 2013 m., kai į Europos Sąjungą įstojo 
Kroatija, Europos Parlamente buvo 766 nariai, tačiau šis skaičius 2014 m. 
rinkimuose sumažėjo iki 751. 

Aktyvioji rinkimų teisė. Visose valstybėse narėse balsavimo teisė 
įgyjama sulaukus 18 metų, išskyrus Austriją; čia ji įgyjama nuo 16 metų. 

Keturiose valstybėse narėse, t. y. Belgijoje, Liuksemburge, Kipre ir Grai- 
kijoje, balsuoti privaloma: balsavimo prievolė taikoma ir piliečiams, ir re- 
gistruotiems kitos Europos Sąjungos valstybės narės piliečiams. Europos 
Sąjungos piliečiai, gyvenantys valstybėje narėje ir nesantys jos piliečiai, 
turi teisę balsuoti per Europos Parlamento rinkimus toje valstybėje narėje, 
kurioje jie gyvena, tomis pačiomis sąlygomis kaip ir tos valstybės piliečiai. 
Tačiau gyvenamosios vietos sąvoka įvairiose valstybėse narėse skirtinga. 
Pavyzdžiui, Estija, Suomija, Prancūzija, Vokietija, Lenkija, Rumunija ir 
Slovėnija reikalauja, kad rinkėjų faktinė arba įprasta gyvenamoji vieta būtų 
rinkimų teritorijoje. Kipras, Danija, Graikija, Airija, Liuksemburgas, Slo- 
vakija, Švedija ir Didžioji Britanija reikalauja, kad tai būtų įprasta jų gy- 
venamoji vieta. Belgija ir Čekija reikalauja, kad tokie asmenys būtų įrašyti 
į gyventojų registrą. Europos Sąjungos piliečiams, kurie siekia įgyti teisę 
balsuoti Liuksemburge, Kipre ir Čekijoje, taikomas minimalaus gyvenimo 
toje valstybėje laikotarpio reikalavimas. Užsienyje gyvenantiems Didžio- 
sios Britanijos piliečiams balsavimo teisė suteikiama, jeigu jie priklauso tam 
tikroms kategorijoms. Belgijoje ir Graikijoje teisė balsuoti suteikiama tik 
tiems piliečiams, kurie gyvena kitose Europos Sąjungos valstybėse narėse, 
o Danija ir Italija trečiosiose šalyse gyvenantiems savo piliečiams suteikia 
teisę balsuoti, jeigu jie priklauso tam tikroms konkrečioms kategorijoms. 
Vokietija teisę balsuoti per Europos Parlamento rinkimus suteikia pilie- 
čiams, kurie gyveno kitoje šalyje, bet yra įtraukti į Vokietijos rinkėjų sąra- 
šus. Bulgarijoje, Airijoje ir Slovakijoje teisė balsuoti suteikiama tik Euro- 
pos Sąjungos piliečiams, nuolat gyvenantiems savo šalies teritorijoje. 
Pasyvioji rinkimų teisė. Teisė būti kandidatu per rinkimus į Euro- 
pos Parlamentą bet kurioje kitoje gyvenamosios vietos valstybėje narėje taip 
pat yra pavyzdys, kaip taikomas valstybės narės piliečių ir ne piliečių nedis- 
kriminavimo principas, teisės judėti ir laisvai pasirinkti gyvenamąją vietą 
padarinys. Kiekvienas asmuo, kuris yra Sąjungos pilietis ir nėra gyvena- 
mosios valstybės narės pilietis, bet atitinka tuos pačius teisei balsuoti ir būti 
kandidatu keliamus reikalavimus, kuriuos ta valstybė pagal įstatymą taiko 
savo piliečiams, turi teisę būti kandidatu per rinkimus į Europos Parlamentą 
gyvenamosios vietos valstybėje narėje, jeigu tos teisės iš jo nėra atimtos“““. 
Išskyrus reikalavimą turėti valstybės narės pilietybę, kuris yra bendras 
visoms valstybėms narėms, išskyrus Didžiąją Britaniją, kurioje būti kan- 
didatais Europos Parlamento rinkimuose leidžiama ir kai kuriems Brita- 
nijos Tautų Sandraugos piliečiams, kitos teisės būti kandidatu rinkimuose 


** Europos Tarybos direktyvos 93/109 3 straipsnis [interaktyvus, žiūrėta 2016-03-18]. 


Prieiga per internetą: <http://eur-lex.europa.eu/legal-content/LT/TXT/ ?uri=CELEX 
3A31993L0109>. 

sąlygos visose valstybėse narėse skiriasi. Joks asmuo per tuos pačius rinki- 
mus negali būti kandidatu daugiau kaip vienoje valstybėje narėje“"?. Mini- 
malus kandidatų amžius daugumoje valstybių narių yra 18 metų, išskyrus 
Belgiją, Bulgariją, Kiprą, Čekiją, Estiją, Airiją, Latviją, Lietuvą, Lenkiją 
ir Slovakiją, kuriose minimalus amžius yra 21 metai, taip pat Rumuniją, 
kurioje kandidatuoti leidžiama nuo 23 metų, ir Italiją bei Graikiją, ku- 
riose pasyviąja rinkimų teise gali pasinaudoti 25 metų sulaukę asmenys. 
Kai kuriose valstybėse narėse, pavyzdžiui, Čekijoje, Danijoje, Vokietijoje, 
Graikijoje, Olandijoje ir Švedijoje, kandidatūras gali kelti tik politinės par- 
tijos ir politinės organizacijos. Visose kitose valstybėse narėse kandidatūras 
galima kelti, jeigu jos patvirtinamos nustatytu skaičiumi parašų arba jas 
parėmė tam tikras susibūrusių rinkėjų skaičius. 

Rinkimų sistemos. Europos Parlamento rinkimai privalo būti pa- 
grįsti proporcingu atstovavimu ir turi būti taikoma kandidatų sąrašo arba 
vieno perleidžiamojo balso sistema"! 

Apygardų skaičius. Kai kuriose valstybėse rinkimai gali vykti vie- 
noje nacionalinėje apygardoje, o kai kuriose — ir keliose skirtingose apy- 
gardose. Per Europos Parlamento rinkimus dauguma valstybių narių veikia 
kaip viena rinkimų apygarda. Vis dėlto penkios valstybės narės (Belgija, 
Prancūzija““, Airija““?, Italija“““ ir Didžioji Britanija““*) šalies teritoriją pa- 
dalijo į kelias regionines rinkimų apygardas““. Administraciniais tikslais 
arba pagal partijų sąrašų pasiskirstymo aktualumą įsteigtų rinkimų apygar- 
dų yra Olandijoje (19), Vokietijoje (16) ir Lenkijoje (13)*"". 

Rinkimų diena. Atsižvelgiant į tai, Europos Parlamento rinkimai 
gali būti rengiami ne tuo pačiu metu visoje Europos Sąjungoje, o valstybės 


*W Europos Tarybos direktyvos 93/109 4 straipsnis [interaktyvus, žiūrėta 2016-03-18]. 
Prieiga per internetą: <http://eur-lex.europa.eu/legal-content/LT/TXT/ ?uri=CELEX* 
3A31993L0109>. 


401 Europos Tarybos sprendimo 2002/772/EB (Euratomas) 1 straipsnis |interaktyvus, 
žiūrėta 2016-03-19]. Prieiga per internetą: <http://eur-lex.europa.eu/legal-content/LT/ 
TXT/?uri=CELEXY3A32002D0772>. 


*“* Prancūzijoje rinkimų laikotarpiu visa šalis padalijama į aštuonias daugiamandates apygar- 


das, kuriose renkama nuo 3 (užjūrio departamentuose) iki 13 narių (Il de Franso regione). 


“Airijoje Europos Parlamento rinkimai vyksta keturiose rinkimų apygardose. 


*“* Italijoje Europos Parlamento rinkimai vyksta penkiose rinkimų apygardose. 


W5 Didžiojoje Britanijoje Europos Parlamento rinkimai vyksta dvylikoje rinkimų apygardų. 


“Europos Parlamento rinkimų sistema [interaktyvus, žiūrėta 2016-03-17]. Prieiga per 
internetą: <hftp://www.europawahl-bw.de/wahlsystem.html >. 


“Europos Parlamentas: rinkimų tvarka [interaktyvus, žiūrėta 2016-03-18]. Prieiga per 


internetą: <http://www.europarl.europa.eu/atyourservice/lt/displayFtuhtml ?ftuld=FTU 1.3. 
4.html>. 

narės turi teisę organizuoti rinkimus pagal savo nacionalinę rinkimų sis- 
temą. Bendri yra tik rinkimų principai: jie turi būti laisvi, tiesioginiai ir 
slapti, visa kita numato nacionaliniai įstatymų leidėjai. 

Balsų skaičius. Kai kuriose valstybėse, pavyzdžiui, Vokietijoje, už 
vieną sąrašą gali būti skiriamas tik vienas balsas, o kitose, pavyzdžiui, Airi- 
joje, Liuksemburge, balsai gali būti padalijami, sąrašo eiliškumas gali būti 
keičiamas, kaip, pavyzdžiui, yra Austrijoje. 

Rinkimų riba. Kiekvienoje valstybėje nustatoma kitokia rinkimų 
sistema, tačiau rinkimų riba turi būti ne daugiau kaip 5 proc. Keletas vals- 
tybių narių, pavyzdžiui, Prancūzija (atsižvelgiant į rinkimų apygardą)“, 
Lietuva, Lenkija““?, Čekija, Kroatija, Rumunija, Slovakija, Švedija ir Veng- 
rija, nustato 5 proc. ribą, Austrija ir Italija nustato 4 proc. ribą. Graikija 
nustato 3 proc. ribą, o Kipras — 1,8 proc. ribą. Kai kuriose valstybėse, 
pavyzdžiui, Maltoje, Belgijoje*“ ir Olandijoje, rinkimų riba nėra taikoma. 

Balsų skaičiavimo metodai. Įvairiose valstybėse atliekama daug 
įvairių matematinių skaičiavimų, rinkėjų balsus paverčiančių mandatais. 
Trys svarbiausi metodai: balsų skaičiavimo būdas pagal D'Hondt sistemą, 
balsų skaičiavimo būdas pagal Hare/Niemeyer sistemą ir balsų skaičiavimo 
būdas pagal Sainte-Laguė metodą. Pavyzdžiui, sretimojoje Lenkijoje man- 
datai skirstomi pagal mišrią D' Hondt ir Hare-Niemeyer sistemą. Pirmiausia 
pagal aukščiausio vidurkio metodą (taikant D'Hondt sistemą) apskaičiuo- 
jama, kiek mandatų tenka kiekvienam sąrašui visoje šalyje, vėliau pagal 
didžiausio likučio metodą (taikant Hare-Niemeyer sistemą) apskaičiuojama 
balsų kvota vienam mandatui šalies mastu. Tada apygardoje gautų balsų 
skaičius dalijamas iš kvotos ir gaunamas toje apygardoje sąrašui tenkantis 
mandatų skaičius. Skaičiuojant pagal tokį metodą kiekvienoje apygardoje 
išrinktų narių skaičius gali gerokai skirtis, palyginti su rinkėjų aktyvumu 
skirtingose apygardose. Prancūzijoje balsai perskaičiuojami į mandatus tai- 
kant aukščiausio vidurkio (D' Hondt) ir didžiausio likučio (Hare-Niemeyer) 
sistemą. Kipre mandatai skirstomi pagal mišrią D'Hondt ir Droop siste- 
mą. Kai kuriose valstybėse skirstant mandatus taikoma tik viena formulė. 
Pavyzdžiui, Lietuvoje, Graikijoje, Italijoje ir Bulgarijoje mandatai skirs- 
tomi pagal Hare/Niemeyer sistemą. D'Hondt sistema taikoma Didžiojoje 


“Prancūzijoje partijų sąrašams taikoma 5 proc. balsų riba, kuri kiekvienoje apygardoje 
skaičiuojama atskirai. 


** Lenkijoje mandatai paskirstomi sąrašams, įveikusiems 5 proc. balsų ribą skaičiuojant 


visus gautus balsus. 


“V Belgijoje dvylika Europos Parlamento narių atstovauja olandiškai kalbantiems Fland- 
gijoje avy. P ų J 


rijos ir Briuselio rinkėjams, aštuoni Europos Parlamento nariai — Valonijos ir Briuselio 
prancūzakalbiams gyventojams, o vienas Europos Parlamento narys atstovauja vokiškai kal- 
bantiems rinkėjams. 

Britanijoje, Kroatijoje, Slovėnijoje, Olandijoje, Portugalijoje, Prancūzi- 
joje, Rumunijoje, Suomijoje, Vengrijoje, Austrijoje, Belgijoje, Čekijoje, 
Danijoje, Estijoje. Latvijoje, Vokietijoje, Ispanijoje ir Švedijoje mandatai 
paskirstomi taikant Sainte-Laguė metodą. Liuksemburge skirstant manda- 
tus taikomas Hagenbacho-Bischoffo metodas, Slovakijoje — Droop metodas. 

Rinkimų rezultatų tvirtinimas. Kai kuriose valstybėse rinkimų 
rezultatus tvirtina rinkimų valdymo organai, o kai kur parlamentai. Pa- 
vyzdžiui, Danijoje ir Liuksemburge rinkimų rezultatus tvirtina nacionali- 
niai parlamentai. Slovėnijoje Europos Parlamento narių išrinkimą tvirtina 
Valstybės Susirinkimas. Vokietijoje kitą dieną po rinkimų galutinius rezul- 
tatus paskelbia federalinio rinkimų pareigūno tarnyba. Ispanijoje rezulta- 
tus tvirtina Vyriausioji rinkimų taryba“''. Austrijoje, Belgijoje, Čekijoje, 
Estijoje, Suomijoje, Italijoje, Airijoje, Slovėnijoje ir Didžiojoje Britanijoje 
tai teismų pareiga, taip pat ir Vokietijoje, jeigu užginčijamas parlamento 
sprendimas. Olandijoje, Portugalijoje ir Švedijoje ši užduotis patikėta tvir- 
tinimo komisijai. 


3. Rinkimų sistemų įvairovė 


Rinkimų sistemos — tai rinkimų įstatymuose numatytų taisyklių visuma, 
kuri rinkimų metu atiduotus balsus paverčia rezultatais, t. y. nurodo, kokias 
konkrečias pareigas ir kiek vietų laimėjo vienos ar kitos partijos nariai, jos 
iškelti kandidatai. Pagrindiniai rinkimų sistemos formulės kintamieji yra 
dauguma (pavyzdžiui, proporcinė, mišri ar kitokia, jeigu siekiant nustatyti 
vietų paskirstymą taikoma kita sistema, ir kitokia matematinė formulė), 
balsavimo struktūra (rinkėjai balsuoja už konkretų kandidatą arba konkre- 
čią partiją ir dažniausiai turi tik vieną pasirinkimą: arba balsuoti už kelis 
kandidatus, arba už vieną kandidatą, arba už konkrečias partijas) ir apy- 
gardos dydis, kuris nustatomas ne pagal apygardoje gyvenančių žmonių 
skaičių, bet pagal tai, kiek valdžios atstovų turi būti išrinkta apygardoje. 
Pasirinktas rinkimų sistemos modelis daro nemažą įtaką nustatant rinki- 
mų apygardos ribas, rinkėjų registravimo būdą, rinkimų lapelių ir rinkimų 
biuletenių modeliui bei formai, renkantis balsų skaičiavimo metodą bei 
daugybei kitų su rinkimų procesu susijusių aspektų. Tam tikros rinkimų 
sistemos pasirinkimas taip pat turi labai didelę įtaką būsimam politiniam 
gyvenimui kiekvienoje šalyje, o pasirinktos rinkimų sistemos dažniausiai 
tampa nuolatinėmis, nes ilgainiui sustiprėja jų paskatas atitinkantys politi- 
niai interesai. 


4! Isp. Junta Electoral Central. 

Anksčiau rinkimų sistemos buvo vienas iš stabiliausių demokratinių 
institutų. Menki derinimai su rinkimų administravimo taisyklėmis ir re- 
glamentais buvo įprastas dalykas, įskaitant teisės aktų pakeitimus, regla- 
mentuojančius rinkimų viešinimą, finansavimo šaltinių atskleidimą ar rin- 
kimų apygardos priskyrimo koregavimą. Pokarinio laikotarpio šalys kartais 
keisdavo rinkimų formules tarp D'Hondt ir LR-Hare, koregavo įvykusių 
rinkimų slenkstį ir išplėtė jų dalyvių apimtį*"“. Vis dėlto dar neseniai pla- 
čios apimties ir radikalios pagrindinės rinkimų sistemos reformos, kurių 
esmė — balsų transformavimas į mandatus, buvo gana retas dalykas. Tik kai 
kuriose visuomenėse valdžioje esančios partijos iš esmės pritarė ir palaikė 
status guo, kuris joms buvo naudingas*“. Tačiau kritiški šių partijų ar aut- 
saiderių grupių, nuolat iškrentančių iš išrenkamų institucijų, balsai labai 
retai pajėgdavo pakoreguoti žaidimo taisykles. 

Nors ilgainiui tiek rinkėjų, tiek ir valdžios atstovų sąmoningumas di- 
dėjo, tačiau rinkimų sistemos nebūdavo pasirenkamos sąmoningai ir tyčia. 
Dažnai rinkimų sistemos pasirinkimas būdavo tiesiog atsitiktinis, susidariu- 
sių netikėtų aplinkybių visumos, vyraujančių tendencijų, istorijos vingių 
padarinys, kuriam įtakos turėjo kolonializmas, neretai atitinkamos rinkimų 
sistemos pasirinkimui nemažai įtakos turėjo ir įtakingos gretimos valstybės. 
Tad istoriškai susiklostė, kad visos naujos demokratijos turėjo pasirinkti 
(arba paveldėti) rinkimų sistemą, kuri bus taikoma renkant tautos atstovus. 
Žinoma, kartais politinė demokratijos krizė gali suteikti stiprų impulsą pa- 
keisti esančią rinkimų sistemą, ir, netgi nekilus politinei krizei, kovotojai 
už politines reformas gali bandyti į politinę dienotvarkę įtraukti rinkimų 
sistemos pakeitimą į kitą, jų nuomone, geresnę ir priimtinesnę šalies gy- 
ventojams. Ketinimai pakeisti rinkimų būdą arba, kitaip tariant, išsaugoti 
poziciją, dažniausiai gali kilti tokiais atvejais, kai politinėje arenoje esan- 
tiems politiniams veikėjams trūksta žinių ir informacijos. Tačiau galimas 
ir variantas, kai politiniai veikėjai naudojasi savo žiniomis apie rinkimų 
sistemas, norėdami į pirmą vietą iškelti modelius, kurie, jų nuomone, būtų 
naudingi jiems patiems. Kartais priimti sprendimai gali turėti iš anksto ne- 
numatytų pasekmių, taip pat ir numanomą poveikį. Tokie pasirinkimai ne 
visada yra patys geriausi siekiant užtikrinti ilgalaikę ir sveiką politinę sis- 
temą atitinkamoje šalyje, be to, kartais jie demokratinėms perspektyvoms 
gali turėti negailestingų ar net pražūtingų pasekmių. 

'V  LijenaRT, A. Electoral Systems and Party Systems: A Study of Twenty-Seven Democra- 
cies, 1945—1990. Oxford: Oxford University Press, 1994.1. 


“5 NoRRIS, P. Choosing Electoral Systems: Proportional, Majoritarian and Mixed Systems, 
HKS. Harward. EDU Į[interaktyvus, žiūrėta 2015-06-26]. Prieiga per internetą: <http://hks. 
harvard.edu/fs/pnorris/Acrobat/IPSR 9620 Choosing?620Electoral?620Systems.pdf>. 

Rinkimų sistemos pasirinkimo pagrindas yra toks pat svarbus kaip ir pats 
pasirinkimas. Rinkimų sistemos pasirinkimas iš esmės yra tam tikras politinis 
procesas, o ne klausimas, į kurį nepriklausomi ekspertai gali pateikti vieną 
teisingą atsakymą. Kartais dėmesys politiniam pranašumui yra rinkimų siste- 
mų pasirinkimo faktorius, kartais tai vienintelis argumentas, o galimų rinki- 
mų sistemų sąrašas dažnai būna vienintelis ir gana suvaržytas. Lygiai taip pat 
trumpalaikių politinių interesų svarstymai gali nustelbti tam tikros rinkimų 
sistemos ilgalaikes pasekmes ir platesnius politinės sistemos interesus. 

Rinkimų sistemos, priklausomai nuo apygardos dydžio, balsavimo 
biuletenių struktūros, įvykusių rinkimų slenksčio, netinkamo paskirsty- 
mo, dalyvių skaičiaus, ir atvirų ar uždarų rinkėjų sąrašų yra labai skirtingos, 
tačiau svarbiausi skirtumai yra susiję su rinkimų formulėmis. Paprasčiau- 
sias būdas įvertinti rinkimų sistemas yra sugrupuoti jas pagal tai, kaip jos 
paverčia rinkėjų balsus į konkrečias vietas. Daugybę rinkimų sistemų va- 
riacijų iš esmės galima suskirstyti į tris pagrindines grupes: 1) proporcinę; 
2) mažoritarinę; 3) mišriąją. 


3.1. Proporcinė rinkimų sistema 


Rinkimų sistemos, pagal kurias atstovaujama visoms partijoms proporcin- 
gai jų gautų balsų skaičiui, vadinamos proporcinėmis rinkimų sistemomis. 
Jos labiausiai paplitusios Europoje. Nors visuomenėse, kuriose vyrauja gi- 
liai įsišakniję religiniai ar etniniai elementai, kaip antai Malyje, Rusijoje ar 
Izraelyje, proporcinė sistema gali būti labai priimtina, kita vertus, ji taip pat 
gali labai sustiprinti susiskaldymą. 

Proporcinės rinkimų sistemos grindžiamos partijų sąrašais ir daugia- 
mandatėmis rinkimų apygardomis. Partijų sąrašai gali būti atviri, kaip, pa- 
vyzdžiui, Norvegijoje, Suomijoje, Nyderlanduose ar Italijoje, kur rinkėjai 
gali tiesiogiai pareikšti savo valią išrinkti tam tikrus kandidatus, esančius 
sąraše, o gali būti ir uždari, kaip, pavyzdžiui, yra Izraelyje, Portugalijoje, 
Ispanijoje ar Vokietijoje, kur rinkėjai gali balsuoti tik už konkrečią partiją, 
o partija pati savo nuožiūra sprendžia sąraše esančių kandidatų reitingavi- 
mo klausimą. Paprastai pagal reitingavimo tvarką partijos sąraše nustatoma, 
kurie kandidatai yra išrinkti, pavyzdžiui, pirmieji dešimt, penkiolika ar 
daugiau kandidatų. Šiuo požiūriu proporcinio atstovavimo sistema yra pa- 
lankesnė mažoms partijoms, nes mažesnes partijas remiantys rinkėjai gali 
tikėtis, kad jų balsas turės lemiamą įtaką rinkimuose. 

Partijos sąrašai gali būti ir nacionaliniai, kaip Izraelyje, kur visa šalis 


414 


yra viena rinkimų apygarda, suskirstyta į 120 narių vietų“““, ir regioniniai, 


*4 Izraelio užsienio reikalų ministerija |interaktyvus, žiūrėta 2015-06-25]. <http://mfa.gov. 
il/MFA/AboutIsrael/ State/ Democracy/Pages/FAO Elections Israel.aspx>. 

kaip, pavyzdžiui, Belgijoje, kur yra septyni regionai ir kiekvienas iš jų 
suskirstytas į 2—34 narių vietas*“. Taigi proporcinio atstovavimo sistemai 
įgyvendinti būtina sąlyga — valstybės suskirstymas į tam tikras apygardas, 
kuriose vykstančiuose rinkimuose varžosi ne atskiri kandidatai, o parti- 
jos. Rinkimų rezultatai nustatomi pasibaigus rinkimams, suskaičiavus už 
kiekvieną sąrašą gautus rinkėjų balsus ir padalijus mandatus rinkimuose 
dalyvavusioms partijoms. 

Proporcinio atstovavimo sistema pagrįsta matematiškai tiksliu man- 
datų paskirstymu tarp kandidatų grupių proporcingai jų gautų balsų skai- 
čiui. Sistema turi labai daug galimų variantų, nes proporcijos gali būti 
apskaičiuojamos įvairiais būdais. Tai priklauso nuo pasirinktos formulės, 
nuo kurios priklauso, kam gauti rezultatai bus palankesni: ar didelėms, ar 
mažoms partijoms. 

Taikant partijų sąrašų metodą partijoms mandatai išdalijami propor- 
cingai jų gautiems balsams. Kartais šis modelis papildomas perkeliamuo- 
ju balsu — galimybe rinkėjams reitinguoti partijų sąrašus ir taip į jų viršų 
iškelti norimus kandidatus. Proporcijas paprasčiausia nustatyti pritaikius 
T. Hare'o pasiūlytą formulę, pagal kurią visi gauti rinkėjų balsai padalijami 
iš nustatytos kvotos ir konkrečiai partijai suteikiama tiek balsų, kiek kartų 
gautų balsų skaičius viršijo kvotą. Pagal šį metodą visų mandatų negalima 
paskirstyti, todėl likę laisvi mandatai pagal vadinamąjį didžiausių likučių 
metodą tenka didžiausius neišnaudotų balsų likučius turinčioms partijoms. 
Kartais kvotai nustatyti taikomas ir H. Droopo metodas (kitaip vadina- 
mas didžiausio vidurkio metodu), pagal kurį skaičiavimai atliekami tol, 
kol paskirstomi visi mandatai. Taikant šį metodą kvotos apskaičiuojamos 
kiekvienos partijos sąrašo balsus dalijant iš natūrinių skaičių eilės ir gautus 
skaičius suskirstant mažėjimo tvarka. Skaičius, kuris šioje eilėje atitinka 
atitinkamoje apygardoje renkamų asmenų skaičių, laikomas kvota. Kartais 
nustatant rinkimų rezultatus taikomas ir Bazelio metodas, pagal kurį kore- 
guojama natūrali kvota. 

Manytina, kad proporcinės sistemos turėtų skatinti skirtingų partijų 
sutaikymo procesą ir koalicijos sudarymą vyriausybėje, o pagal šią sistemą 
išrinkto parlamento narių sudėtis atitinka pagrindines elektorato socialinės 
sudėties dalis. 


“5 NoRRIS, P. Choosing Electoral Systems: Proportional, Majoritarian and Mixed Systems, 


HKS. Harward. EDU Į[interaktyvus, žiūrėta 2015-06-26]. Prieiga per internetą: <http://hks. 
harvard.edu/fs/pnorris/Acrobat/IPSR 9620 Choosing?620Electoral?620Systems.pdf>. 

3.2. Mažoritarinė rinkimų sistema 


Daugumos atstovavimo sistemos pradžia skaičiuojama dar nuo XII amžiaus 
ir yra laikoma viena iš paprasčiausių rinkimų sistemų, sudarančių antrąją 
pagrindinę rinkimų sistemų grupę. 

Kaip matyti iš pavadinimo, pagrindinis šių rinkimų sistemų bruožas — 
tai daugumos rinkimų formulė, kuria naudojamasi renkant kandidatus. 
Daugumos rinkimų sistemų tikslas yra suburti daugumą, t. y. padidinti di- 
džiausios partijos mandatų skaičių siekiant sudaryti veiksmingai dirbančią 
parlamentinę daugumą vyriausybėje ir kartu nustumti į šalį mažesnes po- 
litines partijas. Kitaip tariant, sistema paremta filosofija „nugalėtojas gauna 
viską“, kuri sutelkta į aiškaus, tvirto ir stabilaus atstovų korpuso ir vyriausy- 
bės sukūrimą. Šioje sistemoje pirmaujanti partija teikia siūlymus dėl teisės 
aktų priėmimo, o mažesnių partijų laimėjimai būna gana nedideli. Vienas 
iš esminių šios sistemos dalykų yra efektyvus valdymas, o ne visų mažu- 
mos nuomonių atstovavimas, todėl ji dažnai siejama su stipria alternatyvia 
partija. Taip yra Didžiojoje Britanijoje ir JAV. 

Paprasta daugumos balsavimo sistema plačiai taikoma eiliniuose par- 
lamento rinkimuose: valstybės suskirstomos į teritorines vienmandates 
rinkimų apygardas, rinkėjai kiekvienoje rinkimų apygardoje gauna balsa- 
vimo biuletenį ir turi pasirinkti vieną kandidatą. Išrinktu laikomas kandi- 
datas, surinkęs daugiausia balsų kiekvienoje apygardoje, o politinė partija, 
gavusi daugiausia mandatų parlamente, sudaro vyriausybę. 

Daugumos atstovavimo sistemos šalininkai nurodo keletą priežasčių, 
kodėl ši sistema yra priimtinesnė, palyginti su alternatyviomis sistemomis. 
Viena iš pagrindinių priežasčių yra ta, kad daugumos atstovavimo sistemos 
yra paprastesnės, t. y. nereikalauja gana sudėtingos rezultatų skaičiavimo 
metodikos ir didina rinkimų rezultatų skaidrumą, nes balsai paprastai pa- 
verčiami parlamento mandatais. Daugelis proporcinio atstovavimo siste- 
mų, tokių kaip vieno perkeliamo balso, nėra itin patrauklios, nes susijusios 
su ilgais ir sudėtingais skaičiavimais, kartais dėl žmogiškojo faktoriaus ga- 
linčiomis atsirasti klaidomis. 

Kita vertus, daugumos atstovavimo sistemos neproporcingai apdo- 
vanoja dideles partijas, kurios tam tikra prasme užgožia mažas politines 
partijas. Iš pirmaujančios partijos neretai reikalaujama sudaryti koaliciją 
formuojant vyriausybę. Tokia situacija sukuria dinamišką politinę areną, 
kurioje vyriausybei reikia labai pasistengti, nes visada yra stipri alternaty- 
va, kuri gali būti pasirinkta. Pavyzdžiui, Didžiojoje Britanijoje dvipartinė 
sistema Bendruomenių Rūmuose yra kur kas pranašesnė, kai reikia per- 
žiūrėti vyriausybės sudėtį: opozicija gali būti vertinama kaip turinti tokias 
pačias teises kalbant apie skiriamą pasisakymų laiką debatuose ir galimybę 

kvestionuoti vyriausybės veiksmus bei dalyvauti debatuose. Be to, opozi- 
cija gali priversti vyriausybę pateikti paaiškinimų ir pagrįsti savo veiksmus. 

Nors daugumos atstovavimo sistemos politinėje arenoje dalyvauja ne- 
mažai mažesnių partijų, kaip minėta, joms nėra veiksmingai atstovaujama. 
Kita vertus, tokia padėtis gali būti laikoma tam tikru pranašumu, t. y. ma- 
žumos grupės skatinamos integruotis į kitas, gerokai didesnes partijas, o tai 
naudinga ir pačiai mažumos grupei, nes gali padėti gauti paramą siekiant 
tam tikrų veiksmų ar tikslų. Integracija naudinga ir didelei grupei, nes 
pastaroji gauna mažumos paramą rinkimuose. 

Daugumos atstovavimo sistemose taip pat skatinamas išrinkto atstovo 
ryšių palaikymas su konkrečia geografine teritorija ir jos gyventojais, kurie 
tampa jo ar jos rinkimų apygarda. Šis ryšys skatina išrinktuosius atstovus 
skirti pirmenybę savo rinkėjams, o ne partijos interesų tenkinimui, nes jų 
perrinkimas visiškai priklauso nuo tų piliečių. Toks ryšys ypač svarbus Di- 
džiojoje Britanijoje, kurioje parlamento nariai visada buvo laikomi konk- 
retaus teritorinio vieneto, o ne visos šalies atstovais. Didžiosios Britanijos 
piliečiai mano, kad jie yra dalis demokratinio proceso, vykdomo per vieną 
atstovą, kuris turi padėti jiems spręsti asmeninius ar bendruomenės klausi- 
mus. Atstovų rinkimas pagal proporcinę sistemą daugiamandatėje rinkimų 
apygardoje, kuri gali būti net visa šalis, neleistų sukurti tokio ryšio. 

Ši sistema gali būti skirstoma į santykinę arba absoliučią daugumą 
(50+1) balsų norint būti išrinktiems. Kai kuriose valstybėse taikoma ir 
kvalifikuotosios daugumos taisyklė. 

Skiriama keletas daugumos balsų sistemos variantų: 

a) First-past-the-post rinkimų sistema dar kitaip vadinama paprastos 
daugumos sistema: laimėjęs kandidatas turi gauti daugiausia bal- 
sų, nors gerokai mažiau nei dauguma. Tai paprasčiausia rinkimų 
sistema, veikianti Didžiojoje Britanijoje, JAV, Kanadoje ir Indijo- 
je. Esant šiai rinkimų sistemai kandidatui norint laimėti rinkimus 
reikia gauti tik vienu balsu daugiau nei kitas kandidatas. Minimali 
rinkimų riba (t. y. dažniausiai procentinė išraiška gyventojų balsų, 
kurių reikia, kad partijai būtų leista atstovauti parlamente) retai yra 
šios sistemos dalis ir šiuo atveju absoliuti dauguma nėra reikalinga, 
todėl šios sistemos išskirtinumas ir tam tikra prasme pranašumas 
yra tai, kad nugalėtojas gali laimėti rinkimus gana maža balsų pers- 
vara. Teoriškai kandidatas gali būti išrinktas ir gavęs tik du balsus, 
jeigu kiti kandidatai gaus po vieną balsą. Pavyzdžiui, Škotijoje dau- 
guma Škotijos parlamento narių renkami pagal tradicinę mažorita- 


rinę santykinės daugumos rinkimų sistemą“!“. 


“6 MesoNis, G. Škotijos rinkimų sistemos įtaka valdžių pusiausvyrai. Jurisprudencija, 2001, 


t. 19(11), p. 114-117. 

Paprastosios daugumos rinkimų sistema giriama ir dėl paprastumo. 


Rinkėjams lengva ją suprasti, nes, tereikia pažymėti vieną pavardę arba 


simbolį. Net jeigu kandidatų sąrašas rinkimų biuleteniuose yra ilgas, su- 


skaičiuoti balsus nėra sudėtinga. Vienas iš sistemos pranašumų yra tas, kad 


ji leidžia rinkėjams pasirinkti konkrečius kandidatus, ne tik partijas. Taip 


rinkėjai gali įvertinti atskirus kandidatus, o ne tik pritarti kandidatų sąrašą 
pateikusiai partijai. Be to, sistema suteikia galimybę būti išrinktiems ir ne- 


priklausomiems kandidatams, o tai gali būti svarbu besivystančioms šalims; 


b) Second Ballot, Majority Runoff, arba absoliučios daugumos sistema. 


Istoriškai žvelgiant pirmoje XX amžiaus pusėje daugybė šalių nuto- 
lo nuo pliuralistinių sistemų ir pasirinko dviejų turų sistemas. Vie- 
nas pagrindinių tokio pasirinkimo motyvų buvo tas, kad išrinktieji 
politikai turi turėti daugiau nei pusės rinkėjų paramą atitinkamame 
rajone. Kad kandidatas būtų išrinktas, šioje rinkimų sistemoje rei- 
kalaujama surinkti pusę galiojančių balsų ir dar vieną. Jeigu nė vie- 
nas kandidatas nesurenka tiek balsų, rengiamas antrasis rinkimų tu- 
ras. Šioje sistemoje pakanka arba absoliučios daugumos pirmajame 
ture, arba rengiami pakartotiniai dviejų kandidatų, kurie gavo dau- 
giausia balsų pirmajame rinkimų ture, rinkimai. Pakartotiniai (arba 
antrieji) rinkimai dažniausiai organizuojami po pirmųjų rinkimų 
praėjus vienai arba dviem savaitėms. Šiose dviejų turų daugumos 
sistemose ši taisyklė taikoma, pavyzdžiui, per Prancūzijos preziden- 
to rinkimus, kai antrajame ture dalyvauja tik tas kandidatas, kuris 
pirmojo turo metu surinko daugiausia balsų, ir tas kandidatas, kuris 
liko antroje vietoje. Toks modelis žinomas kaip dviejų turų pliura- 
listinė sistema. Jis taikomas ir Prancūzijos parlamento rinkimuose. 
Vis dėlto pastarasis išsiskiria tuo, kad į ant-rąjį turą leidžiama pa- 
tekti daugiau nei dviem kandidatams, t. y. pirmajame ture nusta- 
čius balsų ribą, kurią gali viršyti daugiau nei du kandidatai. Dviejų 
turų sistemos paplitusios daugelyje buvusių Prancūzijos kolonijų, 
pavyzdžiui, Centrinės Afrikos Respublikoje ar Vietname. Šiek tiek 
populiarios Turkmėnistane ir Uzbekistane, Ukrainoje; 

alternatyvusis balsavimas yra mažiau populiari daugumos rinkimų 
sistemos rūšis. Ši balsavimo sistema labiausiai būdinga Australijos 
ir Naujosios Zelandijos demokratijoms. Ji vadinama pirmenybiniu 
balsavimu. Alternatyvusis balsavimas funkcionuoja kaip balsavimo 
sistema, leidžianti rinkimuose dalyvaujantiems rinkėjams sudaryti 
visų partijų kandidatų sąrašą pagal eilę (pavyzdžiui, 1, 2, 3 ir t. t.). 
Be to, šia sistema siekiama užtikrinti, kad kandidatas būtų renka- 
mas absoliučia balsų dauguma, tačiau tai daroma viename rinkimų 

ture, taikant pirmenybinį balsavimą (t. y. sudarant sąrašą pagal pir- 
menybę) vietoj dviejų turų sistemos. Rinkimų apygardose visi rin- 
kėjai balsuoja tik už vieną konkretų kandidatą, tačiau mažėjančia 
tvarka nurodo savo teikiamus prioritetus kitų rinkimuose dalyvau- 
jančių kandidatų atžvilgiu. Jeigu nė vienas kandidatas pirmajame 
rinkimų ture nesurenka absoliučios balsų daugumos, mažiausiai 
balsų surinkęs kandidatas pašalinamas iš tolesnių rinkimų, ir jam 
rinkėjų skirti pirmumo balsai paskirstomi visiems kitiems kandida- 
tams. Procesas tęsiamas tol, kol vienas iš rinkimuose dalyvaujančių 
kandidatų gauna rinkėjų daugumos palaikymą; 


d) Additional Member System (papildomojo nario sistema) veikia par- 


e) 


f) 


* Ibid. 

lamento rinkimuose Vokietijoje ir Škotijoje“! 


dates ir partijų sąrašų rinkimų apygardas. Rinkėjai turi du balsus, 


ir apima vienman- 


iš kurių pusę sudaro daugumos atstovavimo balsai, o visi kiti parla- 
mentarai renkami iš uždarųjų partijos sąrašų kiekviename regione. 
Partijos, kurios gauna mažiau balsų nei minimalioji rinkimų riba 
(5 proc.), negauna nė vieno mandato. Mažesnės partijos, kurios 
gavo, pavyzdžiui, 10 proc. balsų iš sąrašo, tačiau tiesiogiai nelaimė- 
jo nė vieno mandato, pildomos tol, kol gauna 10 proc. visų parla- 
mento mandatų. Partija gali gauti „papildomų“ mandatų, kai laimi 
daugiau regiono mandatų vienmandatėje rinkimų apygardoje, nei 
gali gauti iš balsavimo rezultatų pagal sąrašą; 

Block Vote sistema taikoma daugiamandatėse rinkimų apygardose. 
Rinkėjai turi tiek balsų, kiek yra vietų, ir gali balsuoti už atskirus 
kandidatus neatsižvelgdami į priklausomybę partijai. Sistema buvo 
taikoma Jordanijoje — iki 1989 m., Mongolijoje — iki 1992 m. ir 
Filipinuose bei Tailande iki 1997 m. Vėliau, dėl dažno nenuspė- 
jamumo ir nepageidaujamo poveikio rinkimų rezultatams, visose 
šiose valstybėse ši sistema buvo pakeista; 

Under Party Block Vote sistema, kuri nuo 2004 m. taikoma Kame- 
rūne, Čade, Egipte ir Singapūre, priešingai nei paprastosios daugu- 
mos rinkimų sistema, veikia daugiamandatėse rinkimų apygardose, 
kuriose rinkėjai turi vieną balsą, ir gali pasirinkti vieną partijos 
sąrašą, o ne konkretų kandidatą. Partija, kuri surenka daugiausia 
rinkėjų balsų, laimi daugiausia vietų. Šios sistemos pranašumas tas, 
kad ją paprasta taikyti, ji naudinga stiprioms partijoms ir gali užtik- 
rinti darnų etninių grupių atstovavimą. Priešingai nei paprastosios 
daugumos rinkimų sistemoje, nereikalaujama, kad laimėtojas būtų 

gavęs absoliučią rinkėjų balsų daugumą. Tačiau tai yra ir vienas 
iš pagrindinių šios sistemos trūkumų, nes viena partija paprastąja 
balsų dauguma gali laimėti visus mandatus; 

g) dviejų turų sistema, kaip rodo pavadinimas, yra dviejų etapų rinki- 
mai, dažnai surengiami per trumpą laiką. Pirmajame ture procesas 
vyksta kaip vieno turo daugumos rinkimų sistemoje. Kandidatas ar 
partija laikoma laimėtoja, jeigu pirmojo turo metu surenka abso- 
liučią balsų daugumą. Jeigu joks kandidatas ar partija negauna ab- 
soliučios balsų daugumos, vyksta antrasis rinkimų turas. Jis skiriasi 
nuo pirmojo tuo, kad laimi vienas daugiausia rinkėjų balsų gavęs 
kandidatas, nesvarbu, ar jis gavo absoliučią balsų daugumą. 


3.3. Mišrioji rinkimų sistema 


Palyginti neseniai (pavyzdžiui, Italijoje ir Naujojoje Zelandijoje) buvo pra- 
dėtos taikyti naujos kartos mišriosios rinkimų sistemos, turinčios daugybę 
alternatyvių modelių. 

Kai kurie mokslininkai, pavyzdžiui, M. S. Shugartas, šią rinkimų sis- 
temą laiko modifikuotąja proporcinio atstovavimo forma, skirta partijų pli- 
timui pažaboti“!“. Tai galioja tų rūšių rinkimų sistemoms, kuriose taikomi 
kompensaciniai mandatai, kada dvi rinkimų sistemos pusės sujungiamos į 
vieną. Taip yra Vokietijos rinkimų sistemoje. Kitos rūšies mišriojoje rin- 
kimų sistemoje, kuri taikoma, pavyzdžiui, Rusijoje ir Kroatijoje, kompen- 
saciniai mandatai nėra taikomi. Šioje sistemoje skaičiuojami dviejų etapų 
balsai atskirai ir kiekvienai partijai leidžiama išlaikyti tas vietas, kurios buvo 
laimėtos kiekviename ture, neatsižvelgiant į kito rinkimų turo rezultatus. 
M. S. Shugarto nuomone, nėra tvarkos, kuri suteiktų pirmenybę proporci- 
nio atstovavimo pakopai, palyginti su balsų daugumos pakopa. Tai reiškia, 
kad šioje sistemoje pirmenybė bus teikiama daugumos atstovavimo daliai, 
o ne menkesnei proporcinio atstovavimo pakopai. 

Esant mišriajai rinkimų sistemai, dvi atskiros rinkimų sistemos, t. y. 
proporcinė ir daugumos, jungiamos nekeičiant pagrindinio jų požymio: 
atskiri kandidatai varžosi tik vienmandatėse rinkimų apygardose, o į poli- 
tinių partijų (ar kitų kolektyvinių subjektų) sudaromus kandidatų sąrašus 
įrašyti kandidatai — tik daugiamandatėse apygardose. 

Mišrioji rinkimų sistema taikoma ir Lietuvoje — 71 Seimo narys ren- 
kamas pagal paprastosios daugumos mažoritarinę rinkimų sistemą, o visi 
kiti 70 Seimo narių renkami pagal partijų sąrašus daugiamandatėje rinkimų 


“8 SHUGART, M. S.; WATTENBERG, M. P. Mixed - Member Electoral Systems: The Best of 
Both Worlds? Oxford: Oxford University Press, 2001, p. 578—579. 

apygardoje remiantis proporcine rinkimų sistema. Vokietijos ir Australijos 
parlamentų rinkimuose taip pat taikoma mišrioji rinkimų sistema. 

Kai kuriose valstybėse pagal šią sistemą renkama tik dalis parlamento. 
Pavyzdžiui, Australijoje Senato rinkimai vyksta pagal proporcinę rinkimų 
sistemą, o Atstovų Rūmų rinkimai — pagal absoliučios daugumos mažorita- 
rinę rinkimų sistemą. Vokietijoje dalis Bundestago narių taip pat renkami 
pagal proporcinę rinkimų sistemą, o visi kiti — pagal santykinės daugumos 
rinkimų sistemą. 


4. Rinkimų teisė Žmogaus teisių ir pagrindinių laisvių apsaugos 
konvencijoje 


Kaip minėta, Europos Tarybos lygmeniu tarptautiniai rinkimų teisės stan- 
dartai yra įtvirtinti Žmogaus teisių ir pagrindinių laisvių apsaugos kon- 
vencijos Pirmojo protokolo 3 straipsnyje (kartu su Europos Žmogaus Tei- 
sių Teismo jurisprudencija, kurioje aiškinamos šios konvencijos Pirmojo 
protokolo 3 straipsnio nuostatos). 1950 m. lapkričio 4 d. Romoje buvo 
sudaryta Žmogaus teisių ir pagrindinių laisvių apsaugos konvencija“!?, įsi- 
galiojusi 1953 m. rugsėjo 3 d., tačiau tuo metu joje dar nebuvo įtvirtintos 
rinkimų teisės nuostatos. Netrukus, 1952 m. kovo 20 d., Paryžiuje buvo 
sudarytas Žmogaus teisių ir pagrindinių laisvių apsaugos konvencijos Pir- 
masis protokolas““", kurio 3 straipsnis buvo skirtas būtent rinkimų teisei; 
konvencijos Vienuoliktuoju protokolu“! konvencijos Pirmojo protokolo 
3 straipsniui buvo suteiktas pavadinimas „Teisė į laisvus rinkimus“. Laisvų- 
jų rinkimų garantija buvo įtvirtinta ne pagrindiniame sutarties tekste, o jos 
Pirmajame protokole, nes trūko sutarimo dėl pateiktos nuostatos formos ir 
turinio; valstybės nesutarė dėl tinkamumo formuluoti žmogaus teisę į lais- 
vus rinkimus, kai kurios šalys manė, kad tai peržengia tradicinę žmogaus 
teisių sritį; priešingas požiūris teisę į laisvus rinkimus prilygino pažiūrų, 


4 7 ini "A čiiii Taišvė 499 
žodžio, sus1t1nK1NŲ, asOC1aCIjų 1aisvems . 


“* Convention for the Protection of Human Rights and Fundamental Freedoms (conclu- 
ded at Rome, 4 November 1950, entered into force 3 September 1953). ETS 5; 213 UNTS 
221 (ECHR). 


“0 Protocol (No. 1) to the Convention for the Protection of Human Rights and Funda- 
mental Freedoms (concluded at Paris, 20 March 1952, entered into force 18 May 1954). 
213 UNTS 262; ETS 9. 


*! Protocol (No. 11) to the Convention for the Protection of Human Rights and Fun- 
damental Freedoms (concluded at Strasbourg, 11 May 1994, not entered into force as of 
1 January 1995). ETS No. 146; 33 ILM 943 (1994). 


*2 LARDY, H. Article 3, First Protocol: the Right to Free Elections. Iš: Law of the Europe- 
an Convention on Human Rights. Ed. HaARRiS, D.; O'BovLe, M.; WARBRICK, C. New York: 
Oxford University Press, 2009, p. 712. 

Žmogaus teisių ir pagrindinių laisvių apsaugos konvencijos Pirmojo 
protokolo 3 straipsnyje „Teisė į laisvus rinkimus“ nustatyta: „Aukštosios 
Susitariančios Šalys įsipareigoja pagrįstais terminais organizuoti laisvus 
rinkimus, slaptai balsuojant, sudarydamos tokias sąlygas, kurios garantuotų 
žmonių nuomonės išraiškos laisvę renkant įstatymų leidybos institucijas.“ 

Pirmąją bylą dėl Žmogaus teisių ir pagrindinių laisvių apsaugos kon- 
vencijos Pirmojo protokolo 3 straipsnio pažeidimo Europos Žmogaus Tei- 
sių Teismas nagrinėjo 1987 metais. Teismas 1987 m. kovo 2 d. priimtame 
sprendime Mathieu-Mohin ir Clerfayt prieš Belgiją“ byloje atskleidė 
vienus iš pagrindinių šio protokolo 3 straipsnio turinio aspektų. Nors pra- 
ėjo daug metų po šio sprendimo priėmimo, jame išdėstytos nuostatos, su- 
sijusios su konvencijos Pirmojo protokolo 3 straipsnio aiškinimu, tebėra 
aktualios ir šiandien. 

Žmogaus teisių ir pagrindinių laisvių apsaugos konvencijos Pirmo- 
jo protokolo 3 straipsnio žodinė išraiška rodo, kad jis suformuluotas kaip 
įtvirtinantis valstybių konvencijos dalyvių įsipareigojimą pagrįstais termi- 
nais organizuoti laisvus rinkimus slaptai balsuojant sudarius tokias sąlygas, 
kurios garantuotų žmonių nuomonės išraiškos laisvę, o ne kaip užtikrinan- 
tis konkrečią teisę ar laisvę. Vis dėlto šiame straipsnyje ne tik yra nustatyta 
valstybių konvencijos dalyvių pozityvi pareiga organizuoti demokratinius 
rinkimus, bet ir garantuota asmenims teisė balsuoti (teisė rinkti) ir teisė 
kelti savo kandidatūrą rinkimuose (teisė būti renkamam), nors šios tei- 
sės minėtame straipsnyje ir nėra eksplicitiškai nurodytos““*; vėliau Europos 
Žmogaus Teisių Teismas pabrėžė, kad Žmogaus teisių ir pagrindinių lais- 
vių apsaugos konvencijos Pirmojo protokolo 3 straipsnyje įtvirtinta ne tik 
teisė kelti savo kandidatūrą rinkimuose, bet ir teisė laimėjus rinkimus būti 
parlamento nariu““. 

Žmogaus teisių ir pagrindinių laisvių apsaugos konvencijos 
Pirmojo protokolo 3 straipsnio taikymo sritis. Iš konvencijos Pirmo- 
jo protokolo 3 straipsnyje expressis verbis įtvirtintų nuostatų matyti, kad šio 
straipsnio nuostatos skirtos garantuoti „žmonių nuomonės išraiškos lais- 
vę renkant įstatymų leidybos institucijas“ Europos Žmogaus Teisių Teis- 
mas ne kartą konstatavo, kad konvencijos Pirmojo protokolo 3 straipsnis 


“5 Mathieu-Mohin and Clerfayt v. Belgium, no. 9267/81, ECHR 2 March 1987; GOMIEN, 
D. Trumpas Europos žmogaus teisių konvencijos vadovas. Vilnius: Europos Tarybos infor- 
macijos ir dokumentacijos centras, 1995, p. 79-80. 

* Grosaru v. Romania, no. 78039/01, ECHR 2 March 2010; Sitaropoulos and Giakoumo- 
poulos v. Greece |GC), no. 42202/07, ECHR 15 March 2012. 

*5 Žr: Lella 0. Finland (dec.), no. 51975/99, ECHR 15 October 2002; Lykourezos vu. 
Greece, no. 33554/03, ECHR 15 June 2006; Kovach v. Ukraine, no. 39424/02, ECHR 7 
February 2008. 

taikomas tik rinkimams į „įstatymų leidybos institucijas“ arba bent jau į vie- 
nus tokios institucijos rūmus, jei ją sudaro dveji arba daugiau rūmų““". Kita 
vertus, sąvoka „įstatymų leidybos institucija“ nebūtinai reiškia tik naciona- 
linį parlamentą: ji turi būti aiškinama atsižvelgiant į atitinkamos valstybės 
konstitucinę santvarką“?'. Siekdamas užtikrinti, kad „veiksminga politinė 
demokratija“ tinkamai funkcionuotų teritorijose, kuriose taikoma Žmo- 
gaus teisių ir pagrindinių laisvių apsaugos konvencija, Europos Žmogaus 
Teisių Teismas spręsdamas, ar institucija gali būti laikoma įstatymų leidžia- 
mąja institucija arba jos dalimi, atsižvelgia ne tik į tokios institucijos turi- 
mas griežtai įstatymų leidybos galias, bet ir į institucijos funkciją visame 
įstatymų leidybos procese; didelę reikšmę turi aplinkybė, kad institucija ne 
tik būtų išimtinai patariamoji, bet ir turėtų sprendžiamąjį balsą įstatymų 
leidybos procese'““. 

Žmogaus teisių ir pagrindinių laisvių apsaugos konvencijos Pirmojo 
protokolo 3 straipsnis taikomas rinkimams į Europos Parlamentą“““. Šiuo 
požiūriu labai svarbus yra Europos Žmogaus Teisių Teismo 1999 m. vasa- 
rio 18 d. sprendimas Mattheus prieš Jungtinę Karalystę byloje. Jame Teismas 
aiškino konvencijos Pirmojo protokolo 3 straipsnį ir išplėtė jo taikymo ri- 
bas — jis taikomas ir Europos Parlamentui. Iki šio Europos Žmogaus Teisių 
Teismo sprendimo buvo suprantama, kad į konvencijos Pirmojo protokolo 
3 straipsnio taikymo sritį patenka tik valstybių konvencijos dalyvių na- 
cionalinės įstatymų leidybos institucijos. Šiame sprendime buvo sukurtas 
precedentas, kad į minėtojo konvencijos straipsnio reguliavimo sritį gali 
patekti ne tik valstybių nacionalinės institucijos. Vertindamas, ar Žmo- 
gaus teisių ir pagrindinių laisvių apsaugos konvencijos Pirmojo protokolo 
3 straipsnis taikytinas tokiai institucijai kaip Europos Parlamentas, Europos 


“6 Mathieu-Mohin and Clerfayt v. Belgium, no. 9267/81, ECHR 2 March 1987; Sejdič and 
Finci v. Bosnia and Herzegovina |GC|, nos. 27996/06 and 34836/06, ECHR 22 December 
2009. 


* Cherepkov v. Russia (dec.), no. 51501/99, ECHR 25 January 2000; Krivobokov v. 
Ukraine (dec.), no. 38707/04, ECHR 19 February 2013; Vito Sante Santoro vu. Italy, no. 
36681/97, ECHR 1 July 2004. EŽTT byloje Vito Sante Santoro prieš Italiją priimtame 
sprendime pabrėžė, kad atsižvelgiant į Italijos Konstitucijos 117 straipsnį ir 121 straipsnio 
2 dalį regioninės tarybos (angl. regional councils) turi įgaliojimus priimti savo atstovauja- 
mo regiono teritorijoje įstatymus kai kuriais demokratinei visuomenei svarbiais klausimais, 
pavyzdžiui, dėl vietos politikos, visuomenės sveikatos, švietimo, miestų planavimo, žemės 
ūkio. Atsižvelgdamas į tai EŽTT konstatavo, kad Konstitucija suteikė regioninėms tary- 
boms pakankamai plačius įgaliojimus, kad jos galėtų būti pripažintos įstatymų leidžiamo- 
sios institucijos sudėtine dalimi. 


** Žr: Py v. France, no. 66289/01, ECHR 11 January 2005; Matthews v. the United King- 
dom |GC|, no. 24833/94, ECHR 18 February 1999. 


* Mattheus v. the United Kingdom |GC], no 24833/94, ECHR 18 February 1999; Greens 
and M. T. v. the United Kingdom, nos. 60041/08 and 60054/08, ECHR 23 November 2010. 

Žmogaus Teisių Teismas rėmėsi tuo, kad konvencija yra gyvas dokumen- 
tas, kuris turi būti aiškinamas atsižvelgiant į realijas. Vien tai, kad tam tikra 
institucija konvencijos projekto rengėjų nebuvo numatyta ar įsivaizduoja- 
ma, negali sutrukdyti tokiai institucijai patekti į konvencijos taikymo sritį. 
Asmenys ne kartą kreipėsi į Europos Žmogaus Teisių Teismą ir skundėsi, 
jog dėl to, kad jiems nebuvo suteikta teisė balsuoti referendume arba vals- 
tybės vadovo rinkimuose, buvo pažeistas Žmogaus teisių ir pagrindinių 
laisvių apsaugos konvencijos Pirmojo protokolo 3 straipsnis. Tačiau Euro- 
pos Žmogaus Teisių Teismas konstatavo, kad šiame straipsnyje valstybėms 
konvencijos dalyvėms yra nustatyti įpareigojimai tik dėl rinkimų į įstatymų 
leidybos institucijas, ir šis konvencijos straipsnis netaikomas nei referendu- 
mams“, nei valstybės vadovo rinkimams“*!, 

Europos Žmogaus Teisių Teismas nagrinėjo ir klausimą, ar vietos val- 
džios institucijų rinkimai patenka į Žmogaus teisių ir pagrindinių laisvių 
apsaugos konvencijos Pirmojo protokolo 3 straipsnio taikymo sritį. Teis- 
mas pabrėžė, kad vietos valdžios institucijoms daugelyje valstybių suteikti 
įgaliojimai, o galia priimti norminius teisės aktus ir nutarimus turi būti 
atskirta nuo įstatymų leidybos galios, į kurią nukreipia konvencijos Pir- 
mojo protokolo 3 straipsnis, nepaisant to, kad įstatymų leidybos galia gali 
būti suteikta ne tik nacionaliniams parlamentams““?. Vietos valdžios insti- 
tucijos dėl savo galių ir funkcijų subordinuoto pobūdžio negali būti laiko- 
mos įstatymų leidybos institucijos dalimi““*; vietos, savivaldybių tarybų ir 
mero, neturinčių įstatymų leidybos įgaliojimų, rinkimai nepatenka į Žmo- 
gaus teisių ir pagrindinių laisvių apsaugos konvencijos Pirmojo protokolo 
3 straipsnio reguliavimo sritį“. 


0 Žr: Hilbe 0. Liechtenstein (dec.), no. 31981/69, ECHR 7 September 1999; Santoro 
v. Italy (dec.), no. 36681/97, ECHR 16 January 2003; Ž. v. Latvia (dec.), no. 14755/03, 
ECHR 26 January 2006; Mclean and Cole v. United Kingdom (dec.), nos. 12626/13 and 
2522/12, ECHR 26 June 2013. 


“i Niedžwiedž v. Poland (dec.), no. 1345/06, ECHR 11 March 2008; Guliyev v. Azerbai- 
jan (dec.), no. 35584/02, ECHR 27 May 2004; Boškoski v. the Former Yugoslau Republic of 
Macedonia (dec.), no. 11676/04, ECHR 2 September 2004. 


“2 Cherepkov v. Russia (dec.), no. 51501/99, ECHR 25 January 2000; Santoro v. Italy 
(dec.), no. 36681/97, ECHR 16 January 2003; Mėlka v. Poland (dec.), no. 56550/00, 
ECHR 11 April 2006; Melean and Cole v. United Kingdom (dec.), nos. 12626/13 and 
2522/12, ECHR 26 June 2013. 


4 Xuereb v. Malta (dec.), no. 52492/99, ECHR 15 June 2000. EŽTT šiame nutarime 
pabrėžė, kad Maltos vietos tarybos tvarkydamos vietos reikalus gali daryti tik tai, ką leidžia 
įstatymo arba vyriausybės sprendimai, turintys įstatymo galią (angl. delegated legislation). 
“4 Salleras Llinares 0. Spain (dec.), no 52226/99, ECHR 12 October 2000; Cherepkov 
v. Russia (dec.), no. 51501/99, ECHR 25 January 2000; Gorizdra v. Moldova (dec.), no. 
53180/99, ECHR 2 July 2002; Krasnov and Skuratov v. Russia (dec.), nos. 17864/04 and 
21396/04, ECHR 14 December 2004. 

Rinkimų teisės. Kaip minėta, Žmogaus teisių ir pagrindinių lais- 
vių apsaugos konvencijos Pirmojo protokolo 3 straipsnyje yra įtvirtintos 
šios teisės: teisė balsuoti (teisė rinkti), teisė iškelti savo kandidatūrą rin- 
kimuose (teisė būti renkamam), teisė laimėjus rinkimus būti parlamento 
nariu. Teisė rinkti ir teisė būti renkamam nėra absoliučios teisės, joms gali 
būti taikomi apribojimai““?. Valstybės Žmogaus teisių ir pagrindinių lais- 
vių apsaugos konvencijos dalyvės savo vidaus teisės sistemose nustato šių 
teisių įgyvendinimo sąlygas, kurios pagal konvencijos Pirmojo protokolo 
3 straipsnį iš esmės yra galimos; šioje srityje jos turi plačią diskrecijos lais- 
vę?38 


nustato, ar buvo laikytasi Žmogaus teisių ir pagrindinių laisvių apsaugos 


„ Tačiau būtent Europos Žmogaus Teisių Teismas yra ta institucija, kuri 


konvencijos Pirmojo protokolo 3 straipsnyje nustatytų reikalavimų; šis teis- 
savo kandidatūrą rinkimuose (teisės būti renkamam) įgyvendinimo sąlygos: 
1) neapriboja šių teisių taip, kad pakenktų jų esmei ir dėl jų tos teisės taptų 
neveiksmingos; 2) sąlygos yra nustatytos siekiant teisėto tikslo; 3) pritai- 
kytos priemonės yra proporcingos, nėra savavališkos““', atitinka teisėtumo 
reikalavimus““*. Taigi tokios sąlygos (apribojimai) taip pat turi derintis su 
teisės viršenybės principu ir būti tinkamai apsaugotos nuo savavališkumo““". 

Žmogaus teisių ir pagrindinių laisvių apsaugos konvencijos Pirmo- 
jo protokolo 3 straipsnyje įtvirtintos teisės yra taip glaudžiai susijusios su 


** Ahmed and Others v. the United Kingdom, no. 22954/93, ECHR 2 September 1998; La- 
bita v. Italy |GC|, no. 26772/95, ECHR 6 April 2000; Podkolzina v. Latvia, no. 46726/99, 
ECHR 9 April 2002; Sevinger and Eman v. the Netherlands (dec.), nos. 17173/07 and 
17180/07, ECHR 6 September 2007; Gakiyev and Gakiyeva v. Russia, no. 3179/05, ECHR 
23 April 2009; Orujov v. Azerbaijan, no. 4508/06, ECHR 26 July 2011. 


“ Gitonas and Others v. Greece, nos. 18747/91, 19376/92, 19379/92, ECHR I July 1997; 
Campagno v. Italy, no. 77955/01, ECHR 23 March 2006; McGuinness v. the United King- 
dom (dec.), no. 39511/98, ECHR 8 June 1999; Vito Sante Santoro v. Italy, no. 36681/97, 
ECHR 1 July 2004. 


“7 Holovaty v. Ukraine (dec.), no. 43239/98, ECHR 16 March 2000; Aziz v. Cyprus, no. 
69949/01, ECHR 22 June 2004; Hirst v. the United Kingdom (No. 2) ĮGC], no. 74025/01, 
ECHR 6 October 2005; Vitrenko and Others (dec.), no. 23510/02, ECHR 16 December 
2008; Alajos Kiss v. Hungary, no. 38832/06, ECHR 20 May 2010; Khanhuseyn Aliyev v. 
Azerbaijan, no. 19554/06, ECHR 21 February 2012. 


W* Sitaropoulos and Giakoumopoulos v. Greece ĮGC], no. 42202/07, ECHR 15 March 2012; 
Seyidzade v. Azerbaijan, no. 37700/05, ECHR 3 December 2009; Tūnase v. Moldova |GC), 
no. 7/08, ECHR 27 April 2010. 


** Petkov and Others v. Bulgaria, nos. 77568/01, 178/02 and 505/02, ECHR 11 June 2009. 

konkrečiu asmeniu, kad nėra perduodamos“*". Pasyviajai rinkimų teisei 
gali būti taikomi griežtesni reikalavimai nei aktyviajai rinkimų teisei““!. 

Europos Žmogaus Teisių Teismo jurisprudencijoje vartojant sąvokas 
„asmens teisės“ arba „subjektinės teisės“ kelti savo kandidatūrą rinkimuose 
(būti renkamam) remiantis Žmogaus teisių ir pagrindinių laisvių apsaugos 
konvencijos Pirmojo protokolo 3 straipsniu paprastai būdavo leidžiama tik 
fiziniams asmenims. Tačiau gana neseniai buvo pripažinta, kad kai rin- 
kimų įstatymai arba nacionalinių institucijų pasirinktos priemonės riboja 
atskirų kandidatų teisę savo kandidatūrą rinkimuose kelti partijos sąraše, 
atitinkama partija, kaip juridinis asmuo, remdamasi konvencijos Pirmojo 
protokolo 3 straipsniu gali savarankiškai teigti esanti auka (angl. claim to be 
a victim)““. 

Valstybės turi plačią veiksmų laisvę savo konstitucinėje santvarkoje 
nustatyti taisykles, reglamentuojančias parlamento narių statusą, įskaitant 
kriterijus (sąlygas), kada asmenys neturi teisės būti jais renkami. Nors atsi- 
rado dėl bendrojo intereso užtikrinti parlamento narių nepriklausomumą, 
taip pat ir rinkėjų pasirinkimo laisvę, kriterijai (sąlygos) skiriasi ir priklauso 
nuo konkrečiai valstybei būdingų istorinių ir politinių veiksnių“. 

Žmogaus teisių ir pagrindinių laisvių apsaugos konvencijos Pirmojo 
protokolo 3 straipsnis garantuoja ne teisę laimėti rinkimus per se, bet teisę 
kelti savo kandidatūrą rinkimuose sąžiningomis ir demokratinėmis sąly- 
gomis““'. Jeigu asmenys galėjo dalyvauti rinkimuose turėdami vienodas 
galimybes su kitais kandidatais, vien faktas, kad jie nelaimėjo rinkimų, 


nereiškia, kad buvo pažeistas konvencijos Pirmojo protokolo 3 straipsnis“. 


“V Kolomoytsev-Rybalka and Others v. Ukraine, Kolomoytsev-Rybalka v. Ukraine (dec.), nos. 
39808/02 and 11632/03, ECHR 30 August 2011. 


*! Melnychenko v. Ukraine, no. 17707/02, ECHR 19 October 2004; Ždanoka v. Latvia 
ĮGC|], no. 58278/00, ECHR 16 March 2006; Sukhovetskyy vu. Ukraine, no. 13716/02, 
ECHR 28 March 2006; Erel and Damdelen v. Cyprus (dec.), no. 39973/07, ECHR 14 De- 
cember 2010. 


“2 Russian Conservative Party of Entrepreneurs and Others v. Russia, nos. 55066/00 and 


55638/00, ECHR 11 January 2007; The Georgian Labour Party v. Georgia, no. 9103/04, 
ECHR 6 July 2008. 


** Krasnov and Skuratov v. Russia, nos. 17864/04 and 21396/04, ECHR 19 July 2007; 
Russian Conservative Party of Entrepreneurs and Others v. Russia, nos. 55066/00 and 
55638/00, ECHR 11 January 2007; Sarukhanyan v. Armenia, no. 38978/03, ECHR 27 
May 2008. 

“4 Mammadov v. Azerbaijan (No. 2), no. 6441/06, ECHR 10 January 2012; Hajili v. Azer- 
baijan, no. 6984/06, ECHR 10 January 2012. 

*“* Babenko v. Ukraine (dec.), no. 43476/98, ECHR 4 May 1999; Vitrenko and Others v. 
Ukraine (dec.), no. 23510/02, ECHR 16 December 2008. 

Rinkimų sistemos. Žmogaus teisių ir pagrindinių laisvių apsaugos 
konvencijoje nėra nustatyta pareiga valstybei įdiegti kokią nors konkrečią 
rinkimų sistemą. Rinkimų sistemos pasirinkimas — ar tai būtų proporcingo 
atstovavimo sistema, paprastos daugumos sistema (angl. First-Past-the-Post 
System) ar kita sistema — yra sritis, kurioje valstybės turi plačią diskrecijos 
laisvę““*; sprendimą, kokią rinkimų sistemą pasirinkti, kurį lemia konkre- 
čiai valstybei būdingos istorinės ir politinės aplinkybės, iš esmės turi priimti 
pati valstybė" 
vencijos Pirmojo protokolo 3 straipsnį, rinkdamosi rinkimų sistemą valsty- 


„ Pagal Žmogaus teisių ir pagrindinių laisvių apsaugos kon- 


bės konvencijos dalyvės turi plačią diskrecijos laisvę. Tai buvo konstatuota 
daugelyje Europos Žmogaus Teisių Teismo rinkimų bylose priimtų aktų. 


5. Referendumo institutas pasaulio valstybėse 


Referendumas — tai tiesioginės demokratijos institutas. Per referendumą 
šalies gyventojai tiesiogiai balsuoja tam tikru pateiktu klausimu ir taip 
išreiškia savo valią. Lietuvos Respublikos Konstitucinis Teismas 1994 m. 
liepos 22 d. nutarime konstatavo, kad pagal teisės teoriją ir konstituci- 
nes tradicijas referendumas suprantamas kaip piliečių visuotinis balsavimas 
konstitucijos, įstatymo ar atskirų jo nuostatų priėmimo, vidaus ir užsienio 
politikos klausimais. Šio demokratijos instituto esmę nusako du pagrindi- 
niai kriterijai: 1) tiesioginis tautos suverenių galių (lot. suprema potestas) 
apibūdinimas ir 2) įgyvendinant tiesioginę demokratiją priimtų aktų tei- 
sinė reikšmė. 

Referendumų rūšys. Skirtingų valstybių konstitucijų analizė leidžia 
skirti keletą referendumų rūšių, t. y. klasifikuoti referendumus pagal tam 
tikrą pasirinktą požymį. 

Pagal teritorijos dalį, kurioje referendumai organizuojami ir vykdomi, 
skiriami nacionaliniai referendumai — vykdomi visoje valstybės teritorijoje, 
ir vietos bei regioniniai referendumai — vykdomi tik tam tikroje valstybės 
teritorijos dalyje, valstybės teritoriniuose vienetuose. 

Daugelio valstybių konstitucijose yra įtvirtintos nuostatos, numa- 
tančios nacionalinius referendumus, bet kai kurių valstybių konstitucijo- 
se nacionaliniai referendumai neminimi (pavyzdžiui, Belgijos Karalystės 
Konstitucijoje, Norvegijos Karalystės Konstitucijoje, Kipro Respublikos 
Konstitucijoje). Kita vertus, tai nebūtinai reiškia, kad tokiu atveju valsty- 
bėje negali būti ir nėra rengiami nacionaliniai referendumai (pavyzdžiui, 
Kipro Respublikoje nacionalinių referendumų organizavimo klausimus 


“6 Matthews v. the United Kingdom |GC), no. 24833/94, ECHR 18 February 1999. 
*7 Grosaru v. Romania, no. 78039/01, ECHR 2 March 2010. 

reglamentuoja įstatymas; Norvegijos Karalystėje 1972 ir 1994 m. vyko 
nacionaliniai referendumai, kurių organizavimo teisinis pagrindas buvo 
parlamento priimti specialieji aktai). Jeigu valstybės konstitucijoje nacio- 
naliniai referendumai nenumatyti, jie ir organizuojami labai retai. 

Valstybių konstitucijose nuostatos dėl vietos ir regioninių referendumų 
organizavimo įtvirtintos rečiau, palyginti su nacionaliniais referendumais. 
Kai kuriose valstybėse apskritai nėra numatyta galimybė organizuoti ir vyk- 
dyti vietos ar regionų referendumus (pavyzdžiui, Latvijos Respublikoje, 
Lietuvos Respublikoje). Valstybėse, kuriose gali būti organizuojami tokie 
referendumai, atitinkamos nuostatos gali būti įtvirtintos ir pačioje kons- 
titucijoje (pavyzdžiui, Prancūzijos Respublikos, Armėnijos Respublikos, 
Šveicarijos Konfederacijos, Belgijos Karalystės, Lenkijos Respublikos, Slo- 
vakijos Respublikos, Rusijos Federacijos) arba tik įstatymuose. Pavyzdžiui, 
Prancūzijos Respublikos Konstitucijos 72—1 straipsnyje nustatyta, kad or- 
ganinio įstatymo numatytomis sąlygomis sprendimo ar akto, priklausančio 
teritorinės bendruomenės kompetencijai, projektai gali būti jos iniciatyva 
perduoti šios teritorinės bendruomenės rinkėjams priimti sprendimą refe- 
rendume. Armėnijos Respublikos Konstitucijos 107 straipsnyje nustatyta, 
kad municipaliteto gyventojai gali tiesiogiai dalyvauti valdant municipa- 
liteto veiklą ir sprendžiant klausimus vietinės reikšmės referendume, ku- 
rio vykdymo tvarką nustato įstatymas. Belgijos Karalystės Konstitucijos 
41 straipsnyje nurodyta, kad klausimais, susijusiais su komunos ar provin- 
cijos interesais, atitinkamoje komunoje ar provincijoje galima organizuoti 
referendumą. Lenkijos Respublikos Konstitucijos 170 straipsnyje nusta- 
tyta, kad savivaldos bendrijos nariai referendumu gali spręsti su bendrija 
susijusius klausimus, įskaitant teritorinės savivaldos institucijos, sudarytos 
tiesioginiais rinkimais, atšaukimo klausimą. Vietos referendumo vykdymo 
principus ir tvarką nustato įstatymas. Slovakijos Respublikos Konstitucijos 
67 straipsnyje nustatyta, kad teritorinė savivalda įgyvendinama inter alia 
vietos ir aukštesniojo teritorinio vieneto referendumais. 

Pagal tai, ar tam tikras klausimas turi būti sprendžiamas tik referendu- 
mu, skiriami privalomieji referendumai. Jie organizuojami, kai pagal vals- 
tybėje galiojantį teisinį reguliavimą tam tikras klausimas turi ir gali būti 
sprendžiamas tik referendumu. Pavyzdžiui, Vengrijos Respublikos Kons- 
titucijos 8 straipsnyje nustatyta, kad parlamentas turi skelbti nacionalinį 
referendumą, kai jį pasiūlo ne mažiau kaip 200 000 (du šimtai tūkstančių) 
piliečių, turinčių rinkimų teisę; Šveicarijos Konstitucijos 140 straipsnyje 
expressis verbis nurodyta, dėl kokių klausimų turi būti organizuojamas pri- 
valomasis referendumas — inter alia dėl federalinės Konstitucijos pakeiti- 
mų. Dar skiriami papildomieji referendumai: sprendimas tam tikru klausimu 

neprivalo ir neturi būti priimamas referendumu, ir referendumas organi- 
zuojamas turinčių teisę jį inicijuoti subjektų nuožiūra“**. Papildomieji re- 
ferendumai pagal subjektą, turintį teisę inicijuoti referendumo organizavi- 
mą, gali būti skirstomi į referendumus, organizuojamus valstybės valdžios 
institucijos iniciatyva, pavyzdžiui, Vengrijos Respublikos Konstitucijos 
8 straipsnyje nustatyta, kad parlamentas gali skelbti nacionalinį referen- 
dumą, kai jį pasiūlo respublikos prezidentas, vyriausybė, ir referendumus, 
organizuojamus elektorato dalies iniciatyva, pavyzdžiui, Vengrijos Respu- 
blikos Konstitucijos 8 straipsnyje nustatyta, kad parlamentas gali skelbti 
nacionalinį referendumą, kai jį pasiūlo 100 000 (šimtas tūkstančių) rinki- 
mų teisę turinčių piliečių. 

Nemažai valstybių yra numačiusios, kad privalomieji referendumai turi 
būti vykdomi dėl šalies konstitucijos pataisų. Valstybėse gali būti nustatyta, 
kad privalomasis referendumas turi būti organizuojamas dėl kiekvienos 
konstitucijos pataisos (pavyzdžiui, Airijos Respublikoje“, Azerbaidžano 
Respublikoje“*?, Šveicarijos Konfederacijoje“'), viso Konstitucijos teks- 
to pakeitimo (pavyzdžiui, Ispanijos Karalystėje“*), dėl tam tikrų pačioje 
konstitucijoje nurodytų jos nuostatų (pavyzdžiui, Estijos Respublikoje“, 
Latvijos Respublikoje*“*). 


448 


Pavyzdžiui, Turkijos Respublikos Konstitucijos 175 straipsnyje nustatyta, kad Res- 
publikos Prezidentas pataisas dėl Konstitucijos gali grąžinti Turkijos Didžiajam Medžlisui 
svarstyti pakartotinai; jei Medžlisas dviejų trečdalių visų narių balsų dauguma pakartotinai 
priims prezidento grąžintą Konstitucijos pataisų įstatymo projektą ir jo nekeis, Respublikos 
Prezidentas tokį įstatymą galės teikti referendumui. 


*“* Airijos Respublikos Konstitucijos 47 straipsnyje nustatyta, kad kiekvienas Konstituci- 


jos pakeitimas turi būti pateiktas svarstyti tautai referendume Konstitucijos 46 straipsnyje 
nustatyta tvarka; šiame straipsnyje nurodyta, kad Konstitucijos keitimo iniciatyvos teisę turi 
parlamentas. Jis priima įstatymo projektą, kuriam turi pritarti abeji parlamento rūmai ir 
kuris vėliau pateikiamas svarstyti tautai referendume, atsižvelgiant į rengiant referendumą 
galiojančius įstatymus. 

“0 Azerbaidžano Respublikos Konstitucijos 3 straipsnyje nustatyta, kad Azerbaidžano Res- 
publikos Konstitucijos priėmimas ir keitimas gali būti sprendžiamas tik referendumu. 


*! Sveicarijos Konstitucijos 140 straipsnyje, reglamentuojančiame privalomuosius refe- 


rendumus, nustatyta, kad tauta ir kantonai balsuoja dėl federalinės Konstitucijos pakeitimų. 
“* Ispanijos Karalystės Konstitucijos 168 straipsnis. 
“* Estijos Respublikos Konstitucijos 162 straipsnyje nustatyta, kad tik referendumu gali 
būti keičiamas Konstitucijos pirmojo skirsnio „Bendrosios nuostatos“ ir penkioliktojo 
skirsnio „Konstitucijos keitimas“ nuostatos. 


“* Latvijos Respublikos Konstitucijos 77 straipsnyje nustatyta, kad Latvijos parlamentui 
pakeitus Konstitucijos 1, 2, 3, 4, 6 ar 77 straipsnius reikalingas rengiant referendumą gautas 
pritarimas, kad šios pataisos įsigaliotų. Latvijos Konstitucijoje reglamentuota, kad: Latvija 


yra nepriklausoma demokratinė respublika (1 str.); Latvijos valstybės suverenitetas priklau- 

Valstybių konstitucijose gali būti nurodyti ir kiti klausimai, dėl kurių 
turi būti rengiami privalomieji referendumai. Pavyzdžiui, dėl kvazikons- 
titucinių nuostatų (Šveicarijos Konstitucijoje nustatyta, kad privalomasis 
referendumas turi būti organizuojamas dėl skubos tvarka paskelbtų federa- 
linių įstatymų, kurie neturi konstitucingumo pagrindo ir kurių galiojimo 
laikas yra ilgesnis nei vieni metai), dėl sąjungų su kitomis valstybėmis (pa- 
gal Šveicarijos Konfederacijos Konstituciją, privalomasis referendumas turi 
būti organizuojamas dėl prisijungimo prie kolektyvinio saugumo organi- 
zacijos arba viršnacionalinės bendrijos; pagal Latvijos Respublikos Kons- 
tituciją, referendumu turi būti sprendžiamas Latvijos narystės Europos 
Sąjungoje klausimas; Kroatijos Respublikos Konstitucijoje nustatyta, kad 
sprendimas, susijęs su Kroatijos Respublikos prisijungimu prie sąjungos 
su kitomis valstybėmis, turi būti teikiamas spręsti referendumu). Danijos 
Karalystės Konstitucijos 29 straipsnyje nustatyta, kad privalomasis referen- 
dumas turi būti organizuojamas norint pakeisti teisę balsuoti suteikiantį 
amžiaus cenzą. Azerbaidžano Respublikos Konstitucijos 3 straipsnyje nu- 
statyta, kad tik referendumu gali būti sprendžiamas Azerbaidžano Respub- 
likos valstybės sienų keitimo klausimas. 

Valstybėse gali būti įtvirtintas teisinis reguliavimas, kad privalomasis re- 
ferendumas turi būti organizuojamas, kai to prašo nustatytas rinkimų teisę 
turinčių valstybės gyventojų skaičius arba atitinkama Konstitucijoje ar įsta- 
tyme nurodyta valstybės valdžios institucija. Pavyzdžiui, šiuo atveju tinka jau 
minėtas pavyzdys: Vengrijos Respublikos Konstitucijos 8 straipsnyje nustaty- 
ta, kad parlamentas skelbia nacionalinį referendumą, kai jį pasiūlo ne mažiau 
kaip du šimtai tūkstančių piliečių, turinčių rinkimų teisę, ir parlamentas gali 
skelbti nacionalinį referendumą, kai jį pasiūlo respublikos prezidentas, vy- 
riausybė arba šimtas tūkstančių rinkimų teisę turinčių piliečių. Tokia kons- 
titucijos nuostata suponuoja išvadą, kad tais atvejais, kai skelbti nacionalinį 
referendumą siūlo ne mažiau kaip 200 000 (du šimtai tūkstančių) rinkimų 
teisę turinčių piliečių, parlamentas turi pareigą ir privalo skelbti referendu- 
mą, o tais atvejais, kai skelbti nacionalinį referendumą siūlo 100 000 (šimtas 
tūkstančių) rinkimų teisę turinčių piliečių, parlamentas gali, bet neprivalo 
skelbti referendumo. Slovėnijos Respublikos Konstitucijos 170 straipsnyje 
nustatyta, kad Valstybės Susirinkimas (žemieji parlamento rūmai) privalo 
teikti svarstomas Konstitucijos pataisas referendumui, jeigu to reikalauja ne 
mažesnė nei trisdešimties deputatų grupė. 


so Latvijos tautai (2 str.); Latvijos valstybės teritoriją, atsižvelgiant į tarptautinėmis sutarti- 
mis nustatytų sienų ribas, sudaro Vidžemė, Latgala, Kuržemė ir Žiemgala (3 str.); Latvijos 
Respublikos valstybinė kalba yra latvių kalba; Latvijos vėliava — raudona ir balta juosta 
(4 str.); Latvijos parlamentas (Saeima) renkamas visuotiniais, lygiais, tiesioginiais rinkimais, 
pagrįstais proporcingu atstovavimu ir slaptu balsavimu (6 str.). 

Pagal referendumo rezultatų privalomumą skiriami sprendžiamie- 
ji referendumai (jo rezultatai yra teisiškai privalomi, saistantys) ir pata- 
riamieji (konsultaciniai) referendumai. Į patariamojo referendumo metu 
išreikštą rinkėjų nuomonę valstybės valdžios institucijos neprivalo at- 
sižvelgti, jo rezultatai nėra privalomi valstybės valdžios institucijoms. 
Valstybių praktika šioje srityje skirtinga: kai kuriose valstybėse gali būti 
numatyta galimybė organizuoti tik sprendžiamuosius referendumus, kito- 
se — ir sprendžiamuosius, ir patariamuosius. Valstybėse, kuriose numatyta 
galimybė organizuoti abiejų minėtų rūšių referendumus, kriterijai, lemian- 
tys, koks referendumas turi būti organizuojamas, gali skirtis ir priklausyti 
nuo tam tikrų dalykų. Vienas iš jų — referendumui teikiamo klausimo po- 
būdis: neretai skirtingų valstybių konstitucijose nurodyta, kokie klausimai 
gali būti sprendžiami tik referendumu, ir tokiu atveju referendume priim- 
tas sprendimas yra teisiškai įpareigojantis. Taip pat svarbus referendume 
balsavusių rinkėjų skaičius, pavyzdžiui, Portugalijos Respublikos Konsti- 
tucijos 115 straipsnyje nustatyta, kad referendumai turi būti įpareigojan- 
tys tik jeigu balsuotojų skaičius viršija pusę registruotų rinkėjų skaičiaus; 
Vengrijos Respublikos Konstitucijos 8 straipsnyje reglamentuota, kad naci- 
onalinis referendumas galioja, jeigu jame dalyvauja daugiau kaip pusė visų 
rinkimų teisę turinčių piliečių, o jo galia yra sprendžiamoji, jeigu daugiau 
kaip pusė visų teisėtai balsavusiųjų į pateiktąjį klausimą atsakė vienodai. 

Sprendžiamieji referendumai gali būti skirstomi į šias grupes: 1) re- 
ferendumai, kurių metu priimamas naujas teisės aktas (nauja konstituci- 
ja, konstitucijos pataisa, įstatymo nuostatos); 2) referendumai, kurių metu 
balsuojama ne dėl naujo teisės akto priėmimo, bet dėl akto, kuris jau yra 
priimtas, bet įsigalios ir bus taikomas tik jeigu jam bus pritarta referen- 
dume (tokie referendumai gali būti organizuojami dėl prisijungimo prie 
tarptautinių sutarčių ar sąjungų su kitomis valstybėmis); 3) referendumai, 
kai balsuojama dėl priimto ir galiojančio akto, kuris netenka galios, jeigu 
referendume balsuojama prieš jį arba nebalsuojama už jį per tam tikrą ter- 
miną nuo jo priėmimo (pavyzdžiui, Šveicarijos Konstitucijos 140 straips- 
nyje nustatyta, kad turi būti organizuojamas privalomasis referendumas 
dėl skubos tvarka paskelbtų federalinių įstatymų, kurie neturi konstitu- 
cingumo pagrindo ir kurių galiojimo laikas yra ilgesnis nei vieni metai; 
šiuos federalinius įstatymus ne vėliau kaip per vienus metus nuo priėmimo 
dienos Federalinis Susirinkimas privalo teikti balsavimui). 

Toliau daugiau kalbama apie nacionalinių referendumų organizavimą 
ir vykdymą pasaulio valstybėse. Tai, kad pačiose valstybių konstitucijo- 
se yra įtvirtintos nuostatos dėl referendumų, nereiškia, kad šiuo klausi- 
mu negali būti priimti ir įstatymai. Paprastai konstitucijoje yra įtvirtinami 

principai, referendumų organizavimo pagrindai, o išsamios referendumo 
organizavimo ir vykdymo taisyklės nustatomos įstatymuose. Konstitucinės 
nuostatos dėl referendumų organizavimo valstybėse gali būti įgyvendin- 
tos priimant ordinarinius (paprastuosius) įstatymus“? arba kitus valstybės 
konstitucijoje numatytus įstatymus, kurie turi aukštesnę teisinę galią nei 
paprastieji (ordinariniai) įstatymai, pavyzdžiui, organinius įstatymus (Is- 
panijos Karalystėje“"), konstitucinius įstatymus (Rusijos Federacijoje““'). 

Subjektai, turintys teisę skelbti referendumą, inicijuoti refe- 
rendumo paskelbimą ir organizavimą. Valstybių konstitucijų anali- 
zė rodo, kad jose nustatoma, kokie subjektai turi teisę skelbti referendu- 
mą, taip pat kokie subjektai turi teisę inicijuoti referendumo paskelbimą 
ir organizavimą. Jeigu valstybėje nustatyta, kad tam tikras klausimas turi 
arba gali būti sprendžiamas referendumu, konstitucijoje ir įstatymuose nu- 
statoma, kas turi įgaliojimus tokį referendumą skelbti; valstybių praktika 
rodo, kad daugelyje valstybių teisė skelbti referendumą suteikta valstybės 
vadovui ir parlamentui. Valstybės konstitucijoje ir įstatyme gali būti nu- 
rodyti ir subjektai, turintys teisę inicijuoti referendumo paskelbimą bei 
organizavimą. Subjektai, turintys teisę inicijuoti referendumo paskelbimą 
ir organizavimą, skirstytini į dvi grupes: valstybės valdžios institucijos (gali 
būti vykdomoji valdžia (ypač prezidentas) arba įstatymų leidžiamoji val- 
džia (parlamentas arba dalis parlamento narių) ir elektorato dalis. Valstybė- 
se gali būti nustatyta, kad įgaliota valstybės valdžios institucija turi skelbti 
arba gali skelbti referendumą, kai to prašo kita valstybės valdžios institucija 
ir (arba) elektorato dalis. 

Valstybių konstitucijose gali būti numatyta, kad sprendimą organizuoti 
referendumą tam tikra valstybės valdžios institucija (prezidentas, parlamen- 
tas) turi teisę priimti vienasmeniškai. Šie jos įgaliojimai nėra saistomi kitų 
institucijų sprendimais (pritarti, pasiūlyti skelbti referendumą, pan.); kitais 
atvejais valstybės valdžios institucija vienasmeniškai sprendimo organizuoti 
referendumą priimti negali, nes sprendimas dėl referendumo organizavimo 
gali būti priimtas dėl to sutarus kelioms valstybės valdžios institucijoms, 
pavyzdžiui, prezidentui ir vyriausybei, prezidentui ir parlamentui. 


“5 Lenkijos Respublikos Konstitucijos 125 straipsnyje nustatyta, kad referendumo vykdy- 
mo principus ir tvarką nustato įstatymas. 


“ė Ispanijos Karalystės Konstitucijos 92 straipsnyje nustatyta, kad Konstitucijoje numa- 


tytų skirtingų rūšių referendumų organizavimo sąlygos ir tvarka nustatytos organiniame 
įstatyme. 


“7 Rusijos Federacijos Konstitucijos 84 straipsnyje nustatyta, kad Rusijos Federacijos pre- 


zidentas skiria referendumą federalinio konstitucinio įstatymo nustatyta tvarka. 

Turkijos Respublikos Konstitucijos 175 straipsnyje nurodyta, kad Res- 
publikos Prezidentas pataisas dėl Konstitucijos gali grąžinti Turkijos Di- 
džiajam Nacionaliniam Medžlisui svarstyti pakartotinai; jeigu Medžlisas 
dviejų trečdalių visų narių balsų dauguma pakartotinai priims prezidento 
grąžintą Konstitucijos pataisų įstatymo projektą ir jo nekeis, prezidentas 
galės teikti tokį įstatymą referendumui. Toks teisinis reguliavimas perša 
išvadą, kad šiuo atveju Turkijos prezidentas pats vienasmeniškai priima 
sprendimą dėl referendumo organizavimo. Estijos Respublikos Konstitu- 
cijos 105 straipsnyje nustatyta, kad parlamentas turi teisę teikti įstatymo 
projektą ar kitą svarbų valstybei klausimą svarstyti referendume; taigi šiuo 
atveju Estijos Respublikos parlamentas pats priima sprendimą dėl refe- 
rendumo organizavimo. Latvijos Respublikos Konstitucijos 48 straipsnyje 
nustatyta, kad prezidentas turi teisę siūlyti paleisti Latvijos parlamentą; dėl 
tokio siūlymo rengiamas referendumas. Gruzijos Respublikos Konstituci- 
jos 74 straipsnyje nustatyta, kad Gruzijos prezidentas turi teisę remdamasis 


parlamento ar vyriausybės prašymu skelbti referendumą dėl konstitucijoje 
ir įstatymuose numatytų klausimų. Vengrijos Respublikos Konstitucijoje 
nustatyta, kad parlamentas gali skelbti nacionalinį referendumą, kai jį pa- 
siūlo respublikos prezidentas ar vyriausybė. Lenkijos Respublikoje įstaty- 
mų leidžiamąją valdžią įgyvendina Seimas ir Senatas; Lenkijos Respublikos 
Konstitucijos 125 straipsnyje nustatyta, kad skelbti nacionalinį referendu- 
mą turi teisę Seimas absoliučia balsų dauguma, dalyvaujant ne mažiau kaip 
pusei nustatyto deputatų skaičiaus, arba prezidentas Senato sutikimu ab- 
soliučia balsų dauguma, dalyvaujant ne mažiau kaip pusei senatorių. Toks 
teisinis reguliavimas suponuoja išvadą, kad šiuo atveju Seimas pats turi 
įgaliojimus priimti sprendimą dėl referendumo organizavimo, o preziden- 
tas — Senatui sutikus. Prancūzijos Respublikos Konstitucijos 11 straipsnyje 
nustatyta, kad prezidentas sesijų metu vyriausybės arba abejų parlamento 
rūmų (Nacionalinės Asamblėjos ir Senato) bendru siūlymu gali teikti re- 
ferendumui bet kokį įstatymo dėl viešųjų valdžių organizavimo, dėl refor- 
mų, susijusių su tautos ekonomine, socialine ar aplinkos politika, bei jas 
remiančių viešųjų tarnybų projektą arba teikiamą ratifikuoti sutartį, kuri, 
nors neprieštaraus Konstitucijai, darys įtaką institucijų funkcionavimui““*. 
Portugalijos Respublikos Konstitucijos 115 straipsnyje įtvirtinti prezi- 
dento įgaliojimai skelbti referendumą esant vyriausybės arba parlamento 
siūlymui, taigi šiuo atveju vėl turi būti prezidento ir parlamento arba prezi- 
dento ir vyriausybės sutarimas skelbti referendumą. Kroatijos Respublikos 


“* Prancūzijos Respublikos Konstitucijoje taip pat nurodyta, kad kai referendumas orga- 


nizuojamas Vyriausybės siūlymu, ji kiekvieniems rūmams teikia pranešimą, kurį pateikus 
rengiami debatai. 

Konstitucijos 87 straipsnyje nustatyta, kad pasiūlius vyriausybei ir kontra- 
signavus ministrui pirmininkui prezidentas gali surengti referendumą dėl 
siūlymų pakeisti Konstituciją arba dėl tokio klausimo, kuris, prezidento 
nuomone, yra svarbus Kroatijos Respublikos nepriklausomybei, vientisu- 
mui ir egzistavimui. Ispanijos Karalystės Konstitucijos 92 straipsnyje nu- 
statyta, kad ypač svarbūs politiniai sprendimai teikiami visuotiniam pata- 
riamajam referendumui; referendumą skelbia karalius ministro pirmininko 
siūlymu, prieš tai pritarus Deputatų Rūmams. 

Kokia rinkimų teisę turinčių valstybės gyventojų dalis turi teisę ini- 
cijuoti referendumo organizavimą, nustatoma valstybės konstitucijoje ir 
įstatymuose. Italijos Respublikos Konstitucijos 75 straipsnyje nustatyta, 
kad referendumas skelbiamas siekiant iš dalies arba visiškai panaikinti įsta- 
tymą arba įstatymo galią turintį aktą, kai to pareikalauja 500 000 (penki 
šimtai tūkstančių) rinkėjų arba penkių regionų tarybos. Pagal Šveicari- 
jos Konstitucijos 141 straipsnį jame nurodytais klausimais organizuojamas 
referendumas, jeigu to pareikalauja 50 000 (penkiasdešimt tūkstančių) 
balsavimo teisę turinčių asmenų arba 8 kantonai. Latvijos Respublikos 
Konstitucijos 14 straipsnyje nustatyta, kad ne mažiau kaip 1/10 rinkėjų 
turi teisę inicijuoti referendumą dėl parlamento (Saeimos) paleidimo; jei- 
gu referendume už parlamento paleidimą pasisako dauguma rinkėjų ir ne 
mažiau kaip 2/3 paskutiniuosiuose parlamento rinkimuose dalyvavusių 
rinkėjų, parlamentas laikomas paleistu. Gruzijos Respublikos Konstitucijos 
74 straipsnyje nustatyta, kad Gruzijos prezidentas turi teisę ne mažiau kaip 
200 000 (dviem šimtams tūkstančių) rinkėjų paprašius skelbti referendumą 
dėl konstitucijoje ir įstatymuose numatytų klausimų. Portugalijos Respub- 
likos Konstitucijos 115 straipsnyje nustatyta, kad referendumas gali būti 
surengtas prašymą Respublikos Asamblėjai pateikusių piliečių iniciatyva. 
Vengrijos Respublikos Konstitucijoje nustatyta, kad parlamentas skelbia 
nacionalinį referendumą, kai jį pasiūlo ne mažiau kaip du šimtai tūkstan- 
čių rinkimų teisę turinčių piliečių. Parlamentas gali skelbti nacionalinį re- 
ferendumą, kai jį pasiūlo šimtas tūkstančių rinkimų teisę turinčių piliečių. 

Referendumu sprendžiami klausimai. Valstybių konstitucijose 
gana abstrakčiai gali būti nurodyta, dėl ko turi arba gali būti organizuo- 
jami referendumai, kaip antai: valstybei ir visuomenei svarbiems klausi- 
mams, ypatingą reikšmę valstybei turintiems klausimams (Estijos Res- 
publikos Konstitucijos 105 str., Portugalijos Respublikos Konstitucijos 
161 str., Lenkijos Respublikos Konstitucijos 125 str., Slovakijos Respub- 
likos Konstitucijos 93 str.), svarbiausiems valstybės ir Tautos gyvenimo 
klausimams (Lietuvos Respublikos Konstitucijos 9 str.), valstybės nepri- 
klausomybei, vientisumui ir egzistavimui svarbiems klausimams spręsti 

(Kroatijos Respublikos Konstitucijos 87 str.), ypač svarbiems politiniams 
sprendimams priimti (Ispanijos Karalystės Konstitucijos 92 str.). Tačiau 
valstybių konstitucijose gali būti nurodyti ir konkretūs klausimai, dėl ku- 
rių sprendimo turi arba gali būti organizuojamas referendumas, pavyz- 
džiui: siekiant pakeisti valstybės konstituciją — visą jos tekstą ar tam tikras 
nuostatas (pavyzdžiui, Airijos Respublikoje, Šveicarijos Konfederacijoje, 
Ispanijos Karalystėje, Kroatijos Respublikoje), dėl įstatymo projekto (Kro- 
atijos Respublikos Konstitucijos 87 str., Airijos Respublikos Konstitucijos 
47 str., Graikijos Respublikos Konstitucijos 35, 44 str., Estijos Respubli- 
kos Konstitucijos 105 str.), siekiant iš dalies arba visiškai panaikinti įsta- 
tymą arba įstatymo galią turintį aktą (Italijos Respublikos Konstitucijos 
75 str.), dėl parlamento paleidimo (Latvijos Respublikos Konstitucijos 14, 
48 str.), dėl valstybės prezidento pašalinimo iš pareigų jam nebaigus savo 
kadencijos (Austrijos Respublikos Konstitucijos 60 str.), dėl tarptautinių 
sutarčių, sąjungų su kitomis valstybėmis (pagal Šveicarijos Konstituciją, 
privalomasis referendumas turi būti organizuojamas dėl prisijungimo prie 
kolektyvinio saugumo organizacijos arba viršnacionalinės bendrijos; pa- 
gal Latvijos Respublikos Konstituciją referendumu turi būti sprendžia- 
mas klausimas dėl Latvijos narystės Europos Sąjungoje, referendumu gali 
būti sprendžiami ir esminiai pokyčiai, susiję su Latvijos naryste Europos 
Sąjungoje; Kroatijos Respublikos Konstitucijoje nustatyta, kad sprendi- 
mas, susijęs su Kroatijos Respublikos prisijungimu prie sąjungos su ki- 
tomis valstybėmis, turi būti teikiamas referendumui; Slovakijos Respub- 
likos Konstitucijos 93 straipsnyje nustatyta, kad referendumu tvirtinamas 
konstitucinis įstatymas, kuriuo sudaroma sąjunga su kitomis valstybėmis 
arba išstojama iš tokios sąjungos), dėl valstybės sienų keitimo (Azerbai- 
džano Respublikos Konstitucijos 3 str.). Pavyzdžiui, Prancūzijos Res- 
publikos Konstitucijos 11 straipsnyje nustatyta, kad prezidentas sesijų metu 
Vyriausybės arba abejų rūmų bendru siūlymu gali teikti referendumui bet 
kokį įstatymo dėl viešųjų valdžių organizavimo, dėl reformų, susijusių su 
tautos ekonomine, socialine ar aplinkos politika, bei jas remiančių viešųjų 
tarnybų projektą arba teikiamą ratifikuoti sutartį, kuri, nors neprieštarauja 
Konstitucijai, darys įtaką institucijų funkcionavimui. 

Valstybių konstitucijose ir įstatymuose gali būti nurodyti klausimai, 
kurie negali būti sprendžiami referendumu, pavyzdžiui, dėl: kons- 
titucijos keitimo (Portugalijos Konstitucijos 115 str., Vengrijos Respubli- 
kos Konstitucijos 8 str. 3 d.), biudžeto, mokesčių, valstybės skolinimosi, 
finansinių valstybės įsipareigojimų, muitų, geležinkelio tarifų, pensijų ir 
sveikatos draudimo įmokų, kitus privalomus mokėjimus nustatančių įstaty- 
mų (Italijos Respublikos Konstitucijos 75 str., Latvijos Respublikos Kons- 

titucijos 73 str., Estijos Respublikos Konstitucijos 106 str., Vengrijos Res- 
publikos Konstitucija), amnestijos, malonės teikimo (Gruzijos Respublikos 
Konstitucijos 74 str., Italijos Respublikos Konstitucijos 75 str., Vengrijos 
Respublikos Konstitucija, Azerbaidžano Respublikos Konstitucijos 3 str., 
Slovėnijos Respublikos Konstitucijos 90 str.), nepaprastosios padėties įve- 
dimo ir atšaukimo (Estijos Respublikos Konstitucijos 106 str., Latvijos 
Respublikos Konstitucijos 73 str., Vengrijos Respublikos Konstitucija), 
tarptautinių sutarčių ir susitarimų ratifikavimo ir denonsavimo (Gruzijos 
Respublikos Konstitucijos 74 str., Italijos Respublikos Konstitucijos 75 str., 
Estijos Respublikos Konstitucijos 106 str.), dėl susitarimų su kitomis vals- 
tybėmis, įsipareigojimų, kylančių iš tarptautinių sutarčių (Latvijos Respub- 
likos Konstitucijos 73 str., Vengrijos Respublikos Konstitucija), klausimų, 
kurie riboja esmines (pagrindines) žmogaus konstitucines teises ir laisves, 
dėl pagrindinių teisių ir laisvių (Gruzijos Respublikos Konstitucijos 74 str., 
Slovakijos Respublikos Konstitucijos 93 str.), karo prievolės (Latvijos Res- 
publikos Konstitucijos 73 str.), karo paskelbimo ir jo pradžios (Latvijos 
Respublikos Konstitucijos 73 str., Vengrijos Respublikos Konstitucija), tai- 
kos sutarčių (Latvijos Respublikos Konstitucijos 73 str.), mobilizacijos ir 
demobilizacijos (Latvijos Respublikos Konstitucijos 73 str.), klausimo, su- 
sijusio su dalyvavimu karinėse operacijose (Vengrijos Respublikos Konsti- 
tucija), parlamento paleidimo (Vengrijos Respublikos Konstitucija), parla- 
mento narių, vietos savivaldos atstovų ir merų, Europos Parlamento narių 
rinkimų įstatymų turinio (Vengrijos Respublikos Konstitucija), institucijų 
steigimo (Vengrijos Respublikos Konstitucija), rinkimo, skyrimo ar tvir- 
tinimo pareigūnų, kurių rinkimas, skyrimas ar tvirtinimas priskirtas ati- 
tinkamai įstatymų leidžiamosios ir (arba) vykdomosios valdžios institucijų 
žiniai (Azerbaidžano Respublikos Konstitucijos 3 str.), stichinių nelaimių 
padarinių šalinimo (Slovėnijos Respublikos Konstitucijos 90 str. ). 
Referendumui teikiamas tekstas. Referendumui tekstas gali būti 
pateiktas skirtinga forma; išskiriamos šios: 1) parengtas konkretus konsti- 
tucijos pataisos ar įstatymo projekto tekstas; 2) galiojančios nuostatos pa- 
naikinimas; 3) principinis klausimas (pavyzdžiui, „Ar sutinkate, kad būtų 
pakeista Konstitucija ir Lietuvoje įsteigtas dvejų rūmų parlamentas?“; šiuo 
atveju užduodamas principinis klausimas, bet kartu nesprendžiama, kokias 
funkcijas atliks kiekvieni rūmai, kaip jie bus sudaromi ir pan.); 4) kon- 
kretus pasiūlymas (šiuo atveju rengiamas ne nuostatos, kurią siūloma pa- 
keisti, pakeitimo projekto tekstas, o klausimas, atspindintis labai konkretų 
pasiūlymą: „Ar sutinkate, kad būtų pakeista Konstitucija ir Seimo narių 
skaičius sumažintas nuo 141 iki 1317“). Referendumui teikiamas klausimas 
turi būti aiškus, nedviprasmiškas, suprantamas, neklaidinantis; balsuotojai 

turi būti informuoti apie referendumo padarinius; jiems turi būti suteik- 
ta galimybė atsakyti į referendumo klausimą „taip“, „ne“ arba neatsakyti. 
Klausimų, kurie gali būti teikiami referendumui, skaičius paprastai nėra 
ribojamas, bet kai kuriose valstybėse gali būti nustatomas. Pavyzdžiui, 
Portugalijos Respublikos Konstitucijos 115 straipsnyje nustatyta, kad per 
kiekvieną referendumą turi būti nagrinėjamas tik vienas klausimas; klau- 
simai turi būti suformuluoti objektyviai, aiškiai ir preciziškai, į juos turi 
būti atsakoma „taip“ arba „ne“ arba neatsakoma, jie neturi viršyti maksi- 
malaus įstatymų nustatyto skaičiaus. Referendumui teikiamam klausimui 
arba tekstui keliami reikalavimai paprastai nustatomi valstybių įstatymuose. 
Esminė sąlyga, kad balsuotojai galėtų laisvai susidaryti nuomonę apie re- 
ferendumui teikiamą klausimą, yra referendumui teikiamo teksto pasiekia- 
mumas. Valstybių praktika, susijusi su užtikrinimu, kad referendumui tei- 
kiamas tekstas būtų prieinamas, įvairi: jis gali būti spausdinamas oficialia- 
me leidinyje, skelbiamas visuomenės informavimo priemonėse, interneto 
svetainėse, be to, sudaromos galimybės susipažinti su juo pašto skyriuose. 
Kai kuriose valstybės nustatyta, kad valstybės institucijos turi pateikti bal- 
suotojams ne tik referendumui teikiamą tekstą, bet ir papildomą objekty- 
vią informaciją, paaiškinamąjį raštą. 

Daugelyje valstybių referendume balsuojama vieną dieną, kai kurio- 
se — ir dvi dienas. Kur leidžiama balsuoti iš anksto arba paštu, balsuojama 
valstybės įstatymuose nustatytais terminais prieš faktinę balsavimo dieną. 
Balsuojant referendume taikomi tie patys principai kaip ir per rinkimus: 
visuotinė, lygi, tiesioginė rinkimų teisė, slaptas balsavimas; kai kurių vals- 
tybių Konstitucijose šie principai įtvirtinti expressis verbis, pavyzdžiui, Bul- 
garijos Respublikos Konstitucijos 10 straipsnyje, Armėnijos Respublikos 
Konstitucijos 4 straipsnyje nustatyta, kad referendumai vykdomi remiantis 
visuotinių, lygių, tiesioginių rinkimų teise, slaptu balsavimu; Turkijos Res- 
publikos Konstitucijos 67 straipsnyje nurodyta, kad referendumai rengiami 
laikantis laisvo balsavimo, lygiateisiškumo, balsavimo paslapties principų, 
tiesioginės ir visuotinės rinkimų teisės ir viešo balsų skaičiavimo. 

Referendumo rezultatų nustatymo tikslams valstybės (Konstitucijoje, 
įstatymuose) gali nustatyti kvorumus, kurie gali būti dviejų tipų: daly- 
vavimo kvorumas — referendumas laikomas įvykusiu, jeigu jame balsavo 
nustatytas rinkėjų procentas, ir (arba) patvirtinimo kvorumas — referen- 
dume sprendimas laikomas priimtu, jeigu už jį balsavo nustatytas rinkėjų 
procentas. Valstybių praktika šioje srityje yra skirtinga: vienose valstybė- 
se tokie kvorumai nustatyti (vienas arba abu), kitose ne, taip pat skiriasi 
reguliavimas dėl to, kiek rinkimų teisę turinčių valstybės gyventojų, t. y. 
koks jų procentas, turi ateiti ir balsuoti referendume ir (arba) balsuoti už re- 
ferendume pateiktą klausimo sprendimą, kad referendumas būtų laikomas 

įvykusiu, o teiktas sprendimas būtų priimtas. Be to, toje pačioje valstybėje 
vykstantiems referendumams gali būti taikomi skirtingi su kvorumu susiję 
reikalavimai, kurie gali priklausyti nuo referendumui teikiamo klausimo 
pobūdžio, nuo to, kieno iniciatyva organizuojamas referendumas. Kad yra 
abu kvorumai, gerai atskleidžia Vengrijos Respublikos, Italijos Respublikos 
ir Slovakijos Respublikos Konstitucijos. Vengrijos Respublikos Konstitu- 
cijoje reglamentuota, kad nacionalinis referendumas galioja, jeigu jame 
dalyvauja daugiau kaip pusė visų rinkimų teisę turinčių piliečių, o jo ga- 
lia yra sprendžiamoji, jeigu daugiau kaip pusė visų teisėtai balsavusiųjų į 
pateiktąjį klausimą atsakė vienodai. Slovakijos Respublikos Konstitucijos 
98 straipsnyje nustatyta, kad referendumo klausimui pritariama, jeigu re- 
ferendume dalyvavo daugiau nei pusė visų rinkimų teisę turinčių piliečių 
ir bent pusė referendume dalyvavusių piliečių pritarė. Italijos Respublikos 
Konstitucijos 75 straipsnyje nustatyta, kad pateiktas pasiūlymas yra pri- 
imtas referendumu, jeigu balsuojant dalyvavo dauguma tokią teisę turin- 
čių piliečių ir pasiūlymui pritarta dauguma pripažintų galiojančiais balsų. 
Latvijos Respublikos Konstitucijos 14, 48, 50 straipsniuose nustatyta, kad 
ne mažiau kaip 1/10 rinkėjų turi teisę inicijuoti referendumą dėl Latvijos 
Respublikos parlamento (Saeimos) paleidimo; jeigu referendume už parla- 
mento paleidimą pasisako dauguma rinkėjų ir ne mažiau kaip 2/3 pasku- 
tiniuosiuose parlamento (Saeimos) rinkimuose dalyvavusių rinkėjų, parla- 
mentas laikomas paleistu. Latvijos Respublikos prezidentas turi teisę siūlyti 
paleisti parlamentą (Saeimą). Dėl tokio siūlymo rengiamas referendumas; 
jeigu referendume daugiau kaip pusė balsuotojų pasisako už parlamento 
(Saeimos) paleidimą, parlamentas laikomas paleistu ir skelbiami nauji rin- 
kimai, kurie turi įvykti ne vėliau kaip po dviejų mėnesių nuo parlamento 
paleidimo. Jeigu referendume daugiau kaip puse balsų nepritariama par- 
lamento (Saeimos) paleidimui, Latvijos Respublikos prezidentas laikomas 
atleistu iš pareigų ir parlamentas renka naują prezidentą likusiam atleistojo 
prezidento kadencijos laikui. Daugiau pavyzdžių pateikiama išnašoje““". 


** Lenkijos Respublikos Konstitucijos 125 straipsnyje nustatyta, kad jeigu visos šalies re- 


ferendume dalyvauja daugiau nei pusė balsavimo teisę turinčių asmenų, referendumo re- 
zultatas yra privalomas. Kroatijos Respublikos Konstitucijos 142 straipsnyje nustatyta, kad 
sprendimas, susijęs su Kroatijos Respublikos prisijungimu prie sąjungos su kitomis valstybė- 
mis, bus priimamas visų referendume balsavusių rinkėjų balsų dauguma. Estijos Respublikos 
Konstitucijos 105 straipsnyje nustatyta, kad sprendimas referendumu priimamas, jeigu už jį 
pasisako referendumo dalyvių dauguma. Portugalijos Respublikos Konstitucijos 115 straips- 
nyje įtvirtinta nuostata, kad referendumai turi būti įpareigojantys tik jeigu balsuotojų skai- 
čius viršija pusę registruotų rinkėjų skaičiaus. Airijos Respublikos Konstitucijos 47 straip- 
snyje nurodyta, kad laikoma, jog įstatymo projektui, išskyrus pasiūlymą keisti Konstituciją, 
pateiktam svarstyti tautai referendume, yra nepritariama, jei referendume prieš šio įstatymo 
projekto priėmimą balsuoja ne mažiau kaip trisdešimt trys ir viena trečioji procento visų 

Kai referendume teikiamas parengtas konkretus konstitucijos pataisos 
ar įstatymo projekto tekstas, paprastai parlamentui nereikia priimti refe- 
rendumo rezultatus įgyvendinančių teisės aktų. Tačiau jeigu referendume 
balsuoti buvo pateiktas esminis klausimas arba konkretus pasiūlymas, par- 
lamentas, jeigu referendumas įvyksta ir jame priimamas teisiškai įpareigo- 
jantis sprendimas, turi priimti teisės aktus, įsyvendinančius referendume 
priimtus sprendimus. Siekiant, kad valstybės parlamentas neapeitų referen- 
dume šalies žmonių išreikštos valios, valstybių konstitucijose ir įstatymuose 
gali būti įtvirtintos nuostatos, numatančios, kad parlamentas tam tikrą lai- 
kotarpį negali pakeisti arba panaikinti referendumo rezultato. Pavyzdžiui, 
Slovakijos Respublikos Konstitucijos 99 straipsnyje nustatyta, kad Slovaki- 
jos Respublikos Nacionalinė Rada gali pakeisti arba panaikinti referendu- 
mo rezultatą konstitucinio įstatymo numatomais būdais ne anksčiau nei po 
trejų metų nuo referendumo rezultatų įsigaliojimo; referendumas tuo pačiu 
klausimu gali būti pakartotinai rengiamas ne anksčiau kaip po trejų metų 
nuo dienos, kurią buvo surengtas pirmasis referendumas. 

Teisminė referendumų kontrolė. Teisminė kontrolė organi- 
zuojant ir vykdant referendumus gali būti: 1) a priori kontrolė, taikoma 
sprendimui organizuoti referendumą; 2) kontrolė, vykdoma referendumo 
metu ir taikoma referendumo procedūrai, balsavimo teisei ir, pasibaigus 
balsavimui, referendumo rezultatų teisėtumui; 3) a posteriori kontrolė, tai- 
koma referendumu priimtam aktui, pavyzdžiui, ar referendumu priimtas 
įstatymas neprieštarauja valstybės konstitucijai. Valstybių praktika skirtin- 
ga. Nemažai valstybių numato teisminę kontrolę dėl sprendimo, ar teikti 
tam tikrą klausimą referendumui; dažnai tai susiję su tuo, ar referendumui 
teikiami klausimai atitinka valstybės konstituciją, ar jai neprieštarauja; kai 
kuriose valstybėse apskritai gali būti sprendžiama dėl klausimo teikimo 
referendumui teisėtumo. Subjektai, turintys teisę paduoti skundą, skiriasi. 
Vienose valstybėse visi rinkėjai turi tokią teisę, kitose — tik tiesiogiai susijęs 
arba teisėtą interesą turintis asmuo, dar kitose — skundą gali pateikti tam 
tikras skaičius rinkėjų. Kai kuriose valstybėse teisę paduoti skundą turinčių 
subjektų nėra daug: tai gali būti tik suinteresuotosios šalys (politinės par- 
tijos, valstybės institucijos), asmenys ir referendume dalyvavusios institu- 
cijos, asmenys, turintys teisę siūlyti organizuoti referendumą. Pagaliau kai 
kuriose valstybėse tokia teisė suteikiama tik tam tikroms valstybės valdžios 
institucijoms: valstybės prezidentui, tam tikram skaičiui parlamento narių, 
vyriausybei, teismams. 


balsavimo teisę turinčių piliečių. Slovakijos Respublikos Konstitucijos 98 straipsnyje nusta- 


tyta, kad referendumo klausimui pritariama, jeigu referendume dalyvavo daugiau nei pusė 
visų rinkimų teisę turinčių piliečių ir bent pusė referendume dalyvavusių piliečių pritarė. 

1. Politinės partijos 
1.1. Politinių partijų samprata ir funkcijos 


Konstitucinis institutas — politinės partijos, suvokiamos dabartine prasme — 
atsirado Anglijoje XVII a. pabaigoje“". XX a. viduryje politinės partijos 
buvo institucionalizuotos, t. y. įtvirtintas jų teisinis statusas, o konstituci- 
jose, konstituciniuose įstatymuose ar kituose teisės aktuose apibrėžtos stei- 
gimo sąlygos (Vokietijoje — 1967 m., Portugalijoje — 1974 m., Austrijoje — 
1978 m., Švedijoje — 1965 m., Suomijoje — 1974 m.). Būtent šiuo lai- 
kotarpiu politinės partijos įgijo konstitucinį teisinį statusą. Konstitucijose 
įtvirtinama politinių partijų vieta politinėje sistemoje, piliečių teisė laisvai 
steigti politines partijas ir dalyvauti jų veikloje. 

Šiuolaikinė demokratija ir jos įgyvendinimas be politinių partijų ne- 
įmanomi. Politinės partijos yra demokratinės valstybės veiklos elementas, 
o veiksminga demokratinė valstybė — daugiapartinės sistemos ir politinių 
partijų veiklos rezultatas“?!. Būtent politinės partijos ir jų nariai, laimėję 
demokratiniuose, laisvuose ir periodiniuose rinkimuose, ne tik dalyvauja 
valdant valstybę, bet ir užtikrina nepertraukiamą aukščiausiosios valdžios 
institucijų steigimą ir funkcionavimą. Politinės partijos, jų nariai ar atstovai 
tiesiogiai dalyvauja priimant nacionalinius valstybės valdžios sprendimus 
ir juos įgyvendinant. Tai viena iš būtinųjų prielaidų (sąlygų) siekiant už- 
tikrinti demokratinio režimo funkcionavimą teisinėje valstybėje. Demo- 
kratija, pliuralizmas ir politinės partijos — tai tie trys banginiai, kurie laiko 
šiuolaikinės demokratinės valstybės ir valdžios institucijų formavimo pag- 
rindus. Kaip teigia J. Alderis, be politinių partijų išrinktas parlamentas 
būtų tik minia““. Kita vertus, didelis politinių partijų skaičius dar nėra 
demokratijos kokybės rodiklis. 

Politinės partijos yra visuomeninės (nevyriausybinės) organizacijos, 
kuriose narystė grindžiama savanoriškumo principu. Politines partijas gali 
steigti konkrečios valstybės piliečiai. Manytina, kad demokratinės valstybės 
esmės nepažeidžia tai, kad teisė laisvai vienytis į politines partijas laiduo- 
jama išimtinai valstybės piliečiams, nes svarbiausios politinės teisės, susi- 
jusios su valstybės funkcionavimu, jos saugumo užtikrinimu ir valstybės 


“0 Plačiau žr.: DUvERGER, M. Political Parties. Their Organization and Activity in the Mo- 
dern State. 1978, London: Methuen and Co LTD; SaRTORI, G. Parties and Party Systems. 
Series Editor: Alan Ware University of Oxford, 2005. 


“1 ŠiLEIKIS, E. Alternatyvi konstitucinė teisė. Vilnius: Teisinės informacijos centras, 2003, 
p. 289. 


“2 ALDER, J. Constitutional and Administrative Law. Fifth edition. Palgrave MacMillan, 
2005, p. 30-31. 

valdžios institucijų kūrimu, suteikiamos tik jiems“? 


*. Politinė partija, kaip 
minėta, yra laisva valia steigiama visuomeninė organizacija. Derėtų pabrėž- 
ti, kad piliečiai turi teisę, bet ne pareigą laisvai vienytis ir jungtis į politines 
partijas. Be to, ši teisė nėra absoliuti. Partijos steigimas, veikla bei tiks- 
lai turi atitikti Konstituciją ir įstatymus. Kiekvienas asmuo savarankiškai 
sprendžia, ar įsitraukti į politinių partijų veiklą. Tapęs partijos nariu asmuo 
savanoriškai įsipareigoja laikytis politinės partijos nustatytų taisyk-lių. Sa- 
vaime suprantama, politinės partijos taisyklių pažeidimai neužtraukia jokios 
teisinės atsakomybės. Stipriausia poveikio priemonė — šalinimas iš partijos. 
Kita vertus, reikėtų pabrėžti, kad politinė partija yra specifinė visuomeni- 
nė organizacija ir skiriasi nuo kitų, taip pat ir profesinių sąjungų, asociaci- 
jų ar lobizmu užsiimančių organizacijų. Politinės organizacijos steigimo ir 
funkcionavimo tikslas — laimėti periodiniuose laisvuose ir demokratiniuose 
rinkimuose, dalyvauti aukščiausiosios valstybės valdžios institucijų veikloje, 
savo veikla įgyvendinti politinės partijos programos nuostatas ir atstovauti 
rinkėjams. Politinės partijos kelia savo kandidatus rinkimuose į parlamen- 
tus, vėliau parlamente kuria savo frakcijas. Taip politinės partijos ir jų atsto- 
vai formuoja vyriausybę ir apibrėžia jos politinės veiklos kryptis. 

Analizuojant užsienio valstybių konstitucijas ir teisės aktus galima iš- 

skirti šiuos politinės partijos požymius (elementus): 

1) savanoriškas ir laisvas politinės partijos kaip visuomeninės organi- 
zacijos steigimas; 

2) nuolatos (ne tik prieš rinkimus ar rinkimų metu) veikianti organi- 
zacija; 

3) aiškiai apibrėžti ir išreikšti, partijos programoje įtvirtinti politiniai 
tikslai; 

4) aktyvūs ir vieši veiksmai, atliekami Konstitucijoje nustatytais bū- 
dais siekiant laimėti rinkimus; 

5) ne pelno siekianti organizacija; 

6) apibrėžta nuolatinė vidinė organizacijos struktūra; 

7) steigimo sutartis arba įstatai, nustatantys partijos funkcionavimo 
pagrindus ir tvarką, struktūrinių padalinių sudarymo ir veikimo 
principus, vadovybės rinkimą ir įgaliojimus garantuojant savivaldos 
teisę. 

Politinė partija suprantama kaip savanoriškai, nuolat veikianti ne 

pelno siekianti, savo tikslus ir politines nuostatas programoje skelbianti 
visuomeninė organizacija, kurios nariai konstitucijoje nustatytais būdais 


“65 Plačiau žr.: ŠiLEIKIS, E. Politinių partijų institucionalizavimas, partijų steigimas, registra- 


vimas, teisės, veiklos sustabdymas ir nutraukimas. Vilnius: Onė, 1997. 

įgyvendindami savo politines teises ir laisves, dalyvaudami demokratiniuo- 


se rinkimuose siekia sudaryti aukščiausiąsias valdžios institucijas ir daly- 


vauti jų veikloje. Politinės partijos konstitucinio instituto svarbą atsklei- 


džia ir jo funkcijos bei pagrindinės veiklos kryptys. Atsižvelgiant į tai, kad 


politinės partijos veikia kaip visuomenės ir valstybės valdžios institucijų 


tarpininkas, galima išvardyti šias funkcijas: 


a) 


b) 


e) 


sudaro sąlygas ir galimybes kiekvienam piliečiui įgyvendinti politi- 
nes teises derinant politinės partijos ir individo interesus; 

suteikia galimybių atskiroms socialinėms grupėms ar gyventojams 
suformuluoti savo interesus ir numatyti jų gynimo būdus; 

sudaro sąlygas organizuoti politinį procesą, paskelbti dominuojan- 
čius ir visuotinai priimtinus požiūrius konkurencinėje kovoje, t. y. 
skleidžiant skirtingas politines idėjas ar koncepcijas, pabrėžti popu- 
liariausias nuostatas; 

leidžia aktyviai gauti informaciją apie piliečių reakcijas ir lūkesčius, 
teikti jiems informaciją apie savo veiklą, pristatyti savo požiūrį įvai- 
riais klausimais; 

vykdo asmenų atranką į politinės partijos institucijas ar valstybės 
valdžios institucijas. 


Kitas labai svarbus aspektas yra susijęs su politinės partijos veikla daly- 


vaujant rinkimuose ir sudarant atstovaujamąsias institucijas. Būtent politi- 
nės partijos yra vienas iš elementų, dalyvaujančių valstybės valdžios insti- 


tucijoms priimant sprendimus. Šiame kontekste pabrėžtinos šios politinės 


partijos funkcijos: 


a) 


b) 


d) 


rinkimų kampanijos organizavimas, kandidatų kėlimas, politinės 
reklamos skleidimas; 

nuolatinės ir efektyvios parlamento veiklos užtikrinimas: iš politi- 
nių partijų sudaromos parlamento frakcijos, atitinkamai formuoja- 
mi ir kiti parlamento dariniai; 

bendrosios vyriausybės politikos formavimas ir nustatymas: demo- 
kratinėse valstybėse visos vyriausybės sudaromos remiantis partijų 
principu; 

veiklos vietos savivaldos rinkimuose organizavimą. Politinės par- 
tijos turi teisę kelti kandidatus į parlamento narius ir po rinkimų 
gali per savo išrinktuosius narius kreiptis į tautos atstovybę, tarpi- 
ninkauti piliečių rinkėjams ir parlamento nariams, užtikrinti grįž- 
tamąjį suvereniteto subjektų ir jo atstovų ryšį. 

1.2. Politinės partijos organizavimo pagrindai ir finansai 


Politinės partijos veikia pagal savo politinę programą, kurioje dažniausiai 
apibrėžiami pagrindiniai tikslai ir jų siekimo būdai, nurodomi svarbiausi 
politiniai, ekonominiai, sociologiniai, tarptautiniai prioritetai, taip pat ir 
konkrečios priemonės, kurių bus imtasi minėtose srityse, jeigu politinė 
partija laimės rinkimus ir dalyvaus aukščiausiųjų valstybės valdžios ins- 
titucijų veikloje. Būtent pagal programines nuostatas galima klasifikuoti 
politines partijas į demokratines ir nedemokratines, o pagal programose 
išdėstytus ekonominius ir socialinius tikslus — į dešiniųjų, kairiųjų ar cent- 
ro pažiūrų partijas. Politinių partijų programos analizė ne tik leidžia jas 
klasifikuoti, bet ir atskleidžia, kokiems rinkėjams, socialiniams ir ekonomi- 
niams interesams ta ar kita partija atstovauja ir kieno interesus gina. Pagal 
politinės partijos programos nuostatas formuojasi piliečių grupė, t. y. par- 
tijos elektoratas, remiantis politinę partiją, jos narius ir rinkimuose balsuo- 
jantis už konkrečios partijos iškeltus kandidatus. Nors minėtasis terminas 
„partijos elektoratas“ dažniau vartojamas sociologų ar politologų, bet gali 
būti vartojamas ir teisininkų, nes tokia asmenų grupė yra vienas iš sociali- 
nių elementų, lemiančių politinės partijos nuostatas ir programą. 

Politinės partijos yra visuomeninės organizacijos, turinčios nuoseklią 
hierarchinę vidaus struktūrą. Aukščiausioji politinės partijos institucija yra 
visuotinis suvažiavimas, sušaukiamas periodiškai, bet gali būti organizuo- 
jamas kasmet (dažniausiai kairiųjų pažiūrų partijos) arba, pavyzdžiui, tais 
metais, kai vyksta prezidento rinkimai (respublikonų ir demokratų partijos 
JAV). Politinių partijų suvažiavimuose sprendžiami svarbiausi ir esminiai 
klausimai (dėl partijos vadovų išrinkimo, dėl kandidatų tvirtinimo į rin- 
kimus). Kitas nuolat veikiantis politinės partijos struktūros elementas — 
centrinis biuras (gali būti taryba ar valdyba). Centriniam biurui vadovauja 
politinės partijos vadovas, rečiau — renkamas arba skiriamas partijos sek- 
retorius. Būtent šis politinės partijos vidaus elementas atlieka nuolatines 
funkcijas tiek ruošiantis rinkimams ir keliant kandidatus, tiek sprendžiant 
kitus eilinius politinės partijos klausimus, susijusius su įvairių dokumen- 
tų rengimu, renginių organizavimu, knygų ar kitų leidinių spausdinimu. 
Politinės partijos veikla apima visą valstybės teritoriją, todėl yra steigiami 
jos teritoriniai padaliniai ir centrai, kurie dažniausiai išsidėsto visoje vals- 
tybės teritorijoje atsižvelgiant į administracinių vienetų suskirstymą (pagal 
vietos savivaldos institucijų veikimo teritoriją arba tam tikrų rajonų ar apy- 
gardų ribas). Minėtieji struktūriniai padaliniai skleidžia ir platina politinę 
reklamą, siūlo kandidatus į vietos savivaldos rinkimus. 

Politinė partija vadovaujasi statutu (įstatais) — specialiu dokumentu, 
reglamentuojančiu politinės partijos organizavimo struktūrą, kompeten- 
ciją, narių teises ir pareigas, taip pat apibrėžiančiu stojimo į partiją pro- 
cedūras, nario mokesčio dydį ir kitus klausimus. Politinės partijos statuto 
(įstatų) sudarymo ir priėmimo tvarką dažnai reguliuoja valstybės įstatymai, 
nustatantys minimalius reikalavimus siekiant užtikrinti demokratišką poli- 
tinių partijų steigimą ir funkcionavimą. 

Vienas iš svarbių politinių partijų institucionalizavimo elementų yra jų 
finansavimo teisinis reguliavimas. Skaidraus politinių partijų finansavimo re- 
guliavimo poreikį lėmė politinių rinkimų kampanijų vykdymas visoje vals- 
tybės teritorijoje ir jų finansavimas, aktyvus privačių kampanijų rėmimas, 
„politinės investicijos“ ir politinių partijų vadovų ar narių korupcija. Tad 
įstatymais siekiama apibrėžti politinių partijų finansavimo šaltinius, tvarką, 
aukų dydį, nustatyti rinkimų kampanijos limitus, sudaryti sąlygas politinėms 
partijoms gauti valstybės finansavimą. JAV pirmieji bandymai reguliuoti po- 
litinėms partijoms skiriamas aukas buvo 1876 m. paskelbtas dokumentas 
Naval Appropriation Act ir 1883 m. Civil Service Reform Act. 1974 m. pri- 
ėmus pakeitimus dėl rinkimų kampanijų finansavimo buvo nustatyta, kad 
vienas privatus asmuo per metus gali tiesiogiai paaukoti iki 25 tūkst. dole- 
rių, o juridiniai asmenys gali paremti kandidatą 5 tūkst. dolerių ne daugiau 
kaip vieną kartą per kiekvieną rinkimų kampaniją. Didžiojoje Britanijoje 
2001 m. priimtas įstatymas (angl. Politic Parties, Elections and Referendum 
Bill) draudžia gauti bet kokias fizinių ar juridinių asmenų dovanas (taip pat 
ir paveldėti), tiesiogines ar netiesiogines kitų asmenų išmokas. Be to, drau- 
džiama padengti politinės partijos išlaidas, gauti beprocenčius kreditus ir 
kt. Prancūzijoje nuo 1995 m. privatus asmuo gali paaukoti 7 500 eurų per 
metus. Vykstant rinkimams kandidatą galima paremti dar 4 600 eurų. Juri- 
diniai asmenys negali finansuoti politinių partijų. Beveik visose valstybėse 
negalima remti ar aukoti grynaisiais pinigais, išskyrus tuos atvejus, kai auka 
yra maža (JAV —iki 100 dolerių, Prancūzijoje — iki 150 eurų). 

Reglamentuojant politinių partijų finansavimą reguliuojamos ir jų iš- 
laidų rūšys, nustatomi išlaidų limitai. JAV įstatymų leidėjas yra nustatęs 
ribas, kurios negali būti viršytos: kandidatas prieš rinkimus negali išleisti 
daugiau kaip 10 mln. dolerių ir daugiau kaip 20 mln. dolerių rinkimų 
metu. Kandidatams į senatorius negalima išleisti daugiau kaip 100 tūkst. 
dolerių prieš rinkimus ir daugiau kaip 150 tūkst. dolerių rinkimų metu. 
Kandidatai į Atstovų Rūmus — atitinkamai po 70 tūkst. dolerių. Iki 1976 m. 
galiojo draudimas, ribojantis ir asmenines kandidato išlaidas rinkimų kam- 
panijos metu, bet Aukščiausiasis Teismas pripažino šį draudimą prieštarau- 
jančiu JAV Konstitucijai. Kanadoje yra kitaip: rinkimų kampanijos metu 

išlaidos negali viršyti 30 centų kiekvienam rinkėjui. Prancūzijoje įstaty- 
mai išsamiai apibrėžia kandidatų į prezidentus išlaidas: pirmajame ture — 
13,7 mln. eurų ir 18,3 mln. eurų antrajame balsavimo ture. Kandidatams į 
parlamento atstovus — 38 tūkst. eurų; numatyta galimybė didinti 0,15 euro 
kiekvienam rinkimų apygardoje esančiam rinkėjui. Austrijoje politinė par- 
tija iki rinkimų likus aštuonioms savaitėms paviešina sumą, skirtą rinkimų 
kampanijai, o po rinkimų praėjus trims savaitėms turi paviešinti visas išlai- 
das, jeigu faktinės išlaidos yra didesnės, negu buvo patvirtintos. Be to, gali 
būti sumažintas partijai iš valstybės biudžeto skirtas finansavimas. 

Daugiausia diskusijų kelia politinių partijų finansavimas iš valstybės 
biudžeto. Iš esmės politinė partija yra savanoriškai steigiama piliečių visuo- 
meninė organizacija ir privalo pati finansuoti savo narių ir partijos veiklą. 
Priešingu atveju, gaunant finansavimą iš valstybės, iškreipiama politinės 
partijos kaip visuomenės ir valstybės tarpininko funkcija. Savaime supran- 
tama, valstybė finansuoja rinkimų organizavimą, todėl rinkimų kampa- 
nijos metu gali būti skiriama lėšų politinėms partijoms skleisti politinę 
reklamą ir pateikti savo poziciją rinkimuose (gali būti finansuojama dalis 
politinės partijos išlaidų rinkimų kampanijos metu, atsižvelgiant į politinės 
partijos narių skaičių arba ankstesnių rinkimų rezultatus). Vis dėlto nusta- 
tant valstybės biudžeto finansavimą politinėms partijoms būtina išsamiai ir 
aiškiai nustatyti lėšų skirstymo tvarką. Priešingu atveju gali susidaryti pa- 
dėtis, kad politinės partijos bus priklausomos nuo valstybės finansavimo, o 
steigti naujas partijas neturint valstybės biudžeto paramos būtų sudėtinga. 

Daugelyje Vakarų Europos valstybių nuo 1970 m. politinės partijos 
tiesiogiai gauna paramą ar finansavimą iš valstybės biudžeto. Gavimo mo- 
delis labai skirtingas. Vienose valstybėse iš dalies finansuojamas partijų pa- 
sirengimas rinkimams, rinkimų kampanija (Vokietijoje), kitose valstybėse 
iš dalies dengiamos bendrosios partijos išlaidos (Švedijoje, Danijoje). Be 
to, įtvirtinta tvarka, kad politinės partijos finansavimą gauna atsižvelgiant į 
praėjusių rinkimų rezultatus ir už politinę partiją balsavusių rinkėjų skaičių 
(Vokietijoje, Norvegijoje, Lietuvoje). Kitose valstybėse gaunamas finan- 
savimas priklauso nuo parlamente turimų mandatų skaičiaus (Švedijoje, 
Danijoje, Suomijoje). JAV valstybė finansuoja prezidento rinkimus. Kiek- 
vienas politinės partijos kandidatas prieš rinkimus gauna 7,35 mln. dolerių 
(tuo atveju, jeigu kandidatui tokia pati suma paaukojama). Prancūzijoje 
kiekvienas įregistruotas kandidatas į prezidentus gauna 153 tūkst. eurų. 
Vėliau kandidatai, pirmajame ture gavę daugiau kaip 5 proc. rinkėjų balsų, 
taip pat gauna finansavimą — 1/20 dalį nuo didžiausios leistinos išlaidų 
sumos (7 398 tūkst. eurų). 

Vokietijoje politinės partijos gauna finansavimą iš valstybės biudžeto, 
jei surenka ne mažiau kaip 10 proc. rinkėjų balsų, o parlamente esančios 
partijos avansu gali gauti iki 60 proc. joms priklausančių lėšų. JAV valsty- 
bės finansavimą prieš prezidento rinkimus gauna po lygiai dvi partijos — 
respublikonų ir demokratų. Kitos partijos ar kandidatai finansavimą gali 
gauti tik jeigu dalyvavo ankstesniuose rinkimuose ir surinko ne mažiau 
kaip 5 proc. balsų. Lėšos gaunamos po rinkimų. 

Politinių partijų finansavimas iš valstybės biudžeto įpareigoja jas teikti 
ataskaitas ne tik už iš valstybės biudžeto gautas lėšas, bet ir už visas kitas 
gautas aukas. Įstatymuose numatyta, kad pažeidimai užtraukia baudas, ne- 
tinkamai apskaitytos lėšos turi būti grąžintos į valstybės biudžetą, o valsty- 
bės politinei partijai skirtos dotacijos dažnai mažinamos arba naikinamos. 


1.3. Politinių partijų klasifikavimas 


Pagrindinis politinių partijų klasifikavimo kriterijus — jų politinės progra- 
mos nuostatos: kairiosios, centro ir dešiniosios. Istoriškai toks skirstymas 
atsirado Prancūzijos revoliucijos metu pagal politinių partijų narių vietas 
parlamento salėje. Šiuolaikinėje demokratijoje toks politinių partijų skirs- 
tymas pagrįstas, kaip minėta, jų programų nuostatomis, t. y. jų požiūriu į 
valstybės valdžią, privačią nuosavybę ir mokesčius, valstybės funkcijų su- 
pratimu ir siūlomais socialinių problemų sprendimais. 

Dešiniosios politinės partijos remia privačią iniciatyvą, siekia mažinti 
mokesčius, jų nuomone, valstybė turi minimaliai reguliuoti ekonomiką, bet 
turi turėti stiprias savo institucijas. Socialinės problemos nėra dešiniųjų pri- 
oritetas, jas sprendžia verslo atstovai. Prie dešiniųjų partijų galima priskirti 
respublikonų partiją JAV ir konservatorių partiją Didžiojoje Britanijoje. 

Centro partijos yra liberaliosios, pagrindinis jų programų punktas — 
valstybės minimaliai reguliuojama rinkos ekonomika. Jų požiūriu, pagrin- 
dinė valstybės funkcija yra palaikyti tvarką, užtikrinti saugias gyvenimo 
sąlygas, įstatymų vykdymą. XIX-XX a. šios partijos buvo labai populia- 
rios. Šiuolaikinės liberaliosios partijos orientuojasi į vidurinį visuomenės 
sluoksnį (inteligentus, vidutines ir smulkiąsias įmones, verslininkus). 

Palyginti su dešiniųjų partijų politinėmis programomis, kairiosios par- 
tijos skelbia priešingas nuostatas — pasisako už aktyvų valstybės dalyvavimą 
reguliuojant rinkos ekonomiką ir siekia atriboti privatų sektorių nuo vals- 
tybinio, taip pat nacionalizuoti dalį verslo šakų. Pavyzdžiui, Prancūzijo- 
je socialistų pastangomis iki 20 proc. gamybos pajėgumų valdo valstybė. 
Kairiesiems socialinės problemos yra prioritetas, jie siūlo jas spręsti ski- 
riant valstybinį finansavimą socialinėms programoms. Gali būti sumažintas 
nedarbas, didėti atlyginimai, siekiama užtikrinti nemokamas medicinos 

paslaugas, bet didinami mokesčiai. Tokias priemones siūlo leiboristai Di- 
džiojoje Britanijoje, socialistinės partijos Italijoje, Ispanijoje, Austrijoje, 
socialdemokratai Vokietijoje ir Skandinavijos valstybėse. Dažniausiai tai 
didelės partijos, turinčios nuolatinį palaikymą ir dažnai sudarančios vyriau- 
sybę, pavyzdžiui, Skandinavijos valstybėse. 

Kitas klasifikavimo kriterijus: atsižvelgiant į politinės programos tiks- 
lus ir jų įgyvendinimo būdus galima skirti demokratines, radikaliąsias ir 
ekstremistines politines partijas. Demokratinės partijos veikia pagal konsti- 
tuciją ir įstatymus, laikosi nustatytų politinio žaidimo taisyklių ir tradicijų, 
gerbia opozicijos interesus. Radikaliosios partijos siekdamos savo interesų 
nesilaiko nustatytų politinių taisyklių, siekdamos savo tikslų pažeidinėja 
konstituciją ir įstatymus, propaguoja smurtą ir jėgą (pavyzdžiui, komunistų 
partijos, Nacionalinis frontas Prancūzijoje). Joms būdinga griežta hierar- 
chinė struktūra ir disciplina, nariai gali būti rengiami ir mokomi naudoti 
smurtą ir fizinę jėgą. Ekstremistinės partijos ne tik propaguoja, bet ir taiko 
smurtą ir jėgą, organizuoja teroro aktus, grobia įkaitus. Tokios yra Graiki- 
jos partija „Auksinė aušra“, Vokietijoje — Nacionalinė demokratijos partija. 
Radikaliosios ir ekstremistinės partijos gali būti ir kairiosios, ir dešiniosios. 
Kitas klasifikavimo pagrindas gali būti politinių partijų veikla ir požiūris į 
religiją. Partijos, kurios savo veikloje vadovaujasi religijų normomis, vie- 
nijasi pagal bendrą religiją ir vadinamos konfesinėmis, arba klerikalinėmis. 
Tokios yra krikščionių demokratų sajunga Vokietijoje, krikščionių sociali- 
nė partija Belgijoje ir Liuksemburge. 

XXI a. vėl stiprėjanti visuomeninių ir kitų bendruomeninių judėjimų 
įtaka valstybės valdymui lemia, kad jos rinkimuose vis dažniau dalyvauja 
politinėms partijoms nepriklausantys judėjimai ar asmenys. 


2. Profesinės sąjungos 
2.1. Teisė jungtis į profesines sąjungas ir profesinių sąjungų steigimas 


Teisė jungtis į profesines sąjungas pripažįstama specifine asociacijų lais- 
vės forma ir kai kurių valstybių konstitucijose, pavyzdžiui, Prancūzijo- 
je, Italijoje, Ispanijoje, Portugalijoje ir kt., deklaruojama tiesiogiai. De- 
rėtų pabrėžti, kad pirmosios profesinės sąjungos pasaulyje pradėtos kurti 
XVIII a. viduryje. Gana ilgai jų veiklą draudė nacionaliniai valstybių įsta- 
tymai, ir tik XIX a. pabaigoje daugelyje Europos valstybių buvo panaikinta 
baudžiamoji atsakomybė už profesinių sąjungų veiklą ir jos buvo galutinai 
įteisintos““*. Labai svarbi įtvirtinant teisę jungtis į profesines sąjungas buvo 


**  KasiLiausKaS, N. Profesinės sąjungos Lietuvoje: teisinio statuso problemos. Vilnius: Tei- 


sės namai, 2008, p. 18. 

tarptautinė bendruomenė, ypač — Tarptautinė darbo organizacija, kuri aso- 
ciacijų laisvės principą pripažįsta vienu iš pamatinių darbo teisės princi- 
pų. Ši organizacija yra priėmusi net keletą konvencijų ir rekomendacijų, 
deklaruojančių ir įtvirtinančių atskirus asociacijų laisvės aspektus darbo 
teisėje: 1948 m. konvencija Nr. 87 dėl asociacijų laisvės ir teisės jungtis į 
organizacijas gynimo; 1949 m. konvencija Nr. 98 dėl teisės jungtis į orga- 
nizacijas ir vesti kolektyvines derybas principų taikymo; 1971 m. konven- 
cija Nr. 135 dėl darbuotojų atstovų gynimo ir jiems teikiamų galimybių 
įmonėje; 1981 m. konvencija Nr. 154 dėl kolektyvinių derybų skatinimo; 
1921 m. konvencija Nr. 11 dėl žemės ūkio darbuotojų teisės jungtis į aso- 
ciacijas ir vienytis; 1971 m. rekomendacija Nr. 143 dėl darbuotojų atstovų; 
1981 m. rekomendacija Nr. 163 dėl kolektyvinių derybų. 

Asociacijų laisvė įtvirtinta ir regionų dokumentuose. Europoje vienos 
iš svarbiausių yra Europos žmogaus teisių ir pagrindinių laisvių apsaugos 
konvencija, Europos socialinė chartija (pataisytoji), Europos Sąjungos pag- 
rindinių teisių chartija. Jose nurodoma, kad kiekvienas turi teisę laisvai 
rengti taikius susirinkimus, jungtis į asociacijas kartu su kitais asmenimis, 
taip pat teisę steigti ir stoti į profesines sąjungas savo interesams ginti. 

Lietuvoje asociacijos laisvės principas yra konstitucinis. Konstitucijos 
35 straipsnyje įtvirtinta piliečių teisė vienytis į bendrijas, politines partijas 
ar asociacijas, jeigu jų tikslai ir veikla nėra priešingi Konstitucijai ir įstaty- 
mams. Be to, teigiama, kad niekas negali būti verčiamas priklausyti kokiai 
nors bendrijai, politinei partijai ar asociacijai. Šis principas yra susijęs ir su 
darbo santykiais — tai išsamiau išdėstyta Konstitucijos 49 ir 50 straipsniuo- 
se, kuriuose deklaruojama profesinių sąjungų teisė laisvai kurtis ir veikti 
savarankiškai, įtvirtinama darbuotojų teisė streikuoti ginant savo ekonomi- 
nius ir socialinius interesus*““. 

Reikia pabrėžti, kad asociacijų laisvės, įskaitant teisę jungtis į pro- 
fesines sąjungas, principas turi du aspektus: pozityvųjį ir negatyvųjį. Po- 
zityvusis šio principo aspektas reiškia kiekvieno asmens teisę laisvai sto- 
ti, kurti, jungtis ir priklausyti asociacijoms. Negatyvusis aspektas reiškia, 
kad joks asmuo negali būti verčiamas priklausyti kokiai nors asociacijai ir 
turi teisę iš jos išstoti. Pavyzdžiui, Armėnijos Respublikos Konstitucijos**“ 
28 straipsnyje nustatyta, kad kiekvienas turi teisę steigti sąjungą su kitais 
asmenimis, taip pat numatyta galimybė steigti profesines sąjungas ir stoti į 
jas, be to, įtvirtinta nuostata, kad asmens negalima versti stoti į kokią nors 


“5 PETRYLAITĖ, D. Profesinių sąjungų veikla ir socialinės partnerystės plėtra Lietuvoje. 
Kaunas: AB „Aušra“, 2008, p. 9. 


“6 The Constitution of the Republic of Armenia [interaktyvus, žiūrėta 2015-05-04]. Priei- 
ga per internetą: <http://www.parliament.am/parliament.php ?id=constitutionklang=eng >. 

partiją arba sąjungą; Italijos Konstitucijos““" 19 straipsnyje pripažįstama pi- 


liečių teisė į asociacijų laisvę bei darbdavių ir darbuotojų teisė jungtis į 
asociacijas ar sąjungas. 

Profesinės sąjungos, kaip kolektyvinis darbuotojų atstovavimo subjek- 
tas, išsiskiria savo organizavimo pobūdžiu. Profesinė sąjunga yra organi- 
zacija, galinti veikti kaip savarankiškas teisinių santykių subjektas, geban- 
ti sukaupti ir išreikšti bendrą jos narių valią. Profesinės sąjungos teisinis 
statusas ir jos korporatyvinis pobūdis nepriklauso nuo individualių narių 
įstojimo ar pasitraukimo. Be to, profesinė sąjunga kaip organizacija nau- 
dojasi struktūra, kuri padeda tokios organizacijos poziciją išreikšti per jos 
organus“. Kitaip tariant, profesinėms sąjungoms suteikiama nepriklauso- 
mumo nuo valstybės ir darbdavių garantija ir jos veikia kaip savarankiškos 
organizacijos, kurių esminis tikslas yra darbuotojų atstovavimas tiek pas 
atskirą darbdavį (įmonę), tiek ekonominės veiklos šakos ar nacionaliniu, o 
pastaraisiais dešimtmečiais — ir tarptautiniu lygiu. 

Kalbant apie profesinių sąjungų steigimą reikia pasakyti, kad beveik 
visose valstybėse jų steigimo ir veiklos ypatumus reguliuoja įstatymai. Pa- 
prastai nustatomi minimalieji reikalavimai, kuriuos turi atitikti steigiamos 
profesinės sąjungos, kaip antai minimalus profesinės sąjungos narių skai- 
469 


čius. Pavyzdžiui, Estijoje““" minimalus profesinės sąjungos steigėjų skaičius 


yra 5, Lenkijoje — 10“, Latvijoje — ne mažiau 5 steigėjų“!, Rusijoje — 
3steigėjai““. Kai kuriose valstybėse, pavyzdžiui, Vokietijoje, Didžiojoje Bri- 
tanijoje, toks skaičius (minimumas) visai nenustatomas. Kitas dažnai nusta- 
tomas imperatyvus profesinių sąjungų steigimo kriterijus yra profesinių są- 
jungų registravimas. Netgi darbo teisės teorijoje ir tarptautinėje praktikoje 
nėra vienos nuomonės, ar toks reikalavimas tikrai atitinka asociacijų laisvės 
principą. Vis dėlto šiandien daugelyje valstybių įtvirtintas reguliavimas, 


pagal kurį naujai įsteigta profesinė sąjunga turi įregistruoti savo įstatus 


*“' The Constitution of the Italian Republic [interaktyvus, žiūrėta 2015-05-04]. Prieiga per 
internetą: <https://www.senato.it/documenti/ repository/istituzione/costituzione inglese.pdf>. 
*“ė  Waas, B. Who is Allowed to Represent the Employees? The Capacity of Trade Unions 
to Bargain Collectively in German Law. Iš: Darbo rinka XXI amžiuje: lankstumo ir saugu- 
mo paieškos. Vilnius: Standartų spaustuvė, 2011, p. 164—178. 

*“* The Law of the Estonia Republic on Trade Unions [interaktyvus, žiūrėta 2015-05-04]. 
Prieiga per internetą: <http://www.ilo.org/dyn/natlex>. 

"V Ustawa o związkach zawodowych. Dz. U. z 2014 r. poz. 167. 

"! The Law of the Latvia Republic on Trade Unions [interaktyvus, žiūrėta 2015-05-04]. 
Prieiga per internetą: <http://www.humanrights.lv/ doc/latlik/arod.htm>. 

“* Federalny zakon o professionalnych sojuzach, ich pravach i garantijach dejatelnosti [in- 
teraktyvus, žiūrėta 2015-05-04]. Prieiga per internetą: <http://base.garant.ru/10105872/ >. 

nurodytame valstybės registre. Taip yra Armėnijoje““, Lenkijoje“, Latvi- 
joje“", Estijoje“"", Danijoje“", Švedijoje“"“ ir t. t. Kita vertus, Italijos Kons- 
titucijos““ 39 skirsnyje, skirtame profesinėms sąjungoms, nurodoma, kad 
tik registruotos profesinės sąjungos gauna juridinio asmens statusą ir gali 
sudaryti kolektyvines sutartis, kurios galios erga omnes, t. y. bus privalomos 
visiems: ir darbdaviams, ir darbuotojams. Iš tikrųjų ši nuostata negalioja, 
nes įstatymo projektas, reguliuojantis sąjungų registravimą, nebuvo priim- 
tas. Dėl to Italijos profesinės sąjungos gali burtis nesilaikydamos nustatytų 
modelių ir sudaryti kolektyvinius susitarimus, kurie yra teisiškai vykdytini 
pagal civilinės teisės normas, t. y. daroma prielaida, kad kolektyviai tarda- 
mosi šalys veikė savo atstovaujamų narių vardu. 

Taigi teorijoje pripažįstama, kad registruoti profesinės sąjungos įstatus 
yra tam tikra profesinių sąjungų pareiga, kuri savo ruožtu padeda valsty- 
bėms vykdyti tam tikrą profesinių sąjungų kontrolę nepažeidžiant jų sava- 
rankiškumo ir veiklos laisvės**". 


2.2. Profesinių sąjungų teisės ir jų narių garantijos 


Beveik visose valstybėse profesinės sąjungos yra išskirtinis subjektas, ku- 


riam suteikiamos tik jam, kaip darbuotojų atstovui, būdingos teisės. Šias 

teises galima skirstyti į pagrindines grupes“!: 

1) organizacinės teisės, kurios apima teisių, įstatymuose nustatančių 
profesinių sąjungų veiklos principus, grupę: teisę rengti savo įstatus 
ir reglamentus, laisvai rinkti savo atstovus, organizuoti savo valdy- 
mą ir veiklą, sudaryti programą, įgyti nuosavybėn ir savarankiškai 


“* Armenian Law on Trade Unions [interaktyvus, žiūrėta 2015-05-04]. Prieiga per inter- 
netą: <http://wwuw.ilo.org/dyn/natlex>. 


“* Ustawa o związkach zawodowych. Dz. U. z 2014 r. poz. 167. 


"5 The Latvia Republic Law on Trade Unions [interaktyvus, žiūrėta 2015-05-04]. Prieiga 
per internetą: <hAttp://www.humanrights.lv/doc/lailik/ arod.htm >. 


““ The Law of the Estonia Republic on Trade Unions |interaktyvus, žiūrėta 2015-05-04]. 
Prieiga per internetą: <hftp://www.ilo.org/dyn/natlex>. 

*“" Denmark Act Respecting Freedom of Association on the Labour Market Įinteraktyvus, 
žiūrėta 2015-05-04]. Prieiga per internetą: <http://www.ilo.org/dyn/natlex >. 

W* Sweden Act on Co-Determination in the Workplace [interaktyvus, žiūrėta 2015-05- 
04]. Prieiga per internetą: <http://Awwu.ilo.org/dyn/natlex>. 


“The Constitution of the Italian Republic [interaktyvus, žiūrėta 2015-05-04]. Prieiga per 
internetą: <https://www.senato.it/documenti/ repository/istituzione/costituzione inglese.pdf>. 


“0 KisELIOv, I. J. Sravnitelnoe i mezhdunarodnoe trudovoe pravo. Moskva: Delo, 1999, 


p. 232. 


“i PETRYLAITĖ, D. Profesinių sąjungų veikla ir socialinės partnerystės plėtra Lietuvoje. 


Kaunas: AB „Aušra“, 2008, p. 12—14. 

tvarkyti lėšas ir turtą. Prie jų priskiriamos steigimosi tikslus pa- 
dedančios pasiekti teisės organizuoti mitingus, užsiimti leidyba, 
gamybine ūkine veikla ir pan. Pavyzdžiui, Prancūzijoje profesinės 
sąjungos gali kurti ir administruoti informacijos apie laisvų darbo 
vietų pasiūlymus ir ieškomas darbo vietas centrus; administruoti ir 
subsidijuoti profesionalias taupymo, švietimo, mokymo, sklaidos 
ar paieškos institucijas (centrus), susijusias su profesinės sąjungos 
veiklos sritimi; subsidijuoti gamybos ir vartojimo kooperatyvus, fi- 
nansuoti sukūrimą gyvenamųjų vietų, kurios bus nuomojamos už 
kainą, priimtiną gaunantiesiems minimalias pajamas, arba įsigijimą 
žemės plotų, numatant ten įkurti laisvalaikio leidimui, fizinei veik- 
lai ir sportavimui tinkamas erdves; 


2) patariamosios teisės — tai rekomendacinio pobūdžio nuomonės pa- 


teikimas. Pavyzdžiui, Armėnijoje profesinė sąjunga gali pateikti 
vyriausybei ir Nacionalinio Susirinkimo parlamentarams siūlymų 
dėl norminių teisės aktų priėmimo, papildymo ir šių aktų pakei- 
timų, kurie, jų nuomone, apsaugotų profesinės sąjungos dalyvių 
(narių) darbo ir socialines teises; panašių teisių pagal įstatymą turi 
ir Lenkijos profesinės sąjungos); 


3) jurisdikcinės teisės — tai teisės, pagal kurias profesinės sąjungos gali 


4) 


kontroliuoti, kaip vykdomi norminiai darbo teisės aktai. Rem- 
damosi šiomis teisėmis profesinės sąjungos turi teisę kontroliuo- 
ti, kaip darbdavys laikosi ir vykdo su jų atstovaujamų darbuotojų 
teisėmis ir interesais susijusius darbo, ekonominius ir socialinius 
įstatymus, kolektyvines sutartis ir susitarimus. Šiems tikslams pro- 
fesinės sąjungos gali steigti inspekcijas, teisinės pagalbos tarnybas 
ir kitas institucijas. Pavyzdžiui, Armėnijoje profesinė sąjunga siek- 
dama apsaugoti profesinės sąjungos dalyvio (nario) teises ir intere- 
sus turi teisę kreiptis su peticija į valstybės intitucijas, vietos savi- 
valdos organus, darbdavius arba į kitus asmenis, taip pat įstatymų 
nustatyta tvarka apeliuoti dėl jų veikimo arba neveikimo; Lenkijoje 
profesinės sąjungos turi teisę kontroliuoti, kaip darbdavys laikosi 
kolektyvinio susitarimo ir darbo teisės įstatymo nuostatų; Italijoje, 
jei darbdavys trukdo arba riboja asociacijos ir profesinių sąjungų 
veiklą ar teisę streikuoti, profesinės sąjungos gali kreiptis į teismą ir 
prašyti įpareigoti darbdavį atsisakyti šių neteisėtų veiksmų ir atitai- 
syti žalą arba sušvelninti jos poveikį; 

atstovavimo teisės — tai profesinių sąjungų teisė atstovauti ir gin- 
ti darbuotojų socialines ir darbo teises bei interesus, vesti kolek- 
tyvines derybas, sudaryti kolektyvines sutartis ir kontroliuoti jų 
įgyvendinimą, dalyvauti kolektyviniuose darbo ginčuose, taip pat 


3. Kiti visuomeniniai susivienijimai (asociacijos) kaip konstitucinės teisės subjektai 


teisė į informavimą ir konsultavimą. Ši teisė taip pat pripažįstama 
visose valstybėse, o kai kur net turi lemiamą reikšmę priimant su 
darbu susijusius, socialinius ir ekonominius sprendimus. Pavyz- 
džiui, Švedijoje profesinės sąjungos turi teisę gauti informaciją apie 
galimus pokyčius ir sprendimus, kurie gali lemti didelius pokyčius 
organizuojant darbą ar sudarant darbuotojų darbo sutartis. Be to, 
jos taip pat turi teisę pareikšti nuomonę diskusijose dėl kolektyvi- 
nių derybų metu kylančių problemų ir net veto teisę: profesinės 
sąjungos gali vetuoti darbdavio su įmonės perdavimu arba darbuo- 
tojų perkėlimu susijusius sprendimus. 

Tarptautiniai teisės aktai bei nacionalinė valstybių teisė numato va- 
dinamąją profesinių sąjungų narių (lyderių) apsaugą nuo diskriminavimo. 
Kitaip tariant, profesinės sąjungos nariai yra ginami nuo veiksmų, kuriais 
norima juos atleisti iš darbo arba padaryti žalos kitokiu būdu dėl jų narys- 
tės profesinėje sąjungoje ar dalyvavimo jos teisėtoje veikloje. Darbdavys, 
norėdamas savo iniciatyva atleisti profesinės sąjungos valdymo organo narį, 
turi gauti išankstinį šios organizacijos sutikimą. Šią garantiją įtvirtina be- 
veik visų valstybių teisės aktai. Derėtų pabrėžti, kad daugelyje valstybių 
profesinės sąjungos sutikimo reikia ir skiriant drausmines nuobaudas, ypač 
jeigu tokios nuobaudos skiriamos profesinės sąjungos pirmininkui (vado- 
vui). Pavyzdžiui, Lenkijoje darbdavys negali be profesinės sąjungos valdy- 
bos sutikimo nutraukti darbo sutarties su darbuotoju, kuris yra profesinės 
sąjungos valdybos arba revizijos komisijos narys. Toks draudimas galioja ir 
tada, kai dar nėra praėję vieni metai po to, kai asmuo neteko valdybos ar 
revizijos komisijos nario pareigų. Prancūzijoje profesinės sąjungos atstovas 
gali būti atleistas tik su darbo inspektoriaus leidimu. Latvijoje neturint iš- 
ankstinio profesinės sąjungos pritarimo negalima darbdavio iniciatyva nu- 
traukti darbo sutarties su darbuotoju, kuris yra profesinės sąjungos narys, o 
nuobauda dėl darbo drausmės pažeidimo profesinės sąjungos nariui negali 
būti skiriama darbdaviui su ja nepasitarus. 

3. Kiti visuomeniniai susivienijimai (asociacijos) 
kaip konstitucinės teisės subjektai 


Įvairių valstybių konstitucinės teisės kontekste teisė į asociacijas (arba aso- 
ciacijų laisvė) suvokiama gana skirtingai. Tiesa, yra ir tam tikrų bendrų 
asociacijos laisvės ypatybių. Pavyzdžiui, tokią teisę gali įgyvendinti tik keli 
asmenys (neįmanoma vienytis pačiam su savimi), niekas negali būti ver- 
čiamas tapti asociacijos nariu. Atitinkamai ši garantija, arba imunitetas, 
laiduoja ir teisę išstoti iš asociacijos įvykdžius jos priskirtas (proporcingas) 
pareigas. 

Verta pabrėžti, kad asmenų vienijimasis (jungimasis) į tam tikras gru- 
pes gali būti apibrėžiamas bent keliais aspektais: a) kaip nuolatinis arba 
ilgai trunkantis vienijimasis į juridinio asmens ar jam prilyginto subjekto 
formos darinį ir laikinas jungimasis į tam tikras iniciatyvas (referendumo, 
rinkimų, visuomenės nuomonės grupes); b) kaip vietos (savivaldos), na- 
cionaliniu (valstybės)“", tarptautiniu (valstybių)““ lygiu veikiančios aso- 
ciacijos, atitinkamos geografinės ir teritorinės apibrėžties lygiu įgyvendi- 
nančios jos narių siekius; c) kaip valstybės (vietos savivaldos) palaikomos 
ir savarankiškai veikiančios asociacijos; d) kaip bendrąsias teises užtikri- 
nančios asociacijos (pvz., diskutuojančios dėl mirties bausmės, eutanazi- 
jos, abortų draudimo pagrįstumo ar kultūrinių, sporto, meno pomėgių 
užtikrinimo ir pan.); e) kaip specialiosioms asmens arba piliečio teisėms ir 
laisvėms atstovaujančios asociacijos (politinės partijos, judėjimai, religinės 
grupės, profesinės sąjungos, tautinius poreikius ginančios grupės ir pan.), 
kurių steigimui ir veiklai taikomi griežtesni (teisinių nuostatų, dalyvaujan- 
čiųjų asmenų narystės) reikalavimai. 

Minėtosios galimos asociacijų (kaip asmenų teisės vienytis į tam tikras 
organizacijas siekiant bendrai ginti savo poreikius) klasifikacijos nėra baig- 
tinės. Kita vertus, jos gana aiškiai atspindi esmines šios konstitucinės teisės 
ypatybes ir jos praktinio įgyvendinimo būdus. 

Tačiau dabartinis ir, be abejo, vis dar negalutinis asociacijų laisvės kons- 
titucinio reguliavimo turinys negali būti suvokiamas nenustačius jo nuos- 
tatų ir tam tikro skirtingų valstybių konstitucingumo raidos priežastinio 
ryšio. Tam būtina apžvelgti pagrindinius konstitucinius dokumentus, kurie 
pradėjo ir pastebimai keitė (plėtojo) šios konstitucinės laisvės sampratą. 

Konstitucionalizmo raidos atskaitos tašku laikant JAV Konstitucijos 
priėmimą, asociacijų laisvės pripažinimą galima rasti tarp pirmųjų dešim- 
ties šios konstitucijos pataisų. 1791 m. Teisių bilyje (I pataisa) asociacijų 
laisvės turinys atskleidžiamas kaip papildantis susirinkimų, žodžio, tikė- 
jimo laisvių sampratą ir padedantis asmenims (ne tik piliečiams) drauge 
siekti taikių ir teisei neprieštaraujančių tikslų““'. Verta pabrėžti, kad tuo 
“* Pvz., viena iš pirmųjų 1869 m. įsteigta JAV Nacionalinė moterų politinių teisių aso- 
ciacija (angl. National Woman Suffrage Association, NWSA). Prieiga per internetą: <hftp:// 
digitalhistory.hsp.org/pafrm/org/national-woman-suffrage-association-nwsa >. 


*“* Pvz., Pasaulinė rūkorių asociacija. Prieiga per internetą: <http://www.smokersassociation. 
org/ >. 

1791 m. JAV Teisių bilio komentaras su JAV Aukščiausiojo Teismo doktrinos pavyzdžiais 
(pvz., National Association for the Advancement of Colored People v. Alabama, 1958); Cor- 
nell University Law School Library. Prieiga per internetą: <https://Awww.law.cornell.edu/ 
wex/first amendment; N. A. A. C. P v. ALABAMA, 357 U.S. 449 (1958) http://caselaw. 
Ip.findlaw.com/ scripts /getcase.pl?court= US4vol=357kinvol=449>. 

metu asociacijų laisvė buvo suvokiama gana prieštaringai. D. Medisonas ją 
vertino kaip tam tikrą konkuruojančią (alternatyvią) valstybei ir jos insti- 
tucijoms laisvę, o A. de Tokvilis asociacijų veiklą vertino teigiamai — kaip 
savotišką visuomeninę individų santalkos ir savojo ego malšinimo galimy- 
bę“". Tiesa, ir D. Medisonas, ir A. de Tokvilis asociacijų laisvę suprato kaip 
piliečių laisvės, arba pilietinę, galimybę““". 

Maždaug tuo pačiu metu, kartu su pirmosiomis respublikų konsti- 
tucijomis, asociacijų laisvė plėtojosi ir Prancūzijos konstitucinėje teisėje. 
Įdomu tai, kad pirmosios respublikų konstitucijos asociacijų ir klubų veiklą 
ir steigimą veikiau varžė nei skatino. 1791 m. Le Chapelier aktas uždraudė 
asociacijoms ir klubams turėti kokių nors politinių interesų, o 1810 m. 
Prancūzijos baudžiamasis kodeksas nustatė atsakomybę už valstybės ne- 
registruotų asociacijų, kurias sudarė daugiau nei 20 narių““", veiklą. Mo- 
deliuojant konstitucinį Prancūzijos suverenitetą buvo manoma, kad tarp 
asmens ir valstybės neturi būti papildomų visuomeninių tarpininkų (tarsi 
ginant tiesioginės demokratijos idėją). Toks požiūris Prancūzijoje ir visoje 
Europoje išliko beveik iki Pirmojo pasaulinio karo pabaigos. Kita vertus, 
Prancūzijoje, kaip ir tuo metu JAV, asociacijų laisvė buvo vertinama kaip 
piliečių, ar tiesiog pilietinė, laisvė. 

XIX a. Europos monarchijose ir respublikose asociacijos buvo laiko- 
mos valstybės valdžios politinėmis konkurentėmis (politiniai judėjimai, 
pirmosios profesinės ir darbo sąjungos, socialiniai dariniai). Šiuo laikotar- 
piu formavosi asociacijų skirtumai pagal veiklos kryptis ir ginamas verty- 
bes, konstitucijose susiklostysiantys į tris bendriausias grupes: a) asociaci- 
jos, kurių veiklai keliami paprasčiausi valstybinio reguliavimo reikalavimai 
(registracija); b) asociacijos, kurių veiklai keliami specialieji reikalavimai 
(narystės amžius, pilietybė, priklausymas profesinei, etninei, teritorinei 
grupei ir pan.); c) asociacijos, kurių veikla draudžiama (karinio, fašistinio, 
nacionalistinio, anarchistinio ir kt. pobūdžio). 

Abipus Atlanto valstybių konstitucijų pataisos (ar naujos konstitucijos) 
bei teismų doktrina (JAV Aukščiausiasis Teismas, valstijų teismai) nustatė 
vis platesnes asociacijų veiklos ribas ir reikalavimus. 1848 m. asociacijų 
laisvę konstituciškai pripažino Nyderlandai ir Šveicarija, 1850 m. — tuome- 
tė Prūsija, 1868 m. — Liuksemburgas. 


“5 Žr.: Ipazu, J. H. The Strange Origins of the Constitutional Right of Association. Ten- 
nessee Law Review, 2010, Vol. 77, p. 485, 548. Prieiga per internetą: <hftp://papers.ssrn.com/ 
s0l3/papers.cfm ?abstract id=1468353>. 


486 Žr.: MADISON, J. The Federalist No 10. Bantam Classic ed., Art. 50, 1982, New York. 


“7 Žr: Freedom of Association. Seminar/Discussion held by Secretariat General of the 
Council of Europe. Released by Martinus Nijhof Publishers, 1994, Amsterdam, p. 85. 

Be to, asociacijos kaip piliečių susivienijimai pradėjo demonstruoti 
savo galią siekdamos kitų politinių teisių, kovodamos prieš diskriminaciją 
ir už asmenų lygybę. Antai 1869 m. JAV kilo ir didžiulę įtaką 1870 m. 
JAV Konstitucijos 15-osios pataisos priėmimui padarė Nacionalinė moterų 
politinių teisių asociacija. 

JAV 1883 m. nagrinėtoje civilinėje byloje buvo pasiektas precedentas, 
numatantis asociacijos (klubo) narių teisę į būstinę ir tinkamai teikiamas 
paslaugas““ (elektra, vanduo, priešgaisrinė ir policijos apsauga). Taip na- 
cionaliniu ir valstijų lygiu““? buvo išspręstas paprastas, bet labai svarbus 
asociacijos veiklos (patalpų, turto įgijimo ir valdymo) klausimas. 

Taigi asociacijos pradėjo apimti vis platesnius visuomenės santykius. 
Jungtinėje Karalystėje šalia kitų asociacijų 1884 m. buvo pripažintos ir pre- 
kybos sąjungos, o 1904 m. įteisinus Bažnyčios ir Valstybės teisės atskyrimą 
—ir religinio (konfesinio) pobūdžio organizacijos“. 

XX a. laikytinas asociacijų laisvės visuotinio konstitucinio įtvirtinimo 
laikotarpiu. Jau iki Pirmojo pasaulinio karo šią teisę pripažino arba atkūrė 
dauguma Europos valstybių. Ji minima ir pirmojoje Lietuvos Respublikos 
Konstitucijoje (1922 m.) kaip draugijų ir sąjungų laisvė (17 str.). 

Po Antrojo pasaulinio karo asociacijų laisvė tapo ir tarptautinių teisės 
aktų ginama vertybe. Pasauliniu lygiu teisė jungtis į asociacijas įtvirtinta 
1948 m. Visuotinės žmogaus teisių deklaracijos 23 straipsnyje. Teisę laisvai 
jungtis į asociacijas deklaruoja ir 1966 m. Tarptautinio pilietinių ir politi- 
nių teisių pakto 22 straipsnis, kuris skelbia kiekvieno žmogaus teisę laisvai 
jungtis į asociacijas, įskaitant teisę kurti profesines sąjungas. 

1950 m. Europos žmogaus teisių ir pagrindinių laisvių apsaugos kon- 
vencijoje“"! numatomos naudojimosi šia teise išimtys, kurias įstatymas gali 
numatyti visuomenės saugumo interesais siekiant užkirsti kelią teisės pa- 
žeidimams ar nusikaltimams, gyventojų sveikatai ir dorovei ar kitų asmenų 
teisėms ir laisvėms apsaugoti. Konvencija taip pat numatė galimybes riboti 


485 Žr.: GUTMAN, A. Freedom of Association; The Civil Right Cases 109 U.S. 3 (1883). 
Princeton University Press, 1998, p. 42. 


*“ Derėtų pabrėžti, kad 1791 m. JAV teisių bilis ir juo remiantis priimtos vėlesnės JAV 


Konstitucijos pataisos numatė atitinkamus įpareigojimus centrinei valdžiai, bet ne Valstijų 
institucijoms. Todėl tiek JAV Aukščiausiojo Teismo, tiek Valstijų teismų precedentai buvo 
būtini siekiant atskleisti asociacijų laisvės turinį ir įpareigoti valstijų valdžios institucijas jos 
paisyti. Žr.: BRESLER, R. J. Freedom of Association: Rights and Liberties under the Law. 
ABC-CLIO, 2004, p. 17. 


“V Žr: Freedom of Association, Seminar/Discussion held by Secretariat General of the 
Council of Europe. Released by Martinus Nijhoff Publishers, 1994, Amsterdam, p. 87-88. 


“| Žr: 1950 m. Europos žmogaus teisių ir pagrindinių laisvių apsaugos konvencijos 11 


straipsnis. Prieiga per internetą: <http://www.echr.coe.int/ Documents/ Convention. LIT'pdf>. 

asociacijos laisvę asmenims, tarnaujantiems ginkluotosiose pajėgose, poli- 
cijoje ar valstybės tarnyboje. 

Nors tokios tarptautinių dokumentų nuostatos padėjo standartizuoti 
(suvienodinti) daugelio pasaulio konstitucijų įtvirtinamus asociacijų laisvės 
principus, kai kur (pačioje Europoje) toliau virė diskusijos dėl asociacijų 
laisvės vertės ir jos proporcingumo palyginti su kitomis teisėmis ir vals- 
tybės interesais. Tokių ginčų neišvengta net Prancūzijoje, kur galutinai 
asociacijos laisvė kaip „neatimama ir prigimtinė“ teisė buvo konstatuo- 
ta 1971 m. Konstitucinės tarybos jurisprudencijoje““*. Nuo 1990-ųjų iki 
2000 m. žlugo socialistinės Vidurio ir Rytų Europos santvarkos, asociacijų 
laisvė buvo įtvirtinta ir dešimčių naujų nepriklausomų Europos valstybių 


konstitucijose“““. 


“* Prancūzijos Konstitucinės Tarybos 1971 m. liepos 16 d. sprendimas Nr. 71-44 DC. 
Prieiga per internetą: <http://www.conseil-constitutionnel.fr/conseil-constitutionnel/english/ 
case-law/sample-of-decisions-in-relevant-areas-dc/decision/ decision-n0-71-44-dc-of-16-july- 
1971.135366.html>. 

“* Pvz., 1997 m. Lenkijos Konstitucijos 12 str. Prieiga per internetą: <http://www.sejm.gov. 
pU/prawo/konst/angielski/kon1.htm>; 1992 m. Čekijos Konstitucijos blanketinis 3 straipsnis 
per konstitucinio statuso suteikimą Europos pagrindinių žmogaus teisių bei laisvių konven- 
cijos nuostatoms. Prieiga per internetą: <http://www.psp.cz/cgi-bin/eng/ docs/laws/ 1993/1. 
html >; 1992 m. Estijos Konstitucijos 30, 48 str. Prieiga per internetą: <http://www.president. 
ee/en/republic-of-estonia/the-constitution/; 1991 m. Rumunijos Konstitucijos 9 str. Prieiga 
per internetą: <http://www.cdep.ro/pls/dic/site.page ?den=act2 2kpar1l=1žt1cOsOsba9>. 

1. Valstybės samprata. Valstybės suverenitetas ir funkcijos 


Konstitucinėje teisėje valstybės institutas užima išskirtinę vietą. Valstybė — 
daugelio konstitucinių teisinių santykių subjektas. 

Sąvoka „valstybė“ yra daugiareikšmė. Dabartinės lietuvių kalbos žody- 
ne pateikiamos dvi pagrindinės žodžio „valstybė“ reikšmės: 1) organizuota 
politinė bendruomenė, turinti aukščiausiąją valdžią; 2) tokios bendruome- 


nės valdomas kraštas“ 


. Teisinėje, filosofinėje ir politologijos literatūroje 
yra įvairių šios sąvokos vartojimo aspektų. Nemažą įtaką mokslininkams 
daro įvairios filosofinės pažiūros, nacionalinės ir istorinės tradicijos. 

Tradiciškai valstybė suprantama kaip trijų elementų (tautos, terito- 
rijos, valstybės valdžios) organinė visuma. Pagal šią teoriją valstybė — tai 
tam tikroje teritorijoje gyvenančių ir vienai politinei valdžiai priklausančių 
žmonių sąjunga. Taigi šis valstybės apibrėžimas apima tris pagrindinius 
valstybės elementus (požymius): tauta, teritorija, valdžia. 

Valstybės tautai būdingi požymiai: 

1) kiekybinis požymis: valstybės tautą sudaro žmonių grupė (tam tik- 

ras žmonių skaičius); 

2) tęstinumas: valstybės tauta gyvuoja tol, kol gyvuoja pati valstybė; 

3) ypatingas kvalifikuotas ryšys su valstybės teritorija, kuris reiškia 
žmogaus pavaldumą, jo priskyrimą tam tikrai teritorijai ir politi- 
nei valdžiai. Dažniausiai jis vadinamas pilietybe arba pavaldumu 
(monarchijose priklausymas tam tikrai valstybei iki šiol vadinamas 
pavaldumu). 

Svarbus valstybės požymis yra apibrėžta teritorija: 

1) teritorija — tai viena iš svarbiausių bet kurios valstybės gyvavimo 
sąlygų. Valstybės teritorija — tam tikras valstybės siena apibrėžtas 
žemės plotas. Siena vieną valstybę atskiria nuo kitos. Valstybės sie- 
nos yra nustatomos ir keičiamos tarptautinėmis sutartimis, kurias 
ratifikuoja aukščiausiosios valstybės valdžios institucijos. 

Valstybės teritorija — tai visa teritorija ir žemės gelmės šiapus valstybės 
sienos, taip pat teritoriniai vandenys ir oro erdvė virš jų, orlaiviai, jūrų 
ar upių laivai, kurie turi valstybės vėliavą ar jos skiriamuosius ženklus už 
valstybės sienos ribų, diplomatinės atstovybės užsienyje. Teritorijos dydis 
ir kitos fizinės savybės, žemės gelmių turtai, geografinė padėtis valstybės 
egzistavimui yra antraeilis dalykas. Niekas negali pasakyti, kokio dydžio 
teritorijos reikia valstybei įkurti ir kokios ypatybės jai turi būti būdingos. 
*“* Dabartinės lietuvių kalbos žodynas: šeštas (trečias elektroninis) leidimas (vyr. red. 


S. Keinys). Vilnius: Lietuvių kalbos institutas, 2006; internetinė versija, 2011. Prieiga per 
internetą: <http://dz.lki.lt>. 

Pasaulyje gyvuoja ir didelės, ir mažos valstybės, turinčios daug gamtos 
išteklių arba visai jų neturinčios, pavyzdžiui, Vatikano valstybė, Monakas 
arba Lichtenšteinas. Kita vertus, nors valstybės teritorija ir jos kokybė nėra 
lemiama valstybės egzistavimo sąlyga, tačiau ji daro didelę įtaką valstybės 
gyvenimui ir jos vykdomai politikai. Pavyzdžiui, didelė teritorija leido JAV 
tapti viena iš stipriausių pasaulio valstybių; 

2) valstybės teritorija — tai ne tik fizinis žemės plotas, bet ir kriterijus, 
kuriuo vadovaujantis vienos valstybės tauta atskiriama nuo kitos 
valstybės tautos; 

3) teritorija — tai erdvė, kurioje įgyvendinama valstybės valdžia. Pas- 
taroji organizuojama ir įgyvendinama remiantis teritoriniu prin- 
cipu, pagal kurį būtina griežtai apibrėžti valstybės teritorijos ribas 
(tam tikslui valstybė nustato savo sieną). Tiek, kiek ji apima, vei- 
kia valstybės valdžia, nevaržoma jokios kitos valstybės valdžios. Tai 
reiškia, kad valstybės valdžia turi teritorinę viršenybę (galią) šalies 
viduje tiek, kiek apima jos siena. 

Taigi apibrėžiant valstybės teritorijos sąvoką reikia turėti omenyje du 
dalykus: įgyvendinti valstybės funkcijas reikia tam tikros erdvės, t. y. tam 
tikro žemės ploto; tam tikrame apibrėžtame žemės plote, kuriame įsikū- 
rusi viena valstybė, negali būti jokios kitos valstybės. Kiekviena valstybė 
monopolizuoja tam tikrą apibrėžtą žemės plotą. Vadinasi, teritorija sukuria 
valstybei erdvę, kurioje nevaržomai veikia jos valdžia. 

Trečias pagrindinis valstybingumo požymis — valstybės valdžia. Ši 
sąvoka neatsiejama nuo valdymo sąvokos. Valdžia būdinga bet kokiai žmo- 
nių bendruomenei, kurioje vieni asmenys vadovauja kitiems, o šie paklūsta 
pirmųjų nurodymams. Teisinėje literatūroje valstybės valdžia apibūdinama 
kaip viešoji valdžia, įgyvendinama ne tik valstybės, bet ir savivaldos ins- 
titucijų. Valstybės valdžia — viena iš valdžios rūšių. Jai būdingi tam tikri 
požymiai: ji visuomenėje yra viršiausioji, apima visą visuomenę. Tai — po- 
litinio pobūdžio teritorinė valdžia, kurią įgyvendina specialiosios valstybės 
valdžios institucijos. Ši valdžia susijusi su teise, prireikus ji užtikrinama 
valstybės prievarta. 

Taigi tauta, teritorija ir valstybės valdžia — tai trys pagrindiniai ele- 
mentai, kurie išskiria valstybę iš kitų socialinių junginių. Ten, kur nėra visų 
šių elementų, kur trūksta bent vieno iš jų, nėra ir valstybės, nors ji būtų 
kitų valstybių pripažinta ne tik de iure, bet ir de facto. Pagal Konvencijos 
dėl valstybių teisių ir pareigų 3 straipsnį, patvirtintą septintojoje Amerikos 
valstybių konferencijoje, pasirašytą Montevidėjuje 1933 m. gruodžio 26 d., 
valstybė politiškai egzistuoja neatsižvelgiant į tai, ar ją pripažįsta kitos 
valstybės. Valstybė turi teisę ginti savo vientisumą ir nepriklausomybę, 

užtikrinti savo apsaugą bei gerovę net prieš ją pripažįstant, ir dėl to or- 
ganizuoti save, kaip mano esant tinkama, priimti įstatymus pagal savo 
poreikius, valdyti savo institucijas ir apibrėžti savo teismų jurisdikciją 
bei kompetenciją". 

Valstybės suverenitetas — valstybės teritorinė viršenybė šalies vidu- 
je ir jos nepriklausomybė tarptautinių santykių požiūriu — dažnai nurodo- 
mas kaip esminis valstybės požymis. 

Suverenitetas pasireiškia valstybės viduje ir per santykius su kitomis 
valstybėmis. Skiriamas išorinis ir vidinis valstybės suverenitetas. Išorinis 
valstybės suverenitetas (nepriklausomybė) — tai valstybės ir jos valdžios tei- 
sinis nepriklausomumas nuo kitų valstybių arba kitokių išorinių socialinių 
veiksnių ir jėgų, tam tikra subjektinė valstybės teisė santykių su kitomis 
valstybėmis požiūriu, kitaip tariant, tam tikra būsena arba valstybės teisinis 
statusas tarptautinėje bendruomenėje. Išorinis suverenitetas reiškia: valsty- 
bės lygybę santykių su kitomis valstybėmis požiūriu; jos teisinį nepriklauso- 
mumą nuo kitų valstybių; valstybės autonomiją sprendžiant vidaus reikalus, 
t. y. jokia kita valstybė neturi teisės kištis į valstybės vidaus reikalus. 

Išorinis valstybės suverenitetas nereiškia, kad valstybė atsiriboja nuo 
paties tarptautinio bendravimo ir jį reguliuojančios teisės. Atvirkščiai, 
bendroji taisyklė yra ta, kad bendraudama tarptautiniu lygiu valstybė turi 
laikytis tarptautinės teisės, šios teisės principų ir normų. Šiuo požiūriu 
valstybės suverenitetas nėra absoliutus. 

Vidinis valstybės suverenitetas — tai valstybės valdžios požymis, kuris 
reiškia valstybės valdžios viršenybę ir nepriklausomumą nuo kitų valdžių 
valstybės teritorijoje. Suverenitetą įgyvendina valstybės valdžia. Ji, kaip 
vienintelis teisėtvarkos valstybėje šaltinis, gali apriboti bet kurią kitą val- 
džią šalies viduje ir primesti jai savo valią. Aukštesnės valdžios už valstybės 
valdžią valstybėje nėra ir šiuo požiūriu ji yra neribota (absoliuti). 

Tai, kad valstybės valdžia pati nustato savo tikslus ir funkcijas, o kartu 
ir teisę, nereiškia, kad tą teisę arba tuos tikslus valdžia laisvai kuria ir nusta- 
to taip, kaip nori. Socialiniu požiūriu valstybės valdžia nėra visiškai laisva, 
ji priklauso nuo socialinių jėgų valstybės teritorijoje. Valstybės valdžios 
suverenumas šalies viduje yra reliatyvus ir socialiniu, ir politiniu požiūriu. 
Valstybė negali visiškai atsiriboti nuo kitų socialinių junginių, esančių jos 
viduje. Valstybės valdžia neatsiranda teritorijoje nežinia iš kur: ji kyla iš 
visuomenės, atsiranda vykstant politinei įvairių socialinių grupių kovai, yra 
jų palaikoma ir remiama. 


495 


Eugrimas, 2003, p. 68. 


357 


VADAPALAS, V. Tarptautinė teisė. Pagrindiniai dokumentai ir jurisprudencija. Vilnius: 





VIII 


VIII 


VIII skyrius 


Kiekviena valstybė atlieka tam tikras tam tikrų tikslų ir uždavinių įgy- 
vendinimo, veiklos funkcijas. Valstybės funkcijų atsiradimą pirmiau- 
sia lemia pagrindiniai valstybės uždaviniai (tikslai). Šių uždavinių turinys 
priklauso nuo įvairių vidaus ir išorės veiksnių. Grėsmė išoriniam valsty- 
bės saugumui ir teritoriniam vientisumui visada verčia pirmiausia spręsti 
krašto apsaugos uždavinius. Valstybei ginti tokiais atvejais mobilizuojamos 
visos institucijos. Ekonominės krizės sąlygomis pagrindiniai būna ekono- 
miniai uždaviniai, o didėjant nusikalstamumui darosi aktualūs teisėtvarkos 
palaikymo uždaviniai ir kt. Valstybės funkcija suprantama kaip valstybės 
veiklos kryptis, susiejanti vienarūšius visuomeninius santykius, pavyzdžiui, 
ekonominius, politinius, socialinius ir kt. Taigi valstybės funkcija yra kom- 
pleksinė, sudaryta iš įvairių elementų. Pavyzdžiui, tirti nusikaltimus nėra 
valstybės funkcija. Tai tik vienas iš teisės apsaugos funkcijos elementų. 

Valstybės funkcijos apima bendrąją valstybės veiklą ir apibrėžia pa- 
grindines valstybės veiklos kryptis, kurias įgyvendina visa valstybės insti- 
tucijų sistema (valstybės aparatas). Jos kyla iš valstybės uždavinių ir parodo 
valstybės paskirtį ir esmę, kurių neparodo valstybinių institucijų funkcijos. 
Svarbiausius savo uždavinius valstybė įgyvendina teisinėmis priemonėmis. 
Vienais atvejais valstybė priima teisės normas, kitais — organizuoja jų įgy- 
vendinimą, o dar kitais — garantuoja jų laikymąsi. Pagal šį kriterijų skiria- 
mos trys teisinės valstybės funkcijų įgyvendinimo formos: 

1) teisėkūra: tai valstybės veikla, skirta rengti ir leisti įstatymus ir kitus 

norminius teisės aktus; 

2) teisės normų įgyvendinimas: tai organizacinė valstybės veikla, skir- 
ta įgyvendinti teisės normas; 

3) teisėsauga: valstybės veikla, skirta apsaugoti teisės normas nuo pa- 
žeidimų; ji susijusi su prievartos priemonių teisės pažeidėjams tai- 
kymu. 

Kiekvienai valstybės funkcijai būdingos visos minėtosios įgyvendi- 
nimo formos. Išvardytieji požymiai leidžia valstybės funkcijas apibūdinti 
kaip pagrindines valstybės veiklos kryptis, kurių laikantis įgyvendinami 
valstybės tikslai ir uždaviniai. Jos, kaip minėta, parodo valstybės esmę ir 
socialinę paskirtį. 

Teisės literatūroje nurodoma keletas valstybės funkcijų klasifikavimo 
kriterijų. Atsižvelgiant į visuomenės gyvenimo sritį skiriamos išorinės ir 
vidinės valstybės funkcijos. Išorinės funkcijos yra skirtos spręsti valstybės 
uždavinius tarptautiniu lygmeniu. Tai yra pagrindinės veiklos kryptys pa- 
laikant santykius su kitomis valstybėmis. Paprastai teisės literatūroje nu- 
rodomos dvi pagrindinės išorinės valstybės funkcijos: tarptautinis valsty- 
bių bendradarbiavimas ir valstybės sienų apsauga bei valstybės išorinio 

saugumo užtikrinimas. Vidinės funkcijos — tai pagrindinės valstybės vidaus 
veiklos kryptys: ekonominė, socialinė, politinė, kultūrinė ir kt. (pvz., fi- 
nansinės kontrolės, teisėsaugos, ekologinė). 

Kalbant apie valstybės funkcijų skirstymą į vidines ir išorines reikia 
turėti omenyje, kad toks skirstymas yra sąlyginis. Valstybės ekonomikos, 
socialinės, politikos, kultūros ir kitų sričių veikla neretai gana glaudžiai 
susijusi su išorinėmis sąlygomis, tarptautiniais ekonominiais, kultūriniais 
ir kitais ryšiais. 

Pagal valstybės funkcijų turinį skiriamos keturios pagrindinės funk- 
cijos, būdingos visoms valstybėms: ekonominė, politinė, socialinė ir ide- 
ologinė (kultūrinė). Ekonominė funkcija — tai darnaus valstybės ekonomi- 
kos funkcionavimo ir raidos užtikrinimas, valstybės biudžeto skirstymas, 
nuosavybės apsauga, tarptautinių ekonominių santykių palaikymas ir kita. 
Politinė funkcija apibrėžia valstybės ir visuomenės saugumo užtikrinimą, 
socialinės ir nacionalinės santarvės palaikymą, socialinių prieštaravimų slo- 
pinimą, valstybės suvereniteto išsaugojimą ir kita. Socialinė funkcija atlie- 
kama užtikrinant visuomenės interesus, žmogaus laisvių ir teisių apsaugą, 
žmonių socialinių poreikių tenkinimą, minimalųjį gyvenimo lygi, suda- 
rant darbo sąlygas ir kita. Ideologinė (kultūrinė) funkcija — tai tam tikros 
ideologijos (taip pat religijos) palaikymas, švietimo organizavimas, parama 
mokslui, kultūrai ir kita. 

Kai kurie mokslininkai teigia, kad valstybės funkcijas lemia valsty- 
bės valdžios funkcijos. Šiuo požiūriu valstybei būdingos trys pagrindinės 
valdžios: įstatymų leidžiamoji, įstatymų vykdomoji ir teisminė. Pagal įgy- 
vendinimo trukmę valstybės funkcijos gali būti nuolatinės ir laikinosios. 
Nuolatinės funkcijos yra tos, kurios būdingos visoms valstybėms visais lai- 
kais, kad ir kokios būtų konkrečios istorinės sąlygos. Laikinosios funkcijos 
susijusios su trumpalaikiais valstybės uždaviniais. Jos atsiranda nepaprasto- 
siomis sąlygomis, pavyzdžiui, kai valstybę ištinka stichinės nelaimės, kyla 
didelių pilietinių konfliktų, pasipriešinama konstitucinei tvarkai, įvykdomi 
diversijos, teroro aktai ir kita. 

Valstybės funkcijas, kaip minėta, padeda įgyvendinti valstybės insti- 
tucijų sistema (valstybės aparatas). Teisės doktrinoje valstybės institucija 
apibrėžiama kaip valstybės įstaiga (organizacinis vienetas), per kurią įgy- 
vendinamas valstybės valdymas. Tai vienija visas valstybės institucijas, nors 
kiekviena veikia savarankiškai ir atlieka atskirą valstybės funkciją. 

Valstybės forma yra kompleksinė sąvoka, kuri atskleidžia, kaip valdžia vals- 
tybėje organizuojama, kaip išdėstoma teritoriniu požiūriu, kokiais prin- 
cipais vadovaujamasi jos veikloje, kaip ji įgyvendinama. Valstybės formą 
atskleidžia: valstybės valdymo forma, valstybės sandaros forma ir politinis 
režimas. Taigi valstybės forma — tai sistema organizacinių ir teisinių prie- 
monių, kuriomis sudaroma, organizuojama, teritoriškai išdėstoma ir įgy- 
vendinama valstybės valdžia. 

Valstybės valdymo forma — tai aukščiausiųjų valstybės valdžios 
institucijų sandara ir jų funkcionavimo tvarka. Valstybės valdymo 
forma parodo: 

1) kaip steigiamos aukščiausiosios valstybės institucijos ir kokia jų 

struktūra; 

2) kiek valstybės piliečiai dalyvauja steigiant aukščiausiąsias valstybės 
valdžios institucijas, kaip plačiai įgyvendina savo pilietines teises ir 
vykdo pareigas; 

3) kokiais principais grindžiami aukščiausiosios ir kitų valstybės insti- 
tucijų tarpusavio santykiai; 

4) kokie yra aukščiausiosios valstybės valdžios ir valstybės piliečių 
santykiai. 

Pagal šiuos požymius skiriamos dvi valstybės valdymo formos: monar- 

chija ir respublika. 

Monarchija (iš gr. k., vienvaldystė) — tai tokia valdymo forma, kai 
aukščiausioji valstybės valdžia formaliai priklauso vienam asmeniui, kuris pa- 
veldi ją ir nėra politiškai atsakingas savo pavaldiniams (valstybės piliečiams). 

VA | II Pagrindiniai klasikinės monarchijos požymiai: 

1) valstybės valdžia formaliai priklauso vienam asmeniui — monarchui 
(karaliui, imperatoriui, kunigaikščiui ir kt.); 

2) aukščiausioji valdžia yra paveldima. Pavyzdžiui, pagal Ispanijos 
Konstituciją karaliaus sosto paveldėtojai yra Burbonų dinastijos 
palikuonys““". Konstitucijoje įtvirtinta, kad pirmasis teisėtas šios 
dinastijos įpėdinis ir sosto paveldėtojas yra Juanas Carlosas I de 
Burbonas. Teisė į sosto paveldėjimą įgyvendinama pagal įprastą 
pirmagimystės ir atstovavimo tvarką. Pagal sosto paveldėjimo eiliš- 
kumą pirmumo teisę į sosto paveldėjimą turi senesnės dinastijos at- 
šakos įpėdiniai. Jų eiliškumas priklauso nuo aukštesnio giminystės 

laipsnio. Esant tam pačiam giminystės laipsniui pirmumo teisę turi 
vyriškos lyties įpėdiniai. Esant vienos lyties įpėdiniams pirmeny- 
bė teikiama vyresniems pagal amžių. Karaliaus sosto įpėdinis įgyja 
Austrijos princo titulą nuo gimimo momento arba nuo tos dienos, 
kai jam suteikiamas šis titulas. Išnykus visoms karališkosios dinas- 
tijos atšakoms, sosto paveldėjimo klausimą sprendžia Generaliniai 
Rūmai vadovaudamiesi Ispanijos interesais (57 str. 3 d.); 

3) valstybės valdžia monarchui priklauso iki gyvos galvos. Kita vertus, 
yra monarchijų, kuriose monarchas yra renkamas. Pavyzdžiui, Ma- 
laizijos federalinį karalių (sultoną) penkerių metų kadencijai renka 
devynių šalies federacinių valstijų — sultonatų — valdovai. Jungtinių 
Arabų Emyratai vieną iš septynių emyrų renka Jungtinių Arabų 
Emyratų vadovu; 

4) monarchas teisiškai ir politiškai yra nepriklausomas, jis nėra atsa- 
kingas savo pavaldiniams. 

Valstybės teorijoje paprastai skiriamos dvi monarchinės valstybės for- 

mos: 

1) absoliutinė (neribota) monarchija; 

2) konstitucinė monarchija (ribota). 

Kai kurie autoriai į atskirą grupę skiria teokratinę monarchiją. Jai bū- 
dinga tai, kad monarchas yra religinis lyderis. Šiuo požiūriu Vatikano vals- 
tybės vadovas yra kartu ir Romos katalikų bažnyčios vadovas. 

Absoliutinėje monarchijoje visa aukščiausioji valdžia priklauso 
vienam monarchui. Pagrindinis absoliutinės monarchijos požymis — nėra 
jokių monarcho kompetenciją ribojančių valstybės institucijų. Monarchas 
turi teisę leisti įstatymus, savo nuožiūra skirti ir atleisti ministrus. Monar- 
cho valdžioje yra nuolatinė kariuomenė, policija, biurokratinis aparatas. 

Absoliutinės monarchijos atsirado Europoje nykstant feodalizmui. Va- 
karų Europoje absoliutizmas pradėjo plėtotis XV a. pabaigoje — XVI pradžio- 
je ir labiausiai atsiskleidė Anglijoje, Prancūzijoje ir Rusijoje. Tam tikrą laiką 
absoliutizmas buvo pažangus reiškinys: kovojo su feodalinės aukštuomenės 
separatizmu, panaikino politinį susiskaldymą, skatino prekybą, pramonės, 
kultūros raidą. Dažniausiai absoliutinė monarchija, kaip valdymo forma, 
priskiriama feodalinei visuomenei. Tačiau ir dabar absoliutinės monarchijos 
gyvuoja arabų valstybėse (pvz., Saudo Arabijoje, Omane, Katare ir kt.). 

Konstitucinė monarchija — tai tokia valstybės valdymo forma, kai 
monarcho valdžią riboja atstovaujamoji valstybinės valdžios institucija — 
parlamentas. Paprastai monarcho valdžios ribojimai nustatomi konstitu- 
cijoje. Konstitucinė monarchija dar skirstoma į dualistinę ir parlamenti- 
nę monarchiją. Šios dvi monarchijos formos negali būti tapatinamos su 

demokratiniu ar nedemokratiniu monarchiniu valdymu. Nors dualistinėje 
monarchijoje valstybės vadovui suteikiamos didelės galios įgyvendinti vyk- 
domąją valdžią, jis nėra absoliutus monarchas, jo galias riboja konstitucija 
ir įstatymai. Vis dėlto neretai dualistinė monarchija siejama su nedemokra- 
tiniu režimu, todėl kai kurios anksčiau buvusios dualistinės monarchijos, 
siekdamos demokratinių pertvarkų, renkasi parlamentinį valdymą, didi- 
na parlamento galias ir siaurina valstybės vadovo įgaliojimus. Pavyzdžiui, 
Maroko Karalystė. Šiuo metu galioja 2011 m. Maroko Konstitucija, priim- 


*". Šios Konstitucijos 1 straipsnyje įtvirtinta, kad Marokas 


ta referendumu 
yra konstitucinė, demokratinė, parlamentinė ir socialinė monarchija. Kara- 
lius yra valstybės vadovas, aukščiausiasis valstybės atstovas, tautos vienybės 
simbolis, valstybės stabilumo ir tęstinumo garantas, aukščiausiasis valstybės 
institucijų tarpusavio santykių arbitras (42 str.). Įstatymų leidžiamąją val- 
džią įgyvendina dvejų rūmų parlamentas, vykdomąją valdžią — vyriausybė 
(ministras pirmininkas ir ministrai), teisminę valdžią — teismai. Konstituci- 
ja numato, kad karalius skiria ministrą pirmininką atsižvelgdamas į Depu- 
tatų Rūmų rinkimus laimėjusios politinės partijos rezultatus, t. y. asmenį iš 
rinkimus laimėjusios politinės partijos atstovų (47 str.). 

Dualistinė monarchija — tai tokia valdymo forma, kai įstatymus 
leidžia parlamentas kartu su monarchu, o valdo monarchas. Jos požymis — 
teisiškai ir faktiškai valstybės valdžią turi tarpusavyje pasidaliję vyriausybė, 
kurią sudaro monarchas, ir parlamentas (valdžios dualizmas). Monarchas 
skiria ir atleidžia vyriausybės narius. Jis sudaro vyriausybę neatsižvelgda- 
mas, kiek vietų viena ar kita partija turi parlamente. Vyriausybė neatsa- 
kinga parlamentui. Parlamentas negali reikšti nepasitikėjimo vyriausybe. 
Monarcho valdžia, nors ribojama konstitucijos, vyrauja valstybės valdžių 
sistemoje, bet nėra absoliuti. Kitaip tariant, šiai valstybės valdymo formai 
būdinga stipri vykdomoji valdžia. Dėl to ji dažnai vadinama egzekutyvine 
monarchija. 

Dualistinės monarchijos forma vyravo XIX-XX a. pirmojoje pusėje. 
Šiuo metu dualistinės monarchijos yra Jordanija, Kuveitas, Lichtenšteinas, 
Malaizija, Monakas, Tailandas ir kt. Iš jų Europoje yra dvi: Monakas ir 
Lichtenšteinas. 

1962 m. Monako Konstitucija (2002 m. redakcijos) įtvirtina, kad Mo- 
nako Kunigaikštystė yra paveldima konstitucinė monarchija, teisinė vals- 
tybė, grindžiama pagrindinėmis žmogaus teisėmis ir laisvėmis (2 str.)“"*. 
“" Constitution of Morocco Adopted by Referendum on July 1* 2011. Prieiga per inter- 
netą: <http://www.parlement.ma/en/. text1.php?filename=201109081407010>. 


* Constitution of the Principality. Prieiga per internetą: <http://en.gouv.mc/ Government- 
palty. g2p ą [p 81 


Institutions/Institutions/ Constitution-of-the-Principality>. 

Monako kunigaikščio galias riboja Konstitucija ir įstatymai (12 str.). Mo- 
nako kunigaikštis yra valstybės ir vykdomosios valdžios vadovas. Vyriau- 
sybei vadovauja kunigaikščiui atstovaujantis valstybės ministras. Valstybės 
ministras ir kiti ministrai yra atsakingi kunigaikščiui. 

Įstatymų leidžiamąją valdžią bendrai įgyvendina Monako kunigaikštis 
ir Nacionalinė Taryba: kunigaikščiui priklauso įstatymų iniciatyvos teisė, 
Nacionalinei Tarybai — įstatymų priėmimo teisė. Nacionalinė Taryba turi 
ribotą įstatymų iniciatyvos teisę, t. y. ji neturi tiesioginės įstatymų inicia- 
tyvos teisės. Visi Nacionalinės Tarybos įstatymų ar jų pakeitimų projektai 
turi būti pagrįsti bendru Monako kunigaikščio ir Nacionalinės Tarybos su- 
tarimu. Bendru sutarimu gali būti keičiamos ir Konstitucijos nuostatos. Tai 
yra pagrindinis Monako įstatymų leidybos principas. Konstitucija numato, 
kad vyriausybės reikalavimu ne mažiau kaip viena iš dviejų parlamento 
sesijų turi būti skirta kunigaikščio teikiamiems įstatymų projektams. Mo- 
nako kunigaikštis gali šaukti neeilinę Nacionalinės Tarybos sesiją; pasitaręs 
su Kunigaikščio taryba, turi teisę paleisti Nacionalinę Tarybą. 

Lichtenšteinas įgijo dualistinės monarchijos požymių 2003 metais, pa- 
keitus atitinkamas 1921 m. priimtos Konstitucijos nuostatas*". Iki tol Lich- 
tenšteinas buvo parlamentinė monarchija. Tiesa, nei ankstesnė, nei dabar- 
tinė Konstitucijos redakcija monarchijos formos neįtvirtina, kaip ir Mona- 
ko Konstitucijoje, apsiribojama nuostata, kad Kunigaikštystė yra konstitu- 
cinė paveldima monarchija (2 str.). Kita vertus, šios šalies Konstitucijoje 
skelbiama, kad monarchija yra pagrįsta demokratija ir parlamentarizmu. 
Ši Konstitucijos 2 straipsnio nuostata liko nepakitusi nuo 1921 metų. Ji 
leidžia teigti, kad pirminis Konstitucijos rengėjų sumanymas buvo įsteigti 
konstitucinę monarchiją, pagrįstą parlamentiniu valdymu. Naująsias šalies 
Konstitucijos pataisas pasiūlė kunigaikštis Hansas Adamas. Jos buvo pa- 
tvirtintos referendumu. Už kunigaikščio pasiūlytas pataisas balsavo 64 pro- 
centai rinkėjų, 20 procentų rinkėjų pasisakė už ankstesnių konstitucinių 
nuostatų išsaugojimą, o 16 procentų — už monarcho galių sumažinimą?"", Ši 
Konstitucija, kuria buvo išplėstos kunigaikščio galios (įstatymų veto teisė, 
teisė paleisti parlamentą, teisė skelbti referendumą, atstatydinti vyriausybę 
ir kt.), sulaukė neigiamos kitų šalių, taip pat ir Europos Tarybos, reakcijos. 
Nepaisant to, šalies monarchą palaikė daug rinkėjų. Beje, Lichtenšteinas — 
paskutinė Europos valstybė, suteikusi rinkimų teisę moterims. Šią teisę 


*“ Constitution of the Principality. Prieiga per internetą: <http://vww.legislationline.org/ 
en/documents/section/constitutions/country/18>; plačiau žr.: VaiNiUTĖ, M. Lichtenšteino 
Kunigaikštystės konstitucinė santvarka. Jurisprudencija, 2007, Nr. 12(102), p. 59—66. 

*0 The Princely House of Lichtenstein. Prieiga per internetą: <hftp://www.fuerstenhaus.li/ 
en/fuerstenhaus/fuerstliche familie/fuerst hans-adam2.html>. 

moterys įgijo po 1984 m. referendumo, kuriame dalyvavo tik vyrai. Iš jų 
51,3 procento pasisakė už rinkimų teisės moterims suteikimą. 

Taigi naujosios Konstitucijos pataisos išplėtė kunigaikščio galias par- 
lamento atžvilgiu: jis įgijo teisę siūlyti įstatymų projektus, jam suteikta 
absoliutaus įstatymų veto teisė. Konstitucijoje numatyta: jeigu kunigaikštis 
nesankcionuoja įstatymo per 6 mėnesius, laikoma, kad įstatymas atmestas 
(65 str.). Per metus dėl svarbių priežasčių kunigaikštis turi teisę ne ilgiau 
kaip trims mėnesiams atidėti parlamento sesiją arba paleisti parlamentą. 
Tam tikrais atvejais, siekdamas užtikrinti valstybės saugumą ir gerovę, ku- 
nigaikštis turi teisę priimti ypatinguosius dekretus, kuriais gali būti apribo- 
tas kai kurių Konstitucijoje įtvirtintų teisių taikymas. Tokie dekretai galioja 
ne ilgiau kaip 6 mėnesius. Tokiais atvejais kunigaikštis laikinai vykdo įsta- 
tymų leidžiamosios valdžios funkcijas (10 str.). 

Kunigaikštis ir parlamentas (Landtagas) bendru sutarimu formuoja 
vyriausybę: kunigaikštis skiria vyriausybės vadovą ir keturis tarybos na- 
rius Landtagui pasiūlius ir sutikus (79 str.). Iš tikrųjų vyriausybę formuoja 
Landtagas. Parlamento kadencijos pradžioje Landtago nariai išrenka vy- 
riausybės narius ir siūlymo forma teikia šias kandidatūras kunigaikščiui. 
Šis parlamento siūlymas laikomas nuolankumo kunigaikščio institucijai 
išraiška. Kita vertus, be parlamento sutikimo kunigaikštis negali skirti vy- 
riausybės narių savo valia. 

Vyriausybė yra atsakinga kunigaikščiui ir parlamentui. Tiek parlamen- 
tas, tiek kunigaikštis turi teisę pareikšti nepasitikėjimą vyriausybe. Jeigu 
pareiškiamas nepasitikėjimas, vyriausybė turi atsistatydinti ir kunigaikštis 
skiria laikinąją vyriausybę, kol bus sudaryta nauja vyriausybė (80 str.). Jei- 
gu per keturis mėnesius nesudaroma nauja vyriausybė, laikinoji vyriausybė 
turi gauti parlamento pasitikėjimą. Tokia atstatydinimo tvarka netaikoma 
konkretiems vyriausybės nariams: vyriausybės narys gali būti atleistas iš 
užimamų pareigų tik parlamentui ir kunigaikščiui sutikus. 

Kaip minėta, dualistinei monarchijai būdinga tai, kad parlamentas ne- 
dalyvauja formuojant vyriausybę. Ją formuoja monarchas, vyriausybė yra 
atsakinga monarchui, parlamentas negali reikšti nepasitikėjimo vyriausybe. 
Lichtenšteinas šiuo požiūriu negali būti laikomas tipiška dualistine mo- 
narchija. Derėtų pabrėžti, kad 2003 m. pataisos ne tik išplėtė kunigaikščio 
galias, bet ir suteikė piliečiams teisę balsuojant išreikšti nepasitikėjimą ku- 
nigaikščiu, taip pat balsuoti dėl monarchijos panaikinimo. 

Dualistine monarchija laikoma Jordanija (Jordanijos Hašimitų Karalys- 
tė). Joje galioja 2011 m. redakcijos 1952 metų Konstitucija“?! Kita vertus, 


** Constitution. Prieiga per internetą: <http://Avww.parliament.jo/en/node/150>; Cons- 


titution of Jordan. Prieiga per internetą: <http://cco.gov.jo/ Portals/0/constitution. en.pdf>. 

Konstitucijoje skelbiama, kad karalystė yra paveldima monarchija, kurios 
valdymo sistema yra parlamentinė (1 str.). Karalius yra valstybės vado- 
vas (30 str.), įstatymų leidžiamoji valdžia priklauso karaliui ir Nacionalinei 
Asamblėjai, kurią sudaro Senatas ir Deputatų Rūmai (25 str.), vykdomoji 
valdžia — karaliui, kuris ją įgyvendina per ministrus vadovaudamasis Kons- 
titucijos nuostatomis (26 str. ). 

Jordanijos Konstitucijoje yra nemažai nuostatų, kurios būdingos parla- 
mentiniam valdymui, pavyzdžiui, vyriausybė turi turėti parlamento pasitikė- 
jimą. Jeigu vyksta eilinė sesija, suformuota nauja vyriausybė per mėnesį turi 
pateikti Deputatų Rūmams bendrosios politikos kryptis ir gauti šių rūmų 
pasitikėjimą (54 str.). Jeigu tuo metu eilinė Deputatų Rūmų sesija nevyks- 
ta arba Deputatų Rūmai yra paleisti, laikoma, kad vyriausybė atitinka šio 
Konstitucijos straipsnio reikalavimus. Ministras pirmininkas ir ministrai gali 
būti parlamento nariai. Konstitucija numato, kad už valstybės viešąją politiką 
ministras pirmininkas ir kiti ministrai yra kolegialiai atsakingi Deputatų Rū- 
mams pagal savo valdymo sritį (51 str.). Deputatų Rūmai turi teisę pareikšti 
nepasitikėjimą Ministrų Taryba arba ministrais. Tokiai procedūrai įgyven- 
dinti reikalinga absoliuti visų deputatų balsų dauguma (53 str.). Pareiškus 
nepasitikėjimą vyriausybė turi atsistatydinti. 

Pagal Jordanijos Konstituciją, vykdomoji valdžia priklauso karaliui, 
kuris ją įgyvendina per ministrus. Karalius savo nuožiūra skiria ir atleidžia 
ministrą pirmininką ir kitus ministrus; pastaruosius iš užimamų pareigų 
atleidžia ministrui pirmininkui pasiūlius. Ministrų Tarybos narių skaičių 
nustato karalius atsižvelgdamas į viešuosius interesus. Įgyvendindamas 
savo įgaliojimus karalius leidžia dekretus, kuriuos kontrasignuoja ministras 
pirmininkas ir atitinkamas ministras. 

Karalius turi nemažai įgaliojimų palaikydamas santykius su parlamen- 
tu. Jis skelbia Deputatų Rūmų rinkimus, šaukia Nacionalinę Asamblėją, 
skiria Senato narius, vieną senatorių skiria Senato pirmininku. Be to, jis turi 
teisę paleisti tiek Deputatų Rūmus, tiek Senatą, gali savo nuožiūra atleisti 
senatorių. Karalius gali atidėti Nacionalinės Asamblėjos sesiją, bet kuriuo 
metu sušaukti neeilinę sesiją. Paleidus Nacionalinę Asamblėją įstatymų ka- 
raliui pritarus leidžiamąją valdžią laikinai įgyvendina Ministrų Taryba. 

Karalius pasirašo ir skelbia įstatymus (31 str.), turi įstatymų veto teisę 
(93 str.). Konstitucija numato, kad karalius per 6 mėnesius nuo įstatymo 
priėmimo gali grąžinti įstatymą parlamentui su pastabomis. Jeigu Deputatų 
Rūmai ir Senatas 2/3 kiekvienų Rūmų narių balsų dauguma karaliaus pa- 
staboms nepritaria, įstatymas turi būti promulguojamas. Jeigu tiek deputa- 
tų ir senatorių balsų nesurenkama, įstatymo projektas gali būti svarstomas 


ir priimamas tik kitoje Nacionalinės Asamblėjos eilinėje sesijoje. 

Reikia pabrėžti, kad priėmus atitinkamas Konstitucijos pataisas (at- 
sirado naujas V skyrius, 58—61 str.) Jordanijoje atsirado galimybė įsteigti 
Konstitucinį Teismą priėmus specialųjį įstatymą. Toks teismas buvo įsteig- 
tas 2012 metais. Konstitucijoje numatyta, kad Konstitucinį Teismą sudaro 
ne mažiau kaip 9 nariai, įskaitant pirmininką. Juos skiria karalius. Konsti- 
tucinis Teismas priima sprendimus karaliaus vardu. Jis tikrina galiojančių 
įstatymų ir kitų teisės aktų, kuriuos priima parlamentas arba Ministrų Ta- 
ryba, konstitucingumą. 

Parlamentinė monarchija — tokia valdymo forma, kuriai esant 
įstatymų leidyba ir valstybės valdymo kontrolė priklauso parlamentui, jam 
atsakinga vyriausybė. Monarchas lieka valstybės vadovu, bet vykdo tik 
Konstitucijoje apibrėžtas funkcijas. Šios funkcijos šiuo metu daug kur yra 
formalios. Todėl apibūdinant monarcho reikšmę parlamentinėje monar- 
chijoje dažnai sakoma, kad monarchas karaliauja, bet ne valdo (taikomas 
vadinamasis britų monarchijos modelis). Ši valdymo forma neretai apibū- 
dinama ir kaip ceremoninė monarchija. Parlamentinei monarchijai būdin- 
gi šie pagrindiniai požymiai: 

1) vyriausybė sudaroma iš partijos, laimėjusios daugumą balsų per 

rinkimus į parlamentą, atstovų; 

2) ministru pirmininku skiriamas partijos, turinčios daugumą vietų 
parlamente, lyderis. Pavyzdžiui, Belgijoje, Olandijoje monarchas, 
net turėdamas teisę skirti ministrus, gali savarankiškai pasirinkti 
vyriausybės vadovą tik kai parlamente nė viena partija neturi dau- 
gumos ir savo pripažinto lyderio); 

3) monarchas faktiškai nedalyvauja nei įstatymų leidybos, nei vyriau- 
sybės darbe; 

4) įstatymus priima parlamentas, monarchas juos tik pasirašo; 

5) vyriausybė yra atsakinga ne monarchui, o parlamentui. 

Kiekvienos šalies parlamentinė monarchija turi ir specifinių bruožų, 
apibūdinančių monarcho įgaliojimus ir vyriausybės sudarymo tvarką. Par- 
lamentinės monarchijos pavyzdžiai — Jungtinė Karalystė, Liuksemburgas, 
Olandija, Belgija, Norvegija, Ispanija, Danija, Japonija ir kt. Po Antrojo 
pasaulinio karo daugelyje Europos monarchijų įtvirtintas britų monarchi- 
jos modelis. 

Jungtinė Karalystė — parlamentinė monarchija, šalis, turinti stiprias par- 
lamentarizmo tradicijas. Parlamentas čia veikia nuo XIII a. antrosios pusės. 
Šios šalies parlamentą sudaro dveji rūmai — Bendruomenių Rūmai ir Lordų 
Rūmai — bei monarchas, nors pagal klasikinę valdžių padalijimo doktriną 
monarchas priklauso vykdomajai valdžiai. Reikia pabrėžti, kad parlamento 
kompetencija nėra apribota. Laikoma, kad jis gali spręsti ir priimti teisės 

aktus bet kokiais klausimais. Jungtinės Karalystės valstybės valdžios siste- 
mai nebūdingas griežtas valdžių padalijimas. Formaliai monarchas išlieka 
kiekvienos iš valdžių sudedamąja dalimi. 

Įstatymų leidžiamąją valdžią sudaro parlamentas ir monarchas; vykdo- 
mąją valdžią — monarcho vyriausybė; teisminę valdžią — monarcho teisėjai. 
Įstatymai ir teismų sprendimai priimami monarcho vardu. Monarchas yra 
valstybės ir Anglikonų bažnyčios vadovas, suverenios valdžios šaltinis, tau- 
tos vienybės ir valstybės stabilumo simbolis. 

Valdžių padalijimo principo ypatumus apibūdina ne tik monarcho vie- 
ta valdžių sistemoje, bet ir kiti aspektai: 

— vyriausybės nariai gali būti ir parlamento nariai; vyriausybė turi 

priskirtosios įstatymų leidybos teisę; 

— Lordas kancleris yra ir Kabineto narys, ir Lordų Rūmų vadovas; 

— Slaptoji taryba — patariamoji vykdomoji institucija prie monarcho — 
turi specialiuosius įgaliojimus teisės, valdymo ir teisminės kontro- 
lės klausimais. 

Monarchas parlamente yra labiau ceremonijų asmuo. Pagal konstitu- 
cinę teisę Bendruomenių Rūmams vadovauja pirmininkas. Tai asmuo, ren- 
kamas iš šių Rūmų narių, tačiau pagal paprotį jo kandidatūrai turi pritar- 
ti monarchas. Su monarchu pirmininko kandidatūra derinama iš anksto. 
Istoriškai susiklostė taip, kad šių Rūmų pirmininkas — tai autoritetingas 
asmuo, užtikrinantis ir koordinuojantis Bendruomenių Rūmų santykius su 
Lordų Rūmais ir monarchu. 

Lordų Rūmai — tai aukštieji Jungtinės Karalystės parlamento rūmai, 
kurie pastaruoju laikotarpiu buvo laipsniškai reformuojami. 2005 m. pri- 
ėmus konstitucinės reformos aktą, šie rūmai neteko teisminių įgaliojimų. 
Aukščiausiąja teismine instancija, kaip ir kitose Europos valstybėse, tapo 
Aukščiausiasis Teismas. 

Lordų Rūmų posėdžiams pirmininkauja Lordas kancleris. Lordą kan- 
clerį, kuris yra ir ministrų kabineto narys, penkeriems metams skiria mo- 
narchas ministro pirmininko siūlymu. Lordų Rūmai renka ir pirmininką. 
Formaliai jį skiria monarchas. Po 2005 m. reformos šių rūmų pirmininkas 
perėmė dalį Lordo kanclerio įgaliojimų. 

Svarbiausia parlamento funkcija — įstatymų leidyba. Iniciatyvos teisę 
turi abejų rūmų nariai, įskaitant deputatus, kurie yra vyriausybės nariai. 
Formaliai įstatymų iniciatyvos teisę turi ir monarchas, tačiau jo siūlymu 
įstatymų projektus teikia vyriausybės nariai. Įstatymų projektai svarsto- 
mi abejuose Parlamento Rūmuose. Jeigu pritaria abeji Parlamento Rūmai, 
įstatymo projektą turi pasirašyti monarchas. Pagal konstitucinę tradiciją tai 
yra monarcho pareiga. Nors turi veto teisę, tačiau nuo 1707 metų monar- 
chas ja nesinaudoja. 

Monarchas — sudedamoji parlamento dalis, tačiau į jo posėdžius gali 
atvykti tik parlamentui specialiai pakvietus. Monarchas visada pradeda eili- 
nę parlamento sesiją pirmame bendrame abejų rūmų posėdyje ir perskaito 
ministro pirmininko parengtą kalbą apie ateinančių metų veiklos strategiją. 
Monarchas turi teisę sušaukti Bendruomenių Rūmus ir skelbti pirmalai- 
kius parlamento rinkimus, nurodyti naujų rinkimų datą, kurią siūlo minis- 
tras pirmininkas. 

Derėtų pabrėžti, kad monarchas politines prerogatyvas įgyvendina pa- 
tariant arba dalyvaujant Ministrų kabineto nariams (ministrams). Visi ka- 
raliaus teisės aktai turi būti kontrasignuojami. 

Jungtinės Karalystės konstitucinėje teisėje plačiai vartojamas terminas 
„vyriausybė“, labai retai vartojamas terminas „ministrų kabinetas“, tačiau 
būtent Ministrų kabinetas ir ministras pirmininkas iš tikrųjų įgyvendi- 
na vykdomąją valdžią šalyje. Ministrų kabinetas, kurį šiuo metu sudaro 
22 nariai, įskaitant ministrą pirmininką ir Lordą kanclerį, yra vyriausybės 
sudedamoji dalis. Ministrų kabinetas yra savarankiška institucija, bet veikia 
monarcho vardu. Pagal tradiciją kabineto nariai yra ir Slaptosios tarybos 
vykdomojo komiteto (kabineto) nariai. Šis komitetas yra sprendimus prii- 
mantis organas, atlieka teisėkūros, valdymo ir teismines funkcijas. 

Ministrą pirmininką skiria monarchas. Pagal konstitucinį paprotį mi- 
nistru pirmininku jis skiria parlamento rinkimus laimėjusios politinės par- 
tijos lyderį. Ministro pirmininko kandidatūrai (iš tiesų vyriausybės veiklos 
programai, kurią pateikia kandidatas) absoliučia balsų dauguma turi pritar- 
ti Bendruomenių Rūmai. Tai pasitikėjimo vyriausybe aktas. Paprastai tai 
nėra sudėtinga esant dvipartinei sistemai, tačiau pasitaikydavo, kad partija 
neturėdavo aiškios daugumos parlamente. Tokiu atveju sprendimą priim- 
davo monarchas (1957, 1963, 1974 m.). Ministrus skiria monarchas minis- 
trui pirmininkui pasiūlius. 

Vyriausybės įgaliojimų laikas susijęs su Bendruomenių Rūmų įgalioji- 
mų laiku, t. y. penkeri metai. Ji yra politiškai atsakinga parlamentui ir turi 
turėti jo pasitikėjimą. Pagal susiformavusią tradiciją pasitikėjimo vyriausy- 
be procedūrą bet kuriuo metu gali inicijuoti vyriausybė, taip siekdama už- 
sitikrinti parlamento paramą įgyvendinant tam tikrus strateginius tikslus. 
Nepasitikėjimo procedūrą inicijuoja parlamentinė opozicija. 

2011 m. parlamentas priėmė Parlamento fiksuotojo termino aktą (įsi- 
galiojo 2011 m. rugsėjo 15 d.), pagal kurį parlamento rinkimai nuo 2015 m. 
gegužės 7 d. turi būti rengiami pirmąjį gegužės ketvirtadienį kas penke- 
rius metus?",. Šiame akte numatyta, kad priešlaikiniai rinkimai gali būti 


502 


Fixed-Term Parliaments Act 2011. Prieiga per internetą: <http://www.legislation.gov. 
uk/ukpga/2011/14/enacted >. 

rengiami dviem atvejais: jeigu sprendimą dėl pirmalaikių rinkimų priima 
Bendruomenių Rūmai ne mažesne kaip 2/3 visų šių rūmų narių dauguma 
arba jeigu Bendruomenių Rūmai pareiškia nepasitikėjimą vyriausybe ir 
per 14 dienų nuo šio sprendimo nauja (alternatyvi) vyriausybė negauna 
Bendruomenių Rūmų pasitikėjimo votumo. Jeigu skelbiami pirmalaikiai 
rinkimai, jų datą nustato monarchas ministro pirmininko siūlymu. 

Parlamentinė monarchija yra Ispanija. Monarchas turi Ispanijos ka- 
raliaus titulą. Pagal Ispanijos Konstituciją, karalius — valstybės vadovas, 
valstybės vienybės ir stabilumo simbolis, arbitras ir valstybės valdžios ins- 
titucijų tarpusavio santykių tarpininkas. Karalius yra aukščiausiasis Ispani- 
jos valstybės atstovas palaikant tarptautinius santykius, „ypač santykius su 
tautomis, su kuriomis ją sieja bendri istoriniai ryšiai“ (56 str. 1 d.). Kara- 
liaus valdžią riboja Konstitucija: jis atlieka tik tas funkcijas, kurias numato 
Konstitucija ir įstatymai. 

Ispanijos valstybės valdžios institucijų sistema organizuojama valdžių 
padalijimo principu. Valstybės valdžią įgyvendina parlamentas, vyriausy- 
bė, teismai. Pagal Ispanijos Konstituciją karalius yra neutrali institucija, 
nepriskiriama jokiai valstybės valdžios šakai. Jis yra tik valstybės vadovas ir 
atlieka tik tas funkcijas, kurios numatytos Konstitucijoje. 

Pavyzdžiui, palaikydamas santykius su parlamentu karalius turi šiuos 
įgaliojimus: pasirašo ir skelbia įstatymus; šaukia ir paleidžia Generalinius 
Rūmus, tačiau negali šaukti neeilinės sesijos. Reikia pabrėžti, kad karaliaus 
teisės daryti įtaką įstatymų leidybai nėra didelės. Karalius neturi nei įsta- 
tymų iniciatyvos, nei veto teisės. Karalius per 15 dienų (91 str.) pasirašo 
Generalinių Rūmų priimtus įstatymus ir nedelsdamas turi juos paskelbti. 
Kita vertus, be karaliaus parašo įstatymai neįsigalioja. Karalius negali grą- 
žinti įstatymo parlamentui pakartotinai svarstyti, tačiau Konstitucijos 62 ir 
92 straipsniuose numatyta karaliaus teisė šaukti referendumą. Taip monar- 
cho ir parlamento ginčą gali išspręsti tauta. Šaukti referendumą karaliui 
siūlo vyriausybė, gavusi išankstinį Kongreso sutikimą. 

Ispanijos Konstitucija vykdomosios valdžios funkcijas paveda vyriau- 
sybei. Ispanijos vyriausybė formuojama pagal parlamentines tradicijas. 
Vyriausybės formavimas — tai pirmiausia ministro pirmininko skyrimo 
klausimas. Šis klausimas gali būti sprendžiamas keliais atvejais: po naujų 
kongreso rinkimų; kai pareiškiamas nepasitikėjimas vyriausybe; kai miršta 
arba atsistatydina ministras pirmininkas. 

Formaliai ministrą pirmininką skiria karalius, tačiau jis turi turėti 
Kongreso pasitikėjimą. Iš tikrųjų karalius tik siūlo Kongresui ministro pir- 
mininko kandidatūrą. Konstitucijoje numatyta, kad prieš teikdamas svars- 
tyti Kongresui ministro pirmininko kandidatūrą, karalius turi pasitarti su 

politinių grupių atstovais parlamente (99 str.1 d.). Kandidatas turi pateikti 
Kongresui vyriausybės, kurią jis ketina suformuoti, programą ir gauti ab- 
soliučios kongreso narių daugumos pasitikėjimą. Kandidatą, pelniusį kon- 
greso pasitikėjimą, karalius skiria ministru pirmininku. 

Jeigu kongresas nepareiškia pasitikėjimo, po 48 valandų skelbiamas 
naujas balsavimas. Pakartotinai balsuojant dėl pasitikėjimo užtenka papras- 
tos kongreso narių balsų daugumos. Nepavykus surinkti reikiamos de- 
putatų balsų daugumos, karalius teikia kongresui svarstyti kitas ministro 
pirmininko kandidatūras. Jeigu per du mėnesius nuo pirmojo balsavimo 
nė viena ministro pirmininko kandidatūra nesulaukia kongreso pritarimo, 
karalius paleidžia Rūmus ir skelbia naujus rinkimus. Karalius ministro pir- 
mininko teikimu skiria ir atleidžia ministrus. 

Konstitucijoje numatyta, kad vyriausybė turi atsistatydinti po Gene- 
ralinių Rūmų rinkimų, kai kongresas išreiškia nepasitikėjimą vyriausybe, 
ministrui pirmininkui atsistatydinus arba mirus (101 str. 1 d.). Atsistatydi- 
nusi vyriausybė eina pareigas, kol suformuojama nauja vyriausybė. 

Vyriausybė yra solidariai atsakinga kongresui (108 str.). Konstitucijoje 
numatyti įvairūs parlamentinės kontrolės būdai. Parlamento Rūmai ir jų 
komitetai turi teisę reikalauti bet kokios reikiamos informacijos iš vyriau- 
sybės ir jos įstaigų, taip pat kad vyriausybės nariai dalyvautų jų posėdžiuo- 
se. Parlamento nariai turi teisę pateikti paklausimų ir klausimų vyriausybės 
nariams. Šie privalo į juos atsakyti. 

Griežčiausia parlamentinės kontrolės forma — nepasitikėjimas vyriau- 
sybe (113 str.). Inicijuoti šią parlamentinę procedūrą gali 1/10 kongreso 
narių: jie turi pateikti kongresui nutarimą dėl nepasitikėjimo. Konstitucijo- 
je numatytas konstruktyvusis nepasitikėjimo votumas: nutarime dėl nepa- 
sitikėjimo turi būti nurodyta vyriausybės vadovo kandidatūra. Už nutarimą 
balsuojama ne anksčiau kaip po penkių dienų nuo jo pateikimo, per pirmą- 
sias dvi dienas deputatai turi galimybę pateikti kongresui kitas vyriausybės 
vadovo kandidatūras. Nutarimas laikomas priimtu, jeigu už jį balsavo ab- 
soliuti kongreso deputatų dauguma. Nesurinkus reikiamo skaičiaus balsų, 
nutarimą pasirašę deputatai vykstančios sesijos metu netenka teisės siūlyti 
svarstyti klausimą dėl nepasitikėjimo vyriausybe. Kongresui priėmus nuta- 
rimą dėl nepasitikėjimo, vyriausybė atsistatydina. Karalius skiria ministru 
pirmininku nutarime nurodytą kandidatą (114 str. 2 d.). Laikoma, kad jis 
turi kongreso pasitikėjimą. 

Konstitucijoje numatytas ir pasitikėjimo vyriausybe institutas. Mi- 
nistras pirmininkas, pasitaręs su Ministrų Taryba, gali pateikti kongresui 
prašymą dėl pasitikėjimo vyriausybės programa ar kitu vyriausybės vykdo- 
mos bendrosios politikos klausimu. Pasitikėjimas vyriausybe pareiškiamas 

paprastąja deputatų balsų dauguma. Jeigu kongresas nepareiškia pasitikėji- 
mo, vyriausybė turi atsistatydinti (114 str. 1 d.). 

Siekiant išlaikyti įstatymų leidžiamosios ir vykdomosios valdžių pu- 
siausvyrą vyriausybei, kuriai pareikštas nepasitikėjimas, Konstitucijoje nu- 
matyta teisė siūlyti karaliui paleisti kongresą, Senatą arba Generalinius Rū- 
mus. Siūlymą karaliui teikia ministras pirmininkas, pasitaręs su Ministrų 
Taryba (115 str. 1 d.). Šią teisę vyriausybė gali įgyvendinti tik pasibaigus 
nepasitikėjimo procedūrai. 

Karaliaus sprendimai įgyja teisinę galią tik karaliui pasirašius, išsky- 
rus sprendimus dėl karaliaus dvaro išlaikymo iš valstybės biudžeto lėšų. 
Karaliaus aktai privalo būti kontrasignuoti ministro pirmininko, o prirei- 
kus — atitinkamų ministrų. Aktus dėl ministro pirmininko skyrimo ir dėl 
Generalinių Rūmų paleidimo turi kantrasignuoti kongreso pirmininkas. 
Atsakomybė už karaliaus aktus tenka jį kontrasiegnavusiam asmeniui. 

Respublika — tai valstybės valdymo forma, kai aukščiausiąją valsty- 
bės valdžią įgyvendina institucijos, kurias apibrėžtam laikui renka tauta. 
Pirmasis respublikos sąvoką pavartojo Ciceronas. Valstybę-respubliką jis 
apibrėžė kaip tautos reikalą, jos turtą. Valstybė, anot jo, išreiškia ne tik jos 
laisvųjų piliečių interesus, bet ir leidžia įgyvendinti suderintą teisinį jos 
narių bendravimą, bendrąją teisinę tvarką. 

Respublikinei valdymo formai būdingi šie bendrieji ypatumai: 

1) aukščiausiosios valstybės valdžios institucijos — valstybės vadovas 

(vienasmenis arba kolegialus asmuo) ir parlamentas — yra renkami. 
Jo valdžia visada ribojama; 

2) aukščiausioji valstybės valdžia renkama apibrėžtam laikui. Aukš- 
čiausiąją valstybės valdžią gali rinkti visa tauta arba jos dalis. 

3) aukščiausioji valstybės valdžia įgyvendinama ne savo nuožiūra, o 
tautos pavedimu. Ji atsakinga rinkėjams ir veikdama privalo atsi- 
žvelgti į jų interesus; 

4) aukščiausiosios valstybės valdžios institucijų teises ir pareigas bei 
teisinę atsakomybę nustato įstatymas (paprastai konstitucija). 

Dabar respublikinė valdymo forma skirstoma į parlamentinę, prezi- 
dentinę ir pusiau prezidentinę, arba mišriąją, respubliką. Siekiant nustatyti 
konkrečios valstybės valdymo formą, visada reikia atsižvelgti į tai, kurios 
valdymo formos požymiai vyrauja. 

Parlamentinė respublika — tokia valdymo forma, kai aukščiausio- 
ji valdžia priklauso parlamentui?“ Pagrindiniai parlamentinės respublikos 
požymiai: 

** Pavyzdžiui, nurodomi šie pagrindiniai ir papildomi valdymo formų atribojimo kri- 
terijai: prezidentinė respublika — vyriausybė neatsakinga parlamentui; prezidento veto 

1) svarbiausia valdžios institucija yra parlamentas. Parlamentinėje 
respublikoje pripažįstama parlamento viršenybė, palyginti su ki- 
tomis valstybės valdžios institucijomis. Ši parlamento viršenybė 
pagrįsta tuo, kad jis yra vienintelė valdžios institucija, tiesiogiai 
renkama valstybės piliečių ir turinti tiesioginius tautos įgaliojimus. 
Pagrindinės parlamento funkcijos — leisti įstatymus ir kontroliuoti 
vykdomąją valdžią (vyriausybę); 

2) vyriausybė sudaroma parlamentiniu būdu iš parlamente daugumą 
mandatų turinčios partijos atstovų; 

3) vyriausybė už savo veiklą yra atsakinga parlamentui ir privalo turėti 
jo daugumos pasitikėjimą. Netekusi pasitikėjimo vyriausybė turi 
atsistatydinti; 

4) vyriausybė nėra atsakinga prezidentui. Nors vyriausybės vadovą 
paprastai skiria prezidentas, tačiau už savo veiklą ji yra atsakinga tik 
parlamentui; 

5) valstybės vadovą (prezidentą) renka parlamentas arba ypatingasis 
susirinkimas, kuriame daugumą sudaro parlamento atstovai. Vals- 
tybės vadovo rinkimo procedūra šiuolaikinėse valstybėse nėra vie- 
noda. Kai kuriose parlamentinėse respublikose valstybės vadovą 
renka tauta; 

6) prezidento galios yra nominalios. Nors kai kurių valstybių konsti- 
tucijos jam suteikia gana nemažų įgaliojimų (jis skelbia įstatymus, 
leidžia dekretus, turi teisę paleisti parlamentą, skiria vyriausybės va- 
dovą, yra ginkluotųjų pajėgų vadas ir t. t.), tačiau įgyvendinti savo 
įgaliojimus valstybės vadovas paprastai gali tik vyriausybės pritarimu; 

7) svarbiausieji prezidento aktai turi būti kontrasignuojami ministro 
pirmininko arba atitinkamo ministro; 

8) prezidentas tam tikrais konstitucijoje nustatytais atvejais gali paleis- 
ti parlamentą, bet dažniausiai tam reikia vyriausybės teikimo. 

Taigi pagrindinis parlamentinio valdymo bruožas — tai visos valdžios 

sutelkimas viename valdžios centre — parlamente. Dažnai teigiama, kad 
parlamentiniam valdymui nebūdingas prezidentinio valdymo sistemoje 
veikiantis valdžių padalijimo principas, kad šis principas nepakankamai 
griežtas. 


įveikiamas parlamento kvalifikuota balsų dauguma; parlamentinė respublika — vyriausybė 
atskaitinga parlamentui; mišrioji (pusiau prezidentinė respublika) — vyriausybė atskaitin- 
ga parlamentui ir prezidentui. Papildomi kriterijai: prezidento rinkimų būdas; parlamento 
rinkimų sistema; prezidento nepaprastųjų įgaliojimų galimybė, jo teisė šaukti referendumus 
ir įgaliojimai vadovauti vyriausybei, galių de facto turinys ir teisė paleisti parlamentą. Žr.: 
MeEsonis, G. Valstybės valdymo forma konstitucinėje teisėje: Lietuvos Respublika Vidurio 
ir Rytų Europos kontekste. Monografija. Vilnius: Lietuvos teisės universitetas, 2003, p. 71. 

Parlamentinis valdymo modelis yra gana paprastas ir aiškus. Valdan- 
čiajai partijai lengva vykdyti savo politiką. Kita vertus, parlamentinė res- 
publika veiksminga tik tada, kai parlamente yra stabili vienos partijos ar 
kelių partijų koalicijos dauguma. Priešingu atveju valstybę dažnai gali iš- 
tikti politinės krizės. Dažna vyriausybių kaita sunkina valdymą, trukdo 
vykdyti ilgalaikes reformas ir valstybės programas. Parlamentinio valdymo 
modelis labiau paplitęs Europos valstybėse. Tokių valstybių pavyzdžiai ga- 
lėtų būti vadinamosioms senosioms demokratinėms valstybėms atstovau- 
jančios šalys: Vokietija ir Italija. 

Antai 1949 m. gegužės 23 d. priimto Vokietijos Federacinės Respubli- 
kos Pagrindinio Įstatymo (toliau —ir PĮ) 20 straipsnyje skelbiama Vokietijos 
Federacinę Respubliką esant demokratinę ir socialinę federacinę valstybę. 
Nors jame nėra aiškiai pasakyta, kad Vokietija yra parlamentinė demokratija, 
tačiau tai liudija kai kurie bruožai, kurie tradiciškai būdingi parlamentinei 
valstybės valdymo formai: ribotas tautos dalyvavimas valdant valstybę, kuris 
iš tikrųjų pasireiškia tik renkant parlamentą — Bundestagą (mažai tiesioginės 
demokratijos elementų; PĮ 20 str. 2 d.; 38, 29, 54 ir 63 str.); Bundestagas 
yra vienintelė tiesiogiai tautos renkama institucija; vyriausybės formavimo 
procedūra (Bundestagas renka tik federalinį kanclerį; PĮ 63 ir 64 str.); sti- 
pri federalinio kanclerio teisinė padėtis (vadinamoji kanclerio demokratija; 
PĮ 64, 65 ir 69 str.); vyriausybės atsistatydinimas esant tik konstruktyviam 
nepasitikėjimo votumui (PĮ 67 str.); labai ribota galimybė paleisti parlamen- 
tą (PĮ 63 str. 4 d. ir 68 str. 1 d.); daugybė valstybės institucijų tarpusavio po- 
veikio ir kontrolės teisių (parlamentinė atsakomybė; PĮ 39 str. 3; 44, 65, 76, 
80-82, 83 str.); silpna federalinio prezidento teisinė padėtis (reprezentacinis 
valstybės vadovas; PĮ 58 str.)"'. Trumpai tariant, šiuolaikinė Vokietija yra 
parlamentinė respublika, kuriai būdingas „silpnas“ prezidentas (valstybės 
vadovas) ir „stiprus“ parlamentas bei vyriausybė. Pagrindiniame Įstatyme 
įtvirtinta parlamentinė valdymo forma iš tikrųjų pasirodė esanti stabili ir 
funkcionali, taigi iš esmės tinkama. 

Kaip minėta, Italija pagal valdymo formą priskiriama parlamentinių 
respublikų grupei. Tai patvirtina ne tik konstitucinių normų išdėstymo 
sistema, bet ir turinys, valstybės valdžių ir jų institucijų kompetencija, įga- 
liojimai, jų konstitucinės sąveikos pobūdis. Žlugus fašizmui 1946 m. bir- 
želio 2 d. vykusio referendumo rezultatas buvo tas, kad 54,3 proc. rinkimų 
teisę turinčių asmenų pasisakė už respublikinę, o 45,7 proc. — už monar- 


chinę valstybės valdymo formą. 1948 m. sausio 1 d. įsigaliojusi naujoji 


**  MūŪNCH, VAN I.; MaGER, U. Staatsrecht. Staatsorganisationsrecht unter Berūcksichti- 
gung der europarechtlichen Beziūge. Stuttgart: W. Kohlhammer, 2009, p. 42—44. 

Konstitucija, pakeitusi iki to laiko galiojusią 1848 m. Konstituciją, nustatė 
Italiją esant demokratinę, valdžių padalijimo ir teisinės valstybė principais 
grįstą, pagal parlamentinės respublikos valdymo modelį sukurtą valstybę, 
kurioje valstybės vadovui suteikiami nedideli įgaliojimai. Lyginant Vokie- 
tijos federalinio prezidento ir Italijos prezidento įgaliojimus matyti, kad 
pastarasis turi daugiau politinių galių formuojant vyriausybę ir paleidžiant 
parlamentą, tačiau jam toli gražu nėra suteikti tokie įgaliojimai ir politinė 
valdžia, kokia būdinga pusiau prezidentinių (mišriųjų) valstybių vadovams, 
pavyzdžiui, Prancūzijos prezidentui?““. 

Iš totalitarinių režimų išsivadavusios Vidurio ir Rytų Europos valsty- 
bės — Bulgarija, Čekija, Estija, Latvija, Lenkija, Rumunija, Slovakija, Slo- 
vėnija, Vengrija — taip pat nepritaikė vieno iš klasikinių — prezidentinio 
valdymo modelio, kuriam būdingas griežtas valdžių padalijimas. Tad tiek 
Vakarų, tiek Vidurio ir Rytų Europoje vyrauja J. Locke'o ir Ch. Mon- 
tesguieu valdžių padalijimo teorijoje pagrįsto modelio pagrindu sukurtos 
valdymo formos. Prezidentinio valdymo formos nepopuliarumą Vidurio 
ir Rytų Europoje lėmė keletas aplinkybių: pirma, Vakarų Europoje nėra 
valstybių, kurios būtų pasirinkusios prezidentinę valdymo formą, nors bū- 
tent su šia žemyno dalimi Vidurio ir Rytų Europą sieja glaudūs ryšiai; 
antra, nors Jungtinėse Amerikos Valstijose veikiančio modelio efektyvumu 
netenka abejoti, tačiau pasaulio praktikoje labai nedaug sėkmingų šios val- 
dymo formos taikymo pavyzdžių; trečia, Vidurio ir Rytų Europai būdin- 
gos nepasitikėjimo stipria vykdomąja valdžia nuotaikos: būtent preziden- 
tinei valdymo formai būdinga nepriklausoma ir plačius įgaliojimus turinti 
vykdomoji valdžia, taigi kaip atsvara vykdomajai valdžiai buvo plečiamos 
parlamento galios mažinant vykdomosios valdžios įgaliojimus*". Prie par- 
lamentinių respublikų priskiriama ir Lietuva?". 

Kitos Baltijos šalys — Latvija ir Estija — taip pat yra parlamentinės res- 
publikos. Atkūrusi nepriklausomybę, Latvijos Respublikos Aukščiausioji 
Taryba atnaujino 1922 m. vasario 15 d. Latvijos Respublikos Konstitucijos 


*5 ULiRICH, H. Das politische System Italiens. Iš: IsMAvR, W. Die politischen Systeme 
Westeuropas. 4., aktualisierte und ūberarbeitete Auflage. Wiesbaden, 2009, p. 646. 


“6 MEsoNis, G. Valstybės valdymo forma konstitucinėje teisėje: Lietuvos Respublika Vidu- 
rio ir Rytų Europos kontekste. Monografija. Lietuvos teisės universitetas, 2003, p. 114—115. 


** Lietuvos Respublikos Konstitucinis Teismas 1998 m. sausio 16 d. nutarime konstata- 


vo: „Pagal Lietuvos Respublikos Konstitucijoje nustatytą valdžios institucijų kompetenciją 
Lietuvos valstybės valdymo modelis priskirtinas parlamentinės respublikos valdymo formai. 
Kartu pabrėžtina, kad mūsų valstybės valdymo formai būdingi ir kai kurie vadinamosios 
mišriosios (pusiau prezidentinės) valdymo formos ypatumai. Tai atsispindi Seimo, valstybės 
vadovo — Respublikos Prezidento, Vyriausybės įgaliojimuose bei jų tarpusavio santykių 
teisinėje konstrukcijoje.“ Valstybės žinios, 1998, Nr. 5—99. 

galiojimą, o 1993 m. liepos 3 d. Latvijos Respublikos parlamentas — 
Saeima — savo pirmajame posėdyje patvirtino jos galiojimą. Pagal šią kons- 
tituciją, valstybės valdžios sistema grindžiama atstovaujamosios demokra- 
tijos prioritetu. Iš tikrųjų tai reiškia, kad atstovaujamoji Latvijos valstybės 
institucija — Saeima — yra parlamentinės demokratijos garantas, konstitu- 
cinės sistemos šerdis“. Parlamentas yra pagrindinė valstybės institucija. 
Tautos atstovybės, turinčios plačius įgaliojimus, istorinis pavyzdys rengiant 
šią konstituciją buvo 1919 m. Veimaro Reicho Konstitucija ir Prancūzi- 
jos III Respublikos Konstitucija?"". Viena iš šią valstybę, kaip parlamen- 
tinę respubliką, apibūdinančių ypatybių yra tai, kad pagal Konstitucijos 
35 straipsnį respublikos prezidentą slaptu balsavimu ketveriems metams 
renka parlamentas, o už pateiktą kandidatūrą turi balsuoti ne mažiau kaip 
51 Saeimos narys iš 100. 

Pagal 1992 m. birželio 28 d. priimtą Estijos Respublikos Konstitu- 
ciją, valstybės valdymo formą, atsižvelgiant į konstitucinius valdžių sis- 
temos, jų įgaliojimų ir tarpusavio santykių aspektus, irgi galima įvardyti 
kaip parlamentinę respubliką. Tai rodo tam tikros konstitucinės nuostatos, 
pavyzdžiui, kad parlamentas sprendžia, ar suteikti respublikos prezidento 
pasiūlytam kandidatui į ministro pirmininko postą įgaliojimus formuoti 
vyriausybę (89 str. 2 d.). Jeigu prezidento siūlomas kandidatas negauna 
parlamento narių daugumos, valstybės vadovas turi teisę teikti kitą minis- 
tro pirmininko kandidatūrą. Tačiau jeigu ir antrajam kandidatui parlamen- 
tas nesuteikia tokių įgaliojimų, teisė teikti ministro pirmininko kandidatū- 
rą pereina parlamentui (89 str. 5 d.). Parlamentas — Rygikogas — visų narių 
balsų dauguma gali pareikšti nepasitikėjimą vyriausybe, ministru pirmi- 
ninku ar ministru (97 str. 1 d.). Jeigu parlamentas pareiškia nepasitikėjimą 
vyriausybe arba ministru pirmininku, vyriausybė atsistatydina (92 str. 1 d. 
3 p.). Jeigu Rygikogas pareiškia nepasitikėjimą ministru, jo pirmininkas 
apie tai informuoja prezidentą ir šis atleidžia ministrą iš pareigų (97 str. 
5 d.). Teiginį, kad Estija yra parlamentinė respublika, pagrindžia ir tai, kad 
vykdomoji valdžia Estijoje yra dualistinė (ją vykdo respublikos prezidentas 
ir vyriausybė). Vyriausybę sudaro ministras pirmininkas ir ministrai. Kons- 
titucijoje respublikos prezidento galios vadovauti vyriausybei nenumaty- 
tos, nesuteikta teisė skelbti referendumus. Respublikos prezidentą renka 
parlamentas arba Konstitucijoje numatytais atvejais — rinkimų kolegija. 
Pagal Konstituciją jo teisinė padėtis yra silpna, nors jam suteikta veto teisė 


**  VILBERGS, H.; FELDHUNE, G. Astances Satversmei (References to the Satversme). Riga: 
Eurofaculty, 2003, p. 2. 


** ScHMuibT, Th. Das politische System Lettlands. Iš: IsMAvR, W. Die politischen Systeme 
Osteuropas. 3., aktualisierte und erweiterte Auflage. Wiesbaden, 2010, p. 127. 

dėl įstatymų leidybos. Parlamentas gali nesunkiai įveikti prezidento veto. 


Tam užtenka pakartotinai priimti grąžintą įstatymą be prezidento siūlomų 


pataisų. Tiesa, jeigu parlamentas atmeta veto, respublikos prezidentas gali 


kreiptis į Aukščiausiąjį Teismą dėl įstatymo konstitucingumo patikros. 

Prezidentinė respublika — tai tokia valdymo forma, kuriai esant 
valstybės ir vyriausybės vadovas yra prezidentas. Kaip rodo šios valdymo 
formos pavadinimas, aukščiausioji vykdomoji valstybės valdžia priklauso 


prezidentui. Prezidentinei respublikai būdinga: 

1) 


2) 


3) 


4) 


5) 
6) 


8) 


griežtas valdžių padalijimas: įstatymų leidžiamoji, vykdomoji ir 
teisminė valdžia formaliai yra nepriklausomos ir kiekviena veikia 
pagal konstitucijoje nustatytą kompetenciją; 

prezidentas renkamas nepriklausomai nuo parlamento, t. y. nepar- 
lamentiniu būdu. Yra atskiri parlamento ir prezidento rinkimai. 
Kiekvienas iš jų teisę valdyti gauna ne vienas iš kito, o tiesiogiai iš 
tautos; 

išrinktas prezidentas yra ne tik valstybės, bet ir vyriausybės va- 
dovas. Jis turi teisę paskirti ministrą pirmininką arba pats eiti jo 
pareigas ir pasirinkti ministrus. Vyriausybės nariai negali tuo pat 
metu būti ir parlamento nariai. Parlamentui paprastai paliekama 
teisė pritarti arba motyvuotai atmesti prezidento pasirinktas kandi- 
datūras, bet jis negali siūlyti savo kandidatų; 

vyriausybę sudaro prezidentas neatsižvelgdamas į politinių jėgų 
santykį parlamente; 

vyriausybė yra atsakinga prezidentui, o ne parlamentui; 

valstybės vadovas turi kur kas didesnių įgaliojimų nei parlamenti- 
nės respublikos vadovas. Prezidentinei respublikai būdinga stipri 
vykdomoji valdžia; 

nė viena iš valstybės valdžios šakų negali pašalinti viena kitos. Parla- 
mentas negali išreikšti nepasitikėjimo vyriausybe, negali atstatydinti 
prezidento ar ministrų. Prezidentas negali paleisti parlamento; 
nors prezidentinėje respublikoje veikia valdžių padalijimo prin- 
cipas, tai nereiškia, kad jos yra visiškai atribotos. Čia egzistuoja 
vadinamoji stabdžių ir atsvarų sistema. Nors nekontroliuoja par- 
lamento, prezidentas turi teisę sustabdyti ir grąžinti pakartotinai 
svarstyti parlamento priimtus įstatymus. Ši prezidento teisė vadi- 
nama suspensyvinio veto teise. Parlamentas nekontroliuoja vyriau- 
sybės, bet tvirtina prezidento pasirinktus ministrus. Jis turi teisę 
teisti prezidentą ir vyriausybės narius, jeigu šie padaro nusikaltimą. 
Ši procedūra vadinama apkalta (angl. impeachment). Todėl dažnai 


2. Valstybė ir jos valdymo formos. Monarchija ir respublika. Netipinės valdymo formos 


prezidentinio valdymo sistema simboliškai lyginama su vadinamąja 
stabdžių ir atsvarų sistema; 

9) valstybę valdo du neretai kontliktuojantys valdžios centrai — prezi- 
dentas ir parlamentas, todėl spręsti jų ginčus turi trečiosios valdžios 
institucijos, atliekančios konstitucinės kontrolės (priežiūros) funk- 
cijas. Konstitucinę kontrolę prezidentinėje respublikoje vykdo arba 
aukščiausiasis teismas (jeigu turi tam įgaliojimus), arba specialusis 
konstitucinis teismas. Pagrindinė šios institucijos funkcija — užtik- 
rinti, kad parlamento ir vykdomosios valdžios priimami nutarimai 
neprieštarautų konstitucijai. Konstitucinės kontrolės institucijos 
nutarimai yra privalomi parlamentui ir vykdomajai valdžiai. 

Klasikinis prezidentinės respublikos pavyzdys yra Jungtinės Amerikos 
Valstijos. Šios šalies Konstitucija labai aiškiai atriboja įstatymų leidžiamą- 
ją, vykdomąją ir teisminę valdžią. JAV Konstitucija laikoma geriausia šios 
šalies eksporto preke, nes prezidentinio valdymo modelį perėmė daugelis 
valstybių. Šis modelis labiausiai paplitęs pasaulyje, ypač Lotynų Amerikoje 
ir Afrikoje. Pagrindinis šios sistemos trūkumas — dėl valdžios padalijimo 
ne visada aišku, kas yra atsakingas už vykdomos politikos padarinius. At- 
kreiptinas dėmesys, kad prezidentinio valdymo modelis yra gana palankus 
formuotis nedemokratiniam autoritariniam režimui. 

Taigi, kaip minėta, JAV teisinėje ir politinėje literatūroje laikomos ti- 
piškiausiu prezidentinės respublikos pavyzdžiu, kurios vadovą — preziden- 
tą — visuotiniais rinkimais renka tauta; jis atlieka ir valstybės vadovo, ir 
vyriausybės vadovo funkcijas. Prezidentinis valdymo modelis atskleidžia 
griežtą valdžių padalijimą, o JAV jis buvo sėkmingai įgyvendintas. JAV 
sukurtas valdžių padalijimo modelis yra unikalus dėl dviejų aspektų: pirma, 
šis modelis įgavo juridinę išraišką, t. y. jis nustojo būti teorija, antra, jis 
labai sėkmingai praktiškai įtvirtino valdžių padalijimo teoriją?!?. Jau ren- 
giant Konstitucijos projektą ne politinės sistemos efektyvumas, o vengimas 
valdžią sutelkti vienose rankose ir kartu draudimas ja piktnaudžiauti buvo 
vienas iš svarbiausių diskutuotinų klausimų?'!. Taigi JAV Konstitucijoje 
aiškiai išreikštos trys valdžios šakos, turinčios joms būdingus įgaliojimus 
bei galimybę turėti įtakos kitų šakų valdžios veiklai, jeigu viršija savuosius 
įgaliojimus. Kitų dviejų šakų įgaliojimai atsveria vienai iš šakų suteiktus 
įgaliojimus. Konstitucinėje praktikoje žinomi įvairūs valdžių pusiausvyros 
institucinio užtikrinimo būdai. Suvokiant, kad visiškas (grynasis) valdžios 


?V  MeEsoNis, G. Valstybės valdymo forma konstitucinėje teisėje: Lietuvos Respublika Vi- 


durio ir Rytų Europos kontekste. Vilnius: Lietuvos teisės universitetas, 2003, p. 41. 


*! Orboee, B. Das politische System der USA: Eine Einfūhrung. 1. Auflage. Wiesbaden, 
2005, p. 17. 

funkcijų padalijimas ir atskyrimas negalimas, o valdžių padalijimo princi- 
pas nėra statinė kategorija, JAV buvo ieškoma būdų (stabdžių ir atsvarų), 
leidžiančių užtikrinti nepertraukiamą valdžios modelio veikimą ir valdžios 
šakų tarpusavio pusiausvyrą?“*. Taigi, kaip minėta, JAV Konstitucijoje įtvir- 
tinta vadinamoji stabdžių ir atsvarų sistema. Ji pagrįsta keliais principais: 
pirma, visų valdžios šakų kilmė yra skirtinga; antra, visos valstybinės val- 
džios institucijos turi skirtingą įgaliojimų laiką; trečia, kiekviena iš valdžios 
šakų gali neutralizuoti kitų institucijų uzurpatoriškas pretenzijas*“. Tai 
patvirtina faktas, kad Konstitucijoje prezidentas, kaip vykdomoji valdžia, 
yra nepriklausomas nuo įstatymų leidžiamosios valdžios — Kongreso: nu- 
matoma skirtinga prezidento ir Kongreso rinkimų tvarka bei nurodomos 
aplinkybės, kurioms esant galima nušalinti prezidentą. Taigi vykdomoji 
valdžia įgyvendina įgaliojimus, neatsižvelgdama į Kongreso pasitikėjimą. 
Būtent tai yra laikoma vienu iš svarbiausių prezidentinės valstybės valdymo 
formos bruožų. 

Prezidentinių respublikų pavyzdžiai galėtų būti Argentina ir Meksika. 
Rengiant šiuo metu Argentinoje galiojančią 1994 m. redakcijos 1853 m. 
Konstituciją vadovautasi 1826 m. Argentinos, 1787 m. JAV ir 1812 m. 
Ispanijos Konstitucijomis, atsižvelgta į nacionalinius ypatumus, tradicijas, 
istorines sąlygas, politines ir teisines idėjas. Prezidentinis valdymas labiau- 
siai atitiko argentiniečių politinę sąmonę, suvokimą, kad valstybei turi va- 
dovauti stiprus vadas. Argentinos federalinės valdžios institucijų sistema 
pagrįsta klasikiniu valdžių padalijimo principu, būdingu JAV ir kitoms 
prezidentinėms respublikoms: įstatymų leidžiamoji valdžia atitinka dve- 
jų rūmų parlamentą — Nacionalinį Kongresą, kuris sudarytas iš Senato ir 
Deputatų Rūmų, valstybės vadovu tampa Argentinos Respublikos Prezi- 
dentas, o aukščiausioji teismo institucija yra Aukščiausiasis Nacionalinis 
Teismas*"*. Šiuo metu Meksikoje galiojanti Konstitucija buvo paskelbta 
1917 m. Ji įtvirtina Meksiką kaip atstovaujamąją demokratinę respubli- 
ką, kurios sudėtinės dalys yra laisvos ir nepriklausomos valstijos ir kurioje 
aukščiausioji federalinė valdžia padalyta į tris valdžios grandis: įstatymų 
leidžiamąją, vykdomąją ir teismų. Pagal Konstituciją, įstatymų leidžiamąją 
valdžią vykdo dvejų rūmų parlamentas — Generalinis Kongresas, sudary- 
tas iš Deputatų Rūmų ir Senato. Vykdomąją valdžią vykdo Respublikos 


*2  KALINAUSKAS, G. Parlamentinės kontrolės modelis ir jo įtvirtinimo ypatumai JAV: dokt- 
rininis ir praktinis požiūriai. Jurisprudencija, 2006, t. 2(80), p. 51. 

*6. MEsonis, G. Valdžių padalijimo teorija ir jos įgyvendinimo modeliai: kriterijų kokybės 
paieška. Jurisprudencija, 2004, t. 61(53), p. 11. 


*4 Žr. plačiau: VAITIEKIENĖ, E. Argentinos Konstitucijos ypatumai. Jurisprudencija, 2008, 


t. 9(111), p. 74-85. 

Prezidentas. Jis yra aukščiausiasis valstybės, vyriausybės ir vyriausiasis gin- 
kluotųjų pajėgų vadas*“. 

Pusiau prezidentinė (mišrioji) respublika — toks valdymo mode- 
lis, kuriam būdingi ir prezidentinės, ir parlamentinės respublikos požymiai. 

Konstitucinė tikrovė parodė, kad aptartosios valdymo formos ne visa- 
da yra pakankamai efektyvios. Jeigu parlamentinėje respublikoje nė viena 
partija arba stabili partijų koalicija neturi parlamente absoliučios daugumos, 
galima tikėtis dažnų vyriausybės krizių. To pavyzdžiai — Italija ir Indija. 
Prezidentinėms respublikoms būdingas polinkis į autoritarizmą ir perne- 
lyg stipri vykdomoji valdžia. Padėtis ypač komplikuojasi, kai parlamentas 
ir vyriausybė atstovauja skirtingoms partijoms, turi skirtingas politines ir 
socialines ekonomines koncepcijas. Todėl nemažai mokslininkų teigia, kad 
atsiranda valstybių, kurių negalima priskirti nei prie prezidentinių, nei prie 
parlamentinių respublikų. Šios valdymo formos modelio tėvyne laikoma 
Prancūzija. Todėl kartais ši forma dar vadinama prancūziškąja. Laikomasi 
nuomonės, kad pusiau prezidentinės respublikos ypatumas — vykdomosios 
valdžios dualumas. 

Pagal prancūzų konstitucinę doktriną valstybė yra pusiau preziden- 
tinė, jeigu atitinka tris sąlygas: 1) prezidentą renka tauta; 2) prezidentas 
turi svarbių de iure ir de facto politinių galių (gali paleisti parlamentą; turi 
veto teisę; karo ir nepaprastosios padėties atveju gauna nepaprastuosius 
įgaliojimus ir kt.); 3) ministras pirmininkas yra gana nepriklausomas nuo 
prezidento ir gali vadovauti vyriausybei tik turėdamas parlamento pasiti- 
kėjimą. Kaip šios valdymo formos ypatumas, neretai nurodomas dar vienas 
požymis — prezidento teisė šaukti referendumą. 

Reikia pasakyti, kad vienos nuomonės dėl pusiau prezidentinės res- 
publikos nėra. Šiuo požiūriu neginčytinai pusiau prezidentinė respublika 
yra Prancūzija?“. Prezidentinės valstybės požymiai išryškėja tuo požiūriu, 
kad prezidentas Prancūzijoje renkamas per visuotinius rinkimus ir poli- 
tiškai neatsiskaito parlamentui, atlieka ne tik valstybės vadovo funkcijas, 
bet ir de facto yra vyriausybės vadovas bei vyriausiasis kariuomenės vadas. 
Prancūzijos santvarka panaši į parlamentinę valstybės valdymo formą, nes 
vyriausybės sudėtį, pasitaręs su premjeru, pirmiausia nustato prezidentas. 


515 Žr plačiau: VAITIEKIENĖ, E. Meksikos Konstitucijos ypatumai. Jurisprudencija, 2009, 
t. 1(115), p. 89—121. 

6 HARTMANN, J. Westliche Regierungssysteme: Parlamentarismus, prasidentielles und 
semi-prūsidentielles Regierungssystem. 2., aktualisierte Auflage. Wiesbaden, 2005, p. 22; 
SOLDER, M. „Semi-prūsidentielle“ Regierungssysteme? Uberlegungen zu einem umstritte- 
nen Systemtyp und Bausteine einer typologischen Rekonzeptualisierung. SCHRENK, K. H.; 
SoLDER, M. (Hrsg.). Analyse demokratischer Regierungssysteme. 1. Auflage. Wiesbaden, 
2010, p. 67. 

Vėliau jis turi gauti Nacionalinio susirinkimo sutikimą. Prancūzijos vy- 
riausybės atsakomybė taip pat dvejopa, t. y. susijusi atsakomybės ryšiais ir 
su parlamentu, ir su prezidentu. Prezidentinei respublikai būdinga tai, kad 
vyriausybė atsakinga prezidentui, o parlamentinėje respublikoje — parla- 
mentui. Tautos renkamas prezidentas, turintis reikšmingų įgaliojimų, yra 
ne mažiau svarbus šiam modeliui būdingas ypatumas*". 

Kitas mišriosios, arba pusiau prezidentinės, respublikos pavyzdys gali 
būti Portugalija. Pagal 1976 m. Portugalijos Konstituciją ši valstybė yra 
mišrioji, arba pusiau prezidentinė, respublika. Portugaliją priskirti šios for- 
mos respublikai leidžia keletas ypatumų. Visų pirma iš prezidentinio val- 
dymo yra perimta: tiesioginiai prezidento rinkimai, jo veto teisė parlamen- 
to priimtų įstatymų atžvilgiu, politinė vyriausybės atsakomybė preziden- 
tui. Tačiau, kitaip ne prezidentinėje sistemoje, šioje valstybėje vyriausybė 
formuojama atsižvelgiant į parlamento rinkimų rezultatus ir yra politiškai 
jam atsakinga. Prezidentas negali, bent jau tiesiogiai, vadovauti bendrajai 
šalies politikai, kai kurie jo aktai turi būti kontrasignuojami ministrų. Šie 
keturi bruožai šalį priskiria prie parlamentinio valdymo. Todėl Portuga- 
lija, pagal 1976 m. Konstituciją apėmusi prezidentinio ir parlamentinio 
valdymo sistemų elementus, gali būti įvardijama kaip pusiau prezidentinė 
respublika?“ 

Vis dėlto kai kurių valstybių valdymo formą nustatyti gana sunku. 

Antai Austrija apibūdinama kaip parlamentinė respublika, turinti miš- 
riosios (pusiau prezidentinės) respublikos bruožų“. Kaip esminis parla- 
mentinės respublikos bruožas nurodoma tai, kad vyriausybė nėra politiš- 
kai atsakinga Nacionalinei Tarybai, t. y. pirmiesiems tiesiogiai išrinktiems 
parlamento rūmams“. Taigi Austrijos Respublikos valdymo forma tam 
tikra prasme panaši į Lietuvos Respublikos valdymo formą. Tiesa, derėtų 
pabrėžti, kad esama ir apibūdinimų, jog Austrijos valstybės valdymo for- 
ma yra parlamentinė, turi prezidentinės respublikos bruožų“*!. Tai, kad 


Austrija nėra tipiška parlamentinė respublika, pirmiausia rodo federalinio 
*" MeEsonis, G. Valstybės valdymo forma konstitucinėje teisėje: Lietuvos Respublika Vi- 
durio ir Rytų Europos kontekste. Vilnius: Lietuvos teisės universitetas, 2003, p. 79—80. 


**  GRIGIENĖ, K. Portugalijos Respublikos konstitucinė sistema. Europos Sąjungos valsty- 


bių narių konstitucinės sistemos. Mokslo studija. Vilnius: Mykolo Romerio universitetas, 
2012, p. 657. 

"9 ApaMOvICH, L. K.; FuNK, B.-Ch.; HOLZINGER, G. Osterreichisches Staatsrecht, Band I: 
Grundlagen. Wien, New York: Springer-Verlag, 1997, p. 149, 156. 

V SCHAMBECK, H. (Hrsg. HENGSTSCHLAGER, J.). Der Staat und seine Ordnung; ausgewžhlte 
Beitrūge zur Staatslehre und zum Staatsrecht. Wien, 2002, p. 470. 

21 WaLTER, R.; Kucsko-STADTMAYER, G. Grundriss des 6sterreichischen Bunbdesver- 
fassungsrechts. 10., durchgesehene und erginzte Auflage. Wien, 2007, p. 311. 

prezidento rinkimų būdas ir jam suteikti įgaliojimai. Be abejo, konstitu- 
cinėje tikrovėje parlamentinės demokratijos požymiai vyrauja. Tai rodo, 
pavyzdžiui, ir tai, kad Nacionalinės Tarybos rinkimams skiriama daug dau- 
giau dėmesio nei federalinio prezidento, o didžiųjų partijų lyderiai siekia 
federalinio kanclerio, o ne federalinio prezidento posto. Vis dėlto svar- 
biausias parlamentarizmo požymis yra tas, kad federalinė vyriausybė yra 
atsakinga Nacionalinei Tarybai — šalis negali būti valdoma neatsižvelgiant 
į Nacionalinės Tarybos daugumos valią???. 

Vienas iš esminių Šveicarijos valstybės valdymo formos požymių yra 
tas, kad parlamentas ir vyriausybė vienas nuo kito yra gana nepriklausomi. 
Nors Federalinis Susirinkimas kas ketverius metus renka Bundesratą, šis, 
vykdydamas politiką, nėra priklausomas nuo parlamento daugumos. Fede- 
ralinis Susirinkimas negali Bundesratui pareikšti nepasitikėjimo, o pasta- 
rasis neturi teisės paleisti parlamento nepasibaigus jo kadencijai. Taigi jau 
vien šiais požymiais šios valstybės valdymo forma skiriasi nuo parlamen- 
tinės demokratijos ir tam tikra prasme primena prezidentinį valdymą. Iš 
esmės ji negali būti priskiriama nei parlamentiniam, nei prezidentiniam 
valdymo tipui ir apibūdinama kaip išskirtinė. 


3. Valstybės sandaros forma. Unitarinė ir federacinė valstybė 


Būtina aptarti vidinę teritorinę valstybės struktūrą ir jos sudedamųjų dalių 
teisinę padėtį, taip pat centrinės valstybės valdžios ir valstybės dalių val- 
džios institucijų tarpusavio santykius. 

Valstybės sandaros forma parodo: 

1) kokia yra vidinė valstybės struktūra ir kas ją sudaro; 

2) kokia yra valstybės vidinės struktūros dalių teisinė padėtis; 

3) koks yra centrinės valstybės valdžios ir vietos valdžios institucijų 

santykis. 

Pagal valstybės sandaros formą valstybės yra skirstomos į paprastąsias 
(unitarines) ir sudėtines (federacines). 

Unitarinė valstybė — tai valstybės sandaros forma, kuriai esant vals- 
tybė turi visai šaliai aukščiausias valstybinės valdžios institucijas, o valsty- 
bė skirstoma tik į administracinius teritorinius vienetus. Šie vienetai turi 
vietos valdžios (savivaldos) institucijas. Unitarinei valstybei būdingi šie 
požymiai: 

PELINKA, A.; ROSENBERGER, S. Osterreichische Politik. Grundalgen — Strukturen — 
Trends. 2., aktualisierte Auflage. Wien: Facultas Verlags- und Buchhandels AG, 2003, p. 127. 

1) 


2) 


3) 


4) 


5) 


unitarinėje valstybėje yra viena iš aukščiausiųjų valstybės valdžios 
institucijų sistema: įstatymų leidžiamoji, vykdomoji ir teisminė 
valdžia. 

unitarinėje valstybėje galioja viena konstitucija, viena bendra įsta- 
tymų sistema. Tokios valstybės piliečiai turi vieną pilietybę. Vals- 
tybėje yra ir viena pinigų sistema bei mokesčių politika; 
unitarinėje valstybėje visus užsienio politikos ir krašto apsaugos 
reikalus tvarko pagrindinės valstybės institucijos; 

unitarinė valstybė skirstoma į administracinius teritorinius vie- 
netus. Tokie vienetai neturi valstybinio junginio statuso. Jų teri- 
torines ribas nustato centrinės valdžios institucijos. Juose galioja 
centrinių institucijų priimti įstatymai. Administraciniai teritoriniai 
vienetai neturi valstybės suvereniteto požymių, tačiau jie yra gana 
savarankiški. Atsižvelgiant į tai, kiek jie yra priklausomi nuo cen- 
trinės valstybės valdžios, unitarinės valstybės sandara gali būti cen- 
tralizuota, pusiau centralizuota ir decentralizuota. Centralizuota 
valstybė yra tada, kai vietos valdžios institucijoms vadovauja centri- 
nės valdžios paskirti pareigūnai. Pusiau centralizuotoje valstybėje 
derinamas vietos valdymas ir vietos savivalda. Decentralizuota vals- 
tybė yra tada, kai vietos valdžią renka vietos gyventojai ir ši valdžia 
yra gana savarankiška tvarkydama vietos bendruomenės reikalus. 
Reikia pabrėžti, kad centralizuotų valstybių yra nedaug. Šiuolaiki- 
nės demokratinės valstybės siekia suteikti kuo platesnes savivaldos 
teises vietos bendruomenėms; 

unitarinės valstybės teritorijos dalyje, kurioje kompaktiškai gyvena 
tautinės mažumos, arba atsižvelgiant į kitus kriterijus gali būti ku- 
riama autonomija. 


Plačiuoju požiūriu autonomija reiškia savarankiškumo suteikimą 


vienai ar kitai valstybės daliai. Suprantant siaurai, autonomija — tai ypatin- 


gas valstybės dalies savivaldos tipas, kai vietos valdžios institucijoms sutei- 


kiama teisė leisti tam tikrus įstatymus. 


Svarbiausieji autonominio vieneto požymiai: 


1) jo teritorijoje galioja tam tikri regiono įstatymai; 


2) veikia autonomijos parlamentas, 


3) yra autonomijos vyriausybė. 
Pagal teisinę padėtį autonominis vienetas skiriasi nuo paprasto admi- 


nistracinio teritorinio vieneto, tačiau tai nėra savarankiškas valstybinis jun- 


ginys, nes jo savarankiškumą riboja centrinė valstybės valdžia. Autonomi- 
jos statusas dažniausiai suteikiamas ne visoms, o tik tam tikroms unitarinės 

valstybės dalims, kurios skiriasi gyventojų nacionaline sudėtimi arba geo0- 
grafine padėtimi. Autonomijos statusą tautinėms ir teritorinėms bendri- 
joms pripažįsta Italija, Ispanija, Portugalija ir kt. 

Pavyzdžiui, Ispanijos Konstitucijoje įtvirtintas regioninės valstybės 
modelis, suteikiantis plačias savivaldos galimybes šalies regionams. Nors 
Konstitucijoje Ispanija įtvirtinama kaip vientisa ir nedaloma valstybė, joje 
pripažįstamas ir garantuojamas tautinių ir teritorinių bendrijų autonomijos 
principas (2 str.). Kai kurių autorių nuomone, ši konstitucinė nuostata yra 
pernelyg abstrakti ir neapibrėžia, kokia valstybė yra Ispanija: ar federacinė, 
ar unitarinė, ar decentralizuota. Faktiškai Ispanija formavosi kaip federaci- 
nė valstybė?“", 

Ispanijos administracinę teritorinę struktūrą sudaro municipalitetai, 
provincijos ir autonominiai regionai. Ispanijos teritorija yra suskirstyta į 
50 provincijų, sudarytų iš municipalitetų. Pastarųjų skaičius priklauso nuo 
miestų ir gyvenviečių skaičiaus. Šie administraciniai teritoriniai vienetai 
turi savo valdžios institucijas. Vietos valdžios institucijų reorganizacija 
pagal Konstitucijoje numatytą vietos valdžios modelį prasidėjo 1979 m. 
(tais metais įvyko pirmieji demokratiniai municipaliniai rinkimai) ir iš es- 
mės baigėsi 1985 m. (tais metais buvo priimtas Vietos valdžios bazinis 
įstatymas““'). 

Municipalitetai (lot. municipios) — tai administraciniai teritoriniai vie- 
netai, turintys savivaldos teisę (140 str.). Municipalitetams vadovauja mu- 
nicipalinė taryba. Jos narius ketveriems metams renka vietos gyventojai, 
remdamiesi visuotine, lygia ir tiesiogine rinkimų teise bei slaptu balsavimu 
pagal proporcinę rinkimų sistemą. Tarybos narių skaičius priklauso nuo 
vietos gyventojų skaičiaus. Įstatyme numatyta, kad tarybos narių turi būti 
ne mažiau kaip penki. Oficialiais municipaliteto gyventojais laikomi visi 
nuolatinių gyventojų sąrašuose įregistruoti asmenys. Ispanijoje gyvenan- 
tys Europos Sąjungos šalių piliečiai turi teisę dalyvauti municipaliniuose 
rinkimuose. Tarybai vadovauja meras (isp. alkalde). Konstitucijoje numa- 
tyta, kad merą iš tarybos narių gali rinkti vietos gyventojai arba munici- 
palinė taryba (140 str.). Municipalitetuose, kuriuose gyvena daugiau kaip 
5 000 gyventojų, sudaromi municipaliniai komitetai, padedantys merui 
įgyvendinti įstatyme numatytas funkcijas. 

Aukščiausioji vietos valdžios institucija provincijose — provincijos de- 
putacija (isp. diputacion provincial). Ją ketveriems metams iš savo narių 


*3 SaNTOLAVA, P. The Spanish Constitutional System. Prieiga per internetą: <htip:www. 
venice.coe.int/docs/2001 >. 


*4 Spain-Local Government. Prieiga per internetą: <http://country studies.us/spain/79.htm>. 

renka municipalinės tarybos. Provincijos deputacijai vadovauja preziden- 
tas, kurį renka deputacijos nariai. Derėtų pabrėžti, kad provincijos pre- 
zidento institucija buvo įsteigta dar F. Franko valdymo laikais. Centrinei 
valdžiai provincijose atstovauja vyriausybės skiriamas atstovas — guber- 
natorius. Provincijoms, kurių gyventojus sieja bendri istoriniai, kultūri- 
niai ir ekonominiai ryšiai, suteikta teisė jungtis į autonomines bendrijas 
(Comunidades Autonomas, 143 str. 1 d.). Ispanijos Karalystės Generaliniai 
Rūmai (istoriškai vadinti Generaliniais Kortesais, isp. Las Cortes Generales) 
nesilaikydami nurodytųjų sąlygų organiniu įstatymu gali leisti įsteigti au- 
tonominę bendriją vienai provincijai, taip pat teritorijoms, neįeinančioms 
į provincijos sudėtį (144 str. 1, 2 p.). Autonominės bendrijos steigimo 
iniciatyvos teisę turi provincijų deputacijos, salų teritorijų atstovaujamo- 
sios institucijos ir 2/3 municipalitetų, kurių gyventojai sudaro elektora- 
to daugumą provincijoje arba saloje. Organinis įstatymas gali nustatyti ir 
kitus subjektus, turinčius teisę inicijuoti autonominės bendrijos steigimo 
procesą. 

Ispanijos teritorija į autonomines bendrijas buvo perskirstyta keliais 
etapais. Autonomijos statusas pirmiausia buvo nustatytas istoriniams regio- 
nams: 1980 m. Baskų krašte ir Katalonijoje, 1981 m. — Galicijoje, 1982 m. — 
Andalūzijoje įvyko asamblėjų (regionų parlamentų) rinkimai. 1983 m. 
vienu metu įvyko asamblėjų rinkimai kituose 13 autonominių regionų. 
1986 m. municipalinės autonomijos statusas buvo suteiktas Seutos ir Meli- 
lijos miestams (inklavams Šiaurės Afrikoje). Pagal 1995 m. priimtus auto- 
nomijos statutus šių miestų teisinis statusas buvo prilygintas autonominių 
bendrijų teisiniam statusui?“?. Autonominės bendrijos skiriasi teritorijos 
dydžiu, gyventojų skaičiumi, ekonominio išsivystymo lygiu, įtaka politi- 
niam šalies gyvenimui, joms suteiktų teisių apimtimi. Jos veikia pagal savo 
autonomijos statutą. Statutus ir jų pakeitimus tvirtina Generaliniai Rūmai. 
Jie turi įstatymo galią ir yra sudėtinė Ispanijos teisinės sistemos dalis. Au- 
tonominės bendrijos privalo organizuoti valdžios institucijų sistemą pagal 
Konstitucijos 152 straipsnyje nustatytą regionų valdžios organizavimo mo- 
delį. Aukščiausioji bendrijos atstovaujamoji ir teisės aktus priimanti insti- 
tucija yra asamblėja (bendrijų statutai numato ir kitus šios institucijos pava- 
dinimus). Bendrijų asamblėjas renka vietos gyventojai ketveriems metams 
remdamiesi visuotine, lygia, tiesiogine rinkimų teise ir slaptu balsavimu 
pagal proporcinę rinkimų sistemą. Vykdomosios valdžios funkcijas atlieka 
vykdomoji taryba, kuriai vadovauja prezidentas. Prezidentą, kurį iš savo 
narių renka asamblėja, skiria karalius. Prezidentas atstovauja autonominei 
525 


Comunidades Autonomas. Prieiga per internetą: <http://www.la-moncloa.es >. 

bendrijai. Autonominėse bendrijose yra aukščiausieji teismai, tačiau jie 
veikia pagal Teismų organinį įstatymą ir yra Ispanijos teisminės valdžios 
sudėtinė dalis. 

Autonominių bendrijų kompetenciją ir jos ribas nustato Konstitucijos 
148—149 straipsniai. Autonominės bendrijos gali turėti visas teises, kurias 
joms numato Konstitucija, t. y. visišką autonomiją, arba jų dalį — ribotą 
autonomiją. Generaliniai Rūmai organiniu įstatymu gali perduoti auto- 
nominėms bendrijoms ir kai kuriuos įgaliojimus, kurie pagal Konstituciją 
priskirti tik valstybės kompetencijai (150 str. 1, 2 d.). Šiuo metu Baskų 
kraštas (Baskija), Katalonija, Galicija ir Andalūzija turi visišką autonomiją: 
teisę tvarkyti visus krašto reikalus, išskyrus tuos, kurie pagal Konstituciją 
priskirti tik valstybės kompetencijai. Dauguma autonominių bendrijų turi 
ribotą autonomiją. 

Konstitucija ir įstatymai nustato autonominių bendrijų veiklos kon- 
trolės būdus. Kontrolės funkcijas atlieka konstitucinis tribunolas, vyriausy- 
bė, audito rūmai, administraciniai teismai ir kitos institucijos, kurias steigia 
parlamentas (150, 153 str.). Centrinei valdžiai autonominėse bendrijose 
atstovauja vyriausybės atstovas. Jį skiria vyriausybė ministro pirmininko 
teikimu. Tais atvejais, kai autonominės bendrijos priimti sprendimai ar 
veiksmai prieštarauja Konstitucijai, įstatymams ar bendriesiems valstybės 
interesams, Ispanijos vyriausybė absoliučia balsų dauguma pritarus Sena- 
tui gali imtis tam tikrų tiesioginio valdymo priemonių (155 str.). Kokios 
tai galėtų būti poveikio priemonės, nėra aišku: Konstitucija nenustato jų 
turinio. Konstitucijoje įtvirtintų nuostatų, reglamentuojančių valstybės te- 
ritorinę sandarą, dviprasmiškumas ir neaiškumas — viena iš priežasčių, dėl 
kurių valstybės ir autonominių bendrijų santykiai yra nuolatinė Konstitu- 
ciniame tribunole nagrinėjamų bylų tema?“". 

Graikijos Konstitucija nustato, kad valstybės valdymas organizuojamas 
decentralizavimo pagrindais (101 str.)*". Administraciniai teritoriniai vie- 
netai sudaromi atsižvelgiant į šalies geoekonomines, socialines ir susisieki- 
mo sąlygas?*“*. Vietos valdžios institucijos sprendžia klausimus, susijusius su 


6 CARAMES, J. G. The Role of the Constitutional Court in the State and Society in Spain. 
Prieiga per internetą: <hftp:www.venice.coe.int/docs/2001 >. 

*7 Ši konstitucija įsigaliojo 1975 m. birželio 11 d.: The Constitution of Greece. Prieiga 
per internetą: <http://confinder.richmond.edu/greek 2001.html; Die Vertassung der Griechi- 
schen Republik. Prieiga per internetą: Attp://www.verfassungen.de/griech/verf75.htm; Cons- 
titution de la Grece. Athenes, 1992. Prieiga per internetą: Constitution de Grecia// http:// 
confinder.richmond.edu/admin/ docs/ GreeceSp.pdf>. 

** Šalies geografinės savybės (apie 20 proc. teritorijos užima salos, apie 70 proc. — kalnai), 
istorinės ir politinės aplinkybės lėmė tai, kad nuo seno čia buvo tam tikros istorinės sritys, 
daugybė vietos bendruomenių su savitomis vietos valdymo tradicijomis. 

vietos bendruomenės poreikiais ir interesais. Jų veiklą įstatymo nustatyta 
tvarka koordinuoja ir kontroliuoja centrinės valdžios institucijos, nepažei- 
džiančios jų laisvės ir savarankiškumo. Įstatymas centrinės valdžios institu- 
cijoms gali suteikti ir kitus įgaliojimus. Konstitucija numato, kad įstatymų 
leidėjas ir valstybės valdymo institucijos priimdamos teisės aktus privalo 
atsižvelgti į salų regionų ypatumus. 

Konstitucija numato dviejų lygių administracinius teritorinius vie- 
netus, turinčius savivaldos teisę. Tokią teisę turi pirmojo ir antrojo lygio 
administraciniai teritoriniai vienetai (102 str.). Ši konstitucinė norma buvo 
įtvirtinta 2001 metų pataisomis, atsižvelgus į vietos savivaldos reformą, 
pradėtą įgyvendinti nuo 1995 metų. Anksčiau galiojusios redakcijos Kons- 
titucijoje buvo numatyta savivaldos teisė tik pirmojo lygio administraci- 
niams teritoriniams vienetams — municipalitetams (demams) ir bendruo- 
menėms (kinotams). Nuo 1995 metų savivaldos teisę turi antrojo lygio 
administraciniai teritoriniai vienetai — prefektūros (nomai), šią teisę įgy- 
vendinančios per renkamas prefektūrų tarybas ir prefektus (nomarchus). 
Taip buvo siekiama vienyti municipalitetus ir bendruomenes, skatinti jų 
tarpusavio bendradarbiavimą ir ryšius. 1997 m. parlamentas patvirtino va- 
dinamąją Capodistrias reformą“, kurios tikslas buvo modernizuoti šalies 
viešąjį administravimą ir vietos valdžios sistemą, gerokai sumažinti pir- 
mojo lygio administracinių teritorinių vienetų skaičių, sujungti gretimas 
bendruomenes ir taip išvengti jų fragmentiškumo?*", 

Galiojanti Konstitucijos redakcija neįvardija administracinių teritori- 
nių vienetų, turinčių savivaldos teisę (nenurodo jų pavadinimų). Adminis- 
tracinius teritorinius vienetus ir vietos savivaldos institucijų kompetenciją 
nustato įstatymas. Regelamentuodamas centrinės ir vietos valdžios santy- 
kius, paskirstydamas jų kompetenciją, įstatymų leidėjas turi vadovautis vie- 
tos valdžios prioriteto principu. 

Vietos valdžios institucijos veikia laisvai ir savarankiškai. Jos renkamos 
remiantis visuotine rinkimų teise ir slaptu balsavimu. Vietos valdžios insti- 
tucijų rinkimų tvarką nustato įstatymas. Įstatymo nustatyta tvarka gali būti 
steigiamos joms pavaldžios vykdomosios institucijos. Galiojantys įstatymai 
numato, kad vietos valdžios institucijos (prefektų tarybos ir prefektai, mu- 
nicipalitetų tarybos ir merai) yra tiesiogiai renkamos ketveriems metams. 


9 XiTHALI-KERKYRA, Th.; ATHANASIOS, V. Structure and Nature of Government in Greece. 
Prieiga per internetą: <http://www.ceec-logon.net/download/material/ str. gren.doc >. 

*V Iki šios reformos Graikijoje buvo apie 6 000 municipalitetų ir bendruomenių, iš jų mu- 
nicipalitetai sudarė tik 6,5 procento. Iš: Local Government in Greece. Prieiga per internetą: 
<http://www.legal.coe.int>. 

Valstybė įsipareigoja užtikrinti vietos valdžios institucijų finansinį ne- 
priklausomumą, sudaryti tinkamas finansines galimybes įgyvendinti joms 
pavestas funkcijas ir kartu nustato priemones finansų panaudojimo skaid- 
rumui užtikrinti. Mokesčių mokėjimo ir rinkliavų tvarką nustato įstaty- 
mas. Konstitucija įtvirtina, kad perduodant centrinės ir regionų valdžios 
funkcijas vietos valdžiai kartu perduodamos atitinkamos lėšos bei finansų 
fondai. 

Šiuo metu Graikijoje yra trijų lygių administraciniai teritoriniai vie- 
netai: 13 regionų (periferijų), kuriuose valdymą organizuoja vyriausybė, 
54 prefektūros, 900 municipalitetų ir 133 bendruomenės“! 

Atskirą administracinį teritorinį vienetą sudaro Atonas (gr. Athos) — 
savivaldi stačiatikių vienuolių sritis Chalkidės pusiasalio rytiniame kyšulyje 
Graikijoje. Konstitucijos leidėjai, atsižvelgdami į istoriškai susiklosčiusią 
šios srities privilegijuotą padėtį, suteikė Atonui autonominės srities statusą. 
Konstitucijoje (105 str.) nustatyta, kad Atonas yra savivaldi Graikijos vals- 
tybės dalis. Šios srities vidaus tvarką nustato Atono statutas. Statutą, kurį 
rengiant dalyvauja ir valstybės atstovas, priima visi čia esantys vienuolynai. 
Šiuo metu Atoną valdo 20 vienuolynų. Statutas įgyja teisinę galią, kai ją 
patvirtina Konstantinopolio ekumeninis patriarchatas ir Graikijos parla- 
mentas. 

Bažnytinės drausmės laikymosi priežiūrą vykdo Konstantinopolio 
patriarchatas, o administracinių funkcijų vykdymo priežiūrą — valstybė. 
Ji privalo užtikrinti Atono bendruomenės saugumą ir viešąją tvarką. Šias 
valstybės funkcijas vykdo valdytojas, kurio įgaliojimus nustato įstatymas. 
Įstatymas nustato teisminės valdžios, kurią įgyvendina vienuolių valdžios 
institucijos ir Šventasis Kinotas, kompetenciją, šiai autonominei sričiai tai- 
komas muitų ir mokesčių lengvatas. 

Prancūzija yra laikoma pusiau decentralizuotos valstybės pavyzdžiu. 
Jai būdinga vadinamoji prancūzų vietos savivaldos sistema, leidžianti cen- 
trinei valdžiai įsikišti per specialiai skiriamus savo atstovus ar kitaip. XX a. 
9 dešimtmetyje Prancūzijoje įvyko esminės reformos: decentralizuotas 
šalies valdymas. Prancūzijai būdinga gana sudėtinga administracinė sis- 
tema. Konstitucijoje įtvirtintos šios teritorinės bendruomenės: komunos, 
departamentai, regionai, ypatingą statusą turinčios bendruomenės, užjū- 
rio teritorinės bendruomenės“. Šios teritorinės bendruomenės įstatymo 


*!  XiTHALI-KERKYRA Th.; VALATSOS ATHANASIOS, V. Structure and Nature of Government 


in Greece. Prieiga per internetą: <http://www.ceec-logon.net/download/material/str. gren. 
doc>. 

** Constitution of October 4, 1958. Prieiga per internetą: <hftp://www2.assemblee-nation- 
ale.fr/langues/welcome-to-the-english-website-of-the-french-national-assembly>. 

numatytomis sąlygomis laisvai tvarkosi per savo demokratiškai išrinktas 
atstovaujamąsias institucijas. Pagal Konstituciją teritorinės bendruomenės 
gali priimti sprendimus dėl visų įgaliojimų, kurie geriausiai gali būti įgy- 
vendinami jų lygmeniu. Draudžiama vienai teritorinei bendruomenei glo- 
boti kitą bendruomenę. 

Šiuo metu Prancūzija yra padalyta į 22 regionus, įskaitant Korsiką, ir 
5 užjūrio regionus. Regionų bendruomenės įgyvendina savivaldos teisę 
per regiono tarybą, kurią šešeriems metams renka departamentų gyven- 
tojai visuotiniuose ir tiesioginiuose rinkimuose pagal proporcinę rinkimų 
sistemą. Tarybos narių skaičius nustatomas proporcingai departamentų gy- 
ventojų skaičiui, kiekvienam departamentui turi būti skirta ne mažiau kaip 
trys vietos taryboje. Vykdomąją valdžią regione įgyvendina regiono tary- 
bos pirmininkas. Derėtų pabrėžti, kad iki 1982 metų šias funkcijas vykdė 
centrinės valdžios skiriamas pareigūnas — regiono prefektas. Dabar centri- 
nės valdžios skiriamas atstovas — regiono komisaras (prefektas) — vykdo tik 
regiono tarybos priimamų sprendimų teisėtumo kontrolę. 

Departamentas — seniausias administracinis teritorinis Prancūzijos 
vienetas. Dabar yra 96 departamentai. Šioje teritorinėje bendruomenėje 
vietos valdymas derinamas su vietos savivalda. Centrinei valdžiai depar- 
tamente atstovauja Respublikos prezidento skiriamas prefektas (komisa- 
ras). Jis yra atsakingas už visų departamente veikiančių centrinės valdžios 
įstaigų veiklą, atlieka departamento ir jo teritorijoje esančių komunų sa- 
vivaldos institucijų veiklos kontrolę. Vietos savivaldos teisė departamen- 
te įgyvendinama per atstovaujamąją instituciją — generalinę tarybą, kurią 
renka kantonų (teritorinių vienetų, į kuriuos suskirstytas departamentas) 
gyventojai visuotiniuose ir tiesioginiuose rinkimuose pagal dviejų turų 
mažoritarinę sistemą. Taryba renkama šešeriems metams kas trejus metus 
atnaujinant pusę jos sudėties. Vykdomąją valdžią įgyvendina generalinės 
tarybos pirmininkas. Iki reformos šiuos įgaliojimus turėjo centrinės val- 
džios skiriamas prefektas. 

Komuna — seniausia Prancūzijos teritorinė bendruomenė, turinti sa- 
vivaldos teisę, niekada neturėjusi centrinės valdžios atstovo — vyriausybės 
skiriamo pareigūno. Tai nereiškia, kad centrinė valdžia nekontroliuoja ko- 
munos atstovaujamosios institucijos. Šią funkciją atlieka centrinei valdžiai 
departamentuose atstovaujantys pareigūnai. Įstatymai numato, kad muni- 
cipalinės tarybos įgaliojimai respublikos prezidento aktu gali būti nutraukti 
prieš laiką, jeigu ji akivaizdžiai nesugeba atlikti savo funkcijų. 

Šiuo metu Prancūzijoje yra daugiau kaip 36 tūkstančiai komunų. 
Komunos atstovaujamoji institucija yra municipalinė taryba, kuri renka 
merą. Municipalinę tarybą šešeriems metams tiesiogiai renka komunos 

gyventojai. Mažesnėse komunose tarybos renkamos pagal dviejų turų ma- 
žoritarinę, didesnėse — pagal mišriąją mažoritarinę proporcinę sistemą. 

Federacija — tai tokia valstybės sandaros forma, kuriai esant valstybė 
yra sudaryta iš atskirų valstybinių junginių. Federacija yra sudėtinė valsty- 
bė. Ji atsiranda į vieną valstybę susijungus kelioms unitarinėms valstybėms 
arba keliems istoriškai ir kultūriškai savitiems kraštams. Tokie į federacijos 
sudėtį įeinantys junginiai yra visateisiai federacinės valstybės nariai. Jie 
vadinami federacijos subjektais. Federacijoje yra federacinės ir į federaciją 
įeinančių valstybinių junginių aukščiausiosios valstybės institucijos, t. y. 
egzistuoja dviejų aukščiausiųjų valstybės valdžios institucijų sistema — fe- 
deracijos ir federacijos subjektų. 

Federacinėms valstybėms būdingi šie bendrieji požymiai: 

1) federacinę valstybę sudaro kelios valstybinių junginių teritorijos 

(valstijos, kantonai, respublikos, žemės ir kt.); 

2) aukščiausioji įstatymų leidžiamoji, vykdomoji ir teismo valdžia pri- 
klauso federacinėms valstybės institucijoms; 

3) federacijos subjektai turi teisę turėti savo konstituciją, savo aukš- 
čiausiąją įstatymų leidžiamąją, vykdomąją ir teismo instituciją; 

4) federacijos ir jos subjektų teises ir pareigas nustato federacijos 
konstitucija. Jos nuostatoms negali prieštarauti federacijos subjektų 
konstitucijos; 

5) daugumoje federacijų yra bendra pilietybė, tačiau galima ir federa- 
cijos subjektų pilietybė; 

6) federacinės valstybės turi dvejų rūmų parlamentą. Parlamente visada 
yra vieni rūmai, kurie atstovauja federacijos subjektų interesams; 

7) federacijos subjektai neturi valstybei būdingo suvereniteto. 

Kalbėdami apie valstybinių junginių suverenitetą federacinėje valsty- 
bėje vieni teoretikai teigia, kad į federaciją įstojusi valstybė suvereniteto 
netenka. Kiti teoretikai laikosi riboto suvereniteto teorijos: jų nuomone, į 
federaciją įstojusi valstybė savo noru apriboja savo suverenitetą. Iš tikrųjų 
federacinė valstybė yra viena valstybė, todėl ir jos suverenitetas yra vienas. 
Negali būti vadinamojo suvereniteto suverenitete. 

Federacinės valstybės yra labai skirtingos. Kiekviena valstybė, pavyz- 
džiui, JAV, Vokietija, Šveicarija, Austrija, Argentina, Meksika ir kitos, turi 
specifinių ypatumų. Paprastai federalinė valdymo forma būdinga didelėms 
valstybėms, kurių teritorijoje gyvena įvairių žmonių bendrijų ir labai ski- 
riasi jų kalba, kultūra ar politika. Federalizmas yra tarsi tam tikras kompro- 
misas, kuriuo siekiama suderinti ir konkrečių federacijos narių savitumą, ir 
didelės valstybės vientisumą. 

Kaip minėta, JAV yra federacinė valstybė. Ją sudaro 50 valstijų. Ši fede- 
racija yra sutartinė, nes atsirado tada, kai trylika buvusių Britanijos kolonijų 
Šiaurės Amerikoje nutarė įkurti valstybę — Jungtines Valstijas. Visos valstijos 
yra lygios, jos neturi valstybinio suvereniteto ir neturi secesijos teisės. Taip 
paaiškinamos ir vis didėjančios unitarizmo tendencijos šalyje, t. y. vis stip- 
rėjančios centrinės valdžios galios. Federacija yra atviro pobūdžio darinys: 
Kongresas turi teisę į ją priimti naujų valstijų, tačiau jokia valstija negali būti 
sukurta kokios nors jurisdikcijos pagrindu arba sujungti dvi ar dar daugiau 
valstijų be suinteresuotųjų valstijų įstatymų leidžiamosios valdžios ir Kong- 
reso sutikimo. Todėl JAV gali būti apibūdinamos labiau kaip centralizuota 
federacija, nes tokiose federacijose parlamentas gali sukurti ir likviduoti fe- 
deracijos subjektus, keisti jų sienas, o decentralizuotoje federacijoje pripa- 
žįstamos didesnės federacijos subjektų teisės. Federacijos valdžios priori- 
tetas yra įtvirtintas Konstitucijos VI straipsnyje, kuriame teigiama, kad 
Konstitucija ir Jungtinių Valstijų įstatymai, priimti ją įgyvendinant, taip pat 
visos sutartys, kurias Jungtinės Valstijos sudarė arba sudarys, yra aukščiau- 
sioji šalies teisė. Toliau šiame straipsnyje nurodoma, kad visų valstijų teisėjai 
privalo šią teisę taikyti, nors jai prieštarautų kokios nors valstijų konstitucijų 
ir įstatymų nuostatos. Taigi jeigu valstijos konstitucijos ar įstatymų nuosta- 
tos prieštarautų federacijos teisei, galiotų pastaroji. Visi asmenys federacijos 
ir federalinių žemių lygmeniu privalo laikytis federacijos Konstitucijos. Taip 
garantuojama federacijos Konstitucijos viršenybė. Konstitucijos I straipsnio 
8 skyriuje yra įvardytos sritys, kuriose Kongresas turi išimtinę kompeten- 
ciją. Visos kitos sritys yra priskirtos valstijų kompetencijai, ir tai yra nuro- 
dyta X pataisoje. Be to, egzistuoja ir tam tikros sritys, kuriose federacijos 
ir valstijų įgaliojimai sutampa. Tačiau Konstitucija nustato ir sritis, kuriose 
valstijos jokių įgaliojimų neturi arba jie yra apriboti (I str. 10 sk.). Valstijų 
konstitucinis teisinis statusas yra įtvirtintas federacijos konstitucijoje, fede- 
raliniuose įstatymuose, taip pat pačių valstijų konstitucijose ir įstatymuose. 
Kiekviena valstija turi savo aukščiausiųjų valstybės valdžios institucijų siste- 
mą, savo pilietybę (valstijos pilietis tuo pačiu metu yra ir Jungtinių Valstijų 
pilietis). Šiuo požiūriu valstija yra unitarinis valstybinis darinys, lygiateisis 
subjektas su federacija. Valstija neturi teisės pakeisti respublikinės valstybės 
valdymo formos. Ji naudojasi federacijos valdžios apsauga nuo išorinių in- 
tervencijų. Valstijų valstybės valdžios institucijų sistema grindžiama valdžių 
padalijimo principu, taigi galima teigti, kad kiekviena iš jų yra „miniprezi- 
dentinė“ valstybė, neturinti teisės prezidentinės valstybės valdymo formos 
pakeisti parlamentine valstybės valdymo forma“**, 


** Plačiau: VaiNIUTĖ, M. Teisėkūros stabilumo orientyras — Konstitucija kaip ne- 


kvestionuojama Tautos priimta arba aprobuota aukščiausioji teisė: pirmosios pasaulio 

Federalinė Vokietijos teritorinės sandaros forma įtvirtinta Vokietijos 
Pagrindinio Įstatymo 20 straipsnio 1 dalyje, kuri pagal Pagrindinio Įsta- 
tymo 79 straipsnio 3 dalį negali būti pakeista. Taip pabrėžiama jos svarba: 
federacinė valstybė gali būti pakeista unitarine tik priėmus naują Konstitu- 
ciją. Pagrindinio Įstatymo preambulės 2 sakinyje įvardytos tos federacinės 
žemės, kurios suvienijant Vokietiją sudarė Vokietijos Federacinę Respubli- 
ką, taip pat vadinamosios naujosios federacinės žemės, kurios priklausė bu- 
vusiai Vokietijos Demokratinei Respublikai. Čia skelbiama, kad Badeno- 
Viurtemburgo, Bavarijos, Berlyno, Brandenburgo, Brėmeno, Hamburgo, 
Heseno, Meklenburgo-Pomeranijos, Žemutinės Saksonijos, Šiaurės Rei- 
no-Vestfalijos, Reinlando-Pfalco, Saro, Saksonijos, Saksonijos-Anhalto, 
Šlėzvigo-Holšteino ir Tiuringijos federacinių žemių vokiečiai laisvu apsis- 
prendimu pasiekė Vokietijos laisvę ir vienybę. Taip pabrėžiamas 16 fede- 
racinių žemių egzistavimas kaip Vokietijos valstybingumo pagrindas. Vo- 
kietijos federalizmo ypatybė yra ta, kad jos subjektai — federacinės žemės — 
yra suverenios valstybės. Tiesa, jų valstybinė valdžia tam tikrose srityse 
yra apribota, tačiau pripažinta, o ne kilusi iš jos. Pagrindinio Įstatymo 
20 straipsnio 1 dalyje įtvirtintas federacinės valstybės principas konkreti- 
namas daugelyje nuostatų, tačiau svarbiausias klausimas — kaip Federacijai 
ir federacinėms žemėms padalijama valstybės valdžia, kaip atribojama jų 
kompetencija įstatymų leidybos, vykdomosios valdžios, teisingumo vyk- 
dymo srityse. Šiuo požiūriu svarbus Pagrindinio Įstatymo 30 straipsnis*““. 
Kalbant apie įstatymų leidybą derėtų pabrėžti, kad šiame procese Fede- 
racija turi daugiau galių, jos pozicija vyrauja?“. Kompetencijos padaliji- 
mas vykdomosios valdžios srityje reglamentuojamas Pagrindinio Įstatymo 
VIII skirsnyje. Vykdomoji valdžia iš esmės priklauso federacinėms žemėms; 
numatytos tam tikros Pagrindinio Įstatymo 91a ir 91b straipsnių išimtys. 
Federacija valdymo funkcijas atlieka tada, kai tai aiškiai įvardyta Pagrin- 
diniame Įstatyme (PĮ 86—91 str.)“““. Teisminės valdžios vykdymo srityje 


Konstitucijos pavyzdys. Iš: Teoriniai teisėkūros pagrindai ir problemos. Liber Amicorum 
Alfonsui Vaišvilai. Vilnius: Mykolo Romerio universitetas, 2012, p. 239—278. 


** Šiame straipsnyje nustatyta, kad valstybinių įgaliojimų ir valstybinių užduočių vyk- 


dymas yra federacinių žemių kompetencija, jei šis Pagrindinis Įstatymas nenumato arba 
neleidžia kitaip. 

*5 Pagal bendrąją nuostatą federacinės žemės įstatymų leidybos teisę turi tiek, kiek Pa- 
grindinis Įstatymas jos suteikia Federacijai (PĮ 70 str. 1 d.). Tolesniuose Pagrindinio Įstaty- 
mo 71-75 straipsniuose išskiriami trys įstatymų leidybos kompetencijos tipai: išimtinė Fe- 
deracijos įstatymų leidybos teisė (PĮ 71 str.), konkuruojanti įstatymų leidybos kompetencija 
(PĮ 72 str.), tipinės Federacijos nustatytos įstatymų leidybos taisyklės (PĮ 75 str.). 

** Federacinės žemės vykdo savo įstatymus, turi valdymo įgaliojimų vykdant Federacijos 
įstatymus (PĮ 83, 84 str.), taip pat vykdo federalinius įstatymus pagal pavedimą (PĮ 85 str.). 

Pagrindinis Įstatymas daugiausia galių taip pat numato federacinėms že- 
mėms (PĮ 92 str.). Šioje srityje Federacijai priklauso tik tokie įgaliojimai, 
kurie yra būtini siekiant išsaugoti teisinės valdžios vienovę visoje Federa- 
cijoje. Federacinėje valstybėje svarbią reikšmę turi kompetencijos padali- 
jimas finansų, ypač mokesčių, srityje (PĮ X skirsnis). Šiuo metu įstatymų 
leidybos teisė, susijusi su mokesčiais, ypač su pajamomis, faktiškai pri- 
klauso Federacijai. Federacinėje valstybėje taip pat svarbus kompetencijos 
užsienio reikalų klausimais padalijimas jos subjektams (PĮ 32 str., 59 str., 
73 str. 1 p., 87 str. 1 d.). Pagrindinio Įstatymo 32 straipsnyje įtvirtinta pag- 
rindinė nuostata: rūpintis santykiais su užsienio valstybėmis yra Federaci- 
jos kompetencija. Reikia pabrėžti, kad federacinėms žemėms suteikiama 
galimybė per Bundesratą dalyvauti formuojant politinę Federacijos valią 
(PĮ 50 str.). Taip federacinės žemės palaikydamos santykius su Federacija 
įgauna politinę atsvarą. Per Bundesratą federacinių žemių vyriausybės gali 
dalyvauti Federacijos įstatymų leidybos procese, vykdyti kitas federalines 
funkcijas. Taip iš dalies kompensuojamas Federacijos kompetencijos išplė- 
timas. Bundesrato nariai yra federacinių žemių vyriausybių nariai, todėl 
Bundesratas reprezentuoja federacinių žemių valstybinę valią ir taip saugo 
federacinių žemių valstybingumą, o kartu yra ir šio valstybingumo išraiška. 
Būtent Bundestago ir Bundesrato tarpusavio sąveika atspindi Vokietijos 
federalinę sandarą. Kalbant apie tai reikia paminėti ir Pagrindinio Įstaty- 
mo 28 straipsnio 1 dalyje įtvirtintą homogeniškumo principą, numatantį, 
kad konstitucinė federacinių žemių santvarka turi atitikti Pagrindiniame 
Įstatyme nurodytus respublikinės, demokratinės ir socialinės teisinės vals- 
tybės principus. Iš valstybės federalinės sandaros išplaukia ir nerašytas va- 
dinamasis federalinės ištikimybės principas, pagal kurį visa valstybė ir jos 
narės privalo ne tik tinkamai vykdyti jiems priskirtus valstybės valdymo 
įpareigojimus, bet ir nuolat palaikyti gerus tarpusavio santykius. Federa- 
cija taip pat turi vadinamąją federalinės priežiūros teisę, t. y. turi prižiūrė- 
ti, kaip federacinės žemės vykdo federalinius įstatymus, ir užtikrinti, kad 
tai darydamos jos atsižvelgtų į kompetentingų Federacijos institucijų valią 
(PĮ 84 str. 3 d. ir 85 str. 4 d.). Taigi galima teigti, kad federacinės valstybės 
principas suteikia galimybę išsaugoti regionų savitumą, plėtoti federacines 
žemes ir bendruomenes regionams perimant atsakomybę už tokią plėtrą, 
nustatant tam tikrą pasiskirstymą tarp Federacijos ir federacinių žemių, 
joms įgyvendinant įstatymų leidžiamąją, vykdomąją ir teisminę valdžias. 
Dauguma šiuolaikinių pasaulio valstybių yra pasirinkusios unitarinės 
valstybės formą. Pagrindinė priežastis, greičiausiai, yra ta, kad federaci- 
jos nariai federacijoje neturi valstybei būdingo suvereniteto. Federacijose 
dažnai kyla separatistinių judėjimų. Jie visada destabilizuoja politinę šalies 

vidaus padėtį ir kelia pavojų valstybės vienybei. Atkreiptinas dėmesys, kad 
kai kurios unitarinės valstybės, pripažįstančios ir garantuojančios tautinių 
ir teritorinių bendrijų autonomiją, iš tikrųjų nedaug skiriasi nuo federaci- 
nių valstybių. 

Konfederacija — tai savarankiškų valstybių sąjunga, laikinai sudaryta 
dėl tam tikrų bendrų tikslų. Konfederacijos kuriamos karo, užsienio poli- 
tikos ir ekonomikos tikslais. Paprastai konfederacijos būna laikinos. Konfe- 
deracijai būdingi šie požymiai: 

1) konfederacijoje nėra bendrų valstybės valdžios institucijų. Kiekvie- 

na konfederacijai priklausanti valstybė turi savo įstatymų leidžia- 
mąją, vykdomąją ir teisminę valdžią. Konfederacijos institucijos, į 
kurias įeina suverenių valstybių atstovai, sprendžia tik su konfede- 
racijos tikslais susijusius klausimus; 

2) konfederacijoje nėra bendros kariuomenės, vientisos mokesčių sis- 
temos, bendro valstybės biudžeto; 

3) konfederacijos nariai išsaugo savo šalies pilietybę. Nėra bendros 
konfederacijos pilietybės; 

4) konfederacijos nariai gali susitarti dėl vienos pinigų sistemos, ben- 
drųjų muito taisyklių, vienodos kredito sistemos, konfederacinės 
kariuomenės steigimo ir kt.; 

5) konfederacija yra laikina. Pasiekusi savo tikslą ji arba suyra, arba 
galiausiai tampa federacine valstybe. Štai JAV 1781—1787 m. buvo 
konfederacija, o vėliau tapo federacine valstybe. 

Derėtų atkreipti dėmesį, kad kai kurios valstybės gali būti oficialiai 
vadinamos konfederacijomis, tačiau iš tikrųjų jų valstybės santvarka yra 
federacinė. Pavyzdžiui, oficialus Šveicarijos pavadinimas yra Šveicarijos 
Konfederacija (vok. Schweizerische Eidgenossenschaft, pranc. Confėdėration 
Suisse, it. Confederazione Svizzera, retoromanų k. Confederazium Svizzra), 
nors valstybės sandara yra federacinė. Argentina nuo 1832 metų yra fede- 
racinė valstybė, tačiau iki 1860 m. jos pavadinimas buvo Argentinos Kon- 
federacija (isp. Confederacion Argentina). 


4. Politiniai įvairių pasaulio valstybių režimai 


Valstybės politinio režimo sąvoka skirta būdų ir metodų, kuriais įgyven- 
dinama valstybės valdžia, visumai nusakyti. Tai trečiasis valstybės formos 
elementas. Valstybės valdymo ir valstybės sandaros formos neparodo, ko- 
kiais būdais valdžia įgyvendinama, kokie yra valstybės valdžios ir žmonių 
santykiai, kaip valstybės valdžios institucijos tvarko žmonių reikalus, kaip 
politiniame procese dalyvauja piliečiai, jų susivienijimai ir t. t. 

Valstybės režimas gali būti demokratinis ir nedemokratinis. Norint 
suvokti konkrečios valstybės režimą, nepakanka formaliai nagrinėti teisės 
normas. Reikia pažinti ir suvokti tos šalies konstitucinę tikrovę — iš tikrųjų 
besiklostančius teisinius santykius. Aiškinant valstybės režimą, svarbūs ne 
tik teisiniai, bet ir politiniai šios tikrovės aspektai. 

Nėra idealios demokratinio režimo formos. Konkrečioje valstybėje 
valstybės valdžia įgyvendinama įvairiomis priemonėmis ir būdais. Tačiau 
ją įgyvendinant visada vyrauja kokios nors vienos valstybės režimo formos 
požymiai. 

Demokratinis valstybės režimas — tai tokia valstybės režimo for- 
ma, kuriai esant tauta dalyvauja įgyvendinant valstybės valdžią, nevaržo- 
mos politinės piliečių teisės, saugomos ir ginamos Žmogaus teisės ir laisvės. 

Demokratinis valstybės režimas siejamas su šiais pagrindiniais požy- 
miais: 

1) žmogaus pagrindinių teisių ir laisvių pripažinimas bei reali šių tei- 

sių ir laisvių apsauga; 

2) teisinis valstybės valdžios galių ribojimas ir reali piliečių apsauga 

nuo valstybės valdžios savivalės. 
Jau minėta, kad valstybės režimas parodo, kaip įgyvendinama valstybės valdžia. 
Svarbu, ar ji sudaroma demokratiškai, ar šalyje vyksta laisvi ir demokratiniai 
rinkimai ir t. t. Demokratiški atstovaujamųjų valstybės valdžios institucijų 
rinkimai yra vienas iš esminių demokratinės valstybės požymių. Būtent per 
rinkimus kiekvienas pilietis įgyvendina savo teisę kartu su kitais dalyvauti 
valdant savo šalį. Rinkimai laikomi laisvais, jeigu valstybė sudaro teisines ir 
realias galimybes piliečiams ir politinėms partijoms laisvai kelti savo kandidatus 
į renkamas politines pareigas, užtikrinama laisva rinkimų kampanija, visuotinė, 
lygi rinkimų teisė ir balsavimo laisvė. 

Taigi demokratinėje valstybėje užtikrinama konstitucijos ir įstatymų 
viršenybė, žmogaus teisių ir laisvių apsauga, politinės piliečių teisės, visų 
asmenų lygybė įstatymui ir teismui, teisė į teisminę gynybą, be to, vyksta 
laisvi ir periodiški rinkimai, piliečiai gali dalyvauti sudarant valstybės insti- 
tucijas ir įsitraukti į jų veiklą, iš tikrųjų įgyvendinamas valdžių padalijimas 
ir pusiausvyra, užtikrinama valstybės valdžios atsakomybė piliečiams, de- 
mokratinis sprendimų priėmimo procesas, politinis pliuralizmas, galimy- 
bės plėtotis pilietinei visuomenei ir kt. 

Demokratijos priešingybė yra nedemokratinis režimas (diktatūra). 
Nedemokratinių režimų yra labai įvairių (karinis, teokratinis, rasistinis ir 
kt.). Visų jų esmę sudaro minėtųjų dviejų esminių demokratijos požymių 
(principų) pažeidimas arba visiškas šių principų atmetimas. 

Nedemokratinis politinis valstybės režimas — tai tokia valsty- 
bės režimo forma, kuriai esant įgyvendinant valstybės valdžią ribojamos 
politinės piliečių teisės, varžomos arba paneigiamos pagrindinės žmogaus 
teisės ir laisvės. Esant nedemokratiniam režimui valstybės valdžia telkiama 
vienose rankose, nėra valdžių padalijimo, vyrauja prievarta, nesilaikoma 
įstatymų. 

Skiriamos dvi pagrindinės nedemokratinio režimo formos: autoritari- 
nis režimas ir totalitarinis režimas. Šie režimai skiriasi esminių demokrati- 
jos principų pažeidimo arba paneigimo lygiu. 

Autoritarinis politinis režimas — tai nedemokratinio valdymo for- 
ma, kuriai esant valstybės valdžia nėra atsakinga savo piliečiams, ribojamos 
žmogaus ir piliečių teisės ir laisvės. Tai reiškia, kad valstybėje nevyksta re- 
guliarūs ir laisvi rinkimai, varžomos piliečių politinės teisės. Esant autori- 
tariniam režimui ribojama arba apskritai draudžiama politinių organizacijų 
ir partijų veikla, cenzūruojama spauda ir kitos visuomenės informavimo 
priemonės, prieš politinius oponentus taikomi teroro metodai, civilinę 
valstybės tarnybą dažnai keičia karinis biurokratinis aparatas ir kt. 

Autoritarinio režimo požymis — tai, kad jis visada grindžiamas vieno 
lyderio autoritetu, o aukščiausioji valdžia sutelkiama vieno asmens ran- 
kose. Autoritarinis režimas paprastai remiasi kariuomene ir atsiranda po 
karinių perversmų, politinių ir socialinių ekonominių krizių. Pavyzdžiui, 
iš esmės dėl ekonominės krizės 1930 m. Argentinoje įvyko pirmasis šalyje 
karinis perversmas ir buvo įvesta karinė diktatūra. Karinės chuntos Argen- 
tiną su pertraukomis valdė iki 1983 metų. Autoritarinis valstybės valdymas 
ir kariniai perversmai ypač būdingi XIX-XX a. Lotynų Amerikos valsty- 
bėms. Autoritarinio režimo „populiarumą“ šiose valstybėse lemia istorinės 
ir kultūrinės šio regiono tradicijos, visuomenės mentalitetas (politinis su- 
vokimas, kad valstybei turi vadovauti stiprus lyderis — isp. caudillo), politi- 
nės ir socialinės ekonominės aplinkybės. Neatsitiktinai Lotynų Amerikos 
valstybės pasirinko JAV valstybės valdymo modelį — prezidentinį valdy- 
mą, kuris labiausiai atitiko visuomenės lūkesčius ir politinį suvokimą, kad 
tik stiprus prezidentas, o ne atstovaujamosios institucijos gali garantuoti 
valstybėje taiką ir tvarką. Iš Europos valstybių autoritarinis režimas bene 
ilgiausiai laikėsi Ispanijoje (generolo E Franco valdymas 1936—1975 m.). 

Reikia pabrėžti, kad norėdama parodyti, jog nedemokratinis režimas 
nėra absoliuti blogybė, valstybės valdžia taiko įvairias priemones. Pavyz- 
džiui, po 1930 m. įvykusio karinio perversmo, kurį sukėlė didžioji ekono- 
minė krizė, Argentinos Aukščiausiasis Teismas suformulavo ir šalies teisės 
sistemoje įtvirtino vadinamąją de facto teisės doktriną. 1930 m. rugsėjo 
9 d. šis teismas savo sprendimu pripažino de facto karinę generolo Jose 

Felixo Uriburu (1930—1932 m.) vyriausybę ir remdamasis pozityvizmo 
bei teisinio realizmo teorija suformulavo pagrindinį šios doktrinos teiginį: 
jeigu piliečių išrinktoji valdžia nesugeba įgyvendinti konstitucijoje įtvirtin- 
to tautos suvereniteto, tai ją nuvertusioji valdžia yra teisėta, jeigu pripažįsta 
pagrindines žmogaus teises ir paklūsta teismo sprendimams*". Graikijoje 
po 1967 m. balandžio 21 d. karinio perversmo diktatūrai įtvirtinti pasinau- 
dota tautos referendumu, be to, buvo priimtos karinės valdžios parengtos 
1968 ir 1973 metų konstitucijos. Atitinkami referendumai joms patvirtinti 
įvyko 1968 m. lapkričio 15 d. ir 1973 m. liepos 29 dieną. 

Autoritarinis režimas pažeidžia demokratijos principus ir vertybes, 
tačiau autoritarizmo sąlygomis gali pasireikšti kai kurie demokratijos ele- 
mentai. Autoritarinė valdžia paprastai vadovaujasi savo išleistais įstatymais 
ir taip sudaro teisinės valstybės regimybę. Be to, jos leidžia veikti tam tik- 
roms demokratinėms institucijoms, nepolitinio pobūdžio organizacijoms, 
dažniausiai nevaržo ir nekontroliuoja piliečių ūkinės, kultūrinės veiklos 
ir pan. 

Totalitarinis režimas — tai tokia nedemokratinio valdymo forma, 
kuriai esant ne tik pažeidžiami, bet ir apskritai atmetami ir paneigiami 
pamatiniai demokratijos principai. Totalitariniam režimui būdingas visiš- 
kas asmens pajungimas valstybei. Valdžia ne tik nėra atsakinga savo tautai, 
bet ir gali kištis bei reguliuoti visas visuomenės gyvenimo sritis, įskaitant 
ekonominę, kultūrinę ir dvasinę. Ji galutinai panaikina viešųjų ir privačių- 
jų reikalų ribas. Tokioje valstybėje apskritai nėra demokratinės valstybės 
valdymo procedūros arba ji fiktyvi, pažeidžiamos žmogaus teisės ir laisvės. 

Nors totalitarinio režimo valdžia formaliai leidžia ir net reikalauja, kad 
piliečiai aktyviai dalyvautų politiniame gyvenime, iš tikrųjų piliečiai yra 
visiškai atriboti nuo politikos. Totalitarizmo sąlygomis valdžia reikalauja 
iš tautos vienbalsiškumo ir vienmintiškumo. Tokioje valstybėje visada yra 
vienos partijos diktatūra. 


*7 HEvia, M. A Short Political History of the Argentine Supreme Court. Prieiga per 
internetą: <http://www.thecourt.ca/2008/02/29/a-short-political-history-of-the-argentine- 
supreme-court/>; OsiEL, M. J. Dialogue with Dictators: Judicial Resistance in Argentina and 


Brazil. Prieiga per internetą: <http://www.jstor.org/ pss/828952>. 

1. Valdžių padalijimo principo samprata ir doktrinos raida 


Valdžių padalijimo principas laikomas vienu svarbiausių teisinės, demokra- 
tinės valstybės ir pliuralistinės visuomenės principu““. Jo paskirtis — užtik- 
rinti asmens teises ir laisves, padėti visuomenei išvengti despotizmo. Val- 
džios padalijimo idėja neabejotinai tampa svarbiu valstybių tikslu saugant 
žmogaus orumą ir ginant laisvę?““. 

Visuotinai pripažįstama, kad valstybė turi atlikti tris svarbiausias funk- 
cijas: leisti įstatymus, juos vykdyti ir spręsti teisinius ginčus. Tinkamas 
valstybės funkcijų atlikimas, būtinybė užtikrinti asmens teises ir laisves bei 
apsaugoti visuomenę nuo valdžios savivalės diktuoja poreikį šias funkcijas 
atskirti ir jų vykdymą patikėti atskiroms valdžioms: įstatymų leidžiamajai, 
vykdomajai ir teisminei. Reikėtų pabrėžti, kad visos valdžios yra savaran- 
kiškos, nepriklausomos, galinčios atsverti viena kitą. Valdžių padalijimo 
principą sudaro trys pagrindiniai elementai: valdžių atskyrimas ir savaran- 
kiškumas; pusiausvyra (stabdžių ir atsvarų mechanizmas (angl. checks and 
balances) ir tarpusavio kontrolė; valdžių sąveika. 

Jau antikos laikų mąstytojai teigė, kad valdžia, atliekanti savo funkci- 
jas, ne visada yra gėrio ir pažangos šaltinis. Antai senovės Graikijoje buvo 
matomas valdžios polinkis piktnaudžiauti įgaliojimais, teisingumą vertin- 
ti subjektyviai. Platonas vienas iš pirmųjų savo kūrinyje „Valstybė“ siūlė 
idealios santvarkos modelį, kuris galėtų būti įgyvendinamas remiantis 
valdžių padalijimo principu“. Vėliau minėtąją teoriją keitė ir plėtojo 
Aristotelis, valdžios sandaros problematiką plačiai nagrinėjo ir Polibijus, 
Ciceronas, kiti teisininkai ir filosofai. Reikėtų atkreipti dėmesį, kad antikos 
laikų teorija nenurodė jokių valdžios ribojimo priemonių, skirtų jos įga- 
liojimams padalyti. 

Svarbiu ir vienu iš pirmųjų valdžių padalijimo teorijos žingsniu galima 
pripažinti T. Hobbeso darbus. Šis autorius, nors ir neformuluodamas dabar 
mums priimtinos valdžių padalijimo doktrinos, pabrėžė svarbiausius tos 
epochos filosofinius akcentus, kurie tapo prielaida J. Locke'ui sukurti pačią 
valdžių padalijimo teoriją. Analizuodamas žmogaus santykį su visuome- 
ne, šis autorius pasiekė tokį pragmatizmo lygi, kad tapo įmanoma vartoti 
„socialinės fizikos“ sąvoką. Vadinasi, visuomenėje vykstantys procesai ir 


8 MaiER, Ch. Gewaltenteilung bei Aristoteles und in der Verfassung Athens. Keine frei- 
heitliche Demokratie ohne multipolare Institutionenordnung. Berlin: Berliner Wissen- 
schafts-verlag GmbH, 2006, p. 40—41. 

KLEiIN, E. Gewaltenteilung und Menschenrechte. Einfūhrung. Iš: KLEIN, E. (Hrsg.). 
Gewaltenteilung und Menscherechte. 2., ūiberarbeitete Auflage. Berlin: Berliner Wissen- 
schafts-Verlag GmbH, 2010, p. 9—10. 


*0 PLATONAS. Valstybė. Vilnius: Mintis, 1981, p. 24—60. 

žmogaus vieta valstybėje nebebuvo mistifikuojami — ieškota tikslaus proce- 
sų fiksavimo ir korekcijos metodo. T. Hobbesas žmogų suprato kaip indivi- 
dą, kuriam būdingas egoizmas, agresyvumas, neprincipingumas. Savaime 
suprantama, kad tokį žmogaus elgesį reikėtų riboti. Kaip išeitį, siekiant pa- 
žaboti žemiausius žmogaus instinktus, autorius pasiūlė visuomenės sutar- 
ti, kurios pagrindu kuriama valstybė. T. Hobbeso nuomone, sudarydami 
sutartį žmonės valstybės naudai atsisako dalies savųjų teisių, dėl to taikus 
gyvenimas valstybėje tampa įmanomas. Tad nuo T. Hobbeso laikų valstybė 
jau nebevertinama kaip neišvengiamas blogis, o pripažįstama reikšminga 
institucija, garantuojančia visuomenės raidos perspektyvas?“!. 

Valdžios ribojimo dalijant jos įgaliojimus principus suformulavo Eu- 
ropos mąstytojai — anglas J. Locke'as (1632—1704) ir prancūzas Ch. Mon- 
tesguieu (1689—1755). J. Locke'as išdėstė naują, dar negirdėtą valdžių pa- 
dalijimo modelį — atskyrė įstatymų leidžiamąją valdžią nuo vykdomosios 
ir sąjunginės (federacinės) valdžios. Pasak J. Locke'o, įstatymų leidžiamo- 
ji valdžia (parlamentas) turėtų kurti įstatymus ir juos priimti, vykdomoji 
(vyriausybė) — įgyvendinti parlamento priimtus įstatymus, o federacinei 
(sąjunginei) valdžiai turėtų būti suteikiami visi užsienio politikos įgalioji- 
mai. J. Locke'as teismų neįvardijo kaip atskiros valdžios šakos, nes manė, 
kad jų veikla yra viena iš vykdomosios valdžios funkcijų. Šios trys valdžios 
nesančios lygios pagal savo įgaliojimų lygį. Pirmenybė teikiama įstaty- 
mų leidžiamajai valdžiai, kuri, jo nuomone, yra aukščiausia ir vadovauja 
kitoms valdžioms. J. Locke'o doktrina valdžios galių sulyginimo nelaikė 
reikšmingu dalyku““. 

Ch. Montesguieu teorija rėmėsi buržuazijos kovos su absoliutizmu 
patirtimi?““. Autorius tvirtino, kad laisvė daryti tai, ką leidžia įstatymai, 
galima tik tokioje valstybėje, kur egzistuoja valdžių padalijimas. Šią pada- 
lijimo teoriją jis išdėstė savo veikale „Apie įstatymų dvasią“ (De L'Esprit 
de Lois), kuriame skyrė tris ir šiandien visuotinai pripažįstamas valdžias: 
įstatymų leidžiamąją, vykdomąją ir teisminę. Priešingai nei J. Locke'as, 
Ch. Montesguieu nenumatė vienos valdžios viešpatavimo galimybės. Val- 
džios turėtų būti ne tik lygiavertės, bet ir atsveriančios viena kitą taip, 
kad išvengtų galimo despotizmo ir apgintų laisves. Autorius suprato ir 
tai, kad griežtas valdžių padalijimas, nenumatantis bendradarbiavimo ga- 
limybių, gali tapti destruktyvių procesų valstybėje atsiradimo priežastimi. 


** Plačiau žr.: MEsoNIS, G. Valstybės valdymo forma konstitucinėje teisėje: Lietuvos 


Respublika Vidurio ir Rytų Europos kontekste. Vilnius: Lietuvos teisės universitetas, 2003, 
p. 31—32. 


*2 DicEv, A. V. Konstitucinės teisės studijų įvadas. Vilnius, 1998, p. 35—65. 


*“ Filosofijos istorijos chrestomatija. Naujieji amžiai. Vilnius, 1987, p. 285—300. 

Todėl, skelbdamas valdžių padalijimo būtinumą, Ch. Montesguieu numatė 
konfliktų tarp valdžių sprendimo mechanizmą abipuses atsvaras?““. Taigi 
Ch. Montesguieu įnašas į valdžių padalijimo teoriją svarbus dviem aspek- 
tais: jo veikalas pagrindė valstybės valdžios padalijimą į įstatymų leidžia- 
mąją, vykdomąją ir teisminę valdžias; ne mažiau svarbi jo padaryta išva- 
da, kad valdžių padalijimo paskirtis — užtikrinti piliečių teises ir laisves“. 
Ch. Montesguieu pasiūlyto valdžių padalijimo modelio novatoriškumas 
visuomenės buvo teigiamai įvertintas. Antai 1789 m. Žmogaus ir piliečio 
teisių deklaracijos 16 straipsnyje skelbiama: „Visuomenė, kurioje teisės ne- 
garantuojamos ir kurioje nėra valdžių padalijimo, neturi konstitucijos“**". 
Šis fundamentalus konstitucinis principas atsispindėjo daugelyje XIX- 
XX a. priimtų konstitucijų. 

Didelę įtaką valdžių padalijimo doktrinos plėtrai darė istorinė Jungti- 
nių Amerikos Valstijų patirtis ir žymių teisininkų darbai. Šioje šalyje val- 
džių padalijimo principas įgijo ne tik fundamentalią teorinę motyvaciją, 
bet ir unikaliai pasitvirtinusią išraišką. JAV konstitucinės teisės doktrina 
gebėjo įvertinti ir teorinę, ir praktinę valstybės modelių kūrimo patirtį. 
Buvo remiamasi J. Locke'o, Ch. Montesguieu, J.-J. Rousseau, T. Hobbeso 
teoriniais darbais, JAV ir kitų Europos valstybių istorine patirtimi. Labai 
svarbūs JAV valdžių padalijimo doktrinai buvo anglų teisininkų darbai. 
G. Blackstono „Komentarai“ buvo studijuojami rengiant šalies Konstitu- 
ciją; jos kūrėjai ir doktrinos atstovai yra šie: T. Jeffersonas, J. Madisonas, 
A. Hamiltonas, B. Franklinas, D. Jay ir kiti. Teorinis valdžių padalijimo 
pagrindas buvo išdėstytas garsiojoje straipsnių serijoje „Federalistų raštai“. 
Remiantis Ch. Montesguieu teorija buvo skiriamos trys valdžios šakos, 
kurių įgaliojimai dalijami taip, kad nė viena iš jų neturėtų pakankamai 
galių piktnaudžiauti savo įgaliojimais. Valdžios šakų tarpusavio bendradar- 
biavimo principus amerikiečiai vadino „stabdžių ir atsvarų“ (angl. checks 
and balances) sistema, kuri turėjo užtikrinti, kad visos valdžios šakos turės 
galimybę užkardyti viena kitos neteisėtą veiklą ir apginti saugomas verty- 
bes. Tam, kad būtų išsaugota pusiausvyra, siūloma riboti vienos iš valdžių 
galimybę daryti įtaką kitos teisėtai veiklai. Pripažindami valdžių padalijimo 
būtinumą, amerikietiškojo modelio kūrėjai pabrėžė ne tik patį padalijimo 


** MeEsonis, G. Valdžių padalijimas: teisinės valstybės charakteristika. Konstitucingumas ir 
pilietinė visuomenė. Monografija. Vilnius: Lietuvos teisės universitetas, 2003, p. 112—113. 

JaRAšIūNAS, E. Valdžių padalijimas — demokratinės valstybės valdžios organizacijos ir 
veiklos principas. Iš: BIRMONTIENĖ, T., ef al. Lietuvos konstitucinė teisė. Vadovėlis. Vilnius: 
Lietuvos teisės universitetas, 2001, p. 678. 

** Užsienio šalių konstitucijos. Mokomasis leidinys (sud. E. Jarašiūnas, G. Mesonis). Vil- 
nius: Lietuvos teisės universitetas, 2004, p. 36. 

aspektą, bet ir nurodė, kad toks padalijimas negriauna valstybinės valdžios 
vieningumo, ir jau pati padalijimo sąvoka apima bendradarbiavimo būti- 
numą“"". 

Valdžių padalijimo doktrina buvo diskusijų ir papildymų objektas nuo 
pat jos atsiradimo, taip pat ir XIX—XXI amžiais. XX a. buvo diskutuoja- 
ma ir dėl pačios teorijos prasmingumo, net buvo mėginama kvestionuoti 
trinarę valdžios grandžių sistemą. Kai kurių šalių doktrinose pripažįsta- 
mos Ch. Montesguieu nurodytos valdžios, bet jos papildomos naujomis 
lygiavertėmis valdžios rūšimis. Antai Lotynų Amerikoje įvairios kontro- 
lės įstaigos priskiriamos valdžiai. 1987 m. Nikaragvos ir 1991 m. Kolum- 
bijos konstitucijose įvardijama ketvirtoji valdžia — rinkimų, kurią sudaro 
rinkėjai?“. 1976 m. Alžyro Konstitucijoje nurodomos net šešios valdžios: 
be trijų tradicinių, dar minimos steigiamoji (skirta konstitucijai priimti), 
kontrolinė ir politinė. 

XX a. doktrinoje matyti tam tikrų naujovių — valdžios šakos (vykdo- 
mieji organai) atskiriamos nuo jų atliekamų funkcijų (norminių, administ- 
racinių, jurisdikcinių). P. Wingy nuomone, tarp atskirų institucijų dalija- 
mos ne valdžios, o įgaliojimai'“". M. Duverger skiria politines ir administ- 
racines funkcijas: sprendimų priėmimą, vykdymą, konsultaciją ir kontrolę. 
Šias funkcijas valstybei priskiria ir L. Diugi“", XX a. viduryje D. Morganas 
išreiškė abejonę dėl šių teorijų ir tvirtino, kad moderniose valstybėse val- 
džios yra derinamos, jų funkcijos ir įgaliojimai susilieja ir tampa neatski- 
riami. O šiuolaikinės anglų doktrinos atstovas A. Jenningsas teigia, kad 
analizuojant šiuolaikinių valdžių tarpusavio santykius neįmanoma atskirti 
teisminių ir administracinių funkcijų. M. Beloffas ir D. Pitas, pastebėję, 
kad valdžių funkcijos dubliuojasi, tvirtina Didžiojoje Britanijoje esant su- 
ardytą valdžių pusiausvyrą. Jų nuomone, valdžia telkiasi vyriausybės ran- 
kose, o parlamentas tapo tik patariamuoju organu ir diskusijų vieta?*!. Kitas 
moderniosios amerikiečių doktrinos atstovas M. G. Vile siūlo neapsiriboti 
vien teisinėmis valdžios šakų tarpusavio santykių išraiškos formomis, bet 
tyrinėti ir politinius institutus bei socialines grupes (partijas, žiniasklaidą). 


*" MeEsonis, G. Valstybės valdymo forma konstitucinėje teisėje: Lietuvos Respublika Vi- 
durio ir Rytų Europos kontekste. Vilnius: Lietuvos teisės universitetas, 2003, p. 38—40. 
** Unekuu, B. E. KoncTHTyI(MOHHOS NMpaBo 3apy66xKHBIx cTpaH. MocxkBa, 1997, p. 280. 


**  BAPIIAHOB, A. M. Teopus pasxenenua BAacTeH. CTaHOBJIEHKE, Pa3BHTHE, IIPHMEHEHME. 


Tomcx, 1988, p. 63. 
V Jhoru, JI. KoneruTynnonKoe npaBo. 1908, p. 197. 
*!  BaPiiAKoB, A. M., op. cit. p. 73. 

Apžvelgus daugybę teorinių nuomonių, galima teigti, kad J. Locke'o 
ir Ch. Montesguieu principai bei modeliai tebėra pagrindiniai, ir tik jais 
remiantis įmanoma tolesnė valdžios sandaros analizė ir kūryba. 


2. Valdžių padalijimo principas šiuolaikinėse 
demokratinėse valstybėse 


Teorinis valdžių padalijimo principas, kaip vienas iš žmogaus teisių ga- 
rantų, yra įgyvendintas daugelyje pasaulio šalių, bet šio principo taikymo 
modeliai atskirose pasaulio šalyse yra skirtingi. Nėra valdžių padalijimo 
modelio, kurį būtų galima vienareikšmiškai įvardyti kaip vienintelį įma- 
nomą, todėl šio principo įgyvendinimas yra nuolatinis kūrybos procesas. 
Valdžių padalijimas apima ir teisinį, ir praktinį aspektus. Teisinis valdžių 
padalijimo modelis būna įtvirtintas šalių konstitucijose“““. 

Valdžių padalijimo principo taikymas kiekvienoje valstybėje pirmiau- 
sia priklauso nuo to, kokia yra vienos ar kitos valstybės valdymo forma. 
Pvz., absoliutinėje monarchijoje visa aukščiausioji valdžia priklauso mo- 
narchui: jis pats leidžia įstatymus, savo nuožiūra skiria aukščiausius vals- 
tybės pareigūnus, vadovauja vykdomajai valdžiai, skiria ministrus ir juos 
atleidžia, vykdo aukščiausiąjį teisingumą. Taigi teisiškai jo valdžia neribo- 
ta. Esant konstitucinei monarchijai, įstatymus leidžia parlamentas, jis gali 
kontroliuoti ir valdymą. Dualistinėje monarchijoje, kuri yra pradinė (ri- 
bota) konstitucinės monarchijos forma, iš dalies jau pripažįstamas valdžių 
padalijimas, bent jau vykdomoji valdžia yra atribojama nuo leidžiamosios. 
Įstatymų leidžiamoji valdžia priklauso parlamentui, o vykdomoji — monar- 
chui, kuris pats gali vadovauti tiesiogiai vykdomosios valdžios struktūroms 
ar skirti vyriausybę. Teisminė valdžia priskiriama monarchui, nors gali būti 
ir nepriklausoma. Parlamentinėje monarchijoje monarchas dažniausiai at- 
lieka tik simbolines funkcijas. Įstatymus priima parlamentas, vyriausybę 
formuoja politinės jėgos, po rinkimų sudarančios politinę daugumą. Esant 
respublikos valdymo formai, vienas iš svarbiausių prezidentinių respublikų 
požymių — griežtas valdžių atskyrimas. Tokiose valstybėse valdžių santy- 
kiams būdinga pusiausvyra ir kontrolė. Parlamentinėse respublikose labiau 
pabrėžiama parlamento reikšmė, bet jo veiklą neretai kontroliuoja vyriau- 
sybė: nors ji ir yra politiškai atsakinga parlamentui, jos rankose — pirma- 
laikių parlamento rinkimų skelbimo galimybė; nors prezidentui suteikti 
reikšmingi įgaliojimai, bet juos iš esmės įgyvendina vyriausybė ir pan. Pu- 
siau prezidentinėje respublikoje vyriausybė atsakomybės ryšiais yra susijusi 
tiek su prezidentu, tiek su parlamentu. 

MeEsonis, G. Valdžių padalijimas: teisinės valstybės charakteristika. Konstitucingumas 
ir pilietinė visuomenė. Monografija. Vilnius: Lietuvos teisės universitetas, 2003, p. 131. 

IX skyrius 


Aptariant šiuolaikinėse demokratinėse valstybėse funkcionuojantį val- 
džių padalijimo principą, pirmiausia apžvelgtina keletas valstybių, kurių 
valdžia sukonstruota pagal monarchijos modelį. 

Antai šiuo metu galiojančioje Liuksemburgo Konstitucijoje valdžių 
padalijimo modelis įtvirtintas implicitiškai. Taip leidžia teigti 1848 m. 
Konstitucijos III skyriaus „Apie valstybės valdžią“ analizė. Šį skyrių suda- 
rančiuose trijuose paragrafuose išvardijamos trys valdžios: Didysis herco- 
gas, parlamentas (kaip įstatymų leidžiamoji valdžia) ir teismai, bet nusta- 
toma, kad teisingumas vykdomas Didžiojo hercogo vardu. Šios valstybės 
valdymo forma teisinėje literatūroje įvardijama kaip dualistinė monar- 
chija““. Konstitucijos I skyriaus „Valstybė, jos teritorija ir Didysis herco- 
gas“ 1 straipsnis skelbia Didžiąją Hercogystę esant demokratišką, laisvą, 
nepriklausomą ir nedalomą valstybę““'. Svarbu pabrėžti, kad Konstitucijos 
IV skyriuje, kur reglamentuojamas šalies įstatymų leidžiamosios valdžios 
statusas, įtvirtinta, kad Liuksemburgo Didžioji Hercogystė yra organizuo- 
jama parlamentinės demokratijos pagrindais (51 str.). Reikėtų paminėti ir 
tai, kad šios valstybės Konstitucijos 49a straipsnis numato, jog įgaliojimų 
įgyvendinimas, kuris pagal Konstituciją suteiktas įstatymų leidžiamajai, 
vykdomajai ar teisminei valdžiai, sutartimi gali būti laikinai perduodamas 
tarptautinėms institucijoms. 

Jungtinė Karalystė, ko gero, yra seniausia parlamentinio valdymo 
modelio šalis, egzistuojanti jau nuo XVII amžiaus. Britų valdymo mode- 
lis paremtas parlamento suvereniteto doktrina, kuriai šioje šalyje būdingi 
tokie požymiai: a) įstatymų leidžiamoji valdžia turi teisę keisti bet kuriuos 
pagrindinius įstatymus taip pat laisvai ir tokiu būdu kaip ir visus kitus 
įstatymus; b) nėra jokio teisinio pobūdžio skirtumo tarp konstitucinių ir 
kitų įstatymų; c) nėra jokios teisminės ar kitos valdžios, kuri turėtų teisę 
paskelbti parlamento aktą negaliojančiu ar prieštaraujančiu konstitucijai??. 

Taigi, kaip jau minėta, šios valstybės valdžios institucijų struktūros 
modelio esmė yra XVII a. J. Locke'o suformuluota parlamento viršenybės 
doktrina, kuri konceptualiai nedaug pakito iki šių dienų. Nors parlamento 


** ScHRoEN, M. Das politische System Luxemburgs. Iš: IsMAvR, W. Die politischen Syste- 


me Westeuropas. 4., aktualisierte und ūberarbeitete Auflage. Wiesbaden, 2009, p. 484—486. 


*! Tokia šio straipsnio redakcija galioja tik nuo 1998 m. sausio 12 d. Pirminė jo formuluotė 
buvo tokia: „Liuksemburgo Didžioji Hercogystė yra nepriklausoma, nedaloma ir visada 
neutrali valstybė, kurios negalima atsisakyti.“ Priėmus 1948 m. balandžio 28 d. pakeitimus 
buvo nustatyta, kad Liuksemburgo Didžioji Hercogystė yra laisva, nepriklausoma ir neda- 
loma valstybė. 

** DicEv, A. V. Konstitucinės teisės studijų įvadas. Antrasis leidimas. Vilnius: Eugrimas, 
1999, p. 67. 

suverenitetas, jo galios vykstant teisės kūrybos procesui ir toliau egzis- 
tuoja, ši institucija negali savavaliauti nesilaikydama savo priimtų įstaty- 
mų ir konstitucinių papročių. Todėl parlamento „visagalybė“ iš esmės yra 
suvaržyta galiojančios teisės imperatyvų. Kalbant apie valdžių padalijimo 
sampratą, reikėtų pabrėžti, kad nuomonės dėl valdžių padalijimo taikant 
vadinamąją stabdžių ir atsvarų sistemą šioje valstybėje skiriasi. Kai kurie 
autoriai mano, kad joje toks valdžių padalijimas visai neegzistuoja. Kiti 
autoriai teigia priešingai, bet minėtasis padalijimas Jungtinėje Karalystėje 
nėra toks akivaizdus kaip JAV ar Prancūzijoje. Jau minėta, kad įstatymų 
leidžiamoji valdžia yra saistoma teisės, bet parlamentas suvereniteto dok- 
trinos kontekste turi galimybę priimti bet kokio turinio įstatymą, jo įgalio- 
jimai nėra ribojami. Pirmiausia konstituciniai papročiai, teismų preceden- 
tai, kaip konstitucinės teisės šaltiniai, numato tam tikrą parlamento, ypač 
Bendruomenių Rūmų, visagalybės ribojimą. Be to, Jungtinėje Karalystėje 
kaip tam tikra atsvara yra kiti — Lordų Rūmai, nors šios institucijos galios 
nuolat silpnėja. Svarbiausia atsvara parlamentui yra teismų pozicija vyk- 
dant teisingumą. Jie kuria teismų precedentus, kurie tampa privalomomis 
elgesio taisyklėmis“““. 

Pirmuoju valdžių padalijimo idėjos teisiniu įgyvendinimu yra laiko- 
ma 1787 m. Amerikos Konstitucija. Kaip minėta, JAV sukurtas ir Kons- 
titucijoje įtvirtintas prezidentinio valdymo modelis įgyvendina griež- 
tą valdžių padalijimą. Minėtasis modelis yra unikalus dėl dviejų aspektų: 
a)jis įgijo juridinę išraišką (nustojo būti tik teorija); b) buvo labai sėkmingai 
įgyvendintas ir valdžių padalijimo teoriją iš utopinės pavertė praktine?“". 

Jau rengiant Konstitucijos projektą, vienas iš svarbiausių diskutuo- 
tinų klausimų buvo ne politinės sistemos efektyvumas, o vengimas val- 
džią sutelkti vienose rankose ir kartu draudimas ja piktnaudžiauti?“. JAV 
Konstitucijoje eksplicitiškai minimos dvi valdžios: II straipsnio 1 skyriuje — 
„Vykdomoji valdžia priklauso Jungtinių Amerikos Valstijų prezidentui“, 
III straipsnio 1 skyriuje — „Jungtinių Valstijų teismų valdžią vykdo vienas 
Aukščiausiasis Teismas ir tie žemesnieji teismai, kuriuos steigia Kongre- 
sas“. JAV Kongresui, sudarytam iš Senato ir Atstovų Rūmų, suteikiami 
įstatymų leidžiamosios valdžios įgaliojimai (I straipsnio 1 skyrius). Taigi 


556 


MeEsonis, G. Konstitucinio reguliavimo ypatumai Jungtinėje Didžiosios Britanijos ir 
Šiaurės Airijos Karalystėje. Iš: VaiTIEKIENĖ, E.; MEsoNIS, G. Lyginamoji konstitucinė teisė. 
Vilnius: Justitia, 2011, p. 256—258. 

*" MeEsoNis, G. Valstybės valdymo forma konstitucinėje teisėje: Lietuvos Respublika Vi- 
durio ir Rytų Europos kontekste. Vilnius: Lietuvos teisės universitetas, 2003, p. 41. 


** OLboee, B. Das politische System der USA: Eine Einfūhrung. 1. Auflage. Wiesbaden, 
2005, p. 17. 

Konstitucijoje yra aiškiai įvardytos trys valdžios šakos, turinčios joms bū- 
dingus įgaliojimus ir galimybę daryti įtaką kitų valdžios šakų veiklai, jeigu 
šios viršija savuosius įgaliojimus. Vienai iš šakų suteiktus įgaliojimus atsve- 
ria kitų dviejų šakų įgaliojimai. 

Konstitucinės teisės praktikoje žinoma įvairių institucinio valdžių pu- 
siausvyros užtikrinimo būdų. Suvokiant, kad visiškas (grynasis) valdžios 
funkcijų padalijimas ir atskyrimas negalimas, o valdžių padalijimo princi- 
pas nėra nekintama kategorija, JAV buvo ieškoma būdų (stabdžių ir atsva- 
rų), leidžiančių užtikrinti nepertraukiamą valdžios modelio veikimą ir jos 


**. Taigi JAV Konstitucijoje įtvirtinta stabdžių 


šakų tarpusavio pusiausvyrą 
ir atsvarų sistema, kurios paskirtis — sukurti tokį mechanizmą, kuris užti- 
krintų kiekvienos valdžios galimybę užkirsti kelią kitos valdžios mėgini- 
mams savintis jai nepriklausančią valdžią, neteisėtai išplėsti savo galias, ki- 
taip tariant — galimybę „neutralizuoti“ vienai kitą““". Ši sistema kūrėjų valia 
remiasi keliais principais: a) visos valdžios šakos turi skirtingą formavimo 
šaltinį; b) visos valstybinės valdžios institucijos turi skirtingą įgaliojimų 
laiką; c) kiekviena iš valdžios šakų gali neutralizuoti kitų institucijų uzur- 
patoriškas pretenzijas““!. Tai galima įrodyti tuo, kad Konstitucijoje prezi- 
dentas kaip vykdomoji valdžia yra nepriklausomas nuo įstatymų leidžia- 
mosios valdžios — Kongreso: numatoma skirtinga prezidento ir Kongreso 
rinkimų tvarka bei nurodomos aplinkybės, kurioms esant galima pašalinti 
prezidentą. Taigi vykdomoji valdžia, neatsižvelgdama į Kongreso pasiti- 
kėjimą, įgyvendina savo įgaliojimus — būtent tai ir yra laikoma vienu iš 
svarbiausių prezidentinės valstybės valdymo formos požymių. Nors Kons- 
titucijoje nurodoma, kad visi įstatymų leidybos įgaliojimai priklauso Kon- 
gresui, prezidentas, kaip stabdžių ir atsvarų mechanizmo dalis, turi didelę 
įtaką įstatymų leidybos srityje. Jis gali naudotis veto teise ir nepasirašyti 
Kongreso priimtų įstatymų. Nors prezidentas turi teisę skirti federacijos 
teisėjus ir Aukščiausiojo Teismo narius, Senatas turi juos tvirtinti ir kartu 
neutralizuoti galimą vykdomosios valdžios įtaką teismams. Aukščiausiojo 
Teismo kompetencijai priskiriama pareiga vykdyti įstatymų ir kitų teisės 
aktų konstitucingumo kontrolę — tai irgi labai svarbi valstybės valdžios ins- 
titucijų pusiausvyros garantija. Dėl to amerikietiškąjį valdžių padalijimo 
** KaLiNAUSKAS, G. Parlamentinės kontrolės modelis ir jo įtvirtinimo ypatumai Jungtinėse 
Amerikos Valstijose: doktrininis ir praktinis požiūriai. Jurisprudencija, 2006, (80): 51. 

V JARAŠIŪNAS, E. Valdžių padalijimo principas: samprata ir keletas interpretavimo proble- 
mų konstitucinėje jurisprudencijoje. Iš: Lietuvos konstitucinė teisė: raida, institucijos, teisių 
apsauga, savivalda. Vilnius: Mykolo Romerio universitetas, 2007, p. 138. 

*!  MEsonis, G. Konstitucinio reguliavimo ypatumai Jungtinėse Amerikos Valstijose. Iš: VAI- 
TIEKIENĖ, E.; MEsONIS, G. Lyginamoji konstitucinė teisė. Vilnius: Justitia, 2011, p. 214—215. 

principą dėl puikiai išreikšto stabdžių ir atsvarų mechanizmo galima va- 
dinti klasikiniu?“*. Svarbu ir tai, kad pripažindami valdžių padalijimo rei- 
kalingumą amerikietiškojo modelio kūrėjai ne tik pabrėžė patį padalijimo 
aspektą, bet ir nurodė, kad įgaliojimų pasidalijimas negriauna valstybinės 
valdžios vieningumo, todėl savaime yra bendradarbiavimo reikalingumo 
principas?“ 

Parlamentinio valdymo šalyse (Vokietijoje, Italijoje, Bulgarijoje, Len- 
kijoje ir kt.) valdžių įgaliojimų pasidalijimas yra kitoks. Svarbiausias šios 
valdymo formos požymis — vyriausybės atsakomybė parlamentui. 

Vokietijos Federacinės Respublikos 1949 m. Pagrindiniame Įstatyme 
įtvirtintas demokratinio valdymo principas. Jame nėra aiškiai pasakyta, 
kad Vokietijos Federacinė Respublika yra parlamentinė demokratija, bet 
tai rodo tam tikri tradicinei parlamentinei valstybės valdymo formai bū- 
dingi požymiai: ribotas tautos dalyvavimas valdant valstybę, kuris iš tikrųjų 
pasireiškia tik renkant parlamentą — Bundestagą (20 str. 2 d.; 38, 29, 54, 
63 str.); vyriausybės formavimo procedūra (Bundestagas renka federalinį 
kanclerį; 63, 64 str.); stipri federalinio kanclerio teisinė padėtis (64, 65 ir 
69 str.); vyriausybės atsistatydinimas tik esant „konstruktyviam nepasitikė- 
jimo votumui“; 67 str.); labai ribota galimybė paleisti parlamentą (63 str. 
4 d., 68 str. 1 d.); silpna federalinio prezidento teisinė padėtis (reprezenta- 
cinis valstybės vadovas; 58 str.) ir kt.““* Valdžių padalijimo principas įtvir- 
tintas Vokietijos Federacinės Respublikos Pagrindinio Įstatymo 20 straips- 
nio 2 dalyje, kur nustatyta, kad visa valstybės valdžia kyla iš Tautos. Ši ją 
vykdo per rinkimus ir balsavimą bei per ypatingas įstatymų leidžiamosios, 
vykdomosios ir teisminės valdžios institucijas, be to, 1 straipsnio 3 daly- 
je yra įtvirtinta, kad toliau išdėstytos pagrindinės teisės yra privalomos 
įstatymų leidžiamajai, vykdomajai ir teisminei valdžioms kaip tiesiogiai 
taikoma teisė ir kt. Šis principas įgyvendinamas pagrindines valstybinės 
valdžios funkcijas perduodant skirtingoms valstybės valdžios institucijoms. 
Pagal valdžių padalijimo principą, Vokietijoje įstatymų leidžiamoji val- 
džia — dvejų rūmų parlamentas, kurį sudaro Bundestagas ir Bundesratas, 
įstatymų vykdomoji valdžia — federalinis prezidentas ir vyriausybė, kurią 
sudaro federalinis kancleris ir federaliniai ministrai, o teisminei valdžiai 
priskiriama Federalinis Konstitucinis Teismas, Federalinis Aukščiausiasis 
** MEsoNis, G. Valdžių padalijimas: teisinės valstybės charakteristika. Konstitucingumas 
ir pilietinė visuomenė. Monografija. Vilnius: Lietuvos teisės universitetas, 2003, p. 117. 


**  MEsoNiS, G. Valstybės valdymo forma konstitucinėje teisėje: Lietuvos Respublika Vi- 
durio ir Rytų Europos kontekste. Vilnius: Lietuvos teisės universitetas, 2003, p. 40. 


** Karz, A. Staatsrecht: Grundkurs im 6ffentlichen Recht. 12., ūberarbeitete Auflage. 
Heidelberg, 1994, p. 159—160. 

Teismas, Federalinis administracinis teismas, Federalinis finansų teismas, 
Federalinis darbo teismas ir Federalinis socialinis teismas?“*. Teigiama, kad 
valdžių padalijimo principas Pagrindiniame Įstatyme nėra griežtai įgyven- 
dinamas““*. Kita vertus, abejojama, ar Vakarų parlamentinėje demokratijo- 
je esant šiuolaikiniams politiniams santykiams valdžių padalijimo modelio 
užtenka, kad jos būtų atskirtos, turint omenyje tai, jog stipriausia partija 
arba partijų koalicija turi galimybę vyrauti parlamente bei vyriausybėje ir 
taip nuslopinti valdžių padalijimo efektą?“". 

1929 m. Austrijos Respublikos federaliniame konstituciniame įstaty- 
me įtvirtintas valdžių padalijimo principas grindžiamas organizaciniu ir 
materialiuoju valstybės funkcijų skyrimu į įstatymų leidybą, teisingumo 
vykdymą ir administravimą. Šiame įstatyme aiškiai įvardytas tik teismo 
ir administravimo galių atskyrimas visose proceso stadijose (94 str.), bet 
konstitucinės sistemos analizė leidžia konstatuoti ir įstatymų leidžiamosios 
bei įstatymų vykdomosios valdžios atskyrimą. Įstatymų leidžiamąją valdžią 
šioje valstybėje įgyvendina dvejų rūmų parlamentas, kurį sudaro Nacio- 
nalinė ir Federacinė tarybos, o įstatymų vykdomąją valdžią — federalinis 
prezidentas ir federalinė vyriausybė?“". 

1999 m. Šveicarijos Konstitucijoje valdžių padalijimo principas įtvir- 
tintas implicitiškai: valstybės valdžios funkcijos atitinkamai padalijamos 
Federaliniam Susirinkimui, Bundesratui ir Federaliniam teismui. Būdinga 
tai, kad parlamentui — Federaliniam susirinkimui — kitų valdžių (Bundesra- 
to ir Federalinio teismo) atžvilgiu suteikiama viršenybė, kurią įrodo Kons- 
titucijos 148 straipsnio 1 dalis, nustatanti, kad Federalinis susirinkimas, 
atsižvelgdamas į tautos ir kantonų teises, Federacijoje vykdo aukščiausią 
valdžią. Tokia privilegija aiškinama tuo, kad šį susirinkimą renka tauta ir 
jam suteikiami ypatingi įstatymų leidybos ir priežiūros sričių įgaliojimai. 
Tačiau tai dar nereiškia, kad Federalinis susirinkimas gali duoti nurodymus 
Bundesratui ir Federaliniam teismui. Taigi ši nuostata, išreiškianti parla- 
mento viršenybę, nekeičia valdžių padalijimo, kuris nuo seno yra Šveicari- 


jos Konstitucijos pagrindas, esmės?“". 


**  Mūncn, V. I; MaGER, U. Staatsrecht. Staatsorganisationsrecht unter Berūcksichtigung 
der europarechtliche Beziige. Stuttgart: Verlag W. Kohlhammer, 2009, p. 43—44. 


** Karz, A. Staatsrecht: Grundkurs im 6ffentlichen Recht. 12., iiberarbeitete Auflage. 
Heidelberg, 1994, p. 86—87. 
**  HESSELBERGER, D. Das Grundgesetz: Kommentar fiir die politische Bildung. 9., verbe- 


sserte Auflage. Bonn, 1995, p. 171—172. 

** ApAMOVICH, L. K.; FUNK, B.-CH.; HOLZINGER, G. Osterreichisches Staatsrecht. Band I: 
Grundlagen. Wien; New York: Springer-Verlag, 1997, p. 177. 

** ZIMMERLI, U. Bundesversammlung. Iš: TuūRER, D; AUBERT, J.-E; MūLLER, J. (Hrsg.). 
Verfassungsrecht der Schweiz. Zūrich, 2001, p. 1028. 

Ketvirtajam konstitucinio reguliavimo raidos etapui, kuris prasidėjo 
nuo XX a. devintojo dešimtmečio pabaigos, be kita ko, priskirtinas ir dar 
vienas konstitucijoms būdingas požymis, jog konstituciniame tekste tiesio- 
giai formuluojamas valdžios padalijimo principas, kurio laikantis nustato- 
mi valstybės valdžios institucijų įgaliojimai ir tarpusavio santykiai. Svarbu 
ir tai, kad šio etapo konstitucijose siekiama įtvirtinti parlamentinę, „racio- 
nalizuotą“ parlamentinę arba pusiau prezidentinę valdymo sistemą“"". 

Antai 1991 m. Bulgarijos Respublikos Konstitucijos 1 straipsnyje įvar- 
dijama tiksli šios valstybės valdymo forma — parlamentinė respublika, be to, 
nustatyta, kad visa valdžia kyla iš Tautos. Ši nuostata galėtų būti vertinama 
ir kaip aiškus monarchijos kaip valstybės valdymo formos, kurios šalininkų 
valstybėje dar esama, atsisakymas. Valstybės valdžią Tauta įgyvendina tie- 
siogiai arba per Konstitucijoje numatytas institucijas (1 str. 2 d.). Konstitu- 
cijos 8 straipsnis valstybės valdžią padalija šioms savarankiškoms instituci- 
joms: įstatymų leidžiamajai, vykdomajai ir teisminei. Įstatymų leidžiamąją 
valdžią įgyvendina parlamentas — Nacionalinis susirinkimas, vykdomąją — 
Respublikos prezidentas ir Ministrų taryba, o teisminę — teismai""!. 

Valdžių padalijimo principas įtvirtintas ir 1997 m. Lenkijos Respub- 
likos Konstitucijos 10 straipsnyje, kuriuo remiantis įstatymų leidžiamajai 
valdžiai priskiriamas Seimas ir Senatas, vykdomajai — Respublikos prezi- 
dentas ir Ministrų taryba, o teisminei — teismai ir tribunolai. Šio straipsnio 
nuostatas reikėtų vertinti kartu su Konstitucijos preambule, kurioje skel- 
biamas valdžių padalijimas ir jų bendradarbiavimas. Atitinkamai reikėtų 
įvertinti, kad valdžių padalijimo principas yra siejamas su minėtųjų valdžių 
pusiausvyra. Minėtąjį principą pagal šią Konstituciją siekiama užtikrinti 
stiprinant teisminės valdžios ir Respublikos prezidento įgaliojimus. Len- 
kijos Respublikos Konstitucijoje ir Konstitucinio Teismo jurisprudencijoje 
valdžių padalijimo principas suprantamas kaip visiškas trejopos kompeten- 
cijos įgyvendinimas. Ginčų atveju valdžios šakų kompetencijos klausimą 
pagal Lenkijos Respublikos Konstitucijos 189 straipsnį sprendžia Konsti- 

tucinis tribunolas*'“. 

Pagal 1992 m. Slovakijos Respublikos Konstituciją, šios šalies valdy- 
mo forma yra parlamentinė monarchija. Konstitucija įstatymų leidžiamąją, 
vykdomąją ir teisminę valdžias įtvirtina kaip savarankiškas (atskiras), nors 
tiesiogiai neminimas pats valdžių padalijimo principas, bet valstybės ins- 
titucijų tarpusavio įgaliojimų ir santykių pobūdis neleidžia abejoti, kad 
kuriant pagrindinį šalies įstatymą šio principo buvo paisoma““. Nagrinė- 
jant Konstitucijos nuostatas matyti, kad Nacionalinė Rada, veikdama pa- 
gal savo konstitucinius įgaliojimus, atlieka klasikines demokratinės teisinės 
valstybės parlamento funkcijas, ji yra įstatymų leidžiamosios valdžios ins- 
titucija. Vykdomąją valdžią vykdo prezidentas ir vyriausybė, o teisminę — 
Konstitucinis Teismas ir kiti šalyje veikiantys teismai. 

Pabrėžtina, kad kitų šio regiono šalių (pvz., Slovėnijos), kuriose tai- 
komas tas pats parlamentinio valdymo modelis, konstitucijose skelbiamos 
teisinės valstybės idėjos įgyvendinamos valstybės egzistavimą dažniausiai 
grindžiant tiesiogiai įtvirtinamu valdžių padalijimo principu ir šio principo 
pagrindu atskiriant valstybės valdžios institucijų įgaliojimus bei nustatant 
jų tarpusavio santykius. 

Valdžių įgaliojimų pasidalijimas, turintis prezidentinio ir parlamenti- 
nio valdymo modelių požymių, literatūroje vadinamas mišriąja valdymo 
forma. Kaip žinoma, Prancūzija pagal galiojančią 1958 m. priimtą Kons- 
tituciją laikoma mišriosios (pusiau prezidentinės) respublikos etalonu“"“. 
Kartais ji dar įvardijama kaip pusiau parlamentinis ar racionalizuotas par- 
lamentinis modelis. Taigi Prancūzijos valstybės valdžios institucijų sistema 
taip pat grindžiama valdžių padalijimu, kuris skelbiamas 1789 m. Žmogaus 
ir piliečių teisių deklaracijoje. Šios deklaracijos 16 straipsnyje, kaip minėta, 
yra nustatyta: „Visuomenė, kurioje teisės negarantuojamos ir kurioje nėra 
valdžių padalijimo, neturi konstitucijos.“ 1958 m. Konstitucijoje įtvirtin- 
tas specifinis valdžių padalijimo įgyvendinimo modelis. Jau minėta, kad jį 
apibūdinant negalima tenkintis tik tradiciniu valdymo formų skirstymu į 
parlamentinę ir prezidentinę sistemas. Konstitucijoje valdžių sąrašas prade- 
damas nuo vykdomosios valdžios pareigūnų ir funkcijų reglamentavimo. 
Reikšmingas šios valstybės valdžios centras — dvinarė vykdomoji valdžia, 
kurią sudaro prezidentas ir vyriausybė. Pastaroji turi plačius įgaliojimus ir 
gali būti sudaroma be parlamento pritarimo, nes Prancūzijos Konstitucija 
suteikia prezidentui teisę dekretu bet kurį asmenį skirti ministru pirminin- 
ku. Vyriausybės galių išplėtimas, be kita ko, pasireiškia dar ir tuo, kad ji 


** MEsoNis, G. Valstybės valdymo forma konstitucinėje teisėje: Lietuvos Respublika Vi- 
durio ir Rytų Europos kontekste. Vilnius: Lietuvos teisės universitetas, 2003, p. 91. 

**  KAVOLIŪNIENĖ, I.; VAINIUTĖ, M. Prancūzijos V Respublikos valdymo modelis — mišrios 
(pusiau prezidentinės) respublikos etalonas. Socialinių mokslų studijos, 2011, 3(3), p. 1049. 

tam tikrais atvejais turi teisę leisti ordonansus, kurie prilyginami įstatymui. 
Konstitucijos 34 straipsnyje yra nurodyta, kokius visuomenės santykius 
minėtoji institucija gali reguliuoti įstatymais. Ši griežta teisinė priemonė 
riboja parlamento galimybes norminti bet kokius visuomenės santykius. 
Tai leidžia patenkinti poreikį turėti stiprią vyriausybę, gebančią operatyviai 
spręsti kilusias valstybės ir visuomenės problemas, o dvejų rūmų parlamen- 
tas turi užtikrinti evoliucinį įstatymų priėmimo būdą. Valdžios centre ypač 
svarbus valstybės vadovas — Respublikos prezidentas, kuris disponuoja iš- 
ties reikšmingais įgaliojimais. Ši valdymo forma ypač veiksminga tada, kai 
Nacionalinio Susirinkimo pasitikėjimą turinti vyriausybė ir prezidentas yra 
tos pačios politinės pakraipos. Tokiu atveju Respublikos prezidentas daro 
didelę įtaką vyriausybės veiklai — būdamas faktinis parlamento daugumos 
lyderis, jis lemia vyriausybės formavimą ir veiklos kryptį. Jeigu prezidento 
ir parlamento daugumos politinės pakraipos nesutampa, Prancūzijos vyk- 
domosios ir įstatymų leidžiamosios valdžios institucijos pradeda funkcio- 
nuoti panašiai kaip analogiškos parlamentinės sistemos?"?. 

Apžvelgus kai kurių valstybių konstitucijose įtvirtintą valdžių padali- 
jimo principą, reikėtų pasakyti, kad demokratinių valstybių konstitucinė 
praktika patvirtino šio principo svarbą — jis tapo būtinąja taisykle, kurios 
reikėtų laikytis ir organizuojant valstybės valdžią, ir šiai valdžiai funkcio- 
nuojant. 

Valdžių padalijimo doktrina vienodai svarbi priimant ir vidinius, ir 
viršnacionalinius sprendimus. Valstybės valdžios funkcijų paskirstymas, 
jų padalijimas ir tarpusavio ryšiai yra neginčijami europinių sprendimų 
priėmimo pagrindai. Konstituciniai integracijos pagrindai remiasi klasiki- 
niais tarptautinės viešosios teisės principais — valstybė, prisiimdama naujus 
įsipareigojimus ratifikuoti naujas sutartis ir pirminę ES teisę, vadovaujasi 
konstitucine savo šalies teise. Tokiu būdu įstatymų leidžiamoji ir vykdo- 
moji valdžios atlieka savo funkcijas ir kuria bei plėtoja naują viešosios val- 
džios tarpusavio santykių modelį. ES eksplicitiškai pripažįsta nacionalinės 
valdžios valios svarbą ir pirmumą, įskaitant ir teisę pasitraukti iš Sąjun- 
gos. Valdžių padalijimo praktika šalyje yra būtina ir priimant nacionalinius 
sprendimus, turinčius padarinių visai ES (institucijų formavimas, ES teisės 
perkėlimas ir taikymas valstybės viduje, Sąjungos biudžetas ir pan.). 

ES teisė numato valstybės teisę ne tik savo šalyje priimti sprendimus, tu- 
rinčius reikšmės ES, bet ir tiesiogiai dalyvauti priimant sprendimus. Tai su- 
siję su netiesioginiu, bet neginčijamu šalies valdžių padalijimo pripažinimu, 
"5 JARAšIŪNAS, E. Prancūzijos Respublikos konstitucinė sistema. Europos Sąjungos valsty- 


bių narių konstitucinės sistemos. Mokslo studija. Vilnius: Mykolo Romerio universitetas, 


2012, p. 698—699. 


411 








IX skyrius 


be to, šalies vykdomajai valdžiai suteikia daugiau teisių, ir tai šiek tiek 
išderina valdžių padalijimo pusiausvyros modelį šalyje. Reikėtų pabrėžti, 
kad priklausymas ES šalies vykdomajai valdžiai kartu su kitų šalių vykdo- 
mosiomis valdžiomis suteikia legislatyvinių Sąjungos teisių. 

Siekdama išlaikyti šalies valdžių padalijimo pusiausvyrą, ES pripažįsta 
ir nacionalinių parlamentų indėlį kuriant ES teisę. Svarbiausi ES projektai 
siunčiami nacionaliniams parlamentams, kurie formuoja nacionalinę po- 
litiką dėl ES. Be to, nacionaliniai parlamentai gali dalyvauti priimant ES 
sprendimus ir teikti ES institucijoms motyvuotas nuomones. Tokiu būdu 
yra įgyvendinama ir šalies įstatymų leidžiamosios valdžios atliekama vyk- 
domosios valdžios, dalyvaujančios ES veikloje, kontrolė. ES sprendimų 
priėmimo galimybė nacionaliniams parlamentams grindžiama subsidiaru- 
mo principu. 

1. Parlamento ir parlamentarizmo samprata. 
Istorinė parlamentarizmo raida 


Parlamentas — bendrinis terminas?“ 


„ apibūdinantis renkamąją tautos at- 
stovų instituciją. Valstybių parlamentai turi įvairius pavadinimus (pvz., 
JAV — Kongresas, Jungtinės Karalystės — Parlamentas (Parliament), Vokie- 
tijos — Bundestagas, Prancūzijos — Parlamentas (Parlement), Norvegijos — 
Stortingas (Stortinget), Danijos — Folketingas (Folketinget), Švedijos — Riks- 
dagas (Riksdagen), Latvijos — Saeima, Estijos — Rygikogas (Riigikogu), Aus- 
trijos — Federalinis Susirinkimas (Bundesversammlung), Ispanijos — Gene- 
raliniai Rūmai (Las Cortes Generales), Rusijos — Federalinis Susirinkimas 
(Dedepanbnoe Co6panue). Visų parlamentų esmė yra vienoda — tai renkamo- 
ji, tautos atstovaujamoji valstybės valdžios institucija, turinti tik jai būdingas 
funkcijas ir įgaliojimus, iš kurių svarbiausia yra įstatymų leidyba. Demokra- 
tinėse teisinėse valstybėse parlamentas yra viena iš valstybės institucijų, įgy- 
vendinančių valstybės valdžią. Ją dar vykdo valstybių vadovai, vyriausybės 
ir teismai. Parlamento funkcijos ir įgaliojimai nemažai priklauso nuo to, 
kokia yra valstybės valdymo forma. Daugiausia funkcijų ir įgaliojimų turi tų 
valstybių, kurios pagal valdymo formą yra parlamentinės respublikos ar par- 
lamentinės monarchijos, parlamentai. Valstybių, kurios pagal valdymo for- 
mą yra prezidentinės respublikos, vadovai (prezidentai) paprastai turi labai 
didelius įgaliojimus, yra mažai priklausomi nuo parlamento, bet ir tokiose 
valstybėse kai kurios funkcijos ir įgaliojimai yra tik parlamentų prerogatyva 
(pvz., mokesčių nustatymas, biudžeto tvirtinimas ir kt.). 

Parlamento, kaip tautos atstovaujamosios institucijos, koncepcija yra 
grindžiama šiomis pagrindinėmis nuostatomis: 1) parlamentas, kaip tau- 
tos atstovaujamoji institucija, numatoma valstybės konstitucijoje; 2) par- 
lamentui suteikiama konstitucinė teisė, neperžengiant nustatytų įgalioji- 
mų ribų, vykdyti (įgyvendinti) įstatymų leidžiamąją valdžią, atlikti kitas 
konstitucijoje numatytas ir iš jos kylančias funkcijas; 3) parlamentas veikia 
pagal jam konstitucijoje ir įstatymuose nustatytus įgaliojimus, o ne pagal 
kieno nors nurodymus ar priesakus; 4) parlamentas, vykdydamas jam pa- 
gal konstituciją priskirtus įgaliojimus, negali peržengti konstitucijoje jam 
nustatytų įgaliojimų ribų, jį saisto konstitucija; 5) parlamentas formuoja- 
mas demokratiniais, laisvais ir sąžiningais rinkimais; parlamento narys yra 
visos tautos atstovas, neatsižvelgiant į tai, pagal kokią rinkimų sistemą jis 
yra išrinktas; parlamento narys negali būti varžomas jokių mandatų — jo 
mandatas yra laisvasis; 6) parlamentas yra diskutuojanti institucija, kuri 


** Terminas „parlamentas“ dažniausiai kildinamas iš pranc. k. žodžio parler arba italų k. 


parlare (kalbėti). 

sprendimus priima tik po debatų, atspindinčių įvairias nuomones ir intere- 
sus; diskusijų metu išsiaiškinamos parlamentarų nuomonės, integruojami 
skirtingi visuomenės sluoksnių ir grupių interesai; parlamento priimami 
sprendimai turėtų būti grindžiami bendro gėrio siekimu — visuomenės ir 
valstybės interesais. 

Šios ir kitos nuostatos, kuriomis grindžiama parlamento, kaip tautos 
atstovaujamosios institucijos, koncepcija, sudaro galimybę tautai įgyven- 
dinti jai priklausantį suverenitetą, dalyvauti valdant valstybę. Parlamentas 
yra atstovaujamosios demokratijos institutas, šalies politinės sistemos šerdis, 
politinę sistemą konsoliduojanti ir jos stabilumą užtikrinanti institucija. 

Parlamentas yra aukščiausia tautos atstovaujamoji institucija. Demokra- 
tinių teisinių valstybių konstitucinė santvarka grindžiama valdžių padaliji- 
mo ir jų pusiausvyros principu, stabdžių ir atsvarų sistema, todėl parlamen- 
tai, net ir būdami visuotiniuose rinkimuose išrinktos aukščiausiosios tautos 
atstovaujamosios institucijos, negali savo rankose sukoncentruoti visos val- 
džios. Kaip parlamentų įgaliojimų atsvara konstitucijose yra numatyti vals- 
tybės vadovų (prezidentų, karalių) įgaliojimai (pvz., absoliutaus ar santy- 
kinio veto teisė parlamentų priimtiems įstatymams; teisė teikti parlamen- 
tams aukščiausiųjų valstybės pareigūnų kandidatūras ir, gavus parlamentų 
pritarimą, skirti juos į pareigas ar iš jų atleisti ir kt.), taip pat kai kurie 
vyriausybių įgaliojimai (pvz., vyriausybių teisė rengti biudžeto projektus; 
draudimas parlamentams steigti tam tikras valstybės vykdomosios valdžios 
institucijas, jeigu nėra vyriausybės teikimo ir kt.). Parlamentų įgaliojimų 
atsvara yra ir konstitucinės kontrolės institucijos turimi įgaliojimai pripa- 
žinti parlamentų išleistus įstatymus ir kitus teisės aktus prieštaraujančiais 
Konstitucijai, dėl ko tokie įstatymai ir kiti teisės aktai pašalinami iš teisės 
sistemos ir negali būti taikomi. Tai, kad parlamentai yra aukščiausiosios 
atstovaujamosios institucijos, dar nereiškia, kad parlamentas yra aukščiausio- 
ji valstybės valdžios institucija. Be abejo, parlamentai valstybės valdžių siste- 
moje yra ypatingi, turi tik jiems priklausančių įgaliojimų, bet ši valstybės 
valdžia yra aukščiausioji tik jai konstitucijos priskirtoje srityje, nes valsty- 
bių konstitucijose numatomi ir įgaliojimai, kuriuos vykdo ne parlamentai, 
o kitos valstybės valdžios institucijos. 

Tokia valstybės valdymo sistema, kai priimant valstybės ir visuome- 
nės gyvenimui svarbiausius sprendimus yra lemiama parlamento atliekama 
funkcija, jis funkcionuoja pagal tam tikras procedūras kaip diskutuojanti ir 
po debatų sprendimus balsų dauguma priimanti institucija, o vyriausybės 
likimas priklauso nuo parlamento pasitikėjimo ar nepasitikėjimo ja, vadi- 
nama parlamentarizmu. 

Parlamentai atlieka įvairias funkcijas. Demokratinių teisinių valstybių 
parlamentams būdingos šios: tautos atstovaujamoji, įstatymų leidžiamoji, 
kitų valstybės institucijų steigimo, parlamentinės kontrolės, biudžeto tvir- 
tinimo (biudžetinė). Šioms ir kitoms funkcijoms atlikti parlamentai turi 
atitinkamas teises ir pareigas (įgaliojimus), kurie nustatomi konstitucijose, 
įstatymuose ir kituose teisės aktuose. 

Tautos atstovaujamoji funkcija reiškia, kad parlamentas atstovauja tau- 
tai, o tauta jai priklausantį suverenitetą įgyvendina per demokratiškai iš- 
rinktus parlamento narius, kurių visuma sudaro parlamentą. Antai Portu- 
galijos Konstitucijos 147 straipsnyje nustatyta, kad „Respublikos Asamblėja 
atstovauja visiems Portugalijos piliečiams“; pagal Rumunijos Konstitucijos 
61 straipsnio 1 dalį, „Parlamentas yra aukščiausioji rumunų tautos atsto- 
vaujamoji institucija <...>*: Italijos Konstitucijos 67 straipsnyje nustatyta, 
kad „kiekvienas Parlamento narys atstovauja Tautai ir atlieka savo funkcijas 
nevaržomas jokio mandato“. Pagal Vokietijos Konstitucijos 38 straipsnio 
1 dalį, „Vokietijos Bundestago deputatai yra <...> visos Tautos atstovai, 
nesusaistyti pavedimais bei nurodymais ir besivadovaujantys tik savo sąži- 
ne“. Parlamento priimti įstatymai, kiti teisės aktai ir sprendimai yra tautos 
valios išraiška. Tauta savo suverenią galią gali įgyvendinti ne tik per de- 
mokratiškai išrinktus savo atstovus, kurių visuma sudaro parlamentą, bet ir 
tiesiogiai, t. y. referendumu; tautos suverenios galios raiška per parlamento 
priimamus sprendimus negali būti priešpriešinama sprendimams, kuriuos 
tauta priima per referendumą. Visuotinė rinkimų teisė lemia, kad par- 
lamento nariai atstovauja įvairiems visuomenės sluoksniams ir grupėms. 
Parlamente sprendimai priimami tik po debatų, per kuriuos kiekvienas 
parlamento narys turi teisę pareikšti savo nuomonę svarstomuoju klausi- 
mu. Taip išreiškiami skirtingi įvairių visuomenės sluoksnių ir grupių in- 
teresai. Diskusijų metu siekiama juos racionaliai suderinti ir integruoti, 
vėliau parlamento narių balsų dauguma priimti tokius sprendimus, kurie 
būtų naudingi ne tik atskiriems visuomenės sluoksniams ir grupėms, bet 
ir visai visuomenei bei valstybei. Parlamento, kaip tautos atstovaujamosios 
institucijos, sprendimai lemia visuomenės ir valstybės ekonominę, sociali- 
nę, politinę ir kt. raidą. Būtent dėl to, kad parlamentas yra atstovaujamoji 
tautos institucija, jis turi įgaliojimus tautos valią paversti valstybės valia. 
Parlamentas tai daro leisdamas įstatymus ir kitus teisės aktus. 

Įstatymų leidžiamoji funkcija reiškia, kad parlamentas turi teisę leis- 
ti įstatymus, kurie turi didesnę galią negu valstybės vyriausybės ar vals- 
tybės vadovo leidžiami teisės aktai. Parlamento išleistuose įstatymuose ir 
kituose teisės aktuose yra išreiškiama tautos valia. Įgaliojimus leisti įstaty- 
mus paprastai turi tik parlamentas. Nors kai kurių valstybių konstitucijose 

numatoma, kad tam tikrais atvejais įstatymų galią turinčius teisės aktus gali 
leisti ir vyriausybės (pvz., Prancūzijos) ar valstybių vadovai (pvz., JAV), bet 
visų svarbiausių klausimų sprendimas priklauso tik parlamentui. Antai JAV 
Konstitucijos 1 skyriuje sakoma: „Visi čia nustatyti įstatymų leidžiamosios 
valdžios įgaliojimai priklauso Jungtinių Valstijų Kongresui, kurį sudaro Se- 
natas ir Atstovų rūmai“, pagal 8 skyrių, Kongresas „turi teisę nustatyti ir 
rinkti mokesčius, muitus ir akcizus, kad grąžintų įsiskolinimus bei laiduotų 
bendrą Jungtinių Valstijų gynybą ir visų gerovę“, „reguliuoti prekybą su 
užsienio valstybėmis, tarp atskirų valstijų“, „skelbti karą“, „visoje Jungtinių 
Valstijų teritorijoje nustatyti vienodas natūralizacijos taisykles ir priimti 
vienodus bankroto įstatymus“, „leisti visus įstatymus, kurie bus reikalin- 
gi ir tinkami išvardytiems įgaliojimams vykdyti“ ir kt. Prancūzijos Kons- 
titucijos 24 straipsnyje nustatyta, kad „parlamentas priima įstatymus“, o 
34 straipsnyje tvirtinama, kad tik įstatymu nustatomos taisyklės, susijusios 
su: „pilietinėmis teisėmis ir pagrindinėmis garantijomis, suteiktomis pilie- 
čiams siekiant įgyvendinti viešąsias laisves; žiniasklaidos laisve, pliuralizmu 
ir nepriklausomybe; su nacionalinės gynybos užtikrinimo nulemtais pilie- 
čių ir jų turto suvaržymais“; „pilietybe, asmenų civiline būkle ir teisnumu, 
šeimos turtiniais santykiais, paveldėjimu ir dovanojimu'“, „nusikaltimų ir 
nusižengimų, taip pat už juos skiriamų bausmių nustatymu, baudžiamuoju 
procesu, amnestija, naujų teisminių instancijų sukūrimu ir teismo parei- 
gūnų statusu“; „visų rūšių mokesčių išieškojimo pagrindais, jų dydžiais, 
būdais; pinigų emisijos tvarka“ ir kt. Estijos Konstitucijos 59 straipsnyje 
nustatyta, kad „įstatymų leidžiamoji valdžia priklauso Parlamentui“; pagal 
Rumunijos Konstitucijos 61 straipsnio 1 dalį, „Parlamentas yra <...> vie- 
nintelė šalies įstatymų leidžiamoji valdžia“. 

Steigiamoji funkcija reiškia, kad parlamentas turi įgaliojimus steigti ki- 
tas valstybės institucijas, nustatyti jų kompetenciją, skirti (rinkti) valstybės 
institucijų vadovus ar dalyvauti juos skiriant (renkant). Remdamasis Ven- 
grijos Konstitucijos 17 straipsnio 1 dalimi, parlamentas įstatymu nustato 
ministerijų sąrašą. Italijos Konstitucijos 97 straipsnyje numatyta, kad „vals- 
tybės institucijos steigiamos pagal įstatymą taip, kad būtų laiduojamas ge- 
ras ir nešališkas jų darbas“: Pagal JAV Konstitucijos II straipsnio 2 skyriaus 
2 paragrafą, JAV prezidentas „turi teisę patariant ir pritariant Senatui siūly- 
ti ir skirti ambasadorius, kitus įgaliotuosius atstovus ir konsulus, Aukščiau- 
siojo Teismo teisėjus ir visus kitus Jungtinių Valstijų pareigūnus, dėl kurių 
skyrimo konstitucijoje nėra kitų nurodymų ir kurių pareigybės numatytos 
įstatymo“. Pagal Austrijos Konstitucijos 10 straipsnio 1 dalies 16 punk- 
tą, vienas iš klausimų, dėl kurių federacija turi kompetenciją priimti įsta- 
tymus ir juos įgyvendinti, yra „federalinių institucijų ir kitų federalinių 

atstovybių steigimas“: Iš parlamento teisės steigti valstybės institucijas, nu- 
statyti jų kompetenciją, skirti (rinkti) ar dalyvauti skiriant (renkant) jų va- 
dovus kyla parlamento teisė vykdyti parlamentinę kontrolę. 

Parlamentinės kontrolės funkcija reiškia, kad parlamentas turi įgalioji- 
mus vykdyti vykdomosios valdžios institucijų ir jų pareigūnų, kitų valsty- 
bės institucijų ir jų pareigūnų veiklos kontrolę. Tokią kontrolę gali vykdyti 
tiek visas parlamentas, tiek jo struktūriniai padaliniai (komitetai, komisi- 
jos ir kt.). Antai Bulgarijos Konstitucijos 62 straipsnio 1 dalyje nustatyta, 
kad „Nacionalinis susirinkimas <...> vykdo parlamentinę kontrolę“, pagal 
83 straipsnio 2 dalį, „Nacionalinis susirinkimas ir parlamento komitetai 
gali įpareigoti ministrus dalyvauti jų posėdžiuose ir atsakyti į klausimus“. 
Pagal Lenkijos Konstitucijos 95 straipsnio 2 dalį, „Seimas vykdo Ministrų 
Tarybos veiklos kontrolę, kurią apibrėžia Konstitucijos ir įstatymų nuos- 
tatos“ o 115 straipsnyje nustatyta, kad „Ministrų Tarybos pirmininkas ir 
kiti Ministrų Tarybos nariai privalo atsakyti į deputatų interpeliacijas ir 
paklausimus per 21 dieną“, „Ministrų Tarybos pirmininkas ir kiti Ministrų 
Tarybos nariai apie einamuosius reikalus privalo pateikti atsakymus kiek- 
viename Seimo posėdyje“. Latvijos Konstitucijos 27 straipsnyje nustatyta, 
kad „Saeima turi teisę pateikti prašymus bei paklausimus Ministrui Pir- 
mininkui ar atskiriems ministrams, į kuriuos jie, arba jų įgalioti atsakingi 
valstybės pareigūnai, turi atsakyti. Ministras Pirmininkas ar ministras pa- 
teikia atitinkamus dokumentus ir norminius aktus, kurių prašo Saeima ar 
tam tikras jos komitetas“. Prancūzijos Konstitucijos 24 straipsnyje įtvirtinta, 
kad parlamentas kontroliuoja Vyriausybės veiksmus, o pagal 50 straipsnį, 
„jei Nacionalinis susirinkimas priima nepasitikėjimo pareiškimą, nepritaria 
programai ar bendros politikos deklaracijai, Ministras Pirmininkas privalo 
pateikti Respublikos Prezidentui pareiškimą dėl Vyriausybės atsistatydini- 
mo“: Estijos Konstitucijos 74 straipsnyje numatyta, kad „parlamento na- 
riai turi teisę pateikti paklausimus Respublikos Vyriausybei ir jos nariams, 
Estijos banko tarybos pirmininkui, Estijos banko prezidentui, valstybės 
kontrolieriui, teisingumo kancleriui ir karinių pajėgų vadui ar vyriausiajam 
vadui“, o „į paklausimus turi būti atsakyta Parlamento posėdyje per 20 se- 
sijos dienų“. Pagal Estijos Konstitucijos 92 straipsnio 3 dalį, Estijos Res- 
publikos Vyriausybė atsistatydina, „jei Parlamentas pareiškia nepasitikėji- 
mą Respublikos Vyriausybe arba Ministru Pirmininku“. 

Pabrėžtina, kad nei parlamentas, nei jo struktūriniai padaliniai (komi- 
tetai, komisijos ir kt.) neturi įgaliojimų kontroliuoti, kaip teismai sprendžia 
konkrečias bylas, nes taip būtų pažeidžiamas teismų nepriklausomumo vyk- 
dant teisingumą principas, kurį įtvirtina visų demokratinių teisinių valsty- 
bių konstitucijos. Parlamentinė kontrolė vykdoma įvairiais būdais: teikiant 

parlamento narių paklausimus vyriausybės vadovui ir ministrams arba par- 
lamento skiriamiems valstybės pareigūnams; pateikiant interpeliacijas; rei- 
kalaujant, kad parlamentas ar jo struktūrinis padalinys (komitetas, komisija 
ir kt.) atsiskaitytų už valstybės institucijos ar savo veiklą ir kt. Parlamento 
nepritarimas atsakymui į interpeliaciją dažniausiai reiškia, kad visa vyriau- 
sybė ar tam tikri ministrai turėtų atsistatydinti. 

Biudžeto tvirtinimo (biudžetinė) funkcija reiškia, kad tik parlamentas 
turi įgaliojimus tvirtinti valstybės biudžetą priimdamas specialų įstatymą. 
Biudžeto projektus dažniausiai rengia vyriausybė, bet juos tvirtina tik par- 
lamentas. Be to, jis prižiūri, kaip vyriausybė tvarko valstybės biudžetą, 
sprendžia biudžeto vykdymo ataskaitos tvirtinimo klausimus. Pvz., Italijos 
Konstitucijos 81 straipsnio 1 dalyje nustatyta, kad „Rūmai kasmet tvirtina 
Vyriausybės teikiamą biudžetą ir jo vykdymo ataskaitą“. Pagal JAV Konsti- 
tucijos I straipsnio 7 skyriaus 1 paragrafą, „visus pajamų įstatymų projektus 
turi siūlyti Atstovų rūmai, tačiau Senatas, kaip ir kitiems įstatymų projek- 
tams, gali jiems pritarti arba siūlyti jų pataisas“. Vengrijos Konstitucijoje 
nustatyta, kad „parlamentas <...> priima valstybės biudžetą ir tvirtina jo 
vykdymą“ (skyriaus „Valstybė“ 1 str. 2 d. „c“ p.). Parlamentai, turėdami 
įgaliojimus tvirtinti atitinkamos valstybės biudžetą (numatyti biudžeto pa- 
jamų šaltinius ir jo išlaidas), daro didelį poveikį valstybės ekonomikai, socia- 
linei bei kitoms svarbiausioms visuomenės ir valstybės gyvenimo sritims. 

Įvairių valstybių parlamentų formavimąsi lėmė tuo metu susiklosčiu- 
sios konkrečios istorinės, politinės, ekonominės, kultūrinės, geografinės ir 
kitos aplinkybės. Svarbiausia priežastis, skatinusi parlamentų atsiradimą, 
buvo siekis riboti absoliučią monarcho valdžią, užtikrinti įvairių luomų 
atstovavimą priimant jiems ir visai valstybei svarbius sprendimus (nusta- 
tant mokesčius, skelbiant karą, reguliuojant prekybą ir kt.). Pirmasis parla- 


mentas susiformavo XIII a."' Anglijoje?“ 


iš šalia karaliaus funkcionavusių 
įvairių patariamojo pobūdžio institucijų, vadinamųjų karališkųjų tarybų. Iš 
pradžių į jas buvo kviečiami tik įtakingiausi didikai (baronai) ir bažnyčios 
atstovai, vėliau — buržua ir dvarininkai. Šių tarybų paskirtis — patarti kara- 
liui mokesčių ir kai kuriais kitais klausimais. XIV a. pabaigoje buvo pradėti 
šaukti luomų susirinkimai: didikų (baronų) ir bažnyčios atstovų, taip pat 
*" Nors seniausiu pasaulyje laikomas 930 m. įsteigtas Islandijos parlamentas — Altingas 
(Althingi). bet dėl istorinių aplinkybių (praėjus keliems amžiams po įsteigimo jo galios 
buvo labai sumažintos, vėliau jis tapo tik patariamąja institucija, o XIX a. pradžioje buvo 
panaikintas) jis nėra laikomas tokio parlamento, kaip suprantama šiuo metu, prototipu. Juo 
įvardijamas būtent Didžiosios Britanijos parlamentas. 


**  BARNETT, H. (Hilaire). Constitutional and Administrative Law. 9th Ed. London, 2011, 
p. 518. 

riterių ir miestiečių (buržua). Susirinkimai buvo šaukiami ne reguliariai, o 
tik kai prireikdavo vykdyti teisingumą ar spręsti subsidijų teikimo karaliui 
klausimus. Šie susirinkimai posėdžiaudavo atskirai, vėliau iš jų susiforma- 
vo skirtingiems luomams atstovaujantis dvejų rūmų parlamentas: Lordų ir 
Bendruomenių Rūmai. Realiai veikianti parlamentinė sistema Anglijoje 
atsirado XVII a. pabaigoje, vėliau beveik du šimtmečius vyko parlamento 
transformacija iš institucijos, turinčios kai kurių viduramžių institucijos 
požymių (pvz., luominio atstovavimo elementų), į visateisę šiuolaikinę 
įstatymų leidžiamąją ir tautos atstovaujamąją instituciją. 

XIV-XVI a. panašios luominės ar luomams atstovaujančios instituci- 
jos susiformavo Prancūzijoje, Lenkijoje, Vengrijoje, Čekijoje, Ispanijoje 
ir kitose valstybėse. Lietuvos Didžiosios Kunigaikštystės parlamentarizmo 
raidos tipologija buvo panaši į kitų valstybių, bet nuo jų skyrėsi chrono- 
logijos požiūriu: tai, kas Anglijoje ar Prancūzijoje vyko XIV a., Lenkijoje, 
Vengrijoje ir Čekijoje — XV a., LDK prasidėjo XV-XVI a. sandūroje“"?. 
Šiuolaikiškai suprantama parlamento institucija Lietuvoje atsirado XVI a. 
viduryje?" 

Laikotarpis nuo XIII a. iki XVII a. pabaigos laikomas pirmuoju par- 
lamentarizmo raidos etapu. Būtent tuo metu valstybėse pradėjo formuotis 
įvairiems visuomenės sluoksniams (luomams) atstovaujančios institucijos, 
kurios dažniausiai turėjo įgaliojimus tik patarti monarchui svarbiausiais 
valstybės gyvenimo klausimais, bet dar nedarė lemiamos įtakos valdant 
valstybę. Išskirtinis to meto luomų susirinkimų požymis — tai buvo po- 
litiniai dariniai, paremti atstovavimo (reprezentavimo) principu. Esminį 
parlamentarizmo raidos postūmį padarė Didžioji Prancūzijos revoliucija 
(1789—1794 m.) ir JAV Nepriklausomybės karas (1775—1783 m.). Ant- 
ruoju parlamentarizmo raidos etapu, kurio chronologinės ribos yra XVII a. 
pabaiga — XX a. pradžia (iki Pirmojo pasaulinio karo), parlamentai iš mo- 
narchų patariamųjų institucijų palengva tampa valstybių pagrindinėmis 
įstatymų leidybos ir tautos atstovaujamosiomis institucijomis. Jų sudarymas 
ir įgaliojimai grindžiami tautos suvereniteto doktrina, kurią savo darbuose 
iškėlė J. Locke'as, Ch. de Montesguieu, J.-J. Rousseau ir kiti Švietimo 
epochos mąstytojai. Konstituciniu lygmeniu tautos suvereniteto doktrina 
pirmą kartą įtvirtinta 1787 m. JAV Konstitucijoje, kartu įsigalėjo ir valdžių 
atskyrimo bei jų pusiausvyros principas — stabdžių ir atsvarų sistema. Šiuo 


*"  PETRAUSKAS, R. LDK bajoriško Seimo susiformavimas Vidurio Rytų Europos luominių 
susirinkimų raidos kontekste. Parlamentarizmo genezė Europoje ir Lietuvos atvejis. 
Tarptautinės mokslinės konferencijos medžiaga. Vilnius, 2008, p. 8. 


*0 Jučas, M. Lietuvos Didžiosios Kunigaikštystės parlamentarizmas. Lietuvos Seimas. Vil- 
nius: Kultūra, 1996, p. 79—112. 

parlamentarizmo raidos etapu įsitvirtina vadinamosios parlamento virše- 
nybės ir pirmenybės doktrinos. Priimami rinkimų įstatymai, kurie leidžia 
reguliariai rinkti parlamento narius, baigiami formuoti visi svarbiausieji 
parlamentiniai institutai: įstatymų leidybos proceso, parlamentarų statuso, 
parlamento ir vykdomosios valdžios santykių ir pan. Tačiau parlamentų 
rinkimai nebuvo visuotiniai, rinkimų teisė buvo ribojama įvairiais cenzais 
(turto, lyties ir kt.). Šiuo parlamentarizmo raidos etapu buvo įtvirtintas 
vienas iš svarbiausiųjų principų — vyriausybės atskaitingumas parlamentui 
(pvz., vyriausybės atsiskaitomybė parlamentui Didžiojoje Britanijoje įsi- 
galėjo 1688 m., Prancūzijoje — 1792 m., Belgijoje —1831 m., Šveicarijoje 
— 1848 m., Italijoje — 1861 m., Nyderlanduose — 1868 m., Norvegijoje — 
1884 m., Danijoje — 1901 m.)**!, 

Trečiajam parlamentarizmo raidos etapui, kuris apima laikotarpį po Pir- 
mojo pasaulinio karo iki Antrojo pasaulinio karo pabaigos, būdingas ne 
tik galutinis parlamentų kaip valstybės valdžios institucijų susiformavimas 
ir jų tapimas vienintele įstatymų leidžiamąja valdžia, bet ir daugelio nau- 
jų valstybių, kurių valdymo forma — parlamentinė respublika, atsiradimas. 
Panaikinami rinkimų cenzai, rinkimų teisė pripažįstama visuotine, politi- 
nio gyvenimo centras palengva persikelia būtent į parlamentus. 

Ketvirtasis parlamentarizmo raidos etapas prasideda nuo XX a. vidurio 
ir tęsiasi iki šiol. Jam būdinga labai sustiprėjusi parlamentų įtaka. Jie tapo 
valstybės ir visuomenės politinio gyvenimo centrais, kur sprendžiami visi 
svarbiausi politiniai, ekonominiai, socialiniai ir kt. klausimai. Tai daroma 
priimant įstatymus, kurie yra didesnės galios negu valstybės vyriausybės ar 
valstybės vadovo leidžiami teisės aktai. Principas, kad tauta jai priklausantį 
suverenitetą įsyvendina tiesiogiai ar per demokratiškai išrinktus savo at- 
stovus — parlamento narius, nebekvestionuojamas. XX a. laikomas realaus 
parlamentų įsitvirtinimo ir įsigalėjimo laikotarpiu. Šiuo metu akivaizdų 
parlamentarizmo dominavimą įvairių valstybių politinėse sistemose lėmė 
įvairios aplinkybės: esminiai rinkimų teisės pokyčiai, kai teisę rinkti par- 
lamento narius įgijo ne tik vyrai, bet ir moterys; įvairių rinkimų cenzų 
(turto, sėslumo, išsilavinimo ir kt.) panaikinimas, dėl to parlamentai galėjo 
būti sudaromi ne tik iš tam tikrų visuomenės sluoksnių atstovų, bet ir iš 
visų piliečių, kurie yra visos tautos atstovai ir jos valios reiškėjai; demo- 
kratinių ir laisvų rinkimų principo įsitvirtinimas — rinkimai į parlamentą 
tapo visuotiniai, tiesioginiai, lygūs, o balsavimas — slaptas; parlamentarų 
veikla pagerėjo ir tapo profesionali, už ją mokamas atlyginimas iš valstybės 


*! Lukošainis, A. Parlamentarizmas Europoje ir Lietuvoje: bendros vertybės, skirtinga 
patirtis. Parlamentarizmo genezė Europoje ir Lietuvos atvejis. Tarptautinės mokslinės kon- 


ferencijos medžiaga. Vilnius, 2008, p. 131. 

biudžeto; labai patobulėjo, tapo sudėtingesnės ir racionalesnės įvairios par- 
lamentinės procedūros; padidėjo visuomenės domėjimasis parlamentų ir 
parlamentarų veikla — tai susiję ne tik su ypatinga parlamento, kaip tautos 
atstovaujamosios institucijos, padėtimi, bet ir su didesniu visuomenės in- 
formuotumu apie parlamentų ir parlamentarų veiklą, kurį lemia nuolatinis 
žiniasklaidos dėmesys šiai valstybės institucijai. 


2. Parlamentų sudarymo tvarka (rinkimai) 


Demokratinių valstybių parlamentų sudarymo tvarka (rinkimai) atitinka 
bendruosius rinkimų principus: rinkimai yra visuotiniai, tiesioginiai, lygūs, 
slapti ir laisvi. Vis dėlto skirtingose valstybėse yra įtvirtinta nevienoda rin- 
kimų tvarka — taikomos kitokios rinkimų sistemos (mažoritarinė, proporci- 
nė ar mišrioji), skirtingai sudaromos rinkimų apygardos ir skirstomi balsai. 

Parlamentų sudarymo tvarka bus analizuojama pagal rinkimų siste- 
mas. Esminių rinkimų sistemų ypatybių, panašumų ir skirtumų apžvalga 
ne tik leis išsamiau susipažinti su parlamentų rinkimų tvarka, bet ir padės 
įžvelgti kiekvienos rinkimų sistemos trūkumus ir pranašumus. 


2.1. Mažoritarinė rinkimų sistema 


Pagal mažoritarinę rinkimų sistemą, išrinktu yra laikomas toks kandidatas, 
kuris surinko daugiau balsų negu kiekvienas jo varžovas atskirai. Taikant 
mažoritarinę rinkimų sistemą dažniausiai yra balsuojama už atskirus asme- 
nis, o ne už politinės partijos sąrašus, bet dėl rinkimų sistemos ypatybių 
nelabai proporcingai atstovaujama rinkėjų valiai. Vienas iš tokios sistemos 
pranašumų — gana stiprios valdančiosios daugumos susiformavimas, pade- 
dantis užtikrinti vykdomosios valdžios stabilumą. 

Čekijos mokslininkas M. Brunclikas nurodo keletą mažoritarinės sis- 
temos pranašumų: 1) ši sistema suteikia galimybę formuoti stabilią vyriau- 
sybę, kuri yra pajėgi priimti sprendimus; 2) nubrėžiama aiški riba tarp 
vyriausybės, opozicijos ir jų tarpusavio pareigų; 3) parlamento rinkimai 
dažnai ne tik nustato įstatymų leidžiamosios valdžios sudėtį, bet ir atspindi 
visuomenės nuomonę apie esamą ministrą pirmininką; 4) užmezga arti- 
mesnį rinkėjo ir parlamento narių ryšį; 5) skatina radikalias politines par- 
tijas rinktis nuosaikesnę politinę poziciją“““. 

Jungtinių Amerikos Valstijų parlamentas yra vadinamas Kongresu, 
jį sudaro Atstovų (žemieji) Rūmai ir Senatas (aukštieji rūmai). Abeji parla- 
mento rūmai yra lygiateisiai, bet jie sudaromi skirtinga tvarka ir nevienodai 


**  BRUNCLIK, M. Does the Czech Republic Need a Majoritarian Voting System? The New 
Presence: The Prague Journal of Central European Affairs, Vol. 12, No. 1, 2009. 

atstovauja gyventojams — Atstovų Rūmai formuojami proporcingai gyven- 
tojų skaičiui, o į Senatą kiekviena valstija siunčia po du atstovus“““. 
Atstovų Rūmai JAV gyventojų yra tiesiogiai renkami kas dvejus me- 
tus. Šių rūmų nariu negali tapti jaunesnis nei dvidešimt penkerių, septyne- 
rius metus neišbuvęs JAV piliečiu ir rinkimų metu negyvenantis toje vals- 
tijoje, kurioje yra renkamas, asmuo?“*. Šiuo metu Atstovų Rūmus sudaro 
435 renkamieji ir šeši paskirtieji (visuotinai nerenkami) nariai. Daugiausia 
narių yra renkama Kalifornijoje (53 nariai), Teksase (36 nariai), Floridoje 
(27 nariai), o mažiausiai — Aliaskoje, Delavere, Montanoje, Šiaurės Dako- 
toje, Pietų Dakotoje, Vermonte, Vajominge (po vieną). Rinkimai į Atstovų 
Rūmus yra organizuojami kiekvienų lyginių metų pirmąjį antradienį po 
pirmojo lapkričio pirmadienio. Jie yra vykdomi taikant santykinės dau- 
gumos mažoritarinę rinkimų sistemą (angl. First Past the Post), išskyrus 
Džordžijos valstiją, kur nariai yra renkami remiantis absoliučios daugumos 


585 


taisykle“". Pagal šią rinkimų sistemą parlamentai yra renkami ir tokiose 


valstybėse kaip Didžioji Britanija (Bendruomenių Rūmai), Kanada, Indija, 
Malaizija, Singapūras““". 

JAV Senate kiekvienai valstijai atstovauja po du senatorius, kurie yra 
renkami šešeriems metams. Senatoriumi negali būti asmuo, kuriam nėra 
sukakę trisdešimt metų ir jis nėra devynerius metus išbuvęs JAV piliečiu 
bei rinkimų metu negyvena toje valstijoje, kur yra renkamas““'. Senatas kas 
dveji metai yra trečdaliu atnaujinamas. Rinkimai į Senatą yra organizuoja- 
mi pirmąjį lyginių metų antradienį po pirmojo lapkričio pirmadienio. Iki 
1913 m. (JAV Konstitucijos XVII pataisos įsigaliojimo) Senatą rinkdavo 
valstijų įstatymų leidžiamieji susirinkimai, vėliau jis buvo renkamas orga- 
nizuojant visuotinius tiesioginius rinkimus. 

Senatorių ir Atstovų Rūmų narių rinkimų laiką, vietą ir tvarką kiekvie- 
noje valstijoje nustato jos įstatymų leidžiamasis susirinkimas; tačiau Kong 
resas gali bet kada priimti įstatymą, nustatantį arba keičiantį rinkimų tai- 
sykles, išskyrus tas, kuriomis nustatyta senatorių rinkimų vieta. Kiekvieni 
**  MEsONIS, G.; VAITIEKIENĖ, E. Lyginamoji konstitucinė teisė. Vilnius: Justitia, 2011, 
p. 221. 

**  JARAšIŪNAS, E.; MEsonts, G. (sud.) Užsienio šalių konstitucijos. Vilnius, 2004, p. 268. 


*5 Electoral System of House of Representatives of United States of America. Inter-par- 


liamentary Union interaktyvus, žiūrėta 2015-02-02]. Prieiga per internetą: <http://www. 
ipu.org/parline-e/reports/2339 B.htm>. 


** Countries using FPTP International Institute for Democracy and Electoral Assistan- 


ce linteraktyvus, žiūrėta 2015-02-02]. Prieiga per internetą: <http://www.idea.int/esd/ type. 
cfm“electoralSystem=FPTP >. 


*7  JARAšIŪNAS, E.; MEsonts, G. (sud.). Užsienio šalių konstitucijos. Vilnius, 2004, p. 239. 

rūmai patys sprendžia dėl savo narių rinkimų, jų rezultatų ir narių įgalio- 
jimų teisėtumo; kiekvienų rūmų kvorumą, reikalingą klausimams spręsti, 
sudaro rūmų narių dauguma. 

Jungtinė Karalystė — klasikinis mažoritarinės rinkimų sistemos pa- 
vyzdys ne tik Europoje, bet ir visame pasaulyje. Tiesa, šioje valstybėje ma- 
žoritarinė rinkimų sistema taikoma renkant tik vienus parlamento rūmus — 
Bendruomenių. Jungtinėje Karalystėje rinkimai į Lordų rūmus nėra or- 
ganizuojami, išskyrus vienetinį atvejį 1999-aisiais, kai pagal Lordų Rūmų 
aktą buvo surengti rinkimai siekiant nustatyti, kurie 92 lordai, turintys 
paveldėjimo teisę, galės toliau būti šių rūmų nariais“““. 

Bendruomenių Rūmai Jungtinėje Karalystėje renkami penkerių metų 
kadencijai per laisvus tiesioginius rinkimus, taikant santykinės daugumos 
mažoritarinę rinkimų sistemą. Iš vienos apygardos yra išrenkamas vienas 
deputatas. Parlamento nariu tampa tas, kuris surenka daugiausia balsų, ne- 
atsižvelgiant į tai, kiek rinkėjų balsavo už šį kandidatą. Nariai yra renkami 
penkerių metų kadencijai. 

Kai kurie mokslininkai atkreipia dėmesį, kad tokiose parlamento rin- 
kimų sistemose, kurios yra įtvirtintos Jungtinėje Karalystėje (taip pat JAV 
ir Australijoje), gerai matoma didžiulė disproporcija tarp realiai atiduotų 
balsų ir partijos parlamente gautų vietų (mandatų) — ją lemia net ir atitin- 
kamos partijos rėmėjų geografinis išsidėstymas“““. 

Svarbiausias aspektas analizuojant Bendruomenių Rūmų rinkimus yra 
tas, kad mažoritarinės (santykinės daugumos) rinkimų sistema užtikrina 
Jungtinės Karalystės parlamento stabilumą ir, nepaisant šiokio tokio rinkė- 
jų valios iškraipymo, sudaro sąlygas formuotis stiprioms, ilgametes tradici- 
jas turinčioms partijoms. Taip išvengiama ir pernelyg silpnos valdančiosios 
daugumos, ir pernelyg stiprios opozicijos, o parlamentas gali susitelkti ne į 
nuolatinę kompromisų tarp politinių partijų paiešką, bet į tikrai naudingus 
sprendimus. 

Prancūzijoje rinkimai iš dalies irgi vyksta pagal mažoritarinę rinki- 
mų sistemą. Prancūzijos parlamento žemųjų rūmų — Nacionalinio Susirin- 
kimo — deputatai, kurių skaičius neturi viršyti 577, yra renkami tiesiogi- 
niais rinkimais. Nacionalinio Susirinkimo deputatai, taikant mažoritarinę 
sistemą, visuotiniais rinkimais yra renkami vienmandatėse apygardose. Jei- 
gu nė vienas kandidatas per pirmąjį rinkimų turą nesurenka absoliučios 
**  BaLTUSIS, L., ef al. Konstitucionalizmas ir teisės politika Europos Sąjungoje. Mokslo 
studija. Vilnius: Mykolo Romerio universitetas, 2013, p. 394—395. 


** GROFMAN, B. N.; REvNOLDS, A. Electoral Systems and the Art of Constitutional Engi- 
neering: An Inventory of the Main Findings. Rules and Reason: Perspectives on Constitu- 
tional Political Economy. Cambridge University Press, 2001, p. 137. 

rinkėjų, dalyvavusių rinkimuose, ir ketvirčio rinkėjų, įrašytų į rinkėjų są- 
rašus, balsų daugumos, po dviejų savaičių rengiamas antrasis rinkimų turas, 
kuriame dalyvauja visi kandidatai, gavę daugiau nei 12,5 proc. apygardoje 
įregistruotų rinkėjų balsų“? Jeigu per pirmąjį turą daugiau nei 12,5 proc. 
balsų gauna tik vienas kandidatas, antrajame ture dalyvauja minėtasis kan- 
didatas ir asmuo, surinkęs daugiausia balsų iš visų likusių kandidatų. Jeigu 
nė vienas kandidatas nesurenka 12,5 proc. balsų, į antrąjį turą patenka du 
daugiausia balsų surinkę asmenys. Galutinai išrinktu laikomas daugiausia 
balsų per antrąjį turą gavęs kandidatas. Pagal absoliučios daugumos mažo- 
ritarinę rinkimų sistemą parlamentai yra renkami tokiose valstybėse kaip 
Austrija, Argentina, Brazilija, Čilė, Kroatija, Čekija, Kipras, Suomija, Ser- 
bija, Slovakija ir Slovėnija. 

Aukštesniųjų parlamento rūmų — Senato — narių skaičius negali viršyti 
348 asmenų. Jo narius netiesioginiais rinkimais renka specialios rinkimų 
kolegijos, sudarytos iš deputatų, regionų tarybų narių, generalinių tarė- 
jų, municipalinių tarybų atstovų. Rinkimų sistema skiriasi pagal senatorių, 
kurie turi būti išrenkami departamente, skaičių. Taikoma arba dviejų turų 
mažoritarinė, arba proporcinė rinkimų sistemos (jeigu departamente ren- 
kami bent keturi senatoriai). Kas treji metai Senato sudėtis atnaujinama ir 


gili "2 + 591 

2.2. Proporcinė rinkimų sistema 


Pagal proporcinę rinkimų sistemą dažniausiai yra balsuojama už partijų są- 
rašus. Tokiu būdu gana tiksliai išreiškiama rinkėjų valia, nes mandatų skai- 
čius yra paskirstomas proporcingai pagal gautus balsus. Proporcinę rinkimų 
sistemą taiko šios valstybės: Austrija, Belgija, Ispanija, Lenkija, Šveicarija, 
Australija, Brazilija, Izraelis, Turkija ir Skandinavijos šalys. Šiame skyriuje 
bus pateikiama išskirtinių proporcinės rinkimų sistemos pavyzdžių. 
Estijoje vadovaujantis Konstitucijos 60 straipsnio 1 dalimi parlamen- 
to nariai renkami pagal proporcinę sistemą rengiant laisvuosius rinkimus, 
remiantis visuotine, lygia ir tiesiogine rinkimų teise bei slaptu balsavi- 
mu““. Dabartinė rinkimų sistema susiformavo 1994 metais. Pagal šią sis- 
temą, visi kandidatai yra nurodomi rinkimų biuleteniuose, o rinkėjas bal- 
suoja už pasirinktą partijos sąrašą. Rinkėjai turi galimybę teikti pirmumo 
balsus, todėl po kiekvienų rinkimų partijų sąrašai yra pertvarkomi pagal 
*V BErNORAVIČIUS, D., ef al. Europos Sąjungos valstybių narių konstitucinės sistemos. 
Mokslo studija. Vilnius: Mykolo Romerio universitetas, 2012, p. 720. 
"I Ibid., p. 721. 


“2 JARAšIŪNAS, E.; MEsonts, G. (sud.). Užsienio šalių konstitucijos. Vilnius, 2004, p. 172. 

konkretaus kandidato gautų balsų kiekį. Estija yra išskirtinė valstybė, nes 
joje nuo 2005 m. yra organizuojami ir elektroniniai rinkimai internetu. 

Graikijos parlamentą sudaro 300 narių. Remiantis visuotine, lygia ir 
tiesiogine rinkimų teise bei slaptu balsavimu, deputatai yra renkami ket- 
veriems metams. Aktyviąją rinkimų teisę turi Graikijos piliečiai, kuriems 
rinkimų dieną yra sukakę 18 metų. Rinkimuose negali dalyvauti asmenys, 
teismo pripažinti neveiksniais ar teisti už nusikaltimus, kuriems įstatymas 
nenumato senaties termino. 

Parlamento nariai yra renkami pagal proporcinę vieno turo rinkimų 
sistemą, o rinkėjai gali skirti pirmumo balsus. Pastarieji, balsuodami už 
konkrečią partiją, pažymi ir kandidato, kurį jie labiausiai palaiko tame są- 
raše, pavardę. Tokių galimų kandidatų, kuriems rinkėjas teikia pirmeny- 
bę, skaičius priklauso nuo konkrečios rinkimų apygardos dydžio — vienoje 
rinkimų apygardoje yra renkama nuo vieno iki penkių deputatų. Grai- 
kijos rinkimų sistemai būdingas išskirtinumas — partijų lyderiai ir buvę 
ministrai pirmininkai visais atvejais (net ir po rinkėjų suteiktų pirmenybės 
balsų) galutiniuose sąrašuose užima pirmąsias vietas, jeigu tik ta politinė 
partija gauna bent vieną mandatą atitinkamoje rinkimų apygardoje. Dau- 
giausia rinkėjų balsų surinkusiai partijai parlamente tenka 50 papildomų 
vietų, kurias užpildo partijos sąraše toliau esantys nariai. Toks papildomas 
mandatų skyrimas šiek tiek primena šiuo metu Italijoje taikomą rinkimų 
sistemą. Be to, pagal Graikijos Konstituciją dalyvavimas rinkimuose yra 
privalomas?““. 

Ispanijos žemųjų parlamento rūmų rinkimai kiekvienoje rinkimų 
apygardoje yra vykdomi pagal proporcinę rinkimų sistemą. Be to, yra nu- 
statytas trijų procentų rinkimų barjeras partijoms, siekiančioms patekti į 
parlamentą. Mokslininkai atkreipia dėmesį, kad dėl didelio rinkimų apy- 
gardų skaičiaus ir balsų pasiskirstymo Ispanijos parlamento žemųjų rūmų 


rinkimų sistema tampa panaši į kvazimažoritarinę"“ 


.„ Visuomenėje vyrau- 
ja nuomonė, kad dėl egzistuojančios rinkimų sistemos Ispanijos politinės 
partijos, kurios atstovauja periferinėms zonoms ar mažumoms, gali daryti 
neproporcingai mažą įtaką““?, todėl Ispanijoje randasi tendencija nuo par- 
lamento rinkimų sistemos po truputį pereiti prie dvipartinės politinės sis- 
temos. 


**  BErNORAVIČIUS, D., ef al. Europos Sąjungos valstybių narių konstitucinės sistemos. 
Mokslo studija. Vilnius: Mykolo Romerio universitetas, 2012, p. 274. 


** VizvTEZ, E. R. Minority Representation within the Spanish Electoral System. European 
Yearbook of Minority Issues, Vol. 4, 2004/2005, p. 140. 


“5 Ibid., p. 117. 

Italija dabartinio parlamento rinkimų modelio pagrindus pritaikė 
sekdama Vokietijos pavyzdžiu““". Deputatų Rūmai yra renkami penkerių 
metų kadencijai. Iš viso yra sudaromos 28 rinkimų apygardos: 26 daugia- 
mandatėse apygardose yra renkama 617 deputatų; sudaroma viena vien- 
mandatė apygarda (it. Valle d'Aosta); paskutinėje daugiamandatėje apy- 
gardoje parlamento narius renka piliečiai, gyvenantys skirtingose užsienio 
teritorijose, ir išrenkama dvylika deputatų: trys renkami Europoje, trys — 
Pietų Amerikoje, trys — Šiaurės ir Centrinėje Amerikoje ir trys — Afrikoje, 
Azijoje, Okeanijoje bei Antarktidoje. 

Liuksemburgo vienų rūmų parlamente deputatai yra renkami pa- 
gal proporcinę rinkimų sistemą penkerių metų kadencijai. Nepriklausomi 
kandidatai irgi gali dalyvauti parlamento rinkimuose, bet tokiu atveju yra 
sudaromas vienas bendras nepriklausomų kandidatų sąrašas. Per rinkimus 
kiekvienas rinkėjas turi tiek balsų, kiek kandidatų gali būti išrinkta toje 
rinkimų apygardoje. Rinkėjas balsuoja ne už konkrečią partiją ar sąrašą, bet 
už kiekvieną konkretų kandidatą, taigi jis gali balsuoti ir už visą tos pačios 
partijos kandidatų sąrašą, ir už skirtingus kandidatus, esančiuose keliuose 
sąrašuose, bei skirti vadinamąjį dvigubą balsą jam labiausiai patikusiems. 
Kiekvienas asmuo turi teisę įvairiai skirstyti savo balsus ir balsuodamas 
už kandidatus, esančius atskirose partijose, ir skirdamas keletą vadinamųjų 
dvigubų balsų. 


2.3. Mišrioji rinkimų sistema 


Mišriajai rinkimų sistemai būdingas proporcinės ir mažoritarinės rinkimų 
sistemų derinimas. Pvz., Lietuvos Respublikoje 71 Seimo narys yra renka- 
mas pagal mažoritarinę absoliučios daugumos rinkimų sistemą, o kiti 70 — 
pagal proporcinę. Mišrioji rinkimų sistema yra taikoma tokiose valstybėse 
kaip Vengrija, Rumunija, Ukraina, Gruzija, Meksika, Pakistanas, Filipinai, 
Japonija, Pietų Korėja, Naujoji Zelandija. 

Vienas iš klasikinių mišriosios rinkimų sistemos taikymo pavydžių — 
Vokietija. Rinkimų sistema, pagal kurią renkamas Bundestagas, siekiama 
užtikrinti stabilios parlamento daugumos susiformavimą ir išvengti galimų 
parlamento krizių, kaip dažnai nutikdavo Veimaro Respublikos egzistavi- 
mo metu (1919-1933 m.), kai dėl didžiulio politinių partijų skaičius par- 
lamente buvo beveik neįmanoma sudaryti stabilios vyriausybės. 

Bundestagą sudaro 622 nariai, ketverių metų kadencijai renkami iš 
299 rinkimų apygardų. Maždaug pusė Bundestago narių (299 nariai) yra 


** GROFMAN, B. N.; REyNOLDS, A. Electoral Systems and the Art of Constitutional Engi- 
neering: An Inventory of the Main Findings. Rules and Reason: Perspectives on Constitu- 
tional Political Economy. Cambridge University Press, 2001, p. 132. 

renkami pagal mažoritarinę (santykinės daugumos) rinkimų sistemą, o ki- 
tos vietos yra užpildomos pagal proporcinę rinkimų sistemą balsuojant už 
politinių partijų sąrašus. Tačiau kai kurie mokslininkai nurodo, kad Vokie- 
tijos mišrioji parlamento rinkimų sistema yra artimesnė proporcinei, o ne 
mažoritarinei'“'. Be to, patys Vokietijos piliečiai neįžvelgia didelio skir- 
tumo ir net nelabai žino, kurie parlamento nariai išrinkti pagal politinių 
partijų sąrašą, o kurie — pagal mažoritarinę rinkimų sistemą“. Dažniausiai 
manoma, kad pagal mažoritarinę rinkimų sistemą išrinkti atstovai yra linkę 
labiau rūpintis savo rinkimų apygardos interesais negu atstovai, išrinkti pa- 
gal proporcinę rinkimų sistemą““?. Taip yra dėl to, kad esant mažoritarinei 
rinkimų sistemai kandidatai turi labiau rūpintis savo asmenine reputacija 
ir įrodyti, kad visos kadencijos metu atstovavo juos išrinkusių gyventojų 
interesams, nes tik taip jie gali tikėtis būti perrinkti per kitus rinkimus““". 

Balsavimo metu kiekvienas rinkėjas iš viso turi du balsus: pirmasis 
balsas atitenka konkrečiam kandidatui vienoje iš apygardų (mažoritarinė 
rinkimų sistema), o antrasis — vienam iš politinių partijų sąrašų. Pagal ma- 
žoritarinę sistemą tas kandidatas, kuris atitinkamoje rinkimų apygardoje 
surenka daugiausia balsų, laikomas išrinktu į parlamentą. 

Kita dalis parlamento vietų yra užpildoma vadovaujantis Laguė/ 
Schepers metodu. Politinės partijos, kurios pagal proporcinę rinkimų sis- 
temą gavo bent penkis procentus balsų arba kurių bent trys nariai buvo 
išrinkti pagal mažoritarinę rinkimų sistemą, gauna galimybę patekti į par- 
lamentą daugiamandatėse apygardose (pagal proporcinę rinkimų sistemą). 
Tuo atveju, jeigu politinė partija daugiau tiesioginių mandatų atitinkamoje 
žemėje gauna pagal mažoritarinę rinkimų sistemą negu pagal proporcinę, 
jai atitinkamai suteikiama daugiau vietų parlamente. Tokie mandatai yra 
laikomi papildomaisiais (vok. Uberhangmandate)“"'. Tai paaiškina faktą, ko- 
dėl Bundestago narių skaičius po kiekvienų rinkimų yra vis kitoks. 


** NoRRIS, P. Driving Democracy: Do Power-Sharing Institutions Work? Cambridge Uni- 
versity Press, 2008, p. 114. 


"8 WALLACE J. Reflections on Constitutional and Other Issues Concerning Our Electoral 
System: the Past and the Future. Iš: Roles and Perspectives in the Law: Essays in Honour of 
Sir Ivor Richardson. Victoria University Press, 2002, p. 57. 


V STRATMANN, T., BAUR, M. Plurality Rule, PR and The German Bundestag: How In- 
centives to Pork Barrel Differ Across Electoral Systems. Munich: CESifo Group Munich, 
2002, p. 8. 


600 CAREY, J.; SHUGART, M. Incentives to Cultivate a Personal Vote: A Rank Ordering of 


Electoral Formulas. Electoral Studies, Nr. 14, 1995, p. 418. 


“i European Election Database [interaktyvus, žiūrėta 2015-02-02]. Prieiga per interne- 


tą: <http://www.nsd.uib.no/european. election. database/country/germany/parliamentary. 
elections.html>. 

Bundesratas, laikomas aukštaisiais parlamento rūmais, yra institucija, 
per kurią federacinės žemės dalyvauja leidžiant įstatymus ir tvarkant Eu- 
ropos Sąjungos reikalus. Pagal Pagrindinio įstatymo 50 straipsnio 1 dalį, 
Bundesratas susideda iš federacinių žemių vyriausybių narių, kuriuos jos ir 
skiria, ir atšaukia““. Kiekviena federacinė žemė turi mažiausiai po tris bal- 
sus, o tos, kuriose gyvena daugiau kaip du milijonai gyventojų, — keturis, 
turinčios daugiau kaip šešis milijonus gyventojų — penkis, o daugiau kaip 
septynis milijonus — šešis. Kiekviena federacinė žemė gali paskirti tiek na- 
rių, kiek turi balsų, ir šie balsai gali būti atiduoti tik vieningai dalyvaujan- 
čių narių arba jų atstovų. Bundesratas, kurį šiuo metu sudaro 69 nariai, yra 
vadinamas amžinąja institucija. Jo sudėtis kinta ne po Bundestago rinkimų, 


o pasikeitus federacinių žemių vyriausybėms“““. 


3. Parlamentų struktūra 


Parlamentas yra kolegiali institucija, susidedanti iš kelių dešimčių, šimtų 
ar net tūkstančių narių, kurių darbą reikia atitinkamai organizuoti. Gali- 
ma skirti vidinę ir išorinę parlamentų struktūrą. Pastaroji nurodo, iš kelių 
rūmų sudarytas parlamentas. Egzistuoja iš vienų rūmų sudaryti parlamen- 
tai (Estijos, Graikijos, Kinijos, Latvijos, Norvegijos, Suomijos, Švedijos 
parlamentai) ir dvejų rūmų (Čekijos, Čilės, Ispanijos, Italijos, Japonijos, 
JAV, Jungtinės Karalystės, Kanados, Lenkijos, Prancūzijos, Rusijos, Slovė- 
nijos, Vokietijos). Reikėtų atkreipti dėmesį į monarchų valdomų valstybių 
parlamentų sandarą, nes kai kuriose iš jų randame parlamentų, kuriuos 
sudaro dveji parlamento rūmai ir monarchas. Jungtinėje Karalystėje par- 
lamento samprata apima Bendruomenių ir Lordų Rūmus bei monarchą, 
Kanados Konstitucijos 17 straipsnyje įtvirtinta, kad šioje valstybėje yra vie- 
nas parlamentas, sudarytas iš Karalienės, Aukštesniųjų Rūmų (Senato) ir 
Bendruomenių Rūmų“. Anksčiau tokios sudėtinės sandaros parlamentas 
veikė ir Švedijoje, bet dabar ten vienintelė įstatymų leidybos institucija 
yra Riksdagas. Šalys, kurių parlamentus sudaro dveji rūmai, neretai yra fe- 
deracinės sandaros, bet nebūtinai““. Ispanijos Konstitucijos 69 straipsnyje 
“2 Vokietijos Federacijos Pagrindinis Įstatymas |interaktyvus, žiūrėta 2015-02-02]. Prieiga 
per internetą: <https://www.btg-bestellservice.de/pdf/80201000.pdf>. 


0 VaiNIUTĖ, M. Vokietijos Federacinės Respublikos Pagrindinis Įstatymas. Iš: Šiuolaikinė 
konstitucija: studijos apie užsienio šalių konstitucinį reguliavimą. Kolektyvinė monografija. 
Vilnius: Mykolo Romerio universitetas, 2005, p. 113. 


“* Kanados Konstitucija [interaktyvus, žiūrėta 2014-12-05]. Prieiga per internetą: <http:// 
laws.justice.gc.ca/eng/ Const/FullText.html>. 

“5 HERINGA, A. W.; KuveR, P. Constitutions Compared. An Introduction to Comparative 
Constitutional Law. Intersentia Antwerpen-Oxford, 2007, p. 51. 

nurodyta, kad Senatas yra teritorinio atstovavimo rūmai. Dvejų rūmų 
parlamentai, dar vadinami bikameraliniais, sudaryti iš aukštesniųjų ir že- 
mesniųjų rūmų, kurių vieni dažniausiai dominuoja ir jų įgaliojimai yra 
viršesni. Tačiau egzistuoja valstybių (pvz., Italija), kurių abeji parlamento 
rūmai laikomi lygiaverčiais ir nesant bendro jų sutarimo neįmanoma atlikti 
svarbiausių funkcijų: įstatymų leidybos, prezidento rinkimo, pasitikėjimo 
vyriausybei suteikimo, tarptautinių sutarčių ratifikavimo ir kt. Pasaulyje 
esama ir išimčių, kai iš esmės nelygiaverčiai parlamento rūmai tam tikrais 
atvejais privalo veikti kartu kaip jungtinė institucija ir priimti bendrus 
sprendimus. Pvz., Nacionalinu Susirinkimu vadinamas Lenkijos Parlamen- 
tas tam tikrais atvejais posėdžiauja jungtinėje sesijoje, kuriai pagal Lenkijos 
Respublikos Konstitucijos 114 straipsnį pirmininkauja Seimo pirmininkas 
arba, jeigu šis negali — Senato pirmininkas. Ši ypatinga parlamento vei- 
klos forma galima tik trimis atvejais: 1) priimama naujai išrinkto Respubli- 
kos Prezidento priesaika, 2) reikia spręsti, ar Respublikos Prezidentas dėl 
silpnos sveikatos gali toliau eiti savo pareigas, 3) Respublikos Prezidentui 
reiškiamas kaltinimas Valstybės tribunole. Įprastai Lenkijos Respublikos 
Seimas ir Senatas savo funkcijas atlieka atskirai. 

Vidinė parlamentų struktūra nurodo, kokie struktūriniai dariniai su- 
daromi parlamentuose. Be abejo, atskirų šalių parlamentai skiriasi, bet 
galima nustatyti tam tikras pagrindines tradiciškai sudaromų parlamentų 
vidaus struktūros dalis: vadovybė, komitetai, komisijos ir frakcijos. 

Vadovybė renkasi pasitarimams, reiškia oficialią rūmų poziciją, o 
svarbiausia jos atliekama funkcija — vadovauti parlamento darbui, be to, 
parlamentarams ji gali taikyti drausminio poveikio priemones. Esant dvejų 
rūmų parlamento struktūrai, kiekvieni rūmai turi atskiras savarankiškas va- 
dovybes, kurias dažniausiai sudaro parlamento pirmininkas, pirmininko pa- 
vaduotojai ir kiti asmenys. Kai kuriose valstybėse vadovybė įvardijama kaip 
kolegialus organas, bet svarbiausi įgaliojimai vis dėlto priklauso vadovui. 
Parlamento nariai vadovą dažniausiai išrenka pradėdami naują kadenciją, 
juo paprastai tampa asmuo iš parlamento rinkimus laimėjusios politinės 
daugumos. Pvz., Estijos Konstitucijos 69 straipsnyje numatyta, kad parla- 
mento nariai iš savo tarpo renka parlamento pirmininką ir du pirmininko 
pavaduotojus. Graikijos Konstitucijos 65 straipsnis ir Ispanijos Konstituci- 
jos 72 straipsnis nustato, kad parlamentas iš savo narių renka parlamento 
pirmininką ir kitus prezidiumo narius. Italijos Konstitucijos 63 straipsnis 
numato parlamento pirmininkų ir jų tarybų rinkimą abejuose rūmuo- 
se, parlamento pirmininko rinkimai nurodyti ir Japonijos Konstitucijos 
17 straipsnyje, o Rusijos Konstitucijos 101 straipsnyje numatomas parla- 
mento rūmų pirmininkų ir jų pavaduotojų rinkimas. Vokietijos Pagrindinio 

Įstatymo 40 straipsnis nurodo, kad Bundestagas renka savo pirmininką, 
jo pavaduotoją ir sekretorių, o 52 straipsnyje pabrėžiama, kad Bundes- 
ratas savo pirmininką išsirenka vieniems metams. Latvijos Saeima renka 
prezidiumą, kurį sudaro pirmininkas, du pavaduotojai ir sekretoriai“““. Pa- 
gal Norvegijos Konstitucijos 73 straipsnį, Stortingas išsirenka parlamento 
pirmininką (prezidentą), penkis jo pavaduotojus (viceprezidentus) ir du 
sekretorius. Jungtinės Karalystės Bendruomenių Rūmų pirmininkas išren- 
kamas parlamentui susirinkus naujai kadencijai. Įdomu, kad šis pirminin- 
kas, siekiant jo nešališkumo, negali dalyvauti parlamentiniuose debatuose 
ar priklausyti kokiai nors politinei partijai“. Slovėnijoje sudaroma Vals- 
tybės Susirinkimo (Nacionalinės Asamblėjos) pirmininko taryba, į kurią 
pagal parlamento veiklos reglamento 21 straipsnį įeina pirmininkas, vice- 
pirmininkai, deputatų grupių lyderiai ir tautinėms bendruomenėms ats- 
tovaujantys deputatai. Panaši ir Suomijos parlamento pirmininko tarybos 
sandara. Pagal Konstitucijos 34 straipsnį, ją sudaro pirmininkas, du jo pa- 
vaduotojai ir parlamento komitetų pirmininkai. Švedijos Riksdagas kiek- 
vienai savo kadencijai iš savo narių išsirenka talmaną ir tris vicetalmanus. 
Tačiau egzistuoja ir kitokia parlamento rūmų pirmininko rinkimo praktika 
(dažniausiai išimtys susijusios su vadovavimu aukštesniesiems parlamento 
rūmams), pvz., JAV Senatui vadovauja per prezidento rinkimus išrinktas 
viceprezidentas. Kartais valstybės savo konstitucijose numato ir tam tikrų 
apribojimų, susijusių su vadovavimu parlamentui ar parlamento rūmams, 
pvz., Čekijos Respublikos Konstitucijos 32 straipsnyje įtvirtinta, kad depu- 
tatas ar senatorius, būdamas vyriausybės nariu, negali būti Atstovų Rūmų 
ar Senato pirmininku arba jo pavaduotoju. 

Komitetai ir (ar) komisijos yra pagrindiniai parlamento struktūri- 
niai vienetai, parlamento darbo organizavimo forma, formuojami iš parla- 
mentarų atitinkamoms parlamento funkcijoms atlikti ir vertinami kaip ly- 
giaverčiai dariniai. Sudarant komitetus laikomasi proporcinio atstovavimo 
principo — atsižvelgiama į politinį parlamentarų priklausymą. Parlamento 
nariai privalo priklausyti bent vienam komitetui (gali būti nustatytas ri- 
bojimas priklausyti tik vienam komitetui ar konkrečiam jų skaičiui), kurį 
pagal galimybes galima rinktis. Pvz., Švedijos parlamentarai privalo būti 


:608 


bent vieno komiteto nariai““. Skiriami dviejų rūšių komitetai — nuolati- 


niai ir laikinieji. Nuolatiniai komitetai veikia visą parlamento kadencijos 


“6 Latvijos Respublikos Konstitucija [interaktyvus, žiūrėta 2014-10-20]. Prieiga per inter- 
netą: <http://www.saeima.lv/en/legislation/constitution>. 

“Europos Sąjungos valstybių narių konstitucinės sistemos. Mokslo studija. Vilnius: 
Mykolo Romerio universitetas, 2012, p. 402. 


*š  LARSSON, T. Governing Sweden. Stockholm: Gotab, 1995, p. 32. 

laiką ir dažniausiai sudaromi funkciniu (šakiniu) principu — pagal vidinės 
veiklos kryptis, jiems vadovauja komiteto pirmininkas. Minėtieji komite- 
tai priima sprendimus visais parlamento svarstomais klausimais. Laikinieji 
komitetai sudaromi apibrėžtam laikotarpiui, nurodant konkrečią priežastį, 
kuri nesprendžiama nuolatiniuose komitetuose. Jie skiriasi tuo, kad suda- 
romi ne visam įgaliotam laikui, o kol išsprendžiamas tam tikras klausimas. 
Pagal veiklos kryptį jie gali būti skirstomi į šias rūšis: tyrimo komitetus 
(pvz., kai parlamento nariui taikoma apkaltos procedūra), kontrolinius ko- 
mitetus (kai kyla abejonių dėl tam tikros institucijos), revizinius komite- 
tus (susiję su finansinės veiklos kontrole). Laikinieji komitetai į darbą gali 
pasitelkti valstybės aparato vadovus ir nevalstybines organizacijas. Nuo- 
latinių komitetų rūšys ir parlamentarų dalyvavimas juose, minimalus ir 
maksimalus komiteto narių skaičius yra nustatytas parlamento veiklą reg- 
lamentuojančiu teisės aktu. Graikijos Konstitucijos 68 straipsnis nustato, 
kad kiekvienos eilinės sesijos pradžioje parlamentas iš savo narių sudaro 
nuolatinius parlamentinius komitetus įstatymams nagrinėti ir tvarkyti bei 
siūlymams dėl teisės aktų teikti, o 2/5 visų parlamento narių balsų daugu- 
ma steigiami tyrimo komitetai. Pagal Latvijos Konstitucijos 26 straipsnio 
nuostatas, Saeimoje gali būti sudaromi specialieji tyrimo komitetai, jeigu 
tokio komiteto reikalauja ne mažiau nei trečdalis parlamentarų. Lenkijos 
Konstitucijos 110 straipsnis numato galimybę Seimui sudaryti nuolatines 
komisijas, o pagal Rusijos Konstitucijos 101 straipsnį Federacijos Taryba 
ir Valstybės Dūma steigia savo komitetus ir komisijas. Suomijos Konstitu- 
cijos 35 straipsnyje reglamentuojama, kad parlamentas sudaro Pagrindinį 
(konstitucinės teisės) komitetą, Užsienio reikalų komitetą, Finansų komi- 
tetą ir kitus nuolatinius komitetus, numatytus Parlamento statute, taip pat 
nurodoma, kad Pagrindinį komitetą turėtų sudaryti dvidešimt penki nariai, 
Konstitucinės teisės, Užsienio reikalų ir Finansų komitetuose turėtų būti 
bent po septyniolika narių, o kituose nuolatiniuose komitetuose — nors po 
vienuolika. Ispanijos Konstitucijos 75 straipsnyje numatyta, kad Generali- 
niai Rūmai nuolatiniams komitetams (komisijoms) gali suteikti (deleguoti) 
įstatymų leidybos teisę, išskyrus teisę priimti organinius ir bazinius įstaty- 
mus bei įstatymus, susijusius su konstitucine reforma, tarptautiniais santy- 
kiais ir valstybės biudžetu. Kadangi Kinijoje Kongreso deputatai renkasi į 
sesiją kartą per metus, Nacionalinis Liaudies Kongresas sudaro nuolat vei- 
kiančią instituciją — Nacionalinio Liaudies Kongreso nuolatinį komitetą. 
Ši komitetą, pagal Kinijos Konstitucijos 65 straipsnį, sudaro pirmininkas, 
pirmininko pavaduotojai, generalinis sekretorius ir nariai. Nacionalinis 
Liaudies Kongresas renka Nuolatinio Komiteto narius ir turi teisę juos 
atšaukti. Konstitucijos 68 straipsnyje nurodoma, kad Nacionalinio Liaudies 

Kongreso nuolatinio komiteto pirmininkas vadovauja Nuolatinio komiteto 
darbui ir šaukia posėdžius, o pirmininko pavaduotojai ir generalinis sekre- 
torius padeda pirmininkui atlikti savo pareigas. Pirmininkas, jo pavaduo- 
tojai ir generalinis sekretorius sudaro Pirmininkų tarybą, kuri organizuoja 
kasdienę Nuolatinio komiteto veiklą. Šis komitetas yra atskaitingas Nacio- 
naliniam Liaudies Kongresui ir jam teikia ataskaitas. 

Frakcijos — tam tikri vidiniai parlamentiniai dariniai. Dažniausiai 
neformali parlamento struktūra jokių ypatingų įgaliojimų neturi, iš dalies 
ji padeda užtikrinti tam tikrą darbo drausmę. Frakcijos reikalingos politi- 
nėms pažiūroms derinti, bet turėti daug frakcijų parlamentui nenaudinga. 
Frakcijos reiškia oficialų parlamentarų partinės priklausomybės pripažini- 
mą. Didžiausios iš jų įgyja teisę parlamente užimti vadovaujančius postus 
ir pirmenybę siūlyti komitetų pirmininkų kandidatūras. Frakcijų vaidmuo 
būna ypač svarbus sudarant Vyriausybę. Pabrėžtina, kad, pvz., Jungtinės 
Karalystės Lordų Rūmuose frakcijos yra draudžiamos. Estijos Respublikos 
Konstitucijos 71 straipsnyje sakoma, kad parlamento nariai gali sudaryti 
tam tikras frakcijas, o jų formavimo tvarką nustato Parlamento procedūrų 
įstatymas (veiklos reglamentas). Italijoje frakcijos Deputatų Rūmuose suda- 
romos ne mažiau kaip iš dvidešimties deputatų, o Senate — iš ne mažiau nei 
dešimties senatorių. Vienas iš Ispanijos parlamento struktūros ypatumų — 
tiek Senate, tiek Deputatų Rūmuose veikianti Konstitucijoje numatyta 
nuolatinė institucija — deputacija, sudaroma iš parlamentinių frakcijų at- 
stovų. Pagal Ispanijos Konstitucijos 78 straipsnį, joje turėtų būti ne mažiau 
kaip dvidešimt vienas narys. Deputacijai vadovauja atitinkamų parlamento 
rūmų pirmininkas. Ši institucija turi užtikrinti nepertraukiamą parlamento 
rūmų veiklą ir atlikti parlamento funkcijas tarp sesijų, paleidus parlamentą 
ar pasibaigus jo įgaliojimų laikui. 


4. Parlamentas kaip įstatymų leidžiamoji institucija. 
Įstatymų leidybos procesas įvairių valstybių parlamentuose 


Parlamentas, be abejo, visų pirma siejamas su svarbiausios, pirmaeilės jo 
funkcijos — įstatymų leidybos — atlikimu. Šios ypatingos valstybės valdžios 
institucijos įgaliojimai skirtingose valstybėse reglamentuojami įvairiai. La- 
bai unikalus ir įdomus yra Norvegijos Konstitucijos 85 straipsnis, nuro- 
dantis, kad bet kuris asmuo, paklūstantis tvarkai, turinčiai tikslą trikdyti 
Stortingo laisvę ir saugumą, yra pripažįstamas kaltu išdavęs valstybę. Ats- 
tovaujamosios demokratijos forma įstatymų leidybos funkciją parlamentai 
atlieka už ją išrinkusius rinkėjus““*. Apskritai parlamentai pagal jų turimas 


0“ HERINGA, A. W.; KuveR, P. Constitutions Compared. An Introduction to Comparative 


Constitutional Law. Intersentia Antwerpen-Oxford, 2007, p. 49. 

4. Parlamentas kaip įstatymų leidžiamoji institucija. 
Įstatymų leidybos procesas įvairių valstybių parlamentuose 


galias gali būti skiriami į: a) turinčius neribotą kompetenciją (Jungti- 
nė Karalystė); b) turinčius tiksliai apibrėžtą kompetenciją (Prancūzija); 
c) turinčius sąlygiškai ribotą kompetenciją (JAV). 

Skirtingose valstybėse parlamentų veikla gali būti grindžiama įvairio- 
mis doktrinomis. Pvz., parlamento viršenybės ar suvereniteto doktrina, 
kuria persmelkta visa Jungtinės Karalystės valdymo sistema, reiškia, kad 
parlamentas turi teisę išleisti bet kokį įstatymą ar jį panaikinti, ir jokia kita 
valstybės valdžios institucija negali šios teisės įgyvendinti ar riboti“!?. Mi- 
nėtajai doktrinai būdingi šie požymiai: a) įstatymų leidžiamoji valdžia turi 
teisę laisvai keisti bet kuriuos pagrindinius įstatymus, kaip ir visus kitus; 
b) nėra jokio teisinio pobūdžio skirtumo tarp konstitucinių ir kitų įstaty- 
mų; c) nėra jokios teisminės ar kitos valdžios, kuri turėtų teisę paskelb- 
ti parlamento aktą negaliojančiu ar prieštaraujančiu konstitucijai“!!. Kita 
vertus, visiškai kitokia padėtis yra Prancūzijoje, kur vyrauja vadinamasis 
racionalizuotasis parlamentarizmas. Šioje valstybėje parlamento įgalioji- 
mai yra griežtai apibrėžti konstitucijoje, o parlamentui nepriskirti įgalio- 
jimai, pagal Konstitucijos 37 straipsnį, suteikiami reglamentinei valdžiai, 
t. y. vyriausybei"“. Be to, atkreiptinas dėmesys, kad ne visose valstybė- 
se parlamentams priklauso išimtinė įstatymų leidybos teisė. Neretai atsi- 
randa priskirtosios įstatymų leidybos galimybė, kai įstatymus gali leisti ir 
vykdomosios valdžios institucijos. Priskirtoji įstatymų leidyba galėtų būti 
vertinama kaip tam tikras kėsinimasis į tinkamą valdžių padalijimo princi- 
po taikymą, nes tokiu būdu dalis parlamento kompetencijos perleidžiama 
vykdomosios valdžios institucijai ar institucijoms. Tiesa, kartais priskirtoji 
įstatymų leidyba yra numatoma tik susiklosčius sudėtingoms sąlygoms, kai 
pats parlamentas negali tinkamai atlikti įstatymų leidybos funkcijos. Kita 
vertus, nustačius priskirtosios įstatymų leidybos galimybę ir jos įgyvendi- 
nimo sąlygas įtvirtinus konstitucijoje, parlamentams gana dažnai suteikia- 
ma galimybė iš naujo svarstyti ar tvirtinti vykdomosios valdžios institucijos 
priimtą teisės aktą, bet svarus įstatymų leidžiamosios valdžios statusas vis 
dėlto išlaikomas. Pvz., Čilės Konstitucijos 64 straipsnyje nustatyta, kad 
prezidentas, norėdamas priimti teisinę įstatymo galią turinčius dekretus, 
gali prašyti Nacionalinio Kongreso ne ilgiau nei vienus metus galiojančio 
leidimo, bet toks leidimas negali būti suteikiamas dėl pilietybės, rinkimų 
ar plebiscitų teisinio reguliavimo ar dėl su konstitucinėmis garantijomis 


“0 ADLER, J. Constitutional and Administrative Law. MacMillan, 1994, p. 60. 


“i DieEv, A. V. Konstitucinės teisės studijų įvadas. Antrasis leidimas. Vilnius: Eugrimas, 


1999, p. 67. 
“*  HERINGA, A. W.; KuveR, P. Constitutions Compared. An Introduction to Comparative 
Constitutional Law. Intersentia Antwerpen-Oxford, 2007, p. 68. 

susijusių klausimų, kurie turėtų būti reguliuojami organiniais konstituci- 
niais įstatymais arba įstatymais, priimamais kvalifikuotąja balsų dauguma. 
Šiuo požiūriu labai įdomi Graikija, kurios Konstitucijos 26 straipsnis nu- 
stato, kad šalyje įstatymų leidžiamąją valdžią vykdo parlamentas ir prezi- 
dentas. Respublikos prezidentui suteikta priskirtoji įstatymų leidybos teisė, 
numatyta Konstitucijos 43 straipsnyje, o Konstitucijos 44 ir 48 straips- 
niai nurodo, kad prezidentas gali priimti įstatymus (dekretus) susiklosčius 
ypatingoms neatidėliotinoms aplinkybėms: karo padėties metu arba lai- 
kotarpiu, kai būtina nedelsiant atkurti demokratinių institucijų veiklą ir 
patenkinti visuomenės poreikius bei interesus. Tačiau Graikijos Konsti- 
tucijos 70 straipsnis reglamentuoja, kad priskirtoji įstatymų leidybos teisė 
galėtų būti suteikiama ir parlamento komitetams, kurie priima įstatymus 
2/5 balsų dauguma, tačiau negali priimti tokių įstatymų, kurie priskirti 
išimtinei parlamento kompetencijai. Tokius komiteto priimtus įstatymus 
parlamentas turi patvirtinti. Be to, Graikijos parlamentui suteiktas įdomus 
ir svarbus įgaliojimas autentiškai aiškinti visų rūšių įstatymus. Ispanijoje 
galima priskirtoji įstatymų leidyba, o pagal Konstitucijos 85 straipsnį šia 
teise gali naudotis vyriausybė. Tačiau parlamentas turi priimti įstatymą, 
kuriuo nustatomi konkretūs spręstini klausimai ir tokios teisės suteikimo 
vyriausybei terminas. Konstitucijos 86 straipsnyje dar numatyta, kad esant 
neatidėliotinoms aplinkybėms vyriausybė turi teisę priimti įstatymo teisi- 
nės galios dekretus-įstatymus, kuriuos ne vėliau kaip per 30 dienų nusta- 
tyta tvarka turėtų ratifikuoti parlamentas. Be to, parlamentas tam tikrus 
įstatymus gali pavesti priimti parlamento komitetams (komisijoms), bet šie 
subjektai, kaip nustatyta Konstitucijos 75 straipsnyje, negali priimti orga- 
ninių įstatymų ir įstatymų, susijusių su konstitucine reforma, tarptautiniais 
santykiais ir valstybės biudžetu. Panaši praktika taikoma ir Italijoje, kurios 
Konstitucijos 76 straipsnis numato priskirtosios įstatymų leidybos funkci- 
jos suteikimą vyriausybei, bet tik griežtai apibrėžiant jos taikymo kriteri- 
jus, konkretų tikslą ir galiojimo terminą. Italijos Konstitucijos 77 straipsnis 
papildo, kad vyriausybė negali be parlamento pavedimo leisti dekretų, tu- 
rinčių įstatymo galią, bet neatidėliotinais atvejais vyriausybė gali tvirtinti 
įstatymo galią turinčias laikinąsias priemones ir jas tą pačią dieną teikti 
tvirtinti parlamento rūmams. 

Įstatymų leidybos procesas yra juridiškai reikšminga ir griežta tvar- 
ka atliekamų veiksmų, būtinų įstatymui priimti, visuma. Šiame procese 
gali dalyvauti tie, kuriems tokia teisė suteikta šalies konstitucija ar įsta- 
tymu. Nors įstatymų leidybos teisė dažniausiai yra išimtinis parlamentų 
įgaliojimas, šiame procese dalyvauja kur kas daugiau subjektų, galinčių 
siūlyti įstatymų projektus. Įstatymų leidybos procedūros valstybėse skiriasi 

(reikėtų turėti omenyje, kad griežtesnės sąlygos taikomos priimant orga- 
ninius ir konstitucinius įstatymus), bet galima įžvelgti tokias pagrindines 
įstatymų leidybos proceso stadijas: 1) įstatymų leidybos iniciatyvos teisės 
įgyvendinimas; 2) įstatymo projekto svarstymas komitetuose ir parlamen- 
te; 3) įstatymo projekto priėmimas; 4) įstatymo pasirašymas ir priėmimas. 

Įstatymų leidybos iniciatyvos teisė reiškia, kad įstatymų projektus 
ir siūlymus dėl jų leidybos pateikia atitinkami tai daryti įgalioti subjek- 
tai. Tačiau parlamentas yra įpareigotas pagal teisės aktų nuostatas pateiktus 
įstatymų projektus svarstyti, bet nebūtinai priimti. Teisės doktrinoje įsta- 
tymų leidybos iniciatyvos teisė suvokiama plačiąja ir siaurąja prasmėmis. 
Siaurąja — tai kompetentingų valstybės institucijų ir asmenų teisė siūlyti 
įstatymų leidybos institucijai naują įstatymą, jau esančių įstatymų pakei- 
timus ir papildymus, pateikiant siūlymų ar parengiant projektą, kuriuos 
parlamentas privalo išnagrinėti. Plačiąja — sietina su piliečių politinėmis 
teisėmis, suprantama kaip piliečių teisė dalyvauti valstybės valdyme. Šią 
teisę turi visi piliečiai, bet įstatymų leidybos institucija nesaistoma įsipa- 
reigojimų būtinai svarstyti šiuos siūlymus ar projektus. Įstatymo inicia- 
tyvos teisę, kurią nustato konkrečios šalies konstitucija ar įstatymas, turi 
apibrėžtas subjektų skaičius. Šia teise dažniausiai gali naudotis kiekvienas 
parlamentaras arba jų grupė (vienų arba abejų rūmų nariai), neretai valsty- 
bės vadovai, vyriausybė, o kartais ir tam tikros savivaldos ar kitos valstybės 
institucijos, atitinkamas rinkimų teisę turinčių piliečių skaičius. Ispanijoje 
įstatymų projektus gali inicijuoti vyriausybė, Deputatų Rūmai ir Senatas, 
autonominių bendruomenių asamblėjos (netiesiogiai per vyriausybę) ir 
500 tūkst. piliečių (tačiau jie negali inicijuoti organinių įstatymų ir įsta- 
tymų, sprendžiančių mokesčių, tarptautinių santykių ir malonės teikimo 
klausimus)*!*. Čekijoje įstatymų projektus gali teikti deputatai ir jų grupės, 
Senatas, vyriausybė bei aukštesniojo teritorinio savivaldos vieneto atstovas. 
Čilėje įstatymų iniciatyvos teisę turi prezidentas ir bet kuris iš deputatų 
ar senatorių, tačiau siūlymas negali būti pasirašytas daugiau nei dešimties 
deputatų ar daugiau nei penkių senatorių. Be to, Čilėje mokesčių, viešo- 
jo administravimo biudžeto ir įdarbinimo įstatymai gali kilti tik iš Atsto- 
vų Rūmų, o dėl amnestijos ir malonės — tik iš Senato. Estijoje įstatymų 
iniciatyvos teisė suteikta parlamentarams, parlamento frakcijoms bei ko- 
mitetams, vyriausybei ir prezidentui (dėl Konstitucijos pataisų). Įstatymų 
iniciatyvos teisė gana detaliai reglamentuota Graikijoje: ši teisė iš esmės 
priskirta parlamentui ir vyriausybei, o tam tikrais Konstitucijoje konkrečiai 


“5 Apie įstatymų leidybą Ispanijoje [interaktyvus, žiūrėta 2014-12-11]. Prieiga per inter- 
netą: <http://www.nyulawglobal.org/globalex/spain.htmž Types >. 

nustatytais atvejais — finansų ar kitam kompetentingam ministrui. Italijoje 
tokia teisė suteikta vyriausybei, kiekvienam parlamento rūmų nariui, taip 
pat konstituciniame įstatyme numatytoms institucijoms ir įstaigoms bei 50 
tūkst. piliečių. Latvijoje įstatymus inicijuoti gali prezidentas, Ministrų Ka- 
binetas, Saeimos komitetai, mažiausiai penki Saeimos nariai ir 1/10 rinkėjų, 
Lenkijoje įstatymų leidybos iniciatyvos teisė priklauso deputatams, Senatui, 
prezidentui, Ministrų Tarybai ir 100 tūkst. piliečių, Prancūzijoje įstatymų 
iniciatyva suteikta ministrui pirmininkui ir parlamento nariams. Rusijoje 
šios teisės subjektų sąrašas gana ilgas: įstatymus gali inicijuoti prezidentas, 
Federacijos Taryba ir jos nariai, Valstybės Dūmos deputatai, vyriausybė ir 
Rusijos Federacijos subjektų įstatymų leidžiamosios institucijos, o jų kom- 
petencijai priskirtais klausimais — Konstitucinis ir Aukščiausiasis teismai. 
Slovėnijoje įstatymų leidybos iniciatyva priklauso vyriausybei, deputatams 
ir 5 tūkst. rinkėjų, o Vokietijoje įstatymų projektus Bundestagui teikia vy- 
riausybės, Bundestago nariai ir Bundesratas. Galima paminėti, kad į Nor- 
vegijos Stortingą daugiausia įstatymų projektų patenka iš vyriausybės“!“. 
Prancūzijos Konstitucija nustato, kad įstatymų leidybos iniciatyvos teisė 
kartu priklauso ministrui pirmininkui ir parlamento nariams. 

Pateiktas įstatymo projektas yra registruojamas, tada sprendžiama, 
kokiam komitetui perduoti jį svarstyti. Toks komitetas vertinamas kaip pa- 
grindinis tam įstatymo projektui. Kai komitetas įvertina pateiktąjį projektą 
ir padaro išvadas, priimamas sprendimas tęsti šio projekto svarstymą — grą- 
žinti jį tobulinti ar atmesti. Jeigu nusprendžiama įstatymo projektą svarsty- 
ti, tai daroma parlamento posėdyje keletą kartų, atsižvelgiant į konkrečioje 
šalyje įtvirtintas taisykles. Pvz., Jungtinės Karalystės Bendruomenių Rū- 
muose įstatymo projektas yra svarstomas tris kartus ir papildomai — komi- 
tetuose. Jeigu įstatymo projektas šiuose rūmuose priimamas, toliau iš esmės 


ta pati svarstymo procedūra vyksta Lordų Rūmuose“!* 


„Kanados parlamen- 
te, kuris remiasi britiškuoju modeliu, įstatymo svarstymo procedūrą irgi 
sudaro trys skaitymai“'“. Kanados Konstitucijoje nustatyta, kad bet kokie 
įstatymų projektai dėl biudžeto asignavimų, mokesčių ar muitų nustatymo 
rengiami Bendruomenių Rūmuose. Slovėnijoje įprastinė įstatymų leidy- 
bos procedūra per Valstybės Susirinkimą susideda iš trijų įstatymo pro- 


jekto svarstymų. Įstatymų leidybos iniciatyvos teisė priklauso kiekvienam 


“4 Apie įstatymų leidybą Norvegijoje interaktyvus, žiūrėta 2014-12-18]. Prieiga per in- 
ternetą: <https://wwuw.stortinget.no/en/In-English/About-the-Storting/ Legislation/ >. 
“5 Parliament. London: HMSO, 1991, p. 58—60. 

Valstybės Susirinkimo deputatui, Valstybės Tarybai, vyriausybei ir 5 tūkst. 
piliečių, turinčių rinkimų teisę. Kad įstatymas būtų priimtas, reikalinga 
posėdyje dalyvaujančių deputatų balsų dauguma. Vokietijoje įstatymų pro- 
jektus Bundestagui teikia vyriausybė ir jo nariai arba Bundesratas. Federa- 
linės vyriausybės įstatymų projektai pirmiausia turi būti pateikiami Bun- 
desratui. Šis turi teisę per šešias savaites pareikšti savo nuomonę dėl šių 
projektų, terminas gali būti pratęstas iki devynių savaičių. Įstatymus priima 
Bundestagas, projektas svarstomas triskart ir tik tada perduodamas Bundes- 
ratui, kurio pritarimas pagal Konstitucijos nuostatas tam tikrais atvejais gali 
būti būtinas, bet daugeliu atvejų galutinis žodis priklauso Bundestagui""". 
Jeigu įstatymui reikalingas Bundesrato pritarimas, šis kartu su vyriausybe 
gali pareikalauti sukviesti komisiją, sudarytą iš Bundestago ir Bundesra- 
to narių, ir bendrai svarstyti pateiktus projektus. Suomijos Eduskuntoje 
įstatymo projektai svarstomi ne trijų, o dviejų skaitymų procedūra“!“. Pas- 
kutinio svarstymo metu pirmiausia balsuojama pastraipsniui ir tik tada — 
už visą įstatymo projektą ir, jeigu tam pritaria reikiama parlamento narių 
dauguma, įstatymas laikomas priimtu. Graikijos Taryboje (Nacionalinė- 
ję Bulėje) tarp įstatymo svarstymo parlamente posėdžių būtina minimali 
septynių dienų pertrauka“““. Jeigu šalyje veikia dvejų rūmų parlamentas, 
procedūra kartojama kituose parlamento rūmuose. Taikant nedideles išim- 
tis, įstatymui priimti dažniausiai reikalingas abejų rūmų pritarimas. Jeigu 
rūmams nepavyksta susitarti, iš abejų rūmų narių sudaroma derinamoji ko- 
misija, kuri mėgina suvienodinti abejų rūmų siūlomus keitimus, įvertinti 
pateiktas pastabas ir pašalinti prieštaras. Japonijoje įstatymų projektui pri- 
imti reikalingas abejų parlamento rūmų pritarimas, bet įstatymų projektai 
įprastai pradedami svarstyti Atstovų Rūmuose, tad galutinis žodis dažniau- 


60. Šiems atmetus įstatymo projektą, Atstovų 


siai tenka Tarėjų Rūmams 
Rūmai formaliai tebeturi galimybę patvirtinti projektą ir jį paskelbti, bet 
tam reikalingas 2/3 visų Rūmų posėdžio narių pritarimas. Čilėje įstatymo 
projektas, visiškai atmestas jį svarstančių antrųjų parlamento rūmų, vertina- 
mas jungtinės, iš vienodo deputatų ir senatorių skaičiaus sudarytos komi- 


“"  HERINGA, A. W.; KuveR, P. Constitutions Compared. An Introduction to Comparative 
Constitutional Law. Intersentia Antwerpen-Oxtford, 2007, p. 61. 

“V Apie įstatymų leidybą Graikijoje [interaktyvus, žiūrėta 2014-11-27]. Prieiga per in- 

439 





X skyrius 


sijos, kuri pasiūlo galimą problemos sprendimo variantą. Rusijoje įstatymų 
projektai teikiami Valstybės Dūmai, kuri juos priima visų deputatų balsų 
dauguma. Konstitucijoje nustatyta, kad įstatymų projektai dėl mokesčių 
įvedimo ar panaikinimo, atleidimo nuo jų mokėjimo, valstybės paskolos 
lakštų išleidimo, valstybės finansinių įsipareigojimų pakeitimo ir kiti įsta- 
tymų projektai, numatantys iš federalinio biudžeto dengiamas išlaidas, gali 
būti teikiami tik esant vyriausybės išvadai. Valstybės Dūmos priimti įsta- 
tymai per penkias dienas perduodami svarstyti Federacijos Tarybai, kuri 
šiems įstatymams pritaria, jeigu už juos balsuoja daugiau kaip pusė visų 
šių rūmų narių, arba jeigu įstatymas per keturiolika dienų nebuvo svars- 
tytas Federacijos Taryboje. Jeigu minėtoji Taryba atmeta įstatymą, abeji 
rūmai gali sudaryti derinimo komisiją kilusiems nesutarimams spręsti, vė- 
liau pakartotinai svarstyti įstatymą Valstybės Dūmoje. Federacijos Tarybos 
sprendimo galia gali būti įveikiama, jeigu pakartotinio balsavimo metu už 
jį balsavo ne mažiau kaip 2/3 visų Valstybės Dūmos deputatų. Italijoje įsta- 
tymus leidžia abeji parlamento rūmai kartu. Kiekvienas įstatymo projektas, 
pateiktas kiekvieniems rūmams, pirmiausia patvirtinamas pastraipsniui, o 
vėliau — ir visas. Referendumas skelbiamas siekiant iš dalies arba visiš- 
kai panaikinti įstatymą, kai to pareikalauja 500 tūkst. rinkėjų arba penkių 
regionų tarybos. Neleidžiama vykdyti referendumų dėl įstatymų, regu- 
liuojančių biudžeto, mokesčių, amnestijos ir malonės teikimo, leidimo ra- 
tifikuoti tarptautines sutartis klausimus. Lenkijos Seimas įstatymo projektą 
svarsto trimis skaitymais ir priima paprastąja balsų dauguma, dalyvaujant 
ne mažiau kaip pusei nustatytojo deputatų skaičiaus. Seimo priimtą įsta- 
tymą jo pirmininkas perduoda Senatui, kuris per 30 dienų nuo pateikimo 
gali jį priimti be pakeitimų, patvirtinti pataisas arba visiškai atmesti. Jei- 
gu Senatas laiku nepriima atitinkamo nutarimo, laikoma, kad įstatymas 
patvirtintas Seimo priimta redakcija. Senato nutarimas, kuriuo įstatymas 
atmetamas, arba Senato nutarime siūloma pataisa laikomi priimtais, jeigu 
Seimas jų neatmeta absoliučia balsų dauguma. 

Įstatymo pasirašymo ir paskelbimo (promulgavimo) stadija. 
Valstybės vadovas turi atitinkamą terminą apsispręsti dėl priimto įstatymo. 
Per numatytąjį terminą valstybės vadovas, naudodamasis veto teise, gali 
pasirašyti įstatymą ir jį paskelbti, t. y. promulguoti, arba grąžinti parlamen- 
tui su konkrečiomis pastabomis. Teoriškai veto teisė gali būti dvejopa — ab- 
soliuti ir sąlyginė. Absoliuti veto teisė demokratinėse valstybėse valstybių 
vadovams nesuteikiama, bet jeigu tokia teisė egzistuotų, valstybės vadovo 
atsisakymas pasirašyti įstatymą būtų galutinis ir neperžiūrimas. Sąlyginė, 
arba atidedamojo veto, teisė pasaulyje gana paplitusi. Pabrėžtina, kad Pran- 
cūzijos vadovas gali tik prašyti parlamento pakartotinai peržiūrėti įstatymą, 

bet iš esmės teisės vetuoti jis neturi“! 


„ Jungtinėje Karalystėje pagal kons- 
titucines konvencijas monarchas neturi veto teisės tiems įstatymams, ku- 
riuos priima abeji parlamento rūmai, — įstatymams pritariama „patarus“ 
kompetentingam ministrui. Bendruomenių Rūmų pirmininkas praneša 
parlamentui, kad Karalienė įstatymą pasirašė, bet pagal konstitucines kon- 
vencijas tai — tik formali procedūra“?. Šią teisę turintys valstybės vadovai 
gali atidėti įstatymo priėmimą ir pareikšti savo prieštaravimus, kuriuos par- 
lamentas turi apsvarstyti. Su pastabomis parlamentas gali sutikti arba ne- 
sutikti, pakartotiniu balsavimu gali įveikti tokį veto pareiškimą, bet tokiu 
atveju reikalinga absoliučioji arba kvalifikuotoji balsų dauguma. Čekijos 
prezidentas per penkiolika dienų nuo įstatymo jam pateikimo dienos turi 
teisę nurodydamas grąžinimo pagrindą grąžinti priimtą įstatymą, išsky- 
rus konstitucinį, o toks pareikštas veto įveikiamas absoliučia parlamentarų 
balsų dauguma“, Čilėje panaikinti prezidento veto reikia net 2/3 Nacio- 
nalinio Kongreso daugumos““'. Tokia pačia 2/3 balsų dauguma įveikiamas 
ir JAV prezidento veto, bet reikalinga abejų, o ne kurių nors vienų, rūmų 
balsų dauguma“**. Norint atšaukti Rusijos prezidento veto, reikalinga 2/3 
balsų dauguma ir Federacijos Taryboje, ir Valstybės Dūmoje“. Jeigu 
balsuodamas parlamentas pakartotinai priima pirminį įstatymo projektą, 
prezidentui nelieka kitos galimybės, kaip tik patvirtinti tokį parlamen- 
to sprendimą pasirašant ir oficialiai paskelbiant priimtą įstatymą. Estijos 
Respublikos prezidentas turi teisę neskelbti parlamento priimto įstatymo 
ir per keturiolika dienų motyvuotai grąžinti jį parlamentui pakartotinai 
svarstyti. Jeigu parlamentas grąžintąjį įstatymą pakartotinai priima be pre- 
zidento siūlomų pataisų, prezidentas įstatymą arba paskelbia, arba kreipiasi 
į Aukščiausiąjį Teismą ir siūlo įstatymą paskelbti prieštaraujančiu Konsti- 
tucijai (jeigu Teismas pripažįsta įstatymą neprieštaraujančiu Konstitucijai, 
prezidentas jį paskelbia). Graikijos prezidentas turi pasirašyti ir paskelbti 


“1 HERINGA, A. W.; KuveR, P. Constitutions Compared. An Introduction to Comparative 


Constitutional Law. Intersentia Antwerpen-Oxtford, 2007, p. 70. 

62 SAALFELD, T. Gesetzgebung im politischen System Grofbritanniens. Iš: ISMAYR, W. 

(Hrsg.) Gesetzgebung in Westeuropa: EU-Staaten und Europaische Union. 1. Auflage. 

Berlin, 2008, p. 183. 

“5 Apie įstatymų leidybą Čekijos parlamente [interaktyvus, žiūrėta 2014-11-30]. Prieiga 
er internetą: <http://www.czechlegislation.com/en/legislative-process-czech-republic>. 

** Apie įstatymų leidybą Čilėje [interaktyvus, žiūrėta 2014-12-05]. Prieiga per internetą: 

<http://www.nyulawglobal.org/globalex/chile.htmžž. Ordinary Law>. 

“5 Apie įstatymų leidybą JAV [interaktyvus, žiūrėta 2014-12-20]. Prieiga per internetą: 

parlamento įstatymus per vieną mėnesį nuo balsavimo, bet per šį termi- 
ną jis gali grąžinti parlamentui juos persvarstyti, nurodydamas atitinkamas 
grąžinimo priežastis. Jeigu įstatymas vėl priimamas absoliučios visų narių 
daugumos, prezidentas privalo jį pasirašyti ir paskelbti per dešimt dienų nuo 
antrojo balsavimo. Lenkijos Seimo pirmininkas priimtą įstatymą pateikia 
prezidentui, kuris per 21 dienos terminą turi įstatymą pasirašyti ir oficialiai 
paskelbti, grąžinti su pataisomis pakartotinai svarstyti arba iki pasirašymo 
kreiptis į Konstitucinį Tribunolą ir prašyti patikrinti akto konstitucingu- 
mą. Suomijos prezidentas per tris mėnesius nuo įstatymo pateikimo turi 
nuspręsti, ar jį patvirtinti. Be to, jis turi teisę prašyti Aukščiausiojo Teismo 
ar Aukščiausiojo administracinio teismo išvadų dėl pateikto įstatymo. Jeigu 
prezidentas nepatvirtina įstatymo, jis grąžinamas parlamentui pakartotinai 
svarstyti ir šiam antrą kartą priėmus be esminių pakeitimų įsigalioja nepa- 
sirašytas. Tačiau jeigu parlamentas ant-rą kartą nepriima įstatymo, laikoma, 
kad jis neįsigaliojo. Čekijoje priimti įstatymai pasirašomi Atstovų Rūmų 
pirmininko, prezidento ir ministro pirmininko. Kanadoje įstatymo projek- 
tas, skirtas Karalienei pasirašyti, neturi jokios galios tol, kol generalguber- 
natorius abejiem Parlamento rūmams nepraneša gavęs Karalienės Tarybos 
pritarimą. Suomijoje įstatymas turėtų būti pasirašytas prezidento ir kontra- 
signuotas atitinkamo ministro. Pasitaiko atvejų, kai dėl tam tikrų priežasčių 
valstybės vadovai laiku nepasirašo įstatymo projekto ir jo negrąžina — tada 
įstatymą dažniausiai pasirašo ir paskelbia parlamento ar vienų parlamento 
rūmų pirmininkas. 

Ypatingos svarstymo taisyklės taikomos tada, kai kyla iniciatyva keisti 
šalies konstituciją. Esant tokiai situacijai skiriasi (dažniausiai būna siaures- 
nis) iniciatyvos teisės turėtojų sąrašas, kitokie svarstymo etapai ir konstitu- 
cijos keitimo įsigaliojimo tvarka. Daugumos šalių konstitucijose numatyta, 
kad šio dokumento keitimas yra išimtinai parlamento galia, kuria jis kartais 
dalijasi su tauta. Čilės Konstitucijos keitimo iniciatyvos teisė priklauso pre- 
zidentui ir bet kuriam Nacionalinio Kongreso nariui, o tam, kad būtų pa- 
tvirtinta, Konstitucijos pataisa turi gauti 3/5 ją palaikančių parlamentarų 
balsų daugumą abejuose parlamento rūmuose. Jeigu minėtoji pataisa susi- 
jusi su Konstitucijos I, III, VIII, XI, XII arba XV skyrių nuostatų keitimu, 
abejuose parlamento rūmuose už ją turi balsuoti 2/3 parlamentarų. Jeigu 
prezidentas visiškai atmeta Konstitucijos pataisą, patvirtintą abejuose par- 
lamento rūmuose, kurie ir toliau šią pataisą remia 2/3 parlamentarų balsų 
dauguma, prezidentas privalo ją promulguoti, nebent nusprendžia konsul- 
tuotis su piliečiais surengdamas plebiscitą. Estijoje inicijuoti Konstitucijos 
pakeitimą turi ne mažiau kaip 1/5 visų parlamento narių arba prezidentas. 
Šalyje esant nepaprastajai ar karo padėčiai, negali būti keičiama Konstitu- 

cija ar inicijuojamas jos pataisų svarstymas — pirmojo skirsnio „Bendrosios 
nuostatos“ ir penkioliktojo „Konstitucijos keitimas“ nuostatos gali būti 
keičiamos tik referendumu priimtu įstatymu, dviejų parlamentų iš eilės 
arba parlamento dėl būtinojo reikalingumo. Įstatymo projektas dėl Konsti- 
tucijos keitimo parlamente yra svarstomas tris kartus, tarp pirmojo ir ant- 
rojo svarstymo paliekant ne mažesnę kaip trijų mėnesių, o tarp antrojo ir 
trečiojo — ne mažesnę kaip mėnesio pertrauką. Graikijoje iš naujo svarsto- 
mos visos Konstitucijos nuostatos, išskyrus tas, kurios valdymo formą nu- 
stato kaip parlamentinę respubliką, ir tam tikrus konkrečiai nurodytus 
straipsnius. Prašymas peržiūrėti Konstituciją turėtų būti pateikiamas ne 
mažiau kaip 50 parlamento narių ir priimamas 3/5 visų jo narių balsų dau- 
guma dviem balsavimais, tarp kurių yra bent vieno mėnesio tarpas. Kons- 
titucijos neleidžiama keisti, jeigu nuo ankstesnio jos keitimo pabaigos ne- 
praėjo penkeri metai. Kai Ispanijoje siūloma keisti visą Konstitucijos teks- 
tą arba tam tikras konkrečiai įvardytas jos dalis, būtina, kad tokiam siūly- 
mui 2/3 balsų dauguma pritartų kiekvienų parlamento rūmų nariai. Pri- 
ėmus tokį sprendimą, Generaliniai Rūmai yra paleidžiami. Naujai išrinkti 
Rūmai patvirtina sprendimą keisti Konstituciją, pradeda svarstyti naują 
Pagrindinio Dokumento tekstą ir turi pakartotinai jam pritarti 2/3 balsų 
dauguma. Generalinių Rūmų patvirtintas pakeistos Konstitucijos tekstas 
teikiamas ratifikuoti referendumu, jeigu tokį siūlymą per penkiolika dienų 
pateikia 1/10 kurių nors rūmų narių. Italijoje Konstituciją keičiantys ir kiti 
konstituciniai įstatymai priimami kiekvienuose iš rūmų dviem vienas po 
kito vykstančiais balsavimais, tarp kurių daroma ne trumpesnė kaip trijų 
mėnesių pertrauka. Per antrąjį balsavimą tokiems įstatymams turi pritarti 
absoliuti kiekvienų rūmų narių dauguma. Minėtieji įstatymai teikiami re- 
ferendumui, jeigu per tris mėnesius nuo jų paskelbimo to pareikalauja 
1/5 kurių nors rūmų narių arba 500 tūkst. rinkėjų, arba penkios regionų 
tarybos. Japonijoje Konstitucijos pataisos gali būti inicijuojamos parlamen- 
to, pritariant ne mažiau kaip 2/3 visų abejų rūmų narių daugumai. Kons- 
titucijos nustatyta tvarka rūmams pritarus jos pataisoms, inicijuojamas vi- 
suotinis referendumas arba specialieji rinkimai, per kuriuos rinkėjai teikia- 
miems Konstitucijos keitimo siūlymams turi pritarti tokia pat balsų daugu- 
ma kaip ir parlamento rūmuose. Galutinai patvirtinti Konstitucijos pakei- 
timai nedelsiant pasirašomi Imperatoriaus Tautos vardu ir tampa sudeda- 
mąja Konstitucijos dalimi. Jeigu du trečdaliai abejų rūmų narių nutaria 
esant reikalinga, JAV Kongresas gali siūlyti Konstitucijos pataisas arba, 
prašant dviem trečdaliams valstijų įstatymų leidžiamųjų susirinkimų, — su- 
šaukti Konventą pataisoms siūlyti. Abiem atvejais tokios pataisos įsigalioja, 
jeigu jas ratifikuoja 3/4 valstijų įstatymų leidžiamieji susirinkimai arba 

3/4 valstijų konventai. Kanados Konstituciją pagal oficialų Didžiuoju Ka- 
nados antspaudu patvirtintą generalgubernatoriaus pranešimą galima keis- 
ti tik tada, kai tai leidžia Senato ir Bendruomenių Rūmų bei bent 2/3 pro- 
vincijų, kurių gyventojai sudaro ne mažiau kaip 50 proc. visų provincijų 
gyventojų, įstatymų leidžiamosios valdžios nutarimai. Kinijoje teisė siūlyti 
Konstitucijos pakeitimus pripažįstama tik dviem subjektams: 1/5 Naciona- 
linio Liaudies Kongreso deputatų ir Nacionalinio Liaudies Kongreso nuo- 
latiniam komitetui. Konstitucijos pakeitimai laikomi priimtais, jeigu už 
juos balsavo daugiau nei 2/3 visų Kongreso deputatų. Įstatymai ir nutari- 
mai priimami visų Nacionalinio Liaudies Kongreso deputatų balsų daugu- 
ma. Latvijos Konstitucija gali būti keičiama, jeigu posėdyje dalyvauja bent 
2/3 Saeimos narių. Pagrindinio Įstatymo pataisa svarstoma tris kartus ir 
tokiam siūlymui turi pritarti bent 2/3 visų parlamentarų. Tik referendumu 
gali būti pritariama Saeimos priimtam Konstitucijos keitimo įstatymui, jei- 
gu juo keičiamas Konstitucijos 1 straipsnis, nustatantis, kad Latvija yra 
nepriklausoma demokratinė respublika; 2 straipsnis, kuriame skelbiama, 
kad Latvijos valstybės suvereni valdžia priklauso Tautai; ir 3, 4, 6 ar 
77 straipsniai. Lenkijos Konstitucijos keitimą gali inicijuoti 1/5 deputatų, 
Senatas ir Respublikos Prezidentas. Pagrindinio Įstatymo keitimo projek- 
tas pirmiausia priimamas Seime ir jis turi būti palaikomas kvalifikuotosios 
2/3 deputatų daugumos. Vėliau toks Konstitucijos keitimo projektas per 
60 dienų turi būti priimamas Senate, už jį balsuojant absoliučiai senatorių 
daugumai. Vykstant Konstitucijos keitimo procesui, negali dominuoti nė 
vieni iš parlamento rūmų, be to, turėtų būti jų bendras sutarimas dėl šio 
dokumento keitimo. Norvegijoje biliai, susiję su Konstitucijos papildymu, 
negali būti priimti dalyvaujant mažiau nei 2/3 Stortingo narių. Prancūzijos 
Pagrindinio Įstatymo keitimo iniciatyvos teisė priklauso prezidentui, vei- 
kiančiam ministro pirmininko siūlymu, ir parlamento nariams. Dėl Kons- 
titucijos keitimo projekto turi būti balsuojama abejuose rūmuose, priimant 
vienodos redakcijos tekstą. Pakeitimas laikomas galutiniu, kai yra patvirti- 
namas referendumu, bet neteikiamas referendumui, jeigu prezidentas nu- 
sprendžia jį teikti į kongresą sušauktam parlamentui. Šiuo atveju laikoma, 
kad svarstomam Konstitucijos keitimo projektui pritarta, jeigu už jį bal- 
suoja 3/5 dalyvavusių narių (dauguma). Rusijoje siūlymus dėl Konstituci- 
jos pataisų gali teikti prezidentas, Federacijos Taryba, Valstybės Dūma, 
vyriausybė, Rusijos Federacijos subjektų įstatymų leidžiamosios (atstovau- 
jamosios) institucijos ir ne mažesnė kaip 1/5 Federacijos Tarybos narių ar 
Valstybės Dūmos deputatų grupė. Konstitucijos 1, 2 ir 9 skirsnių nuostatų 
negali peržiūrėti Federalinis Susirinkimas, bet jeigu tokį siūlymą keisti 
nuostatas palaiko 3/5 visų Federacijos Tarybos narių ir Valstybės Dūmos 

deputatų, šaukiamas Konstitucinis Susirinkimas, kuris arba patvirtina 
Konstitucijos nekeičiamumą, arba parengia naują projektą ir jį priima 
2/3 visų jo narių balsų, arba teikia referendumui. Konstitucijos 3—8 skirs- 
nių pataisos priimamos ta pačia tvarka, kaip ir federaliniai konstituciniai 
įstatymai, ir įsigalioja po to, kai joms pritaria ne mažiau kaip 2/3 Rusijos 
Federacijos sub-jektų įstatymų leidžiamosios valdžios institucijų. Slovėni- 
joje siūlymą keisti Konstituciją gali teikti dvidešimt Valstybės Susirinkimo 
deputatų, vyriausybė ir ne mažiau nei 30 tūkst. rinkėjų, bet tokį siūlymą 
svarsto Valstybės Susirinkimas arba, jeigu to reikalauja ne mažesnė nei 
30 deputatų grupė, pataisos yra teikiamos svarstyti Tautai referendumu. 
Konstitucija įsigalioja po jos promulgavimo, o siekiant užtikrinti priėjimą 
prie Konstitucijos normų 2/3 visų Valstybės Susirinkime dalyvavusių de- 
putatų balsų dauguma priimamas konstitucinis aktas. 


5. Kitos parlamento funkcijos ir įgaliojimai 


Pagrindinė parlamento kompetencija, be abejo, yra susijusi su įstatymų 
leidžiamosios valdžios įgyvendinimu, bet tai tikrai nėra vienintelis jo įga- 
liojimas. Galima išvardyti dar keletą svarbių įgaliojimų, kuriuos vykdo par- 
lamentai: susiję su biudžetu ir mokesčiais; valdžios institucijų formavimo; 
kontrolės funkcijos (visų pirma vykdomosios valdžios kontrolė); politinės 
atsakomybės taikymas (apkalta); amnestijos skelbimas; įgaliojimai, susiję 
su užsienio politika, ir kt. Be to, reikėtų prisiminti ir keletą originalių 
įgaliojimų, kurių įstatymų leidžiamosios institucijos dažniausiai nevykdo. 
Pvz., dar visai neseniai Jungtinėje Karalystėje Lordų Rūmai vykdė teis- 
minius įgaliojimus, kurie iš šių parlamento rūmų buvo atimti ir 2005 m. 
Konstitucinės reformos akto pagrindu deleguoti Aukščiausiajam Teismui, 
o nuo 2009 m. spalio lordai teisininkai tapo įsteigto teismo teisėjais. Parla- 
mentams priklauso išimtinė teisė priimti ir keisti mokesčių įstatymus. Nors 
už valstybės biudžeto projekto rengimą yra atsakingos vyriausybės, teisė 
tvirtinti valstybės biudžetą priklauso būtent parlamentams. Švedijoje, re- 
miantis Konstitucijos 9 skyriaus 1 straipsniu, Riksdagas nustato mokesčius 
ir rinkliavas valstybei bei valstybės biudžetą, o parlamentas gautą biudžeto 
projektą išskaido dalimis ir kiekvieną iš jų iš esmės išanalizuoja atitinkami 
komitetai, su kurių veiklos sritimi susijusi gautoji biudžeto projekto da- 
lis““/. JAV Konstitucijoje įtvirtinta, kad Kongresas turi teisę nustatyti bei 
rinkti mokesčius, muitus ir akcizus. Italijoje abeji parlamento rūmai kasmet 
tvirtina Vyriausybės teikiamą biudžetą ir jo vykdymo ataskaitą. Vokietijos 
Pagrindinio Įstatymo 110 straipsnyje numatyta, kad Bundestagui priklau- 
so svarbus įgaliojimas tvirtinti biudžetą. Jeigu parlamentas nesugeba laiku 


6" LaRSSON, T. Governing Sweden. Stockholm: Gotab, 1995, p. 89. 

atlikti šios pareigos, tai gali ne tik neigiamai paveikti visą valstybės valdžios 
sistemą, bet ir tam tikrais atvejais tapti pirmalaikių parlamento rinkimų 
priežastimi, t. y. parlamentas gali būti paleidžiamas anksčiau laiko. Be to, 
parlamentui priklauso ir biudžeto vykdymo kontrolė. 

Parlamentinio valdymo valstybėse parlamentai aktyviai dalyvauja for- 
muojant vykdomosios valdžios institucijas — teikia įgaliojimus veikti vyriau- 
sybei ir gali rinkti prezidentą. Daugelyje šalių susiformavęs konstitucinis 
paprotys, kad ministru pirmininku tampa parlamento rinkimus laimėjusios 
politinės daugumos atstovas, taigi tokia politinė jėga įgyja daugiausia gali- 
mybių formuoti vyriausybę. Kuo didesnė politinė persvara, tuo vieningesnė 
vyriausybė — mažiau ginčų, nei koalicinės vyriausybės atveju. Esant dvejų 
rūmų parlamentui, vyriausybės tvirtinimas dažniausiai priklauso nuo vienų 
— aukštesniųjų ir svarbesniųjų — rūmų pritarimo. Graikijos Konstitucijos 37 
straipsnis aiškiai nustato, kad partijos, turinčios absoliučią vietų parlamen- 
te daugumą, lyderis turėtų būti paskirtas ministru pirmininku. Japonijoje 
ministras pirmininkas renkamas iš parlamento narių priimant atitinkamą 
rezoliuciją, ir šis įgaliojimas yra pirmasis išrinkto parlamento uždavinys. 

Ne mažiau svarbus ir parlamento įgaliojimas rinkti prezidentą. Gana 
komplikuota yra Graikijos prezidento, kurį parlamentas renka penkerių 
metų kadencijai per specialų posėdį atviru balsavimu, rinkimų tvarka. Į 
prezidento vietą išrinktu laikomas tas kandidatas, už kurį balsuoja ne ma- 
žiau kaip 2/3 visų parlamento narių (200 balsų). Tuo atveju, kai už kandi- 
datą balsuoja mažiau parlamentarų, po penkių dienų rengiami pakartoti- 
niai rinkimai. Jeigu ir šio balsavimo metu nesurenkama 2/3 parlamentarų 
balsų, po penkių dienų vėl rengiami pakartotiniai rinkimai. Kandidatas 
laikomas išrinktu, jeigu už jį balsuoja ne mažiau kaip 3/5 visų parlamen- 
tarų (180 balsų). Jeigu trečiojo balsavimo metu, kaip nustato Konstitucijos 
32 straipsnis, nė vienas iš kandidatų nesurenka reikiamos balsų daugumos, 
parlamentas per dešimt dienų nuo šio balsavimo dienos yra paleidžiamas ir 
skelbiami nauji parlamento rinkimai. Naujai išrinktas parlamentas nedels- 
damas atviru balsavimu turi išrinkti šalies prezidentą. Šiuo atveju kandi- 
datui reikia surinkti 3/5 visų parlamento narių balsų. Jeigu jis nesurenka 
reikiamos balsų daugumos, po penkių dienų rengiamas pakartotinis balsa- 
vimas. Išrinktu laikomas kandidatas, už kurį balsavo absoliuti parlamentarų 
dauguma (151 balsas). Jeigu nesurenkamas reikiamas balsų skaičius, po 
penkių dienų skelbiami pakartotiniai rinkimai, tada iš dviejų kandidatų, 
surinkusių daugiausia balsų, išrinktuoju respublikos prezidentu laikomas 
tas, kuris surinko daugiausia balsų. 

Latvijos Respublikos Prezidentas renkamas slaptuoju parlamento 
balsavimu ir už laimėjusį kandidatą turi balsuoti bent 51 parlamentaras — 

absoliuti deputatų dauguma. Pagal Estijos Konstitucijos 79 straipsnio nuos- 
tatas, Rygikogas 2/3 balsų dauguma renka Respublikos Prezidentą. Kandi- 
datūrą gali siūlyti penktadalis deputatų, tačiau jeigu nė vienas kandidatas 
nesurenka reikiamo balsų skaičiaus, formuojamas specialus rinkimų orga- 
nas, sudarytas iš Rygikogo narių bei savivaldos tarybų atstovų, jis ir išrenka 
prezidentą. Italijos Konstitucijos 83 straipsnis reglamentuoja, kad preziden- 
tas renkamas per bendrąjį parlamento rūmų posėdį ir jam išrinkti reikalinga 
2/3susirinkimo narių dauguma (jeigu nepavyksta tokios daugumos surinkti — 
po trečiojo balsavimo užtenka absoliučios daugumos). Vokietijos Pagrin- 
dinio Įstatymo 54 straipsnyje nustatyta, kad prezidentą be svarstymų ren- 
ka Federalinis susirinkimas, susidedantis iš Bundestago narių ir vienodo 
skaičiaus narių, kuriuos federalinių žemių tautos atstovybės išrenka pagal 
proporcinės rinkimų sistemos principus. Išrinktu laikomas tas, kuris gau- 
na Federalinio susirinkimo balsų daugumą. Jeigu šios daugumos per du 
rinkimų turus nesurenka nė vienas kandidatas, išrinktu laikomas tas, kuris 
gauna daugiausia balsų kitame rinkimų ture. Be to, parlamentai prisideda 
prie aukščiausių konstitucinę kontrolę vykdančių teismų formavimo, skiria 
į pareigas valstybės banko vadovą, valstybės kontrolierių, generalinį proku- 
rorą, ombudsmeną ir kitus valstybės pareigūnus. Reikėtų pabrėžti, kad visi 
Čekijos Konstitucinio Teismo teisėjai į pareigas yra skiriami prezidento ir 
tvirtinami Senato. Estijos parlamentas prezidento teikimu į pareigas skiria: 
Aukščiausiojo Teismo pirmininką, Estijos banko valdybos pirmininką, gene- 
ralinį auditorių ir vyriausiąjį kariuomenės vadą, o Aukščiausiojo Teismo pir- 
mininko siūlymu — Aukščiausiojo Teismo teisėjus ir Estijos banko valdybos 
narius. Vokietijoje, kaip įtvirtinta Pagrindinio Įstatymo 94 straipsnyje, pusę 
Konstitucinio Teismo narių renka Bundestagas, o klausimą dėl aukščiausių 
federalinių teismų rinkimo sprendžia federalinis ministras kartu su teisėjų 
rinkimo komisija, kurios pusę sudaro Bundestago išrinkti nariai. Suomijos 
parlamentas irgi renka tam tikrus valstybės pareigūnus: Suomijos socialinio 
draudimo institucijos valdymo ir kontrolės patikėtinius, parlamento om- 
budsmeną, parlamento Bibliotekos tarybą, Suomijos banko valdytoją ir kitus 
pareigūnus, numatytus Konstitucijoje ar kituose teisės aktuose. 

Kalbant apie parlamentinio valdymo šalyse parlamentų atliekamą 
kontrolės funkciją pabrėžtina, kad, didžiausi įgaliojimai, be abejo, jiems 
yra suteikiami vyriausybės kontrolės srityje. Pvz., Jungtinėje Karalystėje 
Bendruomenių Rūmų įgaliojimas kontroliuoti vykdomąją valdžią verti- 
namas kaip svarbiausia parlamento funkcija po įstatymų leidybos“**. Par- 
lamentas gali kontroliuoti vyriausybę teikdamas paklausimus, į kuriuos ši, 


“5 ADLER, J. Constitutional and Administrative Law. MacMillan, 1994, p. 178. 

kaip kolegiali institucija, arba jos sudėtyje esantys ministrai privalo atsa- 
kyti per nustatytą terminą. Įdomus Norvegijos Konstitucijos 82 straipsnis, 
nurodantis, kad vyriausybė turi pateikti Stortingui visą informaciją, kuri 
yra procedūriškai būtina susirinkime nagrinėjamais klausimais. Negalima 
teikti neteisingos ar klaidingos informacijos Stortingui ar jo organams. Jei- 
gu atsakymai į paklausimus parlamento netenkina, ši institucija gali imtis 
griežtesnių priemonių vyriausybei suvaldyti. Viena visos vyriausybės ir 
atskirų ministrų kontrolės formų yra interpeliacija. Jos esmė — prašymas 
pasiaiškinti dėl tam tikrų veiksmų ar neveikimo. Neretai šia kontrolės for- 
ma naudojasi opozicinės politinės jėgos, nepatekusios į vyriausybės sudėtį, 
laikydamos tai vyriausybės veiklos kritika. Pateikti atsakymai į interpeliaci- 
ją yra aptariami posėdyje ir priimamas galutinis sprendimas, kuris gali lemti 
net konkretaus ministro atsistatydinimą. Griežčiausia vyriausybės kontrolės 
forma yra nepasitikėjimo procedūra, pradedama atitinkamos parlamentarų 
grupės iniciatyva. Tokia kontrolės forma gali pasinaudoti tie parlamento 
rūmai, kurie suformavo vyriausybę, jeigu ją formuojant dalyvavo tik jie 
vieni. Nepasitikėjimas pareiškiamas raštu, svarstomas ir balsuojama dėl jo 
paskelbimo. Reikiamai parlamentaro daugumai pritarus, vyriausybei ar ati- 
tinkamam jos nariui pateikiamas nepasitikėjimo votumas. Tam tikrose ša- 
lyse prašymą patvirtinti pasitikėjimą gali pateikti pati vyriausybė, jeigu nori 
įsitikinti, ar tinkamai vykdo jai suteiktus įgaliojimus. Vyriausybė Čekijoje 
yra atskaitinga Atstovų Rūmams ir per trisdešimt dienų nuo paskyrimo turi 
jiems prisistatyti, o pastarieji balsuoja dėl pasitikėjimo ja. Kiekvienas depu- 
tatas, neperžengdamas savo kompetencijos ribų, gali pareikšti interpeliaciją 
vyriausybei ar jos nariui dėl su jų veiklos sritimi susijusių klausimų. Kaip 
reglamentuoja Konstitucijos 53 straipsnis, vyriausybės nariai, kuriems pa- 
teikta interpeliacija, privalo atsakyti per trisdešimt dienų nuo jos pateikimo. 
Konstitucijos 72 straipsnis numato, kad vyriausybei Atstovų Rūmai gali 
pareikšti nepasitikėjimą, o toks siūlymas gali būti svarstomas, jeigu jį raštu 
pateikė ne mažiau nei penkiasdešimt deputatų. Siūlymas laikomas priimtu, 
jeigu jam pritaria absoliuti deputatų dauguma. Vyriausybė privalo atsista- 
tydinti, jeigu Atstovų Rūmai atmetė jos prašymą balsuoti dėl pasitikėjimo 
ja arba jeigu balsavimu pareiškė nepasitikėjimą. Vyriausybė visada privalo 
atsistatydinti po naujai išrinktų Atstovų Rūmų steigiamojo posėdžio. Grai- 
kijoje vyriausybė privalo prašyti parlamento balsuoti dėl pasitikėjimo per 
penkiolika dienų nuo tos dienos, kai ministras pirmininkas davė priesaiką, 
ir tai gali padaryti bet kuriuo kitu metu. Parlamentas gali nuspręsti atsiimti 
savo pasitikėjimą iš vyriausybės ar jos nario, ir toks siūlymas turėtų būti 
pasirašytas bent 1/6 visų parlamento narių. Siūlymas pareikšti nepasitikė- 
jimą priimamas tik tada, kai jį patvirtina absoliuti visų parlamento narių 

dauguma. Pagal Ispanijos Konstitucijos 108 straipsnį, vyriausybė už savo 
veiklą yra solidariai atskaitinga Deputatų Rūmams (Kongresui), ji (kie- 
kvienas jos narys) privalo atsakyti į Rūmų pateikiamus klausimus ar inter- 
peliacijas. Konstitucijos 113 straipsnis reglamentuoja, kad Deputatų Rū- 
mai gali reikalauti vyriausybės politinės atsakomybės, absoliučia balsų dau- 
guma išreikšdami nepasitikėjimą. Nepasitikėjimo rezoliuciją turėtų teikti 
ne mažiau kaip 1/10 deputatų ir pasiūlyti kandidatą į ministro pirmininko 
pareigas. Japonijos Konstitucijos 16 straipsnyje teigiama, kad jeigu Atsto- 
vų Rūmai priima nepasitikėjimo vyriausybe (arba atmeta pasitikėjimo ja) 
rezoliuciją, visa vyriausybė privalo atsistatydinti arba paleisti parlamentą 
per dešimt dienų nuo nepasitikėjimo pareiškimo datos. Lenkijos Konstitu- 
cijos 158 straipsnis numato, kad nepasitikėjimą Ministrų Taryba, kuriame 
kartu nurodomas ir konkretus kandidatas į Ministrų Tarybos pirmininkus, 
Seimas reiškia absoliučia deputatų balsų dauguma (ne mažiau kaip 46 de- 
putatų siūlymu). Be to, Seimas gali pareikšti nepasitikėjimą ir konkrečiam 
ministrui. Tokį siūlymą gali pateikti ne mažiau kaip 69 deputatai. Lenkijos 
Konstitucija numato ne tik nepasitikėjimo, bet ir pasitikėjimo suteikimo 
galimybę — Ministrų Tarybos pirmininkas gali kreiptis į Seimą ir prašy- 
ti pareikšti pasitikėjimą Ministrų Taryba, kuris suteikiamas parlamentarų 
balsų dauguma. Estijos parlamentas sprendžia dėl nepasitikėjimo pareiški- 
mo vyriausybei, Ministrui Pirmininkui ar konkrečiam ministrui. Inicijuo- 
ti nepasitikėjimą, kaip nustatyta Estijos Konstitucijos 97 straipsnyje, gali 
1/5 deputatų, o pareiškiamas visų parlamento narių balsų dauguma. Tiesa, 
kad nepasitikėjimo vyriausybe ar Ministru Pirmininku išreiškimo atveju 
prezidentas per tris dienas vyriausybės siūlymu gali paskelbti neeilinius 
parlamento rinkimus. Italijoje abeji parlamento rūmai suteikia vyriausy- 
bei įgaliojimus veikti, taip išreikšdami pasitikėjimą ja pagal Konstitucijos 
94 straipsnio nuostatas. Kiekvieni rūmai, balsuodami dėl konkretaus vy- 
riausybės nario atskirai, pareiškia pasitikėjimą arba nepasitikėjimą juo ir 
priima motyvuotą sprendimą. Ne vėliau kaip per dešimt dienų nuo vyriau- 
sybės sudarymo, ši prašo parlamento rūmų suteikti jai pasitikėjimą. Tačiau 
rezoliucija dėl nepasitikėjimo vyriausybe turėtų būti pasirašoma ne mažiau 
negu 1/10 vienų parlamento rūmų narių ir negali būti svarstoma anksčiau 
nei po trijų dienų nuo jos įteikimo. Prancūzijos Konstitucijos 49 straips- 
nis numato, kad Nacionalinė Asamblėja iškelia vyriausybės atsakomybės 
klausimą balsuodama dėl nepasitikėjimo rezoliucijos. Ši laikoma priimti- 
na, jeigu ją pasirašo ne mažiau kaip 1/10 Nacionalinės Asamblėjos narių. 
Išskyrus Konstitucijoje numatytą išimtį, deputatas negali pasirašyti dau- 
giau kaip trijų rezoliucijų per vieną eilinę sesiją ir daugiau kaip vienos per 
neeilinę. Jeigu Nacionalinė Asamblėja priima nepasitikėjimo pareiškimą, 

nepritaria programai ar bendros politikos deklaracijai, Ministras Pirminin- 
kas privalo pateikti prezidentui pareiškimą dėl vyriausybės atsistatydinimo. 
Suomijos Vyriausybė yra atskaitinga parlamentui ir gali veikti tik turėdama 
jo pasitikėjimą. Kaip įtvirtinta Suomijos Konstitucijos 43 straipsnyje, ne 
mažiau kaip dvidešimties parlamento narių grupė gali pareikšti interpelia- 
ciją vyriausybei ar konkrečiam ministrui dėl vyriausybės ar ministro įga- 
liojimų. Baigiant svarstyti interpeliaciją, parlamente turėtų būti surengtas 
pasitikėjimo balsavimas, jeigu nepasitikėjimas vyriausybe ar ministru buvo 
pareikštas debatų metu. Slovėnijos Konstitucijos 118 straipsnyje nustatyta, 
kad interpeliaciją vyriausybei ar konkrečiam ministrui Valstybės Susirinki- 
me gali inicijuoti ne mažesnė kaip dešimties deputatų grupė. Jeigu po de- 
batų dėl interpeliacijos visų deputatų dauguma balsuodami pareiškia nepa- 
sitikėjimą vyriausybe ar tam tikru ministru, tokia vyriausybė ar konkretus 
ministras yra atstatydinami. Konstitucijos 117 straipsnis numato galimybę 
balsuoti dėl pasitikėjimo vyriausybe — jeigu vyriausybė balsavimo metu 
negauna visų deputatų balsų daugumos palaikymo, Valstybės Susirinkimas 
per 30 dienų privalo išrinkti naują Ministrą Pirmininką arba per naują 
balsavimą pareikšti pasitikėjimą pareigas einančiu Ministru Pirmininku, o 
nepavykus to padaryti prezidentas paleidžia Valstybės Susirinkimą ir skel- 
bia naujus rinkimus. 

Parlamentas ar vieni jo rūmai gali inicijuoti apkaltą svarbiausiems vals- 
tybės pareigūnams, kuriems šią atsakomybės formą numato šalies konsti- 
tucija ar įstatymai, ir ją vykdyti. Ši atsakomybės forma yra politinė, nes 
šia procedūra asmuo pašalinamas iš pareigų ir gali vykti tolesnis jo bau- 
džiamasis persekiojimas. Dažniausiai apkalta gali būti taikoma prezidentui, 
parlamento nariams, aukščiausiųjų teismų teisėjams ir ministrams. Ji gali 
būti inicijuojama skirtingais pagrindais: už valstybės išdavimą (Prancūzija, 
Suomija), už konstitucijos nuostatų pažeidimą (Vokietija), už korupciją ir 
kitus sunkius nusikaltimus (JAV). Tam tikrai parlamentarų grupei pasinau- 
dojus apkaltos iniciatyvos teise, pradedama pasirengimo apkaltai procedūra 
ir šioje stadijoje padėties analizė patikima specialiai tam tikslui sudaromai 
komisijai, kurios pirminė išvada lemia tolesnę proceso eigą. Jeigu tyrimą 
atlikusi institucija suformuluoja konkrečius kaltinimus, pradedama apkal- 
tos procedūra, kurios metu parlamentas arba vieni iš parlamento rūmų 
tampa sprendžiamąja institucija, priimančia galutinį sprendimą dėl asmens 
pašalinimo iš einamų pareigų. Tokiu atveju balsuojama per posėdį, ir sie- 
kiant pašalinti kaltinamą asmenį iš pareigų reikalinga absoliuti arba kvalifi- 
kuotoji balsų dauguma. Kai kuriose valstybėse (pvz., Vokietijoje, Italijoje) 
galutinį sprendimą priima Konstitucinis Teismas, o parlamentas tik a 
kia kaltinimus. Čekijos Konstitucijos 65 straipsnis numato, kad Senatas, 

turėdamas Atstovų Rūmų sutikimą, gali pateikti Konstituciniam Teismui 
kaltinimą Prezidentui valstybės išdavimu, šiurkščiu Konstitucijos pažeidi- 
mu ar kitais konstitucinės tvarkos pažeidimais. Už minėtuosius pažeidimus 
Konstitucinis Teismas gali nuspręsti pašalinti prezidentą iš pareigų be teisės 
jam vėl kada nors būti išrinktam Respublikos Prezidentu. Senate prita- 
riama siūlymui pateikti minėtąjį konstitucinį kaltinimą prezidentui, jeigu 
už jį balsuoja ne mažesnė nei 3/5 senatorių dauguma. Atstovų Rūmuo- 
se konstituciniam kaltinimui turėtų pritarti ne mažesnė nei 3/5 deputatų 
dauguma. Čilės Atstovų Rūmai gali inicijuoti konstitucinę apkaltos pro- 
cedūrą dėl Konstitucijos, įstatymų pažeidimo ar piktnaudžiavimo valdžia 
prezidentui, ministrams, teisėjams, generolams, admirolams, regionų val- 
dytojams ar provincijų vadovams, ir šis įgaliojimas, pagal Čilės Konstituci- 
jos 52 straipsnį, Atstovų Rūmams yra išimtinis. Senatui Čilės Konstitucija 
suteikia kompetenciją per apkaltos procedūrą veikti kaip teisėjų kolegijai ir 
spręsti, ar kaltinimai yra pagrįsti. Prezidentas gali būti nušalintas apkaltos 
būdu už tai balsuojant 2/3 Senato narių. Be to, Senatas yra ta institucija, 
kuri gali duoti leidimą prezidentui, jeigu šis nori išvykti iš šalies ilges- 
niam nei 30 dienų laikotarpiui ar iki kadencijos pabaigos likus 90 dienų. 
JAV Konstitucijos I straipsnis nurodo, kad Senatui priklauso išimtinė teisė 
svarstyti visas apkaltos bylas, ir nė vienas pareigūnas negali būti nuteistas, 
jeigu tam pritaria mažiau nei 2/3 dalyvaujančių Senato narių. Slovėnijos 
Valstybės Susirinkimas prezidento, vyriausybės vadovo ir ministrų apkaltos 
procedūroje dalyvauja tik tada, jeigu minėtieji pareigūnai, atlikdami savo 
pareigas, šiurkščiai pažeidžia Konstituciją ar kurį nors kitą įstatymą. Vals- 
tybės Susirinkimas gali inicijuoti apkaltos procesą Konstituciniame Teisme 
absoliučia deputatų balsų dauguma. 

Įstatymų leidžiamajai valdžiai priklauso ir įgaliojimas nusikaltimus 
padariusius asmenis atleisti nuo dalies bausmės skelbiant amnestiją. Pap- 
rastai toks gailestingumo aktas paskelbiamas tam tikrai daliai nuteistųjų, 
kurie atleidžiami nuo likusios bausmės atlikimo arba sušvelninama skir- 
toji sankcija. Pavyzdžiui, kaip numato Italijos Konstitucijos 79 straipsnis, 
amnestija ir malonė suteikiamos įstatymu, kuriam pastraipsniui ir visam 
iš karto pritaria kiekvienų parlamento rūmų narių 2/3 dauguma. Parla- 
mentams dar yra suteikti įgaliojimai, susiję su valstybės užsienio politika — 
jie ratifikuoja ir denonsuoja tarptautines sutartis. Kaip numatyta Čekijos 
Konstitucijos 49 straipsnyje, abejų parlamento rūmų pritarimas būtinas 
įvairioms straipsnyje nurodytoms tarptautinėms sutartims (pvz., reglamen- 
tuojančioms asmenų teises ir pareigas) ratifikuoti. Ispanijos Konstitucijos 
94 straipsnis nustato, kurioms tarptautinėms sutartims ir susitarimams 
reikalingas parlamento pritarimas. Kaip įtvirtinta Italijos Konstitucijos 

80 straipsnyje, abeji parlamento rūmai įstatymu patvirtina politinio pobū- 
džio tarptautinių sutarčių ratifikavimą ir sutartis, kuriose numatoma ginčus 
reguliuoti arbitražo teisme ar teisme, kuriomis keičiama teritorija, finansi- 
niai įsipareigojimai ar įstatymai. Čilės Konstitucijos 54 straipsnis nurodo, 
kad išimtinis Kongreso įgaliojimas yra patvirtinti (arba atmesti) tarptauti- 
nes sutartis, kurios yra pateikiamos prezidento prieš tokių sutarčių ratifi- 
kavimą. Būtent parlamentams dažniausiai priskiriama pareiga skelbti karą 
ar sudaryti taikos sutartį bei įvesti šalyje (ar jos dalyje) nepaprastąją padėtį. 
Čekijoje parlamentas sprendžia dėl karo padėties paskelbimo, jeigu šalis 
yra puolama arba reikia vykdyti tarptautinių sutarčių įsipareigojimus imtis 
bendrų gynybos veiksmų. Be to, parlamentas sprendžia dėl Čekijos Res- 
publikos dalyvavimo tarptautinių organizacijų, kurių narė ji yra, gynybos 
sistemose ir teikia pritarimą dėl ginkluotųjų pajėgų dislokavimo šalyje bei 
už jos ribų. Ispanijos Konstitucijos 116 straipsnis nustato, kad karo padėtis 
skelbiama absoliučia Deputatų Rūmų balsų dauguma, kai tokį siūlymą iš- 
imties tvarka teikia vyriausybė. Tokiu atveju Rūmai nustato karo padėties 
galiojimo teritoriją, laiką ir sąlygas. Lenkijos Konstitucijos 116 straipsnio 
pagrindu Seimas sprendžia karo padėties paskelbimo ir taikos sudarymo 
klausimus. Pagal Estijos Konstitucijos 129 straipsnio nuostatas, parlamen- 
tas skelbia nepaprastąją padėtį šalyje, o prezidento siūlymu — karo padė- 
tį, mobilizaciją ir demobilizaciją. Italijoje abeji parlamento rūmai bendru 
sutarimu sprendžia dėl karo padėties skelbimo. Prancūzijos Konstitucijos 
35 straipsnis nustato, kad skelbti karą leidžia parlamentas. Slovėnijos Kons- 
titucijos 92 straipsnyje nurodoma, kad tais atvejais, kai valstybės egzis- 
tavimui kyla didelis pavojus, vyriausybės siūlymu Valstybės Susirinkimas 
priima sprendimą skelbti nepaprastąją ar karo padėtį ir tvirtina būtinas vei- 
kimo priemones, kartu spręsdamas ir dėl karinių pajėgų naudojimo. 


6. Teisinis parlamento nario statusas 


Teisinis parlamento nario statusas įtvirtinamas teisės aktuose: Konstitucijo- 
je, įstatymuose, parlamento statutuose ar reglamentuose. Dažniausiai nu- 
matoma ir sąlyga, kad visas parlamentarui suteikiamas teises asmuo įgyja 
tik tinkamai prisiekęs arba kitu būdu patvirtinęs mandatą. Asmuo, prisiekęs 
su išlygomis arba apskritai atsisakęs tai daryti, netenka parlamento nario 
mandato, t. y. neįgyja visų pagal teisės aktus parlamento nariams suteikia- 
mų teisių ir pareigų. Pabrėžtina, kad parlamentaro statusą gali įgyti asme- 
nys, kurie ne tik atitinka jiems taikomus pozityviuosius cenzus, aptariamus 
analizuojant parlamentų rinkimų procedūras — daugelyje šalių draudžiama 
tapti ar net pretenduoti tapti parlamento nariu einant tam tikras pareigas. 
Pvz., Jungtinėje Karalystėje draudžiama būti Bendruomenių Rūmų nariais 

įvairių teismų teisėjams, valstybės tarnautojams, kariškiams, policijos dar- 
buotojams ir kitiems asmenims“*". Dvejų rūmų parlamentai valstybėse for- 
muojami skirtingai, aukštųjų rūmų parlamento nariai dažniausiai į pareigas 
ne renkami, o skiriami, kartais net iki gyvos galvos. Jungtinės Karalystės 
lordai savo įgaliojimus įgyja, kai atsiranda pagrindas jiems gauti lordo statu- 
są, arba nuo jų paskyrimo dienos (suteikus titulą). Nors rūmų rinkimų tvar- 
ka ir skiriasi, parlamento nario sąvoka apima abejų rūmų narius, bet vienu 
metu jie negali būti abejų rūmų nariais. Griežtas draudimas tuo pat metu 
būti abejų parlamento rūmų nariu yra nustatytas Čekijos Konstitucijos 21, 
Ispanijos Konstitucijos 67, Italijos Konstitucijos 65, Japonijos Konstituci- 
jos 7, Lenkijos Konstitucijos 102, Rusijos Konstitucijos 97 ir Slovėnijos 
Konstitucijos 100 straipsniuose. Be to, daugelis valstybių švelniau ar griež- 
čiau riboja galimybę užsiimti kitokia nei parlamentaro veikla. Dažniausiai 
nurodomi ribojimai dirbti valstybės tarnyboje, vykdyti verslą ar eiti tam 
tikras atitinkamos valstybės teisės aktuose įvardytas pareigas, bet paprastai 
nedraudžiama užsiimti, kaip numatyta Rusijos Konstitucijos 97 straipsnyje, 
pedagogine, moksline ar kūrybine veikla. Pavyzdžiui, imperatyvus drau- 
dimas vykdyti su parlamentaro pareigomis tiesiogiai nesuderinamą veiklą 
įtvirtintas Čekijos Konstitucijos 22, Estijos Konstitucijos 63, Graikijos 
Konstitucijos 57, Ispanijos Konstitucijos 70, Italijos Konstitucijos 65, Len- 
kijos Konstitucijos 103 ir 107 straipsniuose. Parlamento narys, siekdamas 
tinkamai atlikti savo pareigas, gali turėti nustatytą skaičių padėjėjų. 

Parlamentarams, atsižvelgiant į jų priklausymą vieniems ar kitiems 
parlamento rūmams (jeigu kalbama apie dvejų rūmų parlamentus), gali 
būti suteikiami skirtingi įgaliojimai. Tačiau bendroji visiems atvejams tin- 
kanti taisyklė yra įtvirtinta Suomijos Konstitucijos 30 straipsnyje, — parla- 
mento nariui neturėtų būti trukdoma vykdyti įgaliojimus. Galima išvardyti 
tipines parlamentaro teises ir pareigas: 

1. Dalyvauti parlamento posėdžiuose. Asmenys turi dalyvauti 
parlamento posėdžiuose ir komitetų veikloje bei tinkamai eiti savo pareigas 
visos parlamento kadencijos metu. Jeigu parlamentaras neatlieka savo pa- 
reigų ir netinkamai dalyvauja parlamento veikloje, jam gali būti taikomos 
drausminės nuobaudos arba mažinamas atlyginimas, toks asmuo net gali 
būti šalinamas iš parlamento įstatymo nustatyta apkaltos proceso tvarka. 

2. Siūlyti svarstyti klausimus. Parlamentarai, kad ir kokiu būdu 
būtų išrinkti (jeigu parlamentas ar kurie nors rūmai renkami pagal mišrią 
rinkimų sistemą), turi vienodas lygias galimybes siūlyti ar svarstyti tam 
tikrus aktualius klausimus ir spręsti kilusias problemas. Kaip reglamentuoja 


** ADLER, J. Constitutional and Administrative Law. MacMillan, 1994, p. 156. 

Suomijos Konstitucijos 31 straipsnis, kiekvienas parlamento narys turi tei- 
sę parlamente laisvai reikšti savo nuomonę visais svarstomais klausimais ir 
apie jų nagrinėjimą. Kita vertus, tame pačiame straipsnyje teigiama, kad 
kiekvienas parlamentaras turi elgtis oriai ir etiškai, neįžeidinėti kitų asme- 
nų, o taip nutikus toks asmuo gali būti iki dviejų savaičių nušalinamas nuo 
parlamento darbo. 

3. Teikti siūlymus dėl įstatymų priėmimo. Įstatymų iniciatyvos 
teisės esmė tokia, kad parlamento nario ar kito kompetentingo asmens pa- 
teiktas siūlymas turėtų būti svarstomas, bet nebūtinai priimamas. 

4. Sprendžiamojo balso teisė. Parlamentuose teisės aktai ir spren- 
dimai priimami balsuojant ir tam būtina atitinkama parlamentarų balsų 
dauguma. Visi parlamento nariai turi lygias galimybes veikti įstatymų pri- 
ėmimo procesą, kiekvienas balsuojantis asmuo turi tik vieną balsą. Įdomus 
Prancūzijos Konstitucijos 27 straipsnis, kuris numato, kad parlamento na- 
rių balsavimo teisė yra asmeninė, o organinis įstatymas išimtiniais atvejais 
gali leisti perduoti balso teisę, bet tokiu atveju niekam negali būti perduo- 
tas daugiau nei vienas mandatas. 

5. Parlamento nariai turi teisę, kartu ir pareigą, būti išrinkti parla- 
mento komiteto ar komisijos nariais. 

6. Teisė dalyvauti ir kitų komitetų, kurių nariais jie nėra, po- 
sėdžiuose, kur jie turi patariamojo balso teisę. Ši teisė yra tarsi papildo- 
moji ir menkas parlamentarų aktyvumas šiuo aspektu gana retai sukelia 
jiems neigiamų padarinių. 

Tinkamai einantys savo pareigas parlamentarai turi ne tik teisių, bet 
ir įgyja tam tikrų privilegijų, kurių neaptarus nevisiškai atsiskleistų teisinis 
parlamento nario statusas. Visų pirma derėtų aptarti teisines imuniteto ir 
indemniteto sąvokas. Imunitetas — teisinė parlamento nario neliečiamy- 
bė, viena iš universaliausių pasaulio valstybių teisės aktuose pasikartojančių 
privilegijų, dėl kurios parlamento narys negali būti suimamas ar riboja- 
ma jo laisvė be parlamento ar atitinkamų jo rūmų sutikimo. Parlamentaro 
imunitetas garantuojamas Čekijos Konstitucijos 27, Estijos Konstitucijos 
76, Graikijos Konstitucijos 62, Ispanijos Konstitucijos 71, Italijos Kons- 
titucijos 68, Japonijos Konstitucijos 9, Kinijos Konstitucijos 74, Latvijos 
Konstitucijos 29, Prancūzijos Konstitucijos 26, Lenkijos Konstitucijos 105, 
Rusijos Konstitucijos 98 straipsniuose. Tačiau ši taisyklė irgi turi išimtį — 
asmuo, užkluptas darantis nusikaltimą (lot. in flagranti), gali būti suimamas 
ir be parlamento leidimo. Vokietijos Pagrindinio Įstatymo 46 straipsnyje 
nurodoma, kad deputatas gali būti patrauktas atsakomybėn ar suimtas tik 
gavus Bundestago sutikimą, išskyrus atvejus, kai jis suimamas veikos metu 
arba kitą dieną. Slovėnijos Konstitucijos 83 straipsnis skelbia, kad deputatas 

negali būti suimtas ar traukiamas baudžiamojon atsakomybėn be Valstybės 
Susirinkimo sutikimo, išskyrus tada, kai buvo užkluptas darantis nusikal- 
timą, už kurį yra numatoma didesnė nei penkerių metų laisvės atėmimo 
bausmė. Panašiai suformuluotas ir Suomijos Konstitucijos 30 straipsnis, 
kuriame nurodoma, kad parlamento sutikimo gali neprireikti, jeigu parla- 
mentaras yra pagrįstai įtariamas padaręs nusikalstamą veiką, už kurią mini- 
mali nustatyta bausmė yra įkalinimas ilgiau nei šešiems mėnesiams. 
Parlamento nario indemnitetas gali būti suprantamas dvejopai — 
kaip tam tikra galimybė laisvai reikšti savo mintis ir kaip įvairios finansinės 
ar socialinės garantijos. Viena vertus, parlamentaras turi teisę laisvai kalbėti 
posėdžių metu, negali būti traukiamas atsakomybėn už kalbas, sakomas 
iš parlamento tribūnos. Bendroji taisyklė skamba taip: draudžiama per- 
sekioti parlamento narį už kalbas ir balsavimą, nebent jis savo kalbomis 
šmeižtų kitus asmenis ar juos įžeistų. Čekijos Konstitucijos 27 straipsnis 
reglamentuoja, kad deputato ar senatoriaus negalima persekioti ir bausti 
už balsavimą parlamente. Panašiai skamba ir Estijos Konstitucijos 62, Grai- 
kijos Konstitucijos 61, Italijos Konstitucijos 68, Prancūzijos Konstitucijos 
26 ir Vokietijos Pagrindinio Įstatymo 46 straipsniai. Ispanijos Konstitucijos 
71 straipsnis įtvirtina draudimą persekioti parlamento narius už jų išsakytą 
nuomonę einant pareigas. Švedijos Konstitucijos 4 skyriaus 12 paragrafas 
numato, kad Riksdago nario teisinis persekiojimas dėl jo kalbų ar veiksmų 
einant pareigas negalimas tol, kol tam nepritaria 5/6 balsavusių Riksdago 
narių. Japonijos Konstitucijos 10 straipsnyje įtvirtinta, kad abejų parla- 
mento rūmų nariai negali būti atsakingi ar persekiojami dėl savo pareiški- 
mų, balsavimų ar diskusijų parlamente. Šiek tiek detaliau teisinio poveikio 
rūšys aptariamos Kinijos Konstitucijos 75 straipsnyje, kuris reglamentuoja, 
kad Nacionalinio Liaudies Kongreso deputatai negali būti traukiami tei- 
sinėn atsakomybėn už savo pareiškimus ir balsavimą per posėdžius. Šiuo 
aspektu smulkiausiai apibrėžtas Latvijos Konstitucijos 28 straipsnis, ku- 
riame nurodoma, kad Saeimos nariui už balsavimą ar nuomonę, išsakytą 
atliekant pareigas, negali būti pradėtas teisminis, administracinis ar draus- 
minis procesas. Kita vertus, parlamento nariui užtikrinama teisė gauti at- 
lyginimą už parlamentinę veiklą ir teisė į išlaidų, susijusių su parlamentinė 
veikla, padengimą. Daugelio valstybių parlamentarai gauna mėnesinį atly- 
ginimą, bet, kaip reglamentuojama Japonijos Konstitucijos 49 straipsnyje, 
abejų parlamento rūmų nariams teisės aktų nustatyta tvarka iš valstybės 
biudžeto mokamas atitinkamas metinis atlyginimas. Be to, parlamenta- 
rams kompensuojamos ir jų kelionių išlaidos (padengiamos išlaidos arba 
išmokama fiksuota tikslinė išmoka), skiriama lėšų kanceliarinėms ir ryšio 
priemonėms. Antai Jungtinėje Karalystėje tik Bendruomenių Rūmų nariai 

už savo veiklą iš valstybės biudžeto gauna atlyginimą ir transporto išlaidų 
kompensacijas, o Lordų Rūmų nariams atlyginimas (kaip ir kompensaci- 
jos) nėra mokamas. Kanados Konstitucijoje įtvirtinta nuostata, kad parla- 
mento rūmų nariams suteikiamos privilegijos negali būti didesnės nei tos, 
kuriomis naudojasi Jungtinės Karalystės parlamentarai. 

Tiesiogiai su parlamento nario teisiniu statusu susijusi ir laisvojo man- 
dato sąvoka. Laisvasis mandatas, suteikiamas visiems demokratiškai 
renkamų parlamentų nariams, reiškia, kad tautai atstovaujantis parlamento 
narys visų pirma turėtų ginti tautos ir valstybės interesus, priimti spren- 
dimus vadovaudamasis savo sąžine. Suomijos Konstitucijos 29 straipsnyje 
nurodoma, kad parlamentaras įsipareigoja paisyti teisingumo ir tiesos, be 
to, turi laikytis Konstitucijos ir jokie kiti nurodymai šiam asmeniui nėra 
privalomi. Išrinktasis parlamento narys yra nepriklausomas nuo savo rin- 
kėjų, jis negali būti verčiamas vykdyti kokių nors nurodymų arba vienaip 
ar kitaip balsuoti. Laisvasis mandatas paneigia pirmalaikio atšaukimo iš pa- 
reigų galimybę, parlamentaro įgaliojimai baigiasi tik įstatymų nustatytais 
pagrindais. Toks imperatyvaus mandato nebuvimas yra įtvirtintas Graikijos 
Konstitucijos 60, Estijos Konstitucijos 62, Ispanijos Konstitucijos 67, Pran- 
cūzijos Konstitucijos 27, Italijos Konstitucijos 67 ir Slovėnijos Konstitu- 
cijos 82 straipsniuose. Kita vertus, pagal imperatyvaus mandato sampratą 
parlamento narys gauna pavedimą atstovauti rinkėjų grupei, kuri, jeigu 
parlamentaras netinkamai atlieka savo pareigas ir nepateisina rinkėjų lū- 
kesčių, gali jį atšaukti iš pareigų anksčiau laiko. Pvz., Kinijos Konstitucijos 
77 straipsnis įtvirtina imperatyvaus mandato sampratą, — nurodoma, kad 
Nacionalinio Liaudies Kongreso deputatai yra kontroliuojami tų grupių, 
kurios juos išrinko, o rinkimų grupės turi teisę įstatymų nustatyta tvarka 
atšaukti savo išrinktus delegatus. Paminėtina ir Bundesrato institucija Vo- 
kietijoje, kuri kartu su Bundestagu atlieka įstatymų leidybos funkcijas, — į 
ją išrinkti atstovai atstovauja regionų vyriausybėms ir valstybės lygiu įgy- 
vendina jų formuojamą politiką. Taigi, atsižvelgiant į Vokietijos Federaci- 
nės Respublikos valdymo ypatumus ir Bundesrato kaip institucijos prasmę, 
tikėtina, kad Bundesrato nariai naudojasi imperatyviuoju mandatu. 

Parlamentas yra renkamas kadencijoms ir dažniausiai į šią instituciją 
išrinkti ar paskirti asmenys savo įgaliojimus išlaiko visos kadencijos metu, 
bet pasitaiko ir išimčių. Kai kurios valstybės numato galimybę sustabdyti 
parlamentaro įgaliojimus tada, kai šis išrenkamas į vyriausybę. Pvz., Estijos 
Konstitucijos 64 straipsnis nurodo, kad paskirto į Respublikos Vyriausybę 
parlamento nario įgaliojimai sustabdomi ir grąžinami tada, kai asmuo 
atleidžiamas nuo pareigų Vyriausybėje. Šalių konstitucijose įtvirtinamas 

baigtinis dažniausiai reglamentuojamų parlamentaro įgaliojimų nutrūkimo 
pagrindų sąrašas: 

1. Kadencijos pasibaigimas. Parlamentaras renkamas tam tikrai 
apibrėžtai kadencijai ir jo mandatas galioja iki jos pabaigos; toks įgalio- 
jimų pasibaigimo pagrindas yra svarbiausias. Žemuosiuose rūmuose visų 
parlamentarų įgaliojimai nutrūksta vienu metu, t. y. po naujų rinkimų, o 
aukštuosiuose rūmuose, kur dažniausiai taikomas rotacijos principas, par- 
lamentarų įgaliojimai gali nutrūkti ir ne vienu metu, dalies parlamento 
narių — kas kelerius metus. 

2. Pirmalaikis parlamento paleidimas. Šis pagrindas dažniausiai 
tiesiogiai susijęs su kitos institucijos — vyriausybės — likimu. Neretai kons- 
titucijose numatoma galimybė pareiškus nepasitikėjimą vyriausybe ar kitu 
atveju paleisti parlamentą anksčiau ir skelbti pirmalaikius parlamento rin- 
kimus. 

3. Parlamentaro rinkimų rezultatų pripažinimas negaliojan- 
čiais. Dažniausia šių įgaliojimų nutrūkimo priežastis — šiurkštus rinkimų 
įstatymų pažeidimas. Galutinį sprendimą dėl rinkimų rezultatų pripažini- 
mo negaliojančiais gali priimti centrinė rinkimus organizuojanti komisija 
arba atitinkami teismai. 

4. Mandato atėmimas pagal specialias procedūras (apkalta). 
Šiuo atveju parlamento narys iš pareigų šalinamas už tam tikrus netinka- 
mus veiksmus. Parlamentaro mandatas apkaltos proceso tvarka naikinamas 
parlamentui balsuojant, jeigu tokį sprendimą palaiko reikiama teisės aktais 
nustatyta balsuojančių parlamentarų dauguma. 

5. Parlamentaro mirtis. 

6. Parlamentaro atsistatydinimas. Šia galimybe parlamentarai gali 
pasinaudoti susiklosčius tam tikroms aplinkybėms — dėl sveikatos sutri- 
kimų, atsistatydinimo dėl tam tikrų nusižengimų ar parlamente pradėtos 
apkaltos procedūros. Parlamentarų teisė atsisakyti mandato dažniausiai 
nevaržoma, bet esama ir išimčių. Pvz., Švedijos Konstitucijos 4 skyriaus 
7 straipsnis reglamentuoja, kad Riksdago narys ar jo pavaduotojas negali 
atsisakyti savo pareigų be šios institucijos sutikimo. 

Gali būti ir unikalių, netipinių atvejų, kai parlamentarai gali netekti 
savo įgaliojimų. Pvz., Čilės Konstitucijos 60 straipsnyje numatoma, kad 
deputatas ar senatorius netenka savo pareigų, jeigu išvyksta iš šalies ilges- 
niam nei 30 dienų terminui be atitinkamų parlamento rūmų, kuriems jis 
priklauso, leidimo arba be atitinkamų parlamento rūmų pirmininko leidi- 
mo, kai parlamentas atostogauja. 

1. Valstybės vadovas 


1.1. Valstybės vadovo instituto samprata 


Valstybės vadovo institucijos konstitucinė raida glaudžiai susijusi su vals- 
tybės suvereno (arba valdžios turėtojo) sampratos pokyčiais. Atsižvelgiant 
į suvereniteto šaltinį (Dievas, Valdžia, Tauta), galima skirti tris esminius 
valstybės vadovo institucijos formavimosi būdus ir laikotarpius: a) Dievo 
įgaliotasis valdovas, valdžią gaunantis ir jos netenkantis laikantis religi- 
nių nuostatų ir dalyvaujant jų atstovams (iki Popiežių Avinjono nelaisvės 
1309—1377 m.)**“; b) valdžios (pats save ar įtakos grupės (dinastija, partija) 
nominuotas atstovas, ją gaunantis ir perleidžiantis pagal išskirtinį (privile- 
gijuotąjį) teisinį statusą (nuo XV a. pradžios Europos monarchijų (Pran- 
cūzija, Anglija, Švedija) iki šių laikų diktatūrų (Šiaurės Korėjos Liaudies 
Demokratinė Respublika); c) Tautos ar jos atstovybės išrinktas ar paskirtas 
atstovas, savo įgaliojimus vykdantis pagal Tautos ar jos atstovybės nustaty- 
tus konstitucinius reikalavimus monarchijoje (1689 m. Jungtinės Karalys- 
tės Teisių bilis) arba respublikoje (1789 m. JAV Konstitucija). 
Šiuolaikinėse konstitucijose valstybės vadovas yra prezidentas arba val- 
dovas (įvardijant konkretų karaliaus, imperatoriaus, kunigaikščio, emyro, 
sultono ar kitą titulą). Konstitucinės teisės vadovėliuose dažniausiai teigia- 
ma, kad prezidentas yra respublikos valdymo formos atributas, o valdovas — 
monarchijos simbolis. Taigi Respublikos Prezidentas yra: a) tam tikro am- 
žiaus sulaukęs asmuo (pvz., penkiasdešimties metų““'); b) skiriamas konk- 
rečiai nustatytai kadencijai (pvz., penkeriems metams““*); c) renkamas tie- 
siogiai Tautos, o netiesiogiai — valstybės ir teritorinių parlamentų ar specia- 


lios rinkėjų kolegijos““*; d) tos šalies pilietis pagal kilmę ar gimimo vietą““*; 


“0 Romos popiežiaus rezidavimo Avinjono mieste (Prancūzija) laikotarpis (1309—1377), 


kurio metu Katalikų Bažnyčios politiką daugiausia lėmė Prancūzijos karaliai. Plačiau žr.: 
DwyezR, J. C. Church history — twenty centuries of Catholic Christianity. Paulist Press, 
1998, p. 195—200 Į[interaktyvus, žiūrėta 2011-02-21]. Prieiga per internetą: <http://books. 
google.lt/ books ?id=FKvo3s7Vą sCkdą=avignon+papacykhl=ltksource=gbs naulinks s>. 

*! Italijos Konstitucijos 84 str. Prieiga per internetą: <https://Avww.senato.it/documenti/re- 
pository/istituzione/costituzione inglese.pdf>. 


“* Prancūzijos Konstitucijos 6 str. Prieiga per internetą: <http://www.conseil-constitu- 


tionnel.fr/conseil-constitutionnel/english/constitution/constitution-of-4-october-1958.25742. 
htmlkTitleII>. 


** Vokietijos Pagrindinio Įstatymo 54 str. Prieiga per internetą: <https://www.btg-bestellser- 
vice.de/pdf/80201000.pdf; JAV Konstitucijos II sk. 1 p. Prieiga per internetą: <http://www. 
senate.gov/civics/constitution. item/constitution.htm. >. 


“* Argentinos Konstitucijos 89 str. Prieiga per internetą: <http://pdba.georgetown.edu/ 


Constitutions/Argentina/argen94 e.htmlžtitle1lseconddivisionch1 >. 

e) asmuo, atitinkantis kitus reikalavimus, keliamus kandidatui į valstybės 
parlamento narius“““. 

Monarchijos valdovas yra: a) paveldintis sostą pagal valstybės nustatytą 
tvarką (salijų — tik vyro, Kastilijos — vyro pirmagimio, kognatinė — pirma- 
gimio nepaisant lyties sistemos)““*; b) tampantis valdovu nepaisant amžiaus 
(konstitucinis paprotys „valdovas niekada nėra per jaunas“) ir valdantis per 
sosto regento instituciją““"; c) sostą užimantis iki gyvos galvos““*; d) išpažįs- 
tantis oficialią valstybės religiją ar jai vadovaujantis“““. 

Be valdovo ir prezidento, pasaulio šalių konstitucinėje teisėje buvo 
ir yra kitokių valstybės vadovo institucijos modelių. Juos galima skirsty- 
ti į dvi rūšis. Vienas iš jų — valstybės vadovas yra daugiaasmenė valdžios 
struktūra, kurioje vienas iš jų renkamas ar rotuojamas konstitucinio re- 
guliavimo nustatyta tvarka. Toks pirmojo tarp lygiųjų (lot. primus inter 
pares) principas buvo žinomas jau nuo senovės Romos laikų ir retkarčiais 


pasitaikydavo įvairių politinių režimų bei valdymo formų atvejais (Urug- 


vajaus 1952—1967 m. colegiado““?, Bosnijos ir Hercegovinos trio““!, Švei- 


carijos „septintukas““'*, Malaizijos „devintukas“““?, TSRS Aukščiausiosios 


“5 Turkijos Konstitucijos 101 str. Prieiga per internetą: <http://global.tbmm.gov.tr/docs/ 
constitution. en.pdf>. 


“6 Jordanijos Konstitucijos 28 str. Prieiga per internetą: < http://www.kinghussein.gou.jo/ 


constitution. jo.htm>l; Ispanijos konstitucijos 58 str. Prieiga per internetą: <hftp://www.con- 
greso.es/portal/page/portal/ Congreso/ Congreso/ Hist Normas/Norm/const espa texto ingles O.pdf>; 
Jungtinės Karalystės 2013 m. Sosto paveldėjimo akto 1 str. Prieiga per internetą: <http:// 
www.legislation.gov.uk/ukpga/2013/20/enacted>. 

“7 Japonijos Konstitucijos 5 str. Prieiga per internetą: <http://japan.kantei.go.jp/constitu- 
tion. and government of. japan/constitution. e.html>. 


“* Jordanijos Konstitucijos 28 str. Prieiga per internetą: <http://www.kinghussein.gov.jo/ 


constitution. jo.html>. 


*“ Maroko Konstitucijos 41 str. Prieiga per internetą: <http://www.ancl-radc.org.za/sites/ 


default/files/morocco eng.pdf>. 


“0 WEAVER, R.; RoCkMaN, B. A. Do institutions matter? — government capabilities in the 
United States and abroad. Brookings Institution Press, 1993, p. 337 linteraktyvus, žiūrėta 
2011-03-30]. Prieiga per internetą: <http://books.google.com/books?id=vUHxt7x7ixOYCkdą 
=uruguay+colegiadokhl=ltksource=gbs. navlinks>. 


“! Bosnijos ir Hercegovinos Respublikos 1995 m. Konstitucija, 5 sk. 1 str. [inte- 


raktyvus, žiūrėta 2008-02-18]. Prieiga per internetą: <hftp://www.ccbh.ba/eng/ article. 
php?pid=8334kat=5184pkat=500>. 

“2 Šveicarijos Konfederacijos 1848 m. Konstitucijos 94-98 str. [interaktyvus, žiūrėta 
2007-01-01]. Prieiga per internetą: <http://www.verfassungen.de/ch/verf48-i.htm>. 

** Malaizijos Federacijos 1957 m. Konstitucija, p. 34 [interaktyvus, žiūrėta 2011-11-13]. 
Prieiga per internetą: <http://confinder.richmond.edu/admin/docs/malaysia.pdf>. 

"Tarybos prezidiumas“““ ir pan.). Kitais atvejais pagal konstitucijoje nusta- 


tytą tvarką valstybės vadovo funkcijas atlieka keli asmenys (senovės Romos 
princepsų modelį išlaikęs San Marinas““). Kita modelio rūšis — valstybė 
neturi nei prezidento, nei monarcho, nei kolektyvinio vadovo institucijos. 
Kai kuriose valstybėse visas jos vykdomosios valdžios funkcijas, įskaitant ir 
valstybės atstovavimą užsienio politikos srityje, atlieka vyriausybės vado- 
vas arba ministras pirmininkas. Toks konstitucinis būvis susiformavo Britų 
Sandraugos šalyse, kurios formaliai pripažįsta Jungtinės Karalystės valdovą, 
tačiau realiai veikia visiškai savarankiškai. Jų (Kanados, Australijos, Nau- 
josios Zelandijos ir kt.) vyriausybių vadovai užtikrina visas vykdomosios 
valdžios galias, atstovauja valstybei ir daro grįžtamąjį poveikį monarchui, 
savo nuožiūra teikdami arba keisdami sosto atstovą — valdytoją"““. 

Daugelio monarchijų sostai yra paveldimi ir griežtai susieti su negau- 
sia kilminga gimine (dinastija). Šis principas ir jo detalės (kam priklauso 
paveldėjimo teisė) patyrė tūkstantmetę istorinę ir teisinę raidą, sukėlė šim- 
tus karų. Palengva keitėsi ir suvereniteto samprata, nustatanti paveldėjimo 
taisyklių kūrėjus. Atitinkamai sostas buvo perduodamas Dievo, paties val- 
dovo ir galiausiai — Tautos atstovybės vardu. 

Jungtinės Karalystės 1700 m. Sosto paveldėjimo aktas buvo vienas iš 
pirmųjų, kuriuos patvirtino parlamentas (taigi nustatė dauguma), o Prie- 
saikos aktas nustatė dalį reikalavimų — paisyti valstybės įstatymų, papročių 
ir pagal nustatytą tvarką vadovauti protestantų bažnyčiai““'. Tačiau svar- 
biausia, kad Aktas patvirtino naują būsimąjį valdovą“** (Hanoverio kuni- 
gaikštienę Sofiją), jo palikuonis ir dinastiją (Hanoverio). 

Per tris šimtmečius paveldimųjų monarchijų konstituciniai šablonai 
beveik nesikeitė. Tad ir dabartinėse tokiose monarchijose pretendavimas 
į valstybės vadovo vietą yra griežtai ribojamas — priskiriamas tik nedidelei 
asmenų grupei pagal aiškias sosto pirmenybės taisykles““?. Tokio ribojimo 


“4 TSRS Konstitucijos 119, 120 str. Prieiga per internetą: <http://www.hist.msu.ru/ER/ 
Etext/cnst1977.htmžo>. 


“5 Leges Statutae Sancti Marini, Primo libro, Rubrica VI. Prieiga per internetą: <http:// 


www.mindbank.info/item/3760>. 


““ Naujosios Zelandijos Konstitucinis Paprotys. Prieiga per internetą: <http://cabinetma- 


nual.cabinetoffice.govt.nz/2.2>. 
“" Išsamų sąlygų sąrašą Žr. pačiame akte: UK Coronation Oath Act, 1689 interaktyvus, 
žiūrėta 2011-10-21]. Prieiga per internetą: <http://www.parliament.uk/documents/com- 


mons/lib/research/briefings/snpc-00435.pdf>. 


“Act of Settlement 1700, section I. Prieiga per internetą: <http://Avww.legislation.gov.uk/ 
aep/Will3/12-13/2/section/I>. 


““ 1978 m. Ispanijos Konstitucijos 57 str. aiškiai nurodo, kad Karalystės sostas priklauso 


Burbonų dinastijai, jį pirmenybės tvarka perima Chuano Karlo I palikuonys. Labai panašiai 
sosto perdavimo tvarką apibrėžia 2011 m. Maroko Karalystės Konstitucijos 43 str., nurodan- 
tis karaliaus Mohamedo VI teisę į sostą ir jos perdavimą giminei. 

motyvą ir apskritai valdymo formos pasirinkimą lemia valdovo funkcija 
(simbolinis ar realus valdymas) ir jo įtaka priimant ar keičiant konstitucijos 
nuostatas. 

Monarchijos valdovas sostą užima po karūnavimo procedūros. Istoriš- 
kai regalijas jis gauna iš Dievo, pats iš savęs (XV-XVIII a. Europos abso- 
liutizmas, Napoleono Bonaparto karūnavimasis), o pastaruoju metu (apie 
tris šimtus metų) valdovas vis dažniau karūnuojamas ir prisaikdinamas par- 

lamente“". Priesaikos ar tradicinių reikalavimų neatitikimas, nederamas 


elgesys, tikėjimo pakeitimas, neleistina santuoka ir kitos aplinkybės gali 


parlamentą įgalioti paveldėjimo teisę perleisti kitam dinastijos asmeniui ar 


net kitai sosto giminei““!. 


Respublikose asmeniui, siekiančiam tapti prezidentu, keliama įvairių 

reikalavimų, kurie gali būti grupuojami pagal tam tikras nuostatas: 

a) amžiaus cenzą. Daugelyje pasaulio respublikų kandidatas į pre- 
zidento postą turi būti sulaukęs tam tikro amžiaus. Toks kriterijus 
gali būti nustatytas tiesiogiai pačioje konstitucijoje arba netiesio- 
giai nurodant, kad valstybės vadovas turi atitikti parlamento nariui 

keliamus reikalavimus“. Kandidato į prezidentus amžiaus ribos 
yra nevienodos — nuo 30 metų (Argentina) iki 50 metų (Italija)“““. 
Kartais specialusis prezidento amžiaus cenzas nenustatomas nei 
konstitucijoje, nei įstatymuose ir laikomasi tik bendro pasyviosios 
rinkimų teisės amžiaus reikalavimo (Prancūzija)“**. Europoje daž- 
niausiai nustatomas 35 metų (Portugalija, Austrija, Lenkija, Rusija, 
Suomija) arba 40 metų kandidato į valstybės vadovo pareigas reika- 
lavimas (VFR, Estija, Lietuva, Čekija, Latvija, Graikija); 


“0 Parlamento įtaka skiriant monarchą gali būti dvejopa. Viena jų — simbolinė (formalaus 
tarpininko absoliutinėse ar dualistinėse santvarkose), realiai neturint didesnės įtakos reika- 
lauti iš monarcho prisiimti atsakomybę už sosto asmeniui priskiriamų priedermių paisymą 
(Kuveitas, Saudo Arabija). Kitu atveju parlamento galios yra labai plačios: jis kontroliuoja 


6! Žr.: Švedijos Karalystės Sosto paveldėjimo akto 2012 m. red. Prieiga per internetą: 


<https://www.riksdagen.se/ Global/dokument/dokument/laws/the-act-of-succession-2012.pdf>. 
“Žr. Argentinos Konstitucijos 89 str. Prieiga per internetą: <http://www.senado.gov.ar/ 
deInteresEnglish>; Čekijos Konstitucijos 19 str. Prieiga per internetą: <http://www.psp.cz/ 
cgi-bin/eng/docs/laws/ 1993/1.html>. 

“* Italijos Konstitucijos 84 str. Prieiga per internetą: <https://vww.senato.it/documenti /re- 
pository/istituzione/costituzione inglese.pdf>. 

* Žr.: Prancūzijos 1974 m. įstatymo dėl pilnametystės amžiaus ribos nustatymo (Loi n9 
74-631 du 5 juillet 1974 fixant a dix-huit ans U'ūge de la majoritė) 11 str. Prieiga per internetą: 


<http://www.legifrance.gouv.fr/affichTexte.do ?cidTexte=ĮORFTEXT000000700039>. 

b) pilietybę pagal kilmę. Beveik visų šalių konstitucijose pabrė- 
žiama, kad valstybės vadovas turėtų būti ne tik tos šalies pilietis, 
bet ir gimęs ar kilęs iš joje gimusių piliečių (Turkija), ar būtent 
iš tėvo linijos (Graikija)“*". Detaliau tokie reikalavimai plėtojami 
žemesniosios galios teisės aktuose. Retais atvejais konstitucija ne- 
numato kilmės reikalavimų ir apsiriboja paprasta pilietybės sąlyga 
(Airija)“*? arba reikalavimu, kad asmuo neturėtų dvigubos piliety- 
bės (Latvija)“**; 

c) sėslumo cenzą. Ne visada, bet gana dažnai konstitucijose nuro- 
doma, kad kandidatas į prezidentus turi būti išgyvenęs šalyje tam 
tikrą metų skaičių. Pvz., pirmojoje ir iki šiol galiojančioje prezi- 
dentinės respublikos tipo JAV Konstitucijoje (II skyriaus I dalies 
V punkte) nustatytas keturiolikos metų sėslumo cenzas. Tokios 
nuostatos konstitucinį pagrindimą lėmė istorinė JAV ir Jungtinės 
Karalystės priešprieša bei pageidavimas, kad JAV prezidentas būtų 


658 


visiškai nepriklausomas nuo metropolijos įtakos“*. Vėlesnėse Lo- 


tynų Amerikos ir Europos konstitucijose šis kriterijus irgi gali būti 
aptinkamas kaip reikalavimas būsimajam prezidentui būti susipaži- 
nusiam su šalimi ir išmanyti jos visuomenės santykius. Toks kan- 
didato sėslumo cenzas gali būti vieni (Meksika), dveji (Argentina), 
treji (Lietuva), penkeri (Bolivija) ar net dešimt metų (Ukraina, 
Rusija)***; 

d) turėti rinkimų teisę. Toks reikalavimas apima bent keletą as- 
mens savybių, kaip antai jo veiksnumą, galimybę rinkti ir būti ren- 
kamam (teisė rinkti ir būti renkamam būdinga Graikijai, veiksnu- 
mas — Meksikai); 

Graikijos Konstitucijos 31 str. Prieiga per internetą: <http://Awww.hri.org/docs/synta- 
gma/artcl50.htmlžžS32>. 

“6 Airijos Konstitucijos 12 str. Prieiga per internetą: <http://www.irishstatutebook.ie/en/ 
constitution/index.htmlžžpart3>. 

“7 Latvijos Konstitucijos 37 str. Prieiga per internetą: <http://www.saeima.lv/en/legisla- 
tion/constitution>. 

** Wire, G. E. Re-examining the Constitution's Presidential Eligibility Clause. Prieiga 
per internetą: <http://www.law.virginia.edu/html/news/2009 fall/white oped.htm>. 
“Argentinos Konstitucijos 55 str. Prieiga per internetą: <http://pdba.georgetown.edu/ 
Constitutions/Argentina/argen94 e.htmlžtitlelseconddivisionch1>; Rusijos Konstitucijos 
81 str. <http://www.constitution.ru/en/ 10003000-05.htm>; Meksikos Konstitucijos 82 str. 
<http://www.oas.org/juridico/mla/en/mex/en. mex-int-text-const.pdf>; Ukrainos Konstitu- 
cijos 103 str. <http://www.justice.gov/eoir/vll/country/ foreign. law/ukraine/constitution.pdf>; 
Lietuvos Konstitucijos 78 str. <http://www.lrkt.lt/Konstitucija.html>; Bolivijos Konstitucijos 


167 str. <https://www.constituteproject.org/constitution/ Bolivia 2009.pdf>. 

e) išankstinį rinkėjų palaikymą. Tų valstybių, kur prezidentai tie- 
siogiai renkami tautos, konstitucijose kartais nustatomas reikala- 
vimas pateikti tam tikrą jį remiančių rinkėjų parašų skaičių. Taip 
siekiama atmesti atsitiktinius asmenis, kurie siekia tik preziden- 
to rinkimų kampanijos reklamos. Kandidatus palaikančių rinkė- 
jų skaičiai labai įvairūs ir priklauso nuo konkrečios valstybės bei 
jose nustatyto atrankos slenksčio (Portugalija — 15 000, Lietuva — 
20 000, Lenkija — 100 000 rinkėjų)““"; 

f) išpažinti tam tikrą religiją. Nors toks reikalavimas kur kas daž- 
niau taikomas monarchams, jis lieka ir teokratinėse respublikose. 
Pvz., Pakistano, Jemeno, Afganistano, Alžyro ir daugelio kitų mu- 
sulmoniškų valstybių konstitucijos nustato, kad kandidatas į pre- 
zidentus privalo būti musulmonų tikėjimo, Libano — krikščiony- 
bės sekėjas““!. Tiesa, pasitaiko ir priešingų atvejų, kai konstitucijos 
draudžia į prezidentus kandidatuoti bet kokios religinės bendruo- 
menės atstovui (Mianmaras, Venesuela, Nikaragva ir kt.)“?*; 

g) lytį. Nors formaliai XXI a. pradžioje lygi vyrų ir moterų rinkimų 
teisė pripažįstama beveik visose pasaulio šalyse, kai kuriose konsti- 
tucijose išliko netiesioginių nuostatų, apibrėžiančių teisę preziden- 
tu tapti tik vyriškosios lyties atstovams. Musulmoniškųjų valstybių 
konstitucijose nurodoma, kad prezidento žmona (bet ne preziden- 
tės vyras) negali išpažinti kitos religijos“““. 

Įvairių valstybių konstitucijose numatyta ir kitokių valstybių vadovams 

taikomų reikalavimų. 


“0 Portugalijos Konstitucijos 124 str. Prieiga per internetą: <http://app.parlamento.pt/ 
site antigo/ingles/cons leg/ Constitution VII revisao definitive.pdf>; Lenkijos Konstitucijos 
127 str. <http://www.sejm.gov.pl/prawo/konst/angielski/kon1.htm>; Lietuvos Konstitucijos 
78 str. <http://www.lrkt.lt/Konstitucija.html>. 

“1 Pakistano Konstitucijos 41 str. Prieiga per internetą: <http://vww.pakistani.org/pa- 
kistan/constitution/part3.ch1.html>; Jemeno Konstitucijos 106 str.; Afganistano Konsti- 
tucijos 62 str. <http://www.afghanembassy.com.pl/ afg/images/pliki/ TheConstitution.pdf>; 
Alžyro Konstitucijos 73 str. <http://www.conseil-constitutionnel.dz/indexAng.htm>; taip 
pat žr.: LAWRENCE, J. Lebanese lawmakers failed to elect a president for the eighth time. 
Prieiga per internetą: <http://www.reuters.com/article/2014/07/02/us-lebanon-president- 
idUSKBNOF715020140702>. 


* THuEODOROU, A. In 30 countries heads of state must belong to a certain religion. Prieiga 


per internetą: <http://www.pewresearch.org/fact-tank/2014/07/22/in-30-countries-heads-of- 
state-must-belong-to-a-certain-religion >. 

“Sirijos Konstitucijos 84 str. 4 d. Prieiga per internetą: <http://www.voltairenet.org/arti- 
cle173033.html>. 

1.2. Valstybės vadovo rinkimų būdai 


Šalies vadovas renkamas įvairiais būdais. Dažniausiai yra taikomi šie: 

a) tiesioginiai rinkimai, kai kandidatas išrenkamas tautos piliečių balsų 
dauguma, taikant vieno ar dviejų balsavimo turų sistemą. Tokia rinki- 
mų sistema populiariausia prezidentinio ar pusiau prezidentinio tipo 
respublikose, ja išreiškiamas valstybės vadovo nepriklausomumas nuo 
parlamento (Prancūzija, Lenkija, Portugalija)““'. Kartais tokiu būdu 


renkamas ne tik šalies vadovas, bet ir viceprezidentas, bendrai balsuo- 

jant už tokių delegatų porą (Argentina, Brazilija““?). Įprastai konstituci- 


jose ar rinkimų įstatymuose nustatoma, kad pirmąjį rinkimų turą laimi 
tas kandidatas, kuris gauna daugiau nei pusę visų registruotųjų rin- 
kėjų balsų, bet kai kurios šalys pasirenka ir mažiau kvalifikuotą (40 ar 
45 proc.) daugumą““?; 

b) netiesioginiai rinkimai, kai šalies vadovas išrenkamas parlamente ar 
kitoje kolegialioje nuolatinėje institucijoje. Taip prezidentai renkami 
parlamentinio tipo respublikose (Italijoje, Latvijoje, Graikijoje). Jeigu 
jų parlamentas yra dvejų rūmų (Vokietija), rinkimuose dalyvauja abejų 
rūmų nariai. Kartais tokio tipo respublikose prezidentas renkamas par- 
lamente iš vykdomojo pobūdžio institucijos narių (Šveicarijos Konfe- 
deracijos Tarybos)“. Įprastai parlamentuose prezidentas renkamas tik iš 
parlamento narių (Italija, Latvija), bet kartais konstitucijos leidžia rink- 
ti ir paprastus valstybės piliečius (Vokietija). Dažniausiai prezidentui 


6 Prancūzijos Konstitucijos 6 ir 7 straipsniai. Prieiga per internetą: <http://app.parla- 
mento.pt/site antigo/ingles/cons leg/ Constitution. VII revisao definitive.pdf>; Portugalijos 
Konstitucijos 121 str. <http://app.parlamento.pt/site antigo/ingles/cons leg/ Constitution. 
VII revisao definitive.pdf>; Lenkijos Konstitucijos 127 str. <http://www.sejm.gov.pl/prawo/ 
konst/angielski/kon1.htm>. 

“5 Brazilijos Konstitucijos 77 str. Prieiga per internetą: <http://vww.stf.jus.br/repositorio/ 
cms/portalStfInternacional/portalStfSobre Corte en us/anexo/constituicao ingles 3ed2010. 
pdf>. 


“w“ Pvz., Argentinos Konstitucija numato, kad asmuo po pirmojo turo gali laimėti prezi- 


dento rinkimus, jeigu už jį balsavo daugiau nei 45 proc. registruotųjų rinkėjų, arba dau- 
giau nei 40 proc., ir antrasis kandidatas gavo mažiau nei 30 proc. visų rinkėjų balsų. Žr. 
Argentinos Konstitucijos 97 ir 98 str. Prieiga per internetą: <http://pdba.georgetown.edu/ 
Constitutions/Argentina/argen94 e.htmlžtitlelseconddivisionch2>. 

“Italijos Konstitucijos 83 str. Prieiga per internetą: <hftps://www.senato.it/documenti/ 
repository/istituzione/costituzione. inglese.pdf>; Graikijos Konstitucijos 31 str. <http://www. 
hri.org/docs/syntagma/artcl50.htmlžžS32>; Latvijos Konstitucijos 35 ir 36 str. <http://www. 
saeima.lv/en/legislation/constitution>; Vokietijos Konstitucijos 54 str. <https://www.btg-bes- 
tellservice.de/pdf/80201000.pdf>; Šveicarijos Konstitucijos 176 str. < http:/Avww.admin.ch/ 
ch/e/rs/1/101.en.pdf>. 

išrinkti konstitucijose numatomas pusės visų parlamento narių daugu- 
mos reikalavimas, kartais jis gali būti didesnis (Italija, Graikija — 2/3, 
Slovakija — 3/5 visų parlamento rūmų narių); 

c) netiesioginiai rinkimai, kai šalies vadovas išrenkamas rinkėjų komi- 
tetuose ar tarybose. JAV prezidentas renkamas pagal Valstijų paskirtų ir 
prieš tai vidaus rinkimuose laimėjusių partijų balsuotojų sistemą. Be to, 
iki šių rinkimų Valstijose dar vyksta kandidatų atrankos partijų viduje, 
kai pasirenkamas populiariausias kandidatas. Pagal tokią sistemą, JAV 
prezidento rinkimus gali laimėti asmuo, gavęs daugiau rinkėjų balsų, 
bet mažiau visų rinkikų balsų, paduotų už rinkėjus“. JAV prezidento 
rinkėjų kolegijos konstitucinis principas kilo iš valstijų interesų sude- 
rinimo poreikio Filadelfijos konvente, vėliau atsirado įvairių politinių 
ir konstitucinių papročių (pvz., nors Valstijose išrenkami rinkėjai nėra 
įpareigoti balsuoti už savo partijos atstovą, jie visada palaiko būtent jį). 

Respublikos vadovas renkamas tam tikram įgaliojimų laikui arba ka- 
dencijai. Daugelio respublikų istorinėse ar galiojančiose konstitucijose ka- 
dencija turi apibrėžtą laikotarpį, išskyrus diktatūras, kur asmenys į tokias 
pareigas renkami ar skiriami iki gyvos galvos (Kolumbija, Kuba, Salvado- 
ras, Šiaurės Korėja)“““. 

Pirmojoje pasaulio prezidentinės respublikos konstitucijoje (JAV) 
buvo nustatytas ketverių metų įgaliojimų laikotarpis. Tiesa, derybų tarp 
Filadelfijos konvento narių metu buvo siūlomi vienuolikos, penkiolikos 
ir net dvidešimties metų trukmės laikotarpiai“"“. Šiuolaikinėse pasaulio 
konstitucijose galima aptikti įvairių prezidento įgaliojimų laikotarpių, jie 
svyruoja nuo vienų (Šveicarija) iki aštuonerių metų (1975 m. Liberijos, 
1989 m. Čilės Konstitucijos). Dažniausiai pasaulyje taikomos ketverių 
(Brazilija, Argentina, Islandija, Latvija), penkerių (Prancūzija, Rusija, Vo- 
kietija, Lenkija) arba septynerių (Italija, Izraelis, Airija) metų kadencijos. 

Respublikos vadovo kadencijos skirtumus lemia kelios aplinkybės: 

a) perrinkimo ribojimas (parlamentinėse respublikose, kurių kons- 

titucijos draudžia tą patį asmenį perrinkti prezidentu, kadencija yra 
ilgesnė); 


“*  Pvz., 2000 m. JAV prezidento rinkimų rezultatai. Prieiga per internetą: <http://vww. 


presidency.ucsb.edu/showelection.php ?year=2000 >. 
“9 VARAšKA, M. Valstybės vadovo įgaliojimų trukmės problema valstybės valdymo formo- 
se: lyginamasis aspektas. Vilnius, 2012, p. 96—97. 
“0 MADISON, J. The Debates in the Federal Convention of 1787. The Constitution Socie- 


ty, 1994 [interaktyvus, žiūrėta 2011-10-05]. Prieiga per internetą: <http://www.constitution. 
org/dfc/dfc-0724.txt >. 

b) valdymo forma (prezidentinėse ar pusiau prezidentinėse res- 
publikose vyrauja ilgesnės kadencijos (Afrikos, Azijos respublikos); 

c) konstitucionalizmo tradicijų laikymasis (ilgalaikes nuolatines 
konstitucijas turinčiose valstybėse istoriškai susiklostė ilgos kaden- 
cijos (Airija, Libanas, Meksika); 

d) kitų institucijų įgaliojimų trukmė ir siekis vienu metu išveng- 
ti visų institucijų (parlamento rūmai, prezidentas, regioninės insti- 
tucijos ir pan.) rinkimų ir galimos bevaldystės. 

Įvairių pasaulio valstybių konstitucijose numatyta galimybė tą patį as- 
menį perrinkti prezidentu: a) tas pats asmuo respublikos vadovu gali būti 
ne daugiau kaip du kartus (Lenkija, Vokietija, JAV); b) tas pats asmuo gali 
būti perrenkamas į prezidento pareigas darant kas antros ar kas trečios ka- 
dencijos pertrauką (Austrija, Suomija, Rusija, Lietuva); c) to paties asmens 
galimybės būti renkamam respublikos vadovu yra neribotos (Italija, Pran- 
cūzija, Baltarusija, Indija)“. Esama valstybių, kurių konstitucijos griežtai 
draudžia tą patį asmenį perrinkti į respublikos vadovo pareigas (Pietų Ko- 
rėja, Izraelis). 

Lyginamojoje konstitucinėje teisėje nurodomi keli prezidento įgalio- 
jimų nutraukimo būdai ir atitinkami pagrindai: 

a) apkalta (impičmentas). Istorinės valstybės vadovo apkaltos išta- 
kos glūdi Europos miestų ir respublikų teisynuose bei statutuose“'“, 
taip pat Anglijos puritonų revoliucijos dokumentuose, skubiai pa- 
rengtuose karaliaus nukirsdinimui pateisinti""*. Šiuolaikinė apkal- 
tos kaip respublikos prezidento atsakomybės samprata susiforma- 
vo JAV, kurių Konstitucijos II straipsnio 4 skyriuje nustatyta, kad 
prezidentas, viceprezidentas ir visi JAV pareigūnai gali būti paša- 
linami iš pareigų, kai apkaltos procedūra yra pripažįstami kalti dėl 
valstybės išdavimo, kyšininkavimo ar kito sunkaus arba nesunkaus 
nusikaltimo padarymo. 


“! Plačiau žr.: VARAŠKA, M. Valstybės vadovo įgaliojimų trukmės problema valstybės val- 


dymo formose: lyginamasis aspektas. Vilnius, 2012, p. 217—223. 


*“* McCoRMICK, J. P. Machiavellian Democracy. Cambridge University Press, 2011, p. 92 
Įinteraktyvus, žiūrėta 2011-08-12]. Prieiga per internetą: <http://books.google.lt/books ?id= 
gtxZ2lAyc UACKdą=gonfalonier--Hotteryksource=gbs. navlinks s>. 

95  (GARDINER, S. R. The Constitutional Documents of the Puritan Revolution, 1625— 
1660: The Act Abolishing the Office of King. An Act Declaring England to Be a Com- 
monwealth. Oxford: Clarendon Press, 1906 [interaktyvus, žiūrėta 2011-08-06]. Prieiga per 
internetą: <http://oll.libertyfund.org/index.php ?option=com. staticxtkstaticfile=show.php 6 
3Ftitle=1434klayout=html>. 

Šių laikų respublikų konstitucijose prezidento apkaltos procedūra yra 
visuotinai priimta ir priklauso nuo valstybės politinio režimo, teisinės tra- 
dicijos, teismų sistemos sandaros. Jai būdingi šie požymiai: 

— apkaltos pagrindai yra numatyti konstitucijoje (Vokietijos — tyči- 
nis federalinio ar žemės įstatymo pažeidimas, Italijos — valstybės 
išdavystė ir konstitucijos pažeidimas, Brazilijos — veikimas prieš 
valstybės teritorinį vientisumą, kitų valdžios institucijų galių nu- 
savinimas, piktnaudžiavimas biudžeto lėšomis, teismų sprendimų 
nepaisymas“''); 

— apkalta pradedama parlamente, iniciatyvos teisę paremiant ne ma- 
žesne nei konstitucijoje nustatyta parlamento narių dauguma (Vo- 
kietijoje — 1/4 Bundestago ar Bundesrato narių, Turkijoje — 1/3 Di- 
džiosios Nacionalinės Asamblėjos narių, Rumunijoje — 1/2 Deputa- 
tų Rūmų ar Senato narių; 

— apkaltos nagrinėjimo metu parlamentui gali būti teikiama teismi- 
nės institucijos (Konstitucinio Teismo — Vokietija, Lietuva), Aukš- 
čiausiojo Teismo išvada (Rumunija) arba šio teismo pirmininkas 
turi vadovauti parlamento rūmų (įprastai — Senato — JAV, Argenti- 
na, Brazilija), priimančių sprendimą dėl apkaltos, posėdžiams; 

— parlamento rūmų (abejų arba aukštesniųjų) sprendimas dėl ap- 
kaltos pagrįstumo ir prezidento įgaliojimų nutraukimo priimamas 
kvalifikuotąja visų jo narių dauguma (Vokietijoje, Rumunijoje, 
JAV, Meksikoje — 2/3, Turkijoje — 3/4, Lietuvoje — 3/5 visų rūmų 
narių). 

Aukščiau minėtieji apkaltos prezidentui teisinio reguliavimo požymiai 
nėra vieninteliai ir neatspindi visų pasaulio respublikų teisinio reguliavimo 
patirties“'?; 

b) priešlaikiniai respublikos vadovo rinkimai dėl jo ir parla- 

mento ar vyriausybės politinių nesutarimų. Antai Latvijos valsty- 
bės vadovas gali pasiūlyti tautai referendumu paskelbti pirmalaikius 


“4 Vokietijos Konstitucijos 61 str. Prieiga per internetą: <https://vww.btg-bestellservice.de/ 
pdf/80201000.pdf>; Italijos Konstitucijos 90 str. <https://www.senato.it/documenti/reposi- 
tory/istituzione/costituzione inglese.pdf>; Brazilijos Konstitucijos 86 str. <http://wwuw.stf. 
jus.br/repositorio/cms/portalStfInternacional/portalStfSobreCorte en us/anexo/constituicao 
ingles 3ed2010.pdf>. 

“5 Prezidento įgaliojimų nutraukimas apkaltos būdu nėra tik teorinis konstitucinis mo- 
delis. Tokios procedūros respublikų prezidentams buvo taikomos dešimtis kartų, gana daž- 
nai pasiekta ir prezidento at(si)statydinimo, antai Brazilijoje — E C. de Mello (1992 m.), 
Lietuvoje — R. Pakso (2004 m.), Filipinuose — J. Estrados (2000 m.), Peru — R. Fujimori 
(2001 m.), Pietų Korėjoje — R. Moo-Hyun (2004 m.) ir pan. 

parlamento rinkimus, bet referendumui nepavykus prezidentas pri- 
valo atsistatydinti (antai 2011 m. Latvijos prezidento V. Zatlero pa- 
skelbtam referendumui buvo pritarta akivaizdžia dauguma, o parla- 
mentas paleistas)“"“. Austrijos konstitucija numato, kad parlamentas 
gali inicijuoti politinį nepasitikėjimą prezidentu ir perduoti jį svars- 
tyti tautos referendumui, bet jeigu tauta nepritaria prezidento at- 
statydinimui, šis įgyja teisę paleisti parlamentą“. Minėtosios kons- 
titucinės nuostatos Austrijoje kol kas nebuvo progos įgyvendinti. 
Prancūzijos Konstitucija numato prezidento teisę skelbti pirmalai- 
kius parlamento žemųjų rūmų (Nacionalinės Asamblėjos) rinkimus 
nesuteikiant galimybės Asamblėjai inicijuoti pirmalaikių preziden- 
to rinkimų. Tačiau piktnaudžiavimą minėtąja prezidento funkcija 
riboja konstitucijos nuostata, draudžianti pirmalaikius Asamblėjos 


rinkimus anksčiau nei pirmaisiais jos kadencijos metais“"“. 


1.3. Valstybės vadovo įgaliojimai 


Valstybės vadovo įgaliojimų svarbą iš esmės lemia dvi aplinkybės: forma- 
liosios konstitucinės nuostatos, suteikiančios jam tam tikrų galių, ir realios 
politinės situacijos, leidžiančios jomis pasinaudoti, bei valstybės vadovo as- 
menybės bruožai. Valstybės vadovo įgaliojimų pokyčiai rodo, kad jo įgalio- 
jimai palengva ribojami. Tai lemia ne tiek respublikos (valstybės) valdymo 
formos, kiek parlamentarizmo raida, tautos atstovybei vis labiau perimant 
ilgaamžes vadovo galias. 

Valstybės vadovo įgaliojimai įgyvendinami šiose svarbiausiose srityse: 
dalyvaujant įstatymų leidyboje, formuojant teismų sistemą, numatant ir 
vykdant užsienio politiką, kontroliuojant vyriausybės veiklą. 

Dalyvaudamas įstatymų leidybos procese, valstybės vadovas turi įstaty- 
mų, konstitucijos pataisų ir referendumų iniciatyvos teisę. Šios teisės turinį 
lemia Konstitucijoje įtvirtinti valstybės vadovui suteikiami įstatymų leidy- 
bos įgaliojimai. Pvz., Prancūzijos Konstitucija numato, kad šalies prezi- 
dentas yra būtinas bet kokios referendumo iniciatyvos dalyvis, Brazilijos — 
konstitucijoje numatytų įstatymų leidybos procesų iniciatorius, Estijos — 


“6 Latvijos Konstitucijos 48, 50 str. Prieiga per internetą: <http://www.saeima.lv/en/le- 


gislation/constitution>; Latvijos vyriausiosios rinkimų komisijos puslapis: dėl 2011 m. refe- 
rendumo rezultatų. Prieiga per internetą: <http://www.tn2011.cuk.lv/results.html>. 
“Austrijos Konstitucijos 29, 60 str. Prieiga per internetą: <http://Avuv.ris.bka.gv.at/ 
Dokumente/Erv/ERV 1930 1/ERV 1930 1.pdf>. 

Prancūzijos Konstitucijos 12 str. Prieiga per internetą: <http://www.conseil-constitu- 
tionnel.fr/conseil-constitutionnel/english/constitution/constitution-of-4-october-1958.25742. 
htmlkTitleII >. 

konstitucijos pataisų teikėjas, o Maroko — karalius gali adresuoti parlamen- 


tui privalomus politinės valios ir teisėkūros pranešimus". 


Kai kurių valstybių konstitucijose numatyta, kad valstybės vadovas turi 
teisę paskirti dalį parlamento narių (10 — Egipte iki 2011 m. ir 40 — Ma- 
laizijoje““"). Tiesa, svarbu tai, kad iki šiol Jungtinės Karalystės valdovė no- 
minuoja dalį nerenkamųjų Lordų Rūmų narių (angl. Lords of Temporal), 
kurių dalis tokią teisę paveldėjo ir ją išlaiko pagal 1999 m. Lordų Rūmų 
akto taikymo išimtį“*!. 

Valstybės vadovas turi teisę vetuoti parlamento priimtą įstatymą ir grą- 
žinti jį svarstyti iš naujo. Veto teisė gali būti absoliuti arba santykinė (ati- 
dedamoji). Dominuoja pastaroji — sąlyginė veto teisė. Antai prezidentinėse 
respublikose ar absoliutinėse monarchijose (JAV, Meksikoje, Argentinoje, 
Rusijoje, Malaizijoje) veto gali atmesti tik 2/3 visų parlamento narių, Por- 
tugalijoje, remiantis paprastaisiais įstatymais, vetuojama ne mažiau kaip 
1/2 parlamento narių balsų dauguma, o vadovaujantis organiniais įstaty- 


mais — 2/3 visų parlamento narių balsų dauguma; Lenkijoje visų vetuotų 

įstatymų atžvilgiu — 3/5 visų parlamento narių balsų dauguma“““. Estijos, 


Graikijos, Italijos prezidentų veto gali būti įveikiamas paprastąja parlamen- 
to balsų dauguma ir yra vadinamas santykiniu (atidedamuoju). Vokietijos, 
Austrijos ir kai kurių kitų respublikų prezidentai neturi teisės atmesti įsta- 
tymo, bet gali (pvz., kaip Estijos ar Lenkijos vadovai) kreiptis į Konsti- 
tucinį ar Aukščiausiąjį Teismą prašydami nustatyti, ar įstatymo projektas 


“* Prancūzijos Konstitucijos 11 str. Prieiga per internetą: <http://www.conseil-constitu- 
tionnel.fr/conseil-constitutionnel/english/constitution/constitution-of-4-october-1958.25742. 
htmlžTitlelI>; Brazilijos Konstitucijos 84 str. Prieiga per internetą: <http://wwuw.stf.jus. 
br/repositorio/cms/portalStfInternacional/portalStfSobreCorte en us/anexo/constituicao 

ingles 3ed2010.pdf>; Estijos Konstitucijos 103 str. <http://www.president.ee/en/republic-of- 
estonia/the-constitution/index.htmlžVII >; Maroko Konstitucijos 52 str. <http://www.consti- 
tutionnet.org/files/morocco. eng.pdf>. 


“0 Malaizijos Konstitucijos 45 str. Prieiga per internetą: <http://www.agc.gov.my/images/ 


Personalisation/ Buss/pdf/Federal120Consti1020928B11620text1029.pdf>; 1971-2011 m. 
Egipto Konstitucijos 87 str. <http://www.constitutionnet.org/files/Egypt?620 Constitution. 
pdf>. 

“1999 m. Lordų Rūmų aktas, II d. <http://www.legislation.gov.uk/ukpga/1999/34/ 
section/2>. 


“* Portugalijos Konstitucijos 136 str. Prieiga per internetą: <http://app.parlamento.pt/site 


antigo/ingles/cons leg/ Constitution VII revisao definitive.pdf>; Lenkijos prezidentas gali ir 
vetuoti įstatymo projektą, ir kreiptis dėl jo konstitucingumo į Konstitucinį Tribunolą. Ta- 
čiau jei jis projektą vetuoja, o parlamentas 3/5 visų narių dauguma jį patvirtina iš naujo, 
galimybė ginčyti įstatymo projekto konstitucingumą prezidentui nebesuteikiama. Lenkijos 
Konstitucijos 122 str. Prieiga per internetą: <http://www.sejm.gov.pl/prawo/konst/angielski / 
kon1.htm>. 

atitinka Konstituciją“““. Esama valstybių, kurių vadovai turi konstitucinę 


veto teisę, bet pagal susiklosčiusią tradiciją ja nesinaudoja (pvz., Jungtinėje 
Karalystėje““'). Kitokių galių turi Latvijos Respublikos Prezidentas: nesu- 
tikdamas su parlamento priimtu įstatymu (išskyrus Konstitucijos 73 str. 
nurodytus atvejus), jis per du mėnesius gali dėl jo inicijuoti referendumą. 
Tokia prezidento teisė negalioja, jeigu įstatymo projektą pakartotinai pa- 
tvirtina 2/3 visų Saeimos narių“““. 

Valstybių konstitucijose numatyta ir valstybės vadovų teisė kreiptis į 
Konstitucinį Teismą dėl tarptautinių sutarčių konstitucingumo. Be to, vals- 
tybės vadovams priskiriami įgaliojimai formuoti teismus. Antai monarchas 
arba prezidentas turi įgaliojimų vienasmeniškai arba kartu su kitomis vals- 
tybės valdžios institucijomis skirti bendrosios kompetencijos teismų tei- 
sėjus ir teismų vadovus. Tose valstybėse, kurių konstitucijos numato spe- 
cialiuosius konstitucinius teismus (tarybas, tribunolus), valstybės vadovas 
turi teisę skirti dalį jo narių (Prancūzija, Rumunija — 3 iš 9, Čilė — 3 iš 10) 
arba teikti visus (19 — Rusija, 15 — Čekija) ar dalį jo sudėties kandidatų 
parlamentui balsuoti (Italija — 5 iš 15)“. Monarchas ar prezidentas gali 
turėti reikšmingų galių skiriant visų grandžių teismų teisėjus ar jų pirmi- 
ninkus (Jordanija, JAV — su Senato pritarimu), dalį jų drauge su parlamen- 
tu (Aukščiausiasis ir apeliacinis teismai) ir dalį — vienasmeniškai (Rusija, 
Čekija)". Kai kurių valstybių konstitucijose nėra numatytas prezidentų 
dalyvavimas skiriant šalies teisėjus (Italija, Bulgarija). 


** Estijos Konstitucijos 107 str. Prieiga per internetą: <http://www.president.ee/en/republic 
-of-estonia/the-constitution/index.htmlttVII >. 


“Jungtinėje Karalystėje Bendruomenių Rūmų priimtus įstatymus gali vetuoti ir Lordų 


Rūmai, ir — teoriškai — valdovas. Kad ir kaip būtų, paskutinį kartą tokia teise monarchas 
pasinaudojo 1708 m. (karalienė Ana). Plačiau žr.: ADAMS, T. Royal Consent and Hidden 
Power. Prieiga per internetą: <http://ukconstitutionallaw.org/2013/01/26/tom-adams-royal- 
consent-and-hidden-power>. 


5 Latvijos Konstitucijos 72—75 str. Prieiga per internetą: <http://www.saeima.lv/en/legis- 


lation/constitution >. 


“6 Prancūzijos Konstitucijos 56 str. Prieiga per internetą: <http.parlamento.pt/site an- 


tigo/ingles/cons. leg/ Constitution. VII revisao definitive.pdf>; Rumunijos Konstitucijos 
142 str. <http://www.cdep.ro/pls/dic/site.page?den=act2 2kpar1=5>; Čilės Konstitucijos 
92 str. <https://www.constituteproject.org/constitution/ Chile 2012.pdf>; Italijos Konstituci- 
jos 135 str. <https://www.senato.it/documenti/repository/istituzione/costituzione inglese.pdf>; 
Rusijos Konstitucijos 128 str. <hrtp://Avww.constitution.ru/en/10003000-08.htm>; Čekijos 
Konstitucijos 84 str. <http://www.psp.cz/cgi-bin/eng/docs/laws/ 1993/1.html>. 


“Jordanijos Konstitucijos 98 str. Prieiga per internetą: <http://Avww.kinghussein.gov.jo/ 


constitution. jo.html>; JAV Konstitucijos II sk. 2 p. <http://www.senate.gov/civics/constitu- 
tion. item/constitution.htm>; Argentinos Konstitucijos 99 str. <http://pdba.georgetown.edu/ 
Constitutions/Argentina/argen94 e.htmlžtitlelseconddivisionch2>; Rusijos Konstitucijos 
128 str. <hrtp://Avww.constitution.ru/en/10003000-08.htm>; Čekijos Konstitucijos 93 str. 
<http://www.psp.cz/cgi-bin/eng/ docs/laws/ 1993/1.html>. 

Valstybės vadovams dažniausiai priskiriami šie užsienio politikos įga- 
liojimai: valstybės atstovavimas palaikant tarptautinius santykius (Latvija, 
Slovakija); tarptautinių sutarčių pasirašymas (Rumunija, Italija); valstybės 
diplomatinių atstovų užsienio valstybėms skyrimas ar atšaukimas ir užsie- 
nio valstybių atstovų skiriamųjų raštų priėmimas (Turkija, Estija)““*; karo 
ar taikos skelbimas (JAV, Portugalija, Brazilija, Marokas). 

Minėtieji valstybės vadovo įgaliojimai gali būti vykdomi vienasmeniš- 
kai (prezidentinės respublikos, absoliutinės monarchijos), parlamentinėse 
respublikose — dalyvaujant parlamentui (ratifikuojant tarptautines sutartis, 
skelbiant karą ir taiką) ir vyriausybei (skiriant diplomatinius atstovus ir 
juos atšaukiant). 

Pagal prezidentinių respublikų ar monarchijų konstitucijas valstybės 
vadovas kartu vadovauja ir vyriausybei (JAV, Saudo Arabijoje, Indonezijo- 
je, Meksikoje, Čilėje, Angoloje, Argentinoje, Filipinuose ir kt.), dažniau- 
siai gali vienasmeniškai skirti ministrą pirmininką ir pirmininkauti vyriau- 
sybės posėdžiams (Maroke, Jordanijoje, Katare, Azerbaidžane, Rusijoje, 
Baltarusijoje, Jungtiniuose Arabų Emyratuose ir kt.). Kita vertus, kons- 
titucijose numatyta, kad valstybės vadovo leidžiamus aktus turi pasirašyti 
ministras pirmininkas arba atitinkamas ministras (kontrasignavimas). Tokiu 
atveju jiems tenka atsakomybė už valstybės vadovo išleistą aktą. 

Nurodytųjų valstybės valdovo įgaliojimų sąrašas nėra išsamus. Valsty- 
bės vadovas gali turėti ir kitų įgaliojimų (pvz., teikti malonę ar pilietybę, 
skirti valstybės apdovanojimus ir kt.). 


“* Rumunijos Konstitucijos 91 str. Prieiga per internetą: <http://Avww.cdep.ro/pls/dic/site. 


page?den=act2 2kpar1l=3513c2s0a94>; Italijos Konstitucijos 87 str. <https://www.senato.it/ 
documenti/repository/istituzione/costituzione inglese.pdf>; JAV Konstitucijos II sk. 2 p. 
<http://www.senate.gov/civics/constitution. item/constitution.htm>; Portugalijos Konstitucijos 
133 str. <http://app.parlamento.pt/site antigo/ingles/cons leg/ Constitution. VII revisao defi- 
nitive.pdf>; Brazilijos Konstitucijos 91 str. <http://wwuw.sff.jus.br/repositorio/cms/portalSt- 
fInternacional/portalStfSobreCorte en us/anexo/constituicao ingles 3ed2010.pdf>; Maroko 
Konstitucijos 53 str. <http://www.constitutionnet.org/files/morocco eng.pdf>; Latvijos Kons- 
titucijos 41 str. <hftp://www.saeima.lv/en/legislation/constitution>; Slovakijos Konstituci- 
jos 102 str. <http://www.slovakia.org/sk-constitution.htm>; Turkijos Konstitucijos 104 str. 
<http://global.tbmm.gov.tr/docs/constitution. en.pdf>; Estijos Konstitucijos 78 str. <http:// 
www.president.ee/en/republic-of-estonia/the-constitution/index.htmlVII>. 

2.1. Vyriausybės samprata. Vyriausybės modeliai šiuolaikinėse valstybėse 


Tradiciškai vykdomoji valdžia tapatinama su vyriausybe — kolegialia insti- 
tucija, įgyvendinančia vykdomąją (tvarkomąją) veiklą. Tačiau tai netikslu. 
Beveik nėra valstybės, kur vykdomąją veiklą įgyvendintų vien tik vyriau- 
sybė. Sąvoka „vykdomoji valdžia“ yra labai talpi tiek pagal funkcijų sritį, 
tiek pagal valdymo objektą, tiek pagal šią veiklą įgyvendinančių institucijų 
sistemą. Prie vykdomosios valdžios dažniausiai priskiriamas valstybės va- 
dovas, įvairios institucijos ir vyriausybė. Atskirose valstybėse vykdomoji 
valdžia koncentruojama skirtingų institucijų rankose, tarp jų susiklosto 
įvairūs santykiai, bet daugumoje valstybių vykdomoji valdžia sutelkiama 
valstybės vadovo ir vyriausybės rankose. 

Viena vertus, vyriausybės formavimas gali būti suprantamas kaip tam 
tikra procedūra, skirta atlikti valdymo funkcijas, kita vertus — kaip valstybės 
vadovo galių ribojimas. Efektyviai veikianti vyriausybė neleidžia valsty- 
binės vykdomosios valdžios atiduoti į vienas valstybės vadovo rankas“. 
Pasaulio ir Europos valstybėse susiklostė skirtinga valstybės vadovo ir vy- 
riausybės funkcijų bei kompetencijos suderinimo praktika. Tai iš dalies 
priklauso nuo valstybės valdymo formos. Prezidentinėse respublikose ir 
atskirose valstybėse, kurių valdymo forma yra monarchija, vykdomoji val- 
džia dažniausiai koncentruojama valstybės vadovo rankose. Pvz., tokioje 
prezidentinėje valstybėje kaip JAV net sąvoka „vyriausybė“ beveik nevar- 
tojama. Centrinių valdymo institucijų vadovai yra visiškai pavaldūs prezi- 
dentui. Daugelyje valstybių (Švedijoje, Danijoje, Olandijoje, Vokietijoje, 
Estijoje, Lietuvoje, Italijoje ir kt.) valdymo klausimai svarstomi ir kole- 
gialiai sprendžiami per vyriausybės posėdžius, o JAV analogiškus klausimus 
prezidentas sprendžia vienasmeniškai“". Taigi, remiantis JAV Konstitucija, 
vykdomoji valdžia įgyvendinama išskirtinai tik prezidento. Panaši tvarka, 
tik gal kiek lankstesnė, įtvirtinta ir Indijoje. Pagal šios valstybės Konstituci- 
jos 53 straipsnio 1 dalį, šalies vykdomoji valdžia patikėta prezidentui, kuris 
ją įgyvendina arba tiesiogiai, arba per jam pavaldžius pareigūnus. 

Visiškai priešinga padėtis nei JAV ar Indijoje susiformavo Vokietijoje. 
Remiantis pastarosios valstybės 1949 m. Konstitucijos 55 straipsnio 1 da- 
limi, federalinis prezidentas negali veikti nei vyriausybės, nei Federaci- 
jos, nei kurios nors žemės įstatymų leidybos organuose. Reali Vokietijos 


6“ MANERED, S. The constitution of the Republic of Austria. Oxford, 2011, p. 123—127. 


“U.S. Government, United States Department of State, 2000, p. 45—46. Prieiga per 
internetą: <http://usinfo.state.gov>. 

Prezidento įtaka šalies vykdomajai valdžiai yra minimali. Tačiau tokia tvar- 
ka kaip JAV ar Indijoje, kur prezidentui priskiriama vykdomoji valdžia, ir 
Vokietijoje, kur prezidentas nedaro jokios įtakos vykdomajai valdžiai, yra 
tik pasaulinės praktikos išimtys. 

Daugelyje pasaulio ir Europos šalių labiausiai paplitęs dualistinis (su- 
dvejintas) vykdomosios valdžios modelis, kur vykdomoji valdžia yra vals- 
tybės vadovo ir vyriausybės rankose. Šių šalių konstitucijos įtvirtina tik šiek 
tiek skirtingas valstybės vadovo ir vyriausybės įtakos proporcijas. Siekiant 
įgyvendinti vykdomąją valdžią ir įtvirtinti valstybės vadovo bei vyriausy- 
bės bendradarbiavimą ir atsakomybę, vienais atvejais pabrėžiamos valstybės 
vadovo (Prancūzija, Suomija), kitais — vyriausybės (Vokietija, Danija, Šve- 
dija) galios. Taigi galima drąsiai tvirtinti, kad daugelyje pasaulio ir Europos 
šalių svarbiausia vykdomosios valdžios institucija yra vyriausybė. 

Kai kurių šalių konstitucijose vyriausybės yra vadinamos skirtingai: 
Valstybės Taryba — Kinijoje, Federalinė Vyriausybė — Vokietijoje, Federa- 
linė Taryba — Šveicarijoje, Ministrų Taryba (Vyriausybė) — Prancūzijoje, 
Vyriausybė — Čekijoje, Lietuvoje ir t. t. 

Įvertinus vykdomosios valdžios vidinę sandarą ir vyriausybės funkciją, 
visus esamus vyriausybės modelius būtų galima klasifikuoti (susisteminti). 
Kaip ir bet kokia klasifikacija, ši irgi negalėtų pretenduoti į visa apiman- 
čią, o tik išryškintų kokį nors požymį ar aspektą. Dar XVIII a. Prancūzijos 
filosofas Ch. Montesguieu pasiūlė suskirstyti vyriausybes atsižvelgiant į 
valstybių valdymo formą ir politinį režimą. Jis skyrė šias rūšis: respublikų, 
monarchijų ir despotijų“". Šiuo metu pasaulyje yra gana didelė vyriausy- 
bės modelių įvairovė. Tikslinga būtų paminėti žinomiausias jų sistemas““?. 
Vertinant vyriausybių sudėtį ir jų santykį su kitomis institucijomis, išskir- 
tinos dvi pagrindinės sistemos: anglosaksų ir kontinentinė. 

Anglosaksiškasis vyriausybės modelis atsirado Didžiojoje Britanijoje 
ir šiuo metu yra taikomas Indijoje, Kanadoje, Australijoje, Naujojoje Ze- 
landijoje ir kt. Taikant anglosaksiškąjį modelį sudaroma formalioji faktinė 
vyriausybė, kuri dažniausiai vadinama kabinetu. Šių valstybių vyriausybė 
formuojama iš šimtų narių daugiau reprezentaciniams tikslams. Tokia di- 
delė vyriausybė yra gana nepaslanki, jai sunku reaguoti į įvykių tėkmę“““. 
Siekiant operatyviau spręsti kylančius klausimus, vyriausybėje iš dvide- 
šimties ar dvidešimt penkių svarbiausių valdymo sričių ministrų, turin- 
čių didžiausią ministro pirmininko pasitikėjimą, suformuojamas kabinetas, 


“! ALAN, R. B. Modern Politics and Government. 3rd Ed. London, 1983, p. 37. 
“* Lietuvos konstitucinė teisė. Vilnius: Mykolo Romerio universitetas, 2012, p. 667—682. 


** Rose, R. Understanding Big Government. London, 1984, p. 3—11. 

kuris realiai valdo šalį. Klasikinis šio modelio vyriausybės pavyzdys — Di- 
džioji Britanija. Šios šalies vyriausybę sudaro maždaug šimtas narių, tarp 
jų — dvidešimt pagrindinių ministrų (sekretorių). Kartu su kabineto nariais 
vyriausybę sudaro vadinamieji ministrai be portfelio, tradicines pareigas 
einantys asmenys (lordas tarybos pirmininkas, lordas antspaudo saugotojas 
ir kt.), valstybės ministrai (ministrų pavaduotojai), jaunesnieji ministrai ir 
kitų svarbių žinybų vadovai. 

Visus vyriausybei priskiriamus klausimus sprendžia kabinetas, o kiti 


jos nariai apie priimtus sprendimus tik informuojami““* 


. Visa vyriausybė 
niekada nesusirenka, išskyrus tik atsistatydinimo progą. Kontinentiniam 
vyriausybės modeliui būdingas didesnis vientisumas. Vyriausybė sudaroma 
iš pagrindinių (centrinių) žinybų vadovų (ministrų, valstybės sekretorių ir 
kt.) ir jokių vidinių struktūrinių darinių nesuformuojama. Tarkim, Italijoje 
valdymo operatyvumo sumetimais sudaromas Vyriausybės Prezidiumas, bet 
tai padėties nekeičia — visus sprendimus priima visos sudėties vyriausybė. 

Kaip žinoma, Europoje iš esmės vyrauja kontinentinės teisės siste- 
ma, o tai daro nemažą įtaką ir vyriausybės veiklos modeliui. Anglosaksų 
ir kontinentinis vyriausybių modeliai yra patys bendriausi, atsižvelgiant į 
valstybės valdymo formą, partinę struktūrą, rinkimų sistemą ir kt. jie gali 
būti papildomi įvairiomis vyriausybių sistemomis. Dėl šių aplinkybių įta- 
kos gali susiformuoti vienpartinė, nepartinė ar koalicinė vyriausybės. 

Vienpartinė vyriausybė gali būti sudaroma tada, kai kuri nors po- 
litinė partija demokratiniuose rinkimuose laimi absoliučią arba jai artimą 
parlamento narių mandatų daugumą. Paprastai vienpartinės vyriausybės 
dėl nepakankamo politinės sistemos ir rinkimų demokratiškumo sufor- 
muojamos totalitarinėse valstybėse. Spartėjant demokratiniams procesams, 
vienpartinė vyriausybė tampa tik teorine galimybe, nors gali būti ir išim- 
čių. Kaip žinoma, JAV dėl valdžios realiai konkuruoja dvi politinės par- 
tijos — respublikonai ir demokratai. Vyriausybė formuojama iš vienos šių 
partijų, kuri laimėjo rinkimus, atstovų. Ji gali būti sudaroma ir politinės 
partijos, kuri parlamente turi mažumą, pagrindu — vadinamoji vienpartinė 
mažumos vyriausybė. Šiuo atveju nė viena partija neturi daugumos ir tik 
viena iš jų prisiima atsakomybę formuoti vyriausybę, gaudama kitų partijų 
pritarimą ir palaikymą. Tokia padėtis gali susiklostyti dėl įvairių aplinkybių 
ar siekių. Jeigu taip nenutinka, mažumos vyriausybę reikėtų vertinti kaip 
aukštos politinės kultūros rezultatą. 


“4 RicHARDS, D; SMITH, M. Governance and Public Policy in the UK. Oxford University 
Press, 2007, p. 173—221. 

Labai retais atvejais gali būti sudaromos ir nepartinės vyriausybės. 
Tokia padėtis susiklosto tada, kai partijoms nepavyksta susitarti dėl koali- 
cijos, o paleisti parlamentą yra netikslinga. Tai gali būti valstybės krizės ar 
kitokių nenumatytų aplinkybių padarinys. Esant tokiai padėčiai, gali būti 
formuojama vadinamoji dalykinė vyriausybė iš specialistų, kurie gali būti 
vienos ar kitos politinės partijos nariai arba visai nepartiniai. Pastaruoju 
metu valstybėse tampa įprastos ir vis dažniau formuojamos koalicinės vy- 
riausybės. 

Koalicinė vyriausybė gali būti sudaroma tose valstybėse, kur gausu 
politinių partijų ir yra taikoma proporcinė rinkimų sistema““?. Šiose valsty- 
bėse parlamento narių mandatus proporcingai pagal gautus rinkėjų balsus 
pasidalija kelios politinės partijos. Jeigu nė viena iš jų nepajėgi suformuoti 
vienpartinės vyriausybės, siekiama sudaryti koalicinę vyriausybę iš kelių 
rinkimus laimėjusių partijų. Tokia vyriausybė paprastai veikia parlamen- 
tinėse arba mišriosios valdymo formos valstybėse todėl, kad jose taikoma 
proporcinė rinkimų sistema. 


2.2. Vyriausybės formavimo tvarka ir struktūra 


Po parlamento rinkimų vyriausybė dažniausiai pradedama formuoti valsty- 
bės vadovo iniciatyva. Valstybėse (Italijoje, Kanadoje, Indijoje), kurios pa- 
gal valdymo formą yra parlamentinės, valstybės vadovas vadovauti vyriau- 
sybei dažniausiai skiria rinkimus laimėjusios partijos lyderį, o jo teikimu — 
ir kitus ministrus. Šiuo atveju parlamento nuomonės formaliai neatsiklau- 
siama, bet valstybės vadovas, skirdamas vyriausybės vadovą, atsižvelgia į 
politinių jėgų santykį parlamente. Italijos Konstitucijos 92 straipsnio 2 da- 
lyje nustatyta, kad Respublikos Prezidentas skiria Ministrą Pirmininką. 
Pagal Konstitucijos 94 straipsnio 1 dalį, vyriausybė turi įgyti abejų rūmų 
pasitikėjimą. Tai drausmina ir prezidentą, kuris privalo išrinkti tokį vyriau- 
sybės vadovą, kurį remtų dauguma parlamento narių. 

Kiek kitaip yra kitose šalyse (Ispanijoje, Vokietijoje, Lietuvoje), kur 
skiriant vyriausybės vadovą būtinas parlamento pritarimas. Vokietijos 
Konstitucijos 63 straipsnio 1 dalyje nustatyta, kad federalinį kanclerį pre- 
zidento siūlymu nediskutuodamas renka Bundestagas. Išrinktu laikomas 
tas asmuo, kuris gavo daugumą šios institucijos narių balsų. Šį asmenį fe- 
deraliniu kancleriu skiria federalinis prezidentas. Išimtis yra Švedija, kur 
valstybės vadovas išvis nesikiša į vyriausybės formavimą. Čia pagrindinė 
funkcija priklauso parlamento vadovui — talmanui. Pagal Švedijos Kons- 


5 GALLAGHER, M.; MiTcHEL P. The politics of Electoral Systems. Oxford University Press, 


2009, p. 375—392. 

tituciją (6 skyriaus 4 straipsnis), prieš patvirtindamas Ministrą Pirmininką 
talmanas kviečia partinių grupių atstovų pasitarimą būsimam kandidatui į 
vyriausybės vadovo postą aptarti ir, pasikonsultavęs su vicetalmanais, teikia 
jį Riksdagui. Šis per keturias dienas turi balsuoti. Konstitucijoje įtvirtinta 
gana savotiška balsavimo tvarka, — jeigu prieš pateiktąją kandidatūrą balsa- 
vo daugiau negu pusė Riksdago narių, ji atmetama. 

Jeigu rinkimus į parlamentą laimi kuri nors partija arba tvirtas jų blo- 
kas, sudarant vyriausybę didesnių problemų nekyla. Sudėtingiau tada, 
kai vyriausybė formuojama partinių koalicijų pagrindu. Tam dažniausiai 
prireikia ilgų derybų ir konsultacijų. Viena iš vyriausybės stabilios veik- 
los garantijų, kaip minėta, yra parlamento palaikymas. Todėl nesutarimas 
tarp politinių partijų siūlant vyriausybės vadovo kandidatūrą yra beveik 
lemiamas. Valstybės vadovas ar kitas asmuo, kuris siūlo vyriausybės vadovo 
kandidatūrą parlamentui, turi atsižvelgti į jo nuomonę. Partinis apsispren- 
dimas valstybės vadovui realiai yra privalomas. 

Prezidentinėms respublikoms, dualistinėms monarchijoms ar miš- 
riosios valdymo formos valstybėms dažniausiai būdingas neparlamentinis 
vyriausybės sudarymo būdas. Pagal Prancūzijos Konstituciją (2 skyriaus 
8 straipsnį), prezidentas skiria ministrą pirmininką, o ministro pirmininko 
teikimu — ir kitus vyriausybės narius. 

Pagal JAV Konstituciją, prezidentas, gavęs Senato pritarimą, formuoja 
ministrų kabinetą. Vyriausybės vadovas, kad ir kaip jis tam tikrose valsty- 
bėse būtų vadinamas (Italijoje — ministrų tarybos pirmininkas, Ispanijoje — 
vyriausybės pirmininkas, Vokietijoje — kancleris, Lietuvoje — ministras pir- 
mininkas ir t. t.), yra labai įtakingas politikas. 

Vyriausybės rankose sutelkiama reali politinė valdžia. Reikėtų įver- 
tinti aplinkybę, kad vyriausybės vadovais tampa įtakingi politinių partijų 


66. Be va- 


lyderiai, todėl jų įtaka visuomenei ir valstybei yra labai didelė 
dovo, vyriausybę gali sudaryti ministrai, ministrai be portfelio, valstybės 
ministrai, sekretoriai, parlamento sekretoriai ir t. t. Kiekviena šalis šias 
pareigybes nustato pagal poreikį ir susiklosčiusias tradicijas, o jų statusas ir 
funkcijos gali būti įvairios. Analogiškų ar panašių pareigybių statusas ats- 
kirose valstybėse iš esmės yra vienodas. Pvz., ministras be portfelio visose 
šalyse turi vienodą paskirtį — tai ministrai atskiriems pavedimams. 
Vyriausybę jos vadovo teikimu tvirtina valstybės vadovas. Tiesa, įma- 
nomi ir kiti teisinio reguliavimo ypatumai. Pagal Švedijos Konstituciją 
(6 skyriaus 1 straipsnis), ministrus skiria ministras pirmininkas. Kai kurių 


“6 KNaeP, A.; WRiGHT, V. The Government and Politics of France. 5th Ed. London and 
New York, 2006, p. 129. 

šalių (Meksikos, Paragvajaus, Brazilijos) konstitucijos numato daugiau vy- 
riausybės nariams keliamų reikalavimų (amžiaus cenzo, tos šalies pilietybės 
turėjimo ir kt.). Daugelio valstybių konstitucijos arba kiti įstatymai ribo- 
ja papildomą vyriausybės narių darbinę veiklą. Vokietijos Konstitucijos 
66 straipsnyje nustatyta, kad federalinis kancleris ir federaliniai ministrai 
negali eiti jokių kitų mokamų pareigų, užsiimti verslu, profesine veikla ar 
priklausyti pelno siekiančios įmonės vadovybei, o be Bundestago pritari- 
mo — ir jos kontrolės tarybai. 

Pagal Švedijos Konstituciją (6 skyriaus 2 straipsnis), vyriausybės nariu 
gali būti asmuo, kuris yra tos šalies pilietis. Atskirose šalyse formuojant 
vyriausybę būtina atsižvelgti į gana netipiškas, tik toms valstybėms bū- 
dingas, aplinkybes. Antai Belgijos Konstitucijos 97 straipsnis skelbia, kad 
ministrais gali būti tik belgai. Nacionalinės kalbos reikalavimai gana reti, 
bet Šveicarijos Konstitucijos 175 straipsnyje nustatoma, kad Konfederaci- 
jos Nacionalinė Taryba turi būti formuojama proporcingai atsižvelgiant į 
vietovių ir kalbinių regionų atstovavimą. 

Konkrečių šalių konstitucijos skirtingai sprendžia vyriausybės atsto- 
vų narystės parlamente klausimus. Tokiose šalyse kaip Norvegija, Austrija 
ar Prancūzija vyriausybės nariai kartu negali būti ir parlamento nariais. 
Pagal Austrijos Konstituciją (70 straipsnio 2 dalis), federaliniu kancleriu, 
vicekancleriu arba federaliniu ministru gali būti asmuo, turintis teisę būti 
išrinktas į Nacionalratą (parlamentą). Federalinės vyriausybės nariai negali 
būti ir Nacionalrato nariais. 

Labai kategoriškai vyriausybės veiklą nuo parlamentinės atriboja 
Prancūzijos Konstitucija, kurios 23 straipsnyje teigiama, kad vyriausybės 
nario įgaliojimai nesuderinami su bet kokiu parlamentiniu mandatu. 

Esama valstybių, kurių vyriausybės narys būtinai turi priklausyti ir 
parlamentui. Pvz., Didžiojoje Britanijoje galioja konstitucinis paprotys, 
pagal kurį jos nariai turi būti ir Bendruomenių Rūmų nariais, nes taip 
siekiama padidinti politinę vyriausybės atsakomybę. 


2.3. Vyriausybės įgaliojimai ir atskaitomybė 


Vyriausybės kompetenciją lemia jos padėtis valdžių sistemoje. Ji yra viena 
iš pagrindinių institucijų, įgyvendinančių įstatymų leidžiamosios valdžios 
aktus. 

Vyriausybė dažniausiai suprantama kaip bendrosios kompetencijos 
vykdomoji ir tvarkomoji institucija. Jos kompetencija labai plati. Kita ver- 
tus, yra valstybių, kurių konstitucijose vyriausybės įgaliojimai nenurodomi. 
Pvz., Švedijos Konstitucijos straipsniuose (6—7 skyriai), kurie skirti vyriau- 
sybės veiklai, minimi tik procedūriniai vyriausybės formavimo klausimai, 


480 


2. Vyriausybė 


jos santykiai su Riksdagu, bet neužsimenama apie jos kompetenciją. Panaši 
padėtis susiklostė ir Norvegijoje. Šios šalies Konstitucijoje (3—48 paragra- 
fai) kalbant apie vykdomąją valdžią vyriausybės kompetencija neliečiama, 
aptariami tik tam tikri procedūriniai santykių su karaliumi klausimai. 

Prancūzijos Konstitucijos III skyriuje, skirtame vyriausybei, tik la- 
koniškai užsimenama, kad ši apibrėžia ir įgyvendina nacijos politiką, dar 
pabrėžiama, jog vyriausybei yra pavaldi administracija ir ginkluotosios pa- 
jėgos. Net Vokietijoje, kur vyriausybės funkcijos labai svarbios, apie jos 
kompetenciją kalbama gana glaustai. Šios šalies Konstitucijos 64 straipsny- 
je teigiama, kad federalinis kancleris apibrėžia svarbiausias politikos kryptis 
ir už tai atsako, o kiekvienas ministras atskirai prisiima atsakomybę už jam 
pavestą tvarkyti sritį. 

Esama valstybių, kurių konstitucijose vyriausybės kompetencija išvar- 
dijama gana detaliai. Antai Austrijos Konstitucijos 87 straipsnyje teigiama, 
kad respublikos vyriausybė: 1) įgyvendina valstybės vidaus ir užsienio po- 
litiką; 2) nukreipia ir koordinuoja vyriausybinių institucijų veiklą; 3) orga- 
nizuoja įstatymų, Valstybės Susirinkimo nutarimų, respublikos prezidento 
aktų įgyvendinimą; 4) teikia Valstybės Susirinkimui įstatymų ir sutarčių su 
užsienio valstybėmis ratifikavimo arba denonsavimo projektus; 5) rengia 
valstybės biudžeto projektą ir teikia jį Valstybės Susirinkimui, organizuoja 
valstybės biudžeto vykdymą ir teikia Valstybės Susirinkimui ataskaitą apie 
biudžeto įvykdymą; 6) įgyvendina įstatymus, leidžia nutarimus ir potvar- 
kius; 7) organizuoja santykius su kitomis valstybėmis; 8) skelbia ypatingąją 
padėtį valstybėje arba jos dalyje stichinių nelaimių ar katastrofų atvejais 
arba siekiant užkirsti joms kelią; 9) atlieka kitas pareigas, kurios nustatytos 
Konstitucijos ar įstatymų. 

Prezidentinėse respublikose, absoliutinėse (atskirais atvejais) ir dualis- 
tinėse monarchijose vyriausybės kompetencija yra priklausoma nuo vals- 
tybės vadovo įgalinimų. Šiose valstybėse nėra vyriausybės kaip kolegialios 
institucijos, tik veikia už konkrečias valstybės veiklos sritis ar funkcijas at- 
sakingi ministrai, kurie yra tiesiogiai pavaldūs valstybės vadovui. Vyriausy- 
bės kompetencija įgyvendinama valstybės vadovo leidžiamais teisės aktais. 

Parlamentinėse ar mišriosios valdymo formos valstybėse vyriausybės 
kaip kolegialios savarankiškos institucijos funkcijos yra visiškai kitokios. Ji 
reiškiasi kaip labai įtakinga bendrosios kompetencijos vykdomoji ir tvar- 
komoji institucija. Vyriausybės įtaka dar labiau padidėja valdžioje įsigalėjus 
vienpartinei sistemai. Politinės partijos, laimėjusios parlamente absoliučią 
mandatų daugumą, lyderis tampa ne parlamento, o vyriausybės vadovu. 
Įvertinus aplinkybę, kad vyriausybė disponuoja ūkinėmis, finansinėmis 
ir kitomis galiomis, vyriausybės, ypač jos vadovo, įtaka tampadominuo- 

jančia valstybėje. Ir vienpartinės, ir koalicinės vyriausybės parlamentinės 
ar mišriosios valdymo formos valstybėse savo įgalinimus ir kompetenciją 
įgyvendina savarankiškai, kolegialiai priimdamos nutarimus. Nemaža dalis 
vyriausybės įgalinimų įgyvendinama jos vadovo aktais. 

Valstybių konstitucijose yra įtvirtintas vyriausybės atsakomybės (at- 
skaitingumo) principas. Pagal pobūdį ir turinį išskirtina politinė ir teisinė 
vyriausybės atsakomybė už padarytus teisės pažeidimus““" 
riausybės atsakomybė, kaip ir daugelis jos veiklos aspektų, priklauso nuo 


„ Politinė vy- 


valdymo formos. Parlamentinėse ir mišriosios valdymo formos valstybėse 
vyriausybė solidariai atsako už savo veiklą. 

Solidarios atsakomybės principas reiškia, kad visi ministrai yra at- 
sakingi už vyriausybės priimtus nutarimus net ir tais atvejais, kai kuris nors 
iš jų su tuo nesutinka. Parlamentui pareiškus nepasitikėjimą vyriausybe, ji 
visa turėtų atsistatydinti. Kolektyvinę atsakomybę dažniausiai papildo 
individuali ministrų atsakomybė — parlamentas gali pareikšti nepasitikėji- 
mą ir visa vyriausybe ar jos vadovu, ir konkrečiais ministrais. Vokietijos 
Pagrindinio Įstatymo 67 straipsnyje nustatyta, kad Bundestagas gali pa- 
reikšti nepasitikėjimą federaliniam kancleriui tik tada, kai savo narių dau- 
guma išrenka naują federalinį kanclerį ir prašo federalinio prezidento at- 
leisti buvusįjį. Federalinis prezidentas prašymą turi patenkinti ir skirti iš- 
rinktąjį asmenį. Taigi Vokietijos Prezidentas šiuo atveju privalo atsižvelgti 
į Bundestago sprendimus. 

Prancūzijos Konstitucijos 49 straipsnio 2 dalyje teigiama, kad Na- 
cionalinė Asamblėja gali pareikšti nepasitikėjimą vyriausybe. Nepasitikėji- 
mo rezoliuciją gali pateikti ne mažiau kaip 1/10 Nacionalinės Asamblėjos 
narių. Už šią rezoliuciją balsuojama ne anksčiau kaip po 48 valandų nuo 
pateikimo ir vyriausybė atstatydinama, jeigu tam pritaria dauguma Nacio- 
nalinės Asamblėjos narių. Analogiškų, tik kiek skirtingo turinio, formu- 
luočių esama daugelio šalių konstitucijose. 

Prezidentinių respublikų ir atskirų monarchinių valstybių vyriausybė ir 
jos nariai yra atsakingi valstybės vadovui. Vyriausybės atsakomybė už teisės 
pažeidimus numatyta visų šalių konstitucijose ar kituose teisės aktuose, kad 
ir kokia būtų jų valdymo forma. Vyriausybės nariai dažniausiai naudojasi 
imunitetu, todėl norint patraukti juos atsakomybėn būtinas parlamento suti- 
kimas. Antai Austrijos Konstitucijos 76 straipsnyje nustatyta, kad federalinės 
vyriausybės nariai yra atsakingi Nacionalinei Tarybai (Nacionalratui), o pri- 
imant sprendimą dėl pateikto kaltinimo turėtų dalyvauti daugiau nei pusė 
Tarybos narių. Panašių formuluočių aptinkama ir kitų šalių konstitucijose. 


“'  KoncruTyIUOHHOe (rocyjapcTBEHHOE) IpaBO 3apy06xKHBIX CTpaH: O6Maz uacTb. 4-0€ 


H3jjanue. MockBa: Hopma, 2007, p. 737. 

1. Teisminės valdžios samprata. Konstituciniai teismų veiklos 
principai 


Teismai ir jų sistema yra tik vienas iš valstybės atributų. Iki pat 
XVIII a. pabaigos net nekilo minčių, kad teismai galėtų tapti valstybės val- 
džios dalimi. Šiomis dienomis teisminės valdžios buvimas ir jos atskyrimas 
nuo kitų valstybės valdžios šakų laikomas būtinu demokratinės ir teisinės 
valstybės požymiu. Tik demokratinėse valstybėse, pripažįstančiose valdžių 
atskyrimo principą, teismai laikomi tautos įsteigta savarankiška valstybės 
valdžios šaka. Atlikdami savo funkcijas jie nėra pavaldūs nei įstatymų lei- 
džiamajai, nei vykdomajai valdžiai. Nė viena iš šių valstybės valdžios šakų 
negali kištis į teismų veiklą. 

Kita vertus, negalima suabsoliutinti teisminės valdžios savarankišku- 
mo ir nepriklausomumo. Minėtąją valdžią su kitomis sieja tam tikri ryšiai. 
Įstatymų leidžiamoji valdžia priima įstatymus, nustatančius teismų sistemą, 
teismų veiklos principus, teismų kompetenciją, teisėjų statusą, bylų nagri- 
nėjimo tvarką ir kt. Vykdomoji valdžia užtikrina materialiuosius teismų 
veiklos pagrindus, vykdo specialistų rengimo programas ir kt. Abi šios 
valdžios dalyvauja formuojant teismus. Teisminė valdžia įstatymų nustatyta 
tvarka gali tikrinti įstatymų leidžiamosios ir vykdomosios valdžios prii- 
mamų aktų teisėtumą, spręsti ginčus tarp valstybės institucijų, nagrinėti 
piliečių skundus dėl valstybės institucijų ir pareigūnų veiksmų. Atlikdama 
šias funkcijas teisminė valdžia užtikrina konstitucijoje ir įstatymuose įtvir- 
tintą įstatymų leidžiamosios ir vykdomosios valdžių pusiausvyrą, jų veiklos 
teisėtumą, apsaugo asmenį nuo valstybės valdžios savivalės. 

Teismas priima sprendimus valstybės vardu (monarchijose — monar- 
cho arba monarcho ir Tautos vardu). Savo galia šie sprendimai prilygsta 
įstatymams: jie yra privalomi visoms valstybės institucijoms, įstaigoms, or- 
ganizacijoms, pareigūnams ir piliečiams, jų vykdymas užtikrinamas valsty- 
bės prievarta. Teisminės valdžios institucijos turi teisę taikyti įvairias, net 
pačias griežčiausias, valstybinės prievartos priemones: laisvės atėmimą iki 
gyvos galvos, turto konfiskavimą ir kt. 

Teisminė valdžia, priimdama privalomus sprendimus, kartu atlieka ir 
konkrečios visuomenės santykių srities socialinio reguliavimo funkciją. Jos 
paskirtis — užtikrinti teisės viešpatavimą, konstitucinės santvarkos stabilu- 
mą, žmogaus ir piliečių teisių bei teisėtų interesų apsaugą. Demokratinėje 
valstybėje teismas yra svarbiausia pažeistų Žmogaus teisių ir laisvių gynimo 
institucija. Teisė ginti savo teises nepriklausomame ir nešališkame teisme — 
viena iš svarbiausių asmens teisių garantijų. 

Siekiant užtikrinti konstitucijoje ir įstatymuose įtvirtintų teisių ir 
laisvių apsaugą, teismams suteikiami ypatingi įgaliojimai, kurių neturi nė 


485 





XII 


XII skyrius 


viena kita valdžios šaka. Tik teismas gali priimti sprendimą, kuriuo atima- 
ma (arba apribojama) žmogaus laisvė, konfiskuojamas fizinių ar juridinių 
asmenų turtas, uždraudžiama politinės partijos veikla, panaikinamas netei- 
sėtas valstybės institucijos aktas, valstybės institucija įpareigojama atlyginti 
savo neteisėtais veiksmais asmeniui padarytą žalą ir kita. 

Išskirtinę teisminės valdžios vietą valstybės valdžios sistemoje apibū- 
dina tai, kad ši valdžia valstybėje atlieka teisingumo vykdymo funkciją. 
Tai — svarbiausia teisminės valdžios funkcija, kurios negali atlikti jokia kita 
valstybės valdžios institucija ar pareigūnas, išskyrus teismą. 

Teisingumo turinį sudaro teismų veikla sprendžiant konkrečius gin- 
čus dėl teisės, kylančius visuomenėje įvairių konfliktų pagrindu (turtinius, 
darbo, politinio pobūdžio ginčus, piliečių skundus dėl neteisėtų valstybės 
tarnautojų veiksmų ir kt.). Teismai šiuos ginčus sprendžia nagrinėdami 
baudžiamąsias, civilines ir administracines bylas, griežtai laikydamiesi įsta- 
tymų nustatytos teismo proceso tvarkos. Šios tvarkos reikalavimai įigyven- 
dinant teisminę valdžią turi esminę reikšmę: bet kokie procesiniai teisės 
pažeidimai gali tapti pagrindu aukštesniosios instancijos teismui panaikinti 
teismo sprendimą. Žemesniojo teismo sprendimą gali pakeisti ar panaikinti 
tik aukštesnioji (apeliacijų ar kasacijų) teismų institucija. 

Išskirtinis teisminės valdžios požymis — jos politinis ir socialinis neut- 
ralumas. Svarbiausia teisingumą vykdančio teismo pareiga — išspręsti teisinį 
konfliktą: visapusiškai, visiškai ir objektyviai ištirti visas bylos aplinkybes 
bei priimti teisėtą ir pagrįstą sprendimą. Tokį sprendimą gali priimti tik 
nepriklausomas ir nešališkas teismas, politiškai ir socialiai neutralus, laisvas 
nuo bet kokio pašalinio poveikio. Teismas nagrinėdamas ir spręsdamas by- 
las turėtų vadovautis tik įstatymu, savo teisine sąmone ir vidiniu įsitikini- 
mu, kurie yra labai reikšmingi įgyvendinant teisminę valdžią. 

Teismams gali būti priskiriamos ir kitos visuomenei svarbios funkci- 
jos. Pvz., kai kuriose valstybėse aukščiausieji teismai atlieka konstitucijos 
ir kitų teisės normų aiškinimo, o anglosaksų teisinės tradicijos valstybėse — 
teisės kūrimo funkcijas. Jų sukurti teismo precedentai sudaro vadinamąją 
bendrąją teisę. 

Konstitucinis teisminės valdžios nepriklausomumo pripažinimas už- 
tikrina teismams savivaldos teisę — savarankiškai spręsti tam tikrus su jų 
veikla susijusius klausimus. Tam tikslui gali būti steigiamos specialios 
konstitucijoje ir įstatymuose numatytos teisėjų institucijos. Jos turi teisę 
spręsti teisėjų skyrimo, paaukštinimo, perkėlimo ar atleidimo iš pareigų, 
drausminių nuobaudų taikymo ir kitus klausimus. Įstatymų leidžiamosios 
ir vykdomosios valdžios institucijos, nors ir renka arba skiria teisėjus, tokių 
teisių paprastai neturi. 

Pvz., Ispanijos Konstitucija teismų veiklai administruoti ir kontro- 
liuoti numato specialią instituciją — Generalinę teismų tarybą (isp. Consejo 
General del Poder Judicial). Jos narius penkeriems metams skiria monarchas 
(karalius). Minėtąją tarybą sudaro dvidešimt narių ir Aukščiausiojo Teismo 
pirmininkas, kurį skiria monarchas Generalinės teismų tarybos teikimu. 
Pagal Konstituciją, dvylika kandidatų į tarybos narius siūlo teisėjai ir ma- 
gistratai, aštuonis — Senatas ir Deputatų Rūmai (po keturis nuo kiekvienų 
rūmų 3/5 senatorių ir deputatų balsų dauguma). Galiojantis teismų įstaty- 
mas nustato, kad visus dvidešimt narių siūlo Generaliniai Rūmai (isp. Cor- 
tes) — po dešimt nuo kiekvienų rūmų). Dvylika Tarybos narių turi būti 
teisėjai ir magistratai, aštuoni — advokatai ir aukštos kvalifikacijos teisinin- 
kai, turintys ne mažesnį kaip penkiolikos metų teisinio darbo stažą“““. Ge- 
neralinė teismų taryba sprendžia klausimus, susijusius su teisėjų skyrimu į 
pareigas ir atleidimu iš jų, rengia teisėjų etikos taisykles. 

Italijoje veikia Aukščiausioji magistratūros (teismų) taryba, kuriai pir- 
mininkauja Respublikos Prezidentas. Konstitucija numato, kad 2/3 šios 
tarybos narių sudaro teisėjai, kuriuos renka teisėjų bendruomenė per vi- 
suotinį susirinkimą, o 1/3 — ne mažesnį kaip penkiolikos metų darbo stažą 
turintys teisės profesoriai ir advokatai, kuriuos renka parlamentas bendro 
abejų rūmų posėdžio metu (104 straipsnio 4 dalis)“. Nustatoma, kad į 
Tarybą įeina Kasacinio teismo generalinis prokuroras ir šio teismo pir- 
mininkas. Tarybos kadencija yra ketveri metai (104 straipsnio 6 dalis). 
Tarybos nariai negali būti renkami antrai kadencijai iš eilės, t. y. turi būti 
vienos kadencijos pertrauka. 

Prancūzijos Konstitucijoje šiam tikslui numatyta Aukščiausioji ma- 
gistratūros taryba, kurią sudaro du skyriai: vienas sprendžia klausimus dėl 
teisėjų, kitas — dėl prokurorų (65 straipsnio 1 dalis)". Pirmojo skyriaus 
pirmininkas yra pirmasis Kasacinio teismo pirmininkas, į šio skyriaus su- 
dėtį dar įeina penki teisėjai, prokuroras, Valstybės Tarybos narys, skiriamas 
Valstybės Tarybos, advokatas ir šeši kvalifikuoti visuomenėje žinomi asme- 
nys, turintys Prancūzijos pilietybę ir nepriklausantys nei parlamentui, nei 
teisminei valdžiai, nei valstybės administracijai. Po du tokius narius skiria 
Respublikos Prezidentas, Nacionalinės Asamblėjos ir Senato pirmininkai. 
Antrojo skyriaus pirmininkas yra generalinis prokuroras prie Kasacinio 

Constitution of Italian Republic. Prieiga per internetą: <https://www.senato.it/docu- 

"“W  Constitution of 4 October 1958. Prieiga per internetą: <http://www.conseil-constitution- 

teismo, šiam skyriui dar priskiriami penki prokurorai, teisėjas, Valstybės 
Tarybos narys, advokatas ir šeši kvalifikuoti visuomenėje žinomi piliečiai, 
skiriami tokia pat tvarka kaip ir pirmojo skyriaus nariai. 

Graikijos Konstitucija numato, kad dėl teisėjų ir prokurorų skyrimo, 
paaukštinimo ar perkėlimo į kitas pareigas Respublikos Prezidentui pata- 
ria įstatymo nustatyta tvarka veikiančios specialiosios institucijos — aukš- 
čiausiosios teismų tarybos: Aukščiausioji civilinių ir kriminalinių teismų 
taryba, Aukščiausioji administracinių teismų taryba ir Aukščiausioji au- 


dito teismų taryba“! 


. Į šių tarybų sudėtį įeina atitinkamos aukščiausiosios 
instancijos teismo pirmininkas ir burtais renkami šio teismo nariai, dirbę 
jame ne mažiau kaip dvejus metus. Aukščiausiajai civilinių ir kriminalinių 
teismų tarybai dar turėtų priklausyti Areopago prokuroras ir du jo pava- 
duotojai, renkami burtais iš prokurorų, dirbusių Areopago prokuratūroje 
ne mažiau kaip dvejus metus. Į Aukščiausiosios administracinių teismų 
tarybos ir Aukščiausiosios audito teismų tarybos sudėtį turėtų įeiti ir gene- 
ralinis valstybės komisaras (Valstybės tarybos pirmininkas). 

Maroko Konstitucijoje įtvirtinta Aukščiausioji teismų taryba, kuriai 
pirmininkauja monarchas (karalius). Į šios tarybos sudėtį dar įeina Ka- 
sacinio teismo pirmininkas, taryboje atliekantis paskirtojo pirmininko 
funkcijas; generalinis prokuroras prie Kasacinio teismo; Kasacinio teismo 
pirmųjų rūmų pirmininkas; keturi atstovai, kuriuos iš savo kandidatų renka 
apeliacinio teismo magistratai; šeši atstovai, kuriuos iš savo kandidatų ren- 
ka pirmosios instancijos teismų magistratai; mediatorius; Žmogaus teisių 
nacionalinės tarybos pirmininkas; penki nariai, kuriuos skiria monarchas, 
atsižvelgdamas į jų kompetenciją, pripažinimą visuomenėje, nuopelnus tei- 
singumui ir įstatymo viršenybės užtikrinimui, ir vienas jų narys turėtų būti 
skiriamas pasiūlius Ulamos aukščiausiosios tarybos pirmininkui (115 str. ). 

Teisminę valdžią, laikydamiesi nustatytos procesinės tvarkos, vie- 
nasmeniškai įsyvendina teisėjas arba teisėjų kolegija. Svarbiausius teismų 
veiklos principus apibrėžia valstybės konstitucija. Dauguma šių principų 
yra bendrojo pobūdžio. Procesinius teismų veiklos principus užtikrina pro- 
cesiniai civiliniai, baudžiamieji ir administraciniai įstatymai. 

Daugumos valstybių konstitucijose įtvirtintas teisėjų nepriklau- 
somumo ir jų veiklos teisėtumo principas. Šio principo esmė — tei- 
singumą vykdantys teismai yra nepriklausomi, nekeičiami ir paklūsta tik 


įstatymui. Teisėjų nepriklausomumas — ne tik pagrindinis teisėjų statuso 
"The Constitution of Greece. Prieiga per internetą: <http://www.parliament.gr/english/ 
politeuma>. 

"2 Constitution of Morocco adopted by referendum on July 1* 2011. Prieiga per internetą: 
<http://www.parlement.ma/en/. text1.php ?filename=201109081407010>. 

elementas, bet ir svarbiausia procesinė teismo garantija, būtina teisingumo 
įgyvendinimo sąlyga. Tai ir viena iš svarbiausių žmogaus teisių bei laisvių 
apsaugos garantijų. Tik nepriklausomas ir nešališkas teismas gali objek- 
tyviai įvertinti nagrinėjamos baudžiamosios, civilinės ar administracinės 
bylos aplinkybes ir priimti teisingą sprendimą. 

Teisėjų ir teismų nepriklausomumo principas — vienas svarbiausių tei- 
sinės valstybės požymių. Jo laikosi visos demokratinės valstybės ir šis prin- 
cipas yra įtvirtintas beveik visų valstybių konstitucijose. Konstitucijos tekste 
dažniausiai pateikiama gana lakoniška teismų ir teisėjų nepriklausomumo 
formuluotė. Pvz., Vokietijos Pagrindiniame Įstatyme įtvirtinta nuosta- 
ta, kad „Teisėjai yra nepriklausomi ir klauso tik įstatymo“ (97 str. 1 d.)““, 
Prancūzijos — „Teismų nepriklausomumo garantas yra Respublikos Prezi- 
dentas“ (64 str. 1 d.), Italijos — „Teisėjai klauso tik įstatymo“ (101 str. 2 d.), 
Ispanijos — „Teisingumas kyla iš Tautos, karaliaus vardu teisingumą vykdo 
teisėjai ir kiti magistratūros atstovai, sudarantys teisminę valdžią, kurie yra 
nepriklausomi, nekeičiami, yra atsakingi ir klauso tik įstatymo“ (117 str. 
1 d.), Graikijos — „Teisingumą vykdo teismai, kurių teisėjai yra nepriklau- 
somi ir neliečiami. Atlikdami savo pareigas teisėjai klauso tik konstitucijos ir 
įstatymų bei jokiomis aplinkybėmis negali vadovautis įstatymais, priimtais 
panaikinus šią konstituciją.“ (87 str. 1, 2 d.), Maroko — „Teisminė valdžia 
yra nepriklausoma nuo įstatymų leidžiamosios ir vykdomosios valdžios. Ka- 
ralius yra teisminės valdžios nepriklausomumo garantas“ (107 str.). 

Konstitucijoje tiesiogiai ar netiesiogiai įtvirtinami ir kiti teismų veik- 
los principai. Valstybėse, kurioms būdinga hierarchinė teisės aktų sistema, 
turėtų būti laikomasi konstitucijos viršenybės principo. Viena iš pa- 
matinių žmogaus teisių ir kartu teismų veiklos principų — teisė į teisminę 
gynybą arba teisminės gynybos prieinamumas. Šis principas užtikrina, 
kad kiekvienas asmuo turi teisę kreiptis į teismą dėl pažeistų svarbiausių 
žmogaus teisių ir laisvių gynimo. Šis principas kartu apima ir galimybę ap- 
skųsti ir peržiūrėti teismo sprendimą. Tokią galimybę asmeniui garantuoja 
kelių pakopų teismų sistema, leidžianti apskųsti žemesniosios instancijos 
teismo sprendimą aukštesniosios instancijos teismui. Asmuo, nepatenkin- 
tas pirmosios instancijos teismo sprendimu, turi teisę apeliacine ar kasacine 
tvarka jį apskųsti. 

Kita pamatinė žmogaus teisė ir kartu teismų veiklos principas — ly- 
giateisiškumas, lygybė įstatymui ir teismui. Šis principas reiškia, 
kad įstatymui ir teismui visi asmenys yra lygūs, žmogaus teisių negalima 
varžyti ar teikti jam kokių nors privilegijų dėl lyties, rasės, tautybės, kalbos, 


"6 Basic Law for Federal Republic of Germany. Prieiga per internetą: <http://www.gesetze- 
im-internet.de/englisch. gę/basic law for the federal republic of germany.pdf>. 





489 





XII 


XII skyrius 


kilmės, socialinės padėties, tikėjimo ar pažiūrų pagrindu. Vykstant teismi- 
niam procesui jis įgyvendinamas per rungimosi principą — šalių procesinės 
teisės yra lygios, kiekviena iš jų turi lygias galimybes įrodyti aplinkybes, 
kuriomis remiasi. 

Daugelio valstybių konstitucijos įtvirtina teismo proceso viešumo 
ir žodiškumo principą. Šis principas proceso šalims užtikrina galimy- 
bę, kad jų byla bus išnagrinėta visapusiškai ir objektyviai. Šeštojoje JAV 
Konstitucijos pataisoje įtvirtinta kaltinamojo teisė į greitą ir viešą teismą“. 
Minėtasis principas įpareigoja teismus nevilkinti teismo proceso ir bylą 
išnagrinėti kaip įmanoma greičiau. 

Konstitucijos leidėjas, suteikdamas teismams teisę taikyti pačias griež- 
čiausias valstybės prievartos priemones (skirti kriminalines bausmes as- 
menims, padariusiems nusikaltimus), apibrėžia ir tam tikrus baudžiamojo 
proceso principus — teisingumo garantijas. Viena svarbiausių iš šių garan- 
tijų — nekaltumo prezumpcija: asmuo laikomas nekaltu, kol jo kaltu- 
mas neįrodytas įstatymo nustatyta tvarka ir pripažintas įsiteisėjusiu teismo 
nuosprendžiu. Pirmasis teisės aktas, kuriame buvo įtvirtinta nekaltumo 
prezumpcija — minėtasis Anglijos Habeas Corpus Act. Šis aktas nustatė, kad 
asmuo laikomas nekaltu, kol jo kaltė nebus teismo įrodyta, taip pat įtvirtin- 
tos nuostatos, numatančios garantijas, kad renkant įrodymus prieš asmenį 
nebus naudojamas psichologinis ar fizinis smurtas ir jis nebus teisiamas 
ypatingųjų teismų. 

Kitos procesinės garantijos, paprastai įtvirtinamos konstitucijoje — 
draudimas bausti asmenį už tą patį nusikaltimą antrą kartą ir 
teisė į gynybą (asmeniui, kuris įtariamas padaręs nusikaltimą, ir kaltina- 
majam nuo jų sulaikymo arba pirmosios apklausos momento garantuojama 
teisė į gynybą bei teisė turėti advokatą; draudimas versti duoti parodymus 
prieš save, savo šeimos narius ar artimus giminaičius). Antai penktojoje 
JAV Konstitucijos pataisoje įtvirtinta, kad asmuo negali būti baudžiamas 
už tą patį nusikaltimą du kartus ar verčiamas liudyti prieš save patį; kaltės 
įrodinėjimo pareiga priskirta atitinkamiems subjektams. Šeštojoje pataisoje 
įtvirtinta kaltinamojo teisė susipažinti su kaltinimo motyvais ir pagrindais; 
teisė į akistatą su kaltinamojo liudytojais; teisė kviesti savo liudytojus; nau- 
dotis gynėjo pagalba. Reikėtų pabrėžti, kad, be minėtųjų principų, JAV 
Konstitucija (aštuntoji pataisa) draudžia reikalauti didelių užstatų, imti di- 
deles baudas ar skirti žiaurias ir neįprastas bausmes, tačiau nedraudžia tai- 
kyti mirties bausmės. Šios bausmės skyrimo klausimas reglamentuojamas 
ne federacijos, o valstijų teisės aktuose ir beveik pusė valstijų ją taiko. 


"* Constitution of the United States. Prieiga per internetą: <http://www.senate.gov/civics/ 


constitution. item/constitution.htm>. 

Teisminę valdžią sudaro valstybėje veikianti teismų sistema — valstybės 
teisminės valdžios institucijų, kurias sieja bendri organizavimo ir veiklos 
principai, visuma. 

Konstitucijose paprastai nenurodoma, kokia turėtų būti šalies teismų 
sistema ir iš kelių pakopų ar instancijų sudaryta jos hierarchinė struktūra. 
Konstitucijos normos, reglamentuojančios teismų statusą, paprastai yra la- 
bai lakoniškos. Konstitucijose dažniausiai įtvirtinama aukščiausia valstybės 
teisminė institucija ir nurodoma, kad kitų teismų steigimą ir veiklą regla- 
mentuoja įstatymas. Kai kurių šalių (pvz., Prancūzijos) konstitucijos neturi 
ir tokių normų. Kita vertus, Prancūzijos Konstitucijoje nemažai dėmesio 
skiriama teisėjų savivaldos institucijai. 

Vienose valstybėse (pvz., Švedijoje, Nyderlanduose, Ispanijoje ir 
kt.) veikia viena bendra teismų, nagrinėjančių civilines, administracines ir 
baudžiamąsias bylas, sistema. Pvz., Ispanijos Konstitucijoje įtvirtinta, kad 
teisminę valdžią įgyvendina teismai, kuriuos sudaro teisėjai ir magistratai 
(Magistrados). Pagal Ispanijos Konstituciją, teismai laikomi tautos įsteigta 
savarankiška valstybės valdžios dalimi. „Teisingumas kyla iš tautos“ — tokia 
nuostata įtvirtinta Konstitucijos 117 straipsnio 1 dalyje. Teisminę valdžią 
sudaro valstybėje veikianti teismų sistema. Reikėtų pabrėžti, kad konstitu- 
cija nustato tik bendruosius teismų sistemos pagrindus: 1) teisminė valdžia 
yra vieninga (unitarinė, 117 str. 5 d.). Vadinasi, Ispanijos autonominės 
bendrijos negali turėti savo teisminės valdžios institucijų; 2) draudžiama 
steigti ypatinguosius teismus. Karo teismai gali būti steigiami įstatymu 
tik karo padėties atveju ir nepažeidžiant Konstitucijoje įtvirtintų principų 
(117 str. 5, 6 d.); 3) aukščiausioji valstybės teisminė institucija — Ispanijos 
Aukščiausiasis Teismas (123 str. 1 d.); 4) teismų sistemą ir teisėjų statusą 
reglamentuoja organinis įstatymas (122 str. 1 d.); 5) teismų veiklą admi- 
nistruoja ir kontroliuoja Generalinė teismų taryba (122 str. 2 d.). Teismų 
sistemą, jų formavimo tvarką, veiklą ir teisėjų statusą reglamentuoja Teis- 
mų organinis įstatymas, priimtas 1985 m. (su vėlesniais pakeitimais)"“. 

Teisingumo funkcijai vykdyti Ispanijos teritorija yra suskirstyta į mu- 
nicipalitetus (municipios), teismines apygardas (partidos judiciales), provin- 
cijas (provincias), autonomines bendrijas (Comunidades Autonomas). Šis 
suskirstymas sutampa su administracine teritorine šalies struktūra, išskyrus 
teismines apygardas: jos vienija keletą municipalitetų, priklausančių vienai 
provincijai. 


705 


Ley Organica 6/1985, del Poder Judicial. Prieiga per internetą: <http://www.juridicas. 
com/base datos>. 

Kiekvienam teritoriniam vienetui priskiriami atitinkamos rūšies teis- 
mai. Pvz., municipalitetuose veikia municipaliniai (Juzgados municipalles) 
ir taikos teismai (Juzgados de Paz). Teisminėse apygardose — pirmosios ins- 
tancijos (Juzgados de Primera Instancia e Instruccion), baudžiamieji (Juzga- 
dos de lo Penal), darbo (Juzgados de lo Social), nepilnamečių (Juzgados de 
Menores), administraciniai (Juzgados de lo Contecioso-administrativo) ir lais- 
vės atėmimo vietų priežiūros (Juzgados de Vigilancia penitenciaria) teismai, 
o provincijose — provincijų teismai (Audiencies provinciales). Kiekvienoje 
autonominėje bendrijoje yra regiono aukščiausiasis teismas (Tribunales su- 
periores de las Comunidades autonomas). 

Dviejų teismų — Aukščiausiojo (Tribunal Supremo) ir Aukštesniojo na- 
cionalinio (Audiencia Nacional) — jurisdikcija apima visos šalies teritoriją. 

Ispanijos teismų sistema pagrįsta hierarchijos principu — žemesniųjų 
teismų sprendimus galima apskųsti aukštesniesiems. Ispanijos Aukščiau- 
siasis Teismas yra aukščiausia kasacinė instancija visų kategorijų byloms 
nagrinėti, išskyrus tas, kurios susijusios su konstitucinėmis žmogaus teisių 
garantijomis. Tokių bylų nagrinėjimas priskiriamas Konstitucinio tribuno- 
lo jurisdikcijai. 

Federacinėse valstybėse gali veikti federalinių subjektų ir federalinio 
lygmens bendrųjų teismų sistemos, tačiau aukščiausia teisminė institucija 
yra tik viena. Pvz., JAV veikia bendra federalinė bendrųjų teismų sistema 
ir penkiasdešimties valstijų teismų sistemos, o aukščiausia teisminė insti- 
tucija yra JAV Aukščiausiasis Teismas. Šios šalies konstitucijoje nustatyta, 
kad šalyje gali veikti tik vienas Aukščiausiasis Teismas ir tiek žemesniosios 
pakopos teismų, kiek nustatys šalies kongresas (III straipsnis, 2 ir 3 dalis). 
Konstitucija nustato aiškią teismų hierarchiją, kurios viršūnėje yra tik viena 
institucija — JAV Aukščiausiasis Teismas. Federalinę teismų sistemą suda- 
ro trijų pakopų teismai: regionų (Federal district courts), apeliaciniai (Fe- 
deral courts of appeals) ir JAV Aukščiausiasis Teismas (United States Supreme 
Court). Regioniniai, kaip ir pirmosios instancijos, teismai sprendžia bau- 
džiamąsias ir civilines bylas. Šalyje veikia apie šimtą regioninių teismų. Ape- 
liaciniai teismai (jų yra dvylika) nagrinėja apeliacijas dėl regioninių teismų 
sprendimų ir ginčus dėl tam tikrų neteisminių institucijų sprendimų. 

JAV Aukščiausiasis Teismas sprendžia ginčus dėl valstijų aukščiausiųjų 
teismų ir federacijos teismų sprendimų. Reikėtų pabrėžti, kad šis teismas 
pats gali spręsti, kokias bylas nagrinėti. Aukščiausiasis Teismas dažniausiai 
nagrinėja federacijos lygmens ir ypatingos svarbos klausimus. Jis yra pir- 
mosios instancijos teismas sprendžiant ginčus tarp valstijų ir ginčus, kurių 
viena iš šalių yra užsienio valstybių pasiuntiniai, konsulai ir kt. Šiam teismui 
priskiriami ir konstituciniai ginčai. Juos sprendžia ir žemesniosios instanci- 
jos teismai, tačiau Aukščiausiasis Teismas turi teisę jų sprendimus peržiūrėti. 

Dauguma baudžiamųjų ir civilinių bylų sprendžiamos valstijų teis- 
muose, kurių sistemos skiriasi atsižvelgiant į istorines, kultūrines ir kitas 
aplinkybes. Valstijų teismams būdinga pakopinė (trijų ar keturių) teismų 
sistema. Žemiausiosios instancijos teismai (taikos teismai, magistratų teis- 
mai, merijų teismai ir kt.) nagrinėja smulkias civilines ir baudžiamąsias by- 
las. Taikos ar magistratų teisėjai nebūtinai privalo turėti teisinį išsilavinimą 
(pakanka gyvenimo ir profesinės patirties). Pirmosios instancijos teismai 
(grafysčių, apygardų, miestų ir kt.) nagrinėja bylas dalyvaujant prisieku- 
siesiems, o apeliaciniai — skundus dėl pirmosios instancijos sprendimų ir 
sprendžia rinkimų ginčus. Valstijų aukščiausieji teismai yra apeliacinė ins- 
tancija dėl žemesniosios pakopos teismų sprendimų. Valstijų teismai nagri- 
nėja ir konstitucinius ginčus. 

Panašios yra Argentinos ir Meksikos teismų sistemos. Argentino- 
je veikia federalinė ir provincijų teismų sistema. Šios šalies konstituci- 
jos 108 straipsnyje įtvirtinta, kad teisminę valdžią vykdo Aukščiausiasis 
Teismas ir žemesniosios instancijos teismai, kuriuos steigia Nacionalinis 


kongresas“? 


. Argentinos federalinę teismų sistemą sudaro Aukščiausia- 
sis Teismas, 17 apeliacinių teismų (sudarytų iš trijų teisėjų kolegijos) ir 
pirmosios instancijos apygardų bei apylinkių teismai (vienasmeniai). 
Kiekvienoje provincijoje yra Aukščiausiasis Teismas (Aukščiausiasis tribu- 
nolas), apeliacinis teismas ir pirmosios instancijos teismai, nagrinėjantys 
civilines, baudžiamąsias bylas ir bylas, susijusias su darbo ginčais. 

Aukščiausiasis Teismas ( Corte Suprema de Justicia de la Nacion) — aukš- 
čiausia valstybės teisminė institucija. Jo jurisdikcija apima ne tik ginčų dėl 
teisės nagrinėjimą, bet ir konstitucinės kontrolės funkciją bei teisę oficia- 
liai aiškinti konstituciją ir įstatymus. Konstitucija neriboja Aukščiausiojo 
Teismo kompetencijos interpretuoti teisės normas. 

Argentinos Konstitucija nustato, kad Aukščiausiasis Teismas ir žemes- 
nieji federaliniai teismai nagrinėja visas bylas ir priima sprendimus dėl 
teisės pažeidimų, numatytų konstitucijoje ir įstatymuose, išskyrus tam tik- 
rus apribojimus, nustatytus Konstitucijos 116 straipsnyje. Tai apribojimai, 
susiję su kongreso priimtais įstatymais, nurodytais Konstitucijos 75 straips- 
nio 12 dalyje; sutartimis su užsienio valstybėmis; bylomis, kurių viena iš 
šalių gali būti užsienio šalių ambasadoriai, pasiuntiniai ir konsulai; bylomis, 
susijusiomis su karo laivyno vadovybe ir jūrų teise; bylomis, kurių vie- 
na iš šalių yra Argentinos Respublika; ginčais tarp provincijų; skirtingų 


"6 Constitucion de la Nacion Argentina. Prieiga per internetą: <http://www.constitution. 


org/cons/argentin.htm>; Constitution of the Argentine Nation <http://confinder.richmond. 
edu/country.php>; Constitucion de 1853 con reformas hasta 1957 <http://pdba.georgetown. 
edu/ Constitutions/Argentina/arg1853.html>. 

provincijų gyventojų ginčais; provincijos ar jos gyventojų ginčais su už- 
sienio valstybe ar jos piliečiais. Konstitucijos 116 straipsnyje nurodytose 
bylose Aukščiausiasis Teismas yra apeliacinė instancija, o bylose, kurių ša- 
limi yra ambasadoriai, pasiuntiniai, konsulai ar provincija, šis teismas yra 
pirmoji ir paskutinė instancija. 

Konstitucijoje numatyta, kad gali būti steigiamas prisiekusiųjų teis- 
mas, kuris nagrinės visas bendrojo pobūdžio baudžiamąsias bylas (išsky- 
rus apkaltos), kurių iniciatyvos teisė priklauso deputatų rūmams (118 str.). 
Sprendžiant baudžiamosios atsakomybės klausimą turėtų būti laikomasi 
individualios baudžiamosios atsakomybės principo. 

Meksikoje veikia federalinė ir valstijų teismų sistema. Konstitucija nu- 
mato, kad teismų valdžią federacijoje vykdo Aukščiausiasis Teisingumo 
Teismas (Supreme Corte de Justicia), kolegialūs ir vienasmeniai apygardų 
teismai (Tribunales Colegiados y Unitarios de Circuito) bei apylinkių teismai 
(Juzgados de Distrito) (94 str.)"“'. Kiekvienoje valstijoje yra aukščiausias, 
apeliacinis ir pirmosios instancijos teismai, nagrinėjantys civilines, admi- 
nistracines ir baudžiamąsias bylas. Skirtingai nei JAV, Meksikos teismų 
sistema yra pagrįsta ne bendrosios, o kontinentinės teisės tradicija. 

Jungtinėje Karalystėje kiekvienas iš autonominių regionų (Anglija, 
Velsas, Škotija ir Šiaurės Airija) turi savo nuo seno susiklosčiusią teismų 
sistemą, tačiau visos šalies aukščiausia teisminė institucija yra Jungtinės 
Karalystės Aukščiausiasis Teismas, įsteigtas 2005 m. Konstitucinės refor- 
mos aktu (Constitutional Reform Act)“. Pvz., Anglijoje ir Velse yra ketu- 
rių pakopų teismai: pirmosios instancijos yra grafystės teismai (civilinėse 
bylose) ir magistrato teismai (baudžiamosiose bylose); antrosios instancijos 
teismai yra aukštasis teismas (nagrinėja apeliacinius skundus dėl grafysčių 
teismų sprendimų) ir karūnos teismas (nagrinėja apeliacinius skundus dėl 
magistrato teismų priimtų sprendimų); apeliacinis teismas — aukštesnioji 
apeliacinė instancija civilinėse ir baudžiamosiose bylose ir Aukščiausiasis 
Teismas — paskutinė teismo instancija. Škotijos teismų sistema ypatinga 
tuo, kad ji, skirtingai nuo kitų regionų, laikosi kontinentinės teisės tradi- 
cijos. Aukščiausios teisminės institucijos yra Aukštasis justiciarijų teismas, 
nagrinėjantis baudžiamąsias bylas, ir Sesijų teismas, kuriam priskiriamos 
civilinės bylos. Žemesniosios instancijos teismai yra šerifų ir rajonų. 


"“  Constitucion Politica de los Estados Unidos Mexicanos. Prieiga per internetą: 


<http://pdba.georgetown.edu/ Constitutions/ Mexico/textovigente2008.pdf>; Constituci- 
on Politica de los Estados Unidos Mexicanos <http://www.senado.gob.mx/marco. juridico. 
php ?ver=constitucion>; 1917 Constitution of Mexico <http://wwu.ilstu.edu/class/hist263/ 
docs/1917const.html>. 


"š  Consdtitutional Reform Act 2005. Prieiga per internetą: <http://www.legislation.gov. 


uk/ukpga/2005/4/ contents >. 

Bendrųjų teismų sistemos gali būti įvairios, dažniausiai jos yra ku- 
riamos arba pagal anglosaksų (bendrosios teisės), arba pagal romanų ir 
germanų (kontinentinės teisės) modelį. Pagrindiniai šių dviejų modelių 
skiriamieji požymiai — teisės šaltinių, kuriais remiasi nacionaliniai teismai 
priimdami sprendimus, sistema ir teismo funkcijos. 

Anglosaksų (bendrosios teisės) modeliui būdingi šie požymiai: 
1) teismo šaltiniu pripažįstamas teismo precedentas, prioritetas teikiamas 
bendrajai teisei (teismo precedentų sistemai); 2) teismai vykdo ne tik tei- 
singumą, bet atlieka ir teisės kūrimo funkciją; 3) išimtinai apeliacinė teis- 
mų sprendimų apskundimo tvarka; 4) teismo proceso metu pirmenybė tei- 
kiama rungimosi principui, teismas yra gana pasyvus, jis tik stebi, kad šalys 
nepažeistų proceso teisės normų; 5) sąlygiškai plačiai paplitęs prisiekusiųjų 
teismų ir taikos teisėjų instituto taikymas; 6) neretai teisėjai yra renkami; 
7) žemiausios grandies teisėjai gali neturėti teisinio išsilavinimo ir kita. 

JAV teismai gali nagrinėti bylas remdamiesi įvairiais šaltiniais. Jie gali 
vadovautis bendrąja ir teisingumo teise, įstatymais, sutartimis ar tiesiogiai 
taikyti konstituciją. Šalies konstitucijoje įtvirtintas prisiekusiųjų teismo 
institutas ir nustatyta, kad bylos, kuriose sprendžiamas baudžiamosios atsa- 
komybės klausimas, nagrinėjamos dalyvaujant prisiekusiesiems tos valsti- 
jos teritorijoje, kur buvo padarytas nusikaltimas. 

Aptartoji teismų sistema veikia JAV, Jungtinėje Karalystėje, Naujojo- 
je Zelandijoje, Kipre ir kitose valstybėse, kurios laikosi bendrosios teisės 
tradicijos. 

Romanų ir germanų (kontinentinės teisės) modeliui būdin- 
ga: 1) teismų veikla remiasi tik įstatymu; 2) formaliai teismo precedentas 
nepripažįstamas teisės šaltiniu; 3) be apeliacinės, taikoma ir kasacinė bei 
revizinė teismo sprendimų apskundimo tvarka; 4) aktyvus teisėjo vaidmuo 
proceso metu; 5) mažiau paplitę prisiekusiųjų ir taikos teismai; 6) gana 
stipri teisėjų savivalda; 7) visų grandžių teisėjais gali būti skiriami tik as- 
menys, turintys teisinį išsilavinimą, ir kita. Ši sistema veikia romanų ir ger- 
manų (kontinentinės teisės) tradicijos valstybėse (Prancūzijoje, Ispanijoje, 
Italijoje, Vokietijoje ir kt.). 

Valstybėje gali veikti ne tik bendrųjų, bet ir specializuotų teismų siste- 
mos. Gana plačiai yra paplitusi administracinė justicija. Neretai administ- 
racinių teismų sistema turi hierarchinę struktūrą. Kai kuriose valstybėse 
aukščiausieji administraciniai teismai (jie gali turėti ir kitus pavadinimus, 
pvz., Valstybės taryba Prancūzijoje, Italijoje, Graikijoje ir kt.), be admi- 
nistracinių ginčų, sprendžia ir kitus klausimus. 

Klasikiniu administracinės justicijos pavyzdžiu laikoma Prancūzija. 
1799 m. Napoleonas Bonapartas įsteigė Valstybės Tarybą (Conseil d“Etat), 
kuri šiuo metu užima svarbią vietą valstybės valdžios sistemoje. Ji veikia 

kaip patariamoji vykdomosios valdžios ir kaip aukščiausia administracinės 
justicijos institucija. Prancūzijos administracinių teismų sistemą sudaro 
trys grandys: regioniniai administraciniai teismai, apeliaciniai administra- 
ciniai teismai ir Valstybės taryba. 

Panaši administracinių teismų sistema būdinga Italijai ir Graikijai 
(hierarchijos viršuje yra Valstybės taryba). Vokietijoje veikia trijų instan- 
cijų administracinių teismų sistema: administraciniai teismai; aukščiausieji 
žemės administraciniai teismai (apeliacinė instancija) ir Federalinis admi- 
nistracinis teismas (kasacinė instancija). 

Be bendrųjų ir administracinių, valstybėje gali veikti ir daugiau sava- 
rankiškų teismų sistemų. Pvz., Vokietijoje yra penkios savarankiškos teis- 
mų sistemos: bendrųjų teismų sistema (hierarchijos viršuje — Aukščiausiasis 
Federalinis teisingumo teismas); administracinių teismų sistema (Fede- 
ralinis administracinis teismas); darbo teismų sistema (Federalinis darbo 
teismas); socialinių ginčų teismų sistema (Federalinis socialinis teismas) ir 
finansinių (mokestinių) ginčų teismų sistema (Federalinis finansų teismas). 
Visi šie aukščiausiosios instancijos teismai įtvirtinti Vokietijos Pagrindinio 
Įstatymo 95 straipsnio 1 dalyje"“". Be šių teismų, Vokietijos teismų valdžios 
sudedamoji dalis yra Federalinis Konstitucinis Teismas. 

Reikėtų pabrėžti, kad visų aukščiausiosios instancijos federalinių teis- 
mų buveinės yra skirtinguose Vokietijos miestuose, bet ne sostinėje: Aukš- 
čiausiasis federalinis teisingumo teismas — Karslrūhėje (Badeno-Viurtem- 
bergo žemėje), Federalinis administracinis teismas — Leipcige (Saksonijos 
žemėje), Federalinis darbo teismas — Erfurte (Tiuringijos žemėje), Federa- 
linis socialinis teismas — Kaselyje (Reino krašto-Pfalco žemėje), Federalinis 
finansų teismas — Miunchene (Bavarijos žemėje). Federalinio Konstituci- 
nio Teismo buveinė yra Karlsrūhėje. 

Federacinėse žemėse bendrosios jurisdikcijos teismai yra kelių pako- 
pų: apylinkių, apygardų ir apeliaciniai teismai. Panaši yra ir specializuotų 
teismų sistemos hierarchinė struktūra. Paprastai bendrųjų ir specializuotų 
teismų hierarchines (kelių instancijų) sistemas turinčiose valstybėse veikia 
dviejų teismų sistemos: bendrųjų ir administracinių. 

Pvz., Graikijos teismų sistemą sudaro administraciniai ir bendrie- 
ji (civilinis ir kriminalinis) teismai, kurių veiklą reglamentuoja įstatymas. 
Aukščiausiasis civilinis ir kriminalinis teismas yra Areopagas. Aukščiau- 
siasis administracinis teismas — Valstybės taryba. Administraciniai teismai 
nagrinėja administracinius ginčus, išskyrus tuos, kurie priskiriami audito 
teismams. Administraciniams teismams įstatymu gali būti perduotos nag- 


" Basic Law for Federal Republic of Germany. Prieiga per internetą: <http://www.gesetze- 


im-internet.de/englisch. gę/basic law for the federal republic of germany.pdf>. 

rinėti kai kurios civilinės bylos, o civiliniams — tam tikros administracinės 
bylos. Valstybės taryba yra kasacinė administracinių bylų nagrinėjimo instan- 
cija, turinti teisę peržiūrėti žemesniųjų administracinių teismų sprendimus 
ir priimti galutinį sprendimą. Valstybės taryba dar nagrinėja prašymus ir turi 
teisę panaikinti administracinius aktus, prieštaraujančius įstatymams, ir tuos 
aktus, kuriais viršijami pareigūnų įgaliojimai; formuoja bendrąją administra- 
cinių bylų nagrinėjimo praktiką; rengia norminamuosius dekretus. Viešojo 
administravimo institucijoms Valstybės tarybos sprendimai yra privalomi. 

Valstybėje gali veikti ir specializuoti teismai, nesusiję jokiais hierar- 
chiniais ryšiais. Pvz., Graikijos Konstitucijoje numatyta speciali teisminė 
institucija — Aukščiausiasis specialusis teismas (100 str.). Šiam teismui pri- 
skiriamos šios funkcijos: atlikti teisminį tyrimą (ir jį kontroliuoti) dėl par- 
lamento rinkimų teisės pažeidimų; tikrinti, ar nebuvo pažeisti įstatymai or- 
ganizuojant referendumą ir sumuojant jo rezultatus; spręsti, ar parlamento 
nariai nepažeidžia pareigų nesuderinamumo principo; priimti sprendimus 
dėl parlamento narių nušalinimo nuo pareigų; spręsti ginčus dėl kompe- 
tencijos paskirstymo tarp teismų; aiškintis, ar parlamento išleistų įstatymų 
turinys ir tam tikros nuostatos neprieštarauja konstitucijai, kai jų pagrindu 
buvo priimti Areopago, Valstybės tarybos ar Audito rūmų sprendimai; aiš- 
kinti visuotinai pripažintų teisės normų turinį, vadovaujantis Konstitucijos 
28 straipsnio 1 dalyje išdėstytomis nuostatomis, įtvirtinančiomis, kad vi- 
suotinai pripažintos tarptautinės teisės normos yra sudedamoji Graikijos 
teisinės sistemos dalis ir turi viršenybę prieš nacionalinius įstatymus. Aukš- 
čiausiojo specialiojo teismo sprendimai yra galutiniai ir neskundžiami. 

Graikijos teisminei valdžiai priskiriami Audito rūmai prižiūri, kaip 
naudojamos valstybės, vietos valdžios ir kitų juridinio asmens statusą tu- 
rinčių viešojo pobūdžio institucijų, numatytų įstatyme, lėšos; nagrinėja 
bylas dėl šioms institucijoms padarytos žalos; teikia parlamentui ataskaitas 
dėl biudžeto vykdymo ir išvadas dėl pensijų įstatymų; nagrinėja ginčus dėl 
pensijų ir kita. 

Meksikoje nuo 1996 m. veikia Rinkimų tribunolas (Tribunal Elec- 
toral). Jo steigimą paskatino 1990—1994 m. rinkimų reforma, kurios tiks- 
las — nustatyti priemones, užtikrinančias rinkimų skaidrumą ir demokratiš- 
kumą, užkirsti kelią galimybei falsifikuoti rinkimų rezultatus, tuo Meksika 
itin garsėjo. Pagal dabar galiojantį įstatymą, rinkimų tribunolą sudaro nuo- 
latiniai aukštieji rūmai (sala superior), į kuriuos skiriami septyni magistra- 
tai, ir penki laikinieji regioniniai rūmai (salas regionales), veikiantys nacio- 


nalinių rinkimų laikotarpiu, į juos skiriama po tris magistratus'!". 


710 


Tribunal Electoral del Poder Judicial de la Federacion. Prieiga per internetą: <http:// 
wwwu.trife.gob.mx>. 

Lichtenšteino Konstitucijoje numatytas Valstybės teismas (104 str.)'!!. 


Šio teismo svarbiausia funkcija — ginti teises, įtvirtintas konstitucijoje, 
spręsti konfliktus dėl jurisdikcijos tarp teismų ir administracinių institucijų, 
nagrinėti vyriausybės narių drausminės atsakomybės klausimus. Minėtasis 
teismas dar sprendžia ginčus dėl įstatymų ir sutarčių atitikties konstitucijai, 
o vyriausybės teisės aktų — įstatymams. Tokiais atvejais Valstybės teismas 
gali panaikinti teisės aktus, neatitinkančius konstitucijos ar įstatymų. Šis 
teismas veikia ir kaip rinkimų tribunolas. 

Tam tikrų ypatumų turi islamo valstybių teismų sistemos. Pvz., Jorda- 
nijos (Jordanijos Hašimitų Karalystės) Konstitucijoje numatyti trijų rūšių 
teismai: civiliniai, religiniai ir specialieji (99 str.)"!?. Šių teismų grandis, 
instancijas, jurisdikciją ir administravimą nustato specialus įstatymas, dar 
numatoma, kad administraciniai teismai turi būti dviejų lygių (100 str.). 
Pagal konstituciją, civiliniai teismai yra bendrieji, jie nagrinėja visas civili- 
nes ir kriminalines bylas, išskyrus tas, kurios pagal jurisdikciją priskiriamos 
religiniams ir specialiesiems teismams. Religiniai teismai skirstomi į dvi 
rūšis: šariato teismus ir kitų religinių bendruomenių tribunolus (104 str.). 
Remiantis konstitucija, kitos religinės bendruomenės yra tik religinės 
bendruomenės, išskyrus musulmonų, kurios yra oficialiai pripažintos ar 
bus pripažintos vyriausybės kaip įsteigtos Jordanijos Hašimitų Karalystėje 
(108 str.). Specialieji teismai savo jurisdikciją įgyvendina pagal atitinkamus 
įstatymus, kuriais jie yra steigiami. 

Reikėtų pabrėžti, kad 2011 m. priėmus atitinkamas Jordanijos Kons- 
titucijos pataisas (konstitucijoje atsirado naujas V skyrius, 58—6 1str.) šioje 
valstybėje atsirado galimybė specialiu įstatymu įsteigti Konstitucinį Teis- 
mą. Toks teismas savo veiklą pradėjo 2012 metais. Jis tikrina galiojančių 
įstatymų ir kitų teisės aktų, kuriuos priima parlamentas arba Ministrų Ta- 
ryba, konstitucingumą. Konstitucinis Teismas turi teisę interpretuoti kons- 
tituciją, jeigu yra priimtas ir oficialiai paskelbtas Ministrų Tarybos, Senato 
arba Atstovų rūmų nutarimas (už tokį nutarimą turi balsuoti absoliuti se- 
natorių ar atstovų dauguma). 

Aptariant teismų sistemą, svarbu atkreipti dėmesį, kad demokratinių 
valstybių konstitucijos dažnai įtvirtina nuostatas, draudžiančias steigti ypa- 
tinguosius teismus. Pvz., Ispanijos Konstitucijoje šie teismai yra draudžia- 
mi. Karo teismai gali būti steigiami tik esant karo padėčiai ir nepažeidžiant 
konstitucijoje įtvirtintų principų (117 str. 5, 6 d.). Ypatinguosius teismus 


steigti draudžiančios nuostatos įtvirtintos Vokietijos Pagrindinio Įstatymo 
"! Constitution of the Principality Liechtenstein. Prieiga per internetą: <http://www.le- 
gislationline.org/en/documents/section/constitutions/country/ 18>. 

"2 Constitution. Prieiga per internetą: <http://www.parliament.jo/en/node/150>; Consti- 
tution of Jordan <http://cco.gov.jo/ Portals/0/ constitution. en.pdf>. 

101 straipsnyje, Italijos Konstitucijos 102 straipsnyje, Maroko Konstituci- 
jos 127 straipsnyje ir kitų valstybių konstitucijose. 


3. Teisėjų konstitucinio statuso ypatybės 


Teisminę valdžią įgyvendina teismas — kolegiali teisėjų institucija (arba 
vienas teisėjas). Būtent teisėjams yra suteikiami ypatingi teisminės valdžios 
atstovo įgaliojimai ir teisė priimti privalomus sprendimus, vienaip ar kitaip 
paliečiančius ar pakeičiančius tam tikro žmogaus gyvenimą. Konkrečios 
bylos nagrinėjimas ir sprendimas reikalauja ne tik didelių asmeninių teisė- 
jo pastangų, bet ir moralinės bei pilietinės atsakomybės, profesinių gebėji- 
mų ir gyvenimo patirties. Neatsitiktinai teisėjams keliami dideli profesiniai 
ir moraliniai reikalavimai. Kuo aukštesnės instancijos teismas, tuo didesni 
reikalavimai teisėjui. Šiuos reikalavimus dažniausiai nustato nacionaliniai 
įstatymai, tačiau aukščiausiųjų teismų teisėjams keliami reikalavimai gali 
būti numatyti ir konstitucijoje. 

Pvz., Meksikos Konstitucija nustato, kad Aukščiausiojo Teismo teisė- 
ju gali būti skiriamas nepriekaištingos reputacijos Meksikos pilietis pagal 
kilmę, turintis visas politines ir civilines teises bei ne mažesnę kaip dešim- 
ties metų teisėtai šalyje registruoto advokato praktiką, ne jaunesnis kaip 
35 metų ir ne mažiau kaip dvejus pastaruosius metus iki paskyrimo teisė- 
ju gyvenantis Meksikoje (95 str.). Teisėjais negali būti skiriami valstybės 
sekretoriai, respublikos generalinis prokuroras, federacinės apygardos pro- 
kuroras, senatoriai, deputatai, valstijų gubernatoriai, federacinės apygardos 
vadovas ar asmenys, ėję šias pareigas, jeigu nuo jų atsistatydinimo nepraėjo 
vieni metai (95 str.). 

Atkreiptinas dėmesys, kad neretai romanų-germanų teisės tradicijos 
bei kai kurių kitų valstybių teisėjų ir prokurorų bendruomenė įvardijama 
kaip magistratūra. Magistratais vadinami teisėjai ir prokurorai (kartais ir 
kiti teismo pareigūnai). Teisėjų savivaldos institucijos turi savo pavadini- 
mą — magistratų taryba. 

Teisėjai dažniausiai yra skiriami, tačiau gali būti ir renkami. Pvz., dau- 
gelio JAV valstijų teisėjai yra renkami, neretai jie kandidatuoja kaip tam 
tikros politinės partijos atstovai. Jie paprastai skiriami neribotam laikui (iki 
gyvos galvos) arba nustatoma tam tikra viršutinė amžiaus riba, iki kokio 
amžiaus gali eiti teisėjo pareigas. Visuotinai pripažįstama, kad skiriant tei- 
sėjus neribotam laikui (iki gyvos galvos) užtikrinamas jų nepriklausomu- 
mas nuo politinių jėgų ir jų keitimosi valstybėje. Daugelyje šalių teisėjus 
skiria valstybės vadovas. Kai kurių valstybių konstitucijos numato, kad ski- 
riant aukščiausių instancijų teismų teisėjus būtinas parlamento pritarimas, 
arba nustato, kad šiuos pareigūnus skiria parlamentas. 

Antai JAV Konstitucija numato, kad Aukščiausiojo Teismo teisė- 
jus skiria Prezidentas Senatui patarus ir pritarus (II straipsnio 2 skyriaus 
2 pastraipa), o jų skaičių nustato Kongresas. Reikėtų pabrėžti, kad nuo šio 
teismo įsteigimo 1789 m. Aukščiausiojo Teismo teisėjų skaičius nekinta — 
teismą sudaro devyni teisėjai. 

Argentinos Konstitucijos 99 straipsnio 4 dalis nustato, kad Aukščiau- 
siojo Teismo teisėjus skiria prezidentas 2/3 visų senato narių pritarimu, o 
žemesniosios instancijos federalinių teismų teisėjus (vieną iš trijų kandida- 
tų, nurodytų sąraše, kurį pateikia magistratų taryba) — prezidentas viešaja- 
me senato posėdyje dalyvaujančių senatorių pritarimu. Konstitucijoje nu- 
statyta, kad teisėjas, kuriam sukanka 75 metai, gali būti skiriamas penkerių 
metų kadencijai anksčiau nurodyta tvarka. Šių kadencijų skaičius neribo- 
jamas. Teisėju tapęs asmuo, prieš pradėdamas eiti pareigas, prisiekia Res- 
publikos Prezidentui būti ištikimas Tautai ir jos konstitucijai, savo pareigas 
atlikti garbingai, bylas nagrinėti teisingai (112 str.). Įstatymas numato, kad 
Argentinos Aukščiausiąjį Teismą sudaro septyni teisėjai. 

Meksikos Konstitucijoje numatyta, kad Aukščiausiojo Teismo teisėjus 
skiria Respublikos Prezidentas senato pritarimu penkiolikos metų kadenci- 
jai pagal tvarką, kurią nustato konstitucijos 96 straipsnis. Šiame straipsnyje 
numatyta, kad Respublikos Prezidentas turi pateikti Senatui trijų kandida- 
tų sąrašą, vieną iš jų senatas 2/3 balsų dauguma patvirtina teisėju. Jeigu Se- 
natas per trisdešimt dienų nuo kandidatų pateikimo nepriima sprendimo, 
prezidentas savo nuožiūra pasirenka vieną kandidatą ir skiria jį teisėju. Jei- 
gu Senatas nepritaria nė vienai iš pateiktų kandidatūrų, prezidentas teikia 
naują kandidatų sąrašą. Senatui antrą kartą nepritarus pateiktoms kandi- 
datūroms, prezidentas savo nuožiūra pasirenka vieną iš kandidatų ir skiria 
jį teisėju. Aukščiausiojo Teismo pirmininką renka Aukščiausiojo Teismo 
teisėjai kas ketverius metus, tas pats teisėjas negali būti perrenkamas pir- 
mininku antrai kadencijai iš eilės. Meksikos Aukščiausiąjį Teismą sudaro 
vienuolika teisėjų. 

Ispanijoje teisėjų skyrimo tvarką ir jų veiklą reglamentuoja organinis 
įstatymas'“. Aukščiausiojo Teismo ir kitų teismų teisėjus skiria monarchas 
(karalius) Generalinės teismų tarybos siūlymu. Teisėju gali būti skiriamas 
asmuo iki septyniasdešimties metų. Aukščiausiojo Teismo teisėjais gali 
būti pripažinti teisininkai ar advokatai, turintys ne mažiau kaip penkiolika 
metų teisinio darbo patirties. Aukščiausiojo Teismo pirmininką renka Ge- 
neralinė teismų taryba (3/5 narių balsų dauguma) ir siūlo karaliui išrinktą 
teisėją skirti Aukščiausiojo Teismo pirmininku. Tai yra tik formalumas, 

iš tikrųjų šio pareigūno paskyrimas įforminamas monarcho teisės aktu, o 
Generalinės teismų tarybos siūlymas tėra pagarbos monarcho institucijai 
išraiška. Paskirtasis Aukščiausiojo Teismo pirmininkas iš karto tampa Ge- 
neralinės tarybos pirmininku. Šias pareigas teisėjas gali eiti ne daugiau kaip 
dvi kadencijas iš eilės (kadencija yra penkeri metai). Ispanijos Aukščiau- 
siasis Teismas, palyginti su jau minėtomis valstybėmis, yra gana gausus. Jį 
sudaro šio teismo pirmininkas, penkių jo skyrių pirmininkai ir 74 teisėjai, 
priklausantys atitinkamiems skyriams'!“. 

Vokietijos Pagrindinis Įstatymas numato, kad federalinius teisėjus ski- 
ria federalinis prezidentas, jeigu įstatymas nenumato kitaip (60 str. 1 d.). 
Šiame įstatyme dar nustatyta, kad aukščiausiosios instancijos — federali- 
nių teismų — teisėjus bendrai renka kompetentingas federalinis ministras ir 
Teisėjų atrankos (rinkimų) komisija, kurią lygiomis dalimis sudaro kompe- 
tentingi žemių ministrai ir nariai, kuriuos renka Bundestagas (95 str. 2 d.). 
Taigi komisiją sudaro šešiolika žemių ministrų ir šešiolika Bundestago iš- 
rinktų narių (šie nariai nebūtinai turi būti Bundestago nariai). Kompeten- 
tingo federalinio ministro ir Teisėjų atrankos (rinkimų) komisijos bendrą 
sprendimą dėl teisėjo skyrimo tvirtina federalinis prezidentas (formaliai jis 
skiria teisėją). 

Kitų žemesniosios instancijos federalinių teismų teisėjų skyrimo tvar- 
ką nustato atitinkami įstatymai. Reikėtų pabrėžti, kad Vokietijoje pagal 
nuo seno susiklosčiusias teisėjų skyrimo tradicijas žemesniosios instancijos 
federalinius teisėjus skiria federalinis teisingumo ministras, o žemių teis- 
mų teisėjus — žemių teisingumo ministrai. Įstatymai numato ir specialiųjų 
atrankos komisijų steigimą formuojant teismus. Teisėjų atrankos komisi- 
jos dažniau sudaromos formuojant federalinius teismus, tačiau iš šešiolikos 
Vokietijos žemių jos veikia tik septyniose". Kokių nors bendrų kriterijų 
sudarant atrankos komisijas nėra. 

Monake teisėjus vienasmeniškai skiria monarchas. Šios dualistinės 
monarchijos konstitucijos X skyriuje įtvirtintas deleguotojo teisingumo 
vykdymo principas, pagal kurį teismų valdžia priklauso monarchui (ku- 
nigaikščiui), o šis ją perduoda teismams ir tribunolams (88 str. 1 d.)'!“, 
Konstitucija garantuoja teismų ir teisėjų nepriklausomumą. Teismų ne- 
pri-klausomumas nuo vykdomosios valdžios pasireiškia dar ir tuo, kad 

vyriausybėje nėra teisingumo ministro. Teismų administravimas paveda- 
mas nuo vykdomosios valdžios nepriklausomai institucijai — Teismų depar- 
tamentui (šio departamento vadovas tiesiogiai atsakingas monarchui). Teis- 
mų sudarymą, jurisdikciją, teisminį procesą ir teisėjų statusą reglamentuoja 
įstatymas. 

Monako Konstitucijoje numatyti tik Aukščiausiojo Teismo sudarymo 
pagrindai, jurisdikcija ir pagrindinės veiklos formos. Pagal konstituciją, 
Aukščiausiąjį Teismą sudaro penki teisėjai ir du pakaitiniai nariai (89 str.). 
Teisėjus skiria monarchas (kunigaikštis) tokia tvarka: vieną teisėją ir vieną 
pakaitinį teisėją — iš kandidatų, kuriuos teikia Nacionalinė taryba (parla- 
mentas); vieną teisėją ir vieną pakaitinį teisėją — iš kandidatų, kuriuos teikia 
Valstybės taryba (vyriausybė); vieną teisėją — iš kandidatų, kuriuos teikia 
monarcho taryba (patariamoji institucija); vieną teisėją — iš kandidatų, ku- 
riuos teikia Apeliacinis teismas; vieną teisėją — iš kandidatų, kuriuos teikia 
pirmosios instancijos civilinis teismas. Konstitucijoje nustatytas bendrasis 
reikalavimas — institucija negali kaip kandidatų į Aukščiausiojo Teismo tei- 
sėjus teikti savo narių. Nurodytosios institucijos siūlo monarchui po dvi 
kandidatūras į vieną teisėjo ar pakaitinio teisėjo vietą. Monarchas nėra var- 
žomas šių siūlymų: jis gali juos atmesti ir reikalauti pateikti naujas kan- 
didatūras. Aukščiausiojo Teismo pirmininką skiria monarchas. Šio teismo 
struktūrą, veiklos procedūras, reikalavimus kandidatams į teisėjus, pareigų, 
nesuderinamų su teisėjo statusu, ir kitus klausimus nustato monarcho teisės 
aktas. 

Lichtenšteino Konstitucija numato, kad teisėjus skiria monarchas (ku- 
nigaikštis), vadovaudamasis Konstitucijos 96 straipsniu"!". Šiame straips- 
nyje numatyta, kad teisėjų atranką vykdo monarcho ir parlamento (land- 
tago) sudaryta bendra komisija, kuriai pirmininkauja monarchas. Jo balsas 
komisijoje yra lemiamas. Monarchas į komisiją skiria tiek narių, kiek jų 
paskiria parlamentas, t. y. abi institucijos skiria po lygiai narių. Į komisiją 
įeina ir vienas už teismų administravimo priežiūrą atsakingas narys, kurį 
skiria vyriausybė. 

Komisija yra tik patariamoji institucija: ji siūlo parlamentui kandidatus 
monarcho sutikimu. Jeigu parlamentas pritaria pateiktai teisėjo kandida- 
tūrai, monarchas privalo skirti jį teisėju. Kai parlamentas atmeta komisi- 
jos pateiktą teisėjo kandidatūrą ir nepavyksta pasiekti sutarimo dėl naujo 
kandidato per keturias savaites, parlamentas siūlo savo kandidatą į teisė- 
jus ir skelbia referendumo datą. Jeigu organizuojamas referendumas, pi- 
liečiai, turintys rinkimų teisę, gali kelti savo kandidatus į teisėjus pagal 

Konstitucijos 64 straipsnyje numatytas iniciatyvos teisės įgyvendinimo są- 
lygas. Jeigu referendumui teikiamos daugiau nei dvi kandidatūros, turėtų 
vykti antrasis balsavimo turas. Kandidatą, už kurį balsuoja absoliuti rinkėjų 
dauguma, monarchas privalo skirti teisėju. 

Reikėtų pabrėžti, kad Lichtenšteino Konstitucija nedraudžia teisėjais 
tapti užsienio valstybių piliečiams. Joje numatyta, kad Administracinį teis- 
mą sudaro penki teisėjai ir penki pakaitiniai teisėjai. Dauguma šio teismo 
teisėjų turi būti Lichtenšteino piliečiai ir turėti teisinį išsilavinimą (102 str. 
1 d.). Valstybės teismas sudarytas iš penkių teisėjų ir penkių pakaitinių tei- 
sėjų. Dauguma šio teismo teisėjų turi būti Lichtenšteino piliečiai (105 str.). 
Konstitucijos straipsniai, skirti bendriesiems teismams, kurių sistemą suda- 
ro trys instancijos (apylinkių teismai, Aukštasis apeliacinis teismas ir Aukš- 
čiausiasis Teismas), tokių reikalavimų teisėjams nenustato. 

Maroko Konstitucija numato, kad magistratai skiriami monarchui 
dekretu (dahir) patvirtinus Aukščiausiosios teismų tarybos sprendimą dėl 
teisėjo skyrimo (57 str.). 

Valstybėse paprastai galioja bendra taisyklė — paskirtasis teisėjas pra- 
deda eiti savo pareigas tik prisiekęs būti ištikimas valstybei (Tautai) ir jos 
konstitucijai. Pvz., Argentinos Konstitucijoje numatyta, kad teisėju skirtas 
asmuo, prieš pradėdamas eiti savo pareigas, prisiekia Respublikos Prezi- 
dentui būti ištikimas Tautai ir jos konstitucijai, savo pareigas atlikti garbin- 
gai, bylas nagrinėti teisingai (112 str.). Tada jis įgyja visas teisėjo teises ir 
pareigas bei garantijas, numatytas šalies konstitucijoje ir įstatymuose. 

Svarbiausias principas, apibūdinantis teismo ir teisėjo statusą, yra jų 
nepriklausomumas. Šis principas tiesiogiai įtvirtintas beveik visų pasaulio 
valstybių konstitucijose. Teisėjo nepriklausomumas — ypatingas jo teisi- 
nio statuso požymis. Teisėjo ir teismų nepriklausomumas — viena iš svar- 
biausių teisminės valdžios demokratinėje valstybėje funkcionavimo sąlygų. 
Teisėjas ir teismai, vykdydami teisingumą, yra nepriklausomi, jie nagrinėja 
bylas remdamiesi tik teise (paklūsta tik įstatymui). 

Su minėtąja nuostata siejama ir kita konstitucinė nuostata, įtvirtina- 
ma valstybių konstitucijose reglamentuojant svarbiausias žmogaus teises. Ji 
garantuoja asmeniui, kaltinamam padarius nusikaltimą, teisę, kad jo bylą 
viešai ir teisingai išnagrinėtų nepriklausomas ir nešališkas teismas. Ši nor- 
ma įpareigoja teisėją priimti ne tik teisėtą, bet ir įrodymais pagrįstą teismo 
sprendimą. Procesiniai įstatymai numato, kad teismas įvertina įrodymus 
pagal savo vidinį įsitikinimą, pagrįstą visapusišku, galutiniu ir objektyviu 
visų bylos aplinkybių išnagrinėjimu, vadovaudamasis teise (įstatymu) ir 
teisine sąmone. 

Teisėjų ir teismo nepriklausomumo vykdant teisingumą garantijų tu- 
rinį pirmiausia lemia jų nepriklausomumas nuo bet kokio byloje dalyvau- 
jančių šalių kišimosi ir nuo valstybės valdžios bei valdymo institucijų, poli- 
tinių partijų ir asociacijų ar neteisėtų asmeninių ar kitokių interesų įtakos. 
Neatsitiktinai kai kurių valstybių konstitucijose yra įtvirtintos nuostatos, 
draudžiančios teisėjams dalyvauti politinių partijų ar organizacijų veikloje. 
Pvz., Ispanijos Konstitucija teisėjams (ir magistratams bei prokurorams) 
draudžia dalyvauti politinių partijų ir profesinių sąjungų veikloje (127 str. 
1 d.). 

Viena iš pagrindinių teisėjo nepriklausomumo garantijų yra teisėjų ne- 
keičiamumas. Pvz., Ispanijos Konstitucijoje įtvirtinta, kad vykdantys tei- 
singumą teismai yra nepriklausomi, nekeičiami ir paklūsta tik įstatymui 
(117 str. 2 d.). 

Teisėjų nekeičiamumo arba jų įgaliojimų trukmės neliečiamumo 
nuostata lemia, kad teisėjas negali būti skiriamas į kitas pareigas ar kitą 
teismą be jo paties sutikimo, o jo įgaliojimai gali būti nutraukiami tik 
konstitucijos ir įstatymo nustatytais pagrindais ir tvarka. Paprastai teisėjai 
atleidžiami iš pareigų įstatymo nustatyta tvarka šiais atvejais: savo noru; 
pasibaigus įgaliojimų laikui arba sulaukę įstatyme nustatyto pensinio am- 
žiaus; dėl sveikatos būklės; išrinkus į kitas pareigas arba jų sutikimu perkė- 
lus į kitą darbą; kai savo poelgiu pažemina teisėjo vardą; kai jiems įsiteisėja 
apkaltinamieji teismo nuosprendžiai. 

Antai Graikijos Konstitucijoje numatyta, kad teisėjus ir prokurorus 
galima atleisti iš pareigų įstatymo nustatyta tvarka ir tik esant konstitucijo- 
je nustatytiems pagrindams: kai įsiteisėja juos apkaltinę teismų nuospren- 
džiai; dėl šiurkštaus teisėjų drausmės pažeidimo; sveikatos būklės arba savo 
poelgiu pažeminus teisėjo ar prokuroro vardą. Teisėjų ir prokurorų, kurių 
rangas ne aukštesnis kaip apeliacinio teismo prokuroro ir jam prilygintų 
pareigūnų, įgaliojimai nutrūksta sulaukus 65 metų; aukštesnio rango parei- 
gūnų — 67 metų. Taikant šią nuostatą, visais atvejais turėtų būti laikomasi 
taisyklės, kad pareigūnų įgaliojimai nutrūksta tų metų, kai pareigūnui su- 
kanka pensinis amžius, birželio 30 dieną (88 str. 5 d.). 

JAV Konstitucijos III straipsnio 1 dalyje įtvirtinta nuostata, kad Aukš- 
čiausiojo Teismo ir žemesniosios instancijos teismų teisėjai savo pareigas 
eina iki gyvos galvos, jeigu jų elgesys yra nepriekaištingas. Argentinos 
Konstitucijoje nustatyta, kad teisėjų kadencija yra neribojama. Jie pareigas 
eina tol, kol jų elgesys yra nepriekaištingas (111 str.). 

Kita vertus, JAV yra pirmoji valstybė, savo šalies konstitucijoje įtvirti- 
nusi apkaltos institutą. Šios konstitucijos II straipsnio 4 skyriuje nustatyta, 
kad pareigūnai gali būti šalinami iš pareigų apkaltos būdu (kaip ir teisėjai), 

jeigu jie pripažįstami kaltais dėl valstybės išdavimo, kyšininkavimo ar kitų 
sunkių nusikaltimų ir nusižengimų. 

JAV apkaltą vykdo Kongresas, dalyvaujant abiem parlamento rūmams: 
Atstovų rūmai turi teisę inicijuoti apkaltą, o Senatas veikia kaip teisminė 
institucija, priimanti galutinį sprendimą. Prezidentui ar teisėjui pašalinti iš 
pareigų reikia ne mažiau kaip 2/3 senatorių balsų. Reikėtų pabrėžti, kad 
apkalta — labai reta procedūra JAV kongrese: tokiu būdu iš pareigų buvo 
pašalinti tik keturi teisėjai. 

Argentinos Aukščiausiojo Teismo teisėjai gali būti pašalinti iš pareigų 
tik apkaltos (juicio publico) būdu, kaip nustatyta konstitucijos 53 straipsnio. 
Jame teigiama, kad deputatų rūmams priklauso išimtinė teisė kreiptis į 
Senatą ir inicijuoti apkaltą (juicio publico) Aukščiausiojo Teismo teisėjams 
tais atvejais, jeigu jie netinkamai atlieka savo pareigas, padaro tarnybinių ar 
bendrojo pobūdžio nusikaltimų (53 str.). Tokį sprendimą deputatai priima 
2/3 visų narių balsų dauguma. Senatui priklauso išimtinė teisė organizuoti 
viešąją apkaltą ir priimti galutinį sprendimą dėl šių valstybės pareigūnų 
pašalinimo iš pareigų (59 str.). Sprendimas dėl valstybės pareigūno paša- 
linimo iš pareigų priimamas ne mažiau kaip 2/3 visų senato narių balsų 
dauguma. Valstybės pareigūnas, pašalintas iš pareigų apkaltos būdu, neten- 
ka teisės eiti garbės, pasitikėjimo ar mokamų pareigų valstybės tarnyboje. 

Žemesniosios instancijos teismų teisėjai irgi gali būti nušalinami. By- 
las dėl šių teisėjų nušalinimo nagrinėja specialus teismas, sudarytas iš įsta- 
tymų leidėjų, teisėjų, teisėtai šalyje registruotų advokatų. Jeigu šis teismas 
per 180 dienų nuo pradėtos teisėjo nušalinimo procedūros nepriima spren- 
dimo dėl teisėjo nušalinimo, procedūra turėtų būti nutraukiama, o teisėjo 
įgaliojimai atnaujinami (115 str. 3 d.). 

Apkaltos procedūra numatyta Meksikos Konstitucijoje. Jos 74 straips- 
nyje teigiama, kad deputatų rūmams priklauso teisė kreiptis į senatą ir ini- 
cijuoti apkaltą (juicio politico) konstitucijoje nurodytiems asmenims (iš jų 
Aukščiausiojo Teismo teisėjams ir Rinkimų tribunolo magistratams) ir joje 
nustatytais pagrindais. Toks sprendimas priimamas absoliučia visų deputa- 
tų balsų dauguma (111 str.). Senatui priklauso teisė organizuoti apkaltą ir 
priimti galutinį sprendimą dėl šių valstybės pareigūnų pašalinimo iš parei- 
gų, sprendimas priimamas ne mažiau kaip 2/3 visų senato narių dauguma 
(110 str.). 

Kita svarbi teisėjų nepriklausomumo garantija — teisėjų neliečiamybė 
(imunitetas). Jis apima tiek teisėjo asmens neliečiamybę: teisėjas gali būti 
patrauktas baudžiamojon atsakomybėn, suimtas, gali būti kitaip suvaržyta jo 
laisvė tik įstatymo numatytais pagrindais ir tvarka, kuri daugelyje valstybių 
yra gana sudėtinga, tiek garantiją, kad teisėjas nebus traukiamas drausminėn 

ar baudžiamojon atsakomybėn už priimtus sprendimus, išskyrus atvejus, 
kuriuos nustato įstatymas. Teisėjas nėra materialiai atsakingas už priimtus 
sprendimus, neprivalo asmeniui atlyginti materialinės ar moralinės žalos, 
atsiradusios dėl šių sprendimų priėmimo ar kitų teisėjo veiksmų. Atsakomy- 
bė už teismo klaidas tenka valstybei. Pvz., Ispanijos Konstitucija numato, 
kad dėl teisėjo klaidų ar kitų pažeidimų vykdant teisingumą atsiradusią žalą 
atlygina valstybė įstatymų nustatyta tvarka (121 str.). 

Teisėjo neliečiamumo garantija užtikrina ir jo asmens garbės ir orumo 
apsaugą. Įstatymai numato atsakomybę už viešą teisėjo ar teismo įžeidimą, 
šmeižimą ar jo autoriteto žeminimą. 

Kai kurių valstybių konstitucijose įtvirtinta ir tokia teisėjų nepriklauso- 
mumo garantija kaip materialinis nepriklausomumas. Vadinasi, teisėjui, kol 
jis eina šias pareigas, negali būti mažinamas atlyginimas. Bet kokie mėgini- 
mai tai daryti laikomi kėsinimusi į teisėjų ir teismų nepriklausomumą. Pvz., 
JAV Konstitucijoje įtvirtinta, kad teisėjui, einančiam pareigas, privalo būti 
mokamas atlyginimas (kompensacija), kuris negali būti mažinamas, kol jis 
eina šias pareigas (III straipsnio 1 dalis). Argentinos Konstitucijoje (111 str.) 
numatyta panaši nuostata: „Teisėjui mokamas įstatymo nustatytas atlygini- 
mas, kuris negali būti mažinamas, kol eina teisėjo pareigas.“ 

Teisėjų konstitucinį statusą apibūdina ir pareigų nesuderinamumo prin- 
cipas. Vadinasi, teisėjui draudžiama eiti kitas pareigas ar gauti kitą atly- 
ginimą, išskyrus teisėjo atlyginimą ir kitus konstitucijoje ar įstatymuose 
numatytus atvejus. 

Antai Graikijos Konstitucijoje įtvirtinta, kad teismo pareigūnai nega- 
li užsiimti jokia kita veikla ir gauti jokio kito atlyginimo, išskyrus teisėjo 
atlyginimą ir kitus Konstitucijoje numatytus atvejus. Konstitucija nustato, 
kad teismo pareigūnai gali būti renkami Atėnų akademijos nariais; dirb- 
ti pedagoginį darbą universitetinio lygio institucijose; priklausyti specia- 
lioms taryboms ar komisijoms, sprendžiančioms drausmės, audito ir teisinio 
pobūdžio klausimus; įstatymo nustatyta tvarka dalyvauti teisės aktų rengimo 
komisijose; užsiimti teismo pareigūnų mokymu; dalyvauti tarptautinių orga- 
nizacijų, kuriose reprezentuojama valstybė, veikloje (89 str. 3 d.). Ispanijos 
Konstitucijoje įtvirtinta, kad teisėjai, magistratai ir prokurorai negali eiti jo- 
kių kitų pareigų viešojoje tarnyboje (127 str. 1 d.) ir pareigų, nesuderinamų 
su teisminės valdžios atstovo pareigomis. Sistemą, užtikrinančią visišką teis- 
minės valdžios atstovų nepriklausomumą, nustato įstatymas (127 str. 2 d.). 

Taigi konstitucinį teisėjų statusą daugelyje pasaulio valstybių apibū- 
dina šie tiesiogiai ar netiesiogiai konstitucijose įtvirtinti principai: teisėjų 
nepriklausomumas, nekeičiamumas, neliečiamybė ir pareigų nesuderina- 
mumas. 

4.1. Nacionalinių teismų santykiai su Europos Sąjungos Teisingumo 
Teismu 


ES teisei būdingas savitas ESTT'!“ ir valstybių narių nacionalinių teismų 
(toliau — nacionaliniai teismai) bendradarbiavimo mechanizmas. Jis remiasi 
SESV 267 straipsnyje nustatyta prejudicinio sprendimo procedūra, pagal 
kurią valstybių narių teismai turi teisę, o tam tikrais atvejais — ir pareigą 
kreiptis į Teisingumo Teismą su prašymu priimti prejudicinį sprendimą dėl 
ES teisės aiškinimo arba galiojimo. 

Teisingumo Teismo ir nacionalinių teismų bendradarbiavimas neper- 
žengiant prejudicinio sprendimo ribų yra nulemtas pačios ES teisės kilmės 
ir ypatumų. ES teisė, kaip ne kartą pabrėžė ESTT, sudaro savarankišką 
teisės sistemą, kurios subjektai yra ne tik valstybės narės, bet ir jų pilie- 
čiai'!?. Pastarieji savo teises, kylančias iš ES teisės, gina nacionaliniuose 
teismuose. Todėl šie teismai yra ES teisės normų taikytojai. Kadangi nuo- 
lat remiasi ES teise, jie kartu yra atsakingi ir už jos veiksmingumą"“?. Dėl 
ES teisėje išplėtoto tiesioginio veikimo principo galimi atvejai, kai asmuo 
nacionaliniame teisme tiesiogiai remiasi ES teisės norma"?!. Net jeigu savo 
pretenziją jis grindžia nacionalinėmis teisės normomis, kurios, pvz., buvo 
priimtos įgyvendinant direktyvą, nacionaliniai teismai privalo jas aiškinti 


atsižvelgdami į ES teisę“. Be to, jeigu nacionalinis teismas nustato, kad 
nacionalinės teisės norma prieštarauja ES teisei, jis turėtų vadovautis ES 


teisės viršenybės principu ir netaikyti tokios nacionalinės teisės normos"““. 


Taigi funkcine prasme ne tik ESTT, bet ir nacionaliniai teismai galėtų būti 


"Šš Europos Sąjungos Teisingumo Teismas, kaip nustatyta ES sutarties 19 straipsnyje, apima 
p ąjung £ P y psnyje, ap 


Teisingumo Teismą, Bendrąjį Teismą ir specializuotuosius teismus (t. y. šiuo metu veikiantį 
vienintelį specializuotąjį Tarnautojų teismą). Jurisdikcija priimti prejudicinius sprendimus 
yra suteikta Teisingumo Teismui. Nors Lisabonos sutartimi tokia jurisdikcija suteikiama 
ir Bendrajam Teismui, bet jos įgyvendinimui yra reikalingi ESTT Statuto pakeitimai. Kol 
tokie pakeitimai nėra padaryti, prejudicinius sprendimus priima Teisingumo Teismas. 

"* 1963 m. vasario 5 d. ETT sprendimas Van Gend k Loos, C-26/62, Rink. p. 3. 

"0 SaMUYTĖ-MAMONTOVĖ, A. Europos Sąjungos teisės įgyvendinimas valstybės narės 
teisme: netiesioginio direktyvų veikimo doktrinos taikymo ribos. Socialinių mokslų studijos, 
2013, 5(3): 865—883, p. 866. 


721 


Pirmą kartą dėl ES teisės tiesioginio veikimo, t. y. galimybės asmeniui remtis ES teisės 
nuostatomis ginant savo teises nacionaliniame teisme, ESTT pasisakė 1963 m. vasario 5 d. 


sprendime Van Gend 4 Loos, C-26/62, Rink. p. 3. 
"2 1984 m. balandžio 10 d. ETT sprendimas Von Colson ir Kamann, 14/83, Rink. p. 1891. 
"5 1978 m. kovo 9 d. ETT sprendimas Simmenthal, 106/77, Rink. p. 1453. 

laikomi ES teismais, nes spręsdami ginčus jie remiasi ES teisės normomis 
ir taip užtikrina ES teisės laikymąsi nacionaliniu lygmeniu. 

Svarbiausia prejudicinio sprendimo paskirtis — vienodai darnus ES tei- 
sės aiškinimas ir jos taikymas visose valstybėse narėse'“'. Efektyviausias 
būdas to pasiekti — išimtinių įgaliojimų dėl ES teisės aiškinimo ir galiojimo 
suteikimas EST. Jeigu tokie įgaliojimai būtų suteikti nacionaliniams teis- 
mams, dėl skirtingų teisės tradicijų, teisinės kultūros ar kitų nacionalinių 
ypatumų tikrai nebūtų išvengta nevienodo ES teisės aiškinimo ir taikymo 
atskirose valstybėse narėse'“. Skirtingose valstybėse būtų formuojama ne- 
vienoda teismų praktika, neatitinkanti ES teisės reikalavimų ir paskirties. 
Todėl jeigu nacionalinis teismas nustato, kad siekiant priimti sprendimą jo 
nagrinėjamoje byloje reikia išspręsti vienos ar kelių ES teisės nuostatų aiš- 
kinimo ar jų galiojimo klausimą, jis kreipiasi į Teisingumo Teismą ir pašo 
priimti prejudicinį sprendimą. Išimtiniai šio teismo ES teisės aiškinimo ir 
galiojimo įgaliojimai išplaukia iš ES sutarties 19 straipsnio, kuriame nusta- 
tomas pagrindinis šio teismo uždavinys — užtikrinti, kad aiškinant ir taikant 
Sutartis būtų laikomasi teisės'“". 

Prejudicinio sprendimo institutas yra Teisingumo Teismo ir nacio- 
nalinių teismų bendradarbiavimo forma. Skirtingai nei tiesioginiai Tei- 
singumo Teismui teikiami ieškiniai, jis nesukuria savarankiško proceso — 
tai tarpinė nacionaliniame teisme nagrinėjamos bylos proceso grandis“. 
Teisingumo Teismas savo prejudiciniu sprendimu nesprendžia bylos iš es- 
mės, jis tik atsako į nacionalinio teismo pateiktus klausimus. Sprendimą 
pag-rindinėje byloje priima nacionalinis teismas, vadovaudamasis Teisin- 
gumo Teismo atsakymu. Tokiu būdu pasidalijamos funkcijos tarp Tei- 
singumo Teismo, sprendžiančio ES teisės normos aiškinimo ar galiojimo 
klausimus, ir besikreipiančio nacionalinio teismo, kuris, vadovaudamasis 
prejudiciniu sprendimu, priima sprendimą pagrindinėje byloje. Nors Tei- 
singumo Teismo priimtas prejudicinis sprendimas nacionaliniam teismui 
yra privalomas, dar nereiškia, kad tarp teismų susiklosto hierarchiniai san- 
tykiai, būdingi nacionalinių teismų sistemai"“*. Teisingumo Teismas nacio- 
nalinių teismų atžvilgiu nėra nei apeliacijų, nei kasacijų instancija. Jis atlie- 
"*  KūRis, P. Prejudicinio sprendimo procedūra Europos Bendrijų Teisingumo Teisme. 
Jurisprudencija. Mokslo darbai, 2006, 6(84): 7—15, p. 8. 

?5 Ibid., p. 7. 


726 


(OPPERMANN, T.; CLASSEN, C. D.; NETTESHEIM, M. Europarecht. 5. Auflage. Verlag C. H. 
Beck, Mūnchen, 2011, p. 253. 


"7 NoRKUS, R.; PRAPIESTYTĖ, D.; VALANČIUS, V. Procesas Europos Bendrijų Teisingumo 
Teisme: preliminarus nutarimas. Vilnius: Teisinės informacijos centras, 2005, p. 80-81. 


"28 Ibid., p. 79. 

ka tik SESV 267 straipsnyje jam patikėtas funkcijas — nacionalinio teismo 
prašymu sprendžia dėl ES teisės aiškinimo ar galiojimo, o ne dėl faktinių 
ginčo aplinkybių, kas būtų būdinga apeliacinės instancijos teismui. Teisin- 
gumo Teismas negali aiškinti nacionalinės teisės normų ir vertinti, ar jos 
neprieštarauja ES teisei'. Prejudicinio sprendimo dalykas gali būti tik ES 
teisės aktai ar konkrečios normos, todėl įgaliojimus dėl nacionalinės teisės 
aiškinimo ir galiojimo išlaiko nacionaliniai teismai. Pastarieji lieka juose 
nagrinėjamų bylų šeimininkais, kurie vieninteliai įgalioti priimti sprendi- 
mus tose bylose““", 

Reikėtų pabrėžti, kad prejudicinis sprendimas sudaro didžiąją dalį Tei- 
singumo Teismui pateiktų ieškinių. Neperžengiant prejudicinės procedū- 
ros ribų, buvo priimti sprendimai, turėję lemiamą įtaką ES teisės plėtros 
procesui, pvz., šiais sprendimais buvo įtvirtinti ir išplėtoti ES teisės tiesio- 
ginio veikimo, netiesioginio veikimo, viršenybės ir valstybių narių atsa- 
komybės už ES teisės pažeidimus principai. Tai rodo, kad teismų bendra- 
darbiavimas padeda plėtoti ES teisę, užpildyti jos spragos, taisyti teisines 
klaidas ir formuluoti naujus teisės principus'*!. 

Kaip minėta, prejudicinio sprendimo procedūra reglamentuojama 
SESV 267 straipsnyje. Iš šios normos 1 dalies išplaukia, kad Teisingumo 
Teismo jurisdikcijai priklauso priimti prejudicinį sprendimą tiek dėl ES 
teisės aiškinimo, tiek dėl jos galiojimo. Tačiau reikėtų atkreipti dėmesį, kad 
galiojimo klausimas gali būti keliamas tik dėl vadinamosios ES antrinės 
teisės, t. y. ES institucijų, įstaigų ar organų aktų, bet ne dėl Sutarčių — pir- 
minės ES teisės. Ši teisė yra visos ES teisės pamatas, ji yra kuriama valsty- 
bių narių sudarant tarptautines sutartis, kurios atitinkamai patvirtinamos 
(ratifikuojamos) pagal kiekvienos valstybės narės konstitucines procedūras. 
Sąjungos teisėje yra preziumuojamas jos teisėtumas, todėl jos normų ga- 
liojimas negali būti nei prejudicinio sprendimo, nei tiesioginio ieškinio 
Sąjungos teisme objektas. 

Prejudicinio sprendimo funkcija abiem atvejais (tiek dėl aiškinimo, 
tiek dėl galiojimo) iš esmės yra ta pati — užtikrinti ES teisės vienovę. Jeigu 
nacionaliniam teismui kyla abejonių dėl Sąjungos teisės normų taikymo ir 
aiškinimo, jis kreipiasi prejudicinio sprendimo. Beje, nacionalinio teismo 


729 


2000 m. gruodžio 14 d. ETT sprendimas Algemene Maatschappij voor Investering en 
Dienstverlening, C-141/99, Rink. p. I-11640, 17 punktas. 


"0 NoRKUS, R.; PRAPIESTYTĖ, D.; VALANČIUS, V. Procesas Europos Bendrijų Teisingumo 


Teisme: preliminarus nutarimas. Vilnius: Teisinės informacijos centras, 2005, p. 79—80. 
1 CHALMERS, D.; DaviEs, G.; MoNTI, G. European Union Law. Second edition. Cam- 
bridge: Cambridge University Press, 2010, p. 157. 

kreipimasis dėl aiškinimo netrukdo Teisingumo Teismui patikrinti, ar tei- 
sės aktas galioja"“*. 

Teisingumo Teismas, aiškindamas ES teisės aktus ar konkrečias jos tei- 
sės normas, nustato jų reikšmę, svarbą ir veiksmingumą'““. Sąjungos teisės 
normų aiškinimas yra sudėtingas dalykas. Joje egzistuoja specifinė atskira 
terminologija, dažnai neturinti analogų nacionalinėje teisėje. Aiškinant ES 
teisės normas, prireikus reikėtų atsižvelgti į jų formuluotes visomis oficia- 
liomis ES kalbomis. Todėl nacionaliniams teismams, taikantiems Sąjungos 
teisę, neabejotinai yra reikalinga ESTT pagalba. Nacionalinis teismas pagal 
gautą išaiškinimą taiko ES teisės normas ir priimą sprendimą pagrindi- 
nėje byloje. Teisingumo Teismas neaiškina nacionalinių teisės normų ir 
nevertina jų atitikties ES teisei. Tik nacionalinis teismas, gavęs atitinkamą 
ES teisės normos išaiškinimą, gali spręsti dėl nacionalinės teisės suderina- 
mumo su ES teise. Šis prejudicinio sprendimo aspektas parodo jo svarbą 
asmenų teisių apsaugos srityje, nes leidžia asmenims ginčyti nacionalines 
priemones dėl jų suderinamumo su ES teise. Jeigu nacionalinis teismas 
konstatuoja, kad nacionalinės teisės aktas prieštarauja ES teisei, jis, vado- 
vaudamasis ES teisės viršenybės principu, negali taikyti tokio teisės akto". 

Prejudicinis sprendimas dėl ES teisės akto galiojimo yra svarbus ES 
teisės aktų teisėtumo priežiūros instrumentas. Kaip minėta, ESTT yra su- 
teikti išimtiniai įgaliojimai spręsti dėl ES antrinės teisės aktų galiojimo. 
ESTT užtikrina, kad ES institucijos veiktų neperžengdamos joms suteiktos 
kompetencijos ribų ir nepažeistų pirminės ES teisės — Sutarčių nuosta- 
tų. Jeigu nacionaliniam teismui kyla abejonių dėl jo nagrinėjamoje bylo- 
je aktualios ES teisės normos teisėtumo, jis turėtų kreiptis į Teisingumo 
Teismą prejudicinio sprendimo. Nors nacionalinis teismas ir negali pats 
spręsti dėl ES teisės aktų galiojimo, jis išsaugo svarbią teisę — konstatuoti, 
kad Sąjungos teisės aktas, dėl kurio galiojimo bylos šalims kilo abejonių, 
yra galiojantis, ir taikyti Sąjungos teisę“. Teisingumo Teismas irgi neturi 
įgaliojimų spęsti dėl nacionalinės teisės normų galiojimo ar vertinti jų su- 
derinamumą su ES teise. 

ES teisės aktų teisėtumo vertinimas priimant prejudicinį sprendimą 
yra svarbi asmens teisių apsaugos priemonė. Reikėtų paminėti, kad toks 
vertinimas atliekamas ne tik per prejudicinio sprendimo, bet ir per tiesio- 
ginių ieškinių ESTT procedūras“““. Svarbu pabrėžti, kad privačių asmenų 


"2 NoRkuS, R.; PRAPIESTYTĖ, D.; VALANČIUS, V., supra note 730, p. 115. 

8 Ibid., p. 93. 

“4 1978 m. kovo 9 d. ETT sprendimas Simmenthal, 106/77, Rink. p. 1453. 

* 1987 m. spalio 22 d. ETT sprendimas Foto-Frost, 314/85, Rink. p. 4199, 14 punktas. 
“6 Žr. SESV 263 straipsnį. 

galimybės teikti tiesioginius ieškinius ESTT yra labai ribotos dėl jiems tai- 
komų itin griežtų ieškinio priimtinumo reikalavimų". Prejudicinis spren- 
dimas dažnai lieka vienintele asmens teisių apsaugos užtikrinimo priemo- 
ne, suteikiančia galimybę privatiems asmenims ginti ES institucijų priim- 
tais teisės aktais pažeistas teises, nacionaliniam teismui pateikus prašymą 
priimti prejudicinį sprendimą dėl ES teisės akto galiojimo'““. Nacionali- 
niuose teismuose ES teisės aktų teisėtumo klausimas keliamas netiesiogiai, 
nes privatūs asmenys ginčija nacionalines priemones, priimtas remiantis 
ES teise. Nacionalinis teismas, vertindamas tokių nacionalinių priemonių 
teisėtumą, gali prašyti Teisingumo Teismo įvertinti ES teisės normos, bu- 
vusios pagrindu priimant tokius nacionalinius teisės aktus, galiojimą“. 
Jeigu Teisingumo Teismas nustato, kad ES teisės norma yra neteisėta, jis 
konstatuoja tokios normos negaliojimą erga omnes"“". Galima teigti, kad 
prejudicinis sprendimas dėl galiojimo yra vienas iš ES teisės aktų teisėtu- 
mo priežiūros instrumentų šalia tiesioginių ESTT ieškinių. 

Prejudicinio sprendimo procedūros iniciatorius visada bus naciona- 
linis teismas. Būtent jis sprendžia dėl prejudicinio sprendimo poreikio ir 
jo reikšmės priimant sprendimą pagrindinėje byloje. SESV 267 straipsnio 
antrojoje dalyje nustatyta: „Tokiam klausimui iškilus valstybės narės teis- 
me, tas teismas, manydamas, kad sprendimui priimti reikia nutarimo šiuo 
klausimu, gali prašyti Teismą priimti dėl jo prejudicinį sprendimą.“ Taigi 
kreipimosi dėl prejudicinio sprendimo prielaida yra nacionalinio teismo 
abejonė dėl ES teisės normos aiškinimo ar galiojimo. Nacionalinis teis- 
mas šiuo atveju naudojasi tam tikra diskrecija — įvertinęs faktines bylos 
aplinkybes bei įrodymus ir nustatęs, kokios taisyklės yra reikšmingos, jis 
sprendžia ir dėl prejudicinio sprendimo poreikio, ir dėl paties kreipimosi į 
Teisingumo Teismą'““!. 

Reikėtų pabrėžti, kad tam tikrais atvejais nacionaliniai teismai turi 
pareigą kreiptis į Teisingumo Teismą. Pirmiausia galima išskirti atve- 


jus, kai ES teisės aiškinimo ar galiojimo klausimas kyla nagrinėjant bylą 
“* Plačiau apie privačių asmenų teisę tiesiogiai kreiptis į ESTT siekiant ginčyti ES teisės 
aktų teisėtumą žr.: TAMAvIČIUTĖ, V. Privataus asmens locus standi ginčijant Europos Sąjun- 
gos teisės aktų teisėtumą: ar pagrįstai kritikuojamas Europos Sąjungos Teisingumo Teismas? 
Socialinių mokslų studijos, 2010, 1(5): 271—289. 

"sė TamavIčIūTĖ, V. Prejudicinis sprendimas dėl Europos Sąjungos teisės akto galiojimo. 
Daktaro disertacija. Vilnius: Mykolo Romerio universitetas, 2012, p. 17. 

"“ NoRKUS, R.; PRAPIESTYTĖ, D.; VALANČIUS, V. Procesas Europos Bendrijų Teisingumo 
Teisme: preliminarus nutarimas. Vilnius: Teisinės informacijos centras, 2005, p. 84. 


“0 Ibid., p. 84. 


"i VėgėLĖ, I. Nacionalinių teismų teisė ir pareiga kreiptis į Europos Bendrijų Teisingumo 


Teismą. Jurisprudencija. Mokslo darbai, 2007, 7(97): 39—45, p. 42. 

valstybės narės teisme, kurio sprendimas negali būti toliau apskundžiamas 
teismine tvarka. Taisyklė dėl galutinės instancijos teismų pareigos kreiptis 
į Teisingumo Teismą yra nustatyta SESV 267 straipsnio 3 dalyje. Galutinės 
instancijos teismo sąvoka sutartyje nėra apibrėžta, tačiau, remiantis ESTT 
praktika, tokiais yra laikomi tie teismai (neatsižvelgiant į jų grandį teismų 
sistemoje), kurių sprendimai pagal nacionalinę teisę konkrečiu atveju ne- 
gali būti toliau apskundžiami teismine tvarka“““. Galutinės instancijos teis- 
mų pareiga kreiptis atsiranda nuo to momento, kai jie konstatuoja, kad jų 
nagrinėjamoje byloje yra reikalingas prejudicinis sprendimas. Tokiu atveju 
jie nebetenka diskrecijos spręsti, kreiptis ar nesikreipti. 

Galutinės instancijos teismų kreipimosi pareiga nėra absoliuti. ESTT 
savo praktikoje yra įtvirtinęs išimtis, kurios atleidžia nacionalinį teismą nuo 
pareigos kreiptis dėl prejudicinio sprendimo. Pirmoji išimtis, nustatyta Da 
Costa byloje'““, remiasi vadinamąja išaiškinto akto (pranc. acte ėclairė) dok- 
trina. Vadinasi, galutinės instancijos teismai yra atleidžiami nuo pareigos 
kreiptis, jeigu jau yra priimtas ESTT sprendimas panašioje ar tokioje pa- 
čioje byloje'“*. Taigi nacionaliniai teismai gali pasikliauti ankstesniu ES 
teisės išaiškinimu ir juo vadovautis savo nagrinėjamoje byloje. CILFIT 
byloje'“* Teismas papildomai nurodė, kad galutinės instancijos teismas gali 
nesikreipti ir tuo atveju, jeigu atitinkamu teisės klausimu yra nusistovėjusi 
ESTT praktika, neatsižvelgiant į procedūras, pagal kurias ji buvo įtvirtinta, 
net jeigu nagrinėjami klausimai ir nėra visiškai tapatūs. Acte ėclairė išim- 
tis leidžia išvengti nepagrįsto ESTT darbo krūvio didinimo, nes jis būtų 
priverstas kelis kartus spręsti tą patį klausimą. Literatūroje galima aptikti 
nuomonių, kad acte eclairė išimties įdiegimas pakoregavo patį ESTT ir na- 
cionalinių teismų bendradarbiavimo mechanizmą, tiksliau — patį teismų 
santykį. Juk taikant šią išimtį bet kuris nacionalinis teismas yra įgalina- 
mas remtis bet kuriam kitam nacionaliniam teismui skirtu prejudiciniu 
sprendimu. Taigi iki tol egzistavęs dvišalis teismų santykis pakeičiamas į 
daugiašalį visų valstybių narių teismų santykį ir jame ESTT suteikiamas 
hierarchinis statusas"““. CILFIT byloje“ ESTT nustatė dar dvi pareigos 
kreiptis išimtis. 


“2 Ibid., p. 41. 

"5 1963 m. kovo 27 d. ETT sprendimas Da Costa ir kt., 28-30/62, Rink. p. 61. 

"4 Ibid., 38 punktas. 

"5 1982 m. spalio 6 d. ETT sprendimas CILFIT, 283/81, Rink. p. 3415, 14 punktas. 


SioNAIDH, D. S. Constitutional law of the European Union. Pearson Longman, 2002, 
p. 244. 


“7 1982 m. spalio 6 d. ETT sprendimas CILFIT, 283/81, Rink. p. 3415. 

Antroji išimtis remiasi vadinamąja aiškaus akto (pranc. acte claire) dok- 
trina. Ji aktuali tais atvejais, kai Sąjungos teisės taikymas yra toks akivaiz- 
dus, kad nacionaliniam teismui nebelieka jokių pagrįstų abejonių, kaip 
turėtų būti sprendžiamas klausimas“. Šiuo atveju nacionaliniam teismui 
reikėtų įvertinti ir pagrįsti Sąjungos teisės taikymo akivaizdumą. Siekda- 
mas išvengti tokio vertinimo subjektyvumo ir galimos klaidos, ESTT yra 
nustatęs gana griežtus Sąjungos teisės akivaizdaus aiškinimo kriterijus. Na- 
cionaliniai teismai, atlikdami akivaizdumo vertinimą, turėtų atsižvelgti į 
Sąjungos teisės specifiką: skirtingas kalbas, terminologiją, kontekstą ir kt.“ 
Pvz., nacionalinis teismas turėtų įsitikinti, kad atsakymas į aktualų klau- 
simą būtų vienodai suprantamas ir akivaizdus visuose ES valstybių narių 
teismuose bei pačiame ESTT, be to, būtina palyginti teisės akto tekstą 
visomis oficialiomis ES kalbomis““". Literatūroje pabrėžiama, kad daugelį 
šių kriterijų gana sunku taikyti, todėl nacionaliniai teismai tokio tyrimo 
dažniausiai neatlieka ir tik pateikia gana abstrakčių acte claire išimties tai- 
kymo argumentų. 

CILFIT byloje“! ESTT nurodė, kad galutinės instancijos teismai at- 
leidžiami nuo pareigos kreiptis dėl prejudicinio sprendimo, jeigu ES teisės 
aiškinimas nėra aktualus bylos baigčiai (trečioji išimtis). Ši išimtis visiškai 
suderinama su ESTT praktika, pagal kurią valstybės narės teismams pa- 
liekama teisė spręsti dėl prejudicinio sprendimo poreikio ir jo reikšmės 

priimant sprendimą pagrindinėje byloje““. Taigi net ir tuo atveju, kai ga- 
lutinės instancijos teismas susiduria su ES teisės aiškinimo klausimu, jis 
gali nuspręsti nesikreipti prejudicinio sprendimo, jeigu pagrįstai mano, kad 
normos išaiškinimas neturės jokio poveikio galutiniam sprendimui. 
Reikėtų pabrėžti, kad CILFIT byloje suformuluotos galutinės ins- 
tancijos teismų pareigos kreiptis dėl prejudicinio sprendimo išimtys yra 
aktualios tik dėl ES teisės aiškinimo klausimų ir atitinkamai negali būti tai- 
komos klausimams, susijusiems su Sąjungos teisės aktų galiojimu"“?. Todėl 
jeigu galutinės instancijos teismui kyla abejonių dėl Sąjungos teisės akto 
teisėtumo, jis visada privalo kreiptis į Teisingumo Teismą ir kelti tokios 


"š Ibid., 16 punktas. 


"“*  NoRKUS, R.; PRAPIESTYTĖ, D.; VALANČIUS, V. Procesas Europos Bendrijų Teisingumo 


Teisme: preliminarus nutarimas. Vilnius: Teisinės informacijos centras, 2005, p. 165. 
"0 1982 m. spalio 6 d. ETT sprendimas CILFIT, 283/81, Rink. p. 3415, 16—20 punktai. 
"i Ibid.,10 punktas. 


"2 2003 m. gegužės 15 d. ETT sprendimas Doris Salzmann, C-300/01, Rink. p. 1-04899, 
30-31 punktai. 


“* 2005 m. gruodžio 6 d. ETT sprendimas Gaston Schul, C-461/03, Rink. p. I-10513, 
19 punktas. 


513 





XII 


XII skyrius 


nuostatos galiojimo klausimą. Be to, iš ESTT praktikos matyti, kad ir ne 
galutinės instancijos teismai privalo kreiptis į Teisingumo Teismą prejudi- 
cinio sprendimo tais atvejais, kai nacionalinis teismas laiko ES teisės aktą 
neteisėtu ir dėl to ketina jo netaikyti konkrečioje byloje'“*. Pagal šią tai- 
syklę (kitaip dar vadinamą Foto-Frost doktrina), nacionaliniams teismams 
nesuteikiama teisė pripažinti ES teisės akto negaliojančiu“". Tačiau, kaip 
minėta, jie išsaugo galimybę konstatuoti, kad Sąjungos teisės aktas, dėl 
kurio pagrindinės bylos šalims kilo abejonių, yra galiojantis. 

Taigi prejudicinio sprendimo kreipimosi subjektai yra nacionaliniai 
teismai. Tačiau pagal ES teisę nėra būtina, kad besikreipiančioji institucija 
būtų laikoma teismu pagal nacionalinę teisę. Galimi atvejai, kai naciona- 
linė institucija, nepriklausanti nacionalinei teismų sistemai, bus pripažinta 
teismu SESV 267 straipsnio kontekste. Kilus abejonių, Teisingumo Teis- 
mas atlieka vertinimą atsižvelgdamas į daugelį faktorių, t. y. ar institucija 
įsteigta teisės aktais, vykdo nuolatinę veiklą, jos jurisdikcija yra privaloma, 
sprendžia ginčą proceso metu, taiko teisės aktus ir yra nepriklausoma'“". 
Galėtų kilti klausimas, ar valstybių narių konstituciniai teismai atitinka 
aukščiau išvardytus kriterijus ir turėtų būti pripažįstami „teismais“ pagal 
ES teisę? Teisės literatūroje yra pateikiama įvairių nuomonių šiuo klausi- 
mu“. Pavyzdžiui, pabrėžiama, kad tam tikrais atvejais konstitucinis pro- 
cesas gali nebūti inter partes, t. y. gali nebūti ir ginčo, dėl to nėra atitikties 
vienam iš Teisingumo Teismo nustatytų kriterijų. Kita vertus, valstybių 
narių konstituciniai teismai ne kartą kreipėsi dėl prejudicinio sprendimo 
ir visi jų prašymai buvo priimti. Teisingumo Teismas niekada neatliko 
vertinimo, ar besikreipiantis konstitucinis teismas atitinka vadinamuosius 
„teismo“ kriterijus. Tokia praktika rodo, kad Teisingumo Teismui dėl to 
nekyla abejonių ir jis taiko prezumpciją, kad konstituciniai teismai atitinka 
minėtuosius kriterijus pagal 267 straipsnio reikalavimus"““. 

Teisinė prejudicinio sprendimo galia nėra apibrėžta nei SESV 
267 straipsnyje, nei kitose sutarties nuostatose, bet Teisingumo Teismas, 
atsižvelgdamas į prejudicinio sprendimo tikslus, ypač į siekį užtikrinti 
**  NoRKuUS, R.; PRAPIESTYTĖ, D.; VALANČIUS, V. Procesas Europos Bendrijų Teisingumo 
Teisme: preliminarus nutarimas. Vilnius: Teisinės informacijos centras, 2005, p. 159. 

“5 1987 m. spalio 22 d. ETT sprendimas Foto-Frost, 314/85, Rink. p. 4199, 19 punktas. 
56 1997 m. rugsėjo 17 d. ETT sprendimas Dorsch Consult, C-54/96, Rink. p. 4961. 

Plačiau žr., pvz.: KYBARTIENĖ, E. Subjektai, turintys teisę kreiptis prejudicinio spren- 
dimo pagal Europos Sąjungos teisę. Disertacija. Mykolo Romerio universitetas, 2015, 
p. 112—118. 

“Detaliau šiuo klausimu yra pasisakiusi Generalinė advokatė J. Kokott. Žr.: 2008 m. 
birželio 12 d. GA J. Kokott nuomonė byloje Julius Sabatauskas ir kt., C-239/07, Rink. 


p. 7528. 

vienodą ES teisės aiškinimą ir taikymą visoje ES erdvėje, nurodo, kad pre- 
judicinis sprendimas yra privalomojo pobūdžio"“?. Šis pirmiausia sukelia 
teisinių padarinių tam nacionaliniam teismui, kuris kreipėsi į Teisingumo 
Teismą. Nacionalinis teismas privalo tinkamai taikyti Teisingumo Teismo 
pateiktus atsakymus ir, remdamasis prejudiciniu sprendimu, priimti ga- 
lutinį sprendimą pagrindinėje byloje. Prejudicinis sprendimas įpareigoja 
ne tik besikreipiantį teismą, bet ir aukštesniosios grandies teismus, kurie 
toliau sprendžia bylas apeliacijų ar kasacijų tvarka. Vadinasi, jeigu vals- 
tybės narės teismo sprendimas, kurį jis priėmė pagrindinėje byloje, gali 
būti apskundžiamas, kiekvienas bylą toliau nagrinėjantis teismas turėtų 
vadovautis žemesniosios instancijos teismui skirtu prejudiciniu sprendi- 
mu“". Ar prejudicinis sprendimas įpareigoja kitus nacionalinius teismus? 
Iš ESTT praktikos matyti, kad prejudiciniai sprendimai, kuriuose Teisin- 
gumo Teismas nusprendžia dėl ES teisės akto teisėtumo, turi erga omnes, 
t. y. visuotinį, poveikį'“!. Vadinasi, tokiu prejudiciniu sprendimu privalo 
vadovautis tiek visi valstybių narių teismai, tiek nacionalinės ir ES insti- 
tucijos. Taigi bet kuris nacionalinis teismas, susidūręs su ES teisės aktu, 
kurį Teisingumo Teismas jau buvo pripažinęs neteisėtu, negali taikyti tokio 
teisės akto ir turi laikyti jį neteisėtu. Teisingumo Teismui prejudiciniame 
sprendime nusprendus, kad ES teisės aktas yra teisėtas, nacionaliniai teis- 
mai gali kreiptis prejudicinio sprendimo ir prašyti dar kartą įvertinti teisės 
akto teisėtumą, jeigu pateikia naujų jo neteisėtumą pagrindžiančių argu- 


mentų'““ 


„Kalbant apie prejudicinius sprendimus, kuriuose yra pateikiamas 
ES teisės normos aiškinimas, reikėtų pabrėžti, kad aiškaus atsakymo dėl jų 
teisinių padarinių kitiems nacionaliniams teismams nėra. Vis dėlto pasta- 
ruoju metu linkstama prie nuomonės, kad Teisingumo Teismo pateiktas 
ES teisės normos aiškinimas yra privalomas visoje ES, ne tik konkrečios 


764 sų- 


bylos šalims"“*. Šią poziciją sustiprina jau minėtoje CILFIT byloje 
formuluota acte ėclairė išimtis, pagal kurią galutinės instancijos teismai yra 
atleidžiami nuo pareigos kreiptis prejudicinio sprendimo, jeigu ES teisės 


norma jau buvo išaiškinta ankstesnėje ESTT praktikoje. Remdamasis šia 


“* PRapiEsTYTĖ, D. Prejudicinio sprendimo priėmimo Europos Sąjungos Teisingumo Teis- 

me proceso aiškumas kaip vienodo Europos Sąjungos teisės aiškinimo ir taikymo garantija. 
P P pos 5ąjung ymo g J 

Daktaro disertacija. Vilnius, 2012, p. 269. 

"0 Ibid., p. 275. 

“i KūRis, P. Europos Bendrijų Teisingumo Teismo veiklos aktualios. Jurisprudencija. 

Mokslo darbai, 2007, 7(97): 7—16, p. 12. 

"2 PRAPIESTYTĖ, D., op. cif., p. 279. 

"8 Ibid., p. 269. 


"* 1982 m. spalio 6 d. ETT sprendimas CILFIT, 283/81, Rink. p. 3415. 

taisykle nacionalinis teismas turėtų priimti sprendimą nagrinėjamoje pa- 
grindinėje byloje ir vadovautis ankstesniu ES teisės aiškinimu. Be abejo, 
nacionalinis teismas vis dėlto gali nuspęsti kreiptis prejudicinio sprendimo. 
Toks pakartotinis kreipimasis būtų reikalingas tuo atveju, jeigu ES teisės 
normos išaiškinimas teismui nebūtų pakankamai aiškus arba jis nuspręstų, 
kad dėl pasikeitusių aplinkybių Teisingumo Teismas turėtų iš naujo nagri- 
nėti tuos pačius klausimus. 


4.2. Nacionalinių teismų santykiai su Europos Žmogaus Teisių Teismu 


Europos Žmogaus Teisių Teismas (toliau — EŽTT, Teismas) yra nuolatinė 
institucija, įsteigta pagal Žmogaus teisių ir pagrindinių laisvių apsaugos 
konvencijos (toliau — EŽTK, Konvencija) 19 straipsnį. Teismas turi ju- 
risdikciją spręsti visus klausimus dėl EŽTK taikymo ir aiškinimo"““. Jis 
nagrinėja ginčus tarp valstybių (Konvencijos 33 str.), individualias asme- 
nų, nevyriausybinių organizacijų ar asmenų grupių peticijas (Konvencijos 
34 str.) ir teikia konsultacines išvadas Ministrų Komitetui (Konvencijos 
47 str.). Teismo sprendimai šalims yra privalomi, o jų vykdymą prižiūri 
Europos Tarybos Ministrų Komitetas““". 

Kadangi Konvencijoje nėra jokių formalių taisyklių, tiesiogiai regla- 
mentuojančių EŽTT ir nacionalinių teismų tarpusavio santykius, naciona- 
liniai teismai iš esmės patys apibrėžė savo santykius su šiuo Teismu, nors 
šie laikui bėgant kito. Kai kurie nacionaliniai teismai iš pradžių akcentavo 
stiprią nacionalinę autonomiją, kuri reiškė konkurenciją ir net atvirą ar 
slaptą priešpriešą (pvz., Vokietijos ir Austrijos konstituciniai teismai anks- 
tyvosios jurisprudencijos atžvilgiu, Italijos konstitucinis teismas ir airių bei 
britų teismai, Prancūzijos aukščiausieji teismai iki 1990 m.), bet pastarai- 
siais metais ši įtampa sumažėjo. Kiti teismai pasirinko klusnumą EŽTT (Is- 
panijos konstitucinis teismas ankstyvojoje jurisprudencijoje, Nyderlandų ir 
Belgijos teisėjai). Kai kurie rinkosi tarpinį variantą ir siekė bendradarbiauti 
(pvz., Šveicarijos Federalinis Aukščiausiasis teismas, Lenkijos Konstituci- 
nis Teismas, pastaraisiais metais — Lordų Rūmai, Prancūzijos Aukščiausiasis 
Teismas ir Valstybės Taryba). Esama ir tokių nacionalinių teismų, kurie 
apskritai ignoruoja šį Teismą ir su juo išvis nebendradarbiauja (iki 1990 m. 
tai buvo būdinga Graikijos teismams, Turkijos teismams iki 2004-ųjų ir iki 


“5 Žmogaus teisių ir pagrindinių laisvių apsaugos konvencija. Valstybės žinios, 2000-11-10, 
Nr. 96-3016, 32 str. 1 d. 
"6 Ibid., 46 str. 1 ir 2 d. 

šiol — Rusijos teismams)“. Be to, EŽTT ir nacionalinių teismų santykius 
galima vertinti ir pagal pačiam Teismui būdingus požymius. 

Vis dažniau teigiama, kad nuo nacionalinių teismų santykio su EŽTT 
priklausys EŽTK sistemos ateitis, nes dėl daugybės Teismui pateikiamų 
peticijų jau kurį laiką vykdomos Teismo reformos, daugėja jo bendradar- 
biavimo su nacionaliniais teismais galimybių. Šio Teismo santykis su na- 
cionaliniais teismais vėl keitėsi įsigaliojus 2013 m. spalio 2 d. priimtam 
papildomajam Konvencijos 16 protokolui"“*, 

Pagrindiniai EŽTT santykio su nacionaliniais teismais po- 
žymiai. Kaip minėta, Konvencija tiesiogiai nenustato nacionalinių teis- 
mų funkcijos jos sistemoje. Tačiau jų dalyvavimą šioje sistemoje galima 
netiesiogiai numanyti remiantis keliais Konvencijos straipsniais ir EZ1T 
jurisprudencija. Pvz., Konvencijos 35 straipsnio 1 dalyje numatyta vidaus 
gynybos priemonių išsėmimo taisyklė, subsidiarumo principas ir naciona- 
linės diskrecijos doktrina (angl. margin of appreciation doctrine)““*. Galima 
būtų išskirti keletą pačiam EŽTT ir EŽTK sistemai būdingų požymių, 
kurie atskleidžia šio Teismo santykį su nacionaliniais teismais. 

Pirma, pagal Konvencijos 35 straipsnio 1 dalį, šis Teismas gali nagri- 
nėti individualių asmenų ar jų grupių pateiktas peticijas tik tuo atveju, 
jeigu jau buvo panaudotos visos nacionalinės teisių gynybos priemonės. 
Valstybės privalo užtikrinti veiksmingą teisinę gynybą pirmiausia nacio- 
naliniu lygiu, kad asmenims nereikėtų kreiptis į EŽTT". Vadinasi, vals- 
tybėms narėms turėtų būti suteikiama galimybė pačioms pašalinti tikėtiną 
žmogaus teisių pažeidimą iki tol, kol skundas dėl jo bus pateiktas Teismui, 
o nacionaliniams teismams — pareikšti nuomonę dėl tokio galimo Konven- 
cijoje įtvirtintos teisės pažeidimo. EŽTT nagrinėtų peticiją tik tuo atveju, 
jeigu visos nacionalinės gynybos priemonės jau būtų panaudotos arba dar 
netaikyta konkreti priemonė pasirodytų esanti neveiksminga. Pvz., Lietu- 
vos teismuose suformavus Lietuvos Respublikos civilinio kodekso (toliau — 
CK) 6.272 straipsnio taikymo praktiką dėl galimybės reikalauti žalos atly- 


"“* SweEET, A. S.; KELLER, H. Assessing the Impact of the ECHR on National Legal Systems 
(2008). Faculty Scholarship Series. Paper 88, p.705. Prieiga per internetą: <http://digital- 
commons.law.yale.edu/fss papers/88> [žiūrėta 2016-02-27]. 

"ės Dean Spielmann, iš: Dialogue between judges, European Court of Human Rights. 
Council of Europe, 2014, p. 31; protokolas 2016 m. spalio 9 d. dar nebuvo įsigaliojęs. 

SoNELLI, S. The Dialogue between National Courts and the European Court of Hu- 
man Rights: Comparative Perspectives. University of Leicester, School of Law Research, 
Paper No. 14—12, p. 2. Prieiga per internetą: <http://ssrn.com/abstract=2421034> |žiūrėta 
2016-02-27]. 

"V Europos Tarybos Ministrų Komiteto rekomendacija Nr. 6 (2004) dėl vidaus gynybos 
priemonių tobulinimo. 


517 





XII 


XII skyrius 


ginimo už ilgą procesą, 2013 m. spalio 15 d. nutarimu byloje Savickas ir 
kiti prieš Lietuvą Teismas pripažino, kad minėtoji kompensacinė priemonė 
nuo 2007 m. vasario 6 d. įeijo pakankamą teisinį aiškumą ir todėl laikytina 
veiksminga teisinės gynybos priemone""!. 

Antra, teisinių vidaus gynybos priemonių išsėmimo (panaudojimo) tai- 
syklė yra tiesiogiai susijusi su pamatiniu Konvencijos sistemą grindžiančiu 
subsidiarumo principu, kuris yra kildinamas iš Konvencijos 1, 13 ir 35 
straipsnių nuostatų. Kadangi EŽTT neturi įgaliojimų tiesiogiai dalyvauti 
valstybių narių teisinėse sistemose, jis turėtų gerbti šių sistemų autono- 
miją. EŽTT savo praktikoje skiria daug dėmesio santykiams su nacionali- 
niais, ypač nacionaliniais konstituciniais, teismais. Subsidiarus Konvencijos 
pobūdis numato labai plačias valstybių aukščiausiųjų ir konstitucinių teismų 
pareigas formuojant partnerystės su Konvencijos sistema santykius''“. Šis 
principas EŽTK kontekste reiškia, kad pagal Konvencijos 1 straipsnį, kuria- 
me įtvirtinta, kad „Aukštos Susitariančios Šalys garantuoja kiekvienam jų 
jurisdikcijoje esančiam asmeniui teises bei laisves, apibrėžtas šios Konven- 
cijos pirmajame skyriuje“, pagrindinė pareiga įgyvendinti ir užtikrinti Kon- 
vencijoje užtikrinamas teises ir laisves tenka nacionalinėms valdžios insti- 
tucijoms, o skundas Teismui yra subsidiari priemonė nacionalinių sistemų, 


173 


garantuojančių žmogaus teises, atžvilgiu'“. Konvencijos 35 straipsnio 1 da- 
lies ir 13 straipsnio nuostatos yra grindžiamos prielaida, kad vidaus teisė su- 
teikia veiksmingas gynybos nuo įtariamo Konvencijoje garantuotų asmens 
teisių pažeidimo priemones“. Teismas galėtų ir turėtų įsikišti tik tada, kai 
nacionalinės institucijos nesugeba užtikrinti šios pareigos vykdymo""". 

Šis subsidiarus EŽTT jurisdikcijos pobūdis ir Konvencijoje apibrėž- 
tos jo kompetencijos ribos lemia, kad Teismas negali būti vertinamas kaip 
valstybės teismų instancinės sistemos tąsa, „virškasacinė“ instancija. Teis- 
mas nėra ketvirtoji instancija, kuri iš naujo svarstytų nacionalinių teismų 
sprendimus ar turėtų galios juos panaikinti. Dar 1968 m. Teismas Belgian 
"! Lietuvos Respublikos Vyriausybės atstovo Europos Žmogaus Teisių Teisme 2014 metų 
veiklos ataskaita, 2015-02-27, Vilnius, p. 21. Prieiga per internetą: <http://lru-atstovas-eztt. 
It/uploads/ Vyriausybės atstovo EZTT Ataskaita uz 2014.pdf> |žiūrėta 2016-02-27). 


"2 WiLbHABER, L. Recent case-law of the European Court of Human Rights. Iš: Consti- 
tutional Court of the Republic of Lithuania, Constitutional Justice and the Rule of Law, 





2004, p. 70—71, cituota iš: JočiENĖ, D. Europos Žmogaus Teisių Teismo jurisprudencijos 
įtaka nacionalinei teisei bei jurisprudencijai, tobulinant žmogaus teisių apsaugą. Konvenci- 
jos ir Europos Sąjungos teisės santykis. Jurisprudencija, 2007, 9(97), p. 26. 

"3 Scordino v. Italy (no. 1), [GC], no. 36813/97, ECHR 2006-V, 26 March 2006. 

"4 Cocchiarella v. Italy, Application no. 64886/01, 29 March 2006, p. 38—39. 

European Court of Human Rights. Interlaken Follow-up. Principle of Subsidiarity. 
Note by Jurisconsult, 08/07/2010, p. 2. 

Linguistic byloje teigė: „nacionalinės valdžios institucijos yra laisvos pa- 
sirinkti tinkamiausius būdus dėl klausimų, kuriuos reguliuoja Konvenci- 
ja, įgyvendinimo. Teismas tikrina tik šių priemonių atitiktį Konvencijos 


“"* EZTT nevertina žmogaus teisių pažeidimo nacionalinės 


reikalavimams. 
teisės požiūriu, todėl į jo kompetenciją nepatenka nacionalinių teismų pri- 
imtų sprendimų vertinimas jų atitikties valstybės vidaus įstatymams aspek- 
tu. Klausimas, ar buvo pažeistos valstybės vidaus teisėje nustatytos žmo- 
gaus teisių garantijų ribos, priskiriamas nacionalinių teismų kompetencijai. 
Taigi EŽTT, nagrinėdamas individualų skundą, sprendžia, ar valstybės na- 
rės valdžios institucijos pažeidė Konvencijoje garantuotas žmogaus teises ir 
ar valstybės vidaus teisinėmis priemonėmis, taip pat ir teismų sprendimais, 
yra apgintos Konvencijoje užtikrinamos asmens teisės. 

Trečia, tam tikrais atvejais nagrinėdamas bylą EŽTT gali nuspręsti, 
kad nacionalinis teismas geriau išmano nacionalinio konteksto specifiką, 
todėl palieka valstybei plačią diskrecijos laisvę spręsti, kaip geriausiai turėtų 
būti užtikrinamas įsipareigojimų pagal Konvenciją vykdymas. Tai vadina- 
ma diskrecijos laisvės doktrina, kurią Teismas išplėtojo savo jurispruden- 
cijoje. Ši doktrina patvirtina praktinį subsidiarumo principo veikimą. Va- 
dinasi, Konvencijos šalys neturi diskrecijos tik dėl Konvencijoje įtvirtintų 
absoliučių teisių (pvz., kankinimų draudimas, užsieniečių išsiuntimo drau- 
dimas ir pan.), bet valstybė turi plačią diskreciją reguliuoti naudojimąsi 
teisėmis (taikydama būtinumo demokratinėje visuomenėje arba propor- 
cingumo kriterijus). Jų taikymas itin paplitęs tose bylose, kuriose svars- 
tomais klausimais nėra vadinamojo Europos konsensuso (pvz., bylose dėl 


šeimos sampratos — vienodų Europos moralės standartų stoka)'“". 
"1-2 


į jos 
preambulę įtraukiama subsidiarumo principo ir diskrecijos laisvės dokt- 


2013 m. birželio 24 d. priimtu Konvencijos 15 protokolu 


rinos nuoroda, nes taip valstybės siekia nubrėžti Teismo kišimosi į 
nacionalinę teisę ribas“?. Nauja preambulė patvirtina, kad „aukštosios 
susitariančios šalys, remiantis subsidiarumo principu, turi pagrindinę 
pareigą užtikrinti teises ir laisves, apibrėžtas šioje Konvencijoje ir jos Pro- 
tokoluose, ir kad veikdamos jos naudojasi diskrecijos laisve (angl. margin 


"ė 1968 m. liepos 23 d. sprendimas. Series A, No. 6, 10 p. 
"" European Court of Human Rights. Interlaken Follow-up. Principle of Subsidiarity. 
Note by Jurisconsult, 08/07/2010, p. 14. 

"š Protokolas įsigalios, kai jį ratifikuos visos Konvencijos valstybės narės. 2016 m. spalio 
9 d. protokolą buvo ratifikavusios 32 valstybės. 

"9 JAKULEVIČIENĖ, L. Europos Žmogaus Teisių Teismas — konstitucinė justicija prieš 
individualią? Jurisprudencija, 2014, 21 (2): 373—398, p. 385. Prieiga per internetą: <https:// 


www.mruni.eu/upload/iblock/7d2/ĮUR-14-21-2-03.pdf> |žiūrėta: 2016-02-28]. 


519 





XII 


XII skyrius 


of appreciation), prižiūrint Europos Žmogaus Teisių Teismui, kuris įsteigtas 
pagal Konvenciją“**", 

Be to, atkreiptinas dėmesys, kad EŽTT santykis su nacionaliniais teis- 
mais skiriasi nuo ESTT santykio su jais. Skirtingai nei ESTT, kuris daugu- 
moje bylų tik nurodo nacionaliniams teismams, kaip turėtų būti aiškinama 
ar taikoma ES teisė, EŽTT iš esmės išsprendžia ginčą tarp pareiškėjo ir 
valstybės. 

Svarstant nacionalinių teismų santykį su EŽTT konkrečiai šaliai pri- 
imtais sprendimais, aktualūs keli aspektai. Pirmiausia EŽTT ir nacionalinių 
teismų santykį galima nagrinėti ne tik EŽTT sprendimų priėmimo, bet ir 
jų vykdymo kontekste. Teismo sprendimų vykdymo mechanizmą apibūdi- 
na Konvencijos 46 straipsnis, kuris numato, kad šie sprendimai pirmiausia 
yra privalomi atsakovėms valstybėms narėms, o jų vykdymą prižiūri Minis- 
trų Komitetas. Be to, įsigaliojus 14 Protokolui, šis Konvencijos straipsnis 
buvo pakeistas — Teismas įgijo tam tikrų galių vykdant sprendimus. Pas- 
taraisiais metais Teismas šioje srityje buvo kur kas aktyvesnis. Kita vertus, 
M. Villigeris teigia, kad nacionaliniai teismai ir netiesiogiai prisideda prie 
EŽTT sprendimų vykdymo. Jie užtikrina, kad jų sprendimai vėlesnėse 
nacionalinėse bylose atitiktų Strasbūro jurisprudenciją"*!. Be to, valstybių 
pareiga vykdyti Teismo sprendimus yra susijusi ne tik su teisinga satisfak- 
782 Jau 
keletą pastarųjų metų Teismas savo sprendimuose teikia nacionaliniams 


cija, bet gali apimti ir individualias ar bendrojo pobūdžio priemones 


teismams rekomendacijas, kaip geriausiai įgyvendinti jo sprendimus. Pvz., 
priėmęs sprendimą Gencel prieš Turkiją byloje Teismas bylose dėl teisingo 
bylos nagrinėjimo pagal Konvencijos 6 straipsnį rekomendavo atnaujinti 
bylos nagrinėjimą nacionaliniuose teismuose. Be to, jis skatino Vyriausybę 
atsakovę (kaip ir byloje Mandič ir Jovič prieš Slovėniją) imtis priemonių 
sumažinti kalinių skaičių nacionaliniuose kalėjimuose, o kai kuriose bylose 
net nurodė valstybėms paleisti kalinius iš įkalinimo (pvz., Assanidze prieš 
Gruziją)"““. 


“0 1 str., CETS 213 — Convention for the Protection of Human Rights (Protocol No. 15), 
24.VI.2013. Prieiga per internetą: <http://www.echr.coe.int/ Documents/ Protocol 15 ENG. 
pdf> |žiūrėta 2016-02-12]. 

*! ViLiGER, M. Iš: Implementation of the judgments of the European Court of Human 
Rights: a shared judicial responsibility? Dialogue between judges. European Court of Hu- 
man Rights, Council of Europe, 2014, p. 27. Prieiga per internetą: <http://www.echr.coe. 
int/Documents/ Dialogue 2014 ENG.pdf> |žiūrėta 2016-02-28]. 


** European Court of Human Rights, The ECHR in 50 guestions, February 2014, p. 10. 
"88 ViLLIGER, M., op. cit., p. 28. 

Reikėtų pabrėžti, kad priėmus EŽTT sprendimą, kuriuo konstatuotas 
Konvencijoje įtvirtintos teisės pažeidimas, nacionaliniai teismai gali taikyti 
šį sprendimą tiesiogiai, net jeigu nėra pakeisti Konvencijos teisę pažei- 
džiantys nacionaliniai teisės aktai. EŽTT praktikoje vadovaujamasi požiū- 
riu, kad tiesioginis šio Teismo sprendimų taikymas galėtų būti pakankama 
priemonė užtikrinti privalomąjį jo sprendimų vykdymą. Teismas pripa- 
žino, kad nacionaliniai teismai Teismo sprendimus turėtų taikyti tiesio- 
giai, kai įstatymų leidėjas nepagrįstai ilgai įgyvendina Teismo sprendimą: 
„Valstybių veiksmų laisvė pasirenkant priemones, kuriomis bus įgyven- 
dintos valstybių pareigos pagal Konvencijos 53 straipsnį, nesuteikia teisės 
suspenduoti Konvencijos taikymo, kol atitinkamos reformos bus įvykdytos 
<...>.“ EŽTT sprendimų vykdymą prižiūrintis Ministrų Komitetas įsi- 
tikinęs, kad EŽTT sprendimų įgyvendinimą gali užtikrinti ne tik įstatymų 
leidybos priemonės, bet ir kitos valstybių narių pasirinktos priemonės, prie 
kurių galima priskirti ir tiesioginį EŽTT sprendimų taikymą"“?. Pvz., Lie- 
tuvos vyriausiasis administracinis teismas byloje dėl apribojimų įsidarbinti 
valstybės tarnyboje konstatavo: „nepaisant to, kad Lietuvos Respublikos 
įstatymas „Dėl SSRS valstybės saugumo komiteto (NKVD, NKGB, MGB, 
KGB) vertinimo ir šios organizacijos kadrinių darbuotojų dabartinės vei- 
klos“ nebuvo pakeistas, EŽTK taikymo pirmenybė neleidžia pareiškėjo 
atžvilgiu taikyti ribojimų dirbti privačiame sektoriuje, kurie yra numatyti 
Įstatymo 2 straipsnyje.“"** 

Be to, Konvencijos 41 straipsnyje yra įtvirtintas teisingo atlyginimo 
principas, pagal kurį Teismas, nustatęs Konvencijos ar jos protokolų pa- 
žeidimą ir jeigu valstybės vidaus įstatymai leidžia tik iš dalies atlyginti pa- 
žeidimu padarytą žalą, prireikus gali priteisti nukentėjusiajai šaliai teisin- 
24 atlyginimą. Vis dėlto Ministrų Komitetas 2000 m. sausio 19 d. reko- 
mendacijoje Nr. 2 valstybėms narėms „Dėl bylų peržiūrėjimo ar proceso 
atnaujinimo nacionaliniu lygmeniu po Europos Žmogaus Teisių Teismo 
sprendimų priėmimo“ konstatavo, kad tam tikromis aplinkybėmis tam, 
kad būtų pasiektas asmens teisių gynimo tikslas — grąžinti jį į tą padėtį, 
kurioje buvo iki Konvencijos pažeidimo (lot. restitutio in integrum), gali 
nepakakti Konvencijos 41 straipsnyje įtvirtinto teisingo atlyginimo, to- 
dėl siūlė valstybėms nacionalinėse teisės sistemose numatyti priemones ir 
užtikrinti galimybę iš naujo svarstyti bylas, kuriose Teismas konstatavo bu- 


"4 Vermeire v. Belgium, Application no. 12849/87, 26 p. 


785 Žr., pvz., Ministrų Komiteto rezoliuciją DH (97) 576; Ministrų Komiteto rezoliuciją 


DH (2001) 9. 


786 


Lietuvos vyriausiojo administracinio teismo 2008-04-18 byla Nr. A-248-58-08. Prieiga 
per internetą: <http://eteismai.lt/byla/ 118288476288619/A-248-58-08> |žiūrėta 2016-02-21]. 

vus Konvencijos pažeidimą. Viena iš tokių priemonių galėtų būti siūlymas 
valstybei atnaujinti procesą nacionalinėje teisėje, siekiant ištaisyti buvusio 
proceso trūkumus (žr. bylą Ocalan v. Turkey, Appl. no. 46221/99, [GC], 
judgment of 12 May 2005)" ir kartu pažeidimo padariniams pašalinti bei 
pasiekti restitutio in integrum, neperžengiant Konvencijoje įtvirtintų garan- 
tijų ribų. Šiuo metu valstybėse jau yra paplitusi praktika leisti atnaujinti 
nacionalines procedūras gavus nepalankų sprendimą iš Strasbūro. Ši „tylioji 
Europos procesinės teisės revoliucija“ (kaip ją vadina kai kurie autoriai) yra 
svarbi dėl kelių priežasčių. Formaliai, remiantis Konvencijos 46 straipsniu, 
valstybės turi tam tikrą diskrecijos laisvę taikyti priemones, kuriomis įgy- 
vendina galutinį EŽTT sprendimą, o Teismas remiasi tarptautinėje teisėje 
plačiai pripažintu minėtuoju restitutio in integrum principu. Taigi kai tik 
Teismas nusprendžia, kad Konvencija yra pažeista, valstybė atsakovė turi tei- 
sinę pareigą nutraukti pažeidimą ir kompensuoti jo padarinius tokiu būdu, 
kuriuo būtų kiek įmanoma atkurta iki pažeidimo buvusi padėtis. Tačiau kai 
kurie autoriai teigia, kad proceso atnaujinimas esant neigiamam sprendi- 
mui nėra nauja idėja, priešingai — ji yra pasiskolinta iš hierarchinės teismų 
sistemos“““. Vis dėlto Ministrų Komitetas pripažino nacionalinių procesų at- 
naujinimo galimybę kaip itin svarbią perkeliant EŽTK į nacionalinę teisę"“". 

Lietuvos Respublikos civilinio proceso kodekso (toliau — CPK) 
366 straipsnio 1 dalies 1 punktas nustato nacionalinių teismų ir EŽTT 
santykį tuo atveju, kai Teismas yra priėmęs sprendimą prieš Lietuvą, ir 
numato proceso atnaujinimo pagrindą, kai Teismas pripažįsta, kad Lietu- 
vos Respublikos teismų sprendimai, nutartys ar nutarimai civilinėse bylose 
prieštarauja Europos žmogaus teisių ir pagrindinių laisvių apsaugos kon- 
vencijai ir (ar) jos papildomiesiems protokolams, kurių dalyvė yra Lietuvos 
Respublika"“". Lietuvos Aukščiausiasis Teismas, taikydamas šią nacionalinės 
teisės nuostatą, yra konstatavęs, kad šis pagrindas galėtų būti patvirtintas 
tada, kai EŽTT pripažįsta, jog valstybės vidaus teismų priimti procesiniai 
sprendimai dėl asmens teisių ir laisvių gynimo pažeidžia Konvenciją ir tam, 
kad pažeistos teisės būtų atkurtos neviršijant Konvencijoje ar valstybės 


“7 JočiENĖ, D., supra note 772, p. 25. 

**š  Pvz., Carbonara and Ventura v. Italy (appl. no. 24638/1994), Judgment (Second Sec- 
tion), 30 May 2000, Reports 2000-VI, 91; Scordino v. Italy (No. 1) (appl. no. 36813/97), 
Judgment (First Section), 29 July 2004, (not reported). SwEET, A. S.; KELLER, H., supra 
note p. 767, p. 704. 

** Recommendation (2000) 2 of the Committee of Ministers to Member States on the 
Re-examination or Reopening of Certain Cases at Domestic Level following Judgements 
of the European Court of Human Rights, 19 January 2000, II p. 


“0 Lietuvos Respublikos civilinio proceso kodeksas. Valstybės žinios, 2002 m. vasario 28 d. 
Nr. IX-743; Nr. 36-1340; Nr. 42-0. 

vidaus įstatymuose įtvirtintų žmogaus teisių garantijų ribų, reikalinga tai- 
kyti papildomas nacionalines teisių gynimo priemones““!. 

Reikėtų pabrėžti, kad EŽTT ir nacionalinių teismų santykį nustato ir 
nacionalinė teisė, kuri pirmiausia numato pareigą nacionaliniams teismams 
sprendžiant žmogaus teisių klausimus taikyti Konvenciją ir EŽTT jurispru- 
denciją bei įtvirtina nacionalinių teismų santykio su EŽTT priimtais spren- 
dimais principus. Teigiama, kad teismai valdo svarbiausią EŽTK perėmi- 
mo nacionalinėje teisėje priemonę tada, kai EŽTT priima sprendimą dėl 
Konvencijos pažeidimo, nes suderina savo jurisprudenciją su atitinkamais 
Teismo sprendimais. Tokia praktika daugelyje šalių yra įprasta (nors Rusi- 
jos, Ukrainos ir Turkijos teismai gali būti vertinami kaip išimtis)“. Pvz., 
Jungtinės Karalystės žmogaus teisių įstatymo 2 skyriaus 1 dalis numato, 
kad teismas ar tribunolas, vertindamas dėl Konvencijoje numatytos teisės 
kilusius klausimus, privalo atsižvelgti į Strasbūro jurisprudenciją tiek, kiek, 
teismo ar tribunolo nuomone, svarbu nagrinėjant bylą, dėl kurios šis klau- 
simas kilo“““. Be to, šio įstatymo 3 skyrius numato kitą svarbų nacionalinių 
teismų ir europinio teismo dialogo paradigmą — pareigą visais įmanomais 
atvejais taikyti nacionalinę teisę, ją suderinant su Konvencijos teisėmis. Ši 
pareiga taikoma visoms viešosioms institucijoms (ne tik teisminėms) ir visai 
nacionalinei teisei, neatsižvelgiant į tai, kada ji priimta“““. Vis dėlto naci- 
onaliniai teismai turėtų ne tik remtis EŽTT jurisprudencija, bet ir patys 
plėtoti nacionalinę žmogaus teisių apsaugą, nes EŽTK nustato tik minima- 
liuosius standartus, o ne apsaugos ribas. Ypač tais atvejais, kai EŽTT ju- 
risprudencija tam tikru klausimu nėra išplėtota. Nors nacionaliniai teismai 
negali kvestionuoti EŽTT sprendimo Konvencijos pažeidimo klausimu, jie 
yra nevaržomi taikyti platesnes, nei EŽTT pripažino esant būtinas, žmogaus 
teisių gynimo priemones, jeigu šios yra įtvirtintos vidaus teisės sistemoje. 

Lietuvos teisėje yra keletas nuostatų, kurios apibrėžia EŽTT santykį 
su nacionaliniais teismais. Pvz., Lietuvos Respublikos įstatymas dėl užsie- 
niečių teisinės padėties nuo 2014 m. lapkričio 1 d. numato nacionalinių 
teismų pareigą sustabdyti sprendimo dėl užsieniečio išsiuntimo iš Lietu- 
vos vykdymą, jeigu gaunamas EŽTT nurodymas taikyti laikinąją apsaugos 
priemonę pagal šio Teismo Reglamento 39 taisyklę užsieniečio neišsiųsti, 
t. y. dar iki priimant Teismo sprendimą byloje (128 str. 2 d. 5 p.). Admi- 
nistracinių bylų teisenos įstatyme (toliau — ABTĮ) yra numatyta galimybė 
"! Lietuvos Aukščiausiojo Teismo 2008-10-06 nutartis civilinėje byloje Nr. 3K-7- 
363/2008. Prieiga per internetą: <http://liteko.teismai.lt/viesasprendimupaieska/ tekstas. 
aspx?id=142cf59/-2d2c-4f43-a403-0bd659289a78> |žiūrėta 2016-02-28]. 

02 SwEET, A. S.; KELLER, H., supra note 767, p. 688. 
8 Cituota iš: SONELLI, S, supra note 769, p. 5. 
“ Ibid., p. 10. 

atnaujinti procesą, jeigu EŽTT pripažįsta, kad Lietuvos teismo sprendimas 
byloje prieštarauja Konvencijai ir jos papildomiesiems protokolams"“*. Pa- 
našių nuostatų dėl EŽTK ir EŽTT sprendimų taikymo ir proceso atnau- 
jinimo esama ir CPK“ bei Lietuvos Respublikos baudžiamojo proceso 
kodekse (toliau — BPK)". 2015 m., siekiant numatyti galimybę naciona- 
liniams teismams pateikti prašymą dėl konsultacinės išvados EŽTT, buvo 
papildyti kai kurie Lietuvos teisės aktai. Pvz., ABTĮ numatyta galimybė 
sustabdyti bylos nagrinėjimą, kai Lietuvos vyriausiasis administracinis teis- 
mas kreipiasi į EŽTT su prašymu pateikti konsultacinę išvadą dėl svar- 
biausių klausimų, susijusių su EŽTK ar jos protokoluose apibrėžtų teisių 
ir laisvių aiškinimu ar taikymu. Šios nuostatos bus pradėtos taikyti nuo 
Konvencijos 16 protokolo įsigaliojimo Lietuvai dienos'“*. Panašių nuostatų 
2015 m. įtraukta ir į Konstitucinio teismo įstatymą“““, CPK“? bei BPK“"!. 


“5 153 str. 2 d. 1 p. Lietuvos Respublikos administracinių bylų teisenos įstatymas, Nr. XII- 
2399, 2016-06-02 TAR 2016-06-15. 


“3 str. 6 d.: „Teismas, nagrinėdamas bylas, taiko Žmogaus teisių ir pagrindinių laisvių ap- 


saugos konvencijos ar jos protokolų nuostatas ir vadovaujasi Europos Zmogaus Teisių Teismo 
sprendimais“; 366 str. 1 d. 1 p.: „Procesas gali būti atnaujinamas <...>, kai Europos Žmogaus 
Teisių Teismas pripažįsta, kad Lietuvos Respublikos teismų sprendimai, nutartys ar nutarimai 
civilinėse bylose prieštarauja Europos žmogaus teisių ir pagrindinių laisvių apsaugos konvenci- 
jai ir (ar) jos papildomiems protokolams, kurių dalyvė yra Lietuvos Respublika“; supra note 790. 
“7 456 str.: „Lietuvos Respublikos teismų išnagrinėtos baudžiamosios bylos gali būti atnau- 
jintos, kai <...> Europos Žmogaus Teisių Teismas pripažįsta, kad sprendimas nuteisti asmenį 
yra priimtas pažeidžiant Žmogaus teisių ir pagrindinių laisvių apsaugos konvenciją ar jos 
papildomus protokolus, jeigu pažeidimai pagal pobūdį ir sunkumą kelia pagrįstų abejonių dėl 
asmens nuteisimo ir besitęsiantys pažeidimai gali būti ištaisyti tik atnaujinus nuteistojo bylą“; 
Lietuvos Respublikos baudžiamojo proceso kodekso patvirtinimo, įsigaliojimo ir įgyvendini- 
mo įstatymas, 2002 m. kovo 14 d. Nr. IX-785. Valstybės žinios, 2002, Nr. 37-1341; Nr. 46-0. 


“4 str. 4 d., 98 str. 2 d., Lietuvos Respublikos administracinių bylų teisenos įstatymo Nr. 
VIII-1029 4, 98 ir 99 straipsnių pakeitimo įstatymas, 2015 m. birželio 11 d. Nr. XII-1774, 
TAR 2015-06-16, Nr. 9618. 


“28 str. 2 d. 3 p., Lietuvos Respublikos Konstitucinio Teismo įstatymo Nr. i-67 28 ir 49 
straipsnių pakeitimo įstatymas, Nr. XII-1775, 2015-06-11. TAR 2015-06-16, i. k. 2015-09619. 


“3 str. 6 d.: „<...> Lietuvos Aukščiausiasis Teismas, kai tai susiję su jo nagrinėjama byla, 
gali kreiptis į Europos Žmogaus Teisių Teismą su prašymu pateikti konsultacinę išvadą dėl 
principinių klausimų, susijusių su Žmogaus teisių ir pagrindinių laisvių apsaugos konven- 
cijoje ar jos protokoluose apibrėžtų teisių ir laisvių aiškinimu ar taikymu“; 163 str. 2 d.: 
„Lietuvos Aukščiausiasis Teismas sustabdo bylą, kai kreipiasi į Europos Žmogaus Teisių 
Teismą šio Kodekso 3 straipsnio 6 dalyje nustatyta tvarka ir pagrindais“; Lietuvos Respub- 
likos civilinio proceso kodekso 3, 163, 165 ir 366 straipsnių pakeitimo įstatymas, 2015 m. 
birželio 11 d. Nr. XII-1772, TAR, 2015-06-16, Nr. 2015-09613. 


“384 str. 3 d.: „Kasacinės bylos nagrinėjimas taip pat atidedamas, jei <...> prireikia 


prašyti Europos Zmogaus Teisių Teismo konsultacinės išvados dėl principinių klausimų, 
susijusių su Žmogaus teisių ir pagrindinių laisvių apsaugos konvencijoje ar jos protokoluose 
apibrėžtų teisių ir laisvių aiškinimu ar taikymu“: Lietuvos Respublikos baudžiamojo proceso 
kodekso 381 straipsnio pakeitimo įstatymas, 2015-06-11, TAR 2015-06-16. 

4. Nacionalinių teismų santykiai su Europos Sąjungos Teisingumo Teismu 
ir Europos Zmogaus Teisių Teismu 


Lietuvos teismai vis drąsiau taiko Konvencijos nuostatas vidaus teisė- 
je. Principiniai Konvencijos taikymo aspektai Lietuvos teisėje buvo sufor- 
muoti dar 1999 m. gegužės 24 d. Lietuvos Aukščiausiojo Teismo Civilinių 
bylų skyriaus teisėjų kolegijos nutartyje (civ. byla Nr. k-3-165/99, 47 kate- 
gorija): „<...> sprendžiant bet kokį klausimą, susijusį su žmogaus teisėmis, 
reikia turėti omenyje, kad Lietuvos Respublika yra ratifikavusi Europos 
žmogaus teisių ir pagrindinių laisvių apsaugos konvenciją ir atitinkamus 
šios Konvencijos protokolus. Konvencijos nuostatos taikomos ne tik Lie- 
tuvos Respublikos piliečiams, bet ir teisėtai Lietuvoje gyvenantiems užsie- 
niečiams, nes Konvencijos 1 straipsnis nustato garantijas Žmogui, esančiam 
valstybės — Konvencijos dalyvės — jurisdikcijoje <...>“. Tai patvirtina, kad 
Lietuvos teismuose sprendžiant su žmogaus teisėmis susijusius klausimus 
visais atvejais reikėtų atsižvelgti į Konvenciją“"*. Lietuvos Respublikos 
Konstitucinis Teismas gana plačiai taiko Konvencijos nuostatas ir jas aiš- 
kinančią EŽTT praktiką. Minėtasis teismas EŽTT jurisprudenciją vertina 
kaip ypač svarbų teisės aiškinimo šaltinį“““. 

EŽTT santykis su nacionaliniais teismais po Konvencijos 
16 protokolo reformos. EŽTT reformos labiausiai susijusios su didžiu- 
liu Teismui tenkančiu bylų nagrinėjimo krūviu. Geriausias būdas suma- 
žinti Teismo krūvį — tinkamiau užtikrinti Konvencijoje numatytų teisių 
gynimą nacionalinėje teisėje, kur nacionaliniai teismai turi didelę įtaką. 
Juolab kad tose šalyse, kur nuolat sistemiškai pažeidžiamos žmogaus teisės, 
vargu ar EŽTT sprendimai bus veiksmingi platesne apimtimi nei kon- 
krečiam pareiškėjui. Todėl dar 2006 m. Išminčių grupės ataskaita pabrėžė 
EŽTT bendradarbiavimo su nacionaliniais teismais stiprinimo svarbą“““. 
Įsigaliojus EŽTK 16 protokolui, EŽTT santykis su nacionaliniais teismais 
taps dar glaudesnis. Kaip teigia buvęs EŽTT prezidentas D. Spielmannas, 
šį protokolą galima vadinti dialogo protokolu, nes jo tikslas — pradėti nau- 
jos formos dialogą tarp aukščiausių nacionalinių teismų ir EŽTT““. Šio 
protokolo 1 straipsnio 1 dalis numato, kad kiekvienos valstybės naciona- 
liniai aukščiausieji teismai galės prašyti konsultacinės Teismo išvados dėl 

JočiEnNĖ, D., supra note 772, p. 24. 


**  BIRMONTIENĖ, T. Intersection of the Jurisprudences of the European Convention on 


Human Rights and the Constitutional Doctrine formulated by the Constitutional Court of 
the Republic of Lithuania. Jurisprudence, 2010, 1(119): 7—27, p. 9. 

“Report ofthe Group of the Wise Persons to the Committee of Ministers, CM(2006)203, 
15 November 2006. Prieiga per internetą: <https://wcd.coe.int/ ViewDoc.jsp?id=1063779> 
Įžiūrėta 2016-02-19). 

Dean Spielmann, supra note 768, p. 31. 

Konvencijoje ir jos protokoluose numatytų teisių aiškinimo ir taikymo“"“. 
Tokios išvados gali būti prašoma tik konkrečioje byloje, kuri nagrinėjama 
nacionaliniame teisme (protokolo 1 str. 2 d.) ir tik dėl principinių klausimų 
(angl. guestions of principle). Kitaip tariant, šia procedūra nesiekiama, pvz., 
tikrinti abstrakčios teisės aktų, kurie netaikomi šioje byloje. Kartu proto- 
kolas numato, kad tokia konsultacinė išvada nebus įpareigojanti (protoko- 
lo 5 str.), todėl jos poveikis priklausys nuo prašančiojo teismo diskrecijos 
nacionalinėse procedūrose. Taigi ši procedūra leis nacionaliniams teismams 
išsiaiškinti EŽTT nuomonę tam tikrais klausimais ir į ją atsižvelgti, jeigu 
jie (nacionaliniai teismai) taip nuspręs. Tikėtina, kad šis dialogo tarp na- 
cionalinių teismų ir EŽTT būdas padės išvengti kai kurių bylų patekimo į 
Teismą, nes jas bus galima išspręsti nacionaliniu lygiu“"". Tačiau net ir pri- 
ėmus galutinį nacionalinio teismo sprendimą formaliai išliks galimybė re- 
miantis Konvencijos 34 straipsniu bylos šaliai pateikti individualią peticiją 
EŽTT, nebent bus žinoma, kad peticija pateikta po to, kai konsultacinė 
teismo išvada buvo veiksmingai pritaikyta byloje. 


“Žmogaus teisių ir pagrindinių laisvių apsaugos konvencijos protokolas Nr. 16. TAR, 


2015-07-24, Nr. 11609. 


3 JAKULEVIČIENĖ, L., supra note 779, p. 386. 

1. Vietos savivaldos teisiniai pagrindai, paskirtis ir funkcijos 
viešosios valdžios sistemoje 


Vietos arba teritorinė savivalda paprastai suprantama kaip ypatinga terito- 
rinių bendruomenių valdžia — savitvarkos pagrindais veikianti tam tikro 
valstybės administracinio vieneto teritorinės bendruomenės viešųjų rei- 
kalų administravimo sistema. Vietos savivaldybėmis yra vadinamos valsty- 
bės teritorijos administracinių vienetų bendruomenės, šių bendruomenių 
atstovaujamosios (savivaldos) institucijos ir kiti joms atskaitingi vietos val- 
džios organai (administracija)“““. 

Įvairių pasaulio valstybių teritorijų administracinio suskirstymo ir vie- 
tos valdžios institucijų sistemos yra skirtingos, skiriasi ir savavaldžių terito- 
rijų pavadinimai (regionai, departamentai, grafystės, apygardos, apskritys, 
provincijos, kantonai, landtagai, komunos, municipalitetai, savivaldybės ir 
kt.), tačiau visose valstybėse vietos (arba teritorinė) savivalda panaši bent 
keliais svarbiausiais požymiais: vietos viešųjų reikalų valdymo decentra- 
lizavimas, vietos teritorinių bendruomenių sudarytų valdžios institucijų 
savaveiksmiškumas ir sąlygiška autonomija, vietos gyventojų ir institucijų 
iniciatyvos skatinimas savarankiškai tvarkyti viešuosius reikalus. 

Savivaldybių valdžios institucijos turi teisę ir gebėjimą (neperžengda- 
mos teisės aktų nustatytų ribų) tvarkyti ir valdyti pagrindinę viešųjų rei- 
kalų dalį, vadovaudamosi vietos gyventojų interesais ir prisiimdamos visą 
atsakomybę už savo veiklos padarinius. Savivaldybių valdžią įgyvendinan- 
tys subjektai nėra pavaldūs valstybės valdžios institucijoms, vietos valdžios 
institucijų veiklos administracinė priežiūra yra ribota — ji gali būti vykdo- 
ma siekiant užtikrinti įstatymų ir konstitucinių principų laikymąsi, bet tik 
teisės aktuose nustatytais pagrindais ir tvarka. Be to, priežiūros subjektų 
kišimasis turėtų atitikti interesus, kuriuos jie numato ginti. 

Miestų gyventojų ir kitų teritorinių bendruomenių laisvės ir savaran- 
kiškumo arba municipalinės valdžios ištakos — senovės Romos respubli- 
kos valdymo (509—27 m. pr. Kr.) laikotarpis ir viduramžių laisvųjų miestų 
magdeburgijos. 

Reikėtų pabrėžti, kad lotynų kalbos žodis municipalitetas (savavaldis 
miestas) yra susijęs su lotynų kalbos žodžiais munus, kuris reiškia pareigas, 
prievoles, naštą, ir capio (recipio) — priimu, pakeliu, gaunu““?, t. y. save 
valdančios bendruomenės atstovai savanoriškai prisiima bendrųjų reikalų 
tvarkymo naštą. Vietos viešųjų reikalų organizacija vienaip ar kitaip atspin- 
dėjo Romos valstybinę santvarką. Aukščiausioji vietos valdžia priklausė 


“ės Lietuvos konstitucinė teisė. Vilnius: Mykolo Romerio universitetas, 2012, p. 821. 


*“* Prieiga per internetą: <https://lt.glosbe.com/la/lt/munus>. 

piliečių (kurijų) susirinkimui ir renkamiems municipalinio senato (tary- 
bos) nariams, o administracinę ir teisminę valdžią įgyvendino municipa- 
liniai magistratai — nustatytam laikui skiriami pareigūnai, kurie rūpinosi 
mokesčių rinkimu, teismų darbu, prižiūrėjo organizuojamus renginius, 
kviesdavo miesto piliečių susirinkimus. 

XII-XIII a. Vakarų Europoje miestiečiai ir kitų luomų atstovai siekė 
ginti savo teises nuo feodalų savivalės, tadėl susiformavo monarcho ar kitų 
žemvaldžių suteiktomis privilegijomis grindžiama miestų gyventojų savi- 
valda — Magdeburgo, Kulmo (Chelmno), Liubeko ir kitų miestų laisvių 
chartijose įtvirtinta municipalinė valdžia, t. y. gyventojų bendruomenės 
(komunos) teisė formuoti svarbiausias miesto valdžios institucijas: tary- 
bą (magistratą), atskirą miestiečių teismą, ir savarankiškai tvarkyti mies- 
to nuosavybės, prekybos bei amatų reikalus. Miestų savivalda užtikrino 
ekonominį valstybės klestėjimą, todėl ji išliko ir kuriantis centralizuotoms 
valstybėms. 

Miestų magdeburgijų atsiradimas ir jų plėtra XVI-XVIII a. žymė- 
jo miestiečių luomo didėjimo ir stiprėjimo pradžią. Miestiečių savivaldos 
teises ir jų garantijas sankcionavo šalies valdovas, kiti žemvaldžiai, kurie 
buvo suinteresuoti ekonomiškai stiprinti miestus, proteguoti jiems paval- 
džius miestiečius. Taip kūrėsi magdeburginių ir kitų privilegijuotų miestų 
ir miestelių tinklas“!". 

Įvykus Didžiajai Prancūzijos revoliucijai (1789—1799 m.), atsirado 
daugiau galimybių stiprėti vietos valdžiai: panaikinta feodalinė priklau- 
somybė ir luomai, kilo ekonomika. Pramonės ir prekybos plėtra skatino 
ir miestų augimą, dėl to radosi įvairių socialinių ir buities problemų, vis 
daugiau spręstinų viešųjų reikalų. Valstybės valdžios institucijoms teko rū- 
pintis neįgaliaisiais, benamiais, bedarbiais ir jų lūšnomis, keliais, gatvė- 
mis, transportu ir komunalinėmis paslaugomis arba dalį įgaliojimų perleisti 
vietos valdžios organams. Net ir tose valstybėse, kurių valdžia buvo labai 
centralizuota, prasidėjo valstybės valdžios decentralizavimo ir demokrati- 
zavimo „iš viršaus“ procesas. 

XIX a. Anglijos parlamentas prižiūrėjo visų lygių vietos valdžias, 
nustatydavo jų funkcijas, skirdavo didžiausią lėšų dalį (terminas local g0- 
vernment pažodžiui reiškia vietinį valdymą). 1835 m. priimtas Munici- 
palinių korporacijų aktas (178 miestų gyventojams suteikta teisė rinkti 


“0  KARPAVIČIENĖ, J. Magdeburgo teisė: ištakos ir transformacija. Lietuvos miestų istorijos 


šaltiniai. Kn. 3. Lietuvos istorijos institutas. Red. kolegija: A. Dubonis, S. Jegelavičius [et al.). 
Vilnius: LII, 2001, p. 177; Gupavičius, E. Lietuvos istorija nuo seniausių laikų iki 1569 
metų. T. 1. Vilnius: Lietuvos rašytojų sąjunga, 1999, p. 417; ANDRIULIS, V.; MAksIMAITIS, M. 
Lietuvos teisės istorija. Vilnius: Justitia, 2002, p. 93—112. 

municipalinius tarėjus ir kontroliuoti municipalitetų veiklą, o municipali- 
tetai (savavaldūs miestai ir teritorijos) buvo įgalioti remontuoti ir prižiū- 
rėti kelius, 1848 m. — užtikrinti sveikatos apsaugą, 1870 m. jiems pavesta 
rūpintis pradiniu švietimu. 1888 m. priimtas Vietos valdymo įstatymas, 
įteisintos tiesiogiai renkamos grafysčių tarybos, pavesta rūpintis benamiais, 
našlaičiais ir viešąja tvarka. 1899 m. Londone jau veikė 28 municipalitetai, 
58 grafysčių ir 82 grafysčių miestų municipalinės tarybos (grafysčių mies- 
tams buvo pavaldžios 535 miestų ir 472 kaimų tarybos) bei 270 grafystėms 
nepriklausančių administracinių vienetų tarybų. Kaimų apygardose buvo 
sudarytos parapijų tarybos. Netrukus municipalitetams buvo patikėtas že- 
mės sklypų skyrimas ir jų naudojimo kontrolė, vandens, elektros ir dujų 
tiekimas, keleivinis transportas. 1905 m. municipalinėms taryboms pavesta 
steigti darbo biržas, rūpintis daugelio komunalinių paslaugų teikimu, sie- 
kiama sumažinti šių paslaugų tarifus vartotojams, taigi dalį sąnaudų pradėta 
dotuoti iš savivaldybės biudžeto. 

Šiuolaikinės savivaldos ištakos Vokietijoje — 1808 m. barono von Stei- 
no reforma: gyventojai (turintys verslą, žemę ar namus) galėjo rinkti mies- 
to valdžią ir savarankiškai spręsti vietos bendruomenės viešuosius reikalus. 

Demokratizacijos „iš apačios“ pavyzdžiu galėtų būti Jungtinės Ameri- 
kos Valstijos. 1787 m. Konstitucija įtvirtino miestų ir gyvenviečių savaran- 
kiškumą. Centrinei valstybės valdžiai priskirtos tik bendrosios visuotinės 
gerovės funkcijos: šalies gynyba, bendrieji pinigai, mokesčiai ir lygios są- 
lygos užsiimti ūkine veikla. Vadovaujantis subsidiarumo principais, savi- 
valda buvo kuriama ir Šveicarijoje. Seniūnijoms (vok. gemeinde) patikė- 
ti visi klausimai: steigti mokyklas, rūpintis socialiai remtinais žmonėmis, 
transportu, viešąja tvarka, laisvalaikio organizavimu, komunalinėmis pas- 
laugomis ir kt., kuriuos vietos bendruomenė gali išspręsti be aukštesniųjų 
valdžios institucijų pagalbos. 

Vietos (teritorinė) savivalda yra vienas iš svarbiausių šiuolaikinės de- 
mokratinės santvarkos institutų, kurio efektyvus įgyvendinimas neatsieja- 
mas nuo konstitucinių teisinės valstybės, atviros ir darnios pilietinės visuo- 
menės principų, asmens laisvės, lygiateisiškumo, pilietiškumo, kiekvieno 
asmens teisės į saviraišką, kitų prigimtinių asmens teisių ir laisvių — teisės 
kurti savo valstybę, aktyviai dalyvauti sprendžiant viešuosius teritorinės 
bendruomenės, visos valstybės reikalus ir kt. Veiksmingai tvarkyti viešuo- 
sius reikalus demokratinėse valstybėse siekiama decentralizuojant valstybės 
valdymą, užtikrinant valdžios padalijimą, teritorinių bendruomenių val- 
džios savarankiškumą, suinteresuotumą tikslinga ir racionalia vietos val- 
džios institucijų veikla. Valstybės valdžios ir savivaldybių institucijų veikla 
grindžiama bendromis konstitucinėmis vertybėmis, vietos bendruomenių 

ir visos visuomenės, valstybės interesų derinimu, bet savivaldybių ir cen- 
trinės valdžios formavimo ir veiklos konstituciniai pagrindai yra skirtingi. 

Savivaldybių veiklos laisvė ir savarankiškumas lemia teritorinių ben- 
druomenių, jų sudarytų valdžios institucijų savitvarką ir savaveiksmišku- 
mą. Ši laisvė siejama su atsakingu viešųjų reikalų tvarkymu. Tai dvi svar- 
biausios prielaidos, kuriomis grindžiamas veiksmingas savivaldybių viešųjų 
reikalų tvarkymas neperžengiant Konstitucijos ir įstatymų nustatytų ribų. 
Savivaldybėms laiduojama veiklos laisvė priklauso ne tik nuo Konstituci- 
joje ar įstatymuose įtvirtintos vietos valdžios institucijų sistemos modelio, 
bet ir nuo pilietinio vietos gyventojų aktyvumo, savivaldybių politikų, ku- 
riems pavesta užtikrinti bendruomenių savitvarką, savivaldybių pareigūnų 
ir tarnautojų įgaliojimų, jų kompetencijos administruoti viešuosius terito- 
rinių bendruomenių reikalus. 

Vietos (teritorinių bendruomenių) valdžios demokratinė samprata, 
savivaldybių veiklos laisvė ir savarankiškumas, sąlyginė autonomija nuo 
valstybės centrinės valdžios, vietos valdžios institucijų atsakingumas visuo- 
menei, savivaldybių veiklos laisvės teisinės apsaugos garantijos kartu yra 
pamatiniai Europos ir kitų valstybių demokratinės santvarkos principai. Šie 
savivaldybių valdžios pagrindai sukonkretinami įstatymų leidėjo aktuose, 
juose įtvirtinamas valstybių tradicijomis ir patirtimi paremtas vietos savi- 
valdos institucijų sistemos modelis. 

Europos ir kitų demokratinių valstybių vietos savivaldos santykių re- 
guliavimas grindžiamas, inter alia, savivaldybių ir valstybės interesų deri- 
nimu, valstybės parama savivaldybėms, valstybės valdžios institucijų vyk- 
doma savivaldybių veiklos teisine priežiūra bei demokratinio atstovavimo, 
laisvų ir teisingų rinkimų, vietos gyventojų atstovybių viršenybės prieš 
savivaldybių institucijas principais, atsakingo valdymo, valdžios sprendimų 
konstitucingumo, valdžios įstaigų tarnavimo žmonėms imperatyvais ir ki- 
tomis pamatinėmis konstitucinėmis vertybėmis. 

Europos Tarybai priklausančios valstybės narės, atsižvelgdamos į Eu- 
ropos gyventojų siekį glaudžiau susivienyti, veiksmingai įgyvendinti pavel- 
dėtus idealus bei principus, ir vertindamos tai, kad vietos gyventojų for- 
muojamos savivaldos institucijos yra demokratinės santvarkos pagrindas, 
o asmens teisė dalyvauti tvarkant viešuosius reikalaus yra vienas iš demo- 
kratijos principų, ir pripažindamos, kad vietos savivaldos apsauga ir stipri- 
nimas įvairiose Europos šalyse yra svarbus įnašas į demokratiniais princi- 
pais bei valdžios decentralizavimu grindžiamos Europos kūrimą, apibrėžė 
ir įtvirtino bendruosius vietos savivaldos organizavimo ir funkcionavimo 
standartus Europos vietos savivaldos chartijoje (ji sudaryta 1985 m. spalio 
15 d. Strasbūre). Tai viena iš Europos Tarybos sutarčių, kurias įsipareigoja 

pasirašyti kiekviena demokratijos standartus gerbianti valstybė Europos 
Tarybos narė, kartu ir vienas svarbiausių savivaldos santykius reglamen- 
tuojančių teisės šaltinių, kuriuo vadovaujasi Europos Tarybai priklausan- 
čių valstybių įstatymų leidėjai, nacionalinėje teisėje įtvirtindami tam tikrą 
vietos savivaldos institucijų modelį ir demokratinės valstybės tradicijas 
užtikrinančius vietos savivaldos sutvarkymo imperatyvus. Šią Chartiją ra- 
tifikavo ir Lietuvos Respublika“!!. Mūsų valstybės valdžios ir savivaldybių 
atstovai dalyvauja Europos Tarybos vietos ir regionų valdžios kongrese, 
kurio sesijų plenariniai posėdžiai kasmet vyksta Europos Tarybos rūmuose 
Strasbūre. Nuolat dirba Kongreso sudaryta Europos savivaldos chartijos 
nuostatų įgyvendinimo priežiūros ekspertų grupė. Vietos ir regionų val- 
džios kongreso tikslas — užtikrinti nuolatines konsultacijas tarp Europos 
Tarybos valstybių narių, stebėti vietos ir regionų demokratijos Europoje 
raidą ir teikti išvadas, padėti kurti ir stiprinti vietos bei regionų valdžių sis- 
temas, jų veiklos demokratinius pagrindus, plėtoti bendradarbiavimą tarp 
Europos regionų“!". 

Europos vietos savivaldos chartijoje yra apibendrinta Europos vals- 
tybių vietos savivaldos patirtis, įtvirtinti svarbiausi teritorinės savivaldos 
principai. Šį teisinį dokumentą sudaro preambulė ir trys dalys, kuriose yra 
išdėstyta 18 straipsnių. Chartijos preambulėje konstatuojama, kad vietos 
savivaldos institucijos yra demokratinės santvarkos pagrindas, nes užtikri- 
na piliečių teisę dalyvauti tvarkant viešuosius reikalus. Vietos savivaldos 
stiprinimas padeda kurti vieningą Europą, kuri vadovaujasi demokratijos 
ir valdžios decentralizavimo principais. Chartijos nuostatose suformuluota 
vietos savivaldos samprata, svarbiausi principai ir nustatytos teisinės savi- 
valdos įgyvendinimo garantijos. 

Chartijos 2 straipsnyje įtvirtinta, kad vietos savivaldos institutą turėtų 
pripažinti šalies vidaus įstatymai, o esant būtinybei — ir Konstitucija. Vadi- 
nasi, Konstitucijoje arba įstatymuose turėtų būti įtvirtinta vietos valdžios 
institucijų sistema, jų organizavimo ir veiklos principai, išimtinė savivaldos 
institucijų kompetencija atlikti įstatymo nustatytas vietos valdžios funkci- 
jas, atskiri savivaldybių biudžetai, finansinis savarankiškumas, savivaldybių 
teritorijos ribų apsauga ir jų teisių teisminės apsaugos garantijos, ribota, 
t. y. Konstitucija ir įstatymais grindžiama, proporcingumo principą atitin- 
kanti vietinės valdžios organų administracinė priežiūra ir kt. 


*! Lietuvos Respublikos įstatymas „Dėl Europos vietos savivaldos chartijos ratifikavimo“. 


Valstybės žinios, 1999, Nr. 82-2411. Europos vietos savivaldos chartija paskelbta: Valstybės 
žinios, 1999, Nr. 82-2418. 


“2 Prieiga per internetą: <http://www.coe.lt/taryba.htm> |žiūrėta 2015-12-01]. 

Chartijoje pateiktas ir bendras visoms Europos valstybėms vietos sa- 
vivaldos apibrėžimas — tai vietos valdžios teisė ir gebėjimas, vadovaujantis 
vietos gyventojų interesais ir neperžengiant įstatymų nustatytų ribų, atsa- 
kingai tvarkyti svarbiausius viešuosius reikalus (3 straipsnio 1 punktas). Ši 
teisė Chartijoje laiduojama vietos gyventojų taryboms ar susirinkimams, 
kurių nariai renkami demokratiniais pagrindais — slaptu balsavimu per tie- 
sioginius, lygius ir visuotinius rinkimus. Demokratiškai sudarytos terito- 
rinių bendruomenių atstovaujamosios valdžios institucijos „gali turėti sau 
pavaldžius vykdomuosius organus“ (3 straipsnio 2 punktas). 

Chartijoje dispozityviai nustatyti atstovaujamosios vietos valdžios įgalio- 
jimai savarankiškai (savo nuožiūra) sudaryti vykdomąsias institucijas arba jų 
nesudaryti, tačiau sistemiškai aiškinamomis šios Chartijos nuostatomis įtvir- 
tintas gyventojų tarybų arba susirinkimų „galėjimas turėti“ sau pavaldžius 
vykdomuosius organus yra sietinas su Chartijos 6 straipsnio 1 dalimi, kurio- 
je nustatytos dvi sąlygos: pirma, vietos valdžios (tiek atstovaujamosios, tiek 
vykdomosios) organai savo nuožiūra nustato vidinę administracinę struktūrą 
tik tada, jeigu įstatymuose nėra nustatyta kitaip; antra, administracinė struk- 
tūra turėtų atitikti gyventojų poreikius ir užtikrinti veiksmingą valdymą. 

Be to, Chartijos preambulės nuostatose pabrėžiamas neatsiejamas 
savivaldos institucijų bei demokratinės santvarkos tarpusavio ryšys ir są- 
sajos su decentralizuota valstybės valdžia. Šioje Chartijoje remiamasi vi- 
suotinai pripažįstamu demokratijos principu, kad piliečių teisė dalyvau- 
ti tvarkant viešuosius reikalus neatsiejama nuo jos įgyvendinimo būtent 
per atstovaujamąsias vietos valdžios institucijas, todėl vietos gyventojų ar 
jų atstovybių sudaryti vykdomieji organai turėtų būti pavaldūs gyvento- 
jų susirinkimui arba jiems atstovaujančiai tarybai. Tai vienas iš Chartijos 
2 dalies 12 straipsnio 1 punkte nustatytų (privalomai pasirenkamų) įsipa- 
reigojimų, kurie skirti kiekvienai prie Chartijos prisidedančiai valstybei. 
Chartijoje nustatytas minimumas įsipareigojimų, kuriuos turėtų prisiim- 
ti bet kuri prie Chartijos prisidedanti valstybė — laikytis ne mažiau kaip 
20 iš Chartijos pirmojoje dalyje nustatytų 30 paragrafų (punktų). Be to, 
ne mažiau kaip 10 jų turėtų būti pasirenkama iš Chartijos 12 straipsnio 
1 punkte nurodyto sąrašo, pagal kurį yra privalomos Chartijos nuostatos 
dėl vietos savivaldos instituto ir vietos valdžios institucijų įgaliojimų tei- 
sinio įtvirtinimo, demokratijos standartus atitinkančios vietos savivaldos 
sąvokos, vykdomųjų institucijų pavaldumo, vietos valdžios veikimo ne- 
peržengiant laisvės įstatymų nustatytų ribų, finansinio savarankiškumo, 
išteklių proporcingumo įstatymo numatytiems įsipareigojimams, vie- 
tos valdžios organų teisinio statuso, jų išimtinių ir nedalomų įgaliojimų, 
kurie negali priklausyti nuo kitų centrinės ar regioninės valdžios institucijų 
sprendimų, savivaldybių teritorijų ribų apsaugos, vietos valdžios institucijų 

veiklos išimtinai teisinės priežiūros ir jos proporcingumo pagal įstatymą 
saugotiniems interesams ir kt. 

Chartijos 15—18 straipsniuose įtvirtinta jos pasirašymo, ratifikavimo, 
įsigaliojimo ir denonsavimo tvarka. Lietuvos Respublikos Seimas, vado- 
vaudamasis Lietuvos Respublikos Konstitucijos 67 straipsnio 16 punktu, 
be jokių išlygų ratifikavo Europos vietos savivaldos chartiją, taigi vietos 
savivaldai Lietuvoje užtikrinama dviguba teisinė apsauga — Konstitucijoje 
ir įstatymuose įtvirtintos garantijos bei tarptautiniai Lietuvos Respublikos 
įsipareigojimai užtikrinti Europos vietos savivaldos chartijos imperatyvų 
įgyvendinimą, kurti dalyvaujančios demokratijos modelį atitinkančią vie- 
tos savivaldos institucijų sistemą bei valdžios decentralizavimu ir kitais de- 
mokratiniais principais grindžiamą Europos teisinę tvarką. 

Vadovaujantis Chartijos nuostatomis konstatuotina: vietos gyventojų 
savivalda suprantama kaip visavertė teritorinių bendruomenių valdžia; ji 
nėra vien komunalinių ar kitų viešųjų paslaugų teikimo gyventojams ins- 
titucija arba valstybės centrinės valdžios nustatyta administravimo sistema, 
skirta tik jos direktyvoms įgyvendinti; Chartijos preambulėje įtvirtinta, 
kad teritorinė savivalda yra demokratinės santvarkos pagrindas, asmens 
saviraiškos laisvės dalis, ji neatsiejama nuo vietos gyventojų savaveiksmiš- 
kumo, iniciatyvos tvarkyti viešuosius reikalus ir būtina įvairioms kitoms 
konstituciškai garantuojamoms asmens teisėms įgyvendinti: pvz., stoti į 
valstybės tarnybą, kritikuoti valdžios įstaigų ar pareigūnų darbą, apskųsti 
jų sprendimus, aktyviai prisidėti kuriant atvirą, teisingą, darnią pilietinę 
visuomenę, laisvą, demokratinę ir teisinę valstybę ir kt.; viešųjų vietos 
reikalų tvarkymas negali būti išimtinė centrinės valstybės valdžios kom- 
petencija, taigi Konstitucijoje ir įstatymuose turėtų būti įtvirtinta vietos 
gyventojų teisė savarankiškai laisvai tvarkyti viešuosius savo bendruomenės 
reikalus, be to, turėtų būti nustatyti realūs, savivaldybių sprendžiamiems 
klausimams proporcingi vietos valdžios institucijų įgaliojimai, sudarytos 
reikiamos sąlygos atsakingai priimti sprendimus, veiksmingai tvarkyti vie- 
šuosius reikalus; įstatymų leidėjas ir kitos valstybės valdžios institucijos pri- 
valo užtikrinti veiksmingą savivaldos teisės įgyvendinimą — šie reikalavimai 
kyla ir iš konstitucinių principų, kad valstybė turėtų būti tvarkoma demo- 
kratiškai, o demokratija yra neatsiejama nuo pilietinės visuomenės siekio ir 
kiekvieno asmens teisės dalyvauti sprendžiant viešuosius reikalus; centrali- 
zuotas valstybės valdymas turėtų būti derinamas su decentralizacija; valsty- 
bės valdymas ir vietos savivalda yra dvi netapačios viešosios valdžios siste- 
mos; valstybė remia savivaldybes, kurios veikia laisvai ir savarankiškai, o jų 
funkcijos ir įgaliojimai nustatomi įstatymo, be to, savivaldybių ir valstybės 
interesai turėtų būti derinami; taigi vietos gyventojų teisė savarankiškai 

laisvai spręsti bendruomenės reikalus yra konstitucinė kiekvieno pilietinės 


visuomenės nario teisė, kurią nustatė ne valstybės valdžios institucijos, bet 
Tauta, priimdama savo Konstituciją: 

vietos bendruomenių ir jų valdžios institucijų įgaliojimai tvarkyti 
viešuosius reikalus turėtų apimti ne simbolinę (nereikšmingą), bet 
svarbiausią viešųjų reikalų dalį; Konstitucijoje ir įstatymuose turėtų 
būti nustatyta išimtinė savivaldybių kompetencija priimti valdymo 
sprendimus ir juos įgyvendinti vadovaujantis vietos gyventojų in- 
teresais, jos įgyvendinimas negali priklausyti nuo kurių nors vals- 
tybės institucijų ar pareigūnų sprendimų; 

teritorinės bendruomenės savo valdžią įgyvendina tiesiogiai ir per 
vietos gyventojų sudarytas atstovaujamąsias institucijas — savivaldy- 
bių tarybas, kurių nariai renkami slaptu balsavimu per tiesioginius, 
lygius ir visuotinius rinkimus; 

vietos gyventojų ir jų atstovybės sprendimams įgyvendinti savi- 
valdybių tarybos pagal įstatymą turi teisę sudaryti vykdomuosius 
vietos valdžios organus, kurie turėtų būti pavaldūs ir atskaitingi 
gyventojų atstovybėms; 

teritorinių bendruomenių valdžios ir viešojo administravimo ins- 
titucijų įgaliojimai neatsiejami nuo savivaldybių institucijų atsako- 
mybės už teisėtą, racionalų ir veiksmingą viešųjų reikalų tvarkymą, 
vietos gyventojų ir visos valstybės interesų derinimą; Konstitucijo- 
je ir įstatymuose nustatytų savivaldybių institucijų įgaliojimų įgy- 
vendinimas neatsiejamas nuo vietos gyventojų ir valstybės institu- 
cijų vykdomos demokratinės kontrolės; 

teritorinės bendruomenės atstovaujamosios institucijos ir jai paval- 
džių vykdomųjų organų sudarymas negali tapti kliūtimi gyvento- 
jams tiesiogiai įgyvendinti savivaldos teisę — neperžengiant įstaty- 
mo nustatytų ribų rinktis į susirinkimus, rengti referendumus ar 
kaip nors kitaip tiesiogiai dalyvauti; 

įstatymų leidėjas privalo nustatyti optimalų kiekvienos savivaldybės 
valdomos teritorijos dydį ir užtikrinti savivaldybėms skirtų teritori- 
jų ribų neliečiamumą, o sprendžiant su teritorinės bendruomenės 
interesais susijusius klausimus — atsižvelgti į per vietos gyventojų 
apklausas pareikštą nuomonę; 

Konstitucijoje ir įstatymuose turėtų būti nustatytos vietos ben- 
druomenių gyventojų ir jų sudarytų savivaldybių institucijų teisių 
apsaugos garantijos (turtinės, finansinės, organizacinės ir pan.); 
teritorinėms bendruomenėms ir jų valdžios institucijoms turėtų 
būti užtikrinama galimybė savo pažeistas teises ginti teisme. 


2. Vietos valdymo ir teritorinės savivaldos sistemos 


Vienas iš demokratinės valstybės santvarkos požymių — valstybės valdžios 
decentralizavimas, savivaldos teisių suteikimas valstybės teritorijos admi- 
nistracinių vienetų (teritorinėms) bendruomenėms. Valstybės valdymas 
negali būti sutelkiamas vienoje ar keliose aukščiausiose valstybės valdžios 
institucijose ir vykdomas vien centralizuotai“"“. Plačiausia prasme decen- 
tralizacija suprantama kaip valstybės valdžios įgaliojimų išskaidymas, vie- 
šojo administravimo užduočių ir atsakomybės perdavimas vietos adminis- 
tracijoms (regionų ir rajonų valstybinės valdžios organams arba savivaldy- 
bių valdžiai). Tai sudaro sąlygas teikti kokybiškesnes viešąsias paslaugas, 
tinkamai atsižvelgti į vietos bendruomenės poreikius, tolygiai paskirstyti 
administracinio darbo krūvį įvairiems politikos sektoriams, užtikrinti tei- 
sinio reguliavimo, individualių sprendimų priėmimo ir jų įgyvendinimo 
lankstumą, įvertinti vietos ypatumus“!!. 

Daugelio demokratinių valstybių administraciniuose teritoriniuose 
vienetuose paprastai veikia ne tik vietos gyventojų išrinktos savivaldos ins- 
titucijos, bet ir tam tikro regiono ar mažesnio rajono valstybės valdymo or- 
ganai. Specializuotos kompetencijos valstybės valdymo organai vietose gali 
veikti šalia savivaldos institucijų arba būti tarpinė savivaldos ir valstybės 
valdžios institucijų viešųjų reikalų administravimo grandis, kai vietos vals- 
tybinis valdymas organizuojamas aukštesniuose valstybės teritorijos admi- 
nistraciniuose vienetuose — apskrityse (Latvijoje — rajonuose, Italijoje — 
regionuose ir autonominėse provincijose). Lietuvoje, kaip ir daugelyje 
kitų valstybių, vietos viešųjų reikalų administravimas yra decentralizuotas. 
Valstybės teritorijos administraciniuose vienetuose (apskrityse ir savivaldy- 
bėse) veiklą vykdo dviejų tipų valstybinio valdymo subjektai — teisinę sa- 
vivaldybių veiklos priežiūrą užtikrinantys Vyriausybės atstovai ir centrinės 
valstybės valdžios institucijų dekoncentruotosios administracijos (policijos, 
mokesčių inspekcijos, darbo biržos teritorinės įstaigos)**?. 


“5 BIRMONTIENĖ, T., et al. Lietuvos konstitucinė teisė: vadovėlis. Vilnius: Mykolo Romerio 
universiteto Leidybos centras, 2001, p. 796. 


“4 LANE, J. E. Public Sector Reforms. The International Diffusion of Models of Public Man- 
agement. Iš: New public Service, 2011, p. 44; BALTUŠNIKIENĖ, J. Viešojo valdymo sistemos 
decentralizacija: turinys, pranašumai ir trūkumai. Viešoji politika ir administravimas, 2009, Nr. 
27, p. 79—89; AsTRAUSKAS, A. Decentralizacija vietos savivaldybėje: esmė, turinys ir formos. 
Viešoji politika ir administravimas, 2007, Nr. 20, p. 9—23; STAPONKIENĖ J. Naujosios viešosios 
vadybos elementų identifikavimas. Viešoji politika ir administravimas, 2005, Nr. 13, p. 83-91. 


*5  AsTRAUSKAS, A. Valdymas Lietuvos Respublikos valstybės teritorijos aukštesniuosiuo- 


se vienetuose (apskrityse) ir jo tobulinimo galimybės. Viešoji politika ir administravimas, 
Nr. 12, 2005, p. 9—24; PuškoRius, S. Pagrindinės naujosios viešosios vadybos paradigmos. 
Savivaldos institucijų socialinis politinis veiksmingumas (kolektyvinė monografija). Vilnius: 
Mykolo Romerio universiteto Leidybos centras, 2006, p. 15—22. 

Vietos (teritorinėms) bendruomenėms yra konstituciškai užtikrinama 
savivaldos teisė. Savivalda yra neatsiejama nuo vietos gyventojų teisės lais- 
vai ir savarankiškai tvarkyti bendruomenės viešuosius reikalus — tiesiogiai 


516 savival- 


ir per savo atstovus kiekvienoje savivaldybėje. Pagal įstatymą 
dybė yra administracinis valstybės teritorijos vienetas, kurio gyventojams 
Konstitucijoje laiduojama teisė laisvai ir savarankiškai tvarkyti viešuosius 
reikalus (tiesiogiai ar per savo išrinktas savivaldybių tarybas). Savivaldybė 
yra sudaroma iš tos teritorijos gyvenamųjų vietovių, kurių bendruomenės 
yra pasirengusios tvarkyti ir prižiūrėti savo aplinką, komunalinį ūkį, teikti 
gyventojams paslaugas ir atlikti kitas įstatymų numatytas funkcijas. Admi- 
nistracinių vienetų (apskričių ir savivaldybių) steigimo kriterijus — sociali- 
nių, ekonominių ir etnokultūrinių interesų bendrumas. 

Esminis teritorinės savivaldos ir vietos valstybinio valdymo skirtumas — 
teritorinės bendruomenės narių renkamos atstovaujamosios institucijos 
(tarybos) ir jų išimtinių įgaliojimų savarankiškai tvarkyti svarbiausius vie- 
šuosius reikalus įtvirtinimas valstybės konstitucijoje ir (ar) įstatymuose. 
Vietos valdymą paprastai įsyvendina centrinės valstybės valdžios skiriami 
pareigūnai, o savivaldybių institucijos sudaro atskirą (autonomišką) viešųjų 
reikalų administravimo sistemą. Vadinasi, net ir unitarinių valstybių insti- 
tucijos neturi viešųjų reikalų administravimo monopolio. Kiekvienos vals- 
tybės administraciniuose teritoriniuose vienetuose veikia savita sudėtinga 
viešojo administravimo institucijų sistema, kurios centrinės valstybės val- 
džios organai kompetenciją dalijasi su kitais teritorinio valdymo subjektais 
ir su nevisiškai savarankiškais juridiniais asmenimis — savivaldybių tarybo- 
mis, kurias renka vietos bendruomenių nariai. 

Centrinės valdžios organai paprastai dominuoja vietos viešųjų reikalų 
administravimo sistemoje, nes tam tikrų administracinių vienetų teritori- 
nės bendruomenės ir jų atstovaujamieji organai negali įgyvendinti valsty- 
binei bendruomenei priklausančių suverenių galių. Kita vertus, valstybės 
valdžios organų kompetencija neribota — jų įgaliojimų ribas nubrėžia atsa- 
kingo valdymo, subsidiarumo, savivaldybių ir valstybės interesų derinimo 
tvarkant vietos viešuosius reikalus bei kiti konstituciniai principai. Valsty- 
bės valdžios institucijoms tenka pareiga ne tik tinkamai parinkti joms pri- 
skirtų valdymo įgaliojimų įgyvendinimo priemones, bet ir veiksmingai jas 
derinti su savivaldos institucijų priimamų sprendimų laisvės ir savarankiš- 
kumo principu, ieškoti įvairių priemonių, kurios padėtų bendrai tvarkyti 
nacionalinę reikšmę turinčius vietos viešuosius reikalus, užtikrintų deramą 


““ Lietuvos Respublikos teritorijos administracinių vienetų ir jų ribų įstatymas. Valstybės 
žinios, 1994, Nr. 60-1183; Lietuvos Respublikos vietos savivaldos įstatymas. Valstybės žinios, 


1994, 60-1183. 

visų valdžios institucijų sąveiką ir veiklos koordinavimą siekiant bendrų 
valstybės tikslų. 

Vietos bendruomenių savivalda, savarankiškas viešųjų reikalų admi- 
nistravimas yra labai svarbus bet kurios valstybės demokratinės santvarkos 
elementas, viena veiksmingiausių priemonių siekiant užtikrinti tinkamą 
viešąjį administravimą, viešųjų paslaugų teikimą, tinkamą ir vienodą vals- 
tybinės bendruomenės nacionalinių interesų įgyvendinimą kiekviename 
valstybės administraciniame teritoriniame vienete (savivaldybėje, komu- 
noje ar aukštesniajame teritoriniame vienete — rajone, apskrityje, regione). 
Šių tikslų įvairiose valstybėse siekiama labai įvairiomis priemonėmis, net 
formuojant labai skirtingas vietos savivaldos institucijas. 

Pagal vietos savivaldos institucijų vietą viešojo administravimo siste- 
moje ir jų santykį su valstybės valdžios organais sąlygiškai galėtų būti ski- 
riamos britiškoji ir žemyninė savivaldybių institucijų sistemos. Pastaroji 

apima romanų“, germanų ir skandinaviškąją sistemas. 


3. Bendrosios teisės tradicijos (anglosaksų) valstybių 
vietos savivaldos sistema 


Britiškojoje ir kitų bendrosios teisės sistemai priklausančių valstybių vie- 
tos savivaldos sistemoje (Airijoje, Australijoje, Jungtinėse Amerikos Vals- 
tijose, Kanadoje, Naujojoje Zelandijoje) vietos savivaldos pagrindus api- 
brėžia ne vientisas, kodifikuotas ir visoje šalyje tiesiogiai taikomas konsti- 
tucinis aktas, bet specialus parlamento aktas (vietos savivaldos reguliavimas 
JAV priklauso ne federalinės valdžios, bet atitinkamos valstijos teisėkūrai), 
taip pat teisės tradicija ir teismų precedentai“!“). Vienas iš svarbesnių bri- 
tų savivaldos sistemos ypatumų — teritorinės bendruomenės ir jų savival- 
dos institucijos neturi dispozityvumo principu grindžiamos su valstybės 
valdžia konkuruojančios bendrosios kompetencijos. Kita vertus, neturi ir 
neginčijamų, konstituciškai aiškiai apibrėžtų išimtinių savivaldos funkcijų 
*" Įvairiuose žodynuose romanais vadinama grupė tautų, kurios kalba iš lotynų k. (sermo 
vulgaris) kilusiomis kalbomis: prancūzų, ispanų, portugalų, katalonų, italų, rumunų ir kt. 
(prieiga per internetą: <http://www.zodynas.lt/terminu-zodynas/r/romanai >). Romanų teise 
vadinama senovės Romos teisės recepcija grindžiamos kontinentinės teisės sistemos da- 
lis, kurios doktrininius bruožus geriausiai išreiškia 1804 m. Prancūzijos civilinis kodeksas 
(Code Civil). Vadovaujantis teismų praktikos apibendrinimais gebėta tiksliai ir abstrakčiai 
formuluoti sudėtingiems visuomenės santykiams reguliuoti skirtas teisės normas, išskirti 
esminius reguliavimo elementus ir veiksmingai juos taikyti nuolat kintančiai tikrovei. Na- 
poleono imperijos (1804—1815 m.) valstybėse romaniškosios teisės bruožus atspindėjo ir 
teritorinių bendruomenių savivaldos tradicija. 


“8 ADRIAN, CH. Governing Our Fifty States and Their Communities. NY: McGraw-Hill, 
1972, p. 140; State and Local Government. NY: Mcgraw-Hill, 1978, p. 36; Davizs, K. Local 
Government Law. London: Butterworths, 1983, p. 23. 

pagrindinėse viešųjų reikalų srityse (viešojo saugumo užtikrinimo, švie- 
timo, sveikatos ir socialinės apsaugos, transporto ir komunalinių paslau- 
gų). Atitinkamos savivaldybės tarybos teisė priimti sprendimus grindžiama 
parlamento priimtais aktais (Local Acts), kuriais vietos valdžiai priskiriama 
labai įvairi kompetencija. Savivaldybių tarybų ir kitų vietos savivaldos ins- 
titucijų įgaliojimai dar įtvirtinti tarybų statutuose, miestų ir gyvenviečių 
chartijose (angl. municipal charter) bei reglamentuose, kurie priimami jų 
nuostatas suderinus su valstybės valdžia. 

Vietos savivaldybėse ir aukštesniuosiuose administraciniuose vie- 
netuose nėra bendrąją kompetenciją įgyvendinančių centrinės valdžios 
institucijų, kurios veiktų savivaldybei priskirtoje teritorijoje ir tiesiogiai 
vadovautų tvarkant viešuosius vietos reikalus, vykdytų bendrojo pobūžio 
adminstracinę priežiūrą ar koordinuotų savivaldybių institucijų veiklą, tai- 
ei tokiai savivaldybių sistemai būdingas aukštas valdymo decentralizaci- 
jos ir savivaldos institucijų administracinės autonomijos lygis. Teritorinės 
bendruomenės nariai, aktyviai naudodamiesi pilietine iniciatyva teikti pa- 
klausimus savivaldos institucijoms ir siūlymus dėl atitinkamų teisės aktų 
priėmimo, dalyvaudami svarstant ir priimant vietos bendruomenei aktua- 
lius vietos valdžios sprendimus ir, žinoma, ginčydami teisme savivaldybės 
institucijų ir pareigūnų priimtus teisės aktus, griežtai kontroliuoja savival- 
dos institucijas ir visus svarbiausius savivaldybės pareigūnus. 

Kita vertus, Anglijoje, Škotijoje ar Velse savivaldybių ir valstybės inte- 
resų derinimą, bendrų valstybinių standartų įgyvendinimą ir įvairių lygių 
valdžių bendradarbiavimą užtikrina ir centrinės vykdomosios valdžios pa- 
reigūnas — regionų, vietos valdymo, aplinkos apsaugos ministerijos ar spe- 
cialaus departamento vadovas (JAV — atitinkamos valstijos gubernatorius). 
Bet kuriuo atveju valstybės valdžios ir savivaldybių institucijų funkcijos 
yra skirtingos, o municipalitetai, neperžengdami įstatymų nustatytų ribų 
(o jas peržengus įsikiša valstybės valdžia ar teismas), savarankiškai įgyven- 
dina valdžią. 

Išskirtinis JAV vietos viešosios valdžios požymis — tiesiogiai renka- 
mi valstybės valdžios pareigūnai (šerifai, prokurorai, teisėjai). Kartu pa- 
brėžtina, kad bendrosios teisės tradicijos šalyse vietos savivaldos institu- 
cijas teismai vertina kaip savarankiškus viešosios valdžios įgyvendinimo 
subjektus, kuriems pavedama užtikrinti ne tik bendruosius nacionalinius 
standartus atitinkančias viešąsias paslaugas vietos gyventojams, bet ir vals- 
tybinių uždavinių bei funkcijų įgyvendinimą. Specialių valstybės kontrolės 
pareigūnų savivaldybėse nėra, tačiau efektyviai veikia teisminė kontrolė, o 
valstybės valdžios formuojamos bendrosios politikos gaires brėžia valstybės 
dotacijų ir finansinių paskatų sistema. 

Anglijoje (pagal jos pavyzdį — Velse, Škotijoje ir Šiaurės Airijoje) gra- 
fysčių (angl. counties), jos teises turinčių miestų (angl. cities) ir apygardų, 
nedidelių miestelių ir gyvenviečių (angl. municipal boroughs, towns, vil- 
lages) nuolatiniai gyventojai ketveriems metams (nuo 2004 m. Airijoje — 
penkeriems, Naujojoje Zelandijoje — trejiems) pagal mažoritarinę rinkimų 
sistemą renka (paprastai vienu metu visoje šalyje — gegužę) vietos valdžios 
atstovaujamąsias institucijas — savivaldybių tarybas. Nuo 2000 m. šios tary- 
bos gali būti periodiškai atnaujinamos (pusė tarybos narių — kas dveji metai 
arba kasmet po trečdalį)*!". 

Tarybos nariai viešuosius reikalus tiesiogiai sprendžia per tarybos se- 
sijų posėdžius, be to, jie gali perduoti savo įgaliojimus rengti teisės aktų ir 
sprendimų projektus, atlikti įvairius kitus pavedimus (išskyrus tuos, kurie 
susiję su vietos mokesčiais, biudžetu ir finansais) savivaldybės adminis- 
tracijai arba įvairioms laikinosioms, nuolatinėms ir specialiosioms tarybos 
komisijoms, šakų komitetams (komunalinių paslaugų, švietimo, viešosios 
tvarkos užtikrinimo finansų ir kt.), kurie formuojami iš tarybos narių ir 
atitinkamos srities specialistų. Siekiant užtikrinti veiksmingą administravi- 
mą, komisijoms suteikiama teisė samdyti atitinkamos srities profesionalus. 

Savivaldybės tarybos darbui vadovauja jos pirmininkas — meras (angl. 
mayor), kurį iš savo tarpo renka tarybos nariai. Tarybos išrinktas meras daž- 
niausiai neturi savarankiškų vykdomosios valdžios įgaliojimų, tačiau koor- 
dinuoja visų savivaldybės ir jos administracijos padalinių veiklą, užtikrina 
bendrąjį politinį vadovavimą. 

Vykdomąją valdžią savivaldybėse paprastai įgyvendina administracijos 
vadovas (angl. chief executive) kartu su tarybos formuojamais komitetais ir 
komisijomis. Tipinė komitetų ir komisijų sistema veikia daugelyje savi- 
valdybių, todėl tarybos per savo narius, esančius tarybos struktūriniuose 
padaliniuose, aktyviai dalyvauja sprendžiant įvairias viešųjų reikalų admi- 
nistravimo problemas. Komisijų ir komitetų bei administracijos struktūrą, 
sudėtį ir įgaliojimus nustato taryba. Tai klasikinis, labiausiai paplitęs savi- 
valdybių institucijų modelis, pagal jį savivaldybės taryba turi neginčijamą 
viršenybę, o jos padaliniams priklauso visa viešoji savivaldybės valdžia — 
ir atstovaujamoji, ir vykdomoji. Rečiau pasitaikantys kraštutinumai — 
savivaldybės taryba įgyvendinti vykdomąją valdžią paveda jos politinį pa- 
sitikėjimą turinčiam administracijos vadovui, atitinkamiems savivaldybės 
administracijos struktūriniams padaliniams ir teritoriniams filialams, o ne- 
didelėse savivaldybėse administracijos vadovo pareigybės išvis nėra, nes 


“V Prieiga per internetą: <https://www.gov.uk/understand-how-your-council-works/ local- 

vykdomosios valdžios įgaliojimus taryba perduoda tik savo struktūriniams 
padaliniams — komitetams ir komisijoms. 

Savivaldybės administracijos vadovas yra atsakingas už savivaldybės 
tarybos ir jos formuojamų komitetų sprendimų įgyvendinimą, jis organi- 
zuoja administracijos padalinių darbą, koordinuoja tarybos komisijų veiklą, 
tačiau vykdomosios valdžios galiomis jam tenka dalytis su meru tose savi- 
valdybėse, kurių merą tiesiogiai renka vietos gyventojai. 

Savivaldybės, kurių vykdomajai valdžiai suteikiamas didesnis sava- 
rankiškumas, ši gali būti formuojama pagal vieną iš trijų modelių, kurį 
renkasi savivaldybės taryba, suderinusi su valstybės vykdomosios valdžios 
pareigūnu — valstybės sekretoriumi ar ministru: 1) vietos gyventojų tiesio- 
giai renkamas meras turi vykdomosios valdžios įgaliojimus ir savivaldy- 
bės tarybos priimamų sprendimų veto teisę, savarankiškai formuoja savo 
kabinetą, renkasi patarėjus ir skiria savivaldybės administracijos padalinių 
vadovus; 2) vykdomajai valdžiai vadovauja savivaldybės tarybos politinės 
daugumos pasitikėjimą turintis savivaldybės tarybos narys, kuris kartu su 
taryba formuoja kolegialią vykdomosios valdžios instituciją; 3) tiesiogiai 
gyventojų renkamas meras (kartu ir tarybos pirmininkas) dalijasi vykdo- 
mosios valdžios įgaliojimais su savivaldybės administracijos vadovu, kurį 
skiria savivaldybės taryba. 

Nuo 2000 m. Didžiosios Britanijos sostinės Londono gyventojai ket- 
veriems metams tiesiogiai renka merą, kuriam suteikiami labai dideli sava- 
rankiški vietos valdžios įgaliojimai, konkuruojantys su savivaldybės atsto- 
vybės — Didžiojo Londono susirinkimo (angl. Great London Assembly) įga- 
liojimais: savivaldybės ekonomikos plėtros strategijų ir teritorijų planavimo 
dokumentų rengimas, aplinkos apsauga, vadovavimas vietos policijos ir 
priešgaisrinės apsaugos institucijoms. Savivaldybės atstovaujamoji valdžia 
net neturi teisės atmesti mero parengto savivaldybės biudžeto projekto, 
išskyrus atvejį, kai tarybos (susirinkimo) nariai kvalifikuota balsų dauguma 
patvirtina alternatyvų (mero pateiktajam) biudžeto projektą". 

Reikėtų pabrėžti dar vieną svarbų britų vietos savivaldos sistemos ypa- 
tumą — vietose nėra savivaldybių veiklos administracinę priežiūrą ir abs- 
trakčiąją savivaldybės instucijų ir pareigūnų veiksmų bei jų priimtų teisės 
aktų kontrolę vykdančių valstybės valdžios intitucijų. Tai dar nereiškia, kad 
savivaldybių veikla ir teisės aktų atitiktis įstatymams apskritai nekontro- 
liuojama, nes bet kokie savivaldybių veiksmai ir aktai gali būti skundžiami 
teismui. Be to, atitinkamos specializuotos centrinės valstybės valdžios insti- 
tucijos nuolat tikrina, kaip atliekamos savivaldybėms priskirtos valstybinės 
funkcijos, ar nenukrypstama nuo valstybės nustatytų viešųjų paslaugų 


“0 Prieiga per internetą: <htips://www.gov.uk/understand-how-your-council-works/local- 

standartų švietimo, sveikatos, aplinkos apsaugos ir įvairiose kitose srity- 
se. Finansinė vietos savivaldybių veiklos kontrolė dažniausiai užtikrinama 
dviem būdais. Kiekvienoje savivaldybėje privalo būti jos tarybos sudaryta 
ir jai savo išvadas teikianti vidaus audito institucija, o nepriklausomas pe- 
riodines finansines ataskaitas šalies vyriausybei teikia speciali nepriklauso- 
ma auditorių komisija, kurią sudaro vykdomoji valstybės valdžia (iš vals- 
tybės tarnautojų, kurie turi aukščiausią profesinę kvalifikaciją finansų ir 
audito srityje, dažnai — iš privačiai dirbančių nepriklausomų adititorių)“?!. 


4. Kontinentinės teisės (romanų, germanų, skandinaviškoji) 
vietos savivaldos sistema 


Prancūzų (arba romaniškoje) sistemoje savivaldos teisė teritorinėms ben- 
druomenėms (pranc. collectivitės territoriales) užtikrinama ne tik vadovau- 
jantis Konstitucija ar įstatymu, bet ir prigimtinės teisės doktrina, kurioje 
pripažįstamos miestų ir gyvenviečių komunų bei kitų įstatymo nustatytų 
administracinių teritorinių vienetų gyventojų išimtinės teisės savo nuožiū- 
ra spręsti viešuosius vietos reikalus. Prancūziškoji vietos savivaldos sistema 
dėl savo administracinio veiksmingumo ir loginio nuoseklumo, kai įvai- 
riais kompromisais buvo siekiama rasti aukso vidurį ir suderinti klasikinės 
atstovaujamosios demokratijos principus bei centrinės administracijos do- 
minavimą, du visiškai priešingus vietos viešųjų reikalų administravimo ats- 
kaitos taškus — miestų ir kitų vietos teritorinių bendruomenių prigimtinę 
teisę savarankiškai tvarkytis ir valstybės institucijų vykdomą centralizuotą 
valdymą, kuriuo siekiama kovoti su šalies ekonominio ir politinio susiskal- 
dymo padariniais bei užtikrinti visos valstybės bendruomenės bendruosius 
interesus, — paplito ir kai kuriose Napoleono imperijos (1804—1913) šalyse 
(Graikijoje, Ispanijoje, Italijoje, Portugalijoje ir kt.). 

Pagrindiniai šios savivaldos sistemos požymiai yra šie: unifikuota visų 
administracinių teritorinių vienetų valstybės valdymo ir vietos savivaldos 
organų sistema, kelių lygių centrinės valdžios (ministerijų ir žinybų) admi- 
nistracija, kuri koordinuoja savivaldos institucijų veiklą ir, neperžengdama 
įstatymo nubrėžtų ribų, su savivaldos organais dalijasi viešosios valdžios 
kompetencija, taip pat konstitucinio lygmens specialios kompetencijos 
vyriausybės atstovai, kuriems pavesta kontroliuoti vietos savivaldos priimtų 
teisės aktų teisėtumą ir įgyvendinti vyriausybės politiką. 


1 HANCoOCK, M. D.; CoNRADT, D. P: PETERS, B. G.; SAERAN W.; WuTE S.; ZARISKI, R. Poli- 
tics in Europe: An Introduction to the Politics of the United Kingdom, France, Germany, Italy, 
Sweden, Russia, and the European Union. NY: Chatham House Publishers, 2003, p. 65; 
WOLLMANN, H. Local government reforms in Great Britain, Sweden, Germany and France: 


Between Multifunction and Single-Purpose Organisations. Local Government Studies, 
Vol. 30, 2004, No. 4, p. 639—655. 

Teritorinėmis bendruomenėmis vadinami labai įvairūs valstybės te- 
ritorijos administracinių vienetų socialiniai ir politiniai kolektyvai, kurie 
apima ir nuolatinius vietos gyventojus bei jų sudarytas vietos viešosios val- 
džios ir administravimo institucijas. Svarbiausias teritorinių bendruomenių 
požymis — savitvarka ir savarankiškumas, t. y. veiksmingas vietos reikalų 
tvarkymas, įstatymu įtvirtintos viešojo juridinio asmens teisės (įskaitant 
savarankišką savo biudžeto formavimą ir sukauptų lėšų naudojimą bei teisę 
ginti savo interesus teisme). Savivaldos organai savarankiškai veikia įstaty- 
mo nustatytuose valstybės teritorijos administraciniuose vienetuose ir gali 
priimti sprendimus bet kuriais vietos bendruomenei aktualiais klausimais, 
kurie nėra priskirti kitų valdžios institucijų kompetencijai, tačiau centrinė 
valstybės valdžia prižiūri savivaldos organų veiklą per vietose specialiai ski- 
riamus prefekto (lot. praefectus — viršininkas) tipo atstovus, kuriems suteik- 
ta teisė kreiptis į administracinį teismą dėl savivaldybių institucijų priimtų 
teisės aktų teisėtumo ir finansinės kontrolės įgaliojimai. 

Prancūzijos Respublikos komisaras (anksčiau vadintas prefektu) turi 
teisę pradėti įstatyme numatytą procedūrą dėl savivaldybės tarybos palei- 
dimo ir savivaldybės mero nušalinimo nuo pareigų. Atitinkama savivaldos 
atstovaujamoji institucija gali būti paleidžiama, o meras (Ministrų Tarybai 
pritarus) — atstatydintas motyvuotu Respublikos Prezidento sprendimu, 
kai vietos savivaldos institucijos negeba užtikrinti tinkamo vietos viešųjų 
reikalų administravimo. 

Savivaldybių atstovaujamieji ir vykdomieji organai ne vėliau kaip per 
keturias dienas privalo vyriausybės atstovui pateikti visų jų priimtų normi- 
nių teisės aktų kopijas. Jeigu valstybės pareigūnas abejoja tokių aktų tei- 
sėtumu, jis privalo kreiptis į administracinį teismą ir reikalauti sustabdyti 
ginčijamų teisės aktų vykdymą, jeigu tai galėtų sukelti neigiamų padarinių 
vietos bendruomenei. Savivaldybių administracinės priežiūros pareigūnams 
įstatymu pavesta finansinė ir savivaldybių biudžeto formavimo bei vykdymo 
kontrolė. Jie turi teisę atitinkamai savivaldybės tarybai teikti vietos biudže- 
to projektą arba jo pataisas, jeigu vietos savivaldybės institucijos pažeidžia 
įstatyme numatytus savivaldybių biudžetų formavimo terminus ar nesilaiko 
finansinės drausmės rodiklių. Finansinę savivaldybių kontrolę valstybei pa- 
deda vykdyti specializuotos nepriklausomos finansinės kontrolės instituci- 
jos — atitinkamo regiono Audito rūmai, kuriuos formuoja vyriausybė. 

Respublikos komisaras veikia ir kaip tiesioginio valstybinio valdymo 
organas aukštesniuosiuose valstybės teritorijos administraciniuose vie- 
netuose (departamentuose ir regionuose), įgyvendina vyriausybės eko- 
nominės ir socialinės politikos priemones, rengia strateginius regiono 
plėtros planus, priima sprendimus, susijusius su valstybės investicijomis 

atitinkamame regione, departamente ar apskrityje, vadovauja valstybės ins- 
titucijoms ir koordinuoja jų veiklą. Taigi Prancūzijoje, kaip ir Italijoje, Is- 
panijoje ar daugelyje kitų Rytų Europos valstybių, centralizuotas valstybės 
institucijų valdymas administraciniuose teritoriniuose vienetuose derina- 
mas su decentralizacija, įstatymuose įtvirtinant savivaldybių ir vietos bei 
centrinės valstybės valdžios institucijų bendradarbiavimą“. 

Prancūzijoje komuna (pranc. Commun, bendras) yra mažiausias teri- 
torinis administracinis vienetas, kuriam laiduojama savivaldos teisė. Abso- 
liuti dauguma komunų (visoje šalyje — apie 36 tūkstančius) turi ne dau- 
giau kaip po du tūkstančius gyventojų. Prancūzijoje komunos įsteigtos 
1789 m. siekiant suvienodinti valstybės teritorijos valdymą. Aukštesniajai 
savivaldos teises turinčių administracinių vienetų grandžiai priklauso kelias 
ar keliolika komunų vienijantys kantonai (canton). Kelis kantonus apima 
aukštesnieji teritoriniai vienetai — apskritys (arrondissement), o kelias aps- 
kritis — departamentai (dėpartement) ir regionai, kuriuose viešųjų reikalų 
administravimas derinamas su tiesioginiu valstybės valdymu vietose. Kan- 
tonai ir apskritys neturi teritorinėms bendruomenėms laiduojamos savival- 
dos teisės. Visų lygių administracinių vienetų savivaldos institucijų veiklą 
reguliuoja specialius komunų, departamentų ir regionų įstatymus bei sa- 
vivaldai skirtus vyriausybės aktus konsoliduojantis 2000 m. balandžio 7 d. 
Teritorinių bendruomenių kodeksas (Code general des collectivites territo- 
riales), kuriuo garantuojamas savivaldos institucijų politinis ir ekonominis 
visų teritorinių lygių savarankiškumas. Šiuo teisės aktu siekiama mažinti 
valstybės valdymo centralizaciją, plėsti išimtines savivaldybių funkcijas ir 
atsakomybę, vietos savivaldą padaryti demokratiškesnę, skatinti vietos gy- 
ventojų visuomeninį aktyvumą ir politinį organizuotumą. 

Nuolatiniai komunos gyventojai per visuotinius tiesioginius rinkimus 
(šešeriems metams — pagal įvairias rinkimų sistemas) formuoja savo atsto- 
vybę — tarybą, kuri iš savo narių renka aukščiausią vykdomosios valdžios 
(municipaliteto) pareigūną — merą. Kartu jis vadovauja ir tarybos posė- 
džiams, pasirašo tarybos priimtus sprendimus. 

Nedidelėse komunose (iki 3 500 gyventojų) savivaldybių tarybos ren- 
kamos taikant mažoritarinę dviejų turų rinkimų sistemą su absoliučia (ne 
mažesne kaip 1/4 visų rinkėjų) dauguma pirmajame ture ir santykinė — 
antrajame ture. Rungiasi patys save iškėlę kandidatai ir asmenys, įrašyti į 
atvirus įvairių politinių partijų ir nepriklausomų kandidatų sąrašus, kuriuos 
rinkėjai gali koreguoti savo nuožiūra, t. y. išbraukti bet kurį rinkimuose 


22 CHANDLER, J. A. Public Policymaking for Local Government. London: Croom Helm, 
y g 


1989, p. 89, 149. 

dalyvaujantį kandidatą arba įrašyti naują. Kandidatų sąrašo sudarymą pa- 
prastai inicijuoja vienas iš vietos teritorinės bendruomenės lyderių, pre- 
tenduojančių eiti savivaldybės mero pareigas. 

Didesnėse komunose (per 3 500 gyventojų) irgi taikoma mažoritarinė 
rinkimų sistema, tačiau pasitaiko ir tam tikrų proporcinės sistemos elemen- 
tų. Kandidatų sąrašai yra iš anksto registruojami, o pretendentų turi būti 
tiek, kiek renkama tarybos narių. Pusė tarybos vietų atitenka daugiausia 
balsų surinkusiems kandidatams, kita pusė paskirstoma proporcingai tiems 
kandidatų sąrašams, kurie surinko daugiau nei penkis procentus balsų. 
Derinant abiejų tipų rinkimų sistemas, siekiama suformuoti veiksmingą 
komunos atstovybę, kurios politiniai sprendimai būtų priimami lemiama 
balsų persvara, ir kartu užtikrinti bent minimalų opozicinių politinių jėgų 
dalyvavimą sprendžiant viešuosius reikalus. 

Tarybos nariais negali būti renkami verslo atstovai, kurių įmonės su 
komuna yra pasirašiusios koncesijos sutartis, prefektūros ir teisėsaugos įs- 
taigų darbuotojai, komunos gyventojai, kurie nėra atlikę teismo paskir- 
tos bausmės, taip pat tie, kurie iš atitinkamos savivaldybės gauna socialinę 
paramą, ir kt. Komunų taryboms suteikiami išimtiniai įgaliojimai steigti 
municipalines įstaigas ir organizacijas, tvirtinti savivaldybės biudžetą ir sa- 
vivaldybės mero finansinę ataskaitą bei žemės, teritorijų planavimo ir tvar- 
kymo dokumentus ir kt. 

Komunos taryba savo įgaliojimų laikotarpiui (šešeriems metams) iš 
savo narių išrenka merą ir (mero teikimu) jo pavaduotojus. Meras vie- 
nasmeniškai formuoja savo kabinetą, kurį sudaro jo patarėjai ir politinių 
reikalų patikėtiniai. Jis pirmininkauja ir tarybos posėdžiams, rengia tarybos 
sprendimų projektus, užtikrina tarybos sprendimų įgyvendinimą ir ben- 
drąjį vadovavimą įvairioms municipalinėms tarnyboms bei vietos policijai. 
Merui yra pavaldus tiesioginis savivaldybės administracijos vadovas — ge- 
neralinis sekretorius. 

Meras savo įgaliojimus įgyvendina savarankiškai ir nėra atskaitingas 
komunos tarybai, bet privalo vykdyti tarybos sprendimus, susijusius su sa- 
vivaldybės biudžeto ir kai kurių tarybos perleistų funkcijų atlikimu, įvairių 
kontraktų pasirašymu, atstovavimu komunos interesams ir pan. Taryba ne- 
gali pareikšti merui politinio nepasitikėjimo ir atleisti jo iš pareigų, bet gali 
ginčyti jo sprendimus teisme. 

Merui pavedamos ir tam tikros valstybės funkcijos: tvirtinti civilinius 
aktus, vykdyti prokuroro pavedimus atliekant ikiteisminį tyrimą, rinkti 


duomenis apie asmens turtinę ir socialinę padėtį ir kt“? 


5 CHANDLER, J. A. Public Policymaking for Local Government. London: Croom Helm, 


1989, p. 89, 149 

Prancūzijoje yra 95 departamentai (neskaičiuojant užjūrio teritorijų) — 
aukštesnysis vietos savivaldos lygmuo, kuriame šešeriems metams per vi- 
suotinius ir tiesioginius rinkimuose renkama vietos gyventojų atstovybė, 
vadinamoji generalinė taryba. Nuo 1994 m. rinkimai organizuojami kas 
trejus metus (pagal mažoritarinę dviejų turų rinkimų sistemą), taigi vyksta 
reguliari generalinės tarybos narių rotacija — atnaujinama pusė jos narių. 
Generalinės tarybos posėdžiams vadovauja jos pirmininkas, kuris kartu yra 
ir departamento vykdomosios valdžios vadovas (jį renka generalinė tary- 
ba iš savo narių trejiems metams). Generalinės tarybos plenarinės sesijos 
vyksta ne rečiau kaip keturis kartus per metus, o tarp sesijų dirba nuolatinė 
šios tarybos komisija. Tiesiogines vykdomosios valdžios funkcijas atlieka 
generalinės tarybos pirmininkui pavaldus departamento administracijos 
generalinis direktorius. Nuo 1986 m. regionuose (iš viso jų yra 21) vietos 
gyventojai renka atitinkamo regiono tarybą, kuriai vadovauja jos pirmi- 
ninkas (kartu atsakingas ir už vietos viešųjų reikalų administravimą), taigi 
aukštesniųjų administracinių vienetų vietos savivaldos institucinės siste- 
mos yra labai panašios. Viešųjų vietos reikalų administravimo regionų ypa- 
tumas — glaudus bendradarbiavimas su ES regionų plėtros ir ekonominio 
planavimo institucijomis siekiant mažinti visų Europos valstybių regionų 
gyvenimo lygio skirtumus. 

Italijos Respublikos teritorija padalyta į dvidešimt regionų. Penki iš jų 
turi specialųjį statusą, pvz., Trentino-Alto Adidžės (Adige) regioną sudaro 
dvi autonominės provincijos (Pietų Tirolio ir Trentino), kurios naudojasi 
regiono savitvarkos teisėmis. Iš viso regionuose yra 95 provincijos, kurios 
apima daugiau kaip aštuonis tūkstančius komunų (it. comuni). Nuolatiniai 
provincijų ir komunų gyventojai renka savo teritorinės bendruomenės at- 
stovybę — tarybą, kuri iš savo narių formuoja kolegialią vykdomąją institu- 
ciją — džiuntą (it. giunta). Komunų tarybų posėdžius organizuoja ir jiems 
pirmininkauja tiesiogiai komunos gyventojų renkamas sindikas (it. sinda- 
co), kuris kartu yra ir vykdomosios valdžios vadovas. Savivaldybių veiklą 
prižiūri regionų valdytojai ir provincijų prefektai“““. 


“1 ErGiE, R. Political Institutions in Contemporary France. Iš: Comparative Political Insti- 
tutions. NY: Oxford University Press, 2003, p. 210—239; STEvENS, A. The Government and 
Politics of France. NY: Palgrave Macmillan, 2003, p. 141—164; HaNxcocK, M. D.; CONRADT, 
D. P; PETERS, B. G.; SAFRAN, W.; WHITE, S.; ZARISKI, R. Politics in Europe: An Introduction to 
the Politics of the United Kingdom, France, Germany, Italy, Sweden, Russia, and the European 
Union. NY: Chatham House Publishers, 2003, p. 117—214; 327—432; SADRAN, P. The Evo- 
lution of Public Personnel Systems in France: Structure and Reforms (p. 75—88); ORANGE, 
G. French Territorial Administration and Changes in Public Management (p. 111—124). 
Iš: State and Local Government Reforms in France and Germany: Divergence and Con- 
vergence. Editors: HOFFMANN-MARTINOT, V.; WOLLMANN, H. Wiesbaden: VS Verlag fiūr 
Sozialwissenschaften, 2006. 

Vietos valdymas — tai valstybinio valdymo (vykdomosios valdžios) or- 
ganinė dalis, jo tęsinys vietose. Dažnai tai apibūdinama kaip valdžios de- 
koncentracija, t. y. dalinis centrinės valdžios įgaliojimų perkėlimas į vietas — 
administracinius vienetus. Daugelyje Europos valstybių vietos valdymas 
organizuojamas aukštesniuosiuose administraciniuose vienetuose — regi- 
onuose, departamentuose, provincijose, prefektūrose ir pan., suteikiant 
jiems nemažą savarankiškumą. Tokiuose administraciniuose vienetuose 
centrinei valdžiai atstovauja vyriausybės (o kai kur — valstybės vadovo) ski- 
riami ir jai tiesiogiai atsakingi pareigūnai: prefektai, gubernatoriai, komi- 
sarai ir pan. Šie pareigūnai vietose vadovauja daugumai valstybės įstaigų, 
atlieka koordinavimo ir kontrolės funkcijas““. 

Vokiškojoje sistemoje (Austrijoje, kai kuriuose Šveicarijos kanto- 
nuose ir Vokietijoje) vietos savivaldos teisės įgyvendinimo ypatumas — sa- 
vivaldybių institucijos ne tik įgyvendina valstybės priskirtas funkcijas, bet 
ir valstybės vardu tvarko viešuosius teritorinės bendruomenės reikalus. 
Kartu pabrėžtina, kad savivaldybių institucijos, neperžengdamos įstatymo 
nustatytų ribų, savo sprendimus priima laisvai ir savarankiškai, vadovauda- 
mosi vietos gyventojų interesais. Rajonų (kreisų) teritorinių bendruome- 
nių savivaldos institucijos yra integruotos į bendrą valstybės organų hierar- 
chinę sistemą, jos atlieka ne tik savivaldos, bet ir valstybines funkcijas. 

Vokiškosios savivaldos tradicijos ištakos — XIX a. pradžios Prūsijos 
valstybės valdymo reformos. 1808 m. patvirtinti „Miestų nuostatai“ vietos 
gyventojams suteikė savivaldos teisę, įgyvendinamą per tiesiogiai renkamas 
bendruomenių atstovybes, kolegialius vykdomuosius organus (magistra- 
tus) ir savivaldos organams vadovaujančius burmistrus. Valdant valstybę 
dalyvauja ne tik įstatymų leidėjas, bet ir savarankiškai savo įgaliojimus 
įgyvendinanti vykdomoji valdžia — vyriausybė ir jai pavaldžios bei savi- 
valdos institucijos. Vietos savivalda suprantama kaip piliečių dalyvavimas 
įgyvendinant valstybės valdžią. Savivaldybių institucijos priima privalomus 
sprendimus ir prisideda prie gyventojų gerovės, bet vyriausybė kontroliuo- 
ja savivaldos aktų teisėtumą ir užtikrina valstybinės valdžios vieningumą““". 

Lietuvos Respublikos Konstitucinio Teismo 1998 m. vasario 18 d. nutarimas „Dėl 
Lietuvos Respublikos apskrities valdymo įstatymo pakeitimo ir papildymo bei Vyriausy- 
bės atstovo įstatymo pripažinimo netekusiu galios įstatymo ir Lietuvos Respublikos Seimo 
1996 m. gruodžio 12 d. nutarimo „Dėl Lietuvos Respublikos valstybės valdymo tarnybos 
„A“ lygio valdininkų pareigybių sąrašo papildymo“ atitikimo Lietuvos Respublikos Kons- 
titucijai“. Valstybės žinios, 1998, Nr. 18-435. 


“6 SMALSKYS, V. Lorenzo von Steino viešojo administravimo koncepcija. Viešoji politika ir 

Vokietijos, kaip ir daugelio kitų federacinių valstybių, Konstitucijoje 
(1949 m. Pagrindiniame Įstatyme) yra nustatyti svarbiausi vietos savivaldos 
institucijų formavimo ir veiklos principai“". Konstitucinis vietos savival- 
dos instituto įtvirtinimas yra viena iš svarbiausių šiuolaikinės demokratinės 
valstybės santvarkos ir teritorinių bendruomenių savarankiškumo garanti- 
jų, taigi konstitucinio reguliavimo požymiai dažniausiai yra panašūs: nu- 
statomi valstybės administracinio teritorinio suskirstymo pagrindai, terito- 
rinių bendruomenių atstovybių rinkimų principai ir tvarka, savivaldybių 
institucijų statusas, išimtiniai įgaliojimai ir funkcijos, teisminės apsaugos 
ir finansinio savarankiškumo garantijos. Federacijos subjektų įstatymų lei- 
dėjų pareiga — įgyvendinti ir sukonkretinti šiuos principus, todėl įvairiuo- 
se federacijos subjektuose veikia kelių modelių savivaldybių institucinės 
sistemos. Badeno-Viurtembergo, Heseno federacinių žemių (vok. Land) 
konstitucijose nustatyta, kad vietos bendruomenėms (vok. Gemeinden) lai- 
duojama teisė dalyvauti sprendžiant viešuosius vietos reikalus, tačiau nega- 
lima peržengti ribų, kurias nustato federaliniai ir atitinkamos žemės teisės 
aktai. Vadovaudamasi vietos savivaldybių savarankiškumo ir subsidiarumo 
principais, vietos valdžia gali tvarkyti visus viešuosius reikalus, kurie nėra 
priskirti kitų valstybės valdžios institucijų kompetencijai. 

Miestų ir kaimo gyvenviečių teritorinės bendruomenės per laisvus 
ir demokratinius rinkimus ketveriems (arba šešeriems — pvz., Bavarijoje) 
metams formuoja savo atstovaujamąsias institucijas — tarybas (mažose ben- 
druomenėse gali būti ir vietos gyventojų susirinkimai). Daugeliui federa- 
cinių žemių taikoma proporcinė rinkimų sistema. Kandidatų sąrašai gali 
būti atviri. Žemosios Saksonijos (Niedersachsen) žemėje rinkėjai turi tiek 
balsų, kiek reikia išrinkti atstovų, taigi suteikiama galimybė rinktis ne (tik) 
vienos, bet įvairių politinių jėgų kandidatus ir juos reitinguoti. 

Vietos savivaldos atstovaujamieji organai Vokietijos Federacinėje Res- 
publikoje iš esmės visur (išskyrus pačias mažiausias bendruomenes, kuriose 
sudaromas tik vienas sąrašas) renkami pagal proporcinio atstovavimo arba 
mišriąją rinkimų sistemą (dalis tarybos narių mandatų paskirstomi pagal 
vieną iš mažoritarinių sistemų balsuojant „už pavardes“, o kiti mandatai — 
pagal vieną iš proporcinių sistemų balsuojant už partijų sąrašus). Taikomos 
įvairios proporcinės rinkimų sistemos modifikacijos — uždari ar atviri sąra- 
šai; rinkėjai turi nevienodą skaičių balsų — nuo vieno iki tiek, kiek renkama 
atstovų; kai kur galima balsuoti už kelis skirtingų partijų kandidatus ar su- 
daryti savo sąrašą iš skirtingų partijų kandidatų. Daugelyje žemių manda- 


“7 Išimtis — Austrijos Konstitucija, kurios Penktajame skyriuje (115, 117—119 str.) nusta- 


tyta ne tik vietos savivaldos institucijų sistema, bet ir savivaldybių pareigūnų įgaliojimai. 

tams skirstyti taikomas aukščiausio vidurkio metodas (pagal D' Hondt arba 
Sainte-Laguė ir Schepers formules), o septyniose žemėse — kvotų ir liekanų 
metodas pagal Hare-Niemeyer formulę. 

Nuo 1996 m. visose VFR žemėse savivaldybių merai renkami per tie- 
sioginius rinkimus. Išrenkamas kandidatas, kuris per pirmąjį turą surenka 
daugiau kaip pusę visų balsų. Jeigu tokio neatsiranda, antrajame ture var- 
žosi du daugiausia balsų gavę kandidatai ir laimi tas, kuris surenka daugiau 
balsų. Brandenburge abiem turams taikoma papildoma sąlyga — laimėtojas 
turi surinkti ne mažiau kaip 15 procentų visų rinkėjų balsų; jeigu antra- 
jame ture ši sąlyga neįvykdoma, merą išrenka taryba. Kai kuriose žemėse 
(Šiaurės Reino-Vestfalijos, Žemutinės Saksonijos) nustatyta, kad esant tik 
vienam kandidatui jis išrenkamas tada, kai už jį balsuoja dauguma rinkėjų, 
tačiau būtina sąlyga — ne mažesnis kaip 25 procentų rinkėjų aktyvumas. 

Heseno ir Bremeno žemių savivaldybių tarybos iš savo narių renka ta- 
rybos pirmininką ir formuoja kolegialų vykdomąjį organą — magistratą (kai 
kuriose Vokietijos žemėse magistratas sudaromas iš profesionalių vadybi- 
ninkų). Magistrato posėdžiams vadovauja tarybos skiriamas burmistras. 
Šiaurės Vakarų Vokietijos žemių (Šiaurės Reino-Vestfalijos, Žemutinės 
Saksonijos) bendruomenės taryba iš savo narių renka burmistrą, kuris pir- 
mininkauja tarybos posėdžiams, o vykdomajai valdžiai (savivaldybės admi- 
nistracijai) vadovauja tarybos skirtas profesionalus vadybininkas — miesto 
ar bendruomenės direktorius (vok. Stadtdirektor, Gemeindedirektor). Reino 
krašto-Pfalco, Saro, Šlėzvigo-Holšteino žemių bendruomenės taryba iš 
savo narių renka burmistrą, o šis pirmininkauja ne tik tarybos posėdžiams, 
bet ir vykdomajai valdžiai — iš tarybos narių ir profesionalių vadybininkų 
formuojamai valdybai. Pietų Vokietijos žemėse (Bavarijoje, Saksonijoje, 
Badeno-Viurtenbergo) burmistrą (tarybos pirmininką ir vykdomosios val- 
džios vadovą) renka ne taryba, bet tiesiogiai bendruomenės gyventojai pa- 
gal mažoritarinę dviejų turų rinkimų sistemą. 

Aukštesnysis vietos savivaldos lygmuo — keletą teritorinių bendruo- 
menių vienijantys rajonai (vok. Landkreis) ir ne mažiau kaip 50 000 gyven- 
tojų turintys miestai (vok. Stadtkreis). Šių teritorinių vienetų atstovybės 
(vok. Landkreistag) renkamos nuo ketverių iki šešerių metų, o rajono vyk- 
domosios valdžios vadovas (vok. Landrat, Oberkreisdirektor) kartu vadovau- 
ja ir rajonuose veikiančiai centrinės valstybės valdžios administracijai (vok. 
Landratsamt). Taigi rajonuose viešuosius atitinkamos teritorinės bendruo- 
menės reikalus tvarko ne tik savivaldos, bet ir centrinės valstybės valdžios 
pareigūnai, kuriems teisės aktais yra priskirta savivaldos institucijų admi- 
nistracinės kontrolės funkcija. Abejonių dėl atitikties įstatymui kelian- 
čius savivaldybių teisės aktus privalo panaikinti juos priėmusi institucija, 

o jeigu ši nesutinka, tokį aktą panaikina kontroliuojantis organas (kraštu- 
tiniu atveju teritorinės bendruomenės atstovybė paleidžiama arba savival- 
dybės vykdomoji valdžia atstatydinama ir gali būti paskiriamas įgaliotinis, 
kuris atlieka atitinkamas savivaldybės funkcijas). Galutinį ir neginčijamą 
sprendimą dėl ginčijamų teisės aktų priima administracinis teismas. 

Savivaldybės finansų vidaus kontrolę nuolat atlieka teritorinės ben- 
druomenės revizijos valdyba. Jai vadovaujantis revizorius yra pavaldus bur- 
mistrui (savivaldybės vykdomosios valdžios vadovui, kuriam turi kasmet 
pateikti privalomąją metų biudžeto ir finansų ataskaitą), o į pareigas revi- 
zorių skiria ir iš jų atleidžia bendruomenės taryba. Išorinė finansų kontro- 
lė pavesta atitinkamos žemės (federacijos subjekto) specialiajai teritorinių 
bendruomenių finansinės kontrolės valdybai“**. 

Austrijos vietos savivaldos sistema yra labiau unifikuota nei Vokietijo- 
je, tačiau išsiskiria gana didele žemių (federacijos subjektų) valstybinio val- 
dymo centralizacija, aktyvia federalinės vyriausybės veikla sprendžiant vie- 
šuosius vietos reikalus. Teritorinės savivaldos pagrindus nustato ne atskirų 
žemių, bet federalinis įstatymas, kuriuo įtvirtinama vienintelė savivaldos 
pakopa: teritorinės bendruomenės (vok. Ortsgemeinde) pagal proporcinę 
rinkimų sistemą formuoja (4—6 metams) savo atstovybes — bendruome- 
nių tarybas. Taryba iš savo narių renka burmistrą — tarybos pirmininką, 
vykdomosios valdžios vadovą ir kelis jo pavaduotojus bei sudaro kolegialų 
vykdomąjį organą tarybos sprendimams rengti ir įgyvendinti, t. y. valdybą 
(vok. Gemeindevorstand) — bendruomenės tarybai atskaitingą instituciją, į 
kurios sudėtį gali įeiti tarybos nariai, kiti politiniai lyderiai ir savivaldybės 
administracijos tarnautojai (dažnai valdybos narys kartu yra ir kurio nors 
savivaldybės administracijos padalinio vadovas). Teritorinių bendruomenių 
savivaldos lygmenyje nėra tiesioginio valstybinio valdymo organų, taigi 
visos savivaldybės institucijos kartu vietose atlieka ir valstybinio valdymo 
funkcijas. Savivaldybių veiklos teisėtumo priežiūrą, panašiai kaip ir Vokie- 
tijoje, vykdo aukštesniojo lygmens teritorinių vienetų — rajonų (Bezirke) 


“8 MANERED, G. S. Political Institutions in The Federal Republic Of Germany. Iš: Com- 
parative Political Institutions. NY: Oxford University Press, 2003, p. 118—227; BANNER, 
G. Local Government — A Strategic Resource in German Public Management Reform 
(p. 125—144); BONKER, E; WOLLMANN, H. Public Sector Reforms and Local Governments 
in Germany: The Case of Local Social Policy (p. 189—206); VETTER, A. Modernizing Ger- 
man Local Government: Bringing the People Back in? (p. 253—268). Iš: State and Lo- 
cal Government Reforms in France and Germany: Divergence and Convergence. Editors: 
HOFFMANN-MARTINOT, V.; WOLLMANN, H. Wiesbaden: VS Verlag fūr Sozialwissenschaften, 
2006; WoLLMANN, H. Local government reforms in Great Britain, Sweden, Germany and 
France: Between Multifunction and Single-Purpose Organisations. Local Government 


Studies, Vol. 30, 2004, No. 4, p. 639—655. 

valstybinio valdymo administracija, vyriausybės skiriami rajonų valdytojai 
(Bezirkshauptmann). 

Panaši vietos savivaldos institucijų sistema ir bendruomenės tarybos 
formuojamas kolegialus vykdomasis organas, kuriam vadovauja burmis- 
tras (kartu jis yra ir tarybos pirmininkas), veikia Nyderlandų Karalystėje 
(Koninkrijk der Nederlande). Tačiau jai būdingas ir svarbus skirtumas, nes 
burmistrą skiria ne bendruomenės taryba, o centrinė vyriausybė. Nors 
burmistras yra būtent atitinkamos teritorinės bendruomenės pareigūnas, 
jis nėra vyriausybės atstovas ir neatlieka valstybinio valdymo funkcijų. 

Centrinės valstybinės valdžios (Karūnos) skiriami regiono savivaldos 
institucijų vadovai yra skiriamasis Danijos Karalystės ir kitų skandinaviš- 
kųjų konstitucinių monarchijų (Švedijos ir Norvegijos) vietos savivaldos 
sistemų požymis. Šiose labiausiai centralizuotose Europos valstybėse para- 
doksaliai pavyksta suderinti vietos savivaldos, jos institucijų formavimo sa- 
varankiškumą ir bendros valstybinės politikos įgyvendinimą mažiausiuose 
valstybės teritorijos administraciniuose vienetuose. 

Danijoje vietos savivaldą įgyvendina dviejų lygių administraciniai vie- 
netai: 2007 m. įvykdžius administracinio suskirstymo reformą vietoj anks- 
čiau buvusių trylikos apskričių (amt) ir 273 nedidelių komunų (kommune) 
įsteigti penki regionai (regioner) ir 98 savivaldybės (vidutinis gyventojų 
skaičius vienoje komunoje padidėjo nuo 17 tūkst. iki 55 tūkst.). Specialų 
teisinį statusą turi Grenlandijos ir Farerų salų teritorinės bendruomenės, 
sostinė Kopenhaga ir Frederiksbergeno miestas. 

Komunose nėra tiesioginio valstybinio valdymo pareigūnų ir admi- 
nistracijos. Nuolatiniai teritorinės bendruomenės nariai (ir užsienio pilie- 
čiai, kurie gyvena komunos teritorijoje ne mažiau kaip trejus metus) pagal 
proporcinę rinkimų sistemą ketveriems metams renka komunos tarybą, 
kuriai pirmininkauja meras (kartu jis yra ir savivaldybės administracijos 
vadovas). Meras renkamas iš tarybos narių jos kadencijos laikotarpiui ir 
taryba dėl politinių priežasčių neturi teisės pašalinti jo iš pareigų anksčiau 
laiko. Merui yra pavaldus savivaldybės administracijos direktorius, o šiam 
gana dažnai pavedamos tarybos sekretoriaus pareigos. Savivaldybės meras 
yra dar vienos svarbios institucijos — Komunos tarybos Finansų komisi- 
jos — pirmininkas. Daugelį savo įgaliojimų (išskyrus savivaldybės biudžeto 
tvirtinimą, ekonominio ir teritorinio planavimo sprendimus, savivaldybės 
įstaigų steigimą ir pan.) Komunos taryba perduoda savo struktūriniams 
padaliniams — komisijoms. 

Regionuose irgi veikia panaši institucinė sistema, bet savivaldybės 
vykdomosios valdžios vadovą renka ne teritorinės bendruomenės atstovy- 
bė, o skiria vyriausybė. Vietos valdymo įstatyme nėra atskirta valstybinio 

valdymo ir regionų bei komunų savivaldos institucijų kompetencija, tačiau 
sveikatos apsaugos, švietimo ir ekonomikos plėtros santykius reguliuojan- 
tys specialieji įstatymai nustato aiškias pareigas ir įgaliojimus visų admi- 
nistravimo grandžių valstybinėms ir savivaldos institucijoms. Dažniausiai 
valstybės valdžia nustato bendrus atitinkamų socialinių paslaugų kokybės 
standartus, o jų taikymas paliekamas atitinkamiems teritorinės savivaldos 
organams. Šių standartų taikymo kontrolę užtikrina atitinkamos ministeri- 
jos ir specializuotos vyriausybės įstaigos, ombudsmenai ir administracinis 
teismas. 


5. Savivaldybių valdžios institucijų modeliai 


Net ir labai skirtingas vietos savivaldos sistemas vienija jų paskirtis — vado- 
vaujantis teisės viršenybės ir demokratijos principais kuo arčiau gyvento- 
jų sukurti savarankiškas, finansiškai nepriklausomas vietos viešųjų reikalų 
tvarkymo institucijas, užtikrinti teritorinės bendruomenės poreikius ir ga- 
limybes, atitinkančias šių institucijų veiklos formas ir būdus, kurie skatintų 
vietos gyventojų aktyvumą, didintų vietos valdžios sprendimų skaidumą 
ir autoritetą, suteiktų papildomų galimybių tinkamai įvertinti vietos ypa- 
tumus, padėtų koordinuoti ir integruoti įvairių valstybės ir savivaldybių 
institucijų pastangas tvarkant viešuosius reikalus, suderinti bendruosius 
valstybinius ir atitinkamos teritorinės bendruomenės interesus. Socialinė 
tikrovė ir viešųjų reikalų tvarkymas tampa vis sunkesne pareiga, taigi atsa- 
kingai veikiančioms vietos valdžios institucijoms tenka taikyti vis rafinuo- 
tesnes valdymo, finansų, kontrolės ir kitų užduočių planavimo procedūras. 
Vietos valdžiai neretai svarbiausiu iššūkiu tampa ne viešųjų reikalų tvar- 
kymo sprendimų nepriklausomumas nuo centrinės valstybės valdžios, bet 
racionaliai argumentuotas ir teisiškai nepriekaištingas bendradarbiavimas 
su įvairiomis už vietos viešųjų interesų įgyvendinimą atsakingomis ar su- 
interesuotomis institucijomis ir su privatiems interesams atstovaujančiais 
socialiniais partneriais. 

Kiekvienoje valstybėje veikia savita teritorinių bendruomenių savi- 
valdos ir vietos viešųjų reikalų administravimo sistema, kurios pasirinki- 
mas priklauso nuo atitinkamos valstybės konstitucinių principų, teritorinės 
bendruomenės viešųjų reikalų tvarkymo tradicijų ir įstatymų leidėjo dis- 
krecijos įgyvendinimo ypatumų. Savivaldybių instituciniai modeliai pa- 
prastai skirstomi pagal teritorinės bendruomenės atstovybės — savivaldybės 
tarybos, jos vadovo ir savivaldybių vykdomosios valdžios (kolegialios arba 
vienasmenės) institucijos — įgaliojimų apimtį ir tarpusavio santykių ypatu- 
mus. 

Labiausiai yra paplitęs savivaldybės tarybos — mero vietos valdžios mo- 
delis, kurio įgyvendinimas gali skirtis atsižvelgiant į tai, kokia yra mero 
įgaliojimų apimtis ir jo skyrimo į pareigas tvarka. Meras yra savivaldybės 
tarybos pirmininkas, o gana dažnai ir savivaldybės vykdomosios valdžios 
vadovas. Juo gali būti skiriamas tarybos narys, kuris per tarybos rinkimus 
surinko daugiausia asmeninio reitingo balsų, arba savivaldybės tarybos va- 
dovo pareigas eina pačioje taryboje slaptu balsavimu išrinktas jos pirmi- 
ninkas. 

Tiesiogiai vietos gyventojų renkamo mero kompetencija dažniausiai 
yra platesnė, nes jam pavedamas ne tik bendrojo pobūdžio vadovavimas 
teritorinės bendruomenės atstovybės veiklai, pirmininkavimas tarybos po- 
sėdžiams, tarybos darbotvarkės sudarymas, sprendimų priėmimo ir paskel- 
bimo procedūrų laikymosi užtikrinimas, bet ir kitos įstatymu nustatytos 
savarankiškos (tarybos deleguotosios) funkcijos, kurias meras atlieka vienas- 
meniškai tarp savivaldybės tarybos sesijų. Be to, tiesiogiai renkamas meras 
koordinuoja kitų savivaldybės institucijų veiklą, užtikrina vykdomajai val- 
džiai nustatytų tam tikrų politinių gairių įgyvendinimo kontrolę ir kt. 

Taikant savivaldybės tarybos — valdytojo (arba burmistro) modelį, ta- 
rybos pirmininko vaidmuo nėra labai svarbus, paprastai jis nėra tiesiogiai 
renkamas vietos gyventojų. Savivaldybės taryba tiesiogiai atlieka išimti- 
nes savivaldybės funkcijas ir savo sprendimais nustato politines bendro- 
jo pobūdžio gaires, o jos sprendimų įgyvendinimo priemonių pasirinki- 
mas priklauso tarybai, kuri yra atskaitinga, bet stipri vykdomoji valdžia — 
sąlygiškai savarankiškas profesionalus vadybininkas (valdytojas) ir jo va- 
dovaujama savivaldybės administracija arba burmistras ir jo vadovaujama 
valdyba (kolegiali savivaldybės vykdomosios valdžios institucija). 

Nedideliuose administraciniuose vienetuose populiariausias yra savi- 
valdybės tarybos — komisijų modelis, kuriam nebūdingas griežtas savivaldy- 
bių atstovaujamosios ir vykdomosios valdžių atskyrimas. Vykdomąją val- 
džią įgyvendina iš savivaldybės tarybos narių sudaromų specialiųjų komi- 
sijų ir komitetų nariai, kurie atlieka tarybos funkcijas ir kartu užtikrina jos 
sprendimų įgyvendinimą įvairiose savivaldybių kompetencijai priskirtose 
srityse: švietimo, kultūros, sveikatos priežiūros paslaugų, viešosios tvarkos 
apsaugos, kelių ir statybų priežiūros ir kt. 

Trumpa savivaldybių institucinių modelių svarbiausių požymių apž- 
valga negali išsamiai atskleisti įvairių šalių savivaldybių institucijų įvairo- 
vės. Be to, net ir labai panašios savivaldybių institucijų sistemos gali skir- 
tis ne tik formaliais teisės aktuose įtvirtintais požymiais, bet ir faktiniais 
jų įgyvendinimo ypatumais. Savivaldybės tarybos pirmininkas (politinę 
daugumą taryboje turinčios politinės partijos lyderis) arba stiprus tarybos 

sudarytos vykdomosios institucijos vadovas, t. y. turintis didelę politiko 
patirtį ir (ar) profesinę kompetenciją, vietos gyventojams gerai pažįsta- 
mas populiarus asmuo neretai turi didesnį autoritetą ir daugiau galimybių 
veiksmingai naudotis jam suteiktais įgaliojimais nei kuri nors kita (vien 
formaliai savo įgaliojimais dominuojanti) savivaldybės institucija. 

